
I. 

Vi  fører  Læseren  ombord  i  det  norske  Damp- 
skib, som  netop  letter  Anker  paa  Hamburgs  Havn. 

Det  er  en  solvarm  Dag  i  Begyndelsen  af  Septem- 
ber. Ankerspillet  klirrer  ørebedøvende  i  Travlheden, 
Dampskorstenen  suser  og  regner  hede  Draaber  ned, 
og  Stabeler  af  mærkede  Kufferter  og  Kollier,  som 
man  holder  paa  at  fire  ned  igjennem  den  aabne 
Luge,  vanskeliggjør  for  Øieblikket  Passagen  til  Sa- 
lonen, hvor  endel  reiseklædte  Herrer  og  Damer  er 
ifærd  med  itide  at  gjøre  de  vidtløftigst  mulige  Ero- 
bringer til  Fordel  for  sin  personlige  Bekvemmelig- 
hed under  Turen. 

De  handler  i  Taushed,  men  med  desto  større 
Bestemthed. 

Enkelte  af  dem  anbringer  Jo  sine  Pakkenelliker 
paa  Sofapladse,  hvorfra  de  siden  vil  blive  tagne  bort 
af  Opvarteren.  Andre  lige  saa  praktiske  sætter 
skyndsomt  sine  Vadsække  og  Plaids  ind  i  Køier, 
hvorfra  de  ogsaa  lige  saa  sikkert  vil  blive  fjernede, 
—  eftersom  de  alt  forud  er  optagne  gjennem  Køie- 
bogen  —  eller  inde  i  Kapteinens  eller  en  af  Officerer- 
nes Lukaf,  som  tilfældig  har  været  utillaaset,  og 
dette  medfører  jo  sine  Skuffelser. 

Men  Hovedsagen  er  dog,  at  man  kan  trøste  sig 
med,  at  man  har  gjort  sit  bedste  i  denne  lille  løs- 
slupne go-a-/tead-Scene  tvertover  sin  ubekj  endte 
næste« 

Det  er  lidt  af  den  elskværdige  Side  af  Livet, 
som  saa  gjerne  vil  komme  frem,  naar  det  tror  sig 
ubemærkBt  og  udenfor  det  selskabelige  Dekorums 
kontrolerende  Seglets,  og  som  man  bagefter  er  saa 
forunderlig  enig  om  at  glemme  og  tilgive  hinanden. 

Man  kan  kalde  det  det  selskabelige  Livs  Natside, 
og  der  er  absolut  ikke  saamange  Gentlemen  om  Nat- 
ten som  om  Dagen,  i  Forværelset  til  en  Koncert  eller 
et  Theater  som  inde  i  selve  Salen. 

Ved  Bordet  staar  en  ung  Herre  i  Overfrakke  med 
en  Reisevædske  i  en  Rem  over  Skuldren  og  med  en 
Avis  i  Haanden.  Han  har  Ungdommens  fine  Kulør 
paa  Kinden,  og  i  hans  Mine  læses  for  Øieblikket 
et  Udtryk  af  beskeden-delikat  Forargelse  over  sine 
Omgivelser. 

En  Handelsreisende  sidder  i  Sofaen  og  overser 
den  hele  Uro  med  sit  øvede  Øie.  Han  har  iagttaget 
ham.  Han  er  vant  til  i  et  Nu  at  opgjøre  sig,  hvor 
han  skal  placere  sin  Mand;  men  denne  unge  Fyr 
opholder  ham  lidt.  Han  kom  ind  lysende  glad  og 
fomøiet  og  saa  da  mærkelig  aaben  og  tiltalende  ud; 
men  bagefter  var  han  svundet  ind  som  en  sammen- 
slaaet  Paraply.  Det  var  et  Par  forunderlige  Øinel 
De  saa  og  ikke  saa,  medens  han  alligevel  stod  der 
optaget  af  at  gjennemse  Aviserne,  som  om  det  kunde 
være  noget  om  sig  selv,  han  søgte  at  finde. 

Paa  den  anden  Side  var  det  udelukkende  blandt 
Bekjendtgjørelseme,  han  bladede.  ,,Han  ser  bare 
efter  Theatrene  ...  Det  er  en  Skuespiller!  —  Og  det 
tilmed  en  „j/iarp"   Fyr,   som  man  ikke  tager  der, 

hvor  man  sætter  ham alt  andet  end  det,  han 

ser  ud  til!"  —  mumlede  Probenreuteren,  der  havde 
mødt  hans  Blik  udover  Avisens  Rand. 

Gjennem  den  aabne  Salondør  saas  en  sand  Pres 
af  Mennesker  ude  i  den  lange,  trange  Indgang  med 
dens  Rad  af  Lukafer  paa  begge  Sider. 

Man  skulde  ind,  og  man  skulde  ud,  medens  en 
ældre  engelsk  Gentleman  med  et  Par  elegante  Da- 


mer  og  en  Kammerpige  samtidig  stod  og  parlamen- 
terede foran  Aåbningen  til  Damekahytten.  De  havde 
tilkaldt  Opvartningspige,  Restauratør  og  Opvarter  i 
Anledning  af  den  forbausende  Opdagelse,  at  Kahyt- 
ten maatte  deles  med  et  Par  andre  Damer,  og  de 
lod  ikke  til  at  finde  det  formeget,  at  de  imidlertid 
stansede  S€Lagodtsom  hele  Passagen,  der  nu  blot 
kunde  foregaa  gjennembrudsvis.  De  enkelte,  som 
alligevel  trængte  sig  igjennem,  maatte  være  meget 
raa  Naturer,  —  det  læstes  særlig  i  den  ældre  en- 
gelske Dames  Mine. 

Den  unge,  der  i  sin  klædelige  Reisedragt  og 
raske  Hat  viste  en  sjelden  fuldkommen  Figur,  ryn- 
kede blot  lidt  paa  Næsen  og  fandt  det  rigtigst  for 
sin  Parasol  at  slaa  den  sammen. 

Det  var  hende,  der  ledede  Underhandlingerne, 
—  den  gamle  Gentleman  syntes  kun  at  være  der  for 
at  forevises,  —  og  vor  Avislæser  henne  ved  Bordet, 
der  hele  Tiden  holdt  Øie  med  hende,  fandt,  at  hun 
saa  yderst  treven,  mokant  og  misfomøiet  ud.  Med 
en  Bevægelse  som  et  egensindigt  Barns  ivrede  hun 
til  Restauratøren: 

„Der  er  solhedt  og  kvalmt  derinde der 

maa  kunne  findes  et  andet  Lukaf!  ...  End  de  dér, 
Nr.  9,  10  og  11?" 

Restauratøren  henviste  til  Køiebogen,  som  han 
holdt  aaben  i  Haanden: 

„Optagne,  FrøkenI optagne!    Herrelukafer 

med  to  Køier  i  —  saa  De  ser " 

Den  unge  Frøkens  Blik  løb  med  et  ærgerligt 
Udtryk  ned  over  Siden,  idet  hun  brugte  sit  elegante 
Parasolskaft  som  Pegepind.  Det  stansede  ved  de 
omtalte  Køieniunmere,  og  hun  værdigedes  at  bøie 
sig  nærmere  og  læse. 

Den  unge  Mand,  der  havde  hørt  hende  nævne 
Nummeret  paa  sit  Lukaf,  saa  hende  læse  op  igjen 
med  nogen  Langsomhed  og  derpaa  nikke,  som  om 
hun  alligevel  saa  en  UdveL 


,,Den  ene  af  de  to  Køier  i  Nummer  9  er  jo  ikke 
optaget!  —  den  skriver  vi  straks  Mr.  Crawby  for 
—  saa  har  vi  den!  Det  gj ælder  da  blot  at  faa  den 
Herre  til  at  fortrække!  —  Sæt  Tøiet  didind"  —  ved- 
blev hun  til  Kammerpigen. 

Som  hun  saa  sig  om,  faldt  hendes  Blik  paa  den 
unge  Mand  henne  ved  Bordet,  hvis  Øine  sprudede 
af  Harme  over  hendes  Opførsel.  Hans  uvilkaarlige 
Tilskyndelse  var  netop  med  ironisk  Høflighed  at  gaa 
hen  og  tilbyde  hende  at  tage  hele  Lukaiet 

Hun  blev  lidt  forvirret  og,  idet  hun  igjen  mødte 
hans  Blik,  slog  hun  sit  ned. 

Medens  den  ældre  Dame  forsvandt  inde  i  Dame- 
kahytten, fulgte  hun '  Herren  ind  i  Salonen,  hvor 
hun  satte  en  liden  Heisenecessaire  fra  sig  paa  et  af 
Bordene  og  derpaa  lod  til  at  blive  staaende  uvis. 
Hun  bed  i  Parasollens  Elfenbensring,  som  om  hun 
grublede  paa  noget  Medens  hun  saaledes  stod  og 
saa  ned  mod  Gulvet,  gled  der  et  Skimt  af  et  Smil 
under  Øienlaagene. 

Den  unge  Mands  Blik  mønstrede  hende.  Det  var 
et  eget  brunt,  uregelmæssigt  Ansigt  med  en  kraftig, 
mørk  Haarvækst  og  nogle  mærkelig  tætte  Øienbryn. 
Den  opadbøiede,  raske  Næse  mindede  ham  i  Øieblik- 
ket  om  en  gammel  Skolekammerat,  der  for  sine  Spi- 
loppers Skyld  først  var  udvist  af  Skolen  og  siden 
rømt  til  Amerika;  den  var  lidt  bred  sadelrygget  og 
flad  ved  Næseroden  og  bød  neppe  videre  Fodfæste 
for  den  noget  pretentiøse  aabne  Guldlorgnet,  som 
hun  bar  løst  i  en  Snor  ved  Brystet. 

Da  hun  slog  Øinene  op,  var  hendes  Blik  rettet 
paa  ham. 

Han  tog  neppe  feil,  der  laa  en  undselig  Hen- 
vendelse i  det.    Udtrykket  var  virkelig  indtagende. 

Necessairen  faldt  ned  fra  Bordet,  idet  hun  vendte 
sig,  og  han  fandt  at  burde  tage  den  op. 
,     „Jeg  takker  Dem"  —  sagde  hun  forlegent,  idet 


hun  modtog  den.  ,,Jeg  véd  ikke,  hvad  jeg  skal  sige; 
men  jeg  tænkte,  —  jeg  vovede  ...  jeg  læste  ,,Stipen- 
diat  Thomas  Ross''  i  Køiebogen  ..." 

,,Jo,  det  er  mig,  Frøken!"  —  den  unge  Mands 
Øine  gav  atter  Ild  af  den  forrige  Fornærmelse. 

„Deres  Navn  som  Forfatter  er  os  saa  bekjendt 
og,  —  fremmede,  som  vi  staar  her  ombord,  be- 
sluttede jeg  straks,  jeg  læste  Deres  Navn,  at  ty  til 
Deres  ...  Deres  Ædelmodighed.  Det  er  den  stakkels 
svagelige  Mrs.  Crawby,  som  ikke  taaler  at  være  i 
Damekahytten.  Saa  fandt  jeg  paa  det  Raad  at  lade 
Mr.  Crawby  indskrive  sig  for  den  ene  ledige  Køie 
i  Deres  Lukaf  i  Haab  om,  at  De  kunde  ville  afstaa 
Deres  —  saa  at  hun  og  jeg  kunde  faa  Lukafet  for 
os  selv. 

Alene  det,  at  jeg  véd,  at  hyn  ellers  vil  lide  saa 
forfærdeligt  under.  Overreisen,  har  givet  mig  Mod 
til  at  anmode  Dem  om  dette  ...  Jeg  forstaar  nu  ikke 
længer,  hvorledes  jeg  turde  det"  —  tilføiede  hun  med 
sagtere  Stemme  og  slog  Blikket  ned  for  hans  —  „det 
er  en  saa  stor  Opoflrelse  ... 

Jeg  er  desværre  af  dem,  som  bestandig  først  tæn- 
ker bagefterl"  —  udbrød  hun  og  saa  ham  med  et 
forskrækket  Udtryk  ind  i  Øinene. 

Det  var  en  varm  Aande  over  denne  Kvinde, 
noget  uventet  tiltalende  i  den  Maade,  hvorpaa  hun 
henvendte  sig  til  ham,  som  med  engang  vendte 
Hjertet  til  hendes  Fordel.  Han  svarede  nu  ganske 
anderledes  imødekommende: 

,,Tag  De   Køien,    Frøken!   —   Det  er  kun   min 

simple  Pligt  mod  den  syge  Dame; aldeles  ingen 

Opoflrelse  ...  jeg  forsikkrer  Dem!" 

„Jeg  takker  Dem,"  —  sagde  hun  og  vendte  sig 
med  et  lyst  Smil  imod  ham. 

Derpaa  blev  hun  staaende  Jidt.  Den  behanskede 
Haand  pillede  ligesom  langs  Bordkanten;  —  han 
kunde  se,  at  der  stred  noget  inde  i  hende,  og  der 
kom  derunder  et  Skjær  af  Rødme  i  Ansigtet 

„Jeg  angrer  det  nu"  —  yttrede  hun  —  ,,og  var 
det  ikke  for  Mrs.    Crawbys   Skyld,   vilde   jeg   ikke 

tage  imod  det;  —  men  jeg  er  jo  nødt  til  det 

og  maa  da  takke  Dem  ogsaa  paa  hendes  Vegne.  — 
Vi  er  blevet  Dem  meget  forbundne"  —  tilføiede  hun 
mere  tilbagetrukkent,  idet  hun  hilsede  og  raskt  igjen 
gik  ud  i  Damesalonen. 

Ross  fandt,  at  hun  gik  paafaldende  smukt. 

Men  over  Probenreuterens  Ansigt  gled  der  et 
polisk  Smil.  Han  kunde  ikke  nægte  sig  den  For- 
nøielse  i  Forbigaaende  at  yttre  paa  sit  gebrokne 
Norsk: 

„Der  blef  Di  kvit  Deres  Keie,  Hr.  Ross!" 

Der  laa  i  den  rutinerede  Tyskers  Mine  noget, 
som  irriterede  Ross  mere,  end  han  i  Øieblikket  vær- 
digedes at  ville  vise.  Han  indskrænkede  sig  til  at 
svare  med  et  distancerende  Blik. 

Probenreuteren  tændte  under  et  Par  Hm  I  sin 
Cigar  ved  Fyrstikbeholderen  henne  ved  Døren  og  gik 
ud  paa  Dækket,  hvorhen  ogsaa  Ross  lidt  efter  be- 
gav sig. 

De  fleste  Kufferter  var  nu  nede,  og  Baadsman- 
den  holdt  netop  paa  at  efterse  en  ved  Randen  af 
Lugen,  der  lod  til  at  volde  noget  Bryderi. 

„Hvorhen  skal  den?  —  der  staar  „Lit.  Thomas 
Rossi"" 

„Lithograf  Thomas  Ross"  —  udfyldte  Andenstyr- 
mand —  „der  staar  intet  Forsendelsessted.  Lad  den 
staa  lidt,  —  vi  faar  forhøre  os;  kanske  en  af  Eng- 
lændernes. —  Stewartl  skaf  mig  at  vide  af  Restau- 
ratøren, hvem  der  er  Lithograf  Thomas  Ross  —  hvor 
han  skal  hen?" 

Thomas  Ross  stod  lige  ved. 

„Det  er  mig,  som  heder  Thomas  Ross!"  —  sagde 

han  heftigt,   idet  han  gik  ben  til  Kufferten 

„Forresten  er  jeg  ikke  Lithograf,  ...  jeg  er  Forfatte- 
ren Thomas  Ross  ...  skal  til  Kristiania." 

Ikke  tre  Alen  fra  sig  oppe  paa  Skansen  bemær- 


kede  han  idetsamme  Tyskeren,  der  stod  med  sin 
Cigar  og  lænede  sig  udover  Messingrækværket;  han 
saa  ud,  som  om  han  morede  sig. 

En  ung  svedblank  Matros  i  blaa  Uldtrøie,  som 
Stenkullene  havde  gjort  til  Neger,  skrev  med  Kridt 
et  stort  „Kristiania"  ovenpaa  Kuffertens  Laag  og 
langede  den  derpaa  ned  igjennem  Lugen. 

„Skrup  Jer  nu"  —  raabte  Andenstyrmand  ned 
til  Folkene  —  „saa  vi  kan  faa  skalket  Lugen." 

„End  disse?"  —  spurgte  den  førnævnte  Matros, 
idet  han  pegte  paa  et  Par  Abekatte,  der  sad  sam- 
menkrøbne ved  korte  Lænker  paa  Taget  af  sine  Bure. 
„Der  staar  Mr.  Crawby  ...  Halvbroder  kanske  til 
den  lange  graa  blandt  dem"  —  mumlede  han;  men 
de  lystige  Miner  blandt  Folkene  viste,  at  hans  Vit- 
tighed blev  paaskjønnet. 

„Bring  dem  forud  —  de  har  en  Tjener;  men 
ikke  for  nær  Papegøien.  De  har  en  slig  med  ogsaa!" 
lød  det  fra  Andenstyrmand. 

Dampskorstenen  ophørte  idetsamme  at  suse. 

Der  hørtes  et  Kommandoord  oppe  fra  Kapteinens 
Bræt,  og  Skruens .  Skovler  begsmdte  at  gjøre  nogle 
Slag  i  Vandet  Det  var  en  foreløbig  Manøvre  for  at 
klare  Dampskibet  fra  Moringen,  hvortil  det  var  for- 
tøiet  med  en  Trosse,  der  netop  slakkedes. 

Den  unge  Ross  befandt  sig  nu  oppe  paa  Skan- 
sen. Han  stod  og  saa  ned  paa  en  liden  hvid-  og 
grønmalet  italiensk  Brig,  som  laa  i  Solstegen  ved 
Siden  af  Dampskibet  med  alskens  Klæder  til  Tør- 
ring oppe  i  Riggen,  og  hvis  hede  Dæk  i  Øieblikket 
afgav  et  sandt  sydlandsk  Familiebillede. 

En  ung  halvpaaklædt,  sorthaaret  og  sortøiet 
Kvinde  med  et  Barn  ved  Brystet  sad  under  et  Sol- 
telt og  redte  sit  Haar  ved  et  lidet  Speil,  medens 
Manden  laa,  saa  lang  han  var,  og  nød  sin  Siesta 
med  en  Cigar  i  Munden  og  Hatten  over  Øinene;  — 
det  var  klarlig  Skipperen.     En   halvvoksen   Skibs- 

gut  sad  lige  ved  krumbøiet  og  sov  med  Hovedet  imod 
sine  Knæer,  —  Benene  var  bare  og  saa  brune,  at 
de  mindede  om  et  Par  nylig  blottede  Trærødder  med 
Muldjorden  endnu  paa. 

Foran  ved  Spillet  under  et  Seil  laa  et  Par  Ma- 
troser. De  var  sovnet  fra  Kortspillet,  der  laa  oppe 
i  en  Hat,  som  stod  imellem  dem.  Det  eneste,  som 
bevægede  sig  ombord,  var  en  Kat,  der  gik  langs 
Rælingen  og  undertiden  mageligt  strakte  sig. 

Hvor  en  Kat  dog  er  et  smukt  Dyr,  som  den 
saadan  lægger  Ansigtet  ind  i  Solen  imellem  Po- 
temel Den  ligner  —  der  svævede  et  Ansigt  for  hans 
Forestilling,  som  han  holdt  paa  at  .gjøre  sig  Rede 
for,  —  da  hørte  han  bagom  sig: 

„Det  Fartøi,  Miss  Wilkens?  ...  det  er  en  Italie- 
ner I  ...  Nei,  se  did  ...  det  Kjæmpedampskib  med 
den  røde  Bund  oppe  paa  Flydedokken  der;  ...  saa- 
dant  hører  til  Hamburgs  Stolthed.  Ja,  her  er  Liv! 
H£tr  De  set  Børsen?  ...  et  sandt  Niagara,  slig  suser 
det  af  menneskelige  Røster  ...  Har  De  ikke?" 

„Jeg  foretrækker  nu,  som  De,  Hr.  RossI  at  se 
paa  den  lille  Italiener''  —  sagde  hun,  idet  hun 
vendte  sig  fra  sin  Ledsager,  „den  er. ikke  Spor  af 
kjedelig  ...  Ja,  De  kommer  jo  fra  Italien?" 

„Jeg  har  kun  været  der  i  tre  Maaneder,  ...  siden 
har  jeg  været  i  Dresden  og  Paris." 

„Ja,  nu  erindrer  jeg  det  ...  De  skulde  udenlands 
for  at  studere  Skue  ...  Skue  ..." 

„Dramaet,  FrøkenI" 

,,Jeg  véd  blot,  at  vi  alle  fandt,  at  det  Stykke, 
der  blev  opført  af  Dem,  var  overordentlig  interessant 
...  Men  véd  De  hvad,  —  jeg  savner  noget  dernede 
paa  Dækket  ...  Appelsinerne!  ...  De  maa  have  spist 
dem  op  underveis  —  de  Stakler!"  — 

Hun  begav  sig  skyndsomt  ned  af  Skansen  og 
kom  noget  efter  forpustet  op  igjen  med  en  fire,  fem 
Appelsiner  i  en  Reisekurv. 

,,Tør  De?"  —  spurgte  hun  med  en  skalkagtig 
Mine,  og  rakte  ham  en  Appelsin. 

Han  kastede  den  forsigtig  ind  i  Solteltet  Man- 
den fo'r  forskrækket  op,  medens  Konen  holdt  Appel- 
sinen mod  ham  og  beroligende  raahte:  „Giacomo!" 
Den  anden  Appelsin  faldt  ned  paa  Nakken  af  den 
sovende  Skibsgut,  men  blev  straks  greben  af  den  nu 
vaagne  Giacomo. 

De  øvrige  trillede  hun  selv  med  barnagtigt  Dril- 
leri henad  Dækket,  saa  de  fik  Skibsgutten  og  Katten 
efter  sig,  og  lidt  efter  var  ogsaa  de  to  Matroser  forud 
og  gramsede. 

De  lo  og  nikkede  op  til  Damen,  idet  Damp- 
skibet gik. 

Hendes  Ledsager,  en  Konsul  fra  en  af  Norges 
Kystbyer,  kom  med  en  Taburet  og  indbød  hende  til 
at  sætte  sig  paa  Skyggesiden  af  Kommandohuset 
—  „saa  skal  De  faa  se  Havnen  og  Blankenese,  Miss 
Wilkensl" 

„Blankenese  —  hvor  alle  de  rige  Pengefyrster 
bor?  —  Ja,  det  maa  jeg  se,  —  det  maa  De  endelig 
vise  mig!"  —  og  med  et  Nik  til  Ross  fulgte  hun  ham 
hen  til  den  betegnede  Plads,  hvor  hun  siden  sad 
meget  ivrig  og  saa  ud  gjennem  sin  Reisekikkert. 

Imidlertid  fyldtes  Dækket  med  Passagerer,  der 
vilde  nyde  Synet  af  Hamburgs  Havn  og  Elblivet. 
Dampskibet  gik  endnu  kun  for  halv  Fart  med  en 
svag  Luftning  efter  sig,  saa  dets  tykke  Røgsøile 
stod  ret  tilveirs,  og  oppe  paa  Dækket  var  det  ge- 
nerende hedt. 

Men  det  glemtes  for  det  Skuespil  af  storartet 
Verdensrørelse,  som  frembød  sig  for  Øiet,  medens 
Stadens  hvide  Huse,  Taarne  og  Pakboder  skinnede 
frem  gjennem  et  Net  af  Masteskove,  Ræer,  Tauge 
og  halvt  nedhængende  Seil. 

Damppiben  ombord  signaliserede  hvert  Øieblik 
for  at  varsko  mod  Sammenstød,  og  rundt  om  én, 
ovenfor,,  nedenfor,  ved  Siden,  lød  mere  og  mindre 

dybe  og  dumpe  langtrukne  Hyl.  Passagerer,  der  er 
uvante,  føler  sig  under  dette  i  nervøs  Spænding; 
men  skjønt  langtfra  upaavirket  af  denne  Følelse, 
hindrede  det  dog  ikke  Thomas  Ross  i  at  nyde  og  i 
fuldt  Maal  beundre  det  storartede  Sceneri,  som  om- 
gav ham. 

Miss  Wilkens  lod  imidlertid  til  udelukkende  at 
interessere  sig  for  Blankenese. 

...  „Jeg  har  spist  til  Middag  flere  Gange  ude 
hos  D   ..."  —  hørte  han  Konsulen  sige.     ,, Luksus? 

—  ja  det  kan  De  tro!  ...  Mage  til  de  Huse  flndes 
ikke  mangesteds  i  Verden  —  —  Vogne  og  Heste, 
gallonerede  Tjenere  og  Speilglas  som  i  et  Slot!  ... 
Paa  Kontoret,  —  det  er  en  anden  Sag;  der  er  det 
ganske  simpelt." 

Det  ærgrede  ham,  at  den  unge  Pige  skulde 
sidde  der  og  forstirre  sig  paa  dette  Blankenese,  me- 
dens den  solblanke  Flod  og  det  hele  glimrende  liv- 
fulde Panorama  af  et  Verdensstevne  gik  saagodtsom 
ubemærket  under  hendes  Kikkert 

Javist  var  Blankenese  herlig  med  sine  prægtige 
Villaer  mellem  den  bugnende,  rige  Trævegetation 
og  de  smukke  Lyst  jagter  og  Seilbaade  foran  Land- 
stederne; men  den  unge  Dame  sad  jo  og  spurgte 
om  det  saa  prosaisk,  som  om  hun  var  en  —  en 
afdanket  gammel  Verdensdame  ... 

Eller  ogsaa  maatte  hun  være  meget  barnagtig, 
tænkte  han  og  huskede  paa  Scenen  med  Appelsi- 
nerne.    Det  sidste  —  opgjorde  han  sig  med  et  Nik 

—  var  nok  det  sande;  ...  him  var  ikke  fuldt  saa 
voksen,  som  hun  saa  ud  til  eller  gav  sig  Mine  af. 

Da  Blankenese  var  ude  af  Sigte,  var  det  ikke 
frit  for,  at  hun  gabede  en  Smule,  som  om  Søluften 
begyndte  at  trætte  hende;  men,  da  det  lidt  efter 
ringede,  og  Tjeneren  bød  ned  til  Middag,  blev  hun 
igjen  overmaade  livlig. 

Det  var  virkelig  et  spillende  Ansigt 

„End  jeg,  som  har  ladet  Deres  Forældre  sidde 

alene  dernede,  Mr.  Sidney!"  —  raabte  hun  halv  for- 
skrækket til  en  høi,  blond  Herre  paa  opimod  de 
tredive  Aar  med  et  Par  langsomme,  tungsindige 
Øine  og  en  lang  Hage.  Han  var  helt  klædt  i  graa 
Cheviot,  og  som  nu  kom  hen  og  bød  hende  Armen. 
Han  aaa  ægte  engelsk  formel  ud. 

Hun  talte  nogle  Ord  med  ham,  hvorpaa  han  gik 
over  Dækket  hen  til  Ross. 

,,Maa  jeg  præsentere  mig  selv  —  Sidney  Crawby, 
Mark  Hall  ved  Hull  ...  Det  vilde  være  mig  og  mine 
Forældre  kjært  at  vise  Dem  en  Tjeneste  igjen.  Mit 
Kort,  Mr.  Ross!" 

Derpaa  bukkede  han  og  førte  den  unge  Miss 
ned. 

Middagen  gik  for  sig  som  vanligt,  inden  Passa- 
gererne endnu  har  stiftet  Bekjendtskab.  Man  er 
stum  og  forbindtlig  mod  sin  ubekj  endte  Sidemand 
eller  fører  kun  en  dæmpet  Konversation. 

Alle  Pladse  var  besatte.  Knive  og  Talerkener 
raslede,  Skylightet  stod  oppe  for  Heden,  og,  da  man 
endnu  befandt  sig  saa  høit  oppe  i  Elben,  at  der  ikke 
mærkedes  Spor  af  Bevægelse  i  Fartøiet,  kunde  man 
i  fuld  Fred  nyde  og  berede  sig  paa  den  mulige  Uro, 
Havet  kunde  bringe. 

Den  engelske  Familie  havde  faat  sine  reser- 
verede Pladse  nærmest  Chefen  og  lod  til  at  anse 
sig  som  en  uafhængig  britisk  0  for  sig  selv  der  oppe 
ved  Bordenden. 

Thomas  Ross  kunde  ikke  andet  end  følge  dem 
med  en  vis  Interesse. 

Miss  Wilkens  havde  taget  sin  Hat  af,  og  han 
saa  kun  Hovedet  og  af  og  til  endel  af  Ansigtet. 
Men  hvilken  mørk,  kraftig  Haarfylde!  —  og  hvil- 
ket eget  Liv  der  hele  Tiden  var  over  hende,  me- 
dens hun  saagodtsom  udelukkende  var  optaget  af 
de  to  gamle. 

Det  saa  ogsaa  ud  til,  at  den  gamle  Gentleman 
var  meget  glad  i  hende;  hans  Mine  udtrykte  et  ypper- 

ligt  Humør,  og  han  nødte  hende  hele  Tiden  med 
alskens  Retter. 

Mr.  Sidney  syntes  derimod  stiv  og  afmaalt;  der 
var  ikke  Glimt  af  Smil  i  hans  Mine  under  hele 
Maaltidet. 

Det  lod  til,  at  den  ældre  engelske  Dame  efter 
Bordet  foretrak  en  grundig  Middagssøvn  fremfor  Ud- 
sigten over  Elhen.  Hendes  Ægteherre  færdedes  imid- 
lertid oppe  paa  Dækket  i  et  Heisekostume,  der  lig- 
nede en  Røghue  og  en  Slobrok. 

Han  havde  Prøver  af  forskjellige  Mineraller  og 
et  Mikroskop  i  et  Læderhylster,  hvilke  Sager  han 
efterhaanden  fremviste  for  de  Bekjendtskaber,  han 
stiftede,  med  den  Oplysning,  at  han  i  Hull  havde 
en  Mineraliesamling,  der  i  Størrelse  var  den  fjerde 
eller  femte  i  Verden. 

En  stakkels  ung  Mand  rulledes  af  en  Tjener  om 
paa  Dækket  i  en  Vogn  med  tre  Hjul,  som  han  selv 
styrede.  Han  var  lam  og  havde  mistet  Hørelsen  i 
den  sidste  Krig. 

Med  ham  underholdt  Frøken  Wilkens  sig  ved 
Hjælp  af  smaa  Blyantssedler,  og  flere  af  disse  maatte 
være  morsomme;  thi  hans  matte  Ansigt  syntes  meget 
oplivet,  og  han  lo  et  Par  Gange  hjerteligt. 

Mr.  Sidney  havde  imidlertid  optaget  Sofaen  inde 
i  Styrehuset  og  laa  der  og  nød  en  engelsk  Avis  til 
sin  Kaffe.  Paa  Taburetten  foran  sig  havde  han  sat 
en  vældig  Reisekikkert,  hvorigennem  han  af  og  til 
værdigedes  at  se,  naar  noget  af  Udsigten  viste  sig 
gjennem  Døraabningen. 

Omgivelserne  blev  imidlertid  udover  Eftermidda- 
gen altid  fattigere. 

Man  seilede  ikke  længer  forbi  Husklynger,  til- 
talende Strandsteder  eller  blandt  de  vakkre  Øer  med 
Skove  af  Kirsebær-  og  Blommetræer,  hvis  Frugter 
man  før  havde  mødt  underveis  til  Hamburg  i  smaa 
fuldtladede  ,, Everter"  med  sine  karakteristiske 
„Sverd"    fra    Middelalderen    hængende    ved    Siden. 

Elben  med  8it  lergraa  Vand  aabnede  sig  stedse 
Tidere;  dens  flade  Bredder  og  Sandbanker  blev  mod 
Havet  mere  øde,  og  det  var  kjendeligt  nok  paa  den 
hendøende  Livlighed  oppe  paa  Dækket,  at  denne 
Stenming  i  Forbindelse  med  den  nu  svagt  indtræ- 
dende Havdønning  gjorde  sin  Virkning  paa  Passa- 
gererne. 

Thomas  Ross  vandrede  i  Aftenstunden  frem  og 
tilbage  paa  Dækket  i  mange  Tanker. 

Han  havde  om  Eftermiddagen  været  optaget  af 
Planen  til  et  Theaterstykke,  som  han  havde  under 
Arbeide;  men  det  var,  som  intet  rigtig  vilde  forme 
sig  for  ham,  det  blev  til  bare  Enkeltheder. 

Snart  var  det  en  af  hans  Tanter,  som  brød  ind 
og  ødelagde.  I  sin  Kappe  og  brune,  lokkede  Paryk, 
de  sorte  Klæder  og  Salmebogen  kom  hun  og  satte 
sit.  store,  graa,  fromt  bekymrede  Blik  paa  ham  og 
spurgte,  om  han  da  virkelig  for  Alvor  vilde  opgive 
Theologien  for  dette  syndige  Skuespillervæsens 
Skyld.  Hun  gjorde,  at  Emnet  faldt  fra  hinanden  i  to 
uforligelige  Helheder,  der  ikke  vilde  gaa  sammen  i 
et  Stykke. 

Saa  var  det  hans  egen  prægtige  Moder.  Hun 
var  Enke  efter  Stiftsoverrets-Assessor  Ross  og  havde 
havt  en.timg  Strid  for  at  faa  ham  og  hans  Søster 
frem. 

Hvor  tog  han  ikke  den  høie  Trappe  med  Gelæn- 
deret foran  deres  lille  Træhus  hjemme  i  Oslo  i  to 
Sprang,  og  hvor  var  han  ikke  vis  paa,  at  han  vilde 
træffe  hende,  udvortes  rolig,  men  med  et  Skjær  over 
det  blege,  medtagne  Ansigt,  som  om  hun  havde 
staat  for  nær  Ilden  og  med  Spor  af  nylig  at  have 
grædt  ... 

Dampskibet  ankom  jo  om  Formiddagen,  og  det 
var  ikke  umuligt,  at  Katharina  Linstow  kunde 
komme  og  besøge  hans  Søster  om  Eftermiddagen. 

Han  stod  i  Fantasien  oppe  i  Kvistvinduet  og  saa 

begge  Veninderne  nede  i  Haven  og  tænkte  paa,  hvor> 
ledes  han  vilde  gaa  ned  og  hilse  paa  Katharina. 

Det  var  mærkeligt,  hvor  han  længtes  efter  hende, 
skjønt  ...  siden  sidst  de  saas,  var  han  jo  bleven 
noget  ganske  anderledes  myndig  og  europæisk  i 
sine  Meninger  om  Kunst,  end  dengang  hun  og  hans 
Søster  var  de  eneste,  som  vidste  om  det  Stykke,  han 
tænkte  paa  at  faa  opført. 

Hun  havde  virkelig  set  aldeles  rigtigt,  da  hun 
raadede  ham  til  at  omordne  Gangen  i  den  sidste 
Akt;  det  var  tildels  den  Forandring,  han  skyldte 
Stykkets  Lykke. 

Hun  saa  saa  bestemt  og  klog  ud,  da  hun  fore- 
slog det,  lige  efterat  han  havde  oplæst  det  for  dem 
nede  i  Lysthuset;  —  hun  lagde  de  smukke  smaa 
Hænder  i  Fanget  fra  Hekletøiet  og  saa  ud  i  Luften 
en  Stund,  medens  hun  tænkte.  Det  var  et  helt  Ka- 
rakteransigt paa  den  lille  Katharina,  saA  stille  hun 
gik  der,  og 

Her  blev  han  forstyrret  i  sine  Betragtninger  ved 
Miss  Wilkens,  der  holdt  de  Blyantssedler,  som  hun 
havde  vekslet  med  den  unge  Herre  i  Rullevognen, 
op  i  Vinden  og  lod  dem  en  for  en  flyve  overbord. 

Tilfældet  vilde,  at  den  sidste  af  dem  dalede  ned 
i  Døren  til  Styrehuset. 

Hvor  kraftig,  slank  og  behændig  ilede  hun  ikke 
i  samme  Øieblik  efter  den  med  det  hvide  Slør  flag- 
rende fra  Hatten!  hvor  let  satte  hun  ikke  Foden, 
og  hvor  gratiøs  var  hun  ikke  i  Bevægelsen!  Minen 
røbede  en  pudsig  Forskrækkelse  for,  hvad  der  stod  1 
Seddelen. 

Mr.  Sidney  forekom  hende  imidlertid.  Hans 
træge  Person  maatte  være  løftet  fra  Sofaen  derinde 
ved  en  eller  anden  galvanisk  Kraft;  thi  han  laa 
pludselig  med  Haanden  famlende  foran  Dørstokken, 
og  han  snappede  Papiret,  just  som  hun  raskt  hølede 
sig  over  det. 

Han  betænkte  sig  imidlertid  og  leverede  hende 
ganske  koldt  Seddelen. 

Hun  saa  drillende  paa  heun. 

„De  er  meget  nobel,  Mr.  Sidney,  som  ikke  læser 
den  ...  Sig  ærligt,  at  De  var  nysgjerrig!" 

Idet  hun  tilsyneladende  alvorligt  læste  i  Sedde- 
len og  derpaa  hastigt  lod  den  gaa  overbord  med 
Vinden,  lo  hun: 

„Det  var  alligevel  om  Deml'* 

„Jeg  takker  Dem  for  Oplysningen,  Miss  Wilkens; 
men  den  interesserer  mig  ikke." 

,,Da  skulde  man  tro  det  —  De  laa  jo  paa  alle 
fire  for  at  gribe  efter  den,  Mr.  Sidney!" 

Den  Maade,  hun  sagde  dette  sidste  paa,  var 
virkelig  fortryllende  uforskammet;  —  hvilket  under- 
trykt Væld  af  Munterhed! 

Mr.  Sidney  syntes  igrunden  smigret  ved  den 
Opmærksomhed,  hun  viste  ham;  thi  han  gik  ud  paa 
Dækket  og  indlod  sig  i  Disput  med  hende,  om  end 
fremdeles  paa  sin  tilbageholdne,  tvære  Maade. 

„Hm!  —  End  om  Katharina  havde  havt  slige 
Øine  og  slig  varm  Livfuldhed!  ...  og  saa  været  lige- 
saa  høi  og  havt  mørkt  Haar  istedetfor  dette  aske- 
farvede! 

Der   er   unegtelig   noget    eget   fornemt    og    fint 

kvindeligt  i  Katharinas  Natur, hun  er  bare  for 

tempereret  rigtig  ...  Ja,  jeg  gad  dog  nok  .vide,  hvad 

hun  vil  sige  til  dette  nye  Stykke der  er  meget 

deri,  som  ikke  vil  behage  hende;  —  jeg  har  lært 
adskilligt  mere,  end  hun  tænker  sig,  siden  sidst." 

Idet  han  kom  til  at  stanse  i  Nærheden  af  Frøken 
Wilkens,  der  havde  sat  sig  hen  paa  en  Taburet  ved 
Styrehuset  og  af  og  til  saa  med  Kikkerten  udover 
Søen,  vendte  hun  Hovedet  om  imod  ham  og  sagde 
en  Smule  bevæget: 

„Jeg  kan  se  paa  Dem,  at  De  føler  det  samme 
som  jeg,    ...   hvor  godt   det  er  endelig   at   komme 

Jonas  Lie:  Samlede  Værker.    III.  * 

blandt  Landsmænd  igjen  ...  Det  er  saa  trangt,  saa 
trangt  at  være  bare  blandt  fremmede!" 

Det  var  et  Hjertesuk  saa  at  sige  paa  Lands- 
mandsskabets  Vegne.  Det  var  aldeles  ikke  Menin- 
gen at  indlede  nogen  Konversation,  og  hun  saa  igjen 
ud  gjennem  sin  Kikkert. 

,,0g  dog  kan  vi  hjemme  længes  slig  ud"  —  be- 
mærkede Ross  —  „ordentlig  blive  syge  af  Længsel 
efter  alt  dette  fremmede." 

,,Jeg  for  min  Del  har  aldrig  længtet  efter  det" 
—  sagde  hun  noget  kort.  —  „Vor  Omgang  hjemme 
i  Norge  har  været  engelsk  saagodtsom,  fra  jeg  var 
ti  Aar." 

,, Tillad  mig,  Frøken!  —  det  er  lidt  usædvanligt 
saadan  at  træffe  en  ung  norsk  Dame  midt  i  en  en- 
gelsk Familie,  —  tør  jeg  spørge,  hvorledes  ...  jeg 
mener  ..." 


»> 


Er  De  Guvernante,  Selskabsdame  eller  paa 
nogen  Maade  fast  ansat?  —  Var  det  ikke  saa,  De 
mente?"  —  Hun  saa  stolt  paa  ham,  og  Øinene  lynte 
...  ,,Jeg  er  saa  vant  til  det  Spørgsmaal,  at  jeg  kan 
læse  det  paa  et  Ansigt  en  halv  Time,  før  det  kom- 
mer, og  saa  skal  jeg  da  svare:  ,,Nei,  jeg  er  optaget 
som  Barn  i  Huset,  —  staar  ikke  i  Spor  af  Tjeneste- 
forhold. Det  er  saa  sikkert,  som  jeg  har  det  Held 
at  træffe  en  Nordmand  ... 

Vi  er  saa  oprigtige"  —  tilføiede  hun  med  et  Skul- 
dertræk, og  gav  sig  igjen  til  at  se  ud. 

Det  var  en  uventet  Behandling,  og  det  var  ikke 
frit  for,  at  Blodet  begyndte  at  koge  hos  Ross,  — 
noget  som  et  hastigt  Blik  op  paa  hans  Ansigt  nok 
ogsaa  overtydede  hende  om. 

,,Vi  er  ikke  saa  ganske  enige  om  Begreberne, 
Frøken  Wilkens!"  —  yttrede  han  koldt.  —  „Min 
Søster  ernærer  sig  selv  ...  og  den  bedste,  den  æd- 
leste —  ja,  se  De  kun  paa  mig.  Frøken!  —  den 
fornemste  Kvinde,  jeg  endnu  har  mødt,  har  tjent 
sit  Brød  som  Guvernante.    Tillad  mig  at  sige  Dem, 

at  det  var  en  Kompliment,  Jeg  tænkte  at  gjøre  Dem. 
Jeg  sætter  det  aldeles  ikke  saa  høit  at  være  ,3&rn 
i  Huset"." 

Hun  vendte  sig  noget  rød  og  forbauset  opi  og 
saa  uvist  paa  ham,  som  hun  vilde  udforske,  om  det 
var  Alvor. 

„Det  er  ikke  vanskeligt  at  gjætte  sig  til,  at  De 
maa  gaa  med  en  Guvernante  i  Deres  Fantasi,  Hr. 
Digter!"  udbrød  hun  pludselig  overgivent.  ,,Det  maa 
være  underligt  saaledes  at  være  Digter  ...  Mr.  Sidney 
siger,  at  man  kan  blive  det,  blot  man  vil  spise 
Opium;  man  skal  da  se  saa  mange  Ting  —  kun  ikke 
Virkeligheden." 

,, Frøkenen  vil  vel  ikke  sige,  at  man  maa  gaa 
hen  og  spise  Opium  for  at  kunne  tro  paa,  at  der 
findes  ædle  og  sande  Kyindenaturer  i  Verden?" 

„Jeg  forstaar,  De  seirer  i  Disputen  ...  jeg  kan 
ikke  disputere.  Det  er  underligt"  —  vedblev  hun 
halvt  for  sig  selv  og  rystede  paa  Hovedet  —  ,, straks 
én  møder  en  Nordmand,  skal  der  snakkes  om  Moral. 
Det  høres  saa  nyt,  næsten  poetisk,  naar  én  har 
været  længe  ude;  —  men  i  Længden  blir  det  dog 
lidt  spidsborgerligt  ...  De  er  forfærdelig  indsnævrede 
hjemme!"  ...  Hun  sad  endnu  lidt  grundende.  Derpaa 
saa  hun  nysgjerrigt  op  paa  ham. 

„...  Sig  mig,  dersom  De  havde  Valget  mellem 
at  være  Digter  og  at  være  rigtig  rig,  hvad  vilde 
De  saa  vælge?  ...  saa  rig  som  Mr.  Crawby,  han 
eier  Kulgruber  ved  Hull  for  en  Million  i  norske 
Penge." 

„De  mener,  om  jeg  vilde  bytte  min  Opium  med 
hans  Kul?"  —  svarede  han  leende.  —  ,,Nei,  —  — 
jeg  vilde  virkelig  ikke.  Frøken!" 

„Mr.  Sidney  vilde  sige,  at  De  vilde  mene  ander- 
ledes, naar  det  kom  til  Stykket!" 

„Og  De,  Frøken?" 

Hun  betænkte  sig  lidt  og  sagde  derpaa  med  et 
Anstrøg  af  Sørgmodighed: 

8* 

,,Jeg?  —  jeg  har  levet  saa  længe  i  engelsk  Sten- 
kulsrøg,  at  jeg  næsten  har  glemt,  hvordan  den  frie, 
klare  Dag  ser  ud.  Hvor  længtes  jeg  efter  den!  ... 
Jeg  har  været  en  Burfugl,  siden  jeg  var  ti  Aar. 
Penge,  Puder  og  Komfort,  det  er  mit  Livs  Historie." 

—  Hun  saa  paa  ham  med  en  egen  Ild  i  de  mørke 
Øine.  —  ,,Den  Fugl,  jeg  af  alle  liker  bedst,  er  Fal- 
ken; men  jeg  bryder  mig  rigtignok  ikke  om  de  af- 
rettede ...  Fri,  fri  skal  den  være!" 

Han  betragtede  hende  med  ufordulgt  Interesse; 
hun  syntes  lidenskabelig  bevæget,  som  hun  sad  der 
og  saa  ud  for  sig,  og  han  udbrød  varmt: 

„De  er  en  ægte  norsk  Pige!" 

,,0g  De  en  ægte  ...  Digter.  —  Synes  De  ikke, 
det  er  naragtigt,  —  Mr.  Sidney  vilde  finde  det 
utænkeligt  —  at  vi  to,  som  aldrig  har  set  hinanden 
før,  pludselig  er  komne  ind  i  et  saadant  Skrifte- 
raaal.  Dette  er  sletikke  dresseret  fra  nogen  af  Si- 
derne, saavidt  jeg  forstaar." 

,,Jeg  vil  altid  erindre  den  første  norske  Kvinde, 
jeg  mødte,  da  jeg  kom  tilbage  fra  fremmed  Land" 

—  svarede  Ross  alvorligt.- 

,,Vil  De  nu  ogsaa  sige  mig  Deres  Fornavn,  saa 
jeg  kan  gjemme  paa  det." 

Hun  saa  ned  paa  den  lille  Fodspids,  hvorpaa 
hun  vuggede  Parasollen: 

,, Annie,"  —  svarede  hun  —  ,, Annie  Wilkens. 
Jeg  er  egentlig  døbt  Agnete,  men  saa  kalder  de  mig 
Annie.  Min  Fader  var  Indrulleringschef  Wilkens  i 
Kristiansand." 

,, Annie  passer  Dem  bedre.  Agnete  er  Navnet 
paa  noget  blaaøiet  sentimentalt.  Hun  gaar  i  stille 
Veir  og  fisker  med  Silkesnor,  og  er  saa  from,  at  hun 
bl  ir  fanget  af  den  første  den  bedste  Havmand,  som 
hun  faar  paa  Krogen." 

Hun  kastede  et  stjaalet  Blik  op  paa  ham,  og  der 
spillede  et  Øieblik  et  Smil  om  hendes  Mund. 

,, Annie  Wilkens  derimod  kan  jeg  tænke  mig  som 

Navn  paa  et  raskt,  stolt  Skib,  der  pløier  krængende 
hjemover  for  fuld  Seilmagt  fra  de  fjerne  Lande. 
Jeg  tænker  mig  et  saadant  Fartøi,  iddt  de  efter 
aarlangt  Fravær  faar  Landkjending  af  Norge,  som 
det  dukker  op,  og  man  begsmder  at  kjende  Lugten 
af  Granerne  ..." 

„Kjender  De,  hvor  her  lugter  harsk  Olie  eller 
brunet  Smør  fra  Maskinen?"  —  yttrede  Konsulen, 
som  kom  slentrende  til.  Han  saa  meget  bleg  ud.  — 
„Havet  glinser  ogsaa  som  Olie,  synes  jeg." 

Den  unge  Dames  Ansigt  viste,  at  hun  redeligt 
arbeidede  for  at  undertrykke  sin  Lystighed;  men  det 
nyttede  ikke,  og  saa  brast  hun  ud  i  en  overgiven 
frisk  Latter. 

„Det  var  ikke  Dem,  Konsull  Deres  Ord  faldt 
blot  saa  pudsigt  ind  i  vor  Samtale,"  undskyldte  hun 
sig,  medens  hun  endnu  havde  Taarer  i  Øinene  af 
Lystigheden.  „Hr.  Ross  talte  saa  vakkert  om  Lug- 
ten af  Granerne." 

„Vi  har  nu  Havet  først,"  sagde  Konsulen.  „Jo, 
det  er,  som  jeg  siger,  harsk  Smør  de  bruger"  ... 
og  med  disse  Ord  gav  han  sig  atter  til  rastløs  at 
spadsere. 

Dønningerne  var  virkelig  begyndt  at  mærkes. 
Det  susede  i  Damprøret,  hvergang  Skibet  bevægede 
sig  nedover  de  lange  Havbakker. 

Søen  udenfor  Elbens  Munding  laa  gulbleg  og 
trist  i  Halvdæmringen,  forgjæves  oplivet  af  nogle 
Seilskibe  og  en  Damper,  der  med  tyk  Røg  efter  sig 
stævnede  ind  mod  Hamburg. 

De  Passagerer,  der  var  oppe  paa  Dækket,  iførte 
sig  Overtøi  eller  hyllede  sig  i  sine  Plaids. 

Til  Englænderne  bragtes  der  en  Bakke  med  varm 
Toddy,  hvoraf  ogsaa  deres  Damer  nød,  og  idet  Mr. 
Sidney  nu  bød  Ross  et  Glas,  fik  denne  Anledning 
til  at  stifte  Bekjendtskab  med  hele  Familien,  der  lod 
til  at  sætte  stor  Pris  paa  hans  tidligere  Høflighed  med 
Hensyn  til  Lukafet. 

Mr.  Sidney  blev  atter  Gjenstand  for  Miss  Wil- 
kens's  Drillerier,  mod  hvilke  han,  ligesom  før,  i  Be- 
gyndelsen satte  et  vist  barskt,  næsten  rydt  Væsen. 
Men  optaget,  som  Ross  var  af  at  konversere  Mrs.  og 
Mr.  Crawby,  kunde  han  ikke  nærmere  følge  Gangen 
i  deres  Underholdning. 

I  den  ældre  Mr.  Crawby  fandt  han  en  godmodig 
og  adskillig  snakkesalig  Herre,  af  hvem  han  blev 
sat  ind  i  en  Del  af  Familiens  Forholde.  Han  eiede 
en  Sommervilla  i  Norge  i  Nærheden  af  en  af  Vest- 
landets Byer  og  i  Dalen  ovenfor  en  Del  Jernfeldter, 
hvis  Drift  hans  Søn  Sidney,  der  var  forlovet  i  Eng- 
land, nu  et  Par  Aar  skulde  forestaa. 

Det  begyndte  at  blive  sent. 

Man  saa  en  enslig  gul  Stjerne  henne  ved  Neu- 
werk  ovenfor  Cuxhaven.  Det  var  Fyret,  som  be- 
gyndte at  lyse,  endnu  inden  det  sidste  blege  rødt  af 
Solnedgangen  var  gaat  af  Himmelen. 

Klokken  var  henimod  elleve,  og  Familien  gav 
sig  til  at  bryde  op. 

Man  havde  vekslet  en  venlig  Godnathilsen,  og 
Miss  Wilkens  havde  kysset  de  to  gamle  og  begivet 
sig  ned. 

Idet  Mr.  Sidney  holdt  paa  at  opsamle  Sjaler  og 
Reisetøi  paa  Bænken  foran  Styrehuset,  hørte  Ross, 
der  havde  sat  sig  paa  den  anden  Side,  denne  yttre 
til  sin  Moder  i  en  dæmpet,  indigneret  Tone: 

„Det  synes  virkelig,  som  Miss  Wilkens  i  ét  og 
alt  betragter  sig  som  et  Lem  af  Familien,  —  hun 
forstaar  ialfald  neppe  sin  Stilling.'' 

Ross  reiste  sig  for  ikke  at  høre  mere. 

Han  sad  længe  oppe. 

Han  havde  Hjertet  fuldt  af  Hjemlængsel  og  syn- 
tes, der  var  en  uendelig  Stemning  i  den  ensomme, 
stjerneblege  Aften  ude  paa  Havet.  Fantasien  ma- 
lede just  nu  alt  saa  klart  for  ham.  Det  var  ogsaa, 
som  om  det,  han  havde  oplevet  om  Dagen,  havde 


23 

efterladt  lidt  for  megen  Uro  i  Blodet  til,  at  han 
kunde  være  oplagt  til  at  sove. 

Mr.  Sidneys  sidste  Yttring  om  den  stakkels  for- 
svarsløse Frøken  Wilkens  gav  ham  adskilligt  at 
gruble  over;  det  var  tydeligvis  ingen  let  Stilling, 
hun  stod  i. 

Maanen  var  kommet  op  og  sænkede  sin  urolige 
Guldstøtte  ned  i  Søens  mørke  Grund  ... 

„Moralen  klinger  som  noget  pikant  nyt,  naar 
én  har  været  længe  ude!*'  ...  gik  det  igjen  i  hans 
Tanker. 

Derude  i  det  grule  Maaneskjær  saas  mere  og  mere 
urolig  Bølgegang!  og  tilslut  blev  det  smukke  Billede 
af  selve  Maanen  borte. 

„Er  ikke  netop  hele  vor  Tid  et  saadant  uveirs- 
kruset  Havspeil,  der  er  oprørt  af  Tanken  og  Tvilen, 
saa  at  hverken  Guds  Sol  eller  Maane  længer  formaar 
at  sænke  sit  Billede  ned  i  det? 

Dette  er  nu  en  af  vor  Tids  unge  Piger.     Hun 

kjæmper  paa  sin  Plads. Og  der  er  kanhænde 

til  flyvende  og  sidst  mere  ved  en  saadan  længtende, 
kjæmpende  Sjæl,  som  er  med  at  bære  Tidens  Byrde, 
end  ved  én,  som  er  saa  lykkelig  at  kunne  tro  paa 
alt  muligt  ...  Og  jeg  selv?  Er  jeg  ikke  netop  bleven 
slig  én  —  kjæmpende  ..." 

Den  røde  og  den  grønne  Lanterne  tændtes  om- 
bord, og  han  sad  der  endnu.  Det  var  over  Midnat, 
da  han  begav  sig  nedenunder. 


II. 

Enkefru  Ross*  lille  Træhus  med  Kvistetagen  laa 
landligt  oppe  mellem  Lindene  i  Haven  derude  ved 
Lo-Elven  i  Oslo,   og  fra  dets  smaarudede   Vinduer 

eller  fra  den  høie  Trappe  havde  man  en  —  især  i 
Solnedgangen  —  ganske  mageløs  Udsigt  over  Hav* 
nens  travle  Liv  og  hele  den  Side  af  Hovedstaden, 
der  ligger  om  Bjørviken. 

Dette  Hus,  med  alt  det  grønne  opefter  Væggene 
om  Sommeren,  passede  til  hende  og  hun  til  det;  — 
hun  havde  levet  der,  siden  hun  blev  gift,  og  det  var 
kun  ved  at  udnytte  et  i  bedre  Dage  dyrket  Musik- 
talent, at  Fru  Ross  med  sin  knappe  Pension  havde 
kunnet  skaffe  sine  Børn  den  Opdragelse,  de  havde 
faat. 

Hun  havde  i  fuldt  Maal  prøvet,  hvad  en  trang 
Virkelighed  vil  sige,  og  kunde  vel  været  undskyldt, 
om  hun  tilslut  ogsaa  havde  faat  et  Sneverhedens 
Præg  deraf. 

Og  dog  var  dette  Hjem  blevet  saa  uberørt  af 
den  graa,  k]  edelige  Hverdagslighed,  som  kun  faa. 
De  Venner  og  Veninder,  som  udgjorde  deres  lille 
Omgangskreds,  følte,  at  der  hvilte  noget  beaandet 
over  denne  Stue,  der  ikke  kunde  erstattes  ved  kost- 
bare ydre  Midler. 

Datteren  Kirstine  havde  arvet  Moderens  musi- 
kalske Talent  og  efterhaanden  tillige  hendes  Infor- 
mationer. 

Det  var  en  Begivenhed  der  i  Huset  den  Dag, 
Sønnen  Thomas  kom  hjem  fra  Udlandet  Et  Par 
Venner  havde  allerede  som  snarest  set  indom  for 
at  hilse  paa  ham  og  saa  gaat  igjen  for  ikke  at  for- 
styrre Familien,  og  Tante  Rissa  skulde  blive  der 
tilmiddags. 

,,Der  maa  Høitidelighed  til,  ser  Du,  Thomas," 
—  havde  Kirstine  hvisket.  Og  saa  fortalte  hun 
ham,  at  hendes  Veninde,  Katharina  Linstow,  skulde 
komme  om  Eftermiddagen  og  drikke  The  i  Haven. 

,,Jeg  er  vis  paa,  at  hun  er  nysgjerrig  efter  at  se 
Dig!" 

Hvor  udspurgte  ikke  hans  Søster  ham  om  alle 
mulige  Ting  —  ofte  uden  engang  at  oppebie  Svar. 

Hvor  var  ikke  Tante  Rissa  den  Dag  mild  og  med* 
gjørlig;  hvor  stille  gik  ikke  hans  Moder  og  hørte 
paa  dem  alle  ... 

Og  hvor  opstod  der  ikke  en  Stilhed  efter  ham, 
da  han  en  Timestid  om  Eftermiddagen  veur  gaat  ned 
paa  Toldhoden  for  at  faa  ordnet  Fortoldningen  af 
en  Kasse,  hvori  han  havde  nogle  Gibsstatuer  og 
Lithografier  fra  Paris. 

Og  saa  kom  Bemærkningerne  over  Sytøiet  og 
Strikketøiet: 

„Thomas  er  virkelig  biet  forandret  paa  de  to 
Aar  ..." 

„Meget  mandigere,  skjønt  han  jo  endnu  har  den 
samme  slanke  tynde  Fig^ur  ... 

En  ser  bedre,  hvilken  smuk  Pande  han  har,  nu, 
han  bærer  Haaret  opstrøget"  ... 

„Det  er  et  Par  usædvanlige  Øine,"  sagde  Kir< 
stine,  „jeg  har  aldrig  set  det  før." 

„Det  er  de  Øine,  som  fortærer  hans  Krop,"  — 
sukkede  Tante  Rissa. 

Man  afbrødes  ved,  at  Katharina  Linstow  kom 
gjennem  Haveporten.  Hun  gik  med  lette,  raske 
Skridt  opimod  Lysthuset  og  tog  i  forbigaaende,  idet 
hun  stansede  ved  en  Busk,  en  lille  sildig  Rosenknop, 
som  hun  fik  Øie  paa,  og  stak  den  i  Beltet. 

„Det  var  hyggeligt,  at  Du  kom,  Kathcurina!" 
yttrede  Fru  Ross.  „Jeg  er  vis  paa,  Thomas  vilde 
synes,  det  var  underligt  ikke  at  faa  se  Dig  den  første 
Dag." 

„Jeg  vil  ialfald  gjeme  se  ham,  kjære  Fru  Ross. 
Han  er  vel  nu  en  hel  udenlandsk  Herre?" 

„En  ren  Dandy!"  lo  Kirstine. 

—  De  to  Veninder  saas  lidt  efter  sammen  nede 
blandt  Ribsbuskene. 

Katharinas  Ansigt  var  ikke  let  at  se  under  Straa- 
hatten;  hun  syntes  optaget  af  at  plukke  Bær,  medens 
Kirstine  fortalte. 

„Saa  Du  synes,  han  er  saa  forandret"  —  yttrede 

hun  som  hen  i  Tanker.    »,Véd  Du,  om  han  skriver 
paa  nogetf  * 

,,Jeg  har  virkelig  ikke  spurgt  ham;  men  spørg 
ham  selv  ...  der  kommer  han.'* 

,,God  Dag,  Katharina!'* 

„God  Dag,  Thomas, velkommen  hjem!  — 

—  Jo,  han  er  biet  lidt  brunere"  —  sagde  hun  nik- 
kende til  Kirstine. 

Om  det  var  Aftensolen,  som  lynede  sit  rødt  fra 
Randen  af  den  tunge  Regnsky,  der  trak  op,  eller  om 
hendes  Ansigt  virkelig  i  Øieblikket  eiede  den  for- 
høiede  Kulør,  som  pludselig  gjorde  det  saa  smukt, 
var  ikke  let  at  afgjøre. 

„Du  ser  jo  sletikke  ud,  som  om  Du  har  været 
ude  og  spæget  Dig  som  Guvernante  ... 

Vil  Du  beære  mig  med  at  række  mig  Haanden 
over  Ribsbusken  i  Anledning  af  Gjenkomsten? 

Du  bruger  Halvhansker,  ser  jeg  ..." 

Hun  blev  lidt  rød,  thi  Thomas  havde  engang 
erklæret  for  Søsteren,  at  han  sværmede  for  hendes 
Hænder,  der  ogsaa  var  paafaldende  smukt  formede 
og  hvide,  at  der  skulde  hendes  naturlige  Væsen  til 
for  at  undgaa  at  blive  beskyldt  for  at  kokettere  med 
dem. 

,,Jeg  har  en  liden  Statuette  af  Stearingibs  med 
til  Dig,  Katharina  1  Den  er  ganske  liden,  men  den 
passer  til  din  Smag  ...  klassisk  ...  det  er  den  me- 
diceiske  Venus  i  Louvre." 

„Nei  virkelig!"  —  udbrød  hun  og  saa  meget 
glad  ud. 

i»Jai  jeg  véd,  Du  sværmer  for  det"  —  sagde 
han  lidt  overlegent.  ,,Det  er  dette  gamle,  evige  klas- 
siske, Du  og  de  herhjemme  lever  paa!  —  man  er 
nu  over  det  ude  i  Verden;  —  vi  er  inde  i  Virkelig- 
hedspoesien" 

„Jeg  ser,  Kirstine  havde  ikke  saa  stor  Uret 
endda,  da  hun  fortalte,  at  Du  var  kommet  hjem  som 
en  Dandy  ..." 

„Hvordan  detf  • 

,,Aa,  Du  bar  jo  endog  faat  selve  Tankegangen 

ordnet  comme  il  faut udenlandsk." 

Der  opstod  en  Pause.  Den  gamle  Mistanke 
vaagnede  i  ham;  at  hun  saa  ned  paa  og  kriticerede 
hans  noget  egne  og  besynderlige  Væsen.  Han  tog 
rask  en  liden  Æske  op  af  Vestelommen:  „Og  den  er 
til  Dig,  Kirstinel  Jeg  kjøbte  den  i  Rom  hos  en  Agat- 
handler." 

Han  havde  oprindelig  tænkt  den  til  Katharinas 
hvide  Fingre;  men  der  var  faret  en  Djævel  i  ham. 

,,Der  er  ingen,  som  pleier  at  forære  sine  Søstre 
Ringe"  —  sa'e  Kirstine. 

9>Xeg  gjør  det  nu;  —  men  kanske  Du  forsmaar 
den?" 

„Giv  den  til  Katharinal" 

„Tak,  jeg  foretrækker  Statuetten  1"  —  sagde  denne 
kort. 

•••  i»Og  jeg  skulde  foretrække,  at  vi  gik  ind,  for 
nu  regner  det"  —  endte  Thomas  i  Følelsen  af,  at 
hans  Overmod  havde  gjort  denne  første  Sammen- 
komst halvt  til  et  Brud. 

Der  faldt  virkelig  nogle  solblanke  Draaber  som 
Forløbere  for  Regnskuren,  og  man  skyndte  sig  op  i 
Stuen,  hvorhen  Tante  Rissa  og  Fru  Ross  alt  forud 
forsigtigen  havde  begivet  sig. 

Tante  Rissa,  —  hendes  Navn  var  egentlig  Regisse 
—  var  en  storbygget,  sortklædt,  taus  Personlighed, 
der  al  og  til  trak  Veiret,  som  om  hun  sukkede  og 
mente  uhyre  meget  Thomas  sammenlignede  hende 
engang  med  en  ensom,  erfaren,  gammel  Krage,  der 
sad  og  blunkede  og  mærkede  sig  alting. 

Hun  sad  i  den  store  Lænestol,  der  for  hendes 
Skyld  var  rykket  hen  til  Thebordet,  hvor  en  Maskine 
snurrede  og  nu  lod  det  føles  dobbelt  hyggeligt  inde, 
medens  det  udenfor  skyllede  ned  ad  Ruderne. 

Lidt  efter  kom  ogsaa  Fætter  Anton,  Agenten, 
som  boede  hos  dem,  styrtende  hjem  uden  Paraply, 

efterat  have  sluttet  sin  Forretning  for  den  Dag, 
og  med  ham  paa  hans  Vis  et  nyt  helivende  Ele- 
ment. 

Samtalen  dreiede  sig  naturligt  hen  paa  Thomas's 
Udenlandsreise. 

„Sig,  som  sandt  er,  Thomas,"  —  sagde  Tante 
Rissa,  —  „at  det  var  af  Forfængelighed,  Du  bar 
den  svære  Vadsæk  gjennem  Byen,  da  Du  kom,  — 

netop  gjennem  Hovedgaden! Og  saa  den  brede 

lyse  Hat!  ...  den  bruger  ingen." 

,,Ser  Du,  Tante!"  —  forklarede  Anton  —  ,,den 
Hat  er  en  Frihedshat,  og  at  han  bar  Vadsækken 
gjennem  Byen,  var  for  at  vise  Folk,  hvad  det  er 
at  være  Demokrat  i  Gjeming  og  ikke  1  Snak." 

„Det  var  for  at  blive  bemærket,  tror  jeg  hellere 
...  for  at  trodse"  —  sagde  Søsteren  —  ,, denne  svære 
Lug  i  Panden  er  ikke  for  ingenting.  Vær  nu  en- 
gang oprigtig,  Thomas!  —  bare  den  første  Aften!" 

„Du  siger  ingenting,  Katharina,  —  hvad 
tror  Du?"  <• 

„Jeg  tænker,  det  var,  fordi  Du  havde  Hast  og 

var  glad; men  saa  kunde  det  ogsaa  være  det 

andet." 

Hans  Moder  kom  hen  og  strøg  ham  over  Ho- 
vedet. 

„Jeg  tror  som  Du,  Katharina!"  —  sagde  hun. 

Thomas  gav  med  stort  Liv  og  malende  Talent 
en  Del  Oplevelser  tilbedste  fra  sit  Ophold  i  Udlan- 
det Hans  Skildring  af  en  katholsk  Begravelse  inter- 
esserede øiensynlig  Tante  Rissa  i  høi  Grad;  thi  hun 
lagde  Strikketøiet  i  Fanget  og  tog  det  op  igjen  gjen- 
tagne  Gange. 

Kirstine  saa  derunder  lidt  polisk  hen  paa  sin 
Broder;  hun  forstod,  at  det  var  et  Offer  fra  hans 
Side  til  Tanten. 

Siden  satte  hun  sig  til  Pianoet,  og  Thomas  syn- 
tes, at  han  aldrig  havde  hørt  Søsteren  spille  saa 
smukt  som  den  Aften. 

„Fordi  Du  havde  saa  gode  Tanker  om  mig,  skal 
jeg  følge  Dig  hjem  i  Regnen  iaften,  Katharina!"  — 
sagde  han,  da  man  brød  op  ...  „Saa  følger  Anton 
Tante  Rissa." 

Det  var  en  meget  lang  Tur,  og  det  var  lidt  sent, 
da  Katharina  kom  hjem. 

Han  hayde  udbredt  sig  for  hende  en  Del  om  sit 
nj'-e  Stykke  og  meget  om  den  Miss  Wilkens,  som  han 
havde  mødt  ombord,  og  Katharina  havde,  uden  at 
det  var  videre  paafaldende,  taget  sin  Arm  ud  af 
hans  og  erklæret,  at  hun  gik  bedst  saadan  under 
Paraplyen. 

Han  havde  aldrig  hørt  hende  sige:  —  ,, Godaften, 
Ross!"  —  før  nu,  hun  hastigt  ringede  paa;  —  ellers 
kaldte  hun  ham  altid  Thomas. 

Katharina  gik  meget  langsomt  op  til  sit  Sove- 
værelse, og  hun  stod  længe  ubevægelig  ved  Trappe- 
svingen. 

„Hvad  er  det,  Katharina!  —  hvorfor  staar  Du 
der?"  —  lød  det  ned  i  Halvmørket. 

Det  var  hendes  Fader,  Konsulen,  som  havde 
siddet  oppe  paa  Kontoret  og  nu  gik  over  Gangen 
med  et  Lys  til  sit  Sovekammer. 

„Nu,  —  Fru  Ross  har  da  faat  Poeten  hjem?" 

„Ja,  Far! og  der  var  meget  hyggeligt." 

„Din  Søster  har  ogsaa  været  ude  ...  Min  The 
staar  endnu  der  paa  Kontoret.  Den  smager  af  Alun 
...  Det  duer  ikke,  at  I  begge  er  ude!" 

Katharina  hørte  paa  Tonen,  at  Faderen  gav  sit 
Hjerte  Luft  over  noget  andet,  og  hun  anede  tillige 
hvorover.  Hendes  Forhold  til  Thomas  Ross  var, 
uagtet  Venskabet  mellem  Familierne,  aldeles  ikke 
efter  hans  Kogebog,  og  at  hun  alt  nu  den  første 
Aften  havde  været  derude,  havde  sat  Linstow  i  slet 
Humør. 

„Du  gav  mig  selv  Lov,  Far!"  —  indvendte  hun. 

„Nu,  nu!  ...  Han  arbeider  vel  paa  noget  nyt?" 

„Ja." 

,jDet  vil  sige  paa  mere  Vind  og  Veir!  ...  Det  er 
Penge,  hans  Moder  trænger  til  for  at  kunne  beholde 
sit  Hus.  Sligt  Friskopiveiret,  fordi  én  har  en  Smule 
Talent,  har  vi  saa  nok  af  nu  om  Dagene"  ... 

,,Det  er  ikke  bare  en  Smule  Talent,  han  har. 
Far!" 

,,Hm,  ...  det  tror  nu  Du!  —  Men  det  er  sent, 
Katharina!  ...  Du  maa  gaa  tilsengs"  —  afbrød  han 
og  gik  ind. 

Uagtet  den  elegante  Familiebolig  oppe  i  anden 
Etage  bar  det  hele  indre  af  Linstows  Hus  selv  nu 
i  Dunkelheden  ved  det  halvt  nedskruede  Gasblus 
dog  nærmest  Præget  af  et  pudset,  messingblankt 
Forretningslokale. 

Den,  som  om  Dagen  traadte  ind  ad  den  tunge 
Gangdør  med  det  svære  Dørgreb  og  mødte  en  af 
Betjentene,  der  med  Staalpennen  i  Munden  eller  et 
Papir  i  Haanden  stilfærdig  hastede  hen  over  de  ru- 
dede Stenfliser  op  ad  Trappen  til  Linstows  Kon- 
tor —  følte,  at  han  her  var  kommet  ind  i  noget  af 
et  Uhrværk  med  en  egen  tystglidende  Gjænge.  Det 
var,  som  alt  i  dette  Hus,  ligesom  de  messingblanke 
Hængsler,  var  patent  og  gik  paa  Olie  —  og  han 
fik  uvilkaarlig  Indtrykket  af  en  vis  skjult  Panik,  der 
gaaende  ud  fra  Centralstationen,  Husherrens  Kon- 
tor, satte  alle  disse  Mennesker  i  saadan  egen  stil- 
færdig Fart. 

—  Da  Katharina  kom  paa  sit  Værelse,  kastede 
hun  sig  med  Heftighed  paa  Sengen.  Hun  var  en 
Kvinde  af  tause  men  stærke  Følelser,  og  Ross  havde 
omtalt  den  unge  Dame  ombord  i  Dampskibet  paa 
en  saadan  Maade,  at  det  var  klart,  at  hun  havde 
gjort  et  stærkt  Indtryk  paa  ham  ...  „Hans  Manér 
var  jo  rigtignok  altid  yderlig  og  begeistret;  —  dog 
dette!"  ... 

Der  var  ganske  stille  i  det  lille,  mørke  Kam- 
mer; undertiden  hørtes  dog  et  svagt  Suk. 

Pludselig  stod  hun  op  og  tændte  Lys.    Hun  gik 

hen  til  et  Skrivebord,  hvorpaa  der  stod  et  lidet  Bog- 
skab med  grøn  Silke  foran  Glasset  og  tog  noget 
udaf  et  Gjemme. 

Det  var  et  Fotografi  af  Ross,  som  hun  havde 
faat  for  flere  Aar  siden  af  hans  Moder;  —  han  saa 
der  endnu  neppe  voksen  ud.  Hun  satte  Lyset 
tilbage  paa  Toiletspeilet  og  blev  staaende  fordybet  i 
Synet. 

Sidst  —  det  var  Eftermiddagen,  før  han  skulde 

reise  til  Udlandet hvor  stod  alt  fra  den  Dag 

nu  nærværende  for  hende!  ...  Hun  forstod,  at  han 
søgte  en  Leilighed  til  at  blive  alene  med  hende  nede 
i  Haven;  men  hun  havde  undgaat  ham  og  hele  Tiden 
holdt  sig  ved  Siden  af  Kirstine;  thi  hun  anede,  hvad 
der  vilde  komme,  og  hun  havde  lovet  sig  selv,  at  det 
ikke  skulde  ske,  før  han  var  kommet  hjem  igjen  fra 
Udlandet.  Ved  et  Tilfælde  blev  det  dog .  alligevel 
saa,  at  de  kom  til  at  mødes  ved  Siljebuskene  der, 
hvor  Elven  nede  i  Hjørnet  af  Haven  gjør  en  Sving 
indunder  Stakitet 

Han  stod  og  skar  i  et  Æbletræ  i  Bakken  tæt 
ovenfor  Stien.  Det  kunde  ikke  undgaas,  og  hun 
fortsatte  roligt  sin  Gang,  uagtet  hun  var  saa  angst, 
at  hun  skalv.  De  vekslede  først  blot  nogle  ligegyl- 
dige Ord;  men  saa  ophørte  Samtalen. 

„Katharina!"  ...  begyndte  han  ganske  bleg. 
Under  den  nye  Pause  følte  hun,  at  nu  vilde  Er- 
klæringen konune,  og  i  et  Slags  Panik  sprang  hun 
saa  med  ét  fra  ham  6g  op  til  Lysthuset,  hvor  Fru 
Ross  og  Tante  Rissa  sad  og  rensede  Stikkelsbær. 
Hun  satte  sig  til  at  hjælpe  dem. 

Ja,  hvor  hun  den  Eftermiddag  rensede  Stikkels- 
bær! —  Der  gik  et  Smil  over  hendes  Ansigt  ved 
Erindringen. 

Og  da  han  saa  reiste!  Hvor  følte  hun  sig  ikke 
ulykkelig  og  paa  samme  Tid  høitidelig  glad,  som 
den,  der  havde  faat  en  ny  Betydning  i  Livet,  fordi 
hun  vidste,  at  hun  var  hans  i  Stilhed  kaarnel 

Det  var  en  berusende  Herlighed  i  den  Tanke. 
Men  Thomas  Ross's  Elskede  msAtie  kunne  staa  ved 
hans  Side,  opretholde  ham  og  hjælpe  ham  til  at 
bære  sit  poetiske  Kald  frem  gjennem  Nød  og  Mod- 
gang og  Brødløshed.  Og  det  blev  hende  med  ét 
saa  klart,  at  dette  trykkende  ideløse  Liv  om  Guld- 
kalven hjemme  ikke  turde  fortsættes,  uden  at  hun 
svigtede  sin  Udvikling  for  ham. 

Det  var  i  denne  romantisk-heroiske  Stemning, 
at  hun  lige  efter  Ross*s  Af reise  havde  sat  igjennem 
at  blive  Guvernante,  en  Stilling,  fra  hvilken  hun 
blev  hjemkaldt  Aaret  efter  ved  Moderens  pludselige 
Sygdom  og  Død. 

Medens  Katharina  stod  slig,  gled  der  vekslende 
Udtryk  over  hendes  Ansigt: 

Hvem  anden  havde  troet  paa  ham,  som  hun? 

—  Og  havde  ikke  hans  egen  Moder  noksom  ladet 
hende  forstaa,  at  hun  ansaa  hende  for  noget  nær- 
mere og  mere  end  blot  en  Veninde  af  sin  Datter? 

Var  det  ikke  til  hende.  Fru  Ross  kom,  hver- 

gang  der  var  noget  angaaende  Thomas,  som  be- 
kymrede hende? Og  var  det  ikke  til  hende, 

han  selv  kom,  hvergang  han  trængte  til  Raad?  — 
Og  han  trængte  til  Raad!  Thomas's  Følelse  havde 
saa  let  for  at  løbe  af  med  ham;  hans  Tanker  var 
saa  hede,  han  behøvede  Tid  til  at  afkjøles,  førend 
han  ret  kunde  bedømme  sit  eget  ... 

Men  hvem  vidste  vel  ogsaa  slig  som  hun,  at 
han  virkelig  var  en  Digter  ...  Og  hvem  stolede 
han  til  syvende  og  sidst  selv  paa  saadan  som  paa 
hende! 

Den  sidste  Betragtning  beroligede  hende  mere 
og  mere,  efter  som  hun  dvælede  ved  den.  Hun 
satte  sig  ned  og  begyndte  at  ordne  sit  Haar  til 
Natten. 

Hun  følte  sig  unægtelig  skuffet  ved  Sammen- 
komsten med  ham  idag.  Han  var  ligesom  bleven 
mere  fremmed  og  overlegen  lige  overfor  hende,    Men 

dette  kunde  jo  ogsaa  være  naturligt  nu  —  saa  lang 
Tid  som.  han  havde  været  borte,  og  slig  spm  han 
ellers  havde  forandret  sig,  —  skjønt  hans  Breve 
hjem?  ...  Der  var  ikke  et  af  dem,  hvori  ikke  igrun- 
den  mindst  Halvparten  gjennem  Linierne  havde 
været  til  hende  foruden  hans  Hilsener!  —  Det  hele 
kom  maaske  af,  at  hun  havde  længtet  saa  efter  hans 
Hjemkomst  ...  og  ventet  sig  saa  meget!  ... 
—  En  Stund  efter  var  Lyset  slukket. 


Den  følgende  Morgen  før  otte  var  Thomas  nede 
i  Kjøkkenet  hos  Moderen. 

„Hvor  skal  Du  hen,  Thomas?....  Du  vil  da  spise 
Frokost?" 

„Har  ikke  Tid,  Mor!  —  —  Du  maa  vide,  jeg 
agter  at  stænge  mig  inde  oppe  paa  mit  Værelse  en 
hel  Maaned  nu,  —  til  jeg  faar  mit  Stykke  færdigt  ... 
Jeg  maa  ud  til  Pregel  og  nogle  Kammerater,  Jakob 
Hervig  og  Lauritz  Løndal,  og  varsko  dem  om,  at 
det  ikke  nytter  at  se  til  mig  i  den  første  Tid. 

Jeg  gad  vide,  hvad  Løndal  nu  arbeider  paa." 

„Pregel,  Thomas?  Kirstine  siger,  hun  frygter 
for,  at  han  er  kommet  paa  daarlige  Veie.  Og  sandt 
at  sige  vnr  jeg  glad,  da  han  flyttede  fra  os." 

„Der  er  ingen,  der  kan  komponere  slig  som  han. 
Mor  ...  han  har  Genit"* 

,,Men  er  han  noget  godt  Selskab?" 

,,Hm,  —  man  tar  en  Mand  med  hans  Feil,"  be- 
mærkede han  .lidt  overlegent. 

Hans  Moder  saa  paa  ham,  men  sagde  intet. 

Hun  havde  imidlertid  skjænket  en  Kop  Kaffe. 

,,Drik  den  og  spis  et  Hvedebrød,  saa  at  Du 
ialfald  ikke  gaar  fastende  ud  ..." 

„Kassen  kommer  engang  i  Formiddag!  ...  Anton 
har  lovet  at  pakke  Gibssageme  og  de  andre  Ting 
op  for  mig." 

Jonas  Lie :   Samlede  Værker.    III.  ^ 

,,Du  kommer  da  vel  igjeii  til  Middag?'* 

„Jeg  vil  haabe  det,  Mor!"  —  svarede  han  og 
kyssede  hende. 

Da  han  var  gaat,  blev  Fru  Ross  staaende  en 
Stund  i  Tanker  ved  Kjøkkenbordet. 

Sønnens  Væsen  var  forandret!  ...  havde  han 
straks  den  første  Dag  villet  betyde  hende,  at  han 
var  vokset  ud  over  hendes  Ledelse? 

En  Timestid  efter  fo>  Ross  hastigt  op  ad  de 
brede,  smukke  Trapper,  der  førte  til  Pianist  Pregels 
Le  i  lighed;  —  han  ventede  at  overraske. 

En  rask  Banken  paa  Døren,  og,  før  der  blev 
Tid  til  noget:  ,,Kom  ind!'*  —  stod  han  inde  i  Væ- 
relset foran  ham. 

,,Det  er  umanerligt  morsomt  at  være  kommen 
hjem!"  —  hilsede  han. 

Pregel  havde  netop  faat  Slobroken  paa  og  saa 

med  sit  uordnede,  sorte,  lange  Haar  om  det  blege, 

lidt  fede  Ansigt,  temmelig  forsøvnig  ud.     En  Stribe 

X  af    Solen    faldt    gjennem    Gardinet    lige    hen    paa 

ham. 

„Nu,"  —  sagde  han  og  strakte  sig  —  „saa  det 
er  Dig! Du  kan  tro,  vi  havde  en  prægtig  Af- 
ten igaaraftes!  —  Nu,  saa  det  er  Dig!  ...  Jeg  grun- 
dede netop  paa,  om  der  ikke  skulde  være  et  Glas 
af  nogenting  til  at  oprette  sit  indre  Menneske  med  ... 
Og  saa  kommer  Du!  ... 

Du  undskylder,"  —  vedblev  han  og  skjænkede 
sig  et  Glas  Sodavand  med  en  liden  Tilsætning  af 
stærkt  ...  ,,Du  er  egentlig  selv  saa  god  som  en 
Snaps!"  —  lagde  han  til  lidt  mere  oplivet.  —  ,,Sæt  Dig 
og  gJør  Dig  det  bekvemt,  medens  jeg  klæder  mig 
paa  derinde  ...  det  er  snart  gjort!" 

,,Véd  Du,  at  jeg  har  overkommet  dit  Portræt  i 
Udlandet,  Pregel!"  ~  raabte  Ross  overgivent  fra 
Sofaen  ind  gjennem  den  aabne  Sovekammerdør.  — 
,,Det  var  én,  som  skulde  hænges  i  Neapel,  og  som 
stod  i  alle  Vinduer  ...   Jeg  var  virkelig  et  Øieblik 

bekymret  for,  at  det  kunde  være  Dig,  saa  ligt  var 
det  ...  netop  dit  blødkrøllede  Kunstnerhaar  og  dine 
smaa,  underfundige  Slangeøine  ...  Han  spillede  Gui- 
tar og  knuste  fornemme  Damers  Hjerter;  —  derfor 
sørgede  de  da  ogsaa  for  at  han  fik  rømme!"  ... 

Pregel  brummede  noget  til  Svar  derinde. 

,,Vi  maa  spise  Frokost  sammen!"  —  raabte  han 
noget  efter  ud  af  Værelset. 

,,Har  ikke  Tid,  Pregel!  ...  Du  maa  vide,  jeg  skal 
idag  gjøre  det  af  med  Gjenkomsthilsener  for  en  hel 
Maaned  mindst;  —  jeg  vil  lukke  mig  inde,  til  jeg 
faar  mit  Stykke  færdigt." 

„Naa  saa!"  —  sagde  Pregel,  der  nu  kom  ind  og 
var  meget  elegant  klædt.  ,,Saa  vil  Du  kanske  til- 
lade, at  jeg  spiser  Frokost."  Han  tændte  Spiritusen 
under  en  Kaffemaskine.  — 

,,Du  kommer  jo  hjem  til  Landet  som  en  sand 
Leviathan  i  Kraft  og  gode  Forsætter!  Huh!  ...  det 
kan  ordentlig  gyse  i  et  nervøst  Menneske;  ...  tænk, 
at  stænge  sig  inde,  jeg  havde  nær  sagt  bare  med 
sig  selv,  en  hel  Maaned!  Kunde  jeg  det,  tror  jeg, 
at  jeg  blev  en  stor  Mand;  ...  men  —  Friheden!  det 
er  mit  Valgsprog." 

„Jeg  forlanger  jo  ogsaa  blot,  at  Du  skal  kvidre 
og  komponere,  medens  jeg  sidder  i  Bur;  jeg  ta'r 
Lidelsen  og  Du  Nydelsen,  forstaar  Du!" 

„Saa  Du  vil  da  virkelig  for  Alvor  slaa  Dig  paa 
at  blive  Forfatter?"  —  yttrede  Pregel,  efterat  have 
nydt  lidt  af  sin  Kaffe.  Han  vuggede  sig  med  et  vist 
tænksomt  Velbehag  tilbage  paa  Stolen,  og  det  kom 
derved  frem,  at  hans  Figur  alt  havde  naaet  adskil- 
ligt frem  til  et  vist  Embonpoint. 

,, Javist,  —  hvad  andet?  Du  mener  da  vel  ikke, 
at  jeg  skulde  være  løbet  til  Udlandet  bare  saadan 
for  at  ...  slippe  at  læse." 

„Jeg  mener,  at  Theologien  er  et  skjønne  Stu- 
dium ...  Jeg  var  paa  en  Præstegaard  i  Sommer  ... 
der  var  mageløst!     Og  saa   en   Rad   Pigebørn   fra 

fjorten  til  en  og  tyve  Aar;  de  stod  om  Pianoet  som 
en  Jevende  Rosenhæk,  naar  jeg  spillede!  Gid  jeg 
var  Theolog!" 

,,Nu,  Du  blev  en  net  én!" 

,,Jeg  mener  kort  og  godt,  min  Ven,  at  Pegasus 

—  Dyret  tilhører  nu  enten  en  Digter  eller  en  Kom- 
ponist —  i  Længden  trænger  til  en  god  varm  Stald 
at  staa  i  ...  en  Krybbe  at  fores  ved  ...  Det  er  des- 
værre lidt  for  sent  for  mig  selv  at  gjøre  det  om 
igjen.  Ingen  kan  forlange,  at  en  Mand  paa  tredive 
Aar  skal  tage  Eksamen.  Men,  ser  Du,  Ross!  en 
Præstegaard,  det  var  noget  for  Dig.  Det  er  den 
eneste  Ting,  jeg  nogen  Gang  var  enig  med  din 
Tante  il  En  Ørn,  som  skal  tjene  sit  Brød,  —  kanske 
tilslut  flyve  med  en  hel  Familie  paa  Ryggen,  maa 
absolut  tabe  sin  Naturs  frie,  vilde  Svingkraft.  Har 
man  derimod  en  fast  Præstegaard,  hvorfra  man  ikke 
behøver  at  lade  sin  Øm  stige,  uden  hvergang  Aan- 
den  vil  det,  og  én  selv  gider,  —  det,  ser  Du  selv, 
er  en  anden  Sag.  En  Præst  skulde  jo  efter  Ideen 
ikke  være  andet  end  en  Seer  og  Digter!  ...  Gid  jeg 
bare  var  Organist  —  ved  en  af  de  store  Kirker,  for- 
staar  sig." 

„Du  vilde  aldrig  drive  det  til  at  komme  til  ret 
Tid  Søndag  Formiddag,  Pregel." 

,,Tror  Du?  —  Da  kjender  jeg  mig  selv  bedre  ... 
Naar  jeg  kommer  for  desperat  sent  til  en  privat  In- 
formation, finder  man  deri  blot  Bevis  paa,  at  jeg 
er  genial  indtil  det  forargelige,  og  jeg  kommer  i 
Ry  ved  det;  men,  om  jeg  kom  for  sent  i  Kirken, 
vilde  man  sætte  mig  af,  og  mit  Instinkt  har  aldrig 
forligt  sig  med  at  blive  afsat  fra  noget  behageligt. 

—  Der,  tag  en  Cigar  ...  Ekstra,  —  forsikkrer  jeg 
Dig!  ...  Saa  skal  vi  tage  os  et  lille  bitte  Glas  Mara- 
schino ovenpaa  Kaffeen  ...  det  skader  ikke,  det  inde- 
staar  jeg  Dig  for"  ... 

,,Nu  vel,  lad  gaa!  Har  Du  set  noget  til  Lauritz 
Løndal?    Arbeider  han  paa  noget?" 

,,Vi  skiltes  ad  inat  Klokken  halv  to.  Forresten 
er  han  ikke  længer  Poet,  siden  han  skrev  den  For- 
tælling, de  rakkede  saa  ned  for  ham."  Her  plirede 
Pregel  paa  en  betegnende  Maade  med  Øinene.  ,,Han 
har  nu  slaaet  sig  paa  selv  at  være  Recensent,  at  re- 
censere de  andre.  Jeg  vil  give  Dig  et  Raad,  Ross! 
Du  skal  holde  Dig  tilvens  med  ham!'* 

„For  at  blive  rost?  jeg  takker!  —  Men  det  er  dog 
Skade!" 

„Saa  Du  beundrer  ham  endnu!  Ja,  han  ser  for 
Øieblikket  ogsaa  tilsvarende  naadigt  og  mildt  ned 
paa  dine  ringe  Bestræbelser.  Det  begyndte  særlig, 
da  man  holdt  op  at  spille  dit  Stykke." 

Der  hørtes  en  Banken  paa  Døren. 

„Der  er  han!  ..^  Entrezr.^^  raabte  han  uden  at 
forandre  den  skjødesløse  Stilling,  hvori  han  vuggede 
sig  paa  Stolen.  —  ,,Vi  talte  netop  om  Dig,  Løndal! 
...  Du  sparer  Poeten  at  slide  dine  Trapper,  som  han 
havde  tænkt,  —  for  at  gjøre  Dig  Visit.  —  Uhyre 
prægtig  Aften  den  Alten  igaaraftes.  Du!"  —  gispede 
han.  —  ,,Jeg  haaber  dog,  Du  noterer  hans  Tilbage- 
komst i  Avisen." 

,,Er  alt  sket  ...  han-staar  der  idag!  —  God  Dag, 
Ross,  —  Velkommen!  —  Nu,  Du  har  virkelig  taget 
Dig  op!  Da  Du  reiste,  lignede  dit  Gesicht  formeget 
en  ung  uskyldig  Piges;  jeg  vilde  have  forsvoret,  at 
der  kunde  huses  poetiske  Dæmoner  i  det!  ...  Jo,  miri 
Ven,  ...  jeg  har  noteret  Dig  i  Avisen  ...  udtrykkelig 
som  hjemkommen  Digter  ...  en  af  vore  notable  Per- 
.sonligheder  ...  Jeg  haaber,  jeg  har  ærgret  en  vis 
Klik  med  det.  Er  det  Maraschino,  I  har  der?"  — 
spurgte  han  og  tog  en  Stol. 

Det  var  en  mager,  noget  høi,  bebrillet  Herre  i 
snever  sort  Bon  jour  og  med  skarpe,  udpræget  regel- 
mæssige Træk.  Hovedskallen  var  paafaldende  høi 
oppe  ved  Issen,  og  Haaret,  der  faldt  i  en  svingfuld, 
stærk  rødlig  Hanekam  om  Panden,  gav  ham  et  vist 
myndigt  Udseende.     Han  sad  et  Øieblik  og  legede 

om  Foden  af  Glasset  med  en  tynd,  hvid,  fregnet 
Haand. 

,, Tillad  mig  at  ønske   Dig  Velkommen  tilbage, 

Ross! at  udtale,   at  det  er  dine  Kammerater 

en  Glæde  at  se  Dig  velbeholden  igjen  ...  Ja  for 
Havet  er  i  den  sidste  Tid  blevet  noget  glubsk  paa 
Mennesker!" 

,,Tak  skal  Du  have,  Løndal!  Som  Du  ser,  er  jeg 
sluppet  over  —  fra  Hamburg  og  hid"  ... 

Løndal  smækkede  et  Par  Gange  lidt  overlegent 
med  Læberne.  ,,0g  Du  har  naturligvis  en  eller 
anden  Blomst  i  Knaphullet  til  at  celebrere  Ankom- 
sten med  ...  saadan  en  liden  Ting,  færdig  til  at 
gives  ud?" 

,,Hvor  véd  Du  det?  —  Jo,  jeg  har  virkelig  en 
Fortælling." 

,,Nu,  saa  —  Ja,  jeg  havde  ifjor  lavet  op  et  helt 
Dusin  af  saadant  Smaanips.  Det  var  forresten,  hvad 
der  tør  være  lidt  sjeldent  i  vor  Tid,  lutter  originale 
Ideer; men  saa  kasserede  jeg  det  hele  ...  Saa- 
dant novellistisk  er  og  blir  dog  kun  Smaamønt." 

Ross  saa  hastigt  paa  ham.  Han  havde  lagt 
meget  i  sin  Fortælling  og  følte  sig  dybere  saaret, 
end  han  vilde  være  ved.  For  at  skjule  det,  spurgte 
han  pludselig: 

,,Det  er  da  vel  ikke  sandt,  hvad  Rygtet  siger, 
Løndal!  at  Du  har  lagt  din  Digtning  paa  Hylden?" 

,,Forstaa  det  cum  grano  salis,  min  Ven!  —  — 
Ser  Du,  der  gives  mangeslags  Begavelser  ...  Enkelte, 
—  om  jeg  saa  skal  sige,  mere  enestaaende  og  be- 
tydelige —  vækker  Forargelse  og  Modstand  simpelt- 
hen af  den  Grund,  at  Verden  ikke  straks  formaar  at 
forstaa  dem.  Jeg  er.  ikke  saa  dum  at  lade  dem 
hugge  ipig  til  Plukfisk  som  samfundsomvæltende 
Aand.  Derfor  optager  jeg  simpelthen  i  nogle  Aar 
selv  Kritiken,  ...  indfører  i  Publikum  de  nødvendige 
Forudsætninger  for  Forstaaelsen,  og  saa  —  begynder 

jeg  paa  mit!  ...  Jeg  tør  nok  love,  at  det  skal  blive 
i  eminent  Forstand!" 

Det  var  første  Gang  i  Livet,  Ross  overhovedet 
betragtede  sin  beundrede  Ven  med  kritiske  Øine, 
og  det,  som  nu  gik  i  ham,  var  baade  Skuffelse  og 
Harme. 

„Skade,  at  man  ikke  kan  blive  berømt  forud 
paa,  hvad  man  saadan  agter  engang  at  forbause 
Verden  med!"  —  bemærkede  han,  idet  han  slog  Asken 
af  Cigaren. 

„Jeg  er  bange  for,  at  Du  har  misforstaaet  mig" 
...  svarede  Løndal  koldt;  men  han  saa  samtidig 
paa  ham,  som  om  han  ikke  ret  troede  sine  egne 
Øine. 

„Jeg  mener.  Maraschinoen  har  gjort  Dig  kra- 
kilsk, Ross!"  —  udbrød  Pregel  hastigt.  —  „Drik  et 
Glas  til,  saa  kommer  Du  om  det  Hjørne  ...  og  lad 
saa  være  at  fyre  op  med  den  Slags  Øine!" 

„Det  er,  som  Frøken  Linstow,  din  gamle 
Flamme,  bemærkede  engang  i  Vinter,"  replicerede 
Løndal  spydig,  ,,da  hun  fiibsolut  vilde  overbevise  mig 
om,  at  Du  var  Digter:  En  kan  aldrig  beregne,  hvor 
én  har  Dig!" 

„Først  er  Du  indbildsk  og  bagefter  uforskam- 
met!" —  bUsede  Ross  op  og  greb  i  Hast  til  sin  Hat. 

Begge  Vennerne  udbrød  i  en  samstemmig  Latter, 
hvorunder  Pregel  raabte: 

„Forstaar  Du  ikke,  Løndal!  ...  Du  har  taget  Ka- 
tharina Lifistows  Navn  forfængelig!" 

Noget  skamfuld  over  sin  Hidsighed  satte  Ross 
atter  Hatten  ned. 

„Nu,  nu  ...  lad  det  Vrøvl  være  glemt"  —  sagde 
han  godsligt. 

„Bekjend  da,"  —  vedblev  Pregel  —  ,,at  det  er 
hende,  som  var  Heltinden  i  det  første  Stykke  ... 
det  er  det  mindste,  Du  kan  gjøre  til  Bod  og  Bed- 
ring." 

„Lad  gaal  —  Men  om  lidt  skal  I  faa  se  én  af 

en  anden  Art  ...  mørkøiet,  sydlandsk  ...  farlig,  ,, ube- 
regnelig", som  Du  siger,  Løndal!  ...  et  stort  Hjerte^ 
skjult  under  alskens  Luner,  Fordringsfuldhed,  Ind- 
fald og,  jeg  havde  nær  sagt,  gutteagtig  Uopdragen- 
hed, indtil  hun  en  vakker  Dag  kommer  til  at  elske 
og  vise,  hvad  hun  isandhed  er,  —  en  herlig  Natur, 
der  hidtil  blot  har  levet  ubeskjæftiget  ...  uden  nogen 
Opgavel" 

,,Saa,  Du  har  da  virkelig  noget  større  paa  Stabe- 
len?" —  spurgte  Løndal  og  rettede  Brillerne  høiere 
op  paa  sin  skarpe  Næse.  ,,0g  noget,  som  duer?" 
—  vedblev  han  og  trak  lidt  paa  det. 

,,Det  er  et  Skuespil.  Faar  jeg  det  til,  som  jeg 
har  tænkt  mig,  saa  ..." 

,,Han  vil  laase  sig  inde  med  det  en  hel  Maaned 
nu"  —  bemærkede  Pregel. 

,, Nytter  ikke!  nytter  ikke,  Ross!  —  Man  binder 
blot  Inspirationen,  det  egentlig  geniale  i  sin  Pro- 
duktion, og  faar  den  slikkede  Form  igjen.  Tag  Du 
mit  Raad  og  vent,  til  Lynet  og  Synet  en  Dag  kom- 
mer over  Dig." 

,,0g  imidlertid  skal  jeg  gaa  om  og  snappe  Fluer, 
mener  Du?" 

,,Jeg  mener,  at  en  Digter  er  en  Mand,  som  faar 
sit  til  Foræring  fra  de  høiere  Magter  ...  de^  sidste, 
han  skal  være,  det  er  Arbeider  ...  Vor  Tid  er  fuld 
af  arbeidende  Talenter  og  Virtuoser;  men  Geni,  min 
Ven,  Geni?  ...  ja  det  er  det,  Tiden  venter  paa!" 

,,Det  bæres  mig  for,  at  vi  kommer  til  at  lande  i 
Kongshavn  idag;  der  er  en  god  Restauration,"  be- 
mærkede Pregel  henne  fra  Vinduet,  hvor  han  stod 
og  saa  ud  ...  ,, Hvilket  mageløst  Solskin!  Hvad  siger 
I?"  vedblev  han  og  løftede  Gardinet  tilside. 

Egeberg  laa  virkelig  der  som  et  Guldbjerg  i  den 
blaa  Dag,  medens  Skibene  paa  Havnen  soltørrede 
sine  Seil  efter  Nattens  Regn. 

„Lad  gaa,  —  jeg  offrer  denne  første  Dag  til  Gu- 
derne!" —  raabte  Ross,  betaget  af  Synet. 

„Ja  vist,"  —  istemte  Pregel,  hvis  Ansigt  nu  lyste 
—  „vi  gaar  med  Dampskibet  over  Havnen,  tager  et 
Par  Venner  med,  og  saa  gir  Du  os  Skizzer  fra  Ud- 
landet, notabene  naar  vi  har  spist,  ...  til  KafTeen  ... 
Vær  saa  god,  her  er  Cigarer  ..." 

Som  de  gik  nedover  Gaden  til  Toldboden,  og 
Løndal  var  sprunget  op  i  et  Hus  for  at  hente  den 
ene  af  Vennerne,  greb  Pregel  Leiligheden  til  at  sige: 

,,Du  fornærmede  Løndal;  —  det,  at  Du  kaldte 
ham  indbildsk,  tilgiver  han  Dig  ikke  let  ...  Forstaar 
Du  da  ikke,  at  Betingelsen  for  hele  Fyren  er,  at  han 
vil  beundres!" 

„Aa,  Du  ta'r  feil,  Pregel!  ...  jeg  kjender  ham 
bedre  end  Du  ...  Desuden  ...  hvorfor  omgaas  Du  saa 
nied  ham?" 

,,Det  skal  jeg  sige  Dig:  Fordi  jeg  beundrer  ham; 
det  er  en  Selvophøielse,  som  er  høiere  end  Kirke- 
taamet,  og  saa  er  han  vittig  og  inde  i  alt  og  rakker 
saa  grundig  ned  paa  alt  det,  som  gjør  Lykke." 

Løndal  kom  idetsamme  til  med  det  nye  Medlem 
af  Selskabet,  og  Pregel  fik  nu  i  sidste  Øieblik  det 
fortræffelige  Indfald  at  lade  et  Bud  gaa  om  til  en 
hel  Række  af  Venner,  hvis  Navne  han  opskrev  med 
Blyant,  og  underrettede  om,  at  Thomas  Ross's  Hjem- 
komst feiredes  med  et  Lag  i  Kongshavn,  —  ,,at  frem- 
møde Klokken  tre!" 

Ross  befandt  sig  i  en  eksalteret  Stemning  den 
Dag. 

Hjemkomsten  med  alle  dens  forskjellige  Indtryk 
virkede  berusende  paa  hans  modtagelige  Natur,  og 
det  var  derfor  heller  intet  Under,  at  han  ved  Mid- 
dagen var,  som  det  heder,  ,,oppe". 

Som  theologisk  studerende  under  meget  beskedne 
og  tilbagetrukne  hjemlige  Forhold  havde  han  før  kun 
lidet  deltaget  i  det  mere  flotte,  lystige  Studenterliv. 
Sky  og  forknyt  kunde  han,  naar  han  tilfældig  var 
kommet  ind  i  det,  for  at  opretholde  sig  i  sine  egne 
Øine  igjen  optræde  baade  fremfusende  og  ubehage- 

ligt  —  noget,  hvorunder  han  selv  led.  Under  Stu- 
dentersamfundets mere  officielle  Fester  pintes  han 
af  en  knugende  Trang  til  at  stige  op  og  holde  Tale 
uden  dog  at  turde  give  efter  for  Fristelsen.  Her  idag, 
feteret  og  omgivet  af  Kammerater;  opdagede  han  saa 
at  sige  for  første  Gang,  at  han  eiede  den  Evne  at 
kunne  reise  Stemningen  hos  sine  Omgivelser. 

Ogsaa  hans  Kammerater  var  overraskede;  —  han 
var  ikke  kjendt  fra  den  Side.  Man  blev  enig  om, 
at  Thomas  Ross  virkelig  havde  udviklet  sig  i  de  Aar, 
han  havde  opholdt  sig  i  Udlandet. 

At  han  var  en  Personligl^ed,  til  hvem  man  turde 
knytte  Forhaabninger,  udtaltes  i  begeistrede  Ud- 
tryk. 

Paa  Veien  fra  Kongshavn  til  Staden  havde  Pre- 
gel  Ross  under  Armen. 

„Det  var  underligt"  —  bemærkede  han  —  „at 
Løndal  ikke  har  sagt  et  Ord  idag;  —  han  er  ellers 
bestandig  parat  nok  til  Foredrag." 

Aftenen  endte  silde,  men  om  muligt  end  yder- 
ligere belivet,  hjemme  hos  Pregel  i  en  engere  Ring, 
,, Overhuset",  som  denne  kaldte  det,  —  og  her  løs- 
nede ogsaa  Løndals  Tungebaand,  idet  han  noget  be- 
kymret paa  sin  Vens  Vegne  yttrede,  at  han  egentlig 
ikke  vidste,  om  det  var  nogen  Lykke  at  blive  Gjen- 
stand  for  saa  store  Forventninger  som  de,  der  saa 
utvetydigt  havde  aabenbaret  sig  idag.  Det  var  ingen 
Sag  at  skrive  Regninger  ...  de  skulde  ogsaa  hono- 
reres! Det,  man  ventede  af  én,  der  skulde  fylde  en 
Digterplads  i  vore  Dage,  var  store  Ting,  intet  mindre 
end  et  rigtig  nyt,  genialt  realistisk  Greb  i  Tiden,  og 
han  vilde  her  tømme  sit  Glas  med  Ønsket  om,  at 
dette  ogsaa  virkelig  maatte  lykkes  hans  Ven  Ross! 

Pregel  satte  fra  Pianoet  en  Fanfare  til  ...  og  rød 
og  blussende,  som  han  sad  der  i  Tobaksrøgen  med 
en  kold  Cigarstump  i  den  ene  Mundvige,  spillede  og 
fantaserede  han  aldeles  uberørt  af  de  andres  Taler 
og  Snakken  henne  ved  Bordet. 

Han  pleiede  dette,  naar  han  havde  faat  Blod  paa 
Tand,  —  spillede  sig  da  ind  i  en  musikalsk  Ekstase, 
saa  han  hverken  hørte  eller  saa,  og  Tonerne  strøm- 
mede lige  uafbrudt  efter  dem  nedover  Trapperne, 
da  de  sent  paa  Natten  gik,  uden  at  han  havde 
hørt  deres  Farvel.  Hans  Venner  vidste,  at  han  vilde 
holde  paa  slig,  til  Rusens  Taage  igjen  begyndte  at 
lette. 

Da  Ross  begav  sig  hjem  gjennem  de  ensomme 
Gader,  havde  han  Følelsen  af  en  Seir.  Løndals  Ord: 
„et  nyt,  genialt  Greb  i  Tiden,"  gjentog  sig  i  hans 
Tankegang. 

,,Vel!  —  de  skal  faa  det!''  —  Han  saa  et  Øie- 
blik  op  til  Konsul  Linstows  Vinduer,  hvor  Persien- 
nerne hang  ned,  da  han  gik  der  forbi,  og  mumlede 
med  en  Hovedrysten: 

„Ja,  hun  vil  naturligvis  ikke  forstaa  det,  —  hun 
er  for  det  gamle  ideale  Føleri;  ...  saa  klog  hun  er, 
vil  hun  aldrig  erobre  Verden!" 

Da  han  kom  henimod  sit  Hjem,  tænkte  han  paa, 
at  det  vilde  være  kjedeligt  at  ringe  paa,  men  fandt 
til  sin  Forundring  Gadedøren  aaben.  Han  troede 
dog  at  have  set  et  Skimt  af  sin  Moders  hvide  Kappe 
mellem  Vinduesblomsteme. 

Da  Pigen  naeste  Morgen  kom  op  med  Kaffen, 
sad  han  ved  sit  Skrivebord. 

„Sig  nede,  at  de  maa  svare  enhver,  at  jeg  har 
laaset  mig  inde  og  skriver  paa  noget  ...  kan  ikke  tale 
med  nogen!"  —  beordrede  han  kort  uden  at  se  op. 


III. 

Man  var  alt  kommet  langt  udover  Høsten.    . 
Kristiania  havde  havt  sin  vakkre  September,  me- 
iens  en  storm-  og  regnfuld   Oktober   til  Gjengjæld 

med  desto  stærkere  Tag  havde  ribbet  det  gule  Løv 
af  Træerne  paa  Byens  offentlige  Pladse  og  givet 
dens  før  af  Vegetationen  saa  svulmende  Omegn  et 
trist  og  nøgent  Udseende. 

Hovedstaden  stod  om  Morgenen  i  Novemberfro- 
sten med  rimhvide  Tage  og  Træer;  dens  nu  af  Men- 
neskevrimlen fyldte  Gader  oplystes  om  Aftenen  af 
Gasblussene  og  de  straalende  Butikvinduer. 

Inde  gjorde  man  sig  Stuen  hyggelig  ved  Kakkel- 
ovnsilden og  den  tændte  Lampe.  Theatersæsonen 
var  alt  i  fuld  Gang,  medens  Byens  Selskabelighed 
ikke  for  Alvor  begyndte  før  efter  Jul. 

Med  den  voldsomme  Iver,  der  var  ham  egen, 
naar  han  tog  fat  paa  et  Arbeide,  havde  Thomas  Ross 
holdt  sig  hjemme  i  de  første  seks  Ugers  Tid  og 
skrevet  paa  sit  Theaterstykke  uden  saagodtsom  at  se 
nogen. 

Han  gik  og  drev  nede  i  Haven  og  skrev  oppe  paa 
sit  lille  grønne  Kvistværelse  ved  Pulten  nær  Vinduet. 
Han  blev  saa  at  sige  forelsket  i  sin  Ensomhed. 

Af  Katharina  Linstow  havde  han  i  al  denne  Tid 
kun  en  to,  tre  Gange  set  et  Glimt,  naar  hun  som 
snarest  kom  indom  dem,  medens  hans  Søster  der- 
imod var  desto  hyppigere  henne  hos  Linstows. 

Han  var  begyndt  at  længes  forfærdelig  efter 
hende,  og  da  hun  en  Eftermiddag  kom  for  at  hente 
hans  Søster  med  sig  i  Theatret,  hvorhen  Linstows 
kjørte,  ilede  han  ned  i  Stuen. 

,,Hør,  Katharina!"  —  sagde  han,  idet  han  hil- 
sede,  ,, kommer  Du  aldrig  mere  herud  nu?" 

,,Jeg  er  saa  bange  for  at  forstyrre  Dig,  Thomas!" 
svarede  hun  og  fortsatte  at  hjælpe  Kirstine  med  at 
vælge  mellem  nogle  Hansker  i  et  Papir.  —  ,,Tag  de 
brune,  Kirstine  ...  de  fine  Jyse  er  virkelig  for  gode 
for  en  almindelig  Theatéraften!" 

,,De  kostbare  franske  skal  vi  stadse  med  den 
Aften,  Thomas's  Stykke  gaar!"  lo  Kirstine. 

,,Jeg  vil  sige  Dig  noget,  Katharina!"  udbrød  han, 

da  de  et  Øieblik  blev  alene,  ,,jeg  har  virkelig  længtet 
efter  Dig  i  en  Grad,  som  Du  ikke  kan  tænke  Dig! 
Du  pleiede  ikke  at  gjøre  Dig  saa  kostbar  i  gamle 
Dage.  Der  er  saa  meget,  jeg  kunde  havt  Lyst  til 
at  snakke  med  Dig  om  og  høre,  hvad  Du  mener  ... 
og  saa  finder  Du  paa  netop  at  blive  borte  nu!'' 

Katharina  saa  lidt  overrasket  paa  ham,  næsten 
som  hun  ikke  troede  sine  egne  Øren.  Han  var  over- 
maade  dum,  fandt  hun;  men  for  den  Dumheds  Skyld 
var  det,  hun  holdt  af  ham. 

„Du  behøver  blot  at  sige  det  til  din  Søster,  saa 
skal  jeg  komme;  men  Kirstine  har  sagt,  at  Du  paa 
ingen  Maade  maalte  forstyrres  ...  ikke  se  nogen  ..." 

, »Kirstine!"  —  fo'r  han  op  —  ,,hun  er  egentlig 
gruelig  lidet  begavet;  hun  har  intet  paa  Instinktet, 
forstaar  aldrig  en  halvkvædet  Vise. 

Naar  jeg  siger,  jeg  ikke  vil  se  nogen,  mener  jeg 
naturligvis  ikke  Dig  ...  Har  jeg  nogengang  ment  det? 
—  Kirstine  har  ialfald  ikke  set  det.  Og  her  har  jeg 
gaat  hver  Dag  og  længtet  ...  og  længtet. 

Jeg  forsikkrer  Dig,  jeg  holdt  paa  at  slippe  Ar- 
beidet,  bare  fordi  Du  aldrig  koml  —  Jeg  sendte  Dig 
min  Fortælling.  Men  ikke  engang  den  har  jeg  faat 
din  Mening  om  ..." 

„Jeg  mener,  at  ingen  anden  end  Du  kunde  have 
skrevet  den,  Thomas!" 

...  „Nei,  den  vil  ikke  over!"  afbrød  Kirstine,  der 
igjen  var  kommet  ind  og  holdt  paa  at  passe  den 
ene  Hanske  paa  Haanden.  „Det  er  Ringens  Skyld  ... 
Se  saa,  nu  vil  den  ikke  af  heller!"  vedblev  hun  og 
vædede  paa  sin  venstre  Lillefinger,  hvorfra  hun  ende- 
lig med  Møie  fik  draget  en  lille  ophøiet,  blodrød 
Agatring. 

„Det  er  Thomas's  Skyld  ...  den  passer  jo  ikke 
engang  til  Lillefingeren!" 

,, Gener  Dig  ikke,  Kirstine!  Jeg  tager  den  helst 
igjen!  —  den  passer  overhovedet  ikke  videre  til  Dig! 

Jeg  kom  bare  saa  tilfældig  over  den  og  tænkte,  den 
kunde  fremhæve  en  liden  hvid  Haand." 

Katharina,  der  stod  ved  Vinduet,  saa  ned  i  Blom- 
sterne for  at  skjule,  at  hun  blev  rød.  Hun  følte  en 
indre  Vished  om,  at  den  var  kjøbt  til  hende. 

,,0m  en  Tid  er  mit  Stykke  saavidt  endt,  at  jeg 
kan  læse  det  op,"  bemærkede  Thomas,  da  de  var 
færdige  til  at  gaa  —  ,,saa  arbeider  jeg  det  over  nok 
engang.  Da  faar  Du  ikke  være  ubuden,  Katharina! 
Du,  Pregel,  Kirstine  og  Anion  skal  være  mit  første 
Auditorium  ..." 

Han  hjalp  Katharina  og  sin  Søster  ind  i  Vognen 
og  holdt  derunder  et  Øieblik  Katharinas  Haand. 

Da  den  rullede  afsted,  stod  han  en  Stund  og  saa 
efter  den. 

,,Jeg  gad  vide,  om  Linstows  ikke  igrunden  er  en 
adelig  Familie,"  mumlede  han  —  ,,ialfald  er  hver 

Tomme  af  hende  fornem  nok; det  er  Hænder 

som  en  Hertugindes  ...  Og  som  hun  klæder  sig  sim- 
pelt og  nobelt altid  efter  sit  eget  Hoved! 

En  slig  Naturlighed,  det  er  noget  medfødt 

hun  kunde  fylde,  hvad  Stilling  det  skulde  være,  jo 
høiere  desto  lettere.  Det  undrer  mig,  at  Folk  ikke 
ser  det!  De  Øine  er  en  Tønde  Guld  værd  ...  de  blir 
ordentlig  dybblaa,  naar  de  ser  paa  én  ..."  ■ 

—  Den  Aften  røg  han  meget  Tobak.  Han  havde 
Katharina  Linstow  i  Blodet,  og  i  Røghvirvlerne  ved 
Lampen  dannede  der  sig  alskens  Luftkasteller  om 
hendes  Billede. 

,, Katharina  er  en  mærkelig  Pige!"  udbrød  han 
med  ét  nede  ved  Aftensbordet  til  sin  Moder;  han 
havde  siddet  ganske  taus  og  distrait.  ,,En  skulde 
lede  gjennem  baade  By  og  Land,  før  én  fandt  hen- 
des Mage  ...  Det  vil  da  sige,  i  hendes  Art"  —  tog 
han  sig. 

Hans  Moder  smaalo  for  sig  selv,  da  hun  bar 
Theen  ud. 

En  Dag  oplæste  han  noget  af  sit  Stykke  f.^r 
Pregel. 

„Stemningen  er  der  alt,"  udbrød  denne,  endnu 
for  han  havde  hørt  det  til  Ende.  „Du  har  gjort 
Lykke,  min  Ven!  Man  taler  kun  om  Dig  ude  i 
Byen,  og  det  Stykke,  Du  skal  have  muret  Dig  inde 

med. Man  er  overordentlig  spændt,   kan  jeg 

sige  Dig!" 

„Der  staar  meget  igjen  endnu,  Prégel!  Jeg 
vidste  ikke,  det  var  saa  tungt.  Det  er  nyt  ...  rea- 
listisk hver  Linie;  men  det  blir  fire  Akter  istedetfor 
tre. Jeg  føler  en  vis  Trang  til  at  puste  ..." 

„Puste?  —  Pokker  puste,  naar  det  gj ælder  at 
trække  op  ad  Bakken  til  Lykken,  min  Ven!  Din  For- 
tælling har  alt  taget  Udenværkerne  med  Storm.  — 
—  Ja,  for  Aviserne  har  jo  været  mageløs  enstemmige. 
Det  maa  være  morsomt  at  læse  sligt,  Du!  ...  at  man 
formelig  gi'r  sig  til  at  slaas  om,  hvad  der  er  det 
bedste  ved  den!  Der  staar  forresten  en  underlig  Op- 
sats i  N.bladet.     Har  Du  læst  den?" 

„Nei!" 

„Ja,  her  skal  Du  se!"  —  Og  han  tog  op  en  krøl- 
let Avis  fra  den  foregaaende  Aften. 
-    Ross  læste. 

,, Dette  er  Løndal!"  —  sagde  han  tilsyneladende 
ligegyldigt. 

„Akkurat!" 

Men  bag  Ross*s  ligegyldige  Mine  kogte  det 
stærkt. 

Løndal  gjorde  sig  det  tydeligvis  til  Opgave  at 
rive  ned  paa  hans  begyndende  Navn  som  Digter, 
og  dette  var  han  altsaa  nødt  til  at  finde  sig  i  uden 
at  kny. 

Til  Gjengjæld  dvælede  han,  som  han  pressede 
Læberne  sammen  og  saa  saa  fortænkt  ned  mod 
Gulvet,  ved  den  Tanke,  at  Løndal  dog  tilslut  nok 
skulde  komme  til  at  miste  sit  Navn  som  Kritiker  paa 
ham. 

Det  forholdt  sig  virkelig,  som  Pregel  havde  sagt. 
Thomas  Ross  var,  takket  være  begeistrede  Venner, 
i  mange  af  Byens  æsthetisk  interesserede  Kredse  ble- 
ven en  hel  fashionabel  Størrelse.  Han  beskjæftigede 
deres  Fantasi. 

Ude  i  Selskaber  følte  Katharina  Linstow  godt, 
hvorledes  han  var  steget  i  deres  Interesse.  Det  inde- 
holdt for  hende  noget  paa  én  Gang  baade  beru- 
sende og  ængsteligt,  saadati  at  følge  den  Opinions- 
bølge,  der  havde  reist  sig  om  ham  ...  Det  beroede 
paa  et  Stykke,  som  han  endnu  ikke  havde  færdigt! 
Hun  anede  Dybet  under  ...  Tilbagevirkningen,  om 
det  ikke  lykkedes. 

—  Den  Eftermiddag  kom,  da  Stykket  skulde  op- 
læses, og  Pregel  havde  med  Ross's  Indvilgelse  med- 
taget et  Par  Venner  fra  Journalistverdenen.  Mærke- 
lig nok  havde  han  forbigaat  Løndal. 

Ross's  Moder  var  tyet  ud  i  Byen  til  Tante  Rissa, 
og  foruden  de  førnævnte  Herrer  dannedes  Tilhører- 
kredsen  kun  af  hans  Søster  Kirstine  og  Katharina 
samt  hans  Fætter  Agenten. 

Thomas  Ross  saa  noget  bleg  og  nervøs  ud,  me> 
dens  han  gik  der  med  Manuskriptet  i  Haanden. 

Han  benyttede  9et  Øieblik,  da  Theen  bares  om,  til 
at  forudskikke  en  lille  Forklaring  om,  hvorledes  Ti- 
den krævede  sin  Virkelighed  digtet  ind  paa  Scenen 
uden  Afslag.  Han  var  ogsaa  forberedt  paa,  at  adskil- 
ligt i  hans  Stykke  vilde  komme  til  at  skurre  imod  den 
gamle  Smagsretning,  særlig  da  han  her  væsentlig 
havde  lagt  an  paa  at  tegne  en  eiendoramelig  Kvinde- 
natur.   Men  enhver  fik  følge  sit  Syn. 

Denne  Fortale  optoges  med  Varme  af  Herrerne, 
der  erklærede,  at  det  netop  var  det  nye,  alle  ven- 
tede paa. 

Den  ene  af  Pregels  literære  Venner  forsikkrede 
endog,  at  han  var  bleven  lettet  for  en  hemmelig  Be- 
kymring, han  havde  næret  ...  Frygten  for,   at  der 

atler  —  om  end  talentfuldt  nok  —  skulde  dreies  paa 
den  gamle  Lire. 

„Og  nu  begynder  vi!"  —  raabte  Pregel,  idet  han 
gik  hen  til  Pianoet  og  anslog  et  lidet,  stemningsfuldt 
Præludium. 

Ross  havde  sat  sig  hen  i  den  store  Skindstol  ved 
Bordet,  hvor  Damerne  havde  sit  Arbeide;  men  hans 
Trang  til  at  gestikulere  bragte  ham  snart  til  at  reise 
sig  og  vælge  en  halv  siddende  Stilling  paa  Armen  af 
Stolen. 

Han  havde  et  Talent  til  under  Oplæsningen  at 
give  de  forskjellige  Roller  og  gjøre  hver  Person  nær- 
værende for  Tilhørerne. 

Den  dæmpede  Tone,  hvori  han  læste,  forøgede 
Virkningen,  og  Katharina  lyttede  længe  betaget  til 
al  den  vekslende  Rigdom,  hans  Stemme  eiede.  Den 
var  efter  Omstændighederne  sarkastisk,  lunefuld,  in- 
derlig, lidenskabeligt  hviskende;  —  hun  følte  i  den 
Thomas  selv,  hele  hans  indre.  Af  og  til  maatté  hun 
se  op  paa  hans  Ansigt.  Hvor  var  det  ikke  høit  smukt 
saaledes,  som  det  nu  viste  sig,  besjælet  af  Liv,  Aand 
og  Udtryk,  og  hvilket  klart,  talende  Sprog  funklede 
der  ikke  i  hans  store,  brune.  Øine!  —  hun  skulde 
paataget  sig  at  forstaa  det  hele  Stykke  bare  ved  at 
se  paa  dem. 

Det  varede  en  god  Stund,  inden  hun  formaaede 
at  rive  sig  ud  af  Fortryllelsen,  og  man  var  alt  gle- 
det ind  i  anden  Akt,  da  hun,  pludselig  ubehagelig 
berørt  af  en  Scene,  spurgte  sig  selv:  —  ,,Men,  hvad 
er  dog  dette  for  en  Kvinde,  Thomas  her  tegner?  — 
slig  er  ingen  sand  Natur!" 

Det  skurrede  i  hendes  Sjæl  som  en  dyb,  falsk 
Streng.  Og  fra  nu  af  fulgte  hun  Stykket  med  en 
Kulde  og  klarsynet  Ro,  som  en  Kritiker  kunde  mis- 
undt hende. 

Herrerne  var  øiensynlig  optagne  af  Stykket,  og 
der  vankede  Udbrud  som:  ,,Det  er  af  mærkelig  Virk- 
ning! ...  Ja,  det  blir  en  Seir  for  Dig,  Ross!" 

Jonas  Lie:   Samlede  Vzrker.    III.  ^ 

Kirstine  var  ingen  videre  Bedømmer  af  den  Slags 
Sager;  men  i  Glæden  over,  at  Broderens  Stykke 
gjorde  saadan  Lykke,  blev  ogsaa  hun  helt  enthusi- 
astisk. 

Stemningen  i  Stuen  var  allerede  bleven  for  varm 
til  Stykkets  Gunst,  til  at  man  under  Resten  af  Op- 
læsningen kunde  forholde  sig  videre  kritisk,  og  det 
fulgtes  da  ogsaa  med,  om  muligt,  forstærket  Aner- 
kjendelse. 

Ross's  Øine  havde  forskende  søgt  Katharina  over 
Manuskriptet. 

Det  var  hendes  Mening,  som  det  egentlig  i  Hjer- 
tet var  ham  om  at  gjøre;  men  han  mødte  bestandig 
den  samme  stille,  ubevægede  Mine;  —  det  var,  som 
intet  vilde  gjøre  Indtryk  paa  hende. 

Det  maatte  dog  komme!  Hun  maatte  dog  se,  at 
hans  Stykke  gjorde  Virkning  paa  de  andre,  og  i 
Spænding  haabede  han  fra  det  ene  Sted  til  det  andet, 
hvor  han  havde  lagt  Stykkets  Virkning.  Han  vidste, 
at  hun  kunde  være  varm  som  ingen  anden,  naar 
hun  først  blev  rigtig  grebet.  Det  var  egentlig  hende, 
bare  hende,  han  ventede  paa;  men  det  blev  ved  det 
samme  ubevægede  Ansigt.  Han  begyndte  at  blive 
utaalmodig  over  denne  Kulde,  saaret,  —  harm!  Der 
fløi  gjennem  hans  Hoved  en  Tanke  om,  at  hun  var 
en  ensidig  Natur.  Men  han  vilde  seire,  faa  hende 
revet  med,  og  hans  Oplæsning  blev  endnu  mere  glim- 
rende, hans  Stemme  endnu  mere  dæmpet  vindende, 
fuld  af  skjult  Ild  og  Indsmigren  under  de  vekslende 
Stemninger. 

Sandheden  var,  at  Katharina  sad  der  med  en 
Følelse  af  bitter  Bedrøvelse.  Det  var  Skuffelse  paa 
Skuffelse,  efterhvert  som  han  læste  udover  ... 

,,Hvor  Thomas  havde  havt  ondt  af  den  Uden- 
landsreise!"  Under  hans  voksende  Begeistring  og 
de  andres  stigende  Bifald  blev  hendes  Mine  mere  og 
mere  stenrolig. 

Oplæsningen  endte  med  en  stormende  Applaus, 

hvorunder  Herrerne  spøgende  gav  sig  til  at  frem- 
kalde Forfatteren  og  derpaa  tvang  Pregel  til  Pi- 
anoet. 

Medens  man  saaledes  i  fuldt  Humør  samlede  sig 
om  Pregel  ved  Pianoet,  satte  Ross  sig  hen  i  Sofa- 
hjørnet ved  Katharinas  Stol.  Han  saa  hed  og  eksal- 
teret ud. 

„Det  er  egentlig  kun  for  Dig,  jeg  har  læst  iaften, 
Katharina!"  sagde  han  dæmpet.  ,,Jeg  skulde  give 
lidt  til,  for  at  Du  syntes  rigtig  om  det  ...  saa  godt 
lalfald  som  om  det  forrige  Stykke.    Læste  jeg  slet?" 

Katharina  taug. 

„Naturligvis!"  tilføiede  han  hastigt  —  „jeg  véd, 
der  var  Ting,  som  Du  syntes,  jeg  havde  grebet  for 
virkeligt;  men  ellers  ..." 

„Jeg  har  ikke  imod  det,  som  er  sandt  og  natur- 
ligt;" det  varede  lidt  før  hun  slog  sine  ærlige  blaa 
Øine  op  imod  ham;  de  var  fugtige,  og  der  luede  en 
heftig  Bevægelse  i  dem;  „men  tro  mig,  Thomas!  det 
Årbeide  skal  Du  ikke  give  ud!" 

,,Nu,  saa!  Du  liker  bare  ikke  hele  Stykket!" 
Han  var  biet  flammerød  og  yttrede  det  i  en  Tone, 
som  om  noget  saa  absurd  naturligvis  ikke  behøvede 
at  tilbagevises.  „Du  ser  dog,  at  det  har  gjort  Virk- 
ning!" 

„Jeg  ser  det." 

„Men  Du  tror,  der  er  ingen,  der  ser  som  Du," 
anbragte  han  iskoldt,  og  Katharina  syntes,  han  saa 
næsten  hadsk  paa  hende. 

En  Blanding  af  Krænkelse  og  Smerte  steg  vold- 
somt op  i  hende;  men  hun  svarede  roligt: 

„Jeg  tror  ikke,  nogen  af  dine  Omgivelser  ser  saa 
samvittighedsfuldt  paa  det  som  jeg,  Thomas!  og  min 
inderlige,  alvorlige  Mening  er,  at  dette  Stykke  ikke 
er  Dig  værdigt!  ...  Heller  ikke  vil  det  gjøre  Lykke!" 
tilføiede  hun  halvt  hviskende  af  indre  Bevægelse. 

„Jeg  skal  sige  Dig  noget,  Katharina!  Du  er  en 
aristokratisk  Natur,  har  indskrænkede  Kasteanskuel- 

•  4* 

sor  ogsaa  i  Kunsten;  men  jeg  har  lært  at  være  de- 
mokratisk ude  i  Verden  ...  Det  er  en  hel  Fædrelands- 
sag  engang  at  faa  slaaet  et  tidsmæssigt  Kunstværk 
igjennem  hjemme  hos  os  ...  her  er  jo  Fordomme 
uden  Grænser!  Og  netop  hos  vore  bedste  ...  det  er 
Du.  noksom  Eksempel  paa." 

Han  var  sprunget  op  af  Sofaen  og  stod  foran 
hende. 

„Jeg  havde  nær  sagt,"  svarede  hun  hoitrødmende, 
,,at  ingen  tror  mere  end  jeg  paa,  at  Du  kan  skrive 
noget  udmærket,  Thomas!  ...  men  dette  er  hverken 
poetisk  eller  virkningsfuldt  ..." 

...  ,, Synes  Du!"  udfyldte  han  harmfuldt. 

Hun  saa  ham  roligt  ind  i  Øinene,  saa  at  hau 
trak  sit  hidsige  Blik  bort. 

,,Nu,  nu,  Katharina,  ...  jeg  kan  naturligvis  ikke 
vente,  at  mit  Stykke  skal  slaa  an  hos  alle!  —  Jeg 
er  vokset  saa  vidt,  at  jeg  kun  kan  følge  min  egen 
Overbevisning"  —  sagde  han  med  et  stivt  Smil. 

Pregel  raabte  fra  Pianoet: 

,,Jeg  skal  sige  Dig  noget,  Ross!  ...  Din  Fortæl- 
ling vil  med  det  første  blive  oversat  paa  engelsk  af 
en  mageløs,  ung  Dame,  som  sværmer  for  Dig  ... 
Miss  Crav^^by  ...  Nei,  det  var  den  gamle"  —  rettede 
han  sig  med  en  Grimace,  som  om  han  havde  faat 
Æddike  i  Munden;  —  ,,det  er  af  Pleiedatteren,  som 
er  norsk  og  heder  Wilkens,  ...  en  grundrig  engelsk 
Familie,  som  skal  bo  her  ivinter,  ...  netop  ankom- 
met. Du  maa  vide,  jeg  er  engageret  som  Musik- 
informator derude.  Hun  var  aldeles  betaget  af 
Fortællingen  —  og  frygtelig  nysgjerrig  efter  Skue- 
spillet." 

,,Crawbys,  siger  Du?  ...  Er  de  her?"  —  sprang 
Ross  op.  ,,Naar  kom  de  ...  Det  er  en  Familie,  jeg 
har  stiftet  Bekjendtskab  med  paa  min  Reise  —  de 
skulde  dengang  til  Vestlandet." 

,,Ikke  sandt! en  fortryllende  pikant  Dame, 

den  unge?"  —  vedblev  Pregel. 

,,Jeg  fandt  hende  meget  aandfuld"  —  sagde  Ross 
uden  at  gaa  videre  ind  paa  Themaet. 

Katharina  sad  stille  og  syede;  men  hendes  Ansigt 
havde  mistet  al  Farve. 

Ross  tog  pludselig  op  sit  Uhr; ,, Klokken  er 

ti!  —  og  jeg  skal  hente  Mo'r!'* 

Man  brød  op;  men  Katharina  følte,  at  det  var 
et  Paaskud,  han  benyttede,  for  at  slippe  at  følge 
hende  hjem  den  Aften. 


IV. 

Kristiania  faste  Fredagspublikum  gjensaa  en 
Aften  et  Stykke  fra  den  gode  gamle  Tid:  „Bagtalel- 
sens Skole''  af  Sheridan.  Der  var  overfyldt  Hus, 
og  Stykket  spilledes,  lige  fra  Teppet  gik  op,  med 
et  Liv  og  Lune,  der  snart  satte  hele  Huset  i  Stem- 
ning. Skuespillerne  og  Publikum  elektriserede  hin- 
anden gj  ensidig. 

Thomas  Ross  sad  nede  i  Parkettet.  Han  lagde 
Mærke  til  en  Loge  i  første  Rad,  der  stod  tom,  og 
det  faldt  ham  ind,  at  den  kunde  være  abonneret  af 
den  Crawby'ske  Familie. 

Det  havde  været  hans  Agt  at  gaa  didud  i  Visit, 
men  det  kunde  saa  let  faa  Udseende  af,  at  han  vilde 
udnytte  den  Smule  Taknemlighed sgj æld,  hvori  de 
stod  til  ham  fra  Turen,  og  det  var  hellerikke  sagt, 
at  de  hjemme  var  de  samme  Mennesker  som  paa 
Dækket  af  et  Dampskib.  Desuden  kunde  han  nok 
have  Lyst  til,  at  det  Stykke,  han  havde  indleveret 
til  Theaterdirekt ionen,  var  blevet  opført  først. 

Imidlertid  havde  han  levet  i  en  vis  Forventning 
om  mulig  at  træffe  den  unge  Dame  ude  i  en  af  de 
Kredse,   hvor  han  kom.     Han  agtede   dog  ikke   at 

nærme  sig  hende,  uden  at  hun  selv  gav  fuld  Op- 
fordring til  at  fortsætte  Bekjendtskabet,  ellers  skulde 
det  blive  med  en  høflig  tilbagetrukket  Hilsen. 

Han  sad  netop  i  Tankerne  beskjæftiget  med  at 
besætte  den  tomme  Loge,  da  Døren  i  Baggrunden 
aabnedes,  og  en  Tjener  kom  ind  og  slog  op  Sæ- 
derne. 

Han  havde  gjættet  rigtigt!  Noget  efter  førte  den 
høie,  graahaarede,  venlige  Gentleman  sin  korpulente, 
stivt  og  kostbart  klædte  Hustru  ind,  medens  en  ele- 
gant ung  Dame  med  en  Flod  af  klædelige  mørke 
Lokker  om  Panden  kom  bagefter  i  livlig  Samtale 
med  en  Person,  der  fulgte  efter  hende. 

Det  var  Frøken  Wilkens  og  Mr.  Sidney. 

Den  sidste  saa  lidt  mokant  ud,  men  valgte  dog 
sin  Plads  paa  Bænken  ved  Pillen  lige  bag  hende 
og  bøiede  sig  af  og  til  ned  mod  hendes  Skulder  for 
at  høre  en  eller  anden  Bemærkning,  som  hun  gjorde, 
medens  hun  med  sin  Theaterkikkert  flygtigt  møn- 
strede Publikum. 

Hun  vedblev  uforstyrret  at  tage  Parkettet  i  Øie- 
syn  gjennem  sin  Kikkert. 

Ross  følte,  at  den  stansede  ved  ham  vedholdende 
og  længe. 

Han  sad  tilsyneladende  helt  optaget  af  Stykket, 
men  lod  ikke  ubemærket,  at  hun  lige  efter  yttrede  en 
eller  anden  morsom  Ting  til  Mr.  Sidney. 

Det  laa  nær,  at  det  var  i  Anledning  af  ham,  og 
det  ærgrede  hans  Forfængelighed  ikke  lidt.  Hans 
Indtryk  ved  Gjensynet  havde  hellerikke  været. ublan- 
det gunstigt,  —  snarere  en  Skuffelse.  Hendes  Op- 
træden havde  noget  egenkj ærligt,  der  mindede  om, 
dengang  han  først  saa  hende  i  Gangen  ombord  i 
Dampskibet. 

Under  Mellemakten  havde  han  reist  sig,  og  som 
han  stod  henne  i  Forgrunden  ved  Orkestret  i  Sam- 
tale med  et  Par  bekjendte,  viste  en  Række  Theater- 
kikkerter  og  Lorgnetter,   der  rettedes  paa  ham,   at 

lians  Person  fra  fiere  Hold  var  Gjenstand  for  en 
temmelig  stærk  Opmærksomhed. 

Idet  han  engang,  som  tilfældig,  vendte  sig  og 
lod  Blikket  glide  ligegyldig  henover  Logerne,  smi- 
lede Frøken  Wilkens  gjenkjendende  til  ham.  Han 
lod,  som  om  han  ikke  bemærkede  det,  og  rettede 
med  megen  Rolighed  sin  Lorgnet  hen  paa  Logen  lige 
ved  Siden  af. 

Da  han  igjen  satte  sig  hen  paa  sin  Plads,  idet 
Orkestret  begyndte  at  spille,  havde  han  dog  en  ube- 
hagelig Følelse  af  at  have  begaat  en  Uhøflighed. 

Han  vilde  nu  gjerne  finde  en  Anledning  til  at 
hilse  og  gjøre  det  godt  igjen;  men  denne  syntes  ikke 
at  frembyde  sig. 

Publikums  livlige  Applaus  og  Munterhed  foran 
det  djæiTt  humoristiske  Stykke  lod  ogsaa  til  at  have 
smittet  over  i  den  engelske  Loge. 

Den  gamle  Mr.  Crawby,  der  rimeligvis  kunde 
dette  sit  Hjemlands  Mesterstykke  udenad,  sad,  nied 
et  lysende  Ansigt  og  lo  og  klappede,  idet  han  af  og. 
til  vendte  sig  ivrigt  om  til  de  andre. 

Damerne  syntes  ogsaa  i  høi  Grad  belivede.  Mr. 
Sidneys  gravitetiske,  rødskj æggede  Person  stod  op 
imod  Pillen.  Det  var  et  Ansigt  som  af  Træ;  men 
at  han  maatte  være  med  i  Munterheden  eller  ialfald 
her  bekjende  sig  som  Englænder,  kunde  forstaap  af 
den  vældige  Maade,  hvorpaa  han  deltog  i  Klapnin- 
gen, medens  Frøken  Wilkens  leende  nikkede  bagover 
til  ham. 

Pregel  traadte  ind  i  Logen  og  blev  hilset  meget 
venskabeligt. 

Af  Dragten  at  slutte  kom  han  lige  fra  et  eller 
andet  Selskab,  og  Frøken  Wilkens  underholdt  sig 
ivrigt  med  ham. 

Noget  efter  saa  Ross  saavel  Mr.  og  Mrs.  Craw- 
by s  som  Mr.  Sidneys  Kikkerter  rettede  paa  sig;  — 
man  maatte  have  talt  om  ham. 

Da  Akten  var  forbi,  stod  Pregel  lige  bag  ham: 

,,Jeg  har  maattet  gjøre  Dig  nærsynt  iaften  — 
Miss  Wilkens  var  ganske  vis  paa,  at  Du  havde 
gjenkjendt  hende.  Jeg  skulde  forresten  hilse  Dig  og 
spørge,  om  Du  da  slet  ikke  agter  at  aflægge  dem  en 
Visit?" 

Istedetfor  at  svare,  reiste  Ross  sig  og  bukkede, 
hilsende  galant  op  til  Mr.  Crawbys  Loge,  hvorfra 
Komplimenten  blev  gjengjældt. 

,,Jeg  tænker,  det  er  rigtigst  at  hilse  paa  dem 
straks"  -r-  bemærkede  han  med  et  Nik  til  Pregel, 
idet  han  begav  sig  didop. 

Man  mødte  ham  hjerteligt. 

,,Vort  Bekjendtskab  maa  fornyes!"  —  erklærede 
den  gamle  Mr.  Crawby,  medens  han  rystede  hans 
Haand,  og  tilføiede,  idet  han  spøgende  truede  mod 
ham,  at  han  ikke  vilde  tage  Ross's  Visit  for  gyldig, 
medmindre  denne  vilde  komme  og  besøge. dem  i  deres 
Hjem. 

,, Pregel  fortalte,  at  De  var  nærsynt!"  —  udbrød 
Frøken  Wilkens  med  en  tvivlende  Mine. 

„Jeg  er  det undertiden ved  Lys!"  — 

løi  Ross,  der  havde  Øine  saa  skarpe  som  en  Falk. 

,,Mit  Indtryk  af  Dem  var,  at  De  var  saa  sand!" 
—  hviskede  hun  noget  heftigt  —  ,,men  det  skal  være 

Dem  tilgivet,  hvis  De  snart  kommer  ud  til  os 

for  Deres  smukke  Fortællings  Skyld." 

Hvilket  Blik  hun  sagde  det  med!  —  det  var  jo 
næsten  bevæget. 

,, Stakkel!  —  hun  staar  altfor  alene,"  tænkte  Ross 
paa  Hjemveien.  Men  hvilket  fortryllende  Liv  i  det 
Ansigt! 

Som  han  en  Formiddag  gik  hen  ad  Gaden  til 
sit  Hjem,  mødte  han  et  Par  elegante  Slædevogne 
med  opslaaede  Vinduer,  hver  forspændte  med  to 
prægtige  Heste  med  Net  over  og  Kusk  og  Tjener  paa 
Bukken. 

Det  var  Crawbys. 

Hestene  var  skumsvede.     De  vendte  tilbage  fra 

en  Ka:netur  udover  Ljabroveien.     Da  de  kom  forbi, 
saa  han  Frøken  Wilkens  og  Mr.  Sidney  i  den  ene. 

Hun  bar  en  russisk  Hue,  der  klædte  hende 
ypperligt,  og  en  Peltsværks  Kaabe,  hvis  hvide  Dun 
dannede  en  Krave  op  imod  Kinderne.  Der  sad  nok 
en  Person  derinde,  —  han  troede  at  gjenkjende 
Pregel. 

Hun  saa  tilside  og  undgik  hans  Hilsen. 

,,Aha!"  —  tænkte  han  —  ,,det  skal  betyde,  at  jeg 
endnu  ikke  har  gjort  Visit!" 

Da  han  kom  hjem,  fortalte  hans  Moder  ham, 
at  to  Slæder  med  elegante  fremmede  i  var  kjørt 
forbi.  Den  ene  Slæde  havde  sagtnet  Farten  og  gaat 
Skridt  for  Skridt  ved  deres  Havegjærde,  og  en  ung 
Dame  i  Peltsværk  havde  set  med  sin  Lorgnet  meget 
nysgjerrigt  op  imod  Huset. 

„Jeg  synes  ikke  om  saadan  at  mønstres,"  — 
sagde  hans  Moder  noget  stødt  —  ,,men  saa  fandt 
jeg  da  heller  ingen  Grund  til  at  gaa  bort  fra  mit 
eget  Vindu"  — 

„Hun  har  ikke  tænkt  over  det.  Moder!  —  Hun 
er  slig  ...  Det  var  den  Frøken  Wilkens,  jeg  traf  paa 
Dampskibet  ...  Hun  er  saa  ubetænksom  af  sig  ...  rent 
ud  Øieblikkets  Barn!" 

,,Saa  —  aah!  da  laa  ikke  det  i  hendes  Ansigt 
—  hun  saa  hovmodig  ud  ..." 

,,Ja  det  er  ogsaa  det  Skal,  hun  bærer  uden- 
paa  ...  Du  maa  vide,  hun  staar  aldeles  alene  midt 
i  en  overmodig,  stolt  Familie  ...  har  en  haard  Strid 
at  staa  i." 

,,Jasaa  —  —  Stakkel!  ...  Men  hvoraf  véd  nu 
Du  det?" 

,,Aa,  —  jeg  er  saa  tilfældigvis  kommet  ind  i 
den  Sammenhæng  ...  ganske  hændelsesvis  ...  Jeg 
hørte  en  Samtale  mellem  Familien  ombord.  I  Fre- 
dags traf  jeg  dem  igjen  i  Theatret,  og  da  bad  de 
mig  om  at  besøge  sig.     Imorgen  gaar  jeg  derhen." 

„Saa  Du  skal  gjøre  Visit  der?  ...  og  de  bad  Dig 

komme?  Hør,  Thomas!  vær  Dig  selv  iblandt  dem  ... 
det  duer  ikke  at  spise  Kirsebær  blandt  de  store!" 

,,Vær  ikke  bange.  Det  er  nødvendigt  at  se  Li- 
vet i  alle  Skikkelser for  mig  blir  de  saa  allige- 
vel kun  en  Studie." 

„Men  den  Frøken  Wilkens,  —  hun  er  jo  norsk? 
Hun  er  da  ikke  bare  en  Guv...  en  Selskabsdame?" 

,,Se  det  spørger  de  alle  om!"  —  fo*r  Ross  op  i 
harmfuld  Indignation.  ,,Nei,  hun  er  det  ikke!  Hun 
er  Barn  i  Huset  —  skal  testamenteres  Penge,  om 
Du  vil! Er  Du  nu  fornøiet,  Mo'r?" 

,,Kjære  Thomas!"  sagde  hans  Moder  og  saa  paa 
ham  forundret  irettesættende. 

Sønnen  gik  øieblikkelig  hen  og  kyssede  hende  og 
bad  hende  ikke  bryde  sig  om  hans  Heftighed. 

Den  Voldsomhed  i  Følelsen,  som  han  under  dette 
lagde  for  Dagen,  gav  hende  en  Tanke  om,  at  der 
maaske  stak  noget  andet  under. 

,, Skjuler  Du  noget  for  mig,  Thomas?"  spurgte 
hun  pludselig. 

,,Ikke  et  Gran,  Mo'r!  —  —  andet  end,  at  Du 
er  en  velsignet  Mo'r,  som  har  en  Lømmel  af  en 
Søn,  der  ikke  fortjener  Dig!" 


Ross's  sensible  Natur  følte  sig  altid  i  Spænding 
foran  selskabelige  Sammenkomster,  og  da  han  den 
følgende  Dag  spadserede  udover  til  det  smukke  Land- 
sted, som  Crawby's  havde  leiet  i  Byens  Vestkant, 
beskjeftigede  hans  Fantasi  sig  baade  med  Muligheder 
og  Umuligheder. 

Han  risikerede  formodentlig  at  træffe  en  eller 
anden  af  Stadens  ansete  og  betydelige  Mænd  der- 
ude hos  den  rige  Englænder  eller  —  endnu  mere 
generende  —  nogen  af  disses  Damer,  for  hvem  han 
da  skulde  forestilles  som  —  ja,  hvad  som?  Han  var 
jo   egentlig  hverken  Fugl   eller  Fisk   ...   en   Poet   i 

Slyngelalderen,  før  han  endnu  har  faat  Navn,  —  op- 
gjorde han  sig  i  et  Anfald  af  Selvbetragtning. 

Det  vilde  være  flaut,  om  Mr.  Crawby  under  Præ- 
sentationen tog  Munden  alt  for  fuld  og  f.  Eks.  titu- 
lerede ham:  „den  bekjendte  Digter  Thomas  Ross.*' 
Han  saa  det  fine  overseende,  skjult  ironiske  Smil, 
hvormed  den  elegante  Frue  eller  Frøken  hilsede,  og 
ved  Tanken  alene  kogte, hans  Stolthed,  saa  at  han 
harmfuldt  udbrød: 

„Saa  retter  jeg  det  paa  Stedet!  —  jeg  er  Literat 

og  intet  mere endnu!  ...  Jeg  vil  være  mig  selv 

lige  over  for  alle  disse  Menneskerl" 

Han  gik  hastigt  og  egentlig  i  et  Humør,  som  om 
han  stod  i  Begreb  med  at  træffe  en  Stue  fuld  af 
Fiender  istedetfor  at  gjøre  en  behagelig  Visit. 

Det  var  vel  en  Betragtning  som  denne,  der  havde 
gjort  sig  gjældende  for  hans  sunde  Sans;  thi  noget 
efter  sagtnedes  igjen  hans  Skridt,  og  der  kom  et 
Smil  over  hans  Læber  ...  Han  tænkte  paa  Frøken 
Wilkens. 

,,De  er  frygtelig  egoistiske  disse  kolde,  haarde 
Jerngittere,  bag  hvilke  den  rige  Mand  stænger  sig 
inde!"  mumlede  han,  idet  han  traadte  ind  ad  Jern- 
porten til  Haven „at  de  ikke  forstaar,   at  et 

Trærækværk   er   tusind    Gange    mere    hjerteligt   og 
menneskeligt!" 

Fra  Trappen  saa  han  endel  Tummel  og  Bevæ- 
gelse henne  paa  Gaardspladsen  bag  Huset.  Et  Par 
Heste  med  Dækkener  over  stod  utaalmodig  stam- 
pende foran  en  Slæde,  og  en  Tjener  i  høi  Bjørne- 
skindshue smeldte  af  og  til  med  en  Pisk  for  at  tøile 
dem.    Der  var  altsaa  Visiter. 

Han  ringede  paa.  En  Tjener  aabnede  Døren  til 
Entréen  og  viste  ham  op  ad  en  liden,  med  et  Ræk- 
værk af  Blom3ter  og  Bladplanter  dekoreret.  Trappe 
ind  i  et  Forværelse,  hvis  bløde  Gulvteppe,  luende 
Kamin,  Sofaer  og  Speile  mellem  de  tunge,  grønne 
Gardiner  viste,  at  den  engelske  Familie  havde  for- 

staaet  at  flytte  sin  tilvante  solide  Komfort  med  sig 
over  til  Norge. 

Der  lød  Pianofortespil  fra  et  af  Værelserne 
indenfor. 

Det  var  et  Par  flotte  Melodier  fra  Offenbachs 
sidste  Operette,  og  han  hørte  Miss  Wilkens  synge  og 
le  overgivent. 

Pludselig  hørte  Spillet  op.  Tjeneren  havde  nok 
meldt  håns  Komme. 

Ross  traadte  ind  med  Hatten  i  Haanden  og  en 
sand  Verdensmandsmine. 

Han  ventede  at  finde  fuldt  Selskab,  men  saa  til 
sin  Overraskelse  kun  Frøken  Wilkens,  der  sad  paa 
Taburetten  foran  Pianoet  noget  spændt  vendt  imod 
Døren  og  med  den  ene  Haand  endnu  hvilende  paa 
Tangenterne. 

,,De  finder  ingen  anden  end  mig  hjemme,  Hr. 
Ross!'*  sagde  hun,  idet  hun  reiste  sig  og  traadte 
hen  imod  ham.  ,,Ikke  sandt,  det  er  nogle  afskyelige 
Melodier  disse  af  Offenbach,  skjønt  gruelig  mor- 
somme!" Hun  nikkede  med  Hovedet,  som  hun  endnu 
havde  Takten  inde  af  det,  hun  nylig  havde  spillet. 
,, Deres  samvittighedsløse  Ven,  Pregel  —  ja,  for  han 

er  samvittighedsløs  i  Musikken! har  sendt  mig 

nogle  af  dem.  Jeg  gjennemgik  dem  netop  ...  men 
de  skal  ikke  længere  vanhellige  det  Pianoforte,  hvor- 
paa  Deres  Sange  ligger!" 

Med  en  ivrig  Bevægelse  kastede  hun  Heftet  for- 
agteligt hen  paa  Nodehylden. 

,,Jeg  er  saa  bedrøvet,  Ross!"  —  udbrød  hun  og 
vendte  sig  et  Øieblik  bort  med  Hænderne  for  Øinene 
—  ,,Her  er  saa  tomt  ...  saa  tomt  ...  ikke  et  eneste 
virkeligt  Menneske  ...  andre  end  De!  Og  De  kom- 
mer jo  aldrig!" 

Ross  stod  lidt  uvis.  Han  følte,  at  denne  Kvinde 
vandt  en  forunderlig  Magt  over  ham.  Sidst  af  alt 
vilde  han  imidlertid   misbruge   hendes  øieblikkelige 

Stemning  til  at  trænge  sig  ind  i  hendes  Fortro- 
lighed. 

,, Tillad  mig,"  svarede  han,  ,,en  Dame  med  Deres 
Evner  maa  have  nok  af  Interesser  ...  hele  Verden 
staar  jo  aaben  for  Dem." 

Hun  rystede  paa  Hovedet  og  smilte  nedslagent. 

,,Saa  De  tror  det?  ...  Jeg  forsikkrer  Dem"  — 
udbrød  hun  med  Heftighed  —  „om  Staden  stod  i 
Kog  ...  om  hele  Verden  skulde  have  Dommedag  uden- 
for England,  koni  der  ikke  et  Pust  af  det  hidind. 
Det,  som  interesserer  os  idag,  er,  at  Mrs.  Crawby 
inat  har  sporet  et  Anfald  af  sin  Gigt!  Her  er  be- 
stilt nogle  Puder,  men  Mr.  Crawby  tvivler  paa,  at 
de  kan  gjøres  rigtige  her  i  Landet  ...  her  er  Spæn- 
ding fra  øverst  til  nederst  i  Huset"  ... 

,,En  Natur  som  Deres,  Miss  Wilkens!  kan  ikke 
andet  end  ryste  sine  Lænker,  selv  om  det  er  Rig- 
dommens." 

,, Ulykken  er,  at  de  holder  saa  forfærdelig  af 
mig  allesammen,  saa  her  næsten  ikke  er  Luft  at 
faa!"  sagde  hun  med  en  Mine  af  Kjede,  ,,og  vi  træn- 
ger dog  alle  lidt  Afveksling!  engang  imellem  andre 
Personer!" 

Det  ringede. 

,,Der  faar  vi  Visiter!  —  De  maa  endelig  blive,  Hr. 
Ross  ...  og  om  lidt  kommer  Mr.  Crawby.  Jeg  véd, 
han  vil  beklage,  om  han  ikke  fik  se  Dem!" 

Der  meldtes  et  Navn  fra  Statens  plutokratiskc 
Verden  tilligemed  Attaché  Henry  Campbell  paa  Gjen- 
nemreise  til  St.  Petersborg. 

Lidt  efter  fyldtes  Værelset  af  flere  Visiter,  Da- 
mer og  Herrer,  væsentlig  af  Byens  udenlandske 
Verden. 

Frøken  Wilkens  forstod  at  presentere  Ross  paa 
en  lige  saa  smigrende  som  taktfuld  Maade. 

Samtalen  var  konventionel  kjedelig  —  alminde- 
lige Talemaader,  hvormed  man  plagede  hinanden,  — 
idetmindste  fandt  Ross  det. 

Attachéen  spillede  øiensynlig  en  vis  Rolle  iblandt 
dem.  Det  var  en  spæd,  forbindtlig  Herre  med  sorte 
Knebelsbarter  og  et  ledeløst,  yderst  blaseret  Ydre. 
Han  bukkede  for  Ross,  idet  han  samtidig  satte  Pin- 
cenezen  paa  og  stirrede  paa  ham. 

,,De  er  Digter,  min  Herre!  Jeg  synes"  —  ved- 
blev han,  mysende  med  Øinene,  som  om  han  ledte 
i  sin  Hukommelses  Dyb,  ,,at  jeg  har  hørt  Deres 
Navn  i  ...  i  England?" 

,,Det  er  aldeles  umuligt,"  svarede  Ross  leende, 
,,De  har  knap  hørt  det  i  denne  By,  hvor  jeg  bor!" 
Han  følte,  at  Selskabets  Øine  var  rettede  paa  ham, 
og  var  ikke  vis  paa,  om  Englænderen  var  spydig. 
Han  blev  imidlertid  fuldkommen  overbevist  derom, 
da  denne  atter  satte  Lorgnetten  paa  Næsen  og  til- 
syneladende troskyldigt  vedblev: 

„Digter  ...  Forfatter!  det  er  en  brillant  Karriere, 
...  naar  man  er  saa  heldig  at  have  utvivlsomt  Geni!" 

,,Det  er  aldeles  som  med  Statskunsten,"  mente 
Ross  i  den  samme  lette  konverserende  Tone  —  „i 
Mangel  af  Geni  forbliver  man"  ... 

,, Attaché!"  —  udfyldte  den  anden  med  et  yderst 
forbindligt  Smil  og  sin  overlegne,  lette,  ledeløse  For- 
bøining.  „Tillad  mig  at  sige  Dem  ...  jeg  finder 
Deres  Bemærkning  slaaende  ...  aandrigP' 

Han  trak  sig  med  nok  et  forbindtligt  Buk  af 
samme  matte  "Sort  hen  mellem  Damerne. 

Mr.  Cravt^by  kom  idetsamme  ind  og  hilsede  de 
forskjellige  Gjæster  paa  sin  hjertelige,  hyggelige 
Maade;  det  lod  til  at  være  gode  bekjendte.  Ross 
trykkede  han  særlig  i  Haanden  og  udbrød:  „Ende- 
lig kommer  De  da  ud  til  os,  unge  Herre!  —  Vi  haa- 
ber  at  faa  se  Dem  ret  ofte  ...  De  maa  ogsaa  se  nogle 

Kvartser,   som  jeg  har  fundet  her  i  Landet. 

De  maa  undskylde  mig,  mine  Damer  og  Herrer!"  af- 
brød han,  „men  jeg  har  maattet  sidde  hos  min  Hu- 
stru og  læse  mine  Breve  —  hun  har  en  Mindelse  af 
sin  Gigt  idag,  Stakkel!" 

Alle  Ansigter  slog  med  ét  over  i  den  bekymrede 
Stil. 

„Vel  ikke  meget ...  smerteligt  vel  ...  Mr.  Crawby?" 
—  spurgte  Attachéen,  der  atter  ivrig  trængte  sig 
frem.    Hans  Mine  var  høist  spændt. 

Ross  saa  hen  paa  Miss  Wilkens,  hvis  Ansigt 
fromt  havde  lagt  sig  i  samme  Folder  som  hele  Sel- 
skabets; men  et  hastigt,  skolegutagtigt  Blik  af  hende 
sagde  ham,  at  hun  delte  hans  Lystighed  over 
Attachéen. 

Den  levende  Forespørgsel  om  og  Afhandling  af 
Mrs.  Crawbys  Befindende  afbrødes  med  ét  af  en 
dyb  Brummen  og  et  Overraskelsens  Skrig  fra  en  af 
Damerne. 

Det  var  Mr.  Sidney,  der  traadte  ind  og  fore- 
viste sig  i  norsk  Vinterkostume:  Ulveskindspelts  med 
Skjærf,  Reisestøvler  og  Pensyl vanskindshue  samt 
Svøbe  i  Haanden  og  med  en  Del  Brum  og  gravitetiske 
Fagter,  der  skulde  tilhøre  den  norske  Bjørn. 

Han  høstede  rigelig  Beundring  og  til  nogen  For- 
bauselse  for  Ross  ikke  mindst  af  Miss  Wilkens,  der 
erklærede,  at  hun  aldrig  før  havde  set  dette  Reise- 
kostume, der  ikke  brugtes  paa  den  Kant  af  Landet, 
hvor  hun  havde  levet. 

„Om  fjorten  Dage  skal  De  faa  se  et  endnu  mere 
genuint  Vinterkostume,  Miss  Wilkens!  det,  som  de 
egentlige  indfødte,  Finnerne,  bruger.  Jeg  har  for- 
skrevet Dragter  baade  for  Dem  og  mig.  Vi  skal 
faa  et  Par  Slæder,  som  de  kalder  ,,Pulk",  og  som 
ligner  en  Kano.  Men  Rensdyr  til  at  kjøre  dem  kan 
vi  desværre  ikke  faa  ...  det  skulde  været  en  herlig 
Sport!" 

,,Ja,  det  er  Skade  ...  virkelig  Skade!  —  Der  er 
ingen,  som  forstaar  at  skuffe  mig  som  De,  Mr. 
Sidney!"  —  sagde  hun  med  et  elskværdigt  Sur- 
muleri. 

„Som  om  jeg  kan  gjøre  for  det!  ...  eller  har 
efterladt  det  mindste!  ...  Jeg  forsikkrer  Dem  ...  Men 

her  blir  hedt!"  udbrød  han  aldeles  purpurrød  i  An- 
sigtet. ,,Jeg  mener,  jeg  idag  skal  blive  baade  frosset 
og  stegt  for  Deres  Skyld,  Miss  Wilkens!" 

,,Ah,  jeg  forstaar!"  sagde  Grossereren  leende, 
„den  er  Deres,  Mr.  Sidney!  den  Bredslæde,  som 
holder  ude  paa  Gaardspladsen  med  de  gale  Heste 
foran  ...  De  kan  ikke  tøile  dem  længer  ...  Jeg  raa- 
der  Dem  virkelig  fra  at  lade  Dem  kjøre  af  ham,  Miss 
Wilkens  ...  Der  skal  mere  —  tillad  mig  at  bruge 
Mr.  Sidneys  Udtryk  —  ,, genuine"  Hænder  end  hans 
til  for  at  styre  dem  i  det  Humor,  der  raader  hos 
dem  for  Øieblikket!" 

—  Man  tog  Afsked,  og  som  Mr.  Crawby  fulgte 
de  fremmede  i  Forværelset,  udbrød  Miss  Wilkens 
trohjertigt: 

„Jeg  skulde  vovet  paa  Deres  Haand,  Mr.  Sidney! 
om  ingen  anden  vilde;  —  men  Ulykken  er,  at  Deres 
Moder  har  Gigt  idag,  og  da  tor  jeg  jo  ikke  være 
hjemmefra.  —  Nei,  det  gaar  ikke  an!"  —  forsikkrede 
hun  med  en  Hovedrysten,  som  om  hun  endnu  vær- 
gede sig  mod  Fristelsen.  ,,Men  der  falder  mig  noget 
ind!"  —  vedblev  hun  og  vendte  sig  til  Ross,  ,,vil  De 
kjøre  med  Mr.  Sidney  i  mit  Sted?  Alene  vil  jeg 
nødig  vide  ham  med  disse  uvante  norske  Heste  ... 
Der  hænger  nok  af  Reisetøi  i  Entréen." 

Hendes  Mine  var  virkelig  bekymret,  og  Mr.  Sid- 
neys Ansigt  opklarede  sig  noget.  Han  gjentog  ivrigt 
hendes  Opfordring. 

Ross's  Svar  vilde  have  været  et  ubetinget  „Nei", 
om  der  ikke  gjennem  hendes  Henvendelse  havde 
lydt  noget,  der  lignede  en  Appel  til  hans  Mod. 

Nu  blev  det  et  „Ja",  for  han  havde  tænkt  det, 
og  det  var  først,  da  han  ude  i  Forgangen  forsynede 
sig  af  Mr.  Crawbys  Reisetøi,  at  der  overkom  ham 
en  Følelse  af,  at  han  havde  bragt  sig  i  en  Stilling, 
han  egentlig  ikke  havde  Lyst  paa.  Hun  spøgte  der- 
under med  Mr.  Sidney,  der  fandt  sig  i  Drillerierne 

taalmodig  som  et  Lam  og  gravitetisk  som  en 
Bjørn. 

Først  da  de  skulde  ud  af  Døren,  tog  han  sin 
Mon  igjen.  I  en  bitter  Tone,  der  skulde  gjælde  for 
Spøg,  yttrede  han: 

,, Deres  Formiddagsprogram  idag  har  jo  været 
taalelig  righoldigt,  Miss  Wilkens!  —  Først  var  det 
Hr.  Pregels  Musiktime,  jeg  skulde  vente  paa;  saa 
var  det  Brevet  fra  Modehandlerinden  i  Paris,  saa 
Visiterne!  ...  Der  skulde  rigtignok  en  Heste-Taal- 
modighed  til!  ...  eller  rettere,  en  som  min  ...  for 
Hestene  de  stellede!" 

...  ,,helt  til  De  fik  det  originale  Indfald  at  gjøre 
Dem  til  Bjørn  og  overfalde  og  adsprede  alle  vore 
besøgende!"  svarede  hun  med  en  mokant  Opkasten 
af  Overlæben,  der  klædte  hende  ypperligt.  ,,De  frem- 
mede saa  rigtignok  ikke,  som  jeg,  at  Bjørnen  igrun- 
den  skummede  ...  ellers  var  de  maaske  biet  bange! 
—  Det  er  virkelig  en  hel  Komedie  at  se  Mr.  Sidney 
gaa  om  og  spille  den  taalmodige!"  tilføiede  hun 
ærtende. 

„Jeg  har  isaafald  alligevel  opnaaet  Hovedsagen 
...  at  Miss  Wilkens  ikke  har  kjedet  sig!"  replicerede 
han  sk j ærende  med  et  komplimentøst  Buk. 

,,De  ser  selv,  hvilken  vanskelig  Følgesvend   De 

har  faat,  Hr.  Ross! men,  jeg  forsikkrer  Dem, 

han  er  meget  bedre,  end  han  giver  sig  ud  for!" 

Det  var  en  mærkelig  frisk,  sølvtonende  Latter, 
der  lød,  idet  Døren  lukkedes. 

Lyden  forfulgte  Ross  et  langt  Stykke  paa  Kj øre- 
turen, medens  han  sad  og  fastholdt  for  sig  den  ele- 
gante Skikkelse,  som  havde  staat  der,  lænet  over 
den  lave,  blomsterbesatte  Trappe.  Det  var  en  be- 
tagende Blanding  af  Verdensdamen  og  en  egen  gutte- 
agtig  Ynde  ...  „Og  hvilken  Latter!" 

De  sidste  Ord  kom  han  til  at  yttre  høit. 

„Jeg  mener,  hvor  smukt  Miss  Wilkens  ler!"  for- 
klarede han,  da  Mr.  Sidney  noget  forbauset  saa  paa 

Jonas  Lie :   Samlede  Værker.    III.  ^ 

ham.  „Det  ligner  en  Fugls  Trille  ...  Der  er  rent 
ud  melodiøse  Modulationer  i  det." 

„Hm,  —  mærkeligt!''  mumlede  Mr.  Sidney  i  sit 
rødbrune  Skjæg.  „Jeg  tror  virkelig,  at  hun  dreier 
Hovedet  om  paa  alle  Mennesker!" 

„Hvad  er  mærkeligt,  Mr.  Sidney?" 

,, Intet. Det  er  en  smuk  Dag  ...  særdeles 

smukt  Vinterlandskab,  Mr.  Ross!" 

,,Sjelden  vakker  gul  Farve  paa  de  Heste!"  —  be- 
mærkede Ross  paa  sin  Side. 

Den  brede  Drammenschaussé  udfoldede  for  Øie- 
blikket  den  Blanding  af  fornøielseslysten  Luksus  og 
travelt  Arbeide,  der  paa  en  skinnende  Vinterdag  kan 
røre  sig  paa  den  Kant  af  vor  Hovedstad. 

Elegante  Luksuskaner  med  larmende  Bjelder  og 
Tjenere  bagpaa  susede  pidskesmældende  forbi  tunge 
Arbeidsslæder,  og  Mr.  Sidney,  der  ikke  lod  til  at 
være  øvet  i  denne  Slags  Færden,  opbød  øiensynlig 
hele  sin  Kj  ørekunst  for  at  skaffe  dem  heldigt  forbi. 

Fra  Rækken  af  de  vinterhvide  Villaer  aabnede 
sig  Udsigten  over  den  sneblændende,  udstrakte  Is, 
hvor  det  middelalderlige  romantiske  Akershus  strakte 
sin  Odde  ud  imod  Hovedøen  med  sine  Sværme  af 
skøiteløbende  under  Murene. 

Spredt  udover  Isen  tegnede  enkelte  indefrosne 
Skibe  sine  Master  imod  Dagen. 

Et  røgvæltende,  pibende  Dampskib  arbeidede  just 
paa  at  bugsere  et  stort  Skib  op  igjennem  Raaken, 
hvori  en  Række  af  Fartøier,  der  i  den  blanke  Vinter- 
dag solede  sine  Seil,  drog  sig  hen  i  det  fjerne  lig  en 
hvid  Mur. 

De  tvende  Herrer  havde  alt  kjørt  temmelig  længe 
uden  at  veksle  et  Ord,  hver  af  dem,  som  det  lod, 
fuldkommen  optaget  af  sine  egne  Indtryk. 

Udsigten  til  Isen  var  nu  borttaget  af  Ladegaards- 
øen. Han  kjørte  mellem  store,  sagtevuggende,  rim- 
glimrende Naaletræer  med  sne  tunge  Grene,  og  lidt 
efter  aabnede  der  sig  paany  en  Isvidde.     Det  var 

Bugten  foran  Sandvigen  med  sine  Øer  og  Indskjæ- 
ringer  henad  det  skovrige  Asker-  og  Forneboland. 

I  Fjernet  foran  dem  laa  op  mod  Luften  Skou- 
gumaasens  og  Kolsaasens  drivhvide  Snehøider  i 
svagt  violet  Skjær  af  Eftermiddagssol,  hvorved  de 
fik  en  Lighed  med  disse  violetblaa  Porfyrlinier, 
som  om  Sommeren  tegner  sig  saa  usigelig  sydligt, 
italiensk  blødt,  hen  i  Kristiania  Horisont. 

Ross  sad  hensunket  i  Betragtningen. 

Han  udbrød  pludselig: 

„Det  er  virkelig  Synd,  at  Miss  Wilkens  maatte 
nægte  sig  denne  smukke  Tur!'* 

„De  hørte,  det  var  for  min  syge  Mors  Skyld  ... 
Miss  Wilkens  har  under  visse  Omstændigheder  Hjerte 
som  en  Engel.'* 

Den  Tone,  hvori  Mr.  Sidney  sagde  dette,  irri- 
terede Ross. 

„Jeg  antager,  at  De  ikke  tvivler  paa,  at  hun 
sagde  sandt!*'  udbrød  han  noget  varmt. 

Mr.  Sidney  gav  en  af  Hestene,  der  et  Par  Gange 
havde  trykket  sig  lidt  mod  Slædestangen,  et  vældigt 
Slag  med  Pidsken. 

Ross  opfattede  dette  som  et  Svar  paa  sin  Yttring 
og  fandt  det  høist  uforskammet. 

Følgen  af  Pidskeslaget  var,  at  Hestene  satte  af- 
sted i  fuld  Karriere. 

Med  sine  lyse  flagrende  Manker  tog  de  solgule 
Heste  sig  ypperligt  ud.  Mr.  Sidneys  forskjellige  For- 
søg paa  at  fange  dem  ind  igjen  under  et  regelmæs- 
sigt Trav  syntes  dog  kun  at  gjøre  dem  urolige;  de 
vakkre  Fjordheste  forstod  klarlig  ikke  hans  ,,Hap!" 
og  øvrige  engelske  Tilraab. 

At  kunne  tillade  sig  at  kjøre  ham  paa  en  saadan 
Maade  fandt  Ross  end  yderligere  negligeant. 

Med  et  pludseligt  Kast  slængte  Hestene  sig  ind 

paa  en  Bygdevei,  der,  en  Fjerdingmil  fra  Sandvigen, 

fører  gjennem  en  Del  bakket  Skovterrain  ned  imod 

SøkanteoL 

y 

De  var  biet  uregjerlige,  og  Mr.  Sidney,  der  under 
Anstrengelsen  med  Tømmerne  stod  halvt  opreist  i 
Slæden,  svingede  forgjæves  Svøben  susende  over 
dem,  medens  Grenene  paa  den  trange,  humpende 
Skovvei  i  Farten  slog  imod  hans  Peltshue  og  Ansigt 
og  overdængede  dem  med  Sne. 

Der  var  Udsigt  til  at  kjøre  Slæden  istykker  paa 
mindst  et  Dusin  Maader  paa  dette  Vis,  og  Ross 
følte  sig  gjentagende  fristet  til  at  prøve  et  Sprang 
for  at  komme  ud. 

Et  hastigt  Sideblik,  som  han  opfangede  fra  Mr. 
Sidney,  gav  ham  imidlertid  en  Mistanke  om,  at 
denne  maaske  kunde  opnaa  at  faa  noget  at  more 
Frøken  Wilkens  med  paa  hans  Bekostning. 

Og  fra  det  Øieblik  kunde  Englænderen  for  ham 
kjøre  iknas  saameget,  han  bare  lystede. 

Han  begyndte  ganske  gelassent  at  arbeide  paa 
at  faa  tændt  en  Cigar,  hvilket  naturligvis  ikke  lykke- 
des, og  strøg  af  en  Fyrstikke  efter  en  anden. 

Som  de  slap  over  en  bred,  blaa  Issvul,  hvor  alene 
den  stærke  Fart  reddede  dem  fra  Grøften  og  Gjærdet 
paa  Nedersiden,  kunde  han  dog  ikke  afholde  sig  fra 
spydigt  at  gj  en  tage  sin  tidligere  Bemærkning: 

„Det  er  virkelig  Synd,  at  Frøken  Wilkens  maatte 
nægte  sig  denne  smukke  Tur!" 

At  Stikpillen  virkede,  havde  han  den  Tilfreds- 
stillelse at  forstaa  af  et  Par  vældige  Tag  i  Tøm- 
merne, hvorved  Mr.  Sidney  syntes  med  ét  at  ville 
stivholde  Hestene,  men  kun  med  den  Følge,  at  de 
bagefter  fo'r  desto  stærkere  ud. 

Det  blev  et  løssluppent,  uregjerligt  Gallop  udfra 
Skovveien  nedad  mod  Iskanten;  det  smukke,  lyse 
Net  var  kommet  i  Ulave,  og  Hestene  skummede, 
mørkfarvede  af  Sved,  inde  i  deres  i  Solen  blinkende 
Seletøi. 

Det  var  med  alt  andet  end  fromme  Følelser, 
at  Ross  sad  der. 

Han  holdt  paa  at  gjøre  op  det  Regnskab,   han 

bagefter  agtede  at  holde  med  Englænderen,  der  til 
siu  øvrige  Manøvreren  med  Hestene  nu  til  hans 
Harme  havde  følet  nogle  ihærdige,  men  høist  utidige 
Forsøg  paa  med  Skaftet  af  sin  Patentsvøbe,  der  var 
forsynet  med  Hammer  og  Krog,  at  faa  Nettet  fan- 
get op  igjen  og  draget  ordentlig  henover  Slæde- 
sk  jærmen. 

De  var  alt  ved  Iskanten,  da  Hestene,  som  ved 
fælles  Overenskomst,  gjorde  et  pludseligt  Hop  foran 
en  Revne  og  satte  afsted  op  paa  en  frossen  Sne- 
skavl,  der  havde  lagt  sig  som  et  Tag  ud  fra  Sne- 
bakken oppe  mellem  de  øverste  Stene. 

m 

Mr.  Sidney  kunde  ikke  se  mere  forbauset  ud, 
om  han  med  ét  var  kommet  op  at  flyve,  end  han 
syntes,  da  de  balancerede  deroppe  med  Slæden. 

Hans  Ansigt  vaklede  en  Stund  mellem  Frygt  og 
Haab.  Derpaa  slog  han  ud  med  Armene  og  satte 
resolut,  idet  de  væltede,  med  et  langt  vældigt  Sprang 
ud  af  Slæden. 

Da  Ross  lidt  efter  reiste  sig  fra  sit  Leie  mel- 
lem to  Kampestene,  følte  han,  at  han  havde  stødt 
eller  vredet  sin  Arm*  noget;  men  det  var  alligevel 
ikke  uden  en  vis  hævnlysten  Skadefryd,  at  han  saa 
Mr.  Sidneys  Peltsfigur  endnu  ligge  halvt  begravet 
henne  i  Sneen.  Hans  svære  Person  havde  gjennem- 
brudt  Skaren,  og  lidt  af  et  fint  Snemel  røg  endnu  i 
Solen  over  Englænderens  Grav. 

Det  var  ikke  mere  end  fortjent,  og  Ross  fandt 
sig  aldeles  ikke  oplagt  til  at  forhaste  sig  med  at 
hjælpe  ham  op  igjen.  Han  gav  sig  i  al  Mag  til  at 
slaa  Sneen  af  sig. 

Da  Englænderen  imidlertid  syntes  at  blive  lig- 
gende noget  længe  uden  at  røre  sig,  gik  han  dog 
derhen. 

Mr.  Sidney  laa  ganske  bleg  med  Svøben  endnu 
i  den  knyttede  Haand.  Han  aabnede  netop  Øinene, 
da  Ross  kom,  og  havde  sandsynligvis  ligget  be- 
vidstløs. 

Delte  lod  til  at  være  alvorligt,  og  for  denne 
Betragtning  var  ogsaa  al  Ross's  Harme  strøget  bort. 
Han  maatte  have  faat  Stødet  af  en  Sten  under 
Sneen. 

Han  reiste  ham  op,  saa  at  hans  Ryg  fik  Støtte 
mod  Snebakken,  og  begyndte  at  aabne  hans  Reise- 
klæder; den  friske  Luftstrøm  oplivede  ham. 

Der  stod  en  vis  overrasket  Taknemmelighed  at 
læse  i  Mr.  Sidneys  Blik.  Ross,  hvem  alle  Indtryk 
heftigt  berørte,  var  selv  biet  meget  bleg. 

Det  gjaldt  igjen  at  faa  fat  i  Hestene.  Han  saa 
et  Skimt  af  deres  gule  Sider  henne  mellem  Træerne 
ovenfor  Bakken,  hvor  de  af  sig  selv  havde  stanset, 
og  han  vadede  gjennem  Sneen  hen  til  dem. 

De  stod  med  viftende  Haler  og  hilsede  ham  med 
Vrinsken. 

Bagom  dem  laa  Bredslæden  væltet  i  en  hel  trist 
Forfatning  med  Skjærmen  skjevtrykket  og  endel  af 
Bunden  indslaaet.  Det  viste  sig  dog,  at  der  frem- 
deles lod  sig  kjøre  med  den,  og  snart  stod  Kjøre- 
tøiet  nede  i  Strandkanten,  hvpr  Mr.  Sidney  frem- 
deles sad  i  samme  Stilling,  bleg  og  taus. 

,,Jeg  tænker,  jeg  har  slaaet  ind  et  Ribben  eller 
to,"  hviskede  han.  ,,Jeg  beder  Dem  undskylde  mig; 
det  var  min  Skyld,  Mr.  Ross!" 

,,Jeg  beklager  Dem  virkelig,  Mr.  Sidney!  ...  Det 
synes  at  smerte  voldsomt  ...  Jeg  skal  hjælpe  Dem  saa 
lempeligt  som  muligt  hen  i  Slæden." 

Han  gjorde  en  afværgende  Bevægelse  og  prø- 
vede paa  at  reise  sig;  men  maatte  finde  sig  i  at 
modtage  Hjælpen. 

Mr.  Sidney  led  vist  meget,  medens  de  kjørte 
henad  Isen  tilbage  mod  Staden,  der  henimod  Sol- 
nedgangen laa  foran  dem  som  et  udstrakt  Bjerg  af 
rosenfarvede,  blinkende  Vinduer.  Han  sad  hele  Ti- 
den taus  og  bemærkede  blot  engang: 

„Smuk  Illumination,  Mr.  Ross!  sandt  Fatamor- 

Srana!  ...  Og  Heksen  bor  derinde,  ...  tro  De  mig  ... 
Heksen  bor  derinde." 

Ross  tænkte  paa,  bvor  forunderligt  det  dog  var, 
at  denne  Mand,  der  tydelig  var  en  godmodig  Natur, 
netop  skulde  have  fundet  paa  at  lægge  Frøken  Wil- 
kens  saadan  for  Had;  thi  det  var  naturligvis  hende, 
han  sigtede  til  med  Heksen. 

Idet  de  kjørte  ind  gjennem  Haveporten  til  Mr. 
Crawbys  Landsted,  stod  hun  smilende  i  Vinduet  og 
hilsede;  men  da  hun  saa,  at  noget  var  ivelen,  sprang 
hun  hastigt  ud  igjennem  Værelserne  og  aabnede 
Gadedøren. 

„Hvad  er  paa  Færde? Jeg  spørger,  hvad  er 

paa  Færde?"  raabte  hun,  da  intet  Svar  kom. 

„At  jeg  har  knækket  nogle  Ribben,  hvis  det  kan 
interessere;  ...  men  vil  De  ikke  være  saa  artig  at 
faa  fat  paa  John  og  den  anden  Fyr!"  ... 

Frøken  Wilkens  sprang  tyndklædt,  som  hun  var, 
nedad  Trappen  og  hen  til  Slæden. 

„Det  har  anet  mig!"  udbrød  hun,  idet  hun  hef- 
tigt vred  Hænderne  og  bøiede  sig  udover  ham  — 

„det  har  anet  mig  hele  Tiden,   Mr.   Sidney! 

Hvorfor  kjørte  jeg  ikke  med  Dem!  ...  De  havde  ikke 
kjørt  saa  dal" 

Hun  skyndt«  sig  igjen  op  ad  Trappen  og  satte 
hele  Huset  i  fuldstændigt  Oprør. 

Lidt  efter  var  Slæden  omgivet  af  Mr.  Crawby  og 
hele  Tjenerskabet. 

Fra  Entréen,  hvor  man  fik  Reisetøiet  trukket  af 
ham,  skulde  Mr.  Sidney  op  ad  Vindeltrappen  til  sit 
Værelse.  Som  Ross  vilde  bøie  sig  for  at  hjælpe  ham, 
traadte  Frøken  Wilkens  afværgende  til: 

„Nei,  lad  mig! Saadant  forstaar  ingen  saa 

varsomt  som  en  Kvinde." 

Mr.  Sidney  betænkte  sig  lidt,  men  lagde  derpaa 
Armen  om  hendes  Skulder.  Det  var  tydeligt,  at 
hvert  Trin  kostede  ham  heftige  Smerter,  skjønt  han 
intet  sagde. 

Ross  fandt,  at  Frøken  Wilkens's  ranke,  elegante 
Figur  tog  sig  uforlignelig  ud  1  denne  Stilling. 

„Jeg  er  stærk,  Mr.  Sidney!"  forsikkrede  hun  i 
Trappen,  opad  hvis  Mahognitræs  Gelænder  hun  støt- 
tede Armen  for  at  holde  sig.  Stemmen  skalv  lidt, 
medens  hendes  Ansigt  med  det  mørkkrøUede  Haar 
stak  frem  over  Mr.  Sidneys  Arm,  rødmende  af  An- 
strengelsen. 

Imidlertid  forklarede  Ross  i  Korthed  Hændelsen 
for  Mr.  Crawby  og  hans  Hustru.  Den  sidste  var 
kommet  ned  i  sin  Sygehabit  og  lod  til  aldeles  at 
have  glemt  sin  Gigt. 

„Det  vil  vel  kun  være  til  liden  Hygge  for  Dem 
at  spise  Middag  hos  os  nu,  Mr.  Ross!  Imidlertid, 
vi  vilde  finde  en  Trøst  i,  om  De  blev  her  ..." 

Ross  undskyldte  sig  med,  at  man  ventede  ham 
hjemme;  „men,"  tilføiede  han,  „engang  ud  over 
Aftenen,  om  De  tillader,  Mr.  Crawby,  vil  jeg  gjerne 
faa  komme  igjen  og  forhøre  mig  om,  hvad  Lægen 
siger,  og  hvordan  her  staar  til." 

Mr.  Sidney  raabte  oppe  fra  sit  Værelse. 

„Det  er  paa  Dem,  han  raaber,  Mr.  Ross!"  sagde 
Mr.  Crawby. 

Ross  fandt  Mr.  Sidney  liggende  paa  Sofaen. 
Han  rakte  ham  Haanden. 

„De  maa  se  til  mig!  ...  det  er  en  Bøn  til  Dem, 
Mr.   Ross!     De  gjør  en  god  Gjerning  derved." 

Miss  Wilkens  stod  ganske  taus  og  bedrøvet  ved 

Hovedgjærdet  af   Sofaen   med   Hænderne   foldede    i 

hinanden.     Hun  bøiede  Hovedet  langsomt,  idet  han 

gik,  og  gav  ham  idetsamme  et  Blik  ...  hvilken  varm 

.Bøn  om,  at  han  dog  maatte  komme  igjen! 

Paa  Tilbageveien  gik  han  raskt  som  den,  der 
har  Feber  i  Blodet  ...  Der  var  dog  et  usigeligt  Liv 
over  denne  Kvinde  ...  glad  eller  bedrøvet,  var  hun 
bestandig  anderledes  end  alle  andre!   ... 

Han  følte  med  ét  en  glubende  Hunger.  Paa 
denne  Tid  af  Dagen  —  Klokken  var  seks  —  kunde 

han  ikke  vente  at  finde  Middagsmad  hjemme,  og 
lige  over  paa  den  anden  Side  af  Fortoget  fristede 
de  oplyste  Vinduer  i  en  bekjendt  Restauration. 

Som  theologisk  Student  havde  han  før  sin  Uden- 
landsreise  ikke  været  vant  til  at  søge  saadanne  Ste- 
der, og  nu  følte  han  sig  formeget  som  et  offentligt 
Spørgsmaalstegn  til,  at  det  faldt  hans  nervøse  Natur 
behageligt  at  gaa  ind  og  blive  bemærket.  Han  gik 
forbi. 

Gaslygter  og  Butiksvinduer  straalede  ud  i  den 
menneskefyldte  Gade. 

Et  Stykke  henne  i  den  saa  han  de  grønne  og 
røde  Lys  af  en  Sporvogn  bevæge  sig  ned  mod  Tor- 
vet, og  han  benyttede  det  Øieblik,  da  den  stansede, 
til  at  indhente  den. 

Han  strøg  i  Hastei^  forbi  en  Herre,  der  et  Øie- 
blik betragtede  ham  opmærksomt  og  derpaa  tog  lidt 
til  Hatten. 

Det  var  først  inde  i  Vognen,  at  det  drog  efter 
for  ham,  at  det  havde  været  en  af  Theatrets  Direk- 
tører. 

Han  kjendte  ham  ikke  personligt;  men  det  var 
naturligvis  det  Theaterstykke,  han  havde  indleveret, 
der  forskaffede  ham  Æren  af  saadan  at  blive  hilset 
og  betragtet  ...  paa  en  vis  forskende  Maade,  som  om 
Manden  vilde  se  udenpaa  ham,  om  han  virkelig  be- 
sad Talent  ...  Han  havde  skyndt  paa  sin  Gang  og 
set  lige  ud,  da  han  løftede  paa  Hatten  ...  Laa  der 
Antagelse  eller  Forkastelse  i  dette?  ...  En  saadan 
Fyr  med  en  af  et  langt  Theaterliv  udbrændt  Fantasi 
kunde  nok  være  istand  til  at  forkaste  hans  Stykke! 
Det  gik  jo  hellerikke  i  den  gamle  tilvante  Gjænge!  ... 

„Forkaste  det?"  mumlede  han.  ,,De  kan  prøve! 
Saa  averterer  jeg,  at  jeg  vil  holde  Oplæsning  paa 
et  nyt  Arbeide,  og  selv  lade  det  dømme  af  Publikum 
...  Det  skal  ialfald  blive  en  Kamp,  saa  de  tør  be- 
tænke sig,  før  de  næste  Gang  lægger  sine  dagligdags 
Kulisseanskuelser  paa  et  virkeligt  Digterarbeide  ... 

Virkelig  forkaste  detl  —  Alt  det,  jeg  har  ar- 
beidet  paa  i  over  et  Aarl  ...  Og  saa  sætte  i  Avisen, 
at  man  ikke  har  villet  have  det,  fordi  det  ikke  duede! 
...  Velan,  —  jeg  optager  Kampen  mod  dem  alle!  ... 
Stakkels  Mor!  ...  Isaafald  flytter  jeg  fra  hende;  — 
hun  skal  ikke  underholde  mig,  istedetfor  jeg  hende! 
...  Og  jeg  kan  sulte  ...  gaa  ned  paa  Gaden,  om  det 
saa  skal  være  ...  Men  jeg  vil  seire!'' 

H£i,n  sad  ganske  bleg  under  den  Illusion,  der 
havde  reist  sig  for  ham  i  Anledning  af  Direktørens 
uudgranskelige  Maade  at  hilse  paa,  da  Vognen  med 
ét  holdt  ved  Endestationen  i  Nærheden  af  hans 
Hjem. 

I  den  lune  oplyste  Stue  fandt  han  sin  Søster 
siddende  ved  Bordet  foran  Lampen  ifærd  med  at 
afskrive  nogle  Noder. 

,,Kjære  Mor,  har  Du  Middagsmad?"  spurgte  han, 
da  hans  Moder  idetsamme  kom  ind  fra  Kjøkkenet 
med  The. 

,,Har  Du  ikke  spist?  ...  Vi  faar  da  varme  op 
noget." 

,,Nei,  Mor!  —  Lad  mig  faa  det  straks  ...  koldt, 
som  det  er." 

„Drik  The  og  spis  Tvebakker  til  saalænge  ..." 

„Forslaar  ikke,  Mor  ...  jeg  maa  have  Mad  ... 
jeg  er  sulten  som  en  Ulv  ...  Jeg  skal  ud  igjen 
iaften  ..." 

,,De  smager  af  ingenting,  disse  Tvebakker  ... 
bare  Luft!"  —  erklærede  han  knaskende,  da  hans 
Moder  var  gaat  ud. 

„Der  ligger  et  Brev  til  Dig!"  bemærkede  Søste- 
ren.   ,,Det  er  vist  fra  Theatret." 

Han  greb  det  ivrigt,  men  lagde  det  lidt  efter 
ned  igjen.  Det  var  saa  tyndt  ...  naturligvis  et  Af- 
slagj  ...  Og  han  tog  atter  tilsyneladende  ligegyl- 
dig Thekoppen,  men  følte  selv,  at  han  var  klam  i 
Hænderne. 

„Vil  Du  ikke  læse  det,  Thomas? Jeg  har 

▼æret   ved   at  dø  af  Nysgjerrighed,    helt   siden   Ti 

fik  det  i  Middags; jeg  tror,  jeg  tilslut  havde 

faat  Hul  paa  Konvolutten,  var  Du  ikke  nu  engang 
kommetl" 

„Da  skal  jeg  sige  Dig,  at  jeg  længst  er  forbe- 
redt paa,  at  man  vrager  mit  Stykke!  Jeg  vilde  bare 
ønske,  at  Mor  var  det  samme  og  ...  at  vi  ikke  i 
den  Grad  trængte  Indtægten,''  fortsatte  han  noget 

spagere  og  tog  igjen  nølende  til  Brevet. ,,Jeg 

skal  ialfald  sørge  for  at  faa  andre  Dommere  end 
nogle  Direktører  af  en  aflægs  æsthetisk  Skole  ...  som 
skal  og  maa  væk!'' 

Hermed  rev  han  Papiret  op  og  begyndte  at  læse, 
medens  Søsteren  spændt  fulgte  hans  Mine. 

„Nu?"  spurgte  hun. 

„Det  er  Underretning  om,  at  Stykket  er  an- 
taget," svarede  han  i  en  Tone,  der  skulde  lade  rolig; 
men  den  Maade,  hvorpaa  han  smed  Brevet  henad 
Bordet  over  til  hende,  forraadte  noksom  den  skjulte 
Bevægelse. 

Han  purrede  sig  i  Haaret  og  begyndte  at  gaa 
hastigt  frem  og  tilbage  i  Stuen. 

„Mor!  Thomas's  Stykke  er  antaget!"  raabte  Kir- 
stine ud  i  Kjøkkenet. 

Da  Fru  Ross  kom  ind,  gik  han  hende  dansende 
imøde  med  store  Pas,  og  læste  Brevet  op  for 
hende. 

„Nu  faar  Tante  Rissa  se,  at  Pen  og  Blæk  ogsaa 
gi'r  Penge,  Mor!"  raabte  han,  viftende  med  Brevet, 
og  fløi  pludselig  hen  og  omfavnede  hende. 

Fru  Ross's  Ansigt  lyste  af  en  moderlig  Stolthed, 
der  næsten  gav  hendes  fine  Træk  en  undselig  ung 
Piges  Udtryk.  Men  det  var  ogsaa  noget  andet,  som 
bevægede  sig  i  det;  thi  hun  vendte  sig  bort. 

Hun  havde  i  den  senere  Tid  havt  ikke  faa  øko- 
nomiske Bekymringer  at  bære  og  var  kanske  biet 
noget  svag.  Hun  kunde  ikke  for,  at  hun  jo  paa 
sit    stille    Vis    havde    haabet    paa,    at    der    skulde 


76 


komme  nogen  Indtægt  ud  af  Sønnens  Stykke,  og 
hun  kunde  nu  ikke  fuldt  bevare  sin  Ligevægt  ved 
Overraskelsen. 

„Det  er  ellers  overmaade  flaut  for  Dig,  Thomas!" 
be^ndte  Kirstine  —  „at  der  ikke  er  andre  end  disse 
gammeldags  Direktører  til  at  dømme  dit  Stykke  ... 
lutter  Folk,  som  skal  og  maa  yækl  ...'' 

„Men,  var  det  ikke  smukt  af  Dig,  om  Du  lod 
iCatharina  Linstow  faa  vide  dette  iaften?"  mente  hans 
Moder. 

„Hun  vilde  bare  blive  altfor  overrasket!  ...  Hun 
er  af  den  Mening,  at  Stykket  ikke  duer.  Desuden 
skal  jeg  ud  til  Crawbys  igjen  iaften." 

Og  nu  fortalte  han  om  Kj  øre  turen  og  hvad  der 
var  foregaat  under  denne. 

„Men  Du  skulde  set  den  Miss  Wilkens,  Mor!  En 
mærkelig  Dame!  —  bare  Liv  ...  Interesse  ...  Elektri- 
citet fra  Issen  til  Fodspidsen!  ...  Rent  ud  en  usæd- 
vanlig Natur!  Hun  hader  af  al  sin  Sjæl  den  Rigdom 
og  det  materielle  Vaneliv,  hvori  hun  sidder  ind- 
muret ...  Og  ikke  paa  Thevandsvis,  maa  Du  tro!  — 
—  Hun  var  istand  til  en  vakker  Dag  at  bryde  med 
det  hele,  og  ..." 

„Og  alt  dette  har  hun  allerede  faat  Tid  til  at 
sige  Dig!"  udbrød  hans  Moder  med  store  Øine. 

„Jeg  er  ikke  Digter  for  ingenting,  Mor,  ...  jeg 
ser.  Det  er  en  med  herlige  Kræfter  udstyret  Kvinde- 
natur, som  sukker  efter  Aand  ...  en  bjergtagen,  der 
sidder  og  lytter  til  Klokkerne,  som  ringer  ude  i  Livet 
og  Dagen.  Ja,  der  er  virkelig  Sujet  til  et  Nutids- 
drama!" 

,,Nu  lader  Du  din  Fantasi  male  op  for  Dig,  Tho- 
mas!" yttrede  hans  Moder. 

...  ,,Véd  Du,  at,  da  jeg  kom  ind  til  Crawbys 
idag,  laa  mine  Sange  derinde  paa  Pianofortet." 

,,Ah  saa!"  bemærkede  Kirstine.  ,,Ja,  da  er  det 
intet  Under,  at  Poeten  er  begeistret." 

,,Nu,  nu,  Kirstine!  ...  Du  kjender  hende  jo  slet- 

ikke!"  —  sagde  Fru  Ross.  —  ,,Dæk  heller  paa  fpr 
din  Bror  ...  og  —  sæt  Therosen  midt  paa  Bordet!" 


Det  var  biet  temmelig  sent  paa  Aftenen,  da  han 
atter  befandt  sig  udenfor  Døren  til  Mr.  Sidneys 
Værelse. 

Med  den  dæmpede  Oplysning  fra  Taglamperne 
og  de  mørkegrønne  Tepper,  hvorpaa  man  gik  som 
Skygger  og  hviskede,  bar  hele  Huset  nu  fuldstændig 
Præget  af  en  Sygestue. 

Nede  i  Gangen  havde  Mr.  Crawby  set  meget  be- 
kymret ud.  Lægen  havde  fundet  et  Ribben  brudt 
og  maattet  sætte  den  venstre  Skulder  i  Led  igjen. 
Ogsaa  af  Mrs.  Crawbys  røde,  forgrædte  Ansigt  havde 
han  set  et  Glimt  1  en  Dør. 

Miss  Wilkens  viste  sig  derimod  ikke,  og  skjønt 
det  flere  Gange  svævede  ham  paa  Læben  at  spørge 
efter  hende,  undlod  han  det  dog. 

Mr.  Sidney  var  for  Øieblikket  falden  i  en  let 
Slummer.  ' 

Ross,  der  vilde  indfri  sit  givne  Løfte,  erklærede, 
at  han  agtede  at  vente,  til  det  faldt  den  syge  be- 
leiligt,  og  han  gjorde  sig  det  til  den  Ende  bekvemt 
i  en  Chaiselongue  i  det  lille  Forværelse  foran  Sove- 
kammeret, hvorhen  man  senere  bragte  ham  The. 

Han  fordrev  Tiden  med  at  læse  en  engelsk  Avis, 
hvori  han  saa  en  hel  Række  Notiser  fra  den  for- 
nemme Verden  under  Londonnersaisonen.  Han  be- 
gyndte med  et  Smil  over,  at  saadant  virkelig  kunde 
opnaa  at  behandles  blandt  Sager  af  offentlig  Inter- 
esse, og  endte  med,  træt  som  han  var,  at  se  det 
hele  halvt  som  i  en  Drøm,  hvorunder  han  færdedes 
paa  Baller  hos  Hertuger  og  Viscounter  i  en  Verden 
af  aristokratiske  Skjønheder  mellem  Kniplinger  og 
Diamanter.  Han  mødte  Miss  Wilkens  der  og  var 
alt  langt  inde  i  en  Karré  med  hende,  da  Tjeneren 

kom  ud  og  sagde,  at  Mr.  Sidney  nu  var  vaagen  og 
overmaade  gjeme  vilde  se  ham. 

Mr.  Sidney  modtog  ham  muntert. 

,Jeg  er  arresteret,  som  De  ser  ...  Jeg  slipper 
ikke  fra  dette  paa  fjorten  Dage  mindst  ...  Hvor  det 
var  venligt  af  Dem  at  komme!  ... 

Læg  sig,  Roger!''  sagde  han  til  en  Buldog,  der 
stod  med  Forlabberne  paa  Sengekanten,  alvorlig 
seende  op  imod  ham;  han  havde  lagt  sin  ene  Haand 
paa  dens  Nakke.  Den  svære  Hund  gik  lydig  hen 
og  lagde  sig  med  Snuden  mellem'  Labberne  paa 
et  Bjørneskind  i  et  Hjørne,  som  var  ryddet  frit  for 
Sportsredskaber,  der  ellers  overalt  opfyldte  Væ- 
relset. 

„Denne  Hund  er  min  Trøst  —  jeg  har  faat  den 
af  min  Kjærestes  Fader.  D^  er  født  paa  Rawline 
Hall  ved  Humber  ...  en  saadan  Hund  kan  have  en 
nobel  Natur." 

Ross  gik  hen  og  klappede  det  smukke,  stærke 
Dyr. 

,,Den  knurrer  ikke  til  Dem;  —  den  opfatter  Dem 
som  en  Ven,  —  ser  De,"  vedblev  han  meget  inter- 
esseret, ,,De  behøver  nu  aldrig  mere  at  frygte  for 
den.  —  Det  er  næsten  Skam,  hvormeget  én  kan 
komme  til  at  holde  af  et  saadant  Dyr;  ...  den  har  i 
lang  Tid  været  saagodtsom  mit  eneste  Selskab." 

„Nu,  og  hvordan  føler  De  Dem,  Mr.  Sidney?" 

„Tak,  ypperligt!  ...  Jeg  har  ikke  befundet  mig 
saa  vel  i  hele  det  sidste  Halvaar,  som  netop  nu 
iaften  ...  Jeg  skulde  havt  Lyst  til  at  have  nogen 
at  tale  med  den  hele  Nat  ...  eller  en  Bog  at 
læse  i." 

Hans  blanke  Øine  viste,  at  det  var  Feberen,  han 
skyldte  sin  Livlighed. 

,,Det  faar  De  nok  ikke  Lov  til;  det  er  desuden 
nu  sent." 

,,Jeg  forstaar,  Mr.  Ross! jeg  burde  bede 

Dem  om  at  gaa." 

„Tvertimod,  —  jeg  sidder  gjeme  hos  Dem,  naar 
De  blot  ikke  vil  tale  formeget;  ...  jeg  tror  desuden, 
at  jeg  har  sovet  en  Stund  paa  Chaiselonguen  ude  i 
Forværelset." 

„John!  ...  Sørg  for,  at  der  staar  Hest  færdig  til 
Mr.  Ross,  naar  han  vil  forlade  mig,  og  at  Kusken 
kjører  ham  hjem!" 

„Miss  Wilkens  skal  hentes  fra  Ballet,"  bemær- 
kede John  ærbødigt. 

„Jeg  takker,  Mr.  Sidney!  ...  men  jeg  ønsker  al- 
deles ikke  at  kjøre  ...  Tvertimod,  jeg  gaar  helst. 

Er  Miss  Wilkens  taget  paa  Bal?"  —  spurgte  Ross 
forbauset,  da  Tjeneren  var  gaat. 

,,Hun  havde  lovet  Attachéen  en  Lanciers  ...  Han 
har  opgivet  en  Reise  til  Stockholm  bare  af  den  Grund. 
Det  var  et  Væddemaal,  som  hun  havde  tabt  ...  Jeg 
forsikkrer  Dem,  hun  var  saa  bedrøvet!"  tilføiede  han 
ironisk,  da  Ross's  Ansigt  viste,  at  der  tiltrængtes  For- 
klaring —  „men  hun  kunde  ikke  andet!  ...  jeg  maatte 
selv  bede  hende  om  at  gaa  ..." 

Ross  taug. 

„Him  var  herinde  og  foreviste  sig  i  sin  Bal- 
kjole ...  Den  klædte  mageløst  ...  hun  har  faat  den 
hjem  fra  Paris  netop  til  dette  Bal.  Hun  var  saa 
bevæget  og  heftig,  som  De  véd,  og  sagde,  at  hun 
skulde  gjeme  givet  den  til  den  første  den  bedste  Tig- 
ger,  om  hun  kunde  sluppet  at  bære  den  iaften." 

„Der  kan  De  se,  Mr.  Sidney!" 

„Ja,  hun  var  ialfald  indtagende  smuk,  da  hun 
gik  ...  Den  gulbrune  Teint  ...  og  denne  panther- 
agtige  Rankhed  ...  og  saa  dette  lille  Hoved  med  det 
svære  krøllede  Haar  —  ja,  for  har  De  lagt  Mærke 
til,  hun  har  egentlig  et  lidet  Hoved?  —  Jeg  har 
aldrig  set  en  Kvinde,  som  i  den  Grad  ligner  en 
Slange  som  hun;  ...  og  jo  mere  jeg  tænker  paa  det, 
desto  mere  finder  jeg  det  bestandig  ud!  Hun  har 
det  med,  at  én  aldrig  kan  lade  være  at  tænke  paa 
hende  ..."  ' 

Han  laa  en  Stund  stille. 

,,De  er  et  naivt  Menneske,"  sagde  han  endelig. 
„Vogt  Dem  for  hende!  Lykkeligvis  er  De  endnu  ikke 
berømt  nok  ...  Var  jeg  ikke  forlovet,  skulde  jeg  ad- 
varet mig  selv!  Hun  har  vidst  at  sno  sig  ind  i 
mine  Forældres  Kjærlighed  ...  Min  Far  er  en  Nar 
for  hende;  min  Mor  ikke  mindre  ...  Hun  er  biet  den 
egentlige  HerskeF  her  i  Huset." 

,,Nu  overdriver  De,  Mr.  Sidney!  —  De  ligger  og 
er  utaalmodig  ..." 

,,Utaalmodig!  ...  jeg?"  Han  lo.  ,,Jeg  forsikkrer 
Dem,  der  gives  ikke  den  Reberbane  i  Verden,  der 
kan  levere  et  Hampereb  saa  langt  som  min  Taal- 
modighed  med  hende!  ...  Naar  jeg  siger  Dem,  at 
hun  er  smuk,  saa  tror  De  mig;  —  men  siger  jeg, 
at  hun  er  farlig,  saa  ser  jeg  naturligvis  feil!  ...  Nei, 
jeg  ser  ikke  feil,"  gjentog  han  langsomt  grublende. 
,,Gid  hun  blot  fandt  sin  Regning  i  at  forgifte  mig 
og  arve  mine  Forældre  ...  jeg  har  ofte  tænkt  paa 
det!"  Han  stirrede  ud  for  sig  og  talte  aabenbart  hen 
i  Vildelse. 

Det  blev  Ross  klart,  at  her  var  udsaaet  en  dyb 
Sæd  til  Familietvist,  og  at  Mr.  Sidneys  Mistillid  til 
Miss  Wilkens  var  uovervindelig  ...  Stakkels  Pige]  — 
hendes  Stilling  var  ikke  misundelsesværdig.  Men 
hvorfor  beherskede  hun  ham  saa? 

For  at  lede  den  syge  bort  fra  dette  Thema,  be- 
mærkede han: 

,, Deres  forlovede  over  i  England  vil  blive  be- 
drøvet over  Deres  Uheld,  Mr.  Sidney!" 

,,Ja,  hun  vil  tage  sig  det  nær,  ...  mere  end  det 
fortjener!  De  maa  vide,  hun  er  en  virkelig  Dame, 
ædel  og  sand,  ...  for  stolt  til  at  lyve  ...  Hun  eier 
overhovedet  ikke  en  eneste  af  Miss  Wilkens's  glim- 
rende Egenskaber!" 

Hans  Ord  lød  sk j ærende  haanligt.  Det  var,  som 
han  altid  maatte  tilbage  til  hende. 

,,Men  hvordan  er  hun  da  kommet  i  Deres  For- 
ældres Hus,  Mr.  Sidney?" 

„Det  skal  jeg  sige  Dem.  Far  pleiede  for  endel 
Aar  siden  at  ligge  paa  Kysten  af  Norge  om  Somrene 
med  sin  Lyst  jagt,  og  han  levede  da  meget  sammen 
med  hendes  Far,  som  var  norsk  Embedsmand,  Chef 
for  Indrulleringen,  —  en  upaalidelig  Herre,  som 
døde  i  Kassemangel.  Min  Far  er  meget  enthusi- 
astisk,  som  De  véd,  og  Mr.  Wilkens  var  nu  engang 
biet  hans  Ven.  Han  dækkede  Kassemangelen  og 
tilbød  hans  Hustru  sit  Landsted  ved  Kristiansand 
mod  at  passe  det  om  Vinteren.  Efterat  have  kjøbt 
endel  Jemfeldter  paa  Vestlandet,  boede  mine  Forældre 
der  nu  hver  Sommer,  og  den  lille  Annie  vidste  at 
ind3mde  sig  hos  dem,  indtil  hun  blev  saa  uundvær- 
lig, at  de  tilsidst  blot  reiste  over  til  Norge  om  Som- 
meren for  hendes  Skyld  ...  Endelig  opnaaede  de  som 
en  stor  Gunstbevisning  af  hendes  Mor  at  faa  tage 
hende   med   over  til   Hull   en   Vinter;  —   der  først 

lærte  jeg  hende  at  kjende og  saa  døde  Fru 

Wilkens.  Siden  har  hun  været  hos  mine  Forældre 
og  fulgt  dem  paa  deres  Reiser." 

Der  opstod  en  Pause,  hvorunder  Ross  sad  med 
Armene  overkors  i  allehaande  Tanker. 

Fra  Bordet  bag  Hovedgjerdet  lyste  en  mat  Lampe 
svagt  ud  i  Værelset,  og  der  spillede  lidt  Ild  henne 
i  Kamingløderne. 

Det  lader  til,  at  denne  brave  Englænder  bare 
mangler  en  Ting,  og  det  er  Dømmekraft.  Han  er 
nok  med  Hud,  Haar,  Meninger  og  alt  gaat  op  i  sin 
„virkeliige  Dame",  —  jeg* tror,  det  var  saa,  han  be- 
nævnte sin  forlovede.  —  Stakkels  Miss  Wilkens!  — 
—  der  skal  megen  Behændighed  til  saadan  at  ma- 
nøvrere med  en  Okse  den  ganske  Dag  ...  Men  jeg 
skal  ialfald  staa  hende  bi  efter  Evne. 

Den  syge  begyndte  igjen  at  bevæge  Hovedet 
uroligt  frem  og  tilbage  paa  Puden. 

,, Hørte  De  Bjeldeklang?"  udbrød  han.   „Det  gaar 

Jonas  Lie:   Samlede  Værker.    III.  ^ 

i  Entréen  ...  Nu  kommer  hun  opad  Trappen  ...  hun 
stanser  i  den!" 

„Jeg  hørte  virkelig  intet,   Mr.   Sidney." 

,,Hun  er  her  om  et  Øieblik  ...  Jeg  hører  hende 
altid  saadan,  førend  hun  kommer  hjem  fra  Bal." 

Hans  Nervesystem  var  aabenbart  aldeles  over- 
spændt. 

Efter  en  Stunds  Forløb  forekom  det  Ross,  som 
han  virkelig  hørte  Bjeldeklang. 

Han  reiste  sig  og  kaldte  sagte  Tjeneren  ind. 
Uhret  viste  paa  halv  ét. 

Da  han  traadte  ud  paa  Gangen^  ringede  det  paa 
Entréklokken.     Han  blev  staaende. 

Der  gik  et  Par  Døre  op  nedenunder  og  hørtes 
endel  Uro.    - 

Hans  Hjerte  bankede  ...  det  maatte  være  Miss 
Wilkens! 

Han  steg  langsomt  ned  ad  den  med  Tæpper  be- 
lagte Trappe,  der  førte  til  første  Etage. 

Den  var  kun  halvdunkelt  belyst  af  en  rødlig 
kulørt  Taglampe,  og  han  var  alt  kommet  ned  til 
Foden  af  den,  da  smaa  elastiske  Skridt  indefra 
Mørket  og  den  lette  Raslen  af  en  Silkekjole  bragte 
ham  til  at  stanse  og  uvilkaarlig  tage  et  Greb  i  Ræk- 
værket. 

Som  hun  raskt  kom  ind  i  Trappens  Lysskjær, 
saa  han  af  Ansigtets  Kulør  og  Smilet^  at  hun  endnu 
var  varm  og  oplivet  af  Balglæden.  Hun  havde  en 
med  Peltsværk  kantet,  hvid  Balkaabe  kastet  over 
sig;  gule,  lynende  Stene  blinkede  hende  om  Halsen 
og  i  Ørene  mellem  de  svære,  sorte  Lokker,  i  hvilke 
hun  bar  nogle  dybt  røde  Blomster. 

Der  laa  Livslyst  og  stolt  Selvtillid  i  dette  Drag 
ved  Læben,  der  lod  Smilehullerne  saa  stærkt  komme 
tilsyne. 

Smilet  vedblev  at  lyse  i  hendes  Øine  endnu, 
efterat  hun,  noget  overrasket,  havde  mødt  Ross. 

Hun  blev  staaende  lidt  foran  ham,  næsten  som 

om  hun  vilde  give  ham  Tid  til  at  betragte  sig,  og 
bøiede  sig  derpaa  under  en  pludselig  Indskydelse 
nær  mod  ham,  saa  at  han  saa  ind  i  de  mørke  Øine. 
Hun  stirrede,  som  hun  vilde  udgrunde  ham. 

„De  har  siddet  hos  Mr.  Sidney  iaften? og 

kanske  forsvaret  mig?*'  hviskede  hun.    ,,Tak!" 

Hun  saa  et  Øieblik  paa  ham  med  et  varmt  Ud- 
tryk, hvorpaa  hun  hilsede  med  et  —  „God  Nat,  RossI" 
og  skyndte  sig  forbi  ham  op  ad  Trappen. 

Ross  gik  hjemover  i  et  glimrende  Maaneskin. 
Og  med  Hænderne  begravede  i  PJækertlommen,  om- 
skabte han  den«  hvidgule  Vinternat  over  Kristiania 
til  et  sydligt  varmt  Venezia  med  Oranger  og  Cy- 
presser og  Balkoner  hængende  udover  Kanalen. 

Selv  drev  han  i  den  stille  Nat  nedover  dens 
blanke  Sølvbølger  og  digtede  til  Guitaren  en  Sere- 
nade, han  skulde*  give  en  mørklokket,  slank,  ildfuld 
Kvinde,  som  han  vidste  lyttede,  men  hvis  Balkon 
han  ikke  naaede,  før  han  stod  ved  sin  egen  Dør. 

Oppe  paa  sit  Værelse  satte  han  sig  med  en 
Blyant  hen  i  den  maanelyse  Vindueskarm  og  ned- 
skrev, uden  selv  at  kunne  se  Bogstaverne,  Stroferne 
til  en  spansk  Melodi. 


V. 

Aviserne  havde  bragt  en  Notis  om,  at  et  slørre 
Arbeide  af  den  fra  Udlandet  hjemvendte  Forfatter 
Thomas  Ross  var  antaget  til  Opførelse  paa  Scenen. 
Man  vil  vide  —  tilføiedes  der  —  at  dette  Værk 
endog  overtrætter  de  Forhaabninger,  som  man  efter 
Forfatterens  tidligere  Succes  har  knyttet  til  ham. 

Det  er  behageligt  at  læse  den  Slags  Notiser  om 
sin  egen  Person«  og  Ross  sad  længe  fordybet  deri, 

medens  Planen  til  et  eller  flere  Stykker  begyndte 
at  dæmre  frem  for  hans  Fantasi. 

Havde  Ross  tidligere  faldt  i  Grublerier  over 
Theaterdirektørens  uventede  Hilsen,  saa  var  det  ham 
nu  ikke  mindre  paafaldende,  hvormange  Mennesker 
han  med  étkjendte  paa  Gaden,  eller  rettere,  hvor- 
mange der  kjéndte  ham  og  var  paafærde  for  at 
hilse  selv  paa  temmelig  lang  Afstand.  I  Athenæum, 
i  Theatret,  kort  overalt  mødte  han  lutter  velvillige 
Ansigter. 

Den  eneste,  der  syntes  mindre  vel  stemt,  var 
Lauritz  Løndal. 

En  Dag  saa  han  ham  skyndsomt  bøie  ind  i  en 
anden  Gade  for  at  undgaa  sig. 

,,Han  har  ond  Samvittighed  for  sin  anonyme 
Opsats,"  tænkte  Ross.    „Lad  ham  det!" 

Hvorledes  det  nu  gik  til,  saa'  mødte  han  ham 
igjen  i  den  næste  Gade,  hvor  Løndal  kom  ud  af  en 
Cigarbutik.  Ross  skraaede  over  Gaden  hen  til  ham 
og  rakte  ham  Haanden  med  de  Ord: 

,,Jeg  har  intet  imod  Dig  for  din  anonyme  Op- 
sats i  N.bladet;  —  kun  vilde  jeg  i  dit  Sted  som  gam- 
mel Kammerat  sat  Navn  under." 

Løndal  hilsede  noget  stivt.  „Du  ta'r  feil.  Det 
er  ikke  mig,  som  har  skrevet  den.  Men  den  udtaler 
rigtignok  aldeles  nøiagtig  min  Mening.  Jeg  finder 
hellerikke,  at  din  Fortælling  er  betydelig."    * 

,,Jeg  tviler  ikke  paa,  at  hver  af  dine  tolv  For- 
tællinger var  ganske  anderledes  vægtige  ...  ubodelig 
Skade  for  Verden,  at  Du  rev  dem  itu!" 

Løndal  lo  haanligt.  —  ,,Du  synes  at  være  over- 
ordentlig sikker  i  din  Digterværdighed!" 

Ross  havde  gjort  en  Bevægelse  for  at  gaa;  men 
nu  vendte  han  sig  igjen  om  og  sagde  med  en  dyb, 
af  Harme  skjælvende  Røst: 

,, Løndal!  Vi  har  været  Venner  fra  Skolebæn- 
ken ...  Og  netop  Du  tror,  at  jeg  er  Digter  ...  véd 
det,  som  ingen  anden  kan  vide  det!    Skriv  Du  kun 

anonymt  det  stik  modsatte  —  skriv  væk! Jeg 

vil  altid  se,  at  der  staat  under:  en  ussel,  misundelig 
Kammerat!" 

Løndal  satte  Lorgnetten  udenpaa  Brillerne  og 
saa  paa  ham: 

„Den  lille  beskedne  Avisartikel  har  nok  slaat 
ned  i  Samvittigheden!  Jeg  vilde  virkelig  nu  ønske, 
at  det  var  mig,  som  havde  skrevet  den  ...  Din  For- 
tælling er  ikke  betydelig  ...  Au  revoirr 

„Aldrig!  aldrig!  —  .Vi  to  maa  og  skal  aldrig 
mere  mødes!" 

„Jo,  —  vi  mødes  ved  Filippi dit  næste 

Stykke!" 

„Det  er  ikke  andre  end  store  Mænd,  som  faar 
Varsler,  Løndal!"  sagde  Ross  med  et  vist  Lune,  idet 
han  let  tog  til  Hatten.    . 

Hans  egen  Bemærkning  havde  sat  ham  i  godt 
Humør,  og  da  han  var  kommet  et  Stykke  længere 
ned  i  Gaden,  kunde  han  været  Mand  for  at  række 
Løndal  Haanden  paany;  han  var  og  blev  dog  altid 
hans  Skolekammerat! 

—  Ude  hos  Crawbys  vankede  han  nu  saagodtsom 
daglig. 

Mr.  Sidneys  Sygdom  truede  med  at  skulle  vare 
ved  i  flere  Uger,  og  Ross  betragtedes  alt  som  Hus- 
ven af  de  to  hjertelige  gamle. 

Ross  havde  nu  rig  Anledning  til  at  være  sam- 
men med  Annie  Wilkens,  og  jo  mere  han  lærte 
hende  at  kjende,  desto  aandfuldere  og  mere  ind- 
tagende fandt  han  hende. 

Optaget,  som  hendes  Tid  nu  maatte  være  saavel 
af  Mrs.  Crawby  og  Mr.  Sidney  som  af  Husets  vidt- 
løftige Selskabelighed,  —  hvilken  Ross,  saavidt  mu- 
ligt, søgte  at  holde  sig.  udenfor  —  fandt  hun  dog 
altid  Tid  til  at  underholde  sig  med  ham,  og,  naar 
hans  Vei  op  til  Mr.  Sidney  tidligt  om  Formiddagen 
tilfældig  faldt  gjennem  Dagligstuen,  kunde  han  høre 

hendes  klare,  vellydende  Stemme  i  Værelset  indenfor, 
hvor  hun  spillede  med  Pregel.  Det  hørtes  altid,  som 
de  lo  og  snakkede  meget  lystigt. 

En  Morgen  fandt  han  hende  liggende  paa  en 
Chaiselongue  i  Dagligstuen.  Hun  bar  en  overordent- 
lig klædelig,  elegant  Morgendragt  og  var  i  den  Grad 
fordybet  i  en  Bog,  at  hun  glemte  at  se  op.  Den 
ene  af  de  smaa  Sko  eller  Morgentøfier  hang  halvt 
ned  fra  Foden,  og  den  Arm,  hun  holdt  under  Kin- 
den, var  gjemt  i  Lokkerne. 

Idet  hun  blev  ham  va'r,  reiste  hun  sig  hastigt; 
hun  holdt  den  i  rødt  indbundne  Bog  presset  mod 
Brystet  og  havde  Taarer  i  Øinene. 

„Nu  ja,"  udbrød  hun,  „jeg  læste  i  Deres  For- 
tællingl" 

Inde  i  Sideværelset  ansloges  en  Akkord  paa 
Pianoet,  ledsaget  af  en  syngende  Brummen. 

Ross  blev  noget  forbauset;  han  havde  ikke  ventet 
at  finde  Pregel  der. 

,,Jeg  tog  min  Spilletime  til  at  læse  i,"  forklarede 
hun.  „Pregel  og  jeg  blev  enige  om,  at  jeg  skulde 
faa  læse,  saa  kunde  han  spise  Frokost  og  kompo- 
nere derinde.'* 

Pregel  kom  idetsamme  frem  i  Døren. 

„God  Dag,  RossP'  hilsede  han  med  en  Tand- 
stikker i  Munden  noget  flottere,  end  Ross  netop 
fandt  passende  til  Tid  og  Omstændigheder.  „Har 
Du  ikke  noget  at  komponere  til  ...  en  Sang  for 
Eksempel?" 

Ross  betænkte  sig  et  Øieblik,  og  saa  gav  han 
ham  Manuskriptet  til  Serenaden. 

„En  spansk  Serenade?" 

„Skrevet  nylig?  —  Nei,  den  maa  jeg  faa  læse!" 
udbrød  Miss  Wilkens  nysgjerrigt. 

»fOg  jeg  gaar  op  til  Mr.  Sidney,  om  De  tillader 
det,"  sagde  Ross  og  forlod  raskt  Stuen. 

Han  blev  med  Forsæt  længe   deroppe,    og  Mr. 

Sidney  fandt,  at  han  den  Dag  var  nsædvanlig  dis- 
trait 

Ross  sad  og  tænkte  paa,  hvorledes  denne  Kvinde 
med  sin  varme,  rige  Natur  dog  egentlig  var  skabt 

for  en  Digter. At  være  hende  nær  vilde  være 

det  samme  som  at  føle  en  Sang  vaagne  indeni  sig 
hver  Dag. 

Da  han  kom  ned  i  Stuen  igjen,  var  Pregel  gaat, 
og  han  troede  at  forstaa  paa  Miss  Wilkens,  at  hun 
nok  havde  en  Anelse  om,  at  Serenaden  var  til  hende. 
Hun  stod  beskjæftiget  med  at  sætte  nye  Billeder  i 
Fotografistativet. 

Han  traadte  nærmere  og  blev  staaende,  som  om 
det  interesserede  ham  at  betragte  disse  nye  Ting; 
men  i  Virkeligheden  var  det  hendes  Bevægelser,  der 
optog  ham. 

,,Det  er  noksaa  nette  Sager  at  se  paa  for  en 
Gangs  Skyld f  bemærkede  han.  ,,Men  jeg  maa  be- 
kjende  ...  jeg  haaber  paa  den  Dag,  da  den  Kunst 
igjen  gaar  ud  af  Verden." 

Hun  svarede  kun  ved  at  bøie  Hovedet  mere  ned. 
Det  saa  næsten  ud,  som  om  noget  morede  hende. 

„De  lader  til  at  sværme  for  spanske  Skjøn- 
heder,"  sagde  hun  endelig  og  saa  skalkagtig  op  paa 
ham.  ,,Tør  man  spørge,  har  Hr.  Digteren  været  i 
Spanien?" 

„Der  gives  Kvinder  her  i  Norden,  som  baade 
har  mere  Aand  og  Ild!"  sagde  han  heftigt. 

Hun  saa  op,  som  forbauset  over  hans  Dristighed. 

„Saa  udryd  idetmindste  alle  disse  mørkerøde 
Blomster,  her  er,  og  som  De  sætter  i  Deres  Haar 
—  —  —  jeg  tror  sandelig.  Ulykken  kommer  fra 
dem!"  udbrød  han  lidenskabeligt  og  smekkede  en 
Kaktusblomst  af,  saa  den  faldt  ned  paa  Gulvet. 

Han  tog  den  igjen  op. 

...  „Men  hvor  er  den  rette  Plads  for  den  uden 
netop  hos  Dem?  ...  Jeg  kjender  ingen  anden  Kvinde, 
der  formaar  at  bære  en  saa  pragtfuld  Blomst!" 

Hendes  Arm  skalv  lidt,  medens  hun  fremdeles 
vedblev  uforstyrret  at  prøve  Fotografiet  ind  i  Ram- 
men. 

,,Jeg  har  ingen  Erfaring  i  at  omgaas  Digtere," 
sagde  hun  omsider  rystende  paa  Hovedet  og,  som 
hun  nu  først  ret  tog  Bestemmelse  om,  hvordan  hun 
havde  at  tage  dette  —  „og  jeg  forstaar  nu,  at  man 
kan  tilgive  en  saadan  meget.  De  er  jo  ældre  end 
jeg;  men  nu  skal  jeg  vise  mig  ældre  end  Dem  ... 
som  en  Søster,  hvem  De  uden  Fare  kan  sige,  at 
en  Blomst*  klæder.  Smukke  Ord  er  jo  en  Digters 
Fag!  ..." 

Der  var  et  spottende  Skjælmeri  i  hendes  Maade 
at  sige  dette  paa,  som  var  fortryllende. 

Mr.  Crawby  kom  idetsamme  ind  med  Billetter 
til  Aftenens  Koncert.  Man  skulde  høre  en  gjennem- 
reisende  europæisk  Berømthed. 

„Her  er  Billetter  til  Koncerten,"  —  sagde  han; 
,,men  jeg  kommer  virkelig  i  Forlegenhed  med  at 
skaffe  Dig  Følge,  Annie,  da  vi  gamle  nødig  vil  for- 
lade Sidney.  Det  skulde  være  Mr.  Campbell  ...  hvis 
han  ikke  er  engageret  andetsteds.  —  I  Nødsfald 
véd  Du  jo,  jeg  følger  Dig,"  forsikkrede  han  beroli- 
gende. 

Annie  gjorde  en  Gestus  henimod  Ross: 

,-,Der  staar  Hr.  Ross,  han  vil  vistnok  ikke  for- 
lade en  Dame  i  Nøden." 

Hun  gik  hen  og  lagde  sit  lokkede  Hoved  op  til 
Mr.  Crawby  s  Bryst  og  sagde: 

,,Der  er  ingen  som  Papa  —  saa  ubegribelig  om- 
tænksom  og  god!" 

Ross  modtog  med  Glæde  Indbydelsen,  der  aab- 
nede  ham  Udsigten  til  at  være  sammen  med  hende 
saagodtsom  alene  den  hele  Aften. 


Katharina  var  i  den  senere  Tid  temmelig  urolig 
og  spændt.     Hun  havde  ikke  været  ude  hos  Ross's 

^iden  den  Aften,  Thomas  oplæste  sit  Stykke,  og  hun 
levede  i  Stilhed  paa  det  Haab,  at  det  ikke  vilde 
biive  antaget  til  Opførelse. 

Det  var  henimod  Middagstiden  en  Dag,  at  hun 
sad  og  syede  paa  Forhøiningen  i  det  hyggelige 
Hjømeværelse  ovenpaa,  hvor  Spionen  udenfor  Vin- 
duet afspeilede  et  Stykke  af  Livet  ude  paa  den  frosne 
Havn,  og  hvor  Solen  stod  paa  i  dette  ellers  temme- 
lig solforladte  Hus. 

Det  bankede  paa,  og  Kirstine  Ross  traadte 
rask  ind. 

„Nu,  —  det  er  da  længe  siden  vi  har  set  Dig 
ude  hos  os,  Katharina!  Jeg  skal  hilse  Dig  fra 
Moder"  ...     ■ 

„Tak,  Kirstine!  —  —  Du  véd,  jeg  har  det 
travlt" 

...  „og  fra  Thomas!  Ja,  det  er  egentlig  derfor, 
jeg  kommer.  Han  skulde  selv  været  oppe  og  for- 
talt Dig  det;  men  saa  er  han  nu  netop  hele  Dagen 
saa  optaget  ...  Hans  Stykke  er  antaget  til  Opførelse. 
Og  saa  er  vi  da  i  godt  Humør,  skjønner  Du." 

„Det  er  antaget?"  —  spurgte  Katharina  næsten 
aandeløst. 

„Ja,  antaget!  ...  Jeg  mødte  just  Pregel.  Han 
hilsede  svingende  med  Spanskrørstokken  over  Ga- 
den og  raabte:  —  „Stykket  blir  bedre  og  bedre,  jo 
mere  jeg  tænker  paa  det  ...  det  er  genialt  ...  euro- 
pæisk!" 

,,Saa,  —  det  skal  da  virkelig  opføres!  —  der 
er  ingen  Naade  og  Bøn  for  den  Sag!"  udbrød  Ka- 
tharina. 

„Hvad?  —  blir  Du  ikke  glad?" 

„Gid  Thomas  havde  mere  klare  Venner,  Kir- 
stine!" 

,yja,  men  Theaterdirektionen,  som  har  antaget 
Stykket  ...  det  er  dog  en  Bedømmelse,  som  én  faar 
respektere,"  indvendte  Kirstine  noget  kort. 

...    „Og   han    har   saa   travlt,    siger   Du    ...    er 

saa  optaget?''  bemærkede  Katharina  efter  en  liden 
Pause. 

„Det  er  de  engelske,  som  han  gjorde  Bekjendt- 
skab  med  paa  Hjemreisen  ...  og  nu  er  en  Søn  af 
dem  syg  ...  efter  en  Kjøretur,  som  Thomas  og  han 
gjorde  sammen.  Tænk  Dig,  de  kjørte  lybsk,  og  den 
unge  Crawby  knækkede  Kravebenet  ...  Ja,  nu  ligger 
han  der;  —  det  var  da  heldigvis  ham  selv,  som 
kjørte  —  og  Thomas  ser  til  ham  hver  Dag." 

Katharina  skiftede  Farve. 

,,Din  Broder  kommer  altsaa  til  denne  engelske 
Familie"  —  yttrede  hun  sagte. 

,,Ja,  Thomas  er  aldeles  begeistret  for  dem.  Han 
lever  og  aander  bare  i  det  engelske  nu,  kan  Du  for- 
staa  ...  De  har  den  første  Literatur  i  Verden,  paa- 
staar  han,  og  han  har  faat  et  rent  Sværmeri  for  at 
blive  Sportsmand.  Hvis  Crawbys  reiser  en  Tur  op 
i  Fjeldene  i  Sommer  paa  Jagt  eller  Fiskeri  eller  for 
at  bestige  Galdhøpiggen  eller  noget  endnu  værre, 
vil  han  være  med." 

„Din  Bror  har  fortalt  mig  om  en  engelsk  Dame, 

han  har  lært  at  kjende  paa  Reisen; Jeg  kom 

til  at  forestille  mig  hende  som  en  Turistskjønhed  med 
et  opbundet  Slør  om  Hatten  ...  af  det  Slags,  som 
Thomas's  Fantasi  saa  let  fanges  i.  Skal  der  ellers 
være  noget  ved  hende?" 

„Ved  Miss  Wilkens?  Javist!  ...  hun  er  nok  intet 
mindre  end  Solen  i  sin  Kreds:  disse  engelske  og  de 
Familier,  som  de  omgaas  her.  De  er  aldeles  optagne 
af  hende  ...  aldeles  blændede!" 

„Saa!  ...  og  det  har  Du  fra  Thomas?" 

„Ja.  —  —  Han  har  lovet  at  følge  hende  paa 

Koncert  iaften. Hun  beundrer  for  Øieblikket 

hans  sidste  Fortælling,  som  hun  sætter  over  alt, 
hvad  hun  har  læst  af  den  Slags  ...  Og  Du  véd,.hvor- 
meget  han  da  er  at  stole  paa.  Og  saa  betror  hun 
sig  til  ham  —  som  Digteren  og  Sjælekjenderen,  for- 
staar  Du  ...  saadan  én  tager  de  nok  lige  med  en 

Skriftefader!  Jeg  byder  Dig  bare  ...  betro  sig  til 
Thomas!"  udbrød  hun  i  søsterlig  Naivetet,  men  holdt 
inde,  da  hun  følte,  at  Veninden  mulig  her  nok  ikke 
saa  med  hendes  Øine. 

,,Jeg  skal  sige  Dig  noget,  Kirstine!  Der  er  virke- 
lig et  eget  Slags  Damer,  som  har  det  med  at  betro 
sig  til  Digtere.  De  gaar  da  ogsaa  tilslut  hele  Kred- 
sen rundt,  —  og  hun  er  en  af  deml'*  Der  lynede  en 
harmfuld  Indignation  i  Katharinas  Blik,  og  Kirstine 
stod  et  Øieblik  overrasket  over  hendes  Heftighed. 

Hun  var  bagefter  distrait  ...  Der  steg  op  i  hende 
en  Tanke  om,  at  hendes  Veninde  mulig  kunde  være 
forelsket  i  Thomas  —  noget,  der  før  havde  været 
hende  ligesaa  fjernt  som,  at  hun  selv  skulde  kunne 
været  det. 

„Det  er  din  Søsters  Kjole,  Du  syr  Pynt  paa 
der?''  —  afbrød  hun  og  gik  hen  og  saa  paa  den 
...  „Ja,  Johanne  skal  naturligvis  præsenteres  som 
voksen  nu  i  Vinter?'*  ... 

„Véd  Du  hvad?"  sagde  Katharina.  „Det  er 
egentlig  ikke  saa  lidt  Synd  i  Johanne,  at  vi  lever 
saa  stille  nu  siden  Mors  Død  ...  netop  i  det  første 
Aar,  da  et  Selskab  og  et  Bal  endnu  er  nogen  Ting! 
Og  jeg  har  tænkt  paa,  at  jeg  for  den  Sags  Skyld  nok 
kommer  til  at  følge  hende  ud  mere,  end  jeg  har  Lyst 
paa,  i  Vinterl" 

Kirstine  rettede  sin  Hat,  som  hun  havde  ladet 
falde  tilbage  i  Nakken,  og  stod  i  Begreb  med  at  gaa, 
da  Katharinas  Broder,  Advokaten,  traadte  ind.  Det 
var  en  middelhøi  ung  Mand  af  en  vis  ligefrem  Kraft 
i  sit  Væsen  og  et  udpræget  bestemt  Ansigt. 

„Er  Elise  kommet?  —  Ah,  se  god  Dag,  Kirstine 
Ross!"  hilsede  han,  idet  han  uden  at  oppebie  Svaret 
gik  hen  til  Vinduet  og  saa  ivrigt  ud. 

„Du  maa  undskylde  min  Bror,  om  han  glem- 
mer lidt  af  Høfligheden,  Kirstine!  ...  Betænk,  at  en 
Mand,  som  staar  og  stirrer  slig  efter  sin  Hustru,  er 
et  agtværdigt  Syn. 


t» 

,,En  Ægtemand,  tænker  jeg  heller,  der  knurrer 
mod  Middagen!''  lo  Kirstine,  idet  hun  nikkede  til 
Farvel. 

Bror  og  Søster  blev  alene. 

„Tør  jeg  spørge,  hvad  skylder  vi  Æren  af,  at  vi 
faar  Dig  til  Middag  idag?'' 

„Forretninger  naturligvis!  ...  for  Far,"  svarede 
han  halv  grættent.  ,,Du  kan  tro,  det  er  behage- 
ligt ...  Jeg  forsikkrer  Dig,  hver  Gang  jeg  kommer 
der  ned  paa  Kontoret,  er  det,  som  jeg  mister  Pusten 
...  de  hvisker  alle.  Og  saa  sagde  Far,  at  jeg  kunde 
spise  til  Middag  her  og  sende  Bud  efter  Elise,  for 
at  vi  kunde  begynde  paa  igjen  straks  efter  ...  Ja, 
jo  før  vi  blir  færdige  —  desto  bedre  ...  det  er  ial- 
fald  en  Trøst!" 

,,Kjære  Henrik!  ...  Du  er  saa  rent  for  nervøs 
i  dette  ...  Jeg  synes  nu.  Far  mangengang  er 
rent  rørende   hensynsfuld   netop   i   Forhold   til   Dig 

Off       " 

...  ,,og  at  Du  faar  trække  Læsset  herhjemme 
hver  Dag,  mener  Du"  —  indrømmede  ham  godmo- 
digt. 

„Hør,  Henrik!"  sagde  hun  lidt  efter;  hun  havde 
siddet  og  set  aandsf raværende  ud  af  Vinduet.  ,,Jeg 
vilde  saa  gjerne  paa  Koncerten  iaften  ...  Du  kan 
gjøre  mig  en  stor  Fornøielse  ved  at  faa  det  indrettet 
saa  ved  Middagsbordet,   at  jeg  kommer  til  at  gaa 

did  sammen  med  Dig  og  Elise! I  taaler  vel 

for  en  Gangs  Skyld  Følge!" 

,,Jeg  skal  gjøre  mit  bedste,  Katharina!"  —  sva- 
rede han  og  skyndte  sig  ud  i  Entréen,  hvor  han 
hørte  sin  Hustru  ringe. 


I  den  af  blinkende  Gaskroner  straalende  Kon- 
certsal var  de   siddende   Pladse   optagne   af  et  ele- 

gant  Publikum;  —  den  berømte  Violinvirtuos  havde 
trukket  fuldt  Hus. 

Oppe  paa  Tribunen  stod  det  talrige  Orkester 
ifærd  med  at  udfør^  et  Fragment  af  Glucks  berømte 
gamle  Tonevderk,  der  paa  Programmet  var  betitlet: 
„Orpheus  i  Underverdenen". 

Dirigenten  stod  paa  Forhøiningen  med  Taktstok- 
ken løftet,  Fløiterne  holdtes  alt  op  til  Læben,  Violin- 
buerne  laa  fserdige  til  Strøg  ...  Hvorfor  ventede  han 
endnu  ...  og  stirrede  ned  over  Salen? 

Der  var  endnu  et  Par,  som  ikke  havde  fundet 
sine  Pladse;  de  var  komne  i  sidste  Øieblik. 

Den  elegante  Dame  i  den  tætsluttende,  sorte 
Fløielsdragt  med  Kniplinger  og  den  særegne  fjedrede 
Hat  lod  i  al  Magelighed  sin  Kavaller  lijælpe  sig  og 
gik  derpaa  op  ad  Midtgangen. 

Idet  de  bøiede  ind  til  sine  Pladse  tilvenstre  paa 
næst  forreste  Bænk,  brusede  Tonerne  paa  et  Nik  af 
Dirigenten  udover  Salen. 

Der  var  endnu  en  Stund  en  hel  Del  Uro  der- 
oppe i  Anledning  af  Damen  og  hendes  Plads;  dog, 
det  at  hun  smilte  saa  uanfegtet  elskværdigt,  og  at 
hun  tydelig  var  udenlandsk,  afbødede  Uvillien  og 
lod  den  unge  Dame  bagefter  blive  Gjenstand  for  Op- 
mærksomhed. 

„Det  er  den  engelske  Miss  Wilkens"  —  bemær- 
kede Katharina. 

...  „og  Sir  Thomas  RoBS  ledsager  hende!"  — 
fortsatte '  hendes  Broder  Advokaten  spydig;  —  han 
havde  Plads  mellem  Katharina  og  sin  Hustru  i  en 
af  Bænkerademe  tilhøire. 

,,Hvor  det  maa  være  genert  for  Thomas  dette!" 
hviskede  hendes  Søster  Johanne  paa  den  anden  Side. 
„Alle  ser  sig  saa  om  efter  dem." 

Udtrykket  i  Katharinas  Ansigt  bragte  hende  imid- 
lertid til  at  studse.  Det  var,  som  det  flammede, 
idet  hun  kort  svarede: 

„Jeg  tror  ikke,  han  forhører  sig  synderlig  om, 
hvad  de  mener!" 

Thomas  Ross's  Holdning  bar  hellerikke  nogetsom- 
helst  Spor  af  den  af  Johanne  antydede  knugende 
Fornemmelse.  Hans  Fantasi  var  i  Virkeligheden 
helt  anderledes  beskjæftiget.  Han  var  optaget,  be- 
ruset af  Festindtrykket  ved  Indtrædelsen  i  Salen;  og 
den  distinguerede  Dame,  han  førte  opefter  Gulvet, 
var  ham  nu  intet  mindre  end  en  af  de  skjønne 
Skikkelser  i  den  store,  diamantlynende  engelske  Ver- 
den. Der  laa  et  eget  seirrigt  Skjær  udbredt  over 
hans  Person  —  noget  af  Glansen  af  et  inspireret 
Øieblik. 

lalfald  følte  Katharina  det  saa,  og  hendes  Blik 
hang  aldeles  betaget  ved  ham,  endda  hun  kjendte, 
det  stak  i  Hjertet.  Hun  fik  en  skinsyg  Følelse  af, 
hvordan  ikke  blot  Miss  Wilkens,  men  alle  ...  alle! 
nu  maatte  komme  til  bare  at  ivre  og  kappes  om  at 
faa  ham  taget  fra  hende.  Og  der  reiste  sig  indeni 
hende  en  dyb,  harmfuld  Trods,  der  ogsaa  dikterede 
hint  Svar  til  Søsteren,  idet  Orkestret  begyndte. 

Tonerne  i  Glucks  herlige  Opera  førte  snart  Ross 
med  sig  ind  i  deres  Verden. 

En  Dame  med  en  prægtig  Altstemme  udførte 
Orpheus,  som  han  er  steget  ned  i  Underverdenen 
for  at  hente  sin  tabte  Hustru  Euridice,  og  Damer 
og  Herrer  gav  Korene.  Sangen,  der  først  lød  sym- 
pathetisk  klagende  ind  i  de  vilde  Dæmoners  Trusler, 
blev  lidt  efter  lidt  saa  smeltende  overtalende. 

Ross  følte  med  ét  dybt  i  sin  Sjæl,  hvad  San- 
gens uovervindelige  Magt  vil  sige,  og  under  Tran- 
gen til  Meddelelse  vendte  han  sig,  da  det  var  endt, 
uvilkaarligt  til  Katharina  og  hilsede  hende  med  et 
Udtryk,  der  lyste  af  Begeistring. 

Han  gav  sig  derpaa  til  at  klappe  til  Dirigenten, 
—  den  Mand,  der  havde  faat  et  saadant  Storværk 
af  Skjønhed  bragt  frem.     Han  blev  dog  alene  med 


95 


dette;  Publikum  havde  den  Aften  bestemt  sig  til  kun 
at  offre  sit  Bifald  til  den  fremmede  Virtuos. 

Miss  Wilkens  havde  ikke  været  synderlig  op- 
taget af  dette  første  Nummer  paa  Programmet;  hun 
benyttede  væsentlig  Tiden  til  at  veksle  Hilsener  med 
bekjendte,  og  det  var  ikke  frit  for,  at  der  kom  et 
Anstrøg  af  kold  Forundring  i  hendes  Mine,  da  hun 
saa  sin  Kavaller  saadan  klappe  solo.  Hun  ga- 
bede med  en  vis  Demonstration,  som  lidt  kjed,  bag 
Viften. 

,,For  mine  prosaiske  Øren  var  det  nu  rent  ud 
noget  i  den  kjedelige  høie  Stil.  Jeg  har  hørt  Or- 
pheus  i  Underverdenen  over  tyve  Gange,  men  dette 
Parti  er  overalt  biet  strøget  ...  baade  i  Wien,  Paris 
og  London  ...  Jeg  forsikkrer  Dem!  jeg  har  aldrig 
hørt  det  før  ...  og  det  ligner  da  hellerikke  Offenbach 
det  mindste!" 

„Offenbach?" 

,,Orpheus  i  Underverdenen?".  Hun  holdt  det 
trykte  Program  rask  op  imod  ham  og  viste  paa 
Nummeret,  men  blev  lidt  forvirret;  der  stod  Gluck. 
„Naturligvis  Gluck!"  —  rettede  hun  sig  —  ,,jeg  har 
det  med  at  forveksle  Navne!" 

O,  Du  Hinunel!  det  om  Offenbach  og  Gluck!  ... 
En  slig  Uvidenhed  laa  forresten  til  hendes  naive, 
unbefangne  Natur.  — 

„De  hilsede  saa  bekjendt  og  ...  animeret  paa 
en  Dame,  der  syntes  at  dele  Deres-  Mening,"  ved- 
blev hun.  „Jeg  misunder  hende  virkelig!  Tør  man 
spørge,  hvem  det  var?" 

,,Det  er  Frøken  Katharina  Linstow." 

,,Ah,  —  jeg  troede,  det  var  Deres  Søster,  og 
sad  netop  og  undrede  mig  over,  hvor  ofte  det  dog 
er  saa,  at  en  af  Børnene  i  en  Familie  løber  bort 
med  alle  de  andres  Skjønhed!  ...  Især  beskylder  man 
de  udvalgte  ...  Genierne,  for  det." 

9) Og  jeg,  som  saa  har  beundret  Deres  rigtige 
Blik,  Miss  Wilkens!    Her  tog  De  dog  ikke  lidt  feil. 

Naar  man  ser  nærmere  paa  Katharina  Linstow,  blir 
hun  intet  mindre  end"  ...  —  idet  han  her  paa  sin 
livlige  Maade  vendte  sig,  mødte  hans  Blik  Katharinas, 
og  hendes  Mine  blev  idetsamme  kold  og  stolt 

...  ,,end  et  virkelig  karakterfuldt  Ansigt,"  ud- 
fyldte han;  ,,hun  beror  aldeles  paa  Udtrykket." 

,,Maaske  er  hun  aandrig,"  svarede  Miss  Wil- 
kons  ligegyldigt,  idet  hun  igjen  tog  sin  Tilflugt  til 
Viften. 

„Ser  De  Pregel?"  hviskede  hun  pludselig  inter- 
esseret. 

Pregel  stod  der  i  Midtgangen  øiensynlig  ganske 
aandsfraværende  og  strøg  af  og  til  Haaret  bort  fra 
det  blege  Ansigt.  Han  havde  Overfrakken  paa,  som 
om  han  netop  var  kommet  ind.  Der  var  noget  svøm- 
mende taaget  i  hans  Blik. 

„Jeg  tænkte  et  Øieblik,"  vedblev  hun,  ,,paa  at 
faa  ham  til  at  følge  mig  hid  idag;  men  man  er 
aldrig  sikker  paa  ham.  Han  behager  sig  undertiden 
i  at  komme  uden  Handsker  og  temmelig  negligeant 
klædt  —  og  saa  gaar  han  ud  i  Pauserne  og  nyder 
stærke  Drikke.  —  Skade,  —  en  saa  interessant  Mand 
et  sligt  Geni!" 

Ross  havde  en  Følelse  af  dyb  Smerte  ved  at  se 
sin  Ven  i  den  Stilling. 

Musiken  begyndte  igjen. 

En  prægtig  varm  Stemme  udførte  Geibels  Sang 
,,Zigeunerliv",  af  Schumanns  lidenskabelig  skjønne 
Komposition. 

Ross  sad  og  saa  paa  Miss  Wilkens  fra  Siden 
af,  hvilken  eiendommelig,  fortryllende  Natur  hun 
dog  var.     Nu  fulgte  hun  ivrigt  med. 

Hvilke  Smilehuller!  ...  hvilket  uryddigt,  nydeligt 
Krølhoved!  —  Hans  Illusion  førte  hende  efterhaan- 
den  ind  i  Sangen,  ind  i  den  af  luerøde  Fakler  op- 
lyéte,  natlige  Bøgeskov,  hvor  Zigeunerne,  brune 
Mænd  og  Kvinder,  sad  under  det  mægtige  Løvtag 
og  snakkede   og  sang  og  drak.   —  Der  var   Skov- 

stemning  og  Jægerhorn  ...  De  sortøiede  Piger  be- 
gyndte en  Dans,  stedse  vildere  i  Fakkelskjæret. 

Miss  Wilkens  var  ogsaa  mørk  af  Hud,  næsten 
grov  brun  ...  de  tætte  Øienbryn,  den  frodige  Haar- 
vækst  nede  ved  Øret,  hvori  der  hang  grønne,  blin- 
kende Ørenringe  ...  det  kraftige  Kind  og  Læberne, 
der  halvaabne  aandede  —  ja,  der  var  noget  af  Zi- 
geunerindens  vilde,  ildsprudende  Natur  i  hende!  ... 
Noget,  der  nok  kunde  forlange  Skovens  frie  Løvtag 
og  en  mørk  Nat,  hvori  Skyerne  slukker  og  tænder 
Stjerner,  istedetfor  de  dekorerede  Lofter  og  oplyste 

Festsale og  Abekatten  og  Papegøien  og  Mr. 

Sidney  derhjemme! 

Han  troede  at  mærke,  at  hun  et  Par  Gange  saa 
lidt  stjaalent  under  Øienlaagene  hen  paa  ham  og 
med  et  eget  skjult  Smil. 

Det  æggede  ham.  Men  han  søgte  forgjæves  at 
møde  hendes  Blik.  Hvad  vilde  han  ikke  givet  for 
et  sligt  Stevnemøde  nu  ...  blot  et  Glimt  ...  som  det, 
han  havde  mødt  hin  Aften  i  Trappen! 

Idet  Sangen  under  et  bedøvende  Bifald  forstum- 
mede, vendte  hun  sit  Hoved  bort  og  drog  Aanden  et 
Par  Gange  dybt. 

Ross  glemte  at  klappe.  Han  tog  hastigt  op 
Programmet,  som  hun  tabte  paa  Gulvet,  og  be- 
holdt det. 

Miss  Wilkens  var  dog  den  Aften  udsat  for  et 
Par  anderledes  koldt  dømmende  Øine  end  hans,  og 
det  var  Katharinas. 

Hun  fandt  hende  ikke  egentlig  smuk;  —  Udtryk- 
ket var  en  Blanding  af  Hovmod  og  Dristighed.  Og 
dog  var  der  klarlig  noget  ved  hende,  som  gav  hende 
Mag^  over  sine  Omgivelser! 

Var  det  Koketteri  eller  en  vis  magtfuld  Natur- 
lighed? ...  Hendes  forsk jellige  Hilsener  foregik,  hver 
især,  paa  en  egen  pikant  Maade. 

Katharinas  Interesse  steg  i  høi  Grad  efter  at 
vide,  hvad  der  kunde  bo  i  denne  Kvinde. 

Jonas  Lie:   Samlede  Værker.    III.  ' 

Koncertens  Slutningsnummer  var  nu  forbi.  Vic^ 
tuosen  var  biet  hilset  med  en  sand  Storm  af  Bifald, 
Klappen,  Fremkaldelser  og  Blomster,  og  det  snak- 
kende og  meningsvekslende  Puklikum,  der  under 
forskjellige  Ophold  og  Stansninger  strømmede  mod 
Udgangen,  var  høist  animeret. 

I  den  tætte  Mængde  raadede  ingen  for,  hvor  han 
kom  hen,  og  det  Tilfælde,  som  Katharina  nødigst 
vilde,  indtraf,  idet  de  stødte  lige  paa  Ross  og  Miss 
Wilkens.  Man  stod  og  maatte  staa  saa  at  sige  lige 
ind  paa  Livet  af  hinanden. 

Ross  var  lidt  distrait.  Han  hilsede  paa  dem  og 
begyndte  at  tale  om  Koncerten. 

,,Naar  jeg  vidste,  om  min  Vogn  er  kommet 
frem!"  yttrede  Miss  Wilkens. 

,, Turde  jeg  blot  lade  Dem  staa  her,  skulde  jeg 
straks  skaffe  Rede  paa  Tingen  ...  Maa  jeg  fore- 
stille mine  særlige  Venner;  de  vil  ikke  forlade  Dem, 
for  jeg  kommer  tilbage"  —  og  Ross  præsenterede  nu 
Katharina  og  hendes  Søster  samt  Advokat  Linstow 
og  Hustru. 

,,Hvad  synes  Miss  Wilkens  om  Koncerten,  ...  De 
finder  vel,  her  er  smaa  Forholde?"  indledede  Advo- 
katen Samtalen. 

,,En  er  i  sit  Fædreland  —  det  har  i  og  for  sig 
sin  Interesse,  Hr.  Advokat!" 

...  ,,0g  angrer  da  ikke  paa  Aftenen?" 

„Tvertimod,  jeg  har  moret  mig,  —  om  jeg 
end  ikke  er  saa  enthusiastisk  som  min  poetiske  Ven 
Ross!" 

...  ,,Oppe  i  den  syvende  Himmel,  naturligvis!  — 
Han  er  ellers  ikke  netop  musikalsk." 

,,Saa!  ...  Og  jeg,  som  den  hele  Aften  har  følt 
mig  under  Vægten  af  hans  Autoritet!"  —  udbrød 
hun  i  en  Tone,  der  lod  det  være  tvivlsomt,  enten 
det  var  Spydighed  eller  Spøg. 

Her  stansede  imidlertid  enhver  Mulighed  for  en 

Konversation,  idet  der  pludselig  opstod  en  voldsom 
Trykken  i  den  sammenpressede  Menneskestrøm. 

Advokatens  bestemte  Ansigt  overdroges  med  et 
Skjær  af  Harme.  Han  havde  opdaget  den  Person, 
som  voldte  det:  Det  var  en  svær,  bredskuldret,  sk j æg- 
get Herre  med  en  Lorgnet  i  Øiet  og  en  liden  Dame 
under  Armen.  Manden  saa  meget  høflig  smilende 
ud,  men  brugte  i  al  Rolighed  hele  sin  Persons 
Tyngde  for  at  tvinge  sig  frem. 

,, Undskyld!"  —  yttrede  han,  som  han  paa  sin 
høflige  Maade  vilde  trænge  sig  foran  Advokaten. 

,,Nei,  min  Herre! jeg  undskylder  tilfældig- 
vis ikke,  at  man  overskrider  god  Levemaade  —  og 
trænger  sig  forbi  Damerne!"  Det  var  med  et  Ud- 
tryk af  Djærvhed,  at  Advokaten  ganske  tørt  svarede, 
mens  hans  blaa  Øine  lynte. 

Den  sk j  æggede  Herres  Ansigt  forraadte  en  Blan- 
ding af  Forlegenhed  og  forbauset  Uforskammethed; 
men  Linstows  Mine  lod  ham  nok  alligevel  finde  det 
hensigtsmæssigst  at  tabe  sig  i  Mængden;  han  var 
ialfald  et  Øieblik  efter  ikke  at  se. 

Miss  Wilkens  havde  forholdt  sig  noget  kold  frem- 
med under  det  lille  Optrin;  men  det  var  dog  ikke 
undgaat  hende,  at  Linstow  eiede  noget  usædvanlig 
mandigt,  som  han  stod  der  i  Aktionen,  og  han  følte, 
at  der  laa  et  Anstrøg  af  forskrækket  Beundring  i 
hendes  Stemme,  da  hun  vendte  sig  til  ham  og  ikke 
uden  en  vis  Bevægelse  yttrede: 

„Maa  jeg  takke  Dem,  Hr.  Advokat!  ...  med  en 
Kavaller  som  Dem  vil  en  Dame  overalt  fole  sig  vel 
forsvaretl" 

„Og  Miss  Wilkens  skal  tilbringe  Vinteren  her?" 
gjenoptog  Advokaten  den  afbrudte  Konversation. 
„Ja,  noget  at  byde  fremmede  under  et  Vinterophold 
her  har  vi  jo  egentlig  ikke." 

„Hvad  siger  De  da  om  det  klingende  Slæde- 
føre?" .   :    , 

,,Ja,  ...  og  Skøiteisen  ...  den  er  ialfald  patent! 
...  Gaar  De  paa  Skøiter,  Miss  Wilkensf' 

,, Javist  ...  jeg  morer  mig  mere  ved  det  endog 
end  ved  at  danse!  —  Men  Herrerne  hjemme  er  nu 
engang  ikke  inde  paa  den  Sport,"  sukkede  hun,  „og 
jeg  er  desuden  nu  saa  uøvet!*' 

,,Nede  paa  Isen  er  jeg  til  Miss  Wilkens's  Tje- 
neste" —  bemærkede  Advokaten  galant. 

Hun  stod  smaat  smilende  med  nedslagne  Øine, 
som  hun  tænkte  paa  noget,  medens  hun  lod  Yder- 
randen af  sin  udslagne  Vifte  fare  hen  over  Spidsen 
af  sin  Hanske. 

...  ,,0g  Deres  Damer?  De  har  da  dem  med  paa 
Isen?" 

„Min  Søster  Katharina  løber  aldeles  udmærket," 
svarede  han  med  et  Blik  paa  hende  for  at  drage 
hende  med  ind  i  Samtalen.  Men  Katharina  stod  til- 
syneladende ligegyldig  med  Opmærksomheden  hen- 
vendt paa  et  eller  andet  henne  i  Salen. i,Om 

min  Hustru  og  min  yngste  Søster  kan  jeg  derimod 
ikke  sige  det  samme.  Jeg  har  dem  netop  under 
første  Aars  Undervisning  ...  og  hver  Formiddag  fra 
tolv  til  to  modtager  jeg  gjerne  Elever." 

Miss  Wilkens  lo.  —  ,,De  ser  ud  til  at  være  af 
det  Slags  Mennesker,  som  fører  igjennem,  hvad 
De  engang  har  foresat  Dem,  Hr.  Advokat!  ...  og 
fremmede  som  vi  kan  kun  være  taknemlige,  naar 
nogen  vil"  ... 

Thomas  Ross  kom  netop  tilbage  med  Miss  Wil- 
kens's  Kaabe,  som  han  lagde  om  hende.  I  hans 
ivrige  Hasten  strøg  Foerværket  hen  over  Katharinas 
Ansigt. 

,,End  Du,  Katharina!"  vendte  han  sig  særlig  ga- 
lant til  hende.  „Du  har  da  moret  Dig  iaften?  Det 
første  Nummer  var  storartet!  ...  Og  —  forøvrigt  har 
det  været  den  første  musikalske  Aften  i  mit  Liv!"  — 
Han  s^gije.flej^^  idex  han  med  et  Nik  til  Farvel  førte 
Miss  \\4i Jten§  -  toft 

.Dette  var  naturligvis  Deres  Guvernante!  ... 
hende,  De  saa  sværmerisk  beskrev  paa  Dampskibet 
...  Deres  Ideal!"  — 

Ross  havde  nu  blot  Blik  for,  hvilket  friskt  An- 
sigt hun  havde  at  le  med,  idet  hun  saadan  bøiede 
Halsen  tilbage  og  saa  ham  saa  sprudlende  overgiven 
lige  ind  i  Øinene. 

Han  følte  det  lette  Tryk  af  hendes  Arm  og  saa 
det  småle  Slangearmbaand  med  de  to  grønne,  ly- 
nende Øine  sno  sig  over  den  lange,  line  Hanske, 
medens  hun  i  samme  Lune  fortsatte: 

,,Et  tilbageholdent  Væsen  i  saavidt  muligt  ens- 
farvet Dragt,  —  helst  i  det  graa  —  og  med  en  fin 
Lidse  af  en  Guldkjæde  —  det  er  vist  Mønsteret  for 
„Damen''  her  i  Staden!  ...  Jeg  har  alt  truffet  paa 
fem,  seks  af  dem,  ...  som  er  saa  mageløse  hver  i 
sin  Kreds!" 

,,Hm,  da  kjender  De  ikke  Katharina  Linstowl" 

„Ærligt  talt,  —  jeg  studerede  hende  en  Smule, 
mens  hun  stod  der  halv  bortvendt  og  lod,  som  hun 

overhørte,  hvad  vi  talte  om, for  Deres  Skyld, 

Ross!  —  Hun  er  vist  forfærdelig  moralsk!  Hun  har 
meget  tilfælles  med  vore  literære  Damer  over  i  Eng- 
land ...  en  af  disse,  som  skriver  om  ,, Kvinden  i 
Hjemmet",  „Kvindens  sande  Uafhængighed"  eller 
saadant  noget!  ...  Hun  saa  saa  udadlelig  og  skarp- 
forstandig ud,  at  jeg  tilslut  blev  bange  for,  at  hun 
skulde  falde  paa  at  lukke  Munden  op  og  eksaminere 
mig!     Og  jeg  er  saa  dum!" 

„De?  ...  en  Vulkan  af  bare  Stemninger! 

Ja,  De  har  et  raskt  Blik!  ...  En  Skygge  af  det.  De 
der  sagde,  følte  jeg,  straks  jeg  kom  hjem.  Hun  og 
De  er  som  Ild  og  Vand!" 

,,0g  De  er  gaat  i  Vandet  til  over  Hovedet!"  — 
udbrød  hun  lystigt. 

„Det  maatte  da  været  i  min  pureste  Ungdom! 
Den  Tid  erialfald  længst  forbi;  —  hun  er  min  Ven- 

inde.  Det  er  først  i  den  Temperatur,  hvori  Venska- 
bet smelter,  at  man  inklinerer,  Miss  Wilkensl'' 

Han  hjalp  hende  ind  i  Vognen,  hvor  Kammer- 
pigen stod  færdig  til  at  modtage  hende  med  Reise- 
tøiet. 

...  „Saa  ind  i  Guldbjerget  igjen!  ...  Jeg  kjender 
kun  den  frie  Pige  ...  og  kunde  gaa  til  Verdens  Ende 
for  hende!"  hviskede  han,  idet  Kusken  smeldte  over 
Hestene  med  Svøben,  og  Dombjelderne  begyndte  at 
larme. 

,, Kommer  De  saa  imorgen  og  hjælper  mig  med 

at  vælge  ud  et  Par  Skøiterl et  Par  rigtig 

udmærkedel"  hilsede  liun  vinkende  med  Haanden  ud 
af  Slædevinduet. 


Paa  Hjemveien  med  sine  Damer  kom  Advokaten 
flere  Gange  tilbage  til  Miss  Wilkens:  Hun  var  da 
et  naturligt  Menneske  og  ikke  en  af  disse  superiøre 
norske  Anglomaner!  ...  og  det  var  klart,  at  det  var 
rigtigst  af  ham  at  gjøre  Visit  til  hendes  Pleiefor- 
ældre  for  at  bede  om  Lov  til  at  tage  sig  af  hende 
dernede  paa  Isen  ...  Det  var  opmærksomst  at 
gjøre  det  endnu  den  Dag  imorgen  ...  „Og  hvilket 
Væsen!" 

,,Hun  er  vist  meget  indtagende,"  sagde  Katharina, 
,,men  hun  er  neppe  udgrundet  paa  én  Dag!" 


VI. 

Mr.  Sidney  sad  et  Par  Uger  senere  oppe  paa 
sit  Værelse  beskjeftiget  med  at  dreie  paa  og  se  igjen- 
nem  en  lang,  blank  Kikkert,  der  var  opstillet  i  Vin- 
duet.   Den  stærke  Tubus  var  et  Mesterstykke  af  et 

eller  andet  londonsk  Firma.  Den  tilhørte  hans  Far 
og  tronede  i  Regelen  paa  sin  egen  liøitidelige  Plads 
nedenunder  i  Mineraliesalen  ved  Dobbeltdøren  til 
Altanen,  hvor  Messingstativet  kunde  rulles  ud  og 
ind  paa  en  egen  Skinnegang. 

Solen  skinnede  indover  Gulvet  hen  til  Kanten 
af  Bjørneskindsfelden,  hvor  Buldoggen  laa  og  sov 
med  Snuden  inde  i  dens  behagelige  Varme,  og  paa 
den  ene  Væg,  der  var  besat  med  alskens  Fiskered- 
skaber, glimrede  de  eftergjorte  Fluer  i  dens  Guld 
med  en  skuffende  Metalglans,  saa  de  syntes  le- 
vende og  istand  til  at  summe  op  som  paa  en  Som- 
merdag. 

Han  var  nu  taalelig  restitueret  og  for  Øieblikket 
sysselsat  med  at  vente  og  til  Tidsfordriv  se  udover 
Isen;  —  henne  paa  Bordet  laa  der  en  Tegning  til  en 
Isbaad. 

Af  hans  Ansigt  at  slutte  var  hans  Humør  mildest 
talt  tvivltsomt.  Han  havde  siddet  slig  hver  Formid- 
dag i  den  sidste  Uge  og  udspeidet,  hvad  Miss  Wil- 
kens  foretog  sig  nede  paa  Isen.  Idag  skulde  han 
endelig  for  første  Gang  efter  sin  Sygdom  selv  være 
med  didned. 

,,Mr.  Sidney!  Mr.  Sidney!"  raabte  det  nede  fra 
Trappen.     Det  var  Miss  Wilkens's  Stemme. 

,,Hun  vil  ikke  vide  af  Dig,  Roger!"  —  mumlede 
han,  da  Hunden,  nu  strækkende  sig,  gik  hen  til 
ham.  ,, Hellerikke  Du  fordrager  hende;  ...  det  siger 
dit  Instinkt  Dig  ...  og  derfor  maa  Du  —  atter  i  Rem- 
men!" Han  lod  Handlingen  følge  paa  Ordet  og 
fæstede  Hunden  ved  Halsbaandet  i  et  Hjørne  af 
Værelset,  hvor  der  var  anbragt  en  Ring.  —  ,,Tak 
din  gode  Skjæbne,  om  hun  ikke  en  Dag  faar  Livet 
af  Dig,  min  kjære  Roger!"  brummede  han  bittert 
og  raabte  derpaa,  idet  han  aabnede  Døren: 

„Jeg  er  parat,  Miss  Wilkensl  —  jeg  bandt  blot 
Roger.' 


»« 

,, Meget  forbunden,  Mr.  Sidney!  ...  Saalænge  De 
var  syg,  vovede  jeg  Livet  foran  dens  glubske  Tæn- 
der to  Gange  om  Dagen;  men  nu  sætter  jeg  rigtig- 
nok  ikke  godvillig  Foden  op  i  den  Region  af  Huset, 
hvor  det  Dyr  knurrer  ...  Her  er  det  øverste,  ufra- 
vigelig det  øverste!  Trin  ...  høiere  gaar  jeg  ikke, 
Mr.  Sidney!"  sagde  hun  trampende  paa  Trinet  med 
elskværdig  Egensindighed. 

„Jeg  forstaar.  De  forfølger  systematisk!  Meii 
kunde  vi  ikke  komme  overens  for  idag,  saa  Hunden 
kunde  faa  slippe  ud,  medens  vi  er  paa  Isen  ...  Roger 
holdes  bogstavelig  beleiret,  den  har  næsten  ikke  fri 
en  Dag  —  takket  være  Deres  saa  venskabelige  Sinde- 
lag mod  den!'' 

,,For  mig  kan  den  have  saamegen  Frihed,  den 
vil  —  baade  den  og  dens  Herre!  Jeg  siger  bare,  at 
Dyret  har  et  Par  onde  Øine  ...  jeg  har  set  dem  for 
mig  i  Drømme  og  vaagnet  med  et  Skrig  ...  Og  skal 
vi  have  den  med  —  ja  De  véd  lige  saa  godt  som 
jeg,  at  den  alligevel  kommer  til  Dem  nede  paa  Isen 

—  saa  Farvel  med  Fornøielsen!"     Hun  vendte   sig 
ærgerlig  for  at  gaa  ned  ad  Trappen  igjen. 

,,John  kunde  jo  tage  vare  paa  Hunden"  —  vo- 
vede Mr.  Sidney  endnu  at  indvende;  men,  da  det 
ikke  fremkaldte  nogen  Forandring  i  Miss  Wilkens's 
Mening,  fulgte  han  efter  hende  med  et  brummende: 

„Var  jeg  Roger,  vilde  jeg  tude!" 

,,Det  er  netop  det,  den  gjør,  Mr.  Sidney!  —  den 
vækker  Deres  Mor  med  sin  Tuden  om  Morgenen  — 

—  saa  jeg  tænker  ikke  bare  paa  mig  selv,  som  De 
altid  saa  velvillig  synes  at  forudsætte." 

„Jeg?" 

,,Ja,  De!  De  gjør  det  altid,  Mr.  Sidney!  ...  Og 
var  det  ikke  for  Deres  Forældres  Skyld,  som  jeg 
holder  af!"  udbrød  hun  med  ét,  blussende  harm- 
fuld —  ,,saa  skulde  jeg  ikke  en  Dag  mere  være  Dem 
til  Besvær!"  Hun  sagde  det  med  en  uforlignelig 
Trods  og  tilføiede  Udt  efter: 

„Naar  jeg  tænker  paa  det,  er  det  kanske  bedst, 
at  De  og  Roger  drager  sammen  ned  paa  Isen  —  og 
jeg  blir  hjemme!" 

,,De  har  isandhed  et  beundringsværdigt  Talent 
...  til  at  faa  Vrangsiden  frem  af  mine  Ord,  Miss 
Wilkens!  Jeg  har  jo  aldeles  ikke  gjort  andet  end  at 
lægge  en  liden  Bøn  ind  for  et  stakkels  indespærret 
Dyr!  • 

...  ,,der  vil  bide,  straks  det  blot  slipper  til  ... 
ligesom  sin  Herre!" 

,,Den  bider  ikke,  den  blot  knurrer!  Den  er  be- 
klageligvis aldeles  blottet  for  selskabelige  Talenter 
...  kan  hverken  med  at  smigre  eller  forstille  sig! 
Men  maaske  blev  det  Dem  mindre  utaaleligt,  om 
baade  den  og  jeg  tog  det  Parti  at  reise,  —  vi  gaar 
egentlig  begge  her  og  slæber  paa  vore  Hunde- 
lænker!" 

Hun  saa  paa  ham  med  et  pludseligt  Udtryk  af 
Værgeløshed  og  med  taarefyldte  Øine. 

,,De  véd  godt,  at  jeg  ikke  holder  ud  her  en  Dag 
uden  ...  Deres  afskyelige  Roger!  ...  Jeg  skal  natur- 
ligvis nu  tvinges  til  ydmygt  at  bede  Dem  tage  dette 
—  Dyr  med  ned  paa  Isen  ...  og  —  gjør  det  jo  alle- 
rede!" —  sagde  hun  sagtere. 

,, Aldrig!  —  om  saa  Roger  skulde  blive  siddende 
deroppe  til  Dommedag!  ...  Der  har  ikke  været  et 
Fnug  af  Tanke  hos  mig  om,  at  vi  skulde  lade  vor 
Tur  genere  af  det  —  Bæst!" 

,,Ja,  men  nu  beder  jeg  Dem  om  det  ...  udtrykke- 
lig, Mr.  Sidney!  ...  Jeg  vilde  ikke  for  alt  i  Verden 
virkelig  bedrøve  Dem  ...  og  det  er  jo  en  saa  liden 
Ting  ..." 

,, Netop  derfor  skal  det  ikke  ske!  Og  jeg  beder 
Dem  ovenikjøbet  tilgive  min  Urimelighed  ...  jeg  er 
meget  ulykkelig,  Annie!"  Han  afbrød  sig  hurtigt, 
tog  hendes  Skøiter  og  rakte  dem  hen  til  hende: 

,,Vis  mig  nu  Deres  Tilgivelse  i  Gjerningen!" 

Hun  modtog  dem  med  en  Hovedrysten: 

„For  denne  Gang,  Mr.  Sidney!  ...  skjønt  De  ikke 

fortjente  det, —  De  har  et  usigeligt  Talent 

til  at  mishandle  Deres  Venner!" 

Faa  Øieblikke  efter  sad  den  stive,  gravitetiske 
Gentleman  og  den  elegante,  smilende  Dame  sammen 
i  deres  prægtigt  udstyrede  Bredslæde. 

Solen  skinnede  allerede  temmelig  stærk  smel- 
tende paa  den  hvide  Is,  og  henne  paa  Skøitebanen 
saas,  som  vanligt  paa  den  Tid  om  Formiddagen,  en 
Mængde  Mennesker. 

De  lod  holde  ved  Kanten,  hvor  de  saa  Advokat 
Linstow  og  hans  Damer. 

Idet  Miss  Wilkens  skulde  stige  ud,  forlod  Ad- 
vokaten sin  Hustru,  som  han  hidtil  havde  ledet  ved 
Haanden,  og  stod  med  et  Par  raske  Sving  foran 
Slæden: 

,,Maa  jeg  hjælpe  Dem  Deres  Skøiter  paa.  Miss 
Wilkens!" 

,,Tak,  Hr.  Advokat!  ...  De  forstaar  at  faa  dem 
til  at  sidde  som  støbt  paa  Foden." 

Mr.  Sidney,  der  paa  sin  langsomme  Vis  var 
steget  ud  af  Slæden  for  at  hjælpe  hende  Skøiteme 
paa,  maatte  nu  overlevere  dem  til  Advokaten. 

„Tak,  Mr.  Sidney!"  sagde  hun.  „De  bør  ikke 
boie  Deres  syge  Skulder  ...  Tør  jeg  nu  ogsaa  være 
rolig  for,  at  De  er  forsigtig  hernede?  ...  De  véd,  jeg 
har  lovet  Deres  Mor  at  passe  paa  Dem!" 

Mr.  Sidneys  Ansigt  opklaredes,  og  han  hengav 
sig  med  stor  Iver  til  allehaande  Kunstpræstationer, 
indtil  han  opdagede  et  Glimt  af  Ross  langt  borte 
mellem  Mængden  og  stilede  sin  Kurs  efter  ham, 
medens  Miss  Wilkens  paa  sin  Side  begyndte  en 
Fart  Isens  hele  Længde  nedover  ved  Advokat  Lin- 
stows  Haand. 

Af  hvad  der  foregik  længere  oppe  paa  Isen  om- 
kring Miss  Wilkens,  havde  intet  undgaat  Ross's 
skarpe  Øine.  Han  gjættede,  at  det  var  paa  ham  Mr. 
Sidney    stilede,    som    han    kom    stampende    henover 

Isen  i  lange,  med  røde  Broderier  udstafferede  Num- 
medølsvanter  og  Messingbælte  med  Tollekniv,  og  han 
havde  tillige  opdaget,  hvad  der  for  ham  var  af  hel 
anden  Interesse,  at  nu  havde  Attachéen,  Mr.  Camp- 
bell, ogsaa  fundet  Vei  derned  —  naturligvis  for  Miss 
Wilkens's  Skyld. 

Attachéen  havde  samme  løse,  slingrende,  matte 
Holdning  paa  Skøiter  som  uden  dem;  men  der  maatte 
alligevel  være  etslags  Staal  i  de  Ben,  thi  i  Virkelig- 
heden gik  det  jo  fortræffeligt  fremover. 

Denne  brugte  ogsaa  Lorgnetten  paa  sin  vante 
Vis,  da  han  med  de  vaklende  Ben  stansede  op  foran 
Miss  Wilkens,  der  var  midt  i  en  animeret  Skøite- 
leg  med  Advokaten  —  han  gik  baglængs  i  Kreds, 
idet  han  lod  Skøiterne  sk j  ære  over,  og  hun  paa 
samme  Vis  fremlængs. 

,,Jeg  beder  for  mig,''  raabte  han,  „løb  ikke  en 
uøvet  Stakkel  overendel  Jeg  er  desværre,  som  saa 
mange  andre,  geraadet  ind  i  Deres  Tryllering!"  Han 
pegte  paa  den  snehvide  Kreds,  som  deres  Skøiter 
havde  beskrevet  paa  Isen. 

,,Naar  Diplomaterne  vover  sig  ud  paa  Glatis, 
har  de  altid  en  Udvei  —  Velkommen  paa  Isen,  Hr. 
Attaché!" 

,,Jeg  er  kun  kommet  hidned  for  at  beundre  Miss 
Wilkens  ...  og,  jeg  maa  tilstaa,  i  denne  polske  Dragt 
er  De  uforlignelig! Men  der  har  vi  Man- 
den, som  kan  give  os  det  poetiske  Udtryk,"  sagde 
han,  hilsende  til  Ross,  der  netop  kom  til.  „Hvad 
siger  De   om:    „Prinsessen   i   et   Vintereventyr!"    ... 

„Nordenvindens  friske  Datter?" hun  kan  være 

forfærdelig  lunefuld!" 

„Jeg  vil  heller  komplimentere  Hr.  Attachéen  selv, 
ligne  hans  Talemaader  med  smukke  Roser  i  Vinter- 
skavlenl" 

„Ah,  —  ser  De,  Miss  Wilkens!  Der  er  et  med- 
født uudslukkeligt  Had  mellem  Diplomater  og  Poeter. 
—  Hvem  der  er  Hunden  og  hvem  Katten  har  jeg 

endnu  Ikke  fundet  ud!  Men  en  Poet  tænker  sig 
altid  en  Diplomat  som  en  Kiste  fuld  af  skjult  Svig 
...  de  falske  Læber  flyder  over  med  Honning  ...  hans 
Tale  strør  „rodløse  Roser"  i  Fangevis,  og  under  dem 
ligger  Hugormen  og  lurer!  ...  Der  skrives  intet  høiere 
Drama  uden  en  Skurk  af  en  Diplomat!" 

,,Jeg  er  ialfald  stolt  af  mit  Bekjendtskab  med 
begge  Magter,"  —  lo  hun,  idet  hun  gled  henover 
Isen  mod  Advokat  Linstow ,,aner,  at  jeg  en- 
gang skal  se  den  ene  som  en  stor  Minister,  den 
anden  som  en  stor  Digter  ...  Maa  jeg  forestille  Dem 
for  den  engelske  Attaché  ved  Legationen  i  St.  Peters- 
berg, Mr.  Campbell!  —  De  maa  vide,  Advokat  Lin- 
stow har  lovet  mig  ...  har  stillet  os  i  Udsigt  en  stor 
Skøitefest  med  Fakler  —  og,  naar  han  siger  noget, 
sætter  han  det  igjennem." 

Der  udspandt  sig  en  liden  Samtale  mellem  de  to 
Herrer. 

Idet  Miss  Wilkens,  der  havde  prøvet  sig  i  nogle 
Skøitemanøvrer,  gjorde  Mine  til  at  fortsætte  Turen 
nedover,  sagde  Advokaten: 

,,De  kunde  gjøre  mig  en  Tjeneste,  Ross  ...  ved 
at  tage  Dem  af  min  Hustru  og  mine  Søstre,  som 
venter  deroppe,  —  til  vi  kommer  tilbage  ..." 

,,Kan  De  ogsaa  bruge  mig,  vil  det  være  mig  en 
Glæde,"  yttrede  Attachéen.  ,,De,  Hr.  Ross,  vil  nok 
være  saa  god  at  præsentere  mig?" 

,,Med  Fornøielse,  Mr.  Campbell!" 

Som  Miss  Wilkens  og  Advokaten  løb  nedover 
Isen,  stod  Attachéen  med  Lorgnetten  i  Øinene  og 
saa  efter  dem  ...  ,,Hun  løber  egentlig  ikke  smukt, 
...  der  er  noget  mandfolkeagtigt  i  hendes  Bevægel- 
ser —  synes  De  ikke,  Hr.  Ross?" 

,,Saa  det  er  Roserne,  De  strør,  Hr.  Attaché!  ... 
Jeg  finder  nu,  at  hun  løber  overordentlig  utvungent 
og  naturligt!  —  Det  er  overhovedet  dette  friske 
ubundne,  som  er  hendes  ...  hendes  ..." 

„Charme?  ...  Saa — aa  ...  De  finder  det!"  svarede 

Attachéen  og  saa  et  Øieblik  opmærksomt  paa  ham 
gjennem  Lorgnetten.  „Det  er  dog  ellers  ikke  den 
Side  ved  hende,  som  besk jæf tiger  mig  ...  Hun  har 
rige  Evner  ...  overordentlig  rige!  —  hvad  Deres  Dig- 
terblik naturligvis  har  opfattet. Jeg  tror,   at 

en  Diplomat  kan  lære  al  hende  !^'  Han  saa  skarpt 
paa  Ross:  „Sig  mig,  forstaar  De  hendes  Forhold  til 
Mr.  Sidney?" 

„Overmaade  godt!  ...  Det  er  en  Uafhængigheds- 
krig ...  Hun  maa  levere  et  Slag  hver  Dag  for  sin  Selv- 
stændighed!" 

,, Truffet,  Hr.  Poet!  ...  Og  derfor  er  hun  —  med 
al  Krigens  Ret  i  fuld  Gang  med  at  erobre  ham  ... 
Den  Mand  kan  nok  være  værd  et  Felttog;  —  han 
eler  en  MiUion!" 

,,Nu  saa,  —  Beregning!  Og  De  mener,  en  Kvinde 
som  Miss  Wilkens  skulde  sælge  sig?  ...  Der  gives 
dog  det,  som  ikke  sælges  for  Penge,  —  ialfald  tror 
vi  det  endnu  hertillands!  ...  De  glemmer  desuden 
det  simple  Faktum,  Hr.  Attaché,  at  Mr.  Sidney  er 
forlovet!" 

„Au!! hvor  man  dog  kan  være  forfærdelig 

distrait,  Hr.  Ross!  Jeg  maa  tilstaa,  ...  jeg  glemte 
virkelig  ...  det  saa  fuldstændig  afgjørende  Faktum, 
at  Mr.  Sidney  er  forlovet!" 

Det  forekom  dog  Ross,  som  der  laa  noget  spy- 
digt i  Attachéens  Svar,  og  medens  han  taus  løb 
opefter  Isen  ved  hans  Side,  faldt  han  i  Tanker  over 
dette  hendes  Forhold  til  Mr.  Sidney.  Det  var  unæg- 
telig ikke  saa  ligetil  at  begribe  for  den,  som  ikke 
desto  bedre  forstod  hendes  særegne  vanskelige  For- 
hold til  Familien, og  det  kunde  visselig  ogsaa 

kun  altfor  let  mistydes  af  fremmede! 

Attachéen  stansede  ham  paany. 

„Ser  De  der,"  —  sagde  han  og  fulgte  en  Skøite- 
løberske  med  Lorgnetten  —  ,,der  er  en  Dame,  som 
løber  virkelig  smukt!  —  —  hvilken  Sikkerhed  og 
Gratie!" 

,,Hun  løber  godt;  men  paa  en  hel  anden  Vis  end 
Frøken  Wilkens  ...  Det  er  forresten  netop  en  af  de 
Damer,  vi  søger  —  Frøken  Katharina  Linstow!" 

Idet  de  stansede  foran  Katharina  og  Fru  Linstow, 
præsenterede  Ross  Attachéen: 

,,Det  er  en  Gesandt  —  fra  Deres  Mand,  Fru 
Linstow!" 

Den  unge  Frue  var  en  lidt  spædvokset  Dame 
med  et  næsten  blaalig  skinnende,  sort  Haar,  brune 
Øine  og  et  sympathetisk  Udtryk  i  det  fine  ovale  An- 
sigt. Idet  hun  modtog  den  Haand,  som  Ross  bød 
for  at  lede  hende,  saa  hun  sig  lidt  utaalmodig  om. 

—  Hendes  Mand  blev  utaalelig  længe  borte!  ...  Og 
nu  idag  igjen  dette  Indfald  at  løbe  hele  Skøitebanen 
rundt  med  Miss  Wilkens!  ...  Henrik  var  med  ét 
blevet  forunderlig  ivrig  efter  at  komme  ned  paa 
Isen!  ... 

,,Jeg  stod  netop  helt  optaget  af  det  Mesterskab, 
hvormed  Frøken  Linstow  gaar  paa  Skøiter,"  —  be- 
mærkede Attachéen,  henvendt  til  Katharina  —  ,,og, 
istedetfor  at  byde  Hjælp,  vover  jeg  heller  selv  at 
bede  om  en  Smule  Information  ...  Deres  Lærer  maa 
jo  være  stolt  af  en  saadan  Elev!" 

,,Min  Læremester,  Hr.  Attaché?  —  ja  lad  mig 
se,  —  det  var  en  liden  Visergut,  som  jeg  truede  til 
at  hjælpe  mig  paa  Dammen  hjemme  ...  Til  Gjen- 
gjæld  fik  han  laane  mine  Skøiter  hele  Eftermidda- 
gen; —  de  var  bedre  end  hans!  ..." 

Attachéen  saa  lidt  forbauset  paa  hende;  —  han 
vidste  ikke  rigtig,  hvad  Slags  selskabelig  Stilling 
denne  Dame  kunde  indtage. 

Idet  Katharina  sagte  gled  henad  Isen  i  en  Halv- 
bue, vedblev  hun: 

,,Jeg  har  gaat  paa  Skøiter  fra  Barn  af  og  ... 
er  bange  for,  at  de  fleste  Damer  her  i  Landet  neppe 
har  havt  stort  bedre  Læremester  end  jeg  i  den  Kunst, 

—  min  hed  Lars!" 

Attachéen  såa  sig  rundt  med  Lorgnetten  hen- 
over Publikum  og  udstødte  ironisk  sukkende: 

,,Man  mærker  paa  alt,  at  man  er  i  det  demo- 
kratiske, friske  Norge  ...  hvor  er  ikke  Fødsel  og 
Penge  her  pludselig  blevet  til  smaa  Magter!  Lutter 
fribaame  Gentlemen  og  Ladies!  ...  En  Mand,  f.  Eks. 
som  Hr.  Ross  derhenne,  anser  sig  paa  Grund  af 
Aandens  ligefremme  Ret  udenvidere  rangeret  med 
en  Peer  af  England!'' 

...  ,, Og  en  af  vort  Lands  Ministre  har  ikke  større 
Indkomster,  end  Deres  velbaarne  Hr.  Fader  maaske 
gav  Deres  Hovmester  ...  Men  saa  har  jeg  hørt,  at 
man  ofte  faar  saa  uendelig  lidt  for  Pengene  over  i 
England  I" 

Diplomatens  Blik  streifede  hende  atter  forskende 
under  den  ligegyldige,  matte  Mine. 

„Ah,  jeg  forstaar,"  —  lo  han  —  ,,det  er  ikke 
blot  paa  Skøiter,  jeg  kommer  i  Skole!  ...  det  kalder 
jeg  dobbelt  Held!'' 

„Deres  Skøiter  er  altfor  lave,  Hr.  Attaché!" 

„Lutter  Forsigtighed,   Frøken  Linstow!" 

,,Man  kan  ogsaa  løbe  for  forsigtigt." 

, »Altfor  sandt!  ...  men  den,  som  ikke  kan  flyve, 

faar  holde  sig  til  Jorden! Vil  De  saa  se  min 

Modsætning  ...  En,  som  er  istand  til  at  flyve  aldeles 
uden  nogen  Jord  under  sig?"  udbrød  han  og  saa 
hen  paa  Ross,  der  netop  fo'r  baglængs  i  en  voldsom 
Fart,  ifærd  med  at  øve  den  Kunst  pludselig  at  kaste 
sig  helt  om  paa  den  ene  Skøite;  det  lykkedes  den 
ene  Gang  efter  den  anden  ...  ,,Jeg  vil  kalde  dette 
en  inspireret  Fart!  ...  Han  kan  alt,  naar  hans 
Genius  er  over  ham,  —  og  Miss  Wilkens  er  i  Nær- 
heden!" 

Katharina  skiftede  Farve,  —  hun  havde  skimtet 
Miss  Wilkens's  usædvanlige  grønne  Dragt  inde  mel- 
lem den  sværmende  Mængde,  og  hendes  Blik  fæstede 
sig  med  et  uvilkaarligt  Glimt  af  Angst  paa  Ross. 
Det  forekom  hende  pludselig,  som  hun  nylig  havde 


112 

set  og  talt  —  o,  saa  uudsigelig  fortroligt!  —  med 
ham  ...  set  ham  netop  slig,  som  han  nu  rask  fo*r 
der  med  dette  ildfulde,  ubetvingelige,  ranke  Mod, 
der  i  hendes  Øine  gjorde  ham  saa  uden  Sammen- 
ligning  herligere  end  nogen  anden  Mand!  Han 
havde,  —  ligesom  nu,  da  han  alt  paa  lang  Afstand 
saa  og  hilsede  Miss  Wilkens,  —  løftet  Peltshuen 
fra  det  hvidrimede  prægtige,  brune  Haar.  Men  den- 
gang var  det  hende,  han  hilsede  ...  og  hun  havde 
sagt  ham,  at  hun  saa,  det  var  en  Krone,  —  han  kunde 
være  vis  paa  det!  ...  Ak,  hun  havde  drømt  det  alt 

netop  i  denne  Nat! 

Miss  Wilkens  kom,  ledsaget  af  Advokaten  og 
Mr.  Sidney,  og  stansede  Farten  lige  ved  Fru 
Linstow. 

„Hvor  ubetænksomt!"  udbrød  hun  beklagende, 
endnu  medens  hun  drog  Aande.  —  „Kan  De  tilgive 
mig,  at  jeg  saalænge  har  forholdt  Dem  Deres  elsk- 
værdige Mand,  Fru  Linstow?  ...  Under  en  saadan 
Isfart  glemmer  én  Tiden  ...  Deres  Mand  forstaar 
isandhed  at  føre  en  Dame!  —  —  Det  er  en  For- 
nøielse  at  sætte  en  Mand  som  Dem  paa  Prøve,  Hr. 
Advokat!  ...  Jeg  kunde  have  Lyst  til  at  se  Dem  utaal- 
modig  engang;  men  nei,  det  lykkes  ikke!  —  altid  den 
overlegne,  hvad  jeg  saa  plager  Dem  med  ...  De 
bringer  mig  til  at  tænke  paa  den  norske  Granit," 
og  hun  tilføiede  med  et  raskt  Nik,  ,,den  kan  der 
gjøres  Løver  af!" 

Mr.    Sidney  kom   idetsamme   hen   mellem   dem, 
balancerende  paa  den  ene  Skøite. 
1  ,,Men   har  De   set,    hvorlænge   Mr.    Sidney   har 

I  staat  slig?"  udbrød  hun  ...  ,,Jeg  har  nu  fulgt  Slange- 

I  linien  efter  Dem  den  hele  Vei,   Mr.    Sidney!     Den 

I  Kunst  maa  De  lære  mig  ...  jeg  forstaar  blot  ikke, 

hvor  De  faar  Farten  fra!" 

I 

Medens  Mr.  Sidney  gjorde  den  sidste  Svingning, 
I  sagde  hun  sagte  polisk  til  Ross,  idet  hun  gled  forbi 

ham:  „Jeg  skal  lære  at  staa  paa  et  Ben  som  Heiren 

—  den  ser  saa  gravitetisk  ud  da  ...  den  kan  tilbringe 
hele  Dagen  bare  med  det!" 

Hun  var  som  en  forkjælet,  deiiig  Pige  med  et 
blinkende  Skjælmeri  i  Øiet.  —  Og  saa  gav  hun  sig 
ganske  alvorlig  ifærd  med  Mr.  Sidney! 

Øvelsen  var  i  sig  selv  alt  andet  end  skjøn;  men 
hvor  klædte  det  hende  ikke  alligevel!  —  Han  ^unde 

ikke  faa  Øinene  fra  hende. Midt  i  et  af  sine 

Forsøg  stansede  hun  og  bemærkede  til  Mr.  Sidney: 

,,Det  lader  til,  at  vor  Attaché  formelig  under- 
holder sig  med  Frøken  Linstow!'' 

,)Hun  løber  smukt!" 

,,Aa  ja,  pertentlig  og  net  som  en  Sypige!" 

Ross  kredsede  i  Ring  om  dem,  indtil  han  i  et 
gunstigt  Øieblik  fik  hende  ved  Haanden  og  nu  i 
glimrende  Fart  førte  hende  nedover  Isen. 

„Der  staar  i  dette  Øieblik  et  deiligt  Billede  for 
mig,"  sagde  han. 

„Nu?" 

,,Af  en  Skøiteis  ...  et  Fjeldvand,  gjennemsigtigt 
og  klart,  saa  én  ser  Stenene  og  Fiskene  paa  Bun- 
den ...  Der  er  endnu  ikke  sat  on  Fod  paa  den,  — 
hele  Speilet  venter  paa  det  første  Billede,  det  skal 
fange!  —  —  Da  "kommer  en  Dag  en  ung  herlig 
Kvinde  og  spænder  Skøiterne  paa  ..." 

„Nu, og  saa?" 

„Nu  ja,  —  Solen  straaler,  og  saa  løber  hun  i 
al  sin  jomfruelige  Høihed,  i  hele  sin  Ungdoms  ranke 
Skjønhed  over  den  —  for  første  Gang!  ...  Og  ingen 
rører  siden  ved  den  ...  Sjøen  ligger  dunkel  og  en- 
som mellem  Fjeldene  og  bærer  de  samme  ensomme 
Spor,  —  indtil  den  smelter  ..." 

,,Aah,  —  det  skal  ende  sentimentalt!  Og  jeg, 
som  ventede  paa  ...  som  troede,  at  til  enhver  saa- 
dan  Isfart  maatte  der  en  Helt!  ...  en  eller  anden 
farlig,  smuk  Nøk,  som  slog  Isen  itu  og  druknede 
hende,  eller  ialfald  holdt  paa  at  tage  Livet  af  hende 

Jonas  Lie :   Samlede  Værker.    III.  ^ 

med  sin  Kjærlighed.  —  —  Jeg  synes,  De  digter 
daarligtl" 

Da  de  sluttede  ved  Enden  af  Skøitebanen,  stod 
hun  varm  af  Løbet  i  sin  peltsbræmmede  KaaJ>e,  me- 
dens Ross  laa  paa  Knæ  og  tog  hendes  Skøiter  af. 

Katharina  og  hendes  Svigerinde  passerede  lige 
forbi  dem  paa  sin  Vei  op  fra  Isen. 

,, Thomas  paa  Knæ  for  Miss  Wilkens!"  —  Katha- 
rina kunde  ikke  faa  det  Syn  ud  af  Tanken  ... 

De  to  Damer  gik  hjemover,  hver  paa  sit  Vis 
tause,  og  det  faldt  ingen  af  dem  ind,  at  de  ikke 
havde  talt  et  Ord  sammen,  da  de  skiltes. 


VII. 

Ude  hos  Advokatens  laa  der  Indbydelse  til  Craw- 
bys,  og  det  henstilledes  til  ham,  hvorvidt  man  turde 
tilstille  ogsaa  hans  Søstre  en  lignende. 

Der  opstod  en  temmelig  varm  Diskussion  mellem 
Mand'  og  Hustru.  Advokaten  var  ubetinget  for,  at 
de  skulde  modtage  Indbydelsen,  medens  Fru  Lin- 
stow  forholdt  sig  nølende,  ,,da  de  jo  sletikke  kjendte 
Crawbys  selv."  Det  endte  dog  med,  at  hun  lovede 
at  gaa,  saafremt  Katharina  gik. 

—  Derhjemme  mødte  Advokaten  først  sin  yngre 
Søster,  Johanne,  for  hvis  Fantasi  denne  Invitation 
aabnede  et  helt  Perspektiv  af  Selskabelighed.  Hun 
ilede,  viftende  med  Kortet,  foran  ham  ind  til  Katha- 
rina, der  dog  til  hendes  Forbauselse  saa  alt  andet 
end  behagelig  overrasket  ud. 

,,Skal  vi  da  ikke  tage  imod  den?"  —  stammede 
Søsteren. 

„Hvad?"  sagde  Advokaten  lige  bagefter. 

Katharina   havde   holdt   Indbydelsen   et   Øieblik 

i  Flaanden  og  derpaa  ladet  den  falde  ned  paa  Bor- 
det  med  en  Mine  af  Fortørnelse. 

Der  stod:  „venlig  Hilsen  fra  Annie  Wilkens"  til- 
føiet  under,  og  det  saa  næsten  ud,  som  om  de  skulde 
blive  nødt  til  at  gaa. 

Hun  stred  med  en  inderlig  Ulyst.  Det  udtryks- 
fulde Ansigt  viste  tillige,  at  hun  overveiede  ...  Ross 
kom  der,  naturligvis!  ...  Men  dette  kunde  dog  være 
en  Leilighed  til  at  se  og  bedømme  Miss  Wilkens 
nærmere  ... 

...  Johanne  stod  der  forventningsfuld. 

,Jeg  har  rigtignok  tænkt  mig  dette  Skøitebe- 
kjendtskab  endt  med  Isen;  —  men,  siden  Du  nu  en- 
gang har  paataget  Dig  disse  fremmede,  Henrik!  er 
det  vel  bedst,  vi  fortsætter  Høfligheden  og  tager  imod 
Indbydelsen.' 

Den  hyggelige,  muntre  engelske  Middag,  der  var 
anrettet  i  Mr.  Crawbys  lille,  ovale  Spisesal,  bestod 
af  et  Snes  Personen  Ved  det  af  Opsatser  og  blin- 
kende Krystal,  af  perlende  Vine,  Blomster  og  Frugter 
i  stærkt  Lys  straalende  Bord,  hvor  den  gjæstfri  Vært 
og  Værtinde  dannede  ligesom  de  to  solide  Forbin- 
delsesled 1  den  festlige  Ring,  havde  Mr.  Crawby 
hilset  sine  nye  Gjæster  med  et  Par  Velkomsttoaster, 
hvori  han  udtalte  sin  Taknemmelighed  for  den  Vel- 
villie,  der  var  vist  dem  som  fremmede.  Han  haa- 
bede,  at  Bekjendtskabet  vilde  vedvare,  ogsaa  efterat 
Isen  var  brudt  op,  og  bad  dem  betragte  sit  Hus  som 
et  Vennehjem. 

Advokaten  svarede  og  fremhævede  bl.  a.  varmt 
den  Friskhed  og  Ynde,  som  de  var  komne  til  at 
lære  at  kjende  og  skatte  i  Husets  Datter,  Miss 
Wilkens. 

„Jeg  havde  ikke  troet,  at  De  gav  Dem  af  med  at 
smigre,  Hr.  Advokat!"  —  sagde  hun  lidt  efter,  idet 
hun  kom  bag  hans  Stol  med  en  Frugtkurv,  hvoraf 

8* 

hun  først  havde  forsynet  sin  Pleiefader.  —  ,,Det 
smukkeste  Æble  har  jeg  udvalgt  til  Deres  Frue  ... 
det  næste  er  Deres  ..." 

Hun  vendte  sig  til  Fru  Linstow,  der  sad  lige 
ved,  som  Mr.  Sidneys  Borddame,  og  rakte  hende 
Æblet  paa  en  Sølvkniv,  idet  hun  udbad  sig  Æren 
af  at  faa  drikke  et  Glas  med  hende. 

Fra  Advokaten  gik  hun  til  en  ældre  Grosserer; 
hun  havde  en  mageløs  Drue-Klase  til  ham. 

„Ser  De,  med  Dem  vil  jeg  gjerne  drikke  ...  De 
og  Papa,  —  Eder  stoler  jeg  paa!  ..." 

Fru  Linstow  maatte  erkjende,  at  hun  saa  ud- 
mærket godt  ud,  som  hun  gik  der  livsfrisk  og  leende 
med  Vinløv  i  Haaret  og  lidt  hed  i  Kinderne  af  Vinen 
...  og  tillige  med  saadan  Anstand! 

Ross  syntes  ikke  at  være  i  Stemning;  —  Miss 
Wilkens  lod  idag  til  at  betragte  ham  rent  som  Luft, 
hun  henvendte  sig  ikke  en  eneste  Gang  til  ham,  — 
og  han  gjorde  Gjengjæld.  Han  saa  tankefuld  ud, 
konverserede  temmelig  distrait  Konsul  M.*s  Frue  og 
løftede  derunder  engang  pludselig  Glasset  og  drak 
med  Katharina. 

Da  man  brød  op  fra  Bordet,  førte  Herrerne  under 
munter  Samtale  sine  Borddamer  ind  1  det  lune  med 
bløde  Tepper  belagte  Sideværelse,  hvis  Tusmørke 
kun  oplystes  af  Tyriflammerne  paa  Kaminen. 

Fra  det  næste  Værelse  hørte  man  Papegøien 
skrige  ind  til  dem:  ,,Snak  kun,  gode  Ven,  —  Pape- 
gøie  tænker!" 

,,Jeg  foreslaar,  vi  gjør,  som  Papegøie  siger  ... 
lader  Damerne  snakke  sammen,  saa  gaar  vi  hen  og 
tænker!"  —  sagde  Mr.  Crawby  lunt.  Og  den  mand- 
lige Del  af  Selskabet  drog  sig  for  en  Stund  tilbage 
med  ham  og  Mr.  Sidney  til  Tobaksværelset  og  Bil- 
larden. 

Damerne  leirede  sig  ved  Kaminen  eller  slog  sig 
ned  i  de  bekvemme  Stole  indover  Gulvet.  Et  Par 
tykke,   elegante  Fruer  endog  helt  tilbage  i  Hjørne- 

sofaens  Dunkelhed,  hvor  de  rimeligvis,  ligesom  Mrs. 
Crawby  selv  paa  sin  Plads  i  Pudestolen,  holdt  af  at 
gruble  lidt  efter  Middagsbordet. 

Miss  Wilkens  havde  sat  sig  mageligt  hen  paa 
Chaiselonguen  inde  ved  Væggen  nær  Kaminen;  hun 
havde  faat  Johanne,  der  syntes  at  interessere  hende, 
foran  sig. 

Katharina  sad  paa  en  lav  Taburet  lige  foran 
Ilden. 

Hendes  sjælfulde  Ansigt,  den  fine  Figur,  de 
smaa,  fuldendte  Hænder  og  Toilettet  var  alt  Gjen- 
stand  for  Miss  Wilkens's  stille  Mønstren,  som  hun 
laa  der  paa  Siden  med  Haanden  under  Kinden  ... 

Endelig  spurgte  hun: 

,,Er  De  af  dem,  som  tror,  at  Mandfolkene  tæn- 
ker saa  forskrækkelig  fornuftigt,  Frøken  Linstow? 
Jeg  for  min  Del  tror  nu  ikke  saa  farligt  paa  det  ... 
Det  er  bare  et  af  de  mange  Monopoler,  de  har  til- 
taget sig." 

...  „Ligesom  med  TobakkenI"  —  lo  Katharina. 

,, Apropos!  har  nogen  af  mine  Damer  Lyst  paa 
en  Cigaret,  saa  har  jeg  dem  ovenpaa  hos  mig,  —  jeg 
stjæler  undertiden  hos  Mr.  Sidney;  men"  —  her 
hostede  hun,  som  hun  havde  faat  Røgen  i  Halsen  — 
,,jeg  kan  aldrig  komme  rigtig  af  sted  med  det 

Ikke  mere  Kaffe?  Hvad  siger  De,  Fru  Linstow? 
...  det  er  saa  smukt  af  Dem,  at  De  vil  give  slip  paa 
Deres  Mand  en  Smule  for  vor  Skyld  i  denne  Tid  — 

vi  er  Dem  saa  meget  mere  taknemlige,  som  vi 

véd,  hvor  indtaget  han  er  i  sin  sjeldne  Hustru.  — 
Man  siger  jo,  I  lever  endnu  bestandig  i  Hvede- 
brødsdagene! ..." 

Hun  havde  reist  sig  fra  Chaiselonguen  og  var 
nu  henne  for  at  overtale  Mrs.  Crawby  og  Fruerne 
til  at  tage  den  anden  Kop. 

Man  drak  Kaffeen,  og  man  drak  Likøren,  og 
Passiaren  mellem  Damerne  gik  lystigt  og  over- 
givent 

Katharina  var  lidt  overrasket  over  Miss  Wil- 
kens.  Det  var  jo  nok  muligt,  at  hun  havde  været 
partisk  i  sin  Dom  om  hende!  Hun  var  dog  natur- 
lig og  med  al  sin  Selvstændighed  opoffret  for  Pleie- 
forældrene;  —  det  var  tydelig  hende,  som  bar  alt 
derhjemme  ... 

Da  HerreruG  kom  ind  fra  Røgeværelset,  fandt 
de  Damerne  hyggeligt  leirede  om  Kaminen. 

Mr.  Crawby  tog  Kaffekoppen  bort  fra  et  lidet 
rundt  Bord  og  trykkede  paa  en  Knap,  hvorved  det 
pludselig  til  alles  Overraskelse  udfoldede  sig  til  en 
amerikansk  Gyngestol,  sammensat  af  næsten  luftig 
tynde  Træspærrer,  og  han  gyngede  sig  nu  velbehage- 
ligt i  den  med  det  ene  Ben  over  det  andet. 

Passiaren  fortsatte  sig  ivrigt,  og  nogle  af  Da- 
merne besaa  ved  Ilden  endel  kolorerede  Plancher; 

—  det  var  de  nyeste  Vaarmoder. 

Miss  Wilkens  havde  paataget  sig  at  holde  Ilden 
vedlige. 

Hun  sad  slig,  at  Tyriflammens  rødlige  Skjær 
lyste  over  hendes  Ansigt  og  Hals,  hvergang  hun 
bøiede  sig  frem  for  at  lægge  en  ny  Stikke  paa  Ilden, 
og  Ross  iagttog,  hvor  ypperlig  hun  saa  ud  i  Farve- 
skjæret.  Hendes  Ørenringe  og  Dlamanthaalene  i 
Haaret  skjød  af  og  til  gule  Lyn  derinde  i  Mørket  ... 
Der  var  noget  ubestemt  ...  af  et  sydlandsk  eller 
østerlandsk  Eventyr  over  hende. 

Disse  forunderlige  asiatiske  gule  Stene  havde  sat 
sig  fast  i  hans  Fantasi. 

,, Efter  min  Mening"  —  sagde  Ross  varmt  — 
„skulde  enhver  Kvinde  have  Lov  til  at  klæde  sig 
efter  sin  egen  Fantasi  og  Skjønhedstrang''  ... 

„Ja,  da  skulde  vi  faa  se  en  artig  Hønsegaard!" 

—  svarede  Pregel  tørt,  og  Miss  Wilkens  lo  over- 
givent ...  Hun  saa  hele  Hønsegaarden  saa  livagtig 
for  sig!  ...  „Og  alle  de,  som  sletingen  Fantasi  har! 
...  de  skal  gaa  klædt  saadan  uskyldig  tarvelig  —  i 
klart  hvidt  med  rødt  eller  blaat  Baand  om  Livet  ... 


119 


og  en  Rose,  som  de  bruger  her  paa  Baller,  helt  til 
de  er  firti  Aarl"  —  Hun  kom  til  at  se  paa  Johanne, 
der  sad  ganske  blussende. 

,,Ja,  for  en  saadan  ung  nydelig  Pige  som  De,  er 
det  en  anden  Sagl"  —  udbrød  hun  og  tog  hende 
kjærtegnende  om  Livet  —  „Dem  klæder  nu  engang 
det  Toilette  virkeligt  ..." 

Hun  bøiede  sig  hen  til  Pregel,  som  sad  lige  ved 
og  magede  sig  bagover  paa  en  Stol:  —  „De  gamle 

Fruer  kjeder  sig kan  De  ikke  bede  Ross  om 

at  fortælle  noget?  Jeg  tør  ikke  —  for  to  skarpe 
Øine,  som  vogter  paa  mig  iaften."  ... 

„Ja,  her  har  vi  Tyriflammen,  og  der  sidder  Dig- 
teren" —  udbrød  Pregel  ...  „Har  Du  ikke  lidt  for 
vore  lyttende  Øren,  Ross?" 

„Det  er  jo  slig  i  Tusmørket  ved  Ilden,  alle  vore 
vakkre  norske  Eventyr  er  biet  til!"  —  tilføiede  Miss 
Wilkens. 

Men  Ross  var  ikke  i  det  Humør;  —  han  und- 
skyldte sig  med,  at  han  ikke  var  oplagt 

„Jeg  havde  nok  ventet,  at  De  havde  føiet  mig, 
Ross!"  —  hørte  han  det  hviske  fra  det  mørke  Dør- 
gardin bagom  sig. 

Han  vendte  sig  om;  men  da  var  hun  borte.  Hun 
stod  nu  bag  Gyngestolen  med  Hænderne  foldede  over 
sin  Pleiefaders  Bryst. 

„Jeg  var  henne  og  ringede  efter  Lys,  Papa," 
sagde  hun. 

Pregel  satte  sig  til  at  spille.  Han  syntes  at  være 
kommet  i  Kulør,  og  efterhaanden  begyndte  han,  som 
han  undertiden  pleiede,  at  nynne  til;  —  han  gjorde 
dette  paa  en  egen  virkningsfuld  Maade. 

Pludselig  slog  han  over  i  et  Slags  Guitarakkom- 
pagnement; —  det  var  Serenaden,  som  strømmede 
dæmpet  med  skjult  Ild.  Man  skjelnede  i  hans  stem- 
ningsfulde, sagte  Nyn  de  hedt  hviskende,  af  Natten 
omslørede,  skjælvende  Ord  i  et  sydlandsk  Kjærlig- 

hedsmøde,  lidenskabeligt  tændende  —  da  Miss  Wil- 
kens  raskt  afbrød: 

,,Aa  nei,  Pregel!  —  den  er  saa  sentimental,  og 
nu  faar  vi  Lys"  ... 

,,Det  er  de  mest  smeltende  erotiske  Linier,  Du 
har  skrevet,  Ross!"  —  bemærkede  Pregel;  —  „men 
det  er  sandt,  de  passer  kun  1  Tusmørke  eller  Maane- 
skin  og  ...  naar  De  selv  synger  den,  Miss  Wilkens!" 

....  ,,0g  nu  maa  vi  faa  lidt  Musik  af  Damerne" 
—  vedblev  Miss  Wilkens  ivrigt  ...  ,,De,  Fru  Linstow, 
véd  jeg,  spiller  saa  smukt!" 

Katharina  følte,  at  Stuen  begyndte  at  blive  kvalm 
for  hende. 

Han  skrev  glødende,  sværmeriske  Sange  til  Miss 

Wilkens! som  blev  sungne  —  i  Tusmørket  — 

herinde.  —  Hun  stod  og  bladede  i  et  Node- 
hefte, som  laa  paa  Hylden  ved  Pianoet,  og  kjendte, 
at  Hjertet  begyndte  at  banke  Slag  paa  Slag  ...  vold- 
somt, uregelmæssigt,  uden  at  hun  kunde  styre  det 

Medens  Følelserne  slig  stormede,  var  det  en  Lise, 
at  der  spilledes,  saa  hun  kunde  være  uforstyrret  med 
sit  eget. 

Hendes  Blik  faldt  paa  Ross,  der  stod  lænet  mod 
Kaminpladen  ...  Var  han  ikke  alt  paa  Vei  til  at  miste 
baade  sit  Navn  og  sin  Ære  i  denne  Atmosfære  af 
Smiger  og  Beundring,  hvormed  de  alle  her  —  med 
Pregel  og  Miss  Wilkens  i  Spidsen  —  omgav  ham, 
ligesom  med  en  Tryllering!  ...  og  hvad  brød  vel 
nogen  af  disse  sig  om,  at  han  gik  under?  ...  Hun 
forstod,  at  han  nu  var  kommet  langt  fra  hendes 
Vei! 

Advokaten  og  Miss  Wilkens  sad  imidlertid  i  liv- 
lig Samtale  henne  i  en  liden  Hjørnesofa  og  besaa 
forskjellige  Albums. 

Han  beundrede  en  Række  Portræter,  tagne  af 
Miss  Wilkens  i  de  forskjellige  Lande,  og  den  Om- 
stændighed, at  hun  havde  tilladt  ham  at  udvælge 
sig  et  af  dem,   lod  til  at  sætte  ham  i  dybe   Over- 

veielser,  der  imidlertid  afbrødes  af  hans  Hustru, 
der  kom  og  spurgte  ham,  om  det  ikke  var  paatide  at 
bryde  op. 

Da  man  stod  paa  Hjemveien  i  den  mørke,  noget 
snetykke  Nat,  var  alle  kjørende  undtagen  Ross,  der 
altid  foretrak  at  gaa. 

Han  vilde  vente,  til  Slæderne  var  komne  afsted 
og,  som  han  gik  gjennem  de  netop  forladte  Værel- 
ser, fandt  han  Miss  Wilkens  siddende  i  en  Sofa  helt 
opgivet  og  mat: 

„Jeg  er  saa  træt træt  som  efter  en 

hel  Dags  udstaaet  Eksamen  I for  nogen- 
lunde at  kunne  bestaa  for  disse  fuldkomne  Damer! 

Hvor  de  er  fuldkommen  kjedelige  ...  Og  saa  har 
De  endda  svigtet  mig,  Ross!  De  vilde  intet  fortælle, 
ikke  hjælpe  mig  ...  Tvertimod,  De  lagde  Stene  iveien 
...  tog  Anledning  til  at  være  vred!" 

,,De  har  Ret  —  det  er  en  ynkelig  forspildt  Aften! 
...  Ikke  et  Ord,  ikke  et  Blik,  ikke  en  Mine,  som 
kunde  antyde,  at  én  dog  var  til  for  Dem!" 

,,Har  De  da  været  saa  meget  galantere,  Hr. 
Ross!" 

,,Jeg  har  kun  fulgt  Dem!  —  set,  at  De  er  farlig 

forfærdelig  skjøn! at  jeg  holder  paa  at  miste 

min  sunde  Sans  her  i  Huset!" 

„Tys  tys,  —  nu  er  De  igjen  altfor  varm! 

og  der  kommer  Mr.  Sidney!"  ... 

,,Vil  De  som  jeg,  Mr.  Sidney,  saa  gjør  vi  os  en 
hyggelig  Dag  imorgen  ovenpaa  al  denne  Kjedsomme- 
lighed?  ...  Advokat  Linstow  har  lovet  mig  at  se  her- 
ind imorgen,  saa  kjører  vi  en  Tur  og  har  det  en 
Smule  opmuntrende  bagefter. 

De  skal  faa  en  mageløs  Gelée,  som  vi  har  sparet 
idag,  og  en  Champagne!!  ...  Det  er  jo  den.  De  synes 
om,  Ross!"  ... 

Ved  Siden  af  det  selskabelige  Liv,  han  førte, 
udfoldede  Ross  i  denne  Tid  en  overordentlig  Virk- 
somhed. 

Lyset  oppe  paa  hans  Kvistkammer  slukkedes  sj el- 
den  før  Klokken  tre,  fire  om  Morgenen. 

Han  var  lidt  bleg  om  Dagen,  og  i  hans  Øine 
brændte  en  forstærket  Ild. 

,,Igjen  et  Stykke  færdigt?"  — .udbrød  Pregel  en 
Formiddag  oppe  hos  ham  —  „Løndal  blir  gul  af 
Misundelse  ...  Ja,  Du  skulde  set  hans  Ansigt,  da 
jeg  i  forrige  Uge  fortalte  ham,  at  Du  holdt  paa 
med  et  nyt  ArbeideP' 

Ross  sad  foran  sit  Arbeidsbord.  —  ,,Ser  Du!" 
sagde  han,  idet  han  reiste  sig  og  traadte  tæt  hen 
til  ham,  medens  han  satte  de  store,  mørke  Øine  ind 
i  hans  Ansigt.  —  „Jeg  skal  betro  Dig  noget  ...  fore- 
løbig kun  Dig,  Pregel!  Nu  først  véd  jeg,  hvad  jeg 
selv  har  givet  i  det  Stykke,  jeg  har  indleveret.  Stort 
eller  lidt,  er  det  intet  mindre  end  et  helt  Gjennem- 
brud  ...  et  nyt  Land,  jeg  har  fundet  for  Poesien  hos 
os  ...  Vor  Tid  har  sat  sin  Finger  i  den  gamle  ideale 
Sæbeboble,  min  Ven  —  den  er  brustet!  Og  nu  kom- 
mer Stof  og  Emner  saa  at  sige  stormende  og  fos- 
sende ind  paa  mig,  saa  at  det  meste  har  jeg  ikke 
Tid  til  at  udføre  engang,  men  maa  lægge  det  hen 
i  Udkast  og  Planer. 

Se  her!"  —  Han  tog  op  sin  Mappe,  hvori  der 
laa  endel  Omslag  med  Udenpaaskrifter  —  „Alt 
dette  ligger  i  Baghold  ...  gjemt,  forstaar  Du!  Er 
først  det  ene  Stykke  gaat,  skal  de  faa  mere  og  ganske 
anderledes  Vin  fra  det  samme  Bjerg,  det  indestaar 
jeg  Dig  for!" 

„Min  Ven,  Du  imponerer  mig!"  —  sagde  Pregel 
og  satte  sig  i  det  samme  med  et  Buk  af  jovial  Ær- 
bødighed paa  sin  Vens  Plads  i  Sofaen  —  „Du  er 
en  Lykkens  Pamphilius!  Og  jeg  forpagter  alt,  hvad 
der  blir  at  komponere  —  hører  Du,  alt!  Det  er  Af- 
tale! —  Men  jeg  glemmer  jo   ...  jeg  vidste  jo,   jeg 

kom  for  noget!  Jeg  talte  igaaraftes  i  Theatret  med 
en  af  Direktørerne,  som  mente,  at  dit  Stykke  vilde 
komme  til  at  gaa  engang  i  næste  Maaned  om  en 
fire,  høist  fem  Uger." 

,,Saa! Da  skal  altsaa  Slaget  staa! 

...  Jeg  har  virkelig  længtet  efter  det  ...  undertiden 
frygtet  for,  at  Direktionen  kunde  have  sovet  fra  det! 

—  Jeg  skal  sige  Dig  noget,  Pregel!"  —  Han  gik  nær 
til  Sofaen,  hvor  denne  laa,  og  greb  Vandglasset  paa 
Bordet  med  et  Udtryk  som  én,  der  har  Febertørst. 

—  „Gid  Dagen  havde  otte  og  fyrretyve  Timerl  ...  og 
jeg  kunde  faa  tømme  dem  som  skummende  Guld- 
pokaler —  den  ene  efter  den  anden  —  i  Liv  og  Digt! 
Jeg  har  aldrig  før  nogengang  levet,  —  bitre  været 
saadan  en  ideal  Drømmer.  Nu  tørster  Jeg  efter  at 
leve  ...  leve,  hører  Du!  Jeg  lyster  ikke  længer  at 
blive  snydt  for  mit  Liv." 

„Du  vil  have  Guldpokaler  —  Bravo!  —  For- 
resten, otte  og  fyrretyve  Timer?  ...  Du  har  ikke  de 
tilstrækkelige  legemlige  Fonds;  Du  er  klæk  og  ner- 
vøs ...  Ja,  var  det  endda  mig,  som  lod  slige  for- 
mastelige Ønsker  opstige  til  Guderne.  Men  jeg  er 
over  den  Alder,  da  man  gjør  dem  slige  uvittige 
Anmodninger!  —  —  —  Apropos,  om  Guldpokaler! 
...  saa  har  Du  dem  jo  skinnende  for  Dig  til  Dagenes 
Ende.  Grib  bare  til!  Et  Parti  som  Miss  Wilkens 
gives  ikke  i  Norge." 

„Nei,  nei,   Pregel,  —  dette  er  Vaas!     Jeg  skal 

selv  vide  at  erobre  mig  mine  Sporer! Hold  op 

med  det,  hører  Du!  ...'' 

„Prrr.  Krudt!  Overvei,  min  Søn!  —  jeg  overgiver 
Dig  Sagen  til  rationel  Behandling"  ... 

„Snak! Du  ser,  jeg  eier  ikke  Spor  af 

Tid"  —  udbrød  Ross  utaalmodig. 

„Uf!  Du  vil,  jeg  skal  gaa!  —  jeg  laa  saa  mage- 
ligt her  ...  Nu  ja,  vi  ses  vel  ude  hos  Crawbys  iaften? 
...  Jeg  skal  fortælle  et  Par  Steder,  at  jeg  —  din 
bedste  Ven!  —  idag  blev  kastet  paa  Døren  af  Dig. 

Det  har  sin  Effekt  ...  der  er  en  hel  Del,  som  undres 
paa,  hvordan  geniale  Mænd  egentlig  lever  sammen 
...Au  revoirr  — 

Han  yttrede  dette  i  Døren,  og  man  hørte  bag- 
efter den  trillende  Lyd  af  Stokken,  som  han  strøg 
mod  Tremmerne  i  Trappens  Rækværk. 

Ross  stod  en  Stund  og  lyttede  og  begyndte 
derpaa  at  gaa  med  hastige  Skridt  op  og  ned  ad 
Gulvet. 

Han  kunde  nu  ikke  skrive  mere  og  drev  tilslut 
ned  i  Stuen,  hvor  hans  Mor  fortalte,  at  en  Priori- 
tetshaver i  hendes  Hus  havde  lovet  hende,  at  en 
forfalden  Termin  indtil  videre  kunde  faa  henstaa 
uindkrævet. 

,,Det  gjorde  han  for  din  Skyld,  Thomas!"  yttrede 
hun  baade  stolt  og  glad.  ,,Han  talte  meget  om  Dig 
f)g  om,  hvad  Du  lover  at  blive  ...  Du  kan  tro,  jeg 
har  været  angst!  De  siger,  at  vort  Hus  ligger  saa- 
dan  til,  at  det  fortiden  ikke  har  videre  Værdi  i  Han- 
del og  Vandel"  ... 

,,Jeg  skal  skrive  Huset  berømt,  Mo'r!  saa  der 
skal  nok  blive  givet  noget  for  det  —  at  sige,  naar 
vi  dør,  for  før  sælger  vi  det  ikke.  Her  er  andre 
Tider  for  sligt  nu  ...  med  hver  Bog,  hvert  Theater- 
stykke  stiger  Huset  en  Etage!  ...  Det  skal  blive  et 
lidet  Slot  med  fladt  skraanende  østerlandsk  Tag,  saa 
kommer  Udsigten  til  sin  Ret,  for  her  er  ikke  en 
smukkere  Beliggenhed  i  hele  Oslo!" 

...  ,,0g  Du  gaaende  som  Tyrk  deroppe  paa  Ta- 
get!   med  alle  Byens  Kikkerter  rettede  paa  Dig!" 

—  udbrød  Kirstine. 

,,om  fire  eller  fem  Uger  skal  mit  Stykke 

opføres,  Mo'r!" 

,,0g  det  siger  Du  først  nu!" 

II Jeg  glæder  mig  til  det,  ønsker,  det  blot  var  i 
næste  Uge!  Jeg  har  saameget  andet,  som  skal  frem 
...  Jeg  er  som  en  stigende  Flom  om  Dagene,  og  dette 
Stykke    staar    som    Dæmningen    foran    det   hele    ... 

Naar  den  springer,  skal  det  bære  løs  for  Alvor,  saa 
det  baade  suser  og  fosser  —  stol  paa  det,  Mo*r!'' 

Fru  Ross  stod  med  Nøgleknippet  i  Haanden  og 
saa  ned.  Det  fine,  blege  Ansigt  forraadte  en  Be- 
vægelse, som  hun  gjeme  vilde  dæmpe.  Da  hun  igjen 
saa  op  paa  ham,  sagde  hun  med  vaade  Øine: 

,,Det  er  kanske  formasteligt  af  en  gammel,  prø- 
vet Enke  at  fatte  Tro  til  slige  Luftslotte; men 

saa  bli'r  de  jo  Vorherres  Bygninger  de  ogsaa!''  — 


VIII. 

Det  var  i  Skumringen  ude  hos  Crawbys.  Der 
skulde  være  Bal  om  Aftenen  hos  en  af  Stadens 
første  Familier,  og  Husets  Medlemmer  sad  om  Ka- 
minilden, hvor  Miss  Wilkens  gav  tilbedste  den  ene 
muntre  Karakteristik  efter  den  anden  af  de  Per- 
soner, som  havde  været  der  paa  Formiddagsvisiter. 

Mr.  Sidney  var  kommet  i  et  udmærket  Humør; 
Miss  Wilkens  havde  midt  under  sine  lystige  Demon- 
strationer lavet  ham  en  Cigaret,  og  han  sad  nu  henne 
i  Tusmørket  og  røg  paa  den,  medens  hun  spillede 
henne  ved  Pianoet. 

Mrs.  Crawby  gik  for  at  tage  sin  vanlige  Mid- 
dagslur, og  Mr.  Crawby  begav  sig  ovenpaa  for  at 
modtage  sin  Post. 

„Apropos!"  —  sagde  Miss  Wilkens  og  lod  Hæn- 
derne hvile  paa  Tangenterne  —  ,,De  har  endnu  ikke 
engageret  mig  ...  Vil  De  have  Polonaisen?" 

Han  kom  ikke  til  at  svare,  da  de  afbrødes  af 
en  Skraben  paa  Døren  og  en  sagte  Tuden. 

Det  var  hans  Hund,  Roger,  der  trykkede  Døren 
op  og  nu  kom  logrende  ind  med  et  Brev  i  Munden; 
det  var  fra  hans  Kjæreste. 

Miss  Wilkens  spurgte  ikke,  —  hun  gav  sig  igjen 
til  at  spille. 

Mr.  Sidney  holdt  det  tætskrevne  Brev  imod  Ka- 
mingløden, og  Roger  sad  og  saa  op  paa  ham,  me- 
dens han  læste. 

Da  han  var  færdig,  sad  han  endnu  med  Brevet 
i  Haanden,  og  han  saa  nu  saa  træt  og  sørgmodig 
ud.  Hans  Øie  mødte  Hundens,  og  han  begyndte 
mekanisk  at  stryge  og  klappe  dens  Hoved,  som  om 
han  i  sine  Tanker  førte  en  Samtale  med  den  ... 

Miss  Wilkens  var  utaalmodig,  hun  havde  flere 
Gange  set  hen  paa  ham,  og  han  sad  fremdeles  bare 
og  strøg  Hunden. 

„Jeg  kan  naturligvis  ikke  vente  nogen  Opmærk- 
somhed af  Dem,  saalænge  De  har  denne  Deres  Ynd- 
ling i  Stuen;  det  forekommer  mig,  som  De  skyldte 
mig  Svar  paa  noget,  jeg  spurgte  om!" 

,, Hvilket?"  —  sagde  han  og  fo'r  op  af  sine 
Tanker. 

,,Ja  Tak,  nu  kan  det  være  det  samme!"  —  ud- 
brød hun  og  reiste  sig  for  at  gaa  ...  ,,jeg  ønsker  ikke 
mere  noget  Svar." 

,,Hvad  ...  vil  De  ikke  give  mig  Polonaisen?" 

,, Deres  Hund  ...  den  ligger  Dem  ganske  ander- 
ledes nær  paa  Hjertet,  ser  jeg  ...  den  forstaar  jo 
ogsaa  at  bringe  Breve!" 

Han  stod  en  Stund  og  saa  stivt  paa  hende,  — 
han  saa  uhyggelig  bleg  ud. 

,,Saa  De  tror,  jeg  holder  mere  af  Roger  end  af 
Dem!" 

Han  krammede  Brevet  sammen  i  den  ene  Haand 
og  trak  den  modstræbende  Roger  ud  efter  Halsbaan- 
det  med  den  anden. 

Medens  Miss  Wilkens  lidt  efter  klædte  sig 

til  Ballet,  hørte  hun  et  skarpt  Knald  nede  fra  Gaards- 
pladsen,  efterfulgt  af  et  kort,  øieblikkeligt  Hyl. 

Hun  styrtede  ned  ad  Trappen  og  mødte  Sidney. 

,,Hvad  har  De  gjort"  —  raabte  hun  og  greb  ham 


127 

I  Fortvilelse  om  Armen  —  ,,De  har  dræbt  Roger'/' 
Han  følte,  hvorledes  hele  hendes  Legeme  skalv.  Der- 
paa  stødte  hun  ham  pludselig  fra  sig  ... 

,,De  har  intet  Hjerte  ...  det  har  jeg  altid  vidst. 
For  et  Ord  kan  De  dræbe  Deres  bedste  Ven!" 

»♦Jeg   gjorde    det   for    at   faa   en    Polonaise    af 
Dem!"  ...    • 

Hun  saa  paa  ham  ...  ,J)e  er  en  forfærdelig 
Mand!" 

Nu  først  lagde  hun  Mærke  til  Manglerne  ved 
sin  Paaklædning,  og  hun  sprang  igjen  hastigt  op 
ad  Trappen. 

„Hvad  er  paafærde?"  raabte  Mr.  Crawby  ud  af 
en  Dør. 

„Tænk,  —  Mr.  Sidney  har  skudt  Roger!"  jam- 
rede hun. 

„Skudt  Roger?" 

,,Ja,  —  jeg  havde  Mistanke  om,  at  Hunden  be- 
gyndte at  blive  gal,"  forklarede  Mr.  Sidney. 
,,Var  Du  sikker  paa  det?" 

„Jeg  kan  kun  sige,  at  enten  var  den  eller  ogsaa 
jeg  gal,"  svarede  han  med  en  egen  underlig  Beto- 
ning, idet  han  gik  forbi  og  ind  paa  sit  Værelse. 


Musiken  brusede,  og  paa  det  parketterede  Gulv 
i  den  smukke  Balsal  hos  Konsul  M.  bølgede  Rækker 
af  dansende  frem  og  tilbage  under  Lysekronerne. 

Lange  Slæb  besatte  med  Blomster,  der  blev 
trukne  af  Damer,  og  hvorover  gamle  Herrer  med 
Kommandørstjerner  af  og  til  holdt  paa  at  snuble, 
medens  de  gjennemvandrede  Salen  ...  Skyer  af  Silke 
og  Flor,  et  Skum  af  Kniplinger  i  en  Atmosfære  af 
stærk  Blomsterduft,  og  det  hele  fortsat  af  Speile  til 
begge  Sider  ind  i  et  Perspektiv  som  af  nye,  men- 
neskefyldte, prægtige  Festsale  ... 

Ross  havde  danset  med  Miss  Wilkens,  havt  det 

lunefulde  Ansigt  med  den  stolte,  fornemme  Mine, 
de  tykke  Øienbryn  og  Lokkefylde,  hvori  Stenene 
glimtede,  lige  nær  sig,  set  Smilet  lege  Skjul  om 
Læben  og  holdt  hende  om  det  smidige,  ranke  Liv  i 
den  vuggende  Dans. 

Han  havde  været  inde  i  en  berusende  skjøn 
Drøm.  For  ham  var  nu  intet  til  uden  hen^e  ...  Han 
havde  netop  mindet  hende  om  den  Dans,  hun  Afte- 
nen forud  havde  lovet  ham,  da  deres  Samtale  blev 
afbrudt  ved,  at  Værten  presenterede  for  hende  en 
ung  Officer  med  et  Par  svære  Knebelsbarter,  et  kob- 
berbrunt Ansigt  og  en  flot  krigersk  Mine,  der  netop 
var  kommet  hjem  fra  fremmed  Tjeneste  med  Brystet 
dækket  med  Ordener  og  iaften  var  uhyre  en  vogue. 

...  „i  gamle  Dage.  Man  havde  Gjæld  ...  kunde 
mangle  til  Middagsmaden,  men  man  havde  altid 
Raad  til  et  Par  hvide  Hansker!"  ... 

Den,  som  udtalte  disse  Ord,  var  en  bekjendt 
gammel  Hovedstadsløve,  som  havde  faat  Ross  i 
Knappen.  Det  var  en  høi,  slank  Herre  med  nogle 
omhyggeligt  lagte  Haar  over  Hovedet  og  fine  graa 
Knebelsbarter,  —  ret  respektable  Levninger  af  en 
gammel  Kavaller. 

...  ,,Jeg  siger  Dem og  det  er  mit  Hjertes 

Mening,  Hr.  Ross!"  —  sagde  han  indtrængende  al- 
vorligt, —  ,,et  Bal  nu  bærer  ikke  Vand  mod,  hvad 
det  var  dengang,  da  der  endnu  var  noget  af  Aristo- 
krati igjen  hos  os  ...  De  kan  tro  dernede  paa  Stat- 
holderballerne! —  ja,  de  er  siden  baade  biet  berømte 
Mænd  og  døde  de  fleste  af  dem,  som  dengang  dan- 
sede der  ...  Dengang  var  Deres  Moder  og  Fru  Mina 
Linstow  to  af  vor  Bys  Skjønheder  ...  Jeg  husker 
Deres  Moder  som  i  denne  Aften,  hvordan  hun  dan- 
sede dernede  —  hun  var  egentlig  ikke  saa  smuk, 
som  hun  var  indtagende  yndig,  og  spæd,  næsten 
som  Luft  ...  og  ... 

Men,  ser  De  der! det  er  Datteren,  Katha- 
rina Linstow   ...   Hvor  har  hun  nu  faat  det  egne 

Ansigt  fra?  —  det  er  fra  Faderen.  Men  se  engang 
den  Dans,  den  Figur,  der  vugger  sig  i  Valsetakten 
...  som  Sivet!  —  Ja,  det  er  Moderens  rette  Datter,  det 
er  let  at  se  ...  der  dansede  ingen  som  hun  ..." 

Med  cendrée  Haar,  smukke  Bryn  og  mørkeblaa 
Øine,  der  ligesom  tog  Glans  af  den  usædvanlig 
skjære  Hud  —  laante  Bevægelsen  og  Dansen  Katha- 
rina en  høi  Farve,  der  gjorde  hende  smuk,  og  den 
hvide  Mouselinskjole  faldt  saa  blødt  om  hendes  gra- 
tiøse  Skikkelse. 

...  ,,Ser  De,  hun  har  faat  Opdragelsen  hjemme! 
...  bare  det,  at  hun  ser  sin  Kavaller  let  og  natur- 
ligt i  Ansigtet  og  ikke  til  Siden  eller  ned,  som  de 
nu  har  begyndt  med  ...  Hvad  siger  nu  De,  Hr.  At- 
taché, som  Udlænding!"  —  udbrød  han  og  greb  ham 
i  Armen,  som  han  i  forbigaaende  vilde  ind  gj en- 
nem  Døren. ?,Læg  Mærke  til  den  Dans  der 

...  vil  De  ikke  kalde  det  virkelig  Dans  ...  Noget,  som 
kunde  ses  med  Behag  over  i  Eders  bedste  Kredse?  ... 
jeg  tror,  jeg  forstaar  lidt  af  den  Sag  ..." 

Attachéen,  der  ellers  var  overmaade  bange  for 
at  blive  fanget  af  den  bekjendte  Snakker,  blev  dog 
dennegang  villigt  staaende.  Han  satte  Lorgnetten 
paa  Næsen: 

„De  har  Ret  ...  mere  end  Ret!  Jeg  er  saa  lykke- 
lig at  kjende  hende.  Hun  fængsler  ved  noget  i  høi 
Grad  friskt  og  selvstændigt  ...  det  er  som  et  Pust 
fra  Fjeldene  at  tale  med  hende;  —  de  blaa  Øine 
tager  jeg  med  mig  over  til  England!" 

Ross  saa  lidt  forundret  paa  ham;  —  det  forekom 
ham,  som  Attachéen  var  biet  varm. 

Han  fulgte  imidlertid  kun  distrait  Samtalen  ... 
Hans  Øine  dvælede  ved  Miss  Wilkens,  der  stod  om- 
givet af  en  hel  Stab  af  opvartende  Herrer,  hvor- 
iblandt Advokat  Linstow  og  den  bestjernede  Løit- 
nant 

Høi  og  slank,  som  hun  stod  der  halvt  bortvendt 
fra  sin  Dansekavaller  og  talede  med  en  ældre  graa- 

Jonas  Lte:   Samlede  Værker.    III.  ^ 

haaret  Rangspersoii,  havde  hun  en  Maade  at  se  den 
gamle  Mand  op  i  Ansigtet  paa  —  en  Blanding  af 
Beundring  og  frisk  barnslig  Tillid,  der  kunde  smelte 
en  Sten.     Hun  var  virkelig  et  blændende  Syn! 

„Ah,  jeg  forstaar De  foretrækker  Miss 

Wilkens,"  —  udbrød  Diplomaten  leende ,,jeg 

véd  jo,  De  hører  blandt  Ildtilbedeme!"  —  og  han 
fulgte  Katharina  Linstow  med  Lorgnetten,  idet  han 
gik  nedover  Sålen. 

Underveis  saa  han  Mr.  Sidney  staa  alene,  lænet 
til  en  Piedestal  ved  et  af  Vinduesgardinerne;  han  saa 
forstemt  ud. 

„Nu,  Mr.  Sidney,  —  vi  morer  os  med  at  an- 
stille Betragtninger  ...  Vil  De  se  en  rigtig  naragtig 
Figur  —  den  Løitnant,  hun  ...  Miss  Wilkens  ...  dan- 
ser med." 

Mr.   Sidney  saa  ud,   som  han  kunde  æde  ham: 

Attachéen  gik  videre,  og  noget  efter  dansede  han 
med  Katharina,  hvem  han  førte  tilbords. 

Souper'en  serveredes  ovenpaa,  og  Gjæsterne  be- 
vægede sig  under  brusende  Musik  opad  Trapper,  der 
var  prydet  med  Bladplanter  og  Blomster,  saa  at  man 
gik  som  mellem  tvende  Hegn. 

Advokaten  førte  sin  Hustru.  Hun  var  paafal- 
dende  taus  og  kold,  og  det  var  hele  Tiden,  som  hun 
vilde  trække  sin  Arm  bort. 

,,Hvad  er  det,  Elise?"  —  hviskede  han. 

„Intet!" 

,, Jovist  ...  Du  vil  jo  ikke  se  paa  mig  ...  Hvad? 
...  Du  skulde  nu  vel  ikke  falde  paa  at  være  jaloux," 
lo  han,  ,,paa  Miss  Wilkens?  —  Véd  Du  hvad,"  — 
tilføiede  han  lidt  efter  —  ,, dette  er  plagsommeligt 
...  rent  ud  plagsommeligt!   ..." 

,,Det  var  naturligvis,  fordi  denne  Dame  var  op- 
taget,   at  jeg  skulde  nyde  den  Ære  ...  det 

er  mig  ligefrem  til  Plage!  ..." 

., Elise!  ...  er  Du  gal?  ...  Du  vil  da  vel  ikke  ind- 

bilde  mig,  at  Du  ikke  bryder  Dig  om  mig  ...  for 
dette!" 

Han  tog  en  liden  blaa,  stærk  vellugtende  Blomst 
fra  en  af  Blomsterpotterne.  —  ,,Den  ligner  Dig  saa 
...  kun  ikke,  naar  Du  er  vred!  ...  den  kan  opfylde 
et  helt  Hjem  med  sin  Vellugt,  —  det  er  dens  Ynde 
...  og  er  ikke  Du  n^top  det  for  mig?" 

„Ja  Tak!"  sagde  hun  en  Smule  lysere  i  Blik- 
ket; —  ,,men  ude?  —  der  har  vi  kun  Sans  for  Pragt- 
blomsterne  ...  Jeg,  som  troede,,  jeg  kunde  stole  paa 
Dig  fremfor  alle  i  Verden,  Henrik!" 

,,Aa  Snak,  Elise!"  ...  Der  blev  ikke  Anledning 
til  yderligere  Forklaringer,  da  de  nu  stod  ved  Ran- 
den af  det  med  Geléer,  Frugter  og  sjeldne  Vinsorter 
opdækkede  Bord,  hvor  Advokaten  tog  sig  for  at  blive 
rent  ud  stormende  elskværdig  mod  sin  unge  Hu- 
stru, —  noget,  som  snart  indbragte  ham  Bemærk- 
ninger som: 

,,Man  kan  se,  I  er  nygifte!"  ...  ,,Det  er  en  Ægte- 
mand!" ...  medens  der  samtidig  hviskedes:  —  ,,Er 
der  noget,  som  gaar  af  Fru  Linstow?  ...  Hun  ser  saa 
alvorlig  ...  forstemt  ud!" 

Advokaten  vendte  hele  Tiden  Ryggen  mod  den 
Kant,  hvor  Miss  Wilkens  stod  i  munter  Samtale, 
opvartet  af  den  bestjernede  unge  Løitnant,  hvis  Bord- 
dame hun  var. 

Løitnanten  fouragerede  midt  imellem  alle  de  de- 
stinguerede  Herrer  og  Damer,  der  omgav  Bordet  paa 
denne  Side,  som  en  sand  Baschibozuk  for  at  finde 
netop  det,  hun  af  alt  helst  vilde  have  ... 

,,Miss  Wilkens  spørger,  om  Hr.  Advokaten  ikke 
vil  drikke  et  Glas  med  hende?  ...  Cypervinen  staar 
henne  hos  Dem,"  sagde  han  og  bemægtigede  sig 
Flasken  efterat  have  iskjænket  hans  Glas. 

,,Med  Glæde,  Hr.  Løitnant!"  Og  han  begav  sig 
med  sit  Glas  i  Haanden  op  til  hende. 

„De  synes  ikke  at  ville  se  paa  mig  mere,  Hr. 
Advokat!  ...  jeg  vilde  blot  være  vis  paa,  at  De  ikke 

var  biet  vred  paa  mig. Tro  mig,  naar  jeg  for- 

sikkrer  Dem  om  det!  —  jeg  havde  aldeles  glemt,  at 
Løitnanten  havde  mit  Løfte  om  Borddansen,  den- 
gang De  engagerede  mig. 

Dette  Glas  paa  fortsat  ...  urokkeligt  Venskab, 
Hr.  Advokat r*  og  hun  satte  det  lille  funklende  Glas 
med  Cypervin  til  Læberne. . — 

,,Nei,  ...  jeg  er  ikke  grusom,  Hr.  Advokat!  ... 
tager  Dem  ikke  bort  fra  Deres  søde,  smukke,  lille 
Hustru!"  vedblev  hun,  da  han  gjorde  Mine  til  at 
ville  opvarte  hende  med  noget  Ananasgelée  ...  ,,jeg 
ser,  hun  venter  paa  Dem  ..." 

—  ,,Du  burde  ikke  sætte  op  en  Mine,  saa  man 
ser  det  tvertover  Bordet,  Elise!"  hviskede  han  vredt, 
da  han  var  kommet  tilbage  til  hende  ...  ,,Er  det 
ellers  noget.  Du  vil  have?"  begyndte  han  atter  i 
noget,  der  var  ligt  den  forrige  Tone. 

„Nei  Tak!" 

,,Ikke  det  mindste?  ...  Jeg  véd  jo,  Du  vil  have 
noget!  ...  kan  Du  ikke  sige  det  ...  Naar  det  nu  er 
mig  er  Fomøielse  at  bringe  Dig  det!  ..." 

„Jeg  skal  virkelig  intet  mere  have,  Henrik!  ... 
Lad  Dig  bare  ikke  binde  her  for  at  være  elskværdig 
mod  mig!  ..." 

Han  saa  ikke  det  fine,  sørgmodige  Ansigt,  der 
fulgte  ham  da  han  gik. 

Omgivet,  som  hun  overalt  var,  af  opvartende 
Kavallerer,  havde  Miss  Wilkens  trukket  sig  ind  i 
det  lille  Sidekabinet,  der  for  Øieblikket  var  saagodt- 
som  opfyldt  med  Honoratiores. 

Hun  stod  i  sin  lysegule,  rige  Baldragt  ved  Buf- 
féen  og  talte  ivrigt  med  Mr.  Sidney;  —  det  mørk- 
lokkede  Hoved  og  endel  af  hendes  Figur  saas  i  det 
skraa  Speil  over  dem.  De  holdt  hver  sit  Champagne- 
glas i  Haanden. 

,,De  véd  jo,  jeg  nægter  Dem  intet  iaften,  Mr. 
Sidney!    ...   Francaisen  er  Deres   ...   men  dette   blir 

en  hel  Omordning  paa  min  Balliste.  — Tak 

mig  nu  for  det!"  —  og  hun  rakte  sit  Glas  ud  imod 
ham. 

Hendes  Blik  var  under  den  sidste  Del  af  Sam- 
talen, og  medens  han  drak  med  hende,  fæstet  paa 
Attachéen,  der  nærmede  sig  hende.  Som  Mr.  Sidney 
nu  trak  sig  tilbage,  tilføiede  hun  let: 

,,0g  saa  vil  jeg  bede  Dem  om  selv  at  kjøre 
mig  hjem  iaften  ...  John  er  ikke  saa  forsigtig,  som 
jeg  troede  ...  vi  holdt  paa  at  kjøre  paa  nogen  igaar- 
aftes  igjen." 

Der  gik  et  Glimt  i  Mr.  Sidneys  store,  graa  Øine 
som  et  pludseligt  Blink  i  en  Is,  idet  han  blot  svarede 
med  et  Buk. 

„Engang  var  De  saa  galant  at  sige,  at  det  var 
for  en  Lanciers  Skyld,  som  De  vilde  danse  med  mig, 
at  De  opsatte  Deres  Reise,  Hr.  Attaché,''  hilsede  hun 
denne.  —  „Nu  véd  jeg  det  bedre  ...  Ak,  hvor  man 
dog  er  svag  for  Smiger!  ...  Men  sig  mig  nu  oprigtig 
...  hvad  er  det,  som  kan  tiltale  en  Mand  som  Dem 
hos  denne  moralske  Sneklokke,  Frøken  Linstow,  som 
De  tager  Dem  saa  af  ...  Er  det,  at  hun  danser  saa 
godt?  eller  at  hun  har  et  saa  respektabelt,  klogt 
Ansigt?  ...  Det  er  ikke  let  at  vide,  hvor  en  Roué's 
Smag  kan  falde!" 

„Ser  De,  Miss  Wilkens,  hvert  l^and  har  sit  ... 
Belgierne  har  Kniplinger,  Russerne  Kaviar,  og  her 
i  dette  Land  kan  man  træffe  paa  Kvinder  med  en 
vis  ren,  enkel  Duft  ...  som  fra  Oldtiden  ...  man 
skulde  tro,  man  ikke  var  i  Europa!  ...  Fra  hende 
til  Dem  er  der  et  IIop  af  Aarhundreder,  —  Frem- 
skridt naturligvis!" 

...  „Og  saa  vandrer  De  i  et  nu  med  Deres  Tal- 
lerken i  Haanden  gjennem  alle  de  Aarhundreder  til- 
bage igjen  til  Frøken  Linstow." 

Hendes  Bordkavaller,  den  hjemkomne  unge 
Krigsmand,  bragte  hende  idetsamme  en  Assiet  med 
en  eller  anden  udsøgt  Delikatesse  i  Is,  hvormed  han 

havde  banet  sig  Vei  i  den  af  Damernes  Slæb  yder- 
ligere besværliggjorte  Passage. 

...  ,,Véd  De  hvad,  Hr.  Attaché!  Naar  De  er 
reist,  vil  jeg  savne  Dem  som  en  hel  Platmenage 
med  Krydderi.  Jeg  vil  komme  til  at  kjede  mig  grue- 
ligt! ..." 

Løitnanten  saa  efter  ham  med  en  flot  Mine.  — 

—  ,, Apropos!"  udbrød  han.  ,,De  har  da  vel  ikke 
lovet  den  Herre  Kotillonen?  Jeg  véd,  det  er  for- 
dringsfuldt ...  men  jeg  reiser  fra  Landet  igjen  og 
skal  leve  i  Leir  paa  Mindet  om  Dem  og  dette  Bal! 
Det  staar  i  Deres  Magt  at  give  mig  ogsaa  en  Kotillon 
at  drømme  om  ..." 

„Om  Hr.  Løitnanten  vil  værdiges  at  tælle  efter, 
saa  blev  det  isaafald  ikke  mindre  end  tre  Danse  ..." 

...  ,,med  Ballets  Dronning!  Jeg  indrømmer,  det 
er  ufortjent  Lykke  for  en  stakkels  Løitnant,  som  skal 
reise  ud  og  kanske  skydes  paa  en  kold  Mark  ..." 

Hun  noterede  ham  smilende  i  sin  Balbog.  — 
,,Véd  De  vel,  at  jeg  gjør  Dem  et  stort  Offer  ...  Kotil- 
lonen er  forlængst  bortlovet;  men  i  Krigen  gj  ælder 
jo  Undtagelser!  ..." 

Hun  gav  ham  sin  Arm,  da  Gjæsterne  igjen  be- 
gav sig  nedenunder,  hvor  Dansen  atter  var  begyndt. 

Ved  Indtrædelsen  i  Balsalen  mødte  hun  to  mørke 
Øine,  der  stirrede  paa  hende;  —  det  var  Ross,  der 
havde  ventet  paa,  at  hun  skulde  komme.  Han  havde 
under  Bordscenen  flere  Gange  villet  nærme  sig,  men 
altid  fundet  hende  utilgjængelig;  ...  sidst  havde  hun 
draget  sig  ind  i  det  lille  Værelse  imellem  Notabili- 
teterne, hvorhen  han  i  Øieblikket  ikke  uden  Ube- 
skedenhed kunde  trænge  sig  frem  ...  Det  var  næsten, 
som  hun  flygtede  for  ham  ...  Gjorde  hun  det  med 
Villie? 

Da  Løitnanten  bukkede  for  hende,  havde  hun 
Valget  mellem  begge  Sider  af  Balsalen.  Hun  valgte 

—  hvad  Ross  med  Hjertebanken  saa  —  den,  hvor 
han  stod. 

Idet  hun  kom  lige  ved  ham,  sagde  hun  i  forbi- 
gaaende  med  en  Mine  af  Beklagelse: 

„Pesværre  har  jeg  maattet  afstaa  Deres  Kotil- 
lon,  Ross  ...  til  vor  berømte  Løitnant  ...  paa  Værtens 
Anmodning  ...  han  skal  reise  igjen  saa  snart  ...  De 
undskylder  vel?" 

Med  disse  Ord  gled  hun  videre  ind  gjennem 
Klyngerne. 

Idet  han  vendte  sig  om,  saa  han  Pregel  lige 
bag  sig.  Han  stod  og  stirrede  paa  ham  med  et  mat, 
spydigt  Smil. 

„Trøst  Dig  ...  han  reiser  ud  igjen  for  at  skydes," 
sagde  han. 

,,Tak!  ...  Jeg  synes  ellers,  Du  skulde  gaa  hjem 
nu,  Pregell" 

,,Ja  ...  den,  som  kunde  det!  ...  med  en  Flaske 
Champagne  i  hvert  Ben  ...  Hos  mig  gaar  det  aldrig 
til  Hovedet,"  forklarede  han  selvtilfreds.  ,,Men  følg 
mig,  Du  ...  Sad  jeg  ved  Pianoet,  skulde  jeg  givet  Dig 
hele  din  Stemning  ..." 

Ross  vendte  ham  raskt  Ryggen;  han  var  ikke  i 
Humør  til  at  høre  paa  det  Vrøvl. 

Idet  Mr.  Sidney  bød  Miss  Wilkens  Armen  til 
Francaisen,  yttrede  hun: 

,,Ross  hører  ikke  til  de  feterede  iaften; jeg 

havde  tænkt,  at  han  gjorde  mere  af  sig." 

,,Bah! Hver  har  sin  Plads!    ...   Her  paa 

Bal  er  De  Souveræn,  Annie!  men  vent,  til  han  tri- 
umferer med  sit  Stykke,  saa  skal  De  se!  Da  har  han 
Ret  til  at  have  Nykker;  ...  smukke  Damer  og  feirede 

Poeter  ligner  hinanden  i  det  Stykke. Forresten 

har  De  Ret!  Der  staar  han  med  Armene  overkors 
som  inde  i  en  anden  Verden;  ...  han  ser  paa  os,  tror 
jeg  ...  bare  Bleghed  og  Øine!" 

Miss  Wilkens  mødte  hans  Blik;  —  det  sprudede 
Haan  og  Harme,  og  han  gik  idetsamme  uden  at 
værdige  hende  mere  Opmærksomhed  tvertover  Gul- 
vet lige  hen  foran  dem  ind  i  Sideværelset. 


136 


,,Vil  De  føre  mig  derind,  Mr.  Sidney!  Jeg  skyl- 
der ham  Undskyldning,  fordi  jeg  har  berøvet  ham 

en  Dans. Det  kommer  af  al  den  Uorden,  De 

har  anrettet  paa  min  Balliste!''  lo  hun  og  saa  op 
paa  ham. 

Hun  skimtede  Ross's  raske,  lette  Skikkelse  gaa- 
ende  frem  og  tilbage  inde  i  det  inderste  af  de  smaa 
Værelser,  der  kun  var  mat  oplyst. 

,,Tror  De,  De  kan  skaffe  mig  lidt  Is  imidlertid, 
Mr.  Sidney?" 

Ross  havde  et  trodsigt  Smil  paa  Læben  og  stan- 
sede af  og  til  i  Tanker  foran  et  Maleri,  som  han 
vist  ikke  saa  paa.  Han  vendte  sig  raskt  om,  da 
han  hørte  Lyden  af  en  Silkekjole  rasle  let  bagom 
sig  og  følte  en  Vifte  lagt  paa  sin  Arm: 

,,Jeg  maatte  ind  og  tale  med  Dem,  Ross!  ... 
Naar  jeg  nu  siger  Dem,  at  jeg  ikke  har  kunnet  und- 
gaa  det!  Den  Francaise,  jeg  nu  skal  danse,  var 
ogsaa  før  en  andens  ...  vil  De  se?"  og  hun  viste  ham 
Navnet  i  sin  Balbog.  ,,Men  jeg  maa  alligevel  danse 
den  med  Mr.  Sidney  ...  maa!  —  siger  jeg  ...  Jeg 
vilde  saa  gjerne.  De  skulde  forstaa  mig;  ...  men  en 
Mand,  som  De,  véd  ikke,  hvad  det  vil  sige  at  blive 
tvunget  til  noget."  Hun  stod  saa  sørgmodig,  inder- 
lig, bønlig. 

Han  havde  just  i  dette  Øieblik  staat  og  hadet 
hende  af  sit  fulde  Hjerte  og  svoret  at  hævne  sig.  Nu 
greb  han  rask  lidenskabelig  hendes  Haand: 

,,Mig  behøver  De  ikke  at  give  nogen  Forklaring; 

naar  jeg  ser  Dem  saadan,  forstaar  jeg  Dem 

altid,  Annie  Wilkens!  ...  Sig  blot,  hvordan  jeg  kan 
—  kan  være  Dem  til  nogen  Tjeneste?" 

,,Ved  ikke  at  være  vred  paa  mig.  De  véd  ikke, 
hvor  De  piner  mig  med  det  ...  og  saa  ...  ved  at  give 
mig  fuld  Tillid! 

Jeg  kunde  nok  fortjene  det,  ...  jeg  har  ligget 
vaagen  inat  for  Deres  Skyld;"  sagde  hun  og  vendte 
Hovedet   halvt  bort    ...    ,,Jeg   har   jo 'set,    at   Deres 

Stykke  skal  opføres.  —  Jeg  er  saa  urolig  ...  men 
kan  ikke  lade  være  at  beundre  den,  som  vover  sig 
i  Ilden!" 

...  ,,Vi  taler  om  Ross's  Stykke,  som  skal  opføres," 
forklarede  hun  roligt  til  Mr.  Sidney,  som  kom  med 
Is  og  igjen  førte  hende  ind  til  Francaisen  ... 

Katharina  saa  Ross  komme  henimod  sig;  —  hvor 
nødig  ...  nødig  vilde  hun  ikke  danse  med  ham  nu! 
Hun  var  pint  i  sin  inderste  Sjæl.  Hun  havde  fulgt 
Ross  hele  Tiden  og  gjættet  hans  Tanker  og  Følel- 
ser. For  lidt  siden  stod  han  saa  febrilsk  og  uop- 
mærksom; —  det  var  vist  et  eller  andet  Nederlag 

hos  Miss  Wilkens,  som  gj ærede  i  ham; og  nu 

kom  han  lys,  straalende  med  dette  Ansigt,  der  lige- 
som tog  hele  Salen  ind  i  sit  ideale  Speil. 

,,Nu  maa  Du  offre  mig  en  Stund,  Katharina,  ... 
Du  skal  være  den  første,  jeg  siger  det  til!  Der  er 
egentlig  ingen,  jeg  skylder  saameget  som  Dig  ... 
ingen,  der  saadan  har  forstaaet  mig  i  ét  og  alt  som 
Du.  Jeg  har  da  ogsaa  altid  anset  Dig  som  min 
bedste  og  sikkreste  Veninde  ...  Og  det  vil  Du  ved- 
blive at  være.  Ikke  sandt  ...  det  lover  Du  mig!  — 
Du  er  den  eneste,  jeg  betror  mig  til." 

Hun  blev  koldklam;  —  det  var,  som  Hjertet  snø- 
rede sig  sammen.  Det  hastige  Blik,  der  skjød  hen 
paa  ham,  var  angstfuldt  forskende,  som  det  af  hans 
Udseende  viWe  forudlæse  hele  Omfanget  af,  hvad 
han  kunde  have  at  meddele  hende;  men  hendes  Mine 
var  uforandret  og  hendes  Stemme  let  rolig,  da  hun 
sagde: 

„Du  gjør  mig  ganske  nysgjerrig,   Thomas!" 

„Jeg  har  to  Betænkeligheder  ...  Den  ene,  at  hun 
skal  faa  saa  mange  Penge;  —  men  det  stiller  jeg 
straks  som  Betingelse:  dem  skal  hun  give  slip  paa! 
De  gamle  faar  Unde  sig  i  det  ...  og  sa^  er  det,  at 
jeg  jo  endnu  ikke  ...  Du  forstaar,  ...  jeg  har  ikke 
noget  Grundlag  ...  jeg  kjæmper  endnu  for  mit  Navn; 
—  det  kan  blive  en  haard  Dyst  i  vore  smaa  For- 

holde  ...  Kort  og  godt  ...  vil  Du  raade  mig  —  sæt 
Dig  nu  i  mit  Sted,  Katharina!  —  skal  jeg,  hør  jeg 
gjøre  det  straks?  Jeg  har  en  Trang  til  det,  saa  Bry- 
stet kunde  sprænges  ...  saa  var  det  afgjort,  klart! 
...  Eller  skal  jeg  vente,  ...  til  mit  Stykke  er  gaat, 
og  det  Slag  er  over  ...  da  jeg  kan  have  Begyndelsen 
til  et  erkjendt  Digternavn  at  hyde  hende.  Det  er, 
ærlig  talt,  noget  i  min  Stolthed,  som  strider  mod  at 
gjøre  det  ganske  tomhændet  og  fremtidjsløs.'' 

,,Du  siger  slet  ikke  Hovedsagen;  —  men  jeg 
gj ætter  det." 

,,Aah!  —  jeg  er  saa  vant  til,  at  Du  forstaar  mig, 
Katharina!  —  Du  kj ender  Frøken  Wilkens.  Hun  er 
som  sprunget  ud  af  en  mere  farverig  og  ildfuldt  be- 
gavet Race  ...  Det  er  muligt,  at  Du  ikke  finder  hende 
egentlig  smuk;  men  jeg  ser  det  ...  Hun  har  Livets 
Skjønhed  og  Rigdom  og  Ynde  i  enhver  Bevægelse, 
—  hun  gir  en  Inspiration  i  hvert  Blik,  hvert 
Lune." 

Medens  han  talte,  stod  Katharina  og  stirrede  ind 
i  den  Livsillusion,  som  nu  altsaa  var  brustet,  —  for 
bestandig,  uigjenkaldelig  brustet  for  hende! 

Hun  smilte  bittert  ...  hun  maatte  stille  og  vel- 
opdragent lade  sig  træde  ned,  uden  at  han  engang 
vidste,  at  han  stod  med  hendes  Hjerte  og  hele  Livs- 
lykke  under  Hælene!  —  Hun  havde  studeret  Miss 
Wilkens,  gjættet  hende  med  Hadets  hele  Instinkt  ... 
hun  nedlod  sig  til  at  bedaare  og  indtage  med  lav 
Smiger!  —  Hendes  Blik  faldt  paa  hendes  Broders 
Hustru,  som  sad  i  Nærheden:  —  ,, Stakkels  Elise!  ... 

saa  det  er  derfor.  Du  er  blevet  saa  stille ja, 

der  lees  ikke,  hvor  en  saadan  Kvinde  herjer!" 

Det  var,  som  al  hendes  Smerte,  al  hendes  Liden- 
skab blev  opsuget  af  denne  ene  Tanke. 

Hun  fæstede  et  Øieblik  sine  dybe,  alvorlige  Øine 
paa  Ross,  som  han  stod  der  og  udbredte  sig  over 
Miss  Wilkens,  ...  de  fik  et  Udtryk,  angstfuldt,  som 
hun  saa  ham  stedt  i  en  usigelig  Fare  ... 

...  „Ja,  hvad  siger  Du,  Katharina?" 

„Og  det  spørger  Du  mig  om?" 

„Du  ser  da,  at  hun  er  noget  usædvanligt?  ...' 

„Det  ser  jeg,  Thomas!"  —  I  Tonen  Iblsl  noget 
koldt,  som  gav  ham  Følelsen  af,  at  her  mulig  dog 
skortede  paa  fuld  Sympathi. 

,,Jeg  forstaar,   Du  holder  haardnakket  paa  dit 

regelrette! Hvorfor  skal  jeg  bestandig  skuffes 

af  Dig  i  den  sidste  Tid,  Katharina!  ...  hver  Gang 
jeg  tyr  til  Dig!  ..." 

—  Annie  Wilkens  kom  idetsamme  straalende  over 
Gulvet  og  tog  ham  op  i  en  Tur  i  Kotillonen,  som 
netop  var  begyndt. 

,, Frøken  Linstow  ser  ikke  godt  ud  iaften"  — 
yttrede  hun,  idet  han  førte  hende  tilbage  til  hendes 
Ka valler,  den  bestjernede  Løitnant. 

Ross  maatte  medgive,  at  hun  havde  Ret;  —  det 
var  mærkeligt,  hvor  det  Ansigt  kunde  være  forladt 
af  al  Farve!  • 


Den  næste  Formiddag  blev  Katharina  kaldt  ind 
paa  sin  Fader,  Konsulens  Kontor. 

Dette  var  noget  usædvanligt.  Det  pleiede  kun 
at  ske,  naar  der  var  et  eller  andet  vigtigt  paa- 
færde. 

Hun  fandt  sin  Fader  spadserende  frem  og  til- 
bage inde  paa  det  med  svære  gammeldagse  Møbler 
udstyrede  Privatkontor.  Han  stansede  og  støttede  sig 
med  Haanden  i  Tanker  mod  det  grønne  Pengeskab, 
der  stod  ved  Væggen  indenfor  Skindsofaen. 

„Katharina,"  —  sagde  han  —  ,,læs  det  Brev!" 
—  og  han  rakte  hende  det.  —  ,,Du  véd,  hvad  jeg 
mener  om  det.  Her  er  stor  Formue  ...  Dannelse  ... 
Karakter  ...  Du  kjender  ham  selv." 

Han  stillede  sig  med  Hænderne  paa  Ryggen  ved 
Vinduet  og  saa  ned  paa  Gadefærdselen,  medens  hun 
læste. 

,,Det  er,  om  Du  vil  sætte  Dig  ned  som  Frue  paa 
et  Par  Tønder  Guld,  forstaar  Du  ...  en  stor  Stilling, 
som  en  Natur  som  Du  vil  vide  at  gjøre  til  den  første, 
ialfald  i  den  By  ...  Jeg  antager,  Du  ikke  har  imod 
noget  sligt. 

Nu,  hvad  siger  Du?"  —  vendte  han  sig. 

,,Jeg  er  ikke  saa  heldig  at  holde  af  ham!" 

.,Aa  Snak!  —  Du  ser  da  vel,  at  det  er  en  enorm 
Lykke,  ...  en  af  Landets  første  Formuer!  —  og  en 
begavet  Mand,  forelsket  i  Dig  opover  Ørene.  —  Jeg 
synes.  Du  skal  betænke  Dig  to  Gange  paa  at  støde 
det  fra  Dig,  ...  og  det  gjør  Du  da  ogsaa,  naturligvis. 
Tror  Du  kanske,  det  er  hver  Dag,  en  ung  Pige  ser 
såadant  for  sine  Fødder?" 

„Det  er  ikke  andet  end,  hvad  jeg  tydelig  nok 
lod  ham  forstaa,  da  han  boede  hos  os." 

,,Du  har  jo  netop  selv  sagt,  at  Du  fandt,  han 
var  en  Gentleman  ud  og  ind"  ... 

,,Ja,  nien  det  er  ikke  nok.  Far!" 

„Ikke  nok?"  —  Den  smukke  Mand  med  det 
strænge  Ansigt  fik  noget  i  sin  Mine,  der  bebudede 
Uveirsskyer. 

I  Stilhed  var  Faderen  stolt  af  hende  indtil  For- 
gudelse; men  der  var  samtidig  en  stærk  Spænding 
mellem  disse  to  Villienaturer,  der  husede  sine 
Farer. 

,,Jeg  har  arbeidet  i  mange,  lange  Aar  paa  at 
skabe  noget  for  Dig  og  dine  Søskende,  og  nu  kom- 
mer det  bare  an  paa,  om  Du  vil  række  Haanden 
ud!  ...  Jeg  kan  ikke  noksom  lægge  Dig  det  paa  Hjerte 
...  det  er  store  Ting,  Du  nu  skal  afgjøre  —  det  er 
ligefrem  din  simple  Pligt  ikke  at  vrage,  uden  Du  har 
gyldige  Grunde!" 

Hun  trak  paa  Skuldrene  og  rystede  langsomt, 
næsten  sørgmodigt,  paa  Hovedet:  — 

„Jeg  kan  det  ikke!" 

,, Katharina!"  sagde  han,  og  det  begyndte  at  lyne 
i  hans  mægtige  graa  Øine.     ,,Du  er  min  Datter  cfjg 

in^en  taabelig,  uerfaren,  sentimental  Dukke;  —  jeg 
venter  naturligvis,  at  Du  tænker  Dig  om,  før  Du 
bestemmer  Dig." 

„Det  er  bestemt,  Far!"  Den  Mine,  hvormed  hun 
saa  ham  i  Ansigtet,  var  fuldstændig  urokkelig. 

„Det  er  naturligvis  denne  poetiske  Ross,  som  Du 
har  forgabet  Dig  i!" 

Det  var  første  Gang 'dette  udtaltes  direkte;  —  i 
den  lette,  halvt  spottende  Tone,  hvori  han  ellers 
omtalte  Thomas  Ross,  dirrede  der  altid  en  dybere 
Understreng. 

„Fra  den  Side  er  der  ingen  Fare!"  — 

„Du  bedrager  enten  Dig  selv. eller  mig,  Katha- 
rina!" udbrød  han  med  dirrende  Stemme,  ,,han 
har  nu  alt  i  mange  Aar  forskruet  Dig,  fornuftige 
Pige,  med  sit  moderne  Vrøvl  ...  Det  maa  have  en 
Ende!" 

„Du  kan  være  rolig  for,  hvad  jeg  siger,  Far!  ... 
Du  vil  med  det  første  faa  høre,  at  han  er  forlovet 
med  den  engelske  Miss  Wilkens." 

Det  var  tydeligt,  at  dette  Katharinas  Svar  kom 
ham  overraskende.  Der  var  desuden  noget  i  Datte- 
rens Væsen  idag,  —  i  hendes  kolde  Bestemthed  og 
usædvanlige  Bleghed,  der  vakte  hans  Opmærksom- 
hed, og  hans  skarpe  Øine  hvilte  en  Stund  forskende 
paa  hende.  Idet  han  gik  hen  til  sit  Arbeidsbord, 
sagde  han: 

„Det  blir  altsaa  en  Grund  mere  til  at  handle 
fornuftigt.  Jeg  har  nu  sagt  Dig  min  Mening,  og 
Du  bør  ikke  slaa  Vrag  paa  din  Fars  Raad  ...  Vi  kan 
opsætte  en  Uge  med  at  svare,  saa  faar  Du  Tid  til 
at  tænke  Dig  om"  ... 

Idet  hun  skulde  gaa,  spurgte  han: 

„Er  Henrik  hellerikke  kommet  idag?" 

,, Endnu  ikke,  Far!" 

„Er  han  gaat  fra  Forstanden  ...  eller  hvad  be- 
stiller han  —  kan  Du  sige  mig  det?  —  Han  skulde  været 
*her  allerede  i  flere  Dage  for  at  ordne  vigtige  Sager 

...  Han  er  hellerikke  paa  sit  Kontor  —  Folk  kom- 
mer hid  til  mig  og  spørger  efter  ham  midt  paa  For- 
middagen ...  Det  skal  kanske  betyde  moderne  For- 
retningsførelse. —  —  Han  var  naturligvis  paa  Bal 
inat!" 

,,Jeg  skal  give  ham  et  Bud  om,  at  Du  venter 
paa  ham.''  ... 

Da  Broderen  noget  sent  kom,  var  Konsul  Lin- 
stow  gaat  ud. 

,,Jeg  vil  sige  Dig,  Far  er  utaalmodig;  jeg  fbrstaar 
ikke,  hvorfor  Du  vil  udsætte  Dig  for  dette"  — 

,,Aa  ja/'  sagde  han  indrømmende,  ,,det  har 
været  uheldigt.  —  Jeg  vilde  ønske,  at  Far  kom  hjem 
snart!"  udbrød  han  utaalmodigt  og  saa  paa  sit  Uhr 
...  „jeg  har  lovet  mig  ud  paa  en  Kjøretur  Klok- 
ken  tre." 

...  ,,med  Crawbys?" 

,,ja. 

,,Jeg  saa  rigtig  paa  Dig  igaar,  hvordan  hun 
stod  og  saa  Dig  op  i  Ansigtet  og  gjorde  sig  selv 
ubetydelig  for  at  smigre  Dig  ...  Jeg  troede  Du 
var  for  stolt  en  Mand,  Henrik!  til  at  ville  hægte 
Dig  fast  i  Rækken  af  disse  Frøken  Wilkens's  Be- 
undrere" ... 

,,Jeg  morer  mig  med  hende,  det  er  en  kvik  Pige, 
—  det  maa  da  være  fuldstændig  uskyldigt  og  ikke 
noget  at  sige  paa!" 

,, Synes  Elise  ogsaa  det?" 

,,Naar  det  er  fuldstændig  uskyldigt,  saa  er  det 
bare  naragtigt  af  en  Kone  at  gjøre  Ophævelser  for 
sligt!" 

,,Ja,  det  maa  I  to  om; men  den,  som  har 

en  Kjærlighed  ...  en  Lykke,  ...  burde  vogte  sig  for 
at  tabe  den." 

,,Har  Elise  været  oppe  og  beklaget  sig?"  spurgte 
han  heftigt. 

„Nei," 

„Hua  har  siddet  oppe  inat  og  skrevet  mig  til, 
—  jeg  fandt  Brevet  paa  min  Pult  . . .  Hun  græder  over 
vor  tabte  Kjærlighed,  siger  hun,  og  mere  af  den 
Slags  ...  det  er  den  pure,  dumme  Jalousi!" 

„Og  saa  vil  Du  alligevel  ud  at  kjøre  med"  ... 

„Ja  netop!  —  Giver  man  først  en  Gang  efter  for 
sligt,  saa  er  det  indført,  at  jeg  skal  gaa  med  Sky- 
lapper dveralt,  hvor  der  er  Damer.  Desuden,  jeg 
er  ikke  af  dem,  som  vil  under  Tøffelen  —  —  jeg 
vilde  komme  til  at  hade  mit  hele  Ægteskab,  om  det 
skulde  gaa  for  sig  paa  den  Maade!  Jeg  opfatter 
dette  rent  ud  som  en  Principsag.  —  Hun  skal  finde 
sig  i  det." 

„Er  Du  vis  paa,  at  hun  gjør  det?" 

„Bah!"  —  sagde  han,  idet  han  gik  ned  for  at 
møde  sin  Fader.  „Jeg  skal  sige  Dig,  ...  alle  disse 
snille  Ægtemænd,  som  er  imder  Tøffelen,  blir  altid 
for  mig  nogle  ubetydelige  Kræ!"  Der  laa  en  liden- 
skabelig, kold  Linstow-Bestemthéd  i  hans  Ansigt. 

Da  Advokaten  om  Aftenen  kom  hjem,  havde  hans 
Hustru  Hovedpine;  hun  var  gaat  tilsengs. 

Ved  Frokosten  bemærkede  han,  at  hun  havde 
opsat  sit  blanke,  sorte  Haar  under  den  nette  Morgen- 
kappe paa  en  anden  Maade  end  ellers;  hun  havde 
hidtil  baaret  Haaret  i  en  glat  Opsætning,  hvorved 
det  fine,  regelrette  Ansigt  vandt  i  Karakter;  —  ial- 
fald  havde  han  i  Forlovelsesdagene  sværmet  for  det 
saaledes  ...  Hun  saa  bleg  og  forvaaget  ud;  Advokaten 
syntes,  hun  havde  noget  rørende  skjønt  ved  sig;  men 
han  holdt  sig  haard. 

„Du  har  forandret  ved  dit  Haar,  Elise?" 
,,Ja,  jeg  fik  Lyst  til  lidt  Forandring." 
„Det  var  dog  smukkest,  som  Du  havde  det  før." 
„Det  mente  nu  Du;  men  hjemme  syntes  de,  at 
jeg  burde  have  Krøller;  —  Smagen  er  saa  forskjellig, 
véd  Du!"    Hun  sagde  dette  med  et  venligt  Smil^  idet 


144 


hun  rakte  ham  Kaffekoppen,  som  hun  selv,  som  sæd- 
vanligt, havde  tillavet. 

Der  svævede  et  Par  Indvendinger  paa  Advokatens 
Læber;  men  han  fandt  det  rigtigst  at  tie. 

„Nu,  —  Du  taler  ikke  om  Turen  igaar  —  — 
morede  I  Eder?" 

Han  studsede  lidt;  men  han  saa,  at  hun  spurgte 
for  ramme  Alvor  —  der  var  ikke  Tanke  af  Ironi. 

„Ja  vist! Jeg  synes  nu  bedst  om  Haaret 

paa  det  gamle  Vis,''  sagde  han,  som  han  satte  Stolen 
ind  til  Bordet  for  at  gaa  ...  ,,Men  Du  er  jo  ellers 
klædt  til  at  gaa  ud?" 

,,Ja,  jeg  vil  gjøre  nogle  Visiter;  —  det  blir  dog 
kjedeligt  i  Længden  at  sidde  alene  hjemme  hele  For- 
middagen. For  Dig  er  det  en  anden  Sag  ...  Du  har 
Kontoret  og  halve  Verden  at  tale  med"  ... 

Advokaten  begyndte  igjen  at  blive  utryg  paa 
hende;  men  hun  yttrede  det  saa  naturligt,  og  disse 
Visiter  til  Veninder  havde  hun  ofte  talt  om  ... 

,,Saa  mor  Dig  da,  Elise!"  —  sagde  han  og  gik, 
som  han  pleiede,  hen  og  kyssede  hende,  før  han 
skyndte  sig  ned  paa  Kontoret. 

Det  forekom  ham  dog,  som  hun  var  lidt  ander- 
ledes alligevel  idag,  end  hun  pleiede;  men  sit  Pro- 
gram havde  han  da  alligevel  gjennemført  som  en 
Mand! 


IX. 

Den  Aften  var  kommet,  da  Ross's  Stykke  skulde 
opføres,  og  at  dette  imødesaas  med  adskillig  Spæn> 
ding,  kunde  man  forstaa  af  den  Rift,  der  var  om 
Billetterne. 

Ross,  der  i  de  sidste  Par  Uger  havde  tilbragt 
saagodtsom  hver  Dag  mellem  Kulisserne  med  at  over- 

være   alskens  Prøver,  var  i  den  Tid  blevet  baade 
Skuespillernes  og  Skuespillerindernes  Yndling. 

Han  havde  paa  sin  ildfulde  Maade  præket,  de- 
monstreret, forklaret  og  spillet  Scener  for  dem  saa- 
længe,  til  disse  modtagelige  Kunstnematurer  var 
revne  med,  —  og  Stykket,  der  i  Begyndelsen  havde 
vakt  en  vis  Tvil,  saas  nu  i  et  fuldkommen  enthu- 
siastisk  Lys.  Elskerinden,  hvis  Rolle  hovedsagelig 
bar  Stykket,  havde  faat  Følelsen  af,  at  hun  denne- 
gang førte  en  ny,  stor  Sag  frem  paa  Brædeme.  Hun 
var  i  Fjr  og  Flamme  og  opbød  alt  sit  Talent;  —  Ross 
blev  ikke  træt  af  at  beundre  hende. 

—  Sammen  med  Pregel  havde  han  taget  Plads 
i  en  af  de  lukkede  Loger  nær  Scenen,  som  de  spil- 
lende gjeme  benytter  i  Mellemrummene. 

Hans  Blod  bankede,  saa  han  selv  hørte  det, 
under  den  festlige,  forventningsfulde  Stilhed,  som 
hersker  i  det  Øieblik,  Teppet  gaar  op.  Lamperaden 
dæmpes  og  Lysekronen  forsvinder  i  Taget,  —  før 
én  endnu  ret  skjelner  inde  paa  Scenen. 

Han  saa  indover  Publikum  ...  did  hen,  hvor  Kir- 
stine sad  gjemt  i  Halvmørket.  I  Crawbys  Loge  var 
næsten  alle  de,  han  pleiede  at  møde  hos  dem,  sam- 
let iaften,  og  Miss  Wilkens  sad  og  saa  ind  paa 
Scenen,  hvor  Stykket  aabnedes  med,  at  Heltinden 
sad  ved  Pianoet  og  nynnede  til  en  af  Pregels  Me- 
lodier. Skjønt  halv  overhørt,  tog  det  sig  nok  saa 
godt  ud. 

Midt  i  Parkettet  saa  han  hele  den  Linstowske 
Familie. 

„Ser  Du  Konsul  Linstow!"  —  vendte  han  sig  til 
Pregel  —  „det  er  sandelig  for  stor  Ære,  han  viser 
mig;  han  er  ellers  aldrig  i  Theatre t.'* 

Men  Pregel  hørte  kun  paa  sin  Sang  og  blev  mut, 
da  der  ikke  applauderedes. 

„Trøst  Dig,"  —  sagde  Ross  —  ,,den  var  gjort 
at  offres  op;  —  det  har  jeg  altid  indset,  men  ikke 
villet  sige  Dig! 

Jonas  Lie;   S»inle4e  Vcrker.    lU,  10 

Hu!  hvor  han  spiller!  Tænk,  Bæstet  brøler!  ... 
her,  hvor  han  netop  skulde  tale  sagte!  ...  hemmelig- 
hedsfuldt, saa  hun  maa  gribes  af  det  ...  Hm,  —  vi 
to  skal  tale  et  Ord  sammen!'' 

Han  fulgte  spændt  hver  Replik,  hvert  Ansigt, 
hver  Gestus  derinde  paa  Scenen,  begyndte  næsten 
uvilkaarlig  at  spille  med,  oplevede  Skuffelser,  der 
gjorde  ham  bleg,  og  overraskedes  igjen  paa  uventede 
Steder  af  en  Udførelse,  som  gjorde  ham  saa  varm  og 
stolt,  at  han  i  Selvforglemmelse  holdt  paa  at  vende 
sig  ind  imod  Publikum. 

Lige  idet  han  gik  ind  i  Theatret,  var  han  strøget 
tæt  forbi  Løndal,  som  havde  set  paa  ham  med  en 
irriterende,  overlegen  Mine;  og  den  Beslutning  stod 
nu  fast  hos  ham,  at  han  ikke  vilde  være  beskeden, 
men  komme  frem  paa  Scenen,  hvis  Forfatteren  blev 
fremkaldt. 

Teppet  gik  ned;  —  men  Publikum  forholdt  sig 
stille,  og  Ross  skjulte  en  Smule  Forstemthed  under 
en  ivrig  Samtale  med  en  af  de  rollehavende  om 
hans  Spil,  som  han  roste. 

,, Publikum  hos  os  er  altid  trægt!  —  det  vil  tænke 
først"  —  bemærkede  en  af  Direktionen,  der  et  Øie- 
blik  kom  ind  i  Logen  til  ham.  —  ,,Jeg  synes,  de 
kunde  have  klappet  nu  ialfald  ...  Skuespillerne  be- 
høver altid  lidt  Opmuntring." 

Orkestret  spillede  det  paa  Plakaten  annoncerede 
Musiknummer  og  Teppet  gik  igjen  op. 

Det  var  her,  man  skulde  komme  under  en  sand 
Hagl  af  dristige  nye  Tanker  i  en  Kvindes  Mund,  og 
Vendinger  fulde  af  Knaldsats;  ...  det  var  her,  Slaget 
efter  hans  Mening  stod,  og  han  fulgte  det  med  hele 
sin  Sjæl  ... 

Linstows  Bemærkning  til  Datteren,  der  sad  stille 
og  bleg,  var; 

,,0g  for  sligt  opgiver  man  sine  Studier  ...  Pøit 
og  Snak  op  og  ned  ad  Væggene!  Jeg  havde  dog 
ventet  mig  noget  andet  af  din  Ven  Ross!" 

,,Jeg  for  min  Del  har  fraraadet  ham  at  lade  dette 
opføre.  Jeg  gik  kun  hid  iaften,  fordi  jeg  havde  lovet 
det;  —  men  Digter  er  han!" 

„Saa  Du  tror  det?  ...  dette  er  ialfald  den  rene 
Pinebfi&nk!" 

...  „Det  kan  man  se  ogsaa  af  dette  Stykke  — 
med  lidt  god  Villie"  ... 

Katharina  sad  som  et  Bytte  for  sin  Sindsbevæ- 
gelse. Hun  saa  nu  for  sig  det  Syn,  som  hendes 
Fantasi  saalænge  med  Skræk  havde  anet:  Publikum 
ifærd  med  at  bryde  løs  over  det  Hoved,  hun  havde 
kjærest  i  Verden!  ...  Hun  havde  en  Følelse,  som  hun 
skulde  lægge  Hænderne  over  det  for  at  beskytte  det, 

bøde  af  mod  Slagene,  mod  Forhaanelsen som 

hun  kunde  staa  op  i  vild  Angst  og  raabe:  Han  er 
et  Barn!  I  véd  ikke,  hvilket  Barn  han  er  ...  det  er 
en  stor  Fremtid,  som  staar  paa  Spil,  som  forlanger 
Hensyn  ...  Skaansel! 

Alt  det,  som  havde  gjort  hende  saa  bitter,  al  sin 
stolte  Fortørnelse  og  Harme,  fordi  hun  følte  sig  for- 
smaaet  ...  at  hun  1  sit  stille  Sind  havde  besluttet 
Ikke  mere  at  have  noget  med  det,  som  vedkom  Tho- 
mas Ross  —  havde  hun  i  disse  spændende  Timer 
glemt,  ...  glemt  Miss  Wilkens,  som  i  en  slig  Stund 
var  istand  til  at  sidde  og  le  og  smaasnakke. 

Hun  saa  op  imod  Logerademe,  som  om  hun 
ventede  en  Lavine  styrtende  ned. 

Da  Teppet  efter  tredie  Akt  var  faldt  uden  Spor 
af  Meningsyttringer,  følte  hun  sig  saa  lettet  —  saa 
glad  taknemmelig. 

Det  er  dog  et  godt,  høimodigt  Publikum,  vi  har 
—  tænkte  hun;  —  det  véd,  at  det  her  skylder  Hen- 
syn ...  at  det  dog  er  en  Poet,  det  har  for  sig!  — 

Elskerinden  havde  to  Gange  været  oppe  hos 
Ross  og  straalende  spurgt  om,  hvorledes  han  syntes 
om  hendes  Spil  ...  Efter  tredie  Akt  kom  hun  ikke. 

Hun  havde  udviklet  en  Lidenskab  og  Glød,  der 
skulde  indbragt  hende  hele  Husets  Bifaldsstorm,  og 

sad  nu  inderlig  skuffet  og  ærgerlig  inde  i  Garderobe- 
værelset: 

Det  var  hverken  hendes  eller  Ross's  Skyld,  at 
her  ikke  blev  klappet  iaften!  —  udbrød  hun. 

Ansigterne  derinde  mellem  Kulisserne  var  gjen- 
nemgaaende  mattere,  Bemærkningerne  blev  stedse 
varsommere;  —  det  forholdt  sig  virkelig  saa,  at  man 
trængte  til  en  Opmuntring. 

Pregel  havde  trukket  sig  hen  i  Crawbys  Loge, 
hvor  man  ivrigt  roste  hans  mageløse  Melodier.  — 
„Skade,  at  de  skal  komme  saa  rent  bort  i  dette 
vidtløftige  Stykke!"  —  udbrød  Miss  Wilkens  med 
undertrykt  Gispen  —  —  ,,ialfald  ser  det  ud,  som 
Publikum"  ... 

,,Aa,  Publikums  Dom!  —  hvad  bryder  man  sig 
om  den.  Jeg  er  fremdeles  af  den  Mening,  at  Styk- 
ket er  godt;  men  rigtignok  har  jeg  altid  gjort  det 
Forbehold,  at  det  maatte  være  dramatisk  ...  Den  Side 
er  nu  ikke  min  Sag!" 

,,Tror  De,  der  vil  blive  pebet?"  —  spurgte  hun 
nysgjerrigt. 

Sidneys  varme  engelske  Hjerte  havde  netop  nu 
efter  tredie  Akt  drevet  ham  til  at  ville  demonstrere; 
men  som  han  lavede  sine  småle,  lange  Hænder  ifærd 
med  at  klappe,  havde  Miss  Wilkens  sagt: 

,,Saa  lad  det  dog  være,   Mr.   Sidney! De 

forstaar  da  vel,  at  Stykket  er"  ...  hun  gjorde  en 
Grimace. 

Sidney  løftede  desuagtet  igjen  Armene,  men  stan- 
sedes ved  et  fortørnet  Blik: 

„Jeg  maa  frabede  mig,  at  De  lader  Deres  Ædel- 
modighed prostituere  os  alle!" 

Ross  sad  nu  ensom  inde  i  den  sprinklede  Loge. 

Muligheden  —  den  Mulighed,  han  altid  havde 
holdt  borte  fra  sig,  var  begyndt  at  dæmre  frem  for 
ham.  Det  kom  som  en  sortnende  Svimmel,  hvori 
han  begyndte  at  se  sin  Moders  Ansigt  —  tydeligere 
og  tydeligere;  —  hun  saa  bleg  og  sorgfuld  ud   ... 

fattig,  ...  nødlidende!  ...  Dette  blev  tilslut  utaaleligt 
at  stirre  i. 

Han  saa  henover  Publikum,  der  sad  i  Rader 
med  alvorlige,  gravitetiske  Dommerminer;  —  hans 
Liv  og  Død  beroede  paa,  om  de  vendte  Tommelfin- 
geren ned  eller  op  ligesom  i  gamle  Tider  i  Amfi- 
theatrene. 

Det  var  pludselig,  som  om  der  brød  en  Jøtulmagt 
løs  indeni  ham,  —  af  Trods,  —  af  kold  ironisk  Spot 
...  en  Trang  til  at  le  høit,  haanligt  henover  alle  disse 
Spidsborgere!  ...  Nu  vidste  han,  hvorledes  de  skulde 
have  det  ...  i  et  næste  Stykke  skulde  han  give  dem 
noget  ganske  anderledes  at  bide  og  tygge  i  —  og 
ovenikjøbet  narre  dem  til  at  klappe! 

Han  afbrødes  af  et  Par  af  Skuespillerne,  der 
vilde  hilse  paa  ham,  før  de  gik,  og  derpaa  af  Pregel, 
der  var  kommet  ind  for  at  sige,  at  han  havde  maat- 
tet  love  at  følge  med  Crawbys  hjem. 

Da  ogsaa  sidste  Akt  sluttede  under  Stilhed  —  den 
langsomme,  tørt  gnissende  Lyd  af  Teppet  forfulgte 
ham  siden  hele  Natten  —  bemærkede  han: 

„Det  skulde  ikke  undre  mig,  om  man  ovenikjøbet 
peb  iaften!" 

Der  lød  idetsamme  et  Par  enkelte  Piber  øverst 
oppe  fra,  og  Pregel  greb  lidt  forskrækket  efter  sin 
bredskyggede  Kunstnerhat. 

„Nu,  nu  ...  Du  er  dog  vel  ikke  bange  for,  at 
man  skal  overfalde  os  her  i  Logen,  Pregel?"  — 
spurgte  han  spøgende.  —  „Jeg  skal  betro  Dig  noget 
...  der  har  aldrig  været  nogen  »virkelig  Dramatiker, 
uden  at  han  har  gjennemgaat  hele  Koncerter  af  den 
Slags!" 

,,Jeg  har  altid  beundret  dit  Mod,  Ross!"  —  sva- 
rede han  med  Hatten  paa  det  blødlokkede  Hoved  og 
skyndte  sig  ud. 

Ross  gik  ned  for  at  takke  de  spillende.  De 
fleste  var  enten  borte  eller  i  Kaaber  og  Overtøi  ifærd 
med  at  gaa;  —  det  var  mærkeligt,  hvor  hastigt  der 

var  biet  tomt!     Han  følte,  at  Rotterne  forlod  hans 
synkende  Digterskib. 

Han  stod  en  Stund  foran  Udgangsdøren  og  be- 
tænkte sig,  om  han  skulde  vente  endnu  lidt  med 
at  gaa  ud  i  Foyeren  gjennem  Publikum  hen  til 
den  Loge,  hvor  han  vidste,  at  Kirstine  ventede  paa 
ham. 

Han  aabnede  den  derpaa  raskt. 

Over  hans  udtryksfulde  Underansigt  laa  et  ener- 
gik  Drag,  der  ikke  altid  var  fremme;  —  der  var  noget 
over  ham  af  en  Sjømand  i  Uveir. 

Han  kom  gjennem  Trængselen  hen  lige  ved 
Siden  af  Miss  Wilkens,  der  i  sin  hvide  Peltsværks- 
kaabe  netop  rakte  Sidney  sin  Arm,  medens  Tjeneren 
kom  bagefter  med  alskens  Sjaler.  Mr.  Crawby  led- 
sagede sin  Hustru. 

Man  stansede  og  hilsede  ham  varmt:  Han  maatte 
se  ud  til  dem  ...  endnu  imorgen!  —  paastod  den 
gamle  Gentleman,  og  Mr.  Sidney  takkede  ham  med 
et  Haandtag  for  Aftenen.  Miss  Wilkens's  Ansigt  bar 
derunder  et  Udtryk  af  Utaalmodighed: 

,,Lad  os  skynde  os,  om  De  behager,  Mr.  Sidney! 
—  her  blæser  en  iskold  Træk!"  og  med  en  rask  For- 
bøining  yttrede  hun:  ,,De  undskylder  vel,  at  vi  ikke 
takker  Dem  nu,  Hr.  Ross!  ...  her  er  saa  bitterlig 
koldt,  og  Mama  blir  altid  forkjølet  i  Theatret!" 

Ross  tog  Hatten  af,  hilsende  temmelig  overdre- 
vent; han  havde  ventet  et  eller  andet  Tegn  ...  blot  et 
af  de  kjendte,  kjække  Smil,  eller  et  Blik. 

Hans  Rolighed  havde  faat  noget  endnu  mere 
blegt  over  sig,  da  han  kom  hen  til  sin  Søster,  som 
han  fulgte  hjemover. 

,,Du  indser,  at  jeg  har  gjort  Fiasko!"  brød  han 
Tausheden. 

„Jeg  synes  heller,  det  staar  uafgjort  —  — 
Publikum  har  jo  slet  ikke  udtalt  sig,"  indvendte  hun 
trøstende. 

„Det  var  fuldstændig  Fiasko  ...  det  nytter  ikke 

at  Bælte  Sløifer  paa  den  Ting.    Det  slaar  nu  engang 

ikke  an og  saa  falder  man,  forsta'ar  Du!"  til- 

føiede  han  koldt. 

,,Du  tager  alt  saa  yderligt,  Thomasr* 

,, Aldeles  ikke,  —  jeg  tager  det  ganske  koldblodigt; 
...  men  ...  man  er  ikke  kvit  mig  med  dette!'' 

Da  de  kom  hjem,  saa  de  ude  fra  Haven,  at 
Stuen  var  stærkt  oplyst;  —  Fru  Ross  havde  et 
usædvanligt  Talent  til  med  smaa  Midler  at  gjøre  det 
festligt. 

„Stakkels  Mor,"  sagde  han  —  „hun  venter  nok 
alt  andet,  end  hvad  jeg  har  at  bringe!" 

Hun  stod  i  Døren,  da  han  kom  ind,  og  læste 
straks  alt  i  hans  Ansigt.  Hun  gik  hen  og  slog  Ar- 
mene om  ham. 

,,Nu,  hvordan  er  det  gaat,  Thomas?" 

,,Aa, ikke  som  jeg  havde  ventet.  Mor!" 

„Er  det  rigtig  galt?"  spurgte  hun  og  trykkede 
ham  fastere. 

,, Publikum  var  stum  som  en  Mur  hele  Tiden  — 
—  et  Par  Smaagutter  i  øverste  Rad  peb  tilslut  en 
Smule  ..." 

„Men  Stykket  kan  jo  for  den  Sags  Skyld  godt 
komme  til  at  gjøre  Lykke  iovermorgen!"  mente  Kir- 
stine. 

,, Umuligt,  det  ser  jeg  bedre  end  Du.  Det  har 
været  en  Skuffelse  for  d^em  alle  og  blir  ikke  opført 
mere  —  det  er  kort  og  godt  Sandheden  ... 

Det  er  saa  ondt  at  komme  med  dette  til  Dig« 
Mor!"  udbrød  han  og  trykkede  hende  atter  til  sig. 

„Men  Du  skal  nok  se,  det  skal  gaa  alligevel 

jeg  har  lært  det  utrolige  iaften  ...  „Saalænge  slaar 
de  mig,  til  jeg  slaar  dem"!"  og  han  begyndte  at  gaa 
frem  og  tilbage  og  smaaplystre,  idet  han  af  og  til 
afbrød  med  en  Bemærkning: 

„Stykket  mangler  dramatisk  Bygning!  ...  Endnu 
imorgen,  Mor!  begynder  jeg  paa  et  andet,  det  skal 
oprette  Nederlaget. 

Det  er  forfoausende,   hvor  jeg  har  været  blind, 

stærblind!  • Det  er  kanske  ogsaa  noget  af  det, 

Katharina  har  havt  paa  Anelsen;  —  hun  var  der 
laf  ten  ...  Nei  Tak,  Mor,  jeg  vil  ikke  have  Mad  ... 
det  er  Synd,  at  Du  skal  have  gjort  Dig  saa  megen 
Umage  med  Aftensbordet og  Blomsterne!" 

Han  lagde  sig  i  Sofaen  med  Panden  mod  en 
Pude  ... 

Moder  og  Søn  sad  alene  i  Stuen. 

Det  var  blevet  over  Midnat;  Stueuhret  pikkede, 

medens  hun  af  og  til  smaasnakkede  for  ham, 

talte  om  ham  som  Digter,  hvad  hun  ellers  aldrig 
pleiede  at  indlade  sig  paa.  Han  følte,  at  hans  kloge, 
hjertestærke  Moder  baade  troede  og  haabede  paa 
hans  Digterkald;  —  det  var  den  største  Trøst,  han 
i  denne  Stund  kunde  rækkes. 

Og  hvor  klar  og  dyb  var  ikke  hendes  Tanke,  me- 
dens hun  uden  at  vide  af  det  kunde  hente  op  af  sit 
indre,  som  af  en  Brønd,  Udtryk  saa  skjønne  og 
træffende!  Han  havde  jo  vidst  det  før,  men  aldrig 
forstaat  det  slig  som  i  denne  Aften,  da  hun  sagde: 
,,Du  har  megen  Enthusiasme,  Thomas,  men  liden 
Følelse;  —  det  er  den,  som  skal  udvikles  hos 
Dig!  ..." 

„Det  har  været  en  streng  Aften  baade  for  Dig 
og  mig,  Mor!"  han  laa  med  Haanden  under  Kinden 
og  stirrede  ud  i  Værelset. 

,,SaaIænge  jeg  ser,  at  dit  Mod  er  oppe»  Gutten 
min,  —  er  der  ingen  Fare;  og  nu  tænker  jeg.  Du 
lægger  Dig  og  stoler  paa  Vorherre,  som  har  hjulpet 
baade  din  Far  og  din  Mor  før  Dig  ...  Jeg  vil  se  en 
stærk  Søn!" 


Den  samme  Aften  kom  ogsaa  Advokaten  og  hans 
Hustru  hjem  fra  Theatret. 

Han  var  paa  det  rene  med,  at  Stykket  var  daar- 

ligt,  og  havde  desuden  en  Eftersmag  af,  at  Heltinden 
var  et  Forsøg  paa  at  give  Miss  Wilkens. 

Thebordet  stod  hyggelig  dækket  derinde;  men 
Advokaten  var  taus  af  sig. 

Han  var  mere  grætten,  end  han  egentlig  vilde- 
vise hende,  idet  han  nemlig  var  bleven  hindret  fra 
at  modtage  en  munter  liden   Indbydelse,   som  han 
havde  faat  i  Foyeren,  til  at  følge  med  ud  til  Crawbys, 
fordi  han  skulde  kjøre  sin  Hustru  hjem. 

„Hvordan  vil  Du  have  Theen,  min  Ven,  —  svag 
eller  stærk?" 

„Som  Du  vil  ...  det  er  ligegyldigt."  Han  tog 
Koppen  og  sad  grundende  og  rørte  op  i  den. 

„Du  glemmer  Fløden  ..." 

„Nu,  saa!"  —  men  han  tog  den  ikke. 

„Du  maa  spise,  min  Ven.  Jeg  er  alt  færdig,  Du, 
...  det  er  sent." 

„Nu,  hvad  synes  Du  om  Stykket?"  —  begyndte 
han. 

—  „om  Heltinden?" 

—  „kjedsommelig  larmoyant;  —  hun  skulde  na- 
turligvis betænkt,  hvad  hun  indgik  paa,  dengang  hun 
giftede  sig." 

,,Det  var  da  hellerikke  saa  godt  at  vide." 

,,Du  har  Ret  ...  Feilen  er  virkelig  den,  at  vore 
unge  Piger  ikke  har  Spor  af  Begreb  om,  hvad  det 
vil  sige  at  være  gift  ...  Bagefter  nytter  det  ikke  at 
holde  Larm,  —  om  én  blir  aldrig  saa  skuffet!"  Hun 
sagde  det,  som  hun  holdt  paa  at  sætte  en  Blomster- 
potte hen  fra  Gardinet  for  at  bevare  den  for  Natte- 
frosten. 

„Hvad,  Du  mener  da  vel  ikke?  ...  Du  er  da  vel 
ikke  vred  paa  mig  ...  fornærmet?" 

„Aldeles  ikke,  min  Ven!" 

„Elise!  —  —  angrer  Du,  at  Du  er  gift  med 
mig?" 

„Langtfra  ...  hvor  kan  Du  tro  det!  ...  Jeg  kom- 

mer  til  med  Tilfredsstillelse  at  gjøre  min  Pligt  og 
mere  end  det;  ...  men/'  hun  kastede  en  Rosenknop 
paa  Gulvet  og  traadte  paa  den  —  ,, Blomsten  er 
borte!" 

Advokaten  syntes,  Foden  blev  som  af  Jern;  han 
havde  aldrig  set  et  Menneske  se  saa  haard  ud. 

Han  sagde  intet,  men  tog  et  Lys  og  gik  ned  paa 
sit  Kontor.     Der  sad  han  til  sent  den  Nat  ... 

Der  var  biet  saa  mørkt  og  tørt  med  ét  ... 

Om  Morgenen  kom  hans  Hustru  bekymret  hen 
til  ham;  —  han  saa  bleg  ud. 

,,Du  forstaar  at  hævne  Dig,  Elise!''  sagde  han 
bedrøvet. 

„Du  ta'r  feil,  Henrik!   ..." 
.,,Skal  vi  ikke  mere  blive  lykkelige,  Elise?" 

„Aa,  det  var  jo  bare  en  ung  Piges  Romantik  fra 
min  Side  —  det  indser  jeg  saa  godt  ...  Jeg  er  da 
hellerikke  bare  et  Rosenblad,  og  Du  ingen  græsk 
Gude-Statue.  Det  er  godt  at  være  kvit  dette  over- 
spændte ideale  Snak,  vi  faar  ind  i  Opdragelsen;  ... 
men  det  koster  jo  at  komme  over  det  og  faa  fat  i 
Virkeligheden!  ..." 

Advokaten  svarede  ikke;  —  han  havde  faat  en 
venlig,  god,  for  Livet  resigneret  Hustru,  istedetfor 
hende,  som  han  med  Jubel  havde  havt  paa  sit  Fang! 


X. 

Det  gik,  som  Ross  havde  sagt,  —  hans  Stykke 
blev  ikke  opført  mere,  og  han  modtog  i  den  Anled- 
ning en  Tilmeldelse  af  Direktionen. 

At  der  desuden  vilde  vanke  alskens  Kritiker  i 
Pressen,  var  han  forberedt  paa,  og  for  at  undgaa 
unødigt   Sindsoprør   tog   han   straks   koldblodig,  fat 

paa  sit  nye  Arbeide.  „Naar  man  saa  mindst  mulig 
til  baade  Folk  og  Aviser,  maatte  man  dog  kunne 
undgaa  at  ærgre  sig!** 

Allerede  den  næste  Dag  kom  imidlertid  hans 
Fætter  Anton  op  til  ham  med  en  Avis  og  et  Ansigt 
fuldt  af  stille  Fortørnelse. 

Den  indeholdt  en  overlegen  affærdigende  Artik- 
kel  mod  Theaterdirektionen,  som  af  en  kunstig  op- 
skruet Opinion  om  Hr.  Ross's  Værd  som  Poet  havde 
ladet  sig  trykke  til  at  antage  et  Produkt,  der  i  saa 
høi  Grad  blottede  baade  Umodenhed  og  svigtende 
Digterevne. 

„Overhovedet"  —  endte  den  spottende  —  ,,er  en 
Forfatter,  der  engang  har  gjort  en  heldig  Debut,  at 
ligne  med  en  netop  optrukket  Flaske,  der  har  over- 
rasket med  en  usædvanlig  Buket  og  Smag.  Publi- 
kum, det  store  voksne  Barn,  er  meget  nysgjerrig 
efter  at  vide,  hvad  der  yderligere  kan  ligge  i  Kj æl- 
deren, og  meget  sangvinsk  i  sine  Forventninger;  men 
skuffes  det,  kaster  det  uden  videre  harmfuldt  Fla- 
sken bort  uden  saameget  som  at  se  til  den  Kant. 
Der  ligger  mangen  saadan  knust  Bouteille  og  over- 
tænker sin  Skjæbne  paa  Boghandlernes  Lofter  og  i 
Theater-Arkivernes  Hylder." 

„Nu,  hvad  synes  Du?"  spurgte  Agenten. 

„Der  er  intet  at  synes  om  det  ...  en  offentlig 
Mand  maa  finde  sig  i,  at  man  kaster  tilmaals  efter 

ham. Det  er  forresten  ikke  værdt,  at  Du  netop 

lader  Mor  se  det,  —  hun  kunde  ærgre  sig." 

Medens  Fætter  Anton  troede  alt  vel  og  stolprede 
plystrende  ned  ad  Trappen  igjen,  var  det  ander- 
ledes oppe  hos  Thomas.  Der  gik  et  helt  Uveir  in- 
deni ham. 

Hans  første  Følelse  havde  været  en  indigneret 
Forbauselse  over,  at  man  overhovedet  virkelig  endnu 
vovede  at  omtale  ham  paa  en  saadan  Maade!  Han 
havde  troet  sig  hævet  —  ialfald  over  den  Slags! 
—  nu. 

Dette  var  forresten  ikke  Løndals  Stil;  men  vel 
éd,  som  han  havde  inspireret  ...  „Det  blir  naturlig- 
vis læst  rundt  om  ...  En  er  jo  som  spyttet  paa  for 
hele  Byen!" 

,,Ho  ho!  —  saa  Du  ærgrer  Dig,  Thomas! 

—  Nei  Tak,  den  Glæde  skal  han  da  ikke  have!" 

Med  disse  Ord  kylede  han  Avisen  hen  i  en  Krog 
og  begyndte  foran  Speilet  med  Omhyggelighed  at 
knytte  et  nyt,  stribet  Halstørklæde. 

Han  skulde  dog  erfare,  at  Kritiken  denne  Gang 
ikke  agtede  at  stanse  saa  let.  Det  begyndte  forme- 
lig at  udarte  til  en  systematisk  Forfølgelse  gjennem 
forskjellige  Presseorganer,  idet  Spørgsmaalet  efter- 
haanden  vendtes  fra  selv  Stykket  til  en  tilsyneladende 
høist  upartisk,  men  nedrivende  Undersøgelse  om  Gyl- 
digheden af  hans  hele  literære  Virksomhed. 

At  disse  Udtalelser  gjorde  Virkning,  var  ikke 
til  at  tage  feil  af.  Han  saa  det  paa  sine  Omgivelser, 
paa  Antons  og  Kirstines  Ansigter,  paa  Tante  Rissas 
bekymrede  Mine,  og  han  kunde  ikke  undgaa  at  be- 
mærke det  ude  i  Byen  —  det  var  mærkeligt,  hvor 
man  glemte  at  hilse  paa  ham! 

De  første  Artikler  var  han  dog  kommet  nogen- 
lunde over.  Men  dette  daglige,  seigpinende  Dryp 
begyndte  at  overgaa  Taalmodigheden  ...  Man  vilde 
tydeligvis  Ikke  se,  —  blot  ganske  nøiagtigt  træde  ham 
ned  og  slette  ham  ud  af  Jordens  Overflade! 

Hvor  kogte  ikke  hans  Blod  efter  at  svare, 

istedetfor  saadan  at  staa  og  maatte  finde  sig  i,  at 
man  skjød  Pil  paa  Pil  i  én  uden  at  skulle  kny  — 

—  at  se  sit  Navn  rammes  og  falde  ned  Stykke  for 
Stykke! 

Han  holdt  paa  at  gaa  op  i  alle  disse  Ærgrelser 
og  Sindsbevægelser,  —  hans  Dag  gik  med  paa  dem, 
hans  Humør  blev  irritabelt,  saameget  mere  som  han 
maatte  indrømme  Kritiken,  at  der  virkelig  havde 
været  store  Feil. 

Efterhaanden,  som  han  begyndte  at  indse  dem, 

steg  samtidig  Følelsen  af  hans  Evne.  At  der  dog 
var  et  Sandskorn  af  Ret  i  alle  Angrebene,  var  igrun- 
den  befriende,  og  Tanken  om  næste  Gang  at  undgaa 
disse  Skjær  satte  Staal  i  ham. 

,,Naar  alt  kommer  til  alt,  har  de  kun  én  Maade 
at  ruinere  mig  paa,  og  det  er,  om  de  opnaaede  at 
ærgre  mig  slig,  at  jeg  ikke  aarker  at  arbeide!  Altsaa 
fremad!" 

Og  han  var  fra  nu  af  Jern. 

Kirstine  havde  alt  et  Par  Gange  udtalt  sig  til 
sin  Moder  om,  at  Katharina  i  den  sidste  Tid  ligesom 
trak  sig  tilbage  fra  dem;  men  Fru  Ross,  der  saa 
klarere  i  Forholdet,  undskyldte  hende  og  mente,  at 
Katharina  nu  havde  saa  mange  Pligter  i  sin  egen 
Kreds. 

Efter  det  Udbrud,  Katharinas  Følelser  tog  hin 
Theateraften,  havde  hendes  Sind  igjen,  som  før,  luk- 
ket sig  for  alt,  hvad  der  vedkom  Ross,  —  haardt  og 
bestemt  Dette  var  Blade  af  hendes  indre  Livs  Bog, 
der  maatte  forsegles  en  Gang  for  alle.  Hun  vilde 
virke  og  blive  et  nyttigt  Menneske;  —  hun  satte  sig 
med  en  vis  Lidenskabelighed  ind  i  den  Tanke. 

Der  stod  i  en  ensom  Time  foran  det  grønne  Bog- 
skab oppe  paa  hendes  Værelse  et  sidste  Slag  inde  i 
hendes  Bryst 

Hun  havde  fundet  frem  Ross's  Portræt  fra  Gutte- 
aarene  ...  Det  var  taget  paa  Glas.  Da  hun  havde 
løsnet  det  ud  af  Rammen,  stod  hun  en  Stund  og  saa 
paa  det,  indtil  hendes  Øine  blændedes  af  Graad. 

Der  faldt  en  Taare  ned  paa  Billedet.  Da  slettede 
hun  det  raskt  ud,  ...  omhyggeligt  ...  indtil  der  ikke 
var  Spor  igjen  at  se. 

Som  hun  stod  der  med  den  tomme  Glasplade, 
paakom  der  hende  en  Følelse  af  heftig  Anger.  Por- 
trætet  kunde  dog  uden  Skade  have  ligget  der  i  Skuf- 
fen ...  vendt,  længst  inde  og  underst  —  til  engang, 
naar  hun  blev  gammel,  ...  ensom  ...  hvidhaaret  ... 
Per  hang  sa€unange  Minder  sammen  med  det  ...  saa 

jublende  Forventninger!  Den  blev  alligevel  hendes 
Livs  rigeste  —  den  Tid,  hun  egentlig  havde  levet  ... 

Hun  troede  ved  at  holde  Glasset  mod  Lyset  endnu 
at  se  en  Anelse  af  Omridset  —  og  lagde  det  saa  i 
Rammen  ned  igjen. 

Det,  som  ikke  lidt  forundrede  hende,  var  den 
Iver,  hvormed  hendes  Fader  fulgte,  hvad  der  blev 
skrevet  om  Ross.  Han  gned  sig  ordentlig  i  Hæn- 
derne, naar  der  kom  noget  rigtig  drøit. 

Dette  var  stik  imod  hans  hele  Væsen  ellers,  og 
det  plagede  hende  at  se  ham  slig;  det  var,  som  han 
tabte  noget  af  sin  vante  tunge  Værdighed  ved  det. 
Dette  smaalige  Had  hos  ham  var  hende  tillige  saa 
uforklarligt;  thi  saadant  laa  dog  saa  aldeles  udenfor 
hans  Karakter! 


Ross  havde  i  denne  Tid  ikke  havt  videre  Lyst 
til  at  gaa  ud  til  Crawbys. 

Da  han  saa  en  Dag  kom  der,  traf  det  sig  saa 
uheldigt,  at  der  ikke  var  andre  at  faa  itale  end 
Mrs.  Crawby.  Hun  sad  i  en  Pudestol,  der  var  rullet 
hen  til  Vinduet,  med  en  Skammel  under  Fødderne 
og  en  Bog  paa  Fanget  og  gav  af  og  til  Papegøien  i 
Buret  et  Sukkerstykke  af  en  Skaal,  der  stod  lige  ved 
paa  en  af  Etagererne  i  Blomsterbordet. 

Hun  rakte  ham  særdeles  venligt  Haanden  og 
beklagede  meget,  at  han  idag  bare  skulde  træffe 
hende;  baade  hun  og  hendes  Mand  havde  daglig  sav- 
net ham. 

,,De  véd  ikke,  hvor  gjerne  vi  havde  set  Dem 
netop  i  denne  Tid." 

Nu  først  bemærkede  han,  at  hun  saa  forgræm- 
met ud. 

,, Sidney  er  ikke  rask,"  forklarede  hun,  „han  er 
biet  saa  underlig  melankolsk,  og  vi  ser  ham  saa 
lidt  nede  hos  os  om  Dagene  ...  Crawby  frygter  for, 
at  det  kan  være  en  Følge  af  hans  Fald  paa  Kjøre- 

turen  i  Vinter  —  og  jeg  har  ikke  modsagt  ham;  ... 
men  jeg  tror  nu,  det  kan  stikke  i  noget  andet.  Jeg 
har  ikke  villet  sige  ham  det...  det  er  saa  ondt,  naar 
Børnene  ikke  forliges  ...  men  jeg  er  bange  for,  det 
er  rent  ud  Uvenskab;  —  han  taaler  næsten  ikke  et 
Ord  af  Annie. 

Der  er  ingen,  som  forstaar  at  tale  med  ham 
som  De"  —  hviskede  hun  bevæget  —  „kunde  ikke 
De  ...  prøve  paa  at  virke  paa  ham.  Annie  er  saa 
ulykkelig  over  det!" 

„Jeg  skal  gjeme  forsøge  mit  bedste,  Mrs.  Crawby 
—  Er  han  ovenpaa  nu?" 

„De  maa  endelig  ikke  lade,  som  De  har  hørt 
noget"  ... 

Ross  tog  Trapperne  i  nogle  Skridt  og  bankede 
raskt  paa  Døren. 

„Hvem  der?"  —  lød  det  barskt. 

„Mig Ross!" 

,,Aa,  —  saa! Velkommen,  Velkommen!  — 

Hvem  har  De  talt  med  dernede?" 

„Med  Deres  Moder  —  —  Deres  Fader  og  Miss 
Wilkens  er  ude"  ... 

„Nu  saa!"  udbrød  han  lettet  og  drog  ham  ved 
Haanden  ind  i  Værelset.  Han  havde  et  ualmindelig 
tungsindigt  Udtryk.  „Vi  har  ikke  set  Dem  siden 
Theateraftenen" 

„Jeg  har  havt  det  eaa  travlt  ...  med  et  nyt  Ar- 
beide." 

,,De  er  lykkelig,  som  har  det  travlt. 

Jeg  vil  ogsaa  have  det  travlt!"  —  udbrød  han 
og  begyndte  at  gaa  op  og  ned  ...  „arbeide  som  en 
Hest!  —  det  er  Arbeidet,  som  beskytter  Mennesket 
...  Nei,  det  er  ikke  lykkeligt  at  have  mange  Penge, 
Ross"  ... 

„Saa  kast  dem  væk!"  spøgte  Ross. 

„Det  er  netop  Ulykken,  —  man  hverken  bør  eller 
vil  eller  kan  det;  ...  men  hvem  af  os  to  tror  De  er 
lykkeligst?" 

„Jeg  bankes  i  Aviserne  hele  Dagen." 

,,Saa. Men  gjør  Dem  det  dog  mage- 
ligt! —  en  Cigar!  ...  Saa,  De  har  Aviserne  paa  Nak- 
ken —  for  Stykket? Apropos!"  —  sagde  han 

spydigt  —  ,,Er  De  i  Naade  hos  Annie? hun  er 

naturligvis  usynlig"  ... 

,,Ja,  eftersom  hun  er  ude  med  Deres  Fader."  — 
Sidneys  Mistænkelighed  var  jo  rent  ud  udartet  til 
en  fiks  Idé! 

,,Det  er  jo  en  rigtig  ægte  gammeldags  Bibel, 
De  der  har,"  bemærkede  Ross  for  at  afskjære  The- 
maet  og  gik  hen  til  Bordet  og  bladede  i  den  ... 
,, gamle  Træsnit"  ... 

,,Det  har  været  min  Oldefaders;  han  begyndte 
som  simpel  Arbeider  i  en  af  de  Kulgruber,  som  vi 
nu  eier.  Ja,  han  var  lykkelig,  —  han  aad  sit  Brød 
i  sit  Ansigts  Sved!" 

Han  stod  ved  Siden  af  Ross,  medens  denne  bla- 
dede i  Bogen  og  betragtede  Træsnittene  ... 

,,Saadant  har  en  stor  Ærværdighed  ved  sig,"  be- 
mærkede Ross. 

,,Ja,  jeg  tænker  mig  altid  min  Oldefaders  kullede 
Fingre  foldede  over  Bogen.  Hele  min  Barndom 
igjennem  læste  Fader  hver  Morgen  et  Kapitel  for 
Huset"  ... 

,,Véd  De  hvad,   Mr.   Sidney!  —  Var  jeg  i  Deres 

Sted,  vilde  jeg  gjøre  Alvor  at  Tingen tage 

fat  i  noget  ...  Et  Par  Skuldre  som  Deres  er  til  for 
at  bære  noget  i  Verden!  —  I  Mangel  af  det  kommer 

De  til  at  faa  læsset  paa  Dem  det,  De  ikke  vil 

et  Bjerg  af  Spleen  og  Griller.    Indbild  Dem,  at  De  er 
Deres  egen  Oldefader"  ... 

,, Indbildninger,  Tak!  ...  men  De  siger  virkelig 
noget!  Jeg  kunde  overtage  disse  fortvivlede  norske 
Gruber  ...  Der  skal  baade  Studium  og  Slæb  til  at  faa 
den  Sag  til  at  gaa;  —  men  saa  kan  der  ogsaa  blive 
noget  stort  af  det"  ... 

„De  maa  tage  i  med  begge  Næver  ...  al  Deres 


161 


Magt  —  Ikke  saadan  bare  med  en  Smule  af  Man- 
den   gifte  Dem  og  plante  Hus  og  Hjem  i  det! 

jegr  tænker  nok,  De  da  skulde  finde  Dem  ander- 
ledes tilfreds  end  med  dette  ...  dette" 

Han  saa  sig  om  paa  Væggene  og  paa  en  Finne- 
dragt,  der  hang  med  fuld  Udrustning  paa  et  Stativ 
i  Krogen. 

...  ,, Driverliv!  —  sig  det  kun,  der  er  ikke  Ord 
usle  nok  for  det"  —  udbrød  han  heftigt. 

Ross's  stille  Tanke  var,  at  dette  kunde  være  godt 
ogsaa  for  andre  end  Sidney;  —  Miss  Wilkens's  Til- 
værelse holdt  jo  paa  at  blive  umulig. 

—  Mr.  Sidney  gik  bagefter  frem  og  tilbage  paa 
sit  Værelse  med  faste  Skridt.  Han  følte  sig  pludse- 
lig  saa  stærk;  med  det  oprindende  Forsæt  kom  der 
nyt  Liv  i  ham. 

Det  var  naturligvis  bare  Lediggang  —  det,  at  han 
selv  følte  sig  svag,  der  havde  bragt  ham  til  at  frygte 
Annie!  Han  fordybede  sig  i  allehaande  Planer  for 
en  ny,  kraftig  Virksomhed  ...  hentede  sin  stolte 
vakkre  Brud  over  i  England  for  sammen  med  hende 
at  begynde  et  nyt  Liv;  —  —  den  uværdige  Svag- 
hed, han  her  saalænge  med  aabne  Øine  var  sunket 
ned  i,  skulde  og  maatte  han  rive  sig  ud  af!  ...  Han 
opgjorde  sig,  hvorledes  han  med  det  første  vilde  reise 
over  til  England  for  at  sætte  sig  ind  i  Bedriften. 

Han  havde  ikke  følt  sig  saa  freidig  og  glad 
paa  længe.  Det  var,  som  han  havde  vundet  en  hel 
Seir. 

Dernede  vekslede  han  den  Dag  et  Par  naturlige 
Ord  med  Annie;  men  hun  undgik  ham  øiensynlig,  og 
der  laa  som  en  skjult  Spot  om  hendes  Læber. 

—  Om  Eftermiddagen  hørte  han  oppe  paa  sit 
Værelse  lette  springende  Trin  knirke  i  Trappen  ... 
Det  bankede  paa. 

Det  var  Annie;  —  hun  skulde  blot  i  Hast  levere 
ham  et  Brev  fra  hans  Kjæreste  og  holdt  alt  paa  at 

Jonas  Lie:   Samlede  Vcrker.    III.  ^^ 

trække  sig  tilbage,  da  han  bemærkede,  at  hun  bar 
en  let  opheftet  Skøitedragt. 

,,Hvad,  Annie,"  spurgte  han,  „skal  De  ud?" 

,,Ja,  det  er  derfor,  jeg  har  Hast,  —  jeg  skal  ned 
og  se  paa  Skøitefesten  iaften"  ... 

,,De,  —  hvem  med?" 

,,Mr.  Campbell  og  Papa  har  lovet  at  følge  mig 
...  Jeg  glæder  mig  virkelig  til  det.  Der  skal  illu- 
mineres; —  jeg  har  det  fra  selve  vor  berømte  Løit- 
nant" 

,,Hvem?  Løitnanten  fra  Ballet  ...  den  dekorerede 
Nar!  —  Er  han  endnu  her?" 

,,Det  er  muligt,  at  De  finder,  han  er  naragtig, 
Mr.  Sidney!  Jeg  finder  nu  ikke  det  ...  han  er  en 
af  de  interessanteste  Mænd,  jeg  har  stødt  paa!" 

„Naturligvis,  dog  næst  denne  Hr.  Pregel,  — 
som  underholder  Dem  saa  vittigt?  ...  Det  er  en  Cy- 
niker,  hvis  Selskab  De  skulde  unddrage  Dem,  Annie," 
sagde  han  koldt. 

,,Aa,   Pregel  er  som  en  fransk  Morskabsbog  — 

gruelig  underholdende; men  den  anden,  det 

er  Virkeligheden  selv  i  Krudt  og  Blod!  —  Det  skulde 
være  kjedeligt,  om  han  reiser  saa  snart,  som  han 
har  sagt,"  tilføiede  hun  lidt  vemodigt  og  skyndte  sig 
igjen  nedover  Trapperne. 

Mr.  Sidney  gik  hen  og  satte  sig. 

Han  reiste  sig  igjen  og  gik  frem  og  tilbage  en 
lang  Stund. 

Der  paakom  ham  en  mægtig  Lyst  til  dog  taften 
at  gaa  ned  paa  Isen  ...  kun  i  al  Ubemærkethed,  for 
at  se  en  Smule  paa  Annie  og  denne  Løitnant. 

Det  kjæmpede  i  ham,  voldsommere  og  voldsom- 
mere, eftersom  det  led  henimod  Tiden. 

For  at  berolige  sig  satte  han  sig  ved  Siden  af 
Lampen  til  at  læse  et  af  de  Steder  i  Bibelen,  hvor- 
over hans  Sjæl  havde  stridt  op  igjen  og  op  igjen  i 
den  sidste  Tid: 

i.Og  jeg  fandt  en  Ting  bedskere  end  Døden:  en 

Kvinde,  hvis  Hjerte  var  som  et  Jægergarn,  og  hvis 
Hænder  var  som  Baand;  —  den,  som  er  god  for  Her- 
rens Ansigt,  skal  undkomme  fra  hende;  men  en  Syn- 
der skal  fanges  ved  hende." 

Han  læste,  men  han  følte  selv,  at  han  ikke  fulgte 
med  længer;  —  hans  Tanker  var  nede  paa  Isen; 
Ordene  blev  ligesom  til  Dunst  for  ham.  Bladet  til 
en  graa  Is  med  lav  Taage  paa  under  hans  Øine,  og 
hans  Pande  svedede  koldt. 

Han  slog-  pludselig  Bogen  sammen  og  stillede 
sig  grublende  henne  ved  Vinduet,  hvorfra  han  kunde 
se  de  straalende  kulørte  Indgangsporte  til  Skøite- 
banen,  der  var  festligt  oplyst.  Baalene,  som  man 
kastede  Ved  paa,  farvede  hele  Himlen  med  et  rød- 
ligt Brandskjær. 

Han  stod  dødsbleg  og  syntes,  han  saa  Skikkel- 
serne dernede. 

Han  slukkede  Lampen,   men  blev   endnu  staa- 

ende  der  i  Mørket. Hans  Forlovedes  Brev  laa 

ulæst  paa  Bordet. 

En  Stund  efter  gik  den  høie,  blonde  Englænder 
i  den  graa  Overfrak  mellem  den  brogede  Mængde 
nede  paa  Isen,  hvor  Smaag^tter  og  Piger  fo*r  om 
med  kulørte  Lampetter,  som  Kolibrier. 

Han  saa,  hvor  Annie  færdedes,  og  holdt  sig 
længst  borte;  men  deres  Øine  mødtes  alligevel. 

Hvilken  stoltblikkende  Ild  der  lyste  i  hendes,  — 
medens  en  let  overseende,  næsten  medlidende  Ringe- 
agt dirrede  paa  Læben,  og  hun  straks  vendte  sig  til 
den  unge  Officer. 

Han  gik  et  Øieblik  hen  og.  forklarede  ligegyldigt, 
at  han  af  Nysgjerrighed  dennegang  havde  lagt  sin 
Aftentur  henover  Isen;  —  nu  gik  han  hjem.  Annie 
saa  ikke  videre  paa  ham. 

...  Den  Løitnant  holdt  paa  at  gjøre  ham  gal  ... 
og  han  saa  saa  klart,  som  to  og  to  er  fire,  at  hun 
havde  gjort  det  blot  for  at  pine  ham!  —  Han  hadede 
hende. 

11* 

Han  følte  en  hemmelig  Sjælens  Skræk  ...  Skulde 
han  være  stedt  i  en  Malstrøm,  hvor  ingen  Haand 
paa  Roret  længer  nyttede?  ... 


Den  følgende  Dag  laa  Miss  Wilkens  under  Mu- 
siktimen i  en  Gyngestol  med  Fødderne  paa  en  lav 
Taburet. 

Hun  knaskede  paa  Slikkerier  og  læste  meget 
interesseret  i  Dagens  Avis  en  Artikel  .om  Ross,  me- 
dens Pregel  spillede. 

Der  herskede  ingen  Aftale  mellem  dem  om  det, 
men  begge  var  noksom  interesserede  i,  at  Karakteren 
af  en  Musiktime  overholdtes,  saa  de  kunde  bevare 
sin  Underholdning  i  Fred  for  Husets  øvrige  Med- 
lemmer. 

En  af  hans  morsomste  Kunststykker  var  at 
,, spille  Miss  Wilkens"  og  give  den  Afveksling  af 
Eftertryk,  flygtigt  Jasker!  og  Utaalmodighed,  der  var 
hendes  Manér. 

Han  var  biet  lidt  rundrygget  og  fed  den  Vinter, 
og  de  hvide  Hænder  var  maaske  en  Kjende  blødere. 
Men,  som  han  sad  der  ved  Pianoet  med  det  bølgende 
sorte  Haar,  saa  han  genial  ud. 

Han  anslog  stærkt  en  Slutningsakkord  og  dreiede 
sig  imod  hende,  saa  Taburetten  knagede. 

,,Puh!  —  nu  har  jeg  spillet  et  helt  Kvarter  for 
Mama  og  Papa.  Véd  De  hvad,  —  det  er  en  Smule 
anstrængende  ...  Andetsteds  lader  vi  Eleverne  spille 
for  os"  ... 

Him  saa  knap  hen  paa  ham:  —  ,,Er  De  kjed  af 
det,  kan  De  gaa!" 

,,Jeg  vil  just  ikke  sige,  at  det  var  Meningen  med 
min  Udtalelse,  men  dersom"  ... 

,,Snak,  —  bliv,  siger  jeg! men  det  er  dog 

til  syvende  og  sidst  Dem,   som  har  indbildt  os  alt 

dette  om  Deres  udpebne  Ven; han  levnes  jo 

ikke  Ære  for  fire  Skilling! 

Og  saa  har  vi  Stakler  ivinter  ageret  Stagen  for 

dette  Lys for  hele  Byen  ...  Jeg  stolede  virkelig 

paa  Dem  —  jeg  troede  ikke,  De  var  dum,  Pregel  ... 
Nu  er  det  ogsaa  Deres  Sag  at  sørge  for,  at  vi  blir 
ham  kvit  paa  en  pen  Maade!'* 

,,Han  er  min  Ven!"  —  sagde  han  med  komisk 
Pathos. 

„Tøv!" 

,,Jeg  mener  det." 

,,Han  ligger  ikke  i  Deres  Interesse  I" 

,,Hvor  jeg  beundrer  Deres  elskværdige  Ligefrem- 
hed; men  han  er  virkelig  min  Ven  ...  De  ser  tilfæl- 
digvis hellerikke  ganske  klart  denne  Gang;  han  vil 
rcise  sig  igjen!"  ^ 

Hun  satte  sig  op  i  Stolen  og  grundede  en  Stund 
med  Haanden  under  Kinden  —  „Saa  De  tror  det?" 

...  „at  det  muligens  kunde  være  værdt  at  tage 
ham  til  Naade  igjen?  —  Ja!"  —  udfyldte  Pregel 
ironisk. 

,, Timen  er  færdig De  er  ufordragelig!" 

,,De  kan  ikke  undvære  mig." 

„Jeg?" 

...  ,, mellem  disse  —  Kænguruher Neil" 

...  ,, Tillad,  Mama  og  Papa  er  ikke Kæn- 
guruher!" 

„Mr.  Sidney  kanske  heller  ikke?" 

,,Jo  han!"  lo  hun. 

Han  reiste  sig  og  greb  efter  sin  Hat;  men  hun 
snappede  den  og  holdt  den  bag  paa  Ryggen: 

,,Her  er  saa  grænseløst  kjedeligt,  —  ikke  et 
Menneske  iaften!  ...  nu  er  ogsaa  Advokat  Linstow 
borte"  ... 

„Det  kan  De  naturligvis  takke  hans  Frue  for"  ... 

,,Vil  De  vide  min  Hjertens  Overbevisning,  Pre- 
gel? Med  alle  Deres  mange,  mange  Feil  er  De  tu- 
sinde Gange  mere  genial  end  Ross!" 

„De  har  der  en  høist  behagelig  Anskuelse; 

men,  tør  jeg  spørge,  hvori  løber  den  ud? skal 

jeg  hente  Ross?" 

„De  er  kjedsommelig  idag!" 

,,Jeg  har  kun  en  Smule  klart  Hoved; paa 

den  anden  Side  indrømmer  jeg,  at  Fraser  kan  være 
fortryllende." 

„Nu  ja,  —  gjør  da,  som  De  vil!  ...  Men  derfor 
ikke  just  netop  saa  straks  ...  i  disse  første  Dage, 
forstaar  De  ...  lidt  nærmere  henimod  Tiden,  naar 
vi  skal  reise  i  Sommer  ..." 

,,Ah,  —  —  ja,  ja  —  befal!"  sagde  han  non- 
chalant bukkende,  idet  han  gik  ...  „De  véd,  jeg  er 
Deres  Slave  i  ét  og  alt!" 

Da  Ross  næste  Gang  kom  did  ud  —  som  han 
pleiede  en  Timestid  før  den  sædvanlige  Visittid  — 
var  Døren  lukket  til  Værelset  indenfor,  hvor  Miss 
Wilkens  spillede  med  Pregel. 

I  Stuen  sad  den  gamle  Gentleman  og  grublede 
over  en  Reisebog  for  Norge  —  de  agtede  at  foretage 
en  Tur  igjennem  Landet  til  Sommeren. 

Det  var  nu  ogsaa  biet  nødvendigt  for  Sidneys 
Skyld.  Det  var  hans  Bøn,  at  Ross  maatte  være  med 
dem,  og  Ross  sad  og  forklarede  ham  Ruter  en  hel 
Time. 

Det  interesserede  ham  i  Begyndelsen,  men  blev 
siden  kun  et  Paaskud  til  at  blive,  indtil  Miss  Wil- 
kens maatte  komme. 

Dette  lod  imidlertid  til  at  skulle  vare  i  det  uende- 
lig6>  og  han  bestemte  sig  tilsidst  til  at  gaa. 

,,Skal  jeg  kunne  være  med  paa  Turen  i  Sommer, 
maa  jeg  arbeide  temmelig  strengt  nu,"  forsikkrede 
han,  ,, nødvendigvis  bruge  hver  Dag." 


Der  gik  Uger,  hvor  Ross  fremdeles  arbeidede 
febrilsk,  saa  at  sige  Dag  og  Nat.  Det  var  et  Opbud 
af  Aand  og  Fantasi,  alle  hans  Kræfter  ...  en  tabt 
Redoute,  r>om  skulde  gjenerobres. 

Hvor  stærk  han  var,  det  havde  han  ikke  engang 
selv  begrebet  før  nu,  han  ligesom  hørte  Vingerne  af 
sin  egen  Genius  suse,  og  at  der  var  Kløer,  det  skulde 
muligens  ogsaa  nogle  af  de  Herrer  Kritici  faa  sande! 
...  I  Forhold  til  Offentligheden  var  den  Følelse,  som 
brød  sig  indeni  ham,  alt  andet  end  ærbødig  Under- 
kastelse. 

De  faa  Gange,  han  havde  vist  sig  ude  hos  Craw- 
bys,  havde  Miss  Wilkens  hilset  særdeles  venligt  paa 
ham;  men  noget,  der  lignede  de  vante  fortrolige  Sam- 
taler paa  tomandshaand,  var  det  ikke  kommet  til. 
Han  var  bleven  ømfindtlig  og  kunde  ikke  overtale 
sig  til  at  nærme  sig  hende  igjen,  før  han  stod  med 
vundet  Slag. 

Et  Glimt  af  Tvivl,  om  hun  maaske  dog  med 
Villie  unddrog  sig  ham,  havde  han  skudt  fra  sig 
som  baade  ham  selv  og  hende  uværdig.  Eftertanken 
sagde  ham,  at  hun  havde  været  kold,  fordi  han 
ikke  havde  nærmet  sig  hende  efter  Stykket  ...  Hun 
havde  naturligvis  ventet  det,  og  han  —  stolt  og  saar 
og  smaallg,  som  han  nu  engang  var,  —  havde  der 
skuffet  hende! 

Og  dog  —  saa  inkonsekvent  er  Mennesket  —  blev 
hans  Gang  didud  sjeldnere.  Han  vilde  dog  nok 
alligevel  set  noget  mere  fra  hendes  Side,  selv  om 
det  havde  været  Tegn  paa  Fornærmelse,  istedetfor 
denne  Venlighed,  hvori  hun  altid  ligesom  gled  fra 
ham.  Han  gjorde  sig  ikke  rede  for  denne  sin  Fø- 
lelse; han  gik  nu  op  i  det  ene  og  altopslugende  — 
at  arbeide. 

Hans  Moder  fortalte  ham  ikke,  at  den  tidligere 
saa  villige  Kreditor  igjen  havde  opsagt  Prioriteten 
i  deres  Hus.  Det  var  en  Bekymring,  hun  længst 
mulig  fik  bære  alene;  men  efter  alt,  hvad  hun  for- 
stod, var  der  kun  liden  Udsigt  til,  at  de  næste  Vin- 
ter skulde  bo  i  deres  kjære,  gamle  Hjem  og  kalde 
det  deres  eget. 

Man  var  alt  over  de  lange  Vaarmaaneder  med 

den  isende  Vind,  den  stikkende  Solhede  og  de  smud- 
sige Sneflekker  oppe  i  Bakker  og  Lier.  Treeeme  og 
de  brune  Marker  havde  staaet  i  en  uhyggelig  Tørhed 
og  ventet  paa  de  Par  velsignede  Regndage,  der  med 
et  Trylleslag  skulde  vække  hele  Vegetationen. 

De  kom,  og  nu  stod  Luft  og  Hav  og  Jord  pludse- 
lig i  sittrende  Sommervarme;  Fuglene  sang,  Hæg  og 
lyse  Bjerke  duftede,  Frugttræerne  stod  med  Driver 
af  Blomstersne  i  Grenene. 

Ross  gik  hjemme  i  Haven  iblandt  dem,  men 
lagde  lidet  Mærke  til  det;  han  stod  oppe  i  Kvistvin- 
duet og  saa  ned  paa  al  den  hvide  og  lyserøde  drys- 
sende Flor,  hvori  Humlerne  summede;  men  hans 
Tanker  var  der  ikke,  —  han  arbeidede.  Han  var 
gaat  ind  i  sit  Værksted,  da  det  var  Vinter,  og  dens 
Mørke  og  stængende  Ismur  varede  for  ham,  indtil 
hans  Værk  var  færdigt. 


XI. 

Man  var  i  Slutningen  af  Juli.  Sommervarmen 
laa  hed,  støvet  og  trykkende  over  Byens  Tage,  Kvist- 
værelserne var  ensbetydende  med  Blykamre. 

Ross's  Stykke  var  færdigt  og  indleveret  til  The- 
atret,  og  det  stormede  indeni  ham  efter  at  komme 
ud  fra  det  kvalme  Fængsel. 

Han  følte,  at  han  trængte  til  at  styrke  sig  oven- 
paa  alt  det  forcerede  Arbeide. 

Medens  han  selv  valgte  sig  en  videre  Rute,  send- 
tes Kufferten  direkte  hen  til  den  naturskjønne  Fjeld- 
bygd vestenfor  Dovre,  hvor  Crawbys  tilbragte  Som- 
meren, efter  at  have  indrettet  sig  i  alle  Maader 
komfortabelt  paa  en  af  de  bedste  Gaarde.  Pregel, 
der  paa  deres  Indbydelse  var  med,  havde  i  dette 
Stykke  været  dem  en  uvurderlig  Hjælper. 

TI,  tolv  Dage  efter  befandt  Ross  sig  med  Rand- 
selen paa  Ryggen  paa  den  anden  Side  af  Lang- 
fjeldene. 

Han  havde  paa  Turen  øinet  Randen  af  Jotun- 
heimens  fantastisk-glittrende  blaa  og  melkehvide 
Tinder,  og  Klokken  tre  om  Morgenen  paa  Justedals- 
bræen  set  Solen  staa  op  over  Skagastølstindeme  i 
tusinde  Kulører,  medens  Blaamanden  paa  Sydsiden 
af  Sognefjorden  stod  rosenrød.  Han  havde  følt  sig 
opløftet,  som  aldrig  før,  af  Høifjeldets  vilde  Storhed 
og  høitidelige  Stilhed,  hvori  Skabningens  Ve  ligger 
bundet  lig  et  stumt  Stendigt  indtil  Dommedag. 

Han  havde  nedenfor  taget  Indtrykket  af  Jørund- 
fjordens  sønderrevne  Vildhed  og  af  den  stolte  Ind- 
gangsport til  Norangfjorden,  hvor  Fjeldene  løfter  sig 
med  næsten  lodrette  Vægge  femtu^ind  Fod  op  fra 
Vandspeilet,  medens  Snebræen  skinner  imod  én  inde 
fra  Dalbunden  ... 

I  Begyndelsen  af  Turen  havde  Katharina  op- 
taget hans  Tanke  ikke  saa  lidt.  Han  havde  ikke 
set  hende  siden  hin  Theateraften,  og  han  havde 
oftere  i  høi  Grad  længtet  efter  at  tale  med  hende 
og  havt  Lyst  til  ogsaa  denne  Gang  at  oplæse  sit  Ar- 
beide  for  hende;  men  Erindringen  om,  hvor  koldt 
hun  atter  og  atter  havde  mødt  hans  Fortrolighed, 
og  kanske  ikke  mindst  ydmyget  Stolthed,  fordi  hun 
sidst  havde  faat  saa  blodig  Ret  med  Hensyn  til  hans 
Stykke,  havde  stanset  ham. 

Nu  havde  Kirstine,  Dagen  før  han  reiste,  i  dy- 
beste Hemmelighed  betroet  ham,  hvad  Katharinas 
Søster  Johanne  igjen  havde  betroet  hende,  at  den 
unge  Grosserer  vestenfra,  der  boede  som  Gjæst  hos 
Linstows  i  forrige  Aar,  havde  anholdt  om  Katha- 
rinas Haand,  og  at  hun  i  den  Anledning  havde  havt 
en  haard  Kamp  at  bestaa  med  sin  Fader  ... 

Han  kunde  ikke  for,  at  dette  beskjæftigede  ham. 
At  Katharina  svarede  Nei,  fandt  han  kun  ganske 
naturligt;  men  Tanken  fulgte  ham;  —  der  var  noget 

i  de  fine,  skavlede  Tinders  Høilied  og  Renhed,  der 
altid  vilde  forbinde  sig  med  hendes  Billede  —  — 
noget  rent  og  midiefagert!  ... 

Men,  eftersom  han  nærmede  sig  sit  Bestemmel- 
sessted, og  han  begyndte  at.  regne  Dagene,  inden 
hvilke  han  kunde  være  fremme,  blev  dog  alt  det 
store,  og  herlige,  han  saa  om  sig,  kun  til  en  Festvei 
hen  til  Gjensynet  med  Annie  Wilkens. 

Han  saa  hendes  Skikkelse  i  Morgen-  og  Aften- 
solens farverige  Eventyr  og  gik  og  digtede  hende, 
som  selv  var  et  saa  uforligneligt  Naturbarn,  ind  i 

en  vild,  norsk  Dal han  mødte  hende  der  i  et 

Stevnemøde  indunder  Bjerkfelien,  medens  Maanen 
skinnede  og  Elven  suste  —  Ansigt  til  Ansigt. 

Nu  vilde  han  tale  ...  sige  hende,  hvor  han  havde 
længtet  ...  ventetl 

Den  sidste  Nat  havde  han  tilbragt  næsten  søvn- 
løs af  Spænding  paa  en  lideK  Sæter  i  Fjeldmarken, 
kun  to,  tre  Mile  fra  Mr.  CrÉiwbys  Opholdssted. 

Han  vidste,  at  han  var  ventet,  —  han  skulde 
været  der  alt  for  tre  Dage  siden;  men  al  denne  Na- 
turherlighed, som  han  før  saa  lidt  kj endte  til,  havde 
udøvet  en  koglende,  næsten  berusende  Magt,  og  han 
havde  lagt  Omveie  for  at  se  mere. 

Han  saa  nu  ud  som  en  ægte  Turist,  —  mager, 
med  sønderflængede  Klæder  og  en  Hat,  der  sad  som 
et  sandt  Jammerbillede  paa  det  solbrændte  Ansigt, 
og  Panden  delt  med  en  hvid  Rand  oppe  under 
Skyggen. 

Det  var  først  paa  denne  sin  Gang  ned  imod 
Bygden,  at  han  begyndte  at  tænke  over  det  Ud- 
seende, hvormed  han  skulde  præsentere  sig. 

Resultatet  af  hans  Betragtninger  var,  at  han 
besluttede  sig  til  først  at  komme  til  Gaards  sent  ud 
paa  Aftenen,  da  hans  flærrede  Benklæder  og  øde- 
lagte Frakke  nogenlunde  maatte  kunne  unddrages 
Opmærksomheden,  indtil  han  Ak  fat  paa  sin  Kuffert. 

—  Solen  holdt  alt  paa  at  klæde  Koller  og  Nuter 

med  sin  sidste  Rødme,  da  Ross  stod  og  iagttog  Byg- 
den fra  en  Bjerkeli  nede  i  den  bratte  Aeushøide. 

Hvilken  mild  Aftenstemning  der  laa  over  det 
hele!  ...  og  dernede  færdedes  Annie!  ...  Der  hørtes 
Lok,  Klang  af  Kobjelder  og  fjerne  Stemmer  ...  Nogle 
slupne  Heste  stod  tilknæs  i  Græsset  og  stampede  ved 
Siden  af  ham. 

Det  var  et  i  steile  Fjelde  indskaaret  Dalføre, 
hvor  der,  Stup  i  Stup,  fossede  en  Elv  nedover  vilde 
Stenblokke,  indtil  den  delte  sig  om  en  Gaard,  der, 
med  Sol  endnu  i  Ruderne,  tronede  paa  Fanget  af 
en  høi,  grøn  Vold,  og  som  da  ogsaa,  efter  hvad  en 
G j ætergut  forklarede  ham,  hed  Fagervold.  „Det  var 
der,    de   engelske   boede." 

Han  saa  hende  næsten  som  i  et  Huldre-Eventyr. 

Nedenfor,  hvor  man  endnu  øinede  Spiret  af  en 
Trækirke,  gjentog  Elven  den  samme  Deling,  kun  i 
større  Maalestok  ...  Gaardene  hed  et  langt  Stykke 
nedover  allesammen  Vold:  „Storvold",  „Bjerkevold", 
„Kirkevold";  —  men,  hvor  matte  og  hverdagslige  saa 
de  dog  ikke  alle  ud  imod  Fagervoldl 

Længer  nede  stansede  han  igjen. 

Et  Selskab  af  Damer  og  Herrer  bevægede  sig  mel- 
lem Furutræeme  i  Lien  paa  den  anden  Side  af  Elven 
...  Han  skimtede  et  Par  Studenterhuer  og  nogle  Da- 
mer i  røde,  hvide  og  blaa  Kjoler  og  troede  at  se 
Pregel  støtte  Mrs.  Crawby  nedover  den  bratte  Sti. 
Et  Stykke  bagefter  kom  et  Par  ...  Damen  i  Reise- 
dragt med  hvidt  Slør  paa  Hatten. 

Han  skulde  vel  kjende  den  slanke,  raske,  smidige 
Skikkelse  mellem  Træerne! 

Det  var  Annie  ! —  hun  gik  med  Mr.  Sidney  ... 

Et  Blik  paa  Afstandene  sagde  ham,  at  han  ved 
en  resolut  Marsch  maatte  kunne  naa  hen  til  Fager- 
vold en  god  Stund  før  Selskabet,  der  var  nødt  til 
først  at  gjøre  en  Omvei,  før  de  kunde  sætte  over 
Elven. 

Lykken  var  ham  huld.    Han  fik  oppe  paa  Gaar- 

den  i  Hast  at  vide,  at  han  og  Pregel  var  indkvar- 
terede i  en  Føderaadsstue  lige  ved,  og  gjorde  der  et 
foreløbigt  Toilette. 

•  Af  de  indfældte  Vinduer,  allehaande  Bænke  og 
Planeringer  og  en  ny  Altan  med  Flagstang  foran 
kunde  man  forstaa,  at  Bondegaarden  i  de  allersidste 
Aar  havde  været  bestemt  til  Udleie. 

Og  Fagervold  var  isandhed  et  fagert  Sted,  rundt 
bekranset,  som  det  stod  der  i  Kvælden,  af  svære, 
ludende  Hængebjerke,  hvis  side  Brudeslør  neppe 
rørte  sig,  medens  Elven  susede  under  paa  begge 
Sider,  bred  og  grund,  som  et  blankt,  med  Sølvfile- 
gran  besat  Belte  ... 

Det  var  endnu  aldeles  lyst,  og  en  Rand  af  Ny- 
maanen  steg  over  Fjeldkammen. 

Der  var  hun!  ...  der  var  de!  ...  hun,  den  fagreste 
...  Dronning  for  dem  alle,  med  den  uforlignelige  høi- 
voksede  Slankhed! 

Hans  Blod  jog  i  høie  Bølger,  medens  han  saa 
hende  komme. 

Det  var  dog  ikke  længer  ved  Sidneys  Arm;  — 
det  var  en  smalvokset,  sortsmudsket  Herre  med  en 
Panamahat  lidt  flot  ned  i  Nakken  og  en  skjødesløs 
grøn  Sækkefrak  om  en  forøvrigt  lidt  søgt  stram, 
elegant  Dragt,  der  førte  hende.  Hun  havde  vist 
stødt  Foden,  thi  hun  lænede  sig  stærkt  til  ham, 
medens  hun  gik  opad  Bakken. 

Ross  hilsede  og  gik  raskt  ned  imod  dem. 

,,Nei,  God  Dag,  Ross!  ...  det  er  Ross,  Papa!'' 
—  raabte  hun  og  vendte  sig  om. 

,,Nu,  De  kommer  sandelig  Apropos  ...  Herrerne  er 
blevne  saa  kjedelige  i  de  sidste  Dage  ...  saa  nu  maa 
vi  gjøre  Ture  og  more  os  i  Naturen  ...  mellem  Kjø- 
rene   ...  De,  Doktor!  er  den  eneste,   som  der  endnu 

er  lidt  Esprit  igjen  i Pregel  er  desværre  for 

doven,  og  Mr.  Sidney  er  biet  bare  kjedelig  nu  ... 
Tænk,  han,  som  var  saa  morsom  før,  Ross!"  —  til- 
føiede  hun  sagte. 

Alt  gik  nu  op  i  Hilsener  og  Presentat ioner. 

Doktoren,  som  støttede  Miss  Wilkens,  hed  Wulff; 
han  var  Amanuensis  hos  Distriktslægen  og  forlovet 
med  den  ene  af  de  tre  vakkre  Damer,  der  kom  bag- 
efter. 

De  var  Døttre  af  Præsten,  og  den  ene  af  de  to 
Studenter  var  deres  Broder,  den  anden  en  Kammerat, 
der  var  hjemme  hos  ham  i  Besøg. 

Ross  havde  ventet,  at  Annie  havde  vist  ham  det 
Fortrin  at  give  ham  sin  Arm;  —  hun  kunde  saa  godt 
have  gjort  det  ...  Hvor  skulde  han  ikke  næsten  baa- 
ret  hende!  Men,  uagtet  hun  utvetydig  blev  oplivet 
ved  Gjensynet,  gjorde  hun  ingen  Mine  til  det,  — 
og  han  gik  da  hen  og  bad  om  at  maatte  faa  Lov 
til  at  ledsage  Mrs.  Crawby,  som  hidtil  havde  gaat 
ved  sin  Mands  Arm. 

Hele  Selskabet  var  meget  livligt.  Man  talte  og 
var  vittig  over  Turens  Hændelser. 

Den  gamle  Gentleman  modtog  ham  med  al  sin 
vante  Hjertelighed.  Han  fortalte  allerede  om  Kvart- 
ser, han  havde  fundet,  med  den  gamle  demonstre- 
rende, livlige  Iver. 

Mrs.  Crawby,  der  støttede  sig  temmelig  træt  og 
tungt  paa  ham,  forekom  ham  dog  en  Smule  ned- 
stemt midt  i  Lystigheden. 

Ross  antog,  at  det  var  noget  med  Sidney  igjen, 
og  forudsaa,  at  han  vilde  faa  en  Samtale  med  hende 
om  dette  saa  vanskelige  Forhold  ...  Maaske  bragte 
han  dog  alligevel  en  Forandring  i  det  —  Sorg  paa 
en  aixden  Maade,  naar  han  nu  kom  og  tog  Annie 
fra  dem. 

Mr.  Crawby  fortalte,  at  de  ogsaa  ventede  Atta- 
chéen i  disse  Dage,  naar  han  kom  reisende  ned  fra 
Nordland.  Han  opholdt  sig  Sommeren  over  i  Norge 
af  Helbredshensyn  og  var  biet  i  høi  Grad  interesseret 
for  den  norske  Natur. 

Tjenere  og  et  Par  leiede  Folk  kom  bagefter, 
førende  et  helt  Læs  med  Tøi  og  Fornødenhedsartik- 

ler  for  Turen  lige  indtil  Kikkerter,  Hamre  til  at  slaa 
i  Fjeldknauser  med  og  Bøger;  —  man  havde  havt 
et  helt  Kjøkken  med  sig  op  paa  Kampen  og  der  til- 
beredt Middagen,  hvortil  Mr.  Sidney  havde  leveret 
en  Laks,  som  han  om  Morgenen  havde  fisket  i 
Elven. 

Da  de  kom  op  paa  Gaardstunet,  lod  Miss  Wil- 
kens  sig  af  Doktoren  føre  hen  til  en  af  de  Gynge- 
stole, der  stod  i  Sandet  udenfor  den  lave  Trappe 
foran  Hoveddøren;  —  det  saa  ud,  som  det  kostede 
hende  Smerter. 

Mr.  Sidney  kom,  uden  at  sige  noget,  hen  med 
en  Skammel  ... 

,,Ja,  Doktor!  den  lille  Taburet  der  ...  Tak  ... 
kan  jeg  lægge  Foden  saa?'* 

Mr.  Sidney  gik  og  sraaabrummede  ...  ,,Jeg  for- 
staar  virkelig  ikke,  hvorledes  det  gik  till"  ... 

,,Jeg  sandelig  heller  ikke"  —  svarede  hun  mut 
..    ,, Stenene  var  saa  glatte  der,  hvor  De  satte  Baa- 

den  iland Havde  De  fulgt  Doktorens  Raad  ... 

Men  jeg  foreslaar,  at  vi  glemmer  mit  lille  Uheld," 
—  afbrød  hun  med  en  Mine,  som  hun  undertrykkede 
Smerten. 

,,Hoss  har  vist  ikke  spist  ...  Han  kan  være  baade 
sulten  og  tørst!"  —  mente  Mr.  Crawby. 

,,Kan  vi  ikke  faa  dækket  herude.  Papa!  ...  Naar 
Mama  faar  Sjalerne  ud,  tror  jeg  ikke,  det  gjør 
noget." 

Der  var  noget  stille  lidende  over  hende,  me- 
dens hun  sørgede  for,  at  alt  blev  ordnet  til  Mrs. 
Crawby. 

Det  hindrede  ikke,  at  hun  alligevel  blev  Hoved- 
gjenstanden  for  Selskabets  Opvartning  og  Opmærk- 
somheder, —  en  af  de  unge  Damer  gjorde  sin  Lykke 
med  en  Pude  ...  en  af  Studenterne  sprang  ind  for 
at  hente  en  Flakon  ... 

Imidlertid  var  der  serveret  paa  et  Bord,  der  var 
flyttet  hen  foran  dem. 

„De  sætter  Dem  dog  her  ved  Siden  af  mig,  Ross!" 
sagde  Miss  Wilkens,  der  havde  begyndt  at  forhøre 
ham  om  hans  Tur,  og  hendes  Stemme  forraadte  den 
bekymrede  Forundring,  hun  følte  ved  hans  dristige 
Færd  over  Fjeldene  ... 

„De  véd  ikke,  hvor  jeg  har  været  fornærmet  paa 
Dem,  fordi  De  ikke  kom!"  —  hviskede  hun. 

„Vi  var  saa  bange  for,  at  De  havde  svigtet  os, 
Ross!"  —  sagde  Mr.  Crawby;  —  ,,men  Deres  Ven 
Pregel  trøstede  os  med,  at  Dag  og  Klokkeslet  ikke 
er  til  for  Digtere." 

I  Anledning  af  den  sidste  Titel  saa  Ross  de  tre 
smukke  Søstre  se  nysgjerrigt  paa  sig. 

„Jeg  beklager,  at  vi  ikke  har  mere  af  Sidneys 
Laks  til  Dem,  Hr.  Ross!"  —  vedblev  Mr.  Crawby. 

...  „men  hermetisk  kan  Du  nævne  hvilken  Ret, 
Du  vil  i  Verden,  og  den  staar  for  Dig!"  —  spøgte 
Pregel  —  ,,og  vi  har  en  Kj ælder  paa  denne  Bonde- 
gaard  saa  righoldig,  at  den  endog  frister  Gaards- 
nissen  —  man  fandt  ialfald  en  Dag  en  rød  Toplue 
dernede  mellem  Flaskerne,  som  ingen  kjendtes  ved 
...  Og  her  er  en  gammel  Rhum,  som  er  for  de  udøde- 
lige Guder!  ..." 

Man  havde  fuldt  op  af  Planer  at  diskutere  ... 
Imorgen  en  Ridetur  paa  en  Mil  hen  til  en  mageløs 
vild  Udsigt,  hvorfra  der  skulde  ses  en  Fos  ...  lover- 
morgen  Bærplukning  paa  en  Multebærmyr  ...  en  af 
Dagene  bagefter  en  Kjøretur  op  til  Vandet  ovenfor, 
hvor  der  skulde  roes  mellem  nogle  mørke,  trange 
Fjeldvægge. 

I  alt  dette  havde  den  unge  Doktor  det  af gj  ørende 
Ord;  —  og  han  troede  nok,  at  Miss  Wilkens  vilde 
blive  frisk  nok  til  Ridetxuren  imorgen. 

Efter  Bordet  gav  Pregel  fra  Stuen  en  Koncert 
paa  Pianoet.  Men  alle  lod  til  at  være  trætte  efter 
Turen,  og  Miss  Wilkens  begyndte  i  sin  Gyngestol  at 
klage  over,  at  hendes  Fod  smertede  ...  „Jeg  tror, 
det  er  bedst,  jeg  gaar  op!" 

„Jeg  skal  hjælpe  Dem  op  ad  Trappen,  Annier* 
sagde  Mr.  Sidney. 

„Tak,  jeg  har  jo  Pigen  ...  det  gaar  bedst  saa" 
—  hun  kyssede  sine  Pleieforældre  og  sagde  god  Nat. 

Noget  efter  var  Doktoren  deroppe,  da  hendes 
Fod  smertede  mere. 

,,Nu,  hvordan  er  det,  Doktor?'*  spurgte  Mr. 
Crawby  bekymret,  da  han  kom  ned  igjen. 

,,Hun  klager  over,  at  det  smerter  slemt;  men 
saa  har  jeg  givet  hende  lidt  Morfin.  Jeg  haaber, 
det  hele  skal  være  godt  til  imorgen  ..." 

Lidt  efter  kom  der  igjen  Bud  ned  til  Doktoren. 

Hans  forlovede  gjorde  sig  imidlertid  i  en  mærke- 
lig Hast  reisefærdig  —  Minen  skjulte  kun  slet  hendes 
Uro  .og  Iver  efter  at  komme  afsted,  og  han  lod  sig 
nøie  med  at  sende  en  Ordre  op  med  Løfte  om  at  se 
til  hende  tidlig  den  næste  Dag. 

Selskabet  sagde  hinanden  god  Nat. 

Man  hørte  Duren  nedover  Landeveien  af  Dokto- 
rens Enspændervogn,  og  Mr.  Sidney  fulgte  Ross  hen 
til  hans  Værelse  i  Nabobygningen.  Det  var  indrettet 
Dør  i  Dør  til  Pregels  med  kun  en  provisorisk  Panel- 
væg imellem,  men  forresten  udstyret  med  uventede 
Bekvemmeligheder. 

Da  han  var  gaat,  begyndte  Pregel  at  spørge  efter 
Nyheder  fra  Kristiania  med  en  Iver,  som  om  han 
havde  været  borte  i  Aarevis  istedetfor  i  Uger. 

Ross  var  imidlertid  ikke  synderlig  livlig;  hans 
Svar  faldt  i  knappe  Enstavelsesord. 

,,Saa  tænd  da  engang  den  Cigar!  ...  Nu,  Du 
er  naturligvis  grundig  træt  og  vil  sove  ...  Men  Du 
maa  vide,  jeg  har  en  forfærdelig  Trang  til  ^t  tale; 
den  Sidney  kan  Jeg  ikke  komme  af  med.  Naar  vi  er 
sammen,  stirrer  jeg  paa  ham,  som  paa  Væggen  i 
et  ensomt  Fængsel!" 

Det  var  ham  en  Lise,  da  Pregel  endelig  lukkede 
Døren,  og  han  vedblev  at  sidde  med  den  utændte 
Cigar  i  Haanden. 

Det  var,  som  der  sad  ham  noget  foran  Hjerte- 
kulen ...  Det  varme,  hjertebankende  Møde,  han  havde 
drømt  om,  ...  længtet  saa  til  ...  hvor  var  det  blevet 
af?  Han  havde  jublet  imod  hende  med  hele  sin 
Sjæls  Forventning  ...  og  det  var,  som  han  var  faldt 
ned  i  et  helt  andet  tørt  prosaisk  Land,  —  som  alt 
med  ét  var  biet  saa  helt  anderledes,  end  han  havde 
forestillet  sig  det! 

Hun  baade  var  og  ikke  var  den  samme  origi- 
nale, friske,  selvforglemmende,  ubetænksomme,  varme 
Annie! 

Dec  var  dog  noget  af  en  Skuffelse  i  det! 

Naar  alt  kommer  til  alt,  saa  er  det  dog  nok  Dig 
selv,  som  er  urimelig,  Thomas!  og  ser  sort;  hun 
havde  jo  stødt  Foden,  Stakkel!  og  var  optaget  af 
Smerten. 

Kan  din  egoistiske  Fantasi  ikke  taale  saameget 
af  den  hverdagslige  Virkelighed?  ...  hun  var  jo  taal- 
modig  som  et  Lam!  ... 

...  Jeg  tænker,  den  simple  Forklaring  er,  at  Du 
er  aldeles  udvaaget  og  træt  ...  sidste  Nat  ikke  lukket 
et  Øie! 

...  ,,Sove....  Sove!  —  saa  kommer  én  nok  til  at 
se  sundt  igjen  ...  foreløbig  er  man  utilregnelig!"  — 
sagde  han  med  et  Forsøg  paa  Munterhed,  idet  han 
lagde  sig. 

Han  vaagnede  tidligt  ved,  at  Fuglene  sang  under 
den  lille  firkantede  Glugge  af  en  Rude.  Han  saa 
Solstriben  oppe  i  Lien  og  forsøgte  igjen  paa  at  sove. 
Det  nyttede  ikke  ...  for  Tanker,  han  ikke  vilde  be- 
gynde paa  igjen. 

Han  klædte  sig  og  gik  ud. 

Det  var  en  herlig  frisk  Morgen  med  det  røde 
Skjær  endnu  nedover  Fjeldet.  De  fine  høie  Græs- 
straa  hang  tindrende  af  Dug,  og  Vandet  deroppe  i 
Dalen  blinkede  i  Solen. 

Klokken  var  seks  ...  Hvem  sagde,  at  Annie  ikke 
allerede  var  oppe  og  ude  i  den  deilige  Morgen?  ... 

Jonas  Lie  :   Samlede  Værker.    III.  ^* 

Han  følte  en  Trang  til  at  faa  rede  paa  sit  For- 
hold til  hende;  —  det  var  ikke  længer  fuldt  klart 
for  ham  ... 

Han  tog  Veien  nedad  en  Sti,  der  snart  for- 
grenede sig  paa  kryds  og  tvers  under  det  tætte 
Løv  ... 

Det  var  dog  ikke  umuligt,  at  hun  kunde  være 
her  ...  at  hun  kunde  tænkt  ...  der  stod  jo  Bænke, 
saa  det  vist  var  den  vanlige  Spadseregang. 

Han  kom  uformodet  helt  ned  til  Elven.  Der  saa 
han  til  sin  Forundring  Mr.  Sidney  staa  og  fiske. 

Denne  hilsede  ham  noget  forbauset  og  ^aa  paa 
sit  Uhr. 

,, Allerede  oppe?  Nu,  saa  gjør  De  rettest  i  at 
tage  en  Fiskestang  og  gjøre  som  jeg  ...  De  vil  ikke 
finde  nogen  oppe  før  Klokken  elleve,  tolv  ...  med 
mindre  De  vil  tilfjelds  med  Far,  der  altid  gaar  ud 
Klokken  syv  om  Morgenen  og  er  hjemme  til  Fro- 
kosten ..." 

En  Stund  efter  var  de  begge  ivrigt  beskjæftigede 
med  at  fiske,  og  Ross  fik  straks  en  stor  Ørret  paa 
Krogen,  som  Mr.  Sidney  maatte  hjælpe  ham  at  faa 
ind,  da  han  var  uøvet  i  Kunsten  ... 

Det  var  morsomt;  men  bagefter  gik  der  Time 
efter  Time,  uden  at  de  fik  noget.  Ross  var  forlængst 
kjed  af  det  og  vilde  gaa  op  igjen. 

,, Nytter  Dem  ikke,  Ross!  ...  Miss  Wilkens  er  ikke 
kommet  længer  end  til  at  lade  sig  krølle  og  saa 
lægge  sig  ned  igjen  med  en  Morskabsbog  ...  og  Mu- 
siklæreren sover  ..." 

,,Den  gamle  Bitterhed!"  —  tænkte  Ross. 

Ved  Frokosten  ude  paa  Pladsen  sad  Annie 

fremdeles  i  Gyngestolen  med  Foden  hvilende  paa  en 
lav  Skammel.  Og  hun  vedblev  at  sidde  slig  i  Skyg- 
gen med  en  Bog  i  Haanden,  medens  Familien  gav 
sig  til  at  læse  Aviser  i  Gangen  og  ude  paa  Trappen. 

Af  og  til  saa  hun  utaalmodig  nedefter  Veien  ... 

Endelig  kom  Doktoren,  og  hendes  Fod  blev  atter 

undersøgt.  Hun  skulde  blot  uforsagt  træde  paa 
den. 

Og  hun  tog  den  smukke  Doktors  Arm  for  at 
prøve  at  gaa  henover  Pladsen  ...  Det  gik  jo  nok  sa& 
godt  ...  bedre  og  bedre  ...  der  var  intet  iveien  for, 
at  Turen  til  Fossen  idag  kunde  blive  af!   ... 

Mrs.  Crawby  underholdt  imidlertid  Ross  en  lang 
Stund  med  Mr.  Sidneys  tunge  og  variable  Humør; 
—  og  han  kunde  ikke  nægte  for,  at  han  virkelig 
fandt  ham  ualmindelig  mørk  og  indesluttet. 

Selskabet  fra  igaar  indfandt  sig,  forøget  med 
en  liden  Koloni  af  reisende  Damer  og  Herrer  læn- 
ger nede  fra  Dalen,  med  hvem  Crawbys  havde  stiftet 
Bekjendtskab. 

Man  kunde  ride  og  kjøre  saagodtsom  den  hele  Ve  i. 

Miss  Wilkens  og  de  yngre  Herrer  var  ridende 
med  Undtagelse  af  Pregel,  der  vilde  tage  sin  Mage- 
lighed iagt  og  kjøre.  Ross  havde  faat  en  prægtig 
sortbrun  Hest,  der  skaffede  ham  en  hel  Del  at  be- 
stille; han  var  ikke  uopmærksom  for,  hvor  ypper- 
ligt Ridedragten  klædte  hende  med  de  hvide  bru- 
sende Fjær  paa  den  opkrammede,  mørkegrønne  Hat 
og  den  tætsluttende  Kjole.  Under  Farten  stemmede 
hun  ligesom  trodsigt  Hovedet  mod  Bjerkegrenene, 
der  ofte  hang  tæt  nedover  den  småle  Sti,  medens 
Doktoren  efter  Evne  søgte  med  sin  Ridepisk  at  bøie 
dem  tilside  foran  hende. 

Mr.  Sidney  syntes  taus  og  stur. 

Ross  søgte  flere  Gange  at  nærme  sig  hende,  og 
det  lykkedes  ham  i  et  heldigt  Øieblik  at  vinde  Plad- 
sen. Flere  end  to  kunde  ikke  ride  ved  Siden  af  hin- 
anden paa  Skoweien. 

„De  har  jo  allerede  havt  en  Morgentur  før  idag, 
Ross!  ...  gjennemstreifet  Skove  og  Lunde  ...  Eller 
var  det  for  at  blive  lige  saa  interessant  som  Mr. 
Sidney?  ...  Ja,  for  det  maa  være  interessant  at  staa 
slig  Time  efter  Time  og  kaste  Fluer  ud  og  vente  paa 
en  Ørret!  ..." 

12* 

,, Kunde  De  ikke  gjætte  bedre?"  —  svarede  han 
lavt. 

,,Nei,  det  kan  jeg  virkelig  ikke!"  hun  lo  lidt 
tvungent. 

...  ,,at  det  kunde  være,  fordi  jeg  indbildte  mig 
mulig  at  træffe  Dem  dernede  mellem  Gangene  ...  Jeg 
brænder  efter  at  faa  tale  med  Dem,  Annie!" 

,,Nei,  hvor  besværligt  det  er  med  disse  Grene! 
...  Doktoren  var  saa  flink  til  at  holde  dem  fra  mig." 

„Da  gjør  jeg  rettest  i  at  overlade  ham  Pladsen," 
sagde  Ross  koldt. 

,,Hr.  Doktor!"  raabte  han,  ,,Miss  Wilkens  træn- 
ger Deres  mandige  Arm  til  at  bane  Vei;  ...  jeg  er- 
kj^nder  min  Udygtighed!"  og  han  lod  Handlingen 
følge  paa  Ordet,  idet  han  rask  tøilede  Hesten  tilbage, 
saa  Pladsen  blev  fri  til  Doktoren,  der  straks  benyttede 
sig  af  det. 

Man  naaede  frem  til  den  lille  Stue,  hvor  man 
maatte  stige  af  for  at  gaa  hen  til  Udsigten. 

Ross  var  ikke  blind  for,  at  Miss  Wilkens  et  Øie- 
blik  nølende  saa  s>g  om  efter  ham  for  at  give  ham 
Leilighed  til  at  byde  hende  Armen.  Han  havde 
imidlertid  straks  begyndt  at  vise  sig  særdeles  om- 
hyggelig for  Mrs.  Crawby  og  paataget  sig  at  led- 
sage hende  opover  det  ujevne  Terrain.  Da  hun 
siden  stod  paa  Volden  ifærd  med  at  ophæft«  sin 
Ridekjole,  mødte  han  hendes  Blik;  men  hun  saa 
raskt  og  lidt  fortrydeligt  bort. 

Som  de  gik  opover,  tænkte  han  med  en  vis  fry- 
sende Kulde:  ,,Mon  hun  virkelig  med  Forsæt  skulde 
ville  pine  mig  ...  være  koket?  —  Hun?  ...  Annie?" 

Man  kom  gjennem  Hasselskov,  og  han  blev  meget 
interesseret  og  ivrig  paa  Nøddeplukningen. 

Doktoren  havde  hjulpet  Miss  Wilkens  op  paa  en 
stor  Sten,  hvor  hun  stod  i  Konversation  med  en  af 
de  fremmede  og  hostede  Toppen  af  en  Nøddebusk. 
Hun  hoppede  nu  rask  og  elastisk  ned. 

„Det  Sprang  var  sandelig  godt  gjort  med  Deres 
syge  Fod!"  bemærkede  Mr.  Sidney;  men  baade  Miss 
Wilkens  og  Ross  følte,  at  der  laa  Ironi  under,  og 
hun  blev  lidt  rød. 

„Jeg  hoppede  naturligvis  paa  den  anden." 

Ross  maatte  tænke  sig  lidt  om.  —  Nei,  det  var 
dog  ikke  —  sandt.  Hun  havde  sprunget  med  den 
venstre  foran;  —  han  havde  netop  bemærket  den 
fine  Maade,  hvorpaa  den  sattes  frem  i  Springet  ... 
Nu,  det  var  jo  en  Ubetydelighed;  men  denne  Laps  af 
en  Doktor  blev  dog  adskilligt  taget  Notis  af  ... 

Han  begyndte  at  blive  distrait,  men  tog  sig 
igjen  og  blev  forceret  underholdende  og  livlig  til  alle 
Sider. 

Klippeblokkene  blev  større  og  større  paa  begge 
Sider  af  Stien,  Egnen  vildere. 

Man  fik  lige  under  sig  en  dyb  Kløft  med  en 
skummende  Elv  i  Dybet,  og  hvor  den  hølede  sig,  saa 
det  ud,  som  de  stelle,  dystre  Fjeldtoppe  mødtes. 
Man  kjendte  alt  Støvregnet  af  Fossen,  der  straks 
efter  viste  sig  i  tre  svære,  hvirvlende,  skummende 
Afsatser  med  en  bred  Regnbue  foran. 

Selskabet  arbeidede  sig  hen  til  forskjellige  Ud- 
sigtspladse,  der  dannedes  af  de  store  Blokke,  og  man 
kunde  næsten  ikke  høre  hverandre  for  Fossebrusen. 

Miss  Wilkens  stod  og  saa  hen  paa  en  ypperlig 
Plads,  der  hvor  Stien  bugtede  sig  nær  ud  imod 
Fossestupet;  —  hun  syntes  lidt  uvis,  om  hun  skulde 
vove  det 

„Mr.  Sidney!"  sagde  hun  og  vinkede  til  ham, 
,,vil  De  hjælpe  mig  over  ..." 

,,0g  De  er  ikke  bange,  Annie?" 

Hun  saa  ikke  paa  ham,  men  rakte  ham  kun 
Haanden. 

,,Naar  jeg  har  Dem  ved  Siden,  véd  De,  jeg  fryg- 
ter ingenting  i  Verden,  Sidney!" 

„Annie,"  sagde  han,  —  „hvorfor  piner  De  mig; 

—  thi  De  gjør  det  med  Forsæt  —  hvorfor  vil  De 
drive  mig  til  Vanvid,  ...  med  den  Doktor!" 

,,Hvad  vil  De  da,  Sidney!  ...  Jeg  synes,  De  skulde 
takke  mig,  fordi  jeg  efter  Evne  søger  at  glemme 
ogsaa  paa  min  Side  ...  De  véd  jo,  hvad  der  staar 
imellem  os  ...  Jeg  maatte  være  mere  end  utaknemlig, 
om  jeg  endogsaa  blot  med  et  Aandepust  bevægede 
Dem  til  at  bryde  Deres  Forhold  til"  ... 

Hun  stansede,  som  hun  ikke  formaaede  at  udtale 
Navnet. 

,,Det  skal  brydes,  Annie!  ... 

Jeg  kunde  være  fristet  til  at  gaa  med  Dig  udfor 
Stupet  ...  ud  i  den  hvide  Fos,  som  hvirvler  der- 
nede! ..." 

Hun  blev  bleg  og  saa  ængstelig  paa  ham. 

Han  smilte  ... 

,,Fy,  De  skulde  ikke  talt  saa,  Sidney!  ...  nu  vil 
jeg  gaa  alene  tilbage  ..." 

,,Tro,  jeg  mener  ikke  et  Ord  —  uden  det,  at  jeg 
vil  være  vanvittig  glad  den  Dag,  jeg  har  sendt  Bre- 
vet til  England  ..." 

,,Det  har  De  sagt  mig  engang  før,  Mr.  Sidney!" 

,,Men  dennegang,  Annie,  er  det  besluttet  ...  alle 
Hensyn  er  nu  blevne  til  ingenting  ...  Posten  gaar 
igjen  paa  Lørdag,  og  naar  Brevet  er  sendt,  melder 
jeg  Papa  og  Mama,  hvad  der  er  gjort!" 

,,De  er  saa  modig;  —  en  stakkels  ung  Pige  som 
jeg  foretrækker  heller  at  dø  under  Hensyn  ..." 

,,Men  det  vil  nu  engang  ikke  jeg,  Annie!"  han 
gav  hende  sin  Arm,  som  hun  dog  et  Øieblik  betsenkte 
sig  paa  at  tage. 

,,Nu,  —  er  De  bange!  —  endnu?" 

„Nei,  Sidney!" 

Medens  hun  stod  bortvendt  i  Samtale  med  Mr. 
Sidney  og  af  og  til  pegte  med  Parasolen  som  ud- 
over Fossen,  der  hvirvlede  sig  i  Dybet  nedenunder, 
kunde  Ross  ikke  faa  Øinene  fra  Mr.  Sidneys  bevæ- 
gede Ansigt. 

Hvad  kunde  de  dog  tale  om?  Disse  alvorlige, 
indtrængende  Miner  var  ikke  Udtrykket  for  Bebrei- 
delser  eller  Harme  —  alt  andet!  —  der  brød  en  Inder- 
lighed frem!  ...  Det  faldt  pludselig  som  Skjæl  fra 
hans  Øine: 

Dette  er  ikke  Had! 

Hans  skarpe  Blik  læste  og  søgte  at  gjætte  ... 
vaagede  paa  den  mindste  Bevægelse  ...  lige  til  den 
Maade,  hvorpaa  han  med  den  ene  Haand  tog  hen- 
des og  med  den  anden  støttede  hende  om  Livet  og 
vedblev  at  holde  den  der  endnu  et  Øieblik,  efterat 
de  igjen  var  komne  over  Stien  ... 

Han  stod  fremdeles  ubevægelig  derude  ved  Ste- 
nen —  det  var,  som  Fossen  begyndte  at  hvirvle 
inde  i  hans  Hoved  ...  den  kom  saa  nær  ...  han  havde 
en  Følelse,  som  han  pludselig  havde  set  ned  i  en 
Afgrund  ... 

„Ross!  ...  Ross!"  —  raabte  det  bag  ham  ...  Sel- 
skabet havde  samlet  sig  om  nogle  Forfriskninger 
paa  en  moseklædt  Stenblok  henne  under  Fjeld- 
væggen ... 

„Digteren  har  siddet  og  drømt  derude"  —  be- 
mærkede Miss  Wilkens. 

...  „grebet  i  Regnbuen!"  —  tilføiede  Pregel. 

„Jeg  véd  ikke,  om  den  ikke  brast  for  mig!"  — 

„Jeg  ser  det,  De  er  jo  ganske  vaad"  —  lo  hun 
...  „af  Støvregnet!" 

...  „som  jeg  fik  i  Øinene  ...  ja!" 

Pregel  rakte  Ross  et  Glas  Champagne. 

Ross  løftede  det:  —  ,,Jeg  vil  drikke  en  Skaal 
for  den  Regnbue,  enhver  af  os  ser  her  i  Livets  Sus! 
...  og,  hvis  det  er  en  Kvinde,  som  spænder  den  Bue 
over  Dig,  ...  maatte  hun  heller  dræbes  straks,  end 
at  den  nogengang  skulde  blegne  bort  i  Løgn  og  Lav- 
hed! ...  Jeg  vier  Skaalen  til  Damerne,  hvis  Sag  det 
er  at  bevare  den!" 

Skaalen  mødtes  med  Varme,  og  Miss  Wilkens 
kom  med  sit  Glas  hen  og  klinkede  med  ham: 


184 


„Jeg  troede  ikke,  det  gik  an  saadan  uden  videre 
at  hente  os  Regnbuen  op  af  Fossen  ...  det  kan  kun 
Digtere  gjøre!  —  Ikke  sandt,  den  smukke  Skaal  gjør 
os  til  Venner  igjen?"  tilføiede  hun  raskt  lavere. 

Han  troede  alligevel  at  ane  en  speidende  Usik- 
kerhed hos  hende,  og  hun  paa  sin  Side  i  det  Blik, 
hun  mødte  over  Glasset,  med  ét  noget  farligt  gjen- 
nemtrængende. 

Det  var  kun  et  Skimt  ...  et  Glimt,  saa  var  hun 
igjen  den  forrige;  —  men  disse  forunderlig  skuende 
Øine  forfulgte  hende  alligevel  med  en  vis  Uro  ... 

Ross  var  overmaade  livlig.  Han  gjorde  Indtryk 
af  at  være  i  et  perlende  Lune,  og  han  var  aabenbart 
nu  den  feterede  i  Selskabet 

Idet  man  brød  op,  gik  hun  hen  og  hviskede  noget 
til  Mr.  Sidney  og  tog  Pregels  Arm;  —  hun  var  græt- 
ten  og  i  slet  Humør:  — 

,,Det  er  Dem,  som  har  raadet  mig  til  at  fornye 
det  intime  Forhold  til  RossI  ...  Jeg  forsikkrer  Dem, 
Pregel,  —  han  plager  mig!  ...  Jeg  ynder  ikke  at  lade 
mig  udspeide  ...  af  de  Øine  ..." 

Da  man  kom  ned  til  Hestene,  maatte  man  vente 
en  Stund  paa  Doktoren  og  hans  forlovede;  —  Ross 
havde  paa  Veien  set  nok  til  at  forstaa,  at  der  foregik 
en  eller  anden  Scene  mellem  dem. 

Det  var  Ross,  som  nu  maatte  hjælpe  Miss  Wil- 
kens  op  paa  Hesten  i  Anledning  af  Forsoningen. 
Hun  saa  imidlertid  uvis  paa  ham,  da  Mr.  Sidney 
kom  ridende  hen  for  at  være  hendes  Kavaller  paa 
Veien. 

,,Jeg  maa  opgive  den  Ære!"  —  sagde  Ross  buk- 
kende; —  men  hans  Øie  vaagede  paa  deres  Færd 
den  hele  Vei  ...  paa  det  mindste  Blik  ...  den  mindste 
Mine  ...  Det  var  en  Taage  af  Tvil  til  at  gaa  sig  van- 
vittig i!  ...  Og  hun?  —  havde  hun  Skyld? 

Den  næste  Dag  blev  enhver  Udflugt  indstillet, 
fordi  Veiret  begyndte  at  se  truende  ud;  det  var  lum- 
mert og  trykkende,  og  i  det  følgende  Døgn  gik  der 

sorte  Regnbyger  med  Torden  nedover  Dalen.  Man 
kjedede  sig  som  vanligt  for  reisende  paa  Regndage 
og  holdt  til  i  Stuen  og  Gangen  eller  fordybet  i  en 
eller  anden  Lekture  oppe  paa  sine  Værelser. 

Ross  havde  gjennemgaat  Mr.  Crawbys  Kvartser, 
og  Miss  Wilkens  overrasket  ,, Digteren"  med  et  Fad 
nydelige  regnvaade  Roser,  som  hun  havde  ladet 
sætte  op  paa  hans  Værelse. 

Idag  proklamerede  hun,  at  det  var  Postdag  ... 
,,det  var  den  eneste  fornuftige  Maade  at  faa  en 
kjedelig  Dag  til  at  gaa  paa,"  —  og  Familien  sad 
snart  paa  hver  sin  Kant  og  skrev  Breve.  Posten 
skulde  gaa  Klokken  fem. 

Miss  Wilkens  havde  flyttet  sine  Skrivesager  ned 
i  et  Ly  stilus  ...  Hun  tog  af  og  til  op  sit  Uhr  og  saa 
næsten  febrilsk  utaalmodig  ud  ...  Tjeneren  kom  med 
nogle  Breve  i  Haanden  for  ogsaa  at  hente  hendes. 

„Lad  mig  se,  Johnr*  —  sagde  hun  og  undersøgte 
Brevene  ...  „De  maa  vente  endnu  et  Øieblik  ...  mit  er 
ikke  rigtig  færdigt  ...  Har  De  ikke  været  oppe  hos 
Mr.  Sidneyr* 

„Mr.  Sidney  er  gaat  ud." 

„Det  er  umuligt!  ...  umuligt!  siger  jeg  Dem!  — 

—  i  Regnet" Der  gik  en  Tanke  op  for  hende. 

Han  havde  naturligvis  fundet  det  rigtigt  at  gaa  selv 
med  Brevet  ned  til  Postaabneriet  ... 

„Naar  gik  han?" 

„For  et  Par  Timer  siden,  —  netop  da  det  lynte 
saa  ... 

,,Du  kan  alligevel  gaa  med  Brevene,  John!  — 
mit  kan  vente  til  næste  Postdag." 

Hun  sad  en  Stund  fordybet  i  Tanker.    Der- 

paa  reiste  hun  sig  og  gik  med  et  Smil  grublende 
Skridt  for  Skridt  med  Haanden  støttet  mod  Bord- 
pladen;   der  var  noget  overmodigt  i  dette  knei- 

sende  Hoved  ... 

Der  hørtes  langsomme  Skridt  —  —  det  var 
Sidney. 


186 


,,Ak,   Annie!"  —  sagde  han  mørk  —  „jeg  har 

skrevet  tyve  Breve  idag; men  revet  dem  itu  et 

for  et!" 

Hun  blev  næsten  graa  i  Ansigtet  og  saa  foragte- 
ligt paa  ham.  Derpaa  satte  hun  sig  ned  ved  Bordet 
med  Haanden  støttet  mod  Panden. 

...  „Det  er,  som  jeg  skulde  bane  mig  Veien  til 
Dem  gjennem  en  Forbrydelse!"  ... 

Hun  svarede  ikke. 

...  „Det  er  ingen  Skam,  Annie,  —  om  min  Haand 
viger  en  Smule  tilbage  for  at  knuse  én,  som  g  jerne 
gav  sit  Hjerteblod  for  mig  ..." 

Hun  vedblev  at  se  ned,  og  der  opstod  en  tryk- 
kende Taushed. 

,,Vær  ikke  ubarmhjertig,  Annie!  —  Naar  jeg  er 
nær  Dem,  staar  alt  saa  let  for  mig  ...  Det  maa  og 
skal  ske!" 

,,De  taler  saameget  om  at  knuse!  —  Falder  det 
Dem  da  aldrig  ind,  at  De  knuser  mig  ...  træder  mig 
under  Fødder?  ...  mig,  som  daglig  er  sammen  med 
Dem  ...  ser  Dem  ...  hører  Dem!  Men  jeg  vil  ikke 
...  kan  ikke  længere  bære  det,  ...  om  jeg  saa  skal 
gaa  bort  herfra  paa  min  Fod!"  —  Hun  var  i  vold- 
som Bevægelse  ...  „Bryd  Dem  ikke  mere  om  mig, 
—  jeg  beder  Dem  ...  beder  Dem,  hører  De  ...  O,  jeg 
er  saa  angst  ...  saa  angst  for,  at  det  alligevel  igrun- 
den  skal  være  mig,  som  frister  Dem!  ..." 

,,Med  næste  Post  gaar  Brevet  —  —  saa  sandt 
der  endnu  er  et  Fnug  af  en  Mand  igjen  i  mig!  Jeg 
kan  ikke  leve  uden  Dem!  ...  og  saa  maa  De  bære 
lidt  over  med  mig,  Annie!" 

Han  skyndte  sig  ud  af  Lysthuset. 

—  Veiret  klarnede  udover  Aftenen,  og  Doktoren 
var  rullet  ind  paa  Gaarden  i  sin  Karjol. 

Der  var  kommet  en  livligere  Stemning  over  dem 
alle  efter  den  triste  Regndag,  og  man  sad  nu  i  Sol- 
skinnet, der  endnu  her  og  der  blinkede  i  Draaberne, 
og  nød  sin  Kaffe  ude  paa  Pladsen. 

Miss  Wilkens  var  aabenbart  i  et  glimrende  Hu- 
mør.   Hun  bragte  selv  Kaffeen  til  Pleieforældrene. 

,,Mania  og  Papa  er  saa  uhyre  forskjellige  ...  de 
vil  have  den  tillavet  hver  paa  sin  Maade  ...  Var  ikke 
jeg,  tænker  jeg,  I  vilde  komme  til  at  disputere  om 
Kaffeen  hver  Dagl"  —  lo  hun  og  satte  sig  med  et 
lidet  Arbeide  hen  ved  Bordet  hos  dem,  hvor  hun 
underholdt  dem  livligt. 

Ross  sad  længere  henne  med  en  Avis,  men  fulgte 
igrunden  kun  Miss  Wilkens.  Pregel  halvsov  med  en 
Cigar  i  Munden. 

...  „En  Vinter  til  i  Norge?  ...  er  De  fra  For- 
standen, Doktori  ...  Hul  jeg  fryser  bare  ved  Tanken 
...  Nei  Tak!  I  Vinter  er  vi  i  Paris.  —  Ikke  sandt, 
Mama?'*  Hun  reiste  sig  og  lænede  sig  fortroligt  til 
Mr.  Crawbys  Stol.  —  „Siger  Du  ikke  som  jeg.  Papa? 
...  Jeg  har  alt  tænkt  paa,  hvor  vi  skal  bo  der.  En 
Vinter  til  i  Norge  er  jo  desuden  rent  ud  umulig  for 

Mamas  Gigt det  vilde  være  det  samme  som  at 

dømme  hende  til  Sengen  i  et  Par  Maaneder!  —  Hu- 
sker Du,  hvilke  Smerter  Du  havde,  Mama?'' 

„Jeg  tror,  Annie  har  Ret  i  dette,  William!"  — 
yttrede  Mrs.  Crawby  til  sin  Mand. 

„Men  Du  véd  jo,  Sidney  maa  hjem  til  Hull  — 
at  Rachel  venter  ham  ivinter." 

Miss  Wilkens  dukkede  sit  Ansigt  ned  i  en  Vase 
med  friske  Nelliker  og  Roser,  som  om  hun  vilde 
kjøle  det,  og  hun  indaandede  paa  samme  Tid  Duf- 
ten i  stærke  Drag  ...  hun  næsten  begrov  Ansigtet 
i  dem  ... 

„Du  ødelægger  Blomsterne,  Annie!"  —  sagde 
Mrs.  Crawby. 

„Jeg  tænker,  det  er  bedst,  jeg  redder  dem!" 
mente  Mr.  Sidney,  der  nu  var  kommet  til  —  han  tog 
Vasen  fra  hendes  modstræbende  Haand. 

Der  var  to  Øine,  som  saa,  at  der  blev  sendt  ham 
et  talende  Blik  og  hvisket  over  Blomsterne,  og  det 
var  Ross's. 

,,Jeg  har  altid  syntes,  at  Vinteren  hjemme  i  Hull 
er  ufordragelig,"  sagde  Sidney,  „og  har  længe  været 
i  Beraad  med  at  lade  det  udskyde  ...  og  saa  blir  der 
jo  intet  iveien  for  Pariserreisen." 

Den  Aften  var  Pregel  i  mindre  godt  Humør. 
Han  nippede  adskillig  til  Seltersvand  og  Konjak  og 
bed  op  den  ene  Cigar  efter  den  anden  ...  Han  slen- 
trede langsomt  efter  Miss  Wilkens  og  de  andre,  der 
var  gaat  en  Aftentur  ned  igjennem  Skoven. 

Paa  Opveien  gav  hun  Pregel  Armen  og  sagtnede 
sin  Gang. 

„Nu,"  sagde  han,  ,,jeg  forstaar,  De  har  udfær- 
diget mit  Reisepas  idag!  —  denne  Pariserreise  er 
naturligvis  Deres  Adiø  ...  Mr.   Sidney  trænger  den. 

Mama  trænger  den  ...  og  De  vil  den, saa  er 

der  jo  ingen  Raad  for  det,  —  Musiklæreren  ekspe- 
derer vi  ..." 

,,Pyt,  ikke  andet,  —  jeg  saa  virkelig,  at  der  var 
noget,  som  gik  af  Dem,  og,  da  jeg  nu  véd,  De  ikke 
er  jaloux,  saa  ...  Nei,  vær  rolig,  Pregel!  jeg  har 
tænkt  paa  det.    De  blir  med  os  til  Parisl" 

...  ,,til  Paris?"  han  rystede  paa  Hovedet. 

,, Netop." 

,, Umuligt  ...  hvordan  skulde  det  lade  sig  gjøre?" 

,,Paa  den  simpleste  Maade  af  Verden:  De  blir 
inviteret  med  os  et  Aars  Tid  ...  for  at  høre  Mester- 
værkerne og  uddanne  Deres  Geni!  ...  Klinger  det 
ikke  godt  ...  nobelt!  ...  jeg  har  just  sagt  Mama  og 
Papa,  at  det  vilde  blive  saadant  usigeligt  Tab  for 
min  Musik,  om  jeg  netop  nu  holdt  op  at  spille  med 
Dem  ...  at  det  er  den  eneste  Grund,  jeg  véd,  for  at 
være  i  Norge  ..." 

,,De  forbløffer  min  Aand,  Annie!  ...  jeg  tror,  jeg 
er  rent  ud  intellektuelt  forelsket  i  Dem  ...  i  alle 
Deres  Grunde  og  Udveie  ...  Jeg  nyder  at  se  alle 
disse"  —  han  gestikulerede  med  Stokken  hen  mod 

Selskabet  —  „hver  paa  sit  Vis  staa  der  i  Irgangene 
lig  Faar  og  Kvæg,  De  driver,  som  De  vil  ..." 

Hun  plukkede  leende  nogle  Markblomster  og 
skyndte  sig  efter  de  øvrige.  — 

—  Den  næste  Morgen  hørte  Ross,  at  Miss  Wil- 
kens  havde  fulgt  Mr.  Sidney  ned  til  Elven  for  at 
fiske  ... 

For  nogle  Dage  siden  havde  hun  erklæret  dette 
Fiskeri  for  det  mest  aandsfortærende,  hun  vidste  ... 
Og  nu?  —  det  var  ikke  let  at  forstaa  det  ...  Jo,  han 
forstod  det!  ...  han  havde  forstaaet  det  nu  i  to,  tre 
Dage  ...  Det  var  forunderligt,  med  hvilken  rivende 
Fart  alt  gik  op  for  ham;  —  der  lister  sig  ingen  slig 
ind  i  en  Kvindes  Hemmeligheder  som  en  Digter,  der 
har  taget  Usynlighedshatten  paa!  Og  han  var  nu 
dybt  nedslaaet. 

Han  satte  sig  paa  en  af  Bænkene  ved  Skov- 
veien,  hvor  han  havde  Elven  glittrende  gjennem 
Bjerkeløvet.  Han  led  under  en  pinlig  Følelse  af 
Skuffelse  ...  Beskjæmmelse  for  sig  selv  over  alt  det, 
han  havde  følt  og  tænkt  og  drømt  og  taarnet  sig  op 
i  Indbildningen  i  Anledning  af  denne  Kvinde  ...  Det 
var  noget  ligefrem  trøstesløst  at  vide  sig  saa  aldeles 
udygtig  til  at  dømme  Mennesker!  Og,  dersom  det 
endda  var  Udygtighed!  ...  Det  var  noget  værre:  — 
Sjælslavhed!  Denne  Kvindes  Hemmelighed  var  sim- 
pelthen den,  at  hun  ele tintet  Hjerte  havde,  at  hun 
under  alle  de  varme,  rige  Farver  kun  var  en  kold 
Snog,  —  en  beregnet  Kokette!  ... 

Han  sad  der  endnu,  da  de  kom  tilbage  fra  Turen, 
som  det  lod  til,  uden  noget  Udbytte  ...  „Den  Laks, 
hun  har  manøvreret  med  dernede,  er  naturligvis 
Mr.  Sidney!  ...  Det  er  da  ikke  for  det  —  jeg  gaar 
selv  med  en  Følelse,  som  om  jeg  har  havt  Krogen 
i  Munden  og  netop  har  slidt  mig  løs!" 

Som  hun  kom  opefter  Veien  med  Nettet  til  at 
bære  Fisk  i  koket  ved  Siden  og  Fiskestangen  over 


190 


Skulderen,  mønstrede  han  hende  meget  kold- 
blodigt: 

Jo,  hun  var  smuk!  —  næsten  smukkere  af  Figur, 
end  han  havde  set  før;  ...  men  det  Solskjær,  hun 
havde  staat  i  for  ham,  var  faldt  af  hendel 

—  Man  spiste  nede  i  Løvhytten,  og  Ross  var 
næsten  paafaldende  hjertelig  mod  Mr.  og  Mrs. 
Crawby;  —  han  sad  med  Følelsen  af,  at  det  var 
den  sidste  Middag,  han  spiste  i  deres  Hus,  og  var 
rørt  over  disse  to  venlige  gamle,  hvis  blinde  Godhed 
han  saa  i  den  Grad  misbrugt. 

Miss  Wilkens  undgik  et  Par  Gange  Ross's  rolige, 
skarpe  Blik,  men  konverserede  forceret  livligt. 

Pludselig  greb  Ross  sit  Glas  og  takkede  Mr.  og 
Mrs.  Crawby  for  al  deres  Hjertelighed  og  G jæstf ri- 
hed,  som  han  nu  ikke  længer  kunde  benytte  sig  af, 
da  hans  Ferie  var  udløbet,  og  han  imorgen  tidligt 
maatte  begive  sig  paa  Hjemreisen. 

Dette  kom  overraskende  for  alle. 

De  gamle  gjorde  et  Par  forgjæves  Forsøg  paa  at 
overtale  ham  og  udtalte  derpaa  deres  oprigtige  Be- 
klagelse over  ikke  at  faa  beholde  ham  længer. 

Man  afbrødes  ved,  at  Attachéen  viste  sig  ved 
Indgangen  i  lang,  hvid  Støvfrakke  og  Hat  med 
Myggeslør. 

Han  forsikkrede,  at  hans  nuværende  yderligere 
Magerhed  kom  af,  at  han  var  bleven  halvt  opspist 
af  Myggesværme  i  Finmarken;  —  man  havde  roet 
gjennem  Myggesværme,  kløvet  dem  med  Stokke  ... 
pløiet  Veie  gjennem  dem  ...  brændt  dem  nied 
Fakler  1  ... 

Hans  Ankomst  vakte  Liv,  og  Miss  Wilkens  for- 
stod paa  en  overordentlig  naturlig  og  indtagende 
Maade  at  betyde  Attachéen,  hvilken  savnet  Størrelse 
han  havde  været  i  deres  Kreds. 

Der  var  Gjæster  om  Aftenen,  og  Miss  Wilkens 
bevægede  sig  mellem  dem  som  Husets  unge,  stolte 
Datter  med  en  elskværdig  Værtindes  Værdighed. 

Hun  glemte  ingen  og  intet  ...  lige  til,  at  hun 
udtalte  for  de  fremmede,  hvormeget  hun  og  hendes 
Familie  beklagede,  at  deres  kjære  Gjæst  og  Ven, 
Digteren  Ross,  saa  snart  skulde  reise  fra  dem. 

Hun  var  elegant  klædt  i  en  kniplingbesat,  violet 
Silkekjole  med  en  Talma  let  kastet  over  Skuldrene 
og  en  snehvid,  stor,  rund  Straahat  paa  de  mørke 
Lokker. 

Vinduer  og  Døre  var  aabne  i  den  stille,  varme 
Aften,  og  Selskabet  holdt  til  dels  i  Stuen,  dels 
udenfor. 

Hvor  nonchalant,  let  og  frit  hun  sad  der  paa 
Trappebænken  med  en  Hanske  aftrukket  og  legte 
med  Parasolen  og  passiarede,  medens  Pregel 
spillede. 

„Jo,  Hr.  Attaché!  —  til  næste  Vinter  træffer  De 
os  i  Paris  ...  Mama  og  Papa  er  i  det  Stykke  aldeles 
af  min  Mening  ...  Ikke  sandt,  Papa?"  —  nikkede 
hun  kjærligt  til  denne,  der  sad  nedenfor. 

,,Imorgen  skal  vi  have  en  Tur  opad  Fjeldvandet. 
Doktoren  —  det  er  Hr.  Doktor  Wulff!"  —  bemærkede 
hun  med  en  Bøining  let  presenterende  —  ,, paatager 
sig  at  ordne  hele  Turen  for  os  ...  Hvis  vi  skulde  op- 
holdt os  her  et  andet  Aar,  vilde  vi  forskrevet  Ride- 
heste over  fra  England  og  et  Par  Shetlandsponyer. 

Kjære  Papa!  —  tror  Du,  Mama  taaler  at  sidde 
længere  ude  ...  det  blir  vist  kjøligt  for  hende!"  — 
og  hun  gav  sig  til  datterligt  at  sørge  for  sin  Pleie- 

moder. 

—  „Endnu  den  samme  ufortrødne  Beundrer,  Hr. 
Digter!"  yttrede  Attachéen  senere  i  forbigaaende. 
„Miss  Wilkens  er  mærkelig  i  sit  Es  ...  Sig  mig,  Mr. 
Sidney  er  jo  fremdeles  forlovet?" 

...  „endnu,  saavidt  jeg  véd!  Det  gjør  mig  ondt 
for  Mr.  Sidney,  at  De  har  været  mere  klarsynet  end 
jeg  ...  Kunde  De  nu  ogsaa  gjøre  det  Mesterstykke  at 
aabne  hans  Øine." 

„Pah!  —  De  tager  feil,  om  De  tror,  jeg  tør  maale 
mig  med  hende  ...  jeg  kan  kun  lære  her!"  ... 

Det  var  begyndt  at  skumre  lidt  af  Sén- 

aftenen,  da  Selskabet  opløstes,  og  Ross  tog  Farvel 
med  Miss  Wilkens.  Med  de  to  gamle  havde  han 
gjort  det  forud. 

,,Saa  ser  vi  Dem  kanske  ikke  mere  ...  før  De 
er  berømt,  Hr.  Digter?"  sagde  hun  sagte.  „Lov  mig 
da  ikke  at  glemme  os!'' 

Han  stod  alene  med  hende,  og  hans  Øine  flam- 
mede af  kold  Haan: 

,,Jeg  var  overordentlig  naiv,  da  jeg  første  Gang 
traf  Dem  paa  Dampskibet,  Miss  Wilkensl  ...  og 
forstaar  først  nu,  hvor  overlegen  De  har  været  ... 
Jeg  skal  aldrig  glemme  den  Berigelse  i  min  Erfaring, 
jeg  har  Dem  at  takke  for!" 


Da  Karjolen  tidligt  om  Morgenen  rullede  for 
Døren,  var  Ross  alt  oppe  og  over  paa  Mr.  Sidneys 
Værelse  i  den  anden  Gaard.  Han  traf  ham  alt 
vaagen. 

,,Nu,  Mr.  Ross!  ...  De  skal  reise?" 

,,Ja,  Mr.  Sidney! og  jeg  vilde  gjerne  sagt 

Dem  et  Ord,  som  ligger  mig  paa  Hjerte  ..." 

Han  satte  sig  paa  Stolen  ved  hans  Side. 

...  ,,De  har  vist  mig  saamegen  Aabenhjertighed, 
at  jeg  gjerne  vilde  gjøre  Dem  Gjengjæld  ...  Véd  De, 
hvorfor  jeg  reiser?" 

„Nu?" 

—  ,, fordi  De  i  alle  Maader  har  haft  Ret  i  Deres 
Dom  om  Miss  Wilkens! Jeg  har  været  for- 
elsket i  hende  ..." 

,,De  er  ikke  den  første,  som  har  været  det!" 

...  ,,og  hun  har  blodig  skuffet  mig  ...  Jeg  vil 
ærlig  sige  Dem,  at  hendes  Færd  har  været  slig,  at 
hun  gav  mig  al  Grund  til  at  tro,  at  hun  havde  givet 

mig  sit  Hjerte  ...  Jeg  kom  hid  for  at  anholde  om 
hendes  Haand.  Det  kan  mulig  gavne  Dem  at  vide 
dette.  —  Og  nu,  Mr.  Sidney  I  undskyld  ...  og  Farvel!" 


XII. 

Ross  havde  taget  Veien  paa  Turistvis  tilfods  og 
underveis  været  i  et  frygteligt  Humør;  —  af  en  Trang 
til  at  undgaa  sine  egne  Tanker  havde  han  febrilsk 
søgt  Adspredelse  i  at  gaa  de  ensomste  og  vildeste 
Ruter. 

Nu  laa  Hovedstaden  foran  ham  med  Solen  skraa 
over  sig,  stille,  som  da  han  forlod  den,  men  dog  i  et 
vist  Høitidsskjær. 

Der  var  deiligt  derude  i  Oslo  omkring  Loelven 
med  alle  de  rige  Træer  og  det  skogklædte,  grønne 
Egeberg!    Løvet  i  Lindene  hang  saa  svulmende  friskt, 

—  det  maatte  nylig  have  regnet  ... 

Han  hastede  ind  Have  veien  hjemme  og  sprang 
op  ad  Trappen. 

Døren  var  stængt!  —  der  syntes  ikke  at  være  en 
Sjæl  i  Huset. 

Han  ringede  paa.  —  Neil  Han  gik  rundt  den 
anden  Vei.  Nei,  —  aflaaset  ogsaa  der!  —  Hvad 
kunde  det  dog  betyde?  ...  Han  arbeidede  med  Døren 
og  fik  den  endelig  op;  —  han  havde  i  Guttedagene 
kunnet  et  Snit  med  Klinken,  som  han  nu  praktise- 
rede. —  Han  blev  staaende  stum.  —  Kjøkkenet  var 
tomt!  ...  det  saa  ud  som  udflyttet!  Han  fo'r  igjen- 
nem  de  andre  Værelser  og  blev  igjen  staaende  — 

—  tomt!  ...  Han  saa  de  lyse,  firkantede  Rammer 
paa  Væggene  efter  Skilderierne,  Chiffonieren  ...  So- 
faen! ... 

Han  gik  sagte  op  ad  den  sandskurede,  knirkende, 
i  Fjælene  slidte  Trappe. 

Jonas  Lie :   Samlede  Værker.    III.  ^^ 

Døren  til  hans  Værelse  stod  aaben,  og  der  var 
tomt.  Solskinnet  faldt  paa  skraa  og  lidt  blegt  over 
det  halve  Gulv,  og  alskens  Tegninger,  Skilderier  og 
Not  iser  med  Blæk  og  Blyant  ligefra  Guttedagene  af 
var  bortskrubbede  af  den  blaa,  vandfarvede  Væg, 
saa  at  der  kun  saas  enkelte  Ar  og  Mærker  igjen.  ... 
og  man  havde  af  samme  Grund  overhvidtet  den  store 
Brandmur,  der  ragede  frem  paa  Gulvet  og  ligesom 
delte  Kvisten  i  to  Værelser,  hver  med  sit  Vindu  ... 

Han  stod  der  fuld  af  Angst,  og  det  var,  som 
Hjertet  trak  sig  sammen. 

Hvad  var  der  dog  hændt?    Man  var  flyttet. 

Hans  Moder  var  dog  ikke  død? Han  havde 

ikke  havt  nogen  Underretning  hjemmefra  paa  seks 
Uger,  da  hendes  Breve  naturligvis  var  sendte  til 
Crawbys,  hvor  de  maatte  tro,  han  opholdt  sig. 

Han  skyndte  sig  igjen  ned,  —  han  maatte  have 
Oplysning.  Han  saa  en  Kone  staa  nede  i  Haven  og 
plukke  Stikkelsbær  i  et  Par  Kurve  ... 

,,Hvad  gjør  De  her?'*  spurgte  han,  næsten  gal  af 
Angst  for  Svaret,  ,,for  hvem  plukker  De  Bær?" 

,,For  en  ...  Fru  ...  Fru  —  ja,  nu  husker  jeg  ikke 
Navnet  ...  hun  bor  i  den  anden  Ende  af  Byen  ... 

,, Heder  hun  ikke  Fru  Røss?" 

,,Jo  ...  jo,  det  er  sandt!" 

,,0g  De  har  talt  med  hende?" 

,,Det  er  jo  hende,  som  har  sendt  mig  hid!  ...  Jeg 
skal  være  der  tilbage  med  dette  iaften."  Hun  saa 
paa  ham,  opmærksom  ved  hans  underlige  Væsen. 

Han  kunde  gjerne  bristet  i  Graad. 

Der  var  lettet  ham  en  tung  Sten  af  Hjertet!  Men 
han  fik  igjen  noget  at  gruble  paa,  da  hun  sagde,  at 
der  nok  om  en  Tid  skulde  være  Auktion  over  Stedet 
...  Der  havde  været  flere  og  beset  Huset  og  Haven 
den  Dag. 

Ross  lod  sig  nøiagtig  beskrive,  hvor  hans  Moder 
boede  og  ilede  derud  ... 

Det  lille  hvide,  firkantede  Hus,  der  var  beskrevet 

ham  som  Stedet,  saa  nærmest  ud  som  et  gammelt, 
forladt  Landsted,  der  efterhaanden  var  kommet  for 
nær  Staden.  Det  var  naaet  af  en  af  de  nye  projek- 
terede Gader,  der  laa  besværlig  og  uryddig  af  Sten- 
arbeide;  men  indenfor  saus  der  Levninger  af  et  Slags 
Have. 

Han  forstod,  at  den  billige  Husleie  her  havde 
været  det  af gj ørende.  Hans  Moders  lille  Pension 
skulde  ikke  strække  langt  ...  Det  var  næsten  kun  et 
Slags  iil  Beboelse  tillempet  Havehus. 

Han  var  aldeles  bleg,  da  han  traadte  ind  i 
Stuen. 

Der  faldt  hans  Moder  og  Kirstine  ham  med  et 
samtidigt  Udraab  om  Halsen  ...  der  reiste  Tante 
Rissa  sig  op  af  Skindstolen  ...  der  stod  Pianoet,  So- 
faen, Chiffonieren  med  Uhret  paa,  —  alt,  saavidt 
muligt,  stillet  paa  samme  Plads  som  hjemme! 

Allerede  under  de  første  Forklaringer  kom  det 
op,  at  han  ikke  havde  modtaget  det  Brev,  hvori  hans 
Moder  havde  villet  forberede  og  forsone  ham  med 
den  uundgaaelige  Forandring. 

Havde  han  da  forladt  Crawbys? 

Hans  Moder  spurgte  ikke,  men  hun  anede,  at 
Sønnen  havde  lidt  en  eller  anden  Skuffelse,  som 
havde  rystet  ham;  —  han  var  blevet  mager,  Træk- 
kene skarpere  lige  til  Øinenes  Udtryk.  Og  nu  skulde 
han,  med  det  samme  han  kom  hjem,  aldeles  uforbe- 
redt tage  denne  nye  pludselige  Omskiftning!   ... 

„Kom!  saa  skal  Du  se  dit  eget  Værelse,  Thomas!" 
—  sagde  hun  og  førte  ham  ovenpaa.  —  ,,Det  er  noget 
ligt  dit  forrige, skjønt  Udsigten  ..." 

Han  tog  omkring  sin  Moder  og  stod  lidt  stille 
...  ,,Du  har  Ret,  Mor!  —  det  er  Mod,  vi  skal  have! 
...  Det  afhænger  ikke  af  et  Hus,  men  af  om  jeg  duer 
til  noget  ..." 

...  „Tvertover  for  Dig  her  paa  Gangen  bor  Tante 
Rissa  ...  i  disse  to  Værelser,"  afbrød  hun  og  slog  op 
Døren.    Derinde  var  et  gammeldags  Mahogni  Møble- 

ment  og  pyntelige  Gardiner.  ,,Hun  stod  saa  fast 
paa,  at  hun  vilde  bo  hos  os  ...  det  var  smukt  tænkt 
af  hende,  og  vi  maa  jo  tage  imod  det'* 

Han  fulgte  villig  med  hende  overalt  og  søgte  at 
interessere  sig  for  det. 

Om  Aftenen  var  han  elskværdig  og  underhol- 
dende og  fortalte  om  sin  Tur,  men  der  gik  hele  Tiden 
tunge  Tanker  og  Underdønninger  i  ham  af  alt  det 
meget,  han  havde  oplevet  i  den  sidste  Tid. 

Medens  Kirstine  spillede,  grublede  han  paa,  hvad 
Katharina  sagde  nu?  ...  hvad  hun  vel  maatte  tænke 
om  ham,  som  havde  været  borte,  medens  hans  Mo- 
der havde  havt  saamegen  Strid  at  staa  il  ,,Ja,  jeg 
gad  vide,  hvad  hun  overhovedet  i  Vinter  har  tænkt 
om  mig  ...  Det  har  da  ogsaa  været  en  grundig  Svag- 
hed og  Barnagtighed,  at  jeg  altid  netop  skulde  betro 
hende  det,  som  galt  og  ynkeligt  var!  ...  Herefter  skal 
det  ikke  behøves;  —  jeg  har  da  vel  endelig  engang 
vundet  frem  til  at  blive  en  Mand,  som  kan  tage  Ver- 
den, som  den  byder  sig!" 

Han  satte  sig  hen  til  sin  Moder: 

,,Jeg  vil  imorgen  selv  gaa  ned  og  faa  Besked  om 
mit  Theaterstykke;  —  jeg  har  ikke  Raad  længer  til 
at  vente  i  det  blaa  paa  Svaret  ...  nu  faar  det  gaa 
paa  sin  amerikansk!  ...  det  kunde  dog  være  muligt 
at  faa  Auktionen  over  Huset  udsat  ..." 

Den  følgende  Dag  var  han  nede  paa  Theatrets 
Kontor;  —  der  laa  ingen  Besked,  og  han  greb  Anled- 
ningen til  at  skrive  et  Brev  om,  at  et  hastigt  Svar 
var  ham  magtpaaliggende. 

—  En  Uge  gik  og  to  ...  og  nok  en  U^e  fuld  af 
ulidelig  Spænding  ...  Det  blev  over  en  hel  Maaned 
og  endda  intet  Tegn  til  Svar. 

Han  havde  gjentagne  Gange  forhørt  sig,  da  han 
en  Dag  nede  i  Byen  i  et  af  Bladene  mødte  en  Notis, 
som  han  ikke  et  Øieblik  tvilede  paa,  skrev  sig  fra 
Løndals  Haand: 

„Theaterdirektionen  har   atter   modtaget  et  Ar- 


197 


beide  fra  Hr.  T.  Ross,  hvilket  dog  denne  Gang  efter 
Forlydende  skal  være  enstemmigt  forkastet.  Vi 
skulde  overhovedet  ønske,  at  denne  Forfatter  ende- 
lig kom  til  en  Forstaaelse  af  sin  rette  Plads  i  vor 
lille  literære  Verden,  der  vistnok  ikke  vilde  vrage 
hans  heldigere  Ting,  naar  de  af  og  til  kom  ud  uden 
større  Fordringer  end  de,  der  stilles,  hvor  Poesien 
drives  som  Bisyssel.  Til  noget  betydeligere  mangler 
han  absolut  Hovedsagen  —  Kaldet!" 

Det  var  Eftermiddag  og  over  Kontortid;  men  der 
kunde  dog  være  nogen  at  træffe  nede  paa  The- 
atrets  Direktionsværelse,  og  han  vilde  have  rede  paa 
Tingen. 

Der  laa  en  Rulle  til  ham  med  et  Brev  stukket 
ind  i  Seilgamet,  hvormed  den  var  knyttet;  det  var 
hans  eget  Omslagspapir,  der  var  vendt.  Brevet  inde- 
holdt kun  nogle  faa  høfligt  afslaaende  Linier,  hvor- 
efter man,  ,, trods  den  bedste  Mening  om  den  poetiske 
Side  ved  Arbeidet,  alligevel  med  den  tidligere  Erfa- 
ring for  Øie  ikke  havde  fundet  at  kunne  anbefale 
Stykket  til  Opførelse,  da  det  fra  den  dramatiske  Side 
frembød  væsentlige  Mangler  ..." 

Ross  kunde  ikke  i  Øieblikket  gjøre  sig  noget 
klart;  —  han  følte  kun,  at  nu  havde  han  faat  det 
afgjørende  Slagl  Følgerne  flk  han  siden  over- 
tænke ... 

Han  gik  en  lang  Spadseretur  —  Time  efter  Time 
...  Det  var  sent  om  Aftenen,  da  han  kom  hjem  og 
gik  lige  op  paa  sit  Værelse. 

Han  sad  der  uden  Lys,  og  det  var  først  langt  ud 
paa  Natten,  at  han  lagde  sig. 

Han  tændte  Lyset  og  slukkede  det  igjen  ...  Der 
kom  en  usigelig  Sjæleangst  over  ham;  —  han  havde 
i  det  sidste  Aar  oplevet  saa  mange  og  saa  store 
Skuffelser!  —  Skulde  han  nu  kanske  opleve  den  sidste 
...  se  det,  som  var  hans  Livs  Drøm  ...  som  gav  det 

sit  hele  Indhold  —  Troen  paa  et  Digterkald  —  for- 
svinde i  Røg!  ... 

Det  kom  saa  svimlende  ind  paa  ham  ...  Han  saa 
Morgenstriben  gjennem  Gardinet,  før  han  sov  ind. 

Da  han  om  Formiddagen  kom  ned  i  Stuen,  for- 
talte han  i  en  rolig  Tone,  at  hans  Stykke  ikke  var 
antaget. 

Der  var  ingen,  som  yttrede  noget;  —  kun  hans 
Moder  sagde  med  et  Forsøg  paa  Frimodighed:  — 
,,Saa  skriver  Du  naturligvis  en  Fortælling,  Thomas!" 

Som  han  stod  i  Vinduet  og  med  Øinene  fulgte 
Kirstine,  der  gik  nedover  Veien  til  sine  Informationer 
i  Byen,  tænkte  han  paa,  at  hun  nok  heller  ikke  læn- 
ger gik  med  det  vante  Mod;  —  hun  kunde  møde 
mangt  et  Ord  og  mangen  saarende  Adfærd  i  Anled- 
ning af  hendes  Broder,  der  atter  stod  offentlig  Gabe- 
stok i  Aviserne  ... 

,,0g,  hvad  tænker  Du  paa  nu,  Thomas?"  — 
spurgte  Rissa,  da  de  var  blevne  alene  i  Stuen... 
,,Jeg  synes,  det  var  rigtigst,  om  Du  søgte  en  eller 
anden  Post  ...  og  kanske  studerede  igjen?  —  Saa 
kunde  Du  jo  digte  alligevel,  naar  Du  fik  Tid  ...  Jeg 
tror  nu,  at  Du  faar  alt  dette,  for  at  Du  skal  bøie  dit 
overmodige  Sind,  Thomas!" 

Han  svarede  intet,  men  huri  havde  læst  en  bleg 
Trods  sammen  med  noget  smerteligt  i  hans  Mine, 
og  hun  rystede  sorgmodigt  paa  Hovedet  ... 

Oppe  paa  sit  Værelse  gik  han  frem  og  tilbage  ... 
At  Stykket  har  Mangler?  ...  det  er  høist  rimeligt!"  ... 
Jeg  aner  det  altfor  godt.  Det  er  jo  skrevet  i  den 
Fantasirus,  hvori  jeg  har  levet  i  hele  dette  Aar!  ... 
Og  at  de  desuden  efter  Evne  gjor  mig  Uret,  —  bah! 
er  det  andet  end  Reaktionen  ovenpaa  mit  forrige 
Nederlag? 

Men  Faktum  er,  at  vore  Pengeaffærer  er  for- 
tvilede,  at  Kirstine  og  Tante  Rissa  gjør,  hvad  de 
kan,  for  at  sioiie  Moder  ...  Er  der  nogen,  som  skal 
hjælpe,  saa  maa  det  vel  for.st  og  fremst  være  mig! 

Pregel  kan  faa  Ret!  Slutningen  paa  al  min 
høitstræbende  Dlgten  og  Tragten  kan  blive  en  — 
Præstegaard,  hvor  jeg  tager  min  Moder  og  Søster  i 
Huset!  ...  blive  Lærer  eller  noget  sligt,  indtil  jeg 
faar  arbeidet  mig  til  en  Eksamen  igjen!  ... 

...  ,,Det  uundgaaelige  maa  tages  ...'' 

Men  just  nu,  da  han  med  bitter  Vemod  stod  og 
veiede  Tanken  om  at  tage  Afsked  med  sin  kjære  Pen, 
overkom  der  ham  en  Følelse  af  Evne  og  Kald  saa 
klar  og  stærk  som  aldrig  før  ...  For  hans  indre  Syn 
begyndte   der  at  stige   Billede   paa   Billede   af   det, 

han  vilde  baaret  frem alt  det,  han  nu  skulde 

opgive! disse  svigtede  Skikkelser  vilde  spøge 

om  ham  al  hans  Dag! 

Lidt  efter  sad  han  med  et  Smil  paa  Læben  og 
skrev  og  fantaserede  sig  ind  i  et  Eventyr  om  én,  der 
var  paa  Hjemreise  Juleaften  og  kjørte  gjennem  en 
Skov  ...  Bjørne  og  Ulve  stak  sine  røde,  glubende 
Gab  ind  i  Slæden  til  ham.  Træerne  gjorde  i  Maane- 
skinnet  tusinde  Slags  krogede  Figurer  og  truende 
Troldeansigter;  —  de  strakte  Grenene  ud  for  at  gribe 
ham,  saa  ud  som  Galger  med  Mænd  i  og  stillede 
sig  strittende  i  Veien  for  ham,  medens  det  overalt  lo 
fælt  og  skadefro  rundt  om. 

Men  han  kjørte  paa,  —  han  forstod,  at  han  ikke 
maatte  stanse!  ...  Snart  saa  det  ud,  som  om  hans 
Hest  stod  til  Halsen  i  Sneskavlen,  snart  var  den 
aldeles  borte,  snart  forekom  det  ham,  som  Farten 
gik  baglængs. 

Troldene  grinede  og  dansede  foran  ham,  og  af 
og  til  sad  der  en  uhyre  Skikkelse  tvertover  Veien 
og  gloede  ...  Det  var,  saa  Blodet  kunde  stivne;  — 
han  holdt  i  Tømmerne,  saa  han  ikke  kjendte  sine 
Hænder,  og  lukkede  Øinene  af  Angst  ... 

Men  han  maatte  frem,  det  følte  og  vidste  han; 
og  som  han  paany  tvang  Hesten  videre,  som  imod 
det  umulige  —  stod  Slæden  pludselig  inde  paa  hans 
Faders  Gaard  i  den  festligt  skinnende  Juleaften!  ... 

Det  var  blevet  et  Par  Spalter  og  egentlig  som 
et  Slags  Svar  til  Løndal.  Han  lagde  det  sammen 
i  et  Brev  til  et  af  Byens  Dagblade,  hvor  han  bad 
det  indtaget  som  Føljeton,  og  gik  ned  til  den  nær- 
meste Postkasse  med  det. 

Da  han  kom  ind  til  Aftensbordet,  scigde  han  med 
tilsyneladende  Freidighed: 

,,Jeg  har  besluttet  at  tage  en  eller  anden  Lærer- 
post, Mor!  ...  en  Kopistplads  i  et  af  Departementerne 
eller  hvad  der  kan  findes.  Jeg  vil  arbeide,  —  tjene 
Penge  ...  Imorgen  vil  jeg  ud  og  forhøre  mig  ..." 

,,Jeg  havde  ikke  tænkt  det  saa,  Thomas! 

jeg  har  altid  haabet  paa,  at  Du  skulde  faa  følge  dit 
Kald  ..." 

„Aa,  MorI  —  jeg  véd  nok,  at  Du  for  din  Del 
gjerne  sultede  Dig  ihjel  for  min  Digtnings  Skyld; 
men  der  er  nu  gjort  nok  af  detl  ..." 


xin. 

En  Eftermiddag  ved  Kaffetid  bankede  det  paa 
hos  Konsul  Linstows,  og  Tante  Rissas  statelige  Skik- 
kelse traadte  ind  i  Stuen. 

Hun  pleiede  jevnlig  at  gaa  i  Besøg  til  Venner 
og  bekjendte  og  havde  Aaret  rundt  ingen  liden  Runde 
at  gjøre.  Ogsaa  til  Linstows  kom  hun  af  og  til;  — 
det  havde  fortsat  sig  fra  hans  Hustrus  Tid,  og  de 
var  bekjendte  fra  Ungdomsdagene. 

...  ,,Se  god  Dag,  Froken  Rissa!"  hilsede  Konsul 
Linstow.  Idet  hun  kom,  stod  han  i  Begreb  med  at 
gaa  ind  paa  Kontoret,  men  betænkte  sig  nu  og  satte 
sig  igjen. 

„Vær  saa  god!  —  Her  er  en  magelig  Plads  i 
Sofaen,  Tante  Rissa!  ...  Sæt  Dem  rigtig  godt  og 
hvil  Dem  efter  den  lange  Tur!"  sagde  Katharina. 

Hun  hentede  en  Pude  og  satte  en  Skammel  under 
Fødderne. 

„Hvordan  staar  det  til  hjemme  med  Fru  Ross 
og  Kirstine  og  ...  Poeten?"  spurgte  Konsulen. 

„Jo  Tak!"  Hun  sukkede  uhyre  dybt  som  en  Hen- 
tydning* til  alt  det,  der  var  hændt  i  den  sidste  Tid, 
og  benyttede  Pausen  til  at  udfolde  det  smukke 
Strikketøi,  som  hun  bar  ved  Sølvkrogen  ...  „de  har 
det  allesammen  godt!  ...  det  er  jo  langt  ude!  —  men 
de*  er  en  stor  Ting,  ...  der  er  varme  Værelser  og  det 
trækker  ikke  ...  og  saa  er  det  saa  billigt  ...  Det  er 
jo  en  saadan  Hovedsag  der,  indtil  Thomas  kan  bi- 
drage mere  til  Huset." 

...  „end  han  har  gjort  før?"  bemærkede  Kon- 
sulen lidt  spydigt.  „Jeg  har  set  af  en  Føljeton  idag, 
at  han  er  kommet  hjem;  men  jeg  troede  just  ikke, 
det  vilde  være  noget  Bidrag  til  Økonomien  derude 
...  Stakkels  Fru  Ross!  ..." 

„Ja,  De  kan  saa  sige!"  Tante  Rissa  sukkede 
dybt,  saa  at  der  igjen  blev  en  Pause;  den  statelige 
Skikkelse  i  Kappen  og  Krøllerne  talte  ligesom  med 
lidt  Overvindelse: 

,,Det  er  hellerikke  saa  let  for  Thomas  nu  saa 
straks  at  finde  en  passende  Post  ...  Jeg  har  jo  i 
disse  Dage  været  lidt  ude  og  hørt  mig  for  hos  gamle 
Venner,  om  der  kunde  være  Plads  i  noget  af  Departe- 
menterne; men  der  er  nu  saa  mange  ...  Og,  sandt 
at  sige,  Konsul!  kom  jeg  hid  til  Dem  idag  for 
den  Sag,  ...  om  De  véd  noget  Arbeide,  der  kunde 
passe." 

,,Hvad  behager?  —  Vil  han  virkelig?  —  Nu  ja," 
kremtede  han  lidt  haanligt,  „det  er  jo  sandt,  hans 
sidste  Arbeide  er  ogsaa  forkastet,  saa  han  vel  er 
nødt  til  det  nu!  ...  Forlæggerne  betænker  sig  natur- 
ligvis ogsaa  paa  at  tage  hans  Sager  herefter  ...  Er 
det  ikke  saa,  Rissa?"  spurgte  han  pludselig  i  den 
ligefremme  Tone,  hvori  man  undertiden  kan  appel- 
lere til  et  mere  end  trediveaarigt  Bekjendtskab. 

,,Nu  er  han  lalfald  bestemt  paa  étt  sige  hele  dette 

Digtervæsen  Farvel. Han  kunde  været  i  Præste- 

omat  nu!  ..." 

Medens  Tante  Rissa  her  kom  ind  paa  sit  Ynd- 
lingsemne: Thomas's  theologiske  Fremtid,  sad  Ka- 
tharina aldeles  bestyrtet,  —  næsten  ude  af  Stand  til 
at  sige  et  Ord!  —  og,  idet  hun  rask  gik  ud  for  at 
sørge  for  Kaffeen,  spurgte  Linstow. 

,, Hvordan  er  det  ...  er  Thomas  Ross  biet  for- 
lovet?" 

„Forlovet! Thomas?" 

...  ,,med  denne  norsk-engelske  Dame,  som  har 
været  her  i  Vinter?  —  Han  kommer  jo  nu  derfra  ..." 

,,Nu,  det  Besøg  blev  da  kort  nok  —  han  var  der 
ikke  i  otte  Dage;  ...  men  Rygterne  er  forskrækkelige; 
...  jeg  troede  virkelig  ikke,  at  de  nu  vilde  angribe 
hans  Agtelse  ogsaa  fra  den  Side!  Hvad  skulde  han 
vel  have  at  forlove  sig  paa?" 

„Aa,  for  det  var  der  intet  iveien;  hun  var  rig 
nok!"  ...  Da  Katharina  kom  ind  med  Kaffeen,  afbrød 
han  pludselig  Themaet. 

Tante  Rissa  begyndte  nu  at  foredrage  vidtløftigt 
over  et  af  de  Velgjørenhedsselskaber,  hvor  hun  var 
interesseret,  samt  i  den  Anledning  at  lægge  Kon- 
sulen forskjellige  Sager  indstændigt  paa  Samvittig- 
heden. 

Efterat  have  drukket  Kaffe  tog  hun  Afsked  og  bad 
ham  tilslut  nok  engang  tænke  paa  Thomas.   — 

,,Nei"  —  sagde  Konsul  Linstow  efter  hende  — 
,,er  der  nogen,  jeg  ikke  skal  tænke  paa,  saa  er  det 
„Thomas!""  —  og  han  gik  hastigt  ind  paa  Kon- 
toret. 

Han  hadede  ham.  Det  var  ubetinget  hans  Skyld, 
at  Katharina  havde  afslaaet  en  hel,  glimrende  Frem- 
tid, —  hvad  der  havde  været  ham  en  bitter  Skuffelse 
...  Og  nu  bagefter  var  det  efterhaanden  gaat  op  for 
ham,  at  hans  Datters  Lykke  var  strandet  paa  den 
samme  Ross!  ...  Det  var  en  Tanke,  der  pinte  ham; 

(hi  hun  var  hans  Afgud,  hans  Øiesten  —  den,  paa 
hvem  han  i  Stilhed  havde  kastet  den  Smule  ideale 
Trang,  han  havde  reddet  i  Livet.  —  Og  det  var  til- 
lige ydmygende,  at  hans,  Konsul  Linstows,  Datter 
skulde  være  havareret  foran  en  saadan  Pjalt  af  en 
Poet! 

Han  skulde  naturligvis  ovenikjøbet  hjælpe  den 
Fyr!  ...  Den  Slags  Folk  har  desuden  godt  af  at  bug- 
tes en  Smule  ... 

Katharina  aabnede  saagodtsom  ikke  sin  Mund 
til  et  Ord  efter  Tante  Rissas  Besøg;  —  hun  var  bleg, 
og  det  var  en  kold  Pande,  hendes  Fader  den  Aften 
kyssede  til  god  Nat. 

Der  var  paakommet  hende  en  bitter  Haardhed. 
Under  den  Slags  Indflydelse,  som  Thomas  nu  havde 
overgivet  sig  til,  var  det  kun  naturligt,  at  det  bedste 
i  ham  svigtede!  ...  Nei,  —  han  ,,gik  ikke  ned  paa 
Gaden,  fattig  og  sulten  for  sit  Kald"  længer!  —  som 
han  engang  i  stolt  Trods  havde  sagt  hende;  —  han 
risikerede  jo  nu  ogsaa  at  træffe  altfor  elegante  Be- 
kjendtskaber  der!  ... 

Katharina  følte,  at  hun  ikke  turde  røre  ved  disse 
Tanker;  derfor  stængte  hun  dem  inde  med  al  sin 
Villiekraft.  Og  dog  gik  der  høiere  og  høiere  Bølger 
i  hende.  Hun  havde  jo  nu  ikke  et  Fnug  med  Thomas 
Ross!  Han  var  kanske  forlovet  eller  vilde  ialfald 
blive  det  en  Dag,  naar  hans  Stolthed  tillod  ham 
at  gjøre  det  Skridt  ...  Hvad  havde  hun  saa  med 
dette?  ... 

Men,  at  han  skulde  opgive  sit  Digterkald? 

Hun  havde  elsket  og  fulgt  det  saagodtsom  fra 
første  Spire  og  følte,  at  Skjæbnen  nu  igjen  var  ifærd 
med  at  rive  ud  noget,  —  og  det  sidste,  som  hun  ikke 
vilde  miste!  —  af  hendes  Sjæl  ...  Hans  Digtning,  den 
havde  hun  dog  fremdeles  havt  sin  Ret  til!  ... 

Som  hun  sad  der  med  Albuen  støttet  mod  Bordet 
og  Ansigtet  i  Hænderne,  brast  hun  pludselig  i  Graad 

...  voldsommere  og  voldsommere  —  hele  hendes  fine 
Skikkelse  bævede  ...  Nu  først  syntes  hun,  at  hun  ret 
for  Alvor  følte  Bitterheden  ved  sin  tabte  Kjærlighed 
...  hvor  uden  Indhold  hun  stod  igjen! 

Og  hun,  som  havde  tænkt,  at  saadant  kunde 
overvindes!  ... 

Hun  gik  tilsengs  og  blev  liggende  i  en  Døs  uden 
at  tænke,  uden  at  drømme. 

Men  midt  om  Natten  vaagnede  hun  med  Følel- 
sen af  en  saa  usigelig  Medlidenhed  med  Thomas; 
hun  saa  ham  trælle  og  —  synkel  Hun  udholdt  ikke 
at  se  denne  stolte  Nakke  bøiet  og  udbrød: 

,, Mangler  han  Penge,  —  og  kan  jeg  ikke  faa 
Far  til  at  hjælpe  ham  paa  en  saadan  Maade,  at 
han  aldrig  aner,  hvem  det  kommer  fra!  ...  Og  saa 

taler  jeg  med  ham som  hans  gamle  Veninde. 

Hvad  bryder  jeg  mig  om  hans  Forlovelse!' 

Den  næste  Formiddag,  som  Ross  sad  oppe  paa 
sit  Værelse,  meldte  Pigen,  at  Frøken  Linstow  var 
nede  i  Stuen  og  vilde  tale  med  ham. 

Han  var  i  dyb  Misstemning;  —  det  var  ikke 
saa  let  endda  at  gaa  under  Aaget,  naar  det  kom  til 
Stykket!  ... 

Katharina  Linstow?  —  det  var  mærkeligt  ...  Hun 
har  ikke  værdiget  mig  en  Samtale,  siden  mit  Stykke 
gjorde  Fiasko  ...  nei,  ...  det  var  før,  —  siden  vi  talte 
sammen  paa  Ballet!  — 

Som  han  kom  ind,  stod  hun  henne  ved  Vinduet 
—  naturlig,  fri  og  gratiøs  som  altid. 

,,God  Dag,  Thomas!" 

,,Det  er  Skade,  at  Du  ikke  træffer  nogen  anden 
hjemme  end  mig,  Katharina!  Vil  Du  ikke  sidde  ned? 
...  Mor  gik  ud  for  ganske  nylig  ..." 

,,Jeg  traf  hende  ogsaa;  ...  men  det  var  Dig,  jeg 
vilde  tale  med,  og  det  sagde  jeg  hende." 

„Er  der  noget,  jeg  kan  være  Dig  til  Tjeneste 

med? Staar  det  i  min  Magt,  saa  véd  Du,  jeg 

gjør  det;  —  men  min  Magt  er  fortiden  just  ikke 
synderlig  stor!  ..." 

„Nei,  jeg  forstod  det  paa  Tante  Rissa  igaarl  — 

—  og  det  er  derfor,  jeg  kommer;  ...  men  jeg  vilde 
først  høre  det  af  din  egen  Mund,  før  jeg  tror  paa 
det.  Er  det  sandt,  Thomas!  at  Du  agter  at  opgive 
Digtningen?" 

,,Du  kan  stole  paa  Tante  Rissa!  ...  Nei,  Du  be- 
høver ikke  at  se  saadan  paa  mig.  Det  er  aldeles 
tilforladeligt,  at  jeg  gaar  fra  Digterbestillingen  ... 
Grunden  er  saa  simpel:  —  Jeg  maa!" 

Katharina  var  bleven  staaende;  hun  gjorde  en 
harmfuld  Bevægelse: 

„Du  har  aldrig  maattet  før,  Thomas! naar 

det  først  var  noget.  Du  troede  dybt  og  helligt  paa!" 

„Men  nu  har  jeg  lært  det  ude  i  Verden;  —  det 
er  intet  den  heller  vil  end  lære  uerfarne  Folk!  ... 
Tro  nu  ikke,  jeg  er  det  ringeste  bitter.  Det  lader 
sig  fuldstændig  praktisk  gjennemføre  til  begges  Til- 
fredshed. Jeg  beholder  mine  Ideer  og  Fantasier  for 
mig  selv,  ...  morer  mig  med  dem  efter  Behag 

—  og  Verden  slipper  at  plages  af  dem!  ..." 

Katharina  tvang  Taareme  tilbage. 

„Og  Du  vil  indbilde  Dig  selv,  at  dette  er  en 
Udvei,  Thomas!  Det  er  jo  det  samme  som  at  sige, 
at  Du  hidtil  bare  har  digtet  forfængeligt  for  Pub- 
likiun!  ...  Ja,  for  det  blir  da  naturligvis  først  og 
fremst  for  din  egen  Udviklings  Skyld. 

Jeg  siger  Dig,"  udbrød  hun  ivrigt,  og  Øinene 
skjød  blaa  Lyn.  ,,Du  er  nødt  til  at  digte,  enten  Du 
vil  eller  ei!  ...  her  er  overhovedet  ikke  Spørgsmaal 
om,  hvad  Du  vil,  men  netop  kun  om,  hvad  Du  maa. 
Du  har  Valget  mellem  enten  at  udføre  dine  Syner 
som  en  Mand  eller  at  blive  en  ørkesløs  Drømmer  som 
Pregel!" 

„Du  mener,   at,   skal  jeg  først  gaa  under,   saa 

var  det  høiere,  ædlere  og  stoltere  at  dø  af  Sult  som 
en  Digter,  der  søger  sin  Vei  til  Lyset,  som  han  kan, 
end  at  gaa  under  som  én,  der  svigter  sin  Fanel  — 

Det  er  smukt,  Katharina!  —  Men  Vorherre  har 

ogsaa  givet  mig  noget  andet  —  min  kjære  Mor,  at 
sørge  for  ...  Og  jeg  tænker,  skal  her  endelig  tales 
om  Opoffrelse,  saa  har  hun  saa  fuldkommen  den 
første  Ret!  ..." 

,,0g  Du  tror,  at  din  Mor  vil  blive  saa  glad  i 
dette,  Thomas?  ...  Nei,*'  sagde  hun,  idet  him  gik  — 

,,ikke  gladere  end  jeg og  alle  vi  andre,  som  har 

troet  paa  Dig!" 

Han  havde  fulgt  Katharina  ud  og  van- 
drede nu  nede  paa  Havepladsen  optaget  af  Besøget 
...  der  var  altsaa  endnu  nogen,  som  troede  paa 
ham! 


XIV. 

Sildigt  en  Aften,  efterat  Ross  var  reist  fra  Craw- 
bys,  sad  Mr.  Sidney  alene  i  Mørket  paa  Bænken  i 
Svalgangen.  Han  var  gaat  didud,  da  han  ikke  kunde 
faa  sove.  Vinduet  bag  ham  stod  aabent  ind  til  Stuen, 
hvor  Pregel  sad  og  spillede. 

Idag  var  Brevet  gaat  i  Posten  —  det,  hvori  han 
ophævede  sin  Forlovelse  ... 

...  ,, Annie!  Annie!"  hviskede  han  ...  ,,Du  koster; 
...  men  saa  er  Du  ogsaa  Annie!  ...  Nu  sover  hun 
.  derinde  saa  trygt  og  roligt,  som  intet  var  sket;  — 
hun  ser  ikke  isøvne,  ialfald  ikke  det,  som  er  ube- 
hageligt" ... 

Han  hørte  Dørklinken  aabnes;  —  det  gik  sagte 
i  en  Dør  —  og  en  Stemme  sagde: 

„Jeg  tænkte,  De  var  her  endnu  ...  og  kom  for 
at  præsentere  Dem  Mrs.  Sidney  Crawby!  ...  Frue  til 
Mark  Hall  ved  Hull^    ...   Eierinde  af  en  Million  i 

Kul!  —  —  saa  det  gaar  da  endelig  an  at  leve  i 
Verden!  ...  og  De  skal  være  min  uundværlige,  under- 
danigste Ridder. 

Nu  er  det  afgjort.  Brevet  er  sendt  —  idag 
endelig!  ..." 

„Tag  min  Gratulation! Maatte  De  faa  al 

Glæde  af  denne  lange,  træge,  blasøiede  Kamel,  De 
har  fanget!" 

„Fy,  Pregel!"  —  lo  hun. 

...  ,,Nei,  jeg  holdt  mere  af  det,  som  det  var 
før!  —  —  De  indtog  jo  alligevel  en  mageløs  Stil- 
ling her." 

,,Uf,  nu  er  De  dum,  Pregel!  ...  Tror  De,  det 
vilde  vedblive,  naar  her  kom  en  ny  Datter  ind  i 
Huset? Annie  Wilkens  holder  af  at  være  Num- 
mer én!" 

,,De  blir  bestandig  Nummer  én,  Annie!  —  saa 

stærk  i  at  handle en  Stymper  som  jeg  kan 

kun  beundre,  hvor  Hensynene  ryger  som  visne  Baand 
omkring  Dem!" 

,,Aa,  —  jeg  holder  virkelig  ikke  saa  lidt  af  Mr. 
Sidney!" 

,,Ja,  ja  ...  ja,  —  uden  Fornærmelse  ...  betviles 
ikke!" 


Mr.  Sidney  sad  oppe  og  skrev  hele  Natten  ... 

Klokken  tre  i  Daggryet  stod  han  i  Jagtdragt 
med  en  Dobbeltrifle  over  Skulderen  foran  Tjenerens 
Seng. 

,,John!  John!"  vækkede  han  ham.  ,,Nei,  bliv 
liggende!  ...  Jeg  gaar  ud  paa  en  Jagttur  indover 
Fjeldet  og  kommer  neppe  hjem  før  sent  iaften  en- 
gang ...  Ser  Du,  her  i  Pakken  er  endel  Post,  som 
jeg  skulde  have  bragt  Papa  igaaraftes;  men  jeg 
vilde  ikke  forstyrre  ham  med  Forretninger  saa  sent 
...  Nu  faar  Du  levere  ham  Pakken  imorgen  inde  paa 

hans  Værelse, hører  Du,  —  egenhændig,  John! 

...  Det  er  vigtige  Sagerl  —  Forstaar  Du?   ..." 

„Ja,  Mr.  Sidney!  ...  Det  skal  blive  nøiagtig  be- 
sørget." 

,,Læg  det  under  din  Hovedpude  ...  Her  er  ogsaa 
et  Brev  til  Attachéen  —  Du  kan  levere  det  først  ... 
Tak,  gamle  John  —  god  Morgeni" 

To  Timer  efter  hvirvlede  Sidney  Crawbys  Lig 
i  Fossen  nedenunder  det  samme  Sted,  hvor  Ross 
havde  set  ham  tale  med  Annie  Wilkens, 

Han  havde  skudt  sig  derude  paa  Skræilten. 

Og  endnu  to  Timer  efter,  —  medens  Miss  Wil- 
kens laa  i  sin  Seng  —  sad  den  gamle  Gentleman 
ganske  stille  inde  paa  sit  Værelse  med  Sønnens  Brev 
i  Haanden. 

Han  vidste,  at  han  ingen  Søn  havde  mere!  ... 
og  tillige,  at  det  var  hans  Pleiedatter,  Annie,  som 
havde  knust  ham  baade  paa  Sjæl  og  Legeme. 

Sidney  havde  med  Hadets  og  Hævnens  hele 
Nøiagtighed  fortalt  alt.  Hendes  Beregning,  hendes 
Falskhed,  hvorledes  hun  systematisk  havde  drevet 
ham  —  i  hans  jammerlige  Svaghed  for  hende  —  til 
at  ophæve  sin  Forlovelse  og  tilslut  gjort  ham  saa 
grænselos  ulykkelig,  at  Livet  syntes  ham  umuligt 
at  bære  ...  Det  var  ham  en  Trøst  at  tænke,  at  hans 
gamle  Forældre  nu  vilde  blive  befriet  fra  længere  at 
huse  denne  Hyklerske  ... 

Sluttelig  bad  han  dem  hjertelig  tilgive  ham  al 
den  Sorg,  han  gjorde  dem  —  han  haabede,  at  Rachel, 
til  hvem  han  ogsaa  nu  havde  skrevet  og  gjort  sin 
ydmygende  Tilstaaelse,  vilde  være  hos  dem  og  trøste 
dem  og  være  dem  en  Datter  ... 

—  ben  gamle  Gentleman  gik  med  Brevet  i  Haan- 
den forbi  sin  Hustrus  Soveværelse. 

Han  saa  Attachéen  staa  bekymret  i  Gangen,  hil- 
sende med  en  Mine,  der  sagde,  at  han  vidste  alt. 

Han  gik  lige  ind  til  Miss  Wilkens,  der  endnu 
laa  og  læste. 

,,Men  Papa  da!  ..."  hun  stansede. 

Hun  saa  af  hans  hele  Holdning,  at  der  var  noget 
alvorligt  paafærde  ... 

„Her  er  et  Brev,  —  behag  at  læse  det!" 

Hun  saa  en  Stund  i  det  og  udstødte  saa  et  Skrig: 
—  „Sidney!"  ... 

„Maa  jeg  bede  ...  ingen  Støi!  ...  Ti,  siger  jeg, 
Kvinde!  ...  Det  er  Dem,  Annie  Wilkens!  som  har 
min  Søns  Blod  paa  Deres  Samvittighed,  —  jeg  kan 
ikke  mere  se  Dem  for  mine  Øine!" 

„O,  hvilken  Ulykke!  ...  Hvad  skal  jeg.  Stakkel, 
gribe  til,  for  at  Du  kan  forstaa  det  ..." 

„Her  er  ikke  tale  om  at  forstaa  —  blot  om,  hvad 
jeg  vil ...  Og  jeg  vil,  at  vi  skal  være  færdige  med  hin- 
anden for  dette  Liv  ...  uden  Støi  ...  uden  Snak! 

De  skal  klæde  Dem  paa  ...  i  en  Vogn  og  bort  ... 
før  min  Hustru  er  oppe!  ...  Kusken  kjører  Dem. 
Tøiet  skal  blive  sendt  efter. 

Her  er  hundrede  Pd.  Sterl.,  det  Beløb  anvises 
Dem  af  mit  Hus  i  Hull  aarligt,  saalænge  De  holder 
Dem  udenfor  vor  Synskreds  ..." 

Han  gik  og  bad  Attachéen,  som  fremdeles  stod 
ude  i  Gangen,  følge  sig  ind  paa  sit  Værelse. 

Den  gamle  Mand  var  i  denne  Stund  igjen  den 
kolde,  klare  Forretningsmand,  han  i  sine  stærkere 
Dage  havde  havt  Ry  for  ... 

—  En  Timestid  efter  var  hun  borte,  og  Pregel 
havde  fulgt  hende. 


XV. 

Thomas  Ross  var  bleven  dybt  grebet  af  Mødet 
med  Katharina. 

Hvad  var  hun  ikke  for  en  stolt,  ædel  Natur!  ... 

Jonas  Lie :   Samlede  Værker.    III.  14 

Hun  kom  den  Dag,  da  han  vilde  svigte  Fanen,  og 
talte  slig,  at  han  aldrig  slap  den  mere  i  sit  Liv  — 
—  aldrig!  —  han  vilde  prøve  alt  heller!  ... 

Han  havde  straks  grebet  en  Anledning,  hvorefter 
han  med  en  Bisyssel  —  Gjennemgaaelse  af  Bøger  for 
en  Boghandler  —  med  Tarvelighed  kunde  leve  hos 
sin  Moder  i  det  første  Aar. 

Han  arbeidede  gjerrig  paa  sin  dyrt  kjøbte  Tid, 
og  hvergang  han  efter  endt  Forretningstid  nede  hos 
Boghandleren  kom  paa  sit  Værelse  og  tog  fat  paa 
sin  Digtning,  havde  han  en  Følelse,  som  om  han 
havde  vundet  en  kjær  Ven  igjen. 

Der  gik  Uge  efter  Uge.     Men  Katharinas  blaa 
Oine  blev  han  aldrig  kvit!  ...  Hun  kom  ikke  igjen  ... 
Det  var  naturligvis  hans  Digtning,  hun  brød  sig  om 
.og  ikke  om  ham!  ... 

,,Nei,  ikke  mere  end  jeg  og  alle  vi  andre,  som 
har  troet  paa  Dig!"  ...  Det  var  de  Ord,  han  altid 
stansede  op  ved;  —  der  laa  saa  megen  Skuffelse 
i  dem! 

Hvad  havde  han  ikke  forskjertset!  ...  Det  var  den 
Følelse,  han  led  under,  —  som  pinte  ham. 

Hans  Barndomsveninde  ...  hans  Ungdoms  El- 
skede! som  han  havde  forraadt  sammen  med  hele 
sit  bedre  Jeg!  ... 

Linstows  grønne  to-etages  Stengaard  med  de 
dybt  indfældte  Speilruder  og  den  lave  Gadetrappe, 
hvorover  Færdselen  saagodtsom  skyllede,  blev  uvil- 
kaarlig  det  Sted,  hvorom  hans  Vandringer  dreiede 
sig.  Et  tilfældigt  Skimt  af  Katharinas  Hoved  gjen- 
nem  Gardinet  var  ham  en  Begivenhed,  der  kunde 
holde  ham  i  Bevægelse  og  Spænding  i  Dage  ...  Han 
gjennemgik  Fortiden,  hele  deres  Ungdom  opigjen- 
nem!  —  dengang  han  havde  været  saa  tryg  paa 
hende  ... 

Som  han  en  Eftermiddag  var  gaat  ud  i  deres 
gamle  Have  i  Oslo,  der  endnu  stod  usolgt,  blev  han 
gjennem  Stakitet  va'r  Katharina,  som  gik  forbi. 

Ilun  stansede  og  saa  en  Stund  derind;  —  han 
syntes,  det  var  med  et  saa  eget  Udtryk.  Han  stod 
just  i  Begreb  med  at  skynde  sig  hen  til  hende,  da 
hun  opdagede  ham.  Idet  hun  mødte  hans  Blik,  blev 
hun  brændende  rød. 

Hun  hilsede  imidlertid  roligt  og  gik  videre. 

Morgenen  efter  kom  han  raskt  ned  i  Stuen  til 
Kirstine  og  spurgte: 

,,Omgaas  Du  ikke  mere  Katharina?  —  Hvorfor 
kommer  hun  aldrig?" 

,,Det  har  jeg  ogsaa  spurgt  mig  selv  om.  Mor 
siger,  at  det  er,  fordi  hun  har  saa  meget  at  tage 
vare  .:.  Men  jeg  troede  nu,  der  var  en  Knude  paa 
Traaden  mellem  Dig  og  hende  ..." 

,, Mellem  mig  og  Katharina?" 

,,Ja,  —  hun  spørger  ialfald  aldrig  mere  efter 
Dig  slig  som  før,  naar  jeg  er  derude;  jeg  føler  det 
saa  godt  ...  Hun  har  heller  ikke  været  her  i  al  denne 

Tid,  siden  det  gik  uheldigt  med  dit  Stykke og 

det  er  ellers  saa  uligt  Katharina!"  ... 

,,Nei,"  —  tænkte  han  jublende,  da  han  kom  op 
paa  sit  Værelse,  hvor  han  rev  op  Vinduet  og  trak 
Aande  i  den  frie  Luft  —  ,,det  er  ikke  uligt  hende. 
Jeg  begynder  fuldt  og  fast  at  tro,  at  det  er  siden 
Ballet  og  hvad  jeg  der  sagde  hende!"  ... 

Han  havde  grublet  og  tænkt,  og  der  var  slaaet 
saa  meget  sammen  for  hans  Syn;  —  han  havde  faat 
en  Hjertets  Forvisning  om,  at  hun  elskede  ham! 

—  Et  Par  Timer  efter  bankede  han  paa  Døren 
til  Konsul  Linstows  Kontor. 

„Værsaagod!  ...  Ah,  Digteren!" 

„Ja,  det  er  mig,  Hr.  Konsul!  Jeg  vilde  gjerne 
tale  med  Dem  en  Stund  uforstyrret." 

...  ,,Véd,  hvad  det  er  ...  Deres  Tante  har  alt 
spurgt  mig  om  det  ...  jeg  har  desværre  intet  Arbeide, 
der  kan  passe  for  Dem!"    Konsulen  havde  reist  sig 

fra  sin  Plads,  Tonen  var  temmelig  affærdigende,  og 
han  bød  ham  ikke  at  sidde  ned. 

„Det  var  ikke  om  det,  Hr.  Konsul,"  sagde  Ross; 
,,det  er  en  alvorligere  Sag.  — -  Tillader  De,  at  jeg 
tager  en  Stol  ..." 

,,Værsaagod!  —  undskyld,  at  jeg  ikke  bød  Dem 
den;  men  vi  Forretningsmænd  har  knap  Tid  om  For- 
middagen." —  Han  saa  op  paa  Uhret.  „Jeg  har 
Børsen  om  en  halv  Time." 

,,Ser  De,  Hr.  Konsul! Jeg  véd,  De  forstaar 

at  vurdere  en  Ting  for,  hvad  den  er,  og  derfor  vil 
jeg  ikke  bruge  mange  Omsvøb,  men  tale  ganske 
tillidsfuldt  og  ligefrem: 

Jeg  er,  som  De  véd,  en  fattig  Stymper  uden 
Spor  af  andre  Udsigter  end  de,  som  min  Digtning 
kan  give,  —  har  desuden  fortiden  Aviserne  og  Ver- 
den imod  mig;  —  men,  naar  min  Tante  har  fortalt, 
at  jeg  agter  at  slaa  mig  fra  Digtningen,  saa  er  det 
fuldstændig  feilagtigt.  Jeg  agter  at  leve  og  dø  for 
mit  Kald,  —  og  den,  som  vil  dele  Skjæbne  med  mig, 
faar  forstaa  Glæden  ved  det,  selv  om  Dagen  blir 
mørk  ...  Ja,  kort  og  godt,  det,  jeg  har  at  rykke  frem 
med,  Hr.  Konsul!  det  er,  at  jeg  elsker  Deres  Datter 
Katharina  som  min  egen  Sjæl!"  ... 

„Nu  saa  —  jeg  har  hørt  andet  ...  at  det  skulde 
være  den  engelske  Miss,  som  Rygtet  siger  er  løbet 
bort  med  Pregel!" 

,,Jeg  er  ikke  Katharina  værd  —  og  det  mener 
jeg  ikke  bare  som  Talemaade!  Jeg  har  havt  et 
Aar,  som  jeg  vilde  givet  meget,  meget  til  for  ikke 
at  have  levet  op;  —  det,  jeg  har  igjen,  er  den  Sorg, 
at  jeg  samtidig  har  svigtet  baade  hende  og  det 
bedste  i  mig  selv  ...  Det  er  blevet  mig  klart,  at  jeg 
har  elsket  hende  fra  Ungdommen  af  ...  hun  er  det 
høieste  jordiske,  jeg  har  set  for  mine  Øine  ..." 

„Hør  nu,  Ross!  —  De  forstaar,  at  en  Fader, 
som  jeg,  til  Nød  kunde  slippe  sin  Datter  hen  til  én. 

der  kanske  engang  kunde  forsørge  hende  som  Præst 
etsteds  ..." 

„Det  er  muligt;  men  Deres  Datter  tog  mig  aldrig 
i  Verden  som  Præst  —  det  er  overhovedet  fra  enhver 
Side  en  umulig  Sag!" 

Konsulen  begyndte  at  gaa  frem  og  tilbage  paa 
Gulvet. 

.  „Om  De  duer  som  Digter,  det  véd  jeg  kim  saa- 
meget  om,  at  jeg  har  en  vis  Tiltro  til  Katharinas 
Mening;  ...  men  i  gamle  Dage  ansaas  ikke  sligt  for 
Levebrød  ...  Imidlertid  nytter  det  lidt  nutildags  for 
en  Fader  at  have  nogen  Mening  i  de  Sager;  —  og 
forresten  kan  jeg  jo  ikke  forbyde  Dem  at  tale  med 
min  Datter  ...  Men  det  er  Børstid  og  jeg  maa  gaa." 

I  næste  Øieblik  stod  han  ved  Døren  til  Daglig- 
stuen. Idet  han  lagde  Haanden  paa  Dørgrebet,  be- 
toges han  af  en  pludselig  Angst  —  —  havde  han 
bedraget  sig?  —  —  han  havde  set  saa  mange 
Illusioner  i  den  sidste  Tid!  Han  aabnede  rask 
Døren  ... 

Katharina  sad  henne  ved  Bordet. 

I  samme  Nu  laa  han  paa  sine  Knæ  foran 
hende  ... 

„Har  jeg  bedraget  mig,  Katharina?"  —  og,  da 
hun  ikke  skjød  ham  væk,  gjemte  han  sit  Ansigt  i 
hendes  Fang  —  „eller  vil  Du  tage  Dig  af  dette  trætte 

Hoved? Jeg  har  saa  grænseløst  meget  at  bede 

Dig  tilgive  ...  jeg  har  syndet  blodig  imod  Dig!  ... 
været  paa  Afveie,  Katharina,  baade  med  Hoved  og 
Hjerte  ...  Vil  Du  tage  'mig  slig,  som  jeg  er,  og  gjøre 
et  Menneske  af  mig?" 

Hun  sad  et  Øieblik,  som  hun  intet  forstod,  — 
og  saa  slog  hun  pludselig  sine  Arme  om  hans 
Hals  ... 

Han  saa,  at  hun  blev  aldeles  bleg,  men  derpaa 
strømmede  Blodet  tilbage,  og  der  kom  et  Skjær  af 
usigelig  Lykke  i  hendes  Ansigt  ... 

„Nei,   jeg  slipper  Dig  aldrig!"  — 

Lidt  efter  havde  hun  reist  sig,  og  han  stod  med 
Armen  om  hendes  smekkre,  fine  Liv  ... 

„Jeg  drømte  om  Dig  inat  og  syntes,  jeg  forstod 
saa  meget  ...  Det  var  det,  som  gav  mig  Mod!"  ... 

,,Hvor  var  jeg  dog  henne,  Katharina,  da  jeg 
talte  med  Dig  paa  Ballet!  ...  Jeg  er  saa  undselig, 
saa  skamfuld''  ... 

Hun  lagde  Haanden  paa  hans  Mund: 

,,Sig  ikke  mere!  Jeg  kjender  Dig  bedre,  end  liu 
selv  ...  det  var  din  Fantasi,  Thomas,  som  digtede  — 
dit  Hjerte  var  ikke  med!  —  det  saa  jeg  altid!  — 
Men  en  anden  Gang  faar  Du  ikke  digte  Dig  fra 
mig  ...  det  taaler  ikke  Katharina  mere!"  —  hun 
lagde  begge  Arme  paa  hans  Skuldre  og  saa  ham 
ind  i  Øinene. 

De  havde  saameget  at  sige  hinanden  disse  to, 
der  stod  der  med  Gjensynet  og  Lykken  over  sig!  ... 

Men  saa  kom  Søsteren  Johanne  ind  og  blev 
staaende  aldeles  forskrækket  ... 

„VI  faar  gaa  ind  til  Far,  Thomas!"  —  sagde 
Katharina  og  strøg  blot  Søsteren  i  Forbigaaende 
over  Kinden.  Hun  kom  sig  først  til  at  bryde  ud  i 
et:  ,, Katharina!",  da  de  var  ude  af  Stuen. 

Linstov^  stansede  midt  paa  Gulvet,  da  de  kom 
ind,  og  Katharina  gik  hen  og  gjemte  sit  Hoved  ved 
Faderens  Bryst  ... 

,,Saa  ...  saa  ...  Nu,  saa  det  virkelig  blev  til,  at 
Du  skal  være  min  Svigersøn,  Thomas  Ross!  ...  Kunde 
Du  ikke  gjort  det  bedre,  Katharina?" 

,,Nei,  Far!  men  Du  er  alligevel  fornøiet,  det 
hører  jeg  paa  Dig!" 

,,Hm!  ...  Det  har  maaske  smigret  gamle  Linstow, 
at  Ross  først  gik  til  ham  ...  Sandt  at  sige,  var  der 
noget  i  din  Fremfærd  her  idag,  som  har  ladet  Dig 
stige  adskillige  Grader  i  min  Agtelse  ...  En  skal 
ikke  sige,  at  Du  just  satte  Sminke  paa  Udsigterne! 

og  da  jeg  forudsaa,  at  Du  ikke  fik  nogen  Kurv, 

saa  har  jeg  imidlertid  tænkt  lidt  paa  Fremtiden  for 

Eder  ...  Det  nytter  lidt  i  din  Stilling  at  pine  sig  frem 
med  alleslags  Bisysler  —  det  er  bare  at  ro  Baaden 
med  én  Aare. 

Jeg  synes,  I  skal  gifte  Eder  til  Vaaren,  og  saa 
tænker  jeg,  Du  staar  i  formeget  herhjemme  nu  ... 
Som  Bryllupsgave  forærer  jeg  Eder  et  rundt  Aars 
Udenlandsreise  og  saa  Fru  Ross's  Hus  ude  i  Oslo 
med  den  Klausul,  at  det  er  hendes,  saalænge  hun 
lever  ...  Forresten  faar  I  i  Guds  Navn  gaa  Jeres 
egen  Vel  sammen  og  sørge  for  Eder  selv  ...  Nu  synes 
jeg,  I  skulde  gaa  ud  til  Fru  Ross!" 

Underveis  mødte  de  Løndal  og  hilsede  i  deres 
Lykke  overstrømmende  venligt  paa  ham;  —  Ross 
havde  gjerne  omfavnet  ham  ... 

,,Det  er  dog  en  forbandet  Poet!"  —  tænkte 
Løndal  ... 

Det  var  en  smuk,  stille  Dag  i  November  med 
Rim  paa  Barfrosten  og  i  Træerne,  at  de  gik  udover 
til  Enkefru  Ross  sammen. 

„Her  har  Du  hende.  Mor!"  —  raabte  han,  idet 
de  traadte  ind. 


Næste  Vaar  en  Eftermiddag  sad  Ross  og  Katha- 
rina paa  Gjennemreise  i  en  Have  i  Wien,  hvor  der 
musiceredes  ...  Ved  at  se  paa  Plakaten  opdagede 
han,  at  Direktøren  hed  Joseph  Pregel.  Han  viste 
det  til  sin  unge  Hustru,  og  de  blev  enige  om,  at  han 
dog  maatte  forhøre  sig  om  sin  gamle  Ven. 

Efter  en  Stund  kom  han  igjen.  Han  havde  faat 
nøiagtig  Besked  af  Entreprenøren  for  Forlystelses- 
*stedet:  Musikdirektør  Pregel  var  gift  med  en  engelsk 
Dame,  og  det  lod  til,  at  hans  Ægteskab  var  meget 
ulykkeligt;  —  han  saas  ofte  beruset  og  havde  ondt 
for  at  betale  sine  Regninger. 

Dette  gjorde  et  stærkt  Indtryk  paa  dem  begge, 
og  ingen  af  dem  talte  videre.  Men  da  de  stod  oppe 
paa  sit  Værelse  i  Hotellet,  og  hun  trak  Hanskerne 

af  —  der  skinnede  en  blodrød  Agatring  paa  den 
lille,  hvide  Haand  —  sagde  han  bevæget,  idet  han 
tog  og  kyssede  den: 

,,Jeg  kunde  kanske  blevet  en  saadan  Pregel!  — 

Min  elskede  Hustru  ...   Du  skal  nok  faa  en 

Mand  af  mig!" 


ADAM  SCHRADER 

(1879) 


I. 

Der  skulde  ingen  set  paa  den  Kopist  Schrader, 
som  han  gik  der  til  og  fra  Spisekvarteret  og  siden 
drog  sig  i  al  Mag  og  velforpleiet  ned  til  ,, Logen" 
for  at  faa  sin  Kaffe  med  Maraschino  og  sit  Spil 
Schak  eller  Domino,  —  at  han  havde  havt  en  Peri- 
ode i  sit  Liv,  da  han  gik  afkræftet  og  mager  med 
de  sorte  Øine  ordentlig  uhyggelig  stikkende  og 
febertændte  af  aandelige  Kampe  og  Religions- 
skrupler. 

Og  dog  forholdt  det  sig  saa. 

Hans  Moder  var  Katholik,  hans  Fader,  Over- 
læge Schrader,  Protestant,  og  denne  Religionsfor- 
skjel  havde  tidlig  havt  den  Indflydelse  paa  Sønnen, 
at  han  henfaldt  til  religiøse  Grublerier;  thi,  me- 
dens han  i  Skolen  offentlig  opdroges  som  Protestant, 
stod  han  i  Hjemmet  under  stærke  katholske  Paa- 
virkninger. 

Den  for  sine  kirurgiske  Operationer  høit  ansete 
Doktor  Schrader  var  en  haard,  tør  Mand,  —  i 
Bund  og  Grund  en  Hædersmand;  men  den  samme 
urokkelige  Jernhaand,  hvormed  han  amputerede  et 
Ben  eller  skar  ud  et  Saar,  knugede  ogsaa  hans 
huslige  Liv. 

Han  levede  kun  for  Pligten,  aandede  kun  for 
Pligtten,  og  det  var  ogsaa  den,  hans  Hustru  udeluk- 
kende skulde  være  til  for. 

Hvad  den  eneste  gjenlevende  Søn  angik,  saa  lød 
Husordren  paa,  at  han  skulde  bades  i  iskoldt  Vand 
om  Morgenen  Klokken  seks,  klædes  tyndt  og  let 
baade  Sommer  og  Vinter  samt  være  paa  Skolen, 
komme  til  Maaltiderne  og  gaa  tilsengs  akkurat  paa 
fastsat  Minut.  Et  Minut  over  Middagstid  var  ,, for- 
sømt Pligt"  og  tabt  Middag. 

Da  han  var  tolv  Aar  gammel,  forærede  Fade- 
ren ham  paa  hans  Fødselsdag  et  Kronometer,  for- 
modentlig for  at  indøve  ham  i  yderligere  minutiøs 
Pligtfølelse.  Men  netop  ved  de  Tider  begyndte  Søn- 
nens Helbred  at  vakle  i  en  høist  betænkelig  Grad. 
Guttens  Nervøsitet,  at  han  pludselig  kunde  fare 
sammen,  naar  Faderen  kom  ind  af  Døren  eller 
endog  blot  tiltalte  ham,  og  at  man  fandt  ham  sid- 
dende oppe  om  Natten  ved  Lys  af  nervøs  Angst  for 
Lekser  til  næste  Dag,  som  han  før  om  Aftenen 
havde  læst  aldeles  udmærket,  —  alt  dette  var  Symp- 
tomer,  som  hans  Fader  i  nogle  Maaneder  med  Villie 
lod  uænsede. 

,,Hvor  skulde  det  gaa  i  Verden,  om  Gutten  ikke 
lærte  at  gjøre  sin  Pligt?"  —  var  Svaret  til  de  for- 
grædte Øine,  hvormed  hans  Hustru  vovede  at  gjøre 
ham  Forestillinger. 

Adam  faldt  i  en  hidsig  Feber,  hvorunder  Fade- 
ren selv  en  hel  Nat  sad  oppe  hos  ham  og  fik  høre 
de  mest  forunderlige  og,  for  en  saa  ung  Dreijg  at 
være,  forbausende  Fantasidannelser  og  Ideer. 

Om  Morgenen,  da  han  skulde  paa  Hospitalet, 
vandrede  han  først  længe  frem  og  tilbage  paa  sit 
Kontor  og  gik  derpaa  ind  til  sin  Hustru,  hvem 
han  i  al  Korthed  sagde,  at  det  her  blot  havde  stad- 
fæstet sig,  hvad  han  saa  ofte  havde  udtalt,  at  Læ- 
gen aldrig  burde  behandle  sine  egne;  ...  fremmede 
har  en  ganske  anderledes  fri  Dømmekraft  og  uhil- 
det Opfatning  at  raade  over.  Hun  maatte  sende 
Bud  efter  Doktor  Ramm,  der  herefter  fik  behandle 


221 


Sønnen,  uden  at  han  selv  agtede  i  mindste  Maade 
at  blande  sig  deri. 

Og  om  hvad  Adam  taalte  eller  ikke  taalte, 
naar  han,  som  det  var  at  haabe,  blev  frisk  igjen, 

—  derom  havde  hun  herefter  ubetinget  at  hente 
Rettesnoren  hos  Doktor  Ramm  —  ...  kun  hos  Doktor 
RammI 

Sønnen  kom  sig  denne  Gang,  men  var  gjennem 
hele  Opvæksten  altid  spinkel,  bleg  og  sygelig  af  sig; 

—  han  grublede  og  grundede  og  led. 

Han  holdt  fast  ved  sin  protestantiske  Tro;  men 
naar  han  om  Aftenerne  saa  sin  Moder  knæle  foran 
Mariabilledet  over  Sengen  og  i  al  Enfoldighed 
bede  for,  at  ,,alle  hendes''  maatte  komme  til  den 
rette  Tro,  —  blev  altid  noget  i  hans  indre  op- 
revet. 

Og  Sønnen  havde,  som  han  voksede  til,  øinet 
noget,  som  skar  ham  i  Hjertet,  —  sin  Moders  tunge 
Ægteskabshistorie. 

Han  sværmede  for  sin  Moder,  af  hvis  blide, 
taalmodige  Væsen  der  udstraalede  en  høi  Grad  af 
sjælelig  Skjønhed,  og  fuld  af  Interesser  og  Livs- 
glæde, som  hun  igrunden  var,  kunde  han  under- 
tiden ordentlig  se  Længselen  mod  noget  friere  og 
mere  aandigt  sidde  som  en  fangen  Fugl  i  hendes 
stille  vemodige  Øine.  Han  overraskede  hende  i, 
at  hun  græd,  og  han  havde  af  enkelte  Udbrud 
skimtet,  hvordan  hun  følte  sin  i  Ungdommen  dan- 
nede og  dyrkede  Aand  forsnevres  i  denne  Atmo- 
sphære  af  Tranghed  og  Udestængthed  fra  Tidens 
Liv  og  Ideer. 

Et  stærkt  Indtryk  fik  han  fra  sin  Faders  Døds- 
seng. 

Det  var  Aaret,  før  han  blev  Student. Præ- 
sten var  gaat,  og  Sønnen  sad  nu  derinde  påa  en 
Stol  halvt  bag  Gardinet  med  sine  iagttagende  mørke 
Øine,  medens  den  forgræmmede  Moder  lydløst  sys- 

lede  om  Sengen.  Pludselig  rakte  den  syge  Haanden 
ud  og  tog  hendes: 

,,Den,  som  kunde  tro  en  saadan  'Mand,  Elise! 
-jeg  kan  det  ikke.  Jeg  kan  ikke  for  det,  ingen  i 
vor  Slægt  har  havt  det  med  at  tro;  —  dertil  har  vi 
havt  for  klar  Forstand."  ... 

Med  et  Øiebliks  Kraft  reiste  han  sit  indfaldne, 
magre  Hoved  op  og  saa  hende  ind  i  Ansigtet  med 
de  graa,  forstandige,  vantro  Øine   ... 

,,Jeg  har  altid  efter  Evne  været  sand,  —  det 
véd  Du!  ...  Mon  alt,  hvad  jeg  har  kunnet  komme 
til,  er,  at  Præsten  ikke  mere  kan  sige  mig,  hvordan 
det  er  i  den  næste  Verden,  og  hvad  jeg  der  nu 
gaar  imøde,  end  jeg  kan  fortælle  ham  det.  Tror 
jeg  paa  noget,  saa  er  det  paa  —  —  Dig,  EUise  ... 
og  det,  som  Du  er  istand  til  at  tro  paa  ...  Bed  Du 
for  mig!" 

Med  de  Ord  bøiede  han  eller  faldt  Hovedet  ned 
mod  hendes  Bryst,  og  hun  lagde  det  lidt  efter  til- 
bage paa  Hovedpuden.     Han  var  gaat  hen!  — 

Uagtet  hans  sygelige  Tilstand  vedvarede, 

tog  Adam  sin  Artium  med  præ  ceteris. 

Lægen  forestillede  ham  forgjæves,  at  det  eneste 
sikkre  Udbytte  af  al  den  Tvivl  og  Grublen,  hvori 
han  saa  alligevel  aldrig  fik  Rede,  blot  var  Nervøsitet 
og  Angst. 

Omkring  den  Tid,  da  han  tog  anden  Eksamen, 
læste  han  Darwin,  Taine,  v.  Hartmann  og  Håckel; 
—  og  enten  det  nu  var  den  sidstes  Lære  om  den 
mæskede  Urmave,  som  Altets  Gud  og  Ophav,  «ller 
et  naturligt  Tilbageslag  mod  hele  hans  overspændte 
sygelige  Ungdomstid  —  nok,  han  begyndte  mere 
og  mere  afgjort  at  give  alle  disse  høit  svævende 
aandelige,  saakaldte  alvorlige  Interesser  og  Forsk- 
ninger en  god  Dag.  Han  foretrak  helt  og  klart  at 
gaa  over  i  deres  Leir,  som  ingen  positiv  Religion 
antager;  det  var  ialfald  glat  Bord. 

Og  det  mærkelige  var,  at  jo  mere  han  levede 
sig  ind  i  det,  desto  lykkeligere  følte  han  sig. 

Efterat  være  bleven  juridisk  Kandidat  havde 
han  taget  Ansættelse  som  Kopist  i  et  uf  Regjerin- 
gens  Departementer,  og  Arbeidet  der  til  Klokken 
tre  blev  ham  efterhaanden  en  Vane  og  Glæde.  Han 
overtog  endog  lidt  Ekstraarbeide  for  at  faa  udfyldt 
et  Par  Eftermiddagstimer  og  faa  det  flottere  i  Bud- 
gettet; thi  til  det  mere  rummelige  Liv,  han  nu 
førte,  gik  der  adskillige  Penge. 

Han  havde  et  Par  smukke  Værelser  med  Ad- 
gang til  en  Have  og  en  ypperlig  Opvartning,  klædte 
sig  i  solid  Ungkarlestil,  hvorefter  alt  maatte  være 
af  første  Sort  og  patent,  og  han  var  i  nogle  Aar  en 
kjendt  Hovedstadsfigur  i  Theatrets  Parket. 

Skjønt  ikke  af  de  videre  snakkende  Filosofer, 
gjentog  han  dog  gjeme,  naar  Passiaren  ved  Efter- 
middagsdominoen  kunde  falde  sig  saa,  at  Menne- 
skets væsentligste  Uro  og  Plager  kommer  af  dets 
overspændte  Begreber  om  Sjælen. 

,,Vi  er  simpelthen  en  Dyreart  som  de  andre," 
foredrog  han,  ,,og  alle  disse  Fantasier  om  et  andet 
Liv  kommer  dels  af  vor  Indbildskhed,  dels  af  samme 
Grund,  som  vi  Europæere  drikker  Brændevin  og  Ki- 
neserne røger  Opium,  nemlig  for  at  søge  at  glenmie 
det  Liv,  vi  nu  engang  har,  og  hvori  Mængden  har 
det  ondt.  Vi  er  proppede  og  korkede  fra  Slægt  til 
Slægt  nedover  i  atten  hundrede  Aar  med  vor  nu- 
værende Livsanskuelse;  vor  Hjerne  er  tilslut  tildan- 
net efter  den,  —  saa  alt  dette  om  vor  individuelle 

Frihed,  det om  femti  Aar  er  man  udover  hele 

det  Væsen!" 

Og  saa  tog  han  fat  paa  Dominoen  igjen,  hvor 
Udspillet  imidlertid  var  blevet  hans,  og  hvor  det 
ene  Parti  gjerne  tog  det  andet  uafbrudt  til  Klok- 
ken halvseks,  da  han  skulde  i  Departementet;  — 
han  brød  op  præcis  ti  Minutter  før  Tiden. 

Hans  Udseende  blev  ogsaa  mere   og  mere   det 

sikkre,  godmodig-solide  og  stø,  som  man  gjeme  be- 
tror dette  Livs  Tillidsposter,  og  at  han  saa  hastig 
stod  for  Tur  til  at  blive  kgl.  Fuldmægtig,  blev 
Revisor  i  en  Indretning  og  Kasserer  i  en  anden, 
var  der  ingen  der  undrede  sig  over,  især  efterat 
han  havde  arvet  nogle  tusind  Spdlr.  efter  sine  For- 
ældre. 

Kopist  Schrader  var  naturligvis  selvskreven,  det 
kom  blot  an  paa,  om  han  vilde  have  Posten.  Han 
erklærede  selv,  at  han  „af  Princip  var  aldeles  imod 
at  overanstrenge  sig." 

Den,  som  huskede  ham  bare  for  fem,  seks  Aar 
tilbage,  i  Tiden  før  han  blev  Kandidat,  skulde  have 
sagt,  at  det  ikke  var  det  samme  Menneske. 

Dengang  var  det  et  magert,  nervøst  og,  under 
det  smukke  sortkrøllede  Haar,  ikke  lidet  interessant 
Ansigt. 

Han  røg  stærk  Tobak,  Øinene  laa  inde  i  Hovedet 
paa  ham  som  to  Stjerner,  og  der  kom  altid  skarpe, 
dybtænkte  Ord. 

Alt  dette  var,  som  sagt,  nu  blevet  anderledes; 
—  han  var  fedladen  og  godmodig  og  grundede  nær- 
mest over,  paa  hvilken  Restauration  man  bedst  til- 
lavede  en   eller  anden   af  hans  Yndlingsretter. 

Han  havde  oftere  Juleindbydelser  ud  paa  Lan- 
det til  sine  Omgangsvenners  Familier,  men  vidste 
lige  saa  ofte  at  sno  sig  fra  dem  under  et  eller  andet 
Paaskud.  Den  egentlige  Grund  var  Frygten  for  at 
forstyrres  i  sine  daglige  bekvemme  Vaner:  — 

,,Man  danser  jo  halve  Natten,  og  saa  laver  man 
en  tørbrunet  Steg  og  en  Sauce,  for  ikke  at  tale  om 
en  The,  som  er  alt  andet  end  Julemoro  for  en  Ho- 
vedstadsbeboer ...  For  en  Dags  Skyld  —  ja;  men 
fjorten  Dage!"  ... 

Tør  hænde  stak  der  dog  ogsaa  tildels  noget 
andet  under,  som  han  mindre  vilde  være  sig  selv 
bekjendt;  han  var  —  som  ofte  Tilfældet  med  noget 
forfængelige   Naturer,   —   selskabssky   og,    saa   ung 

han  endnu  var,  alierede  paa  god  Vei  til  at  blive  en 
Særling. 

Stærk  af  Konstitution  havde  han  aldrig  været, 
og  med  den  Levemaade,  han  nu  førte,  undgik  han 
heller  ikke  Bonvivantens  almindelige  Skjæbne.  — 
I.ægen  betydede  ham,  at  han  itide  maatte  tage  Rev 
i  Seilene  og  indføre  en  fornuftig  Diæt. 

Med  Schraders  Upasselighed  fulgte  derhos  An- 
fald af  mørkt  Humør.  Han  kunde  sidde  stille  i 
flere  Timer  om  Eftermiddagen  paa  en  Bænk  nede 
i  Haven  til  stor  Forskrækkelse  og  Uro  for  hans 
Værtinde,  der  ikke  vidste,  hvad  hun  skulde  gjøre 
for  at  se  ham  tilgode.  Naar  hun  saa  bragte  ham 
et  eller  andet,  gjorde  han  sig  en  Fomøielse  af  under 
alskens  humoristisk  Disput  at  raillere  alle  de  Be- 
greber, som  den  bredskuldrede,  k jernesunde  Ma- 
dame Vollnagel  hidtil  havde  troet  var  lige  saa 
spigerfaste  og  urokkelige,  som  selve  Grundmuren, 
hvorpaa  hendes  Hus  stod. 

„Det  gik,"  som  Madamen  bagefter  forarget  yt- 
trede  til  Venner,  „baade  høit  og  lavt,  baade  om 
Tid  og  Evighed,  saa  man  fristedes  til  at  tænke, 
at  han  ikke  troede  paa  saa  meget  som  en  Flis,  der 
han  sadl" 

Hans  gamle  Læge  raadede  ham  til  jo  før  des 
heller  at  søge  et  Bad. 

„De  er  kontemplativt  anlagt,  Schrader!  og  skal 
helst  undgaa  Sygelighedstilstande,  der  kan  medføre 
Grublerier."  ... 

Doktor  Ramm  talte  paa  en  Maade,  som  han 
skulde  prætendere  at  kjende  ham  ud  og  ind,  —  han 
sagde  det  saadan  dæmpet  fortroligt,  —  og  netop 
derfor  ærgrede  disse  Yttringer  Schrader  en  Smule. 

Men  han  fandt  dog  tilslut  ud,  at  det  alligevel 
var  det  eneste  fornuftige,  han  kunde  gjøre.  Det 
skadede  ikke  at  styrke  Helbreden,  og  ...  naar  alt 
kom  til  alt,  saa  var  dog  et  Bad  —  et  Bad  og  ingen 
Pineanstalt!    Det  gjaldt  kun  at  finde  det  rette  Sted 

...  et  af  de  smaa,  begyndende,  hvor  man  slipper  for 
den  ganske  Dag  at  have  en  hel  opskruet  fashionabel 
Modeverden  tæt  ind  paa  Livet. 

Tilfældigvis  averteredes  der  netop  i  de  Dage 
p»a  Klem  for  et  Jernbad  ved  Søen,  som  i  sig  for- 
enede alle  tænkelige  Fordele,  blandt  andet  dets  Af- 
sideshed. 

Det  hed  Humlevig  og  bød  —  foruden  Saltvands- 
bade  og  Jernvand  som  Drikkekur  fra  en  nærliggende 
nyopdaget^  liden,  høist  procentholdig  Kilde  —  til- 
lige, alt  efter  de  afvekslende  Vindretninger,  baade 
Søluft  og  Skovduft,  medens  man  kun  behøvede  at 
bestige  et  lidet  Fjeld  i  Nærheden  for  ogFaa  at  naa 
op  i  Draget  af  Høifjeldsluften.  Anstalten  passede 
saaledes  for  saagodtsom  alle  mulige  Slags  Patien- 
ter, baade  de,  der  trængte  til  den  tungere  og  den 
lettere  Luft,  og  tillige  for  de  forskjelligste  Økono- 
mier ... 

...  ,,Ja,  den  Slags  Vandaander  har  ogsaa  sine 
Profeter,"  mumlede  han,  medens  han  sad  med  Avi- 
sen; han  holdt  imidlertid  inde,  idet  han  læste  Slut- 
ningsnotisen:  ,,En  tidsmæssig  Restauration  har 
man  sikkret  sig  inde  fra  Hovedstaden." 

■ 

Og  hermed  var  Humlevig  Bad  besluttet! 


n. 

Tiden  var  allerede  rykket  saa  nær  Aarets 
anden  Badesæson,  at  her  kun  var  liden  Anledning 
til  at  korrespondere  om  Plads  etc.  Schrader  .skrev 
sin  Anmeldelse  i  Posten,  og  allerede  Aftenen  efter 
fandt  ham  skagende  i  en  ufjedret  Skydskarjol  paa 
Landeveien  en  knap  halv  Mil  fra  Humlevig. 

Han  sad  i  en  Lærreds  Støvfrakke  og  en  ditto 

hvid  Hat  for  Solen.  Den  store  elegante  Skind- 
kuffert, der  var  bundet  bagpaa,  og  det  solide  Hatte- 
futteral  ligesom  de  i  Reiseremmeme  foran  paa 
Skjærmen  indsnørede  Paraplyer,  Stokke  og  Gutta- 
perkasager  —  viste,  at  her  var  tænkt  paa  alle 
mulige  Veirets  Overraskelser. 

Den  upraktiske  Maade,  hvorpaa  han  holdt  Tøm- 
merne, røbede  noksom  den  aldeles  uvante,  og  hver- 
gang  der  var  lidt  iveien,  overlod  han  dem  ogsaa 
stadig  til  den  lille  Skydsgui 

Men  at  Tingen  alligevel  interesserede  ham,  rø- 
bede sig  derved,  at  han  altid  tog  Tømmerne  igjen. 
Det  Hele  var  for  ham  noget  saa  nyt  Han  var  et 
Hovedstadsbarn,  Brostenene  havde  været  hans  faste 
Grund,  og  af  Udflugter  havde  han,  udenfor  nogle 
Dampskibs-  eller  Jernbanereiser,  der  endte  med 
Hotellet  i  en  eller  anden  Smaaby,  kun  foretaget  de 
vanlige  Lystture  i  Hovedstadens  Omegn  tilfods  eller 
med  Seilbaade  —  Farter,  som  i  Regelen  sluttede 
med,  at  man  kom  til  „selve  Sagen'',  nemlig  „Vik- 
tualierne". 

Veien  bar  opover,  og  han  kjørte  mellem  høie 
Rugagre  paa  begge  Sider.  Aftensolen  stod  guldrød 
over  Bakkerne,  og  i  Aashøiderne  laa  et  lindt  Røg- 
drag fra  nogle  Bondestuer,  medens  der  samtidig 
viste  sig  et  rødt  Skimt  af  Maanen  i  den  varmedisige 
Luft. 

Schrader  var  træt  ...  Han  var  uvant  til  al  denne 
Rysten  af  Skydskjærrerne,  og  han  havde  kjørt  i 
Solstegen  saagodtsom  den  hele  Dag  midt  i  en  graa 
Støvsky,  hvis  fine  Sand  han  nu  følte  gnidse  sig 
mellem  Tænderne  og  svide  i  de  betændte  Øine. 
Han  sad  der  med  en  dump  Følelse  af,  at  Lande- 
veisstøvet  tilslut  kunde  trænge  ind  i  Hjernen  og 
belemre  Tankegangen  ... 

Men  denne  Tur  idag,  —  saa  trættende  den  end 
tilslut  blev,  —  havde  dog  ladet  ham  opleve  adskil- 

ligt,  ja,  den  havde  igrunden  været  en  af  hans  Livs 
lykkelige  Dage. 

Fred  og  Stilhed  overalt!  ...  Og  saadan  uendelig 
Vidde;  ...  Rum  og  Plads  lige  hen  i  det  blaa! 

Ingen  Gader,  ingen  mylrende  Trængsel  ... 
ingen  Konstabler!  —  men  derimod  i  fuldt  Maal  af 
ulovlige,  ingen  Fortougsret  anende,  Svin  og  G j  eder 
i  ustraffet  Frihed  hele  Veien. 

Ogsaa  de  løse  Heste  og  Foler,  der  af  og  til  viste 
sig,  interesserede  ham;  han  følte  sig  paa  en  Maade 
selv  som  en  —  efter  et  uhyre  langt  Staldliv  —  i 
det  frie  sluppen  Fole,  noget,  der  gav  sig  Luft  i  hans 
mange  Spørgsmaal  og  muntre  Passiar  med  Skyds- 
gutteme.    . 

Han  undrede  sig  i  Stilhed  over,  at  han  ikke 
havde  fundet  paa  at  reise  saadan  i  det  frie  før; 
...  det  havde  virkelig  sin  egen  Fortryllelse!  At  han 
var  kommet  til  at  gjøre  det  denne  Gang,  havde  sin 
Grund  i,  at  det  lille  Dampskib,  som  pleiede  at  gaa 
indom  Humlevig,  ved  et  Uheld  havde  maattet  over- 
ligge Ruten,  saa  at  han  vilde  have  mistet  tre  Døgn 
ved  at  vente. 

Han  vaagnede  af  sine  Drømmerier  ved,  at  Skyds- 
gutten,  der  havde  gaat  ved  Siden  af  i  Bakken  med 
Tømmerne,  yttrede: 

„Nu  er  vi  over  den  sidste  Kneik  ...  herefter  gaar 
det  bare  nedover!" 

Nedenfor  sig  saa  han  ved  en  Omdreining  af 
Veien  nu  pludselig  en  hel  ny  Udsigt.  Det  var  en 
smuk  liden  Vig  af  Søen  med  endel  Fiskerhuse  ud- 
over paa  begge  Sider  og  indenfor  et  Handels-  eller 
Gjæstgiversted  med  en  liden  Klynge  af  malede  Huse, 
der  afgav  en  Ansats  til  en  Gade. 

Fjæren  var  fuld  af  ophængte  Garn,  og  langs 
Strandsiden  stak  hist  og  her  Fortøiningspæle  for 
Baade  op  af  Vandet;  —  fortøiet  for  sig  selv  laa 
en  større  elegant  Seilbaad  med  Flag,  der  formo- 
dentlig tilhørte  Badet,  og  længere  ude,  hvor  to  tre 


229 


lange   småle   Brygger  gik   ud   til   Badekummeme, 
vuggede  et  Par^  Lodsbaade. 

Fra  Aashøiden  saa  ban  over  Øerne  og  Sundene 
foran  Indløbet  og  langt  ud  i  Havet,  der  i  det  blege 
Ef terskjær  af  den  sunkne  Sol  viste  en  hel  Del  Far- 
tøier  med  slappe  Seil,  de  yderste  kun  som  Prikker 
eller  hvide  Fugle. 

Men  han  speidede  forgjæves  efter  selve  Bade- 
stedet; dette  maatte  ligge  længere  henne,  og  det 
vilde  rimeligvis  blive  sent  nok  nu  at  tage  lige  hen 
til  det,  —  at  sige  med  nogen  rimelig  Udsigt  til 
Aftensmad,  og  han  var  for  Øieblikket  alt  andet  end 
oplagt  til  at  undvære  den.  Han  havde  ikke  spist 
siden  Klokken  tolv  Middag  og  metgert  nok  paa  et 
Skydsskifte.  I  en  lidt  utaalmodig  Tone  udbrfild  han 
til  Skydsgutten: 

,, Badet  ligger  altsaa  ikke  dernede  i  Vigen?" 

„Jol" 

„Neil" 

„Jo— o Di  kan  endda  se  Flagstangen  mel- 
lem Træerne  lige  bagom  AasenI" 

„Altsaa  ligger  det  ikke  dernede  i  Vigen,  men 
bagom  Aasen." 

„Jo— o  dal  — " 

„Nei,  siger  jegl"  —  Schrader  holdt  paa  at  blive 
hidsig.  Det  var  jo  en  sand  Mur  at  arbeide  imod 
...  aldeles  uimodtagelig  for  Fornuft! 

„Jo— ho  dal"  ... 

Schrader  greb  heftig  ud  efter  Tømmen. 

,,Nei,  ...  Prr!  ...  lad  bare  mig  kjøre!  — 
Prr rrr — ." 

Men  al  Skydsguttens  ,,Prr"  kunde  ikke  hindre, 
at  „Svarten"  snublede  og  efter  et  Par  forgjæves 
Forsøg  paa  igjen  at  faa  Benene  under  sig,  styrtede 
voldsomt  udover  i  den  stelle  Bakke. 

Schrader  sprang  ud  af  Karjolen,  hvis  ene  Arm 
hang  brækket  over  den  liggende  Hests  Nakke,  og 
stod  et  Øieblik  aldeles  forbløffet,  saameget  mere  som 

det  forekom  ham,  som  Skydsgutten  trak  sin  Kniv 
og  stak  Dyret  i  Halsen  —  formodentlig  for  straks 
at  ende  dets  Lidelser. 

Han  var  aldeles  uforberedt  paa  det  Slags  Til- 
fælder og  uden  Begreb  om,  hvad  Omfang  det  kunde 
have.  Hans  første  Tanke  var  paa  det  juridiske 
Ansvar,  hans  næste  Forbauselse  over  at  se  Dyret 
igjen  re  ise  sig  med  overskaaret  Brystrem,  idet 
Skydsgutten  holdt  i  Bidslet. 

,,Det  er  bare,  naar  det  gaar  nedover,  at  Svarten 
er  lidt  snubien  ...  ellers  er  det  en  røsselig  Gamp 
paa  Ageren  ...  slige  Bagben!"  forlød  det,  medens 
han  roligt  gav  sig  ifærd  med  at  forbinde  Kar j ol- 
armen  med  en  Taugstump,  som  han  skar  af  Kuf- 
ferten. 

Han  syntes  at  forudsætte  som  noget  selvfølge- 
ligt, at  Schrader  vilde  sætte  sig  op  igjen  og  kjøre 
videre. 

Schrader  foretrak  imidlertid,  saa  træt  han  var, 
at  tilbagelægge  den  sidste  saa  risikable  Fjerdingmil 
,, nedover"  tilfods  med  Udsigt  til  at  havne  i  det  Gjæst- 
giversted,  som  han  havde  set  nede  i  Vigen. 

Did  naaede  de  først  Klokken  henimod  ti. 

Han  nød  sit  Aftensmaaltid  og  bagefter  en  Cigar 
med  den  trættes  Hvile  ude  paa  Trappen.  Det  var 
halvskummelt  med  en  stor  rund,  disig-rød  Maane  i 
Sommeraftenen. 

Han  var  ikke  oplagt  til  at  sove,  og  det  faldt 
ham  tilsidst  ind,  at  det  dog  ikke  kunde  skade  at  se 
sig  lidt  om  henne  ved  Badet,  hvor  nu  alle  maatte 
have  lagt  sig. 

Han  tændte  en  ny  Cigar  og  slentrede  opover. 

...  Der  var  smukt!  ...  Veien  gik  med  Grantræer 
paa  den  ene  Side  og  en  Eng  med  Kornstakke  paa 
den  anden,  indtil  der  blev  tæt  Skov,  som  igjen 
pludselig  aabnede  sig  og  viste  Badestedet  lige  foran. 

Det  bestod  af  endel  Smaahuse  strøede  omkring 
paa  Bakken  og  oppe  paa  den  en  stor  Hovedbygning 

med  smaa  Ruder,  gammeldags  Skraatag  og  Altaner 
baade  foran  øverste  og  nederste  Etage.  Det  hele 
gav  Indtrykket  af  engang  at  have  været  et  større 
Landhandler!  med  Skydsstation,  hvilket  alt  i  stor 
Hast  var  forsøgt  givet  et  modernt  Snit  overens- 
stemmende med  Stedets  nye  Bestemmelse. 

Der  var  ikke  Lys  at  se  i  et  eneste  Vindu. 

Han  fortsatte  sin  Gang  og  kom  ind  i  en  Allé 
af  gamle  Træer,  hvorfra  han  igjen  saa  en  Arm  af 
Søen. 

Schrader  havde  aldrig  havt  videre  Natursans; 
men  denne  Dag  ...  og  især  denne  Aften  var  saa 
fuld  af  Arom  og  Skjønhed,  at  han  gjerne  kunde 
vedblevet  at  gaa,  hvor  længe  det  skulde  være,  og 
bare  se  paa  Vandet  med  Maanen  i  der  mellem 
Træerne. 

Ved  Veien  laa  et  Stykke  af  et  nedblæst  gammelt 
Havegjerde. 

Han  fik  det  Indfald  at  bøie  ind  der.  Det  var 
en  stor  Have  med  Frugttræer,  Bærhække  og  Lyst- 
huse. 

Han  var  alt  kommet  et  godt  Stykke  indover 
mellem  Gangene,  da  det  faldt  ham  ind,  at  det 
maaske  dog  ikke  var  saa  ganske  rigtigt  at  gaa  der. 
Han  søgte  nedover  igjen,  men  maatte  have  taget 
feil  af  Veien,  thi  han  stod  nu  ved  Havegjerdet  lige 
paa  den  modsatte  Side.  Her  var  intet  andet  at  gjøre 
end  at  forfølge  Veien  videre  nedover  langs  Hækken, 
der  nu  viste  sig  at  føre  til  et  Lysthus  af  Humle- 
ranker nederst  i  Hjørnet. 

Det  forekom  ham  et  Øieblik,  som  han  saa  Glimt 
af  et  Lys  eller  en  Glød  derinde  mellem  Løvet. 

Han  tænkte  sig,  at  det  maatte  have  været  en 
Sankthansorm,  og  steg  op  paa  en  Mosebænk  lige 
ved  for  bedre  at  kunne  bedømme,  hvor  han  skulde 
iværksætte  Overgangen  over  Gjerdet,  der  her  var 
baade  nedfaldet  og  hullet,  saa  at  man  med  Lethed 
maatte  kunne  smyge  igjennem  det. 

Han  skulde  ogsaa  øieblikkelig  blive  overbevist 
om  det;  thi  idet  ban  med  et  Sprang  hoppede  ned 
af  Bænken,  stansedes  han  pludselig  af  et  flertonigt 
Angstskrig. 

Det  var  kvindelige  Stemmerl  —  mindst  tre,  fire 
Skikkelser,  som  fo'r  i  vild  Flugt  ud  af  Lysthuset 
og  nedover  ...  ud  igjennem  Aabningen  i  Gjerdet! 
Den  sidste,  der  ikke  gav  sig  Tid  til  at  bie  paa  dem, 
som  var  foran  hende,  klattrede  over. 

Hun  maatte  være  af  en  usædvanlig  Længde, 
ialfald  saa  det  i  Maaneskinnet  ud  som  de  tynde, 
lange  Ben  af  en  Stork  eller  Ibis  deroppe  paa 
Gjerdet. 

Schrader  stod  længe  stille  paa  Pletten. 

Han  gik  ind  i  Lysthuset,  og  det  var  ikke  frit 
for,  at  han  troede  at  opdage  en  Duft  af  Tobak  der. 
Da  faldt  hans  Øie  paa  noget  hvidt  paa  Jorden. 
Han  tog  det  op.  Det  var  en  Morskabsbog!  ...  Hvil- 
ken Skade,  at  det  var  umuligt  at  læse  saa  meget 
som  Titelen  ved  Maaneskinnetl  ...  De  stakkels  unge 
Piger  sad  naturligvis  der  og  røg  Cigaretter.  De 
foregreb  blot  ved  Nattetid,  hvad  deres  Børn  i  den 
næste  Slægt  vilde  gjøre  aabenlyst  om  Dagen  ...  og 
saa  havde  de  flygtet  for  ham  som  en  Sildestime  for 
en  Hvall  ... 

Han  blev  siddende  paa  Bænken  derinde  i  Be- 
tragtninger uden  at  mærke  Tiden,  da  han  vækkedes 
ved,  at  en  Skikkelse  —  det  var  en  ung  Dame  — 
sagte  og  forsigtig  traadte  ind  og  saa  sig  om,  som 
hun  ledte  efter  en  G  jenstand  paa  Gulvet;  —  den 
Havehat,  hun  bar,  skjulte  den  øverste  Del  af  An- 
sigtet for  ham. 

Hun  var  alt.  kommet  helt  ind,  da  hun  opdagede 
ham  og  udstødte  et  Skrig. 

Han  saa  to,  ikke  lidet  udtryksfulde  Øine  fæstede 
halvt  forskrækkede,  halvt  forskende  paa  sig,  idet 
han  med  et:  —  ,,De  leder  efter  Deres  Bog,  Frøken? 
rakte  hende  den. 

I  næste  Øieblik  var  hun  flygtet. 

Nu  først  faldt  det  ham  ind,  at  hans  lange  hvide 
Støvfrakke  samt  ditto  Lærredshat/ hvori  han  endnu 
gik  efter  Reisen,  kunde  være  Aarsagen  til  Skræk- 
ken ...  ja,  det  var  tydeligt  nok!  Han  maatte  have 
taget  sig  net  ud,  som  han  stod  der  i  Maaneskin- 
net  paa  Mosebænken  foran  Løvhytten,  hvor  de 
sad,  ganske  hvid  som  med  et  langt  Lagen  om  sig 
...  og  han  tilmed  hoppede  lige  imod  dem!  Det 
var  jo  en  Indtrædelse,  som  man  kunde  le  sig  ihjel 
over!  ... 

„Men  lidt  har  nu  jeg  ogsaa  at  le  af,  om  det 
kommer  til  Stykket  og  her  skal  blive  Krigstilstand 
...  Det  ene  Sværd  skal  nok  saa  net  faa  holde  det 
andet  i  Skeden!*'  ... 

Der  var  ingen  Grund  for  ham  til  ikke  at  tage 
den  samme  Vei,  som  han  havde  set  Damerne  tage. 
Han  fandt  der  en  ypperlig  banet  Sti  nedover  til 
en  gammel  Træbro  og  op  igjen  mellem  Træerne 
paa  den  anden  Side,  indtil  han  naaede  frem  til  en 
af  de  brede,  singelstrøed«  Gange,  der  tilhørte  Bade- 
stedet. 

...  Det  var  to  Øine,  der  sandelig  saa  ud,  som 
de  kunde  tænke;  ...  naturligvis  Badegjæst  ...  Noget 
raskt  og  tækkeligt  i  Havehat  var  det  ialfald. 

Hm,  —  dette  var  egentlig  mindre  heldigt,  min 
Ven!  —  og  jeg  tænker,  det  foreløbig  er  bedst,  vi 
gjemmer  den  fatale  Støvfrakke,  om  ikke  paa  Hav- 
sens saa  paa  Kuffertens  Bund. 

Det  var  dumt,  at  hun  fik  høre  min  Stemme. 
Men  jeg  fragaar  med  største  Frækhed  alt  muligt! 

Han  yttrede  dette,  spm  han  oppe  paa  sit  Væ- 
relse holdt  paa  at  famle  i  Vinduet  efter  Rullegardi- 
net og  intet  fandt. 

Saa  upraktisk  Schrøder  var  ude  i  Reiselivets 
Tilfældigheder,  saa  praktisk  var  han,  naar  det 
gjaldt  om  at  bedømme  et  Beboelsesværelses  alle- 
haande  Fordele  og  Mangler,  og  en  uhyre  Mangel 

var  det  her,  at  hans  Soveværelse  laa  lige  til  Sol- 
siden og  ovenikjøbet  manglede  Gardinerl 

Han  havde  en  Tanke  om  at  hænge  Støvfrakken 
foran  det  ene  Vindu,  men  fandt  det  efter  Omstæn- 
dighederne risikabelt,  og  træt  som  han  var,  gik  han 
tilsengs. 

Han  var  vant  til  sine  runde  ni,  ti  Timers  Søvn 
og  sov  da  ogsaa  øieblikkelig  ind  som  en  Sten. 

En  Badelæge  skulde  neppe  anet  en  Patient  i  den 
velnærede,  ungdommelige  Skikkelse,  som  laa  der 
med  det  sorte  Hoved  udover  den  ene  opadstrakte 
Arm.  Ansigtet  havde  i  sin  faste  Søvn  et  vist  ve- 
modigt bittert  Udtryk. 

Ud  paa  Morgensiden  be|;yndte  han  at  drømme 
om  Roser  ...  smukke  Roser,  deilige  Roser,  som  nogle 
underskjønne  Kvinder  eller  Genier,  der  svævede  i 
Straahatte  frem  af  Gangene  i  Haven,  kom  imod 
ham -med  i  aldeles  overvældende  Mængde. 

Det  ryede  tilslut  af  dem  som  af  en  Fos  ...  hele 
Luften  var  fuld  af  dem  ...  og  de  blev  saa  besvær- 
lige ...  fik  med  ét  saa  mange  Farver,  blev  mørke, 
ringformige  i  alle  Regnbuens  Kulører  ...  snart  store, 
snart  smaa,  glødende  og  stikkende. 

Han  hørte  en  svær  Røst  raabe  noget  gj  en- 
tagende.  Det  var  Havens  Eier,  som  forfulgte  ham, 
og  han  forsøgte  at  komme  afsted,  men  kunde  ikke 
flytte  en  Fod. 

Det  var  en  høist  pinlig  Tilstand;  —  røbe  de  unge 
Damer  vilde  han  ikke!  ...  Han  saa  et  uhyre  Men- 
neske komme  raabende  imod  sig  over  Hækkerne  og 
besluttede  at  slaa  ham  ned,  naar  han  kom,  ...  om 
ikke  med  andet,  saa  med  Hovedpuden,  ...  og  det  — 
lykkedes  ham  virkelig  i  det  sidste  kritiske  Øieblik  at 
faa  Armene  fri  og  kaste  den  imod  ham!  ... 

Schrader  vaagnede  ved,  at  han  med  en  voldsom 
Armbevægelse  slog  ud  mod  det  lille  Bord,  som  stod 
foran  Sengen,  hvorved  Vandkaraffelen  og  hans  Sa- 
ger rullede  i  Gulvet 

Værelset  var  skinnende  lyst,  og  hans  Seng  al- 
deles varm  og  hed  af  Solen,  som  havde  staaet  lige 
i  Øinene  paa  ham. 

Uagtet  Uhret  endnu  kun  viste  paa  seks,  var  her 
ikke  Tale  om  at  sove  længer.  Han  var  lysvaagen, 
og  lige  udenfor  Vinduerne  havde  han  desuden  hele 
den  skinnende  blaa  Vig,  hvor  der  nu  var  fuldt  Liv 
...  Den  Stemme,  som  havde  raabt,  kom  fra  Folk, 
som  satte  ud  Baadene  nedenfor  ...  Nu  raabte  de 
igjen!  ... 

Det  var  egentlig  aldeles  mageløst  saadan  at 
kunne  staa  og  gjøre  sit  Toilette,  medens  Fisker- 
baadene  roede  paa  Vandspeilet  lige  under  én,  og 
Lodsbaaden  skjød  ud  med  den  røde  Rand  i  Seilet. 

Derude  i  Indløbet  boltrede  en  Nise  sig  i  Vand- 
speilet, snart  over  snart  under,  med  en  Stim  Smaa- 
fiske  foran  sig  i  Vandfladen,  og  over  dem  svævede 
og  kredsede  en  Hoben  Maager  ...  Det  var  dog  al- 
deles skjønne  Fugle,  saadan  som  de,  ganske  hvide, 
pludselig  skar  ned  mod  Vandspeilet,  det  de  neppe 
berørte,  og  tog  Fisken  saa  netl  ... 

Schrader  saa  meget,  medens  han  stod  der  foran 
de  smaarudede  Vinduer  og  klædte  sig  paa  denne 
Morgen,  og  han  iagttog  med  den  behagelige  Følelse 
af,  at  Sansen  for  Naturen  paa  denne  Reise  saa  at 
sige  var  nyvakt  hos  ham. 

Nedenfor  ved  Bryggen  laa  en  Baad  fuld  af 
blank  Makrel,  som  om  Natten  var  fisket  paa  Søen 
udenfor,  og  nok  en  Baad.  Det  maatte  være  Laks! 
—  en  uhyr^  stor,  fed,  skinnende  én  laa  som  Sølv 
over  Toften  ... 

Han  gik  ned  for  at  se  paa  den. 

Jo  ganske  rigtig  Laks!  —  og  ved  Siden  af  stod 
en  skaldet,  tyk  Mand  i  Lærredsfrakke  og  Straahat 
med  et  Lommetørklæde  i  Haanden  og  prutede.  Af 
Samtalen  forstod  han,  at  det  var  Badestedets  Re- 
stauratør. 

Laksen  blev  endelig  kjøbt. 

...  „Og  vi  skal  kanske  have  den  til  Middag, 
Hr.  Restauratør^ *  —  yttrede  Schrader  i  et  Anfald 
af  gastronomisk  Henrykkelse  over  den  mageløs 
præfi^tige  Laks. 

Deres  Blikke  mødtes  et  Øieblik  i  glad  forstaa- 
ende  Sympathl  i  Anledning  af  den  fælles  Gjenstand 
for  deres  Beundring  ... 

„Den  veier  to  et  halvt  Pund,  —  skulde  man 
tænke  det;  ...  men  ser  De,  hvor  tyk  og  rund  den 
er?"  bemærkede  Restauratøren. 

Han  saa  derunder  gjentagende  mere  og  mere 
respektfuldt,  uvist  spørgende,  op  paa  ham,  indtil 
han  tilsidst  tog  til  Hatten  med  et: 

,,Tør  jeg  spørge  ...  er  det  ikke  Hr.  Schrader? 
Jeg  beder  om  Forladelse,  fordi  jeg  ikke  straks 
kj endte  Dem."  — 

„Jo  det  er." 

,,Mit  Navn  er  Wulff.  Jeg  har  havt  den  Ære  i 
Kristiania,  i  Hotel  N.,  flere  Gange  at  ..." 

Schrader  havde  en  smigret  Følelse  af,  at  hans 
Navn  i  den  offentlige  kulinariske  Verden  derinde 
stod  overmaade  høit. 

...  ,,0g  De  har  maattet  ligge  her  i  Nat,  Hr. 
Schrader  ...  hos  Madame  Lindl"  udbrød  han  med 
en  Mine,  som  just  ikke  var  smigrende  for  Logiet. 
,,Vi  ventede  Dem  hal  Weis  igaaraftes  efter  Deres 
Brev  og  havde  gjort  Deres  Værelse  istand  —  Nr. 
37.  Skulde  det  ikke  være  bedst  at  lade  Deres  Tøi 
kjøre  op  til  Badet  med  samme  Gut,  som  tager 
Laksen?  —  saa  følger  jeg  Dem  og  viser  Dem  Deres 
Værelse  nu  straks." 

Turen  endte  paa  den  venskabeligste  Maade. 

,,Er  der  noget,  Hr.  Schrader,  hvormed  jeg  kan 
tjene  Dem  ...  for  Deres  Person  ...  saa  beder  jeg 
Dem  blot  tale  til  mig  ...  til  mig  selv,  om  jeg  tør 
bedel  De  vil  altid  være  priviligeretl  —  Til  Middag 
Laks  og  Laksesuppel"    De  sidste  Ord  hviskedes  som 

en  fortrolig  Meddelelse,  idet  han  tog  til  Hatten  og 
forsvandt  i  sit  eget  Departement. 

Saaledes  indtog  Schrader  allerede  den  samme 
Morgen  sin  Plads  ved  et  af  de  tre  Borde,  der  dan- 
nede Badegjæstemes  Frokost-Anretning. 

Han  havde  set  en  hel  Sværm  af  Mennesker  paa 
Pladsen  foran  Indgangen,  da  det  ringede  til  Fro- 
kost. De  stormede  ind  næsten  til  Trængsel,  saa- 
snart  Døren  blev  aabnet^  og  havde  kun  Tanke  paa 
Maden:  —  Mysost,  Æg  og  Smørrebrød  med  Kalte 
eller  Mælk  til. 

Hvor  de  hug  løs!  ...  Der  sad  en  tyk  Mand  lige 
over  for  ham  og  skar  i  Mysosten  —  det  var  vældige 
Snit 

„Aa,  —  Hr.  ...  Hr.  ...  kunde  De  ikke  række 
mig  den  Ost?"  hviskede  Damen,  som  sad  ved  Si- 
den af  Schrader,  til  ham,  idet  hun  pegte  paa  den, 
og  Stemmen  dirrede  af  Utaalmodighed.  „Skal  den 
gaa  rundt  Bordet  saadcm,  blir  der  ingenting 
igjen."  ... 

,,Jeg  skal  kanske  bede  Opvartersken  om  at 
bringe  en  anden,"  svarede  Schrader  galant. 

,,Aa  nei  ...  det  er  det  samme.  De  faar  saa  ingen 
alligevell 

Tak!"  —  tilføiede  hun  bagefter.  „De  ser.  Sag- 
føreren har  den  endnu  ...  Aa,  tør  jeg  bede  Dem 
række  mig  det  Smør  der!  Det  kan  ellers  faa  samme 
Skjæbne." 

,,0g  de  Kavringer?" 

Hun  forsynede  sig  drabeligt,  øiensynlig  under 
en  nervøs  Frygt  for,  at  hver  Ret  ellers  kunde  for- 
svinde for  hende. 

Schrader  begyndte  at  forstaa,  at  han  havde 
faat  en  besværlig  Nabo. 

Hun  talte  ikke  et  Ord,  som  hun  sad  der,  uden- 
for de  Smaatjenester,  som  hun  paa  den  Maade  havde 
udbedt  sig.  Det  var  en  middelhøi,  robustvokset 
Dame  med  et  firkantet,  lidt  stumpnæset  og  fregnet 

Ansigt  paa  omkring  de  fyrretyve  Aar.  Naar  hun 
blev  ivrig  og  satte  sine  hvasse,  graa  Øine  til,  over- 
gjødes  den  skjære  Hud  af  en  kolerisk  Rødme  helt 
op  til  de  rødlig  blonde  Haarrødder. 

,, Endelig!"  udbrød  hun,  da  Mysosten  tilsidst 
kom  til  hende. 

Schrader  vedblev  ufortrødent  at  være  den  ga- 
lante Kavaler  og  skar  Osten  op  for  hende;  men  i 
al  Lunhed  saa  han  sig  om  efter  en  anden  Plads  for 
Fremtiden. 

,,Tak!  ...  De  er  nok  ganske  fremmed  her.  Jeg 
véd.  De  heder  Schrader  ...  mit  Navn  er  Frøken 
Fasting." 

,, Glæder  mig  at  gjøre  Frøkenens  Bekjendtskab." 

„Tænk  Dem,  de  er  saa  enfoldige  at  tro,  at  det 
har  spøgt  inat  i  Lemckes  Have!" 

,,Hvor?" 

,,Oppe  i  Lemckes  Have,  hvor  Doktorens  bor  ... 
De  har  set  et  forfærdeligt  langt  hvidt  Spøgelse  der 
i  Maaneskinnet." 

,,0g  hvem  har  set  det  ...  om  jeg  tør  være  saa 
fri  at  spørge?" 

...  „Aa,  Frøken  Falk!  hvem  var  det,  som  havde 
set  Spøgelset?"  henvendte  hun  til  en  ung  Dame 
i  gulgraa  Bastes  Kjole,  der  sad  lidt  rynket  om  en 
forresten  kraftig  og  god  Figur.  Hun  sad  med  Ryg- 
gen til  dem  ved  det  næste  Bord  og  var  saa  ivrig 
sysselsat  med  at  snakke  og  derhos  nyde  sin  Fro- 
kost, at  Frøken  Fastings  igjen  til  Utaalmodighed 
oplagte  Stemme  maatte  hæve  sig  nok  en  Gang,  før 
hun  vendte  sig  til  dem. 

...  ,, Gulrødt  Haar,  udslaaet  over  Skuldrene  ... 
formodentlig  fra  Badet  imorges  og  endnu  mørkt  af 
Fugtigheden,  ...  blaagraa  Øine,  et  kraftigt  Under- 
ansigt ...  Skjødesløs  i  Dragt!  ... 

Hun  ser  ud  som  bare  Manillahamp"  —  var, 
hvad  Schrader  i  en  Hast  opgjorde  sig.  „Hende  var 
det  ikke!" 

...  ,,Det  om  Spøgelset  er  blot  Sekretær  Berles 
Fantasier  og  Forbedringer,  Frøken  Fasting!  Det 
hele  var  bare,  at  endel  af  os  var  ude  at  spadsere 
i  Maaneskinnet  igaaraftes,  og  saa  mødte  vi  en 
Landstryger  eller  vandrende  Gesel,  som  sneg  sig  om 
i  Lemckes  Have." 

Nu  vendte  nok  en  ung,  meget  smal  og  høi  Dame 
i  mørk  Silkedragt  sig  til  dem  fra  en  Plads  to,  tre 
Kuverter  høiere  oppe: 

„Jeg  tror  nu,  det  var  en  Tyv;  —  han  saa  saa- 
dan  ud  —  uhyre  fordægtig,  maa  jeg  sige!  Han 
sprang  lige  ind  paa  os,  og  vi  blev  da  ogsaa  bange 
og  løb,  som  rimelig^  kunde  være,  alt,  hvad  Tøiet 
kunde  holde.  Aa,  hvor  vi  løbl"  —  hun  holdt  sig 
paa  Hjertet,   som  hun  havde  en  Svaghed  der. 

Ibisen  paa  Gjerdet!  —  tænkte  Schrader,  medens 
hendes  Moder  —  en  stadselig  høi  Frue  med  sorte 
Krøller  og  brede  violette  Baand  i  Kappen  —  ud- 
viklede, hvorledes  Personen  i  vore  socialistiske  Ti- 
der helst  kunde  tænkes  at  være  en  Mordbrænder  ... 
Der  burde  gaa  Vagt  om  Natten. 

,,Se  saa  ...  nu  blir  det  Mordbrændere!  —  Det 
er  forfærdeligt,  hvor  nervøse  Folk  overdriver!" 
udbrød  Frøken  Fasting  og  skjød  Stolen  heftig  til- 
bage. 

Uden  Anelse  om  den  Harme,  hendes  Gisninger 
vakte  paa  dette  Hold,  fortsatte  imidlertid  Fru  Told- 
kasserer Haven  ufortrødent  sine  Formeninger  om, 
hvad  der  burde  gjøres  for  at  sikkre  Badet  og  Da- 
merne —  især  de,  der,  som  hendes  Datter,  led 
af  et  Hjertetilfælde  —  mod-  den  Slags  Ugjernings- 
mænd. 

Flere  og  flere  reiste  sig  fra  Bordene  og  gik, 
medens  enkelte  Damer  og  Herrer  dannede  en  liden 
Klynge  omkring  den  ivrige  Fru  Råven. 

Schrader  fandt,  at  den  lille  Begivenhed  havde 
vakt  en  forbausende  Sensation;  man  gjættede  paa 
alt  muligt  og  var  høist  opsatte  paa  Sagen  ... 

Frøken  Fasting  gjorde  et  Kast  med  Hovedet, 
der  just  ikke  var  synderlig  smigrende  for  den  al- 
mindelige Opinion  ved  Badet. 

„Hvad  siger  De  til  saadant,  Hr.   Schrader?" 

„Jeg?  ...  Jeg  tror,  det  har  været  et  Spøgelse, 
det  var  jo  langt  og  hvidt." 

Frøken  Falk  havde  siddet  halv  vendt  paa  Sto- 
len, men,  idet  Schrader  svarede,  saa  hun  pludselig 
saa  opmærksomt  op  paa  ham,  at  han  fandt  for  godt 
at  fortsætte  i  en  ligegyldig  Tone: 

...  ,, eller  ogsaa  én  eller  anden,  som  ikke  havde 
Nattelogi  og  vilde  sove  i  Haven." 

,, Umuligt!  —  det  var  ikke  en  saadan  Slags," 
udhrød  Frøken  Falk,  men  holdt  igjen  pludselig 
inde. 

...  ,, Aldeles  umuligt!  ...  Ikke  sandt,  Antonia?" 
—  udfyldte  Ibisen,  idet  hun  over  Bordet  ivrigt 
appellerede  til  nok  en  ung  Dame,  der  sad  i  stiv- 
strøgen, hvid  Morgenkjole  tilsyneladende  udenfor 
Passiaren  og  kun  optaget  af  sin  Nabo.  Hun  var 
sandelig  smuk!  —  regelmæssige,  stolte  blege  Træk, 
et  pragtfuldt  sort  Haar,  graa  eller  blaa  Øine  under 
Brynene  ... 

Antonia  bøiede  lidt  paa  Svanehalsen,  før  Svaret 
kom: 

,,Jeg  for  min  Del  tror,   at  det  bare  har  været" 

en  Skygge saadan  i  Maaneskinnet  blir  man 

bange  for  saa  meget!" 

Hun  talte  lavt,  og  Schrader  lagde  Mærke  til  et 
eiendommelig  fint  forbeholdent  Træk  om  Munden. 

,,Jeg  forstaar"  —  tænkte  han  —  „hun  er  den 
klogeste;  —  hun  vil  have  Historien  gjort  til  mindst 
muligt  ...  til  en  Skygge  ...  Jeg  gad  vide,  om  de 
smukke  Læber  ikke  røg  Cigaretter  igaaraftes?" 

Man  reiste  sig  nu  overalt  fra  Bordene,  og 
Schrader  lagde  nøle  Mærke  til,  hvad  Slags  Hatte 
de  unge  Damer  bar. 

To  Øine  havde  de  rigtignok  alle;  ...  men  de  to, 

han  inat  havde  set,  maatte  det  dog  vel  gaa  an  at 
finde  igjen  ... 

Hans  Undersøgelser  førte  imidlertid  for  Øieblik> 
ket  ikke  til  noget  Resultat.  Han  fik  ogsaa  snart 
andet  at  tænke  paa,  og  sine  Filosofier  og  Betragt- 
ninger maatte  han  en  betydelig  Del  af  Dagen  hen- 
flytte  til  Badekarret 


in. 

...  Bade,  spadsere  og  læse  Aviser  og  i  Gangene 
regelmæssig  møde  og  hilse  paa  de  samme  Med- 
mennesker, som  ogsaa  skulde  bade  og  spadsere!  ... 
og  saa  vente  paa  Middagen  ...  og  saa  vente  paa 
Aftenen  ... 

Det  stod  ikke  til  at  nægte,  at  Dagen  blev  lang. 
Det  var,  som  enhver  fornuftig  Diskussion  var  for- 
vist som  Overskridelse  af,  hvad  Hjernerne  her 
kunde  taale,  medens  man  til  Gjengjæld  underholdt 
sig  om  hverandre  indbyrdes  og  kritiserede,  saa  Ste- 
det burde  hedt  Hvepsevig  istedetfor  Humlevigl  ... 

Gik  her  ikke  en  hel  alvorlig  Professor  fra  Uni- 
versitetet og  opoffrede  sig  for  Uenigheden  mellem 
Frøken  Birkfeldt  og  Frøken  Fasting,  og  vrøvledes 
der  ikke  en  stiv  Eftermiddag  blandt  Herrerne  om, 
at  Frøken  Baumann  skiftede  Toilette  tre  Gange  om 
Dagen,  og  om,  at  den  unge  Remmer  var  kommet  til 
Badet  bare  for  hendes  Skyld. 

Han  havde  Indtrykket  af  at  være  kommet  ind 
paa  en  Idiotanstalt,  og  Frøken  Fasting  havde  vist 
ikke  saa  Uret,  da  hun  yttrede,  at  de  maatte  have 
mere  eller  mindre  Vand  i  Hovedet  allesammen! 

Nu,  —  for  Schrader  var  det  jo  let  nok  at  und- 
drage sig.  Alt  fra  den  Tid,  da  han  var  gaat  træt 
af  Theatret,  var  han  vant  til  at  tilbringe  sine  Afte- 

ner  i  Slobrok  med  en  eller  anden  Bog,  helst  en 
Roman,  og  dertil  tog  han  ogsaa  her  sin  Tilflugt. 
Oppe  paa  sit  ensomme  Nr.  37  i  Badets  Hovedbyg- 
ning konsumerede  han  nu  udover  Aftenerne  ved  et 
Par  svage  Stearinlys  det  ene  Bind  efter  det  andet 
af  moderne  franske  Noveller,  som  han  havde  be- 
mægtiget sig  nede  paa  Kontoret  hos  Doktoren;  men 
med  den  Virkning,  at  han  tilsidst  to  Nætter  efter 
hverandre  sov  ind  baade  fra  Bogen  og  Lyset,  — 
en  naturlig  Følge  af,  at  han  stadig  maatte  op  præ- 
cis Klokken  seks  om  Morgenen. 

Det  viste  sig,  at  den  Maade  at  tage  det  paa 
aldeles  ikke  passede  til  Badelivet;  man  maatte  her 
sove  som  en  Sten  Klokken  ti  senest. 

Schraders  stive  Natur  sprællede  i  over  otte 
Dage,  inden  han  blev  inddysset  i  den  almindelige 
Hvirvel  og  begyndte  at  finde  Livet  ved  Badet  baade 
interessant  og  underholdende. 

Han  havde  jo  egentlig  tænkt  at  flytte  sin  Plads 
ved  Bordet,  men  det  kom  efterhaanden  til,  at  han 
fandt  sin  bedske  kvindelige  Nabo  overmaade  præg- 
tig, naar  hun  blot  øieblikkelig  flk,  hvad  hun 
ønskede.  Der  stod  etslags  sund  Bitterhed  af  hen- 
des Bemærkninger,  der  mindede  om  Bukkebladet. 
Men  han  havde  ogsaa  en  anden  Grund. 

Netop  fra  denne  Plads  saa  han  saa  ypperlig 
hen  til  Frøken  Antonia  Baumann.  Han  havde  hen- 
des blege,  kolde,  regelmæssig  skaarne  Ansigt  foran 
sig  i  halv  Profil  og  kunde  følge  det  forbeholdne 
fine  Udtryk  ved  Læberne,  naar  hun  konverserede. 
Han  bemærkede,  at  det  egentlig  sjelden  var  hende, 
som  talte.  Hun  hørte  kun  til  og  smilte  paa  en  saa- 
dan  Maade,  at  det  altid  bragte  den,  der  konverse- 
rede hende,  til  at  fortsætte. 

En  høist  opmærksom  Kavaler  havde  hun  i  Hr. 
Remmer,  en  rødlet,  lidt  skaldet,  yngre  Herre  med 
et  blaseret  Ijd^^epde  og  Søn  af  en  af  Landets  Rig- 
pi.æncj. 


/ 

t 


243 


Det  var  heller  ikke  uden  Sammenhæng  med 
denne  hans  Beundring  af  Skjønheden,  at  han  nu 
hver  Formiddag  ved  Tolvtiden  valgte  at  tage  sin 
Avis  op  paa  den  øverste  Altan,  der  i  Regelen,  især 
ved  denne  Tid,  under  det  udspændte  Solseil  afgav 
Pladsen  for  nogle  eksklusive  Fruer  med  deres 
Kredse,  og  ellers  i  det  hele  taget  var  Stedet  for 
den  stiveste  Del  af  Badestedets  Selskabelighed.  Frø- 
ken Baumann  saas  nemlig  da  gjeme  henne  under 
Glasvinduet  med  den  nydelige  lille  Strimmel  paa 
Fanget,  som  hun  arbeidede  paa. 

Medens  Schrader  sad  og  læste  og  af  og  til  ga- 
lant bukkede  sig  for  at  tage  et  Nøste  op  for  en  af 
Fruerne  i  sin  Nærhed,  syntes  det,  som  de  unge 
Damer  henne  ved  Bordet  ikke  var  utilbøielige  til 
at  drage  ham  ind  i  deres  Passiar.  De  havde  alt  et 
Par  Gange  appelleret  til  hans  Mening. 

Igaar  havde  der  været  Regn  og  derfor  en  liden 
Generalprøve,  som  det  hed,  paa  et  Bal  om  Aftenen, 
i  Anledning  af  hvilket  sidste  Damerne  endnu  var 
temmelig  animerede.  Han  følte  godt,  at  der  svæ- 
vede et  Spørgsmaal  i  Luften  om,  hvorfor  han  ikke 
havde  værdigedes  at  danse. 

Idag  skulde  der  være  dolce  farnientej  erklære- 
des der. 

Man  sad  i  den  noget  trykkende  Hede  og  ru- 
gede over  Gaarsdagens  Erindringer,  medens  der 
musiceredes  og  snakkedes  i  Værelset  indenfor  den 
aabne  Altandør.  Af  og  til  blaffrede  Solseilet  op  for 
et  lummert  Vindstød,  og  langt  ude  til  den  ene  Side 
bag  Høider  og  Træer  saas  den  blanke  småle  Arm 
af  Fjorden  med  et  Par  fjerne  Baadseil  og  under- 
tiden et  Blink  af  Aareme  i  Solen. 

Frøken  Baumann  saa  unægtelig,  saa  fint  hen- 
des smukke  Smil  end  skjulte  det,  lidt  mat  og  kjed 
ud,  —  maaske  af  Hr.  Remmer,  som  altid  sad  der 
med  Halsen  rakt  frem  færdig  tfl  at  sige  hende  en 

eller  anden  Behagelighed,  byde  Familien  sin  Vogn, 
sin  Seilbaad,  sin  Ledsagelse  ... 

Den  Paastand,  at  den  ene  af  Baadene  var  Dok- 
torens, vakte  pludselig  endel  nysgjerrigt  Røre;  der 
mentes  endog,  at  der  var  Damer  i  Baaden,  og  Frø- 
ken Baumann  laante  i  den  Anledning  Schraders 
Kikkert 

Da  Hr.  Remmer  imidlertid  lige  efter  fremsatte 
den  Gisning,  at  det  kunde  være  hans  egen  Seil- 
baad,  der  blev  roet  op  til  et  andet  Fortøiningssted, 
leverede  hun  Kikkerten  tilbi^e  med  en  lidt  nervøs 
Mine  uden  at  have  benyttet  den.  Hun  saa  ud,  som 
hun  led  af  Hovedpine: 

,,Aah,  hvor  jeg  er  kjed  af  Seilbaade!" 

,,Jeg  haaber  kun  idag,  Frøken!"  indvendte  Hi. 
Remmer  med  sit  bedste  Smil. 

„Det,  jeg  ikke  taaler,  er  at  se  paa  Manden, 
som  sidder  tilrors;  —  han  dukker  uophørlig  op  og 
ned  imod  Vandet,  saa  jeg  bliver  søsyg  af  detl" 

,,Søgyge  kurerer  vi  med  Champagne!''  svarede 
Remmer  lystigt  uden  at  ville  mærke  Spydigheden, 
der  gik  temmelig  stærkt  udover  ham,  eftersom  han 
ofte  selv  styrede  sin  Baad  —  „jeg  har  en  hel  Del 
af  den  under  Tofterne." 

...  „Naturligvis  pint  ihjel  af  hans  Kurmageri 
og  kanske  ovenikjøbet  paavei  til  at  forlove  sig  med 
ham!"  tænkte  Schrader  under  den  lidt  lumre  Pause, 
som  opstod. 

Hendes  blege  Træk  begyndte  mere  og  mere  at 
blive  ham  en  psykologisk  Studie.  ,,Et  saadant 
Ansigt  niaatte  kunne  huse  Lidenskaber  ...  skjulte 
dem  maaske  allerede;  ...  den  smukke  Perlerad  af 
lave,  hvide  Tænder  kunde  kanske  ogsaa  bide  Læben 
tilblods"  ... 

Hans  Blik  faldt  idetsamme  paa  et  guldrødt  skin- 
nende Hoved  med  et  Par  overgivne  Øine,  som  kom 
frem  lige  i  Solstrimen  ved  Døren.    Han  gjenkjendte 

Frøken    Falks    over    Næsen    lidt    fregnede    Fysiog- 
nomi. 

„Sid  nu  ikke  der  saa  melankolsk,  Antonia!" 
sagde  hun,  idet  hun  rask  traadte  ud  paa  Altanen 
uden  Spor  af  at  respektere  den  lidt  trykkede  Stem- 
ning; „Du  kommer  alligevel  i  Seilbaad  i  Eftermid- 
dag ...  hvad  vædder  Du?'' 

Frøken  Baumann  saa  alt  andet  end  overbe- 
vist ud. 

...  „Saa  se  ud!  ...  hvem  tror  Du  ror  i  Baaden 
derude?" 

Schraders  ypperlige  Kikkert  maatte  igjen  frem. 
Kjendelsen  lød  paa,  at  der  var  mindst  to  Damer  i 
Baaden  og  en  Herre. 

„Javist,  Doktoren  og  hans  Damer!  ...  Det  er 
Sølvbryllup  over  hos  Lodsoldermand  Wiig  i  Tang- 
sund, og  de  er  huden  til  Middag  der.  Men,  da  de 
reiste,  lovede  jeg  ...  ja,  —  ikke  bare  jeg,  —  Sekretær 
Berle  var  med"  ... 

,,Jeg  maa  sandelig  protestere.  Frøken!  ...  jeg 
kan  ikke  tilegne  mig  Æren,  jeg  stod  blot  og  hørte 
paa,"  indvendtes  der  noget  ivrigt  fra  den  paabe- 
raabte  Side. 

Sekretær  Berle  var  en  høist  smagfuldt  klædt 
ung  Herre  med  et  krøllet  kastaniebrunt  Haar  om 
et  dunblødt,  rødmusset  Ferskenansigt  og  med  en 
farvet  Blyant  stukket  med  en  vis  Virkning  op  i 
Baandet  paa  Hatten.  Han  var  Sekretær  ved  Badet, 
Anstaltens  Festarrangeur. 

„Aa  ja,  ...  men  De  sagde  ialfald  intet  imod 
det!  Jeg  lovede,  at  vi  skulde  komme  med  Baade 
iaften  og  sende  et  Fyrværkeri  op  paa  Bugten  uden- 
for ...  Doktoren  skulde  forberede  en  af  Sønnerne 
paa,  at  vi  kom.  Altsaa  foreslaar  jeg,  at  vi  beman- 
der vore  Skibe!  De,  Hr.  Remmer,  er  Admiral  paa 
Deres  Fregat"  ... 

Remmers  halv  spasende  Buk  sagde  hverken  ja 

eller  nei;  —  han  ventede  aabenbart  sit  Signal  fra 
Frøken  Baumann. 

„Jeg  haaber.  De  ser,  at  det  gjælder  Badestedets 
Ære?" 

Remmer  smilte  og  bukkede  blot  yderligere  ga- 
lant. 

...  ,,Hvad,  Antonia?  ...  Du  indser  da,  at  vi 
maa  have  Hr.  Remmers  Seilbaad?  Saa  hjælp 
mig  dog!" 

„Jeg  maa  ærlig  sige  Dig,  Ely!  at  jeg  ikke  ind- 
ser, hvad  vi  har  at  gjøre  med  de  fremmede  Men- 
nesker. Det  var  noget,  jeg  syntes.  Doktoren  burde 
forstaaet  ...  Det  eneste,  Du  nu  kan  gjøre,  er  virke- 
lig straks  at  sende  Afbud  til  ham  og  sige,  at  han 
ikke  maa  nævne  noget!'* 

„Jeg  skal  gjerne  besørge  Budet,"  udfyldte  Rem- 
mer galant. 

...  ,,om  at  det  ikke  blir  af?  —  tusind  Tak!  — 
Vil  ingen  anden,  saa  arrangerer  nok  Hr.  Berle 
det!"  ... 

,,Hvad  Du  er  for  en  urolig  Sjæl,  Ely!" 

„Frøkenen  deler  blot  hele  Kystens  Begeistring" 
—  sagde  Remmer  —  ,,den  er  vist  at  træffe  der  i 
Tangsund  iaften  i  Skikkelse  af  lystige  Lodser  og 
Sjøfolk  i  hobevis." 

,,0g  synes  De  da  ikke  der  er  noget  høitideligt 
ved  en  saadan  gammel,  graahaaret  Sømand  ...  med 
de  blaa  Klæder  med  Ankerknapperne  paa  sin  Hæ- 
dersdag?  —  og  Ti.ren  kunde  blive  saa  aldeles  ube- 
skrivelig prægtig!  —  Tænk  blot  Fyrværkeriet  paa 
Bugten  lige  udenfor  Vinduerne!" 

,, Frøkenen  mener,  at  der  ialfald  kunde  gjøres 
en  morsom  Aften  ud  af  den  gamle  Sømand  med 
Ankerknapperne?" 

Bemærkningen  kom  dennegang  fra  Schrader, 
og  han  høstede  et  paaskjønnende  Blik  fra  Frøken 
Baumann.  Idet  hun  smilende  saa  ned  i  Hækletøiet, 
sagde  hun: 

„Der  hører  Du,  Ely  —  Du  er  gjennemskuet  trods 
al  din  Veltalenhed.'* 

„Vær  saa  god,  —  bare  Turen  kommer  istand!" 

»Og  jeg  synes,  Du  er  rent  utrættelig  i  at  finde 
paa  nyt.  Igaaraftes  dansede  vi  til  sent,  og  idag 
vil  Du  vi  skal  ro  udover  Natten  ...  Jeg  for  min  Del 
sværmer  nu  for  Udsigten  her  fra  Altanenl  ...  at 
sidde  her  og  se  Maanen  speile  sig  i  Søen.  Jeg  véd 
desuden  intet  kj edeligere  end  saadan  at  opvarte 
med  Overraskelser  paa  Bryllups-  og  Fødselsdage  I" 

Ely  gik  hen  og  bøiede  sig  over  hende: 

,,Vær  nu  sød  og  hjælp  mig!  —  Du  véd  jo  godt, 
at  naar  Du  siger  ja,  saa  gaar  alle  de  andre  med, 
saa  skal  Du  siden  faa  sidde  her  paa  Altanen  og  se 
paa  Solnedgangen  hver  Aften." 

„Frøken  Falk  sætter  alt  paa  høieste  Kort  —  det 
skal  være  morsomt  at  se,  hvem  der  vinder!"  —  sagde 
Schrader. 

,,Ely  vinder  ubetinget!  Man  kan  ligesaa  godt 
give  sig  først  som  sidst  Hun  har  en  Energi  af 
Granit,  naar  hun  har  Lyst  paa  noget" 

,,Hr.  Berle!"  udbrød  nu  Frøken  Falk  —  „frem 
med  Blyanten  og  notér!  ...  Fru  Baumann,  Frøken 
Baumann,  Hr.  Remmer,  De,  Hr.  Schrader?"  —  Af 
hendes  muntre  blaa  Øine  lyste  i  Øieblikket  et  Sprog, 
som  var  høist  overtalende  — 

„Hm,  det  er  ikke  saa  lige  til  at  lade  sig  enga- 
gere tilskibs  ...  ovenikjøbet,  hvor  éns  Udygtighed 
kan  komme  i  bengalsk  Belysning;  men,  kan  De 
bruge  mig  som  Statist  eller  stum  Person  i  Baaden, 
saa  er  jeg  til  Tjeneste." 

,, Nummer  fire!"  udbrød  hun  triumferende. 

„Der  ser  De,  Hr.  Schrader,"  sagde  Frøken  Bau- 
mann —  ,, heller  ikke  De  undgik  Deres  Skjæbnel" 

„Hvad  mig  angaar.  Frøken!  —  jeg  holder  af  at 
lade  mig  drive." 

—  Ved  Kaffetid  var  Turen  bleven  høist  populær. 

Endel  af  Selskabet  skulde  underveis  optages  af 

Remmers  Baad,  der  laa  fortøiet  oppe  i  en  Vig,  hvor- 
til man  ellers  blot  kunde  komme  ad  en  Tvervei  over 
Aasen,  og  efter  endel  Meningsforskjel  og  Vanske- 
ligheder med  Hensyn  til  Pladse,  hvilket  dog  alt  til- 
sidst  lykkelig  blev  ordnet,  roede  i  den  stille  sol- 
varme Eftermiddag  tre  næsten  overladede  Baade  ud 
fra  Humlevigs  Brygge. 

Man  gled  undertiden  saa  tæt  under  et  Udhang 
af  Skoven,  at  Grenene  kriblede  henover  Parasolerne, 
der  dannede  en  tæt  Skjoldborg  fra  Stevn  til  Stevn 
og  hindrede  ethvert  Glimt  af  Udsigt  udenfor  Randen 
af  Baaden. 

Til  Gjengjæld  var  Lystigheden  indenbords  desto 
større.  Kun  Schrader  var  en  Smule  Misanthrop. 
Hans  praktiske  Blik  sagde  ham,  at  det  igrunden 
var  en  temmelig  risikabel  Situation  saadan  at  be- 
finde sig  i  en  Baad  pakfuld  af  Damerl  En  af  dem 
behøvede  jo  blot  —  som  nu  igjen,  fordi  man  ikke 
kunde  sidde  rolig!  —  at  blive  lidt  forskrækket  og 
springe  op  ...  Alle  vilde  pludselig  op  i  den  ene  Side 
af  Baaden  ...  Jo  det  kunde  blive  en  Scene!  Da- 
mer 1  Vandet  ...  som  greb  efter  ham  for  at  reddes! 
—  og  han  kunde  svømme  akkurat  saa  godt  som  en 
Møllesten! 

,,De  staar  hos  Dem,  Hr.  Schrader!" 

„Hvad  behager?" 

„Jordbærene!!"  —  lød  det  fra  to  tre  Kanter  for 
at  understøtte  Frøken  Falk,  der  igjennem  Snakket 
forgjæves  raabte  til  ham,  og  nu  vedblev: 

,,De  staar  under  Toften,   blot  De  reiser  Dem!" 

„Mon  det  ikke  er  forsig^tigst  at  sidde  rolig  i 
Baaden,  vi  er  saa  mange,"  indvendte  Schrader 
mildt. 

„Straks  vi  har  faat  Jordbærene,  Hr.  Schrader!" 

Schrader  maatte  reise  sig,  og  Følgen  blev  ganske 
rigtig  igjen  en  Forskrækkelse  fulgt  af  et  ufrivilligt 
Skrig  fra  en  af  Damerne. 

„De  er  vist  nervøs  paa  Søen?"  lo  Frøken  Falk. 

,,Jeg  holder  altid  paa  Ligevægten,  ...  og  i  dette 
Tilfælde  paa  Ligevægten  i  Baaden  ...  Ne...il  ...  De 
skulde  ikke  bøie  Dem  saadan  ud,  Frøken!" 

,,Det  er  jo  blot  for  at  byde  Dem  af  Jord- 
bærene!" 

,, Tusind  Tak!"  —  Schrader  forsynede  sig  hastigt 
for  at  faa  en  Ende  paa  Scenen.  Hun  lænede  det 
ene  Knæ  paa  Toften  og  rakte  Kurven  ud. 

,,Sig  mig,  kan  De  svømme,  Frøken?"  Spørgs- 
maalet  kom  lidt  but  og  kort,  og  hendes  Ansigtsfarve 
viste,  at  hun  følte  Tilrettevisningen.  Idet  hun  satte 
sig  ned,  sagde  hun  impertinent: 

,,Er  det  ikke  mærkeligt,  Hr.  Schrader,  —  jeg 
har  hele  Tiden  set  paa  Deres  Ansigt,  at  De  ikke 
kan  det!" 

„Takker,  Frøken!" 

,,Det  er  ikke  altid,  man  har  en  russisk  Søofficer 
til  at  trække  sig  op  af  Vandet,  Ely,  som  Antonia 
Baumann!"  —  bemærkede  nu  en  violet  Kjole  iblandt 
de  unge  Damer. 

,,Nei  om  Forladelse!"  —  udbrød  Frøken  Falk  og 
saa  op  af  Jordbærkurven  —  ,,det  var  en  spansk." 

„Aldeles  ikke,  —  det  var  en  russisk!  ...  Han 
styrtede  sig  ud  fra  Rælingen  efter  hende  i  den 
mørke  Nat  ...  Havde  hun  været  her,  skulde  Du 
hørt,  at  jeg  har  Ret!" 

,,Du  véd  jo,  hun  aldrig  taaler,  at  nogen  rører 
ved  den  Historie  ...  Men,  forresten,  saa  har  jeg 
den  fra  hendes  egen  Mund,  saa  Du  kan  stole  paa 
det,  Milla,  —  han  var  spansk." 

Milla  syntes  ikke  overbevist  og  støttedes  heri 
af  Ida  Råven,  Ibisen,  som  mente,  at  ogsaa  hun 
havde  hørt,  at  Søofficeren  var  russisk.  „Han  havde 
rakt  hende  en  liden  Revolver  med  Elfenbensskjæfte 
til  Farvel,  da  han  havde  faat  hende  op  i  Baa^ 
den  og  de  skiltes,  fordi  Dampskibet  i  det  samme 
skulde  gaa.' 

,,Dette  er  ]o  en  hel  RomanP  —  udbrød 
Schrader. 

„Hun  bærer  den  siden  altid  paa  sig,  men  viser 
den  aldrig  frem"  —  svarede  Frøken  Falk.  —  ,,Jeg 
har  dog  set  den." 

„Jeg  ogsaa!" 

,,Jeg  ogsaa!"  —  lød  det  efter  hverandre  med  et 
vist  Eftertryk  fra  hver  af  de  unge  Damer,  der  alle 
syntes  i  særlig  Grad  at  vurdere  Æren  af  hendes 
Fortrolighed. 

»Jeg  ogsaa,"  yttrede  Berle  nikkende  og  i  en 
Tone,  som  ogsaa  han  nu  maatte  rykke  ud  med 
noget  —  ,, ganske  tilfældig!  ...  Den  ligger  i  et  rødt 
Saffianshy Ister  og  er  det  mindste  Skudvaaben,  jeg 
nogengang  har  set;  —  den  kunde  næsten  bæres  i 
en  Uhrkjede." 

Schrader  faldt  1  Tanker. 

„Saa  det  var  altsaa  det,  som  gjemtes  bag  dette 
kolde,  blege,  skjønne  Ansigt.  Hun  havde  naturlig- 
vis elsket  Søofficeren,  som  havde  frelst  hende  og  til 
Afsked  rakt  hende  Revolveren  ...  Hvilke  Modsætnin- 
ger Virkeligheden  dog  huserl  —  at  sidde  med  en 
stolt  Spanier  i  sit  Sind  og  have  en  —  Hr.  Remmer 
foran  sig!" 

,,0m  Forladelse,  Frøken  Falkl"  —  optog  han 
bagefter  noget  uventet  —  ,, Havde  hun  kjendt  Sø- 
officeren tidligere?" 

,,De  havde  været  Passagerer  sammen  der  om- 
bord i  tre  Dage  fra  Havre  til  Kristiansand,  hvor 
de  kom  en  Aften  i  Storm.  Da  hun  skulde  gaa  ned 
i  Baaden  for  at  sættes  i  Land,  faldt  hun  i  Van- 
det, og  Spanieren  styrtede  sig  udover  Rælingen 
og  bjergede  hende det  var  mørkt  og  kun  Lan- 
terner ..." 

—  Schrader  sad  og  saa  ud  mod  den  Baad,  paa 
hvis  Agtertofte  hun  sad.  Den  vandt  efterhaanden 
op  paa  Siden  af  dem.  Søen  laa  gjennemsigtig  stille 
og  blank  med  den  blaa  Himmel,  Strandbakken  og 

Træei^e  paa  sin  klare  Grund,  og  den  lave,  hvid- 
malede Snekke  med  dén  grønne  Rand,  den  røde 
Bund  og  de  festligklædte  unge  Damer  hang  som  en 
fyldt  Blomsterkurv  i  det  speilende  Vand.  Frøken 
Baumann  skjød  af  og  til  efter  med  Haanden  paa 
den  bagerste  Åare,  og  hendes  silkeblaa  Ærme  tog 
sig  aldeles  skinnende  metalblaat  ud  i  Vandet. 

Han  blev  enig  med  sig  selv  om,  at  en  skjøn 
Kvinde  i  en  malerisk  Omgrivelse  er  noget,  man  ikke 
saa  let  blir  træt  af  at  se  paa. 

Billedet  udslettedes  imidlertid  af  Vinden,  der  i 
svage  Pust  begyndte  at  lægge  ,,Graaer"  indover 
Sundet  —  en  Kjendsgjerning,  der  hilsedes  med  stor 
Jubel  af  dem,  som  skulde  sættes  af  i  Remmers  Seil- 
baad,  og  hvis  Udsigter  nu  oplivedes.  Afskibningen 
foregik  ogsaa  lidt  efter  under  megen  Munterhed, 
idet  han  lagde  sig  rundt  om  den  og  bordede  den 
fra  alle  Sider. 

Baadene  var  ikke  længere  overladede,  og  man 
kunde  egentlig  nu  først  i  fuld  Ro  gjøre  sig  godt  af 
Turen. 

Schrader  var  af  Profession  Iagttager,  og  me- 
dens han  sad  der  i  sin  lyse  Sommerdres  med  Rør- 
stokken under  Hagen  ved  Siden  af  et  Par  af  Fru- 
erne, undgik  det  ikke  hans  Opmærksomhed,  at  der 
var  nogen  Lummerhed  i  Luften.  Frøken  Birkfeldt 
og  Fru  Lindkjær  havde  begge  paa  den  høfligste 
Maade  undslaaet  sig  for  at  gaa  op  i  Seilbaaden, 
hvorhen  Remmer  galant  indbød  dem,  idet  han  be- 
mærkede, at  der  var  arrangeret  Pladse  udtrykkelig 
for  dem,  og  Sekretær  Berle  var  nu  øiensynlig  bleven 
tilbage  som  et  Uvillien  udslettende  Element  i  Skik- 
kelse af  en  høist  opmærksom  opvartende  Kavaler. 
Man  begyndte  ialfald  Gang  efter  Gang  paa  meget 
fordægtige  Emner. 

...  „Nu  tror  jeg  dog,  jeg  har  gjættet,  hvad 
Deres  smukke  Broderi  skal  blive.  Fru  Lindkjær  ... 
en  Kaminskjærm?'* 

„Da  har  De  dog  gjsBttet  feil,  Hr.  Berlef  Del 
skal  blive  et  Bordtæppe." 

„Saa— aah?  Jeg  skal  tilstaa  Dem,  at  det  Møn- 
ster, blot  en  Violbuket  i  Bunden  —  hele  Tiden  har 
forekommet  mig  aldeles  mageløst;  ...  saa  enkeltl 
Jeg  maa  altid  se  bien  paa  de  Violer,  naar  Fruen 
sidder  paa  Altanen  ...'' 

,,Hr.  Berle,  som  har  saa  meget  at  passe  paa 
ved  Badet  —  det  maa  jo  smigre  mig  meget!" 

Berle  vedblev  beskedent  indsmigrende: 

,,Kun  er  det  vel  et  Spørgsmaal,  om  det  er  sundt 
for  en  Badegjæst  at  være  saa  flittig.  Hvad  siger 
Frøken  Birkfeldt?  Der  er  ingen  ved  hele  Badet, 
som  er  kommet  sig  saa  af gj  ørende  som  De,  Frøken 
Birkfeldt!  Naar  jeg  husker  paa  Deres  Farve,  da  De 
kom  og  —  nul" 

,,Det  er  muligt,  Hr.  Berle;  —  men  Badet  er  in- 
genlunde feilfrit  ...  særlig  beror  meget  paa  Tonen 
ved  det" 

,, Tonen?  —  jeg  vil  dog  haabe?"  ...  Berle  tog 
Hatten  af  og  strøg  sig  med  de  nette  Hænder  gj  en- 
nem  sit  smukke  Haar. 

,,Ja  vist!  forstaa  mig  blot  rigtig  ...  man  kan 
jo  ikke  for,  at  en  enkelt"  ...  Hun  vendte  sig  let 
til  Fru  Lindkjær,  hvis  Mine  viste,  at  hun  fuldstæn- 
dig godkj endte  Hentydningen. 

,,Ja,  min  kjærel"  svarede  denne  —  „man  maa 
jo  desuden  være  glad  ved,  at  det  er  gaat,  som  det 
er  gaat  ...  med  en  aldeles  uforsvarlig  overfyldt 
Baadl  Vi  kan  kun  være  Dem,  Hr.  Schrader,  tak- 
nemmelig, fordi  De  nedlagde  Deres  Indsigelse  mod 
den  unge  Dames  Væsen,  det  var  paa  Tide,  forekom 
det  mig." 

,,Hvem?  ...  mig?  —  Jeg  maa  sige  ...  jeg"  — 
Schrader  blev  noget  overrasket  ved  saaledes  plud- 
selig at  finde  sig  som  Organet  for  en  hel  misfor- 
nøiet  Stemning  mod  den  stakkels  Frøken  Falk. 

,,Det   er   ingen    anden    end    denne    unge    Dame, 

hvis  Egensindighed  og  Lune  vi  skylder  dette  Arran- 
gement —  ligesom  da  hele  Turen,  der  naturligvis 
burde  være  udgaat  fra  nogen  ældre  —  og  det  uagtet 
det  udtrykkelig  blev  gjort  opmærksom  paa,  at  her 
vilde  blive  for  mange  i  Baadene!  Jeg  skulde  intet 
sagt,  men  hendes  Opførsel  i  Baaden  var  jo  af  den 
Art,  at  man  kunde  forgaa  af  Angst  ...  og,  havde 
ikke  Hr.  Schrader"  ... 

„Aa  jeg  beder,  mine  fortjenester  vurderes  alt- 
for høit,  Fru  Lindkjær  I  —  en  Smule  urolig  i  Baaden 
var  hun  jo  vistnok;  men''  ... 

„Aa,  De  er  sandelig  altfor  overbærende!  Jeg 
skal  sige  Dem,  Hr.  Schrader,''  sagde  Fru  Lindkjær, 
heldende  sig  henimod  ham  paa  sin  distingueret 
akcentuerende  Maade,  —  ,,hun  er  et  forkjælet  Barn. 
Hendes  Fader  var  en  meget  aandfuld  Mand,  og  hun 
var  hans  Øiesten.  Hun  spiller  og  synger  godt  og 
nu.  Faderen  er  død,  er  hendes  stakkels,  syge  Mo- 
der, som  sjelden  er  ude,  alt  andet  end  istand  til  at 
styre  og  lede  hende"  ... 

„Man  siger,  at  hun  søger  en  Stilling  som  Op- 
dragerinde,"  udfyldte  Frøken  Birkfeldt  lidt  ond- 
skabsfuldt. 

„Nu,  det  maa  jeg  sige!  Hun  har  naturligvis 
ikke  Spor  af  Kundskab  til  Verden,  —  tror,  at  hun 
overalt  kan  tillade  sig  det  samme  som  de  allerhel- 
digst stillede.  Men  hun  kommer  nok  til  at  gjøre 
Erfaringer!" 

,,Ja,  i  det  Stykke  tvivler  jeg  ikke  paa,  at  Fruen 
spaar  aldeles  rigtig!"  undslap  det  Schrader. 

,,0g  hvordan  vilde  ikke  Verden  ellers  se  ud, 
Hr.  Schrader!" 

,,Ja,  Faren  for  at  komme  i  overladede  Baade 
vilde  jo  unægtelig  stige,"  lo  han. 

...  ,,0g  hun  kan  være  ikke  saa  lidt  ondskabsfuld 

blot  det,  hun  sagde  om  Doktorens  Amanuensis, 

for  Eksempel"  ... 

„Om  Jullin?"  spurgte  Berle  forhippet. 

»,Nu  ja  —  det  skulde  Jo  egentlig  ikke  fortælles, 
naar  De,  Hr.  Berle,  er  tilstede.  Tænk  Dem,  — 
blot  fordi  Manden  har  rødt  Skjæg  og  er  gul  og 
mager,  gaar  hun  hen  og  sammenligner  ham  med 
en  rusten  Spiger,  der  skal  anbefale  Jernkildenl  — 
—  De  véd,  man  har  skrevet  noget  om  den  og  kaldt 
den  Humbug'*  ... 

Baaden  gled  i  det  samme  ind  ved  Bjerke- 
holmen. 

Man  gik  iland  paa  det  lille  Klippeskjær  1  Sun- 
det, der  var  klædt  med  endel  Løvskov  og  et  pragt- 
fuldt, frodigt  Ormegræs  samt  Bringebærbuske  i 
Revnerne.  Et  smalt  Engestykke  strakte  sig  fra 
Stranden  op  til  et  lidet  Sømandshjem,  hvis  Trappe 
efterhaanden  helt  over  besattes  med  Kurve,  der 
bares  did  af  Herrerne.  Husets  Ildsted  var  nemlig 
paaregnet  til  at  opvarme  Chokoladen. 

De  førstankomne  havde  været  ifærd  med  at  af- 
søge Øen  for  at  finde  det  bedste  Sted  til  at  slaa  Leir, 
og  det  varede  ikke  længe,  før  en  Deputation  med 
Hr.  Remmer  i  Spidsen  var  nede  ved  Stranden  for 
at  føre  Fru  Lindkjær  og  Frøken  Birkfeldt  hen  til 
den  Plads,  man  havde  fundet.  Den  skulde  først 
underkastes  deres  Billigelse. 

Det  var  vistnok  Fru  Baumann  og  hendes  Dat- 
ter, som  havde  sørget  for  denne  særlig  hensyns- 
fulde Modtagelse  og  tillige  afrettet  Remmer  til  alle 
disse  gjentag^ie  indstændige  Anholdelser,  som  han 
fremførte  paa  Opveien,  om  at  de  dog  for  Resten 
af  Aftenen  maatte  gjøre  hans  Baad  den  Ære.  Han 
forsikkrede,  at  dette  var  baade  tryggere  og  mere 
beskyttende  mod  Forkjølelse,  og  appellerede  i  den 
Anledning  fripostig  til  Schrader,  som  gik  lige  bag- 
efter med  Frøken  Birkfeldt  under  Armen,  der  nik- 
kede med  den  store  befjedrede  Hat,  som  en  Mari- 
onetdukke. Schrader  begreb,  at  det  skede  i  fælles 
Interesse  for  den  gode  Freds  Skyld,  og  han  var 
overmaade  meget  for  Fred.     Da  de  kom  op  til  Ste- 

det,  hvor  man  havde  henlagt  Leiren,  syntes  det  for- 
ønskede Resultat  ogsaa  fuldt  opnaaet;  thi  Fru  Lind- 
kjær udstødte,  idet  hun  satte  sig: 

,,Men,  Hr.  Remmer!  —  her  er  jo  aldeles  nyde- 
ligt!" —  og  Frøken  Birkfeldt  akkompagnerede: 

„Det  kunde  ikke  være  heldigere  valgt!  ...  og  saa- 
dan  en  Udsigt  ...  hele  Sundet  opover!"  —  Da  hun 
derpaa  nedlod  sig  ved  Siden  af  Fru  Lindkjær,  til- 
føiede  hun  netop  saa  høit,  at  Schrader,  der  havde 
bredet  hendes  røde  Plaid  ud  for  hende,  fik  godt 
af  det: 

,,0g  hvor  heldigt,  at  Frøken  Fasting  ikke  blev 
med!  ...  hun  vilde  rent  have  skjæmmet  os  ud  den 
smukke  Tur  med  alle  sine  Fornærmelser!" 

Frøken  Fasting  var  unegtelig  Badets  Skræk,  og 
det  ansaas  for  et  ikke  lidet  Held,  at  hun  i  det 
sidste  Øiebliks  Utaalmodighed  pludselig  havde  om- 
bestemt sig. 

Efter  en  Stunds  Forløb  var  Anretningen  fær- 
dig. De  unge  Damer  havde  paataget  sig  Opvart- 
ningen og  tog  sig  overmaad«  godt  ud,  som  de 
travle  dels  skyllede  Kopperne  af  i  Bækken,  dels  gik 
der  i  det  grønne  og  bød  om  Chokoladen  og  Kage- 
kurvene, især  Frøken  Baumann,  der  for  Leilig- 
heden  havde  iført  sig  et  høihalset  hvidt  Forklæde, 
som  sad  aldeles  ekstra  klædeligt  og  lod  hendes 
slanke  Skikkelse  fremtræde  med  dobbelt  Virkning. 
Hun  var  en  sand  Diana  mellem  Nymferne,  og  som 
hun  med  det  glinsende  ravnsorte  Hoved  lidt  for- 
overbøiet  bar  Chokoladebrættet,  var  hun  i  alle  sine 
Bevægelser  en  udsøgt  elegant  Skikkelse. 

At  ogsaa  Damerne  ikke  var  blinde  herfor,  hørte 
Schrader,  da  Frøken  Falk,  som  kom  gaaende  med 
en  Kagekurv  let  svingende  i  Haanden,  med  ét  lod 
den  synke  og  i  ren  Selvforglemmelse  udbrød  til  Ida 
Råven: 

„Sig  mig,  har  Du  set  nogen  saa  smuk?" 

—  Man  havde  opholdt  sig  længe  ved  Maaltidet, 
der  frembød  flere  smaa  Intermezzoer,  idet  tilsidst 
Børnene  og  Folkene  nede  paa  Pladsen  ogsaa  blev 
budne  op  paa  Levningerne,  og  de  sad  nu  med  den 
snart  nedgaaende  Sol  i  Ansigtet  tause  og  en  Smule 
uforetagsomme. 

End«l  af  de  yngre  lavede  sig  imidlertid  efter 
den  livlige  Frøken  Falks  Opfordring  til  at  nytte 
den  knappe  Tid,  der  var  igjen,  til  at  lege,  og  lidt 
efter  gik  ,,Høg  og  Due"  nok  saa  lystigt  over  en 
liden  Grønning  henne  mellem  nogle  Fjeldknarter. 

,,Ida  har  slet  ikke  godt  af  det!"  —  udbrød  Fru 
Haven  i  Misstemning,  —  „hun  blir  varm,  til  hun 
skal  i  Baaden." 

...  „Et  høist  utidigt  Paafund  nu  saa  sent!  Jeg 
synes,  vi  kunde  have  nok  nu  af  disse  evige  Ind- 
fald; —  først  inviterer  hun  Folkene  hidop,  og  saa 
skiller  hun  hele  Selskabet  ad!"  ... 

,,Aa,  Du  kj ender  hende  jo,  min  kjære;  hun 
er  ikke  til  at  raade  med,  der  er  noget  ustyrligt 
ved  hende!" 

Den  med  rette  kriticerede  kom  virkelig  ogsaa  i 
det  samme  i  fuldt  Løb.  Remmer  holdt  paa  at  naa 
hende;  men  hun  erklærede  pludselig  Pladsen  der- 
oppe for  Fristed,  og  Legen  for  endt!  hun  vilde  al- 
deles ikke  erkjende,   at  hun  havde  tabt. 

Man  fandt  sig  i  den  unge  Dames  Egensindighed. 
Kun  Remmer  fortsatte  animeret  Disputen  og  paa- 
stod  at  have  fanget  hende. 

Frøken  Baumann,  der  sad  noget  stille  og  ube- 
sk jæftiget,  begyndte  lidt  tendert  at  klage  over  Myg- 
gene og  vifte  dem  bort  fra  sig,  indtil  Remmer  ind- 
fandt sig  og  bad  om  at  maatte  faa  røge  dem  bort 
med  en  Cigar,  et  Eksempel,  som  Schrader,  der 
inderlig  havde  længtes  efter  sin,  øieblikkelig  med 
tjenstfærdig  Iver  efterfulgte. 

Schrader  sad  og  grundede  paa,  hvorledes  Kvin- 
den dog  er  nødt  til  at  lyve.     Havde  Frøken  Bau- 

mann  været  alene,  vilde  hun  maaske  i  al  Mag  og 
med  stort  Behag  selv  have  røget  Myggene  bort  med 
en  Cigaret,  istedetfor  at  hun  nu  sad  der  som  en 
ufølsom  Gudinde  mellem  to  mandlige  Røgaltere  af 
Tobaksblade. 

Men  i  en  af  de  ensomme  Stunder  med  Ciga- 
retten, hvad  tænkte  hun  saa  paa?  —  en  saadan 
Remmer  maatte  jo  blive  gal,  om  han  vidste  det  — 
paa  en  spansk  Søofficer!  ... 

Aftenen  begyndte  at  skumre  saavidt,  at  man 
maatte  tænke  paa  at  indskibe  sig,  om  man  vilde 
opnaa  med  Glans  at  faa  udført  Fyrværkeriet  paa 
Tangsundsbugten,   og  man  brød  derfor  op. 

Schrader  bar  Frøken  Baumanns  Sjal,  idet 
han  tillige  støttede  hende  i  det  ikke  lette  Terrain. 
De  var  komne  ind  i  en  interessant  Samtale  om  de 
moderne  Romaner,  hvilket  Thema  ingen  af  dem  var 
tilbøielig  til  at  opgive.  De  stemte  her  saa  mærke- 
lig overens  lige  til  det,  at  Frøken  Baumann  leende 
bekjendte,  „at  hun  ialfald  desværre  var  saavidt  for- 
dærvet, at  hun  ubetinget  foretrak  en  af  de  saakaldte 
slette,  spændende  Romaner  for  disse  udraeibte  gode, 
der  uden  Undtagelse  allesammen  var  saa  afgjort 
kjedelige!  Hun  fik  bestandig  Hovedpine  af  dem,  og 
man  kunde  ikke  forlange,  at  hun  skulde  sidde  og 
læse  med  Salmiakflaske  ved  Siden!'' 

De  var  under  dette  naaede  ned  til  Baadene, 
der  befandtes  at  ligge  oppe  paa  Land  paa  Grund 
af  den  imidlertid  stærkt  affj  ærede  Sø. 

Som  Schrader  kom,  kastede  han  sin  Cigar  over 
en  af  Baadene.  Til  hans  Overraskelse  frasede 
pludselig  op  af  Baadens  Forstavn  en  komet-  eller 
feiekostlignende  Raket,  der  vakte  meget  Røre.  Den 
tog  ildsprudende  en  Krumvei  langs  Jorden,  og  lige 
efter,  før  han  rigtig  fik  se,  hvor  den  gik  hen,  steg 
et  romersk  Blaalys  pilret  blinkende  op  imod  Him- 
len og  udtømte  sig  med  et  Knald  i  en  Mængde 
Smaastjemer. 

JoDU  Ue:   Samlede  Vcrker.    IIL  17 

Det  faldt  Schrader  øieblikkelig  ind,  at  det  var 
hans  Cigar,  som  havde  anstiftet  Ødelæggelsen,  og 
han  saa  i  Aanden  den  Prostitution,  der  vilde  følge, 
om  Aftenens  Fyrværkeri  skulde  glippe  paa  den 
Maade.  Hans  Cigarstump  laa  der  ved  Siden  af 
nogle  sværtede  og  tildels  rygende  Papirstykker, 
Levninger  af  det  alt  eksploderede.  Han  sprang 
straks  ind  i  Baaden  og  tog  den  op  og  traadte  der- 
paa  med  Foden  nøjagtig  ud  enhver  Gnist,  han 
kunde  opdage  i  Papirstumperne.  For  en  overflødig 
Forsigtigheds  Skyld  bar  han  Fyrværkerisageme  hen 
i  Agterrummet. 

Det  var  først,  medens  han  var  beskjæftiget  med 
dette,  at  han  lagde  Mærke  til,  at  man  raabte  ivrigt 
til  ham  og  i  høist  forskrækkede  Toner.  De  havde 
alle  i  Panik  løbet  bort  fra  Baaden  og  derefter  paa 
passende  Hold  med  stor  Forbløffelse  betragtet  hans 
Færd. 

...  „Jeg  vilde  nødig,  at  Oldermandens  Fyrvær- 
keri skulde  stige  til  Himmels  allerede  her  paa 
Stranden!  især,  da  det  hele  kom  af  min  Cigar.  Nu 
kan  man  være  ganske  tryg,  her  er  ...  ikke  Spor  af 
Gnist  tilbage!"  lød  Schraders  afbrudte  Udtalelser, 
medens  han  for  en  yderligere  Beroligelses  Skyld 
nok  engang  anstillede  en  Undersøgelse. 

Den  første,  som  i  uvilkaarlig  Sindsbevægelse 
nærmede  sig,  var  Frøken  Falk.  Hun  stansede  med 
et  Udtryk  af  Tvivl  lige  ved: 

...  ,,Men  ...  Hr.  Schrader!"  fik  hun  endelig  frem, 
,, forstod  De  da  ikke,  at  det  var  farligt?" 

Schrader  saa  raskt  hen  paa  hende  ...  ,, Farligt? 

...  Aa — aa jo!"    Han  havde  sletikke  tænkt  paa 

den  Side  af  Sagen  før  nu. 

,,Aa — aa  —  jo!"  —  gjentog  hun  efter  ham  ... 
„End  om  det  havde  tændt  i  et  af  Ildhjulene,  saa 
det  hele  var  sprunget  op  i  Luften  ...  i  et  Ildhav! 
...  Jeg  forsikkrer  Dem,  jeg  har  ikke  været  saa  bange 
i  mit  Liv,  som  da  jeg  saa  Dem  staa  der  midt  i  det! 

Og  hvorfor  gav  De  Dem  saadan  Tid?"  Hun  saa 
paa  ham  med  et  Par  høist  udtryksfulde,  men  just 
ikke  smigrende  Øine,  der  endnu  bar  en  Levning  af 
Forskrækkelsen. 

Nu  kom  ogsaa  de  andre  stimlende  til.  Det  var 
som  at  begraves  i  en  hel  Flodbølge  af  Snak,  hvori 
enhver  først  skulde  faa  talt  ud  om  sin  egen  Angst, 
hvad  hun  eller  han  havde  følt,  da  den  første  Ild- 
slange  sislede  og  hvislede  henefter  Marken,  og  der- 
paa  om  Schraders  mærkværdige  Koldblodighed  og 
Dristighed. 

Schrader  blev  Aftenens-  Helt,  men  var  yderst  til- 
bageholdende, og  han  protesterede  paa  det  bestem- 
teste mod,  at  han  i  nogen  Maade  laa  for  at  ,, pro- 
ducere sig  som  tapper".  Ja,  han  erklærede  endog 
ganske  prosaisk  og  ugenert  af  sin  Berømmelse,  at 
han  var  fuldstændig  lige  saa  bange  for  Ild  som  for 
Vand. 

Medens  han  sad  der  paa  Veien  indover  til  Tang- 
sund, havde  han  en  Fornemmelse  i  Nerverne,  næ&ten 
som  et  saadant  rødt,  frasende  Ildhjul  kunde  suse 
om  Ørene  paa  ham,  naar  det  skulde  være.  ,,Der 
var  ingen  Tvil  om,  at  han  kunde  være  blevet  baade 
svfd  og  stegt!" 

Eskadren  gled  mystisk  gjennem  Indløbet  og 
lagde  sig  i  Række  inde  paa  Bugten.  Indenfor 
saas  en  lille  Husklynge  med  festligt  Skjær  i  Vin- 
duerne. 

Paa  et  Signal  med  en  Raket  stak  Baadene  sine 
kulørte  Lygter  op  —  den  midterste  af  dem,  Ram- 
mers Seilbaad,  bar  Forbogstaverne  til  Jubilarens 
Navn  i  Masten  i  en  Medaillon  af  sniaa  Lamper  — 
og  lidt  efter  opsendtes  et  Fyrværkeri,  der  ved  sit 
temmelig  fuldstændige  Apparat  af  Ildhjul,  Raket- 
ter og  romerske  Lys  var  af  en  næsten  uventet  Virk- 
ning. 

Man  havde  aabenbart  ventet  dem;  thi  ved  Lys- 
skjæret  viste  det  sig,  at  Bugten  vai*  opfyldt  af  Baade, 

hvori  Folkene  hvilede  paa  Aarerne  for  at  betragte 
Skuespillet,  og  samtidig  saa  man  Trappen  og  Ind- 
gangen til  Lodsoldermandens  Hus.  Noget  efter  lød 
som  Svar  en  Salve  fra  et  Par  Skibskanoner  led- 
saget af  kraftige  Hurraer  baade  fra  Land  og  Baa- 
dene  og  et  ,, Level"  for  Humlevigs  Bad.  Dette  sidste 
blev  af  Eskadrens  Ledende  befundet  at  være  det 
gyldne  Tidspunkt  ttt  at  trække  sig  tilbage,  hvilket 
skede  under  gjentagen  Salut  fra  Skibskanoneme  og 
et  Kor  af  Badets  syngende  Kræfter. 

Sangen  klang  henover  Vandet  i  den  rolige  Mid- 
natsstund, der  just  holdt  paa  at  forsølves  af  Maa- 
nen,  og  —  hvilket  Berle  siden  erklærede  hele  Tiden 
havde  været  hans  store  Angst  og  Bekymring  og  med 
Triumf  fremhævede  —  Lamperne  i  Navnemedaillo- 
nen  begyndte  ikke  at  slukkes,  ikke  én  af  dem!  før 
man  var  helt  ude  af  Indløbet  igjen! 

Badestedet  havde  hævdet  sin  Ære! 

Paa  Hjemveien,  der  gik  raskere  for  sig,  og  hvor 
Schrader  var  kommet  over  i  Remmers  Seilbaad,  af^ 
veksledes  med  forskjellige  Sange. 

Frøken  Baumann  sang  ikke;  hun  sad  tæt  ind- 
liyllet  i  sit  Sjal  og  frøs. 

,,Er  det  koldt,  Frøken!  —  tør  jeg  byde  dette 
Plaid?"  henvendte  Schrader  til  hende. 

„Tak,  jeg  ser,  jeg  virkelig  har  taget  for  lidt 
Tøi  med." 

Schrader  flyttede  nærmere  til  og  slog  sit  præg- 
tige varme  Plaid  om  hende. 

,,Jeg  fornøier  mig  med  at  sidde  og  se  paa  Maa- 
nen,"  sagde  hun. 

,,Ja,  da  er  man  femti  tusind  Mile  over  Virke- 
ligheden; det  blide,  runde  Ansigt  siger  ja  til  alt, 
hvad  man  tænker  paa." 

,,Jeg  skulde  ikke  have  noget  imod  bestandig  at 
bo  der  ...  Feilen  er  blot,  at  man  saa  ofte  maa  ned 
paa  Jorden  igjen!"  • 

,,Jeg  skulde  næsten  tro^   De  traf  Pointet^  Frø^ 

kehl  ...  Al  denne  Blanding  af  Indbildning  og  Virke- 
lighed, hvoraf  Jorden  er  fuld,  ~  man  véd  aldrig, 
hvilket  er  hvilket,  —  det  er  den,  som  gjør  For- 
virringen." 

Hun  svarede  ikke,  men  sad  blot  og  saå  ud. 
,,Jeg  tror  nu,  at  det  netop  er  den,  som  gjør  Livets 
Poesi;  og  at  vi  holder  ud  med  det!"  undslap  det 
hende.  —  ,,Jeg  vilde  ialfald  ikke  miste  den  Slags 
Indbildninger!"  —  hun  vendte  det  smukke  Ansigt 
bort. 

Schrader  troede  at  vide,  hvad  der  stod  for  hen- 
des Tanke.  ,,Der  var  heller  ingen  Tvivl  om,  at 
der  lod  sig  leve  ligesaa  godt  paa  en  saadan  Drøm 
om  en  spansk  Søofficer,  som  paa  saa  meget  andet 
i  denne  Verden;  de  fleste  af  os  lever  jo  slet  ikke 
paa  noget!" 

...  ,,Der  er  noget  fladt  og  skrabende  prosaisk 
i  denne  Verden,  —  det  er  min  Mening"  —  gjentog 
hun  ...  ,,det  er  da  ogsaa  derfor,  man  saa  naturligen 
foretrækker  Livet  i  en  Morskabsbog!" 

„De  mener,  at  man  bruger  den  som  Opium  eller 
som  Lystgas  for  at  sætte  sig  udover  Livets  daglige, 
flade  Gjentagelser?" 

Hun  nikkede,  livligt  grebet  af  Ideen,  —  ,, Javist 

...  netop! Noget  saadant  er  ogsaa  Maanen  for 

mig;  kald  den  kun  min  Morskabsbog  ...  jeg  læser 
saameget  der!" 

„Men  der  hænder  aldrig  noget  i  saadanne 
Maaneskinshistorier  ..." 

,,Sig  ikke  det,  Hr.  Schrader!  I  min  tør  der 
kanske  ogsaa  hænde  noget;  jeg'  afskyr  altid  det  re- 
sultatløse, —  forsaavidt  sværmer  jeg  ikke!" 

Hvor  bittert  og  koldt  hun  sagde  det! 

Schrader  var  kommet  i  en  hos  ham  ikke  sæd- 
vanlig Stemning;  maaske  kom  det  af  Maanen,  der 
hang  saa  stor  og  fuld  paa  Fæstet;  han  tænkte  paa, 
at  de  to,  som  nu  var  kommen  til  at  sidde  ved 
Siden   af   hinanden   der,    nok   begge   var   ensomme 

Fugle  1  denne  Verden.  Saadanne  skulde  igrunden 
holde  sammen;  intet  var  naturligere  end  Fortro- 
lighed dem  imellem.  Han  saa  ned  i  Vandet  Frøken 
Baumanns  og  sin  Skygge  saa  klart  tegnede  ved 
Siden  af  hinanden.  Natten  var  saa  stemningsfuld, 
—  hvor  bares  ikke  Tonerne  langt  henover  gjennem 
StilhedenI  ... 

,,De  afskyr  det  resultatløse,  Frøken!  De  fleste 
i  denne  Verden  har  ikke  Mod  til  at  se  Afgjø- 
reiser." 

Hun  saa  roligt  paa  ham: 

,,Jeg  er  aldrig  bangel" 

Der  var  noget  høist  dragende  ved  denne  kolde, 
stolte  blege  Kvinde,  som  førte  sig  saa  udsøgt  kor- 
rekt gjennem  Livet  og  sad  der  i  Nattestunden  med 
en  romantisk  Sorg  i  Hjertet  og  en  Revolver  paa 
Brystet  ...  Hendes  Roman  var  kanske  endnu  ikke 
tilende;  —  maaske  havde  hun  tilbage  en  ensom 
Stund,  hvori  hun  forelagde  sig  selv  Valget  mellem 
Hr.  Remmer  og  —  den  lille  Revolverl  I  en  saadan 
Stund  var  det  kanske  ikke  det  værste,  der  kunde 
hænde,  om  en  anden  ensom  Fugl  pludselig  stak 
Hovedet  ind  ad  Ruden  og  sagde,  at  den  vidste  alt, 
hvad  hun  tænkte,  men  ogsaa,  at  Livet  ikke  var  al 
den  Umage  værdt,  hverken  det  at  gifte  sig  bort  med 
en  Remmer  eller  det  at  skyde  sig!  ...  Han  kom 
uvilkaarlig  til  at  ledsage  Tanken  med  et  Smil,  der 
maatte  have  udtrykt  noget;  thi  hun  saa  pludselig 
hen  paa  ham: 

,,Det  er  en  skjøn  Nat;  man  gjør  vel  i  at  nyde 
den  ...  Vil  man  ikke  blive  bedraget  paa  Livet,  skal 
man  gribe  det  skjønne,  hvor  det  byder  sig." 

—  Det  var  sent,  da  Selskabet  naaede  frem  til 
den  lille  Vig,  hvor  Seilbaaden  havde  ligget  fortøiet. 
Man  gik  opover  den  småle  Skovsti.  Maanen  skin- 
nede mellem  Træerne  og  blinkede  i  Tjernene,  me- 
dens det  vaade  Græs  slog  dem  om  Foden.  Livlig- 
heden  var  doet  hen,   og  Herrerne   søgte  forgjæves 

at  oplive  de  sidste  Rester  af  den.  Idet  man  kom 
forbi  et  brillant  Ekko,  raabte  de  pludselig,  saa  det 
hørtes  tre,  fire  Gange  gjentaget  henover: 

„Ely!" 

Frøken  Falk,  der  gik  træt  og  hensunken  i  sig 
selv,  fo'r  op: 

,,Huh!  —  jeg  troede,  det  var  Badepigen,  som 
vækkede  mig!  ...  Jeg  tror  virkelig,  jeg  gik  og  drømte 

Skulde  jeg  drømme  om  noget  inat,  blev  det 

om  Hr.  Schrader,  saadan  som  han  holdt  paa  at  gaa 
op  i  Fyrværkeri!"  ... 

Der  laa  en  Taagedamp  paa  Bakkerne,  da  de 
kom  op  imod  Badestedet,  det  hele  Landskab  havde 
faat  den  forvaagede,  graa  Tone,  som  ikke  ses  rigtig 
uden  af  det  Øie,  som  selv  er  udvaaget  og  træt,  — 
og  med  en  kort  Afsked  oppe  paa  Grønningen  foran 
Huset  spredtes  Selskabet 

Schrader  blev  et  Øieblik  staaende  paa  Trappen 
og  saa  udover  Egnen:  — 

,,Jeg  havde  ikke  troet  jeg  skulde  opleve  — 
Maaneskinsnætterl" 


IV. 

,,Hun  tager  naturligvis  Remmer  trods  baade 
Maane  og  poetisk  Trang  og  Revolver  ...  og  gjør 
kanske  ogsaa  ret  i  det!  Men  intelligent  er  hun: 
jeg  er  ikke  blevet  saa  fængslet  af  nogen  Kvinde  i 
mit  Liv  ...  og  smuk!  At  forlange,  at  en  saadan 
Skikkelse  skulde  lude  sig  sammen  og  gifte  sig  bor- 
gerlig smaat  ...  at  sætte  en  Guldfisk  i  en  Skomager- 
kugle!"  —  var  Betragtninger,  Schrader  gjorde  den 
næste  Dag,  medens  han  spadserede  efter  Badet. 
Gangene  var  tomme,  og  han  havde  næsten  ikke 
mødt  et  Menneske,  —  de  var  nok  alle  idag  nede 

ved  Bryggen  for  at  møde  Dampskibet,  og  han  drev 
magelig  nedover  bagefter.  Det  gik  omtrent  saa  for 
sig  hvergang  i  Ugen,  der  kom  Dampskib,  kun  maatte 
der  i  Formiddag  være  noget  mere  end  almindeligt 
paafærde,  siden  de  var  der  saagodtsom  alle. 

...  Nu  der  var  Liv,  —  Ægir  aldeles  fuld  af 
Studenterhuer!  Sangere,  der  var  indbudne  til  en 
af  Kystbyerne,  og  som  underholdt  en  høist  livlig 
Ordveksling  med  bekjendte  blandt  Badegjæsterne 
paa  Bryggen.  Der  gaves  og  gjengjældtes  Hilsener 
til  Damerne,  sendtes  og  kastedes  Blomster  ombord, 
raabtes,  vinkedes  og  gjordes  Tegn,  medens  Damp- 
skibsrøret  susede,  saa  der  ikke  var  Ørelyd,  og 
Landgangsbrættet  var  aldeles  fuldproppet  af  Men- 
nesker. 

Schrader  havde  faat  sig  en  liden  Passiar  med 
Chefen  paa  Kommandobrættet  fra  en  Plankestabel, 
der  laa  paa  Bryggen  saa  nær,  at  det  kun  vilde 
have  kostet  et  lidt  raskt  Sprang  at  komme  ombord. 
Som  han  stod  og  talte,  blev  han  opmærksom  paa 
en  høi,  smuk  Mand  med  sort  Skjæg  og  stor,  bred- 
skygget graa  Hat,  der  stod  inde  i  Styrehuset  med 
Panden  eller  Hatteskyggen  mod  Ruden  og  med  et 
spændt  Udtryk  stirrede  ud  paa  nogen  eller  noget 
nede  paa  Bryggen.  Han  havde  en  Reisesæk  i  Haan- 
den  og  stod  vistnok  og  ventede  paa,  at  Landgangs- 
broen skulde  blive  mindre  overfyldt.  Han  syntes 
at  være  i  et  til  hele  Scenen  lidet  passende  slet  Hu- 
mør. ,,Saadan  en  kolerisk  Person  kan  have  godt 
af  at  spæge  sig  med  Taalmodighed!"  —  tænkte 
Schrader  og  vendte  sig  uvilkaarlig  bort  for  at  slippe 
at  se  paa  ham. 

Fra  sin  gode  men  lidt  utilgjængelige  Plads 
paa  de  løse  Planker  oversaa  han  udmærket  det 
hele. 

Frøken  Baumann  stod  ved  Siden  af  sin  Moder 
midt  paa  Bryggen,  og  der  havde  uvilkaarlig  dannet 
sig  en  Kreds  om  dem,  •  medens  Remmer  gjorde  sin 

Ivrige  Opvartuing  og  fo*r  frem  og  tilbage  ombord 
for  at  bringe  en  Hilsen  eller  et  Svar  fra  hende. 

Funklende  mørk  og  rolig  skjøn,  som  hun  stod 
der  i  den  enkle  Spadserekjole  og  med  den  fryn- 
sede Parasol  støttet  paa  Skulderen,  var  hun  aaben- 
bart  nu  bleven  Gjenstand  for  en  ihærdig  Feteren 
fra  Dampskibet,  en  Hyldning,  som  hun  dog  forstod 
at  optage  saa  taktfuldt,  at  hele  Kredsen  maatte  føle 
sig  æret  sammen  med  hende.  Den  Maade,  hvorpaa 
hun  saa  sig  om  paa  de  andre,  da  der  pludselig 
faldt  en  hel  Eksplosion  af  Buketter  ned  omkring 
hende,  viste,  hvor  fuldstændig  hun  ansaa  det  for 
en  Tribut  til  dem  alle,  og,  da  Remmer  tog  dem 
op  og  bragte  dem  til  hende,  valgte  hun  for  sig  kun 
en  ganske  liden  af  Roser,  som  hun  blev  staaende 
med  i  Haanden. 

Frøken  Falk  med  et  Par  andre  Damer  og  Her- 
rer kom  meget  animerede  og  havde  en  Kurv  med 
Buketter  med  sig.  Han  kunde  se  paa  Frøken  Falk, 
at  hendes  Mening  var  intet  mindre  end  i  Trængse- 
len at  prøve  Muligheden  af  at  komme  op  paa  den 
løse  Plankestabel,  hvor  han  stod.  Det  var  hensigts- 
mæssigt nok  —  yderst  hensigtsmæssigt  —  for  at 
faa  kastet  Buketterne;  men  om  det  var  ligesaa 
damemæssigt,  var  noget  andet,  ialfald  havde  Frø- 
ken Baumann  aldrig  i  Evighed  kunnet  gjøre  Spørgs- 
maal  som: 

„Staar  De  sikkert  deroppe,  Hr.  Schrader?  ... 
Tror  De,  at  det  gaar  an  for  mig  at  komme  derop? 
...  Men  saa  maa  De  ikke  røre  Dem!  ...  blot  række 
mig  Haanden!" 

Hun  sprang  sandelig  let!  Lige  i  samme  Øie- 
blik  stod  hun  ved  Siden  af  ham  og  rakte  Haanden 
ned  efter  Kurven.  Det  var  som  en  erobret  Posi- 
tion, hvorfra  hun  alt  begyndte  at  speide  ud  efter 
og  veie,  hvorhen  hun  skulde  sende  sit  Skyts.  Hun 
ledte  i  Kurven  efter  den  Buket,  hun  først  vilde  tage, 
og  kastede  derpaa  raskt.    Det  var  Meningen,  at  den 

skulde  falde  mellem  en  Række  af  Studenterhuer,  der 
mylrede  nedenfor  paa  Skansen  ifærd  med  at  ordne 
sig  til  en  Afskedssang;  men  i  samme  Øieblik  var 
Manden  med  Rcisevæsken  raskt  traadt  ud  af  Styre- 
huset, og  da  han  kom  iveien,  fik  han  Buketten  lige 
i  Brystet.  I  det  samme  udstødte  hun  et  kort,  næsten 
forskrækket,  Skrig.  Manden  tog  Blomsterne  op  fra 
Dækket  og  gik  ganske  koldt  hen  til  Rælingen  og 
rakte  hende  dem;  —  det  var  ikke  længere  end,  at 
han  kunde  naa  hen  med  Armen. 

,,Det  var  Synd  i  de  Blomster,  om  de  ikke 
skulde  komme  til  sin  rette  Adresse!'*  —  sagde  han 
paafaldende  skarpt.  Han  hilse  de  formelt  og  gik 
bortover  Dækket  hen  til  Landgangsbryggen. 

Frøken  Falk  var  blevet  ganske  bleg  og  stod  en 
Stund  stille  og  saa  efter  ham.  Hun  kastede  siden 
Blomsterne,  men  uden  det  Humør,  hvormed  hun 
havde  begyndt,  og  steg  derpaa  ned.  Schrader  lagde 
Mærke  til,  at  hun  begav  sig  op  fra  Bryggen  uden 
at  afvente  Dampbaadens  Afseiling,  der  skede  under 
Sang  og  Viften  af  Lommetørklæder. 

Man  vandrede  op  til  Badestedet  igjen  i  for- 
skjellige  Flokke  og  Klynger,  og  mellem  dem  fulgte 
hans  Øie  Frøken  Baumanns  frynsede,  hvide  Para- 
sol; —  den  var  som  en  Antydning  af  en  Tronhim- 
mel over  hendes  Skjønhed.  Hun  gik  med  Hovedet 
let  vendt  mod  den,  hun  konverserede,  og  ragede 
uomdisputerlig  lige  saa  meget  over  de  andre  Da- 
mer ved  Badet  som  Kirken  over  alle  Bondehuse  i 
Bygden  ...  Og  saa  den  harmoniske,  selvbevidste  Ro, 
hvormed  hun  førte  sig!  —  Hun  forsvandt  inde  i 
det  Hus,  hvor  Fru  Lindkjær  boede. 

Han  opdagede  nu  pludselig,  at  der  var  baade 
solhedt  og  støvet!  og  bøiede  ind  paa  en  af  de  mange 
skyggefulde  Smaastier,  der  førte  gjennem  Skoven. 

Da  han  igjen  kom  frem  ved  en  af  de  beboede 
Havestuer,  saa  han  Frøken  Falk  staa  i  et  af  Vin- 
duerne.    Hun  aandede  paa  Lommetørklædet  og  tør- 

rede  sine  Øine  med  det,  aabenbart  for  at  udslette 
Spor  af,  at  bun  nylig  havde  grædt,  inden  hun  viste 
sig  ved  Middagsmaaltidet.  Foran  sig,  længere 
henne  paa  Stien,  saa  han  nu  ogsaa  den  fremmede 
fra  Dampskibet,  som  altsaa  allerede  før  havde  gaat 
der  forbi.  Han  havde  en  Reisekikkert  i  en  Rem  om 
Skulderen  og  stod  og  betragtede  Landskabet.  Af  og 
til  lænede  han  sig  med  Ryggen  mod  Træet  og  brugte 
Kikkerten.  Det  var  en  staut  Mand  og  et  udpræget 
Hoved  med  det  store,  mørkebrune  Skjæg.  Nu  lagde 
han  den  ene  Haand  ind  paa  Brystet  og  vedblev  at 
staa  og  stirre  ud.  Jo,  det  maatte  antages,  den 
staute  Mand  stod  der  mutters  alene  og  sværmede 
for  Naturen  ...  og  nu,  det  ringede  til  Middag!  Fy- 
ren maatte  have  spist  ombord;  men  det  havde  nu 
ikke  Schrader,  og  han  skyndte  sig  derfor  ogsaa 
forbi. 

Klart  var  det  dog,  at  Frøken  Falk  og  hendes 
Moder  med  Villie  undgik  ham,  siden  de  gik  netop 
den  anden  Vei  rundt  istedetfor  Stien  ret  op.  De 
syntes  at  have  havt  et  mindre  behageligt  Møde. 

Enhver  Badegjæst  ender  gjéme  med  at  faa  ud- 
viklet en  Portion  Nysgjerrighed  for  smaa  Ting,  som 
han  aldrig  troede,  heui  nogengang  skulde  komme  til 
at  spendere  Opmærksomheden  paa,  og  Schrader  var 
alt  kommet  et  godt  Stykke  paavei. 

Det  første,  han  spurgte  Frøken  Fasting  om  ved 
Bordet,  efterat  han  først  med  ekstra  Promptitude 
havde  sørget  for  at  berolige  hendes  Nerver  ved  at 
forsyne  hende,  var  da  ogsaa: 

,, Frøken  Falk  ...  Frøken  Fastingl  Er  hun?  — 
—  var  hun?" 

,,Hvad  behager?  ...  Nævn  hende  bare  ikke  ... 
det  er  det  egensindigste  Menneske  ved  hele  Badet! 
Vil  hun,  at  vi  skal  op  til  Storhøiden  idag,  saa 
maa  vi  alle  til  Storhøiden  ...  hele  Badet!'' 

undtagen  De,  Frøken  Fasting!    Hun  fik  Dem 

ikke  med  paa  Landturen  sidst." 

,,Det  var  ikke  hendes  Skyld;  det  var  Fru  Lind- 
kjær, som  brugte  sin  sædvanlige  Trædskhed,  saa 
jeg  kom  til  at  ...  Jeg  er  ligefrem,  skal  jeg  sige 
Dem,  og  snakker  fra,  og  det  gjorde  jeg  dengang 
ogsaa,  sagde  min  Mening  om  det  hele!  Og  saa 
blev  jeg  hjemme  for  ikke  at  forstyrre  Stemningen 
paa  Turen.  Jeg  maa  sige,  at  siden  den  Dag  har 
jeg  ikke  kunnet  udstaa  Fru  Lindkjærs  Ansigt.  Frø- 
ken Falk  kan  være  egensindig  og  ærgre  Folk;  men 
hun  er  dog  aaben  og  sanål'' 

„Faar  Piben  nu  den  Lyd,"  tænkte  Schrader  og 
fortsatte  høit:  ,,Jeg  har  set  hende  græde  idag.  Der 
kom  en  Mand  med  Dampskibet  herop  til  Badet,  som 
vist  var  en  af  hendes  bekj endte"  ... 

Den  fremmede  kom  idetsamme  ind  og  vistes 
hen  til  en  Plads  ved  det  Bord,  hvor  Frøken  Bau- 
mann sad. 

,,Saa  han  er  virkelig  kommet!"  udbrød  hun 
heftigt  og  med  store  Øine  paa  den  indtrædende  ... 
„for  at  plage  hende  paany  her  ved  Badet!  Stakkels 
Barn!" 

,,Hvad  er  det.  Frøken  Fasting?" 

„En  ganske  simpel  Historie.  Frøken  Falks 
Fader  har  holdt  ham  til  Studierne.  Tilsidst  blev 
han  Fuldmægtig  hjemme  hos  dem,  og  saa  hed  det, 
at  de  skulde  have  hinanden;  men  da  det  kom  til 
Stykket,  vilde  hun  ikke,  og  saa  holdt  nok  han  paa 
at  tage  Livet  af  sig  af  Kjærlighed;  de  fandt  ham 
engang  livløs  nedenfor  et  Fjeld.  Det  er  nu  min 
Mening,  at  han  bare  er  dumpet  ned  af  det  fot  at 
forskrække  hende;  han  er  saadan  halv  Maler  og 
Musikus  og  skulde  nok  egentlig  været  Kunstner." 

,,Det  maa  jeg  sige!  Jeg  begriber  bare  ikke,  at 
den  Frøken  Falk  kan  være  Gjenstand  for  saadan 
ivrig  Tilbedelse." 

,,Da  begriber  jeg  det,  endda  jeg  ikke  er  noget 
Mandfolk.  Men  Finsen  er  en  Mand  med  ualminde- 
lig Smag  og  selv  overalt  meget  afgjort  af  Damerne, 

og  det  undgaar  naturligvis  ikke  ham,  at  hun  er 
noget  usædvanligt." 

„Frøken  Falk?" 

„Ja  vist,  se  bare  paa  hende,  det  er  den  natur- 
ligste Pige,  jeg  har  truffet  paa  mange  Aar,  —  og 
saa  smuk,  som  hun  er,  naar  hun  siger  noget!'' 

Schrader  indlod  sig  ikke  paa  dette;  han  ved- 
blev kun: 

„Men  hun  maatte  dog  kunne  blive  kvit  en  saa- 
dan  vedhængende  Borre  af  en  Tilbeder.  Det  er  jo 
dog  enten  ja  eller  nei." 

„Tillad  mig,"  —  sagde  hun  og  saa  paa  ham 
—  „De  synes  ikke  just  at  tale  ud  af  megen  Erfa- 
ring." 

„Hmr  ... 

„Hun  behøver  jo  for  Eksempel  kun  at  have  Be- 
vidstheden om,  at  hun  selv  paa  en  eller  anden 
Maade  er  Skyld  i  hans  Følelse.  De  levede  i  samme 
Hus,  omgikkes  daglig,  og  hun  tænkte  kanske  aldeles 
ikke  paa,  enten  hun  vilde  have  ham  eller  ikke,  — 
vidste  det  ikke,  medens  hun  ellers  havde  al  Grund 
til  at  holde  af  ham.  Han  var  jo  saa  godt  som  hen- 
des Pleiebroder." 

,,Saa,  —  og  nu  kommer  han  og  fortsætter  med 
at  spille  ulykkelig?  Javist  kan  det  være  plageligt; 
men  hun  kan  ellers  ypperligt  med  at  holde  Folk 
fra  Livet  Og  en  saadan  sentimental  Don  Quichotte 
er  en  forloren  Mand  i  vore  Tider,  bare  der  blir  det 
allerringeste  trukket  paa  Smilebaandet  af  ham." 

Frøken  Fasting  saa  hidsigt  paa  ham: 

,,Jeg  skal  sige  Dem,  Hr.  Schrader!  Ely  Falk 
har  noget,  som  heder  Hjerte;  —  —  men  De  har 
forresten  Ret,  den  Slags  Mennesker  er  forlorne  i 
vore  Tider!" 

,,Da  vil  jeg  gjøre  en  Undtagelse." 

„Saa!" 

„For  Dem,  Frøken  Fasting!  jeg  tror,  at  De  er 
en  Kvinde  baade  med  Mod  og  Hjertel' 

Der  blev  'en  Pause.  Schrader  havde  ved  sit 
sidste  Svar  været  saa  heldig  at  besværge  de  vrede 
Guder;  thi  hun  forstod  godt,  at  han  mente,  hvad 
han  sagde.  Hun  sad  lidt  bagover  mod  Stoleryggen 
og  trommede  med  Fingrene.  Det  var  fornemme, 
kraftige,  hvide  Hænder,  som  nok  ogsaa  kunde  være 
istand  til  at  varme  en  Tjenestepige  om  Ørene,  naar 
Ordren  ikke  efterfulgtes  raskt  nok. 

Derhenne  sad  Finsen  alt  inde  i  en  Konversation 
med  Frøken  Baumann.  Det  var  en  overmaade  be- 
leven Herre;  man  kunde  misunde  en  saadan  Natur- 
lighed og  Ro,  og  Frøken  Baumann  var  synlig  op- 
livet af  den  nye  Kavaler,  hun  havde  faat  lige  over 
for  sig  ved  Bordet.  •  De  var  begge  smukkere  end  alle 
andre  og  Skikkelser,  som  man  uvilkaarlig  maatte 
lægge  Mærke  til;  her  laa  Remmer  straks  hundrede 
Mile  agterud. 

Schrader  maatte  have  siddet  meget  længe  for- 
dybet i  Betragtningen  af  Frøken  Baumann  og  til- 
svarende forsømmelig  mod  Frøken  Fasting;  thi  hun 
spurgte  pludselig  mokant: 

„De  lader  til  at  interessere  Dem  tor  Frøken 
Baumann?" 

„Synes  De  ikke,  hun  er  smuk?" 

,,Aa — jo-r-o  ...  der  er  meget,  som  tager  sig  ud. 
Sort  Haar  og  lys  Hud  gjør  altid  Virkning,  og  naar 
man  saa  har  den  Slags  Figur,  som  maa  falde  i 
Øinene"  ... 

...  ,,og  Ungdom  og  Skjønhed!"  —  udfyldte  Schra- 
der ikke  fri  for  en  vis  Lyst  til  at  stikke. 

,, Ungdom?  ...  Hun  er  ældre  end  jeg!" 

Schrader  saa  jo  noget  overrasket  ud;  men  Frø- 
ken Fasting  saa  ham  ind  i  Ansigtet,  som  om  hun 
i  den  Anledning  fuldkommen  udfordrede  hans  Dom; 
hendes  hede  Mine  mindede  i  Øieblikket  baade  om 
den  røde  Rose  og  det  grønne  Bukkeblad.  Meningen 
forstod  han  først,  da  hun  tilføiede: 

...    ,,og   heller   aldrig   blir   jeg   nogengang   saa 

gammel,  om  jeg  saa  blir  hundrede  Aar!  Hun  er 
af  disse,  som  i  deres  attende  Aar  gaar  om  lige  saa 
kloge  paa  Livet  som  den  ældste  Kone,  der  i  aarevis 
har  grædt  Øinene  ud  for  Husleien.  Hun  begriber 
saa  overmaade  godt,  at  denne  skaldede,  stygge,  for- 
levede Remmer  er  en  rig  Mand.  Aah,  —  Herrerne 
er  blinde,  det  er  min  Mening!  Jeg  skulde  endda 
ikke  sagt  noget,  dersom  det  laa  saa  skjult  og  dybt! 
Og  alligevel  flyver  man  i  Lyset!"  —  Hun  skjød  Sto- 
len tilbage  og  næsten  fløi  fra  Bordet. 

Schrader  saa  efter  hende.  Det  var  et  bred- 
skuldret, retskaffent  Menneske  den  Frøken  Fasting! 
men  ikke  hævet  over  Kvindens  almindelige  Feil,  at 
misunde  Skjønheden  hos  hendes  eget  Kjøn  ... 

,,Ja,  hvad  har  Du  ikke,  stolte  Antonia!  paa 
din  Samvittighed,  og  hvordan  vilde  det  ikke  gaa 
Dig,  om  Du  skulde  dømmes  for  en  Jury  af  —  dine 
egne!"  ... 

Et  Hovedtræk  ved  dette  lille  Badested  var,  som 
Schrader  bemærkede,  den  ledige  Fantasi,  som  i  ét 
væk  søgte  Beskjæftigelse,  skabte  Rygter,  Sladder, 
Vrippenhed  og  Partier  af  og  om  ingenting  eller 
ialfald  Ting,  som  udenfor  Badet  ikke  vilde  være 
synlige  for  et  ubevæbnet  Øie.  Og  det  er  overhove- 
det mærkeligt,  med  hvilken  Hurtighed  et  Antal 
Mennesker,  der  indmures  sammen  —  det  være  sig 
nede  i  en  Kahyt  for  en  længere  Reise  eller  paa  et 
saadant  lidet  Badested  —  danner  ligesom  en  Verden 
for  sig  selv  med  indbyrdes  Meningsbrydninger,  In- 
teresser og  en  fælles  Horisont. 

Denne  Kjærlighedshistorie  som  nu  med  ét  var 
tilført  Stedets  lille  Verden,  gjorde  aabenbart  den 
ganske  Eftermiddag  sin  Runde  som  Betroelse  fra 
Øre  til  Øre  og  forvoldte  stærke  Debatter  og  Over- 
ve  ielser. 

De  unge  Damer  saas  at  stikke  Hovederne  sam- 
men og  kom,  to  og  tre,  meget  alvorlige  ud  fra  Løv- 
hytter og  Lysthuse,  og  Fruerne  rykkede  deres  Tabu- 

retter  i  beleilige  Øieblikke  nær  til  hinanden.  Spørgs- 
maalet  var  naturligvis,  hvem  der  havde  Ret,  „enten 
Hr.  Finsen  eller  Frøken  Falk?"  ~  og  en  saadan 
ulykkelig  Kjærlighed  har  i  og  for  sig  en  stærk  Tals- 
mand i  de  kvindelige  Hjerter. 

Hr.  Finsen  dukkede  først  frem  igjen  om  Aftenen 
paa  Altanen,  hvor  han  en  lang  Stund  stod  taus 
i  det  ene  Hjørne  med  sin  graa  Hat  og  Haanden 
stukket  ind  paa  Brystet,  medens  Frøken  Falk  sad 
og  spillede  i  Værelset  indenfor.  Og  hun  spillede 
sandelig  smukt!  Finsen  stod  i  sine  egne  Betragt- 
ninger uden  Anelse  om  den  Deltagelse,  hans  smukke 
vemodige  Personlighed  var  Gjenstand  for;  han  syn- 
tes saa  helt  optaget  af  Tonerne.  Henimod  Slut- 
ningen af  Musikstykket,  som  han  rimeligvis  kj  endte 
og  fæstede  sine  Erindringer  til,  gik  han  pludselig, 
og  man  saa  hcun  i  det  dæmrende  Halvmørke  spad- 
sere alene  nedover  Skovstien.  Havde  han  vendt 
sig  om,  vilde  han  set  Balkonen  frynset  af  nys- 
gjerrige  Damer  med  Lorgnetter  og  Kikkerter. 

,,Nu,  hvad  siger  Frøken  Baumann  om  Adonis?" 
—  begyndte  Schrader.  „Efter  min  Mening  er  han 
noget  fortvivlet  sentimental  af  et  stort  og  skj  ægget 
og  dertil  saa  modemt  itrukket  Mandfolk  at  være." 

,,0g  De  tror  naturligvis  ikke  paa  den  Slags!" 
henkastede  Frøken  Baumann  spydigt. 

,,Nei,  —  ærlig  talt,  —  saa  tror  jeg  at  det,  man 
kalder  Kjærlighed,  er  blevet  et  høist  opskruet  og 
oppoetiseret  Begreb  i  denne  Verden.  Man  har  havt 
Brug  for  at  smøre  Honning  foran  Ægteskabets  Dør, 
og  saa  blevet  enige  om  de  vidunderligste  Apokryfer: 
Himmelstiger  med  Rosentrin  osv.  osv.  Jeg  ser  bare 
hverdagskjede  Ægtefolk,  som  vilde  bide,  om  man 
talte  til  dem  om  Rosentrin!" 

,,Der  skal  ialfald  ingen  sige,  at  De  ikke  har 
Hjertet  bevaret,  Hr.  Schrader!" 

„Aa,  jeg  tænker,  at  heller  ikke  vor  Mand  tager 

sin   Død   af   Tilfældet  —   dertil   ser   han   for  bred 
skuldret  ud!"  .... 

...  ,  I  Hvad  £ly  Falk  angaar,  saa  forstaar  jeg 
hende  slet  ikke"  —  hørte  man  Frøken  Birkfeldt  yttre. 

—  „En  saadan  Mand!  ...  Hun  maa  da  vente  paa  en 
Prins"  ... 

„Hun  har  vist  ikke  megen  Følelse!"  —  sagde 
Berle  med  mild  Stemme.  Han  sad  og  holdt  Garn- 
hæspet  for  Fru  Lindkjær. 

„Ja,  de{  er  ogsaa  min  Mening"  —  nikkede  Fru 
Lindkjær  med  en  vis  Vægt  ...  „her  turde  være  en 
ikke  saa  liden  Hjerteløshed  med  i  Spillet  hos  den 
unge  Dame  —  og  ikke  mindst  mod  hendes  egen 
Moder." 

„Jeg  har  hørt  for  aldeles  vist,  at  Fru  Falk  skal 
virke  for  Partiet"  —  bemærkede  Berle. 

„Min  kjære  Hr.  Berle!  lad  os,  ikke  tro  saadant  — 
om  en  saadan  Kone!"  —  indvendte  Fru  Lindkjær 
høist  distinkt  akcentuerende,  saa  at  det  brede  gule 
Silkebaand  i  hendes  Kappe  ordentlig  var  med  paa 
Misbilligelsen.  „Men  Ely  Falk  tør  dog,  efter  hvad 
jeg  har  hørt,  desværre  have  givet  gyldig  Grund  til 
Omtale." 

Alle  Hoveder  kom  nu  pludselig  i  den  skumrende 
Aften  i  spændte  og  lyttende  Stillinger  imod  Fru  Lind- 
kjær. Et  Par  af  Damerne  flyttede  uvilkaarlig  Tabu- 
retten nærmere,  medens  Ibisen  —  som  Elys  Veninde 

—  igjen  lidt  demonstrativt  flyttede  sig  fra  og  hen  til 
Hækværket,  hvor  hun  sad  bortvendt  og  saa  ud,  dog 
ikke  udenfor  Hørevidde. 

„Tænk  Dem,  den  stakkels  Mand  var  Fuldmægtig 
hos  hendes  Fader,  Sorenskriveren,  og  hun  omgikkes 
ham  med  den  største  Fortrolighed.  Hun  sang  og 
spillede  med  ham,  gik  Ture  med  ham,  flk  ham  til 
at  spille  Komedie  med  sig  i  Julen  og  behandlede 
ham  i  alle  Maader  som  den  foretrukne,  saa  at  ingen 
kunde  være  i  Tvil  om,   at  han  vilde  blive  hendes 

Jonas  Ue:  Samlede  Værker.    IIL  ^ 

Forlovede,  kort  hun  gav  ham  alt  Haab  —  til  den 
Grad,  at  han  gik  hen  og  Indhentede  Forældrenes 
Samtykke,  og  da  d^t  saa  efter  to,  mærk  vel,  to  Aar 
kom  til  Stykket,  —  gi'r  hun  ham  Kurven!" 

Ibisen  sad  og  saa  ned  i  Fanget  oppe  fra  sit  Aa- 
syns  Høide,  som  hun  nok  havde  Indvendinger  at 
gjøre. 

,,Lidt  maa  der  nu  tages  Hensyn  til  den  forkjæ- 
lede  Opdragelse,  hun  har  faaet;  —  hun  har  jo  bare 
været  saadant  et  tankeløst,  feteret  Barn  der  i  Hjem- 
met, alt  andet  end  vænnet  til  at  tage  Spor  af  Hen- 
syn, og  det  er  jo  det  første,  en  ung  Pige  maa  lære"  — 
undskyldte  Frøken  Birkfeldt  blidt. 

,,Deri  er  jeg  saa  ganske  enig,  min  kjære!  —  og 
Følgen  er  da  ogsaa,  at  hun  vistnok  allerede  har 
staaet  sin  egen  Lykke  iveien.  Hr.  Finsen  er  jo  en 
Mand  med  udmærkede  Eksaminer,  og  har  da  ogsaa 
alt  begyndt  at  gjøre  Karriere,  saa  Veien  ligger 
banet  ..." 

,,Vi  forsøgte  den  med  Vogn  igaar,  og  det  gik 
ikke,  —  —  vi  maatte  vende  oppe  ved  Husmands- 
pladsen!" —  sukkede  en  fed,  sortklædt  Enkefrue,  der 
sad  med  Strikketøiet  bagoverbøiet  i  sin  Gyngestol 
henne  ved  Døren.  Hun  havde  vist  havt  en  Snip  af 
sin  Aftenlur. 

,,0g  vi  sad  netop  i  fuld  Ægteskabskarriere  med 
fire  Heste  foran,  Fru  Henschen!"  —  lo  Schrader  — 
,,Det  var  blot  Frøken  Falk,  som  ikke  vilde  sidde 
indeni." 

Endda  hun  havde  givet  Anledning  til  at  be- 
stille baade  Heste  og  Vogn!"  udfyldte  en  af  de  unge 
Damer  lystigt. 

,,Da  forekommer  det  mig  dog,  som  der  maa  være 
Grænser  for  Hensynsløshed  mod  andre;  —  det  var 
to  —  to  Aar,  min  kjære!"  lød  det  fra  Fru  Lind- 
kjær. 

,,Jeg  forstaar,"  —  sagde  Schrader  —  ,, havde  hun 
stukket  under  Stol,  at  hun  ikke  holdt  af  ham,  saa 

længe,  saa  burde  hun  havt  den  Hensynsfuldhed  at 
blive  ved  med  det  for  —  hele  Livet!" 

,, Betænk  dog,  at  Manden  havde  sat  sin  Lykke 
paa  det!"  — 

„Det  er  forunderligt,  hvordan  Pligten  kan  stille 
sig  i  denne  Verden!  Jeg  vilde  foretrukket  rén  Be- 
sked!" 

,,Men  De  maa  dog  indrømme,  Hr.  Schrader!  at 
ligeoverfor  en  saadan  Kjærliglied!"  ...  Det  var  ingen 
af  Damerne  som  sagde  det,  men  Berle,  der  stod  med 
Hovedet  paa  Skjæve  og  mønstrede  Fru  Lindkjærs 
Broderi,   som  hun  nu  skulde  rulle  sammen. 

„Ja,  det  er  just  Tingen!"  udbrød  Frøken  Birk- 
feldt. 

,, Mærkeligt,"  —  tænkte  Schrader  —  ,,kan  nu  saa- 
dant  ogsaa  slaa  an!"  og  han  sagde  pludselig  noget 
rydt  og  stødende: 

„Hvad  véd  nu  De  om  hans  Kjærlighed,  Berle!" 

„Jeg  ...  Jeg,  Hr.  Schrader!  ...  Jeg  har  ialfald  set 
saameget  af  ham"  ... 

>»0g  jeg  for  min  Del  holder  fuldstændig  med 
Frøken  Falk,  Fyren  forekommer  mig  vammel  senti- 
mental!" 

■  ,,Dc  er  for  streng  taften,  kjære  Hr.  Schrader! 
men  saa  er  det  jo  inderlig  elskværdigt  af  Dem,  at 
De  tager  den  unge  Dame  saa  varmt  i  Forsvar  ... 
Havde  hun  været  en  Skjønhed,  kunde  man  blevet 
mistænkelig"  —  yttrede  Fru  Lindkjær  med  spøgefuldt 
løftet  Pegefinger,  idet  hun  gik  med  sin  Sykurv. 

Frøken  Baumann  sad  endnu  lidt,  medens  man 
brød  op,  og  Schrader  bemærkede  til  hende: 

,, Havde  hun  havt  Skjønhedens  Privilegium,  vilde 
ingen  nægtet  hende  at  vælge  selv;  men  nu  skal  hun 
være  „velopdragen"!" 

Hun  svarede  ikke,  men  sad  med  bøiet  Hoved  og 
mønstrede  noget  ved  sit  fine  Arbeide. 

„Hun  er  forresten  ikke  saa  ilde,"  vedblev  Schra- 

der,  „der  er  endog  dem,  som  finder,  at  der  er  noget 
eget  smukt  ved  hende.'' 

Frøken  Baumann  saa  hastigt  op  paa  ham. 

,, Synes  De?  —  Ja,  saa  er  det  vel  saa,  ...  skjønt" 
—  hiui  kastede  et  Blik  udover  Balkonen  hen  paa 
Finsens  Skikkelse,  som  saas  at  komme  opad  en  af 
Gangene  ...  „der  er  dog  ingen  Sammenligning  mel- 
lem de  to!" 


V. 

Schrader  var  ikke  blind  for,  at  Frøken  Falks  Til- 
værelse ved  Badet  i  ganske  kort  Tid  undergik  en 
total  Forandring.  Fra  at  være  det  livlige,  lunefulde 
Væsen,  som  alle  flokkede  sig  om,  alle  kaldte  egen- 
sindig, og  alle  føiede,  var  her  nu  ved  Middagsbordet 
som  oppe  i  Salonen  og  overalt  ellers  reist  ligesom 
en  usynlig  Karantænelnur  om  hende.  Det  skede 
ganske  stille,  ganske  uangribelig  høfligt,  under  Be- 
varelse af  al  Venlighed;  men  der  kunde  dog  ikke  være 
nogen  Tvil  om,  at  hun  fuldkommen  følte  det.  Blot 
det  at  man  ikke  længere  opfordrede  hende  til  at  spille 
om  Aftenerne  ...  det  var  mærkeligt,  hvor  Berle  med 
ét  var  bleven  glemsom  paa  det  Punkt!  Hendes  Ud- 
tryk var  bleven  saa  alvorligt,  og  han  saa  hende  ofte 
spadserer  ganske  alene. 

,,Jeg  underskriver  aldeles  Deres  Dom,  Hr.  Schra- 
der," udbrød  Frøken  Fasting  en  Morgen  ved  Frokost- 
bordet, „den  Finsen  er  rigtig  et  langt  Mandfolk!" 

,,Ja,  det  staar  ikke  til  at  negte"  ... 

,,De  ser  ikke  ud,  som  De  forstaar  mig  ...  Jeg 
mener,  at  han  er  græsselig  kj edelig!  Tænk  Dem,  at 
han  gaar  Ture  sammen  med  Fruerne  og  fortæller 
dem,  at  han  er  saA  ulykkelig,  ...  og  saa  ræsonnerer 
han  om  Verdens  Skabelse  og  om  en  ny  Tid,  som  han 

altid  drømmer  om.  Huhl  —  kalder  De  ikke  det  et 
langt  Mandfolk?  ...  Stod  det  til  mig  at  tage  alt  det 
overflødige  væk,  blev  der  ikke  Skosaalen  igjen  af 
ham!  Ely  Falk  kan  sandelig  prise  sin  Lykke,  at 
hun  er  sluppet  saa  vidt  fra  ham!  Og  vær  rolig!  — 
nu,  hun  har  faaet  Øinene  op,  faar  han  hende  ikke; 
der  er  Malm  i  den  Pige,  saa  meget  har  jeg  alt  set"  ... 

,,Han  kan  da  hverken  røve  eller  tvinge  hende  i 
vore  fredelige  Tider,  Frøken  Fasting!" 

,,Kan  han  ikke?  —  Da  synes  jeg  dog,  de  holder 
godt  nok  paa  med  det  om  Dagene!  Han  spadserer 
med  Fru  Falk,  som  han  kalder  sin  Pleiemoder,  og 
den  stakkels  Pige  skruer  og  tvinger  de  fra  alle  Sider 
alt,  hvad  de  bare  formaar;  ...  de  lader  hende  føle 
Verdens  Dom!" 

„De  vil  da  vel  ikke  sige,  at  hendes  Moder  er  med 
paa  dette?" 

,,Fru  Falk?  —  hun  er  en  Gaas!  Finsen  har  nok 
forskrækket  hende  med,  at  han  vil  gaa  fra  For- 
standen eller  ingenting  blive  i  denne  Verden  eller 
saadant  noget,  om  han  ikke  faar  Ely"  ... 

„Man  kimde  misunde  den  Fyr"  —  mumlede 
Schrader.  ,,Hvad  han  vil,  det  vil  han;  han  sætter 
jo  hele  Verden  i  Bevægelse  for  sit!" 

•  •  >>og  igaar  gik  han  i  timevis  nede  paa  Plænen 
med  Frøken  Baumann." 

,,saar     ... 

Schrader  saa  didhen,  og  han  forstod  paa  Frøken 
Baumanns  Ansigt  under  den  livlige  Passiar,  hvori 
hun  sad  med  Finsen,  at  hun  var  fuldt  optaget  af 
ham. 

„De  talte  naturligvis  om  det  samme;  ...  det  gjæl- 
der  at  vinde  Veninderne"  —  vedblev  Frøken  Fasting. 

„Saa!" 

„De  glemmer  at  forsyne  Deres  Glas,  Hr.  Schra- 
der! nu  lod  De  jo  Melken  gaa  forbi  Dem." 

„Saa,   ...  hm!  ...  Tak,  jeg  er  forsynet!"  — 

Om  Aftenen  sad  man  oppe  i  Salonen,  medens  der 

gik  en  enkelt  tung,   af  Aftensolen  randet  og  guld- 
kantet Regnbyge  udenfor. 

Frøken  Falk  kom  ind,  og  da  hun  ingen  Plads 
saa,  idet  alle  Sofaer  og  Taburetter  var  optagne,  tog 
hun  kort  og  godt  Pianofortetaburetten  og  flyttede 
den  hen  til  Bordet,  hvor  hun  gav  sig  ifærd  med  at 
tegne  i  en  Skitsebog.  Hun  indrettede  sig  øiensynlig, 
som  om  hun  betragtede  uvedkommendes  Meninger 
om  hendes  Privatforholde  som  bare  Røg.  Der  var 
en  fortørnet  Trods  i  den  unge  Dames  Væsen,  som 
ikke  var  uden  Virkning.  Berle  sprang  ialfald  straks 
nedenunder  og  hentede  en  Taburet. 

...  „Og  vil  Frøken  Falk  saa  ikke  give  os  et  af  de 
vante  Nummere  iaften?"  spurgte  han  lidt  svagt;  — 
„nu,  det  regner,  vilde  det  være  saa  hyggeligt." 

„Jeg  er  ikke  oplagt  i  Regnveir,  Hr.  Berle!"  sva- 
rede hun  tørt  og  gjenoptog  sin  Beskjæftigelse. 

Det  saas  paa  et  Par  Ansigter,  at  man  fandt  Svaret 
impertinent 

Hun  havde  lagt  Viften  under  Skitsebogen,  saa  at 
det  dannede  som  en  liden  Skraapult.  Den  gule  Kjole 
med  Beltet  sad  iaften  ualmindelig  nøiagtigt  om  den 
vistnok  gode  Figur,  som  hun  ellers  var  saa  sk  jødes- 
løs  med  at  lade  komme  til  sin  Ret,  og  det  svære 
Haar  var,  som  Schrader  bemærkede,  den  Dag  „læsset 
usædvanlig  godt  og  ordentlig  sammen  op  paa  Ho- 
vedet." 

Det  var  blevet  noget  taust  i  Salonen,  og  man 
hørte  kun  en  og  anden  lav  Meddelelse  i  de  forskj  el- 
lige  Klynger. 

Berle  stod  i  lakerede  Vandstøvler  og  en  flot  Voks- 
dugshat  med  Benene  overkors  i  den  aabne  Altandør, 
og  udenfor  paa  Altanen  saas  et  Par  opslaaede  regn- 
blanke  Paraplyhvælv. 

Finsen  kom  ind;  den  Hat,  han  holdt  i  Haanden, 
var  vaad.  Han  saa  sig  om,  og  gik  derpaa  hen  til 
Frøken  Falk  og  saa  over  hendes  Skulder  ned  i  Teg- 
ningen. 

Hun  blev  lidt  forundret,  mea  vedblev  at  tegne. 

Hau  satte  Seglasset  i  Øiet: 

„Skal  det  være  Baade?'* 

,,Ja,  synes  Du  ikke,  Du  kan  se  det?" 

„Nei  ...  det  ligner  mere  disse  Helleristninger  fra 
Stenalderen,  som  man  har  saa  travelt  med  om  Da- 
gene. Der  forekommer  ogsaa  saadanne  Baade,  som 
gaar  paa  Insektben  istedetfor  Aarer.  Jeg  synes,  op- 
rigtig talt,  ikke,  at  Du  har  gjort  Fremskridt''  ... 

...  „Siden  jeg  var  din  Elev  hjemme?"  —  Hun 
bladede  om  for  at  Unde  en  ny  ren  Side  i  den  ud- 
nyttede Skitsebog  og  begyndte  igjen  at  tegne. 

,,Det  er  maaske  Minder  fra  Badet?"  —  spurgte 
Frøken  Baumann. 

,,Ja,  de  jeg  bryder  mig  om  ...  Vil  Du  nu  sidde 
rolig!  Jeg  har  netop  begyndt  paa  at  tegne  Dig!  jeg 
har  Hovedet  og  din  mageløse  Straahat  i  Speilet." 

,,Jeg  véd  slet  ikke,  om  jeg  har  Lyst  til  at  komme 
ud  som  et  Insekt,  Elyl" 

flly  gav  sig  til  at  le  ...  „Du  mener  som  en  Hveps? 

—  nei.  Du  skal  ikke  blive  en  af  dem!"    Hun  holdt 
pludseligt  inde. 

„Da  er  det  sandelig  ikke  let  at  vide,  hvad  man 
kan  blive  til  under  din  Haand  ...  For  Tegning  har 
Du  absolut  ikke  Talent!"  —  bemærkede  Finsen,  der 
fremdeles  stod  med  Lorgnetten  i  Øiet  og  saa  ned  i 
Skitsebogen. 

„Du  maa  vide,  at  Finsen  er  saagodtsom  min 
Pleiebroder,  Antonia!  ...  og  derfor  har  han  Privi- 
legium paa  at  sige  Artigheder"   ... 

„Da  har  jeg  dog  hørt,  at  Frøken  Falk  aldeles 
ikke  skal  mangle  Talent,  naar  det  gj ælder  Figurteg- 
ning," yttrede  Frøken  Birkfeldt  spidst,  ,,og  skal  ogsaa 
forstaa  at  udstyre  dem  med  Underskrifter;  ...  man 
siger,  de  er  saa  morsomme." 

„Skade,  min  kjære,  at  vi  aldrig  faar  se  den  Bog! 

—  vi  trænger  saa  til  at  more  os  her  ved  Badet!" 

...  „til  at  se  os  i  Speill"  tilføiede  Berle  ivrigt. 

,,Jeg  havde  tænkt  at  brænde  de  Kradserier,  før 
jeg  reiser;  men  nu  jeg  hører,  det  interesserer,  tror 
jeg,  at  jeg  vil  udbyde  dem  paa  Lotteri/' 

,,Ja,  vi  kunde  kanske  trænge  til  en  Smule  Selv- 
beskuelse én  og  hver,''  udbrød  Frøken  Birkfeldt 

,,Aha  saaledes!"  tænkte  Schrader  —  ,, Stakkels 
Ely  er  naturligvis  kommet  hid  iaften  for  at  klare 
op  i  Snakket!  og  hun  leverer  sandelig  kjækt  til  begge 
Sider"  ... 

Medens  han  sad  der  med  Armen  støttet  til  Sofa- 
kanten og  vuggede  med  Foden,  mønstrede  han  Fin- 
sens elegante,  kraftige  Skikkelse  henne  paa  Gulvet 
...  ,,Det  er  jo  en  ren  Pascha  af  et  Menneske.  Det 
lader  til,  at  han  i  en  Haandevending  har  vidst  at 
erobre  hele  Badet,  baade  unge  og  gamle,  —  Frøken 
Baumann  med!  Det  var  igrunden  Synd,  om  Pige- 
barnet skulde  tabe.  De  er  da  ogsaa  mange  nok  om 
hende!  Blyanten  dirrer  ordentlig  i  Haanden  paa 
hende"  —  Og,  aldeles  imod,  hvad  der  ellers  var  hems 
Skik  og  Vane,  opfordrede  han  hende  indtrængende  i 
hele  Selskabets  Navn  til  at  spille.  ,,Man  havde," 
sagde  han,  ,,i  flere  Aftener  savnet  de  vante  Kon- 
certer, og  nu,  da  man  var  nødt  til  at  sidde  inde 
for  Regnen,  havde  man  dobbelt  Brug  for  skjønne 
Harmonier!" 

Frøken  Falk  saa  et  Øieblik  hen  paa  Schrader, 
som  om  hun  ikke  rigtig  vidste,  hvordan  hun  skulde 
opfatte  denne  hans  pludselige  Udtalelse,  om  som 
Krig  eller  Fred;  men  straks  efter  reiste  hun  sig  og 
gik  hen  til  Pianoet.  Maaske  kom  det  af  Sindsbevæ- 
gelsen; men  hun  spillede  den  Aften  saa  smukt,  at 
han  ordentlig  følte  sig  greben. 

Det  klarede  i  Regnskyen  derude,  som  mere  og 
mere  gik  over  i  et  tungt,  rødt  Aftenguld,  og  en  Stribe 
af  Solen  faldt  indover  Altanen  og  Salonens  Gulv,  me- 
dens Draaberne  endnu  hang  blinkende  oppe  over 
Dørkamissen  ... 

Laa  det  i  det  gode  egne  kraftige  Ansigt,  eller  i 

noget  skjønt  ved  hendes  Skikkelse?  —  men  han  saa 
nu,  at  her  dog  var  noget  for  en  Finsen  at  forelske 
sig  1. 

Inden  Musiken  var  endt,  havde  man  allerede  be- 
nyttet Solskinnet  til  at  flytte  ud  paa  Altanen,  hvor 
nok  Themaet  om  Frøken  Falks  Figurtegninger  frem- 
deles blev  drøftet;  thi,  da  hun  kom  derud,  sagde 
Finsen,  idet  han  meget  omsorgsfuld  bragte  hende 
en  Taburet: 

,,Saa  Du  har  lagt  Dig  paa  Karrikaturtegning, 
Ely?  Det  vilde  lidet  ligne  Dig,  og  jeg  vil  nok  svare 
for,  at  dine  Frembringelser  paa  det  Felt  er  noget 
Pjank!  ...  Spot  er  Mærke  baade  paa  et  underordnet 
Hoved  og  et  daarligt  Hjerte.'* 

„Et  Bad  i  den  kolde,  bidende  Sandhed  kan  være 
nok  saa  nervestyrkende  engang  imellem,"  indvendte 
Schrader. 

,, Muligt!  Men  et  Folk  og  et  Land,  som  huser 
den  Aand,  ser  ikke  ret  meget  gro  hos  sig  ...  og  gir 
ovenikjøbet  Kvinden  sig  til  at  blive  spydig  og  sa- 
tirisk, saa  er  dog  først  igrundpn  alt  stygt  rigtig  ude!" 

„Ja — a,"  mente  Schrader  —  ,,hun  er  jo  unægte- 
lig elskværdigst,  naar  hun  kun  ranker  sig  op  til  den 
stærke  og  beundrer!^' 

,,Min  Mening  er  nu,  at  dette  virkelig  er  hendes 
Opgave  og  Bestemmelse.  Kvindens  Liv  skal  netop 
bevæge  sig  i  Skjønheden;  —  jeg  mener  ikke  blot  den 
ydre,  men  ogsaa  det  indre  poetiske,  enfoldige  Sind. 
Og  i  samme  Grad,  som  hun  kommer  et  Haarsbred 
udenfor,  bliver  hun  ogsaa  ukvindelig...  Det  er  for 
mig  kun  træffende  og  mere  end  en  Talemaade,  naar 
hun  kaldes  et  levende  Digt  for  den,  hun  elsker!" 

Finsen  blev  staaende  og  drejede  paa  Lorgnetten. 

,,Jeg  har  sagt,  hvad  jeg  mener:  Hun  skal  bære 
Skjønhedens  Sag  i  Samfundet  ...  løfte  dens  Fane  ... 
dø  under  den!" 

„Hvor  varmt  og  begeistret!"  —  hviskedes  der. 

„Løfte  Fane?  ...  Skjønhedens  Sag  i  Samfundet!" 

Schrader  smattede  et  Par  Gange  med  Tungen,  som 
han  tyggede  den  bare  Luft. 

,,I  disse  Tider  gjør  det  saa  godt  at  høre  en  rig- 
tig høi  og  ren  Opfatning  af  Kvinden/'  udbrød  Fru 
Råven  stærkt. 

Frøken  Baumann  sad  ganske  stille  og  saa  ud 
for  sig.  Halsen  var  som  en  fast,  kold  Søile  under 
det  rolige  stolte  Hoved.  Hun  lagde  sin  smukke  Arm 
paa  Balkonen  og  sagde  med  et  bittert  Smil: 

,,Nutildags  vil  man  nok  have  Kvinden  anderledes 
prosaisk;  —  hun  skal  selv  forsvare  sin  Plads  blandt 
Mændene  ...  trælle  I  Jeg  maa  sige,  jeg  foretrækker 
den  Tid,  da  der  endnu  var  nogen  Storhed." 

,,Ja  for  Dig,  Antonia!"  faldt  Frøken  Falk  ind  — 
,,bare  Du  nikker,  maa  der  staa  en  livréklædt  Kusk 
med  Vogn  og  opvartende  Kavalerer  til  at  føre  Dig, 
ellers  kom  Verden  i  Ulave,  —  jeg  kan  ikke  tænke  mig 
Dig  anderledes!" 

,, Netop  det  mener  jeg  med!"  udbrød  Berle  —  „det 
sidste,  jeg  kunde  tænke  mig,  var  Frøken  Baumann 
sysselsat  med  ...  ifærd  med"  ... 

,,Men  vi  andre!  —  tfeg  for  min  Del  vil  nu  hellere 
være  med  i  Verden  og  tage  fat,  selv  om  jeg  skal 
blive  lidt  pjusket  af  det,  end  saadan  bare  sidde  og 
være  skjøn  ...  En  anden  Sag  med  saadanne  fødte 
Prinsesser  som  Du,  Antonia!"  tilføiede  hun,  idet  hun 
sprang  hen  og  tog  op  det  lille  Traadnøste,  som  laa 
ved  hendes  Fod.  Det  var  en  naiv  Pigebeundring, 
som  tydelig  stod  paa  det  mest  uegennyttige,  selvfor- 
glemmende   Stadium. 

Antonia  modtog  sin  Venindes  Virak  næsten  uden 
engang  at  smile;  hun  syntes  vant  til  saadant,  og  Fin- 
sen udbrød  leende: 

,>Det  er  i  al  Beskedenhed  Kari  Træstak  ...  Der 
forstaar  dog  ingen  at  give  smukkere  Komplimenter 
end  Kvinder  til  Kvinder!" 

Frøken   Baumann   bøiede    Hovedet,    og   det   saa 

endog  ud,  som  om  hun  blev  rød,  —  hvis  det  ikke  var 
Aftenskjæret 

Schrader  vuggede  meget  raskt  med  Fodspidsen. 
Den  Tanke  saaledes  paa  en  Maade  at  være  stukket 
ud  hos  Frøken  Baumann  kunde  han  ikke  rigtig  for- 
drage. 

,,Er  det  mig,  som  skal  være  Kari  Træstakf* 
spurgte  Frøken  Falk,  ,,da  vil  jeg  hellere  beholde  den 
end  komme  i  Guldstak!" 

...  ,,og  bare  løfte  Skjønhedens  Fane?"  —  udfyldte 
Schrader  noget  skarpt;  —  ,,det  er  kanske  af  at  bære 
den,  vi  har  saa  mange  blege,  forpinte,  glædeløse  Hus- 
mødre stridende  omkring  i  Hjemmene!" 

,,Me...n,  Hr.  Schrader!"  lød  det  fra  to  Sider  næ- 
sten forskrækket  bønligt  fra  de  mod  ham  saa  venlig- 
sindede ældre  Damer. 

Schrader  lo  —  lidt  høit  og  rydt  maaske  —  men 
blev  lige  efter  Igjen  den  godslige,  medgjørlige  Mand, 
der  var  alles  Ven.  Han  lagde  dog  Mærke  til,  at 
Frøken  Falks  Øine  bagefter  flere  Gange  hvilte 
paa  sig. 

>iOg  jeg  vil  sige,"  sagde  Finsen,  idet  han  reiste 
sig  —  „at  Skjønhedsguderne  igrunden  lever  i  vort 
Bryst  uforandret  den  Dag  idag,  —  hvad  Navn  vi  saa 
giver  dem,  og  hvor  stærkt  man  saa  forhaaner  dem! 
Jeg  tænker,  ingen  af  Damerne  vil  paastaa,  at  Freya, 
den  fagre  Vanadis,  som  græder  Guldtaeurer  af  Kjær- 
lighedssorg,  er  død  og  borte  af  Verden!  ...  Nei,"  ud- 
brød han  varmt,  ,, Kjærligheden  blir  dog  altid  den 
samme  uforandrede,  evige  Gud,  og  han  vil  bygge 
sine  Pauluner  i  enhver  Tid,  lad  det  være  Abrahams 
Telt,  en  Præstegaard  i  Norge  ...  et  socialistisk  Fælles- 
hjem  ...  Hvad  der  hører  sammen,  vil  vide  at  finde 

hinanden,  det  er  min  Tro min  Religion!"  — 

tilføiede  han  sagteFe. 

Han  stod  lidt  endnu  og  saa  hen  imod  Solned- 
gangen; men  gik  saa  pludselig. 

,,Hvor  det  klæder  ham  at  udtale  sig;  —  han  er 

vist  glimrende  begavet!"  —  bemærkede  Frøken  Bau- 
mann. 

,,Véd  De  da  ikke,  at  det  er  ham,  som  holder  de 
bedste  Festtaler  ved  vore  Sangermøder;  —  han  skulde 
været  med  nu  ogsaa/*  forklarede  Berle  ivrigt. 

,, Stakkels  Menneske!  det  er  saa  meget,  som  kan 
formørke  en  Mands  Livsvei,"  udstødte  Frøken  Birk- 
feldt  med  et  Suk,  ,,naar  man  er  saa  uheldig  at  have 
Hjerte  og  Følelse!" 

Frøken  Falk  reiste  sig  pludselig  næsten  heftigt; 
men  hun  blev  derefter  staaende  rolig  ved  Balkonen. 
Hun  var  meget  bleg. 

„Vil  Du  gaa,  Antonia?" 

„Nei,  ikke  endnu;  —  her  er  saa  godt  at  sidde 
iaften." 

„Jeg  har  noget,  jeg  gjerne  vilde  tale  med 
Dig  om." 

,,Det  er  saa  sent, og  jeg  er  uoplagt  ...  netop 

nu,"  sagde  Antonia  temmelig  afvisende. 

Der  kom  et  Udtryk  af  Overraskelse  i  Elys  Mine, 
og  hun  saa  forskende  paa  hende,  som  om  hun  vilde 
opgjøre  sig,  hvad  hun  skulde  tænke;  men  lidt  efter 
tegnede  der  sig  i  hendes  Ansigt  en  lidenskabelig 
Sorg.  Pludselig  styrtede  Taareme  hende  udaf  Øi- 
nene,  og  hun  forlod  Balkonen. 

„Kan  nogen  forstaa,  hvad  der  gik  af  hende 
iaften?"  spurgte  Frøken  Baumann  let  forundret. 

,,Aa,  —  jeg  tænker,  det  kunde  være  nok  saa  na- 
turligt, om  hun  følte  sig  noget  trykket!"  sagde  Fru 
Råven. 

Schrader  havde  godt  opfattet  Situationen,  og  det 
var  ikke  langt  fra,  at  han  begyndte  at  faa  en  temme- 
lig stærk  Sympathi  for  den  Ely  Falk.  Det  var  na- 
turligvis, fordi  hun  forstod,  at  hendes  beimdrede  Ven- 
inde var  faldt  fra,  at  hun  kom  i  såadant  Sindsoprør; 
han  havde  med  Forbauselse  set,  hvilken  dyb  Inder- 
lighed der  kunde  ligge  i  hendes  Ansigt 

VI. 

Hr.  Remmer  havde  i  de  sidste  tre,  fire  Dage  været 
fraværende  fra  Badet;  han  var  gaaet  med  Dampskibet 
vestover  i  Anledning  af  et  presserende  Forretnings- 
anliggende, som  skulde  afgjøres  paa  Kontoret 
hjenmie.  Hvilket  blev  ikke  nævnt;  men  det  var  Gjen- 
stand  for  en  Mængde  Gjetninger;  det  dannede  ved 
Siden  af  Historien  om  Finsen  og  Frøken  Falk  Hoved- 
emnet for  Samtalerne,  og  man  var  tilsidst  nogenlunde 
paa  det  rene  med,  at  det  naturligvis  var  for  at  blive 
optaget  som  virkelig  Associé  i  Firmaet,  der  jo  alt  før 
hed  Remmer  &  Søn.  Der  var  et  Par  af  hans  til- 
fældige Yttringer  at  gaa  ud  fra;  men  det  sikkreste 
Fundament  for  Slutningen  var  dog,  at  Frøken  Bau- 
mann ikke  modsagde  det;  —  hun  forholdt  sig  over- 
hovedet ganske  taus,  som  den  gaadefulde,  alvidende 
Sphinx. 

£n  Eftermiddag  mødte  Schrader  Frøken  Fasting. 
Hun  gik  hastig  op  og  ned  ad  en  af  de  lange,  sand- 
strøede Gange  og  viftede  sig  med  et  Lommetørklæde; 
hun  saa  hed  og  ophidset  ud. 

,,Er  det  ikke  mærkeligt,  Hr.  Schrader!  ...  naar 
jeg  gaar  nedover,  er  det  Østenvind,  og  naar  jeg 
vender  tilbage,  er  det  Vestenvind;  —  der  kan  dog 
ikke  paa  engang  blæse  to  forskjellige  Slags  Vinde!" 

For  at  aHede  hendes  Humør,  —  han  vilde  ikke 
spørge,  om  hun  havde  Tandpine  —  faldt  han  ind 
med  Dagens  kj edelige  Thema  om  Remmer. 

„Og  hvad  er  saa  Deres  Mening  om  den  Rem- 
merske  Bortreise,  Frøken  Fasting?" 

„Aah,  jeg  tænker,  han  er  reist  hjem  for,  som  en 
anden  Gutunge,  at  bede  sin  Fader  om  Lov  til  at  fri 
til  Frøken  Baumann;  ...  han  blev  bange  for  Finsen. 
Hun  bruger  naturligvis  Finsen  til  at  skræmme  Livet 
af  ham  med!" 

„De  har  Just  ikke  smigrende  Tanker  om  hendel 

Jeg  tror  nu  netop,  at  hun  virkelig  sympathiserer  med 
denne  Maaneskinsfyr."  —  Schrader  forsøgte  paa  at 
sætte  sig  i  Trit  med  hende;  men  hun  stansede 
igjen. 

,,Det  tror  jeg  med;  de  taler  jo  og  spadserer  og 
sukker  sammen  allerede!" 

,,Nu  ja,  ser  De,  Frøken  Fasting?  ...  Summen  blir 
dog,  at  Frøken  Baumann  interesserer  sig  for  ham/' 

,,Pyt!  det  er  bare  en  liden  Passion,  saadan  lidt 
Hjertepine  at  overvinde  kanske;  —  men,  naar  der  er 
Spørgsmaal  om  at  blive  Fruen  1  Huset  Remmer  & 
Søn,  da  er  det  Bagateller!  Det  hele  ender  med,  at 
hun  sender  ham  mange  vemodige,  blege  Tanker, 
naar  hun  engang  sidder  paa  Altanen  hjemme  hos 
Remmer  ...  Oh!  Mandfolkene  er  saa  dumme!"  — 
Hun  gjorde  en  utaalmodig  Grimace  og  gik  med  Tør- 
klædet hængende  ved  Haanden  ned  til  Jorden.  Et 
Pust,  enten  det  nu  var  af  Østen-  eller  Vestenvinden, 
slog  det  mørke  Slør  op  over  Hatten,  saa  at  det  stod 
skraat  foran  hende  op  i  Luften  som  Røgen  foran  en 
Dampbaad,   der  har  Medvind. 

Hvad  Frøken  Falk  angik,  saa  var  hun,  siden  hin 
Aften  paa  Altanen,  fejeldnere  at  se.  Hun  viste  sig 
kun  ved  Maaltiderne.  Det  hed  jo  rigtignok,  at  hendes 
sygelige  Moder,  der  en  Tid  i  ganske  mærkelig  Grad 
havde  kommet  sig,  nu  igjen  var  bleven  svagere  og 
trængte  til  Datterens  Omsorg.  Men  man  følte  let  nok 
den  virkelige  Grund.  Hun  gik  ialfald  nu  mere  sin 
egen  Vei,  og  man  saa  hende  ofte  sidde  ude  paa  Bug- 
ten og  fiske  i  en  liden  Pram.  Det  lod  til  at  være 
hendes  egen,  af  Badestedet  uafhængige  Sport,  hun 
der  havde  opfundet;  men  denne  hendes  ,, Tilværelse 
i  Prammen",  som  det  blev  kaldt,  kritiseredes  jo  ad- 
skillig.    ,,Det  var  en  passende  lille  Selvforvisning." 

—  Remmers  Tilbagekomst  var  Dagens  store  Be- 
givenhed. Man  vidste,  at  han  alt  havde  truffet  Frø- 
ken Baumann;  men  om  der  var  sket  noget,  og 
hvorvidt    han    overhovedet    var    vendt    tilbage    som 

„Remmer  &  Søn",  derom  herskede  der  endnu  megen 

1 

Uvished. 

Schrader  hlev  kjed  af  at  gaa  mellem  alle  disse 
hemmelighedsfulde  Ansigter  og  Miner.  Han  slentrede 
nedover  Gangene  og  lod  Spadserestokken  af  og  til 
svinge  Hjul  i  Haanden.  Han  havde  Trang  til  at 
spadsere  og  mulig  lufte  lidt  af  en  Ærgrelse  —  kanske 
ogsaa  lidt  af  en  Illusion  af  sig,  og  tog  Veien  ind 
igjennem  Skovanlægget. 

...  ,,Det  lader  til,  at  Frøken  Baumann  har  Ret 
i  det  Punkt,  at  Kjærligheden  ligger  oppe  i  Maanen," 
mumlede  han.  ,, Deroppe  gaar  Søofficeren  og  her- 
nede Remmer,  —  de  to  kommer  ikke  til  at  genere 
hinanden  i  ringeste  Maade!"  ... 

Han  havde  ingen  Hast  med  at  vende  tilbage. 
Træerne  gav  Skygge  og  susede  ensomt  og  sagte  over 
ham  i  Luften.  Det  var  og  blev  en  Underholdning, 
som  han  egentlig  aldrig  havde  havt  Anelse  om  før 
paa  denne  Reise  ...  „Det  gi'r  en  Fred  og  Ligevægt  i 
Sjælen,  som  —  det  er  Bylivets  Forbandelse,  at  det 
plukker  os  for  lige  fra  Barnsben  af!"  ... 

Det  var  en  god  Stund,  han  havde  vandret  om- 
kring, og  han  var  alt  kommet  saa  langt  ind  igjen- 
nem Skoven,  at  han  skimtede  til  Søen,  da  Frøken 
Falk  pludselig  kom  meget  hastig  frem  dernede  fra. 
Hun  havde  taget  Kjolen  sammen,  og  idet  hun  saa 
sig  tilbage  nedover  Skovveien,  fik  han  næsten  Ind- 
trykket af,  at  hun  flygtede  for  nogen.  Hun  sagtnede 
sin  Gang  og  lod  ganske  ligegyldig,  da  hun  kom  i 
Nærheden  af  ham. 

„Har  De  været  ude  at  fiske,  Frøken?" 

,,Ja,  jeg  kommer  ...  nede  fra  Søen;"  —  hun  saa 
sig  let  tilbage  og  var  meget  forpustet. 

Et  Stykke  længere  nede  saa  Schrader  nu  ogsaa 
Finsens  bunkede  graa  Hat  mellem  Træerne.  Han 
spadserede  rolig  opover  mod  den  Sti,  hvorfra  hun 
saa  hastig  var  kommet,  og  Schrader  indsaa  straks 
Situationen,  —  at  hun  vilde  undgaa  Finsen,  og  at 

hans  Følge  nu  ikke  kunde  være  hende  andet  end 
høist  beleiligt. 

,,Skal  De  opover  og  hjem,  Frøken?  Vil  De  lade 
mig  bære  den  lille  Træskaal  for  Dem?  Jeg  gaar 
netop  den  Vei." 

Hun  havde  set  hans  Blik  falde  i  den  Retning, 
hvor  Finsen  gik,  og  forstod  fuldkommen,  at  han 
havde  gjennemskuet  hende,  at  han  tilbød  sig  at  være 
Figurant  for  Tilfældet;  thi  hun  blev  rød  og  betænkte 
sig  et  Øieblik,  før  hun  tog  imod  det. 

„Tak! men  Træskaalen  skal  De  ikke  bære  ... 

jeg  huskede  ikke  engang  paa,  at  jeg  havde  den." 

De  gik  en  Stund  noget  hastigt,  indtil  Gjen- 
standen  for  deres  Tilbagetog  viste  sig  at  tage  en 
anden  Retning.  Siden  sagtnedes  Gangen,  og  hun 
gik  nu  taus  ved  Siden  af  ham;,  hun  følte  vistnok, 
at  hun  her  kun  havde  friet  sig  fra  en  Forlegenhed 
ved  at  sætte  sig  i  en  anden,  og  han  opfangede  et  Par 
Gange  et  uvist  prøvende  Blik  hen  paa  sig. 

,,Hr.     Schrader!"     begyndte    hun,     ,,De    kunde 

synes,  at  ...  dette  er  underligt;   ...  men  jeg" 

her  stansede  hun  op  under  Følelsen  af  det  umulige 
i  at  forklare  sig. 

„Frøken  Falk!  Indbild  Dem  engang,  at  De  kan 
stole  paa  et  Menneske  ...  Jeg  skal  ogsaa  helt  spare 
Dem  al  Forklaring  og  ganske  aabent  sige  Dem,  at 
jeg  tror,  den  Hr.  Finsen  er  en  Herre,  som  De  har 
givet  Kurven,  og  som  ...  ja  som"  ... 

Her  kom  Schrader  paa  sin  Side  i  Forlegenhed. 
Han  kunde  dog  ikke  sige:  ,,som  De  maaske  kan  have 
givet  nogen  Grund,"  og  han  stottede  lidt  ... 

,,Ja,  ser  De!"  —  sagde  hun  og  satte  Øinene  paa 
ham,  —  og  Frøken  Fasting  havde  virkelig  Ret,  det 
var,  saa  de  lyste  af  Udtryk  —  ,,der  er  noget,  De  ikke 
har  Lyst  til  at  sige!  ....  Tror  De  ikke,  jeg  véd,  hvor- 
dan de  alle  snakker  om  mig  deroppe?  ...  Men  ...  men 
jeg  vilde  saa  nødig,  at  De  skulde  tro  ondt  om  mig, 
siden  De  har  været  saa  venlig  —  nu  flere  Gange"  ... 

Hun  stod  og  borede  i  Sanden  med  sin  Parasol. 

,,Tænk  Dem,  at  De  for  Tilfældet  havde  en  Bro- 
der, til  hvem  De  kunde  sige  eller  lade  være  at  sige 
alt  —  som  De  vilde  — ,  og  som  var  stum  som  en  Mur 
...  Ja,  som  har  Lyst  til  at  gjøre  Dem  en  Tjeneste;  jeg 
har  aldrig  havt  Søstre!" 

Der  kjæmpede  en  pludselig  Bevægelse  i  hendes 
Ansigt,  og  hun  brast  saa  ud: 

„Jeg  er  som  et  jaget  Dyr,  —  alle  synes  de,  jeg 
har  Uret!  ...  Og,  hvad  kommer  det  saa  dem  ved  derr 
oppe?  ...  Det  er  endnu  værre  hjemme;  ...  men  værst 
er  det,  at  han  —  er  ulykkelig!  ...  kanske  for  min 
Skyld!"  —  Her  hulkede  hun  —  ,,Jeg  sover  ikke  om 
Natten  og  bestiller  ikke  andet  hele  Dagen  end  at 
flygte  og  undgaa;  ...lige  til  min  egen  Moder,  saa"  ... 
Hun  saa  forskrækket  op  —  „Men  hvad  gjør  jeg!  ... 
Jeg  var  saa  forpint!  ...  Undskyld  mig  ...  Jeg  haaber, 
De*  ikke  benytter  min  ...  min  Svaghed  til  at  more 
Dem  med  deroppe."  —  Det  sidste  yttrede  hun  i  en 
forknyt  Tone,  idet  hun  vilde  til  at  gaa. 

„Ærlig  talt,  —  det  havde  jeg  ikke  ventet,  De 
skulde  sagt  mig!"  svarede  Schrader  og  gjorde  en 
uvillig  Bevægelse  for  at  gaa  til  den  modsatte  Side. 

,,Jeg  beder  Dem!"  udbrød  hun  med  Heftighed; 
,,vær  ikke  vred  ...  Jeg  kom  blot  saa  pludselig  til  at 
tænke  paa,  at  det  er  til  en  fremmed,  jeg  har  sagt  alt 
dette!  ...  men  —  jeg  har  set,  at  De  var  en  Mand  at 
stole  paa  fra  det  første  Øieblik,  jeg  saa  Dem.  Vil 
De  saa  tilgive  mig?"  —  Hun  stod  der  med  Øinene 
røde  af  Graad,  og  Schrader  fandt,  at  hun  var  for- 
underlig bamslig. 

„Men  ...  det  forekommer  mig,  som  De  er  vaad 
rundt  hele  Kjolen?" 

„Ja,  —  har  jeg  ikke  fortalt  det?  —  det  er  jo 
netop  Historien.  Da  jeg  roede  udpaa  med  Baaden, 
strømmede  den  mere  og  mere  fuld  af  Vand;  der 
havde  været  nogen  og  taget  Nøglen  ud  af  den,  og, 
da  jeg  saa  vilde  ro  ind  imod  Land  igjen,   saa  jeg 

Jonas  Ue:   Samlede  Vacrker.    III.  ^ 

Finsen  inde  1  Skoven  ovenfor  Stranden!  Jeg  roede 
paa  skraa  indover  for  at  komme  længst  bort  fra  det 
Sted,  hvor  han  gik,  men  var  saa  bange  for  at  synke. 
Jeg  var  lige  paa  Nippet  til  det,  da  Baaden  tog  fast 
Grund  i  Fjæren,  og  jeg  fik  springe  ud.  Jeg  lod,  som 
jeg  ikke  saa  ham,  da  han  kom  for  at  hjelpe  mig,  og 
skyndte  mig  opefter  Skoven,  indtil  jeg  mødte  Dem." 

,,Det  lader  til,  at  den  Finsen  er  en  ihærdig  Sjæl, 
der  vil  naa  Maalet  ved  alle  Midler!'* 

,,Nei  ...  nei!  Der  kjender  De  ham  ikke  ret  Fin- 
sen har  et  ædelt,  stolt  Sind." 

,,Men  jeg  foreslaar  nu,  Frøken!  at  vi  gaar  raskt 
hjemover,  saa  De  faar  tørre  Klæder  paa." 

„Da  ser  de  alle  paa  Balkonen,  at  jeg  har  været 
i  Vandet,  og  vil  lave  en  hel  morsom  Historie  paa 
min  Bekostning  ...  Aa,  hvor  de  skal  snakke  deroppe, 
naar  vi  gaar  forbi!" 

,,Jeg,  som  følger  Dem,  tager  min  Part  meget 
roligt." 

,,De?  —  Der  er  ingen  deroppe,  som  tviler  paa, 
at  De  bare  gaar  med,  fordi  De  i  al  Lunhed  vil  more 
Dem  over  mig." 

„Saa?" 

,,Alle  er  ræd  Dem." 

„Tak!" 

,,Ja,  De  er  virkelig  udmærket  godt  likt  ogsaa, 
det  er  det  mærkværdige! '  —  sagde  hun  leende;  — 
,,men  ingen  tror  Dem  rigtig,  det  er  Sagen  —  — 
undtagen  jeg  nu  ...  Aa  ja,  jeg  har  nu  egentlig 
troet  paa  Dem  helt  fra  den  Aften,  De  stod  saa  for- 
tabt i  Baaden  med  Fyrværkeriet  ...  Nei  hvor  De  saa 

dum  ud! saa  dum  kan  kun  et  rigtig  ærligt 

Menneske  se  ud." 

,, Siden  vi  endelig  skal  prøve  Ansigter,  Frøken! 
saa  vil  jeg  ogsaa  rykke  ud  med  en  Mistanke,  som 
nu  falder  mig  ind,  ...  at  det  var  Dem,  som  den  Aften 
hentede  Morskabsbogen  i  Lemkes  Have." 

„Hvilken  Aften?" 

,,Den  Aften,  da  De  røg  Cigaretter  i  Lyst- 
huset," ... 

Hun  blev  lidt  overrasket. 

...  „og  Damerne  forsvandt  saa  hastigt  gjennem 
Gjerdet" 

Hun  saa  pludselig  paa  ham. 

„Og  det  \ax  Dem,  som  ...  leverede  mig  Bogen!" 

„Nei!"  udbrød  hun,  ,,det  vil  blive  mageløst,  naar 

jeg  fortæller,  at  Spøgelset  var  Deml den  lange, 

hvide,  høitidelige  Skikkelse,  som  hoppede  imod  os  i 
Maaneskinnet!  ...  Men"  —  her  brugte  hun  igjen  de 
forskende  Øine,  —  ,,hvor  forfærdelig  frækt  De  §ad 
der  og  talte  med  om  Sagen  Morgenen  efter!  ...  Véd 
De  hvad,  —  jeg  fortæller  det  ikke!" 

Hun  var  kommet  i  et  Perlehumør,  og  under 
deres  livlige  Passiar  mærkede  de  næsten  ikke,  at  de 
passerede  over  Plænen  lige  foran  Badestedets  Balkon. 

„Og  nu  Tak!"  sagde  hun,  idet  hun  rakte  ham 
Haanden;  de  var  komne  til  Havegjerdet,  hvor  hun 
boede.  ,, Hvilken  Lykke,  at  jeg  netop  traf  Dem,  som 
ingen  kan  falde  paa  at  mistænke  ...  for  ...  jeg  mener, 
lave  Historier  om  deroppe  fra  Balkonen." 

Schrader  stod  lidt  og  saa  efter  hende  —  ,,Det  var 
virkelig  en  høist  tiltalende  frisk  Naturlighed  over 
den  Skikkelse,  som  forsvandt  deroppe  gjennem 
Havegangen  i  den  lyse  Sommerkjole,  —  ikke  lidet 
gratiøs!"  ... 

...  ,,Men,  hvad  var  det,  ingen  kunde  mistænke 
ham  for?"  grundede  han  opefter  Veien.  ,,Ansaa  hun 
det  for  saa  komplet  umuligt,  at  nogen  kunde  blive 
forelsket  i  ham?  Ja,  for  hun  kunde  dog  ikke  mene, 
at  det  skulde  være  splitter  umuligt,  at  nogen  kunde 
forelske  sig  i  hende?  hun  havde  jo  den  smukke  Fin- 
sen altid  sukkende  efter  sig.  Meningen  var  altsaa 
den,  at  hun  betragtede  ham  —  han  var  dog  kun  28 
Aar!  —  som  altfor  gammel  og  adstadig  til  den  Slags  ... 
Han  var  eller  holdt  paa  at  gaa  ud  af  Kurs  i  den  al- 
mindelige Damebevidsthed  ...  Nu,   det  Aag  at  gifte 

mig  tager  jeg  da  heller  aldrig  paa  mig;  —  men  der- 
for kunde  man  vel"  ...  Han  gik  opover  og  svingede 
rask  med  Stokken. 

Da  han  kom  til  Badestedet,  bestemte  han  sig  til 
at  gaa  op  paa  Altanen  for  at  se,  hvordan  der  var. 

Interessen  for  Dagens  Begivenhed  syntes  temme- 
lig afslappet,  den  led  kjendelig  under  den  Reaktion, 
som  følger  paa  en  opskruet  og  skuffet  Forventning. 
Finsen  sad  i  Sofaen  indenfor  Døren  og  læste,  og  de 
forskjellige  Kredse,  mest  Damer,  var,  som  det  lod, 
optagne  hver  med  sit  indover  Salonen.  ,, Dagens  Be- 
givenhed'*, Hr.  Remmer,  sad  med  Albuen  støttet  til 
Knæet  og  Haanden  op  til  Hagen  og  trak  i  Kind- 
sk  j  ægget;  —  han  saa  ikke  ud  som  den,  der  skulde 
inspirere  til  Feststemning.  Frøken  Baumann  og 
nogle  andre  Damer  samt  Professoren  og  Berle  var  i 
Selskab  oppe  hos  Doktoren. 

Aftenen  var  lang  og  kjedelig,  og  da  det  blev 
sent,  fandt  man  paa  at  gaa  Selskabet  fra  Doktoren 
imøde. 

De  kom  meget  muntre.  Frøken  Baumann  gik 
bagefter  med  Professoren.  Ogsaa  hun  syntes  den 
Aften  usædvanlig  oprømt;  —  han  var  vist  over- 
maade  behagelig,  ialfald  straalede  han  som  en  ned- 
gaaende  Sol. 

Da  Schrader  kom.  blev  han  formelig  omringet, 
og  han  havde  en  Dame  under  hver  Arm,  da  de  kom 
op  paa  Plænen. 

Berle,  der  havde  gaaet  foran  og  smaaklimpret 
paa  en  Guitar,  som  han  havde  overkommet  oppe  i 
den  gamle  Bygning,  hvor  Doktoren  boede,  foreslog 
en  liden  Afskedsdans  paa  det  lille  Trægulv  nedenfor 
Grønningen,  hvor  Bænkene  stod.  ,,Det  var  let  at  faa 
hvervet  de  to,  tre  Herrer,  som  manglede;  —  deroppe 
paa  Altanen  sad  jo  for  Eksempel  Hr.  Remmer  endnu!" 
Og  selv  kunde  han,  paastod  han,  paa  Guitaren  præ- 
stere baade  en  Frangaise  og  en  Vals. 

Professoren  svøbte  sig  ind  i  sin  godmodige  Vær- 
dighed og  gik  hen  og  satte  sig  paa  en  af  Bænkene. 

„Ja  De,  Hr.  Professor!  danser  naturligvis  ikke  ... 
og  De,  Hr.  Schrader?"  ...  Før  Berle  ogsaa  her 
fik  tilsat  et  —  „naturligvis  ikke",  udfyldte  Schrader 
raskt: 

—  „danser  naturligvis,  Hr.  Berle!"  —  Den  Tanke, 
at  han  virkelig  for  Alvor  skulde  anses  for  over  den 
Alder,  havde  pikeret  ham,  og  ved  at  se  Frøken  Bau- 
mann gjøre  Mine  til  at  gaA,  bukkede  han  hastigt  for 
hende:  ' 

„Tør  jeg  engagere  Dem,  Frøken?" 

Hun  vendte  sig  igjen: 

„Vil  De  opoflre  Dem  for  Hr.  Berles  Indfald,  saa 
gaar  jeg  ogsaa  med!" 

I  det  samme  stod  Remmer  lige  ved  hende;  men 
hun  saa  ham  ikke. 

Schrader  følte  sig  i  Øieblikket  overordentlig  be- 
hagelig tilmode.  Under  den  lette  Samtale,  medens 
de  ventede  paa,  at  Dansen  skulde  ordnes,  stod  han 
og  betragtede  Hagens  og  Kindens  rene  Linie  imod 
Halsen;  —  det  var  ham  en  Skjønhedsnydelse  som 
at  beskue  en  Statue.  Han  blev  distrait.  En  gammel 
kjendt  Fiende,  en  sk j  ærende  Følelse  af  Tilværelsens 
Disharmoni,  kom  over  ham  ved  Tanken  paa,  at 
denne  stolte  Herlighed  uden  videre  skulde  tilfalde 
den  skaldede  flaue  Remmer  —  blot  fordi  han  havde 
Penge!  ...  Og  hun  selv,  —  denne  noble  Skikkelse  — 
var  den  første  til  at  erkjende,  at  Faktum  stod  saa  i 
Verden  ...  til  at  stryge  Skjønhedens  Fane,  som  Fin- 
sen udtrykte  sig,  og  indlade  et  Esel  med  Guld!  ... 

Frøken  Baumann  var  maaske  ikke  uden  Anelse 
om,  hvad  der  gjærede  i  ham;  thi  det  Var  som  for  at 
føre  Tanken  hen  paa  noget  andet,  at  hun  i  en  let 
spøgende  Tone  sagde: 

„Professoren  har  underholdt  os  med  saa  inter- 
essante Verdensbetragtninger." 

„Sig  mig,  Frøken!  —  har  De  lagt  Mærke  til,  hvor 

alle  saadanne  „Tænkere"  og  „Verdensbetragtere"  er 
blege  og  magre?" 

„De  er  ondskabsfuld." 

„Aldeles  ikke.  Jeg  tror  blot  paa  Virkeligheden! 
Naar  man  brækker  Benet,  saa  brækker  man  Benet 
—  trods  alle  Talemaader.  Og  mindst  tror  jeg  paa 
de  filosofiske  Plastre,  man  vil  lægge  paa  ...  Sand- 
heden er,  at  Tilværelsen  er  en  grundig  ormstukken 
Nød!" 

Da  hun  studsede,  tilføiede  han  med  et  vist  tørt 
Humor:  ^ 

...  ,, Derfor  har  vist  ingen  af  os  noget  imod  den 
Slags  Verdensbetragtninger,  som  forgylder  Nødden 
for  os  og  hænger  den  paa  Juletræet;  —  der  gives  saa 
mange,  der  kun  har  Bametænder,  og  ikke  knækker 
gjennem  Skallen  ...  Men  jeg  tror,  vi  heller  danser, 
Frøken  Baumann!"  —  udbrød  han  og  tilføiede  sag- 
tere efter  hendes  Yttring  den  Aften,  de  sad  i  Baa- 
den:  —  „Lad  os  nyde  det  skjønne,  medens  vi  har 
det,  ...  og,  tillad  mig  at  sige  Dem  en  Kompliment,  — 
Deres  Ansigt  er  som  meislet  for  Maaneglansen!" 

Hun  smilte  og  fulgn^. 

Det  viste  sig  dog  nu,  at  Berles  Evne  ikke  strakte 
længere  end  til  at  præstere  en  liden  Vals;  men  han 
lovede  til  GJengjæld  at  overraske  Badegjæsteme  med 
et  Bal. 

Antonia  Baumann  havde  en  Følelse  af,  at  den 
Mand,  der  gik  ved  Siden  af  hende,  ligesom  voksede, 
jo  mere  hun  kom  til  at  lære  ham  at  kjende.  Et 
saadant  uberoende  af  andre!  Han  var  dog  blot  en 
Kopist  med  en  Smule  Midler  ved  Siden  ...  som  kan- 
ske kunde  kjøre  med  leiet  Hest,  saameget  han  vilde, 
men  aldrig  præstere  en  Vognremisse  ... 

Han  opfangede  flere  Gange  det  dvælende  Dlik 
fra  hendes  blege  Ansigt,  følte  dets  elektriske  Virk- 
ning ... 

Da  de  skulde  skilles,  yttrede  hun: 

»,Jeg  saa,  at  Dé  fulgte  Ely  Falk  hjem  idag  ... 
Véd  De»  at  man  alt  kalder  hende  Deres  Protegé?*' 
„Det  vil  sige,  man  laver  Historier  om  os." 
„Nei,  det  gik  dog  for  langt  ind  i  det  utænkelige 

—  selv  her  i  Humlevigl" 
..  „Utænkelige?  — " 

„Der  skal  vist  mere  til  for  at  tilfredsstille  en 
Mand  med  Deres  AandP*  svarede  hun  og  hilsede 
Godnat. 

Komplimenten  efterlod  en  vis  mild,  opstemt 
Varme.  Og  dog  —  det  er  mærkeligt,  hvor  smaa  Ting 
kan  drage  Opmærksomheden  paa  sigl  Da  hun  bøiede 
det  skjønne  Hoved,  saa  han  en  Lok,  der  laa  lidt 
kunstig  rund  ved  Øret  og  mulig  ved  Maaneskjæret  et 
Par  smaa  Rynker  ved  Øinene  ...  ,,Var  hun  gammel, 

—  som  Frøken  Fasting  havde  sagt?" 


VII. 

Schrader  talte  nu  oftere  med  Frøken  Falk,  og 
om  end  Grunden  fra  hendes  Side  ogsaa  tildels  kunde 
være  den,  at  hun  heri  saa  et  Middel  til  at  lette  sig 
Omgangen  med  Finsen,  saa  kunde  han  dog  heller 
ikke  tvile  om,  at  den  unge  Dame  havde  fattet  et  op- 
rigtigt Venskab  for  ham,  og  at  han  omfattedes  med 
fuld  Tillid. 

En  Dag,  han  mødte  hende,  betroede  hun  ham 
saaledes  meget  oplivet,  at  hun  samme  Morgen  igjen 
var  bleven  forsonet  med  Antonia  Baumann;  —  det 
forholdt  sig  ikke  saa,  at  hun  havde  svigtet  hende, 
skjønt  hun  nok  havde  dømt  lidt  urimeligt  hun  ogsaa 
om  det,  hun  ikke  kunde  forstaa  ... 

„Ser  De  her?  —  hun  skal  finde  en  Blomsterbuket 
foran  sin  Tallerken  ved  Middagsbordet." 

Schrader  gav  sig  til  at  plukke  endel  høie,  runde, 
Knapsoløier,  som  han  saa  nede  i  en  liden  Myr  ved 
Bækken,  og  skyndte  sig  efter  hende: 

„Kan  De  bruge  disse?" 

„De  er  egentlig  ikke  stygge  ...  Tak,  —  for  to,  tre  I 
—  Saadan  paa  Rad  ligner  de  gule  Løveknapper  i  en 
Embedsmands-Uniform. " 

„Eller  Ankerknapper  i  en  Søofficers,  det  vil  vække 
Minderl" 

,, Begynder  De  nu  igjenl'' 

,, Aldeles  ikke!  —  den  sidste  Sætning  kan  De  be- 
tragte som  slugt  med  det  samme  ...  som  Nul  I" 

Hun  lo. 

„De  har  vel  læst  Opfordringen  til  talrigt  Møde 
iaften!  r-  Kommer  De?  ...  laf  ten  vil  jeg  ogsaa  møde 
op,  det  er  saa  længe  siden  jeg  har  været  med;  men 
nu,  efterat  jeg  har  talt  med  Antonia,  har  jeg  faaet 
Lyst  igjen.  Meningen  er,  at  der  skal  danses!  Man 
dekorerer  med  Blomster  og  Kranse  dernede,  og  her 
skal  komme  endel  af  Egnens  Ungdom!" 

Hun  gik  nedover. 

Det  var  en  ren  Forfriskelse  at  træffe  hende.  Hun 
var  egentlig  det  stik  modsatte  af  Frøken  Baumann, 
der  med  sin  pebrede  og  krydrede  Konversation  vax 
en  Skjønhedsgudinde  af  ren  Bittersalt!  ...  „Jeg  har  al- 
tid som  en  Smag  af  Søvand  i  Munden  bagefter;  men 
det  har  alligevel  en  vis  berusende  Kraft;  jeg  tilstaar 
det!  Det  er  noksaa  interessant,  engang  at  være  en 
Smule  an  i  det  at  leve  ...  Aah,  —  bevares,  ikke  læn- 
gere, end  at  man  ror  sig  tilbage  igjen!  ...  Man  gaar 
ikke  fra  Nydelsens  over  i  Lidelsens  Stadium"  ... 

Den  Omstændighed,  at  det  var  ned  i  den  saa- 
kaldte  Festsal,  man  var  opfordret  til  at  komme, 
havde  ganske  rigtig  havt  den  Virkning,  at  Damerne 
i  Paavente  af  Aftenens  videre  Muligheder  alle  som 
én  viste  sig  i  Selskabstoilette. 

Det,  som  dog  for  Øieblikket  interesserede  Schra- 
der.  var,  at  se  Frøken  Baumann  og  Frøken  Falk  gaa 

sammen  dernede  i  Salen;  —  Frøken  Falk  i  en  frisk 
havblaa  Kjole,  der  passede  ypperlig  til  hendes  Teint. 
I  det  svære  Haar  stak  der  en  skjæv  Sølvpil.  Det  var, 
som  den  kunde  være  afskudt  efter  Frøken  Baumann, 
men  havde  truffet  Elv  Falk;  ...  den  ene  aristokratisk 
regelmæssig  og  formskjøn;  den  anden  med  sin  kraf- 
tige, livlige  Skikkelse  tilhørende  Nutidens  Genre,  der 
giver  det  sjælelige  Udtryk  ud  al  det  uregelmæssige. 

Han  havde  underholdt  sig  med  at  anstille  disse 
Betragtninger,  medens  de  kom  opover  Salen.  Da 
de  var  lige  ved  ham,  sagde  Frøken  Falk: 

„Jeg  synes  ikke,  jeg  har  set  Mennesker  paa  evig 
Tid  ...  Her  er  saa  festlig  smykket  iaften,  ...  det  er, 
som  det  var  arrangeret  til  Bal!'* 

I  det  samme  intonerede  Musiken  oppe  fra  Galle- 
riet — 

„Ser  De  der!  ...  Ønsket  og  dets  Opfyldelse  ... 
Knald  i  Knald;  det  er  Berle,  som  har  besørget  Over- 
raskelsen, og  ikke  ladet  Musiken  drage  hjem  i  Mid- 
dags.   Tør  jeg  engagere  Frøken  Baumann?" 

„Danser  De  virkelig,  Hr.  Schrader?"  —  udbrød 
Frøken  Falk,  forbauset  over  at  se  ham  saa  kavaler- 
mæssig  bortføre  hendes  Veninde. 

Schrader  kunde  ikke  for,  at  Spørgsroaalet  ærgrede 
ham.  Han  var  ingen  uelegant  Skikkelse.  PaA  Bal- 
lerne i  de  yngre  Aar  havde  han,  slank  og  mager, 
som  han  var,  med  sine  kulsorte  Øine  og  det  tanke- 
blege Ansigt,  endog  gjort  Indtrykket  af  en  smuk  og 
interessant  Personlighed. 

Da  de  havde  stillet  sig  ind  mellem  de  dansende, 
sagde  Frøken  Baumann: 

„Det  lader  til,  at  De  med  ét  har  faaet  en  uhyre 
høi  Stjerne  hos  min  Veninde;  ...  hun  har  kanske 
endog  gjort  Dem  til  Skriftefader  angaaende  sit  For- 
hold til  Finsen?'* 

„Aldeles  ikke.  Jeg  vilde  endog  nødig  tænke  mig, 
at  hun  kunde  betro  en  saa  høist  personlig  Ting  til 
nogen  tredie." 

,,Hun  er  et  Naturbarn!'* 

„Netop  derfor  gjør  hun  det  ikke.' 

,, Netop  derfor  har  hun  Lov  til  alt;  Privilegium 
paa  at  være  oprigtig!  —  Hun  har  altid  den  Und- 
skyldning, at  hun  var  saa  overstrømmende  varm, 
saa  fuld  af  Tillid!  —  til  den,  hun  netop  talte  med." 

,,Da  lader  det  ikke  til,  at  hun  er  strømmet  over 
af  Tillid  til  nogen  her  ved  Badet  om  dette  Anliggende 
...  Saavidt  jeg  skjønner,  er  man  nok  endnu  igrunden 
forlegen  for  at  kjende  Sammenhængene' 

,,Ikke  jeg,  Hr.  Schrader,  det  forsikkrer.  jeg  Dem! 
...  Jeg  véd  saa  ypperligt,  hvad  hun  en  vakker  Dag 
har  svaret  Finsen,  —  efter  at  hun  har  traadt  paa 
ham  i  ti  Aar'*  ... 

,,Nu  da,  —  jeg  blir  ordentlig  spændt?" 

„Simpelthen:  —  „Jeg  vil  ikke!  ...  Jeg  har  ikke 
Lyst!  ...  plag  mig  ikke  længere!"  ...  Og  nu,  han  kom- 
mer igjen,  mener  hun  blot,  at  det  er  uridderligt  af 
ham  at  ville  benytte  sin  Ulykke  til  pa^ny  at  uleilige 
hende.  Hun  er  en  umedgjørlig  Naturkraft  ...  en  ren 
Jøtul  ...  Og  det  samme  er  hun  da  ogsaa,  naar  hun 
holder  af  nogen." 

...  ,,som  for  Eksempel  af  sin  Veninde,  Frøken 
Baumann?" 

,,Et  civiliseret  Menneske  kan  nok  føle  sig  en 
Smule  for  naturkraftigt  omklamret;  man  vil  dog  nø- 
dig lade  sig  ganske  indfange;  —  og  nu  synes  Raden 
at  være  kommet  til  Dem,  Hr.  Schrader  ...  Vogt 
Dem!" 

,,For  at  indfanges?  jeg  er  bange  for,  at  det  blev 
en  underlig  Fisk,  hun  da  fik  i  sit  Akvarium!" 

...  ,,ialfald  ingen  uinteressant,"  smilte  hun,  idet 
han  førte  hende  ind  i  Dansen. 

,,Ser  De  Finsen,"  sagde  hun,  da  de  igjen  stan- 
sede, „hvorledes  han  følger  Ely  Falk,  medens  hun 
danser  ...  saa  han  gjeme  kunde  sluge  hende  med 
Øinene?" 

,,Jeg  finder  nu,  at  det  var  Hr.  Finsens  simple 
Pligt  at  holde  sig  borte  og  ikke  pine  hendeP' 

„Då  kan  jeg  betro  Dem  noget:  Aarsagen,  hvor- 
for han  kom  hid  til  Badet,  var,  at  han  havde  faaet 
ordnet  alle  Fru  Falks  Affærer  efter  hendes  Mand;  de 
har  Grund  til  at  være  ham  i  høi  Grad  takskyldige. 
Og  jeg  véd  ogsaa,  at  han  tænker  paa  at  reise  igjen 
om  to,  tre  Dage;  —  han  skal  endog  have  yttret,  at 
han  mulig  gaar  til  Amerika!  Saa  en  Aften  som 
denne  er  en  Smule  spændende  for  os,  som  véd  det; 
—  han  vil  sikkerlig  se  til  at  faa  hende  i  Tale.  Men 
det  lader  til,  at  £ly  danser  med  fuld  Lyst  og  Glæde 
uden  Spor  af  Anelse  om  noget." 

...  ,,om  at  hun  spiller  i  et  Stykke  iaften  for 
spændte  Tilskuere!"   udbrød   Schrader  lidt  lummer. 

„Jeg  vilde  blot  ønske,  at  Opløsningen  blev  god!" 

„De  mener,  at  hun  tog  ham?" 

„Ja  vist,  hvad  skulde  hun  ellers  gjøre?  Der  er 
ingen  af  hendes  Veninder,  som  ikke  ønsker  det  for 
hende.  Hun  duer  ikke  til  Guvernante;  dertil  har  hun 
formeget  selvstændig  Villie,  og  hun  har  Meninger 
om  alt" 

Denne  Udtalelse  skurrede  stærkt  i  Schraders 
Øren;  men  han  maatte  jo  erkjende,  hvor  tindrende 
rigtig  den  var. 

Frøken  Baumann  var  den  Aften  uforlignelig;  den 
ene  Bemærkning  tog  den  anden  om  alt  og  alle. 
Hvilket  blodigt  kritisk  Klarblik  for  al  Smaaheden 
omkring  hende  ...  for  alt,  hvormed  de  søgte  at  ud- 
pynte og  omlyve  deres  snevre  Virkelighed!  Og  hvor 
fornemt  fingerlet  hun  altid  fik  skudt  Illusionen  til- 
side! Han  nød  det  ...  lurede  ordentlig  paa  den  næste 
Antydning,  det  næste  lille  spidse  Ord,  som  han 
vidste,  vilde  komme  flyvende  fra  de  fine,  haanlige 
Læber.  Hans  Intelligents  blev  pirret  ved  den  pi- 
kante Underholdning,  hvori  hun  saa  aabenhjertig 
gjorde  Bemærkninger,  som  det  neppe  faldt  i  nogen 
andens  Lod  her  ved  Badet  at  faa  høre. 

Det  var  med  en  vis  opstemt,  oprømt  Følelse,  at 
Schrader  ud  paa  Aftenen  gik  hen  for  at  engagere 
Frøken  Falk. 

Hun  var  straalende;  hun  havde  danset  hele  Ti- 
den og  var,  som  altid,  i  Vinden.  Da  han  kom,  var 
hun  netop  igjen  engageret 

,,Ikke  denne,  men  næste  Dans,"  svarede  hun  be- 
livet, ,,om  De  vil  ...  Jeg  siger  det,  fordi  jeg  véd,  jeg 
straks  blir  engageret  ogsaa  til  den"  —  og  hermed  for- 
svandt hun  i  Valsen;  hun  var  bare  Dans. 

Han  saa  efter  hende  ...  „Hvilket  varmt  livfuldt 
Menneske!  som  det  synes,  altid  helt  ud  det,  hun 
giver  sig  hen  til  ...  Hun  danser  med  Gratie,  ...  er 
altid  sig  selv!"  ... 

Han  gik,  men  veiadte  sig  atter  —  ,,  S  takkel,  hun 
aner  ikke,  at  Alvoret  lurer  paa  hende!" 

Da  han  bagefter  tog  hende  op  til  Dansen,  sagde 
hun  drillende: 

„Jeg  troede,  De  rent  havde  glemt  mig  iaften. 
Begge  de  Danse,  De  har  nedladt  Dem  til,  har  været 
med  Antonia.  Og  hvor  I  passer  til  hinanden!  Ikke 
saameget  som  en  Feil  i  Turene,  medens  I  konver- 
serer; ...  og  saa  — " 

„Og  saa?" 

„Jeg  kunde  have  Lyst  til  for  en  Gangs  Skyld  at 
kige  ind  i  to  saadanne  Hoveder;  jeg  vilde  virkelig 
være  uhyre  nysgjerrig." 

,,Nu,  hvad  vilde  De  da  faa  se,  mener  De?" 

„Hos  Antonia  Baumann?  —  et  Slot!  Men  hos 
Dem  ...  jeg  véd  virkelig  ikke;  jeg  tror  næsten,  jeg 
vilde  blive  ængstelig  som  paa  et  Mørkloft.  Man  siger 
jo  ovenik jøbet.  De  er  en  Slags  —  Fritænker." 

,,Bah!  —  der  lyver  man  mig  paa;  ...  er  der  noget, 
jeg  passer  mig  for  i  denne  Verden,  saa  er  det  for  at 
tænke!"  sagde  han  pludselig  mørkt. 

Hun  saa  næsten  opskræmt  paa  ham. 

,,Jeg  tvivler  heller  ikke  det  ringeste  paa,  at  De 
vilde  finde  det  adskillig  støvet  og  prosaisk  der,"  til- 

føiede  han  lidt  efter  i  en  lettere  Tone.    ,,De,  som  er 
saa  enthusiastisk  anlagt!" 

Hun  rystede  paa  Hovedet  og  lo. 

„Jeg  turde  maaske  ilnde  noget,  som  ikke  var  saa 
upoetisk    endda    ...    Antonia    Baumann    1    forgyldt , 
Hammel" 

,,Det  er  mærkeligt,"  tænkte  Schrader,  „Kirsten 
Giftekniver  er  de  allesammen!" 

Det  var  nu  deres  Tur  til  at  danse. 

Han  var  ikke  kommet  langt  nedover  Gulvet,  før 
han  forstod,  at  hun  dansede  aldeles  udmærket.  Det 
virkede  belivende  ogsaa  paa  ham,  og  han  gjorde  ial- 
fald,  som  han  selv  syntes,  sit  bedste;  —  med  en 
saadan  Dame  var  det  jo  næsten  en  Fomøielse  at 
danse! 

Da  han  førte  hende  tilbage  til  deres  Plads  igjen, 
sagde  hun: 

,,De  danser  virkelig  brav  ...  meget  bedre,  end 
jeg  tænkte!" 

Han  vilde  maaske  sat  noksaa  megen  Pris  paa 
Komplimenten,  om  han  ikke  var  bleven  distraheret 
ved  at  se  Remmer  og  Frøken  Baumann,  som  det 
lod,  i  en  hel  Forsoningsscene.  Han  var  rød  over 
hele  Ansigtet,  medens  hun  med  et  Anstrøg  af  Hjerte- 
lighed indvilgede  i  at  stille  sig  ind  i  Danserækken 
med  ham. 

„De  er  distrait,"  yttrede  Frøken  Falk,  der  be- 
mærkede, i  hvilken  Retning  hans  Blik  gik. 

„Jeg  blot  tænker." 

,,Det  forekommer  mig,  som  om  det  netop  var 
tænke,  De  sagde,  De  aldrig  gjorde." 

»»Jeg  gjør  det  heller  ikke;  jeg  blot  ser,  hvad  jeg 
kunde  have  tænkt  ...  for  Eksempel  over  Ægteskabet," 
tilføiede  han,  idet  Frøken  Baumann  og  Remmeir 
dansede  forbi  dem.  „Af  alt  Bedrag  paa  Jorden  tror 
jeg,  det  huser  det  største  og  det  nederdrægtigste!  ... 
Man  gifter  sig  med  én  og  lever  i  Hjertet  med  en 
anden   —   sin   Ungdomsforelskelse    ...    Nu,    Manden 

faar  det  jo  aldrig  at  vide;  Fyren  blir  lykkelig  alligevel 
paa  sin  Vis,  forstaar  sig  ...  Jeg  maa  virkelig  beundre 
Naturen,  hvor  vist  den  har  indrettet  alt!" 

,,Fy!  ...  Fy!  siger  jeg!  De  taler  saa  jeg  kunde 
tabe  Lysten  til  at  danse  med  Dem!  ...  Hvorfor  skulde 
en  ung  Pige  gifte  sig  med  den,  hun  ikke  vil  have?" 

,, Fordi  hun  heller  vil  have  noget  andet  —  Penge 
...  Hus  ...  Fremtid!" 

,,Det  vil  sige,  at  der  gives  lave,  lumpne  Men- 
nesker i  Verden,  som  er  istand  ogsaa  til  det;  ...  men 
dem  er  det  sletingen  Fornøielse  at  underholde  sig 
om!"  Hun  vendte  sig  heftig  bort,  hendes  Øine  tin- 
drede af  Uvillie. 

„Jeg  kan  kun  misunde  Dem  Deres  faste  Tro; 
...  den  deles  af  mange,  helt  til  det  kommer  til 
Stykket!" 

I  det  samme  bemærkede  hun,  at  Finsen  nærmede 
sig.  Der  var  ingen  Tvivl  om,  at  det  var  hans  Hen- 
sigt at  engagere  hende;  han  saa  saa  kold  bestemt  og 
bleg  ud.  Hun  søgte  et  Øieblik  at  skjule  sin  Forvir- 
ring, men  sagde  derpaa  med  et  Udtryk  af  ubeskrive- 
ligt Alvor,  idet  hun  saa  Schrader  lige  i  Øinene: 

,,Ja,  det  kan  De  forlade  Dem  paa;  —  hos  mig 
staar  det  fast!" 

Da  han  igjen  førte  hende  ind  i  Dansen,  kjendte 
han,  at  hendes  Arm  skalv;  det  var  ikke  længer  det 
glade  Ansigt  Han  havde  jo  intet  andet  at  gjøre 
end  at  føre  hende  tilbage  til  hendes  Plads;  men 
han  var  dog  fristet  til  at  sige  hende,  at,  hvis  hun 
vilde  undgaa  Mødet,  saa  stod  han  til  Tjeneste  som 
en  Vante,  hun  blot  behøvede  at  tage  og  kaste  den 
hele  Aften. 

,, Ønsker  De  at  være  forud  engageret  til  Kotil- 
lonen  ...  eller  nogen  anden  Dans?" 

Hun  forstod  godt  Meningen  og  rystede  paa  Ho- 
vedet. 

,,Jeg  tror  ikke,  jeg  kommer  til  at  danse  mere 
iaften." 

Han  saa  efter  Frøken  Baumann  og  Rem 

mer;  de  stod  oppe  i  Salen  ved  Buffeten  blandt  en 
hel  Kreds,  og  det  undgik  ham  ikke,  at  ogsaa  hendes 
Opmærksomhed  var  rettet  paa  Finsen,  der  nu  førte 
Frøken  Falk  nedover  Gulvet.  Da  Musiken  begyndte, 
valgte  de  imidlertid  en  ledigbleven  Plads  bag  de 
dansende.  Schrader  kunde  den  hele  Tid  ikke  faa 
sine  Øine  fra  dem;  han  havde  en  næsten  pinlig  Trang 
til  at  se  hende  vise  ham  Vinterveien. 

Hun  var  meget  bleg,  og  Finsen  smuk,  ildfuld  ... 
inderlig,  medens  han  sad  der  halvt  skjult  bag  de 
dansende  og  talte  med  hende  ... 

,,Men  dette  blir  jo  til  en  hel  Underholdning! 
Hun  er  ivrig  ...  rørt  ...  Saa!  ...  O,  Du  Esel,  hvor  Du 
faar  regelmæssig  paa  Pukkelen,  hvergcmg  Du  er  saa 
dum  at  tro  nogen,  og  —  hende  troede  jeg  virkelig 
paa!  ...  Han  reiser  sig  ...  Jo,  naturligvis  Vinterveien; 
det  var  jo  det,  jeg  kunde  vide!  Det  Slag  er  tabt,  det 
kan  man  da  se  paa  Fyrens  Ansigt  ...  Men,  hvor  hun 
er  deilig  saadan,  naar  hun  er  bedrøvet!*'  ... 

Der  gik  en  styg  fomøiet  Skadefryd  i  ham,  som 
han  tilslut  selv  blev  opmærksom  paa;  thi  han  mum- 
lede bagefter: 

„Jeg  véd  forresten  ikke  saa  lige,  hvorfor  netop 
han  skulde  gjøres  ulykkelig?  et  skarpt  Hoved,  vakker 
...  et  Parti,  som  Fru  Falk  vil  græde  over  er  gaaet 
itu,  stakkels  Kone!  ...  En  Smule  Frasemager;  —  men 
han  holdt  af  hende,  det  var  klart  nok  at  skjønne; 
han  har  jo  med  koldt  Blod  prostitueret  sig  hele 
Tiden  her  ved  Badet  for  hendes  Skyld  og  ...  truet 
sig  paa  hende!'* 

D^  sidste  Betragtning  kom  atter  hen  i  Skade- 
fryden, og  han  brød  sig  selv  af. 

Ely  Falk  var  bleven  siddende  rolig  paa  sin 
Plads;  men  da  hun  nu  engageredes  til  Fran^aisen, 
erklærede  hun  pludselig,  at  hun  havde  faaet  Hoved- 
pine og  vilde  hjem.     Lidt  efter  var  hun  forsvunden. 

Schrader  forstod,   at  Frøken  Baumann  ønskede 

at  tale  med  ham;  thi  hun  saa  et  Par  Gange  hen- 
imod  ham,  medens  Remmer  underholdt  hende,  og 
han  gik  da  ogsaa  nu  dldhen,  maaske  dog  med  et  lidt 
forceret  Humør.  Han  var  ikke  synderlig  oplagt  til 
at  undergive  den  S€ig  Diskussion  ...  „dertil  var 
den  igrunden  for  god!"  Og  han  vidste  saa  godt, 
hvad  hun  vilde  sige,  —  akkurat  det,  hun  sagde,  da 
han  kom: 

,,Ely  Falk  har  da  forskjertset  sin  Lykke;  —  og 
blot,  fordi  Egenvillien  er  vokset  hende  over  Hovedet! 
...  Hun  gjør  ham  ulykkelig  og  uden  Tvil  sig  selv 
med;  ialfald  om  et  Aarstid,  naar  hun  faar  tænkt." 

,,Saa,  man  skal  tænke,  neiar  man  vil  gifte  sig, 
Frøken  Baumann?  jeg  troede  dog,  det  netop  var  Fø- 
lelsen, som"  ... 

,,Man  skal  naturligvis  tænke  over  sine  Følelser," 
berigtigede  hun  lidt  kort. 

,,Hun  er,  som  De  siger,  en  ren  Jøtul  i  det  Stykke 
...  Aah,  —  hvor  jeg  holder  af  Jøtuler!" 

...  ,,som  Deres  Protegé!  det  var  en  ret  inter- 
essant Oplysning  ...  Det  er  intet  Under,  at  De  plæ- 
derer hendes  Sag  med  den  Iver!"  —  svarede  hun 
leende  og  vendte  sig  halvt  fra  ham,  idet  hun  førte 
Viften  op  foran  Læberne  som  for  at  skjule,  hvad  hun 
yderligere  kunde  mene  om  ham  i  den  Anledning. 

Han  saa  til  sin  Overraskelse  Krigen  ført  over  paa 
sit  Gebet!  ...  sig  selv  som  den  mistænkte  og  beskyldte 
—  for  kanske  at  svigte  hende?  ...  Der  laa  noget  vist 
berusende  i  Tanken  ... 

At  hun  med  sit  smukke,  rolige  Smil  straks  saa 
let  og  villigt  gav  Remmer  Armen,  da  han  kom  og 
skulde  føre  hende  til  Kotillonen,  virkede  jo  tiæsten 

som  en  kold  Dusch  lige  bagefter; men  ...  der 

maatte  dog  have  gjæret  noget  i  hende;  næsten,  som 
der  var  en  Smule  Jalousi  i  Spillet  ...  Nu,  nu  ...  vi 
gaar  ikke  udfor  Niagara  —  i  Ægteskabets  Slug! 

Schraders  Humør  stod  slet  ikke  til  længere  at 
være  Vidne  til  Hr.  Remmers  svedblanke  Henrykkelse, 

og  lidt  efter  forlod  han  Ballet.  Han  havde  Uro  i 
Blodet  og  tog  sig  en  Spadsertur;  —  en  forstandig 
Mand  sikkrer  sin  Søvn. 

Aftenen  var  høist  forfriskende,  og  han  var  alt 
nede  ved  Fru  Falks  Havegjærde,  da  han  saa  en 
Skikkelse  gaa  hastig  frem  og  tilbage  inde  i  Lunden 
mellem  Træerne  paa  den  anden  Side  af  Haven  ... 
Det  var  Ely  Falk! 

„Hun  gruer  naturligvis,"  tænkte  han,  ,,for  at 
gaa  ind  til  Moderen  og  fortælle  det  passerede." 

Han  var  imidlertid  kommet  for  langt  til  at  kunne 
trække  sig  tilbage;  thi  hun  havde  nu  ogsaa  faaet  Øie 
paa  ham  og  stansede. 

,,God  Aften,  Frøken  Falk!"  hilsede  han  og  vilde 
gaa  forbi;  men  der  var  noget  ved  den  Maade,  hvor- 
paa  hun  stodl  ubevægelig  og  saa  paa  ham  ...  næsten 
som  hun  i  Fortvivlelse  vred  Hænderne,  der  gjorde, 
at  han  pludselig  g^k  hen  til  hende: 

„Hvad  er  det,  Frøken  Falk  I  ...  Kan  jeg  hjælpe 
Dem  i  noget?" 

,, Hjælpe?  ...  Ingen  kan  hjælpe  mig!"  sagde  hun 
og  satte  sig  næsten  opgivet  ned  paa  Bænken. 

Der  blev  hun  siddende  og  saa  ned  for  sig. 

,,Véd  De,  jeg  er  ikke  sikker  paa,  han  ikke  tager 
Livet  af  sig  i  denne  Nat,  —  for  min  Skyld!  ...  Vidste 
jeg  det,  —  jeg  véd  ikke,  hvordan  jeg  skulde  kunne 
gaa  hjem  til  Moder  eller  —  leve  med  det  ...  Jeg  er 
saa  angst,  saa  jeg  kunde  miste  Forstanden!  ...  For 
der  er  ét,  jeg  ikke  vil,  som  intet  paa  Jorden  skal 
tvinge  mig  til  ...  og  det  er  at  gifte  mig  med  ham!" 
—  Det  sidste  sagde  hun  1  hel  Ekstase,  idet  hun 
reisie  sig. 

,,I  Deres  Sted  lod  jeg  en  saadan  lumpen  Person 
drukne  sig  eller  ikke  drukne  sig  efter  Behag!  Jeg 
har   aldrig   hørt   Mage    til    udsøgt   lav    Fremgangs- 

maade  mod  en  Kvinde et  rent  Tortursystem! 

Jeg  kunde  jo  ligesaa  godt  sige  det  samme.  Frøken 

Jonas  Lie :   Samlede  Vcrker.    III.  ^ 

Falk.  , »Gifter  De  Dem  ikke  med  mig,  saa  hænger 
jeg  mig  i  denne  Nat!"'* 

,,De?  —  Jeg  har  aldrig  givet  Dem  Haab  ...  al- 
drig ladet  den  Følelse  vokse  op,  —  som  han  siger, 
til  et  helt  Træ  fra  vor  Barndom!  ...  Men,  blive  hans 
Hustru,  ...  ét  med  ham?  —  før  vil  jeg!  ...  Han  har 
pint  mig  som  en  ond  Samvittighed  ...  han  er  nu 
ovenikjøbet  vor  Velgjører  ...  Oh,  hvor  jeg  faar  Lyst 
paa  Søen  dernede!" 

Hun  hulkede. 

Schrader  søgte  flere  Gange  forgjæves  at  trøste; 
men,  da  han  var  bleven  klar  paa,  at  den  inderste 
Grund  til  hendes  Sønderknuselse  stak  i  en  næsten 
afsindig  Angst  for,  hvad  Finsen  kunde  falde  paa  at 
gjøre,  sagde  han: 

,,Hør  nu,  Frøken  Falk!  her  staar  ikke  Deres  vær- 
dige Pleiebroder,  men  én,  som  De  har  Tillid  til. 
Nu  vil  jeg  hjælpe  Dem.  Jeg  paatager  mig  at  under- 
søge, hvor  Fyren  er  henne  og  bringe  Dem  Under- 
retning. Sig  blot,  hvorledes  ...  Jeg  vil  patrouillere 
og  jage  i  hele  Nat,  om  det  saa  maa  til,  for  at  faa 
Rede  paa  Tingen!" 

Idéen  bidrog  aabenbart  i  høi  Grad  til  at  trøste 
hende. 

,,Nu,  nu,  vil  De  saa  gaa  hjem;  men  sig  blot, 
hvorledes  jeg  kan  faa  anbragt  en  Underretning?" 

,,Jeg  vil  sidde  i  Vinduet  hele  Tiden,  saa  sér  jeg, 
naar  De  kommer." 

Hun  skyndte  sig  hjemover  til  Haveporten  som  for 
ikke  at  lade  ham  spilde  end  et  Øiebliks  Tid. 

,,Hm,  naar  det  kommer  til  Stykket,  saa  ligger 
Fyren  i  sin  Seng;"  mumlede  Schrader,  da  han  var 
alene;  ,,jeg  behøver  bare  at  gaa  lige  op  paa  hans 
Værelse!" 

Men  han  troede  ikke  paa  sin  egen  Hjerteud- 
gydelse. 

Ely  Falks  Angst  begyndte  lidt  efter  lidt  ogsaa 
at   gaa   ham   i   Blodet.      Hun   kjendte   ham   jo,    og 

noget  saadant  var  det,  som  var  passeret  før,  efter 
Frøken  Fastings  Fortælling.  Det  kunde  dog  være 
muligt  ... 

Hans  Marscher  og  Jagter  den  Nat  gjennem 
Skov  og  Eng  hen  til  alle  de  Steder,  hvor  han 
kunde  tænke  sig  en  saadan  sentimental  hænge-  eller 
druknefærdig  Elsker  forsværme  sig,  var  mange. 
Han  var  bestemt  paa  under  alle  Omstændigheder  at 
finde  ham. 

Klokken  var  over  ét,  da  han  i  Maanelyset  op- 
dagede Formen  af  Finsens  Hat  ved  en  Træstamme 
nær  Vandet.  Han  holdt  i  Forskrækkelsen  næsten 
paa  at  løbe  til,  men  lige  efter  saa  han,  at  Manden 
blot  stod  i  sin  vanlige  Stilling  med  korslagte  Arme 
og  saa  udover  Søen. 

„Nu,  her  er  ialfald  skjøn  Anledning  til  at  vælge 
mellem  at  hænge  eller  drukne  sig!"  ... 

Schrader  vogtede  fra  sit  Hold  paa  ham,  spændt 
som  en  Indianer,  færdig  for  alle  Tilfælde,  enten  han 
nu  saa  ham  præparere  sig  for  Vandet  eller  Luften; 
men  han  beroligede  sig  efterhaanden.  Manden  var 
hensunken  i  Drømmerier  og  syntes  undertiden  be- 
skjæftiget  med  at  betragte  sin  egen  Skygge. 

Der  forløb  næsten  en  halv  Time,  før  han  igjen 
kunde  liste  sig  efter  ham,  medens  han  gik  hjemover 
til  Badestedet  ...  Paa  en  Skrænt  ved  et  Tjærn  stan- 
sede han  igjen  og  stod  og  stirrede  ned;  men  det  var 
aabenbart  kun  paa  Stjernerne,  som  speilede  sig  ned  i 
det  sorte  Dyb  saa  tætte  som  Messingsøm  ... 

Dét  faldt  flere  Gange  Schrader  ind  at  forkorte 
Historien  ved  at  tale  til  ham  og  paa  en  eller  anden 
Maade  skaffe  sig  Mandens  Ord  for,  at  ...  Ja,  for 
hvad? 

Han  indsaa  det  umulige,  og  han  var  overordent- 
lig lettet,  da  han  tilslut  saa  ham  med  Hænderne  paa 
Ryggen  vandre  over  Plænen  op  paa  sit  Værelse,  hvor 
Lyset  tændtes,  og  Vinduet  lukkedes. 

Var  det  ikke  det,  jeg  vidste,  han  vilde  havne  i 

so* 

sin  Seng  som  en  af  os  andre?  —  mumlede  han,  men 
skyndte  sig  derpaa  nedover  til  Falks. 

Klokken  var  over  to.  Maanen  var  gaaet  ned, 
og  der  var  kun  Stjernelys  med  et  glimrende  ensomt 
Sølvskjær  af  Vesta  endnu  i  Randen  af  Himlen. 

Da  han  kom  ned  til  Gjærdet,  saa  han  i  Halv- 
dunkelheden en  Skikkelse  røre  sig  oppe  ved  et  aabent 
Vindu,  og  lidt  efter  kom  hun  hastig  ned  igjennem 
Havehækken  hen  til  ham.  Hun  stansede  og  spurgte 
hjerteklemt: 

„Nu?"  ... 

„Han  har  spadseret  hele  Natten  om  i  Maane- 
skinnet  og  er  saa  gaaet  hjem  og  lagt  sig.  Han  tændte 
Lys,  formodentlig  for  at  se  lidt  i  en  eller  anden  Mor- 
skabsbog først"  ... 

,,Nei,  spot  ikke!  —  jeg  troede  ikke,  jeg  skulde 
have  holdt  det  ud!  O,  naar  De  vidste,  hvad  jeg  har 
lidt  i  Nat,  og  hvor  De  gjør  mig  glad  nu!"  Hun  slog 
Armene  halvt  ud  og  gjorde  en  Bevægelse,  som  hun 
kunde  faldt  ham  om  Halsen;  han  saa,  at  hendes  Øine 
var  fulde  af  Taarer  ...  ,,Aa  jeg  er  saa  lettet,  saa 
lettet,  det  er,  som  jeg  har  faaet  en  Møllesten  af 
Brystet!  Jeg  tror  ikke,  De  kan  forstaa,  hvilken  Tje- 
neste De  har  vist  mig  iaften  ... 

Tak,  Tak!  og  Godnat!"  —  endte  hun,  idet  hun 
tog  ham  i  Haanden  og  skyndte  sig  op  paa  sit  Væ- 
relse. 

Han  følte  det  trohjertige  Haandtryk  hele  Tiden, 
medens  han  gik  hjemover. 

Men,  hvor  han  saa  ud,  da  han  kom  hjem!  Han 
havde  gaaet  tværtover  Myrer  som  et  rent  Flodsvin 
for  at  forkorte  Veien  ... 

,, Kopist  Schrader!  ...  Du  er  kommet  vel  op  i  det!  * 
udbrød  han  høit,  da  han  havde  lagt  sig. 

VIII. 

Schrader  havde  vredet  Nøglen  om  i  Døren  for 
ikke  at  blive  vækket  af  Bade  tjeneren.  Han  havde 
indrettet  sig  paa  en  rigtig  grundig  Søvn  ovenpaa 
al  denne  Anstrengelse;  men  da  det  kom  til  Stykket, 
slog  det  ikke  til.  Han  laa  længe  og  grublede  over 
Ely  Falk,  hendes  Væsen  og  Egenskaber  ...  Saadan 
en  ildfuld  Natur,  der  ikke  vidste  if  Kunster  ...  hvor 
trygt  og  naturligt  faldt  ikke  alt  for  hende!  Og  hun 
vidste,  hvad  hun  vilde,  det  maatte  man  lade  hende! 
Med  de  stærke  Følelser  kunde  hun  nok  faa  sin  Strid 
med  at  passe  mellem  Hverdagsmennesker  og  Hver- 
dagssynsmaader  som  Guvernante.  Han  saa  hendes 
talende  Ansigt,  som  hun  stod  der  paa  den  anden  Side 
af  Veien  i  undertrykt  voldsom  Bevægelse  ... 

Han  sov  da  ogsaa  over  baade  Bade-  og  Fro- 
kosttid. 

For  en  Gangs  Skyld  havde  han  givet  sig  Ferier 
fra  Badereglementet;  men  et  saadant  Vanedyr  var 
han,  at  Formiddagen  alligevel  fandt  ham  ivrig  be- 
skjæftiget  med  at  indhente  det  forsømte.  Han  kom 
først  sent  til  Middagsbordet  og  modtoges  der  af 
Frøken  Fasting,  der  syntes  blot  at  have  ventet 
paa  ham: 

„Nu,  har  De  hørt  det?  Han  er  reist  ...  Finsen  ... 
imorges  over  Hals  og  Hoved!  Der  skal  have  været 
en  frygtelig  Scene  mellem  ham  og  Frøken  Falk  igaar- 
aftes  paa  Ballet.  Saadant  kalder  jeg  nu  ligefrem  et 
Attentat!" 

„Saa,  han  er  reist?" 

,,Ja,  —  endelig!  —  men  de  snakker  naturligvis 
frygtelig  ...  De  siger,  bun  har  brugt  Dem  til  Mellem- 
mand" ... 

—  ,,til  at  knuse  hans  Fremtid  og  sende  ham  til 
Amerika?" 

...  ,, Restauratøren  saa  Eder  begge  komme  hjem 
sanunen  i  Maaneskin  sent  ...  Klokken  to!" 

Schrader  lo  ...  „Nei  virkelig,  —  saa  Restaura- 
tøren véd  saa  god  Besked?  ...  Da  véd  jeg  noget  ganske 
andet,  og  det  er,  at  den  Torsk,  vi  her  spiser,  holdt 
paa  at  dø  inat,  fordi  Fiskekisten  var  halvt  opflydt! 
Havde  jeg  vidst,  han  var  saa  nær,  skulde  jeg  under- 
rettet ham;  ...  den  smager  flau  —  hvad?  synes  De 
ikke?  ...  Forresten  gi'r  jeg  Dem  mit  Æresord  paa,  at 
jeg  ikke  har  vekslet  et  Ord  med  Hr.  Finsen." 

,,Var  det  ikke  det,  jeg  vidste!  —  —  Huf,  ... 
jeg  holdt  næsten  paa  at  tro  det  ...  Stakkels  Fru  Falk 
var  ganske  rødøiet,  da  jeg  mødte  hende;  men  derfor 
kan  dog  ikke  Datteren  saadan  mir  nichts  og  dir 
nichts  gaa  hen  og  tage  en  saadan  lang  ...  Senti- 
mentalikus!  der  bare  gaar  og  snakker  om  ,, Person- 
ligheden"." —  Hun  hølede  Nakken  bagover  med  en 
nervøs  Mine  og  mysede  ...  ,,Jeg  kan  med  lukkede 
Øine  høre  Standpunktet:  De  staar  paa  Jorden  som 
Adam  og  Eva  og  grunder  paa  alt  ...  dette  bestandige 
festlige  Ræsonnement! Haa...h!  jeg  er  ordent- 
lig bleven  frisk,  siden  jeg  hørte,  at  han  er  afsted! 
Men  Ely  Falk  har  ingen  set  i  hele  Formiddag." 

Det  var  denne  sidste  Tanke,  der  ogsaa  gjorde  sig 
gj ældende  hos  Schrader,  da  han  ikke  saa  hende  ved 
Bordet. 

Efter  Middagen,  da  han  kom  ind  til  Kaffebordet 
paa  Altanen,  forekom  det  ham,  som  om  Passiaren 
med  ét  stansede,  og  at  Fru  Lindkjær,  der  ellers  al- 
tid paastod,  at  hun  vilde  lave  hans  Kaffe,  nu  var 
noget  stram,  uden  at  hun  dog  undlod  den  moderlige 
Vane  ...  Schrader  var  ogsaa  længst  inviteret  til 
hendes  Hjem,  der  laa  kun  tre  Mile  fra  Christiania, 
og  hvor  hun  i  Julen  havde  sine  to  Sønner,  der  begge 
var  Studenter,  og  sine  tre  Døttre  samlede. 

Frøken  Baumann  sad  tilsyneladende  aldeles  ube- 
rørt af  Samtalen;  men  han  kj endte  saa  vel  Minen; 
og  det  satiriske  Blik,  han  fik  til  Hilsen,  tiltele- 
graferede ham  det  samme,  som  han  ogsaa  uden  det 
havde  sluttet  sig  til,  at  det  var  om  ham,  man  havde 

talt  At  her  var  Misbilligelse  i  Luften,  indsaa  han 
deraf,  at  den  ene  efter  den  anden  trak  sig  tilbage  fra 
Altanen. 

„Der  bliver  tilslut  kun  os  to  igjen,  Frøken  Bau- 
mann! ...  vil  ikke  De  ogsaa  gaa?" 

„Jeg  skal  først  drikke  min  Kaffe." 

„Jeg  kom  nok  som  en  Hund  i  et  Spil  Kegler;  — 
det  var  vist  en  ganske  behagelig  Passiar?"  ... 

„Som  man  tager  det"  ... 

„Au  —  au,  jeg  forstaar,  ...  efterat  Finsen  er 
reist,  mangler  man  Stof,  —  en  Syndebuk!" 

,,Saa  omtrent.  —  De  har  været  saa  uforsigtig  at 
tage  Dem  af  Ely  Falk  ...  jeg  tror  ikke,  det  er  langt 
fra,  at  man  alt  holder  paa  at  forlove  Eder"  ... 

„Meget  smigrende  isandhed  —  for  mig!" 

„De  er  en  farlig  Natur!  ...  lige  ved  at  optage 
Striden,  tror  jeg,  med  alt  dette  tomme  Sladder"  ... 

„Da  synes  jeg  dog,  det  bør  smigre  mig.  Den 
Dame  er  ikke  saa  lidt  kræsen,  som  vrager  en  hel 
Finsen,  —  en  elskværdig  Kavaler  og  en  Mand,  som 
Fru  Lindkjær  sagde,  ,,var  i  fuld  Karriere"  ..." 

„I  den  Henseende  kan  De  maale  Dem  med  ham, 
Hr.   Schrader!"  —  sagde  hun  leende. 

fjJeg,  —  Kopist  Schrader?" 

,, Enhver  véd,  at  De  med  Deres  Evner  kan  bringe 
det  til  hvilken  Stilling  De  selv  vil!" 

Der  gik  en  Følelse  af  smigret  Overraskelse  gj  en- 
nem  ham,  og  han  sagde  noget  forceret: 

„Man  maatte  sætte  megen  Pris  paa  denne  Ver- 
dens Stås  for  at  anstrenge  sig  paa  den  Maade,  Frø- 
ken Baumann." 

,,Det  har  dog  sit  Behag,  forekommer  det  mig." 

„Da  maatte  noget  være  blevet  én  meget  Hjs^i't! 

og  det  skal  man  passe  sig  vel  for;  det  er  første 

Leveregel  for  en  fornuftig  Mand  i  denne  Verden,  som 
ikke  vil  have  tidlig  graa  Haar." 

Hun  saa  paa  ham  med  et  eget  Udtryk;  hun  var 
rolig  skjøn  som  en  Buste: 

,,0g  det  tror  De  saadan  uden  videre  kan  und- 
gaas?" 

,,Ved  Flid  og  Agtsomhed,  ja,  —  skjønt  jeg  til- 
staar,  der  skal  undertiden  meget  til!*'  ... 

Hun  sad  med  Albuen  hvilende  paa  Bordet  og 
legte  med  en  liden  Blomst. 

Der  var  noget  svimlende  i  Øieblikket.  Han  følte, 
at  det  ikke  længere  absolut  var  Remmer,  hun  gav 
Fortrinnet,  hvis  hun  fulgte  sin  Tilbøielighed. 

,,Min  Natur  er  Republiken,  og  der  bøier  man  ikke 
Knæ  for  Dronninger.  Er  nogen  for  farlig,  forviser 
man  dem  ved  Ostracismus!"  ... 

„Vogt  Dem,  at  ikke  Republiken  ender  i  Keiser- 
dømme!  det  pleier  at  gaa  saa"  —  sagde  hun  oplivet 
og  leende,  idet  hun  gik.  Hun  havde  faaet  en  varm 
Farve. 

...  ,,og  for  at  Republikaneren  ikke  faar  Nathuen 
ned  over  Ørene!"  —  mumlede  han  lidt  efter. 

Han  stod  alene  igjen  og  saa  udover.  Badegjæ- 
sterne  spredte  sig  nedover  Gangene,  hver  til  sit;  men 
det  var  ikke  dem,  han  fulgte.  Han  befandt  sig  lidt 
betuttet  og  underlig  efter  den  uvante  Situation  og 
følte,  at  han  nylig  havde  været  nær  ved  at  sige  Dum- 
heder. Der  var  foregaaet  noget  ...  vakt  noget  hos 
ham,  som  ...  Han  følte  sig  som  en  Hvalfisk,  der 
havde  faaet  Harpunen  i  Siden,  og  nu  bereder  sig  til 
at  løbe  Linen  ud.  Han  snappede  Stokken,  som  var 
hensat  bag  Døren,  og  skyndte  sig  nedover  saa  langt, 
at  han  foreløbig  ikke  længer  saa  Badestedet;  —  han 
havde  Trang  til  at  gaa. 

Schrader  var  altid  en  endog  kras  oprigtig  Mand 
mod  sig  selv,  og  han  var  ogsaa  nu  meget  snar  til  at 
tilstaa  sig,  hvor  saare  let  paavirkelig  han  var  for 
Smigerens  Honning  af  et  Par  smukke  Læber.  Men 
det  var  ét,  han  —  som  ofte  Tilfældet  med  Mennesker 
med  et  uprøvet  Fond  af  Kræfter  —  egentlig  aldrig 
paa  Bunden  af  sin  Sjæl  havde  villet  indrømme,  eller 
i  smuk  Beskedenhed  bøie  sin  Stolthed  til  at  erkjende, 

og  det  var,  at  han,  —  hvis  han  overhovedet  engang 
for  Alvor  vilde,  og  det  virkelig  kom  til  Stykket,  — 
da  ikke  skulde  kunne  naa  frem  blandt  dem,  som  i 
hans  Livsvei  og  Land  indtog  den  første  Række. 
Ulykken  eller  Feilen  var,  at, han  var  saa  uinteres- 
seret og  dovent  anlagt,  —  at  han  aldrig  vilde  noget  ... 
Idag  havde  han  pludseligt  faaet  et  Piskeslag  paa 
Ærgjerrighedens  Pukkel,  og  det  var  en  hel  Time 
at  han  ordentlig  løb  lybsk  efter  det  uden  engang  at 
tænke  ... 

„Hør  nu  Schrader!  nu  begynder  Du  at  blive  in- 
teressant ...  Vil  Du  gifte  Dig  eller  vil  Du  ikke  gifte 
Dig?"  —  han  sagde  det,  idet  han  stansede  og  meget 
besindig  støttede  Stokkespidsen  imod  en  Træstamme 
paa  den  anden  Side  af  Grøften 

„Du  vil  ikke  gifte  Dig!  ...  Nu,  hvad  er  det  saa, 
Du  farer  og  render  efter  over  alle  Hangene?  Det  er 
en  sand  Lykke,  at  her  ikke  er  et  Publikum,  ^om 
klapper,  for  Du  er  en  fuldstændig  Baj  as,  min  Ven! 
...  Jeg  tænker,  vi  tager  det  ganske  langsomt  og  mage- 
ligt'' Og  han  lod  Handlingen  følge  paa  Ordene,  idet 
han  slentrede  indover  en  Sti,  der  gik  tilbage  til  Skov- 
anlægget omkring  Badestedet  ...  ,, Mageligt,  min  Ven! 
det  sokratiske  „Kjend  Dig  selv''  fører  just  ikke  til 
smigrende  Resultater!" 

Han  slog  ind  snart  paa  en  snart  paa  en  anden 
Vei,  valgte  og  vragede  Retninger.  Undertiden  søgte 
han  op  til  Høidepunkter,  hvorfra  der  kunde  være 
Oversigt  over  større  Partier  af  Skoven.  Som  han 
saadan  havde  gaaet  en  Stund,  begyndte  de  før  til- 
bageslagne Tanker  igjen  at  gaa  paa  ham  i  en  ny 
Rid  ... 

„Nu,  hvem  siger  da,  at  det  absolut  skulde  være 
en  saadan  Galskab?  ...  En  Frue  saa  stolt  og  skjøn, 
at  halve  Landet  vilde  misunde  mig  hende,  —  og  der- 
til interessant  ...  pikant! det  kunde  blive  et 

aandrigt   ...   opsigtsvækkende   Hus   ...   og,    sat  i   en 
høiere  Stilling  —  en  ren  ledende  Dame.    Hvem  siger, 


314 


at  det  ikke  var  værd  at  prøve  sig?  Det  var  dog  et 
Sigte  ...  og  der  er  saa  mange  ganske  anderledes 
dumme  Maal,  som  Menneskene  sætter  sig  i  dette 
Jordeliv  ... 

Otte  og  tyve  og  et  halvt  Aar?  ..." 

Ærgjerrigheden  holdt  sit  Blaalys  op  for  hans 
Øine,  og  dets  Skjær  faldt  paa  en  vis  Maade  for- 
førende magisk  hen  paa  Antonia  Baumanns  skjønne 
Skikkelse,  medens  han  udover  Aftenen  gik  der  og 
drømte,  gjennemgik  og  bedømte  Konkurrenters  Kapa- 
citeter med  et  Smil,  der  fødtes  af  Bevidstheden  om 
hans  egen  Kraft  og  Evne,  og  tilslut  lagde  et  Amt- 
mandsembede  i  en  passende  Egn  for  Antonia  Bau- 
manns Fødder. 

—  Han  var  udover  dette  og  var  begyndt  at 
gaa  raskere,  da  lism  stødte  paa  Gjærdet  ved  Lemckes 
Have. 

,,Det  er  mærkeligt!''  udbrød  han  utaahnodigt 
,,Nu  har  jeg  gaaet  paa  kryds  og  tvers  baade  i  og 
udenfor  Skoven  i  hele  Eftermiddag;  men  hun  er  her 
ikke!  ...  Hun  sidder  da  ikke  inde  hele  Dagen  og  trø- 
ster sin  Moder,  fordi  Finsen  er  reist?'*  — 

—  Ogsaa  i  de  følgende  Dage  speidede  han  for- 
gjæves  efter  Frøken  Falk;  —  hun  syntes  ikke  at  ville 
vise  sig  ... 


IX. 

Det  var  Søndag,  Schraders  kj edeligste  Dag  i  hele 
Ugen  og  dobbelt  kjedelig  her  ved  Badet  ...  Uanstæn- 
digt at  tage  sig  noget  for;  man  kunde  ikke  engang 
passende  sætte  sig  hen  paa  Formiddagen  med  en 
Morskabsbog.  Badene  lukkede  og  Folk  træge  og 
pyntede.  Udsigten  stod  jo  til  Middagsmaden  Klokken 
to,  der  forhaabentlig  idag  leverede  noget  ekstra;  men 

Klokken  var  endnu  først  ti,  soa  det  var  et  langt 
Lærred  at  blege!  Den  Vane,  han  var  kommet  i  her 
at  staa  op  Klokken  seks,  gjorde  en  saadan  Formid- 
dag rent  ud  endeløs  ...  Og  saa  det  Hundehumør,  som 
altid  vil  sætte  sig  til  netop  paa  den  Dag! 

Dette  var  Schraders  melankolske  Betragtninger. 
Han  havde  hjulpet  Frøken  Baumann  op  i  Remmer  s 
Vogn,  da  hun  og  hendes  Moder  skulde  kjøre  til  Kirke. 
Hun  havde  havt  en  kjed  Mine  og  et  elegant  Toilette, 
men  saa  jo  ud  som  en  Prinsesse,  da  hun  sad  i  Vog- 
nen, og  Remmer  kjørte  paa  Kuskesædet.  Raadvild 
med  sig  selv,  bestemte  han  sig  tilsidst  til  at  slaa  ind 
paa  Bygdeveien,  som  ogsaa  førte  did. 

Han  mødte  mange  Mennesker,  hvilket  oplivede 
endel,  men  de  havde  alle  mere  Hast  end  han,  og 
Veien  var  ogsaa  længere  end  han  havde  tænkt  ... 
Det  var  en  hvidmuret  Kirke  oppe  paa  en  nøgen  Haug 
og  med  en  Stenmur  om,  langs  hvilken  der  paa  begge 
Sider  voksede  Nelder  og  Bringebærbuske.  Ved  Mu- 
ren stod  bundne  Heste,  Karjoler  og  Gigge  og  neden- 
for paa  Veien  et  Par  Vogne,  som  man  ikke  havde 
villet  risikere  i  den  bratte  Opkjørsel  til  Kirkegaards- 
porten. 

Han  stod  en  Stund  og  betragtede  det  Stillebens- 
billede  fra  Landlivet,  som  kun  afbrødes  af,  at  He- 
stene humrede  eller  tyggede  Hø  ...  Et  Par  nøgne 
Ben,  der  stod  op  i  Solskinnet  fra  Bagsiden  af  en 
Stolkjærre,  tilhørte  en  Gut,  som  laa  paa  Maven  for- 
stukket hen  under  Sædet  og  sov  med  en  Høsæk  der 
nede  paa  Bunden  til  Hovedpude  ...  Oppe  paa  Kirke- 
gaarden  stod  endel  triste,  sorte  Kors  og  et  Par  nye 
Granitmonumenter  med  visnede  Kranse  paa  ...  Der 
var  ikke  et  Menneske  at  se,  de  var  alle  gaaet  ind; 
men  Orglet  og  Sangen  lød  derinde,  og  Prædikenen 
var  endnu  ikke  begyndt  ... 

Det  blev  kj edeligt  i  Længden  at  staa  der  i  Sol- 
stegen. 

Det  var  dog  muligt,  Ely  Falk  var  derinde.   Skulde 

han  for  en  Gangs  Skyld  prøve  at  udholde  en  Lands- 
prædiken?  Den  varede  naturligvis  sin  Klokketime; 
men  saa  var  han  dog  med  i  et  Stykke  Landsens 
Folkeliv.  Han  gik  ellers  aldrig  i  Kirke;  han  hadede 
Leflen  med  de  Ting,  og  det  officielle  Hykleri  bød  ham 
imod.  Søndag  Formiddag  fra  elleve  til  to  var  netop 
hans  udvalgte,  fortrinlige  Arbeidstid  i  Departementet; 
da  var  der  en  Ro  som  aldrig  ellers. 

Han  stod  endnu  i  Beraad  med  sig  selv  ...  Orglet 
stansede;  men  Kirkedøren  vedblev  at  staa  halvt 
aaben.  Ved  at  vente  en  Stund  kunde  han  jo  slippe 
en  Slump  af  Prædikenen;  han  vidste,  at  den  kunde 
komme  til  at  kjede  ham  indtil  Lidelse.  Det  stod  for 
ham,  hvorledes  han  gjennem  Aarene  i  Opvæksten 
havde  siddet  og  stridt  og  kjæmpet  med  sig  selv  for 
at  høre  efter  og  undgaa  bestandig  at  komme  paa 
Vidvanken  med  sine  egne  Tanker,  og  hvorledes  han 
tilsid«t  havde  taget  det  at  høre  efter  som  et  Slags 
Bod,  saa  at  han  ordentlig  havde  siddet  med  Krampe 
i  Benene  af  Kjede  for  at  holde  ud.  Det  var  da  og- 
saa  med  en  Følelse  som  af  at  træde  ind  i  et  gammelt 
Torturkammer,  at  han  saa  sig  om  i  Kirken,  da  han 
efter  en  sidste  Overveielse  var  gaaet  ind.  Disse 
kirkelige  Dekorationer,  Former  og  Omgivelser  havde 
været  Vidne  til  alt  for  mange  Sjælekampe,  alt  for 
megen  Strid  i  hans  unge  Aar  til,  at  de  ikke  nu  efter 
saa  lang  Tid  paa  en  Maade  igjen  nye  skulde  gjøre 
sit  Indtryk. 

Det  viste  sig,  at  der  var  fuldt  næsten  til  Træng- 
sel nedenunder,  og  han  søgte  derfor  op  paa  Galleriet, 
hvor  man  efter  Landsens  gode,  høflige  Skik  straks 
gav  Plads  for  den  fremmede,  saa  at  han  nu  vandt 
Oversigt  over  hele  Kirken. 

Han  saa  saagodtsom  hele  Badestedet  dernede. 
De  indtog  alle  de  forreste  Pladse.  Lige  nedenunder 
ham  sad  Fru  og  Frøken  Baumann  samt  Remmer, 
og  i  Midtgangen  stod  Berle   i   elegant  Stilling  med 

en  sort  forgyldt  Salmebog  slottet  mod  Lænden  og 
tog  sig  ud  mod  en  Pille  ... 

Men  Ely  Falk?  —  han  ledte  forgjæves  efter  hende. 
Hun  pleiede  dog  at  gaa  i  Kirken!  ...  Hans  Blik 
lysnede  med  ét.  Der  saa  han  det  kjemegode  Ansigt 
bag  Pillen  paa  den  anden  Side  af  Midtgangen;  hun 
sad  halv  vendt  fra  ham  og  hørte  efter. 

Selv  havde  han  efter  sine  noksom  udtalte  An- 
skuelser ikke  just  nogen  Lyst  til  at  ses,  og  han  trak 
sig  derfor  endel  tilbage  uden  dog  at  miste  Ely  Falks 
Skikkelse  af  Syne.  Og  Præsten  — .prædikede  jo  for 
civiliserede  Mennesker. 

„Py...h!  —  den  Mand  véd,  hvad  han  siger  ... 
Nu  saa,  ...  ja  med  det  skulde  jeg  ogsaa  blive  Præst  ... 
Kristendommen  bestaar  i,  at  vi  er  gode,  kjærlige 
Mennesker  og  overholder  Brænde vinslovgivningen!  — 
det  er  Drukkenskabslasten,  som  holder  her  ...  Aa  ja, 
og  saa  kommer  alle  Formlerne  ...  Vanen  ér  dog  en 
forunderlig  Ting!  ..." 

Han  kjendte  sit  mørke  Humør  i  Anmarsch,  ... 
en  Følelse  af  Tomhed.  Men  han  havde  tillige  en 
vis  Øvelse  i  at  undgaa  den  Slags  Byger  indeni  sig, 
og  han  var  lige  efter  henne  i  ganske  andre  og  min- 
dre metafysiske  Betragtninger.  Han  mønstrede  Eg- 
nens Honoratiores  og  derefter  Badepersonalet  der- 
nede; han  gjennemgik  det  sidstes  kjendte  Fysio- 
gnomier med  adskillige  mere  eller  mindre  smigrende 
Bemærkninger  og  Iagttagelser. 

„Men  hvorfor  Ely  Falk  sidder  der  saa  optændt 
og  varm?  Nu,  nu  —  hun  kan  vel  have  sit  stille 
Forhold  som"  —  han  vilde  sagt  —  ,, enhver  af  os"  ... 
men  undlod  at  fore  Tanken  ud. 

,,Det  er  dog  en  prægtig  Natur  paa  den  Pige!  Hun 
græder  og  lægger  Hovedet  ned  mod  de  foldede  Hæn- 
der paa  Kirkestolen.  —  Det  er  kanske  for  sin  Moder, 
eller  der  gjærer  i  hende  noget  i  Anledning  af  Fin- 
sen; men  andre  Mennesker  i  Kirken  er  ialfald  ikke 
til  for  hende.     Under  alle  Omstændigheder  forføier 

Du  Dig  ud  af  Kirken  igjen;  det  er  og  bliver  tosset  og 
dumt  at  handle  mod  sine  Anskuelser!"  — 

Han  lod  Handlingen  følge  paa  Tanken  og  trak 
sig  tilbage  ind  imellem  de  omstaaende,  indtil  han 
naaede  Gelænderet  i  Galleritrappen.  Lidt  efter  stod 
han  og  læste  Indskrifter  paa  Kirkegaarden. 

Han  hørte  igjen  Orglet  derinde,  og  noget  efter 
begyndte  man  at  komme  ud,  først  nogle  enkelte,  der 
skyndte  sig  nedover  til  Hestene,  saa  flere  og  flere, 
endelig  den  tætte,  brede,  i  Kirkedøren  sammenklemte 
Strøm  af  Bygdens  pyntede  Mænd  og  Kvinder;  —  at 
det  tildels  var  et  Sødistrikt,  var  let  at  se  paa  de 
mange  Mænd  i  Jakker  og  Sømand shuer.  Massen  ud> 
bredte  sig  paa  Kirkegaarden  nedover  mod  Udgangs- 
porten ...  Den,  som  nu  kom  med  Guldsnoren  om 
Huen,  var  Sorenskriveren  med  Damer.  De  blev 
staaende,  som  de  ventede  paa  nogen  indenfor;  ... 
Ganske  rigtig,  det  var  paa  Remmer  og  Baumanns, 
der  blev  inviteret  til  Middag. 

Idet  hun  traadte  ud,  havde  Frøken  Baumann  op- 
daget ham  henne  paa  Kirkegaarden;  der  gik  et  Skjær 
af  Overraskelse  over  hendes  Ansigt,  og  hun  bøiede 
sit  Hoved  til  Hilsen  med  et  Smil  saa  smukt,  at  det 
alene  kunde  lønnet  hele  Kirketuren.  Kun  havde  han 
lidt  ond  Samvittighed  ved  det;  hun  maatte  naturlig- 
vis tænke  sig,  at  det  var  for  hendes  Skyld,  han 
stod  der  og  havde  umaget  sig  den  lange  Vei;  men  det 
var  det  nu  ikke  saa  akkurat  ...  skjønt,  hvem  kan 
granske  sine  Motiver?  Menneskets  Handlinger  er  et 
Produkt  af  mange  Grunde  ... 

Nu  kom  Frøken  Falk  i  en  smuk  let  Sommerhat. 
Hun  gik  alene  raskt  nedover.  Schrader  skyndte  sig 
efter: 

„God  Dag,  Frøken  Falk!" 

Hun  fo'r  næsten  sammen  ved  den  uventede  Til- 
tale, men  blev  synlig  fornøiet  ved  at  træffe  ham. 

,,Nu,  De  er  dog  en  Fugl  Føniks!" 

,, Moder  er  syg."     Hun  gik  et  Stykke  taus;  der- 

paa  sagde  hun:  „De  maa  tro,  det  er  ingen  let  Tid 
for  mig,  Hr.  Schrader!" 

,,Det  vil  sige,  De  tager  Dem  endnu  nær  af, 

hvad  der  er  passeret?" 

„Dette  med  Finsen  har  lagt  meget  til  Moders 
Sygdom;  hun  holder  saa  af  ham.  En  saadan  Tanke 
kan  tilsidst  blive  uudholdelig!" 

„De  skal  gjøre  op  det  Regnestykke,  Frøken  Falk! 
...  kort  og  klart,  saa  kommer  det  aldrig  igjen." 

,,Det  er  umuligt!" 

,,Tro  De  mig,  det  har  sin  Nytte;  jeg  tør  have 
lidt  Erfaring.  Det  gj ælder  blot  ikke  at  indlade  sig 
med  alleslags  skrupuløse  Tanker  uden  bestandig  at 
sætte  dem  Stolen  for  Døren  med  et  passende  klart 
og  afgjørende  ,, Enten — Eller";  det  dør  de  af  som 
Rotter!"  han  var  i  en  Smule  irritabelt  Humør  efter 
Kirkegangen  ...  ,,Vil  De  have  Finsen,  eller  vil  De 
ikke  have  ham?" 

Hun  laante  ham  et  næsten  indigneret  Blik. 

,,Ja,  med  det  har  De  valgt!  Resten  er  bare  Følge- 
sætningerne.  Har  De  først  Deres  gode  Samvittighed, 
fordi  De  ikke  vil  tage  ham,  saa  har  De  naturligvis 
den  samme  gode  Samvittighed  foran  alt,  hvad  deraf 
flyder.  Et  Menneske,  som  uden  Grund  plages  af  en 
ond  Samvittighed,  er  blot  Offer  for  sin  Tanketaage." 

Hun  stansede  og  saa  paa  ham,  som  hun  ikke 
rigtig  begreb  ham: 

„De  mener  da  ikke,  at  det  ikke  skulde  gjøre  mig 
ondt,  at  Moder  er  blevet  syg  og  Finsen  ulykkelig?" 

Var  det  nogengang,  det  havde  stadfæstet  sig  for 
ham,  at  Kvinder  ikke  duer  for  det  theoretiske  Ræ- 
sonnement, saa  var  det  nu;  hun  brød  sig  akkurat 
saameget  om  Syllogismer  som  om  brændte  Traade. 
Han  svarede  blot  med  et  eftergivende: 

,, Naturligvis  forstaar  jeg,  det  kan  gjøre  Dem 
hjertelig  ondt;  men  noget  egentlig  dybere  at  be- 
breide  Dem  faar  De  dog  ikke,  synes  mig"  ... 

„Da  er  det  netop  det,  jeg  har  gjort  den  hele  Tid! 

det  var  Grunden,  hvorfor  jeg  niaatte  til  Kirke  idag 
og  faa  det  af  mig." 

Det  var  en  Logik  som  bed  sig  selv  i  Halen  ... 
,,De  kunde  dog  ikke  handlet  anderledes!" 

,,Jo  jeg  kunde." 

Han  holdt  paa  ondskabsfuldt  at  udfylde:  — 
„taget  Finsen?"  men  lod  det  være  og  hun  fort- 
satte: 

...  „Jeg  kunde  vogtet  mig  for  at  give  ham  Anled- 
ning til  de  Indbildninger!  Det  er  jo  det,  jeg  altid 
maa  lægge  aabent  for  Vorherre  og  atter  bede  ham 
tilgive  mig,"  tilføiede  hun  sagtere. 

,,Det  vil  sige,  De  har  en  Tid  sværmet  grueligt 
for  hans  Præk?  og  det  har  smigret  ham,  saa  at 
han  fandt,  at  De  maatte  kunne  blive  ham  en  mage- 
løs Hustru;  det  var  at  sikkre  sig  Beundring  for  hele 
Livet"  ... 

,, Netop!"  sagde  hun  og  smilte.  Han  følte,  at  hun 
denne  Gang  vurderede  hans  Bemærkning. 

,,Nu,  og  h\or  bliver  saa  Skruplerne  af?  ...  Har 
han  malt  Dem?" 

,, Mange  Gange." 

,,oaa!     ... 

Der  opstod  en  Pause,  medens  de  gik  ved  Siden  af 
hinanden  paa  Veien,  og  hun  følte  vistnok,  at  der  laa 
en  eller  anden  Kritik  i  hans  Taushed;  hun  vendte 
sig  til  ham  og  sagde  lidt  irritabelt: 

,,Er  det  ikke  mærkeligt,  at  der  endnu  er  saa 
mange,  som  mener,  at  en  ung  Pige  ikke  har  andet 
at  gjøre  end  at  se  til  at  blive  gift?  Som  man  ikke 
kan  have  Interesse  for  et  Menneske  af  tusind  andre 
Grunde!  —  han  betroede  mig  en  Tid,  at  han  for  Al- 
vor tænkte  paa  at  blive  Maler;  det  var  en  Hemmelig- 
hed, Fader  ikke  skulde  vide  af,  og  jeg  skulde  være 
hans  Prøveklud." 

,,Det  var  da  just  ikke  Bevis  paa  Uvillie,  synes 
mig"  ... 

„Uvillie?     Skulde  jeg  have  Uvillie  mod  Arnold? 

Siden  blev  det  det  nationale  Liv  i  det  hele,  han  vilde 
skrive  om  og  tale  for;  han  vilde  leve  bare  for  Ideen 
og  aldrig  tage  Eksamen  P' 

Schrader  hørte  med  en  vis  Tilfredsstillelse,  at 
den  sidste  Sætning  lød  adskillig  spydig. 

...  „Men  De"  —  sagde  hun  som  greben  af  en 
Idé  —  „hvorfor  gaar  De  i  Kirke?  Det  skulde  De  ikke 
gjøre!" 

»»Jeg  gik  heller  ikke  i  Kirken  for  at  høre  paa.'' 

„Ja,  men  det  skulde  De  gjøre." 

„Jeg  vil  ikke  sige,  at  De  ikke  modsiger  Dem 
selv." 

„Aa,  De  forstaar  godt  Meningen!  ...  der  er  noget 
saa  selvretfærdigt  ved  Dem  I" 

,,Jeg  plager  ialfald  ikke  min  Samvittighed  ørkes- 
løst,  Frøken!" 

Hun  stansede  pludselig: 

„Der  kan  ingen  forarge  mig  som  De,  naar  De 
begynder  saadan;  jeg  mistænker  Dem  altid  for  at  De 
véd  saa  uendelig  meget  bedre,  og  jeg  fordrager  ikke 
Spot!  —  Ja  undskyld,  jeg  vil  denne  Vei  tvertover 
langs  Gjærdet  og  Ageren  der  og  saa  gjennem  alle 
Gaardene;  jeg  kommer  paa  den  Maade  en  halv  Time 
før  hjem." 

„Jeg  tænkte,  jeg  kunde  hjælpe  Dem"  ... 

,,De?"  Hun  saa  noget  forbauset  ud  ved  Tanken 
og  maalte  ham,  men  forstod  i  det  samme,  at  hun 
havde  stødt  ham. 

„Hr.  Schrader,"  —  sagde  hun  pludselig  varmt, 
,,De  har  været  næsten  som  en  Fader  for  mig  her  ved 
Badet;  og  De  maa  ikke  tænke  andet  end,  at  jeg  er 
taknemmelig!  Der  er  saa  meget,  som  jeg  havde  Lyst 
til  at  fortælle  Dem.  Næst  efter  Fader,  —  ja.  De  maa 
vide,  der  var  baade  Hjerte  og  Forstand  der!  —  har 
jeg  ikke  set  nogen,  som  jeg  kunde  tro  saadan  til  alt 
som  Dem  ...  Men,"  tilføiede  hun  leende  —  ,,til  at 
springe  Gjærder  og  Myrer  er  De  for  tung  og  for  by- 
vant  og  har  for  gode  Søndagsklæder!" 

Jonas  Ue :   Samlede  Vaexker.    III.  31 

,Jeg  skal  ikke  opholde  Dem  længere,  Frøken 
Falk!" 

,,Nu  er  De  fornærmet;  det  skulde  De  ikke  være 
paa  mig."  —  Hun  betænkte  sig  lidt  ...  „Forresten, 
vil  De  hjælpe  mig  et  Stykke  med  Grindene,  vil  jeg 
takke  Dem  ...  og  saa  er  der  en  Væder  borte  ved  den 
røde  Gaard  der  øverst.  Jeg  havde  tænkt  at  gaa  rundt 
forbi  den  oppe  paa  Stengjærdet;  men  nctar  vi  er  to, 
vover  den  sig  ikke." 

Schrader  aabnede  Grinden,  som  førte  ind  paa 
Eiendommen  ved   Siden   af  Veien. 

Man  gik  langs  Grøfter,  over  afslaaede  Marker, 
gjennem  Gaardstun.  Nogle  løse  Svin,  som  de  mødte 
i  en  trang  Fægade,  og  som  han  ellers  vilde  betragtet 
med  høist  mistænkelige  Øine,  generede  nu  aldeles 
ikke.  Ligesaa  var  der  jo  foran  en  Grind  et  Par 
Heste,  som  stod  og  viftede  med  Halerne,  saa  at  de 
maatte  passere  lige  forbi;  men  alt  dette  faldt  hende 
saa  naturligt,  at  hellerikke  han  kom  til  at  spendere 
synderlig  Tanke  paa  det  ...  ,,der  lod  til  at  være  Fred 
mellem  Mennesker  og  Dyr  den  Søndag!" 

Af  og  til  plukkede  hun  i  Hasten  en  Blomst  ved 
Siden  af  Veien,  og  hun  havde  alt  grundlagt  en  liden 
Buket,  da  de  stod  ved  Gjærdesaabningen.  Hun  pluk- 
kede en  sidste  Kornblomst  ved  Enden  af  den  endnu 
grønne  Bygager,  de  havde  passeret,  og  sagde  saa, 
idet  hun  vendte  sig  mod  ham: 

„Ja,  her  er  det;  der  gaar  den  ...  der!  Den  har 
endnu  ikke  set  os  ...  Jo,  nu  behager  den  at  tage  os  i 
Oiesyn." 

,,Aa,  jeg  tænker  nok,  den  vil  anstille  visse  Be- 
tragtninger, naar  den  ser  denne"  —  sagde  Schrader 
og  svingede  sin  fine,  lette  Rørstok. 

,,Vil  De  lade  det  være!  det  er  netop  den,  som 
tirrer  den.  Læg  den  bort  ...  her  ...  til  De  kommer 
igjen  eller  gjem  den  ialfald  ved  Siden  af  Dem,  saa 
at  den  ikke  ses.  .Nei,  jeg  skal  tage  den  ...  saa!  og 
saa  gaar  vi  tilsyneladende  fordybet  i  en  interessant 

lærd  Passiar,  som  om  vi  aldeles  ikke  mærker  den. 
Tænk  Dem  nu  ind  i  en  af  Deres  dybeste  Materier 
eller,  at  De  har  mig  til  Nar  saadan  lunt,  som  jeg 
engang  mistænkte  Dem  for,  og  se  ikke  til  Siden  ... 
kun  paa  mig!"  ... 

Hun  morede  sig  øiensynlig  over  Situationen.  Da 
de  paa  den  Maade  var  komne  midtveis  paa  Jordet, 
sagde  hun: 

„Kan  De  se  ...  nei  nei,  se  ikke!  hvor  gravitetisk 
den  staar  og  betragter  os,  om  vi  skulde  give  den 
nogen  Anledning.  Kan  De  ikke  se  med  Øienkrogen  ... 
det  kan  jeg.  Gid  De  kunde  det!"  —  sagde  hun 
utaalmodig  —  ,)Nu,  saa  se  lidt  da;  ...  men  ganske 
lidt"   ... 

„Tak  jeg  ser  Bæstet!  der  er  noget  vist  oprørende 
uforskammet  ved  en  saadan  dyrisk  Overherre,  den 
anser  sig  som  Magnat  og  uindskrænket  Despot  over 
hele  Markstykket.  Jeg  forstaar  forresten  ikke,  ai 
det  kan  være  saa  farligt;  den  har  jo  ikke  Horn." 

,, Dersom  De  vil  lade  være  at  filosofere,  indtil  vi 
er  over,  skal  De  have  Tak.  De  maa  ikke  saadan 
se  paa  den,  hører  De!" 

Han  stansede.  ,,De  véd  jo,  at  selv  den  bengalske 
Kongetiger  imponeres  af  et  Menneskes  Blik  ...  skulde 
vi  her  da  frygte  for  et  simpelt  Han-Faar?" 

„Ja  Tak!  men  vær  bare  saa  snil  at  gaa." 

Schrader  føiede  hende,  og  de  var  snart  helt 
fremme  over  paa  den  anden  Side. 

„Kan  jeg  ikke  hjælpe  Dem  lidt  her  —  over  Sten- 
gjærdet?" 

Hun  blev  imidlertid  staaende.  „Nu  tror  jeg 
virkelig.  De  gjør  rettest  i  at  følge  med  mig  allige- 
vel" —  sagde  hun  —  „tiltrods  for,  at  De  kan  blive 
vaad  over  Myren.  De  har  baaret  Dem  dumt  ad  med 
Bukken  og  ærtet  den"  ... 

,,Den  staar  jo  paa  samme  Plads!  ...  og  desuden, 
jeg  tror,  De  har  været  lidt  overdreven  nervøs  for  det 
Dyr."     Schrader  var  bleven  paastaaelig  og  ømfindt- 

lig;  han  vilde  ikke  leMie  Rum  for  den  Tanke,  at  han 
skulde  være  bange. 

...  ,,blot  De  vilde  holde  Dem  nær  Gjærdet  og  gaa 
rundt." 

,,Tak  for  Raadet!  ...  Maa  jeg  bede  om  min 
Stok''  ... 

Han  gik  ganske  rolig  den  samme  Vel  tilbage  hen- 
over Marken;  men  fandt  det  dog  rigtigst  at  indtage 
den  anbefalede  ligegyldige  Holdning.  Ikke  desto 
mindre  kunde  han  ikke  undlade  at  bemærke,  at 
Bæstet  derhenne  ikke  længere  tede  sig  paa  samme 
Maade.  Det  stod  og  stampede  med  Foii)enene  og 
saa  paa  ham.  Det  gjorde  et  Tilløb  og  stansede  ... 
nok  et  ...  og  nok  et.  Det  var  ikke  langt  borte  ... 
et  Par  af  den  Slags  Tilnærmelser,  og  Stillingen 
kunde  virkelig  blive  hyggelig!  ...  Havde  det  endda 
havt  Horn  at  gribe  i  ...  Kapløbe  med  det?  Han  maalte 
Afstanden  til  Gjærdet  og  paaskyndte  umærkelig  sin 
Gang;  men  den  næste  Tilnærmelse  lod  ham  indse,  at 
al  Tanke  om  Flugt  blot  var  den  elendigste  Chimære; 
Dyret  forstod  altfor  godt,  hvor  han  vilde  hen,  og 
passede  paa. 

Det,  som  nu  betog  Schrader  endnu  mere  end 
Frygten,  var  Harmen  over  den  nederdrægtig  pinlige 
Situation,  hvori  det  Dyr  vovede  at  holde  ham!  —  det 
var  jo  sletikke  saa  stort.  Han  løftede  pludselig  Rør- 
stokken og  gik  truende  lige  hen  imod  det.  Dyret  veg 
virkelig  ogsaa  nogle  Skridt  tilbage;  men,  o  ve!  — • 
kun  for  at  komme  i  en  styrtende  Fart  lige  imod 
ham,  saa  at  han  maatte^  bruge  al  sin  Aandsnær- 
værelse  for  at  komme  tilside. 

Og  nu  begyndte  der  en  Leg  henover  Marken:  — 
De  to  paa  Skabningens  Stige  saa  forskjellig  stillede 
Individer  en  Stund  maalende  hinanden  Øie  mod  Øie, 
derpaa  fra  Væderens  Side  en  tre  fire  Skridt  bag- 
lænds, og  saa  et  Anfald  i  ret  Linie  lige  ud  næsten 
gjennem  Luften,  medens  Schrader  hver  Gang  med 
Opbyden  af  al  sin  Opmærksomhed  undveg  til  en  al 

Siderne.  Han  beholdt  derunder  dog  den  Aandsnær- 
værelse  at  lede  Slagets  Retning  saavtdt  muligt  hen 
mod  Gjærdet. 

Det  lod  til  at  skulle  vare  en  Evighed;  ialfald 
fandt  Schrader  det,  og  han  stod  just  og  pønsede 
paa  at  klare  den  sidste  Strækning  ved  et  Løb  af  alle 
sine  Kræfter,  da  Væderen  kom  susende.  Han  modtog 
et  voldsomt  Stød,  og  snart  befandt  han  sig  siddende 
fortumlet  paa  Marken  med  den  gravitetiske  Væder 
staaende  foran  sig. 

,,Reis  Dem  ikke  —  den  stanger!"  raabte  det,  og 
lige  efter  saa  han  Ely  Falk  med  begge  Hænder  hol- 
dende Dyret  fast  i  Uldpelsen. 

,,Nu,  vi  har  faaet  Tag  i  den,  er  der  ingen  Fare; 
men  nu  maa  De  ogsaa  hjælpe  mig  at  lede  den  hen  til 
Gjærdet,  saa  vi  slipper  over;  ...  hvis  De  kan  da"  ... 

Schrader  fik  med  en  vis  hjertelig  Lyst  Tag  i  sin 
Fiendes  Pels;  han  følte,  han  kunde  baade  slagte  og 
æde  den.  Ikke  langt  fra  henne  paa  Marken  laa 
hans  Stok,  og  han  sendte  længselsfulde  Blikke  efter 
den;  —  han  vilde  dog  nødig  lade  sit  Sværd  efter  sig 
paa  Valen  .,. 

,,Tror  De"  —  sagde  han  anstrengt  —  ,,at  vi  kan 
faa  Bukken  did?"  —  han  nikkede  i  Retning  af  den 
eftertragtede  Gjenstand. 

,,Gaa  De,  jeg  skal  nok  holde  ...  forresten  var  det 
den  Stok,   som  gjorde  det  altsammen!" 

Schrader  var  øieblikkelig  tilbage,  og  da  de  efter 
en  noget  vanskelig  og  indviklet  Marsch  igjen  kom 
over  paa  den  anden  Side,  holdt  han  Bæstet,  medens 
hun  sprang  op  paa  Gjærdet.  Han  kom  da  ogsaa 
lykkelig  op  bagefter;  men  følte  sig  endel  lemster. 

,,Har  De  stødt  Dem  alvorligt?" 

,,Aa  nej  —  ikke  noget  at  tale  om  ...  Men  jeg  maa 
sandelig  takke  Dem,  Frøken  Falk,  fordi  De  bjergede 
mig  ud   af   den   grundig   latterlige    Situation!" 

„Aah,  —  den  var  ikke  bare  latterlig  ...  Forresten 


326 


maa  De   tro,   De   gjorde   Pas!     Jeg   stod   oppe   paa 
Haugen  og  saa  det  ...  og  løb  af  alle  Kræfter/' 

Nu  først  bemærkede  han,  at  hun  ikke  havde  Hat, 
og  at  det  svære  Haar  var  faldet  ned  over  Ryggen  i 
en  vældig  Flette  ... 

,, Undskyld"  —  sagde  hun  og  gjorde  nogle  Sno- 
ninger paa  det  om  Issen,  hvor  hun  igjen  befæstede 
det  med  en  Naal  ...  ,, Hatten  tænker  jeg  hænger  et- 
steds paa  et  Træ.  —  Sidder  det?" 

,, Aldeles  prægtigt!"  —  udbrød  han  varmt. 

Hun  saa  paa  ham  et  Øieblik  opmærksomt,  næ- 
sten forskrækket,  men  beroligede  sig.  „Nu  gjør  De 
ialfald  vistnok  bedst  i  at  gaa  samme  Vei  som  jeg. 
Væderen  staar  der  og  ønsker  Dem  nok  bare  over 
Gjærdet  igjen!" 

De  gik  hastigt  henover  den  småle  Vei,  hun  foran 
og  han  efter.  Hatten  laa  et  godt  Stykke  fra  paa 
Jorden  ved  en  Busk.  De  talte  ikke,  og  han  havde 
heller  ingen  Trang  dertil,  kun  en  Følelse  af  inderligt 
Behag  ved  at  følge  efter  denne  raske,  smukke,  rene« 
Pigeskikkelse,  der  viste  sig  og  igjen  svandt  mellem 
Buskene  foran  ham.  Der  var  noget  saa  rankt  og 
skjønt  ved  hendes  Liv  og  de  faste  Skuldre,  noget  saa 
smukt  klogt  og  sk j  ært  over  det  Ansigt,  som  af  og  til 
hastigt  saa  sig  om  og  søgte  Veien.  Og  hun  betænkte 
sig  sandelig  ikke  paa,  hvor  hun  skulde  springe.  Saa- 
dant  gjør  kun  Uskyldigheden.  Han  kunde  ønsket, 
at  Turen  var  vedblevet  paa  den  Maade  hele  Dagen. 
Men  snart  begyndte  Terrænet  at  blive  vanskeligere 
og  fuldt  af  Tuer,  de  nærmede  sig  Myren,  og  naar  de 
var  over,  saa  var  den  Herlighed  forbi!   ... 

Han  var  sig  fuldt  bevidst,  at  han  gik  der  med 
en  særdeles  varm  Følelse  for  hende.  Der  var  na- 
turligvis ikke  Tale  om  Kjærlighed  eller  noget  af  det, 
som  kunde  passe  foran  Antonia  Baumann!  det  var 
heller  Beundring  foran  en  harmonisk  Menneske- 
natur. Hun  fængslede  og  fortryllede  ham.  Se  blot, 
hvordan  hun  sætter  Foden  foran  sig.     Stenene  burde 

føle  sig  ærede  og  gjør  det  kanske  ogsaa.  Det  er  blot 
vi  Mennesker,  som  er  Bæster  og  ...  Badegjæster! 

Han  havde  i  denne  Tid  set  dugfriske  Morgener, 
naar  Solen  nys  er  staaet  op,  og  fundet  det  at  være 
en  Herlighed  uden  Lige;  nu  vidste  han  det,  som 
var  skjønnere,  friskere  og  høiere  —  en  ren,  naturlig 
ung  Pige! 

De  stod  nu  ved  det  afgjørende  Sted  i  Myren;  det 
var  igrunden  et  Bækkeleie,  men  bredt,  og  mulig 
havde  hun  her,  opvænnet  som  hun  var  i  Landliv, 
paaregnet  en  Overkomstmaade,  der  ikke  vel  lod  sig 
effektuere  med  en  Kavaler  ved  Siden;  thi  hun  stod 
lidt  raadløs  og  sagde  endelig: 

„Ja,  naar  nu  bare  ikke  De  havde  været  her!" 

Han  skulde  gjeme  taget  og  baaret  hende  over; 
men  hun  var  alt  ifærd  med  at  tage  sine  Forholds- 
regler. 

,,Aa,  tag  den  Træstok  der  og  kast  ud!  ...  der, 
hvor  det  er  grundt."  Hun  slap  ogsaa  over;  men 
for  Schrader  gik  det  værre,  han  gled  og  fik  begge 
Støvler  fulde  af  Vand. 

Snart  stod  de  ved  det  Sted,  hvor  Veiene  nedover 
til  Fru  Falk  og  Badestedet  delte  sig. 

,,Hvad  sagde  jeg  Dem  ikke,"  lo  hun,  idet  hun 
nikkede  til  Farvel.  „Har  jeg  ikke  hver  Gang  spaaet 
rigtig  idag,  først  det  med  Bukken  og  saa,  at  De  vilde 
blive  vaad  i  Myren?  Den  Historie  med  Væderen 
vilde  jeg  ikke  have  undværet  for  meget!" 

,,Jeg  staar  mig  just  ikke  paa  Passagen,  naar  den 
kommer  ud." 

,,Skal  vi  overlægge,  at  ingen  af  os  fortæller  den? 
den  er  jo  fristende;  men  ...  siden  det  er  Dem"  ... 

Inden  han  fik   svare,   var  hun  borte. 

Det  var  først,  da  han  gik  nedover  med  sine 
vaade  sulkende  Støvler,  at  han  kom  til  at  gjenop- 
tage  noget,  der  før  havde  ærgret  ham  ...  Hun  be- 
tragtede ham  virkelig  som  en  saadan  —  ,, Fader!"  ... 

„Hun  var  atten  Aar  og  han  otte  og  tyve  ...  og  et 
halvt  da"  ... 

Han  gik  raskt  hjemover  ... 

,,Næst  hendes  mageløse  Fader!!" Der  var 

noget  rent  ud  kreperlig  ærgerligt  i  denne  —  Galskab 
hos  hende,  som  aldrig  vilde  ud! 


Om  Aftenen  maatte  han  ned  og  forhøre  sig  om, 
hvordan  det  stod  til  med  Fru  Falk;  han  traf  Ely, 
men  vilde  ikke  opholde  hende,  han  ønskede  kun  Be- 
sked, og  den  lød  gunstig. 

Den  næste  Morgen  gik  han  igjen  forbi;  han  saa 
hende  gjennem  det  aabne  Vindu  sysle  derinde  i  en 
tækkelig  Morgenkjole,  og  da  han  stansede,  traadte 
hun  hen  og  hilsede  med  den  Underretning,  at  hendes 
Moder  nu  var  meget  bedre.  Der  behøvede  ingen 
mere  at  vaage,  og  de  havde  alle  været  Syvsovere  den 
Nat.  Han  havde  en  Følelse  næsten  af,  at  hun  havde 
ventet  ham. 

Hun  holdt  paa  at  trække  sig  ind  igjen,  da  Schra- 
der  med  et  spøgende  kort:  ,, Kommer  igjen  iaften  og 
hører  videre"  ...  ogsaa  paa  sin  Side  fortsatte  Veien. 

Om  Eftermiddagen  saa  han  til  sin  ærgerlige 
Skuffelse  Antonia  Baumann  hos  hende  paa  Trappen. 
Han  hilsede  let  muntert  og  gik  forbi,  men  modtog 
fra  Frøken  Baumann  en  Hilsen,  som  næsten  for- 
stemte ham,  saa  smuk  og  talende  venlig  den  var  ... 
ja  netop  derfor.  Hun  tænkte  da  vel  aldrig,  at  det 
var  for  hendes  Skyld,  at  han  var  gaaet  den  Vei  ned- 
over ...  der  var  ialfald  noget  pinligt  i  det  ...  skjønt 
det  var  jo  næsten  noget  saadant  han  selv  havde 
ønsket.  Blot  ikke  nu  ...  og  paa  den  Plads!  Det  var 
to  saa  for.skjellige  Forhold.  Naar  alt  kom  til  alt, 
havde  han  dog  nok  nu  vist  sig  altfor  kold  og  lige- 
gyldig mod  hende,  og  det  maatte  absolut  gjøres  godt 
igjen  paa  noget  Vis  næste  Gang  ... 

Han  stansede  og  saa  paa  sit  Uhr;  han  havde  alt 
gaaet  over  et  Kvarters  Tid  nedover. 

Nu  maa  hun  være  gaaet  ...  jeg  venter  endda 
fem  Minutter;  ...  men  hun  stod  virkelig  som  hun 
holdt  paa  at  gaa,  synes  jeg,  med  Parasollen  i  Haan- 
den  ...  jo,  nu  maa  hun  være  alene!  —  og  han  skridtede 
igjen  opefter  næsten  med  fehrilsk  Hast. 

Man  kunde  uheldigvis  ikke  se  til  Trappen  ad  den 
Vei,  førend  man  kom  lige  til  Haveporten,  og  han 
havde  alt  langsomt  sagtnet  sin  Fart  i  det  hedste 
Haab,  da  han  saa  den  befrynsede  Parasol  og  Frø- 
ken Baumann,  nu  blot  nedenfor  Trappen. 

Hun  stod,  skjønt  endnu  i  Samtale  med  Ely  Falk, 
som  hun  netop  vilde  gaa.  Han  modtog  et  Smil  saa 
fint  overrasket  ved  igjen  at  se  ham,  at  han  ikke  vel 
kunde  andet  end  stanse  og  indlade  sig  i  Samtale;  han 
havde  jo  ogsaa  noget  at  gjøre  godt  igjen  ... 

,,Gaar  De  opover.  Frøken  Baumann?"  ... 

Hun  hilsede  og  smilte  med  en  lys  Mine  tilbage 
til  Ely  Falk  og  gik  temmelig  rask  hen  til  Haveporten. 
Hun  bar  idag  igjen  en  udsøgt  Dragt  i  graa-violet 
Silke  og  en  høi  gammeldags  Bæltespænde  med  dyb- 
røde Stene!  —  det  skinnende  blanke,  ravnsorte  Haar 
faldt  med  en  særlig  Virkning  under  den  hvide  Musse- 
linshat 

„Et  Familiestykke,  Frøken  Baumann?"  —  spurgte 
han  hentydende  til  Bæltespænden. 

„Ja,  —  høit  oppe  fra  —  en  Justitsraad  von  Lan- 
denberger." 

„Altsaa  Adel?" 

„Aa  ja,  ...  paa  Mødrene  Side  ...  von  Landen- 
bergeme.  Paa  Fædrene  har  det  blot  været  Embeds- 
mænd i  tre,  fire  Slægtled.  Jeg  har  endnu  et  gam- 
melt udbleget  Akvarel  af  min  Tipoldefader;  han  var 
fra  Bremen.  Det  gjør  bestandig  et  saadant  trist 
Indtryk;  man  sagde  altid  at  jeg  lignede  ham.  Som 
Barn  stod  jeg  ofte  i  Sofaen  og  saa  paa  det  Portræt 
og  tænkte  paa  Oldefader  og  hans  Liv  mellem  Bryg- 

gerne  og  Smaaligheden  dernede.  De  lever  saadan 
fra  Slægt  til  Slægt.  Spidsborgerligheden  og  Skillings- 
kræmmeriet  sætter  sit  faste  Præg  paa  dem  gjennem 
Generationer"   ... 

For  Schraders  indre  Blik  faldt  der  uvilkaarlig  et 
Lys  over  hendes  smukke  regelmæssige  Ansigt,  — 
hun  maatte  ligne  sin  Oldefader  mellem  Bryggerne. 
Det  var  intet  varmt  sydligt,  der  gjemte  en  Fylde 
af  Liv  og  Sol.  Det  var  et  koldt  nordeuropæisk,  hvis 
regelrette  Skjønhed  var  fremskabt  af  soUøse,  snevre, 
regelmæssige  Forholde;  —  et  Forstandsansigt,  der 
først  og  fremst  forstod  Virkeligheden  —  og  frygtede 
den!  hvori  Illusionen  og  Poesien  kun  tilhørte  Ro- 
manens Verden Sæbebobler,  der  blot  kan  blæses 

af  velstaaende  Folk!  Imod  disse  karakteristisk  ud- 
prægede er  vort  Lands  kun  halvfærdige  Bondean- 
sigter med  Poesien  og  Troen  endnu  i  sig  ...  som  Ely 
Falks  for  Eksempel! 

...  ,,0g  Deres  Navn  ...  Schrader?" 

,,Aa,  —  det  skal  nok  være  Skardet.  En  af  mine 
Forfædre,  der  blev  Embedsmand,  nobiliserede  det 
efter  en  Velgjører.     Det  blev  Familiens  Opsving!" 

Hun  lo. 

Medens  disse  to  saaledes  vandrede  opover  mod 
Badestedet,  stod  Ely  Falk  igjen  ved  Trappens  Ræk- 
værk ... 

Der  var  et  smerteligt  Drag  i  hendes  Mine.  An- 
tonia Baumann  havde  i  dag  kommet  til  at  lede  Talen 
hen  paa  Schrader,  og  det  var  med  en  livlig  Glæde 
hun  var  gaaet  ind  derpaa;  de  var  komne  i  saadant 
Humør  derude  paa  Trappen  begge  to.  Uagtet  An- 
tonia med  en  vis  Interesse  nævnte,  at  hun  havde  hilst 
paa  ham  paa  Kirkegaarden,  fortaug  Ely  dog  sin 
egen  Spadseretur  bagefter  med  ham  —  hun  havde 
jo  ogsaa  givet  sit  Løfte  om  Taushed.  Da  han  midt 
under  Samtalen  —  aldeles  ikke  uventet  —  kom  spad- 
serende forbi  Haveporten,  var  det  med  en  vis  Glæde, 
at  hendes  Blik  hilste  ham,  og  hun  anede  næsten  og- 

saa,  at  han  vilde  gaa  forbi,  fordi  Antonia  stod  der 
hos  hende;  —  han  gjorde  det  ogsaa.  Men  den  lidt 
rødmende  Hilsen,  det  hemmelighedsfulde  glade  Smil, 
som  hendes  Veninde  i  det  samme  sendte  ham,  og 
som  han  besvarede  saa  udsøgt  venligt,  næsten  uden 
engang  at  se  paa  hende,  som  dog  stod  der  lige  ved, 
—  det  gik  som  et  pludseligt  Stik  igjennem  hende, 
og  hun  følte  en  kold,  klam  Skuffelse,  som  hun  ikke 
i  Øieblikket  kunde  gjøre  sig  Rede  for,  men  som  blev 
hende  klar  nok,  medens  Antonia  i  lysende  Humør 
fortsatte  Samtalen.  Det  var  jo  hende,  han  havde 
sværmet  for,  som  hun  selv  havde  fundet,  passede  saa 
godt  for  ham  sidst  den  Aften  paa  Ballet.  — 

Og  hun  havde  —  hun  saa  med  ét  ned  i  en  svim- 
lende Afgrund  —  været  paa  Vei  til  for  Alvor  at  for- 
elske sig  i  ham! 

Antonia  blev  staaende  der  saa  fortærende  kjed- 
sommeligt  længe  og  vilde  ikke  gaa,  ...  blot  snakke!  ... 
Aah,  —  nu  begreb  hun  det;  —  hun  ventede  blot 
paa,  at  han  skulde  komme  tilbage  igjen  den  samme 
Vei! 

„Kan  Du  forstaa,"  lød  det  imedens  fra  Antonia  — 
,,at  en  saadan  Mand,  saadan  en  virkelig  af  Naturen 
anlagt  Herre!  for  det  er  han,  —  kan  nøie  sig  med 
blot  at  være  Kopist?  ...  Der  er  noget  saa  nobelt  do- 
vent ved  ham;  han  gider  bare  ikke  være  mere  ... 
Men  vent;  faar  han  blot  et  Maal"  ... 

Ganske  rigtig!  —  han  kom  igjen  og  stansede! 
Antonia  gav  sig  knap  Tid  til  at  hilse  Farvel,  før 
hun  denne  Gang  mod  al  sin  Sædvane  noksaa  skynd- 
somt stod  henne  i  Haveporten  hos  ham.  Det  var 
et  Stevnemøde  mellem  dem,  hvori  hun  havde  gjort 
Tjeneste. 

Hun  pressede  Fingrene  mod  Brystet  med  en  bitter 
Mine,  idet  hun  gik  ind. 

Oppe  paa  sit  Kammer  stod  hun  igjen  en  Stund 
uden  at  røre  sig.  Afsløringen  af  hendes  indre  og 
Skuffelsen  havde  været  for  pludselig  og  voldsom,  til 

at  der  endnu  skulde  være  Spor  af  Ligevægt;  —  det 
kunde  for  Øieblikket  kun  presses  tilbage  ... 

,, Formodentlig  Straf  for,  hvad  jeg  har  tilføiet 
Finsen!"  —  hviskede  hun  —  „Gid  det  var!"  —  Hun 
begrov  Ansigtet  i  Hænderne  og  hulkede. 


X. 

Det  havde  glippet  for  Schrader  den  Dag,  og  han 
tænkte  egentlig  ikke  paa  andet  end,  hvorledes  han 
passende  kunde  komme  til  at  tale  med  hende  den 
næste.  Han  havde  en  Avis,  som  ikke  blev  holdt 
der  ved  Badet;  det  var  dog  muligt,  at  den  kunde  ad- 
sprede Fru  Falk,  og  han  tog  den  med  sig  paa  Mor- 
genturen. 

Det  varede  denne  Gang  temmelig  længe,  før  hun 
viste   sig. 

,, Bedre  fremdeles?" 

„Ja  Tak!" 

Han  studsede;  hun  saa  kold  og  forandret  ud  og 
lod  til  straks  at  ville  gjøre  Ende  paa  Samtalen. 

„Jeg  tænkte,  denne  Avis  mulig  kunde  være  i\\ 
Adspredelse  for  Deres  Moder,  om  De  vilde  læse  et  og 
andet  for  hende?" 

,,Tak,  ...  mange  Tak,  Hr.  Schrader!  Moder  vil 
være  Dem  taknemmelig  for  al  Deres  Opmærksom- 
hed mod  os  ...  og  ligesaa  jeg  ...  véd  De  nok." 

„Den  kommer  daglig,  og,  vil  De,  skal  De  faa 
den   saadan  ned   hver   Morgen?" 

Hun  stod  atter  med  Hovedet  i  Solen,  saa  Haaret 
saa  ud  som  Guld.  Han  vidste  jo,  hun  gjorde  ikke 
synderlig  Om.stændigheder  med  det,  men  blot  vred 
det  i  en  Knude. 

Hun  syntes  i  Beraad  med,  hvad  hun  skulde  svare. 
Endelig  sagde  hun: 

„Tak! men  kunde  jeg  ikke  faa  Lov  til  at 

hente  den  oppe  paa  Kontoret,  naar  jeg  gaar  ned 
efter  Aftensbordet?  ...  blot  De  saa  vil  huske  forud  at 
lægge  den  der  ..." 

Han  hilsede;  men  vendte  sig  igjen:  „Avisen  skal 
De  finde  punktlig  hver  Aften  paa  Kontoret,  —  om 
De  skjøtter  om  det!"  ... 

Han  var  høist  utilfreds;  han  havde  Følelsen  af, 
at  hun  havde  svaret  undgaaende;  —  han  havde  kan- 
ske været  noget  ofte  dernede  ... 

Hans  Mine  var  alt  andet  end  lys  og  oplivet, 
da  han  kom  op  paa  Plænen,  og  Frøken  Baumann 
venligt  bøiede  sig  ud  over  Balkonen  og  raabte  ham 
op  for  at  skille  en  Disput  deroppe.  Han  var  op- 
lagt til  Kritik,  og  det  faldt  ham  i  Øret,  at  hendes 
Stemme  havde  noget  metalagtigt  skingrende,  ikke 
rigtig  ungt  ved  sig.  „Hun  er  da  ogsaa  saa  forsigtig, 
at  hun  aldrig  ler  høit  ...  som  Ely  Falk"  var  de  uær- 
bødige, temmelig  nærgaaende  Bemærkninger,  der  gik 
gjennem  hans  Hoved,  medens  han  steg  op  af 
Trappen. 

Om  Eftermiddagen  undgik  Ely  Falk  ham  nede 
ved  Veien,  derom  var  ingen  Tvil.  Han  lagde  Avisen 
ind  paa  Kontoret!  han  skulde  ikke  genere,  det  var 
ikke  hans  Sag  at  være  paatrængende! 

Den  næste  Dag  indfandt  hun  sig  til  Middagen 
igjen,  men  forskansede  sig  med  Ida  Råven  og  de 
andre  Veninder,  som  ikke  havde  set  hende  paa  længe. 
Hun  hilsede  jo  venligt  paa  ham  derhenne  fra  sin 
Plads  ved  Bordet  ...  endogsaa  to  Gange,  da  han 
den  første  havde  ladet,  som  han  ikke  saa  det;  men 
Meningen  var  god  nok  at  forstaa.  Han  havde  ge- 
neret ...  bryd  hende!  ... 

Ulykken  var  bare,   at  det  var  blevet  saa  uhyre 

tomt   og   kjedeligt   overalt,    hvor   hun    ikke   var;   — 

han  havde  nu  paa  en  Maade  vænnet  sig  til  at  høre 

hende  tale  ...  saa  oprigtig  og  ligefrem! 

^    Han  havde  for  Øieblikket  en  Trang  til  det,  som 

han  vilde  ønske,  han  var  vel  over;  thi  den  pinte 
ham,  —  han  gik  jo  ordentlig  og  længtede  efter 
hende   ... 

Efter  hvad  Berle  fortalte  under  en  Drøftelse  i 
en  Damekreds  af  hans  og  Frøken  Baumanns  For- 
hold, der  i  de  sidste  Dage  var  kommet  paa  Tapetet, 
havde  han  været  adskillig  ry  og  uhyggelig  oppe  paa 
Balkonen. 

Det  var  ogsaa  under  Følelsen  af,  at  han  virkelig 
havde  begyndt  at  sætte  Pigger  og  Ug  ud  til  alle 
Sider,  at  han  trak  sig  tilbage:  —  ,,Høist  dumt  at  give 
sig  til  at  omgaas  Folk  og  være  behagelig,  naar  man 
er  i  Hundehumør!" 

Efter  det  Princip  havde  han  en  Aften  fore- 
trukket en  Spasertur.  fremfor  at  opholde  sig  paa 
Balkonen,  og  det  var  først  ved  den  Tid,  da  de  andre 
gik  ud,  at  han  satte  sig  der  alene  i  Hjørnet  med  den 
myge  Rørstok  halvt  snoet  om  Foden  og  saa  udover 
den  smukke  Dæmring,  Skoven  og  Søen.  Han  følte 
sig  mod  Sædvane  lidt  blød  og  sentimental,  i  ual- 
mindelig Samstenming  med  Naturen;  ...  den  blanke 
Stribe  derude  over  Træerne  havde  noget  ved  sig, 
som  man  kunde  sidde  og  drømme  hen  ved,  noget  vist 
vemodigt  ... 

Han  havde  siddet  saadan  en  Stund,  da  Antonia 
Baumann  traadte  ud  paa  Balkonen;  hun  blev  staa- 
ende  og  se  udover  med  den  ene  Haand  støttet  paa 
Gelænderet.  Han  vidste,  at  det  var  hendes  Yndlings- 
udsigt. 

,,Ikke  sandt  en  smuk  Aften!"  —  bemærkede  han. 

Hun  vendte  sig  overrasket  om;  hun  havde  aaben- 
bai-t  ikke  set  ham  før  nu;  ...  og  den  bløde  Tone,  hvori 
Bemærkningen  var  gjort,  foranledigede  hende  til  at 
se  nok  engang  hen  paa  ham. 

,, Naturen  er  det  eneste,  som  ikke  skuffer  os,"  — 
svarede  hun  lidt  bittert. 

,, Skufler  nogen  mig,  saa  er  det  mig  selv  som  er 
dum!  og  ingen  anden,  jeg  har  at  bebreide  det;  ...  man 

skal  ikke  fæste  sig  ved  en  forgjængelig  Gjenstand/' 

„Jeg  maa  beundre  en  saadan  Visdom!'' 

,,Alt  det,  man  har  fæstet  sig  ved  —  Erindrin- 
gerne kommer  ellers  til  at  hænge  ved  én  som  Halen 
paa  en  Papirdrage  eller  som  alle  Fotografier^  man 
tager  med .  og  gjemmer  i  Skufferne  og  aldrig  kan 
blive  kvit!" 

„Saa,  De  er  hævet  over  den  Svaghed  at  maatte 
styrke  Hukommelsen  paa  den  Maade?  Jeg  for  min 
Part  tror,  at  her  blir  lidet  at  leve  paa,  tager  man 
Erindringen  bort  fra  Livet,  selv  om  den  kan  have  sin 
Bitterhed.  Ogsaa  denne  Tid  her  ved  Badet  har  for 
mig  Minder,  som  jeg  gjerne  vilde  holde  paa." 

„Og  fotografere  ...  hvad?"  —  Schrader  følte  med 
Ærgrelse,  at  han  ved  sine  irritable  Yttringer  havde 
forskjertset  Anledningen  til  at  faa  hendes  smukke 
Portræt  og  blev  noget  forceret 

,,Aa  ja,"  —  indvendte  hun.  „Hvorfor  ikke?  ... 
Jeg  foretrækker,  om  det  skal  være,  endog  at  lide  ved 
Mindet  ...  Aftener  som  denne"  ... 

...  „er  til  at  nyde!  Det  g j ælder  blot  ikke  at 
hengive  sig  saa  langt  ind  i  Skjønheden,  at  man  faar 
sit  Sind  for  stærkt  fanget  i  det.  Paa  den  Maade 
skilles  man  fra  en  skjøn  Aften  eller,  om  De  vil,  en 
skjøn,  sympathetisk  Kvinde  som  fri  Mand  med  et 
Tak  i  Hjertet  for  Samværet  istedetfor  Skuffelse  og 
Tab." 

Han  stod  ved  Siden  af  hende,  og  hun  hølede 
sig  pludselig  imod  ham.  Det  stramme  Ansigt  med 
de  luende  Øine  bar  et  lidenskabeligt  Præg  af  Bitter- 
hed; men  hun  yttrede  samtidig  meget  fint  med  let 
Haan: 

og  har  ingen  Lidelse   af  Mindet?     De   har 

Ret,  det  er  en  Filosofi,  man  staar  sig  paa;  jeg  kan 
kun  lykønske  Dem  med  den!  ...  Hvad  mig  angaar, 
saa  forsikkrer  jeg  Dem,  at  jeg  altid  vil  komme  til  at 
erindre  Deres  interessante  Konversation  og"  —  sagde 
hun,  som  hun  trak  den  ene  Hanske  paa,  idet  hun 

gik  —  ,,jeg  vil  more  mig  den  Dag,  jeg  ser,  hvorledes 
De  med  alle  Deres  ophøiede  Theorier  dog  tilshit  blir 
hængende  i  et  —  noksaa  hverdagsligt  Net!  ..." 

Hvad  var  det?  —  hun  sagde  det  med  et  næsten 
spottende  Smil.     Hvad  mente  hun?  ... 

,,Hm!  —  dette  var  nok  saa  ganske  uforvarende 
noget  jevngodt  med  en  opgjort  Affære.  Ja  ja  ...  det 
bedste  er  bedst!  —  jeg  var  jo  ogsaa  grundig  kjed  af 
det.  Imorgen  skal  vi  være  saa  udsøgt  venlige  og 
naturlige  mod  hinanden'*  ... 


Den  følgende  Formiddag  var  hans  væsentligste 
Beskjæftigelse  at  grunde  over  Frøken  Falks  Hat, 
som  laa  efter  hende  paa  en  af  Bænkene  nede  ved 
Skovveien;  hun  havde  altsaa  siddet  der  ... 

Skulde  han  bringe  hende  den?  Han  besluttede 
at  lade  den  ligge,  men  sad  imidlertid  og  saa  paa  den, 
tog  den  derpaa  i  Haanden  ...  Det  var  sikkert  den 
Straahat,  hun  havde  havt  paa  første  Gang,  han  saa 
hende,  —  den  Nat  i  Lysthuset  i  Lemckes  Have. 

Han  huskede  nu  saa  klart,  hvordan  hun  da 
saa  ud,  undrede  sig  blot  over,  at  han  ikke  øie- 
blikkelig  havde  gjenkjendt  hende  den  næste  Morgen. 
...  Og,  han  havde  endog  taget  feil  af  hende  og  An- 
tonia Baumann!  Der  sad  en  vissen  Blomst  i  Hatte- 
baandet  ... 

,,Jo  ...  det  er  min  Hat!  Jeg  har  slet  ikke  glemt 
den"  —  lo  hun  —  ,,blot  lagt  den  efter  mig."  Hun 
stod  lige  foran  ham  med  endel  Markblomster  i  Hæn- 
derne. Hun  var  blevet  meget  rød,  og  der  var  noget 
ubestemt  og  forlegent  ved  hendes  Væsen,  der  nok- 
som modsagde  den  unbefangne  Manér,  hvormed  hun 
optraadte.  Schrader  følte  godt,  at  hun  havde  ond 
Samvittighed  for  sin   Færd   imod   ham.     Hun   blev 

siaaende  et  Stykke  fra  og  rakte  ikke  engang  Haan- 
den  ud. 

„Vær  saa  god,  Frøken  Falk,  her  er  Deres  Hat  ... 
ganske  ubeskadiget!  Jeg  sad  just  og  grublede  paa, 
hvorledes  jeg  skulde  faa  den  praktiseret  ned  til  Dem 
uden  at  være  med  selv." 

,,Tak!  ...  uden  at  være  med  selv?  Hvad  mener 
De  med  det?" 

,,Blot  at  jeg  nødig  vil  besvære  Dem." 

„Det  skulde  gjøre  mig  ondt,  om  jeg  havde  givet 
Dem  Aarsag  til  at  mene  det  ..." 

„Jeg  har  dog  ikke  talt  med  Dem  nu  paa  tre  fire 
Dage  mindst  ...  og  snart  slutter  Badetiden." 

„De  véd,  jeg  vil  altid  føle  baade  Taknemmelig- 
hed og  Venskab  for  Dem,  Hr.  Schrader  ..." 

„Nu  ja,  naar  De  gjør  det,  saa  kunde  De  gjeme 
unde  mig  de  faa  Stunder,  jeg  kan  have  igjen  at  tale 
med  Dem  her!" 

Hun  stod  med  Hatten  i  Haanden  og  saa  paa 
ham,  men  satte  sig  ikke,  som  han  havde  ventet,  ned 
paa  Bænken  for  at  ordne  Blomsterne  og  samtale. 

„Jeg  har  egentlig  Hast,  Moder  venter!"  svarede 
hun  med  et  Forsøg  i  flygtig  Munterhed.  —  „Man 
taler  om  en  Landtur.     De  er  vel  med?" 

En  af  hendes  mange  Blomster  hang  faldefærdig 
ned  fra  Skjærmen  af  Hatten,  som  hun  holdt  som  et 
Fad  i  Armen;  det  var  en  ,, Maria  Guldsko". 

Han  tog  den:  — 

„Til  en  Erindring  ..."  sagde  han  og  lagde  den 
ind  i  sin  Lommebog  ...  ,,her  blir  den  presset  til  Minde 
med  engang!" 

Hun  vaklede  lidt,  og  der  gik  en  Farve  skiftning 
over  hendes  Ansigt,  men  sagde  derpaa  alvorligt: 

„Tak  ...  men  giv  mig  den  igjen!" 

,,  Igjen!  —  hvorfor?" 

Hun  søgte  øiensynlig  efter  Grunden,  men  holdt 
derunder  fremdeles  med  Bestemthed  Haanden  ud. 

Jonas  Lie :   Samlede  Vanker.    HL  ^ 

—  „Fordi  det  virkelig  vilde  forstyrre  Indtrykket, 
—  min  Erindring  om  Dem.  Jeg  kan  ikke  tænke  mig 
en  Mand  som  Dem  med  Albumer,  Minder  og  saadant 
noget  —  Nips!" 

,,Værsaagod!"  —  han  udleverede  Blomsten;  — 
,,Er  et  Fotografi  ogsaa  Nips?" 

„Jeg  har  et  af  mig  og  Moder;  hvis  De  vil 
konmie  ned  til  os  en  Dag,  saa  kan  De  faa  det,  og 
hun  ...  jeg  mener  vi  begge,  vil  sætte  megen  Pris 
paa  at  faa  Deres  igjen  engang.  —  —  Jeg  haaber 
De  ikke  glemmer  det!"  sagde  hun  og  hilsede  meget 
venligt,  da  han  gik  ... 

...  ,,Et  Fotografi  af  hende!  ...  Jeg  er  vis  paa,  at 
det  er  et  rent  Uglebillede;  —  hun  er  netop  ikke  for 
Fotografi.  Man  maa  se  hende  leve  og  røre  sig,  høre 
hende  tale  ...  opfange  Blikket  ...  Udtrykket,  hele 
Ynden  ved  hende!  ...  Fo...to...grafi!  Huf!"  —  Han 
reiste  sig. 

Hvad  han  grublede  paa  Resten  af  Dagen  var, 
naar  han  vel  passende  kunde  gaa  ned  og  hente 
Fotografiet?  Af  sig  selv  havde  han  rigtignok  et;  men 
det  var  nederdrægtig  stygt.  Han  vilde  dog  prøve  paa 
at  sende  et  andet  fra  Hovedstaden,  om  det  lykkedes 
at  faa  noget  bedre;  han  saa  virkelig  her  altformeget 
ud  som  en  saadan  ,,Papa". 

Af  en  eller  anden  Grund  havde  han  den  næste 
Eftermiddag  ingen  Avis  faaet,  og  han  fandt  at  burde 
underrette  hende  om  dette,  for  at  hun  ikke  skulde 
bemøie  sig  forgjæves  hen  paa  Kontoret  om  Aftenen 
eller  endog  tillægge  ham  en  Skjødesløshed. 

Hun  sad  alene  i  Haven  nedenfor  den  lille  Trappe 
og  syede  ved  et  lidet  Bord.  Da  han  kom,  lagde  han 
Mærke  til,  at  hun  saa  meget  alvorlig  ud,  og  hendes 
Hilsen  var  ogsaa  meget  stiv  og  kold. 

,,Jeg  vilde  blot  sige  Dem,  at  der  ingen  Avis  er 
kommet  id  ag,  for  at  De  ikke  skal  gaa  forgjæves." 

„De  er  altfor  artig,  Hr.  Schrader!  ...  og  skulde 
ikke  gjøre  Dem  al  den  Uleilighed  —  for  vor  Skyldl 

Nu  er  Moder  saa  frisk,  at  hun  ikke  længere  behøver 
Aviser,  saa  ...  vi  har  kun  at  sige  Dem  vor  Tak  for 
de,  vi  har  faaet!  Det  er  sandt,  medens  jeg  erindrer 
det,  vi  har  lagt  sammen  alle  Numrene  for  at  sende 
dem  op  til  Dem." 

„Aa  —  behøves  ikke.     De  gamle  Aviser!" 

„Jeg  bringer  dem  med  mig  næste  Gang  op  paa 
Kontoret." 

„Nu,  siden  de  endelig  skal  bririges  saa  nøiagtigt, 
saa  tager  jeg  dem  med  mig  nu  med  det  samme." 

Hun  gik  ind  og  kom  et  Øieblik  efter  tilbage  med 
en  Pakke  i  Haanden. 

,,Værsaagod!  men  jeg  havde  ellers  tænkt  at 
bringe  dem  op."  Hun  satte  sig  ikke,  men  blev  staa- 
ende,  næsten  som  hun  forudsatte,  at  han  straks  vilde 
gaa  igjen. 

Aviserne  var  høist  sirligt  pakkede  ind  med  en  i 
fire  lagt  Snor  om,  og  han  fandt  nu  at  burde  minde 
hende  om  det  belovede  Fotografi. 

Der  Skjød  en  Rødme  op  i  hendes  Ansigt;  det 
kunde  næsten  give  Anledning  til  at  tro,  at  hun  var 
harm  ... 

,, Desværre,  Hr.  Schrader!"  —  yttrede  hun  med 
et  let  Skuldertræk;  og  han  kom  siden  til  at  tænke 
paa,  hvor  usigelig  meget  der  kan  ligge  i  et  saadant 
Skuldertræk  af  en  Kvinde  —  ,,det  viser  sig  nu,  at 
vi  ikke  har  flere  igjen  ...  og  vi  faer  heller  ikke  saa 
snart!"  Hun  syntes  oprørt  og  aandede  i  undertrykt 
Bevægelse. 

Istedetfor  med  det  belovede  Fotografi  stod  han 
der  med  —  en  Pakke  gamle  Aviser  i  Haanden,  som 
man  ovenikjøbet  paa  en  fin  Maade  betydede  ham 
havde  været  bare  til  Besvær!  Han  havde  Følelsen 
af,  at  han  undergik  en  Behandling,  der  baade  i  figur- 
lig og  bogstavelig  Forstand  var  paa  graat  Papir,  og 
hans  mørke  Øine  lyste  af  alt  andet  end  Blidhedens 
fromme  Ild,  da  han  tog  til  Hatten  og  noget  kort  og 
stærkt  yttrede: 

,,Altsaa,  saavidt  jeg  forstaar  Dem  ...  lægger  jeg 
herefter  ingen  flere  Aviser  ind  paa  Kontoret!"  Hendes 
Gjenhilsen  sagde,  at  han  forstod  hende  aldeles 
rigtig. 

...  Men  hvorfor?  ...  men  hvorfor?  ...  Var  han  da 
saadant  et  sort,  stygt,  stinkende  Trold,  at  Kvinder 
ikke  taalte  ham!  Han  smilte  haanligt  Frøken  Bau- 
mann mente  ikke  det!  Ely  Falk  havde  rent  ud  faaet 
en  Antipathi  mod  ham  ...  eller  hvad  kunde  der  være 
iveien?  Der  gik  absolut  noget  af  hende!  Havde  der 
passeret  noget  den  Søndag,  han  fulgte  hende?  det 
skrev  sig  fra  den  Dag. 

Og  saa  netop  med  hende!  —  Han  kylede  Avis- 
pakken fra  sig.  Hun  var  blevet  en  Gaade,  —  en 
total  Gaade  for  ham  paa  det  sidste,  en  Gaade,  som 
han  kunde  gruble  sig  fordærvet  over!  Hvad  kunde 
det  dog  være? 


XI. 

,,Nei  Tak!  ...  Ne...i  Tak!  ...  Aa  nei!  heller  ikke 
Smørret.  Det  var  Saltet  jeg  bad  om!  ...  jeg  tager  det 
selv."  ... 

,,Jeg  beder  Dem  virkelig  undskylde,  Frøken  Fa- 
sting, jeg  hørte  ikke."  ... 

„Det  lader  virkelig  til  det!"  —  Det  var  ved  Fro- 
kostbordet, og  Schraders  Neglige ance  havde  sat  Frø- 
ken Fastings  Nervøsitet  paa  haarde  Prøver;  haa  sad 
der  den  hele  Tid  som  hen  i  en  Ørske  ...  Nu  tog  han 
Melkemuggen  lige  for  Næsen  paa  hende  og  sad  endda 
og  holdt  paa  den  og  skjænkede  i  saa  langsomt,  som 
om  han  vilde  tælle  hver  Draabe. 

,, Undskyld,  —  De  har  vist  ikke  sovet  inat>  De 
er  jo  aldeles  hen  i  ...  De  er  saa  distrait!" 

„Saa?  ...  Aa  jeg  beder  ...  Vær  saa  god,  Frøken 
Fasting!" 

„Tak!''  sagde  hun  og  skjænkede  i.  „De  ser  ud, 
som  der  er  gaaet  noget  istykker!" 

Schrader  lo;  men  der  maatte  være  noget  i  hans 
Latter,  som  forargede  hende;  thi  med  et  Blik,  der  var 
forstaaeligt  nok,  hen  til  Frøken  Baumanns  Plads, 
sagde  hun  hidsigt: 

„Aa,  altklug  og  sentimental!  det  har  hun  været 
fra  Ungdommen  af!  ...  naar  hun  dør,  vil  hun  drømme 
om  store  Speile,  som  hun  ser  sig  i,  naar  hun  gaar 
forbi,  glimrende  Sale,  høi  Kur  og  saadant  noget! 
Hvor  mange  Badesæsoner  mener  De  ikke  hun  alt  har 
gjort  igjennem!" 

Hos  Schrader  saa  hun  blot  den  samme  tirrende, 
halv  lystige  Mine. 

...  ,,før  hun  kom  hid  og  begyndte  med  Revol- 
veren?" fortsatte  hun  irriteret. 

„De  mener,  at  hun  er  baade  et  Forretnings-  og 
Maaneskinsmenneske?"  Hans  Ord  lød  næsten  som 
Spot 

,,Jeg  mener,  at  hun  med  den  Revolver  alt  har 
blæst  Hjernen  ud  paa  to  Mennesker  her  ved  Badet; 
ja  den  ene  havde  da  ingen  Hjerne  før  heller."  ... 

„De  indrømmer  dog,  at  hun  har  holdt  sig  godt?" 

Hun  svarede  kun  med  et  forarget  Lyn  af  de  graa 
Øine;  hun  var  hed  helt  op  til  Ørene. 

...  „og  at  hun  vilde  være  en  Pryd  for  et  Hus 
hvad?  —  De  kan  ikke  nægte,  at  der  er  noget  disting- 
veret nobelt  over  hendes  Optræden;  hun  glemmer  sig 
aldrig  et  Øieblik  ..." 

Hun  saa  studsende  paa  ham,  som  hun  ikke  rigtig 
vidste,  hvordan  hun  skulde  optage  det,  men  vendte 
sig  derpaa  fra  ham  med  et  affeiende: 

„Det  skulde  gjøre  mig  ondt,  om  De  ogsaa  skulde 
fortabe  Dem  i  den  almindelige  Formørkelse  her  ved 
Badet    De  holdt  Dem  en  Tid  saa  brav!" 

Hun  vendte  sig  brat  om  til  ham  igjen: 

„Jeg  har  havt  en  vis  Tro  til  Deres  ...  Smag." 

„Ja,"  sagde  han  leende;  han  var  i  Lune  til  at 

tirre  hende  i  Flint,  ,,De  har  jo  været  saa  omhygge- 
liS>  &t  give  mig  Pegepinder  i  en  ganske  anden  Ret- 
ning" ... 

„Jeg?  ...  Jeg?"  —  hun  holdt  paa  at  fare  op  af 
Stolen.  —  „Naar  har  jeg"  ... 

,,Aa  kjære  Frøken  Fasting!  Det  er  jo  saa  lige- 
gyldigt —  foran  en  saadan  decideret  Hund  af  en 
Pebersvend  som  jeg"  ... 

Hun  satte  sig  ned  igjen. 

„Jeg  saa  heller  det!  Men,"  —  tilføiede  hun,  idet 
Harmen  igjen  tog  hende  —  „Det  er  min  bestemte  Me- 
ning, at  De  er  som  et  Barn  med  al  Deres  Klogskab, 
at  De  ikke  kj  ender  det  allermindste  til  Dem  selv. 
Det  var  bare  det,  jeg  vilde  sige,  og  kalder  De  det  en 
Pegepind,  saa  værsaagod!"     Nu  gik  hun  for  Alvor. 

,,Jeg  kjender  ikke. det  allerringeste  til  mig  selv! 
...  jeg  skal  naturligvis  være  forelsket  i  Frøken  Bau- 
mann med  Vold  og  Magt." 

I  det  samme  kom  Frøken  Falk  ind  til  Frokosten. 
Det  uventede  Syn  af  hende  gik  helt  igjennem  ham; 
han  følte,  at  han  ikke  var  istand  til  at  sidde  der  som 
ligegyldig  eller  halv  ligegyldig  Tilskuer  foran  hende, 
og  skyndte  sig  ud  med  en  hurtig,  kort  Hilsen,  idet 
han  gik  forbi.  Han  var  ganske  oprørt  ...  han  maatte 
dog  være  forfærdelig  nervøs! 


Schrader  sad  forgjemt  henne  i  Hjørnesofaen  i 
Salonen  ved  Døren  med  en  Avis  foran  sig  og  hørte, 
hvordan  man  gik  ind  og  ud  og  var  urolig,  fordi 
Barometret  begyndte  at  synke  og  Veiret  truede  med 
at  forandre  sig.  Der  passiaredes  bare  om  Vindret- 
ningen og  Skyer.  Jo,  der  var  ganske  rigtig  Tale  om 
Landtur  den  Dag,  —  den  saa  længe  omtalte  og  ud- 
satte til  Storhøiden. 


Sfå 


Listen  gik  rundt  og  den  kom  ogsaa  til  ham. 

„Jeg  gaar  ikke  med,  Hr.  Berle!  jeg  tror  paa  Regn. 
Saa  langt  ud  i  August  og  efter  alt  det  tørre  varme 
Veir  er  intet  rimeligere  end  nogle  Dages  rigtig  Skyl- 
regn, synes  jeg;  ...  og  de  deri"  —  han  hølede  sig 
en  Smule  og  keg  ud  af  Døren  efter  de  formodede 
Skyer,  „er  vistnok  i  Anmarsch  med  fulde  Brand- 
spande." 

„Jeg  forsikkrer  Dem,  Hr.  Schraderl  der  er  ikke 
den  ringeste  Udsigt  til  Regn  endnu.  Jeg  véd  be- 
stemt, at  ikke  en  eneste  af  Damerne  klæder  sig  der- 
efter ...  ikke  engang  Entoutcas.  Remmer  kjører  og- 
saa Baumanns  op  til  Husmandspladsen  uden  Ka- 
lesche  paa  Vognen." 

,,Jeg  holder  jnig  til  Barometret!" 

nOg  jeg  synes  netop, .  man  har  Følelsen  af,  at 
Luften  er  saa  særdeles  let  og  frisk  at  aande  i  idag. 
Kjend  blot  paa  denne  lille  Buket,  hvor  den  dufter. 
Ah!"  ...  Han  holdt  den  op  imod  ham  med  sin  med 
en  rød  Signetring  prydede  Haand. 

Schrader  afværgede  Tilbudet.  ,,Gaar  aldrig  Land- 
tur mod  Barometret,  Hr.  Berle!" 

,,Men  hvad  skal  jeg  sige  for  Eksempel  til  Fru 
Lindkjær  og  ...  og  Frøken  Baumann?  man  har  saa 
vist  gjort  Regning  paa  Dem!" 

,, Barometret!  tror  De  ikke  paa  det?  Sig,  at  jeg 
er  veirsyg,  om  De  vil,  og  at  jeg  ønsker  dem  alle  en 
hyggelig  Tur.     Blir  Frøken  Fasting  med?" 

,,Nei  ...  hun  vil  ikke  igjen." 

,,Hun  og  jeg  danner  Regnveirspartiet  og  blir 
hjemme.  Aa  bi  lidt,  Hr.  Berle.  Raad  dem  endelig 
fra  mig  til  at  tage  Paraplyer  med!" 

Saasnart  Berle  var  borte,  reiste  han  sig  og  stak 
for  Alvor  Hovedet  ud.  Der  var  intet  at .  sige  paa 
Veiret  —  ikke  saameget  som  en  Sky  over  Storhøiden! 
Det  lille  lette  der  i  Vest  var  naturligvis  intet  at 
tale  om  ... 

Han  gik  hastig  ud  og  igjennem  den  lange  Gang 

i  anden  Etage  ind  paa  sit  eget  Værelse;  saaledes 
sikkrede  man  sig  for  videre  Overhæng  i  Anledning 
af  Turen. 

Han  stod  ved  Vinduet  og  saa  Remmers  Vogn  af- 
reise;  nok  en  gammel  ditto  med  nogle  ældre  af  Bade- 
gjæsterne  i,  et  Par  Gigger,  nogle  Karjoler  og  op- 
sadlede Skydsheste;  —  det  var  ingen  liden  Kaval- 
kade, og  bagefter  forskjellige  Flokke  af  spadserende 
Damer  og  Herrer,  der  bar  Sjaler.  De  forsvandt  alle 
ved  Svingningen  af  Veien.  Hun  skulde  altsaa  ikke 
være  med?  ... 

Jo,  der  kom  hun  sammen  med  Ida  Råven  og  et 
Par  andre  unge  Damer!  ...  Det  var  paa  den  Tur, 
hun  virkelig  var  saa  naadig  at  ville  give  Audiens!  ... 

Han  fandt  en  vis  Nydelse  i  at  gaa  igjennem  de 
tomme  Værelser.    Han  gik  og  drev  alene  dernede. 

„Aah,  —  Hr.  Schrader  er  ikke  med  paa. Turen  ... 
spiser  Middag  hjemme?"  —  hørte  han  Opvarteren, 
der  var  kommet  ind,  forundret  spørge. 

,,Ja  jeg  gjør!"  var  det  korte  Svar. 

Lidt  efter  stak  Restauratøren  sit  fede,  runde  Ho- 
ved ind. 

,,Hr.  Schrader  blir  ikke  med  paa  Turen?"  —  han 
saa  ud,  som  han  umulig  kunde  begribe  det  og  vilde 
forvisse  sig  om  Faktum. 

,,Nei  jeg  gjør  ikke,  Hr.  Wullf!" 

,,Man  sagde  saavist,  at  alle  var  med  ...  det  vil 
sige  de,  som  ...  Nu  saa  ja!"  ...  Han  raabte  ud:  — 
,,En  af  Fuglene!"  ...  og  skyndte  sig  hastig  efter  forat 
paase  Ordren  ... 

,,Det  synes  virkelig  at  være  en  hel  Gaade  for 
dem;  det  skulde  dog  være  tilladt  at  være  hjemme!" 

Han  vedblev  at  gaa  frem  og  tilbage  med  Hæn- 
derne paa  Ryggen. 

,, Hvorfor  jeg  ikke  er  med?"  ...  Han  begyndte  at 
smaafløite  og  saa  af  og  til  ud  af  Vinduet,  hvor  han 
tilslut  blev  staaende  ...  ,, Hvorfor?"  — 

—  ,,Jeg  vil  bare  ikke  besvære  hende!   ...   skjønt 

igrunden  saa  indser  jeg  sletikke,  hvorfor  jeg  ikke 
skulde  spørge  hende  grelt  og  aabent  om,  hvad  jeg 
da  virkelig  har  gjort  hende?  hvad  der  er  iveien  mel- 
lem os?  —  saadanne  Ubegribeligheder  er  utaalelige! 
...  Hun  pligter  at  svare  ...  Jeg  skal  ialfald  vide  at 
spørge  saa,  at  hun  ikke  skal  finde  Udveie!" 

Han  begav  sig  raskt  ind  i  Spisesalen:  —  „Naar 
faar  vi  Middag?" 

,,0m  tyve  Minutter  eller  en  halv  Time." 

„Tak,  det  har  jeg  ikke  Tid  til  at  vente  paa!" 

Opvarteren  løb  ud  efter  ham:  —  ,,Hr.  Schrader! 
De  skulde  tage  Paraply;  ser  De  der  i  Vest?  det  er 
ialfald  ikke  sikkert  for  Aftenen!" 

Han  hentede  Paraply  istedetfor  Stokken,  og  me- 
dens Frøken  Fasting  og  de  faa  andre  tilbageblevne 
Badegjæster  sad  og  spiste  deres  delikate  stegte  Fugl, 
var  han  alt  et  godt  Stykke  opefter  Veien. 

Deroppe  modtoges  han  som  den  gjenfundne  for- 
lorne Søn.  Man  var  rigtignok  alt  færdig  baade  med 
Middagen  og  Kafifeen,  som  var  serveret  i  et  Lysthus 
ved  den  almindelige  Udsigtsplads.  Men  Fru  Råven 
vidste  overflødig  at  holde  ham  skadesløs  med  Lev- 
ningerne ...  og  Fru  Lindkjær  kogte  en  Kaffe!  ... 

,,Véd  De"  —  sagde  hun  —  ,,at  dette  er  en  af  vore 
allersidste  Ture?  kanske  endog  den  sidste,  Hr.  Schra- 
der, hvis  Veiret  bliver  ved,  som  det  ser  ud  til?  De 
trækker  nu  bort  den  ene  efter  den  anden.  Det  bliver 
trist  for  os,  som  skal  være  de  sidste!  Vi  kommer  til 
at  udgjøre  et  lidet  Mindernes  Bord,  —  en  sluttet 
Ring.     Ja,  vi  haaber  paa  Dem,  Hr.  Schrader!" 

„Ja  vist!  jeg  holder  ud,  forlader  først  Badet,  naar 
Nøglen  vrides  om,  Fru  Lindkjær!" 

,,Tænk  Dem,  min  kjære!  alt  i  næste  Uge  ikke 
færre  end  otte!  ...  og  Falks  endog  lige  i  Begyndelsen 
af  den  ..." 

„Fa...lks?" 

„Fru  Falk  blir  ikke  bedre,  og  Datteren  morer  sig 
ikke!" 

Schrader  slugte  sin  Kaffe  ... 

Selskabet  havde  spredt  sig  ud  over  Terrænet  til 
forskjellige  Sider,  og  man  kunde  se  nogle,  hvor- 
iblandt Remmer  og  Frøken  Baumann,  bevæge  sig 
henne  i  Fjeldet  for  at  vinde  op  til  Udsigten  paa  den 
modsatte  Side. 

Ida  Råven  havde  ,,for  sit  Hjertetilfælde,  Stakkel!" 
ikke  turdet  gaa  med  de  andre,  men  foretrukket  at 
blive  nedenfor  ved  en  Ur  og  plukke  Bringebær,  og 
didhen  havde,  efter  hvad  hendes  Moder  videre  be- 
rettede, Ely  Falk  gjort  hende  Følge.  Forresten  var 
man  i  Hovedkvarteret  begyndt  at  blive  bekymret  for 
Veiret.  Skyerne  havde  i  den  sidste  Timestid  trukket 
sig  betænkelig  sammen,  og  det  saa  sletikke.  ud  til,  at 
man  skulde  faa  se  Solnedgangen  i  Havet 

Schrader,  som  ellers  aldrig  pleiede  at  glemme, 
havde  dog  idag  glemt  at  tage  sin  Kikkert  med.  Efter 
de  Fingerpeg  han  havde  opsnappet,  gik  han  og  søgte 
saa  at  sige  paa  Instinktet,  medens  Solen  stegte  ned 
imellem  nogle  Skyer,  der  hang  i  Luften  som  runde, 
lumre,  tunge  Øer. 

Han  saa  en  Damehat  henne  i  en  Ur  og  styrede 
Kursen  didhen   ... 

,,To  grønne  brede  Baand  og  en  liden  spids  Pul!  ... 
høit  i  Luften  ligesom  Hovedet  paa  en  Giraf!"  efter 
den  nøiagtigste  Prøvelse  bef andtes  det  at  være  Ida 
Ravens.  Pludselig  fik  han  adskillig  høiere  oppe  Øie 
paa  en  anden  lys  Hat,  og  han  valgte  straks  at  gaa 
lige  op;  men  underveis  overkom  der  ham  —  noget, 
som  sjelden  hændte  i  hans  Praksis  —  en  vis  hjerte- 
bankende dum  Frygt  eller  Forlegenhed  for,  hvordan 
han  skulde  indlede  Samtalen. 

Hun  saa  varm  og  anstrengt  ud,  formodentlig  af 
den  Møie,  det  havde  kostet  hende  at  vinde  op  til  den 
taknemlige  Plads,  hvor  hun  nu  stod  og  ordnede  i 
Hast  paa  sin  Dragt  Hun  var  unægtelig  forbauset 
over  hans  Komme,  ja  stirrede  et  Øieblik  næsten  for- 
skrækket paa  ham,  men  lod  dog  til  at  forudsætte. 

at  ogsaa  han  kom  for  Bærenes  Skyld.  Hun  hilste 
let  og  vedblev  med  sit 

Han  stod  en  Stund  stille  og  saa  til. 

,,De  skal  reise,  hører  jeg?" 

,,Ja,  paa  Mandag." 

...  ,,og  det  har  De  ikke  fortalt  mig?  ...  Jeg  maa 
sige,  det  overraskede  mig  jo  noget  først  at  faa  det 
at  vide  af  —  Fru  Lindkjær!" 

Hun  svarede  ikke. 

,,Det  er  ialfald  ikke  ganske  i  den  Aand,  De  før 
har  vist  imod  mig  ...  og  ogsaa  nogle  Gange  udtalt, 
tror  jeg." 

„Jeg  véd  kun,  at  jeg  er  glad  ved  at  komme 
bort!  ...  og  at  det  ikke  har  været  nogen  god  Tid 
her  ved  Badet;  —  jeg  har  havt  det  ondt  ...  bare 
ondt!" 

,,Der  er  kommet  noget  iveien  mellem  os,  Frøken 
Falk!  Jeg  vilde  sætte  høi  Pris  paa,  at  De  viste  mig 
den  —  Agtelse  —  at  sige  mig  Grunden,  hvorfor  De 
først  nægtede  mig  Fotografiet  og  saa  reiser  paa  den 
Maade  uden  at  fortælle  mig  det." 

Hun  blev  rød. 

,,Fra  min  Side  er  intet  iveien.  De  har  været 
overordentlig  god  imod  mig,  Hr.  Schrader!  Jeg  føler 
mig  ogsaa  taknemmelig  ...  forpligtet." 

„Forpligtet!  ja  det  er  nok  Ordet.  Det  er  den  sure 
Side  af  Taknemmelighedens  Æble;  jeg  har  alt  et  Par 
Gange  faaet  det  mellem  Tænderne  nu!  Jeg  tog  tu- 
sinde Gange  hellere  et  ærligt  Svar,  lyst  og  aabent, 
som  De  selv  er,  om  det  var  aldrig  saa  lidet  smig- 
rende for  min  Person.  Det  er  for  det  og  alene  for  det, 
jeg  er  kommet  hidop  idag!  Jeg  kan  mulig  nok  taale 
at  miste  noget  kjært,  —  og  det  var  Deres  Venskab 
mig;  —  men  at  miste  det  uden  at  forstaa  Grunden, 
det  er  min  Natur  imod  ...  det  piner  mig!  De  skylder 
at  sige  mig  den,  Frøken  Falk;  thi  saasandt,  som  jeg 
staar  her,  jeg  aner  den  ikke!" 

„En   Tid   havde   jeg   en    Tro    til   Dem    som   til 

ingen  anden;  nu  véd  jeg  ikke  mere,  hvad  Jeg  skal 
tænke   ..." 

,,Kun  at  man  ikke  skal  kaste  sine  Venner  bort. 
Frøken  Falk!" 

...  ,,Men  jeg  véd  jo  aldeles  sikkert"  —  udbrød 
hun  —  ,,fra  en  Dame,  som  De  værdiges  at  tale 
ganske  anderledes  alvorligt  med  end  mig  ...  nu  ja, 
fra  Antonia  Baumann!  ...  at  ...  at  De  aldeles  ikke 
bryder  Dem  om  Portræt^r,  ikke  engang  om  hendes  ... 
at  alt  saadant  endog  er  Dem  ligefrem  imod,  ...  saa 
De  harcellerer  det!  ...  Jeg  havde  alt  lagt  Fotografiet 
tilside  til  Dem,  da  hun  fik  se  det  og  fortalte  mig  alt, 
hvad  De  Aftenen  iforveien  havde  yttret  til  hende 
om  den  Slags,  —  formodentlig  i  Anledning  af  mit!" 

„Frøken  Baumann  er  altid  korrekt  i,  hvad  hun 
fortæller;  —  kun  var  der  ikke  en  Stavelse  om  Dem 
med  i  den  Samtale  og  ...  havde  jeg  havt  en  Anelse 
om,  at  den  skulde  skille  mig  ved  Deres  Portræt,  vilde 
jeg  have  opereret  anderledes,  saa  jeg  ogsaa  havde 
faaet  Frøken  Baumanns!" 

Hun  saa  studsende  paa  ham  og  med  store  Øine. 

,,Det  er  underligt,  Frøken  Falk!  ...  om  nogen 
havde  bagtalt  Dem  for  mig  Dag  for  Dag,  det  havde 
aldrig-  rokket  min  Mening  om  Dem!" 

Hun  kom  ved  en  hastig  Bevægelse  til  at  vælte 
Bringebærkurven,  som  stod  ved  Siden  af  hende  paa 
Stenblokken.  Det  var  en  liden  hvid  Næverskrukke; 
den  laa  tre  fjerdedels  tømt  og  med  Bærene  omkring. 
Idet  hun  lidt  famlende  samlede  dem  ind  igjen,  sagde 
hun  uden  at  se  op  paa  ham: 

,,De  maa  tro  mig,  jeg  vil  aldrig  glemme  den  Tid, 
vi  har  været  sammen  her!" 

...  ,,og  havt  det  ondt?" 

,,De  har  aldrig  gjort  mig  ondt!"  ... 

„Ely!  —  Ely!"  —  lød  det  nedenfra.  —  „Vi  maa 
hjem,  hører  Du,  det  regner!" 

Javist,  —  hun  havde  Ret!  Man  havde  alt  hørt 
et  Par  Tordendøn,  og  der  faldt  enkelte  tunge  Draa« 

ber  saa  store  som  Kronestykker  ned  paa  de  graa, 
varme  Stene. 

,,Ely!"  —  raabte  det  igjen,  og  man  saa  den  høie 
Skikkelse,  i  for  Tilfældet  praktisk  Dres,  klattre  paa 
et  Svaberg,  som  afgav  den  korteste,  om  end  alt 
andet  end  letteste,  Vei  ned.  Hun  arbeidede  sande- 
lig bravt;  —  der  var  ingen  Tvil  om,  at  hun  kunde 
være  fremme  to  Gange  saa  raskt  som  andre  Men- 
nesker. 

,,Vi  blir  vaade  —  dyngvaade!"  —  udbrød  Ely 
Falk  og  heftede  hastig  sin  gule  Kjole  op. 

„Ikke  hvis  De  vil  tage  min  Arm!"  sagde  Schra- 
der,  der  havde  slaaet  Paraplyen  op. 

Medens  han  bedst  mulig  søgte  at  dække  hende 
med  den,  skyndte  de  sig  i  det  heftige  Bygeveir  ned 
over  det  ujevne  Terræn,  og  efterhaanden  sagtnede 
deres  Gang. 

„Disse  fem  Uger  har  været  saa  forunderlig  fulde 
af  nyt  for  mig,"  bemærkede  han,  ,,ikke  den  Slags, 
som  man  faar  af  Bøger;  det  har  jeg  nok  af  før,  mere 
end  nok.  Jeg  kommer  til  at  datere  en  hel  ny  Livs- 
æra  fra  det!  Og  i  denne  Tid  har  jeg  lært  at  kjende 
Dem,  Frøken  Falk!  ...  Apropos!  — "  sagde  han  og  saa 
hende  prøvende  ind  i  Øinene,  —  „De  har  naturlig- 
vis ikke  ødelagt  det  Portræt,  De  lovede  mig?  ...  Sig 
sandt!  —  De  har  det  endnu?" 

„Nei,  jeg  har  ikke  ødelagt  det." 

,,Ser  De! Saa  kan  man  vel  afhente  det  ... 

for  Eksempel  engang  imorgen?" 

,, G  jerne,  —  det  ligger  endnu  der  i  Konvolut 
til  Dem." 

,,Jeg  kommer  til  at  mindes  op  igjen  hver  Stund, 
jeg  har  været  sammen  med  Dem!" 

...  ,,den  med  Bukken  ogsaa?  ...  Ja,  De  kan  tro, 
ogsaa  jeg  kommer  til  at  huske  paa  den!  Jeg  var 
saa  angst  dengang,  at  jeg  ikke  lo;  men  jeg  saa  med 
Øinene,  at  det  var  uhyre  morsomt,  og  at  jeg  engang 
vilde  komme  til  at  le.    De  var  aldeles  ubetalelig,  især 

ved  Deres  sidste  Krigspuds,  da  De  stod  og  tænkte  for 
længe!" 

Hvor  det  gjorde  godt  atter  at  høre  denne  glade 
Latter;  der  var  et  saadant  jublende  Naturvæld  i 
den!  og  saa  rettet  mod  ham!  —  Noget  friskere  og 
mere  underholdende  end  det  Ansigt  gaves  der  ikke, 
ialfald  for  den,  som  havde  set,  hvor  magtfuldt  det 
med  ét  kunde  blive  ... 

,,Ja,  le  De  kun  af  mig.  Frøken  Falk!  —  rigtig 
ofte  ...  saa  holder  jeg  mig  ialfald  i  Deres  Erin- 
dring ..." 

,,Som  Filosof  en  mod  Bukken!" 

,,En  Smule  Bajazzo  kryddrer  blot  Forholdet." 

,,De  er  ikke  vred  vel?" 

,,Nei,  —  det  blir  jeg  kun  over  én  Titel,  og  den 
er  De  endnu  ikke  kommet  med  ...  naar  De  kalder 
mig  Deres  faderlige  Ven.  Vi  er  dog  nogenlunde  jevn- 
aldrénde  i  Forhold,  synes  jeg,  og  jeg  har  virkelig 
endnu  ikke  tænkt  paa  Paryk  ...  Jeg  siger  det,  fordi 
jeg  aldeles  ikke  vil  være  Deres  Fader!" 

Hun  saa  lidt  bestyrtet  paa  ham.    Tonen  dirrede. 

,,Aa,  De  véd  jo,  jeg  tænker  aldrig  over,  hvad  jeg 
saadan  siger;  min  Mening  har  dog  aldrig  været  at 
sammenligne  Eder  to  paa  den  Maade!  ...  og  tror  De, 
man  siger  sin  Fader  alt  det,  som  jeg  har  betroet 
Dem  —  om  Finsen?  Hvordan  vi  egentlig  bleV  saa 
gode  Venner,  forstaar  jeg  ikke  engang  rigtig." 

,,0g  er  det  ikke  mærkeligt.  Frøken  Falk!  jeg  for- 
staar sletikke,  at  jeg  bare  har  kjendt  Dem  saa  kort; 
jeg  synes,  jeg  skulde  kjendt  Dem  i  mange  Aar!"  ... 

De  saa  alt  Husmandspladsen  straks  nedenfor; 
der  stod  Vognene  og  de  andre  Kjøretøier  forspændte, 
og  man  skyndte  sig  didned  fra  alle  Sider. 

Der  blev  en  Pause  formodentlig  under  Følelsen 
af,  at  Turen  snart  var  endt. 

,,Kun  fire  Dage  til  Mandag,  og  saa  skal  vi  igjen 
hver  sin  Veil"  bemærkede  han,  „det  er  lidt  melan- 
kolsk at  tænke  paa." 

»fOg  jeg,  som  næsten  glæder  mig  til  det!" 

„Ja  De!  Men  jeg?  —  jeg  synes,  jeg  har  levet 
den  bedste  og  lykkeligste  Tid  i  mit  Liv  her  ved  dette 
lille  Badested/* 

,,De,  som  har  hele  Hovedstaden!" 

,, Derinde  paa  Stengaden?  —  Aa  nei,  det  nytter 
ikke  at  skjule,  det  blir  et  ensomt  ...  tomt  Liv!  Det 
gik  an  saalænge  jeg  var  saa  naiv  at  tro,  at  man  ikke 
kunde  leve  et  bedre.  Jeg  var  en  Mand  med  smaa 
Fordringer,  da  jeg  kom  hid!" 

Han  stansede. 

„Der  kommer  saa  mange  rundt  om,  og  jeg  véd 
slet  ikke,  om  vi  mere  faar  tale  med  hinanden  ...  Det 
er  en  hel  Begivenhed  for  mig  at  skilles  fra  Dem, 
Frøken  Falk!  Jeg  vilde  gjeme  sige  Dem  Farvel  og 
Tak  fra  en  ...  ensom  Mand!" 

Han  rakte  hende  Haanden,  og  han  saa,  at  hun 
var  bleg.  Hendes  var  kold,  og  han  holdt  den  en 
Stund  i  sin. 

,,Man  gjør  igrunden  dumt  i  at  slippe!"  —  ud- 
brød han.  Det  kjæmpede  i  ham,  og  han  følte  hendes 
Haand  næsten  skjælve,  men  han  tog  sig  pludselig  rask 
sammen: 

„Farvel,  Frøken  Falk!"  — 

,,Her  er  Plads  til  Dig,  Ely!  ...  i  Vognen  her,  om 
Du  skynder  Dig!"  raabte  Ida  Råven,  der  stod  opreist 
og  vinkede  fra  Badestedets  store  Karosse. 

Schrader  vragede  for  sit  vedkommende  en  Plads 
i  en  af  Karjoleme;  han  foretrak  at  skynde  sig  den 
bene  Vei  nedover.  Han  havde  en  Trang  til  at  kjæmpe 
med  Uveiret. 

Den  Benvei,  han  havde  taget,  blev  mere  og  mere 
fuld  af  løse  Stene.  Han  gik  vedholdende  forceret, 
medens  Regnen  piskede,  og  de  glatte  Myrklopper 
vendte  sig  under  Foden. 

Da  han  naaede  ned  i  Skoven,  hvor  Træerne  tog 
af  for  Vinden,  blev  det  med  ét  stille.  Han  stansede 
og  saa  sig  om.    Det  regnede  nu  netop  stærkt  og  tæt 

ned  paa  Bladene;  men  Bygen  syntes  at  trække  over, 
og  det  tordnede  kun  af  og  til  langt  borte.  Han  havde 
en  sløv  Fornemmelse  af,  at  der  var  foregaaet  noget 
uventet  og  af gj ørende  for  ham;  —  han  huskede  neppo 
et  Skridt,  siden  han  havde  fulgt  Ely  Falk  til  Vognen, 
ikke  engrang,  om  han  havde  hilset  paa  de  øvrige, 
da  han  gik;  —  han  saa  hendes  Ansigt  for  sig 
med  en  Følelse  næsten,  som  det  ikke  mere  var  værdt 
at  leve! 

Med  ét  trak  han  Veiret  —  Frøken  Fasting  har 
Ret;  jeg  kj endte  mig  ikke  selv  mere  end  et  Barn! 
det  er  klart  ...  og  var  nær  konmiet  til  at  fri,  længe 
før  jeg  anede,  at  jeg  var  forelsket!  Det  vilde  været 
Topmaalet.     Det  var  lige  paa  Nippet!  ... 

Han  faldt  igjen  i  Grublerier,  hvori  han  med  et 
vist  bittert  Smil  fulgte  sine  egne  Tanker. 

,,Det  var  sandelig  paa  Tide,  jeg  blev  vækket!  Det 
er  den  idiotiske  Taage,  jeg  har  faaet  paa  Hjernen 
her  ved  Badet!  ...  Imidlertid  ...  nu  kjender  Du  Dig 
selv,  ,,din  indre  Personlighed",  som  Finsen  vilde 
sige!  Min  sunde  Dømmekraft,  for  ikke  at  sige  min 
ethiske  Redelighed,  nægter  og  skal  altid  nægte  at 
paatage  sig  Ansvar  —  virkelig  moralsk  Ansvar!  for 
noget  som  helst  andet  Menneske  end  mig  selv,  — 
og  det  tager  jeg  kun,  fordi  jeg  ikke  kan  undgaa  det. 
Men  den  saa  høit  anpriste  ,, indre  Person",  den  kjen- 
der jeg  ialfald  saavidt,  at  jeg  véd,  den  frier  uden 
videre  imorgen  den  Dag;  den  trak  med  største  For- 
nøielse  os  begge  udfor  Niagara!"  ... 

Han  rettede  sig  op. 

,,Der  er  ingen  Raad,  min  kjære  Schrader!  Livet 
i  Capua  er  forbi,  —  vi  maa  reise!  ...  og  skal  det  ske, 
saa  straks  i  denne  Aften  eller  Nat!" 

Han  vandrede  raskt  nedover  ...  ,,Det  morsomste" 
—  mumlede  han  med  en  Hovedrysten  —  ,,er,  at  jeg 
den  hele  Tid  har  været  saa  forsigtig  og  paa  Post 
mod  Antonia  Baumann!" 

Underveis  var  han  indom  Skydsstationen,  hvor 

han  tilsagde  Hest  og  Kcurjol  til  Klokken  halv  tolv 
om  Natten,  og  derefter  holdt  han  et  længere  Op- 
gjør  nede  hos  Restauratøren,  hvem  han  overdrog  at 
ordne  sine  samtlige  Regninger  ved  Badet 

Klokken  var  alt  hlevet  elleve,  da  han  stod  reise- 
klædt  paa  Gangen  og  hankede  paa  Frøken  Fastings 
Dør;  det  var  saa  dunkelt,  at  han  havde  ondt  for  at 
læse  Numeret  udenpaa  den.  Han  bankede  resolut 
nok  engang  temmelig  stærkt.  — 

„Frøken  Fasting!" 

„Hvad  er  det?  ...  Hvad  er  det?  ...  er  det 
Brand?  ..." 

,,Det  er  blot  mig,  Schrader!  som  vil  sige  Dem 
Farvel!"  indskjød  han  hurtig,  i  det  samme  Døren 
aabnedes.    „De  maa  undskylde  mig." 

,,Aa,  hvor  De  skræmte  mig!  Nu,  det  maa  jeg 
sige!"  hun  lukkede  igjen  hastig  Døren,  der  først 
aabnedes  lidt  efter  saavldt,  at  hun  kunde  tale  ud. 

„De  skal  reise,  Hr.  Schrader?  ...  imorgentidlig?" 

„Straks  inat." 

„De  har  ikke  sagt  et  Ord  om  det!" 

„Jeg  har  heller  ikke  selv  vidst  det.  De  er  den 
første,  som  faar  det  at  vide.  Frøken  Fasting!" 

„Der  er  hændt  noget,  kan  jeg  forstaa  —  paa 
Fjeldturen  i  Eftermiddag.  Det  er  umuligt!"  —  ud- 
brød hun  med  ét  —  „hun  har  ikke  givet  Dem  Kurven? 

—  foretrukket  det  Daarekistelem  af  et  Menneske!  Nu 
saa!"  —  sagde  hun  med  pludselig  Medfølelse  og  aab- 
nede  Døren  mere.  Hun  stod  der  i  hvid  Natdragt  og 
med  den  halvblottede  Arm  paa  Laa^en  —  ,,Nu  saa, 
Hr.  Schrader!  jeg  tror,  De  skal  prise  Deres  gode 
Lykke!" 

„Jeg  har  slet  ingen  Kurv  faaet.  Frøken  Fasting! 

—  jeg  er  heller  ikke  saa  bange  for  at  faa  den;  ... 
jeg  er  mere  bange  for  mig  selv  ..." 

„Ah!  ...  at  De  skal  forsnakke  Dem  ...  og  derfor 
reiser  De  ...  Reis  bare!   Reis!" 

„Jeg  vilde   ikke   reise   uden   at   sige   Farvel   til 

Dem,  —  og  saa  bede  om  en  Tjeneste.  Der  er  virkelig 
ingen  anden,  jeg  vilde  bede  om  den  ..." 

„Lad  mig  blot  se,  De  beder  mig  om  rigtig 
meget,  —  ellers  tror  jeg  ikke,  jeg  holder  det  ud  nede 
ved  Bordet  efter  Dem  imorgen.  Nu,  det  vil  blive 
tomt!" 

,,Det  er  blot,  ja,  hvordan  skal  jeg  sige  det  ... 
det  er  lidt  kinkigl  Frøken  Falk  ...  Frøken  Ely  Falk, 
har  lovet  mig  sit  Portræt,  som  jeg  skulde  hente 
imorgen  nede  hos  hende;  men  nu  kommer  jeg,  som 
De  hører,  saa  pludselig  til  at  reise  ...  og  saa  vilde 
jeg  da  gjerne  bede  Dem  om  at  overbringe  en  Farvel- 
hilsen  fra  mig  —  ja  jeg  mener  en  særdeles  venlig 
og  agtelsesfuld,  om  De  vil,  hjertelig  —  og  derunder 
lade  hende  forstaa,  at  ...  at  en  uforudset  Efterretning 
pludselig  har  tvunget  mig  til  at  tage  fra  Badet  alle- 
rede inat;  men  at  De  har  i  Kommission  at  bede  om 
Portrætet  og  sende  det  til  mig;  jeg  har  hendes  ud- 
trykkelige Løfte  om  det!  ...  Vil  De  gjøre  det  for  mig. 
Frøken  Fasting?" 

Frøken  Fasting  svarede  ikke;  hun  stod  en  Stund 
taus  i  den  halvaabne  Dør: 

,,Jeg  skulde  havt  Lyst  til  at  tænde  Lys  og.se 
Deres  Ansigt;  jeg  tror.  De  staar  og  laver  en  Historie 
for  mig." 

,,Aa,  De  véd  jo,  jeg  kjender  mig  ikke  mere  selv 
end  et  Barn,  Frøken  Fasting!" 

,,Ne...i,  det  gjør  De  jo  ikke;  men,  —  er  det  Frø- 
ken Falk,  De  reiser  fra,  saa  er  De  gal!  ...  Det  er  Ely 
Falk!"  —  udbrød  hun  overbevist. 

,,Vil  De  skaffe  mig  Portrætet,  Frøken  Fasting?" 

„Jeg  kan  jo  ikke  ...  vil  jo  ikke  andet;  men 
—  saa  døde  De  nu  ikke  af  at  vente  og  hente  det 
selv!" 

,,0m  et  Kvarter  sidder  jeg  i  Karjolen." 

„Oh,  hvor  De  vil  angre  det  Skridt.  Men  det  er 
det,  jeg  siger,  Mandfolkene  er  blinde,  —  dumme  og 
blinde!    Javist  skal  De  faa  Portrætet  —  og  kanske  en 

liden  Kommentar  med  det  fra  mig;  De  maa  und- 
skylde, om  den  ikke  blir  smigrende"  — 

„Jeg  vil  tværtimod  bede  Dem  skrive  længst  og 
mest  muligt,  Frøken  Fasting!  —  alt,  hvad  De  véd; 
det  vil  Interessere  mig.'* 

„Saa,  slap  det  derud!  —  Nu  saa!  —  Ja  reis 
De  kun,  det  gjør  ingenting;  Forsynet  passer  altid 
paa  Børn  og  drukne.  Jeg  tænker  aldrig  Dumheder. 
Reis  Del  —  Men,  hvordan  jeg  skal  holde  ud  nu  her, 
det  forstaar  jeg  ikke!  Der  véd  aldrig  nogen,  hvad 
to,  som  sidder  ved  Siden  af  hinanden,  kan  have  for 
Tanker,  det  er  min  Mening.  Og  nu.  Farvel!"  —  hun 
gav  ham  et  ordentligt  Haandtryk,  og  et  saadant  kan 
undertiden  være  Karakteristik  for  et  helt  Menneske. 


Det  var  Midnat,  da  han  i  Regnkappe  og  med 
Paraplyen  over  sig  som  Tag  befandt  sig  i  Kar j  olen 
midt  i  Humlevigsbakkerne.  Et  fint  Duskregn,  Hesten 
kun  Skridt  for  Skridt,  og  Skydsgutten  gaaende  ved 
Siden  af  med  Tømmerne;  det  var  netop  saa  meget, 
at  han  kunde  se  ham. 

Han  havde  i  forbigaaende  skimtet  til  Husene  der- 
nede ved  Handelsstedet.  Søen  udenfor  tabte  sig  i 
noget  ubestemt,  dunkelt  Blæk,  og  den  bekjendte  Ud- 
sigt paa  Toppen  af  Bakkerne  bød  naturligvis  nu  et 
akkurat  lige  saa  storartet  Rundskue  som  indeni  hans 
Paraplyhvælv. 

...  ,, Forresten  kunde  jeg  have  husket  paa  at  spise 
til  Aftens;  jeg  er  ganske  sulten!  men  saa  har  man 
en  god  Bevidsthed  at  kjøre  paa.  Hvad  gjør  ikke 
Hottentotten,  naar  han  vil  døve  Hungeren?  han  røger 
Tobak!    Jeg  indser  ikke  andet  end,  at  man  fra  denne 

Aften  er  i  det  frie  igjen  —  udenfor  alle  Badets  ind- 
snevrende  Heglementer  og  Forbud  og  kan  begynde 
Festen  ved  i  Nattens  Mørke  at  tænde  sig  en  Cigar!" 

Han  tog  frem  sit  Cigaretui  og  lod  Gjemingen 
følge  paa  Tanken. 

„Ah! I  —  det  er  længe  siden!  Her  er  egentlig 
ganske  hyggeligt,  —  lunt  ved  Lyset  af  Cigaren  indeni 
Paraplyen.  Omkring  fire  imorgen  Eftermiddag  er  jeg 
i  Kristiania,  og  saa  skaffer  vi  os  for  første  Gang  paa 
fem  Uger  en  rationelt  anlagt  Middagsmad!  ...  Lad 
mig  se,  det  var  Fugl,  vi  skulde  havt  i  Middags?  ... 
Torsk  endnu  for  tidlig!  ...  heller  ikke  Østers!  ... 
Dessert,  Multer  eller  Bringebær?  Bringebær!  Bringe- 
bær!  —  de  saa  mageløse  ud,  de,  hun  væltede  ud  af 
Skrukken  idag  ...  Jo,  jeg  er  en  net  Patron!  jeg 
ordner  alt  med  Frøken  Fasting  og  gi'r  hende  ikke 
min*  Adresse!  ...  Prr!  Prr!  ...  Prr  ...  hører  Du  Fyr! 
Hører  Du  ikke?  Stans!  ...  Kan  Du  holde  en  Fyr- 
stikke under  Paraplyen?  Jeg  vil  blot  skrive  op  noget 
paa  et  Visitkort,  som  Du  imorgentidlig  maa  bringe 
Frøken  Fasting  ved  Badet,  —  straks  imorgentidlig, 
hører  Du!  hendes  Navn  staar  paa.  Du  glemmer  det 
nu  vel  ikke?  ...  Her  er  en  Krone  for  Uleiligheden, 
men  mærk  Dig  vel,  at  om  tre  Dage  faar  jeg  vide,  om 
Du  har  været  der  eller  ikke!  ... 

Se  saa,  nu  er  det  berigtiget!  Ja,  hvor  var  det  vi 
slap?  det  var  ved  Bringebærene  ...  nei,  Multeme!  ... 
og  saa  det  tvilsomme  om  Fisken"  ... 

...  „Man  sover  brillant  med  en  god  Samvittighed, 
—  jeg  tror  sandelig,  jeg  har  faaet  mig  en  liden  Lur 
her  i  Karjolen  ...  Nu  ja,  hvorfor  ikke  fortsætte!"  ... 
og  Schrader  drømte,  at  han  humpede  og  dumpede 
og  kjørte  ... 

XII. 

Mange  var  de  Komplimenter,  Schrader  høstede 
for  sit  nyslagne,  sunde,  friske  Udseende,  først  og 
fremst  af  Madame  Vollnagel  og  dernæst  af  Venner 
ude  ved  Middagen,  da  han  kom  ...  „Fonds  for  hele 
Vinteren,  mine  Herrerl" 

Han  behagede  sig  den  Dag  i  at  ironisere  over 
Bymennesker  paA  Landet,  deres  urokkelige  overlegne 
Selvbevidsthed  og  dumme  Spørgsmaal;  han  gik  sig 
selv  i  Stilhed  saa  nær  som  vel  muligt  ...  „Der  er 
ikke  én  af  os  —  uden  jeg  nu,  der  kan  skjelne  Havre 
fra  Byg,  og  det  vil  i  en  Bondes  Øine  sige  det  samme 
som  at  skjelne  høire  fra  venstrel"  Han  paastod,  at 
der  gaves  voksne,  dannede  Bymennesker,  som  hver- 
ken havde  set  en  Ko  eller  en  Gaas,  saamange  Gange 
de  end  havde  spist  den,  endsige  en  saadan  Under- 
ting som  en  Væder!  ...  „Vi  har  havt  alt  formeget  af 
Bøger,  mine  Venner!  —  Livet  er  der  ikke  ...  Skaall 
Det  er  en  vis  Nydelse  saadan  at  staa  som  Nykomling 
foran  det  civiliserede  Liv  igjen!'* 

Havde  Madame  Vollnagel  været  den  Kone,  som 
overhovedet  lod  sig  overraske,  saa  var  hun  blevet  det, 
da  Schrader  saadan  uventet  og  uden  Spor  af  An- 
meldelse indfandt  sig  i  Logiset  før  Tiden;  men  det 
var  hun  ikke.  Sagen  var,  at  hun  altid  var  forberedt 
paa  det  værste,  det  var  hendes  Princip,  siden  hendes 
Mand  døde!  og  nu  fandt  han  Værelserne  rengjorte, 
feiede  og  sommerluftede;  det  manglede  kun,  at  Gar- 
dinerne skulde  været  ophængte  og  hans  Kanarifugl 
bragt  op  paa  Værelset  igjen.  Men  alt  det  gik  for  sig, 
medens  han  var  ude  og  spiste  til  Middag. 

Og  hvor  Schrader  befandt  sig  vel  om  Aftenen, 
da  han  kom  hjem  og  atter  satte  sig  i  sin  magelige 
Lænestol.  Det  var  dog  noget  andet  end  hans  Celle  i 
Numer  37  med  Vandglasset  paA  Bordet  og  de  tre 
Stole,  Skabet  og  Knapperne  paa  Væggen!  Han  saa 
sig  om  i  sine  Bogskabe  og  Hylder,  trak  ud  Skuffer, 

fyldte  Blækhuset,  tændte  sig  en  Pibe  og  saa  ud  af 
Vinduet.  Siden  kom  hans  Opvarter  og  fik  Ordres  og 
saa  Madame  Vollnagel  med  Lampen.  Det  var  en 
anden  Lysvirkning  baade  udover  Wægge  og  Gulv- 
teppe!  —  en  høist  behagelig  Følelse  af  Komfort  oven- 
paa  al  denne  Spægelse.    „Et  Hjem  er  dog  et  Hjem!" 

—  og  han  agtede  ogsaa  den  Nat  at  sove  som  en  Sten; 
thi  træt  var  han,  det  stod  ikke  til  at  nægte. 

Madame  Vollnagel  maatte  meget  beklage,  at  han 
havde  faaet  en  Vane,  rent  den  modsatte  af,  hvad  han 
gjorde  før.  Han  stod  op  Klokken  seks  og  marsche- 
rede  omkring  i  Omegnen,  og  imidlertid  maatte  hans 
Værelser  være  istand;  det  var  en  ganske  ny  Orden! 

Den  første  Formiddag  havde  han  gaaet  med  sin 
Pibe  i  Slobrok  og  set  sig  om  allesteds  i  Haven;  men 
derpaa  med  ét  kastet  den  ...  „Det  fornuftigste  man 
kan  gjøre  for  at  dræbe  en  Dag,  Madame  Vollnagel! 
er  at  gaa  i  Departementet.  Kommer  der  noget  Brev, 
saa  haaber  jeg.  De  ikke  længer  viser  Adressen  til 
Badet;  De  husker  vel  det.  Madame  Vollnagel?''  — 
Han  meldte  sig  i  Departementet  hele  fjorten  Dage, 
før  hans  Permission  var  udløbet,  og  ligesaa  i  Bank- 
institutet 

Søndag  Morgen,  som  Schrader  gik  i  Haven  og 
grundede  paa,  hvilken  Dampskibstur  i  Omegnen  han 
vel  skulde  udfylde  Eftermiddagen  med,  kom  Post- 
budet med  et  Brev.  Poststemplet  lod  ham  straks  for- 
staa,  hvorfra  det  var,  og  der  laa  noget  stivt  indeni 

—  naturligvis  Ely  Falks  Portræt!  Han  stod  en  Stund 
med  det  i  Haanden  og  gik  derpaa  op  paa  sit  Værelse. 
Det  varede  noget  før  han  aabnede  det;  han  havde 
næsten  Lyst  til  at  lade  det  være  og  ikke  forstyrre  sin 
Fred  og  Ro  med  denne  overgangne  Affære. 

,,Nu  da,  —  vi  faar  se!" 

Ganske  rigtig,  det  var  hendes  Portræt!  ...  Hvor 
det  lignede!  hun  stod  saa  enkel  og  naturlig  der  ...  de 
Skuldre  og  det  Udtryk  over  Øinene  ...  og  saa  Haaret! 
...  „Det  er  uhyre  godt,  aldrig  havde  jeg  troet,  at  ftn 

Fotograf  kunde  faa  saadant  til!"  Han  vedblev  at  se 
paa  det  „Nu  ja,  Frøken  Fastings  Brevl"  Det  var 
en  Skrift  med  høie  Bogstaver  strøet  lig  Smaahakkelse 
henover  Papiret 

„Kjære  Hr.  Schrader! 

Her  har  De  Portrætetl  Jeg  bryder  mig  ikke  om 
at  skrive  mere;  men  naar  et  Fruentimmer  blir  ganske 
bleg  og  skjælver  paa  Hænderne,  fordi  hun  ikke  véd, 
hvorfor  nogen  pludselig  er  reist,  saa den  be- 
lovede Kommentar  er  aldeles  overflødig  og  umulig 
desuden  i  al  denne  Forstyrrelse!  Man  kan  ikke  en- 
gang faa  fat  i  ordentlig  Blæk.  Vil  De  vide,  hvor 
hyggeligt  her  er?  akkurat  som  før.  Fruerne  Lind- 
kjær, Haven  og  Frøken  Birkfeldt  strikker  hele  Tiden, 
saa  det  lyner  af  Strikkepindene  lige  ind  i  Øinene 
paa  én,  og  Berle  sidder  hos  dem  i  Gyngestolen  og 
konverserer  og  gynger,  saa  man  blir  kvalm,  —  jeg 
véd  intet  saa  ufordrageligt  som  Gyngestole!  Deres 
Plads  ved  Bordet  har  endnu  ingen  taget  —  jeg  ser 
ogsaa  helst  det. 

Tag  dette  Brev  som  en  Prøve  paa  det  Blæk,  vi 
har,  —  Vand  og  Kul  —  og  paa  mit  sande  Venskab 
for  Dem.  Jeg  er  blot  ikke  saa  dum,  at  jeg  raader 
Mandfolk;  de  gaar  bestandig  som  —  jeg  havde  nær 
sagt  —  undskyld!  —  Grisen  hjemme  den  modsatte 
Vei  af  den,  man  prøver  paa  at  trække  dem.  Men 
Ærlighed  varer  længst,  dét  er  mit  Valgsprog,  og  paa 
det  har  De  mig. 

Deres  Veninde 
Ulrikke  Ulfeldt  Fasting.^ 


»1 


Schrader  var  høist  distrait  den  Søndag.  Da  det 
kom  til  Stykket,  gad  han  ikke  gaa  med  Dampskibet, 
men  blev  siddende  hjemme,  og  de  Gange  Ely  Falks 
Portræt  blev  taget  frem  og  lukket  ned  igjen,  var 
ikke  let  at  tælle.  Aftenen  endte  imidlertid  med  en 
lang  Spadseretur,  hvorefter  han  længe  stod  ved  Lam- 

pen  og  saa  paa  Portrætet  og  derpaa  for  en  sidste 
Gang  og  endeligt  lukkede  det  ned»  —  indlagt,  som 
det  havde  været,  i  Frøken  Fastings  Brev.  Det  var 
nu  en  begravet  Sag,  og  det  faldt  ham  siden  ikke  et 
Øieblik  ind  at  bryde  paa  den  Beslutning. 

„Nei  ...  se  Schrader!"  —  lød  det  fra  tre 

Sider,  da  han  et  Par  Maaneder  efter  viste  sig  i  den 
vante  sluttede  Kreds  af  ,,£ftermiddagsdominanter'' 
i  Logen. 

,,Slaaet  Dig  paa  Ærgjerrigheden,  Schrader?  — 
Man  fortæller  i  Departementet,  at  Du  arbeider  som 
en  Dampkjedel,  —  tager  Arbeidet  med  hjem  og  saa- 
dan  nogetl" 

...  „og  at  Du  risikerer  at  blive  Bureauchef  med 
én  Gang!  Man  skulde  næsten  tro,  det  var  sandt, 
for  Du  viser  Dig  ialfald  svært*  sjelden  her  paa  det 
sidste"  ... 

,,Det  er  tilfældigvis  en  travl  Tid  hos  os." 

„Kan  ikke  begribe,  hvad  det  kommer  Dig  vedl" 

„Aa  nei,  jeg  heller  ikke  saa  lige.  Er  her  et  Parti 
at  faa?" 

„Ja  vel!   ...   Schak?" 

„Saa;  —  første  Træk  er  dit." 

„Men  alvorligt,  —  hvorfor  kommer  Du  ikke, 
Schrader?  Tiderne  gaar  nedover,  og  her  er  begyndt 
at  komme  daarligt  Spil  ind." 

,, Arbeidet,  Arbeidet,  hører  Du!" 

„Pyt!  —  den  arbeide,  som  bør  arbeide;  Du  be- 
høver det  jo  ikke;  og  desuden,  vogt  Dig,  Du  kan 
komme  til  at  vinde  Dig  et  Embede  udenfor  Byen; 
det  var  det  samme  som  en  Fisk  der  blev  ansat  i 
Luften!" 

,,Aa,  i  Længden  blir  man  dog  kjed  af  dette  Leben 
paa  Kaféerne!  Jeg  har  forsøgt  efter  Evne  at  dysse 
mig  ind  i  det;  men  det  gaar  ikke  længere"  ... 

„Hør  paa!" 

...  ,,en  Cigar  i  Munden  for  at  omtaage  Hjernen 
med  Tobak!  et  Glas  01  eller  Toddy  for  at  opnaa  det 

S€Lmme  med  stærkt  og  saa  udpaa  Aftenen  Musik  for 
yderligere  at  narkotisere  sig,  —  der  mangler  blot 
østerlandsk  Sang  og  Dans  for  rigtig  at  faa  sit  Men- 
neske til  at  forsænkes  i  sløv  Drøm!''  ... 

„Sie  wiegen  und  singen  und  tanzen  Dich  ein"  — 
nynnede  det  til  fra  en  af  Dominobordene. 

„Nei,  det  er  og  blir  til  syvende  og  sidst  Arbeidet! 
intet  andet  end  Arbeidet,  som  tilfredsstiller  i  denne 
Verden,  —  simpelthen  Opfyldelsen  af  vor  Naturbe- 
stemmelse! Det  er  vor  vidt  priste  menneskelige  Fri- 
hed, mine  Herrer  I"  ... 

„Da  skulde  Du.ogsaa  med  rette' gifte  Dig,  Schra- 
derl" 

„Takl  Jeg  er  nu  sluppet  saavidt  frem,  at  jeg 
forstaar,  at  det  at  leve  simpelthen  vil  sige:  „Undgaa 
Ansvar!"  —  og  Kunsten  i  denne  Verden  er  blot  ikke  at 
lade  sig  fange  i  noget,  som  gjør  én  svag,  og  hvorved 
den  faar  Tag  i  én;  saalænge  er  vi  frie,  men  heller 
ikke  et  Sekund  længere!  ...  Mit  Mellemværende  med 
Tilværelsen  lader  jeg  ialfald  staa  hen  ved  det,  at 
jeg  er  født;  den  prøver  videre  at  læsse  en  hel  Del  An- 
svar paa  mig,  og  jeg  svarer  med  at  stoppe  min  Pibe, 
blæse  Røgen  rigtig  langt  ud  og  forresten  bekjende, 
at  jeg  sidder  i  en  god  Sofa  og  en  noksaa  god  Stil- 
ling. Jeg  kan  følge  med  Tiden,  danne  min  Aand,  det 
vil  sige,  møblere  min  øverste  Etage  i  første  Rangs 
Stil  med  Ideer,  og  lader  mig  ikke  snyde!  Er  jeg 
Egoist?  Aldeles  ikke;  jeg  nægter  langtfra  ikke  at 
arbeide  for  mine  Medmennesker,  som  det  hedder,  jeg 
kjeder  mig  endog,  som  det  viser  sig,  ihjel,  hvis  jeg 
ikke  faar  Lov  til  det!  Jeg  nægter  blot  at  tage  An- 
svar, et  blaat,  ubestemmeligt,  mulig  evigt.  Ansvar! 
jeg  nægter  overhovedet  at  forpligte  mig  eller  for- 
binde mig  ind  i  nogetsomhelst,  der  gir  Ansvar,  uden 
at  jeg  nøiagtig  véd  Grænsen  for  det  ...  Spil  ud!" 

Han  kastede  tilfældigvis  Øiet  hen  paa  den  Avis, 
hvorpaA  han  havde  sat  sin  Maraschino,  og  læste  der 
Bekjendtgjørelsen  om,  at  Enkefru  Falk  var  afgaaet 

ved  Døden.  Den  var  ganske  enkelt  undertegnet ,, hen- 
des sørgende  Datter  Ely  Falk'\ 

,,Nu  da,  Schrader,  det  er  Dig!" 

„Mig?  ...  Nu  jeg  gjør  saa!'...  Aa,  vil  ikke  en 
anden  overtage  Spillet  for  mig?  Jeg  har  ...  jeg  glemte 
aldeles,  at  jeg  har  Forretninger  i  Eftermiddag.  Vil 
Du? Undskyld,  jeg  tager  den  Avis!" 

...  „Ganske  alene  i  denne  Verden!  ...  der  staar 
blot  Ely  Falk  under,"  tænkte  han,  medens  han  gik 
hjemover,  og  den  Eftermiddag  tog  han  igjen  hendes 
Portræt  frem.  — 

I  de  Dage,  som  nu  kom,  fandt  Madame  Vollnagel 
ham  ganske  utaalelig. 

...  ,, Skulde  man  forstaa  alt  det,  Hr.  Schrader, 
turde  et  Menneske  ikke  engang  komme  til  Verden!" 

,,Nu,  det  er  da  hverken  Deres  eller  min  Skyld, 
at  vi  er  fødte,  Madame  Vollnagel!  Ingen  har  bedt 
om  det,  saavidt  jeg  véd;  heller  ikke,  nøle  beset,  at 
vi  bliver  gifte"  ... 

,,Nei,  Hr.  Schrader!  jeg  friede  unægtelig  ikke 
selv;  det  gjorde  rigtignok  Vollnagel!  og,  jeg  havde 
nær  sagt,"  —  her  talte  hun,  det  skjønte  hun  selv, 
medens  Tungen  løb,  i  Harmen  aldeles  imod  sin  egen 
velforstaaede  Interesse  —  ,,om  De  gik  hen  og  gjorde 
ligedan,  vilde  De  ikke  længere  finde,  at  hele  Bibelen 
var  trykt  bsLgvendt!" 

„Gifte  mig.  Madame  Vollnagel?  det  er  netop  Til- 
værelsens største  Bedrag,  Ideens  Forbrydelse  mod 
den  enkelte.  Individet,  at  den  benytter  sig  af  dets 
blinde  Lidenskab  til  at  styrte  det  ind  i  Forholde, 
hvoraf  der  flyder  det  forfærdeligste  Ansvar  ...  Hu- 
stru ...  Børn  ...  Opdragelse!  ...  for  ikke  at  tale  om 
det,  man  kalder  Valget:     Aand  og  Ikke-Aand,  eller 

som  De  vil  kalde  det,  Himmerige  og  Helvede 

netop  alt  det,  man  selv  kan  blive  gal  af!" 

fiJ&)  jeg  var  ialfald  gift  med  Vollnagel  uden  alt 
dette,  —  og  det  i  femten  Aar!  ...  men,  ...  den,  som 
selv  staar  paa  Hovedet,  tror  helst,  det  er  hele  Ver- 

den,  som  er  bagvendt!"  Den  sidste  Sætning  tilføiedes 
ude  i  Kjøkkenet,  hvor  hun  i  sin  Forargelse  tyede  ud 
med  Thebrættet  ... 


XIII. 

Vinteren  var  gaaet  hen,  Vaaren  ogsaa  —  den 
lange  udover,  fuld  af  Snesmeltning,  Solblink  og 
kold,  pinlig  tør  Østenvind  —  og  man  befandt  sig  i 
Randen  af  Sommeren.  Man  gik  mellem  lyst  spræt- 
tende Birkeløv,  Syrener  og  al  den  pludselige  yrrende, 
duftende  Herlighed  paa  Mark  og  Eng  og  i  Trævege- 
tationen, som  Naturen  omkring  Kristiania  gjeme 
antager  1  Slutningen  af  Mai  og  Begyndelsen  af  Juni. 

Blandt  det  meget,  som  i  denne  Tid  var  hændt, 
var  ogsaa  det,  at  Kopist  Schrader  for  en  Maanedstid 
siden  var  udnævnt  til  Bureauchef  og  omtrent  sam- 
tidig indvalgt  i  Direktionen  for  det  Bankinstitut,  hvor 
han  hidtil,  uagtet  hans  Mening  altid  søgtes,  dog 
haardnakket  havde  holdt  sig  som  Revisor. 

Den  ene  Dag  var  gaaet  som  den  anden.  Akter 
ved  den  vinterlige  Formiddagssol  ind  paa  Pulten 
igjennem  Departementsgardinet,  Akter  ved  Lampe- 
skin! hans  Evne  til  at  arbeide  var  blevet  Gjenstand 
for  Opsigt  og  Beundring.  Han  gik  regelmæssige 
Morgenture;  det  var  et  rent  Forretningstridt  efter 
Uhret  med  en  eller  anden  Sag  i  Hovedet  og  forresten 
høist  et  let  flygtigt  Blik  udover  Omgivelserne;  den 
tog  akkurat  tre  Kvarter  paa  Stregen  ned  til  Departe- 
mentet. 

En  Morgen,  som  han  spadserede  udover  til  Skarp- 
sno —  det  kunde  ikke  skade  at  tage  det  blaa  Blink 
af  Søen  derude  med  — ,  blev  hans  Blik  uvilkaarli^ 
hængende  ved  en  Dameskikkelse,   som  gik  et  godt 

Stykke  foran  ham  paa  Fortouget.  Hun  var  sortklædt 
lige  til  Parasolen  og  holdt  sig  nær  til  Plankegjærdet, 
som  endnu  gav  en  Smule  Skygge. 

Denne  egne  raske  Maade  at  gaa  paa?  ...  netop 
den  Størrelse  ...  Figuren  ...  og  Solen,  som  spillede 
gjennem  Gitterværket  paa  Haaret  under  Hatten.  Der 
var  ingen  Tvivl  —  det  var  hende!  ...  Det  var  Ely 
Falk! 

Hjertet  begyndte  at  banke  i  ham,  og  han  var 
i  Beraad  med,  hvad  han  vilde  gjøre  for  ialfald  at 
forvisse  sig,  da  hun  med  ét  forsvandt  ind  af  en 
Haveport. 

Han  stod  en  Stund  ved  Indgangen  og  betragtede 
Haven,  Trappen  og  Huset  og  gik  derpaa  langsomt 
bort  ... 

„Umuligt  ...  det  kunde  dog  ikke  være  hendel" 

Sin  Kaffe  drak  han  kun  halvt,  og  inden  han 
havde  rørt  ved  Madame  VoUnagels  delikate  Smørre- 
brød med  Gelé  paa,  var  han  afsted.  Departements- 
arbeidet  var  ham  den  Formiddag  utaaleligt,  og  da 
han  gik,  laa  der  flere  uafgjorte  Ekspeditioner  efter 
ham  paa  Pulten. 

Schrader  søgte  mere  og  mere  en  Beroligelse  i 
den  Tanke,  at  han  havde  set  feil,  og  om  Aftenen  var 
han  saagodtsom  i  Ligevægt  igjen;  men  han  er- 
kjendte,  at  det  næsten  havde  været  en  Krise  for  ham 
nu  atter  at  gjennemgaa.  „Det  skadede  dog  ikke;  jo 
flere  Gange  de  Raptusser  gjennemkjæmpedes,  desto 
sikkrere  blev  man!" 

Den  næste  Morgen  passerede  han  Porten  baade 
paa  Frem-  og  Tilbageturen. 

„Det  kunde  dog  være  interessant  at  vide,  om  der 
virkelig  gaves  mere  end  én  Ely  Falk?" 

Han  mødte  imidlertid  ingen,  og  hans  Nerver 
skulde  heller  ikke  foruroliges  i  de  følgende  Dage. 
Han  var  alt  ganske  tryg,  og  hans  indre  Blik  netop 
fuldt  optaget  af  en  høist  indviklet  og  vanskelig 
Knude  i  en  foreliggende  Sag,  da  han  en  smuk  Morgen 

paa  den  samme  Vei  og  saagodtsom  paa  samme 
Sted  igjen  pludselig  blev  revet  ud  af  sine  Betragt- 
ninger ved  den  samme  Skikkelse,  som  utvivlsomt  var 
Ely  Falk. 

Der  gik  et  Ryk  i  ham,  en  Tanke  fra  hans  Selv- 
bevarelsesinstinkt  om  pludselig  at  vende  om  og  fjerne 
sig  fra  Faren;  men  i  næste  Øieblik  var  han  ved  Siden 
af  hende,  i  Farten  næsten  indbrydende  under  hendes 
Parasol: 

„De  her,  Frøken  Falk?" 

Hun  blev  ganske  bleg;  det  var  ogsaa  et  sandt 
Overfald! 

,,0g  De  gaar  saa  pludselig  og  vandrer  herinde 
ved  Skarpsno?" 

„Min  Tante  bor  herude." 

De  gik  en  Stund  tause. 

,,Det  er  som  en  ren  Drøm  for  mig,  at  jeg  igjen 
gaar  her  ved  Siden  af  Dem,  Frøken  Falk!  Jeg  har 
levet  et  sandt  underjordisk  Liv;  og  dette  er  egentlig 
den  første  Soldag,  jeg  har  set  for  mine  Øine,  siden 

ifjor  ved  Badet  sidst,  vi  var  sammen, og  da 

regnede  det  ...  husker  De  det?" 

,,Ja  —  og  skyllede  Dem  væk  med  det  samme!"  — 
svarede  hun  halv  smilende. 

„Og  hvad  gjør  De  i  Kristiania?" 

„Jeg  beser  Byen,  før  jeg  reiser  nu  paa  Mandag; 
den  er  langt,  langt  smukkere,  end  jeg  havde  tænkt, 
jeg  havde  ingen  Anelse  om,  at  vor  Hovedstad  laa  i 
en  saa  herlig  Natur!" 

,,Før  De  reiser  —  hvorhen?" 

„Jeg  skal  til  Nordland  til  min  Onkel  og  blive  der, 
hvis  jeg  liker  mig." 

„...  til  Nordland  —  paa  Mandag?" 

„Ja;  og  nu  maa  jeg  sige  Dem  Farvel!  ...  herude 
bor  jeg." 

„Og  De  tror  virkelig  det  gaar!  —  at  tage  Afsked 
paa  den  Maade?  —  med  det  samme,  jeg  møder  Dem 
igjen?    Hør  nu,  Ely  Falk!  —  nei,  lad  mig  følge  Dem 

ind  paa  Havebænken  her;  der  tager  ingeii  Forargelse 
af  det,  og  vi  maa  tales  ved,  inden  vi  skilles,  — 
kanske  for  bestandig!  Hvad  jeg  er,  jeg  er  en  op- 
rigtig Mand,  og  jeg  vil  sige  Dem  Sandheden.  Det 
er  nu  et  helt  Aar,  at  jeg  har  kjæmpet  med  Dem  — 
Ja  Dem!  ...  Faktum  er  kort  og  klart  det,  at  jeg  har 
været  forelsket  i  Dem!  men  jeg  hører  nu  engang  ikke 
til  dem,  som  tager  Livet  saa  let  udenpaa,  uagtet  jeg 
kan  se  saadan  ud,  ...  og  jeg,  ærlig  talt,  frygter  for 
at  paatage  mig  et  uhyre  Ansvar  for  et  andet  Men- 
neske. Hvordan  skulde  jeg  for  Eksempel  —  jeg  siger 
jo  blot  for  Eksempel,  saa  De  behøver  ikke  at  flytte 
Dem  fra  mig!  turde  paatage  mig  i  nogen  Maade  at 
lede  et  Væsen  som  Dem?  Mine  bedste  Ideer  kunde 
føre  Deres  rene  Enfold  paa  ulykkelige  Afveie;  De 
kunde  ende  med  at  hade  mig.  Nok  er  det,  Frøken 
Falk!  —  Alt  dette  har  jeg  stridt  med;  jeg  har  ikke 
villet  rive  nogen  anden  med  mig  ...  havde  fast  be- 
sluttet aldrig  at  gifte  mig.  Men  nu  er  det  kommet 
saavidt  med  mig  —  og  det  føler  jeg  netop  saa  bit- 
tert klart  i  dette  Øieblik,  da  jeg  risikerer  igjen  at 
skilles  fra  Dem!  at  jeg  uden  Dem,  Ely  Falk,  blir  et 
saa  ulykkeligt,  ensomt  og  glædetomt  Menneske  som 
overhovedet  muligt  paa  denne  Jord!  Og  ...  hvad 
jeg  sidder  her  saa  angst,  saa  angst  for,  at  jeg  kunde 
holde  paa  at  præke  lige  til  imorgen  for  at  slippe  at 
høre  Svaret,  det  er,  at  De  ikke  skal  nære  de  samme 
Følelser  for  mig"  ... 

Han  tog  begge  hendes  Hænder  og  saa  hende  ind 
i  Øinene: 

,,Vær  nu  den  aabne,  ærlige  Pige,  som  jeg  véd. 
De  er.  Sig  mig  helt  og  holdent  ud,  om  det  kun  er 
saadan  en  Slags  søsterligt  eller  halv  datterligt  Ven- 
skab, De  nærer  for  mig?  ...  Jeg  har  en  Følelse  af,  at 
De  nok  holder  af  mig;  —  men  ...  hvis  det  ikke  er 

mere, vil  jeg  heller  gaa  her  som  Pebersvend  ... 

som  det  tomme  Vindæg  af  et  Menneske,  som  kaldes 
Adam  Schrader!    Men,  —  nei,  se  ikke  saa  paa  mig, 

det  kunde  give  mig  Haab!  —  —  men,  skulde  De 
kunne  holde  af  en  saadan  egoistisk,  forsigtig,  ræ- 
sonnerende Pebersvend,  saA  —  bliv  min  Hustru,  Ely 
Falk!     Lad  mig  ikke  slippe  denne  Haand;  den  er 

mit  Anker  i  dette  Liv! De  græder  ...  skjælver  ... 

Nu,  hvorfor  skulde  De  ogsaa  kunne  holde  af  mig?" 

Hun  gjorde  en  heftig  Bevægelse  imod  ham. 

...  „Fordi  De  er  en  tusind  Gange  mere  ærlig, 
tusind  Gange  mere  sand  Mand,  har  tusinde  Gange 
mere  Hjertelag,  end  alle  de,  som  snakker  om  det! 
Fordi  jeg  tror  Dem  saa  fuldt  og  helt,  som  jeg  aldrig 
har  troet  noget  Menneske;  —  og  aldrig  ...  aldrig  ... 
vilde  blevet  nogen  andens  i  denne  Verden!  Nei, 
lad  mig  græde  ...  De  maa  lade  mig  fatte  mig;  — 
det  er  bare  saa  vanskeligt  at  forstaa,  at  —  det,  jeg 
ikke  har  turdet  tænke,  med  ét  er  —  opfyldt!  ...  at 
det  er  mig,  som  sidder  her!"  ... 

Entrédøren  gik  op  ...  og  atter  hastigt  igjen  og 
atter  op  ...  det  var  Pigens  Forbauselse! 

„Jeg  ønsker  at  tale  med" han  stottede,  han 

vidste  ikke  Navnet  ... 

„Det  er  min  Forlovede,  Kopist  Schrader,  som  vil 
tale  med  Tante"  —  udbrød  Ely  sprudende  rød  og 
hastede  ind. 

„Bureauchef  Schrader!"  —  rettede  han  —  ,,Vær 
saa  snil  at  melde  mig  for  Fruen!" 


Den  Aften  var  Schrader  i  et  jublende  Humør. 
Han  vandrede  frem  og  tilbage  gjennem  sine  tre  Væ- 
relser som  en  Seirherre,  tændte  sin  Pibe,  men  glemte 
at  røge.  Han  havde  underrettet  Madame  Vollnagel 
om  Faktum,  og  hun  havde  uegennyttigt  oplyst  baade 
Gangen  og  hans  Værelser  med  alle  Lamper  ...  ,,De 

har  havt  Ret  hele  Tiden  —  hele  Tiden  ...  Madame 
Vollnagel"  ... 

Hans  Værelser  var  med  ét  hlevet  andre;  han 
selv  var  ogsaa  blevet  en  anden  ...  alt  var  blevet 
noget  andet!  —  en  sand  Revolution  1  og  om  ham. 
Han  gik  og  drømte  hendes  Skikkelse  frem  ...  ved 
Bogskabet  ...  ved  Bordet  —  og  længtes  til  imorgen! 
Han  var  ikke  i  Humør  til  at  sove,  følte,  han  kunde 
ikke;  han  turde  det  næsten  ikke,  for  at  han  ikke 
skulde  have  drømt  alt,  naar  han  vaagnede.  Tilslut 
tog  han  Frak  paa  sig  og  gik  ud  en  Tur  blot  for  at  se, 
om  Tantens  Hus  virkelig  endnu  stod  der. 

Han  vendte  tilbage  roligere  i  Blodet;  der  havde 
heller  ikke  været  Lys  i  et  eneste  Vindu. 

Klokken  var  over  halv  tolv.  Han  stod  med  kors- 
lagte Arme  i  Skjorteærmer  og  lænede  Ryggen  til 
Dørkarmen;  der  gled  efterhaanden  et  lykkeligt,  halv 
ironisk  Smil  over  hans  Ansigt  ... 

„Jeg  maa  forresten  indrømme,  det  er  en  under- 
lig Streg,  jeg  idag  har  sat  under  alt  mit  Ræsonne- 
ment! Det  skal  fryde  mig  at  høre  gode  Venners 
Stikpiller  og  udvalgte  Bemærkninger;  ...  de  har  da 
ogsaa  nok  fra  mig  selv  at  tage  af.  Jeg  skal  rent  ud 
nyde  det  som  Peber  paa  Lykken!  ... 

...  Man  maa  sige,  det  kom  hovedstupende  —  uden 
det  man  kalder  Overgang!"  ... 

Han  stod  en  Stund  og  udbrød  saa  med  en  ube- 
skrivelig Ironi:  — 

„Du  gamle  —  Adam!"  — 


XIV. 

Romantik  var  ikke  Schraders  Sag,  og  dog  stod 
hans  egen  Hustru  for  ham  i  et  høist  romantisk  Skjær. 

Hun  var  ikke  som  andre  Mennesker,  hun  var  abso- 
lut en  udvalgt  Natur,  renere  og  mere  helstøbt,  om 
man  vilde!  Dette  sagde  han  ikke,  han  tænkte  det 
blot  Forresten  var  han  ikke  blind  for  hendes  Feil; 
hun  var  i  høi  Grad  envis  og  egensindig;  men  haii 
gad  rigtignok  se  nogen,  som  kunde  være  det  saa  elsk- 
værdigtl  —  ja,  som  overhovedet  var  saadan  udstyret 
med  personlige  Fortrin  ...  blot  hendes  Haar  og  saa 
en  Teint  som  Solskin!  ... 

Da  de  saa  Ak  en  Gut,  trindsende  rund  og  hvid 
som  en  Bolle,  —  ikke  rød  som  andre  nyfødte,  var 
det  blevet  sagt  —  var  han  mulig  noget  overdreven 
i  sin  Faderlighed.  Han  kunde  sidde  taus  i  lange 
Stunder  og  nyde  den  lille,  hvis  Øine  stod  som  to 
Brikker  skjævt  hen  i  Væg  og  Tag. 

Han  havde  opgivet  Bøger;  det  var  Livet,  som 
skulde  studeres,  og  han  sad  trolig  i  Barnekammeret; 
han  kunde  ikke  blive  træt  af  at  iagttage  den  lille, 
som  han  voksede  og  stadig  frembød  nye  Sider,  stadig 
gav  Anledning  til  nye  Forundringer.  „Et  saadant 
Væsen  gjennemlever  i  Hast  en  Række  Erfaringer  med 
Følelse  og  Sanser!"  ... 

„Ser  Du,  hvor  rent  yndig  han  er  med  Hænderne?" 
lød  det  fra  Ely,  der  aldrig  satte  Pris  paa  Abstrak- 
tioner, „og  livor  han  sidder  og  gransker  over  den 
lille  Kavringsmule;  han  holder  den  op  til  Øinene 
som  en  lærd,  der  undersøger  et  Infusionsdyr.  Det 
maa  være  efter  Dig!"  ... 

„Han  borer  saa  roligt  eftertænksomt  Fingeren 
op  i  Din  Øienkrog  ...  han  maa  mene  noget  med  det, 
Ely!  Alt  tager  han  til  sig  og  vender  det,  —  Korke- 
trækkeren ...  Uhret  ...  Nu  morer  han  sig  med  at 
gnave,  men  glemmer  at  svælge  og  holder  Kavringeh 
bagvendt,  som  de  siger  Jåmten  gjør  med  Knækbrødet. 
Det  er  underligt  med  et  saadant  Menneske,  som  kom- 
mer ind  i  Verden!  —  ny,  frisk  Tillid  til  den  1  hvert 
nyt  Øie  ...  i  hvert  Eksemplar,  det  undrer  mig,  at  der 

Jonas  Lie:   Samlede  Vaexker.    III.  ^^ 

ikke  gives  noget,  som  hedder  Slægtsinstinkt,  som  til- 
slut  nægter  Fortsættelsen!" 

,,Som  Du  snakker!  jeg  synes  rent  ud  ugudeligt! 
Man  maatte  jo  paa  den  Maade  angre,  at  man  var 
født." 

,,Nu  ja,  og  hvormange  tror  Du  ikke  der  kommer 
til  det  Punkt  i  vor  Tid?  De,  som  slider  ondt  af 
Fattigdom,  Nød,  Undertrykkelse!  og  de,  som  næsten 
slider  endnu  værre  kanske,  fordi  de  er  komne  ind  i 
Tanker,  Tvil  og  Frygt"  ... 

,,Huf  ja,  —  der  kjender  jeg  Dig  igjen"  ... 

,,Ser  Du!  Livet  er  simpelthen  en  Duel  med  hele 
Tilværelsen,  der  vil  hænge  sig  lig  ,,Utbaaren"  paa 
Ryggen  af  hver  enkelt  med  hele  sin  Tyngde,  hele  sit 
Ansvar  for  at  vi  skal  drage  Bæstet  frem  naturligvis, 
vi  er  dertil  skabte,  maa  finde  os  i  det!" 

,,Huh!  siger  jeg  Dig,  jeg  blir  saa  kjed  af  det  ... 
jeg  stikker  Fingrene  i  Ørene!  Det  var  naturligvis 
derfor,  Du  giftede  Dig?  To,  som  holder  af  hinanden, 
skulde  ikke  gifte  sig!  —  var  det  ikke  saa.  Du  engang 
mente?  de  skulde  bare  undgaa  Ansvar!" 

,,Nu,  nu,  nu  Hvepsen  min!  min  deilige,  mage- 
løse Hveps!  forivre  Dig  ikke,  der  gives  ikke  den  paa 
Jorden,  som  kan  stikke  saa  mageløst  brillant  som 
Du,  naar  Du  blir  vred;  det  falder  saa  naturlig  ironisk. 
Jeg  skulde  unde  Dig,  at  Du  selv  kunde  skjønne  det 
og  forstaa,  hvad  Du  er  for  en  Kone!" 

...  ,,Véd  Du,  hvad  jeg  længe  har  tænkt  paa,  at 
Du  vist  skulde  være  mere  i  Departementet  og  mindre 
her  i  Barnekammeret.  For  her  blir  det  bare  Snik- 
snak og  saadant"  — 

,,0g  deroppe  er  det  gyselig  kjedeligt;  jeg  gaar 
der  ikke  mere  end  høist  nødvendigt;  jeg  er  ikke  ær- 
gjerrig.     Hvad  skal  han  blive?" 

„Hvem?  —  vor  lille  Adam?"  ... 

„Ja,  jeg  taler  ikke  om  den  store;  han  har  fuldt 
op  det,   han  behøver,   og  ønsker  ikke  at  drive  det 

videre  end  til  at  bringe  noget  ud  af  den  lille.  Nu, 
hvad  skal  han  blive?" 

,,Han  skal  ikke  filosofere;  det  skal  jeg  svare  for, 
og  heller  ikke  være  for  længe  Pebersvend." 

,,Tak  skal  Du  have,  Hveps!  men  har  Du  set  slig 
kunstig  Kar?  han  slipper  Støvlen  og  lader  mig  tage 
den  op  uafladelig.  Véd  Du,  hvoraf  det  kommer? 
Det  er  den  enkelte  Bevægelse,  det  enkelte  Indtryk, 
som  han  Indøver,  indtil  han  blir  kjed  af  det,  siden 
kommer  de   sammensatte"   ... 

,,Jeg  har  Indtryk  af,  at  Du  ser  paa  din  Søn 
som  en  Naturforsker,  Schrader!  der  mangler  kun 
Notisebogen;  og  kjendte  jeg  Dig  ikke  saa  usigelig 
bedre,  saa  véd  jeg  ikke,  hvad  jeg  gjorde  ...  jeg  tror 
jeg  gik  fra  Dig!" 

„Det  gjorde  Du  ikke,  min  Ven!  ...  Han  ligner 
Dig,"  —  Schrader  havde  bøiet  sig  over  sin  lille 
Adam  som  for  paa  den  Maade  at  modsige  Beskyld- 
ningen. Hans  Kjærlighed  var  ubændig,  meningsløs, 
baade  til  Moder  og  Søn.  Han  sad  taus  betragtende, 
da  den  lille  med  et  af  sine  Kast  pludselig  slog  Pan- 
den op  mod  hans  Ansigt;  det  kom  uventet,  saa  det 
næsten  gav  en  Rystelse  af  Hjernen. 

„Det  er  klart,"  sagde  han.  ,, Gutten  har  endnu 
ingen  Følelse  i  de  intellektuelle  Organer.  Hoved- 
skallen er  som  en  Hammer." 

„Aa  dine  Lignelser!"  ... 


XV. 

,,Der  larmer  den  Adam  igjen  ovenpaa!  og  hans 
Moder  er  ude.  Jeg  faar  nok  op  og  tage  mig  af  An- 
liggenderne." 

Schrader  var  oppe  paa  Barnekammeret  og  tum- 

lede  med  sin  Adam,  som  Moderen  havde  ladet  alene 
med  Barnepigen,  hvem  det  viltre  Barn  aldeles  over- 
mandede; hun  maatte  være  Hest  paa  alle  fire  med 
en  Hysing  i  Munden,  og  da  hun  ikke  længere  vilde, 
vrælede  han,  saa  Faderen  maatte  op. 

Det  var  Moderens  Natur  og  Blod,  paastod  Schra- 
der.  Han  gik  frem  og  tilbage  paa  Gulvet  med  Gutten 
paa  Ryggen,  da  hans  Kone  kom  hjem. 

„Ikke  i  Departementet?  Men  Schrader,  véd  Du, 
hvad  Klokken  er?  —  Jeg  tror  sandelig,  Du  gaar  der 
og  leger  Hest  for  Adam!" 

,, Gutten  maa  jo  have  noget  Slags  Legetøi;  og 
siden  Du  absolut  ikke  vil,  jeg  skal  faa  kjøbe  noget 
hjem  til  ham,  saa  faar  vi  sørge  for  Moroen  paa  andet 
Vis"  ... 

nJeg  gik  virkelig  og  tænkte  mig  Dig  oppe  i 
Departementet." 

...  „saa,  det  frydede  Dig  saa?" 

,,Du  kan  jo  ikke  bestandig  være  Træhest  for 
Adam." 

„Saa  lad  os  kjøbe  Legetøi  til  ham." 

,,Nei,  det  gjør  bare  Gutten  dum." 

„Og  véd  Du  hvorfor?" 

„Nei,  og  det  er  ogsaa  det  samme  ...  Børn  blir 
altid  dumme  af  Legetøi!" 

,,Nu  ja,  jeg  skal  sige  Dig  Grunden,  saa  forstaar 
Du  med  det  samme,  hvorfor  jeg  føier  Dig  i  den  Grille. 
Naar  han  tager  en  Pisk  mellem  Benene  eller  en 
Stok  og  indbilder  sig,  det  er  en  Hest,  saa  maa  han 
tænke  den  frem;  hans  Fantasi  skaber  en  hel  Hest, 
og  hans  Evner  øves;  men  naar  man,  som  mange, 
tankeløst  overvælder  de  smaa  med  mesterlig  udførte 
Legetøissager,  saa  blir  netop  Fantasien  ikke  brugt, 
tvertimod  som  en  forproppet  Mave,  og  Barnet  uud- 
viklet ...  dumt!" 

„Véd  Du  hvad,  Schrader!  deri  har  Du  Ret" 

„Naar  Du  er  ude,  er  Gutten  aldeles  uregjerlig, 
Ely!     Barnepigen  raader  ikke  med  ham.' 

„Og  hans  Far  heller  ikke,  lader  det  til!  Mig 
lystrer  han,  blot  jeg  taler  til  ham.'* 

„Det  vil  sige,  Gulten  véd,  at  han  kan  faa  Bank 
af  Dig." 

,,Aa  ja,  det  ogsaa." 

,,Ja,  men  jeg  er  aldeles  principielt  imod  den 
Slags.  Jeg  har  givet  efter  for  Dig  med  Hensyn  til 
Legetøiet,  og  Du  føiér  mig  til  Gjengjæld  med  Hen- 
syn til  Pryglene,  er  det  ikke  saa?" 

„Nei  aldeles  ikke;  det  skulde  være  deiligt,  om 
han  med  engang  skjønte,  at  den  Ting,  som  hedder 
Prygl,  var  bragt  ud  af  Verden!" 

,, Fornuften  er  den  Magt,  som  skal  bruges,  det 
gj ælder  blot  at  forstaa  at  lede  Barnet  rationelt. 
Rousseau  er  i  dette  Stykke"  ... 

„Kjære  Schrader!  gid  Du  ikke  vilde  blande  Dig  i 
Børneopdragelsen.  Hvad  jeg  bygger  op,  gaar  Du 
bare  herhjemme  og  skjæmmer  bort,  medens  jeg  er 
ude;  min  Tro  er  nu,  at  Eksemplet  er  den  største 
Lærdom." 

„Kan  være!" 

...  „saa  at,  dersom  ikke  Du  holder  Kontortid, 
skjønner  Du,  saa  konuner  Adam  heller  ikke  til  at 
gjøre  det." 

„Slap  det  derud.  Hvepsen  min!  Du  er  altid  saa 
ivrig  paa  det  Punkt  Jeg  tror,  det  er  blevet  en  fiks 
Idé  hos  Dig.  Men  véd  Du,  hvorfor  jeg  egentlig  gaar 
herhjemme  idag  og  er  Træhest  for  Adam?  Stats- 
raaden  vil  have  mig  ind  i  en  Kommission  om  Fiske- 
rierne, og  jeg  har  ingen  Lyst.  Jeg  gaar  og  pønser 
paa  en  smuk  Manér  at  komme  fra  det  paa  ...  saadan 
en  Talemaade  ...  Frase,  forstaar  Du!  Vidste  jeg  saa 
sandt  en  anden  Mand  at  foreslaa!" 

„Og  Du  vil  ikke  tage  imod  det?  Schrader!  Du 
vil  virkelig  ikke?  Var  jeg  Mand!  Meningen  er  alt- 
saa,  at  Du  skulde  styre  med  den  store  Ting"  ... 

„Aa  ja,  kom  jeg  ind  i  Kommissionen,  saa  kom 

jeg  sandsynligvis  ogsaa  til  *at  styre  med  det,  —  skabe 
mig  et  Slags  Navn  paa  det!" 

„Og  Du  vil  ikke?" 

„Nei!" 

,,Men  jeg  tror,  Du  skylder  Gud  Regnskab  for  dine 
Evner,  Schrader!  og  naar  jeg  mangengang  er  saa 
ivrig  paa,  at  Du  skal  i  Departementet,  som  Du  siger, 
saa  er  det,  fordi  jeg  har  faaet  Samvittighedsskrupler 
for  det  egoistiske  Hjemliv,  Du  fører.  Du  bryder  Dig 
ikke  om  nogenting  andet  end  om  mig  og  Adam! 
Departementet  kjeder  Dig  bare.  Man  har  ikke  Lov  ... 
vi  lever  i  Synd,  siger  jeg  Dig,  ved  saadan  ikke  at 
have  Kjærlighed  tilovers  for  noget  andet  —  og  dit 
Fædreland,  Adam!" 

,,Ja  det!  det  forlanger  tilfældigvis  denne  Gang, 
at  jeg  skal  være  borte  fra  Dig  en  hel  Vinter  for  at 
undersøge  de  Ting." 

„En  hel  Vinter?" 

„Ja,  og  desuden  er  jeg  ikke  ærgjerrig.  Du  synes 
at  mene,  at  det  ikke  er  ti  for  én,  men  netop  blot 
mig,  som  kan  være  Bureauchef,  netop  blot  mig,  som 
kan  være  Fiskerikommissær.  Ja,  fandt  jeg  blot  en 
anden!  —  men  jeg  har  virkelig  ingen  paa  Haanden 
at  byde  Statsraaden,  som  duer.  Faktum  er  imidler- 
tid, at  vi  ikke  vil  leve  i  hver  sin  Ende  af  Landet  en 
hel  Vinter,  —  hvad  Hveps?" 

„Kunde  jeg  ikke  følge  med  Dig?" 

„Og  saa  lader  vi  Adam  og  den  mindste  blive 
hjemme,  mener  Du,  —  eller  tænkte  Du  virkelig  paa 
at  offre  dem  paa  Ærgjerrighedens  Alter?  ...  saadanne 
smaa  er  kanske  ikke  mere  værd!" 

,,Jeg  ...  jeg  maa  sige"  —  stammede  hun  noget 
modfalden  —  ,,jeg  tænkte  rigtignok,  at  jeg  kunde 
tage  dem  med;  —  men  det  var  maaske  daarllg  be- 
tænkt" ... 

,, Saadan  mellem  Udskj ærene  ved  Kysten  om  Vin- 
teren, det  var  kanske  ikke  umuligt!  der  skal  findes 
enkelte  varmblodige  Pattedyr,   som  har  sine  Unger 

det  Ved  'den  Tid.     Ungsæl  for  Eksempel  dg  Hval- 

„Det  er  nok  umuligt"  ... 

„Aa,  hvad  gjør  ikke  en  begeistret  Kvinde  som 
Du  for  Fædrelandet!" 

„Kjære  Schrader!  gjør  ikke  Nar  af  mig;  men  jeg 
har  saadan  Trang  til  at  se  Dig  bruge  Dig  og  blive 
erkjendt  for  det,   Du  er"   ... 

„Dersom  Verden  kom  længer  med  det!  men  jeg 
er  ikke  naiv!"  ... 

—  En  følgende  Dag  kom  Schrader  tidligere  hjem, 
end  han  ellers  pleiede;  hans  Hustru  var  ude  og  tog 
Musikinformation.  Han  gik  en  Stund  og  drev  uro- 
ligt gjennem  Værelserne  og  saa  ikke  engang  op  paa 
Barnekammeret.  „Det  er  ganske  mærkeligt,  hvor 
ivrig  hun  paa  det  sidste  er  blevet  paa  alt  dette  Musik- 
væsen!  Men  det,  som  stikker  under,  min  gode  Frue! 
er,  at  Du  vil  vise  Din  Mand,  hvad  han  skal  gjøre." 

„Jeg  gad  forresten  vide,  hvad  hun  vil  sige  ...  jeg 
er  ganske  nysgjerrig"  ... 

Det,  han  havde  at  fortælle,  da  hun  kom,  var, 
at  Statsraaden  til  hans  Afslag  til  Kommissionen  selv 
havde  havt  en  Mand  paa  Haanden.  „Og  véd  Du 
hvem?    Gjæt  nu  Ely!" 

„Jeg  bryder  mig  sletikke  om  at  gjætte,  naar  det 
saa  alligevel  ikke  er  Dig!"  sagde  hun  lidt  kort,  me- 
dens hun  knyttede  op  Hattebaandet. 

,,Gjæt  nu  ...  En,  som  staar  Dig  nær"  ... 

,, Umuligt!  ...  der  staar  jo  ingen  mig  nær,  véd 
Du."  Hun  saa  et  Øieblik  uvist  spørgende  paa  ham. 
,,Det  skulde  nu  vel  aldrig  være  Dig  alligevel?"  ud- 
brød hun  med  et  opskydende  Glædesglimt. 

„Aa  —  nei!  jeg  begaar  ikke  den  Slags  Overra- 
skelser mod  mine  egne  overlagte  Beslutninger.  Jeg 
kom  blot  hjem  for  at  sige  Dig,  at  det  er  Finsen,  de 
har  taget  til  det;  han  har  været  konstitueret  Soren- 
skriver derhenne  i  en  af  Søbyerne,  og  nu  kommer 
han  til  at  ligge  her  i  Hovedstaden  kanske  i  et  Pai; 

Aar  med  dette;  han  blir  rimeligvis  ogsaa  ansat  i  et 
eller  andet  større  Embede,  om  han  skiller  sig  vel 
fra  det,  og  derom  tviler  jeg  aldeles  ikke;  han  har  en 
egen  Evne  til  at  gjøre  Svada  og  Humbug  udaf  alt 
muligt!" 

„Kjære  Schrader,  sig,  Du  ærgrer  Dig  ...  jeg 
ærgrer  mig!" 

„Fordi  han,  som  Fru  Lindkjær  i  sin  Tid  ud- 
trykte sig,  kommer  i  fuld  Karriere  tvert  over  mig, 
mener  Du?  Nei,  jeg  ærgrer  mig  ikke  en  Smule  uden 
over  det,  at  man  uden  at  spørge  mig  tager  saadan 
en,  rent  ud  sagt,  Nar!" 

,,Du  har  dog  altid  sagt,  at  Arnold  er  en  dygtig 
Mand." 

,,Aa,  han  har  spillet  et  Slags  officiel  Koryfæ  der- 
nede, staaet  i  Spidsen  for  „Harmonien",  Sangfor- 
eningen, Kunstforeningen  og  andre  smagfulde  For- 
eninger, saadant  noget,  som  man  ikke  byder  alvor- 
lige Folk"  ... 

,,Jeg  har  saa  ondt  for  at  finde  mig  i,  at  Du  om- 
taler ham  paa  den  Maade,  Schrader!  det  er  næsten, 
som  vi  skulde  bagtale  ham,  og  den  Behandling  har 
han  ikke  fortjent  —  ialfald  ikke  af  mig.  Jeg  synes, 
jeg  faar  Samvittighedsnag  af  det." 

,,Nu  ...  nu  Ely,  jeg  kalder  ham  en  Smule  Nar; 
men  for  det  kan  han  jo  være  duelig  nok.  Du  ser  jo, 
at  Statsraaden  selv  er  af  den  Mening;  og  en  saadan 
Mand  er  ufeilbar,  véd  Du!"  ... 

,,Han  faar  ialfald  noget  frem  og  gjør  Gavn  paa 
sin  Maade,  det  er  jeg  vis  paa.  Ja  Du  forsmaar  saa- 
dant noget.    Gid  Du  ikke  gjorde  det!" 

...  ,,men  slog  mig  paa  at  have  allehaande  Jern 
i  Ilden  til  Fædrelandets  bedste?" 

,,Fy,  nu  er  Du  ikke  snil!" 

...  ,, eller  ialfald  paa  Departementsærgjerrigheden, 
er  det  ikke  saa  Du  igrunden  vil?" 

Om  Eftermiddagen  sad  han  lidt  taus  og  forstemt 

i  Sofaen  inde  i  Soveværelset  efter  at  have  forsøgt 
paa  en  Middagslur.  Hans  Hustru  kom  ind  med 
Kaffeen. 

„Alt  nu  ...  er  det  ikke  tidligt?" 

„Tvertimod,  det  er  sent,  min  Ven  ...  over  din 
vanlige  Tid!" 

Han  sad  taus  og  drak;  det  lod  til,  at  Svaret  irri- 
terede ham. 

...  „Apropos  Ely!"  sagde  han  og  reiste  sig.  „Si- 
den Du  taler  saa  meget  om,  at  Du  ikke  vil  have  mig 
hjenune,  saa  har  jeg  tænkt  paa,  om  det  ikke  var 
rigtigst,  at  jeg  flytter  op  paa  mit  Studereværelse  igjen 
...  vor  Frihed  faar  vi  saa  bedre." 

,,Hvad  mener  Du  med  at -flytte  ...  om  Dagen?" 

,,Nei  —  om  Natten." 

,, Sengen?  ...  din  Seng  bort  fra  Sovekammeret! 
Du  mener  det  ikke  Schrader!  Sig,  Du  mener  det 
ikke." 

„Jeg  synes,  Du  er  saa  forlegen  for  at  faa  mig 
afsted,  og  naar  jeg  ligger  deroppe,  kommer  jeg  utvivl- 
somt til  at  tage  mig  ivrigere  af  Daparteméntet.  Jeg 
tror  ogsaa,  jeg  arbeider  bedst  udover  Natten;  —  jeg 
vænnede  mig  til  det  i  Pebersvendedagene"  ... 

„Schrader!" 

„Jeg  mener  det  virkelig." 

„Noget  saa  —  absurd!  Kjære  Schrader!  Du 
mener  det  virkelig  ikke  ...  sig,  at  Du  ikke  mener  det! 
Du  skal  faa  snakke,  hvad  Du  vil,  —  jeg  véd  jo.  Du 
ikke  mener  det  ringeste  med  det"  ... 

„Tak  skal  Du  have  for  den  Kompliment!" 

...  ,,faa  kalde  mig  din  Hveps  saa  meget,  som  Du 
vil,  jeg  skal  ikke  stikke  ...  og  hvad  tror  Du,  lille 
Adam  vil  sige  om  det,  om,  at  hans  Fader  er  blevet 
Pebersvend  igjen?" 

Hun  tog  saa  voldsomt  paavei,  —  og  det  sidste 
om  lille  Adam  var  jo  knusende  ... 

„Ja,  ja,  Ely  mini  naar  Du  ikke  vil  det,  saa;  men 
ellers  —  næste  Gang  Du  plager  mig  med  dia  Ærgjer- 

righed,  'fok'  dét  er  den,  som  gaar  i  Dig,'  saa  ladet* 
■jeg'  min  S^ng*  flytte,  Ikke  op  paa  Værelset,  men  — 
helt  ned  i  Departementet.  Skal  der  være  Forfængei- 
lighed  og  Ærgjerrighed,  saa  skal  vi  drive  det,  og 
skal  vi  have  huslig  Fred  og  Lykke,  saa  holder  vi  påa 
det.    Enten  Eller.    Har  jeg  Ret?" 

,,Bare  Du  ikke  flytter,  saa  — " 

,,Ser  Du? og  nu  faar  jeg  skynde  mig  i  An- 
stalten" ... 

—  ,,Hun  er  en  stærk  Natur,"  tænkte  han,  me- 
dens han  sad  deroppe  og  vuggede  paa  Stolen  —  „og 
jo  betydeligere  desto  dybere  er  man  i  et  Forhold! 
Det  at  gifte  sig  er  at  vælge  og  sætte  sig  i  Forhold 
til  et  Menneske,  som  skal  uddybes  og  udvikles  hele 
Livet  igjennem;  derfor  er  det  at  være  flygtig  umo- 
ralsk; thi  det  er  at  lade  det  nedlagte  Udviklingsfrø 
dø  og  erstatte  det  med  nye  flygtige  Begyndelser  ... 
den  ydre  Forelskelse  er  kun  Indgangen,  saa  at  sige 
Blomsterporten  til  Haven!  —  derfor  er  Forførelsen 
saa  nederdrægtig,  og  disse  udmærkede  franske  Ro- 
maner ofte  saa  dumme  i  denne  Livets  Kardinal- 
affære —  og  Monogamiet  et  saa  storartet  høit,  Fler- 
koneriet et  saa  underordnet  menneskeligt  Stadium  ... 

Aa  ja,  aabent  og  ærligt!  ...  Vi  har  havt  en  lille 
Ærgrelse  idag,  fordi  Finsen  saadan  flk  mine  Kort  paa 
Haanden,  og  saa  ræsonnerer  vi!  Det  er  bedst  at 
forsøge  at  arbeide  det  af  sig!"  ... 


XVL 

...  ,,Men  naar  Direktionen  har  bedt  Dig  om  at 

synge  næste  Fredag hvorfor  siger  Du  saa  nei?  ... 

Jeg  vidste  ikke.  Du  var  ræd,  Ely!   ...  Jeg,  som  har 
hørt  Dig  saa  mangen  Aften,  siger  Dig,  at  der  ikke 

et  én,  som  forståar  at  synge  vore  Smaasangé  som 
Du.  Ja  vist  skal  Du  synge!  ...  Jeg  undrer  mig  blot 
paa,  hvordan  de  har  kimnet  være  saa  kloge  at  finde 
paa  det!  jeg  troede,  det  var  min  Statshemmelighed; 
de  har  før  bestandig  blot  bedet  Dig  spille." 

,,Aa  nei,  Schrader!  —  jeg  har  virkelig  ikke  Lyst, 
og  saa  har  jeg  nu  engang  sagt  nei.    Bed  mig  ikke!" 

„Jo,  jeg  gjør!  Og  jeg  vil  komme  og  høre  paa  ... 
en  Mand  kan  ogsaa  være  forfængelig." 

,,Men  saa  kan  Du  til  Gjengjæld  gjeme  ogsaa  føie 
mig  i  noget.  Lov  mig  at  følge  mig  i  Filharmonien  i 
Vinter!" 

„Fra  Begyndelsen  til  Enden?  sidde  og  holde  ud 
en  saadan  lang  Konsertaften,  nei  det  overgaar  mine 
Kræfter,  det  kjendte  jeg  grant  nok  sidst!  Ifjor  var 
Du  fomøiet  med,  at  jeg  kom  under  sidste  Nummer 
og  hentede  Dig.  Finsens  Ansigt  gjør  det  ogsaa  høi- 
tideligt  der.  Det  er  saa  høistemt  skinpende,  medens 
han  staar  lige  foran  Tribunen  og  stryger  sig  i  Sk j  æg- 
get og  forståar  sig  paa  det  og  pønser  paa  nye  Ideer 
til  Foreningens  bedste.  Han  snakker  vel  endel  med 
Dig  om  dem?" 

„Nei,  men  han  er  jo  henne  og  hilser  paa  mig 
som  rimeligt  kan  være  om  Aftenen." 

„Det  er  saa  pent  taktfuldt;  alt  med  den  Mand  er 
overhovedet  saa  udsøgt,  lige  til  Sk j  ægget,  det  ser  saa 
svingfuldt  romantisk  ud,  og  Blikket  er  ordentlig  rø- 
rende langsomt.  Jeg  frelste  ham  rigtignok  fra  at  be- 
gaa  en  gruelig  Bommert  i  sine  mere  prosaiske  Sager 
nylig;  men  det  mærkede  han  ikke  engang  ...  Aa 
nei,  —  lad  mig  være  fri  for  at  skulle  konversere  ham, 
Elyr 

—  Hin  Filharmoniaften  kom,  og  Schrader  fulgte 
sin  Hustru  derhen.  At  hun  havde  havt  endel  Illu- 
sioner om  Konsertoptræden  som  Pianistinde,  vidste 
han  jo,  og  hendes  Optræden  i ' Filharmonien  havde 
ogsaa  altid  et  vist  hemmeligt  Skjær  deraf;  men  han 
undte  hende   den  Glæde.     Blot   den   skjult  festlige 

Maade,  hvorpaa  hun  klædte  sig,  netop  enkelt,  hendes 
stille  Spændthed  forud  og  Udtrykket,  medens  hun 
spillede;  ...  han  gjættede  og  elskede  det  alt!  og  var 
ovenikjøbet  saa  diskret  at  tie.  Thi  noget  Talent  i 
større  Forstand  var  hun  ikke;  og  dog  eiede  hun  noget 
af  det,  som  enhver  Kunstnerinde  gjerne  vilde  ved- 
kjende  sig  —  noget  af  Kunstens  sande  Sjæl! 

laften  skulde  hun  synge  nogle  Smaanummere  og 
akkompagnere  sig  selv.  Hun  var  saa  ængstelig  for 
det  store  Lokale,  ikke  fordi  hun  jo  havde  Bryst  til  at 
synge  høit  nok  ud;  men  fordi  hun  var  saa  vant  til 
at  synge  hjemme.  De  sad  ved  Siden  af  hinanden 
paa  sine  Pladse;  hun  bleg  og  spændt,  ventende  paa 
sin  Tur.  Han  syntes,  han  hørte,  hvorledes  hendes 
Hjerte  bankede;  noget  saa  fromt  frygtsomt  og  uskyl- 
digt foran  Kunsten  skulde  man  lede  efter! 

Der  blev  imidlertid  et  Ophold  foranlediget  ved, 
at  Pianoet  skulde  dreies  hen  paa  en  bedre  Plads. 
Det  var  Finsen,  som  stod  for  dette  og  gav  Ordrene  ... 
han  syntes  at  være  en  saare  raadende  Mand  der- 
oppe allerede,  og  det  var  ogsaa  paa  hans  Foran- 
staltning, at  man  lukkede  over  en  Luge  i  Taget,  alt 
for  Lydens  Skyld. 

„Hu,  for  en  Anstaltmager  —  straks  han  er  kom- 
met ind  i  Direktionen!"  tænkte  Schrader  høist  utaal- 
modig  paa  sin  Hustrus  Vegne;  men  han  nævnte 
intet  for  ikke  at  forstyrre  hende.  ,, Frisk  Mod,  An- 
tonius!" hviskede  han  muntert.  Hun  havde  lige  forud 
et  Øieblik  lagt  Haanden  hen  paa  hans,  og  han 
troede  at  kjende,  at  den  ikke  var  just  saa  fast;  den 
skalv  lidt  ... 

Hun  satte  sig  til  Pianoet.  Det  lød  i  Begyndel* 
sen  lidt  svagt  og  frygtsomt;  men  det  varede  ikke 
længe,  før  Sangen  rev  hende  med  sig,  og  hun  helt 
ud  bares  af  Stemningen,  noget,  som  ogsaa  føltes  og 
skaffede  hende  et  livligt  Bifald  allerede  for  den  første 
af  Sangene. 

Schrader  havde,  saa  lidt  han  vilde  være  sig  det 

selv  bekjendt,  dog  en  Følelse  af  at  have  faaet  en 
Møllesten  fra  Brystet;  og  han  begyndte  at  se  sig 
friere  om.  Tilhørerne  havde  nok  den  Aften  faaet  en 
Overraskelse.  Hun  var  henimod  Slutningen  af  den 
anden  Sang,  som  nu  fulgtes  høist  spændt  og  opmærk- 
somt, da  hans  Blik  faldt  paa  Finsen,  som  stod  med 
Armene  overkors  henne  ved  Væggen  og  stirrede  paa 
hende.  Han  havde  valgt  Pladsen  med  Forstand,  det 
var  klart,  hvis  han  rigtig  vilde  nyde  det,  —  ikke 
fem  seks  Skridt  fra,  saa  han  kunde  se  hende  halvt  i 
Profil,  og  hun  ikke  ham,  og  saa  i  Skyggen  ved 
Galleripillen!  Han  stod  i  dyb  Selvforglemmelse  og 
klappede  kun  mekanisk  med;  men  da  under  den  tredie 
Sang  et  Nodeblad  faldt  ned,  var  han  som  Lynet 
fremme  og  tog  det  op  og  saa  igjen  tilbage  paa  sin 
Plads. 

Ely  gjorde  en  elskværdig  og  smigrende  Lykke 
med  sine  smukke  naturlige  Sange;  men,  hvad  Schra- 
der  nu  blot  havde  Øie  for,  var,  om  Finsen  var  blandt 
dem,  som  kom  hen  og  takkede  hende.  Nei,  dertil 
var  han  for  klog!  —  men  at  det  var  ham,  som  havde 
faaet  det  hele  istand,  derom  var  ingen  Tvil  ...  Ingen 
andre  end  han  vidste,  at  hendes  egentlige  Styrke  laa 
i  hendes  poetiske  Sang  ...  og  ingen  anden  end  han 
havde  saa  straks  —  netop  i  Ugen,  før  han  selv  blev 
Direktør  —  sat  det  Indfald  i  Direktionen  at  rette  An- 
modningen til  hende. 

Hun  kaldte  Finsen  en  Hædersmand;  han  havde 
her  ialfald  gaaet  en  høist  besynderlig  skjult  Vei  ... 
og  det  var  vistnok  ogsaa  det,  Ely  havde  følt,  da 
hun  først  havde  besvaret  Anmodningen  med  Nei  og 
bagefter,  da  hun  gav  efter  for  ham,  betinget  sig,  at 
han  den  Vinter  skulde  være  med  hende  i  den  filhar- 
moniske Forening.  Hvorfor?  —  for  at  han  skulde 
passe  hende  for  Hædersmanden!  ...  Hun  gjør,  hvad 
hun  bør  og  kan,  uden  at  sætte  sin  Mand  Fluer  i 
Hovedet     Hm,    dette   er  jo   i   visse   Maader  blevet 

en  interessant  Situation  —  næsten  besværlig  inter- 
essant! 

„Nu  da,  Du  bryder  Dig  ikke  det  ringeste  om  det, 
tror  Jeg,  Schrader!  —  gik  det  ikke  godt?  Du  siger 
ingenting!"  yttrede  hun  paa  Hjemveien. 

,,Naar  Offentligheden  først  har  faaet  Ordet,  saa 
veier  det  saa  lidt,  hvad  Manden  mener;  han  er  kun 
en  stakkels  enkelt." 

„Hvad  siger  Du,  Schrader.  Hvad?  Er  Du  ja- 
loux, fordi  jeg  har  gjort  Lykke  ...  paa  Offentlig- 
heden?   Er  Du  virkelig  naragtig?" 

Schrader  lo   ... 

,,Bekjend  din  Synd!  ...  Din  Hustru  gjør  Lykke, 
og  Du  taaler  det  ikke!" 

,,Jeg  bekjender." 

...  ,,Det  havde  jeg  forresten  ikke  troet  om  Dig, 

Schrader! det  ligner  Dig  aldeles  ikke  ...  Saa 

Du  vil  ikke,  jeg  skal  synge  mere  der?" 

,,Jo,  har  Du  Lyst  saa"  ... 

...  ,,saa?  Nei,  jeg  har  aldeles  ikke  Lyst,  uden 
Du  ogsaa  har  det!"  ... 

„Du  kan  da  begribe,  jeg  har  det.  Jeg  fore- 
slaar,  at  ingen  af  os  er  naragtige,  Ely!  jeg  tilstaar, 
jeg  er  bare  ikke  rigtig  scenevant  endnu;  og  hjemme 
feirer  vi  Aftenen.  Jeg  haaber,  at  visse  Tilsætninger 
til  Aftensmaden,  som  jeg  har  ladet  hente,  ikke  vil 
forsmaas  af  min  hjemvendende   Primadonna." 

—  ,,Lyst!  ...  og  Blomster  paa  Aftensbordet!"  — 
udbrød  hun,  da  de  aabnede  Stuedøren,  —  ,,der  er 
ingen  som  Du!" 


xvn. 

...  ,,Nei,  Du  skulde  blot  have  hørt  hende  i  For- 
middag, Schrader!     Er  ikke  den  lille  Sigrid  et  Ta- 

lent,  saa  er  ingen  det!  Hun  synger  nu  hver  Gang, 
saa  jeg  bare  lægger  Armene  overkors  og  hører  paa. 
Jeg  tror,  jeg  har  fundet  en  Perle  ...  og  der  er  ialfald 
ikke  Tale  om,  at  jeg  kan  undervise  hende  længere! 
Der  er  ingen  Tvil  om,  at  hun  maa  hjælpes  frem  til 
at  faa  uddannet  sig  ordentlig.  Hun  maa  have  første 
Rangs  Lærere." 

„Ja,  andre  faar  ogsaa  give  noget,  saa  kan  vi  bi- 
drage vort." 

„Aa  nei,  det  maa  nok  tages  paa  en  anden  Maade, 
om  det  skal  blive  til  noget!  Hun  maa  hjælpes  til 
at  hjælpe  sig  selv  frem.  Publikum  maa  faa  Interesse 
for  hende.  Kjære  Schrader!  nu  kunde  Du  gjøre 
hende  en  rigtig  Tjeneste  ved  at  tale  til  Direktøren  i 
Filharmonien  om,  at  de  gi'r  en  Konsert  til  Indtægt 
for  hende,  og  at  hun  faar  synge  der  —  udtr^-kkelig 
for  at  hun  kan  faa  uddanne  sig  i  Udlandet;  —  det 
er  gjort  flere  Gange  før!" 

„Jeg?  med  Direktørerne  der  ...  med?  Nei  Tak  ... 
Og  hvorfor  ikke  Du  selv?" 

,.Det  har  mere  Klem,  naar  Du  gjør  det!" 

,,Vil  Du  have  Penge  til  at  hjælpe  hende,  saa 
véd  Du,  at  Du  blot  behøver  at  sige  det;  men,  at  gaa 
saadan  og  være  Anstaltmager,  det  byder  mig  lige- 
frem imodl  Idetheletaget  al  denne  Musik  og  Fil- 
harmoni for  Dig,  som  har  saameget  at  gjøre!" 

Det  var  hende  saa  uvant,  at  han  kunde  tænke 
saa,  at  hun  et  Øieblik  stod  taus  og  saa  ganske  for- 
bauset  paa  ham. 

„Saa,  jeg  meget  at  gjøre?  Nei  Tingen  er  nok 
hellere,  at  jeg  gik  her  næsten  fortvilet,  fordi  jeg 
ingenting  havde  at  gjøre,  ligetil  jeg  fandt  paa  at  tage 
Musikinteressen  op  igjen  ...  Jeg  var  jo  ikke  istand 
til  at  faa  Dig  ind  i  nogen  Ting!" 

„Hvad  forstaar  Du  ved  nogen  Ting  —  Kunstven- 
lighed og  alt  dette  Finsenianske  paa  „hed"?" 

,,Aa  ja,  alt  det,  som  Du  ikke  tror  paa  og  bare 
jøner  af.    Uf,  naar  jeg  blot  kunde  faa  Dig,  som  jeg 

vilde.  Du  kan  tro,  der  er  mange  Ting  paa  „hed", 
som  ikke  vilde  skade  Dig,  Schraderl" 

,,En  af  Tingene  paa  „hed"  er  ogsaa  Huslighed, 
Ely!  Faktum  er,  at  vi  har  vor  lille  Adam  og  den 
anden!'* 

„Jeg  vil  sige  Dig  noget,  Schrader!  Du  har  ikke 
Ret  til  at  sige  dette!  og  Du  taler  tillige,  saa  jeg 
føler  mig  krænket.  Ja,  dersom  jeg  forsømte  noget 
af  mit!" 

„Nu  da,  —  jeg  vil  jo  sletikke  berøve  Dig  den 
Interesse." 

,,Dcr  er  noget  saa  umedgjørligt,  rent  ud  egoistisk 
og  ufædrelandsk  ved  Dig.  Du  bryder  Dig  ikke  om 
noget  i  denne  Verden,  tror  jeg!" 

...  „Fordi  Finsen  og  hans  lige  bryder  sig  altfor 
meget  om  det!"  ... 

„Du  vil  da  ingenting  gjøre?" 

„Nei,  Ungen  min!  intet  uden  rede  Penge." 

,,0g  med  det  gaar  Du?"  — 

Hun  sad  oprørt  igjen  og  begyndte  at  gaa  frem 
og  tilbage. 

...  „Det  nøgne,  usminkede  Tyranni!  ...  Saadan 
er  de  alle,  naar  det  kommer  til  Stykket!  Selv  han. 
Min  Kjærlighed  til  den  stakkels  Sigrid  maatte  sande- 
lig være  liden,  om  jeg  lod  mig  stanse  al  det!" 

Hun  blev  staaende  og  grublede  lidt.  „Jeg  behøver 
jo  blot  at  henvende  mig  til  en  af  de  andre  Direktører 
om  Sagen,  saa  slipper  jeg  for  selv  at  anmode  Finsen. 
Jeg  lader  mig  ikke  tvinge!  Vær  saa  god,  —  kom  ind! 
...  Frøken  Fastingl" 

,,Ja,  mig!  Jeg  maatte  se  ind  til  Eder  igjen, 
inden  jeg  tager  ud  paa  Landet,  vi  staar  paa  Farten. 
Jeg  har  altid  en  Følelse,  som  om  jeg  var  Præsten, 
som  havde  viet  Jer,  —  kan  Kurven  staa  deroppe;  jeg 
er  saa  bange  for  nogen  af  Børnene.  Nu,  hvor  staar 
til?  Men  kjære  Ely!  er  Du  i  slet  Humør  eller,  hvad 
gaar  der  af  Dig?  Lykkelige  Koner  skulde  aldrig  være 
i  slet  Humør,  der  er  nok  af  ulykkelige!" 

,, Lykkelige  Koner  skulde  blot  aldrig  have  Villie, 
Frøken  Fasting!" 

„Jo!" 

„Nei!" 

,,Jo,  siger  jeg,  —  et  Menneske  uden  Villie  er  et 
ækelt  Dyr,  som  aldrig  skulde  være  gift!" 

„Ja,  men  naar  nu  Manden  ogsaa  har  Villie?"  ... 

„Det  var  en  deilig  Mand,  som  ikke  har  det!" 

...  „Og  tvinger  sin  Kone,  skal  han  have  Lov  til 
det?" 

„Det  er  saa  inderligt  ligt  dem  allesammen!  ... 
Ja,  jeg  vil  blot  sige,  at  det  er  godt  for  min  Mand  — 
som  det  hedder  —  at  jeg  ikke  er  gift!  Havde  han 
ingen  Villie,  skilte  jeg  mig  fra  ham;  men  vilde  han 
tvinge  mig,  saa!  ...  Men  hvad  Dig  angaar,  saa  tror 
jeg  nu  nærmest  paa,  at  din  Mand  har  Ret,  Ely! 
Der  er  forresten  ingen,  som  har  skuffet  mig  som  han! 
Jeg  troede  virkelig,  at  han  ikke  kunde  andet  end 
flyve  tilveirs,  at  der  skulde  og  maatte  blive  noget  af 
ham.  Jeg  er  bange  for,  at  det  er  din  Skyld,  Ely, 
som  er  for  følelig  mod  ham;  han  er  saa  doven!  I 
dit  Sted  skulde  jeg  faa  ham  frem  i  en  Snup.  Men  I 
sidder  bare  her  og  kukkelurer  og  ser  paa  hverandre, 
og  saa  har  I  tilslut  intet  andet  at  gjøre  end  at  trætte, 
det  er  min  Mening!  Jeg  skal  paa  Jernbanen  Klokken 
ét  ...  Nei  ...  hvor  er  den  nu?  ...  Kurven  ...  Kurven!  ... 
Saa  ...  Hils  din  Mand!  ...  Vi  ses  igjen  til  Vaaren  ... 
aa,  det  er  godt  nok  ophæftet!"  ... 

—  Det  var  i  Slutningen  af  den  samme  Uge,  at 
Ely  ved  Middagsbordet  yttrede: 

„Nu  har  jeg  da  talt  med  en  af  Direktørerhe  om 
Sigrid  og  faa^t  Ja"  ... 

„Det  tvivlede  jeg  slet  ikke  paa!" 

...  „med  Professor  Petersen  ...  Han  skulde  fore- 
lægge Sagen  for  hele  Direktionen;  men  det  er  ikke 
Tigiig  gaaet  efter  mit  Hoved  der  ...  De  satte  Be- 
tingelser ...  først  at  jeg  selv  skulde  assistere  og  saa, 

at  jeg  skulde  overtage  endel  af  Arrangementet  med 
at  samle  andre  Kræfter  til  Hjælp." 

,,Tør  jeg  spørge,  hvem  var  det,  som  fandt  paa, 
at  Du  skulde  assistere?" 

,,Det  var  Finsen." 

,,Jeg  kunde  tænke  det;  han  er  en  kunstforstandig 
Mand!" 

,,Ser  Du,  jeg  kunde  ikke  vel  undgaa  det;  men 
det  er  han  og  jeg,  som  hovedsagelig  skal  arrangere 
Konserten.  Den  gi'r  meget  Bryderi,  og  i  Eftermiddag 
kommer  de  hid  for  at  tale  med  mig  om  den.  Du 
kunde  gjøre  mig  en  Tjeneste,  Schrader!  ved  at  være 
hjemme." 

,,Jeg?  nei,  jeg  har  netop  saa  uhyre  —  aldeles 
usædvanlig  travlt!" 

,,Jeg  ser  paa  Dig,  Du  liker  det  ikke!" 

„Kjære  Dig,  hvad  skulde  jeg  have  imod  det?  det 
er  jo  kun  saa  naturligt  gjort  af  Dig  det  hele.  Det 
er  blot  en  eneste  Ting,  jeg  udbeder  mig;  jeg  vil 
være  komplet,  totalt,  udenfor  det!  ...  Naar  skal  Kon- 
serten være?" 

,,Paa  Fredag  fire  Uger  tænkte  vi,  —  om  alt  kan 
ordnes." 

,,Vi?  Det  vil  sige.  Nu  ja,  Du  og  Finsen!  ... 
Der  skulde  virkelig  intet  glæde  mig  mere  end,  om 
der  kom  noget  klækkeligt  ud  af  det  for  din  Elev. 
Jeg  faar  sidde  i  Departementet  og  haabe  det  bedste 
af  Eders  Bestræbelser!" 

Da  han  gik,  stod  hun  endnu  lidt  ved  Døren  og 
lyttede  efter  hans  Trin  ned  ad  Trapperne;  hun  ry- 
stede paa  Hovedet. 

,,Jeg  tror  alligevel  ikke,  at  han  rigtig  likte  det. 

—  Gid  det  var  over  ...  snart  over!"  ... 

Om  han  likte  det?  Han  fik  den  Eftermid- 
dag pludselig  Syn  for,  hvilken  uforsvarlig  Masse 
Sager  der  ignmden  havde  dynget  sig  op  paa  hans 
Kontor!  i  hvilken  efterliggende  Tilstand  det  hele  var! 

—  og  følte  Humør  til  at  gjøre  glat  Bord.    „Livet  eier 

dog  ingen  Hygge  som  Arbeidet,  tilbage  til  deix  Sats 
kommer  man  altid!"  Og  da  han  var  færdig  om 
Aftenen  i  Departementet,  tog  han  en  Bunke  Papirer 
m»d  sig  hjem  paa  sit  Studereværelse,  hvor  han  sad 
oppe  og  arbeidede  til  meget  sent,  og  længe  efter  hans 
Hustru  havde  lagt  sig.  Han  satte  hende  ogsaa  den 
næste  Morgen  alvorligt  ind  i  Omstændighederne,  og 
hvorledes  han  nødvendig  maatte  oparbeide  Kontoret 
igjen;  ...  ,,der  laa  Arbeide  der  i«  denne  Tid  mindst 
for  to,  før  han  kom  å  jourr  Og  Ely  følte  en  vis 
Lettelse  ved  at  faa  at  vide,  at  det  virkelig  var  saa, 
at  han  havde  travlt;  —  det  faldt  desuden  ikke  saa 
uheldigt,  at  det  var  just  nu  i  denne  Tid!  ... 


„Kjære  Ely!  jeg  har  bedt  om  at  faa  være  uden- 
for alt  dette  med  Konserten,  det  véd  Du  jo!"  — 
svarede  han  en  Dag  lidt  afvisende,  da  hun  havde 
forsøgt  at  interessere  ham  en  Smule  for  den  og  for- 
talte ham,  at  de  nu  skulde  have  Prøver  hver  Dag. 
,,For  mig  kan  I  holde  Prøver  ti  Gange  om  Dagen, 
naar  bare  ikke  jeg  skal  være  med!  jeg  har  nu  andet 
at  tænke  paa  ...  Adiø,  Vennen  min!" 

Han  sad  oppe  i  Departementet  alene  om  Aftenen, 
og  det  var  nu  begyndt  at  blive  livligt  med  Sager  fra 
hans  Kontor,  da  han  med  ét  lagde  Pennen.  De  Ord: 
„Prøve  hver  Dag"  havde  siddet  i  hans  Øren  hjemme- 
fra og  kom  nu  frem  igjen.  ,, Prøver  hver  Dag"  ... 
med  den  Finsen?  Og  han  blir  her  i  Byen  i  to  Aar! 
Det  var  kanske  værdt  at  betænke,  hvordan  det  skal 
gaa,  om  det  Samvær  fornyes?    Det  er  jo  alt  fornyet! 

Det  lader  sig  ikke  gjøre  om  ...  Saa  ...  saa! 

Alle  disse  fædrelandske  Jern  i  Ilden  ...  og  saa  er  han 
saa  musikalsk,  kunstnerisk.  Nu  det  kan  jo  blive  to 
interessante  Aar!  —  især  da  Manden  klarlig  ikke  har 

ophørt  at  sværme  for  hende;  han  gaar  endog  meget 
fordægtig  frem!  ... 

...  Hvem  kan  indestaa  for,  hvad  en  Kvinde  i 
Længden  kan  komme  til  at  mene?  og  hvad  kjender 
hun,  Stakkel,  til  sit  eget  Hjerte  —  hvormeget  hun  i 
sin  Tid  kan  have  holdt  af  ham?  ... 

...  Det  er  især  disse  Jern  i  Ilden,  som  blænder 
hende.  ,,Han  gjør  noget!"  —  er  Omkvædet  Det  vil 
sige,  —  ,,jeg  gjør  iugenting!'*  Aa  ja,  for  alt  det  kan 
en  saadan  Fyr  ende  med  at  blive  éns  foresatte!  Det 
er  nu  just  ikke  det,  jeg  lyster  paa,  og  jeg  maa  ind- 
rømme Sandheden,  jeg  gjør  virkelig  ingenting  —  at 
snakke  om  da,  —  udenfor  det  at  trække  Renter  og 
hæve  Gagen  og  holde  Éaaden  mageligt  oven  Vande. 
Det  er  egentlig  noget  lidet  for  en  Kvinde  at  sværme 
for!" 

Han  begyndte  at  gaa  frem  og  tilbeige. 

,,Det  er  mærkeligt,  at  jeg  aldrig  har  tænkt  paa 
det!  Blot  være  saadan  en  for  alle  Spørgsmaal  og 
alt  Ansvar  flygtende  Bidevindsseilerl  —  bare  ligge 
bak  og  bi,  —  vente  til  Spørgsmaalet  om  Jordens 
Grundvold  er  klaret  først!  —  aldrig  nogensinde  seile 
med  fuld  Fart,  —  aldrig  være  med  at  leve!"  ... 

Han  saa  sig  omkring  paa  Hylderne: 

,,Jeg  tror  jeg  behøver  en  fjorten  Dages  Tid  til  at 
klare  jer!" 


xvni. 

Da  han  en  Dag  kom  hjem,  var  hans  Hustru 
ude  ...  ,,paa  Prøve  naturligvis!"  ...  Det  faldt  ham 
ind  at  se  op  paa  Barnekammeret.  I  Sengen  sad  den 
mindste  og  rakte  med  en  høist  selvfølende,  stolt  Mine 
Fingeren  iveiret  imod  ham.  Hun  blødte,  saa  det 
randt  nedover  den  lille  Arm,  og  i  den  anden  Haand 

holdt  hun  Dukken,  paa  hvis  sønderslagne  Porcellæns- 
hoved  hun  havde  sHaaret  sig.  Det  var  sket  i  et 
Øieblik,  medens  Barnepigen  var  borte,  og  denne  blev 
næsten  vetskræmt  af  de  Øine,  Schrader  satte  paa 
hende,  da  hun  kom  ind. 

„Jeg  vil,  at  her  altid  skal  være  nogen  tilstede!'* 

...  „Men  kjære  Mand,  hvad  er  det  for  Ordre 
Du  har  givet  ud  idag,  at  der  altid  skal  være  en 
paa  Barneværelset?  —  det  er  umuligt,  kan  Du  vel 
forstaa.  Kokkepigen  kan  dog  ikke  tages  til  Barne- 
pige tillige." 

„Saa  faar  Du  tage  en  Pige  til  ...  være  nogen 
skal  der!" 

„Det  vil  sige,  Du  vil,  at  jeg  skal  være  der." 

„Jeg  vil  blot  ikke  komme  hjem  og  træffe  Bør- 
nene alene  og  blødende!" 

,^Kjære  Schrader,  jeg  forstaar  Dig  ikke  i  den 
sidste  Tid.    Du  er  blevet  saa  kort  for  Hovedet" 

„Jeg  har  blot  Hovedet  fuldt  af  Forretninger,  og 
Du  maa  finde  Dig  i,  at  jeg  passer  mine  Pligter." 

„Schrader!  mener  Du  virkelig,  at  jeg  forsømmer 
mine?" 

„Jeg  mener  aldeles  ingenting;  jeg  vil  nødig  hindre 
dine  Fomøielser"  ... 

„Om  nogen  havde  sagt  mig,  at  Du  vilde  nægtet 
mig  den  Hygge  med  Musiken,  jeg  vilde  tænkt,  det 
var  umuligt!" 

„Du  forstaar  mig  ikke,  Ely,  jeg  indrømmer  Dig 
den  Fornøielse  saa  fuldt  og  helt  ud,  som  Du  blot 
vil;  jeg  forlanger  kun  til  Gjengjæld,  at  Du  skal  ind- 
rømme mig  mit.  Du  Musiken  og  jeg  Departementet, 
og  midt  imellem  begge  ligger  Barnekammeret,  — 
Du  maa  undskylde,  at  jeg  finder,  at  ogsaa  nogen  maa 
passe  det!" 

„Der  skal  ingen  passe  det  uden  jeg!  men  Du 
taV  feil,  dersom  Du  tror,  at  det  er  Maaden  at  bøie 
din  Hustru  paa!" 

,,Bøie  Dig?    Bøle  Dig!  nei  jeg  gjør  mig  ingen  IllU' 

sionerl  og  desuden  ...  det  er  aldeles  mod  mine  Prin- 
ciper at  gjøre  mit  Hus  til  Fængsel  for  nogen  af  os. 
Interesser  Du  Dig,  om  Du  vil,  for  Soria  Moria  Slot! 
...  eller  for  at  flyve  ...  fra  min  Side  er  intet  iveien!"  ... 

„Jeg  forstaar  Dig  saa  godt,  Schrader!  Du  er  saa 
liberal:  ,, —  Interesser  Dig  for  alt,  selv  om  Du  vil 
flyve  din  Vei!  kun  ikke  for  ét  —  den  Konsert  vi  blev 
uenige  om!  ...  Aa  ...  se  ikke  saa  overlegen  ud,  jeg 
ser  godt  paa  Dig,  at  Du  blev  truffet.  Huf  ja,  —  gid 
den  Konsert  var  over!"  ... 

Hun  satte  sig  ned  ved  Sybordet  og  græd;  Schra- 
der gjorde  en  Bevægelse,  som  han  vilde  hen  til 
hende;  men  betænkte  sig  og  gik,  eller  rettere  stormede 
afsted.  Han  følte,  at  han  maatte  gaa  det  af  sig, 
før  han  kunde  faa  Blodet  roligt  nok  til  Departe- 
mentet, og  han  tog  en  rigtig  lang  Spadsertur,  til- 
fældigvis ud  over  den  samme  Vei,  hvor  de  var  blevet 
forlovede.  ,,Er  det  ikke  det,  jeg  altid  har  sagt,  man 
skulde  passe  sig  for  at  sætte  sit  Sind  bort  nogetsteds, 
ellers  blir  man  gjort  til  Bytte  —  simpelthen  svag  og 
afhængig!  Det  er  som  Kjæmpen,  der  havde  sit  Hjerte 
gjemt  i  et  Andeæg  ude  paa  en  0;  —  flnder  de  det, 
saa  er  han  forloren!     Og  Faktum  er  nu  engang,  at 

jeg  har  udleveret  det!  Hun  græd;  men  det  er 

hende  selv,  som  har  valgt  at  gaa  til  Finsen!  Det  er, 
som  den  Finsen  alligevel  staar  i  en  vis  Glorie  for 
hende  ...  Med  al  sin  geschåftige  Naragtighed  og  kan- 
ske netop  paa  Grund  af  den,  seiler  han  ialfald  mig 
forhi  ...  tager  kanske  ovenikjøbet  min  Kone  fra 
mig!  ... 

...  Det  er  Dummerj anerne,  som  udretter  noget 
i  Verden,  hedder  det  jo!  Jeg  er  desværre  ingen 
Dummerj  an  og  kan  derfor  risikere  at  ende  som  et 

ubrugt  ,,godt  Hoved"  med  graa  Haar!  

Feighed!  ...  jo — o  Feighed  ...  intet  andet  end 

Feighedl  den  naive  Tro  og  Tillid  til  Tilværelsen, 
som  gir  Mands  Mod  og  Lyst  til  at  sætte  sin  Kraft  ind 
—  Tak,  det  er  den  som  svigter!"  ... 

Han  gik  endnu  et  Icoigt  Stykke  udovef  den  en- 
somme Vei  ...  ,, Noget  at  tro  paa?  ...  at  stGia  og  vokse 
paa;  ...  den,  som  ikke  har  ialfald  en  Hægte  at  krøge 
sig  fast  i  Troens  Land  med  ...  faar  se  hele  Stasen 
gaa  forbi  sig"  ... 

Da  han  vendte  om  til  Departementet,  udbrød 
han: 

,,Nu  vel!  har  jeg  Evner,  som  de  siger,  saa  er 
jeg  Mand  for  at  sætte  alle  Seil  til!'' 


En  Dag  fortalte  han  Ely,  at  man  havde  forhørt 
hos  ham,  hvorvidt  han  kunde  være  villig  til  i  Vinter 
at  tage  ud  som  konstitueret  Amtmand  i  Anledning 
af  endel  Forviklinger  i  den  forriges  Stilling;  man 
trængte  til  en  Mand  med  Konduite. 

„Hvad  siger  Du  om  det?  min  Tanke  var  næsten 
at  tage  mod  det." 

,,Men  det  er  jo  en  stor,  stor  Lykke!" 

„Kald  det,  som  Du  vil;  der  er  for  mig  fuldt  op 
at  gjøre,  og  det  er  ialfald  en  Lykke.  Der  er  intet 
som  Arbeide!" 

„Saa?" 

„Nu  det  maa  Du  da  være  enig  i!  dei  er  jo  netop 
Du,  som  altid  hcur  været  saa  ivrig  paa  det  ,, Virke" 
...  „Virke!"  —  tilslut  har  Du  kimet  mig  saa  længe 
om  Ørene  med  det,  at  jeg  har  faaet  det  i  Hovedet. 
Har  Du  ikke  Lyst  til  at  blive  Amtmandinde?" 

„Det  kommer  sandelig  an  paa,   hvordan." 

„Hvad?  staa  i  Spidsen  under  Subskriptioner  til 
fidt  almennyttigt  kvindeligt  udover  en  hel  Landsdel. 
Hvad  Du  blot  interesserer  Dig  for,  kommer  paa  Mo- 
den! Hvad  Amtmandinden  mener,  regjerer  Menin- 
gerne ...  og  Amtmandinden  spiller  naturligvis  ud- 
mærket ...   ypperligt  ...   ekscellent!   ...   burde  været 

Kunstnerinde,  dersom  hun  ikke  var  blevet  Amtmand- 
inde!" 

„Uf,  Schrader!  Du  snakker,  saa  ...  jeg  kunde  faa 
Ulyst  paa,  at  Du  blev  til  nogenting  —  der  er  kommet 
saadan  en  Mangel  paa  Alvor  over  Digl" 

„Saa?  —  Forstaar  Du  da  ikke,  at  naar  man  ar- 
beider  saa  alvorligt  fra  Morgen  til  Aften,  saa  trænger 
man  en  Tid  til  at  være  ualvorlig?" 

...  „netop  den  Tid,  Du  er  sanunen  med  din 
Kone?" 

,,Skal  der  ogsaa  være  Forretninger?  ...  Du  vil  da 
ikke  ligefrem  forvise  mig  ud  paa  en  Restauration  for 
at  faa  mig  en  Passiar.  Jeg  er  nu,  takket  være  Dig, 
saa  godt  vant  hjemme." 

,,Det  var  da  endda  et  godt  Ord  i  denne  Tid"  ... 

En  i  Gaden  larmende  Vogn  stansede  pludselig 
udenfor.  En  livréklædt  Tjener  ringede  paa  Entréen 
og  leverede  et  Visitkort,  hvorpaa  der  stod:  „Antonia 
Remmer,  født  Baumann,"  og  næsten  lige  efter,  me- 
dens Ely  endnu  læste  Navnet,  kom  hun  selv,  udsøgt 
smagfuldt  klædt,  kun  mere  junonisk  statelig,  og  nu 
lidt  echaufleret  af  Trappen  ... 

„Antonia!" 

,,Jeg  maatte  se  op  til  Dig,  Ely!  —  vi  er  paa 
Gjennemreise  til  Gøteborg  ...  og,  der  er  jo  ogsaa 
din  Mand!  Vi  kommer  ellers  netop  fra  Deres  Stats- 
raad,  det  er  vor  specielle  Ven;  han  talte  om  Dem." 

Der  var  noget  i  den  Bemærkning,  der  for  Schra- 
der lød,  som  hun  vilde  lade  ham  føle  sin  Overlegen- 
hed, og  han  kunde  ikke  nægte  sig  den  Tilfredsstillelse 
at  replicere: 

„Han  vil  have  mig  til  Amtmand  paa  Deres 
Kanter,  Fru  Remmer!" 

„Saa?  men  det  er  jo  en  overordentlig  Efterret- 
ning for  os,  Hr.  Schrader!  og  jeg,  som  troede.  De  al- 
deles ikke  var  ærgjerrig!  ...  at  De  satte  al  Deres 
Lykke  i  Deres  huslige  Liv"  ... 

„Pahl  intet  Menneske  kan  sætte  sin  Lykke  blot 

i  én  eneste  Ting!  Lykken  er  en  sammensat  Indret- 
ning, en  Pyramide,  der  maa  staa  paa  mange  Grund- 
volde: —  Velstand,  social  Stilling,  Dannelse  og  Ar- 
beide!  ikke  mindst  Arbeide!  ...  Jeg  er  vis  paa.  De  vil 
være  enig  med  mig  i  det,  Fru  Remmerl" 

„Kun  kan  jeg  ikke  sige  det  med  Deres  velvalgte 
Ord,  Hr.  Schraderl" 

Ely  stod  taus;  hun  vilde  intet  sige,  medens  Fru 
Remmer  var  tilstede,  men  han  nævnte  ikke  Kjærlig- 
heden med  en  Stavelse  1 

Fru  Remmer  bax  en  mørk  Silkedragt  med  Knip- 
linger, og  Schrader  lagde  Mærke  til,  at  han  valgte 
sin  Plads  i  Sofaen  med  forsigtig  Omhu,  saa  at  Lyset 
ikke  faldt  direkte  men  hellere  hjalp  det  lette,  hvide 
Halvslør  til  at  flattere  det  formskjønne  Ansigt  Det 
var  blevet  lidt  fyldigere,  men  syntes  nu  næsten 
endnu  mere  voksagtig  regelmæssigt,  og  han  gjen- 
kjendte  saa  vel  det  fine  forbeholdne,  halvt  lidende, 
halvt  spidse  Smil  ... 

„Alt  aander  Hygge  her!"  sagde  hun,  idet  hun 
saa  sig  om  i  Stuen.  „Saa  bekvemt  og  frit  indrettet 
for  Eder  selv.  Og  det  smukke  Piano;  jeg  ser,  det 
staar  der  som  din  egen  Barrikade,  Ely.  Du  er  lykke- 
lig, som  har  alle  dine  Længsler  i  det!  Havde  jeg 
ikke  de  Udenlandsreiser  om  Sommeren,  saa  tror  jeg, 
jeg  forsmægtedel'' 

„End  dit  Hjem,  Antonia!  jeg  er  vis  paa,  at  det 
er  smukt" 

,,Aa  ja,  man  siger  det  Men  naar  de  fremmede 
er  gaaet  om  Aftenen,  kan  jeg  sidde  ude  paa  Altanen 
—  ja,  Du  kan  tro,  jeg  har  en  Altan  med  Vedbende 
hele  Sommeren  og  det  blaa  Hav  udenfor!  Den  Altan 
er  nu  mit  Pianoforte,  hvor  ogsaa  jeg  paa  min  Vis 
fantaserer''  ... 

„Variationer  ved  Maaneskin  over  gamle  Erin- 
dringer ...  jo  jeg  husker  det!"  —  tænkte  Schrader, 
idet  han  galant  tog  op  hendes  lange,  fine  Hanske, 
der  vGur  faldt  ned  paa  Gulvet    „Det  er  godt,  hendes 

Remmer  er  saa  totalt  umusikalsk;  han  sidder  kanske 
noksaa  fromt  og  sukker  ved  Siden  af som  kan- 
hænde ...  nogen  hver  I" 

...  „og  lever  op  igjen  de  Operaer  og  Theater- 
stykker  og  store  Ting,  vi  har  set  ude  i  Verden;  — 
de  spiller  sig  ligesom  op  igjen  i  en  saadan  Aften. 
Man  er  saa  fjernt  fra  al  denne  dagligdagse  Prosa, 
som  rører  sig  om  én,  og  som  jo  maa  tiir' 

,,Ja,  din  Mand  Konsulen  maa  naturligvis  skjøtte 
sine  Forretninger;  men  interesserer  Du  Dig  ikke  for 
alle  de  Skibe?" 

.  ,,Jo,  —  det  første  fra  Messina  med  Appelsiner! 
der  er  noget  saa  sydlig  poetisk  over  det,  naar  det 
kommer,  —  baade  Skib  og  Mandskab!  Jeg  har  to 
Gange  været  ombord  i  Fest  og  leveret  Kapteinen  Præ- 
mien. Men  iaar  ikke;  de  har  været  saa  uskjønsomme 
at  forlange  forhøiede  Hyrer!" 

„Jeg  forstaar,  Antonia!  Du  har  det,  som  Du 
vil." 

,,Aa  ja,  —  som  man  kan  have  det  i  vort  lille 
Land!  Igaaraftes  var  vi  i  Theatret  her;  men  Remmer 
gispede  saa  skrækkelig,  og  jeg  syntes,  han  havde 
Ret  i  det.  Den  Poesi,  som  skal  være  bare  Virkelig- 
hed. Det  er  jo  Virkeligheden,  vi  netop  vil  fra!  Rem- 
mer sagde,  at  det  var,  som  han  kom  lige  ind  paa 
Kontoret  igjen,  —  og  han  havde  aldeles  Ret!  Husker 
De,  hvormangen  god  Passiar  vi  havde  sammen  der 
ved  Badet  i  —  ja,  hvad  hedder  det  nu  igjen  — 
Humlevig!" 

,,Vi  drøftede  Ægteskabet"  ... 

,,Ja,  De  havde  just  ingen  høi  Mening  om  det  ... 
og  jeg  spaaede,  tror  jeg,  at  t)e  skulde  blive  gift  Nu 
har  De  skiftet  Mening!" 

„Jeg  tror  ialfald  ikke,  vi  vilde  disputere  mere, 
Frue!  ...  og  jeg  skal  gjeme  indrømme,  at  De  den- 
gang havde  sundere  Begreber  om,  hvad  der  lader 
sig  gjøre  ud  af  Livet  end  jeg.  Jeg  var  med  alle  mine 
Talemaader  en  Slags  overspændt  Idealist  uden  Spor 


395 

1 

af  det,  man  kalder  Erfaringens  Visdom.  Som  lykke- 
lige Ægtefolk  taler  vi  nu  i  mere  moderate  og  sande 
Toner  ...  Hvad  Ely?" 

,,Jeg  forstaar  Dig  ikke,  Schrader,"  svarede  hun 
blussende  rød.  „Jeg  har  aldrig  forandret  min  Me- 
ning om  den  Ting!" 

,,Min  Hustru  skifter  overhovedet  aldrig  Mening!'' 
lo  Schrader.  ,Jeg  haaber,  hendes  Veninde  erindrer 
det  fra  gamle  Dage''  ... 

,,Jeg  holder  altid  med  Hustruen  imod  Manden; 
hun  har  Poesien  og  han  Prosaen!  Naar  De  blir 
Amtmand  og  af  og  til  beærer  vor  By  med  Deres 
Nærværelse,  haaber  jeg,  De  vil  se  ind  til  os  ...  De 
og  Ely"  ... 

Fru  Remmer  havde  taget  Afsked,  og  Ægte- 
parret var  atter  alene  i  Stuen. 

„Sandelig  en  stolt  Kone,  som  véd  at  føre  sig, 
—  hvad?  ...  og  lige  rank  og  smuk  ...  hendes  Hals 
i  Kniplingerne  ligner  Skummet  om  Fyrtaamet  paa 
Eddystone!  Hun  véd  nok  at  repræsentere  Huset  der- 
hjemme!" 

„Meget  muligt!  Jeg  forstaar  blot  ikke,  hvordan 
jeg  nogensinde  har  kunnet  sværme  ...  været  rent 
ud  blind  for  hende!"  Ely  lod  til  at  være  meget  op- 
rørt. 

„Nu,  hvad  har  Du  at  udsætte?  —  at  hun  tog 
Remmer?" 

,, Først  og  sidst  ja  ...  hun  er  flad  i  Sjælen  ... 
flad  som  en  SkillinjB^  med  al  sin  Staselighed!" 

,,Nu  tager  Du  som  sædvanligt  altfor  voldsomt 
i.  Der  er  baade  skarp  Forstand  og  fin  Takt  og  den 
Kone,  som  fylder  sin  Plads,  maa  vel  være  en  god 
Kone!" 

,,Du  og  hun  er  jo  saa  enige  om  alt  saadant 
Du  har  nu  faaet  ,, Erfaringens  Visdom",  —  vax  det 
ikke  saa?  Men  jeg  bryder  mig  ikke  en  Døit  om 
at  være  en  god  Kone,  som  fylder  sin  Plads,  som  Du 
siger!" 

,»Nei  nei,  jeg  paastaar  Jo  heller  ikke,  at  Du  er 
en  god  Kone;  min  Mening  er,  at  Du  er  en  elsk- 
værdig Kone  ...  meget  mere,  lend  en  Synder  som  jeg 
bar  Ret  til  at  forlange!" 

„Og  min  Mening  er,  at  Du  taler  baade  koldt  og 
hjerteløst!" 

„I  det  Humør,  som  Du  er  idag,  vilde  Du  sige  det 
samme.  Vennen  min,  om  jeg  ogsaa  talte  med  Læber, 

som  dryppede  af  Honning  fra  Hybla! Du  lægger 

Rammen  Noder  ...  Ud  paa  Prøve  igj en?  ...  Ja  det,  vi 
har  at  tale  sammen,  haster  det  jo  ikke  saa  med!" 


—  Konserten  blev  udsat  den  ene  Gang  efter  den 
anden  paa  Grund  af  allehaande  Forhindringer,  og 
Schrader  var  i  al  Stilhed  tilbøielig  til  deri  at  se  en 
overlagt  Fremgangsmaade  af  Finsen.  Han  var  næ- 
sten ikke  hjemme  i  denne  Tid  udenfor  Maaltideme. 

...  ,, Departementet  og  altid  Departementet!"  — 
begyndte  hans  Hustru  at  klage  —  ,,jeg  tror  ikke  Du 
mere  tænker  paa  noget  andet,  Schrader!  ...  Du  er 
vel  saa  naadig  at  beære  Konserten  med  din  Nærvæ- 
relse nu  paa  Fredag?  Jeg  vil  dog,  at  Du  skal  se,  at 
jeg  ikke  har  arbeidet  forgjæves  med  lille  Sigrid," 

„Jeg  har  betinget  mig  at  faa  være  udenfor  alt 
dette,  véd  Du,  og  maa  virkelig  bede  om  at  faa  være 
forskaanet  for  videre  filharmoniske  Lidelser  lige  midt 
i  al  min  Travlhed!" 

„Som  Du  vil;  jeg  skal  ikke  plage  Dig!" 

XIX. 

Det  var  paa  Konsertaftenen,  at  der  gik  en  bleg 
Skikkelse    med   et   Par   sorte,    unaturlig   glansfulde 
Øine  oppe  paa  Studereværelset.    Schrader  var  alene' 
hjemme,  og  havde  der  hængt  et  Speil  paa  Væggen, 
vilde  han  selv  studset  ved  sit  Udseende. 

...  „Stevnemøde  i  Musikens  Verden!"  —  er  det 
ikke  saa  det  hedder  ...  Sjælene  mødes  i  Tonernes 
Rige  ...  og  jeg  skal  faa  Skallene  ...  jeg  og  Remmer! 
Det  er  hendes  Villie,  han  tager  fra  mig,  —  hendes 
Sjæl!  og  hvad  bryder  jeg  mig  om  Resten!  ...  Sjæl?  ... 
ja  Sjæl!  ... 

Han  har  hende  blot  med  sig  iaften  i  Harmoniens 
Rige,  saadan  en  sentimental  Maaneskinstur  gjennem 
en  beethovensk  Symfoni!    Og  jeg  — .  er  her!  ... 

Nuvel,  jeg  er  her! og  jeg  skal  finde  ham! 

Hvis  en  Mand  nogengang  er  dømt  fra  sin  borgerlige 
Agtelse  og  Stilling  som  Koryfæ,  —  saa  er  det  han 
nu!"  Han  stod  med  den  ene  Haand  hvilende  mod 
Bordet  og  grundede.  Lampeskjærmen  lod  hans  Over- 
krop i  Mørke  ... 

„Aa,  —  jeg  skal  forfølge  ham!  ...  uudtrætteligt 
...  og  saa  fint!  ...  Han  mangler  den  sjeldne  Ting, 
en  sund,  bred  Forstand  ...  Han  var  ikke  Manden  til 
at  sætte  ind  i  en  saadan  Kommission  ...  og  jeg  skal 
sørge  for,  at  det  skal  ses!  Jeg  behøver  blot  at  hænge 
et  Par  falske  Lanterner  ud  for  ham,  naar  han  er  ude 
og  spørger  mig,  —  saa  render  han  sig  straks  Stager  i 
Livet.  Det  gj ælder  blot  at  faa  gjort  det  saa  tilgavns, 
at  han  kan  blive  forevist  i  Aviserne  som  en  Kjæmpe- 
torsk  i  sit  eget  Fiskegarn!    Jeg  skal  gaa  saa  sagte 

og  listigt  tilværks minere  hundrede  Alen  under 

Fødderne  paa  ham!  Vi  venter,  indtil  det  hele  er 
trykt,  og  hans  Navn  staar  under,  —  saa  løber  jeg 
ud,  ...  er  patriotisk  naturligvis!  ...  og  klæder  ham 
af  og  pisker  ham  paa  Torvet!  Og  det  skal  blive 
Piskning,   det  kan  han  forlade  sig  paa,   med  alle- 

haande  Svøber  fra  den  fineste  satiriske  Snert  til  Kjøre- 
pisken  for  misbrugt  offentlig  Tillid  og  Anseelse!  ... 
han  skal  sendes  op  som  en  Sæbeboble  for  Publikums 
Aasyn,  briste,  saa  Styrelsen  faar  Svien  baade  i  Øine 
og  Næse  ...  gaa  der  luvslidt  og  reduceret  til  Elys 

Eftersyn! Ja,  det  lover  jeg  herved  som 

en  Mand,  at,  kan  Adam  Schrader  ruinere  et  Men- 
neske, saa  at  han  ikke  faar  en  glad  Dag  mere  i  dette 
Land  ...  tilintetgjøre  ...  myrde  ham!  ...  saavidt  det 
lader  sig  gjøre  uden  Kniv,  —  jeg  kan  ikke  slagte, 
men  var  ellers  Mand  for  at  gjøre  det  med!  —  saa 
skal  det  ske  med  ham  ..." 

Han  stod  med  opløftet  Haand,  men  stansede 
pludselig  forfærdet  ...  uhyggelig  bleg  ...  Han  kastede 
sig  i  Sofaen  ... 

,,Saa,  det  var  virkelig  mig,  som  vilde  alt  dette!  ... 
for  ramme,  kolde  Alvor  mente  al  den  nederdrægtige, 
lave  Lumpenhed?    Jeg?  —  Jo,  det  var!" 

„...  Jeg,  Adam  Schrader  ...  Kopist  Schrader  ... 
Bureauchef  Schrader!  vilde  ...  virkelig  for  ramme 
Alvor  en  anden  Mands  Liv!  ...  og  ovenikjøbet  var 
dette  mig  aldeles  ikke  nok!  ... 

Jeg  tror,  jeg  vil  ned  i  Barnekammeret!" 

Han  var  dernede  en  Stund  og  talte  om  Mama, 
som  var  paa  Konsert;  men  hans  febrilske  Uro  drev 
ham  snart  op  igjen.  Han  var  i  høi  Grad  et  Bytte 
for  Sindsbevægelse,  medens  han  snart  sad  med  Al- 
buen under  Kind  og  grundede  ved  Lampeskjæret, 
snart  sprang  op  og  gik.  Han  havde  kastet  et  Blik 
ind  i  sig  selv,  som  ligefrem  havde  forfærdet  ham  og 
endogsaa  for  en  Stund  trængt  Tanken  paa  Ely  i  Bag- 
grunden. 

...  ,,Nu,  det  maa  jeg  sige,  —  det  er  jo  at  stige 
ned  med  Lys  i  sin  egen  Grube  som  en  Bjergmand! 
Naar  alt  kommer  til  alt,  saa  har  jeg  Lidenskaber! 
Jeg?  ...  Jeg  kunde  gladelig  dreie  Halsen  om  paa  ham, 
det  føler  jeg  ...  og  er  ikke  det,  hvad  man  kalder 
Lidenskab,  saa  ...  Det  er  mærkeligt,  hvor  lidt  man 

kjender  sig  selv!  Der  skulde  veere  skrevet  en  Bog 
om  den  Ting;  i  dets  Sted  faar  man  dem  om  alt  andet 
...  gjør  man  sig  klog  paa  alt  andet  i  denne  Verden 
end  —  sig  selvl"  ... 

Han  sad  med  Haanden  under  Kind;  —  der  laa 
et  seende,  grundende  Udtryk  over  hans  Ansigt,  som 
oplystes  af  Lampeskjæret 

...  „Nye  Oplysninger  og  altid  nye  Oplysningerf 
og  det  af  en  Art,  som  ...  Det  er  nok  et  helt  nyt, 
ubekjendt  Afrika,  ialfald  har  jeg  iaften  set  nok  af 
Urskog  og  ubekjendte  vilde  Dyr  der!  ...  Jeg  maa,  ær- 
lig talt,  bekjende,  at  jeg  troede,  at  Mord  og  saadant 
noget  blot  var  noget  for  Mordere  ...  og  saa  slig  en 
usigelig  muddret  Sjofelhed,  som  der  kom  op  i  mig! 
...  en  hel  Sump  af  nette  kolde  Krybdyr!  En  For- 
fatter kunde  aldrig  komme  i  Forlegenhed  for  Stof, 
synes  jeg,  naar  han  blot  vilde  se  rigtig  indeni  sig 
selv.  Der  er  Komedier  til  at  le  af  saa  naragtige,  man 
blot  vil,  ...  og  Tragedie  til  —  at  græde  af!"  ... 

Han  var  bleg  og  medtaget,  der  han  sad  i  So- 
faen, mild  paa  en  Maade  —  og  dog  følte  han,  at  sin 
Bitterhed  mod  Ely  og  sit  usigelige  Had  til  Finsen 
var  det  ham  umuligt  at  betvinge!  Kampen  hos  hsm 
stod  blot  om  ét,  og  i  den  havde  han  egentlig  alt 
seiret!  —  han  vilde  være  en  honnet  Mand  af  uplettet 
Handlemaade!   ...  men  han  havde  gjort  et  Indblik 

bag  sine  egne  Kulisser,  som en  saadan  Aften 

havde  han  ikke  havt  i  sit  Liv!  Det  var,  som  han 
havde  staaet  og  set  indover  sig  selv  ved  det  pludselige 
Glimt  af  et  blaat,  farligt  Lynskjær  

Da  Ely  kom  hjem,  hørte  han  blidt  og  venligt 
paa  hendes  Fortælling  om  den  Lykke,  hendes  Elgv 
havde  gjort;  Finsen  havde  ført  den  lille  Sigrid  frem, 
og  Publikum  blevet  fuldt  begeistret  for  hendes 
Stemme;  ...  „hun  kom  til  Paris,  derom  var  nu  ingen 
Tvil!" 

Men  den  samme  Aften  lagde  han  sig  alligevel 

først  sent;  og  havde  han  været  Arbeidstræl  før,  saa 
blev  han  det  endnu  mere  i  de  følgende  Maaneder. 
Ely  begyndte  endog  at  blive  bekymret  for  hans  Hel- 
bred og  gik  med  Følelsen  af,  at  de  havde  levet  deres 
bedste  Tid  sammen  ... 

Noget  af  det,  som  mest  bed  sig  ind  hos  Schrader, 
var,  at  hun  virkelig  ikke  anmodede  ham  om  at  tage 
hende  og  Børnene  med,  naar  han  nu  ud  paa  Vinteren 
skulde  i  Amtmandsembedei  Paa  den  anden  Side 
havde  hun  saa  fuldt  ud  raadet  ham  til  at  tage  Stil- 
lingen ...  Hun  havde  ikke  ræsonneret  saa;  da  det 
gjaldt  om  Posten  ved  Fiskerierne!  da  maatte  han 
bruge  al  sin  Kunst  for  at  hindre  baade  det  ene  og 
det  andet  Dette  voksede  mere  og  mere  op  til  en  hel 
Sag  for  hanL  — 

Uge  kom  og  Uge  gik;  men  Ely  nævnte  ingenting; 
...  ikke  saameget  som  en  Forespørgsel! 

Jo,  —  en  Dag  kom  det  høist  svagt:  —  „og  Du 
finder  det  rigtigt,  at  jeg  ...  at  vi  blir  her  tilbage  i 
Vinter?" 

„Ja,  naturligvis!  —  Du  kan  umulig  komme  til 
at  kjede  Dig  herinde!' 


n» 


XX. 

Det  var  Dagen,  før  Schrader  skulde  tage  ud  til 
sin  Konstitution  som  Amtmand;  den  næste  Morgen 
Klokken  otte  skulde  han  gaa  vestover  med  Damp- 
skibet. Den  sidste  Eftermiddag  og  Aften  tilbragte 
han  hjemme.  Gardinerne  var  nedrullede,  Lamperne 
tændte  halvt  festligt  i  Værelserne,  og  han  sad  nu  i 
Sofaen  hjemme  ved  Theen,  medens  Børnene  legte 
paa  Gulvet,  og  Ely  syslede  med  lidt  af  hvert  der 
inde.     Stemningen  hos  Ely  var  forbeholden  og  ve- 

modig,  og  han  var  mild  opmærksom.  De  talte  om 
Forsigtighed  med  Børnene  udover  Vinteren. 

,,Men,  hvad  gjør  Du  der,  Adam?  er  Du  gal, 
Gut!" 

Det  havde  lykkedes  Adsm  at  putte  sin  toaarige 
Søster  helt  ind  i  Vedrummet  under  Ovnen;  der  sad 
hun  nok  qslsl  fomøiet  ...  man  skimtede  blot  det 
lysegule  Krølhoved. 

„Aa  Veslesøster  bare  reiser  med  Dampbsiaden 
ligesom  Papa"  ... 

„Kjære  faa  hende  ud  igjen,  Ely!  —  der  ser  Du, 
hvad  der  kan  hænde!" 

Veslesøster  begyndte  at  vræle;  hun  vilde  absolut 
reise  og  ikke  ud  igjen! 

„Nu  saa  lad  hende  sidde  der  og  reise.  Du  faar 
reise  med  hende,  Adam!" 

,,Nei,  —  hun  kan  reise  alen«,  kan  hun!  ...  fra 
os  alles€Lmmen!" 

Det  sidste  lød  lidt  underligt,  det  var,  som  Gutten 
havde  hørt  noget  fore  sig  ... 

„Du  mener,  hun  skal  gjøre  som  Papa?" 

„Ja  ...  men  Mama  vil  ikke!" 

„Hvad  er  det,  Gutten  siger,  Ely?" 

„Aa,  det  er  intet  at  lægge  Bræt  paa,  —  vi  sørger 
naturligvis  en  Smule  oppe  paa  Barnekamfneret  ... 
Lidt  The  til?"  ... 

„Ja  Tak!  ...  siden  Du  nøder  mig.  Men  Du  vil  da 
vel  forresten  ikke  sige,  at  det  er  mig,  som  er  Skyld  i, 
at  det  er  blevet  arrangeret  saadan?" 

Ely  saa  paa  ham.    ,, Mener  Du  da,  det  er  mig?" 

„Jeg  indser  med  min  bedste  Villie  ikke  bedre, 
Ely!" 

„Mig?  ...  jeg,  som  nu  i  to  tre  Maaneder  ikke  har 
havt  andet  paa  Hjerte  end,  at  vi  alle  skulde  faa 
være  med!" 

„Jeg  erindrer  virkelig,  at  Du  engang  har  spurgt 
mig  om  det  og  tillige  den  indtrængende  Tone,  hvori 
det  skede,  —  saa  Du  kan  jo  endogsaa  bevise  det. 

Men    jeg    synes    ikke,    vi    skulde    drøfte    dette    nu 
laf  ten  r' 

,,Jeg  forstaar  mig  blot  ikke  rigtig  paa  Dig,  Schra- 
der!"    Der  blev  en  lidt  mindre  hyggelig  Pause. 

„Men,  hvad  er  det  nu  igjen  derhenne!'*  ... 

,,Hun  vil  ikke  ud!"  —  brølede  Adajn  forskrækket 

Nei  vist  vilde  hun  ikke  ud!  —  hun  sad  feist  der- 
inde. Der  skulde  en  hel  anden  Kunst  end  Adams  til 
at  faa  hende  praktiseret  ud  af  Hullet  igjen. 

„Jeg  tænkte  ikke,  hun  skulde  komme  igjen  igjen, 
jeg!"  —  bemærkede  Adam  saa  veslevoksent,  at  For- 
ældrene kom  til  at  se  paa  hinanden  og  le. 

„Nei  nei,  Gutten  min!  ...  der  har  ingen  af  os 
noget  Brev  paa  bestandig  at  komme  „igjen  igjen"!"  ... 

Ely  blev  staaende  lidt  i  Tanker;  —  Ordene  gjorde 
en  vis  Virkning  paa  hende  ... 

...  „men  hun  var  trodsig,  og  saa  kunde  hun  have 
det  saa  godt!"  vedblev  Adam. 

,,Du  begynder  at  tale  Visdomsord,  min  Søn!" 

„Og  Du  at  tale  mere  og  mere  i  Gaader,  Schrader!" 
udbrød  Ely  hæftigt 

„Kan  være!  men  jeg  tror  ikke,  vi  skal  give  os  til 
at  knække  Nødder!" 

Hun  betragtede  ham  et  Øieblik  uvis,  men  gik  saa 
med  ét  hen  og  satte  sig  hos  ham. 

,,Hør  nu  Schrader!  ...  det  kan  da  vel  ikke  for 
Alvor  være  Musiken,  Du  ikke  liker?  Vidste  jeg  det, 
—  nu  saa  fik  Du  faa  det,  som  Du  vilde!  ...  skjønt  jeg 
kunde  aldrig  sige,  at  det  var  rigtigt  af  Dig!  men 
Valget  mellem  Dig  ...  som  Du  var  da!  ...  og  Pianoet" 
...  hun  forsøgte  at  le  —  med  Taarer  i  Øinene. 

„Valget  mellem  mig  og  Pianoet!  —  nei  vil  man 
høre!  Jeg  maa  da  være  blevet  en  rigtig  Hustyran  i 
dine  Øine!"  udbrød  han  bittert  ...  ,,Nu  nu,  jeg 
glemte  jo,  at  Du  kan  spille  saameget.  Du  vil,  oppe  i 
Filharmonien!  Jeg  beder  om  Forladelse  ...  jeg  troede, 
det  var  et  Offer!" 

„Schrader!   ...  jeg  har  undertiden  tænkt  noget, 

men,  —  det  kan  dog  ikke  være  dit  Alvor!    Du  kan 

dog  vel  ikke  gaa  der  og  være  jaloux  paa Finsen? 

Nei,  tal  ærligt  og  oprigtigt  med  din  Kone!  Se  mig  i 
Øinene  ...  Paa  Finsen  altsaa!  Véd  Du  hvad?  jeg 
tror,  Du  fornærmer  mig!  Havde  jeg  villet  havt  ham, 
saa  havde  jeg  vel  ogsaa  taget  ham  i  sin  Tid.  Og 
saavidt  Kone  er  jeg,  at  jeg  nok  tør  gaa  frit  ud  og 
ind,  hvor  jeg  selv  synes,  det  er  Ret,  uden  at  Du 
behøver  at  frygte  for  mig!  Tror  Du  ikke,  jeg  kjender 
ham  bedre  end  Du  og  har  set  gjennem  Skallen  der, 
om  jeg  end  altid  synes,  det  er  min  Pligt  at  forsvare 
ham  mod  Dig?  Du  havde  sletikke  behøvet  at  gjøre 
Dig  al  den  Møie  for  at  bevise  mig,  at  han  er  en 
Smule  ubetydelig  i  Forhold  til  det  storartede,  han  vil 
gjøre  Indtryk  af  ...  kanske  ogsaa  lidt  naragtig!  ... 
Men  han  er  god!'  ...  snillere  end  Du.  Fy,  Schrader! 
—  jeg  saa  nok  i  de  mørke  Finneøinene  dine,  hvor 
ondt  Du  nys  tænkte!  Men  dette  er  en  syndig  Passiar 
ligeover  for  Børnene,  og  saa  taler  vi  ikke  mere  om 
det  Nonsens,  som  Du  blot  har  Skam  af  ...  blot 
Skam  afl" 

Hun  reiste  sig  hastigt  og  vilde  gaa  fra  ham!  men 
han  holdt  hende  igjen  ... 

„Nei,  nei  ...  Ely!  —  der  skal  ikke  blive  talt  mere 
om  det,  det  lover  jeg  Dig.  Nei,  saa  gaa  da  ikke! 
Du  forstaar  da  vel,  at  vi  har  uhyre  meget  at  tale 
om  nu!  Jeg  har  bare  at  erkjende,  at  jeg  har  været 
dum  og  simpel  og  nederdrægtig  —  nu  i  to  tre  Maa- 
neder  mod  Dig!  —  Pyh!  ...  gener  Dig  ikke  for  at  tro, 
hvad  jeg  saadan .  tilstaar  Dig!  jeg  kunde  tilstaa  Dig 

saa  hundrede  Gange  mere  om  den  Sag! men 

saa  angrede  Du  kanske  for  Alvor,  at  Du  er  gift  med 
mig.  Kjære,  kjære  Ely!  det  er,  som  jeg  iaften  med 
engang  har  faaet  Dig  igjen!'' 

Hun  hang  om  hans  Hals,  og  han  hørte  en  kramp- 
agtig Hulken.  Ely  havde  ikke  mindre  hin  Fornem- 
melse end  han  selv,  som  sad  der  ligbleg  og  blot  drog 
hende  op  til  sig,  medens  hun  hulkede. 

„...  Jeg  troede  ikke,  Du  for  Alvor  var  istand  til 
at  være  saa  ond,  som  Du  har  været  ...  Schraderl  — 
næsten  ikke  talt  med  mig  paa  tre  Maaneder,  og, 
havde  jeg  ikke  havt  Børnene,  saa!  ...  Du  maa  skrive 
hver,  hver  Dag  nu!" 

„Hvor  kan  Du  forlange  det,  saa  travlt  jeg  har, 
véd  Du  ..." 

Hun  saa  pludselig  op  paa  ham  ...  det  lød  igjen 
arkkurat,  som  han  pleiede  at  svare  i  den  sidste  Tid! 

Jo,  —  Glimtet  i  hans  'Øine  sagde,  at  det  var 
Spøg!  ... 

...  ,,og  desuden,"  vedblev  han,  ,,fra  Daglig- 
stuen til  Kontoret  derhenne  kan  vi  vel  spare  os  Post- 
bud" ... 

,,Hvad  mener  Du?  Du  mener  da  vel  aldrig,  at 
vi  skal  reise  med  Dig?  Det  er  umuligt!"  —  Hun 
sprang  op  —  ,,Hele  Huset  pakket  til  imorgen  ...  vi 
maa  begynde  straks!"  ... 

Hun  var  i  et  Nu  ude  af  Døren;  der  taltes  og  gaves 
Ordres  derude.  I  praktisk  Henseende  var  han  rolig 
for  sin  Hustru,  det  vilde  blive  greit  nok  eu-rangeret 
Han  hørte  det  alt  inddelt  i  ,,det,  som  skulde  sendes 
efter,  og  det,  som  straks  skulde  med",  ... 

...  Kufferter  og  Kasser  kom  efterhaanden  ind  i 
Værelserne  ...  ude  i  Kjøkkenet  stod  en  Mand,  som 
skulde  spigre  Kasserne  igjen  og  hjælpe  til  udover 
Natten.  £n  Himlens  Lykke  paa  denne  Aften  var  det, 
at  der  saa  nylig  havdo  været  Storvask  I 

,, Hvordan  skulde  det  ellers  have  gaaet,  mener 
Du?"  —  sagde  hun,  idet  hun  et  Øieblik  saa  op  af 
Kufferten  paa  Schrader,  som  stod  ved  Siden  af  hende. 

,,Aa,  Du  havde  nok  faaet  det  til  at  gaa  alligevel, 
kjender  jeg  Dig  ret!  ...  Véd  Du,  hvad  jeg  staar  og 
tænker  paa?"  —  sagde  han  lidt  efter  i  egne  Betragt- 
ninger og  tog  hende  om  Skuldrene;  og,  fordi  det  vcu- 
denne  Aften,  fandt  hun  sig  midt  i  Travlheden  i  denne 
upraktiske  Afbrydelse.  „Der  er  saameget  i  Verden,' 
som  Forstanden  finder  er  bare  Modsigelse;  men  jeg 

synes  virkelig,  jeg  skimter  det!  ...  Kjærligheden  er 
og  blir  den  overgeniale  Udvei  baade  af  Livets  og 
Ægteskabets  Konflikter,  —  intet  andet  end  Kj ærlig- 
heden!" 

,,Aa  pyt!  ...  Du  saa  virkelig  ud,  som  Du  havde 
noget  nyt  at  sige  mig  ...  saa  travlt  jeg  har!"  —  hun 
bøiede  sig  igjen  ned. 

„Nu,  nu  da,  Hvepsen  min!" 

„Nei,  Schrader!  ...  det  maa  Du  have  et  Kys  for; 
det  var  det  bedste  af  alt  at  faa  høre  igjen!"  — 

PERSONERNE 


Pnifessor  S  t  e  n  v  1  g,  berømt  Maler. 

Judith,  hans  Datter. 

Jumfru  Orabow,  hans  Husbestyrerinde. 

Konsul  Flffenbaum. 

M  1 1 1  a.  hans  Hustru,  Professorens  Søster. 

Generallnde  O  r  n  1  n  g. 

Georg,  hendes  Søn, 

F  j  e  1  d  b  o,  Dyremaler, 

Vinde  m. 

Tron  Nysen, 

Carl  Witt, 

Klem,  Stud.  perpetuus.    Medarbelder  1  et  Blad. 

En  Stuepige. 


unge  Malere. 


FØRSTE  AKT 


(En  Havestue,  kunstnerisk  udstyret,  med  aaben  Dør  ud  til  en 
Altan  1  Baggrunden.  Paa  den  ene  Side  af  Døren  et  sturt  Vlndu. 
Paa  hver  af  Sidevæggene  en  Dør.    Blomsterpotter  og  Grønt  saa- 

vel  Inde  som  ude  paa  Altanen.) 


FØRSTE  SCENE. 

Jfr.  Orabow  (beskjæftlget  med  at  dække  et  Thebord  noget 
henne  1  Baggrunden).     (Lidt  efter)  Judith. 

Judith 

(trzdrr    hastigt    ind    fra    rn    Sidedør    og    mønstrer    sig    foran    et    Speil. 

Hun    bsrer   hvid   Sommerkjole   med   et   grønt   Baand   om    Halsen,    hvori 

et    Kors,    og    et    grout    Livbaand.      I    Haaret    Blomster    og    blinkende 

Naale;   over   Skuldrene   er   kastet   et   rødt   Langsjal). 

...  Og  de  er  alle  gaaet  ned  i  Haven  (vender  sig  imod 

Jfr.  Grabow  og  dreier  sig  rundt)   ...    Sig  mig,    ...    Ser  Du  nOgCn 

Feil  ved  mig? 

Jomfru  Grabow 

(tørt,   idet   hun   vedbliver  med   sit). 

Ikke  andet  end,  at  Du  kunde  være  mindre  pyntet. 

Judith 

(leende). 

Saa  Du  synes  det?  ...  Jeg  tænkte  næsten,  Du  vilde 
sige  det.  Men  naar  Du  har  lært  mig  at  kjende  igjen, 
skal  Du  finde,  at  det  netop  passer  til  mig;  det  sagde 
de  idetmindste  alle  i  Pensionen  ...     Jeg  er  sletikke 

•    •••••     -  V  • 


•     »-» 


«  • 


•     » 


beskeden,  og  en  Malers  Datter,  det  vil  sige  en  stor 
Malers  Datter  ...  en  saadan  Mand  som  Papa,  —  bør 
være  dristigt,  farverigt  klædt.  Men  det  forstaar  Du 
ikke,  kjære  Grabow!  ...  Jeg  tror  ikke,  Du  har  fulgt 
Tiden  egentlig  og  sat  Dig  rigtig  ind  i  den  Ting,  at 
jeg  nu  er  en  voksen,  virkelig  Dame,  netop  hjemkom- 
men, ...  at  alle  ser  paa  mig  ...  Sig  mig,  skal  den 
Sløife  sidde  anderledes?  ...  saadan,  —  saa  Korset 
vises  mindre?  Jeg  vil  nødig  ind  i  den  naive  Stil, 
det  smager  af  Pensionen.  Huf  ja,  vi  gik  alle  klædt 
i  ensfarvet  blaat  med  den  franske  Lærerinde  som  Ge- 
freider  bagom  os;  det  var  en  ren  Gaasegang  paa 
tredive  Stykker,  naar  vi  kom  ud  paa  Gaden  ...  og,  havde 
det  ikke  været  for  min  Faders  berømte  Navns  Skyld, 

—  jeg  havde  rømt,  rømt  ti  Gange  i  den  Tid;  —  men 
sig  det  ikke,  Grabow! 

Jfr.  Grabow 

(kommer  forskrækket  hen   til   hende). 

Hvad?  ...  Men  kjære  Barn,  hvem  med?  ...  Hvad 
er  det  Du  siger?  ...  hvor  vilde  Du  rømt  hen? 

Judith. 

Hjem  naturligvis  —  sporenstregs!    ...    Men   saa 

vidste  jeg  jo,  at  det  kom  i  alle  Aviserne,  at  Maleren 

Stenvigs  Datter  var  fløiet  ud  af  Buret  deniede;  (vigtigt) 

det  er  saadant  Verden  kalder  Skandale!    Qtr.  Grabow 

retter  lidt  ved  hendes  Dragt)     ...     TrO     mig,     GraboW,     det     er 

undertiden  tungt  at  være  en  berømt  Mands  Datter! 
...  jeg  følte  det  ofte  dernede.  Bare  Konditorierne!  ... 
de  fristede  forfærdeligt  til  Streik.  Vi  havde  ikke  Lov 
til  at  gaa  ind  ...  og  blev  nødt  til  at  ty  til  Midler,  som 

—  ja»  jeg  vil  ikke  faa  Dig  til  at  besvime,  Grabow! 
eller  fordærve  din  uerfarne  Sjæl;  —  men  Du  tror  vist 
ikke,  man  kan  gjøre  andet  i  Kirken  end  høre  efter? 
...  (med  et  Suk)  det  var  desværre  der,  vi  maatte  fortære 
Kagerne! 

Jfr.  Grabow. 
I  Kirken! 


•  s 


Judith. 
Ja;  —  men  Du  siger  ikke  et  Muk! 

Jfr.  Grabow. 
Aa  nei,  det  vogter  jeg  mig  nok  for!    Min  Lod  er 

at  tie  ...  (idet  hun  gjenoptager  sin  Beskjcftigelse  ved  Thebordet)  ... 

men  hvad  sagde  jeg  ikke  til  Professoren? lade 

sit  eneste  Barn,  —  ikke  femten  Aar  gammel,  blive 
igjen  i  fremmed  Land! 

Judith. 
...  Og  dette  Talent,   som  Papa  bestandig  skrev 
saa  om,  —  er  han  her  iaften? 

Jfr.  Grabow. 
Oming  mener  Du?    De  er  alle  med  din  Onkel  og 
Tante  gaaet  Haveveien  ind  paa  Atelieret  for  at  se  det 
store  Maleri,  som  Professoren  arbeider  paa  til  Ud- 
stillingen. 

Judith 

(for    sig    selv). 

Aa,  hvor  jeg  er  spændt  paa  endelig  engang  at 
faa  se  dette  interessante  Menneske  ...  seks  og  tyve 
Aar  gammel,  og  Papa  tror  allerede,  han  er  paavei 
til  at  blive  berømt!  Papa  selv  blev  det  først,  da  han 
var  syv  og  tredive ! . . .  De  lader  jo  til  rent  at  forgude  ham 
alle  her ...  og,  er  han  blot  Halvparten  af  den  smukke, 
distinguerede  Mand  med  de  lynende  mørke  Øine,  som 
Papa  har  udmalt  for  mig  i  sine  Breve  og  ...  Kusine 
Inger  saa  omhyggelig  gjemt  for  mig  i  sine!  ...  saa  — 
(vigtig,  verdcnstræt)  kuude  det  være  værdt  at  pynte  sig  for 

ham!    (Hun  kaster  et  sidste  Blik  i  Speilet  og  vender  sig  derpaa  med 
udstrakte  Arme  mod  Jfr.  Grabow  for  at  lade  hende  mønstre  sig.)     Og 

nu,  Grabow? 

ANDEN  SCENE. 
Jfr.  Grabow.     Judith.     Carl  Witt. 

Witt 
(med    en    Cigar    og    igjenknappet    Frakke    kommer    hastig    ind    ad    den 

modsatte  Sidedør). 

Undskyld,  at  jeg  kommer  Kjøkkenveien,  men  jeg 


har  Hast,  Grabow!  ...  Aa,  sæt  et  Øieblik  det  Selskabs- 
rageri  tilside  ...  jeg  maa  have  en  god  Kjødsuppe  kogt 
snarest  muligt.  Jeg  kommer  fra  Arbeiderfamilien 
her  ovenfor  i  Svingen.  Den  ene  af  Gutterne  der  er 
Model;  jeg  syntes,  han  saa  saa  storøiet  og  interessant 
ud,   indtil  jeg  kom  underveir  med,   hvori   det  stak 

og (tager  et  Drag  af  sin  Cigar,  men  ser  idetsamme  Judith,  der 

betragter  hans  Væsen  noget  sky  tilbagetrukkent.  Kort  og  uden  at  give 
sig  Tid  til  at  tage  mere  Notis  af  hende) :    Aa   jeg   ber   meget   Om 

Forladelse,  Frøken!  (ui  jfr.  Grabow):  ...  Det  er  Sult,  intet 
andet  end  Sult.  ...  Og  saa«, lidt  forsvarlig  Kjød  med, 
Jomfru  Grabow!  ...  En  stakkels  Vaskerkone  med  tre 

Børn  ...  (smider  Cigaren  ud  gjennem  det  aabne  Vindu,  s«ia  den  farer 

tat  forbi  Judith)  forstaar  De  det,  Grabow! Altsaa! 

De  lader  det  hele  Snobbekompagni  dernede  vente  og 
skaffer  mig  mit  først  ...  Hun  skal  blive  min  Liv- 
vaskerkone. 

Jfr.  Grabow. 
Naa,  det  skal  hun  blive  rig  af! 

W  i  1 1. 
Hun   skal   blive    det   samme   for   alle    inde    paa 
Atelieret. 

Jfr.  Grabow. 
Det  raader  nok  ikke  De  for. 

Witt. 
Det  er  det  samme,  hun  skal  med  samt  sine  tre 
Unger  anbefales  af  Dem  ...  og  males  af  mig!  Den 
Kone  skal  blive  mit  første  Studiehoved,  som  duer  ... 
Hun  og  de  tre  Børn  i  et  Halvlys  derinde  i  Hytten  ... 
Jeg  skal  vise  Verden  paa  de  blege  Ansigter  noget,  som 
heder  honnet  Fattigdom,  saa  den  skal  faa  Taarer  i 
Øinene!  Den  Kone  skal  gjøre  mig  berømt,  Grabow! 
—  saa  De  sagtens  kan  give  hende  lidt  paa  Forskud 
...  Hvad?  De  ser  ikke  ud,  som  De  vil?  —  Nuvel,  saa 
til  Naboen! 

(Vil   stjTte  afsted.) 


Jfr.  Grabow. 
Aldrig  i  Evighed!   De  skal  faa  Deres,  Witt! 

W  i  1 1. 
Først  og  fremst? 

Jfr.  Grabow. 
Først  og  fremst  ... 

Witt. 
De  véd,  Jomfru  Grabow,  hvad  jeg  har  lovet  Dem, 
—  naar  jeg  er  blevet  berømt,  skal  jeg  male  Dem,  — 
ikke  før.     De  vilde' ellers  ikke  tro,  det  duede  ...  Er 
Professoren  hjemme? 

Jfr.  Grabow. 
Nede  i  Haven  hos  de  andre. 

W  i  1 1. 
Formeld  min  Respekt;  men  jeg  gider  virkelig  ikke 
spendere  min  Aften  paa  al  den  Kjedsommelighedl 

(Vil    gaa.) 

Judith. 
Jeg  vilde  gjerne  bidrage  ogsaa  min  Skjærv  til 
Familiens  Hjælp.    Dette  Femkronestykke,  ...  om  j.eg 
tør  bede  Dem  være  uleiliget  med  at  give  dem  det? 

(Hun  rækker  Haanden  ud  med  det.) 

Witt 

(staar   og   betragter   hende,    men    glemmer   at    tage    imod). 

Tak!  —  det  regner  jo  med  ét  Hjælp  til  dem  ... 
bare  det  ikke  er  Deres  Sparepenge,  Frøken? 

Judith. 
Maa  jeg  frabede  mig  Omsorg  for  mine  Anlig- 
gender! 

Witt. 
Saadan!  ... 

Judith. 
Hvad  behager? 

Witt. 
Jeg  spekulerede  blot  paa,  hvordan  jeg  skulde  faa 
ogsaa  Deres  Skikkelse  ind  i  Maleriet  ...  en  ung  Dame 
med  on  Guldpenge  i  Haanden  ...  Maa  jeg  bede  om 

den  (modtager  Guldstykket)  ...  Det  vil  gjørc  en  glimrende 
Kontrast!  ...  Men  saa  maatte  De  rigtignok  ikke  have 
alt  det  Kokeliko  paa,  som  De  der  gaar  med  ...  det 
ser  man  da  med  første  Øiekast  heller  ikke  passer  for 
Dem.  Med  alle  disse  Farver  ser  De  jo  ud  som  en 
ung  Pige,  der  netop  er  sluppet  ud  af  Pensionen  og 
vil  tage  hele  den  brogede  Verden  paa  sig  med  en- 
gang. (Til  jfr.  Grabow).  Kjære  Grabow!  skynd  Dem  nu; 
jeg  tror  ikke,  jeg  har  udrettet  noget,  før  jeg  ser  Dem 
sætte  fra  Dem  dette  her  og  gaaud  iKjøkkenet ...  Saa! 

(stanser   og   siger   fcrtrolig   til   Jfr.    Grabow,    idet   han    ser   paa   Judith) 

Jeg  tror  dog,  jeg  kommer  igjen  iaften. 

(Gaar.) 

TREDIE  SCENE. 
Judith.    Jfr.  Grabow. 

Judith 

(for  sig). 

Sluppet  af  Pensionen  ...  (hoit)  Hvem  var  den  høist 
belevne  unge  Herre,  Jomfru  Grabow? 

Jfr.  Grabow. 
Han?  ...  Det  er  Witt  —  Carl  Witt!  ...  som  din 
Fader  har  hjulpet  frem  nu  i  to  tre  Aar.  Han  er  saa 
egen  ...  har  saa  mangeslags  Anlæg  ...  og  saadant  et 
Hjertelag!  men  ikke  Hoved  til  at  blive  Maler, 
siger   de    ... 

Judith. 
Nei   det  tror  jeg  inderlig  gjeme   —  hørte   Du, 
hvad  han   sagde   om  min  Dragt?     Han  havde   dog 
Hoved  nok  til  at  være   uforskammet,    synes  jeg   ... 

(ser  sig  igjen  i  Speilet)     Kokeliko...o! 

Jfr.  Grabow. 
Af  de  andre  vil  Du  faa  Komplimenter  nok,  hvor- 
dan Du  saa  finder  paa  at  klæde  Dig. 

Judith. 
Jeg  finder  ikke  paa  —  jeg  har  Smag! 


Jfr.  Grabow 

(ivrig). 

Vil  Du  nu  vide  min  Mening,  Judith!  —  han  blir 
til  noget,  hvad  de  saa  siger,  —  om  ikke  paa  Jorden, 
saa  engang  i  Himmerig  ...    Gid  det  blot  blev  itide! 

Judith. 
Saa  Du  faar  dit  Portræt,  Grabow! 

Jfr.  Grabow. 

Der  er  intet  som  sk j ærer  mig  saa  i  Hjertet,  som 

hvergang  han  ikke  er  som  andre  Mennesker,  saa  de 

faar  Tag  paa  ham  og  kan  le  ham  ud.     Lykken  er, 

at  han  ikke  forstaar  det;  men  jeg  skjønner  det  for 

ham  ...  Aa  ja! (idet  hun  gaar)  Jeg  vil  sende  Pigen 

ind,  saa  ordner  hun  ved  Thebordet  saalænge. 

Judith. 
Og  jeg  skjænker  Theen,  Grabow  —  til  Du  kom- 
mer. 

Jfr.  Grabow. 
Du?  —  Nei  det  gaar  ikke  an,  de  venter  Dig  nede 
i  Haven. 

Judith 

(skyder  hende  ud  af  Døren). 

Skynd  Dig  bare,  saa  skal  Du  nok  se,  det  gaar  an! 

FJERDE  SCENE. 

Judith  (staar  en  Stund  eftertænksom  foran  Speilet).    En  Pige 
(gaar  under  det  følgende  ind  og  ud  med  Kagekurve.  Themasklne 

osv.).    (Senere)  Professoren. 

Judith. 
...  Det  røde  Sjal  ksui  han  have  Ret  i;  det  var 
godt,  jeg  blev  opmærksom  paa  det,  før  ...  (tager  det  ao 
Forresten  véd  jeg  ikke,  hvordan  jeg  passende  kan 
gaa  uden  det,  naar  han  kommer  igjen  iaften;  det 
ser  ud,  som  jeg  har  strøget  Flag  for  hans  tossede  — 
kokeliko!  ...  En  Pige,  som  netop  er  sluppet  ud  af 
Pensionen  og  med  ét  tager  hele  den  brogede  Verden 
paa  sig!  —  har  man  hørt  Mage  til  ...  Jeg  tror  dog, 
jeg  tager  disse  grønne  tyrkiske  Baand  af  igjen  ... 

Væk  med  demf  ...  Se  saa,  nu  blir  vi  saa  enkel  næsten 
som  i  selve  Pensionen!  ...  Naalene  i  Haaret  ...  kan 
sidde  ...  Kan  man  tænke  sig  noget  mere  uforskam- 
met! —  han  tog  min  Femkrone  og  gjorde  til  Tak  Nar 
af  mig  i  den  Grad,  at  ...  jeg  staar  her  som  en  plukket 
Gaas  ...  Og  det  første  Gang,  jeg  egentlig  kommer 
ud  i  Verden! 

Professoren 

(kommer  ind   fra   Havetrappen). 

Men  kjære  Barn,  hvor  blir  Du  af? og  Gra- 

bow,  hvad  mener  hun  med  at  lade  os  vente  paa 
Theen? 

Judith 

(haanlig   for    sig    ved    Speilet). 

Kokeliko! 

Professoren. 

Hvad  siger  Du?  ...  staar  Du  der  i  Ensomheden 
foran  Speilet? 

Judith. 

Aa  Fader!  Jeg  har  aldrig  været  i  voksent  Sel- 
skab før,  og  finder  Du,  der  er  noget  iveien  ...  noget 
ikke  rigtig  smagfuldt  ved  min  Dragt  ...  noget  saadan 

formeget  —  kokeliko,  saa Grabow  syntes,  jeg 

var  .saa  forpyntet. 

Professoren. 
Vist  ikke  Barn!     Du  er  netop,  som  jeg  vil  have 
Dig  ...  ligefrem  og  enkel  ...  Men  Grabow  ...  Grabow 
...   og  Theen!     Inden  vi  véd   Ordet  af  det,   har  vi 
Generalinden  I 

Judith 

ndet  hun  tager  nogle  Blomster  af  Haaret  og  gaar  ind  i  Sideveretset). 

Nu  er  jeg  straks  færdig.  Fader! 

FEMTE  SCENE. 

Professoren.     Fru  Flfirenbaum   (er  imidlertid  komme: 

Ind).    (Senere)  J  u  d  i  t  h. 

Professoren 

(under  forskjellige  Afbrydelser,  idet  han  gaar  frem  og  tilbage). 

Det  maa  jeg  sige,  hun  tager  sig  Tid  med  Pynten, 

Milla!  —  Nu,  saadanne  Pigebørn  maa  vel  følge  sin 
Natur  ...  Der  skal  Vane  til  at  være  Fader,  Du!  ... 
Hun  er  smuk  —  hvad,  Milla?  Jeg  tror  virkelig,  jeg 
alt  er  begyndt  at  skjele  til  Eleverne;  —  der  kunde 
dog  nogen  af  dem  falde  paa  at  ... 

Fru  Figenbaum. 
Aa,  de  véd  alle  godt  nok,  at  det  er  høit  op  til 
Professor  Stenvigs  Datter! 

Professoren. 
Saa?  —  da  er  det  sandelig  godt,  at  jeg  ikke  er 
min  egen  Elev,  for  jeg  havde  ikke  brudt  mig  en  Døit 
om  den  Slags!  Kunstner  sjæle  ligger  ikke  og  klattrer 
i  Rangstiger  og  sligt;  —  men  det  har  Du  nu  aldrig 
forstaaet,  Milla!  Ser  Du,  jeg  gaar  lidt  ængstelig  for, 
hvordan  Generalinden  vil  synes  om  hende;  —  det 
første  Indtryk  gjør  saameget. 

Fru  Figenbaum. 
Ja  Generalinden  naturligvis!  —  paa  hende  kom- 
mer det  an,  hun  kan  lede  Dig  i  en  Sytraad.  Jeg 
tror  virkelig  Du  har  kaldt  Judith  hjem  blot  for  at 
forlove  hende  med  Orning.  Jeg  ser  ikke  andet,  end 
at  Du  er  noksaa  svag  for  Hangen  der! 

Professoren. 
Rangen?  ...  Jeg  bryde  mig  om  Fornemhed  ...  jeg? 
...  ho  ...  hol  ...  nei  den  Svaghed  ... 

Fru  Figenbaum. 
—  har  Du  ikke  nei  I  ...   Er  der  nogen,  som  aldrig 
kommer  til  at  kjende  sig  selv,  saa  er  det  Dig,  Henning! 
Figenbaum  paastaar,  at  Du  er  for  fuldblodig  til  det  ... 

Professoren. 
Jeg  skulde  aarelades,  mener  han  ...  (efter  en  Pause) 
Saa — aa?  —  jeg  skulde  ikke  kjende  mig  selv,  —  var 
det  saa?  ...  Jeg?  ...  Da  har  det  dog  ikke  vist  sig  netop 
i  Livet  ... 

Fru  Figenbaum. 
Fordi  Du  bare  har  gjort  Lykke,  —  aldrig  nogen- 

sinde  gjort  andet  end  Lykke,  og  da  skal  der  noget  til 
for  ikke  at  blive  blind  paa  den  Side,  som  vender  ind 
imod  én  selv  ... 

Professoren. 
Det  var  Generalen,  som  først  saa,  hvad  der  var 
i  mine  Billeder,  og  bragte  dem  i  Skuddet. 

Fru  Figenbaum. 
Aa,  —  nu  er  Du  hundrede  Gange  saa  berømt, 
som  Generalen  var;  men  det  forstaar  Du  aldrigl  Du 
glor  endnu  paa  de  Folk,  som  Du  var  en  liden  Gut, 
og  kranser  Generedens  Portræt  paa  Væggen  hver 
Fødselsdag.  Der  skriver  saamæn  ingen  om  Gene- 
ralen ude  i  Verden,  og  det  forstaar  den  Kone  noksaa 

godt og  ogsaa,  at  hendes  Søn  Maleren  kan  staa 

sig  paa  at  faa  Professor  Stenvig  til  Svigerfader! 

Professoren. 
Milla!    Du  véd,  jeg  taaler  ikke  at  mine  Følelser 

kritiseres  paa  Figenbaumsk  (tn  JudUh,  som  igjen  kommer  ind) : 

Men  hvor  bliver  Grabow   af? 

Judith. 
Din  belevne  Elev  Carl  Witt  var  her  netop  og  fik 
hende  til  at  paatage   sig  at  lave  Kjødsuppe  til  en 
fattig  Familie  i  Nærheden. 

Professoren. 
Nu?  —  nu  mens  vi  venterl 

Judith. 
Ja,  men  jeg  skjænker  Theen,  saa  I  kan  komme, 
naar  I  vil.     Husk  endelig  paa,  jeg  kj ender  ingen  af 

de    unge    Malere,    Faderl    (stiller  sig  ved  Xhebordet  og  begynder 

at  ordne  med  Kopperne)  ...  Men  den  Carl  Witt,  kjære  Far! 
—  han  er  altsaa  ikke  rigtig  ved  sine  fulde  fem? 

Professoren. 

Véd  ikke  Barn!  tal  ikke  om  ham.     Han  er  en 

Skuffelse,  —  en  stor  Skuffelse!     Jeg  troede  engang, 

der  var  Geni  og  det  et,  som  ikke  var  lidet.    Nu  tror 

jeg,  at  det  hele  er  Vaas  ...  noget  mislykket,  for  al 

Belærelse  idiotisk  uimodtageligt;  ...  men  midt  i  det 
er  der  alligevel  et  Slags  Glimt,  og  det  er  det,  som 
piner  mig;  det  kan  jo  ikke  blive  ved  saadan  i  Læng- 
den med  Mennesket! 

Fru  Figenbaum. 
Nei,  naturligvis  —  bagefter  ser  Du  det  altid!  ... 
Figenbaum  siger.  Du  gaar  med  en  Lygte  og  leder 
efter  Genier  og  finder,  —  ja  jeg  vil  ikke  sige,  hvad 
han  siger,  Du  finder;  —  hele  denne  Elevskole,  Du  har 
havt,  siden  Du  kom  hjem  til  Landet,  har  gi't  Dig 
mere  Stræv  end  Udbytte,  det  er  vist! 

Professoren. 
Saa — aa.  Du  mener  det?  Jeg  skal  sige  Dig  noget, 
Milla!  Tænk  Dig,  at  jeg  stod  ved  et  Træ  fuldt  af 
Blomsterknopper,  som  Du  ikke  var  istand  til  at  se  ... 
Jo— o,  jeg  mener,  hvad  jeg  siger,  —  saa  klog  Du  er, 
ikke  istsjid  til  at  se!  ...  Vor  unge  Kunst  er  et  saadant 
Træ,  og  vi  ældre  var  daarlige  Karle,  om  vi  ikke  var 
en  Smule  Gartnere  i  vort  Fædreland.  Her  er  en 
Aand  her  nord,  som  frembringer  baade  Druer  og 
Appelsiner  trods  nogen  Solvæg  i  Syden  ...  og  saa 
skulde  jeg  ikke  bryde  mig  om  det,  —  fordi  ikke  Du 

og  Figenbaum    ser   det?   —   (tager  et  Papir  op  af  Lommen)    ... 

Forresten,  vil  Du  se  lidt  af  disse  Fyre?  —  jeg  fandt 
det  paa  Gulvet  i  Atelieret,  (viser  hende  det)  Er  det  ikke 
udmærket? 

Fru  Figenbaum. 
Udmærket?  —  en  Karrikaturtegning  af  Dig  selv! 

Professoren. 
...  og  Judiths  Ankomst  igaaraftes  ... 

Fru  Figenbaum. 
Nu  ja,  naar  det  er  Udbytte  ai  dit  Arbeide,  saa! 

Professoren. 
Men  ser  Du  da  ikke,  hvor  godt  det  er  gjort?  — 
den  unge  Tron  Ny  sen  har  aabenbart  Talent!   ...   Se 
blot  (len  gamle  Krabbe,  Grabow,  som  gaar  saa  for* 

sigtig  paa  skjeve  nedover  Trappetrinene  med  Lyset 
i  den  ene  Klo  for  at  tage  imod  hende  ... 

Fru  Figenbaum. 

Nei,  det  er  aldeles  udmærket!  Det  er  Grabow 
—  Grabow  op  ad  Dage,  som  hun  staar  og  gaar. 
Figenbaum  vil  dø  af  Latter,  naar  han  faar  se  det!  — 
Nei  Grabow!  ...  Den  Tron  Nysen  er  og  blir  min  Ynd- 
ling; han  er  da  morsom  ialfald  ...  nei  virkelig  Gra- 
bow! 

Professoren. 

...  og  saa  denne  Puppe  af  Reiseklæder,  hvorfra  han 
lader  den  halvt  udklækkede   Sommerfugl  flagre  ud 

mod  mig! 

Judith 

(træder  hastig  til). 

Lad  mig  se!  En  halv  udklækket  Sommerfugl?  — 
saa  det  er  mig  det!  ...  og  de  lange,  tynde  Arme,  som 
slaar  sig  i  Knude  om  Papas  Hals  —  saa  det  skal 
være  mig  det!  (afsides)  Det  lader  til,  at  det  er  mere 
end  én  af  Papas  Elever,  som  skal  tages  i  Skole! 

Professoren. 
Ikke  sandt  —  den  Nysen  tegner  dog  virkelig  til 

noget?  (putter  Papiret  til  sig) Men  vi  maa  ikke  lade 

nogen  mærke,  at  vi  har  set  det;  man  er  Lærer  og 
Professor,  vor  Værdighed  taaler  det  ikke.  Men  her 
kommer  nye  Kræfter  i  Kunsten  —  jeg  sporer  det  — 
nye  Kræfter,  Børn! 

(Han  gaar  ud.) 

SJETTE  SCENE. 

Fru   Figenbaum.     Judith    (uden    Professoren),     (Senere) 
Fjeldbo  og  Vindem  (ude  paa  Verandaen). 

Fru  Figenbaum. 
Jeg  skal  sige  Dig  noget,  Judith!  din  Far  er  og 
blir  alle  Daarers  Formynder!  Det  er  intet  at  op- 
muntre ham  til,  slet  ikke.  Han  faar  paa  den  Maade 
alle  Landets  unge  maleriske  Spirer  paa  Halsen,  — 
det  vil  da  sige,  alle  de,  som  trænger  til  Penge  

Nei  det  ligner  ham!  —  nu  glemte  han,  hvad  han  kom 
for:  Theen!    Jeg  faar  ned  og  hente  dem  hidop. 

<Gaar.) 

Judith 

(alene). 

Jeg  kan  ikke  nægte  for,  at  Hjertet  banker  en 
Smule  ...  bare  jeg  ikke  blir  rød,  naar  han  kommer! 
...  Orning!  ...  blot  Navnet  høres  berømt  ...  og  tænk 
jeg,  som  nær  havde  presenteret  mig  for  ham  i 
Kokellko! 

(Fjeldbo  og  Vindem  ses  paa  Verandaen  udenfor  det  ene  Vindu  i  Bag- 
grunden.) 

V  i  n  d  e  m. 
Min  Tro,  Fjeldbo,  —  Mesters  Datter  er  smuk! 

Fjeldbo. 

Jo — 0—0, ja  saamæn!  —  Ikke  ilde! 

for  at  være  en  Bydame  saa;  ...  rigtig  Natur  blir  her 
jo  aldrig  herinde. 

Vindem. 
Nei  naturligvis!  ...  de  vokser  bare  i  Bondegaar- 
dene,  og  endda  maa  de  have  nationale  Sløifer  paa. 
—  saadanne  Ansigter  med  rødt  og  hvidt,  som  Du  kan 
lægge  brav  tykt  paa  med  Kniven. 

Fjeldbo. 
Aa,  for  saadan  en  Potteblomst  fra  en  udenlandsk 
Pension  gir  jeg  ikke  meget! 

Judith. 
De  gode  Herrer  aner  nok  ikke,  at  Vinduet  staar 
aabent!    Men  alt  har  sin  Tid.     Hvor  jeg  er  spændt! 

SYVENDE  SCENE. 
Judith.    Figenbaum.    (Senere)  Prof  esso  ren.    Ny  sen 

Figenbaum 

(kommer   ind   med   sin    Hustru). 

Ha  ha  ha  ...  hi  hi  hi  hi!  ...  Som  en  Krabbe  .. 
der  gik  paa  skjeve  nedover  Trappen!  ...  det  er  et  glim- 
rende Indfald  ...  Som  en  Krabbe!  ...  Sig  saa,  at  den 

Fyr  ikke  har  ...  (ser  jadUh)  Ne...i,  —  en  Surprise  ... 
en  Overraskelse!   ...  vor  lille  hjemkomne   ... 

Judith. 
Puppe! 

Figenbaum. 
...  som  en  sand  Huslighedens  Alf  ved  Themaski- 
nen!    ...    Jeg   siger,    Du   knuser   din   Onkels    Hjerte, 
Judith! 

Professoren 

(kommer  ind,   fulgt  af   Nysen). 

(Til  Judith).  Her  er  den  unge  Figurmaler  Nysen. 

Judith. 
Hvem,  Far? 

Professoren. 
Nysen! 

Judith. 
Tænk,  jeg  holdt  paa  at  sige  Prosit!  —  jeg  ber 
om  Forladelse,  Hr.  Ny  ...  Ny  ...  Nysen! 

Nysen 

(forvirret). 

Aa — aa,  alt  forladt,  Frøken!  ...  jeg  ... 

Professoren 

(idet  han  gaar  ud). 

Nei  se  det  lille  Trold!  ...  straks  sætte  ham  Bét! 

OTTENDK  SCENE. 

De  forrige  (uden  Professoren). 

Figenbaum 

(til    Fru   Figenbaum). 

Hi  hi  hi  ...  nei  hun  er  fortræffelig!  —  hørte  Du, 
hvor  hun  gav  ham  for  Karrikaturen!  hi  hi  hi!  —  der 
er  Hoved  paa  hende  ...  Hoved  paa  hende!  (gaar  hen  og 

tager  Nysen   om  Skuldrene  og  spaserer  nogle  Skridt  med  ham)      Min 

kjære  Nysen  ...  min  kjære  Nysen! Aa  hør! 

—  vil  De  gjøre  mig  den  sande  Tjeneste,  at  gaa  ind 
og  ordne  Kortene  og  Jetonsene  en  Smule  derinde  ved 
Whistbordet.     Min  Svoger  er  sAa  glemsom  i  det  Ka- 

pitel.  (spegende,  idet  Nysen  gaar)    Fy  —  Nysen!  hvad  har 
De  gjort? 

Nysen 

(forikrskket). 

Jeg?  ...  jeg?  —  Saa  De  har  set  det  ...  fundet?  ... 
Har  Professoren  ogsaa?  ...  Det  var  altsaa  derfor,  hun 
nøs  efter  mig  ...  og  Professoren  aldeles  rasende!  ... 
Ja  saa,  —  saa  kan  jeg  lige  saa  godt  selv  sige  Prosit! 

(ivrig)   Det  var  forresten  ikke  mig,  det  var  Carl 

Witt,   som  først  gav  Ridset;  —  jeg  har  blot  udført 
det     Jeg  forsikkrer,  jeg  har  virkelig  blot  udført  ... 

Figenbaum 

(idet  han  driver  ham  ind  i  Sideværelset). 

Aa,  De  forsikkrer,  De  skammelige  Skam!  —  Gaa 
nu  blot  ... 

NIENDE  SCENE. 

De  forrige  (uden  Nysen).     (Senere)  Professoren. 
FJeldbo.     Vinde  m.     Klem. 

Judith 

(for  sig). 

Ne — i, saa  er  det  den  Carl  Witt,  som  jeg 

har  at  takke  ogsaa  for  den  halvudklækkede   Som< 
merfugl!  ...  jeg  tror  jeg  begynder  at  elske  ham! 

Figenbaum 

(til  Milla). 

Hør,  Milla!  Den  Nysen  faar  Du  invitere  til  Mid- 
dag saadan  om  Søndagene;  han  er  tydeligvis  noget. 
Man  kunde  ved  Leilighed  hjælpe  ham  lidt  ved  at 
kjøbe  af  hans  Smaasager.  Den  Nysen  ...  den  Nysen 
tør  være  en  Spekulation. 

Fru  Figenbaum. 
Jeg  siger,  Du  er  altid  god  igrunden,  Figenbaum! 
—  og  Du  har  da  heller  aldrig  tabt  paa  det. 

Figenbaum. 
Dyden  er  sin  egen  Belønning,  véd  Du. 

Jonas  Lie:    Samlede  Værker.    IV.  ^ 

Professoren 

(kominer  ind  igjen,  fulj^  af  Fjeldbo  og  Vindem).    (Til  Judith). 

Her  ser  Du  mine  Venner,  Dyremaler  Fjeldbo  og 
Figurmaler  Vindem  og  ...  (idet  Kicm  kommer:  ivrig)  der  er 
vor  bekjendte  Kritiker  og  Skjønaand,  Hr.  Studiosus 
Klem.  Nu  hvad  nyt,  Klem?  Jeg  ser.  De  bærer  noget 
i  Deres  Skjold  ...  Lad  mig  høre.  Det  er  noget  om 
Deres  Fætter  Omings  Maleri  i  Miinchen,  jeg  kan  se 
det  paa  Dem.  Jeg  har  ventet  paa  det,  og  nu  kommer 
det. 

Klem. 

Ja  nu  kommer  det tilgavns!  (leder  r  alle  Lommer) 

...  hans  Statsfange  ved  Vinduet  ...  hans  Statsfange 
ved  Vinduet  har  ... 

Professoren 

(utaalmodig). 

Det  er  Karl,  som  forstaar  at  drive  Spændingen  i 
Høiden!  laan  mig  Deres  Frakke,  saa  skal  jeg  finde 
det!  (Klem  søger  videre)  Der  var  noget  i  det  Maleri,  som 
anviste  paa  en  ganske  ny  Evne  hos  ham,  og  som 
jeg  har  gaaet  æggesyg  og  ventet  paa,  at  de  gløgge 
Øine  derude  i  den  store  Kunstverden  skulde  se  ... 
noget,  som  ...  (utaalmodig)  ...  Aa,  —  nu  da!  ... 

Klem 

(tager  op  et  Avisudklip  og  læser). 

,,Den  unge  norske  Maler  Omings  historiske  Ma- 
leri vækker  Opsigt.  Dets  solide  Teknik  vilde  vist- 
nok ikke  hævet  det  over  det  almindelige  dygtige;  men 
den  klodsede,  stivbenede  Kat,  der  langt  inde  fra  Mør- 
ket følger  den  intet  anende,  i  Vindussolen  ved  Stats- 
fangen hoppende  Kanarifugl,  hele  denne  Scene,  — 
om  man  vil,  dette  Maleri  i  selve  Maleriet  —  vidner 
saa  usvigelig  om  Geni,  at  al  anden  Kritik  maa  bort- 
falde som  Smaalighed.  Man  ser  Statsfangens  store 
Skikkelse  og  føler  som  et  Skjær  af  hans  Historie  i 
denne  stumme  Dyrescene  omkring  ham;  —  i  de  lo 
dæmoniske  Øines  Glød  hos  den  lille  Hustiger  har 
man  saa  at  sige  hele  Rovdyrlidenskaben,  baade  den 

dyriske  og  den  menneskelige,  givet  med  en  forunder- 
lig gribende  Virkning"  ... 

Figenbaum 

(begcistret). 

Véd  Du  hvad,  Milla  —  det  kjøber  jeg! 

Klem 

(fortsætter). 

...  ,,Den  Kat  alene  er  to  tusind  Francs  og  Præ- 
mien værd!"  —  Nu,   hvad  siger  I? 

Figenbaum 

(tørt,  afsides). 

—  at  det  er  for  dyrt  for  mig! 

TIENDE  SCENE. 

De  forrige.    Generallnde  Ornlng  (en  liTidhaaret,  for- 
nemt udseende  Dame  med  en  Krykkestav  1  Uaanden.  ses  at  staa 
1  Havedøren).     (Senere)  Orning  og  Nysen. 

Generalinden. 
Nei,  men  saa  lad  dog  en  stakkels  Moder  selv 
faa  Lov  til  at  være  den  første  til  at  fortælle,  at  hen- 
des Søn  har  gjort  Lykke!  Jeg  kom  netop  over  for 
at  overraske  min  kjære  Ven  med  Nyheden.  Min  Søn 
var  hos  mig  i  Eftermiddag  og  glædede  mig  med  den. 

Professoren. 
Og  jeg,  Generalinde!  —  jeg  har  ikke  turdet  for- 
tælle Dem,  i  hvilken  Spænding  jeg  har  gaaet,  for  ikke 
at  sætte  Dem  i  Uro;  jeg  synes  næsten,  jeg  er  saa  glad 
iaften,  som  da  jeg  selv  første  Gang  gjorde  Lykke!  ... 
(raaber  ud)  Der  skal  heises  Flag  i  Haven!  (dæmpet)  Det 
er  ialfald  lidt  til  Gjengjæld  for,  hvad  Generalen  har 
gjort  imod  mig.  Jeg  tror,  jeg  har  bidraget  noget 
til  det. 

Generalinden. 

...   Og  det  er  Deres  Datter,   kjære   Ven!    (Judith 

kommer  og^   hilser,   og   Generalinden    betragter   hende   en    Stund.     Nik- 
kende tilfreds,   idet  hun  lægger  sin  Arm   i  hendes  og   gaar  med   hende 

hen  til  Sofaen.)    Jeg   kj ender   Dem   bedre,    end   De   tror. 
Deres  Fader  kom  altid  over  til  mig,   naar  han  fik 

2* 

Brev,  og  der  var  noget  at  fortælle  fra  Dem  (hun  nøder 
Judith  ned  ved  Siden  af  sig)  ...  Ser  De,  UDge  Damer  deler 
jeg  i  to  Slags,  de,  man  kan  tale  med,  og  saa  — 
hele  Resten!  ...  og  De  ser  mig  ud,  som  om  en  gammel 
Kone  ret  kunde  finde  sin  Fomøielse  i  at  tale  med  Dem. 

Ak  ja,  —  jeg  skal  jo  ikke  nægte  for,  at  jeg  er 

bevæget  ved  aJt  dette!  De  tror  naturligvis  allesam- 
men, at  jeg  er  bare  glad;  men  da  véd  de  ikke  rigtig, 
hvad  en  Moder  føler  og  tænker  ved  at  se  sin  Søn 
løftes  op  paa  Høider,  som  han  bagefter  kanske  skal 
forsvare  mod  Misundelsen. 

Judith. 
Og  jeg  synes  det  maa  være  saa  stort,  —  berusende 
lykkeligt  —  saa  stolt  saadan  at  se  Seiren  med  et  Slag 
for  Fødderne  paa  sig  ...   og  saa  at  kunne  komme 
hjem  og  fortælle  sin  Moder  det! 

Generalinden. 
O,  De  er  et  elskværdigt  Barn,  som  nok  kan  for- 
dreie  Hovedet  paa  nogen  hver! 

(Orning  kommer.     Alle  iler  ham  imøde  paa  Altantrappen.     Generalinden 
og   Judith  følger,   hvad  der  foregaar,   fra   sine   Pladse.     Man    ser  Pro- 
fessoren trykke  Omings  Haand.) 

Professoren. 
Det  er  for  Dem,   Flaget  er  heist  idag,   Orning! 
Jeg  har  hele  Tiden  troet  paa  Deres  sidste  Maleri,  men 
intet  villet  sige.   .  Maatte   De  times  mangen  vakker 
Triumfdag   paa  Deres  Kunstnerbane! 

Ny  sen 

(kommer   viftende   med   Aviser). 

...  Jeg  har  været  nede  i  to  Udsalg  efter  Aften- 
aviserne, Katten  staar  i  dem  begge. 

(Uddeler  dem.) 

Klem 

(vigtigt). 

Jeg  vidste  det  alt  i  Formiddag  —  som  Redaktions- 
hemmelighed! 

Figenbaum. 
Det  var  naturligvis   derfor,    han  kom   saa   sent 

hid,  Milla!  Hemmeligheden  skulde  først  indom  nogle 
Steder  i  Byen! 

Klem. 
Jeg  tilstaar,  jeg  gjorde  en  Undtagelse  med 
Generalinden  og  mulig  et  Par  mere  kunstinter- 
esserede Personligheder  —  et  Par  Kollegaer  i  andre 
Blade.  Jeg  har  den  stærkeste,  fuldeste  Følelse  af, 
at  denne  Sag  har  Krav  paa  Pressens  Opmærksomhed. 

(tU  Pjeldbo,  som  staar  ivrig  og  læser)     Aa,    Hr.    Fjeldbol    tør   jeg 

bede  om  at  faa  kige  lidt  i  den  Avis  der,  —  blot  et 
Øieblik  ...  blot  for  at  se,  om  han  har  brugt  de  Ud- 
tryk, som  jeg  ...  (ser  i  den)  Jo,  her  er  det:  „Vor  unge 
vordende  Mesters  Pensel  vil  herefter  følges  af  Al- 
menhedens spændte  Interesse"  ... 

V  i  n  d  e  m. 
Her  har  De  mit  Blad  ogsaa;  —  der  slaar  blot  om 
Orning  og  hans  Kat  hele  Veien  nedover. 

(Man  samler  sig  om  Professoren  og  Klem,   som  læser  i  Aviserne  i  den 

ene  Side  af   Baggrunden.) 


ELLEVTE  SCENE. 

De  forrige.    Witt.     (Lige  efter)  Jomfru  Grabow. 

Witt 

(kommer  ind  fra  Verandaen ;   ivrig  og  fortrolig  til   Orning). 

Ser  De!  det  lille  ved  Øinene  var  ikke  saa  dumt 
endda. 

Orning 

(fremmed). 

Hvilket?  —  Nu,  Deres  lille  Retouche  ...  aa  nei, 
den  har  heldig^'i^   ikke   skadet. 

(Gaar  hastig  fra  ham  hen   til   Klem.) 
(Idet    Jomfru    Grabow    nu    kommer    ind    til    Thebordet,    springer    Witt 

pludselig   hen    til    hende.) 

W  i  1 1. 
Hurra,  hører -De,  Grabow!     Deres  Kat  har  gjort 
Lykke  i  Miinchen.    Hvad  vil  De  ikke  saa  selv  gjore, 
naar  De  engang  kommer  der. 

Jfr.  Grabow. 

Min  Kat? 

Witt. 

Den  saa  ud  som  en  Trækrak,  og  saa  satte  jeg 
blot  et  Par  gule  Prikker  i  Øinene  paa  den  ...  Orning 
mener  nu,  det  hverken  har  gjort  fra  eller  til;  men 
...  (stanser  pludselig)  —  Grabow!  —  dette  blir  mellem  os 
...  mellem  os,  hører  De!  ...  Jeg  gaar  ud  i  Haven  igjen, 
medens  dette  staar  paa. 

(Gaar.) 

TOLVTE  SCENE. 
De  forrige  (uden  Witt). 

Fjeldbo 

(til  Jfr.  Grabow). 

Han  forsvandt  som  en  Lynstraale  ...  hvad  gik 
der  af  Witt?  Slog  han  ned  i  Dem,  Jfr.  Grabow?  De 
ser  pludselig  saa  sørgelig  brandlidt  ud. 

Jfr.  Grabow. 

Min  Kat,  som  han  laante,  fordi  der  var  Mus  paa 
Atelieret  ...  liste  den  fra  mig  under  et  saadant 
skammeligt  Paaskud! 

Fjeldbo. 

Trøst  Dem  med,  at  den  har  gjort  Lykke,  Jomfru 
Grabow! 

Jfr.  Grabow. 

Det  bryder  jeg  mig  Pyt  om,  —  det  er  min  Kat, 
og  der  véd  ingen,  hvordan  den  kan  være  behandlet. 
Den  kan  være  baade  bundet  og  pryglet  deroppe,  til 
de  har  faaet  den  til  at  se  ud  som  saadan  en  Trækrak 
...  En  Trækrak!  —  og  saa  satte  han  blot  et  Par  gule 
Prikker  til  Øine  i  den,  sagde  han  ...  de  maa  have 
narret  den  grusomt  med  en  eller  anden  Ting,  siden 
den  har  kunnet  ligge   saa  ondskabsfuldt  og  lure. 

Fjeldbo 

(pludselig  ivrig). 

Hvad,  Jomfru  Grabow!  —  siger  Witt,  at  det  er 
ham,  som  har  gjort  Øinene? 

Jfr.  Grabow. 
Han  siger  (stanser  og  »er  paa  ham)  —  ingenting,   som 
De  har  at  opholde  Dem  over,   det  kan  De  forlade 
Dem  paa. 

F  j  e  I  d  b  o. 
Nu  saa!  ...  Jomfru  Grabow  skjuler  sin  Yndlings 
Hemmeligheder?  —  de  kunde  mulig  ogsaa  komme  til 

at  genere  den  store  Mand,  Orning. Ja,  jeg  skal 

ikke  røre  op  i  det. 

Jfr.  Grabow. 
Jeg  talte  om  min  Kat,  —  hvad  De  taler  om,  véd 
jeg  ikke;  men  inderlig  godt,   hvad   De   ikke   skulde 
røre  ved,  —  hvormeget  I  nytter  ud  Carl  Witt  én  og 
hver  deroppe  paa  Atelieret. 

F  j  e  1  d  b  o. 
Brrr  ...  Har  han  virkelig  sagt  det? 

Jfr.  Grabow. 
Jeg  har   sagt   det;   —  han,    Stakkel,    siger   nok 
ingenting. 

Fjeldbo 

(for  sig). 
Nei     dette     er     ubetaleligt!     (over  til  Vtndem  og  tager  ham 

under  Armen)    Viudem!  —  nei  nu  skal  Du  faa  nyt  ... 
Dette  er  aldeles  mesterligt. 

Klem 

(inde  i  sit). 

Ja  mesterligt?  —  det  er  vel  det  mindste,  der  kan 
siges. 

Fjeldbo 

(i   Forbigaaende  til    Klem). 

Mere  end  mesterligt,  Hr.  Klem!  (afsides  til  vindem) 
Nei  nu  skal  Du  høre,  Vindem!  ...  hvad  jeg  har  fundet 
i  den  gamle  Dragkiste  Grabow;  —  hun  smekkede 
sig  rigtignok  hastig  i  Laas  igjen,  men  ikke  tidsnok  ... 

(Vindem   og   Fjeldbo   bl  ir   i   livlig   Samtale.     Orning    gaar    hen    til    sin 

Moder.) 

Generalinden. 
Kommer  Du  endelig,  Georg!   ...  (forestuier)    Det  er 

vor  Ven  Professorens  Datter,  Judith.  Vi  har  netop 
talt  om  Dig", 

O  r  n  i  n  g. 
Det  vil  sige,  min  Moder  har  siddet  og  rost  mig, 
—  tro  hende  ikke,  Frøken  Judith! 

Judith. 
Neppe  formeget,  —  vi  talte  om  Deres  Maleri. 

Generalinden. 
Ak  jal  —  jeg  sagde,  at  din  Moder  let  blir  svim- 
mel; at  jeg  har  en  Angst  for  at  bygge  for  høit;  men  det 
har  jo  min  Alder  altid.  Den  unge  tænker  naturlig- 
vis anderledes  ...  da  har  man  Vinger  istedetfor 
Krykker. 

Judith. 
Og  jeg  er  vis  paa,  at  De  igrunden  føler  Dem  grue- 
lig stolt,  Generalindel     De  vilde  nok  ikke  have  det 
taget  fra  ham  igjen. 

Generalinden. 

Om    jeg   vilde!    ...    (betragter  sin  Søn  opmærksomt)    Du    SCr 

ikke  ud,  som  det  er  ublandet  Glæde,  Georg! 

O  r  n  i  n  g. 
Som  man  tager  det.  Moder!  ...  Aa  jo  ...  aa  nei. 
Dette  oni  Katten,  som  De  erklærer  for  saa  genial, 
er  dog  kun  et  ganske  underordnet  Punkt  i  Maleriet 
Det  er  midt  i  min  Lykke  en  Uretfærdighed  at  gjøre 
Lykke  paa  en  liden  Kat  langt  inde  i  Stuen,  naar 
man  vil  give  en  Statsfange  drømmende  i  Vinduet  i 

stor  Figur,   —  det det  tilfredsstiller   ikke   ... 

Det  er  netop  saadan  tilfældig  genial,  jeg  paa  Liv  og 
Død  nægter  at  være,  —  saadanne  Folk  jeg  ikke  vil 
forveksles  med.  Jeg  holder  tvertimod  paa  den  rolige, 
store  Kunst,  der  vinder  Hovedslaget  gjennem  Totcd- 
virkningen,  og  saa  —  se  irer  jeg  paa  en  Kat,  jeg 
næsten  ikke  har  tænkt  paa!  ...  ikke  gidet  spendere 
skikkelig  Farve  paa  engang  ...  ikke  ... 

Professoren 

(kommer  opremt  hen  til  Generalinden). 

En  Kop  The,  Generalinde!  —  maa  jeg  føre  Dem 
hen  til  Thebordet  Jeg  bekjender,  at  jeg  er  glad 
iaften,  —  saa  glad,  at  jeg  var  istand  til  at  ... 

Generalinden. 

—  omfavne  mig,  min  Ven?  Værsaagod;  men  vær 
forsigtig. 

Professoren. 

Aa,  —  naar  jeg  tænker  paa,  hvordan  jeg  som 
ungt  Menneske  følte  mig  æret,  da  Generalinden  første 
Gang  tog  min  Arm  tilbords!  Hver  har  sin  Maalestok 
for  Æren.  Jeg  har  endel  Ridderkors;  —  de  veiede  dog 
ikke  op  den  første  Gang,  Generalen  selv  bød  mig  en 
Pibe  og  sagde:  „Men  De  blir  jo  berømt,  min  Ven!" 
Jeg  fik  siden  Kommandørstjernen,  og  jeg  er  muligens 
forfængelig;  men  intet  gjorde  mig  dog  saa  stolt,  som 
dengang  jeg  ved  den  store  Fest  ved  min  Hjemkomst 
fra  Udlandet  fik  Lov  til  at  tage  Generalinden  til- 
bords! 

Generalinden. 

Men  Professor!  ...  De  sætter  Deres  gamle  Ven- 
inde i  Forlegenhed.  Hvad  kan  jeg  svare  til  saadant 
uden,  at  det  er  rørende  elskværdigt  at  se  en  saa  stor 
Mand  vedblive  at  være  et  saa  stort  Barn  ...  Naar 
Deres  Judith  er  en  saa  indtagende  naturlig  ung  Pige, 
har  hun  blot  arvet  det  efter  sin  Fader. 

Professoren 

(med  et  Blik  hen  paa  de  to  unge,  idet  han  ferer  Generalinden  til  The- 
bordet,  hvor  ogsaa  Figenbaum  og  Fru  Figenbaum  placerer  sig). 

Jeg  tror  sandelig,  de  alt  disputerer.  Generalinde! 

Orning 

(til  Judith). 

...  Aah,  hvor  jeg  hader  dette  Snak  om  det  geniale! 

Judith. 
Og  jeg  holder  netop  paa  det,  —  det,  som  kommer 
ligesom  hos  Far  altid  saa  uventet  og  lyser  op  hele 
Egnen  i  et  Glimt. 

o  r  n  i  n  g. 
Ti  forskjellige  Lyn  hver  sin  Vei  i  et  Kunstværk 

*-  ritsch  rutsch! Deres  Fader  har  netop  saadan 

et  Geni  blandt  sine  Elever;  men  jeg  tror  dog  nok, 
han  nu  snart  har  lynet  fra  sig. 

Judith. 
Aa,  De  mener  vist  Carl  Witt.  (halvt  henvendt  o^saa  tu 

Fjeldbo  og  Vindcm,  som  er  komne  i  Narheden)  Hvad  SlagS  Maler 

er  han  egentlig? 

O  r  n  i  n  g. 
Det  tror  jeg  ikke,   selv  Deres   Fader  kan   svare 
paa.     Idag  Figurmaler,  imorgen  Marinemaler,  iover- 
morgen  ser  man  et  Landskab  ... 

Fjeldbo 

(spydig). 

Af  Og  til  er  han  ogsaa  Dyremalerl 

O  r  n  i  n  g. 
Jeg  for  min  Part  tror  ikke  paa  disse  Urkræfter, 
som  overalt  i  vor  Tid  træder  til  og  vil  tage  Kunsten 
paa  Hornene.     Det  at  være  Kunstner  blir  dog  altid 
tillige  en  Dannelsessag. 

(Oming   og  Judith   gaar  hen   til    Thcbordet.) 

Fjeldbo 

(til  Vindem). 

Urkræfter?  ...  den  hovmodige  Bylaps!  —  han 
kunde  trænge  lidt  af  Fjeldkraften,  saa  malede  han 
ikke  saa  slikket  og  vekt.  Der  er  ikke  Mulighed  for, 
at  nogen  af  os  uværdige  kan  faa  tale  med  hende, 
saalænge  han  er  i  Stuen!  —  Men  hørte  Du,  det  béd, 
det  om  Dyremaleriet  ...  Han  kan  ikke  male  Dyr. 
Kanarifuglen  saa  ud  som  en  Smc^rklump  der  i  Solen. 
—  Den  havde  han  selv  gjort. 

Vindem. 

Geni?  —  af  det  har  han  akkurat  saa  meget  som 

under  min   Støvlehæl.     Men  han   er   nu   den   store 

Mand  og  tør  ikke  kritiseres.    Der  er  noget  som  heder 

store   Forbindelser  og  Reklame    ...    Den,   som   altid 

havde  en  Fætter  Klem  til  at  rose  sig  op  i  Aviserne, 
Du!  ...  En  saadan  Skjønaand  er  rent  uvurderlig  for 
en  Kunstner;  hvor  skal  vi  finde  en  saadan  vi  ogsaa. 

Professoren 

(der  gaar  paa  Gulvet,  vender  sig  hastig  om  til  dem). 

Hvad  behager? 

V  i  n  d  e  m. 
Intet,  Hr.  Professor! 

Professoren 

(begynder  at  gaa  frem  og  tilbage  —  for  sig). 

Misundelse  —  hm  ...  Jeg  kjender  ingen  væmme- 
ligere Sjælsegenskab!  ...  ingen,  som  mere  oprører 
mig  ...  galdegrønt  og  skidengult. 

Fjeldbo 

(til  Vindem). 

Han  hørte,  hvad  Du  sagde,  Vindem!  ...  det  satte 
ham  udaf  Humør.  Jo,  naar  han  gaar  saadan  med 
Hænderne  spillende  bag  paa  Ryggen,  —  jeg  kjender 
ham  ... 

(De   trækker  sig  lidt  forlegne  tilside.) 

Professoren 

(beier    pludselig    sin    Gang    lige   nær    dem). 

Mine  Herrer!  ...  Virkelige  Kunstnere  taaler  andres 
Ros  ...  skumler  ikke.  Jeg  tviler  ikke  et  Øieblik  paa, 
at  mine  Herrer  er  Emner  til  virkelige  Kunstnere  og 
føler  for  nobelt  til  at  give  sig  af  med  —  den  Slags. 

Vindem. 
Det  er  ikke  mig,   det  er  kommet  fra,   Hr.   Pro- 
fessor! 

Fjeldbo 

(hidsigt   forsvarende    sig). 

Kanske  fra  mig? 

Vindem. 
Det  er  ikke  mig,  som  er  Dyremaler. 

Fjeldbo. 
Saa  —  jeg  altsaal  ...  det  skal  være  mig,  som  ... 
som   ...    Nei  ...  det  er  tilfældigvis  Jomfru  Grabow, 

som  har  givet  sig  til  at  grumle  og  mumle  noget  om 
Ornings  Maleri. 

Professoren. 
Hvad  behager? 

Fjeldbo. 
Om  Katten,  ...  at  ...  at  det  er  Carl  Witt,  som  har 
narret  den  fra  hende  for  at  ... 

Professoren. 
Nu? 

Fjeldbo. 
...  ja  for  at,  —  men  det  er  naturligvis  blot  noget, 
han  har  indbildt  hende,  —  for  at  sætte  Øine  i  Or- 
nings Kat. 

Professoren. 
Det  vil  sige,  at  han  skulde  have  ... 

V  i  n  d  e  m. 

Aa,  der  skal  da  ikke  saa  meget  til  for  at  sætte 
to  gule  Prikker  ind  i  Hovedet  paa  et  Dyr  ...  neppe 
som  et  Knappenaalshoved. 

Professoren 

(en  Stund  med  korslagte  Arme,   for  sig). 

Blot  to  gule  Prikker  ...  Det  vil  sige  ...  netop  Øi- 
nene!  ...  (høit)  Saa  —  Saa!  —  Og  det  er  Carl  Witt,  fra 
hvem  saadant  udgaar  —  saadant  nederdrægtigt 
Skumleri  bag  Ryggen  paa  en  Kammerat. 

V  i  n  d  e  m. 

Men  Hr.  Professor!  —  det  er  jo  blot  Jomfru  Gra- 
bows  Snak,  det  hele  kan  være  en  ren  Misforstaaelse  ... 

Professoren. 

Nei,  min  gode  Witt!    Dette  om  de  to  gule  Prikker 

er  mig  altfor  talentfuldt  opfundet!  ...  (en  stund  taus)  ... 

Misundelse,    ussel,   krybdyragtig  Misundelse!   —  jeg 

tror,  at  hans  Dage  hos  mig  nu  er  saa  temmelig  talte. 

Judith 

(der   har   været   i    livlig   Samtale   med    Orning,    gaar   pludselig    hen    til 

Faderen). 

Men  Far  —  hvad  er  det? 

Professoren 

(heftig,  idet  han  gaar  ud). 

Han  skal  væk! 

Vindem 

(og  Fjeldbo  ser  paa  hinanden). 

Véd  Du  hvad,  —  det  var  Synd,  om  han  kom  fra 
Atelieret;  der  følger  dog  et  vist  inciterende  Liv  med 
ham  — 

Fjeldbo. 
Ja — a,  han  er  som  en  Fyrstikke;  man  behøver  blot 
at  komme  an  i  den,  saa  blusser  der  altid  op  et  Ind- 
fald ...  en  Idé! 

Vindem 

(grublende). 

Det  var  høist  uheldigt,  om  han  kom  bort  netop  nu. 

Fjeldbo 

(afsides). 

Og  hvordan  skal  det  gaa  med  mit  store  Maleri  til 
Udstillingen? 

Judith 

(til  dem). 

Men  hvad  var  det,  som  gik  al  Far? 

Vindem. 

Aa,  Frøken!  —  De  kan  rette  paa  noget,  som  vilde 
være  en  stor  Uretfærdighed.  De  véd  vist,  hvorledes 
Deres  Fader  kan  bruse  op,  og  hvorledes  det  straks 
lægger  sig  igjen,  blot  han  f  aar  en  Forklaring  af  nogen, 
som  ...  som  ...  især  naturligvis  af  Dem,  Frøken.  Ved 
en  ren  Misforsta^ielse  er  det  kommet  til  at  se  ud, 
som  ... 

Fjeldbo. 

...  som  om  Witt  al  nogenslags  kjedsommelig  Mis- 
undelse har  givet  sig  til  at  klandre  Ornings  vistnok 
meget  fortjenstfulde  Maleri. 

Vindem. 
...  og,  selv  om  det  nu  ikke  netop  var  det  rene 
Underværk,  som  Aviserne  straks  er  saa  tilbøielige  til 
at  gjøre  det  til,  saa 

Judith. 
Hvad  siger  De?    Kan  der  være  to  Meninger  om 
det?   ...   Jeg  troede   dog  nok,   at  Fars  Dom  maatte 
gjælde  mest  i  den  Sag. 

V  i  n  d  e  m. 

Hvem  tviler  om  det?  —  Det  kunde  aldrig  falde 
Witt  ind  at  ville  bringe  sig  selv  i  Sammenligning; 
han  har  jo  selv  endnu  ikke  engang  saa  meget  som 
et  Billede  at  opvise  ...  og,  hvorvidt  han  nogengang  i  en 
fjern,  abstrakt  Fremtid  kan  komme  til  at  blive  noget, 
er  jo  ogsaa  saa  rent  tvilsomt.  Men  det  vil  jeg  rigtig- 
nok sige,  at,  —  blir  han  først  noget,  saa  vil  det  blive 
noget  tilgavns,  noget,  der  ligger  tusinde  Gange  høiere, 
end  Orning  med  al  sin  vistnok  udmærkede  Dygtighed 

nogengang  kan  stile  paa. Der  er  Kimen  til  noget 

stort! 

F  j  e  1  d  b  o. 

—  noget  tolvtoms  —  —  som  hos  Deres  Fader, 
Frøken! 

V  i  n  d  e  m. 

—  noget,  som  kanske  engang  kan  komme  til  at 
sætte  det  hele  Land  i  Forbauselse.  Han  smører  om 
sig  paa  alle  Kanter,  og  skulde  hvert  Penselstrøg,  han 
har  gjort  paa  Atelieret,  trækkes  frem  paa  den  Maade, 
saa  kunde  her  blive  Historier  bestandig. 

Judith. 
Kunstnere  er  dog  de  ædleste  Mennesker  i  Verden, 
—  jeg  vil  tale  med  Far! 

(Her  ud.) 

TRETTENDE  SCENE. 

De  forrige  (uden  Professoren  og  Judith).     (Senere  Igjen) 

Professoren.     Judith. 

F  j  e  1  d  b  o. 
En  rigtig  Fuldgardsjente! 

Vindem 

(afsides). 

Endelig  et  Maal  for  mit  Liv! 


N 

Fjeld  bo. 
Det  dirrede  i  Bringesøljens  fine  Løv,  mens  hun 
talte.     Men  forresten,    det  var   da   uhyre,    som   Du 
skruede  Witt  op! 

V  i  n  d  e  m. 

Jeg  roser  ikke  halvt    Jeg  sagde  blot  , »muligt"  — 
muligt,  forstaar  Du. 

Fjeldbo. 
Jeg   véd    dog   ikke,    hvorfor    hans    Evner    netop 
skulde  ligge  saa  taarnhøit  over  alle  andres. 

V  i  n  d  e  m. 

Jeg  sagde  blot,  at  han  laa  ubetinget  høiere  end 
Orning  ...  efter  sine  dunkle  Muligheder. 

Fjeldbo. 
Naa,  det  skal  der  da  ikke  saa  meget  til.  Naar 
alt  kommer  til  alt,  saa  er  dog  saadan  en  forsvindende 
Kime  til  et  Geni  kun  en  Taage,  noget  nær  Nul  ... 
som  ...  som  ...  (fortroligere)  Forrcsteu  ...  naar  Profes- 
soren forarger  sig  saa  over  Misundelse  Du,  saa  nævn 
blot  hans  Rival  Melzow  i  Berlin  for  ham,  saa  skal 
Du  høre  ...  der  er  han  aldeles  stær  blind. 

(Professoren    kommer   ind,    fulgt   af   Judith.) 

Figenbaum. 
Men,   Professor!   skal  der  blive  nogen  Whist  af 
iaften,   maa  der  nok  begyndes. 

Professoren. 

Ja  Whistbordet,  Whistbordet! jeg  havde  naar 

glemt  det  ...  Whistbordet! 

Vindem 

(til  Fjeldbo). 

Jo — O,  man  kan  høre,  han  er  i  Humør! 

(De   gaar   ind    i   Sideværclscl.) 

Generalinden 

(tager  sin  Søns  Arm). 

Er  hun  ikke  baade  smuk  og  naturlig?  —  netop 
en  Hustru  for  Dig  ... 

Orning 

(idet  de  gaar  ind  i  Sideværelset). 

Lidt  af,  hvad  Tyskerne  kalder  Backfisch,  endnu 
—  især  i  sine  Meninger  ... 

(De  gaar  alle  ind  i  Whistvaerelset.    Jomfru  Grabow  til  den  anden  Side. 

Professoren  og  Judith  bl  ir  igjen.) 

FJORTENDE  SCENE. 
Professoren.     Judith. 

Judith 

(ser  efter  Omuig). 

Han  gaar  virkelig  til  Whistbordet  ...  det  havde 
jeg  dog  ikke  troet. 

Professoren. 
Nu  da,  Barn,  —  Du  siger,  Du  vil  tale  med  mig? 

Judith. 
Ja,  kjære  Fader.     Vil  Du  give  mig  noget  —  for 
denne  første  Aftens  Skyld,  jeg  er  hjemme,  Far? 

Professoren. 
Hvad  vil  jeg  ikke  give  Dig,  Barn!  —  nævn  det, 
jeg  nogensinde  har  nægtet  Dig  ...    Nei  det  kan  Du 
nok  ikke.     Hvad  er  det,  Du  vil  have? 

Judith. 
Carl  Witt. 

Professoren. 
Hvad  siger  Du? 

Judith. 
Tilgiv  ham! 

Professoren. 
Jeg  véd  nu,  hvad  jeg  hidtil  har  tvilet  paa  i  min 
Sjæl,  at  den  Mand  ingen  Kunstner  er.     Der  er  intet 
stærkere  selvangivende  Mærke  paa,   at  der  mangler 
Kunstnerkald,  end  Misundelse. 

Judith. 
Ja,   ser  Du  det,   —  nu  gjør  Du  straks   Indven- 
dinger. 

Professoren. 
Jeg  tør  sige,  at  dette  var  en  glad  Aften  for  mig, 
som  faa  i  mit  Liv,  først,  fordi  Du  er  kommet  hjem 
igjen,  og  dernæst,  fordi  den  Mand,  som  jeg  helst  af 
alle  vilde,  netop  ogsaa  paa  den  samme  Aften  bringer 
hjem  sin  første  Seir;  det  Sammentræf  var  saa  for- 
un...  nu  ja,  det  kan  være  det  samme. 

•Judith. 
Aa,  tal  kun  ud.  Papa!  —  jeg  skulde  givet  lidt 
til  for  at  vide,  hvad  Du  mente  nu  ...  Har  Du  og 
Generalinden  lagt  sammen  noget  om  mig?  —  — 
Aha!  —  Du  vil  ikke  se  mig  i  Øinene  ...  Jeg  skaJ  ikke 
gaa  paa  Dig,  kjære,  kjære  Far!  —  jeg  ser,  Du  har 
slet  Samvittighed.  Du  bar  aldrig  kunnet  narre  en 
eneste  Sjæl,  det  véd  Du  jo. 

Professoren 

(leende). 

Hvilken  Unge!  —  Hvor  Du  nu  lignede  din  Moder 
...  Du  kan  tro,  hun  var  vakker. 

Judith. 
Ja  den,  som  var  det,  Far!  —  rigtig  vakker. 

Professoren. 

Du?  —  er  Du  fra  Forst  ...  Nu,  jeg  siger  ingenting 
...  Jeg  mener  blot,  at  Du  ...  Nu,  hvorfor  vilde  Du 
da  være  saa  vakker,  Barn?  —  det  vil  sige  vakkrere, 
end  Du  er? 

Judith. 

Vil  Du  vide  det?  —  skjønt  det  betror  man  ikke 

til  Fædre. Jeg  kimde  nok  have  Lyst  til  at  for- 

dreie  Hovedet  paa  denne  Orning  en  Smule.  Han  er 
vigtig  ...  og  om  han  just  er  saadant  et  uhyre  Geni, 
som  Du  siger,  det  kan  der  altid  være  delte  Meninger 
om  ...  Jeg  vilde  straffe  ham.  Han  gik  uden  videre 
ind  til  Whisten! 

Professoren. 
Ne...i  —  saa  han  gik  virkelig  uden  videre  ind 
til  Whisten?  —  Ja  saa  hug  ham  til  Plukfisk! 

Jonas  Lie:   Samlede  Værker.    IV.  ^ 


34 


Judith. 
Se  nu  har  jeg  faaet  Dig* i  godt  Humør,  Far!  ... 
Hør  nu,  —  baade  Vindem  og  Fjeldbo  sagde,  at  de 
troede,  at  Carl  Witt  er  et  Geni  ...  anlagt  til  at  blive 
noget  høit  over  dem  allesammen,  noget  som  næsten 
naaede  op  til  Dig.  Fjeldbo  sagde  endog  noget,  som 
vilde  sætte  Landet  i  Forbauselse,  og  Vindem  paastod: 
enten  ingenting  eller  aJt. 

Professoren. 
Hvad  Judith!  —  sagde  de  det?   ...   Saa  de   har 
virkelig  Øie  for  noget  saadant  de  ogsaa. 

Judith. 
Det,  han  havde  talt  om  Orning,  var  en  ren  Spøg 
med  Grabow,  en  Misforstaaelse. 

Professoren. 
Misforstaaelse?  —  jeg  hørte  det  jo,  ...  bare  de  to 
gule  Prikker!  ...  Ser  Du,  Du  opholder  mig  ...  Gene- 
ralinden ... 

(Han   gaar   ind   i   Sideværelset.) 


FEMTENDE  SCENE. 

Judith  (alene).     (Lige  efter)  Witt. 

Judith. 
Saa  Papa!  ...  Du  tror,  Du  slap  fra  mig  med  det. 

Witt 

(kommer  ind  fra  Haven). 

Prægtigt!  ...  Der  har  De  jo  netop  klædt  Dem, 
som  jeg  ønsker  det!  ...  Har  De  noget  imod,  at  jeg 
tegner  Dem  af  —  blot  i  ti  Minutter  ...  (tager  Skitsebogen  op) 
Jeg  har  ikke  tænkt  paa  andet  end  Dem,  siden  jeg  saa 
Dem  ...  det  Udtryk  ...  Nei  ikke  det!  ...  det  første, 
hvormed  De  kom  og  bød  Guldpengen  —  der  laa  en 
hel  Sol  af  Hjertelag  i  det  ... 

Judith. 
Har  man  set  Mage  til  Menneske! 

Witt. 
...  og  lidt  pigeagtig  Fornærmelse  ...  endnu  ikke 
rigtig  over  ... 

Judith. 
Pigeagtig  Fornærmelse!  ...  De  misbruger  enhver 
rimelig  Taalmodighed. 

Witt. 
Kun  i  fem  Minutter,  Frøken! 

Judith. 
Nei,  har  man  set  Mage  til  Menneske? 

Witt. 
Vil  De  saa  lade  mig  faa  tegne  af  Deres  Haand? 

Judith. 
Nei! 

Witt. 
Jeg  mener  ikke  for  min,  men  for  den  stakkels 
Families  Skyld;  det  er  der,   den  skal  gjøre  en  god 
Gjeming. 

Judith. 
Værsaagod Saa? 

Witt. 
Ja!  ...  (idet  han  er  færdig)  Og  De  er  Judith  stenvig? 

Judith. 
Frøken  Stenvig,  —  ja  Hr.  Witt!  ...  som  De  har 
behandlet  ugalant  nu  to  Gange  idag,  —  en  høist  taal- 
modig,  overbærende  Dame. 

Witt. 
Saa — aa,   det  ser  De  ikke  ud  til.     Jeg  kommer 
ellers  aldrig  ud  af  det  med  Damer. 

Judith. 
Er  De  saa  vis  paa,  at  De  kommer  ud  af  det  med 
mig? 

Witt. 
Om  jeg  er  det?  —  For  det  første  er  De  ingen  saa- 
dan  Dame,  —  De  er  et  Menneske,  det  saa  jeg  ved 
første  Øiekast;  De  kan  være  rolig  for,  at  jeg  ellers 

3- 

ikke  havde  værdiget  Dem  at  komme  ind  i  mit  Billede, 
...  og  for  det  andet,  saa  havde  De  ikke  forandret 
Deres  Dragt  og  hjulpet  mig  til  et  Maleri  ...  og  for  det 
tredie  —  ja  det  er  Hovedsagen,  og  det  tier  vi  med. 

Judith. 
Saa  Hovedsagen  faar  jeg  ikke  at  vide? 

Witt 
NeL 

Judith. 
Hvorfor  ikke  Hr.  ...  Hr.  —  om  man  tør  være  saa 
fri  at  spørge. 

Witt. 
Fordi  jeg  nødig  vil  høre  Dem  le  mig  ud!     Det 
vilde  saare  mig  —  og  venter  jeg  blot  en  Smule,  saa 
slipper  jeg  det! 

Judith. 
Hr.   Witt  er  da  bange,   meget  frygtsom  af  sig, 
synes  det 

Witt. 
Aa  nei;  —  men  jeg  siger  Ting,  som  De  ikke  kan 
forstaa. 

Judith. 
Aa  prøv!   —  jeg  har  godt   Hoved,    sagde   de    i 

Pen 

Witt 

(gaar  hen   til   hende). 

Kan  De  forstaa,  at  De  idag  har  skabt  en  Maler? 
...  at  det  var  ved  Synet  af  Dem,  det  idag  sprang  op 
for  mig,  hvad  jeg  manglede  i  Kunsten,  hvorfor  jeg 
aldrig  kunde  fuldende  noget.  Jeg  havde  Maleriet  i 
Hovedet;  jeg  kunde  male  baade  Stuen  og  Sulten;  men 
Løsningen,  ...  Frelsen  ud  af  det,  femte  Akt!  —  det  var 
det,  som  manglede,  bestandig  manglede,  —  bestan- 
dig ...  paa  alt  ...  Det  blev  farveløst  bare  af  at  vente 
...  Begyndelser  og  altid  Begyndelser!  —  Jeg  spændte 
ud  Lærredet  og  skar  det  istykker  igjen.  Det  blev  be- 
standig for  mig  bare  som  at  illustrere  Nødraeibet  Hjelp 

...  som  at  male  uden' at  finde  nogen  Løsning  for  det  ... 
De  med  Deres  Hjertelag  og  Guldskillingen  rakt  ud  til 
de  stakkels  Folk,  var  Løsningen,  den  femte  Akt,  jeg 
fandt  idag  for  mit  Maleri!  ...  (stanser)  ...  Nu,  hvad  var 
det  ikke,  jeg  sagde?  —  det  blir  hebraisk  og  græsk 
for  Dem!  ...  De  forstaar  ikke  en  Smule? 

Judith. 
En  Smule  ...  kanske  ...   De  er  saa  underlig! 

Witt. 
Om  jeg  sagde,  at  De  selv  var  den  femte  Akt,  som 
jeg  har  fundet,  vilde  De  synes,  det  var  endnu  under- 
ligere; men  De  kan  fuldstændig  tro  mig  paa,  at  De 
er  det  ... 

Judith. 
—  en  femte  Akt?  ... 

Witt. 
Nei  ikke  en  femte  Akt,  men  min  femte  Akt  ... 
Betra^  det  som  en  Profeti,  en  Spaadom  ...    Og  nu 

har  jeg  da  ogsaa  bare  at  male  paa! alle  mine 

Ideer,  alt  hvad  jeg  har  tænkt  ...  Det  var  Dem,  som 
kom  med  det;  derfor  siger  jeg,  at  De  idag  har  skabt 
en  Maler! 

Judith. 

(afsides). 

Han  gjør  mig  ganske  bange  ...  (helt)  Jeg  begjærer 
ikke  saa  stor  Ære. 

Witt. 
Sagde  jeg  ikke,  at  De  vilde  le  mig  ud  ...  gjøre 
Nar  af  mig! 

Judith. 
Nei,  jeg  ler  ikke  ...    De  maa  tro  mig  paa  det, 
Hr.   Witt!   jeg  ler  ikke    ...    De   er  blot  saa  —  for 
underlig  ... 

Witt. 
De  ler  ikke? saa  skal  jeg  sige  Dem,  hvad 

De  gjør   ...   De  tror  mig!  —  (inde  fra  whistbordet  lyder:  Slem! 

Slem!  ...  Oraing  er  Slem!)  —  Aa  hør,  ser  De  Maaueu  der- 

ude?  ...  Vær  lidt  sammen  med  mig  iaften  paa  min 
Fødselsdag,  min  kunstneriske  Daabsdag!  Jeg  har 
ingen  anden  Ven  end  Dem  med  paa  den.  Vidste  de 
af  det  derinde,  kan  De  tro,  de  lo!  ...  (gaar)  Hver  Gang 
De  gaar  ud  paa  Altanen,  saa  sidder  jeg  der. 

SEKSTENDE  SCENE. 

Judith  (alene).     (Senere)  Professoren. 

Judith. 
Hvad  var  det  alt,  han  sagde?  ...  Jeg  forstod 
egentlig  ikke  et  Ord  af  det  ...  uden  det,  at  jeg  blev 
ligesom  ...  ligesom  ...  Hvor  det  var  gruelig  Synd,  om 
han  ikke  skulde  have  Geni.  —  Han  høres  saa  ganske, 
som  han  har  det!  —  Har  man  hørt  Mage  til  for- 
underligt Menneske?   ...   beder  mig  uden  videre   ud 

paa  Altanen det  var  dog  igrunden  frygtelig 

uforskammet  ...    Tænk  om  Orning  havde  hørt  det. 

Professoren 

(kommer    hastig    ind    fra    Whistbordet). 

Huh  ...  Jeg  holder  det  ikke  ud!  ...  At  sidde  der 
ved  Whistbordet  og  snakke  om  Stik  og  Rubberter, 
mens  jeg  blot  brænder  efter  at  faa  fat  i  den  Witt!  — 

(ser  sig  om)    ...     HaU   maa   være    i   Haven    ...    (bUr  va'r  Judith) 

Du  her? Min  lille  Judith  husker  nok  ikke  paa, 

at  det  er  hende,  som  nu  skal  være  Værtinde  her  i 
Huset.    Du  maa  ikke  lade  Generalinden  savne  Dig. 

Judith. 
Du  har  Ret,  kjære  Far,  nu  kommer  jeg  ...    Men, 
—  det  er  den  første  Aften  ...  og  ...  alt  endnu  saa  nyt 
for  mig  ...  (peger  ud  af  det  aabne  vindu)   H^-r  Du  set  et  her- 
ligere Maaneskin?  ...  alt  som  Sølv! Kan  man 

tænke  sig  en  større  Vanhelligelse  af  en.deilig  Som- 
meraften end  et  saadant  Whistbord! 

Professoren. 
Ikke  ueffent  ...  ikke  ueffent.  Barn!  ...  Lad  os  gaa 
et  Øieblik  ud  paa  Altanen;  —  men  saa  ind  til  Plig- 
ten, min  lille  Sisgen. 

Judith 

(forlegen,   hoster). 

Jeg  ...  Jeg  tror  virkelig,  jeg  har  forkjølet  mig, 
Far  ... 

Professoren 

(ængstelig). 

Forkjølet  Dig?  —  og  saa  gaar  Du  her  baade  for 
Vinduer  og  Døre  aabne  ...  Du  gaar  nu  vel  ikke  her 
og  blir  syg  for  mig,  Judith!  (lukk«  Altandøren)  Vi  lukker 
ialfald  Døren! 

Judith. 

Aa  nei.  Far!  —  da  blir  her  saa  kvalmt. 

Professoren 

(aabner  atter  Deren). 

Lunefuld,  saa  det  er  en  Lyst  ...  Men  det  er  det 
samme,  bare  Du  gaar  ind,  Judith,  og  ikke  forkjøler 

Dig    ...    (gjør  en  Bevægelse  mod  Altandøren)     Det,    jeg    brænder 

efter,  er  den  Fyr,  —  den  Witt! 

Judith 

(forskrækket). 

Men  Far,  Du  lovede  mig  jo  ... 

Professoren. 
Snak,  jeg  vil,  hvad  jeg  vil. 

(Atter  mod  Altandøren.) 

Judith 

(hastig). 

Gaa  ind  —  jeg  alene?  ...  som  Værtinde  for  første 
Gang  ...  uden  Dig?  ...  mens  Generalinden  er  der?  ... 
Kjære  Far  ...  blot  Du  var  derinde,  saa  ... 

Professoren. 
Jeg  mener  nu,  at  Du  aldeles  ikke  skal  blive  læn- 
gere her  og  forkjøle  Dig  ... 

Judith. 

Ja   men    uden    Dig!    (overtalende,  idet  hun  gaar  hen  til  ham) 

Sig,  Du  er  en  rigtig  snil  Papa,   som  føier  din  lille 
Judith  —  bare  denne  ...  første  Gang. 

Professoren. 
Nu  ja,  —  Hovedsagen  er,  at  Du  kommer  ind  ... 

udet  han  gaar  tU  Whistvaerelset  igjen)  Jeg  SyneS  alt,  jeg  begyn- 
der at  komme  i  god  Gjænge  som  —  Veirhane  for  den 
unge! 

Judith 

(i  Tanker,  med  et  Blik  ud). 

Jeg  tror  aldrig,  jeg  har  I orstaaet,  hvad  Maaneskin 
er,  før  iaften. 

(Teppet    falder.) 


ANDEN  AKT 


Professorens  Atelier,  temmellgr  stort  off  smukt  udstyret  med 
Malerler,  Figurer  og  Skitser,  dels  paa  Væggene  dels  støttede  op 
mod  dem,  og  ellers  Kunstsager.  I  Baggrunden  en  Hovedudgang 
tU  Haven;  tUvenstre  en  Dør  ind  tU  Professorens  Bel)oelseslellig- 
hed,  tUhølre  Dør  ud  tU  Elevernes  Atelier.  Professorens  Stalell, 
hvorpaa  et  stort  BlUede,  staar  tllvenstre  med  en  Stol  og  et 
Ildet  Bord  ved  Siden  af  tU  hans  Malersager.  I  Forgrunden  til- 
hølre  en  Uden  Sofa  med  et  Bord  foran,  opfyldt  med  Mapper  og 
Tegninger.  Ved  Siden  af  en  Uden  Gyngestol.  Til  hølre  Side  et 
Vlndu.     Ved   Udgangen   tU   Haven   samt   Vinduet   nogle   store 

Potteplanter. 


FØRSTE  SCENE. 

Judith  (sidder  i  Gyngestolen  beskjæftlget  med  sit  Hækletøi). 
Jomfru  Grahow  (ordner  og  pudser  i  Værelset). 

Judith 

(kaster  utaalmodig  Hækletøiet  hen  paa  Bordet). 

Nei  jeg  gider  virkelig  ikke  sidde  med  det  længere, 
—  det  kjedeligste,  jeg  véd,  er  at  hækle. 

Jomfru  Grahow. 
Det  er  mærkeligt,   at  det  ikke  virker  mere  paa 
Hækletøiet  —  det  kommer  aldrig  længere,  synes  jeg. 

Judith. 
Aa,  Du  skulde  prøve  med  saadant  hvidt,  fint  Bom- 
uldsgarn!     Det  blir  tilslut  saa  kjedeligt  og  langt 


•*p 

uden  Ende,  tror  jeg!  ...  Jeg  har  nu  holdt  paa  med 
det  Dag  efter  Dag  derinde  i  Stuen  ...  Hækle  og  hækle! 
Det,  jeg  havde  glædet  mig  til,  var  at  sidde  her  hos 
Far  paa  Atelieret;  men  det  kan  jeg  jo  ikke  for  alle 
disse  unge  Malere,  som  gaeir  ud  og  ind  hele  Tiden  ... 
Det  er  virkelig  en  Skuffelse!  —  være  en  Malers  Datter 
og  ikke  f aa  det  ringeste  godt  af  det.  Jeg  bryder  mig 
ikke  en  Smule  om  deres  Huslighed,  jeg  forlanger  blot 
at  være  en  Kunstners  Datter  ...  I  dets  Sted  skal  jeg 
hækle  ...  staa  paa  Pinde  for  fremmede  inde  i  Stuen, 
...  være  Værtinde  —  det  var  Værtinde  her,  hvor  Far 

er,  jeg  vilde  være.  (gaar  frem  og  tUbage;  derpaa  ligegyldigt)  Kan 

Du  forstaa  det,  Grabovrl  —  der  er  ingen  kommet  der- 
ude paa  Atelieret  idag, ikke  engang  Witt! 

Jomfru  Grabow 

(halvhøit  for  sig,  medens  hun  pudser). 

Aa  nei,  Stakkar! 

Judith. 
Hvad,  Grabow? 

Jfr.  Grabow. 
Aa,  ingenting. 

Judith. 
Jo,   Du  sagde  noget,  —  jeg  hørte   det  tydeligt. 

Jfr.  Grabow. 
Jeg  sagde  blot:  stakkels  Witt!  —  siden  den  Hi- 
storie med  Oming  har  han  ikke  været  det  samme 
Menneske. 

Judith. 
Siden  den  Aften,  da  jeg  kom  hjem?  —  Er  Du  vis 
paa,  at  det  er  siden  den  Aften? 

Jfr.  Grabow. 
Han  føler  godt  nok,  kan  Du  tro,  at  Professoren 
har  faaet  imod  ham  ...  Det,  at  han  igaar  tog  sig  for 
at  flytte  det  Maleri,  han  har  fore  til  Udstillingen, 
hjem  til  sit  eget  Kvistkammer,  var  nu  heller  ikke  for 
det  gode;  han  er  saarere,  end  nogen  tænker. 

Judith. 
Flyttet  bort  ...  Virkelig  rent  ud  flyttet?  —  naar 
man  kan  have  Plads  i  det  store,  lyse  Atelier  her  uden- 
for Faders  eget  ...  Nu  det  maa  jeg  sige  ...  saadant  er 
dog  rigtignok  bare  den  pure,  trodsige  Egensindighed! 
Jeg  er  ganske  vis  paa,  at  det  blot  var,  fordi  han  vil 
unddrage  sig  ethvert  Vink  af  Far  ...  Jo — o,  det  var 
noget  saadant,  han  sagde  mig  sidst  Du  maa  vide, 
der  er  ingen  Grænser  for,  hvad  dette  unge  Menneske 
kan  indbilde  »sig  og  —  jeg  havde  nær  sagt  —  andre 
med!  Hvergang  jeg  taler  med  ham,  blir  jeg  altid 
overbevist,  —  akkurat  ligesom  Du,  Grabow,  men  rig- 
tignok kun  for  en  Stund,  saa  fordamper  det.  Du  er 
saa  svag,  Grabow!  Jeg  skal  sige  Dig  noget,  —  den 
store  Kunst  i  Verden  er  netop  altid  at  tage  Fornuften 
fangen,  —  ellers  kommer  man  deilig  af  sted  ...  Og  saa- 
dan  uden  Grund  at  tage  Maleriet  hjem  og  blive  borte 
er  sandelig  noget  meget. 

Jfr.  Grabow. 
Han  kunde  dog  ikke  sige,  at  det  var,  fordi  han 
ikke  holdt  ud  længere  at  have  Professoren  lumrende 
om  sig  derinde.  —  Stakkar,  han  gaar  nok  en  tung 
Vei  ...  og  naar  saa  hver  lægger  sit  til  — 

Judith. 
Du  er  altid  saa  overdreven,   Grabow   ...   dygtig 

overspændt!  a  Betragtninger)  (Judith  ser  ud  af  Vinduet.)  General- 
inden! ...  Hun  kommer  ganske  alene  ... 

Jfr.  Grabow 

(farer  befippet  rundt  om  i   Værelset  med   Kosten   og  Stevekluden). 

Generalinden!  ...  Generalinden  ...  Er  hun  der  alt? 
...  Her  er  jo  saa  fuldt  af  Støv,  at  hun  kan  skrive  sit 
Navn  baade  paa  Borde  og  Stole  ...  Generalinden  ... 

Judith 

(sætter  sig  raskt). 

Nu  gjælder  det  at  være  pen  huslig,  Grabow  ... 
forevise  os  med  Hækletøiet.  Kast  Kosten  der  bagom 
...og  tag  imod. 

Jfr.  Grabow 

(møder  Geoeralinden  i  Døren  i  Bagfrunden  og  neier  dybt)* 

Og  Professoren,  som  er  ude. 

(Ud.) 

ANDEN  SCENE. 

GeneralindeD.    Judith. 

Generalinden. 
Saa  er  min  lille  huslige  Judith  hjemme,  ser  jeg 
...  altid  saa  flittig,  mit  Barn! 

Judith 

(har  reist    sig   og   hilser). 

Far  er  vist  bare  i  Haven;  —  Jomfru  Grabow  hen- 
ter ham  op. 

Generalinden 

(gaar  hen   til  Bordet,  hvor  Mapperne  ligger). 

Og  imidlertid  viser  Du  mig  lidt  af  disse  Rariteter 

her     ...     (sætter  sig  i  Sofaen  og  ser  sig  om.    Judith  staar  ved  Siden  af 

hende)  ...  hvor  alt  her  aander  af  Kunst  (hoster)  ...  for- 
resten ogsaa  lidt  af  Støv,  Judith!  ...  Her  er  din  Fader 
alene  med  sit  Geni  og  gir  os  sine  herlige  Sager.  — 
Og  hans  Datter  har  den  lykkelige  Evne  at  kunne  følge 
og  forstaa  ham.  Hvor  det  dog  maa  være  et  Tillæg 
til  en  Malers  Lykke  at  eie  den  om  sig,  som  kan  være 
hans  fortrolige  ogsaa  i  hans  Kunst.  Ikke  sandt, 
Judith,  Du  har  særlig  Interesse  for  Malerier?  ...  (op- 
mærksom paa  Indholdet  af  den  Mappe,  hvori  hun  blader)      Hvad     er 

nu  for  Eksempel  dette?  ...  Ah,  Kaxrikaturer!  ... 

(Blader    ivrigere    og    betragter    interesseret    de    forskjellige    Blade.) 

Judith. 
Det  er  Nysens  Mappe. 

Generalinden 

(livligt  fortsættende). 

...  Men  det  er  jo  gode  Ting  ...  virkelig  morsomme 
Sager  ...  Og  altsammen  af  denne  unge  Mand  med 
det  pudsige  Navn? 

Judith. 

Af  Nysen,  ja. 

Generalinden. 
Jeg  maa  tilstaa,  det  er  virkelig  heldige  Indfald; 
jeg  mindes  ikke,  jeg  har  set  noget  saa  kvikt  paa, 
længe!  (idet  Judith  vU  lægge  et  Blad  bort)  Aa  nei,  lad  mig  dog 

se   ...  (betragter  det). 

Judith. 
Er  det  ikke  udmærket?  Den  unge  kvindelige  Dok- 
tor med  Brillerne  paa  Næsen,  som  kommer  ind  og 
skal  kurere  et  helt  Lazareth  for  Hjertetilfælde  I  Det 
er  nok  en  Epidemi.  Se,  hvor  de  stakkars  Patienter 
rundt  om  strækker  sig  frem  og  betragter  hende.  Han 
i  Nathuen  der  har  Fjeldbos  Ansigt,  og  der  er,  tror  jeg. 
Vindems. 

Generalinden. 
Det  kan  jeg  lide!    Det  er  meget  morsomt    Den 
Slags  emanciperede  Damer  fortjener  en  harcellistisk 
Behandling! 

Judith. 
Og  han  der  er  naturligvis  Nysen  selv.     Er  han 
ikke  god,  saa  frygtelig  forknyt,  som  han  staar  der, 
medens  hun  føler  ham  paa  Pulsen. 

Generalinden. 
Men  den  Mand  maa  dog  have  store  Anlæg.  Det 
er  noget  vist  overlegent  i  saadan  at  kunne  give  sig 
selv.  Det  er  rent  ud  fortræffeligt!  Den  Gjengivelse  af 
hans  egen  Person  er  aldeles  superb,  —  det  er  mere 
end  Figuren,  det  er  KaraJcteren,  han  har  truffetl 

Judith. 
Aa  ja,  det  er  da  heller  ikke  ham  selv,  som  har 
gjort  det. 

Generalinden. 
Ikke  ham  —  selv? 

Judith. 
Se  blot  paa  de  tykke  Linier  ...  Rettelserne,  hvor- 
med det  er  overtegnet!  —  det  er  de  ganske  faa  Streger 
der,  som  har  gjort  baade  Holdningen  og  Udtrykket. 

Generalinden. 
Ikke  ham?  —  i  hans  eget  Billede?  (pludselig  opmærksomt 
seende  paa  hende)  Og  hvem  er  det  da? 

Judith. 
Det  er  ...  nogen  af  de  andre. 

Generalinden. 
Aah!  *^  jeg  havde  nær  sagt  —  den  Slags  Tale 
kj ender  jeg,   min   kjære   Judith,   naar   der  først  er 
præsteret  noget  udmærket.    Vi  skal  ikke  støtte  det! 
Du  anser  ham  jo  netop  for  særlig  begavet. 

Judith. 
Det  vil  jeg  slet  ikke  sige  —  saa  særlig  ...  men 
Tegningerne,  —  det  vil  sige  de  af  dem,  jeg  nu  har 
taget  ud,  —  de  er  ekscellente,  rent  ud  ekscellente. 
Resten  kein  De  have  for  mig! 

Generalinden. 
Hvordan  skal  jeg  forstaa  det? 

Judith 

(ivrig). 

Man  behøver  blot  at  se  efter  (tager  Blad  for  BUd)  ... 
D  e  t  er  det  for  Eksempel  ikke,  —  det  er  da  egentlig 
heller  ikke  noget  at  more  sig  med.  —  Men  det  ... 
og  det  ...  og  det  og  —  nei,  ikke  det;  men  det  ... 
det  er  ham,  jeg  mener  Witt  ...  Carl  Witt!  —  Se 
blot  det!  ...  jeg  kunde  kjende  ham,  hvor  det  skulde 
være,  —  blot  han  rører  ved  det,  blir  det  straks  til 
noget  ...  Og  i  Malerier  —  et  Penselstrøg  af  .ham 
skulde  jeg  kjende  mellem  tusinder,  ligesom  en  egen 
Stemme.  Der  er  noget  saa  djærvt  ved  hans  Manér, 
ligesom  altid  et  nyt  Indfald  i  det.  Se,  det  er  ogsaa 
Witt  ...  og  alle  de  der  ...  det  vil  sige,  de  er  Nysens, 
men  Witt  har  hjulpet  paa  det saeuian  lidt  ... 

Generalinden 

(tager   med    Heftighed    op    en    Lugteflaske). 

Jeg  vidste  virkelig  ikke,  at  min  lille  kjære  Judith 
alt  var  trængt  saa  langt  ind  i  Malerkunstens  Dyb- 
heder. 

Judith 

(forvirret)* 

Jeg    kan    kjende    Papa    ogsaa    —    paa    samme 
Maade  ...  det  er  vist  fra  ham,  jeg  har  den  Sans. 

Generalinden. 
Jeg  maa  sige,  jeg  gjør  ikke  af  den  Slags  selv- 
bestaltede Rettelsesmagere  og  Forbedrere  ^f  andres 
Sager;  det  er  en  noget  let  Maade  at  vinde  Ære  paa 
—  og  at  berøve  andre  sin! 

Judith. 
Ja,  men  Generalinde  ...  Witt  har  virkelig  ikke 
en  Tanke  om  noget  saadant,  det  véd  jeg.  De  morer 
sig  blot  sammen  med  det,  og  saa  kradser  han  altid 
noget  til,  som  de  ler  af.  Jeg  er  vis  paa,  at  han  ikke 
saameget  som  tænker  paa  det  bagefter. 

Generalinden 

(langsomt). 

Saa  det  er  Du  vis  paa  ...  det  véd  Du? 

Judith. 
Ganske  vist!  ...  dette  er  saa  altfor  meget  Smaa- 
ting  og  Bagateller  for  ham  til,  at  det  skulde  falde  ham 
ind  engang  at  huske  det. 

Generalinden. 
Du  sætter  den  Hr.  Witt  meget  høit,  lader  det  til  — 

Judith. 
Aa  ja,  jeg  véd  jo,  at  alle  skal  le  af  ham;  men 
jeg  tror  nu,  at  Genier  altid  er  besynderlige  Mennesker, 
for  de  naar  frem  til  Erkjendelse. 

Generalinden. 
Har  Du  set  noget  Maleri  af  ham? 

Judith. 
Nei  —  ikke  endnu. 

Generalinden. 
Skulde  man  ogsaa  behøve  det!  —  han  taler  ufor- 
staaelig  og  høres  besynderlig  ...    Tilstaa  oprigtig,  — 


47 

er  det  ikke  det,  som  Du  har  fundet  saa  høist  lovende 

ved  ham? 

Judith 

(opblussende). 

Lidt  til  ...  Han  elsker  Kunsten,  —  vil  være  en 
Kunstnersjæl,  om  han  saa  aldrig  blir  berømt! 

Generalinden. 
Nei  vil  man  høre! 

TREDIE  SCENE. 

De  forrige.     Professoren. 

Professoren 

(konnmer  ind  fra  Døren  i  Baggrunden). 

Hvad?  —  Generalinden  gjør  mig  den  Ære  at  be- 
søge mig  i  mit  Atelier.  Deres  Søn  fortalte  mig  det 
nede  i  Haven. 

Generalinden. 

Jeg  maatte  over  for  at  takke  Dem.  De  sørger 
altid  for,  at  jeg  har  noget  at  takke  Dem  for!  Jeg 
saa  jo  af  Avisen,  at  De  har  udvirket  en  Plads  for 
min  Søns  Maleri  paa  scunme  Væg  i  Udstillingen 
som  Deres  egne  to. 

Professoren 

(gnidende  Hænderne). 

Ja,  Generalinden  maa  tro,  jeg  har  faaet  det,  som 
jeg  vil  ...  rigtig  som  jeg  vil  —  jeg  holder  af  at  faa 
det,  som  jeg  vil.  Fulminant  Lys!  ...•glimrende  Plads 
paa  en  liden  Skraavæg  ...  Vi  har  undersøgt  det 
paany,  —  Deres  Søn  var  netop  nede  hos  mig  med 
Maalet. 

■ 

Generalinden. 
Hvor  opoffrende  venlig  betænkt,  kjære  Professor, 
—  og  hvilken  Ære  for  min  Georg! 

Professoren. 
Æren  faar  han  nok  fægte  for  selv;  men  efter  det, 
han  lover  for  vor  Kunst,  var  det  kun  min  simple 
Pligt  at  gjøre  mit  til,  at  man  faar  Øie  paa  ham. 

Generalinden. 
Der  er  intet  Udkomme  med  Dem,  Professor!  (setter 
sig  igjen  i  Sofaen)  Jeg  tilstctar,  jeg  kom  jo  ogsaa  med 
min  lille  Bihensigt  —  at  faa  se  Deres  nye  Værk;  — 
jeg  véd,  De  anser  mig  ikke  for  ubeskeden  ...  (tu  Judith) 
Du  kunde  gjøre  mjg  en  Tjeneste,  lille  Judith!  ...  at 
sige  min  Søn,  at  han  ikke  gaar  uden  at  tage  mig 
med  sig  hjem. 

Judith 

(tager  Mappen  med  sig ;  i  Deren  til  Haven). 

Tænk  Far,  —  alt  det  har  Onkel  Figenbaum  kjøbt 
af  Ny  sen!  (Ud.) 

FJERDE  SCENE. 
De  forrige  (uden  Judith). 

Professoren 

(leende). 

...  Min  —  jeg  havde  nær  sagt  —  Spekulant  af  en 
Svoger,  —  saa?  Ja,  ja,  jeg  skal  ikke  spørge  om  Prisen! 

(Afdækker  Maleriet.) 

Generalinden 

(betragter  det). 

Superb  ...  superb  ...  Man  glemmer  det  aldrig, 
naar  man  har  set  et  Maleri  af  Dem,  Professor!  Det 
er,  som  man  har  levet  der  ...  (vender  sig  til  ham)  Men  véd 
De,  hvad  jeg  mest  beundrer  hos  Dem,  det  er,  at  De 
ikke  er  blevet  hovmodig  af  al  denne  Herlighed.  Jeg 
tror  heller  aldrig.  De  har  vidst,  hvad  Misundelse  er, 
kanske  simpelthen,  fordi  De  ikke  har  behøvet  at  mis- 
unde nogen! 

Professoren 

(ler). 

—  bare  derfor?  Nei  Tak,  jeg  tror  nok,  jeg  der 
forsvarer  mig,  —  var  jeg  saa  sandt  lige  bombefast 
fra  alle  andre  Sider!  Jeg  maa  sige,  jeg  forstaar 
ikke  engang  den  Følelse;  den  ligger  saa  langt  fra 
mig  som  Australien. 

Generalinden. 
Lykkelige  ...  lykkelige  Natur!  Apropos  om  Mis- 
undelse! —  den  Hr.  Witt,  som  saa  godt  vidste  at 
sætte.  Historier  igang  om  min  Søns  Maleri,  han  er 
jo  dog  endnu  blandt  Eleverne?  Jeg  tror  virkelig  ikke, 
han  udretter  noget  godt  iblandt  dem. 

Professoren. 
Jeg  kan  da  heller  ikke  sige,  at  han  just  er  min 
Mand. 

Generalinden. 
Han  mangler  ikke   Snuhed  under  sit  underlige 
Væsen,  —  en  vis  List  og  Evne  til  at  gjøre  sig  gjæl- 
dende,   hvor  man  mindst   skulde   vente   det. 

Professoren. 
Hvad  mener  De?   ... 

Generalinden. 
Aa  jeg  mener  —  rent  ud  sagt,  Professor,  at  vi 
gjorde  klogest  i  at  holde  den  Person  vel  borte  fra 
Judith.  Jeg  tror  virkelig,  hun  sværmer  en  Smule 
for  ham,  —  beundrer  ham  ialfald.  Ja  hun  har  jo 
ingen  Anelse  om  det  selv;  —  men,  hvad  der  ikke 
er,  kunde  blive.  Der  maa  intet  vogtes  saa  om- 
hygrgeligt  som  en  saadan  ung  Piges  Indtryk.  De 
vilde    dog   vist   ikke    ... 

Professoren. 
Jeg?  —  at  hun?  -^  Men  Generalinde,  der  tror 
jeg,  De  tager  feil.  Judith  er  ikke  af  dem,  som 
veier  sine  Ord,  og  man  kan  saipi  let  tænke  sig  andet, 
end  der  er;  desuden  han  er  fortiden  ikke  engang 
daglig  her  paa  Atelieret.  Han  har  taget  det  Maleri, 
han  arbeider  paa,  op  paa  sit  Kvistkammer  og  er 
nok  uhyre  ivrig,  —  saa  længe  det  varer. 

Generalinden. 
Da  tror  jeg  dog  at  forstaa,   at  han  taler  med 
Judith  særdeles  ofte. 

Professoren. 
Det  er  heller  med  sin  Veninde  Grabow,  han  har 

Jonas  Lic:   Samlede  Værker.    IV.  * 

de  Stevnemøder;  hun  er  naragtig  glad  i  ham  og  ser 
ham  ved  enhver  Leilighed  tilgode. 

Generalinden. 
Men  jeg  sætter  nu,  at  det  var  for  ... 

Professoren. 
—  min  Judith?  —  Han?  —  ved  Siden  af  Deres 
Søn  ... 

Generalinden. 
Hm  ...  sig  ikke  det!     Saadanne,  som  forstaar  at 
give  Indtrykket  af  noget  skjult  usædvanligt,  er  spæn- 
dende, ...  høist  pikante,  farlige  Folk  for  en  ung  Pige. 

Professoren. 
Af  noget  usædvanligt? 

Generalinden. 
Man  mistænker  dem  saa  let  for  Geni.     Fornuf- 
tige Folk  kan  ikke  sætte  sig  i  det  Lys;  de  ræsonnerer 
blot  fornuftig^. 

Professoren 

(grubler). 

Kfiui  være  ...  Saadanne  halv  Seere,  halv  Vrøv- 
lere?  ...  Jo-o,  farlige  er  saadanne  Knegte,  General- 
inde! ...  De  er  farlige.  Mig  indtog  han  aldeles  i 
Begyndelsen.  Det  forbauser  mig,  at  det  ikke  har 
faldt  mig  ind  før. 

Generalinden. 
Ser  De!   ...   Saa  De  forstaar,   at  han  maa  væk. 
Ak  ja,  jeg  behøver  jo  ikke  at  sige  Dem,  min  gamle 

Ven,     den     specielle     Grund     ...     (rækker  ham  Haandcn)      Vi 

vil  jo,  —  —  mener  jo,  —  —  haaber  jo  paa  det 
samme  ...  Og  det  er  vor  Plig^  at  forebygge,  hvad 
der  bør  kunne  undgaas  —  for  begges  Skyld;  ... 
og  som  Moder  maa  jeg  jo  tilstaa,  —  nødig  vilde 
jeg,  at  min  Georgs  Vei  skulde  formørkes  af  en  Sorg, 
som  vi  kunde  have  forebygget.  Professor. 

Professoren 

(grublende). 

Han  har  desværre  mit  Løfte  om  at  faa  vedblive 

hos  mig  til  Udstillingen  og  om  Plads  der  for  sit 
Maleri,  (farer  op)  Den  Person  blir  mig  mere  og  mere 
plagelig.  Jeg  forbyder  simpelthen  Judith  at  tale  med 
ham! 

Generalinden. 
For  alt  ikke  heftig,  kjære  Professor!  ...  fremfor 
alt  ikke  paa  den  Maade,  —  det  var  netop  Veien  til 
at  puste  til  hendes  Interesse  for  ham,  kanske  netop 
vække  den. 

Professoren. 
De  kan  have  Ret,  —  fuldkommen  Ret 

Generalinden. 
Der  kunde  maaske  noget  gjøres.  For  Eksempel 
fremskynde  Tingen,  Professor!  ...  Min  Søn  venter 
saa  utaalmodig  som  en  Orning,  det  forstaar  jeg  paa 
ham.  Og  Judith,  —  hun  er  jo  vistnok  endnu  ikke 
fuldt  klar  paa  sine  Følelser,  de  er  saa  at  sige  endnu 
ikke  rigtig  udmodnede;  men,  hvad  hun  ikke  er  ifor- 
veien,  kan  vi  jo  give  hende  al  Tid  til  at  blive  bag- 
efter ...  en  ung  Piges  Følelser  kan  ikke  behandles 
varligt  nok. 

Professoren 

(har  begyndt  at  gaa  op  og  ned  i  Atelieret,  med  Heftighed). 

Nederdrægtigt!  —  Jeg  kan  ikke  jage  ham  væk! 

—  jeg  kan  ikke  ekspedere  ham  til  Grønland,  ikke 
sænke  ham  paa  Havsens  Bund  ...   Nu,  —  det  er  nok 

den  pure  afsindige  Tale,  jeg  véd  det blot  lidt 

Luft  ... 

Generalinden. 
Hør  nu.  Professor!    Hvad  siger  De  om  den  Idé*. 

—  Min  Svoger,  Obersten,  reiser  hjem  til  Hadeland 
imorgen.  De  fører  der  et  selskabeligt  Hus,  og  vilde 
alle  blive  saa  glade,  det  er  jeg  vis  paa,  ved  at  faa 
Deres  muntre  Judith  op  til  sig  ...  De  vilde  være  saa 
gode  mod  hende,  ...  og  Luften  deroppe  er  saa  frisk 

4* 

...  netop  for  Judiths  Konstitution  ...   Min  Søn  er  ofte 
i  Besøg  deroppe  ... 

Professoren. 
Generalinde!  ...  De  er  et  Geni! Javist,  ja- 
vist —  et  lidet  Besøg  p€^  Hadeland,  det  er  bedst  ... 
(stanser  og  betænker  sig)    Men,  men  ...  Generalinde!  —  — 
hun  ...  hun  —  jeg  kjender  hende,  —  hun  siger  nei. 

Generalinden. 
Ens  Børn  siger  aldrig  nei,   naar  det  er  noget, 
man  virkelig  vil. 

Professoren. 
Det  siger  De,  Generalinde,  som  bare  har  en 
Søn;  ...  men  jeg,  som  har  en  Datter  ...  (ryster  paa  Hovedet) 
Hm!  det  skulde  blot  været  en  Søn  ...  Eller  nogen 
anden  end  netop  Judith,  —  jeg  skulde  faaet  hende 
til  at  lystre!  ...  Men  ...  Judith?  —  Det  første,  hun 
kommer  med,  er,  at  jeg  ikke  holder  af  hende,  og 
saa  ...  nei  det  gaar  nok  ikke. 

Generalinden. 
Hvad  ...  De?  ...  Jemmanden,  for  hvem  der  aldrig 
gives  Hindringer?  ...  Husk,  vi  er  to  sanunen  om  det. 
Professor!  Stol  lidt  ogsaa  paa  Deres  Veninde!  Nacir 
Hensigten  er  saa  smuk  til  hendes  bedste  som  her. 
Nødvendigheden  saa  aabenbar,  og  nasir  hun  ser  sin 
Far,  som  hun  forguder,  give  sit  Samtykke,  er  der 
vist  ikke  en  Tvil  i  hendes  elskelige  lille  Sjæl  om,  at 
hun  jo  gjør  det,  hun  saa  alligevel  vil  og  maa  komme 
til  —  ellers  var  hun  jo  blind!  ...  (stanser  og  lytter)  Der 
tales  i  Atelieret  ved  Siden  af.     Det  er  min.  Søn! 

Professoren. 
og  Judith! 

Generalinden. 
Er  det  ikke  bedst,  vi   gaar,   Professorl 

CUd  tilvenstrc.) 

FEMTE  SCENE. 
Judith  (1  Havehat  og)  O  r  n  1  n  g  (træder  ind  fra  Havedøren  1 
Baggrunden  1  livlig  Samtale).    (Senere)  Flgenbaum  og  Fru 

Flgenbaum. 

O  r  n  i  n  g. 
...   Med  lidt  korrigerede   Begreber  om   Kunsten 
vilde    Deres   Begeistring   være    aldeles  fortryllende, 
FrøkenI 

Judith. 
Det  \)l  sige,  jeg  blev  aldeles  fortryllende«  dersom 
jeg  blot  var  af  samme  Mening  som  De. 

O  r  n  i  n  g. 
Tvertimod,  det  kommer  ikke  an  paa  Meningen; 

—  en  smuk  ung  Pajne  kan  vælge  sine  Meninger  som 
sin  Haarpynt,  og  hun  tager  naturligvis  de  pikanteste, 

—  de,  som  knuser  flest  Hjerter. 

Judith. 
Jeg  forstaar,  De  overser  os  grundigt 

O  r  n  i  n  g. 
Jeg  siger  kim,  at  Deres  blinde  Tro  paa  dette 
ubestemte  geniale  klæder  Dem  usigeligt  Det  passer 
netop  til  en  ung  Piges  Indtrædelse  i  Verden  som 
hvidt  til  hendes  første  Balkjole  ...  det  er  som  For- 
aarsduften  over  KonvaUen!  ...  og  jeg  bekjender 
gjeme,  at  jeg  sletikke  disputerer  for  at  blive  over- 
bevist; for  mig  kunde  De  gjeme  paastaa,  at  Kun- 
sten laa  i  Maemenl  —  De  blev  lige  indtagende  for 
det.    Det  er  ikke  Tingen,  det  er  ... 

Judith« 
Det  samme,  enten  jeg  har  en  Mening  eller  ikke! 

O  r  n  i  n  g. 
Nei,    jeg   sagde   den   Mening,    som   klædte    Dem 
bedsti 

Judith 

(sætter  en  Rose,  hun  har  i  Haanden,  i  et  Glas   paa  Bordet  ved   Pro- 
fessorens  Stafeli). 

Papa  er  netop  gaaet  fra  Maleriet,  ser  jeg.     Er 
det  ikke  smukt? 

Orning 

(&kjøde&Iøst  med  kun  et  halvt  Blik  hen  til  det). 

Storartet  ...  naturligvis! 

Judith. 
Det  er  alt  næsten  færdigt. 

Orning. 
Ja,  hvor  mange  er  det  ikke,  som  bemøier  sig  ... 
stræver  sig  fast  ihjel  nu  til  den  Udstilling  —  For 
Ærens   Skyld,    som   det  heder! 

Judith. 
Og  det  er  da  saa  berusende,  Hr.  Orning!  —  saa 
mere  end  alt  andet  at  blive  berømt?    Kan  man  offre 
alt  for  det?  —  lide  alt  ...  taale  alt? 

Orning 

(leende). 

Man  gjør  det  ialfald  i  denne  Verden!  ...  Ser  De, 
—  hvad  Skjønheden  er  for  Kvinden,  er  Berømmel- 
sen for  Manden.  Den  er  vor  Forfængelighed,  den 
kostbare  Klædning,  som  vi  sender  alle  vore  Kameler 
ind  1  Ørkenen  for  at  hente  baade  fra  Saba  og  Mor- 
land. Aviserne  støder  i  Basunen,  Beundrere  kysser 
Sømmen  paa  Berømthedens  Klædebon,  og  selv  sid- 
der den  store  Mand  og  røger  Tobak  og  undrer  sig 
i  Stilhed  over  alle  dem,  som  undrer  sig  over  ham, 
spotter  dem  kanske.  Han  véd,  at,  hvad  han  er, 
det  skylder  han  de  Magter,  han  mindst  af  alt  respek- 
terer, —  Humbugen  for  tre  kvart. 

Judith. 
Ovenpaa  at  have  sat  sit  bedste  ind  paa  det  ... 
kanske  et  helt  Liv?  —  Nei  ...  nei!  ... 

Orning. 
Prøv  en  Dag  at  tage  Tilbedelsen  bort  fra  dem, 
saa  skal  De  se!  ...  Ingen  Hane  liker  sig  uden  sine 
Fjær,   tænker  jeg,   og  mindst  saadanne  Haner  som 
store  Mænd. 

Judith 

(afsides). 

Jeg  synes  ordentlig,   han  spotter  Far;  — 

men  han  er  gruelig  pikant!  (heit)   Og  alligevel  vil  De 
blive  en  saadan  ... 

O  r  n  i  n  g. 
Jeg  tilstaar  i  Beskedenhed,  at  jeg  er  en  Smule 
ærgjerrig; ja! 

Judith. 
Deres  sidste   Maleri  var  altsaa  blot  en   saadan 
Kamel,  som  De  sendte  til  Miinchen  for  at  hente  Be- 
rømmelse? 

O  r  n  i  n  g. 
Netop  træffende,  Frøken! 

Judith. 
Da  forekommer  det  mig,   som  den  store   Mand 
ikke  var  saa  overlegent  ligegyldig  ved  Lykken  den 
Aften,  den  kom. 

O  r  n  i  n  g. 
Aa,  —  der  er  altid  dem,  som  sørger  for,  at  Lyk- 
kens Svimmel  ikke  stiger  én  for  stærkt  til  Hovedet! 

Judith. 
...   og  De   blev   Slem   den   ene   Gang   efter   den 
anden  1  Whisten! 

O  r  n  i  n  g. 
Det  var  for  Deres  Skyld,  Frøken  Judith! 

Judith. 
Det  var,  fordi  De  havde  Efterretningen  om  Deres 
Maleri  i  Hovedet. 

O  r  n  i  n  g. 
Det  var,  fordi  jeg  havde  havt  et  saa  uventet  inter- 
essant første  Møde  med  en  ung  Dame;  —  hun  stod 
for  min  Tanke  hele  Tiden.  Ja,  jeg  blev  Slem  Gang 
paa  Gang!  —  og  det  tager  jeg  nu  for  et  Varsel,  (heftig) 
Ulykke  i  Spil  er  Lykke  1  ... 

Judith 

(hastigt). 

Kunsten,  har  jeg  hørt! 

O  r  n  i  n  g. 
Nei  ...  i  — 

Judith. 
Jo,  saa  har  jeg  hørt  ...  De  vil  vist  gjøre  Lykke  nu 
med  det  ene  Maleri  efter  det  andet! 

O  min  g. 
Det  smigrer  mig,  at  De  er  saa  overbevist  om  det! 

Judith. 
Jeg  tror  blot  paa  Far. 

O  r  n  i  n  g. 
Naturligvis.  Det  er  netop  det,  som  er  det  for- 
tryllende ved  Dem.  Disse  uforfalskede,  uerfarne  frei- 
dige  atten  Aar  har  sin  Aroma,  som  ikke  kan  efter- 
gjøres.  Man  forsøger  det  jo,  fra  man  er  tyve  af  og 
lige  op  til,  —  ja  jeg  vil  ikke  fortælle  Dem  hvilken 
Alder!  Man  sælger  ogsaa  ganske  ypperlige  Efterlig- 
ninger af  Duften  af  nyslaaet  Hø;  men  gaa  ud  i  Engen 
en  Sommeraften  og  sammenlign  ,.: 

Judith. 
De  gjør  mig  saa  rent  fortryllende  grøn,  Hr.  Or- 
ning!  De  mener  vist,  at  jeg  altid  blot  plapprer  efter 
Far.  (lidt  hen  i  Tanker)  Det  gjør  jeg  mulig  ogsaa!  ... 
Jeg  er  saa  vant  til  at  se  op  til  ham,  føle  som  han. 
Han  har  jo  været  den  eneste,  som  hidtil  har  ledet 
mine  Tanker,  og  hans  Opfatninger  er  saa  ædle  og 
store,  at  det  kanske  altfor  lidt  har  faldt  mig  ind, 
at  jeg  ogsaa  maa  tænke  en  Smule  selv. 

O  r  n  i  n  g. 
Jeg  siger  kun,  at  alt  klæder  Dem!  Og  blot  med 
et  Par  Raad  ...  eller  rettere  Vink  ...  Berigtigelser, 
om  De  vil  ...  fra  en  lidt  erfaren  Ven,  —  vilde  De 
være  aldeles  fuldkommen  ogsaa  i  Deres  selskabelige 
Fremtræden.  Tør  jeg?  ...  Hvad?  —  den  smukke  Ju- 
dith Stenvig  ...  maaske  stødt,  fordi  jeg  vover  at  an- 

tyde,  at  en  Dame  i  Selskab  nødig  tager  Hanskerne 
af,  selv  om  hun  skal  blade  i  et  Album?  Tager  De 
mig  det  ilde  op?  Det  var  igaaraftes  ...  Jeg  lagde 
Mærke  til,  at  Moder  opholdt  sig  lidt  ved  det;  —  hun 
ser  alt  ... 

Judith. 
Aldeles  ikke;  —  jeg  kan  kun  takke  for  venlige 
Berigtigelser. 

O  r  n  i  n  g. 
...  Og  om  jeg  s€ut  gav  Dem  det  Raad  at  være 
lidt  ...  lidt  mere  tilbageholdende  og  retiré,  og  for 
Eksempel  ikke  straks  tiltale  nogen,  blot  fordi  De 
faar  Lyst  til  det.  Ser  De,  dette  er  nu  af  de  Regler, 
hvormed  en  ung  Dames  Optræden  absolut  vinder  i 
Virkning.  Af  alt  delte  smaageniale,  smaapikante, 
privatpudsige  og  egne,  som  paa  en  Maade  udgjør 
Friskheden  i  vort  Væsen,  maa  der  oftres  en  hel  Del 
for  at  vinde  den  noble  større,   selskabelige  Form. 

Judith. 
Jeg  er  bange  for,  at  det  kun  daarligt  vil  lykkes 
mig;  det  er  min  Natur  imod. 

O  r  n  i  n  g. 
Aa,  kun  en  lille  nødvendig  Instruktion  i  det,  man 
kalder  Verden,  og  De  vil  utvilsomt  seire  fra  Kreds 
til  Kreds,  fra  Bal  til  Bal  ...  se  den  beundrende  for 
Deres  Fod;  —  at  sige,  sat  ind  i  lidt  eleverede  sel- 
skabelige Forholde!  ...  I  en  Familie  med  et  Navn  af 
gammel  Klang  vilde  Judith  Stenvig  passe  som  en 
Juvel  i  en  Krone! 

Judith 

(stedt). 

I  en  Familie  med?  —  og  Papas  Navn  skulde  alt- 
saa  ikke  være  klangfuldt  nok? 

O  r  n  i  n  g. 
Jo  som  Maler  ...  som  Geni  og  alt  det;  men  — 
i  den  Forstand  netop  ...  ved  Siden  af  det,  man  kalder 
Landets  gamle,  hævdede  Familier,  saa  —  er  Verden 

nu  engang  saaledes!     Med   lidt  mere   Erfaring   vil 
De  snart  forstaa  det. 

Judith. 
Da  er  det  underligt,  at  De  har  nedladt  Dem  til 
at  blive  Maler,  Hr.   Oming! 

O  r  n  i  n  g. 
Aa,  vær  vis  paa,  at  jeg  har  havt  mine  gode 
Grunde!  Min  Bedstefader  gjorde  Ende  paa  Familiens 
Formue  tildels  ogsaa  ved  at  føie  sin  høist  fine  Smag 
for  Malerier  ...  og,  da  han  nu  blot  har  ladet  mig  arve 
Sansen  for  Tingen,  saa  faar  jeg  finde  mig  i  at  male, 
hvor  han  kunde  kjøbe.  Det  er  i  visse  Maader  inde 
fra  Vognen  og  ud  paa  Bukken,  jeg  indrømmer  det! 

Male  en  Formue  op  igjen?  —  det  er  ikke  saa 

let  gjort;  dertil  skal  stor  Taalmodighed  og  dernæst 
endnu  større  Lykke.  Men  med  et  Maal  som  ^et  for 
sin  Sjæl  naar  en  Mand  langt!  ...  og  den  Dag,  jeg 
kunde  vise  Judith  Stenvig,  at  det  virkelig  var  naaet, 
at  for  Eksempel  Deres  Faders  bedste  Malerier  hang 
indkjøbte  paa  gamle  Ominggaeird,  —  den  Dag  skulde 
jeg  sige,  at  der  virkelig  var  lidt  Kjæme  i  den  Ting  at 
leve  og  bemøie  sig  med  det,  man  kalder  en  Karriere. 
Ak  ja,  den  Dag  man  kunde  sidde  i  sin  Vogn,  Judith 
Stenvig!  og  rulle  fra  Staden  ind  i  Ominggaard  og 
se  den  oplyst  ...  Det  er  en  Familietanke  ...  en  Drøm! 
...  Tror  De  ikke,  den  kunde  tiltale  en  ung  smuk, 
lidt  ærgjerrig  Kvinde  saavidt,  at  hun  kunde  ville 
være  med  paa  den,  sætte  sin  Skjæbne  ind  paa  det? 
...  Hun  fik  dog  noget  at  tænke  paa,  at  længes  hen 
mod  ...  at  være  til  for.    Hvad,  Judith  Stenvig?  ... 

Fru  Figenbaum 

(i  Døren  tilvenstre  ifaerd  med  at  knytte  sit  Hattcbaand). 

Deres  Moder  venter  paa  Dem,    Hr.    Orning! 

Om  ing 

(utaalmodig). 

Saa!    —  —   —   (med  Betydning)    Frøken   Judith!    vi 
fortsætter  den  Udvikling  en  anden  Gang  ...  ret  snart 

haaber    jeg!    (idet  han  vender  sig  mod  Maleriet)      Jeg    tilstaar, 

Jeg  gaar  herfra  med  Indtrykket  af  noget  fortryllende 
naturfriskt! 

Fru  Figenbaum 

(igjen  frem  i   Deren). 

Deres  Moder  sidder  allerede  i  Vognen! 

O  r  n  i  n  g. 
Aah!  jeg  havde  nær  glemt (tagger  hastig  frem  et 

Etui,  som  han  lægger  paa  Bordet ;  til  Judith)     Vil    De     tage    den? 

—  Det  er  min  Moder,  som  forærer  Dem  den  ...  en 
gammel  Vifte,  som  er  gaaet  i  Arv  i  Familien.    Adiø, 

Frøken     Judith!     (til  Fm  Figenbaum.  idet  han  gaar  ud  af  Døren  i 

Baggrunden)    Saa  min  Moder  venter,  Fru  Figenbaum? 

(Figenbatmi  og  Fru  Figenbaum  kommer  med  Hatte  paa  ind  fra  venstre 
for  at   gaa  ud   igjennem   Atelieret,    Figenbaum    med    en    Mappe   under 

Armen.) 

Figenbaum 

(viser  paa  Professorens  Maleri). 

Her  er  Maleriet!  ...  Oming  og  Judith  har  netop 
været  her  og  betragtet  det,  Milla!  ...  de  to!  ...  (tii  Judith) 
I  har  studeret  det,  —  ikke  sandt? 

Judith. 
Slet  ikke! 

Figenbaum. 
Man  kommer  altid  i  saa  godt  Humør,  naar  man 
taler  med  den  Oming.  Ikke  sandt?  —  i  saa  godt 
Humør,  Judith!  ...  han  er  saa  interessant!  Aa,  jeg 
er  vis  paa.  Du  mener  det,  —  se  blot  ikke  altfor  frem- 
med ud, jeg  er  jo  din  egen  Onkel!     Det  er 

sandt,  jeg  tog  hele  Stadsen  af  Nysen,  tak  skal  Du 
have  ...  Nu,  vær  nu  ikke  affekteret  —  mod  din  egen 
Onkel,  ...  som  saa  alligevel  véd  alt  ...  Nu  kjører 
Generalinden,  Milla.    (De  gaar.) 

Fru  Figenbaum 

(udenfor). 

Men  Figenbaum  —  din  Mund!  ... 

(Derea  lukkes.) 

SJETTE  SCENE. 
Judith  (alene).    (Senere)  Professoren. 

Judith 

(sUar  en  Stund  stille  og  kaster  sig  derpaa  heftigt  i  Sofaen). 
Min    Onkel,    som    véd    altl    ...    (efter  en  Pause,  hvorunder 
hun  breder  Viften  ud  og  despaa  i  Bevægelse  reiser  sig)     —     —      EH 

gammel,  kostbar  Vifte,  som  har  gaaet  i  Arv  i  Fa- 
milien! ...  Jeg  blir  næsten  angst  —  jeg  blir  angst 
...  Det  er  jo  næsten,  som  GeneraJinden  tror,  at  jeg 
alt  har  ...  at  hun  udem  videre  har  Ret  til  at  anse 

mig  som Uden  videre!  ...  som  om  det  blot  faldt 

af  sig  selv,  at  det  saa  skulde  være!  ...  (lægger  viften  paa 
Bordet)  Jeg  lægger  den  der  ...  jeg  tør  næsten  ikke 
røre  ved  den  ...   den  gjør  mig  angst,   blot  jeg   ser 

paa  den. Jo  vist  er  jeg  angst! Jeg  ser 

hele  Orninggaard  ...  som  et  forskrækkelig  stort  Bur, 
hvori  jeg  ikke  vil  være  ...  aldeles  ikke!  ...  paa  ingen 
tænkelig  MaAde  være!  —  Som  om  det  faldt  af  si^ 
selv,  at  de  bare  behøver  at  kjøre  mig  did  ...  rulle 

i  Vogn  did,  var  det! Han  har  en  Maade 

at  tale  pa^  ...  saadan  rette  og  berigtige  og  antyde, 
som  det  altid  er  en  Planchette,  han  vil  anbefale  mig, 
—  ikke  blot  én,  men  to  ...  om  det  gik  an,  tre  fire!  ... 
Og  jeg,  som  aldrig  har  kunnet  gaa  med  nogen!  Jeg 
faar  saadan  Lyst  til  at  puste  ud  bagefter  ...  det  er, 
som  jeg  netop  er  sluppet  i  det  fri! 

Professoren 

(kommer  ind  fra  venstre). 

Lalala  ...  lalala  ...  endelig  faar  man  da  tage  fat 

igjen!   —  Har  Du  min  Kalot?  (gaar  hen  tU  Sofaen  for  at  tage 

den)    Der  ligger  den. 

Judith. 
Ja,  ikke  sandt.  Far!    Endelig  faar  vi  puste  ud!  ... 
jeg  synes,  det  blev  som  Ferier,  med  det  samme  Vog- 
nen rullede. 

Professoren. 
Saa-aa? 

Judith. 
Det  er  saa  herligrt  at  faa  være  lidt  alene  igjen 
hos  Dig.    Jeg  faar  jo  aldrig  være  hos  Dig! 

Professoren 

(sætter   sig), 

Saa  Du  glæder  Dig  virkelig  saa  i  det,  min  lille 
Judith! 

Judith. 
Saa  usigeligt!  ...  saa  rent  ustyrligt!  ...  a«Kger  piudse- 

liff  Armene  paa  hans  Skulder  og  udbryder)      Ikke     Saudt,     Fader? 

Du  sidder  ikke  og  røger  Tobak  og  spotter  og  haaner 
dem  i  dit  Hjerte,  som  elsker  din  Kunst  og  beundrer 
Dig  for  den!  ...  Du  sender  ikke  Kameler  ud  baade  til 
Saba  og  Morland  efter  Berømmelse.  Du  skylder  ikke 
Humbug  Trefjerdedelen  af  dit  Navn.  Du  er  ikke  en 
af  disse  —  Haner!  som,  naar  Tilbedelsen  gaar  bort,  ' 
staar  fjærløse  og  misundelige  igjen  —  saadan  som  ... 

Professoren 

(springrer  op). 

Er  Du  splitter  pine  gal,  Barn!  ...  hvor  har  Du 
faaet  alt  det  i  Hovedet  medi  engang?  Har  nogen 
sagt  ...  har  nogen  talt?  ... 

Judith. 
Vi  passer  ikke! 

Professoren. 
Saa  I  passer  ikke?    Det  vil  sige,  Orning  og  Du 
har  disputeret?  og  saa  gik  han«  før  Du  fik  Ret? 

Judith. 
Nel  hør,  Far!  —  det  er  ikke  Snak,  som  Du  tror 
...  (vender  sig)   Ak  ja,  jeg  har  nok  en  Far,  som  ikke 
vil  høre  paa  mig. 

Professoren. 
Jeg  ikke  høre  paa  Dig?  ...  er  Du  gal. 

Judith. 
Du  vil  nok  ikke  have  mig  hos  Dig. 

Professoren. 
Jeg?  —  ikke  have  min  egen  Judith?  ...  Hvor  er 

Du  henne,  Barn!  —  det  er  jo  netop  det,  jeg  vil  sikkre 
mig  af  alle  Kræfter  ...  netop  det,  General 

Judith. 
Generalinden  har  fundet  ud  —  ja!    Aa  jo. 

Professoren 

(begynder  at  gaa   op   og   ned). 

Hvad  forstaar  Du  Dig  selv!  —  —  —  Vi  skal 
vente  med  at  dømme  om  alt  dette,  til  Du  har  faaet 
være  med  ude  i  Vinter  ...  (gaar  hen  tu  hende)  Er  Du  nu 
fornøiet?  Hvad  kj ender  Du  Orning?  Hvad  kj ender 
han  Dig?  Hvem  vil  tvinge  Eder?  Men  blot  ingen 
Mening,  før  Du  virkelig  har  den,  Judith!  Det  er 
alt,  hvad  din  Far  forlanger  af  Dig  (gaar  hen  og  sætter  sig 
ved  stafeiiet)  ...  alt  hvad  diu  Far  forlanger  af  Dig.  (tager 
Paletten  og  Penselen)  ...  Men  ...  en  Koue  som  General- 
inden træffer  Du  ikke  saa  let  ...  nobelt  Blod  hver 
Tomme  af  hende.  Ja  hun  er  da  ogs€^  selv  en  Or- 
ning, en  af  Landets  første  Familier.  Det  var  en 
Slægt  at  komme  ind  i  det!  Nogen  bedre  Maade  for 
Dig  ialfald  til  at  blive  ført  ind  i  Selskaberne  og 
Ballerne  ivinter  er  nu  ikke  tænkelig  ...  (sætter  Penselen 

hen  paa  Maleriet,  men  stanser  misfomøiet)     Aah!    Være    borte    fra 

det,  det  duer  ikke  ...  gaa  og  komme,  komme  og 
gaa!  ... 

(Begynder  at  male.  Judith  staar  et  Øieblik  i  Tanker  og  sætter  sig 
derpaa  fordybet  i  sit  hen  og  hækler  i  Gyngestolen,  saa  at  hun  halvt 
vender  Ryggen   til   Dercn   tilhøire,   som   ferer   ud  til   Elevernes   Atelier. 

Døren   fra  dette  aabnes   forsigtig.) 

SYVENDE  SCENE. 

De  forrige.     Vinde m.    FJeldbo.    Nysen.     Witt. 

(Senere)   Klem. 

V  i  n  d  e  m 

(varsomt   i   Døren). 

Professoren  ...  er  Professoren  at  faa  i  Tale? 

Professoren 

(uden  at  lade   sig  afbr>'de). 

Er  det  noget?  —  Forstyr  mig  ikke. 

Vindem 

(gjer  Tegn  til  Fjeldbo,  Nysen  og  Witt). 

Hys  ... 

(Med  nysgjerrige  Blikke  hen  paa  Maleriet  gaar  de  forsigtig  hen   imod 

den  Plads,  hvor  Judith  sidder.) 

Professoren 

(fremdeles   malende). 

Er  det  noget? 

Fjeldbo. 
Professoren  har  lovet  os  den  endelige   Bestem- 
melse idag,  —  sidste  Termin  for  Indleverelsen  til  Ud- 
stillingen. 

Professoren. 

Hm!   —   (vedbliver  med  sit.) 

Vindem 

(nærmer   sig  Judith   og   siger   dæmpet). 

Mon  ikke  Frøken  Judith  skulde  vide  noget  om  det? 

Fjeldbo 

(for  sig,  indigneret). 
Den      listige      Hund!      (heit,  idet  han  træder  nærmest  hen  til 

hende)    Frøkenen  er  altid  saa  grei. 

Judith. 
Nei,  jeg  har  ikke  hørt  Bestemmelsen. 

Fjeldbo. 
Jeg  skal  sige  Dem,  Frøken!  Naar  man  har  den 
Idé  at  give  i  et  nationalt  Farvespeil  et  Stykke  af  sit 
Fædreland,  —  det  Fjeld  og  den  Fjord,  hvorved  Fol- 
ket bygger  og  digter,  saa  tæller  man  med  ængsteligt 
Hjerte  Dagene  ... 

Vindem. 
...  og  ønsker  bare  jo  flere  des  bedre. 

Nysen. 

Javist,  —  det  er  kun  Witt,  som  er  fornøiet  med 

la  mort  saris  phrase!  ...    „Besked,  Besked!"  —  Igaar 

paastod  han,  at,  om  man  bare  gav  ham  fjorten  Dage 

eller  blot  en  Uge,  naar  det  gjaldt  Liv  og  Død,  saa  — 

Vindem. 
Nei,  bliv  ikke  forskrækket.  Frøken!     Ved  Liv  og 

Død  mener  han  slet  intet  blodigt  —  blot  det  at  faa 
indleveret  sit  Maleri. 

Fjeldbo. 
...  blot  at  faa  hængt  en  af  sine  Ideer  op  i  en 
Ramme  paa  Udstillingen. 

Nysen 

(gjør  et  Greb  som  ban  fanger  en  Flue). 

...  blot  at  faa  fanget  et  af  sine  mange  Indfald; 
men  dertil  maa  han  nu  mindst  have  sikkret  5  Mi- 
nutter! 

V  i  n  d  e  m. 

Bravo    Nysen  I     (De  ler  alle,  Juditb  med.) 

Professoren. 
Hm!  ... 

Witt 

(til  Judith). 

Ved  Liv  og  Død  mener  jeg  simpelthen  Liv  og 
Død,  Frøken  Stenvig! 

Professoren 

(ved  sit  Arbeide). 

De  har  taget  Deres  Maleri  hjem,  Witt? 

Witt. 
Ja,  Hr.  Professor! 

Professoren. 
Hvorfor? 

Witt 

(opbrusende). 

Hvorfor?  —  (tager  sig  igjen)    For  Lysets  Skyld. 

Professoren. 
Saa  Lyset  skulde  være  saa  meget  bedre  deroppe 
paa  Deres  lille  Kvistkammer  i  det  Skrammel  af  en 
Bygning? 

Witt 

(tørt). 

Det  vil  jeg  just  ikke  sige;  det  er  blot  stemnings- 
fuldere.   Jeg  blir  mere  oplagt  til  at  male  noget  der. 

Professoren 

(spydigt). 

Det  vil  sige,  De  opdagede,  at  det  ikke  gik  for 
Dem  hernede,  og  saa  vil  De  hjælpe  paa  Tingen  ved 
at  flytte  Sted  ...  Ja  ja  —  Ja  ja  ...  det  vil  vise  sig; 
saa  lang  Tid  er  der  ikke  igjen  ialfald  ...  Men  det 
er  sandt,  jeg  synes,  man  sagde  nylig  her,  at  De 
heller  ikke  behøvede  videre  Tid. 

Witt. 
Det  v€u*  om  at  gjøre  at  faa  en  bestemt,  fastsat 
Tid.     Efter  det  anlægger  man  sig. 

Professoren. 
Saa  —  —  efter  det  anlægger  man   sig.   —  De 
taler  som  en  Guido  Reni,  Hr.  Witt! 

N  y  s  e  n. 

—  som  en  Rafael  Sanzio. 

V  i  n  d  e  m. 

—  en  Michel  Angelo! 

F  j  e  1  d  b  o. 
Det  stemmer  alt  paa  Geniet  nær.    (Dc  icr.) 

Witt 

(naivt  uden  at  anfægtes). 

Naturligvis  maa  man  have  Geni,  —  hvem  næg- 
ter det? 

N  y  s  e  n. 
Nei,  han  er  mesterlig! 

V  i  n  d  e  m. 
Uovertræffelig! 

F  j  e  1  d  b  o. 

—  rent  ud  sagt  det,  vi  hjemme  paa  Landet  kalder 
et  Fækreatur. 

Klem 

(fra  Deren  i  Baggrunden;  kommer  ind). 

...  Ikke  i  Hovedstaden,  her  kalder  vi  det  blot  Selv- 
bevidsthed ...  berettiget  Selvfølelse  ...  man  er  et  Geni, 
indtil  det  modsatte  bevises.     Jeg  kommer  forresten 

Jonas  Lie:    Samlede  Værker.    IV.  ^ 

paa  Pressens  Vegne  for  at  høre  Terminen  for  Ud- 
stiUingstiden.  Paa  Grund  af,  at  der  igjen  ventes  et 
nyt  Maleri  af  Omlng,  er  Sagen  denne  Gang  af  en 
ganske  usædvanlig  Interesse  for  Almenheden.  I 
Gaarsavisen  lovede  vi  paa  det  hastigste  at  skaffe  Un- 
derretning, og  idag  hører  jeg,  at  Professoren  har 
faaet  Bestemmelsen,  hvorefter  man  har  sig  at  rette 

...    (træder  hen  til  Professorens  Maleri)     Supcrb!     EkSCUent!    — 

vor  stolte,  gamle  Mester  ... 

Professoren 

(har  reist  sig,  muntert). 

Hvad  gammel?  —  jeg  kan  prygle  Dem!  (ser  paa  s\g 
og  leder  i  Lommerne)  ...  Forresten  tror  jeg  virkelig,  jeg 
er  gammel,  som  De  siger  ...  eller  ...  der  er  ialfald 
saamcget,    som   forstyrrer   og  distraherer  mig   ...    i 

disse     Dage     ...     Neil     ...     (springer  rask  ned  paa  Gulvet)      Ser 

nogen  af  Jer  2000  Kroner  paa  mig!  —  4  Sedler  ... 
(hen  til  Judith)  Ikke  Du  heller,  Judith?  ...  Eller  et  Brev 
nogetsteds?  —  jeg  puttede  dem  indeni  det,  jeg  fik  fra 

Direktionen  om  Udstillingstiden  ...    Ikke? Saa! 

—  det  var  for  mit  lille  Maleri!  ...  Aa  pyt,  jeg  lagde 

det  jo  i  Hatten, og  Hatten? lad  mig  se, 

den  satte  jeg  paa  Riven  op  mod  Haveporten,  da  jeg 
hørte,  Generalinden  kom,  —  tror  jeg.  Undskyld, 
mine  Herrer!  —  det  gj ælder  om  at  redde  Gods!  ... 
(stanser)  Hør  nu,  jeg  tror,  jeg  husker  Datoen,  det  var 
vistnok  den  sidste  August  og  foreløbig  en  Uges  Ud- 
stilling her  i  disse  Atelierer  af  mine  Elever. 

Klem. 
Sikkert? 

Professoren. 

Ganske    sikkert!    ...    (idet  han  skynder  sig  ud  af  Baggrunden) 

Forresten  skal  De  faa  se  Brevet. 

Klem. 
Tusind  Tak!  —  men  det  haster;  det  gjælder  at  faa 
det  ind  i  Avisen  i  denne  Aften  ...    Adiø,  Frøken  Ju- 
dith! ...  Adiø,  mine  Herrer!    (Ud.) 

OTTENDE  SCENE. 

De  forrige  (uden  Professoren  og  Klem). 
(Witt  staar  med  korslagte  Arme  og  betragter  Professorens 

Maleri.) 

Nysen 

(spydig). 

Ikke  fornøiet,  Witt? 

(Witt  ryster  paa  Hovedet.) 

Nysen. 
Nei  naturligvis. 

Vin  dem. 
Trøst  Dem,  —  det  er  netop  Mesterne,   som  har 
mest  at  udsætte  paa  hinanden,   Frøken  Judith! 

Witt. 
Det  er  netop  Mesterskabet,  som  kan  ærgre  én 
ind  i  Sjælen!  Der  er  flere  Ting  her,  som  er  rene 
Gjentagelser,  —  og  saa  den  Foragt  for  at  bruge 
Model!  Den  Fyr  oppe  paa  Hølæsset  der  med  de 
runde,  slingrende  Ben,  —  er  det  en  norsk  Bondegut 
det?  Professoren  behøvede  bare  i  to  Minutter  at 
have  set  paa  det,  som  er  igjen  af  Bonden  i  Dig, 
Fjeldbo,  det  er  straks  et  Par  andre  Kraftben  at  trak- 
tere med  end  dette,  —  et  Par  bierfede  sydtyske 
Idyller! 

Fjeldbo 

(hidsig). 

Mine  Ben!  —  maa  jeg  frabede  mig  ethvert  Slags 
Antydninger!  (med  Selvfølelse)  Forresten  er  det  norske 
Ben  ...  paa  Fædrelandets  Grund!  —  jeg  staar  altid 
paa  fædrelandsk   Grund,    Frøken   Judith! 

Nysen 

(ængstelig  til  Vindem). 

Jeg  forsikkrer  Dig,  han  er  Mand  for  i  al  Dum- 
hed at  staa  der  og  fortælle  Professoren  det,  naar  han 
kommer  tilbage.  Jeg  for  min  Del  har  ingen  Lyst 
til  at  være  med  paa  det;  ...  jeg  gaar  ... 

Vindem. 
Jeg  ogsaa!  —  (for  sig)  saameget  mere  som  jeg  tror, 

5* 

han  kan  have  Ret  i  det  ...  Kom  Fjeldbo!  ...  (hoU,  spydig) 
Vi  bør  ikke  hindre  Witt  fra  at  tage  Professoren  for 
sig  i  Enrum  og  formane  ham,  naar  han  konmier 
igjen  ...  Du  er  nok  istand  til  det,  Du  Witt! 

Witt. 
Jeg?  ...  Vilde  blot  De,  Frøken  Judith,  hjælpe 
mig  lidt,  saa  skulde  jeg  gjeme  prøve  ...  at  gjøre 
nogle  Antydninger,  saameget,  at  Deres  Fader  blev 
opmærksom  ialfald  ...  de  skjæmmer  det  prægtige  Bil- 
lede.    Men  nei  det  gaar  ikke 

Judith 

(rciser  sig  stødt). 

Og  det  skal  jeg?  —  — 

Vindem 

(til  Fjeldbo). 

Og  det  anbringer  han  til  selve  Datteren. 

N  y  s  e  n. 
Han  har  altid  været  en  Fiflkus! 

Fjeldbo. 
Vi  anbefaler  os  til  senere,   Frøken  Judith! 

Ny  sen. 
...  til  Witt  har  omvendt  Professoren. 

Vindem 

(med  en   Kompliment). 

Farvel,  Frøken  Judith! 

(Idet   de   gaar   ud   tilhøirc,    støder   han    tilfældig    Nvsen    foran    sig    ud, 

saa  denne  kun  faar   sige): 

N  y  S  e  n. 
Frøken  Ju   ...   Ju   ... 

NIENDE  SCENE. 
Judith.     Witt.     (Senere)   Professoren. 

Witt 

(betragter   Judith    under    den    Pause,    som    er    opstaaet,    efterat    de   er 

blevne   alene ;    hun    staar   bortvendt). 

Er  De  vred  paa  mig.  Froken  ...  Stenvig?  audith  taus) 

...    fordi    ...    fordi    ...    (som  der  gaar  et  Lys  op  for  h&m,  pludselig 
heftig,  idet  han  træder  nærmere)     Har    jeg    krænket    Dem? 

Judith. 
Hvormed?  ...  ved  Deres  Smule  Kritik  over  min 
Fars  Maleri?  —  (foragteligt)   Nei!  jeg  tænker  nok,  min 
Far  overstaar  det.     De  hørte  jo  desuden,   hvor  de 
alle  lo  af  Dem. 

Witt. 
De  alle?  —  Pyh,  hvad  bryder  jeg  mig  om  dem! 

Judith. 
Kanske  ikke  om  Far  heller?  —  Han  fandt  Dem 
ogsaa  saa  høist  besynderlig  i  Deres  Svar,  for  ikke 
at  sige  forargelig,  at  han  begyndte  at  spotte  Dem. 
Det  har  jeg  aldrig  før  hørt  min  snille  Fader  gjøre 
mod  noget  Menneske;  men  jeg  tror  virkelig,  De  kunde 
ærgre  en  Sten  paa  Dem. 


Witt. 


Dem  ogsaa? 


Judith. 
Hvorfor  ikke?  ...  Eller  tror  De,  at  det  kan  være 
nogen  Fomøielse  for  et  Menneske,  som  kanske  har 
lidt  mere  Tro  paa  Dem  end  de  andre  og  gjerne 
ønsker,  De  skulde  opnaa  nogen  Fremgang,  —  om 
ikke  andet  saa  ønsker  jeg  det  for  Grabows  Skyld, 
som  vilde  tage  sig  meget  nær,  det  véd  jeg,  om  det 
ikke  gik  Dem  heldigt  —  tror  De  virkelig,  at  det  kan 
være  nogen  Fomøielse  altid  at  staa  og  se  paa,  hvor- 
ledes Deres  Kammerater  allesammen  gjør  Nar  af 
Dem  og  har  Dem  til  bedste  blot  for  Deres  aparte, 
underlige  Væsens  Skyld?  Og  saa  slige  Svar  paa  alt! 
—  som  De  var  født  igaar  ...  netop  igaar!  De  ler  og 
sla^r  sig  lystige  over  Dem  og  har  Dem  til  Skive, 
hvergang  jeg  har  set  Dem  sammen  med  dem.  Og 
Orning!  —  Jeg  forsikkrer  Dem  paa,  han  nedlader 
sig  ikke  engang  til  at  lægge  Mærke  til  Dem! 

Witt. 

Orning? 

Judith. 

Ja  0];ning  ...  netop  Orning!  Var  jeg  en  Mand, 
i  Deres  Sted,  før  jeg  skulde  lade  mig  overse  af  en 
saadan  hovmodig  Orning  eller  give  ham  Indtrykket 
af,  at  jeg  veg  for  hans  store  Ord,  før  skulde  de  faa 
tage  alt  det  Blod,  som  var  i  mig  —  til  sidste  Draabe! 
Men  De  bryder  Dem  ikke  om  nogenting  ...  ikke  om 
nogenting! 

Witt 

(gaar  pludselig   nærmere). 

Frøken  Judith!  De  har  Ret,  —  jeg  har  virkelig 
hidtil  aldrig  brudt  mig  om,  hvad  de  siger.  Det  rører 
bestandig  saa  lidt  ved,  hvad  jeg  har  i  Tanken  ... 
det  svarer  ikke  paa  noget  af  det.  Og  saa  har  jeg 
vænnet  mig  til  at  lade  dem  le.  Det  har  været  mig 
saa  ligegyldigt,  som  om  det  snede  eller  regnede 
udenfor  ...  det  var  intet  at  svare  paa.  Men  fra  denne 
Stund  af  ...  fra  jeg  har  set  Dem  med  Taarer  i  Øinene, 
Frøken  Judith!  —  for  min  Skyld  —  fra  denne  Stund 
af  skal  det  bhve  anderledes!  Jeg  skal  vogte  paa  mit 
Væsen.  De  skal  ikke  faa  Ydmygelse  af  det,  —  skjønt 
jeg  vel  véd,  at  det  først  er,  naar  jeg  staar  for  alle 
Mennesker  som  en  Kunstner,  at  jeg  egentlig  kan 
tale  frit  og  aabent  om  alt  mit,  det  jeg  vil  have  frem, 
uden  at  misforstaas  og  udlees! 

Judith. 
Jeg  vidste,   De   vilde  love   mig  det,   fordi   De   i 
mig  —  baade  i  mig  og  Jomfru  Grabow,  —  har  op- 
rigtige Venner,   som  tror  paa  Deres  Kunst! 

Witt 

(varmt). 

Mit  Billede  er  halvt  færdigt  ...  Jeg  har  et  Haab 
for  det,  som  jeg  ikke  tør  nævne  i  Ord  for  ikke  selv 
at  svimle  paa  Haanden,  der  nu  maa  være  fast  og 
rolig.     Tak,  Tak,   Frøken  Judith! 


71 


Professoren 

(kommer    ind    fra    Baggrunden    med    Brevet    i    Haandeo,    ser    dem    og 

studser,  —  med  haeret  Sremme). 

Hr.  Witt!  —  det  er  sidste  Uge  i  August!  ...  (»det  han 

gaar  hen  tU  Stafeliet  og  sætter  sig  tUrette)       Overflødig     Tid     for 

Dem  naturligvis,  men  undskyld,  at  jeg  er  nødt  til  at 
bruge  min  ... 

(Begynder  at  male.) 

Witt 

(staar  et  ØieUik  uvis;  derpaa  idet  han  gaar  ud  tilhøire). 

Tak,  Hr.  Professor! 

TIENDE  SCENE. 

Professoren.     Judith    (gaar  hen   og   betragter  sin    Fars 

Maleri). 

Professoren. 
Hl^r  Du  lagt  Mærke  til,  hvilken  næsvis  Og  paa- 
trængende Natur  der  er  hos  det  unge  Menneske?  Nu 
for  Eksempel  blev  han  igjen,  efterat  de  andre  var 
gaaede!  Nu  ja,  (kræmter)  Du  forstaar,  jeg  har  jo  intet 
imod,  at  Du  underholder  Dig  med,  hvem  Du  vil, 
aldeles  intet!  Jeg  siger  blot,  han  kjeder  ...  skrække- 
lig, (opmærksom)  Hvad  tænker  Du  paa,   Judith! 

Judith. 
Hør  Far!  Den  lille  Dam  der  tilvenslre  med  Bjer- 
keri  ved  Siden  —  det  falder  mig  virkelig  ind  ...  den 
ligner  saa  den,  som  jeg  altid  var  saa  glad  i  paa  det 
Maleri  af  Dig,  som  hang  i  Olietryk  i  Pensionen  i 
Schweitz  ...  Og  lad  mig  se,  —  nu  husker  jeg  en  lig- 
nende fra  to  andre  Malerier  ogsaa!  ...  det  hos  Figen- 
baum  og  det.  Du  véd,  som  gik  til  Amerika  i  det  Aar, 
jeg  reiste  ...  Der  maler  ingen  saadan  en  Dam  med 
en  speilende  Bjerk,  som  Du,  Far! 

Professoren. 
Hvad  siger  Du?    Du  mener  dog  ikke,  det  er  Gj en- 
tagelse?  —   dette    er    en    Dam,    som    ligger   ganske 
anderledes. 

Judith. 
Det  er  mærkeligt,  at  jeg  saadan  skal  huske  dem 
alle  ligedan,  Far!  —  jeg  tror  ikke,  nogen  saa  let  tæn- 
ker paa  Forskj ellen. 

Professoren 

(slaar  pludselig  en   Klat  hen  i  den  ene  Side  af  Billedet). 

Du  har  Ret,  Barn,  der  ligger  hele  Dammen!  ... 
Den  skal  blive  til  en  Havemur  med  et  Par  klatrende 
Gutter  paa,  som  vil  op  i  Æbletræerne  ...  Det  var 
sandelig  ikke  dumt  sagt  af  min  lille  Judith! 

Judith 

(træder   hen    til    Billedet). 

...  Og  saa,  Far,  —  den  Bondegut  paa  Hølæsset 
der  ...  Er  ikke  det,  —  jeg  mener  nu  især  ved  Benene, 

—  noget  for  blødt,  sydlandsk?  ... 

Professoren. 
Hvad?  —  Hvad  mener  Du? 

Judith. 
—  noget,  som  ikke  passer  ...  som  ikke  er  rigtig 
sandt  og  naturligt,  naar  det  skal  være  en  kraftig, 
norsk  Bondegut,  som  er  vant  til  at  færdes  i  Fjeldene, 

—  og  det  skal  det  jo  være,  ikke  en  saadan  ...  sydtysk 
Idyl! 

Professoren 

(vender  sig  pludselig  mod  hende). 
Hvem    har? (der  gaar  en  Tanke  op  for  ham)     Ah 

saa!  —  saa  — 

Judith. 
End  om  Du  kunde  faa  fat  i  en  Model,  Far  ... 

Professoren. 
Ja,  ja!  — 

Judith. 
...  en  rigtig  god! 

Professoren, 
daa  ~~*  saa  ... 

Judith. 
Det  er  vist  saa  let  at  faa  den  betids. 

Professoren 

(langsomt  sukkende). 
...  vist  Saa  let  ...    (Penselen  falder  ned;  han  tager  den  straks 

op  igjen.)    Javist!   ...  (springer  op  og  gaar  heftigt  frem  og  till»age.) 

Judith. 
Men  hvad  gaar  der   af   Dig,    Far! 

Professoren. 
Ingenting  ...  intet,  mit  Barn!  (paataget  let)  Men  ser 
Du,  Judith!  Du  har  nu  ikke  Ret  i  alt  heller  ...  For- 
kortningerne i  de  Ben  der  er  tilfældigvis  netop  noget 
af  det  heldigste,  jeg  nogengang  har  gjort!  —  (sætter  sig 
igjen)  —  Ak  ja,  det  skjønner  nu  ikke  Du  —  (gjer  nogle  streg 

med  Penselen,  nynner):  la  la  la  ...  la  la  la  ...  Ja  ja  ...  — 
(efter  et  øiebliks  Grublen,  pludselig)    —    —    Og    Du    SyueS,     det 

er  saa  kj  edeligt  her  mellem  alle  disse  Malere?  Det 
kan  jeg  egentlig  ikke  fortænke  Dig  i;  en  ung  Pige 
vil  have  andet  Selskab. 

Judith. 
Men  det  har  jeg  jo  sletikke  sagt,  Far! 

Professoren. 
Ikke    sagt?  —  da   synes   jeg,    det  var   det,    Du 
bragte  paa  Bane  nys. 

Judith. 
Ja,  det  med  Oming  ja. 

Professoren. 
Ser  Du!  —  og  er  Du  saa  kjed  af  det,  som  jeg 
bare  synes  er  rimeligt,  her  i  denne  Tid,  da  vi  alle 
har  saa  travelt  med  Udstillingen,  saa  foreslaar  jeg 
dig  en  Tur,  som  Du  baade  vil  have  godt  af  og  more 
Dig  ved,  —  komme  hjem  igjen  fra  som  en  rigtig 
dugfrisk  Rose,  der  kan  tage  sig  ud  paa  Ballerne  ... 
Du  maa  vide,  jeg  har  glemt  at  fortælle  Dig,  at  Du 
er  huden  op  til  Oberst  Ramm  paa  Hadeland  ...  Det 
er  Generalindens  Svoger  ...  et  saa  udsøgt  hyggeligt 
Hus  ...  tre  muntre  Døttre  ... 

J  u  d  i  t  li 

(forbavset). 

Reisef  —  bort  fra  Dig? 

Professoren. 
Kun   en   kort  Tid   for   disse   fire,   fem   Uger   til 
Udstillingen.     Jeg  syntes,   det  var  nok  saa  fornuf- 
tigt, og  —  jeg  har  sagt  ja  til  det. 

Judith. 

—  til  at  skulle  reise  —  væk? 

Professoren. 

—  imorgen  ifølge  med  Oberst  Ramm  ja  —  som 
reiser  hjem. 

Judith. 
Men  Far,  hvad  er  det  for  et  Indfald?  ...  Jeg  er 
jo   nylig  kommet  herhjem   til   Dig. 

Professoren. 
Kjære  Barn!  —  Generalinden  har  alt  i  Formid- 
dag faaet  mit  ja  paa  Indbydelsen,   og  da  véd  Du, 
jeg  gjør  det  ikke   om.     En  fire   fem   Uger,   Judith, 
det  er  dog  ikke  saa  lang  Tid! 

Judith. 

—  at  være  skilt  fra  min  Far,  som  jeg  ikke  har 
været  hos  paa  tre  Aar! 

Professoren 

(opbrusende). 

Aa,  man  kan  skille  sig  ganske  anderledes  fra  sin 
Far  end  ved  at  reise  en  Tur  paa  Landet!  (i  en  mild 
Tone)  —  desuden  Du  skriver  naturligvis  saa  ofte  Du 
vil  ...  hver  Dag  om  Du  lyster. 

Judith 

(heftig). 

Men  Far,  —  dette  vil  jeg  ikke! 

Professoren 

(gaar  hen  til  hende). 

Hør,  Judith!  lad  mig  kun  sige  Dig  et  Ord:  Dette 

vil   jeg!     (Gaar  ud.) 


75 


ELLEVTE  SCENE. 
Judith 

(alene). 

Dette  vil  jeg! Ah  saa  ...  det  er  General- 
inden, som  har  faaet  dette  istand,  (indigneret)  En  sand 

Bortførelse  ...  i  Bur  hos  hendes  Svoger! Af  sted 

maa  og  skal  jeg  altsaa  ...  Jeg  kjender  Far,  naar 
han  først  har  sagt  noget  paa  den  Maade,  saa  nytter 
det  ikke  at  rokke  ham  ...  Og  did!  —  allerede  imor- 
gen  ...  uden  saameget  som  at  nogen  blir  underrettet 
om  det  ...  Hvad  vil  Witt  tænke?  —  han  vil  tro,  at 
jeg  reiser  saa  ganske  ligegyldig  for  ham  og  hans 
Kunst,  og  det  har  han  sletikke  fortjent  af  mig,  — 
han,  som  har  betroet  mig  saameget  om  sin  Kamp 
og  Strid!  Heise  uden  saameget  som  at  spendere  et 
Farvel  paa  ham?  Han  vil  blive  ulykkelig!  kanske 
endog  komme  til  at  arbeide  slet  paa  sit  Maleri!  — 
og  at  han  skulde  tænke  lavt  om  mig,  det  vilde  jeg 
ikke  for  alt  i  Verden  ...  dytter)  ...  De  er  derude 
i  Atelieret  allesammen  og  kommer  vist  om  lidt  for 
at  faa  Besked,  det  er  jeg  vis  paa,  —  alle  undtagen 
Witt  ...  siden  de  saa,  jeg  var  herinde  idag,  —  Aa  jeg 
kjender  dem!  ...  Vindem  stjæler  mine  Hansker, 
og  naar  Grabow  ikke  kunde  Unde  Silkesløifen,  saa 
véd  jeg  godt,  hvem  der  har  taget  den.  Det  var 
Nysen.  Men  Fjeldbo  er  værst  med  sine  evige  for- 
blommede Anmodninger  om  at  faa  male  mig  i  Na- 
tionaldragt! Han  stirrer  paa  Dørklinken,  naar  jeg 
blot  har  lagt  Haanden  paa  den,  og  holder  lange 
Taler  for  mig.  Kommer  han  ind,  var  han  godt 
istand  til  at  tage  Rosen  der  i  Fars  Glas  og  gjemme 
den.     Han  gjør  det,  det  er  jeg  vis  paa!     Og  derfor 

—  redder  vi   den  (tager  Rosen  og  sætter  den  i  Brystet)    ...     Den 

eneste,  som  intet  tager,  er  Witt! (farer  op)    Jeg 

hører  dem,  der  kommer  de!  Jeg  er  sletikke  i 
Humør     til     at     høre     paa     deres     Vittigheder    ... 

tager   sit    Hckletai   og    springer    ind    i   Sideværelset    tilyenstre.      Garn- 

nøstet  falder  derunder  paa  Gulvet,  saa  at  Traaden  oprulles  efter  hende, 

\i\mt    hiin     eraar    nA     af    TIat^ti^ 


idet  kun  gaar  ud  af  Døren.) 


TOLVTE  SCENE. 
Fjeldbo.    Nysen.    Vindem.    (Lige  efter}  Witt. 

(Alle  ind  fra  høire.) 


Ingen? 
Gaaet  begge! 


Fjeldbo 

(kommer  ind,  ser  sig  om). 

Nysen 

(bagom  ham). 

Vindem. 


Nysen 

(hen  til  Professorens  Maleri,  overrasket). 

Nei,   vil   I   se  I    ...    overstrøget   ...   hele   Dammen 
klattet  over. 

(De  andre  derhen.) 

Vindem. 
Ja  saamæn! 

Fjeldbo. 
Ja   ha    ...    san.    —   Forresten    ikke    andet   end, 
hvad  jeg  ogsaa  tænkte. 

Nysen. 
Nu  begriber  jeg,  hvorfor  Witt  kom  ud  saa  rød 
i    Kammen   (hen  tii  Doren  tiihoire)    Kom    ind,    Witt!    her 
skal  Du  se  ...    Her  er  ingen  ... 


Ingen? 


Witt 

(ser  sig  om). 
(Gaar  hen  til  Maleriet.) 


Vindem 

(til  Witt). 

Det  var  altsaa  det,  I  trættede  om? 

Witt. 
Jeg   har  ikke   sagt   et   Ord. 

N  y  s  e  n. 
Nei  hør  ham! 

Witt 

(afsides  ved  Maleriet). 

Det  er  forresten  ubegribeligt  Skulde  det  virke- 
lig være  hende,  som  alligevel  har  givet  ham  et  Vink? 

(Vindens  staar  sentimentalt  fordybet  ved  Judiths  Plads  med  Armen  over 
Gyngestolryggen,  som  han  af  og  til  følelsesfuldt  vugger,  og  rerer  ved 
Mappen,  der  ligger  opslaaet  der.  Fjeldbo  synes  utilfreds  over,  at 
Vindem  har  optaget  den  Plads,  og  gaar  derunder  om  og  lugter  sværme- 
risk   til    alle    Potteplanterne.) 

Nysen 

(kommer  til  at  stede  med  Foden  til  Nestet,  saa  det  triller  foran  ham; 

tager  det  op  og  ser  paa  det). 

Ah!   hvilken  yndig  Mangel   paa   Ordenssans  — 

hos  en  Kunstners  Datter!    ...   (gjer  en  Gestus,  som  han  rask  vil 

putte  Nestet  i  Lommen,  men  opdager  Traaden,  som  hænger  ved,  og 
lægger  det  hen  paa  Bordet.  Fjeldbo  spankulerer  over  Traaden,  saa  at 
han  kommer  til  at  trække  Nestet  ned  igjen.  Han  tager  det  op, 
staar  en  Stund  og  stirrer  paa  det  og  nærmer  det  saa  stjaalent  til  sine 

Læber)  Hvad  gjør  Du  der?  Jeg  mener,  Du  staar  og 
spiser  det  Nøste,  Fjeldbo!  —  det  er  farligt  at  faa 
Traad  i  Maven! 

Fjeldbo. 

Jeg?  —  Aa  Vrøvl!  ...  (kaster  Nestet  som  ligegyldig  fra  sig 
hen  paa  Bordet  igjen,  saa  det  ruller  ned  og  hen  imod  Witt.  Idet 
han    foragtelig    ser    paa    denne,    der    halv    distræt    tager    det    op.)    — 

Den  Stud  er  aldeles  blottet  for  enhver  erotisk  Sans. 

Witt 

(for  sig  selv  ved  Maleriet). 

Det  maa  være  hende,  som  har  givet  ham  Vin- 
ket   ...    det   er    umuligt   andet   —   aldeles   umuligt! 

(Leger  I  Tanker  med  Traaden,  som  han  holder  i  Haanden ;  pludselig  op- 
mærksom.)   Hvad?     Traaden  gaar  jo  ind  ad  Døren  til 

Stuen    ...    (med  et  Blik  hen  paa  de  andre)     Og    Saa    gj ætter    de 

ikke,  at  hun  er  derinde!  —  (pludselig  heftig)  Jeg  maatte 
kunne  faa  tale  med  hende  ...  blot  for  at  faa  Vis- 
hed, om  hun  virkelig  i  den  Grad  har  stolet  paa  min 
Dom!  ...  Det  er  umuligt  andet  end,  at  hun  har 
gjort  det  ...  og  saa  gaaet  blindt  og  tappert  lige  paa. 
Men  Vished  ...  Vished!  ... 

Fjeldbo 

(som   indigneret  iagttager  Vindem,   der  fremdeles  sværmer  ved   Judiths 

Plads). 

For  et  kulturbedærvet,  kvalmt  Føleri.  Nu  gaar 
vi  ...  jeg  finder  ikke,  vi  passende  kan  give  os  til  at 
bo  herinde!  (utaaimodig  i  D»rcn)  ...  Vi  mister  Dagen, 
Vindeml 

(Vindem  gaar  tvær  med  ham.) 

Nysen 

(idet  han  ogsaa  gaar). 

Hi  ...  hi!  ...  her  skal  Du  se  to  forbindtlige  Ven- 
ner, Witt!  —  Rivalerne  passer  hinanden  op  som 
Smede. 

TRETTENDE  SCENE. 
Witt  (alene).    (Lige  efter)  Judith.    (Senere)  Jomfru 

Grabow. 

Witt. 
Hm,  dette  kunde  kanske  være  en  Telegraf traad, 
—  blot  jeg  dristede  mig  til  at  rykke  i  den!  (gaar  raskt 

hen  og  banker  paa  Døren  tilvenstre)      Frøken    Judith!     ...     0«dilh 

aabncr  Dorcn)    Om  Forladelsc,    Frøkeu  Judith!    ...   kun 

...    kun    ...    kun   et   Ord    ...    (idet  hun  træder  ind,  iler  han  hen  og 

peger  paa  Maleriet)    Har   De    sagt   Deres   Far,    hvad    jeg 
mente  om  Maleriet? 

Judith 

(fremmed). 

—  sagt  min  Far? 

Witt. 
Ja,  givet  ham  Vink  —  paa  den  ene  eller  anden 
Maade  ...  Hvad  sagde  han  ...  han  forstod  nu  vel 
ikke,  .det  var  mig?  Aa  tal  ligefrem,  som  De  pleier, 
Frøken  Judith!  Han  forstod  nu  vel  ikke,  at  det  var 
mig,   som  havde   sagt  det? 

Judith. 
Jeg  fortalte  ham  det  ikke  ialfald  —  det  kan  De 
stole  paa.    Og  nu  vil  jeg  sige  Dem  Farvel,  Hr.  Witt! 
Jeg  skal  reise  imorgen   ...   til  Hadeland. 

Witt. 
Reise  imorgen!   ...   Og  naar  kom  det  paa? 

Judith. 
Det  er  ikke  en  halv  Time,  siden  Far  bestemte  det. 

Witt. 
Saa reise!  ...    Og  tør  jeg  spørge  for  hvor 

længe? 

Judith. 
Jeg  blir  borte  fire,  fem  Uger;  jeg  kommer  først 
igjen  til  Udstillingen. 

Witt. 
Fire  ...  fem  Uger  ...  Netop  disse  fire,  fem  Uger 
...  som  Jeg  har  igjen  at  være  her  ...  at  kunne 
komme  her  i  Huset!  ...  Og  i  dem  skal  jeg  ikke 
længer  faa  se  Dem?  —  Det  blir  for  mig  som  at 
sidde  her  igjen  i  Mørke!  ...  Jeg  vil  komme  til  at 
savne  Dem,  Frøken  Judith  ...  som  man  savner  Sol! 
—  —  (rask)  Nu  ja,  —  man  faar  kunne  det  ogsaa. 
Hovedsagen  er  blot  at  naa  Maalet!  ...  Reis  De,  Frø- 
ken Judith!  —  jeg  skal  sidde  og  indbilde  mig,  at 
De  staar  og  ser  paa,  naar  jeg  maler.  Og  hvem 
er  det.   De   skal  besøge  deroppe? 

Judith. 
Jeg   skal   til   Oberst   Ramm. 

Witt 

(ivrig). 

Generalindens    Svoger?    ...    Det   er   en    Onkel   af 
Orning  det. 

Judith. 
Jeg  er  huden  did  og  Fader  har  sagt  ja. 

Witt 

(opbrusende). 

Og  saa  reiser  De?  —  De  reiser  virkelig?  ...  fast? 
...  bestemt?  ...  som  en  anden  Dukke! 

Judith. 
Far  vil  det! 

Witt. 
Far?  det  vil  sige   Generalinden   ...   det  vil   sige 

denne  glatte  Orning!  —  Det  er  jo  til  Generalindens 
Søster  og  Svoger,  det  er  ikke  vanskeligt  at  se!  — 
—  (tungt)  Og  dette  vil  De,  Frøken  Judith?  De  vil  det 
virkelig?  —  (vemodig)  ...  De  synes  kanske,  det  kunde 
være  lysere  og  lettere  deroppe,  hvor  man  morer  sig. 
Her  faar  De  blot  høre  saameget,  som  kan  tynge. 
Saadant  alvorligt,  som  jeg  har  pint  Dem  med,  pas- 
ser ganske  vist  heller  ikke  for  en  ung  livsglad 
Kvinde,  som  har  den  muntre  Verden  foran  sig  til 
at  faa  Hyldning  af.  Jeg  har  ikke  tænkt  paa  det 
eller  rettere,  —  jeg  har  ikke  kunnet  andet!  Den 
Reise  er  altsaa  ganske  efter  Deres  Sind?  De  ønsker 
den  endog  selv   ...   glæder  Dem  til  den? 

Judith. 
Jeg?  —  nei!   ...    Men  Fader  har  sagt  ja. 

Witt. 
Da  vil  jeg  nu   sige   Farvel   til   Dem,    mens   der 
endnu  er  lidt  igjen  af  den  Judith,  den  friske,  villie- 
stærke,    skjønne,    uafhængige   Judith,    som   jeg   har 
beundret 

Judith. 
Hr.  Witt! 

Witt. 
Et  Menneske,  som  siger  Adiø  til  sin  Villie,  siger 
Adiø  til  sig  selv  ...  og  derfor  —  blir  det  ogsaa  et 
saadant  tungt,  langt  Farvel  for  mig.  Jeg  maler  ikke 
mere  her  i  Landet,  —  jeg  gaar  til  Amerika  ...  har 
intet  her  at  opnaa  — 

Judith. 

Witt! 

Witt. 

Ja  Witt!  —  Jeg  vil  være  ærlig  mod  Dem,  har 
ingen  Grund  til  andet  ...  den  temmelig  ilde  ansete 
Elev  af  Deres  Fader,  som  heder  Witt,  bor  paa  et 
Kvistkammer  og  gaar  med  den  latterlige  Indbildning, 
at  han  skal  kunne  begynde  at  erobre  sig  et  Navn  — 
om  fire   fem  Uger  senest,   og  §om   ovenikjøbet  har 


81 


den  Anmasselse  at  —  elske  Dem,  Judith  Stenvig  ... 
i  den  Grad,  at  uden  Dem  vil  han  ikke  have  noget 
Maal  i  dette  Liv,  ikke  se  noget,  som  det  er  værdt 
at  anstrenge  sig  for,  ikke  hlive  berømt,  ikke  kjæmpe, 
ligesaa  vist  som  han  med  Dem  har  det  altsammenl 
Og  denne  tvilsomme  Størrelse  svigter  De,  som  rime- 
ligt i  denne  Verden  efter  vore  forskjellige  Kaar!  men 
ikke  rimeligt  for  en  Kvinde  som  Dem,  der  har  Tro 
til  ham.  Det  er  forfærdeligt,  Frøken  Judith!^  Denne 
Mand  forlanger  kun  fem  Uger;  hans  Livs  Glæde, 
hans  og  det,  som  er  ham  mere  end  ham  selv,  hans 
Kunsts  Liv  og  Død  beror  paa  disse  fem  Uger.  Han 
begjerte  kun  fem  Uger,  fem  Ugers  Kredit  hos  den 
skjønne  Judith  Stenvig,  hvis  Hjerte  han  ovenikjøbet 
troede,  var  hans  bedste  Talsmand.  Men  hun  har 
desværre  Undskyldninger!  —  hun  har  kommet  til  at 
overgive  al  sin  Mening  og  Villie  til  Generalinde  Or- 
ning!  ...  og  nu  skal  det  altsammen  i  eleganteste  Skik- 
kelse sendes  op  paa  Landet  til  Generalindens  Svoger 
og  derfra  ved  passende  Anledning  besørges  til  sin 
rette,  af  dem  bestemte,  Eiermand,  Hr.  Oming!  Det 
er  derfor  jeg  siger  Adiø,  Frøken  Judith!  —  Den 
Judith,  jeg  har  elsket,  vil  altid  leve  i  mit  Hjerte  ... 
altid!  ...  (nærmer  sig)  Og  hende  vil  jeg  til  Erindring  om 
et  taust,  rigt,  o  saa  usigelig  skjønt!  Forhold  bede 
om  ...  den  Rose,  De  bærer  der  paa  Brystet?  —  den 
anden  vil  jeg  hade! 

Judith. 
De  vil  hade  mig,  fordi  jeg  maa  reise?  ...  fornær- 
mer mig  dertil  saa  blodigt,  som  det  blot  gaar  an! 
Thi  vel  er  jeg  ikke  meget  erfaren  i  saadant;  men 
det  véd  jeg,  at  det  maatte  være  en  lavtfølende,  sva^, 
foragtelig  Kvinde,  som  lod  sin  Kjærlighed  bero  paa, 
om  den,  hun  holdt  af,  var  heldig  eller  ikke  med  et 
Maleri.  Og  det  er  saadan.  De  har  talt  ...  (heftigt  udbry- 
dcndc)  saa  oprørende  som  vel  muligt!  —  Men  det  skal 
De  vide,  at  en  Kvinde,  som  holder  af  nogen,  hun 
holder  ikke  af  ham  paa  fem  Ugers  Kredit,  hun  gjør 

det  straks,  enten  hans  Maleri  duer  eller  ikke!  ja 
hun  har  sin  Glæde  af  at  give  ham  —  saadan   en 

Rose,    før    det    duer    ...    (idet  hun  rækker  ham  Blom&ten)    Sige 

ham,  at,  hvad  hendes  Sind  og  Villie  angaar,  saa 
hehøver  han  slet  ikke  at  sige  Adiø  til  dem,  fordi 
hun  maa  reise  paa  Jemhanen. 

Witt 

(griber  begge  hendes  Hænder). 

Jufllith!  ... 

Jomfru  Grabow 

(sum  imidlertid  er  kommet  ind   fra  Havedøren   med   et   Fad   med  Æbler, 
stanser  forskrækket,   saa  at   Fadet   falder  i   Gulvet   og   knuses,   og   Æb- 
lerne ruller  udover). 

Naa  det  maa  jeg  sige!  ...  Judith!  ...  Og  Profes- 
soren! ...  Generalinden?  ...  (folder  Hacudcme)  ...  Nei,  jeg 
siger  ingenting  ... 

•    Witt 

(uden  at  slippe  Judiths  Hænder). 

Ingenting,  Grabow!  —  nu?  —  I  Deres  Sted  vilde 
jeg  holdt  slige  Taler  at  ...  at  ...  men  det  er  umuligt 
at  finde  Ord  for  det  ...  De  danser  rundt  for  mig, 
Grabow!  ...  jeg  tror,  jeg  er  svimmel  ...  Ingenting, 
siger  hun!  ... 

Judith. 

Nei,  —  ingenting,  kjære,  kjære  Grabow!  ...  ingen- 
ting til  Far,  før  jeg  kommer  hjem  igjen  fra  Reisen 
...  da  har  vi  Udstillingen. 

Witt. 
Ja,   naar  vi  har  seiret. 

Judith. 
^      Enten  vi  seirer  eller  ikke! 

Jfr.  Grabow 

(idet  Teppet  falder). 

Og  Generalinden!  ... 

TREDIE  AKT 


Samme  Atelier  som  i  anden  Akt,  —  nu  Indrettet  til  Elevudstil- 
lingen med  nogle  Stafeller,  hvorpaa  overdækkede  Billeder.  Or- 
nlngs  Maleri  1  en  prægtig  Ramme  Indtager  en  fremragende 
Plads  og  er  ligesom  Professorens  afdækket.    Et  af  Stafellerne 

staar  tomt. 


FØRSTE  SCENE. 
Generalinden    (staar   foran    sin    Søns    Maleri).     Profes- 
soren (gaar  frem  og  tilbage). 

G  e  n  e  r  a  1  i  n  d  e  n 

(idet  hun  lader  Lorgnetten  falde). 

Berolige  Dem  ...  berolige  Dem,  min  Ven!  Dette 
tager  De  saa  altfor  heftigt  ...  Ethvert  Indtryk  griber 
Dem  saa  stærkt.  Og  hvad  beviser  saa  tilsidst  de 
Par  Ord  til  hendes  egen  Fader? 

Professoren. 
De   Par  Ord?  —  en  hel  lang  Forelæsning   paa 
tre   Sider  om  Kvindens  usvigelige   Ret  og  Pligt  til 
at  hævde  sin  egen  Mening  i  sine  Hjerteforhold.    Jeg 
har  ikke  kunnet  sove  for  det  Præk. 

Generalinden. 
Aa,  Professor!  Tro  De  mig.  Saadan  en  liden 
Forelskelse  lige  efter  Pensionen  skal  man  tage  for, 
hvad  den  er,  —  et  af  disse  uberegnelige,  barnagtige 
Indfald,  som  man  blot  behandler  med  Ro  og  Klog- 
skab og  lader,   som  man  ikke  ser. 

Professoren. 
Ro  og  Klogskab!  —  Imod  Judith?  ...  Jeg?  ... 
Ak,  jeg  forsikkrer  Dem,  ...  siden  igaaraftes,  hun 
kom  hjem,  hsir  jeg  næsten  ikke  kunnet  se  paa 
Barnet  uden  at  være  nær  ved  at  —  tage  Bladet  fra 
Munden,  ...  bruse  ud  ...  Jeg  maa  have  Luft!  — 
Og  hun  ser  saa  alvorlig  paa  mig.  Nei,  der  er  noget 
iveienl 

Generalinden. 
Javist  —  javist,  kjære  Professor!  —  vi  maa  blot 

vogte  os  for  at  puste  det  op! Det  var  vistnok 

ikke  heldigt,  at  hun  tilsidst  fik  sat  igjennem  at  komme 
hjem  igjen,  før  Udstillingen  var  forbi,  og  denne  Hr. 
Witt  fjernet;  men  det  lille  indtagende  Trodshoved 
vidste  at  sætte  sin  Villie  igjennem   ... 

Professoren. 

Hun  vilde  ikke,  nei og  naar  hun  ikke  vil, 

saa  vil  hun  ikke!  —  det  har  hun  efter  mig. 

Generalinden. 
Hun  har  saa  meget,  som  man  maa  beundre  og 
holde  af,  efter  sin  store  Fader;  men  —  netop  af 
denne  sidste  Egenskab  var  det  maaske  lykkeligere, 
om  hun  som  Kvinde  havde  lidt  mindre.  Først  og 
fremst  maa  vi  dog  ikke  lade  hende  mærke,  at  vi 
beskjæf tiger  os  med  hende;  hun  maa  føle  sig  i  &in 
fulde  Frihed.  Om  en  Uge  er  jo  denne  Herre  borte 
herfra,  og  i  Løbet  al  den  skal  vi  nok  beskjæftige 
Judith.  Vi  har  Selskaber  og  Kjøreture  ud  til  mine 
Venner  paa  Landstederne.  Min  Søn  brænder  blot 
efter  at  faa  vise  hende  sin  hele  Opmærksomhed  og 
kommer,  det  véd  jeg,  allerede  idag  for  at  invitere 
hende  til  at  følge  med  os  paa  en  længere  Kjøretur 
imorgen,  —  saa  faar  vi  beholde  det  kjære  lille 
Væsen  hele  Dagen. 

Professoren. 
Ak,  Generalinde!  —  jeg  har  længtet  efter  det 
Barn  de  fem  Uger,  hun  var  borte,  mere  end  jeg  vil 
fortælle.  Men  nu,  siden  jeg  ikke  tør  tale  aabent  med 
hende  ...  ikke  se  hende  rigtig  i  Øinene,  skyr  jeg 
næsten  at  træffe  hende.  Jeg  kan  ikke  med  at  gaa 
paa  Kattefødder.  Det  kan  hun  heller  ikke,  det  véd 
jeg.  Kort  Proces,  det  er  min  Sag!  Jeg  kunde  fristes 
til  straks  at  tale  aabent  med  hende  og  sige  hende, 
hvor  hun  bedrøver  sin  Fader  med  dette  ...  Jeg  tror 
ikke,    hun   gjorde    det,    Generalinde,    naar   jeg   bad 

hende  om  det,  og  hun  saa,  hun  gjorde  mig  Sorg,  — 
nei,   jeg  tror  ikke! 

Generalinden 

(hovedrystende). 

...  Man  tør  jo  sige  til  en  stor  Mand,  hvad  man 
ikke  vover  til  almindelige  Mennesker,  og  hvad  jeg 
vil  bemærke  er,  at  De  neppe  har  synderlige  Er- 
faringer om,  hvad  der  foregaar  i  et  ungt  Pigehjerte, 
kjære  Ven!  Overlad  det  til  Deres  gamle  Veninde, 
som  kan  have  et  Blik  for  saadanne  Ting,  —  og 
som  (spegende)  er  uæsten  lige  saa  forelsket  i  Deres  Dat- 
ter som  hendes  egen  Søn   ...  (med  et  BUk  gjennem  Lorgnetten 

mod  Omings  Billede)  Hvor  Deres  Dom  om  min  Søns  Ma- 
leri har  glædet  mig.    Feilfrit  og  gjennemtænkt!  —  det 

var  to  gode  Ord,   Professor!    ...  (hun  rækker  Professoren  Haan- 

den,  idet  hun  gaar) En  Smule  for  liden  Dristighed, 

siger  De.  Den  kommer  nok.  Det  er  en  Egenskab, 
han  ikke  mangler;  men  min  Georg  har  mulig  netop 
villet  være  forsigtig  ...    Ja,  vor  søde  lille  Judith! 

(Ud  tilvenstre;  Professoren  følger  hende.) 


ANDEN  SCENE, 
o r D i n g  (slentrer  Ind  fra  Baggrunden).    (Senere)  Klem. 

O  r  n  i  n  g. 

Ingen  her  endnu!  —  —  —  —  Det  skulde   dog 

være  interessant  at  se,  hvad  denne  Witt  er  kommet 

med,  —  det  er  nok  min  Rival  det!    Fyren  er  istand 

til  noget  af  hvert,  naar  det  gj ælder  om  at  ligge  Folk 

iveien  ...  (gaar  hen  til  det  tomme  Stafeli) tomt!  ...  Virke- 
lig? ...  Han  har  virkelig  klikket?  Men  det  er  jo 
næsten  umuligt!  Jo,  Manden  er  der  ikke,  det  er  det 
visse  ...  Naa,  det  var  jo  det,  man  kunde  vente,  — 
ingenting!  ...  Vind  og  Veir!  ...  (stanser)  Jeg  véd  ikke, 
men  jeg  maa  have  været  noget  nervøs  paa  den  Ting. 
Jeg  føler  ordentlig,  det  letter  nu.  Det  er,  som  Hori- 
sonten med  ét  er  klaret  fra  den  Side.  Der  er  ialfald 
ingen  Tvil  om,  at  hun  har  været  ikke  lidt  forgabet 

i  hans  Talent,  —  at  hun  har  ventet  sig  noget  uhyre 
af  det  Nu,  Skuffelsen  vil  blive  desto  grundigere. 
Jeg  haaber,  han  vil  komme  i  den  ønskelige  Belys- 
ning.  Fyrens  Ulykke  er,  at  det,  han  har,  ligger  i 
et  for  mørkt  Kjælderrum,  saa  han  slet  ikke  kan  faa 
fat  i  sine  Ideer,  naar  han  skal  bruge  dem.  —  Naa 
...  naa,  saa  er  han  afveien!  Jeg  synes  virkelig,  hele 
Atelieret  med  ét  har  faaet  et  lysere  og  hyggeligere 
Præg  ...  (stiller  sig  foran  sit  eget  Maleri)  Tager  sig  ikke  ilde 
ud!  —  en  vis  fornem  Behandling,  det  faar  man  ial- 
fald  lade  mig  ... 

Klem 

(idet  han  træder  ind). 

Nei  se,  der  er  han  jo!  —  selve  Manden!  Jeg 
har  jaget  efter  dit  Spor  i  hele  Morges.  Jeg  tænkte, 
at  en  fulminant  Notis  i  Avisen,  idets€tmme  Udstillin- 
gen begj-^nder,  er  ikke  afveien  ...  (stiller  sig  foran  Maleriet 
og  betragter  det)  Véd  Du  hvad,  Oming!  oprigtig  talt  synes 
jeg  ikke  om,  at  Du  skal  være  med  paa  at  udstille  dit 
Billede  her  i  Professorens  Atelier  som  en  saadan 
Elevsag.  Du  er  vokset  ud  af  den  Trøie  nu  ...  For 
der  er  naturligvis  ingen  Tvil  om,  at  Du  nu  i  Publi- 
kums Øine  konkurrerer  med  selve  Professoren.  Selv 
er  han  saa  blind  i  sin  Storhed,  at  han  aner  det  ikke 
engang,  men  ganske  unbefangen  roser  Dig  over  en 
lav  Sko  —  beset  og  ubeset!  Noget  saa  stort  som 
han  selv,  er  naturligvis  utænkeligt  Men  hør,  Or- 
ning!  til  den  Artikel,  jeg  skal  skrive  om  dit  Billede, 
faar  Du  levere  mig  et  Par  Synsmaader,  —  Stikord, 
om  Du  vil.  Du  kj  ender  Dig  naturligvis  selv  bedst, 
for  Eksempel,  hvad  Du  nu  egentlig  tror,  er  dets  stær- 
keste Side,  og  helst  vil  have  udhævet. 

O  r  n  i  n  g. 
Er  der  noget  at  sige,   saa  blir  det  nu  først  og 
fremst,   at  jeg  er  en   Smule  mere   kunstbevidst  end 
vanlige  Kunstnere  ...  har  min  Styrke  i  at  lade  Hel- 
heden, Totaliteten  virke.     Man  tør  nok  sige,  at  der 

ikke  er  en  eneste  Detail,  som  ikke  tjener  Totalind- 
trykket 

Klem 

(tager  op  Blyant  og  Notisebog). 

Ja  bi  nu,  lad  mig  notere  ...  Totaliteten,  Hel- 
heden ...  bevidst  ... 

O  r  n  i  n  g. 
Jeg  mener,  Du  er  forrykj;  Du  staar  da  ikke  der 
og  noterer  ligefrem,  hvad  jeg  siger  — 

Klem 

(ser  op  af  Papiret). 

,, bevidst"  ...    Ja  hvad  andet? 

Orning 

(indigneret). 

Jeg  skulde  staa  i  Forbindelse  med  Avisbedømmel- 
serne! ...  man  skulde  have  det  at  sige,  —  er  Du  gal? 

Klem. 
Aa  mellem  Presse  og  Kunstnere  bestaar  altid  et 
Frimureri,  det  er  da  en  noksom  gammel  og  hævdet 
Sag. 

Orning. 
Mellem  Kunstnere?  —  ja  ...  de  tilhører  saa  for- 
skjellige  Samfundsklasser.   Men  mellem  en  —  Orning 
og  ... 

(Knepscr  paa  Manchetten,  som  han  fjerner  et  Stevgran.) 

Klem. 

Hvad?  ... 

Orning. 

Aa  jeg  siger,  Du  er  nu  engang  kommet  imellem 
Mennesker,  ...  i  en  Familie  ...  som  ...  hvis  Æres- 
begreb Du  skulde  prøve  at  tilegne  Dig  ...  ialfald  have 
en  Anelse  om.  At  blive  overrasket  af  nogen  sam- 
men med  Dig,  som  Du  staar  der  med  Blyant  og 
Notisepapir  i  Haanden  lige  til  Avisen!  ...  give  alle 
disse  misundelige,  sladdrende  Mennesker  Grund  til 
at  slæbe  mit  Navn  i  Smudset!  ...  (idet  han  gaar)  Kjære, 
ros  mig  saa  meget,  Du  vil  og  kan,  men  med  Forstand 

og  upartisk.    Upartisk,  det  er  Opgaven!    Jeg  vil  ikke 
engang  forevises  her  sammen  med  Dig. 

(Gaar.) 

TREDIE  SCENE. 

Klem    (alene).     (Lige    efter)    Flgenbaum.     Fru    Figen- 
b a u m.     (Senere)  Vinde m.     FJeldbo.     Nysen.     (Alle  ind 

fra  Døren'  i  Baggrunden.) 

Klem.* 
Gaa  Du!  Det  er  det  samme,  jeg  har  Momenterne, 
og  Artikelen  skal  komme  endnu  iaften.  Lidt  Rede 
paa  de  øvrige  faar  jeg  dog  skaffe  mig  først.  Egent- 
lig er  her  ikke  andet  end  Oming  at  skrive  om;  — 
men  ...  upartisk  ja! 

(Figenbaum  og  hans  Hustru  kommer  ind  fra  Baggrunden.) 

Figenbaum. 
Gaa  Du  ind,  Milla,  og  hør,  om  Professoren  er 
kommet  tilbage  fra  Jubilæet  hos  Generalkonsul  Brown 
...  (hun  gaar  ud  til  venstre)  Han  som  alle  Autoriteteme 
skulde  møde  op  i  Dres  ...  i  fulde  Pontificalia  for  at 
paahøre   Talen,    tage    sit   Glas   Champagne   og   saa 

gaa     Igjen     ...     (opmærksom  paa  Klem,  der  staar  foran  Omings  Bil- 
lede)  ...    Pressen  alt  fordybet  i   Studier,    ser  jeg,   — 
over  Dagens  Løve!   ...    Saa  er  det  vel  tilladt  ogsaa 
for  almindelige  dødelige  at  faa  kige  lidt  paa  Sagerne, 
skjønt  det  heder,   at  det  begynder  først  imorgen. 

Klem 

(op  af  sine  Betragtninger). 

Alt  saa  kunstbevidst!  —  ikke  en  Detail  ...  ikke 
en  eneste,  som  ikke  tjener  Hovedindtrykket  ...  Totali- 
teten! ... 

Figenbaum. 

Græsselig  Pris  naturligvis! 

Klem. 
Det  var  noget  for  en  Privatmand  at  indlemme  i 
sit  Galleri  ...  en  national  Perle! 

Figenbaum. 
Betviles  ikke  ...  som  det  staar  der,  ser  det  ud, 
som  det  baade  var  prisbelønnet  og  rost  i  Aviserne! 
Saadant  noget  stort  maa  man  have  ordentlig  Tid  til 

at   se    paa   (idet  ban  gaax  til  et  andet  BUlede)     Dette    er    altsaa 

Nysens  ... 

(Vindem,   Fjeldbo  og  Nysen   kommer  ind  og   &er   sig  overraskede   om.) 

Fjeldbo. 
Se,  se saadan  nu! 

Vindem 

(for  sig). 

Saa  —  aa,  —  den  bedste  Plads  optaget! 

af  Oming!  ...  netop  den,  som  jeg  havde  udset  mig. 
Og  mit  Stafeli  flyttet  til  den  modsatte  Side!  —  Det 
er  dog,  hvad  man  kunde  kalde  i  høieste  Grad  u — ^for- 
— skammet!  ...  (til  Fjeldbo  og  Nysen)  Vil  I  se?  —  Alt  ordnet 
blot  og  bart  efter  Hensynet  til  vor  elegante  Medarbei- 
der!  ...  Det  er  naturligvis  Professoren  selv,  som  har 
umaget  sig  med  at  sætte  Omings  Værk  i  Belysning; 
han  har  simpelthen  taget  min  Plads! 

(De  afdækker  under  Samtalen  hver  &ine  Malerier.) 

Fjeldbo. 
Din  Plads?  —  Og  hvor  skulde  saa  mit  staa?    Var 
der  nogen  af  os,  som  skulde  havt  den,  saa  er  det  vel 
mig. 

Vindem. 
Du? 

Fjeldbo. 
Jeg  havde  anlagt  mit  Maleri  netop  paa  den  Be- 
lysning ...  halve  Illusionen  blir  ødelagt  for  mig. 

Nysen. 
Forstaar  Du  ikke,  Vindem!  —  Han  havde  tænkt 
at  opstille  sine  Kjør  saa,  at  Frøken  Judith  skulde 
gaa  som  en  Sæterjenle  lige  hen  til  dem,  naaf  hun 
kom  ind  af  Døren  ...  men  der  bortefra  maa  jo 
Buskapen  brøle  for  at  trække  Opmærksomheden  hen 
paa  sig! 

Figenbaum 

(for  tig  henne  ved  Nysens  Billede). 

Hi  ...  hi  ...  hi,  —  man  faar  Oplysninger. 

Fjeldbo. 
Aa  dine  Vittigheder  —  derfor  kommer  Du  heller 
ikke  længere  end  til  at  male  bare  Kjældermænd  og 
Brandere.     De   smitter  din  Kunst,   Nysen! 

Vindem 

(til  Nysen). 

Der  fik  Du  dit  Pas.  —  Bi  lidt,  straks  faar  jeg 
ogsaa  mit,  for  vi  burde  egentlig  alle  afveien  ser  Du! 

Fjeldbo. 
Naa!  skal  der  endelig  snakkes  lige  ud  fra  Leve- 
ren, saa  vil  jeg  ikke  netop  sige,   at  Du  har  naaet 
Bjelken  denne  Gang,   Vindem. 

Nysen. 

Alt  kommer  saa  meget  an  paa  Høiden,  go* 
Fjeldbo!  —  og  i  disse  evige  Sæterstuer  og  Fjøs, 
hvori  Du  gjør  dine  Rundkast,  er  det  saa  svært  kort 
Vei  til  Loftet. 

Figenbaum. 

Hi — hi — hi!  ...  den  Nysen  er  en  morsom  Fyr  ... 
(peger  paa  hans  Maleri)  ...  Et  saadaut  Billede  daglig  for 
øinene  er  til  at  faa  Humør  af  ...  til  at  indlemme  i 
sit  Privatgalleri,  som  Hr.  Studiosus  Klem  siger  ... 
I  dets  Sted  ...  naar  jeg  tænker  paa,  hvormangen 
trist  Stund  man  kan  have  foran  en  saadan  ægte 
Perle,  som  man  har  betalt  for  dyrt  —  Huh!  Jeg 
har  aldrig  fundet  nogen  Trøst  ved  at  hænge  de 
glimrende  Kritiker  op  ved  Siden  af  heller.  Det  er 
som  den  Krog,  man  har  bidt  paa! 

Klem 

(ved  Omings  Billede). 

Min  Mening  er  nu  op-  og  afgjort  om  Omings 
Værk.  Det  er  som  en  Mester  der  har  stillet  sit  Bil- 
lede mellem  talentfulde,  —  høist  talentfulde!  —  Ele- 


91 


ver.     Med   den  Dom  kan   I   alle  være   tjent,   mine 
Herrer! 

F  j  e  1  d  b  o. 
Tjent? Ho!  ho! 

V  i  n  d  e  m. 
Nei  véd  De  hvad? 

N  y  s  e  n. 
Og  end  Professorens! 

Vinde  m. 
Aa,  han  gaar  naturligvis  i  Barndommen,  —  nu, 
en  saadan  Sol  gaar  op. 

Klem. 
Naa,   Professorens!  —  jeg  glemte   det   ...   Ellers 
med  al  Agtelse,  saa  turde  vel  ogsaa  hans  Sager  frem- 
byde Sider  for  Kritiken. 

V  i  n  d  e  m. 
Nei,  vil  man  høre! 

N  y  s  e  n. 
Forresten  ...  den  første  af  os  yngre  blir  nu  ube- 
tinget Witt;  —  bi  bare! 

V  i  n  d  e  m. 
—  ialfald  ikke  Oming! 

Fjeldbo 

(haanligt). 

Nei jeg  skulde  mene  det 


FJERDE  SCENE. 

Professoren  (er  under  de  to  sidste  Repliker  kommet  ind 
fra  venstre  i  Kjole  besat  med  Ordener,  sammen  med)  Fru  F  i- 
g  e  n  b  a  u  m  (og  har  pludselig  stanset).  De  forrige  (foruden 
Figenbaum,  Fru  Figenbaum  og  Klem,  som  efter  de  første  Re- 
pliker gaar  ud  af  Baggrunden). 

Professoren. 
Hvad  er  det.     Mine   Herrer! 

Figenbaum 

(idet  han  hilser  og  gaar  med  sin  Hustru). 

Kun  en  naturlig  Meningsforskjel,  kun  en  natur- 
lig Meningsforskjel,  Professor!  De  roser  hinandens 
Malerier,  ssia  de  blir  lidt  varme. 

Klem. 
Ornings  Laurbær  tillader  ikke  de  øvrige  Herrer 
at  sove. 

Vin  dem. 
Hr.    Klem   behager   at   kalde    vore    Sager   Elev- 
arbeide  ved  Siden  af  Ornings!  ...  Mod  Ornings  træ- 
der nu  alt  tilbage  i  Skygge  uden  Undtagelse  ...  selv 
Professorens,  lod  det  til. 

Klem 

(idet  han  tager  Hatten  og  gaar). 

Jeg  maa  paa  det  bestemteste  reservere  mig  imod, 
at  de  Herrer  har  opfattet  mine  Udtryk  rigtig.  For- 
resten en  unyttig  Diskussion,  tror  jeg,  —  jeg  an- 
befaler mig,  Hr.   Professor! 

(Ud.) 

Professoren 

(halvt  for  sig). 

Saa  saa!  —  saa  saa!  ...  Saa  han  forsøgte  virke- 
lig at  rive  ned  paa  ...  Det  var  isaafald  første  Gan^, 
man  her  i  Landet!  ...  (med  en  hidsig  Gestus)  ...  Og  dermed 
gik  den  Blæksprut!  ...  Nei,  mine  Venner,  —  mente 
han,  at  Ros  og  Dadel  skulde  paavirke  mig,  saa 
traf  han  den  urette  Mand!  —  (ser  sig  en  stund  om  paa  dem) 
...  Hvad?  ...  Forstaar  I  ikke,  hvad  han  mente?  .., 
hvad  I  har  skaffet  den  Blæksmorer  at  sige  paa  Jer? 
...  at  I  var  noget  misundeligt  —  jeg  vil  ikke  sige, 
hvad  for  noget!   ... 

Vin  dem. 
Aa  Hr.  Professor;  —  tal  kun  ud! 

Fjeldbo. 
Ja  vel! 

Professoren 

(rystende  paa  Hovedet). 

Ne...i,  jeg  vil  ikke;  —  for  jeg  tror  virkelig,  I 
gjør  Jer  selv  Uret!  Kunstnere  er  I  hver  én  af  Jer, 
det  véd  jeg,  hvor  stort  og  hvor  lidt  det  nu  kan 
være.  Men  véd  I,  hvad  en  saadan  Karl  tror,  naar 
han  hører  den  Slags?  —  Jo  først  og  fremst,  at  I  er 
nogle  Stympere!  Folk,  som  føler  Evner  og  har  Tro 
paa  sig  selv,  er  ikke  misundelige,  de  er  for  for- 
nemme til  at  være  det  ...  for  fornemme  siger  jeg! 
Jeg  kjender  mig  selv  ...  (siaar  sig  for  Brystet)  ...  Tror  I, 
jeg  bryr  mig  om  alt  dette  her  baade  Kors  og  Stjer- 
ner imod  en  rigtig  Idé,  et  ordentligt  Penselstrøg,  som 
gjør  én  varm  i  Sjælen?  Naar  alle  de,  som  gir  hver- 
andre Ære  udenpaa,  er  døde  og  borte,  saa  lever  og 
lyser  et  rigtigt  Arbeide.  —  Det  er  Rang  det!  ...  det 
er  Kunstneræren  ...  Men,  ...  ja  lad  mig  ligesaa  godt 
tale  ud,  saa  faar  jeg  Luft!  —  vidste  jeg,  at  jeg  mis- 
undte nogen  ...  gik  med  den  Følelse  —  blot  mis- 
tænkte mig  for  det!  jeg  tog  mine  Malerier  og  ka- 
stede dem  ud  gjennem  Vinduet  og  gik  hen  og  blev 
Vedhugger!  Aa  nei,  det  er  en  ærlig  Bestilling,  alt- 
for god!  —  jeg  samlede  alle  Byens  Kunstnere  og  bad 
dem  én  for  én  at  spytte  mig  i  Øinene!  Nu  véd  I 
mine  Anskuelser.  Er  der  nogetsteds,  en  Kammerat 
skal  faa  sin  Ret,  saa  er  det  her  ...  her  paa  mit 
Atelier  ...  (stanser  rart)  Giv  mig  Jeres  Haand  paa  det, 
kjære  Venner!  jeg  synes  jeg  er  saa  lykkelig  og  saa 
stolt  af  hver  én  af  Jer  ...  (ser  sig  om)  ...  ja,  det  vil 
sige,  af  Jer,  som  her  er  tilstede!  Vi,  Kunstens  Mænd, 
skal  føle  nobelt,  ophøiet,  stort.  Gjør  vi  det,  saa,  tro 
mig,  saa  maler  vi  ogsaa  stort!  Det  er  Feilen  ved 
Mennesket,  som  gjør  Feilen  ved  Maleren.  Tro  mig 
paa  det,  mine  Venner  —  altid  det!  ...  Og  nu  Farvel 
saalænge  —  jeg  vil  være  alene  med  Malerierne! 

Fjeldbo 

(til  de  andre,  idet  de  gaar  ud  tilhøire). 

Der  er  nu  ingen  som  han  alligevel  ...  naar  han 
trumfer,  saa  er  det  altid  Esset! 

FEMTE  SCENE. 

Professoren  (alene).    (Senere)  Judith. 

Professoren 

(gaar  frem  og  tilbage). 

Prægtige  Gutter  ...  prægtige  Gutter  —  naar 
man  blot  tager  Dem  rigtig,  og  ...  dette  om 
Misundelse!  det  er  igrunden  godt,  at  den  Witt  ikke 
var   tilstede;   jeg  kan   saa   let  forløbe   mig  (slentrende 

hen    imod    Witts    Stafeli    og    derefter    frem    i    Forgrunden    igjen.)     ... 

Ingenting! naa  der  ser  man!     Snik,   Snak   og 

Fraser,  saa  man  bestandig  næsten  maa  tro,  der  er 
noget  ved  Fyren,  ialfald  faa  en  Slags  Samvittigheds- 
nag for  ham,  —  og  saa  det  samme  ingenting  igjen! 
—  —  —  (i  Tanker)  Forresten  denne  Gang  ikke  saa 
galt  ... 

Judith 

(kommer  ind  i  Sindsbevægelse  fra  venstre). 

Witts    Billede   var   ikke    kommet,    sa^de    Onkel 

Figenbaum     ...      Ikke     endnu?     (stirrer  paa  det  tomme  Stafeli) 

Nei,  hans  Billede  ...  er  ...  ikke  kommet! 

Professoren. 
Den  Ting  synes  høilig  at  overraske  Dig,  Judith! 

Judith 

(forskrækket,  idet  hun  ser  sin  For). 

Mig? 

Professoren. 
Ja,  jeg  kan  sige  Dig,  at  det  slet  ikke  overrasker 
nogen   anden!  —  kun  hvad   alle  ventede  —   natur- 
ligvis. 

Judith 

(dæmpet). 

na  ...  tur  ...  ligvis  ... 

Professoren. 
Og  kanske  ogsaa  det  bedste  for  ham  selv  ...  det 
allerbedste!  Saadanne  Sæbebobler  om  at  blive  Kunst- 
ner, blot  fordi  man  er  lidt  uregelmæssig  i  Hovedet, 
kan  hænge  ved  saa  langt  udover  Aarene,  at  man 
tilslut  ikke  duer  til  at  blive  noget  andet.  Et  sundt, 
stærkt  Menneske  kan  tage  sig  noget  nyttigere  for  end 
at  gaa  i  Kunstnerindbildninger. 

Judith. 
Far,  Du  har  dog  troet  paa  ham! 

Professoren. 
Visse  Stumper  af  Anlæg,  ja,  —  som  han  selv  ikke 
kan  gjøre  noget  ved!  ...  visse  Ideer,  som  han  har 
vidst  at  blænde  os  med.  Jeg  tviler  overhovedet  paa, 
at  han  kan  blive  nogenting.  Det  er  selve  Manden  i 
ham,  jeg  tviler  paa,  forstaar  Du! 

Judith 

(hen  imod  ham). 

Far!  Far!  —  jeg  elsker  ham!  ... 

Professoren. 
Hvad  ...  Hvad  var  det?  —  Sig,  det  er  ikke  sandt, 
Judith!  —  en  tosset  Spøg  naturligvis! 

Judith 

(kaster  sig  til  hans  Bryst). 

Far!  —  det  er  ham,   jeg  elsker  ...    O  Far!   Du 
skulde  vide  ... 

Professoren 

(stedende  hende  fra  sig). 

Ti!  —  Ti,  siger  jeg! 

Judith. 

Vi  har  sagt  hinanden  det! før  jeg  reiste  ... 

op  paa  Landet  ...    Vi  havde  tænkt  at  vente  til  idag 
med  at  sige  Dig  det  ... 

Professoren 

(haanlig). 

Det  vil  sige,  Du  har  ventet  paa  det  Maleri,  som 

staar  derhenne  paa  hans  Stafeli!  ...  Aa,  se  kun 
efter! 

Judith 

(forsagt). 

Han  vilde  først  arbeide  for  at  blive  værdig  til 
dit  Samtykke  ...  og  —  nu  er  han  kanske  ikke  blevet 
færdig  ... 

Professoren. 

Arbeide  ...  for  at  blive  værdig  til  mit  Samtykke! 
...  Hør  Judith,  jeg  er  nu  ganske  vis  paa,  at  det  ikke 
er  bare  en  Skrue  løs  han  har;  han  er  forrykt  ... 
gal!  ...  Han  har  begrebet  det  selv.  Det  er  derfor 
han  ikke  kommer  idag.  Han  har  faaet  en  Raptus 
af  Fornuft,  idetsamme  han  tog  i  Dørhanken,  og  saa 

plukket  af   igjen    ...   (med  en  rasende  Gestus)    Var  haU   kOHl- 

met  ind,  jeg  havde  slaaet  ham  ihjel!  ...  ihjel,  hører 
Du,  Judith!  Jeg  har  følt  i  hele  Dag,  at  der  maatte 
noget  til  i  den  Retning!    ... 

Judith 

(endnu  forsagtere). 

Han  har  vel  i  sidste  Øieblik  fundet,  at  hans 
Maleri  ikke  var  godt  nok;  —  han  har  saa  høie  For- 
dringer. 

Professoren. 

Naturligvis  maattet  kassere,  som  han  pleier! 
Fordi  han  ikke  kan  faa  Tingen  istand!  fordi  han 
selv  er  kassabel!  Og  desuden  ...  Maleri?  —  Om  hans 
Maleri  var  Guld,  hvad  har  jeg  med  det?  ...  Gir  jeg 
kanske  min  Datter  til  et  Menneske,  .fordi  han  maler? 
—  Jo — o  han  maa  være  forrykt  ...  binde  splitter  pine 
fra  Forstanden!  ...  Og  Du  med! 

Ju  dith 

(nærmer  sig  igjen). 

Far  ... 

Professoren. 
Nei!   ...  nei  —  gaa!   ... 

Judith. 
Far! 


OT 


Professoren 

(udbryder). 

Ilar  jeg  hojdt  af  Dig  saa  lidt?  ...  Har  jeg  fortjent 

det  af  Dig?  (gua  hen  og  sætter  sig.    Sidder  og  stirrer  ud  for  sig    ... 

sukker)  ...  Judith!  —  jeg  var  saa  glad  i  Dig  ...  det  véd 
Du  ...  jeg  var  saa* glad  i  Dig,  Judith!  Det  var,  som 
hele  Huset  var  blevet  saa  lyst  for  mig  ...  saa  mun- 
tert ...  som  jeg  havde  faaet  noget  mere  at  arbelde 
for!  ...  Nu  er  det,  synes  jeg,  næsten  som  Du  er  død 
for  mig,  Judith!  —  graat  i  graat  igjen  overalt!  ... 
Eller  hvad  skulde  jeg  have  at  glæde  mig  til?  —  vor 
Lyst  og  Villie  gaar  nu  hver  sin  Vei.  (sidder  en  stund  med 
Lommeterkisdet  for  øinene)  ...  Den  Stodderkonge  ...  arbeide 
for  at  blive  værdig  til  mit  Samtykke! 

Judith. 
Far!  Far  ...  jeg  elsker  ham! 

Professoren 

(hovedrystende). 

Javist,  —  javist!  ...  Du  elsker  ham!  ...  Hvad  har 
det  saa  at  betyde  at  have  en  Datter,  som  er  éns  Øie- 
sten?  —  for  hvem  man  har  drømt  en  hel  lykkelig 
Fremtid  ...  en  høit  hædret  Stilling  i  Landet  ...  at 
have  sat  sin  Glæde  i  de  Tanker!  Jeg  levede  i  dem  ... 
At  se  Dig  som  en  anset  Hustru  i  Omingfamilien  — 
det  var  mit  Livs  Drøm!  mit  Livs  Drøm,  Judith!  ... 
Judith,  Judith,  hvorfor  gjorde  Du  dette? 

Judith. 

Far! jeg  kunde  aldrig  i  Evighed  tage  Or- 

ning! 

Professoren 

(mekanisk,    tonløst). 

Du  kunde  ikke,  mener  Du  ...  nei  naturligvis  ikke 
—  nu! 

Judith. 

Aldrig!  ...  aldrig! 

Professoren. 

Nei  ...  nei  ...  naturligvis! Og  dermed  er 

den  Vise  ude.    Hvad  magtpaaliggende  er  det  vel  og- 

Jonas  Lie:   Samlede  Vcrker.   IV.  '^ 

saa,  at  mit  Smule  Korthus  er  blæst  overende  og  at 
jeg  sidder  her  igjen  som  en  Nar  og  Dosmer  over  det? 
...  Male  nu?  —  Aa  ja!  ...  for  at  skrabe  Penge  sam- 
men, for  at  Du  ikke  sked  komme  til  at  mangle  ... 
male,  saa  længe  jeg  kan  røre  Haanden,  for  at  Du 
ikke  nogengang  skal  komme  i  Nød  —  for  at  Du  altid 
skal  vide,  hvor  Du  skal  gaa  hen,  Judith!  naar  dette 
Menneske  ruinerer  Dig  og  atter  ruinerer  Dig!  ...  Jeg 
skal  male  ...  male  ...  bare  male!  —  saa  glemmer  jeg 
alt  dette,  jeg  har  sat  mig  i  Hovedet  ...  Stol  Du  blot 
paa  mig,  lille  Judith!  ...  Naar  Du  vil  tage  Mølleste- 
nen om  Halsen  ...  Hvorfor  saa  ikke  bumse  ud  med 
Dig?  Jeg  har  jo  ingen  anden  end  Dig.  Ser  Du, 
Judith,  jeg  glemte  at  holde  af  din  Moder,  i  den  Tid 
tænkte  jeg  blot  paa  mine  Malerier,  —  derfor  faar  Du 
det  nu  altsammen!  ... 

Judith 

(hen  til  ham). 

Far,  jeg  blir  hos  Dig!  Jeg  vil  være  det,  jeg 
er  —  en  Kunstners  Datter  ...  din  Datter!  Intet  i 
Verden  skal  nu  faa  mig  fra  Dig! 

Professoren 

(hovedrystende). 

Intet,  siger  Du end  Witt? 

Judith 

(boier   sig  over  ham,   lægger  Armene   over   hans   Skulder   og   kjsrtegner 

ham). 

Intet,  Far!  —  Jeg  vil  være  hos  Dig  ...  elske  din 
Kunst  ...  leve  for  den  ...  ikke  vide  af  noget  andet  end 
den!  ...  Jeg  vil  sidde  hos  Dig  i  dit  Atelier,  som  jeg 
gjorde,  da  jeg  var  Barn!     Du  hører  ikke  paa  mig. 

Far!     (sætter  sig  fortrolig  ind  tU  ham)      Jeg     Sad     Og    legte     Og 

undrede  mig  altid  over,  hvad  nyt  der  skulde  komme 
til  i  Billedet.  Jeg  fulgte  med,  om  ikke  Du  lagde 
Mærke  til  det.  Du  skabte  det  frem  edtsammen  som 
et  Eventyr  og  naar  Du  syntes.  Du  havde  faaet  det 
rigtig  til,  blev  Du  saa  lys  i  Ansigtet,  og  saa  nynnede 
Du.    Ser  Du,  alt  fra  den  Tid  har  jeg  elsket  Kunsten 

og  troet,  den  var  en  gladere  Ting  end  alt  andet  paa 
Jorden  ...  Jeg  har  sværmet  for  Dig  og  din  Kunst  al 
min  Livstid!  ...  Men  Du  hører  ikke,  Far! 

Professoren. 
Javist  ...   Du  og  jeg  kunde  nok  leve   lykkelige 
sammen,  min  forstandige  lille  Judith! 

Judith. 
Og  saa  skulde  vi  bare  være  Kunstnere   ...  blot 
leve  for  Kunsten,  Far! 

Professoren. 
Javist,  Barn! 

Judith. 
Ingen  Generalinde  mere  eller  saadant  noget! 

Professoren. 
Hun  har  altid  været  meget  for  mig  og  altid  givet 
mig  et  godt  Raad,  naar  jeg  trængte  til  det. 

Judith. 
Ja  men  nu  maa  din  lille  Judith  være  alt  for  Dig. 
Vi  kommer  til  at  trække  os  lidt  bort  fra  den  Om- 
gang i  den  første  Tid,  Far! 

(Det  banker  paa  Deren  fra  Elevernes  Atelier.) 

Professoren. 
Det  banker  paa.     Det  er  bedst   Du    gaar!   (han 

ferer  hende  kjsrligt  tilvenstre  mod  Deren)     ...     Nu     ...     nU,     SOm 

Du  vil,  —  som  Du  vil,  lille!  ...  Din  Far  glemmer 
aldrig  ...  aldrig,  hvad  Du  har  gjort  for  ham  idag!  — 

(idet  han  vender  sig  og  gaar  tilbage,  staar  Judith  endnu  lidt  og  ser 
efter  ham  ...  styrter  med  en  fortviiet  Gestus  ud.)  ...  Mit  StakkarS 
Barn!  ...  (det  banker  igjen  paa.)  (Idet  han  gaar  hen  og  sætter  sig 
ved    et    af    Malerierne.)     Kom    ind! 

SJETTE  SCENE. 

Professoren.     Witt  (træder  ind  bærende  sit  Maleri;   det 

er  tilhyllet). 

Witt. 
Jeg  kommer  med  mit  Billede. 

7- 

Professoren. 
Værsaagod  ...  sæt  det  paa  dets  Plads« 

Witt 

(uden  at  efterkomme  Opfordringen). 

Jeg  kommer  saa  sent,  fordi  jeg  gjeme  vilde  faa 
Deres  Mening  om  det,  Hr.  Professor. 

Professoren. 
Sæt  det  paa  dets  Plads! 

Witt. 
Der  afhænger  saa  meget  af  det  ... 

Professoren. 
Saa!  —  ja,  om  De  kan  blive  ved.     Sæt  det  der! 
Naar  dets  Tur  kommer,  skal  jeg  se  paa  det ... 

Witt. 
Det  er,  fordi  jeg  bagefter  gjeme  vilde  tale  med 

Dem,  Hr.  Professor! om  noget,  der  berører 

Dem  personlig,  noget  meget  vigtigt  ...  Jeg  har  op- 
sat det,  til  jeg  har  kunnet  vise  frem  noget,  som 
kunde  give  Dem  Tro  paa  mig.  Det  er  derfor,  jeg 
beder  Dem  se  paa  Billedet  nu. 

Professoren. 

Jeg  har  intet  at  tale  med  Dem  om,  det  jeg  véd, 
—  intet,  jeg  vil  tale  med  Dem  om!  ...  Jeg  hax 
travlt. 

Witt. 

De  vil  ikke  se  paa  Billedet?  —  ikke  tale  med 
mig?  Det  gj ælder  alt  for  mig  —  alt,  Hr.  Professor! 
De  vil  ikke!  Javist,  jeg  indser  jo  nok,  at  De  ikke 
kan  tænke  andet,  end  De  nu  gjør.  Men  jeg  véd 
dog,  at  De  i  sin  Tid  saa  noget  hos  mig,  som  duede, 
og  det  var  Deres  Øie  for  det,  jeg  har  at  takke  for 
mine  første  Fremskridt.  Jeg  fik  Følelsen  af,  at  jeg 
ogsaa  kunde  have  Vinger,  og  prøvede  paa.  Men 
hvergang  jeg  saa  kom  til  at  se,  hvordan  De  medede 
og  fik  alt  saa  helt  og  klart  og  fuldendt,  saa  tabte 

jeg  igjen  Modet.  Jeg  fløi  stadig  som  en  blind  Fugl 
mod  en  Mur,  og  denne  Mur  var  Deres  mægtige 
Kunst;  thi,  uagtet  jeg  er  saa  ung,  er  der  ialfald  neppe 
nogen,  som  forstaar,  at  De  er  en  stor  Maler,  bedre 
end  jeg! 

Professoren 

(ironisk). 

Takker! 

Witt. 
Hidtil  var  jeg  altid  modløs   ... 

Professoren. 
Men  nu? 

Witt 

(stolt). 

Har  jeg  ladet  Lærredet  staa  og  fuldendt  det.  Jeg 
haaber,  det  ialfald  skal  findes  at  eie  noget  Værd. 

Professoren. 
Min  ringe  Mening  om  det  skal  De  faa  siden 
sammen  med  de  andre.  De  maa  undskylde,  at  jeg 
ikke  ser  mig  istand  til  at  behandle  Dem  som  nogen 
Undtagelsespersonlighed.  Jeg  har  ikke  Tid  og  vil 
ikke  have  Tid.  Behag  at  sætte  Deres  Billede  hen 
paa  sin  Plads,   —  eller  tag  det  med  Dem! 

Witt 

(der  imidlertid  har  sat  Billedet  hen  paa  Stafeliet,   idet  han  skal  gaa). 

Om  ikke  De  stoler  paa  mig,  fordi  jeg  kan  være 
en  Ubetydelighed,  saa  stoler  ialfald  jeg  fuldt  og  helt 
paa  Dem,  Professor  Stenvig!  —  at  De  paa  denne  for 
mig  af gj  ørende  Dag  ikke  skjænker  mit  Maleri  et 
blot  flygtigt  Øie,  men  at  den  Dom,  jeg  faar  fra  Dem, 
er,  hvad  De  efter  Deres  Samvittighed  vil  udtale  om 
mit  Billede,  (dvælende,  idet  han  gaar  ud)  Min  Lykke  staar 
paa  det.  Professor!  De  afgjør,  om  jeg  skal  blive 
en  Kunstner og  endnu  mere! 

(Ud.) 

SYVENDE  SCENE. 
Professoren 

(alene). 

En  farlig  Fyr!  —  noget  af  en  Kunstner  i  hvert 
Ord,  han  siger.  Men  jeg  kjender  Dig  nu,  min  gode 
Mand,    hvad  Du  fører   i   dit  Skjold  (haaniér)    ...    blot 

stjæle     min     Datter    fra     mig!     ...     (gaar  rask  henimod  Wltts 

Stafeli,  men  stanser  igjen)  Han  tvilede  paa  min  Retfærdig- 
hed! —  hm,  for  det  kan  han  være  rolig.  Er  der 
nogen,  som  skal  faa  sin  Ret  udveiet  til  sidste  Kvintin, 

saa     er     det    vel     ham     nu!     (betragter  Billedet  og  gjer  et  Par 

Gange  Mine  til  at  goa  fra  det  igjen,  men  blir  mere  og  mere  hæn- 
gende ved  det;  gaar  fornøiet  prøvende  fra  og  til  det,  stedse  i 
større    Bevægelse,    retter    det    bedre    mod    Lyset,    betragter    det    igjen.) 

Det  er  ingen  Tvil  ...  ingen  Tvil!  ...  ikke  Spor  af  Tvil 
om,  at  dette  her  er  et  Mesterværk!  ...  et  Mesterværk 
for  Alvor  og  ikke  bare  for  Spøg!  Hvilket  sorgfuldt 
Skjær  i  den  Støvstrime  af  et  Sollys,  der  falder  ind 
igjennem  Vinduet  paa  de  stakkels  Børnehoveder!  — 
og  saa  den  syge  Kones  blege  Ansigt!  Det  er  præg- 
tige Træk  ...  hendes  Ærekjærhed  kjæmper  med  Sulten 
i  Redet.  Det  er  tydelig  hende,  som  har  sultet  sig 
for  Børnene,  (rørt)  Bravo,  siger  jeg,  Witt!  Bravo, 
siger  jeg.  For  saadant  bøier  vi  os,  —  det  er  stort, 
bare  simpelthen  stort!  Der  er  intet  at  sammenligne 
med  det.  Saa  energisk,  kraftig,  ligefrem  maJtl  Bare 
denne  grønne,  slidte,  pene  Kjole  paa  Væggen,  hvor 
fortæller  den  ikke  om  Ærekjærhed  og  Nød!  Jeg  tror 
sandelig,  jeg  ikke  rigtig  taaler  at  se  det  (visker  en  Taare  ud 

af  Øiet  og  griber  til  Lommetørklædet)  —  jeg   ...    jeg   SyUCS,   Saa- 

dant  er  næsten  for  strengt!  Men  det  er  det  samme, 
det  er  deiligt,  —  det  er  som  en  hel  ny  Skjønhedsdaab 
for  mig  ...  eller  det  maa  være  længe  siden  jeg  har 
set  noget  rigtig,  rigtig  vakkert!  Ja  man  hungrer  efter 
Skjønhed!  Se  blot  den  unge  Pige  der  med  sin  Gave, 
saa  hjertelig  medfølende  og  naturlig,  —  saa  udtryks- 
fuld; hun  søger  at  skjule,  hvor  dybt  hun  er  grebet 

Det  kalder  jeg  Barmhjertighed.  Hun  har  forresten 
nogen  Lighed  med  Judith  i  Udtrykket.  Det  er  mester- 
lig skjønt!  ...  Jo, jo  mere  jeg  ser  paa  det,  desto 

mere  er  det  Judith.  Naturligvis  ja!  ...  den,  som 
skulde  mede  noget  saadant  og  har  set  Judith,  maatte 
jo  have  hende  for  Øie.  Det  er. mærkelig  nok  med 
Geniets  Magt,  —  det  er  den  inderste  Lighed,  han 
har  truffet,  sletikke  Trækkene!  Det  er,  som  jeg 
kjendte  min  egen  Datter  endnu  hedre,  siden  jeg 
har  set  dette,  —  som  jeg  nu  først  rigtig  forstaar 
hende,  (op  af  sine  Tanker)  Judith  ja!  Det  er  det  samme, 
jeg  har- glædet  mig  idag,  som  jeg  ikke  har  glædet 
mig  paa  mange  Aar!  ...  Huf,  hvor  denne  Kjole  er 
trang!    ...  (»er  paa  sig)    Naa,   —  Staskjolen!    Jeg  maa 

have  Luft!  Lig  der!  ...  (han  kaster  den  hen  paa  en  Stol  og 
tager  sin  vanlige  Kunstnerrok  paa)     Sak,    S£ia!     Saa   føler  Vi   OS 

da  som  Kunstner  igjen.  Ho  ...  ho!  det  er  fra  mit 
Atelier!  ...  og  saa  skulde  man  ikke  tro  paa  Fædre- 
landets Kunst,  gode  Figenbaiun.  Og  saa  ...  (stanser  ved 
en  pludselig  Tanke)  ...  Og  saa,  ja!  ...  Ja  det  var  det!  ... 

(sætter  sig  ned  i  en  eftertænksom  Stilling)    ...    Han   er   altsaa  dOg 

det,  jeg  eqgang  havde  en  Anelse  om,  en  Kraft  for 
Alvor!  og  paa  den  Maade  farligere  end  jeg  troede. 
Naa,  naa,  det  er  jo  dog  nu  afgjort;  hun  har  lovet 
mig  det,  min  lille  Judith!  ...  Lovet  ja!  Det  var, 
fordi  jeg  overbeviste  hende  om,  at  det  var  en  Stym- 
per; men  nu,  naar  hun  faar  høre  dette?  Hvad  vil 
det  føre  til?  Jeg  kan  ikke  komme  med,  at  hun 
engang  har  lovet  at  blive  hos  mig,  at  det  hverken 
gjør  fra  eller  til,  enten  han  er  en  stor  Maler  eller 
ikke.  Desto  større  han  er,  desto  mindre  Rimelig- 
hed har  jeg  for  at  beholde  min  Judith,  (bevæget)  Jeg 
har  jo  bare  det  ene  Lam!  (bitter)  Jo — o  jeg  ser  det, 
det  vil  gaa  saa,  at  han  tager  min  Datter  fra  mig 

det  er  ingen  ubetydelig  Elev,  det  er  en  Mand, 

som  har  vokset  sig  stor  i  mit  Hus  og  nu  vil  plyndre 
Redet  ...  en  giftig  farlig  Slange!  og  det  en,  som 
er  baade  større  og  stærkere  end  sin  Mester,  (ser  hen 

mod  hans  Maleri)  derom  behøver  jeg  ikke  at  tvile!  (springer 
op)  Nei,  derom  behøver  jeg  ikke  at  tvile!  ...  ikke 
at  tvile!  ...  ikke  i  —  mindste  Metade.  I  næste  Uge, 
om  en  Maaned  eller  høist  saa  længe,  som  Verden 
behøver  til  at  begribe  det,  vil  hans  Værk  nævnes 
overalt  ...  gaa  som  en  Løbeild  Landet  rundt  Der 
vil  bare  tales  om  ham,  ...  om  ingen  anden!  ...  jeg 
ser  det  Oming  og  disse  —  hvad  var  de?  Men 
denne  —  en  fuldstændig  ny  Kraft,   ung  og  færdig 

og     struttende     af     Evne!     (en  stund  med  korslagte  Arme,  merk) 

Ingen  vil  spørge  efter  Professor  Stenvig  mere  uden 
kanske  for  at  sige,  at  han  er  gammel  og  triviel  ... 
noget  tilbagelagt!  —  (drager  Aanden  tungt)  N — e — ^i,  det 
er  nok  ikke  blot  min  Datter,  han  vil  tvinge  sig 
til.     Han   vil    tage    mere    —    mit    Navn    fra    mig! 

(begynder  at  gaa  op  og  ned  i  stærk  stigende  Bevægelse,  hvorunder  haa 
kommer  Maleriet  mere  og  mere  nær)     Og    det    er    fra    mit    eget 

Atelier  det  Lys  skal  gaa  op  for  Landet,  som  slukner 
mit,  ...  Anton  Stenvigs  Navn!  ...  Jeg  skal  paa  den 
Maade  tvinges  til  at  besørge  mit  eget  Nederlag  ... 
bestaa  Fyrværkeriet  ...  gaa  under,  og  ovenikjøbet  be- 
sørge hans  Ære  ...  Gaa  under  som  en  Hund  ja!  (spænder 

rasende  til  Stafeliet,  saa  Maleriet  falder  paa  Gulvet.  Han  staar  en 
lang  Stund  bedøvet  og  forfærdet  og  stirrer  ned  paa  det  ødelagte  Billede; 
gjor  nogle  Bevægelser  for  at  fatte  sig.  tørrer  Panden,  sætter  sig  hen 
ved  Bordet  med  Haandon  for  Ansigtet,  reiser  sig  igjen,   brister  i  vild 

Latter)  Jeg  gik  for  en  Time  siden  her,  —  her  netop! 
med  mine  Ordener  og  tordnede  og  formanede,  talte 
saa  stort  og  skjønt  for  de  andre,  var  saa  nobel, 
saa  vis,  —  tog  Løfter  og  alt  muligt,  —  var  saa  op- 
høiet!  —  og  nu  —  har  jeg  gjort  det,  som  ingen 
anden  vilde  have  gjort,  —  af  den  neder — drægtigste, 
laveste  Misundelse!  ...  Hahaha,  jeg  har  holdt  Taler 
ja!  ...  (ser  ned  paa  Maleriet)  Det  er  mig,  som  har  gjort 
dette!  (han  kommer  i  Graad)  Ja  nu  kan  Du  tørre  Øinene, 
...  det  er  formodentlig,  fordi  Du  talte  saa  rørende 
isted,  Anton  Stenvig,  at  Du  vil  tude  nu!  ...  Gid  jeg 
var  i  Jorden,  eller  at  jeg  blot  kunde  indse  nogenting 

mere  I    Det  er  et  Mesterværk,  jeg  har  ødelagt 

af  den  pure  Misundelse! 

(Styrter  ud.) 

OTTENDE  SCENE. 

Jfr.  Grabow  (kommer  Ind  fra  venstre  med  EJøkkenlorklæde 
paa).     Derpaa    FJeldbo    og    Vinde  m.      (Senere)    Ny  sen. 

Witt.     O  r  n  1  n  g.     . 

Jfr.  Grabow 

(alene). 

Aa  jeg  er  saa  angst!  Jeg  saa  Professoren  løbe 
nedover  Haven  i  Kalot;  ...  bare  det  ikke  er  for  at 
lufte  sig  over  noget!  Nei,  det  spaar  ikke  godt!  Jeg 
tror  virkelig,  man  kan  have  formeget  at  passe  paa, 
naar  alting  skal  være  Hemmeligheder,  —  Suppen 
maa  heller  ikke  koge  over  derude!  —  Hemmelig- 
heder ja!  —  men  af  den  Slags,  som  man  ikke  tør 
nævne  et  Ord  om  saameget  som  til  sin  egen  Katte- 
pus!  Ellers  tier  jeg  jo  Gdtid,  det  er  min  Lod  at  tie. 
Men  dette  her!  —  bare  Forskrækkelse,  ond  Sam- 
vittighed, som  man  var  en  Tyv.  Angst  paa  Angst 
den  hele  Dag!  Først  nu  for  at  Witt  ikke  skulde 
have  noget  Billede  færdig.  Aa  hvor  det  lettede  at  se  ham 
endelig  —  endelig  komme  med  det.  Og,  nfiiar  jeg 
saa  siger  det  til  Judith,  saa  ser  hun  blot  paa  mig 
ligbleg  og  svarer  ikke,  mens  Taarerne  styrter  hende 
ud  af  Øinene!  Hun  har  ventet  formeget  paa  det, 
stakkar!   Men  nu,  Professoren  er  borte,  vil  jeg  liste 

mig   til   at   se    paa   det,    —  (ser  BUIedet  Ugge  paa  Gulvet ;  slaar 
Hænderne  sammen  over  sig)    ...     Hvad    er    dette?    ...    (ude  af  sig 

selv)  Hjælp!  ...  Hjælp!  ... 

Fjeldbo.     Vindem 

(iler  ind  fra  Elevernes  Atelier;  begge  raaber). 

Hvad  er  det  ...  hvad  er  det,  Grabow? 

Jfr.  Grabow. 
Hjælp  siger  jeg!  ...  Ser  I  det,  som  ligger  der  ... 
(satter  sig  ned)    Aa,     jeg    vidste     at    nogenting    vilde 
hænde!   ... 

(bar  taget  Billedet  op). 

Witts  Maleri!  ... 

V  i  n  d  e  m. 
...  aldeles  ødelagt  ...  ruineret! 

Fjeldbo 

(til  Jfr,  Grabow). 

Og  De  fandt  det  der?  ...   Mage  til  Lumpenhed! 

Vindem 

(»om    har   beset    Billedet,    sætter    det    op    paa   Witts    Stafeli    igjcn). 

Lumpenhed  ja!  ...  Se,  Fjeldbo!  det  Hjørne  af 
Stuen  der  og  det  Lys  ved  Vinduet  og  det  Barne- 
hoved der  ...  det  er  skjændigt,  hvor  det  er  ødelagt, 
—  tilsmurt! 

Fjeldbo 

(efter   en    Pause   ved   Billedet). 

Vindem,  véd  Du  hvad,  jeg  gav  hele  min  Bøling 
derborte  for  at  have  gjort  de  Stumper  der!  (tordnende) 
Jomfru   Grabow,   hvem  har  gjort  dette? 

Jfr.  Grabow. 
De  tog  det  selv  op,  —  saadan  laa  det,   da  jeg 
kom  ind. 

Ny  sen 

(kommer  ind,   tager  den   ene  Nævefuld   Selv   op   af   Lommen   efter  den 
anden  og  kaster  paa  Bordet.     Højrestet). 

Penge  som  Græs!  Penge  som  Græs!  ...  Endnu 
mere  ...  endnu  mere!  ...  to  hundrede  og  tyve  Kroner 
hos  Figenbaum,  ikke  en  Skilling  mindre,  1  Sølv  ... 
jeg  har  vekslet  dem;  jeg  fik  Lyst  til  engang  at 
kjende  mig  rigtig  rig,  saa  Formuen  tynger  i  Lom- 
men, laften  gjør  jeg  Soiré  for  Jer.  The  dansant! 
det  vil  sige  Punsch  i  mine  Thekopper  ...  Hvad?  ... 
Hvad  staar  I  og  ser  paa?  (hen  tii  BiiiedcO  Hvad  er  det? 

Fjeldbo. 
Witts  Billede!     Saadan  fandt  vi  det  ... 

N  y  s  e  n. 
Skammeligt!    ...    Skammeligt!   —  har  han   først 

leveret  del,  saa  er  jeg  vis  paa,  det  har  været  noget 
tilgavns! 

V  i  n  d  e  m. 
Aa  ja,  —  saa  tilgavns,  at  nogen  anden  er  blevet 
rasende,  tænker  jeg. 

F  j  e  1  d  b  o. 
Du  mener?  ... 

Vindem 

(peger  paa  Ornings  Billede). 

...  han  naturligvis. 

Ny  sen 

(dæmpet). 

Orning! 

Fjeldbo 

(heftigt). 

Ser  Du,  Vindem!  Jeg  skulde  kjøre  begge  Støv- 
lerne gjennem  den  store  Plade  der  med  Guldram- 
men om,  dersom  der  bare  var  Spor  af  Hævn  i  det; 
men  mod  en  eneste  Stump  af  Witts  er  det  saa  allige- 
vel bare  et  Kræmmerhus. 

Witt 

(kommer  langsomt  ind  og  ser  sig  om). 

Er  Professoren  gaaet,  Jomfru  Grabow? 

Jfr.  Grabow 

(tonløst). 

Ja. 

Witt. 

Har  han  talt  med  de  andre?  (tu  dbse)  Hvorfor 
staar  I  saadan?  (studser)  Hvad  er  det  ...  det  der! 
(hen  imod  stafeiiet)  —  mit  ...  mit  Makd!  fordærvet!  ... 
ødelagtl  —  tilsmurt!  ...  Det  Værk,  som  jeg  har 
hentet  frem  af  mit  inderste  med  al  min  Sjæls  Magt, 

—  til — intet — ^gjort!  og  nu  i  sidste  Øieblik  (efter  en  Pause) 
Det  var  Synd    ...    Synd.    (gaar  langsomt  over  til  den  anden  Side; 

for  sig)  Og  —  Judith!  hvorledes  sige  det  til  Judith. 
Jeg  har  malet  det  med  et  Glædesmod,  som  det  var 
den  første  Landse,  jeg  brød  under  hendes  Øine;  hun 
var  Prisen!  og  saa  —  istedetfor  min  stolte  Seir  føre 

hende  hen  til  —  dette  her!  (farer  op)  Og  hvem  har 
gjort  det?  ...  (ser  sig  om,  —  dæmpet)  Det  er  ikke  værdt, 
nogen  siger  det!     Der  kan  kun  én  have  gjort  det 

...   og  for  én  enestes  Skyld   ...   (hen  tU  Jomfm  Grabow)    Sig, 

det  er  Orning,  Jomfru  Grabow!  (jfr.  Grabow  ryster  paa 
Hovedet)...  Ikke?  ...  Oer  koldt)  D^ke?  ...  da  véd  jeg  det 
bedre  end  De!  Vær  ikke  bange.  Jeg  tror,  jeg  kunde 
faaet  en  Knæk  idag,  om  det  havde  været  nogen  anden 
...  men  er  det  ham,  —  (udbryder)  saa  vil  det  kun  sige, 
at  jeg  kommer  til  at  levere  slige  Malerier,  at  han 
skal  svimle  som  en  Spurv  over  dem,  —  da  vil  det 
sige,  at  alt  endnu  ikke  er  tabt,  Grabow! 

(Gaar  hen  til  sit  Billede.) 

Nysen 

(hen  tU  Witt). 

Hør,  Witt,  faar  Du  ondt  for  at  klare  Dig  med 
Penge,  saa  ...  (siaar  paa  den  ene  Lomme)  staar  denne  ene 
Lomme  for  din  Regning,  —  der  er  Halvten  i  hver  ... 

F  j  e  1  d  b  o. 
og  Halvten  af  mit  Billede  skal  Du  ha',  om  jeg 
faar  solgt  det. 

Vin  dem. 
og  mit  med,  Witt!  mangle  skal  Du  ikke  ...    Vi 
synes    alle,    at   bare    Stumperne    er   det   bedste,    vi 
har  set! 

F  j  e  1  d  b  o. 
Ja,  Du  er  vor  kapitale  Overmand,  —  og  kanske 
Professorens  med! 

Orning 

(kommer   slentrende   ind   med   Lorgnetten    i    Øiet). 

Nu!  har  man  faaét  sin  Dom?    Smigrer  han  os? 

(ser  sig  om)    Det  Ser  slet  ikke  ud  til  det!  (hen  til  Witts  Billede) 

Det  der?  —  det  sprængte  Lærred  der  ...  Hvad  vil 
det  sige?    Har  De  ødelagt  Deres  Billede  igjen,  Witt? 

(Witt  maaler  ham  koldt)  (til  de  andre)  Hvad  Vil  det  Slge?  Saa 
er    det    alt  saa    ham    selv!    (til  Vlndem,  der  ryster  paa  Hovedet) 

Ikke?    Men  saa  maa  det  jo  være  nogen  ...    Saa  ... 

saa,     —     en     alvorlig     Sag     altsaa!      Hvem     har 

været     her?     (Wltt  gajur  hen  og  s«tter  sig  over  paa  den  anden  Side) 

Det  skulde  dog  være  interessant  at  vide  det.  Jeg 
for  min  Del  er  saa  heldig  at  komme  fra  en  Kj øretur 
med  min  Moder  og  har  ikke  set  Billedet  før  nu, 
saa  jeg  tør  se  Tingen  temmelig  upartisk  an.  (betragter 
det)  Men  det  har  jo  været  smukt  ...  ypperligt  Det 
der  er  brillant!  Mine  Herrer,  det  forekommer  mig 
som  dette  er  en  Sag,  der  rører  ved  hele  Atelierets 
Ære,  —  ved  os  alle!  Hvad  sig«r  Professoren?  Hvem 
har  været  her? 

V  i  n  d  e  m. 
Professoren  er  borte;  han  har  vist  ikke  set  det. 

Jfr.  Grabow 

(afsides). 

Hvem  der  har  været  herinde?  —  Ja  hvem?  Ingen 
anden  har  været  her  ...  Umuligt  ...  umuligt!  Og 
dog?  —  naar  han  først  ikke  vil  noget,  hva4  er  saa 
umuligt?  han  knækker  alting.  Han  har  set,  det 
gjaldt  Judith!  og  saa.  Der  ligger  hans  Kjole,  — 
der  hans  Lommetørklæde!  (tager  dem  mod)  Jeg  tør  ikke 
tænke  ...  jeg  tør  ikke  tæn  .  . 

(Styrter  ud.) 

Orning 

(afsides). 

Jeg  afbryder  Forbindelsen  med  Klem,  det  aner 
mig,  at  det  er  ham,  —  han  er  rent  fanatisk  og 
bringer  mig  tilslut  det  rene  Smuds  paa  Manschet- 
ten.  (hoit)  Mine  Herrer,  dette  er  en  Sag,  hvori  vi 
har  Forhold  baade  som  Æresmænd  og  som  Kamme- 
rater! Jeg  foreslaar  derfor,  at  vi  overlægger,  hvad 
her  er  at  gjøre.  At  Witt  ikke  tør  tabe  pekuniært, 
er  selvsagt;  det  skal  jeg  nok  besørge;  men  som 
Gentlemen  pligter  vi  mere,  at  faa  Sagen  fuldt  op- 
lyst, —  ikke  hvile,  før  det  er  bragt  paa  det  rene. 
Og  ikke  blot  det;  her  tør  maaske  kræves  en  eller 
anden  offentlig  Udtalelse. 

(De  gaar  alle  undugen   Witt.) 

NIENDE  SCENE. 

Witt   (sidder  alene).     (Straks  efter)  Judith.     (Senere)   Pro- 
fessoren. 

Witt. 
Jeg  gik  med  en  saadan  Vished  i  Hjertet!  ...  saa 
denne  Dag  rinde  op  med  et  saadant  Guldskjær  som 
ingen  Da^  i  mit  Liv,  fordi  jeg  fuldt  og  fast  troede, 
den  skulde  bringe  mig  paa  sine  blanke  Vinger  baade 
et  Navn  og  Judith  Stenvig  ...  bære  det  hen  til  den 
fattige  Elev!  — 

Judith 

(kommer   ind;    hun    ser   betaget   ud   og   gaar   langsomt   hen    mod   ham). 

Witt  ...  Witt!  ...  De  maa  ikke  se  saa  sorgfuld  ud! 

Witt 

(springer  op  mod  hende  og  fører  hende  foran  det  søndrede  Billede;  —  — 

ser  smertelig  paa  hende). 

Det  var  ikke  det  Slags  Gjensyn,  jeg  havde  for- 
beredt mig  paa  ... 

Judith 

(tonløst). 

Jeg  har  hørt  det  af  Grabow!  ...  (efter  en  Pause)  Witt! 
De  glemmer,  at  der  er  nogen,  som  sørger  med  Dem. 

Witt. 
Det  var  malet  med  mit  Hjerteblod! 

Judith. 

Om  ingen  anden  tror  paa  Dem,  saa  husk,  at 
jeg  tror  paa  Dem,  Witt!  —  at  jeg  vil  følge  Deres 
Kunst  —  skjælve  og  bæve  i  mit  Hjerte  ved  hvert  af 
Deres  Værker! 

Witt. 

Tilgiv  mig!  Skuffelsen  var  saa  uhyre,  saa 
grænseløs  ...  Men  nu,  Judith,  —  efter  de  Ord  blir 
min  Tro  blot  af  dobbelt  Staal.  Siden  jeg  vandt  Dig, 
er  der  kommet  en  Kraft,  Klarhed  og  Varme  i  mig, 
der  gir  mig  en  Tillid  til,  hvad  jeg  gjør,  som  jeg 
aldrig  har  kunnet  føle  før.  Min  Judith  beroede  ikke 
Daa  Held  eller  Uheld!  var  det  ikke  saa?    Du  har  ikke 

Begreb  om,  hvor  herlig  Du  var,  da  Du  sagde  det! 
Jeg  har  set  Dig  hele  Tiden  saadan.  Jeg  vil  høre  Dig 
sige  det  nok  engang!  Sig  det  engang  til,  Judith! 
...  Sig  det  idag! 

Judith 

(afsidcf,  fortvilet). 

Sige  ham  alt?  ...  nu,  —  i  denne  Stund,  han 
holder  paa  at  knuses!  —  det  er  umuligt. 

Witt 
Sig  det,  Judith!  Sig,  ^t  der  kommer  en  Dag, 
da  en  ung,  frisk  Sangfugl  sætter  sig  ved  Siden  af 
mig,  som  ufortrøden  haaber  paa  min  Haand,  — 
ryster  Held  og  Uheld  af  sig  som  Regn!  —  var  det 
ikke  saa?  ...  som  synger  Munterhed  og  Liv  over 
Tingen  og  om  en  Dag,  da  min  Kunst  kanske  naar 
hen  til  noget  virkelig  stort  Sig  det,  Judith!  — 
jeg  tørster  efter  det  Ord,  —  trænger  det,  som  en 
glødende  tør  Ørken  trænger  Himlens  Regn!  Judith! 
...  Du  ...  De  ...  tier  ... 

Judith. 
Nei  ...  nei,  Witt!  ...  Deres  Kunst  vil  blive  det 
rige,  det  herlige  for  min  Sjæl;  —  men  —  misforstaa  mig 
ikke  ...  se  ikke  saadan  paa  mig  ...  sæt  mig  ikke 
fjernere  fra  Deres  Sind,  eller  ...  jeg  formaar  ikke 
at  bære  det!  jeg  kan  ikke  blive  Deres,  før  vi  har 
opnaaet  Samtykke  af  Far,  Jeg  har  —  lovet  ham 
det  ... 

Witt 

(langsomt). 

De  har  lovet  ham  det?  —  ikke  at  blive  min,  ... 
før  ...  han  samtykker  ...  (udbryd«)  Judith!  —  saa 
har  De  altsaa  skilt  os  ad;  han  samtykker  aldrig, 
—  aldrig!  Nu  forstaar  jeg  først,  hvad  her  er  sket 
idag!  Det  er  ingen  anden  end  —  —  —  Nei,  — 
jeg  har  intet  mere  at  sige   ...  Judith  Stenvig. 

Judith. 
Men  hun  har  noget  at  sige  Dem,   WittJ  —  Da 

hun  gav  det  Løfte,  tog  hun  et  andet  af  sin  Far,  — 
at  hun  aldrig  maatte  blive  nogen  andens  ...  og  naar 
hun  saa  hele  Livet  igjennem  vil  følge  Dem  og  Deres 
Kunst,  saa  er  det,  fordi  hun  har  elsket  ...  elsket 
Dem,  Witt!   ... 

(Ser  smertelig  paa  ham  og  gjer  en  Bevcgelse  for  at  gaa.) 

Witt. 
Judith  ...  Judith!  —  jeg  føler  det  ...  det  er  Stun- 
der som  denne,   der  skaber  en   Mand!     Man   maa 
have  elsket  med  hele  sin  Sjæl  og  saa  maattet  slippe 

det     ...     (idet  Judith  gaar  mod  Doren)     ...     Ja,     da     blir     man 

stærk,  man  maa  se  det,  man  har  kjærest,  paa  Hav- 
sens Bund,  —  velforvaret  gjennem  et  Dyb  af  salte 
Taarer  ... 

Professoren 

(i   Doren   i   Baggrunden   uden    Hat). 

Judith!  ... 

Judith 

(hen  mod  ham  og  skjuler  sit  Hoved  ved  hans  Bryst). 

Far! 

Professoren. 

Ja  vær  hos  din  Far!  —  (koldt)  om  Du  vil  da  ... 
kanske  Du  ogsaa  kunde  finde,  at  det  ikke  længere 
er  det  samme,  —  at  der  er  Forskjel  paA  en  Fader 
med  Ære  og  en  Fader  uden  Ære.  Menneskene  er 
en  underlig  Race,  underligere  end  jeg  havde  troet; 
man  kan  aldrig  vide,  hvad.  Men  maa  holde  dem 
tilgode.  Jeg  skal  altid  holde  af  Dig  alligevel,  Ju- 
dith! —  selv  om  Du  vrager  mig  og  finder,  at  jeg 
har  forspildt  det,  som  er  dit  Livs  Lykke  ... 

Judith 

(forfærdet). 

Men  Far  da?  ...  Du  er  syg!  ... 

Professoren. 
Syg?    ...    ser   jeg   saadan   ud.     Gid   jeg   var. 
Nei,  Barn!  — r  man  taler  ikke  saa,  naar  man  bare 
er  syg. 

Judith. 

Far! 

Professoren. 

Men  n&iar  man  har  mistet  det,  man  følte  som 
sin  Ære  baade  for  sig  selv  og  Verden,  naar  man 
har  faaet  den  hele  Porcelænsindretning,  som  man 
kaldte  for  Stolthed,  knust  i  Knas  og  Stumper,  saa 
man  selv  staar  saa  afklædt  og  liden!  da  er  det 
kanske  ikke  saa  morsomt  at  være  denne  Mands 
Datter,  —  at  gaa  ved  hans  Side,  naar  hun  ser  ham 
bøie  og  undskylde,  sig  istedetfor  at  kneise  med  Nak- 
ken. Ja  Judith!  —  din  Far  er  kommet  til  det,  at 
han  maa  være  ydmyg,  han  tør  ikke  sl&ia  Øinene 
op  og  se  Folk  lige  i  Ansigtet  længere,  —  ialfald 
ikke,  før  han  har  f&iaet  sagt  dem,  at  han  er  en 
elendig,  jammerlig  Patron,  som  baade  for  sig  selv 
og  andre  har  gaaet  paa  høie  Stylter  ...(tager  jndUh  ved 

Haanden  og  ferer  hende  foran  Witt)    Eller  hvad  mener  Du,  den 

Mand  vil  svare,  naar  jeg  nu  gaar  hen  til  ham  og 
spørger,  om  han  ogsaa  vil  have  Dig,  dersom  Du 
ikke  var  Datter  af  en  høit  opsat  Hædersmand,  som 
han  selv  har  anset  for  noget  stort  baade  i  Verden 
og  som  Forbillede  for  hans  Kunst  ...  ikke  Datter  af 
den  Professor  Stenvig,  men  af  en  tom  Blære  af  en 
Prædikant,  et  rigtig  nederdrægtig,  misundeligt,  lavt 
Menneske  ... 

Judith. 
Far,  ti!  ... 

Professoren. 
...  af  den  Mand,  der  holdt  hans  Skjæbne  og  hans 
Mesterværk  i  sin  Haand,  og  saa  i  sin  Misundelse  gir 
ham  Slaget,  som  knuser  begge  Dele.  Det  var  mig 
det!  Witt,  —  mig!  —  den  ansete,  berømte  Professor 
Stenvig!  Han  taalte  ikke  at  se  et  Mesterværk,  skal 
jeg  sige  Dem,  ...  han  liker  ikke  at  se  Mesterværker! 

Judith. 
Far!  ...  Far,  —  jeg  blir  hos  Dig! 

Jonas  Lie :   Samlede  Værker.   IV.  ^ 

Witt. 
Mesterværker!  —  Siger  De,  det  var  et  Mester- 
værk? —  det  er  mig  nok!  Maleriet  har  jeg  her 
(peger  paa  Panden)  for  mit  Syn,  det  skal  snart  staA  fær- 
digt igjen  ...  Judith!  Judith!  —  hører  Du,  hvad  din 
Far  siger?  ...    Jeg  har  vundet  Slaget  alligevel! 

Professoren. 
Og  jeg  har  tabt  ... 

Judith. 
Du  har  intet  tabt,  Far!  —  det  føler  jeg! 

Witt. 
Professor!   —   det   var   den    stolteste    Dom,    jeg 
kunde  tænke  mig  over  mit  Arbeide,  hvis  De  virkelig 
følte,  at  det  tvang  Dem  til  at  gfive  mig  Deres  Datter! 

Professoren. 
Frist  mig  ikke  til  at  lyve  for  mig  selv  ...  Nei, 
her  faar  man  nok  se  lidt  nøiere  paa  sig.  Jeg  havde 
mulig  givet  Livet  for  Dig,  Judith!  —  jeg  tror,  jeg 
kunde  det  ialfald.  Men  slaaet  itu  Witts  Maleri?  ... 
nei,  det  gjorde  jeg  kun  for  mit  Navns  Skyld,  —  jeg 
holdt  ikke  ud  at  tænke  paa,  at  det  skulde  komme 
i  Skyggen. 

Witt 

(raskt). 

Hvem  taaler  vel  det! 

Professoren 

(rørt). 

Witt!  —  min  Søn  ...  min  Søn  i  Kunsten!  ...  til- 
giv, glem,  at  Du  har  set  mig  saa  —  ussel  ...  og  tag 
min  Judith!  ...  Hvad  jeg  er,  —  De  faar  der  en 
Kunstners  Datter! 

(Gir  ham  Judith.) 

Witt 

(heftig). 

Professor  ...  De  skal  ikke  faa  Skam  af  mig! 

TIENDE  SCENE. 

De  forrige.     Flgenbaum.     Fru  Flgenbaum.     Jom- 
fru Grabow.     Orning.     Nysen.     Ylndem.     Fjeldbo 

(kommer  Ind  fra  Baggrunden). 

Figenbaum. 
Hvad?  ...  Maleriet  knust!  —  Jomfru  Grabow  taler 
i  Gaader,  ganske  forblommet  ... 

Jfr.  Grabow 

(hen  mod  Professoren). 

Jeg  siger  ingenting!  ...  Jeg  tier,  som  min  Pligt 
er;  —  men  ...  saa  er  der  Ting,  som  taler  saa,  at  ... 
én  kunde  gaa  i  Graven  af  Sorg  over  det  ...  Det  er 
Deres  Lommetørklæde.  Professor!  ...  og  ...  Men  jeg 
tier,  som  min  Pligt  er.  Der  gives  saadanne  unatur- 
lige   Fædre    som    ...    (ser  Judith  og  WUt  staacnde  sammen.    For- 

bau!*ei)    Hvad  ...  Judith?  ...  Witt?  ... 

Judith 

(nikker). 

Ja,  Grabow! 

Jfr.  Grabow 

(ivrig  hen  til  dem;  —  straalende). 

Og  det  har  Professoren  virkelig  ... 

Professoren. 
—  Ting,  som  taler.  Jomfru  Grabow?  ...  (siaar  sig 
paa  Brystet)  Dcr  er  uoget  her,  som  taler  idag  høiere 
selv  end  Deres  Taushed.  Vi  indbilder  os,  at  vi  gaar 
med  en  saadan  Rigdom  og  Ophøiethed  her!  (peger  paa 
Hjertet)  —  at  det  er  en  duftende,  deilig  Appelsin,  og 
saa,  naar  man  skulde  obduceres,  er  det  en  indskrum- 
pet, sur,  vissen  Citron!  Vi  er  ikke  misundelige, 
nei,  —  dertil  er  vi  for  store  Kunstnere  ...  for  op- 
høiede  Gentlemen!  og  saa,  mine  Herrer,  naar  det 
kommer  til  Stykket,  er  man  Mand  for  — 

(Witt,  Judith,  Jomfru  Grabow  hastig  imod  ham). 

Judith. 
Men  Far  ...  Far! 

8* 

Witt. 
Nei  ...  nei  ...  dette  er  min  Sag! 

Jfr.  Grabow. 
Men,  Hr.  Professor!  Det  er  jo  ingen  anden  end 
min  Kat,  som  har  gjort  det!  ...  den  troede  vist  at 
se  en  Mtis  under  Sengen  derinde  i  Maleriet,  og  saa 
sprang  den,  som  den  var  gal,  og  væltede  det  paa 
Gulvet  ...  Jeg  har  ikke  turdet  fortælle  det,  før  jeg 
fik  Løfte  om,  at  dens  Liv  skulde  spares!  ...  Se  der 
har  I  Sammenhængen! 

Fjeldbo.     Vinde  m.     Nysen 

Ci  Munden  paa  hverandre). 

Katten? Deres  Kat! 


O  r  n  i  n  g. 
At  ingen  heu*  tænkt  paa  den! 


Professoren 

(konsterneret). 
...   Hm!    ...   hm!    ...   (rjekker  hende  Haanden)   ...     Lad  gaa 

da,  gamle  Grabow!  (til  de  andre)  ...  Jo,  Milla!  ...  Jo, 
mine  Herrer!  —  jeg  har  at  melde  den  Nyhed,  at 
jeg  har  givet  min  Datter  til  Witt  idag  ...  et  Bevis 
paa,  at  jeg  har  fuld  Tillid  til  ham  baade  som 
Menneske  og  Maler! 

(De  ser  alle  forbau:tcdc  ud.) 

Nysen. 
Næ— æ  ... 

Teppet  falder. 


RUTLAND 

(1880.) 


Tankerne  længes,  og  Vingen  fly'r, 
kløvende  Storm  og  Taage, 
vil  mod  Landet  bag  Nordhavs   Sky'r, 
speider  som  skarpsynt  Maage 
langt,  langt  ude  fra  vilde  Hav. 


Sætter  sig  paa  et  stengraat  Skjær, 
som  gjennem  Sjørok  steller, 
kanske  findes  der  Runer  der, 
Kjøl  af  en  gammel  Seiler 
langt,  langt  ude  i  vilde  Hav. 


Kanske  staar  og  en  krøblet  Bjerk 
der  med  en  Fugl,  som  synger, 
synger  en  Sang  saa  høi  og  stærk, 
at  Modet  i  Brystet  gynger 
langt,  langt  ude  paa  vilde  Hav. 


Vist  saa  fandt  jeg  en  krøblet  Bjerk, 
men  ingen  Fugl,   der  synger;  — 
laved'  en  Lur  af  Næverværk, 
blæser,  hvad  Hjertet  tynger, 
langt,   langt  ude  fra  vilde  Hav! 


I. 

EN  GAMMEL  NORDSJØFARER. 

Jeg  løb  mig  af  Stablen  saa  fin  som  en  Dans, 

1  Rig  og  1  Reisnlng  bang  Flagbaand  og  Krans, 

nu  saltgraat  er  Staget  og  slitnet  mit  Vant, 

og  længst  alt  det  knaged  1  Tønmier  og  Span(.  — 

nu  er  Jeg  en  Skude  fast  bundrede  Aar. 

som  gissen  og  morsken  for  Pumperne  gaar  ... 


Det  var  første  Gang,  Rutland,  der  laa  i  ***sund 
og  indladede  Flyttegods  for  Sorenskriver  Nørregaard 
til  Østerrisøer,  præsenterede  sig  ved  Bryggen  i  Egen- 
skab af  Slup« 

Den  gamle  Nordsjøgaleas  —  man  paastod  med 
vanlig  Overdrivelse,  at  den  talte  op  imod  sine  hun- 
drede Aar  —  havde,  før  den  saadan  omriggedes, 
set  mangen  en  Besætning  gaa  og  komme  paa  sit 
Dæk,  havt  Kaptein  efter  Kaptein,  flere,  fra  de  var 
unge,  til  de  blev  gamle  og  graa,  været  Pladsen  for 
mangen  en  Historie  baade  i  Lystighed  og  Alvor  og 
staaet  mangen  en  Tøming  snart  sagt  ved  alle  de 
Banker  og  Rev,  som  findes  i  Nord-  og  Østersjøen^ 
og  til  og  med  gaaet  i  Farvandene  nedefter  Kanalen 
og  Spanskesjøen. 

Det  skulde  ikke  været  saa  let  at  tælle  alle  de 
Gange,  gamle  Rutland  havde  ligget  i  Vintermørket 
ved  Juletide  og  vasket  i  Snetykke  og  Uveir  mellem 
Skotland  og  Norge  med  Is  som  Glas  over  hele  Reis- 
ningen,  Dækket  som  en  Holke  og  en .  døsig  Tran- 
lampe nede  i  den  skumre  Kahyt,  i  Bekneb  for  at 

^aa  »gjort  Land"  —  tilmed  kanske  med  Fare  for 
at  blive  forsat  bortenom  Shetlandsøerne  og  for- 
svinde sporløst  som  et  Halmstraa  ude  i  det  uhyre 
Atlanterhav;  eller  de  Gange,  den  havde  ligget  nede 
i  Bordeaux,  Setuval  eller  Cadix  i  Solsteg,  saa  Beget 
smeltede  i  Nademe,  og  den  græd  Tjære  nedover 
sine  vastrukne  Sider.  Den  havde  gjennemgaaet 
baade  ,,Licentsen"  og  Kaperfarten  og  kunde  nok 
opvist  de  indtjærede  Huller  af  en  Kugle  eller  to 
inde  mellem  Ribberne,  om  nogen  havde  spenderet 
at  bryde  op  Planken. 

I  dens  Kahytskab  havde  ligget  sammenrullet 
alle  vore  Flag  fra  gamle  Dannebroge  og  det  med 
Løven  i,  som  vi  fik  i  1814,  til  det,  den  nu  bar  under 
Gaffelen,  og  Svenskedugen,  naar  den  skulde  nedenom 
Finisterre.  I  Mands  Minde  havde  den  været  sat  op 
paa  Beddingen  og  kilet  af  den  igjen,  for  at  drives 
og  efterses  i  Bunden  og  barberes  for  Skjæl.  Den 
var  gissen  og  sugede  Vand;  men  den  havde  tillige, 
hed  det,  den  mærkelige  Egenskab  at  stoppe  sig  selv, 
saa  Vandet  aldrig  kunde  komme  til  at  staa  over  en 
vis  Høide  i  Pumpefoden.  Om  det  var  Skibets  Nisse, 
som  her  var  ude,  skal  lades  usagt,  —  saadanne 
gamle  Skuder  er  mærkelig  seige  til  at  hænge  ved 
Livet! 

Det  var  paa  Hjemturen  forrige  Høst  fra  St.  Ybes 
med  et  Saltladning,  at  Fartøiet  under  en  overhændig 
Storm  var  sprunget  læk  ude  i  Nords j  øen  og  derpaa 
forladt  af  Kaptein  og  endel  af  Besætningen,  der 
indkom  til  Peterhead.  Resten  —  Styrmand  Kri- 
stensen og  tre  af  Rutlands  gamle  Stok  —  havde 
dristet  paa  og  sat  Kursen  over  til  Norge,  hvor  de 
grundstødte  i  Harøstrømmen  oppe  ved  Søndmøre  og 
gjorde  totalt  Havari. 

Der  fremkom  dengang  intet  mistænkeligt  mod 
Fartøiet.  Som  det  laa  der  ude  paa  Skjæret  med 
kun  den  forreste  Undermast,  nogle  gamle  Seil  med 
Redskab  og  Hullet  i  Bunden,  —  Saltladningen  var 

smeltet  —  eragtede  Søretten,  at  Galeasen  Rutland 
skulde  sælges  ved  Auktion  som  Vrag,  og  blev  der- 
under Styrmand  Kristensen  højstbydende  for  tredive 
Speciedaler  Papirværdi  og  Omkostningerne.  Det 
viste  sig  da,  at  han  af  oplagt  Hyre  kunde  disponere 
opimod   hundrede   Speciedaler  i   Bankaktier. 

Fartøiet  indbugseredes  til  Harø  for  at  repareres 
i  Bunden  og  derefter  omrigges  til  et  Slupfartøi. 
Kristensens  Folk  hjalp  ham  som  faste  Arbeidere, 
og  da  Pengemidlerne  udover  Vinteren  slap  op,  søgte 
han  sig  om  efter  et  Laan  paa  Fartøiet. 

Det  var  ved  de  Tider,  at  der  fra  Rutlands  Rhe- 
deri  indløb  Forlangende  om  Øvrighe'dsbevis  for,   at  ^ 
Rutland  var  totalt  "havareret,   for  med   det  ihænde 
at  forlange  sig  Assurancesummen  udbetalt  i  Amster- 
dam. 

„Galeasen  var  altsaa  assureret!"  —  Efterretnin- 
gen fo'r  som  en  Løbeild;  thi  det  var  i  de  Dage  ingen 
sædvanlig  Ting,  at  et  mindre  Fartøi  var  assureret. 
Alslags  Historier  om,  hvorledes  man  ^[jorde  Ende 
paa  gamle  Fartøier,  rørtes  op  for  Fantasien,  hvor- 
ledes de  dømtes  til  at  dø  paa  Doggerbank  eller  til 
at  sættes  paa  en  af  „Sandene"  nede  ved  England 
eller  Holland,  efter  først  ved  allehaande  Kneb  at 
være  besørget  assureret.  Mistanken  steg  til  Over- 
bevisning, og  det  var  saa  at  sige  under  Trykket  af 
Folkemeningen,  at  Øvrigheden  foranstaltede  en 
Undersøgelse. 

Under  Forhøret  viste  Styrmand  Kristensen  sig 
meget  fordægtig.  Hans  uigjennemtrængeli£[e  Mine 
og  alle  de  omgaaende,  forsigtige  Bevægelser,  lige- 
fra  den,  hvormed  han  lagde  Huen  fra  sig  henne 
paa  Bænken  og  skilte  sig  ved  Skraaen,  til  de  halvt 
bekymrede  halvt  flendtlige  Øiekast,  han  gav  Blæk- 
huset, hvergancf  Pennen  dyppedes,  maatte  indtage 
imod  ham.  Den  sorthaarede,  endel  koparrede,  bred- 
faldne Sjømand  paa  to  tre  og  tredive  Aar  stod  og 
vuggede  i  sin  pjekkertklædte  Overkrop  med  Uldskjær- 

fet  oppe  i  Halsen  frem  og  tilbage,  som  det  syntes, 
høist  utilbøielig  til  overhovedet  at  give  nogetsom- 
helst  direkte  Svar  og  kun  betænkt  paa  at  omgaa 
det  Det  tilslørede  Udtryk  sagde  tydeligt  nok,  at 
den  skulde  lodde  adskilligt  dybt,  som  tog  Grund  i 
ham. 

Da  han  spurgtes,  om  det  ikke  var  ham  bekjendt, 
at  Rutland  var  assureret, '  plirede  han  hemmelig- 
hedsfuldt med  Øinene,  smilede  med  en  vis  Lunhed, 
forhørte  sig  derpaa  meget  forbeholdent  om  Loven 
og  erklærede  tilslut  kremtende,  at  han  ikke  vilde 
svare  hverken  Ja  eller  nej  til  Rhederiets  Skade;  — 
den  Sag  fik  komme  paa  Kaptein  Pedersen,  som 
havde  ført  Rutland. 

Om  han  da  havde  landsat  Fartøiet? 

„Det  vistes  nok  paa  Skuden  det,  at  den  havde 
været  paa  Skjær!"  Og  da  Kokken  saa  skulde  frem, 
nikkede  og  blinkede  han  til  ham  og  bad  ham  „bare 
holde  sig  i  hans  Kjølvand.*' 

Siden  Sorenskriveren  saadan  ,, purrede"  og  „over- 
halede" ham,  var  Anders  Kok  villig  til  med  sin 
Saligheds  Ed  at  bevidne,  at  det  skulde  være  en  gløg 
Udkikker,  som  gik  luv  om  Styrmand  Kristensen,  og 
at  der,  hvor  han  bakkede,  kunde  enhver  anden  være 
bekjendt  at  gjøre  det.  Kristensen  var  ikke  af  de, 
som  kovendte!  —  og  hermed  var  han  „pumpet  læns", 
erklærede  han. 

Denne  For,sikkring  førte  imidlertid  kun  til  en  saa 
meget  heftigere  Eksamination,  under  hvis  skruende 
Pres  Kokkens  Ansigt  perlede  og  svedede  fra  Tin- 
dingen nedover  Kinderne  som  et  varmt  Merskums 
Pibehoved,  indtil  han  tilslut  hovedrystende  resolut 
erklærede,  at  han  ,,ikke  længere  saa  Land". 

„Med  andre  Ord  Du  forstaar  mig  ikke?  ...  for- 
staar  ikke  et  Ord?  ...  ikke  norsk?"  —  tordnede  det 
fra  den  til   det  yderste  bragte   Inkvisitor. 

,,Vaste  ...  vaste  ...  bare  vinde  Kabelen  forsigtig, 
saa   greier   det   sig  nokl    ...    nytter   aldrig   at  fare 

haardt  med  Floken  ...  Rykker  en  i  den,  greier  den 
sig  aldrig,  saa  meget  skjønner  ogsaa  en  simpel 
Mand." 

Hvad  der  da  havde  bevæget  dem  til  at  blive  om- 
bord, under  de  angivne  farlige  Omstændigheder?  ... 
om  det  var  aftalt  Spil? 

„Ser  De,  Hr.  Dommer!"  —  det  var  den  rødhaa- 
rede  Nils  Kobbervig,  som  havde  at  svare,  hans 
lange  småle  Figur  og  store,  krumme  Næse  havde 
skaffet  ham  Øgenavnet  ,,Baadshagen"  —  „nu  har 
jeg  faret  med  Kristensen  paa  Rutland  i  ni  Aar,  og 
de  seks  var  han  Styrmand,  og  det  vil  jeg  gjøre 
min  Ed  paa,  at,  dersom  Pedersen  ikke  havde  havt 
den  Mand  at  lide  paa  ovendæks,  saa"  ... 

,, Styrmanden  stod  altsaa  i  et  stadigt  Fortrolig- 
hedsforhold til  sin  Kaptein?  han  kunde  betro  ham 
at  udføre  alt,  —  alt?"  ' 

„Javist!  —  det  var  nok  som  den  ene  Arm  det, 
og  mere  end  det"  ... 

„Slakke  ...  slakke,  Nils!"  —  lød  det  sagte  ad- 
varende fra  Kristensen  henne  paa  Bænken. 

„Skal  være,   Styrmand!" 

Under  den  følgende  Eksamination  hørtes  enkelte 
sagte  advarende  eller  opmuntrende  Kommandoer  fra 
Styrmanden  som:  —  „Du  faar  tage  Brækket  over 
Dig,  Nils!"  ...  „holde  pal!"  —  eller  et  kort  dybt:  — 
,,Stedi!  ...  bare  støt  saa!"  —  hvorpaa  der  igjen  ind 
i  Rettens  Høitidelighed  faldt  Svar  som  ...  „Vel,  Styr- 
mand! ...  skal  klemme  hende  saa  hart,  jeg  kan"  ... 

Imod  Enden  af  det  lange  Forhør  kunde  Nils 
Kobbervig  dog  ikke  bare  sig  for,  idet  han  tørrede 
sig  over  Ansigtet  med  sin  mørke  Lommeklud,  med 
et  Suk  at  bemærke,  at  han  „var  bange  for,  at  de 
var  raget  ud  paa  dygtig  grundt  og  grumset  Far- 
vand". 

„Der  tror  jeg.  Du  sagde  et  sandt  Ord,  min  Ven!" 
—  sagde  Sorenskriveren,  der  stod  og  grublede  paa, 
hvorvidt  han  alt  nu  burde  lægge  Arrest  paa  Kri- 

stensens  Person  eller  først  afvente  et  følgende  For- 
hør, hvortil  ogsaa  kunde  fremkomme  Oplysninger 
fra  Kapteinen  paa  Rutlajid  og  det  Mandskab,  der 
var  indkommet  til  Peterhead. 

Der  afholdtes  i  Vinterens  Løb  ialt  fem  Forhør, 
og"  Resultatet  var,  at  Sorenskriveren  mere  og  mere 
kom  underveir  med,  at  Styrmand  Kristensen  var  en 
i  sin  Grund  sjelden  solid  Mand.  Han  led  kun  under 
en  Mistænkelighed  til  Medmennesker  udenfor  hans 
egen  Klasse,  der  gjorde  hans  Adfærd  lige  over  for 
dem  saa  kunstig,  og  hans  Svar,  selv  paa  de  simp- 
leste Spørgsmaal,  saa  vredne  og  fulde  af  Forudsæt- 
ninger om  at  blive  taget  ved  Næsen,  at  han  ube- 
tinget  maatte    blive    fordægtig. 

Paa  Grund  af  d«n  almindelige  Mistro  havde 
Kristensen  ondt  for  at  opdrive  Penge  til  Reparatio- 
nen af  sit  Fartøi,  og  det  var  nu  Sorenskriver  Nørre- 
gaard, som  traadte  imellem  og  garantered«  hos  et 
Handelshus  for  den  nødvendige  Forstrækning. 


n. 

HVORLEDES  JOMFRU  EEN  LÆRTE  BAADE  AT  LUFFE  OG 

AGTE  FOR  GIR. 

,,Men,  minkjære  Mand!  han  har  jo  intet  Kom- 
pas?" 

,,Jeg  styrer  efter  ,,Sjustjernen"." 

,,Hm  ...  hm!  ...  det  vil  sige,  han  har  ikke  havt 
Raad.  Og  saa  vil  han  alligevel  ikke,  der  skal  assu- 
reres?" 

,,Nej,  jeg  vil  nu  ikke  det  ...  for  min  Part  da. 
For  sin  kan  jo  Skriveren  gjøre,   som  han  vil." 

,,Hm  ...  Hm  ...  Det  er  et  kostbart  Bohave,  min 
kjære  Kristensen!  saa  at  sige  det  meste  af,  hvad  jeg 

eier.  Eii  saadan  Flytning  har  sine  Risikoer.  Jeg 
skal  være  glad,  om  Kabinetsuhret  kommer  uskadt 
frem.  Jomfru  Een  har  jo  ogsaa  sin  lille  Eiendom 
med,   som  jeg  naturligvis  ansvarer." 

„Jomfru  Een?  —  skal  hun  ogsaa  assureres?" 

,,Det  er  Husholdersken,  som  følger  med  Flytte- 
godset, —  nogen  maa  jo  passe,  at  det  kommer  vel 
i  Hus  i  Østerrisøer." 

„Ja  det  maa  Sorenskriveren  om." 

,,Nei  det  maa  han  om,  min  gode  Kristensen! 
De  staar  Dem  selv  i  Lyset!  De  er  saa  vreden.  De 
ser  aldeles  ud,  som  De  ikke  vilde  tage  hende  med; 
men  efter  mit  Kjendskab  til  Dem  er  jeg  alligevel 
vis  paa,  at  De  aldeles  intet  har  imod  det.  Ikke 
sandt,  De  er  villig  til  at  ^ive  hende  Deres  Kahyt, 
og  ikke  slippe  flere  Passagerer  derned  underveis?" 

,,Jo  da,  —  nok  det,  ...  om  ...  det  vil  sige,  for- 
saavidt  som  ..." 

,,TschI  ...  Tsch!  —  der  vrider  han  sig  igjen  som 
en  Korketrækker.     Ja  eller  nei?" 

„H...m!" 

,,Er  det  ikke  det,  jeg  siger?  han  er  den  besyn- 
derligste Person,  jeg  har  truffet  paa.  Det  er  min 
Hemmelighed  det,  at  jeg  forstaar.  De  er  en  ærlig 
Mand,  min  Ven!  Jeg  indestaar  Dem  ogsaa  for,  at 
der  er  ingen  anden  end  Sorenskriver  Nørregaard, 
som  kunde  set  det.  Med  Deres  vredne,  forbeholdne, 
slu  Mine  saa  De  aldeles  ud,  som  De  kunde  have 
bor-et  Fartøiet,  trods  alle  Beviser  for  det  modsatte. 
Jeg  var  da  ogsaa  lige  ivei  med  at  dømme  Dem  til 
Tugthuset  for  at  have  sat  Galeasen  paa  Land  med 
Forsæt.  Naar  De  ser  en  Korketrækker,  saa  tænk 
bestandig  paa,  at  saadan  skal  De  ikke  være.  Hæng 
den  over  Deres  Køie  til  en  Advarsel!  —  Forstaar  De 
mig  ikke?" 

,,Jo — o  ...  men  ...  Jeg  vilde  blot  sige  Soren- 
skriveren, at"  —  Kristensen  spyttede  pludselig  be- 
stemt et  langt  Tobakssprøit  henover  Dækket;  derpaa 

dreiede  han  Skindhuen  et  Par  halve  Gange  rundt 
paa  sit  store  krøltede  Hoved  ...  ,,at  det  om  Assu- 
rancen ..." 

—  „vil  De  ikke?  ...  Og  hvorfor  ikke?  Tænk  nu 
engang  over,  min  gode  Mand!  Vær  nu  for  en  Gangs 
Skyld  klar,  —  blot  en  eneste  Gang  ...  og  gjør  ikke 
som  Blæksprutten,  der  grumser  Vandet  om  sig.  Jeg 
er  høist  interesseret  i  at  opdage  Deres  Tankegang, 
min  Mand!  Thi  at  jeg  kunde  redde  Dem  ud  si 
Deres  eget  fortvivlede  Virvar  af  Forbeholdenheder, 
—  jeg  hentede  Dem  saa  at  sige  ud  af  Tugthusets 
aabne  Gab,  ser  De,  det  glemmer  jeg  aldrig  mig 
selv.    Nu?  —  Og  hvorfor  vil  De  saa  ikke  assurere?" 

Kristensen  rettede  sig  med  ét  og  sagde  med  et 
vist  bekymret  Alvor:  —  „Sæt,  at  det  gik  galt!" 

,,Sæt,  at  det  gik  galt?  —  Hvad  i  al  Verden!  ... 
det  er  jo  netop  derfor,  man  assurerer.  Mand!"  — 
Sorenskriveren  hævede  Stemmen.  —  ,,Forstaar  De 
endnu  ikke,  at  det  netop  er  for  det  Tilfælde,  at 
Skuden  synker,   at  De  assurerer." 

,,Ja,  saa  faar  Skriveren  tage  sin  Indgaaelse  for 
de  niti  Daler  igjen,  og  saa  skal  De  have  Tak  for 
den  gode  Mening." 

Sorenskriveren  satte  Stokken  utaalmodig  i  Dæk« 
ket  og  trak  Aanden,  som  om  hans  velbyggede,  noget 
trindfaldne  Korpus  beredte  sig  til  en  ny  Anstren- 
gelse. Skyggen  paa  den  guldsnorede  Uniformshue 
faldt  kjækt  over  den  skarpe  Ørnenæse,  og  de  liv- 
lige mørke  Øine  havde  under  Samtalen  hele  Tiden 
gjemt  et  vist  Lune. 

„Hu — ^huh!  saa  skal  jeg  da  begynde  igjen.  Hvad 
tror  De  er  tyngst,  Kristensen,  enten  at  bære  alt 
Flyttegodset  ind  i  Sluppen  eller  at  faa  Dem  til  at 
begribe  det.  De  ikke  vil?  Husker  De,  hvordan  jeg 
holdt  paa  med  Dem  med  Edens  Forklaring  under 
Forhøret,  før  jeg  fik  tvunget  Dem  til  at  svare  mig 
et  endeligt  ja  paa,  at  jeg  havde  læst  den  forstaaelig 
op  for  Dem?  —  endda  hele  Thingstuen  stod  og  hørte 

paa.  Altsaa,  Mand!  —  Følgen  af,  at  De  assurerer, 
er,  at  De  faar  Sluppens  Værdi  godtgjort,  ifald  den 
gaar  tilbunds." 

Kristensen  rystede  blot  paa  Hovedet:  „Det  var 
det  værste,  jeg  kunde  linde  paa!  Galt  var  det,  om 
Skuden  begrov  sig  i  Blaamyren,  det  er  sandt;  men, 
...  havde  jeg  ovenikjøbet  assureret,  kunde  jeg 
komm«  under  Forhør  igjen  som  for  Galeasen  ... 
og  ..." 

—  ,,og  det  er  ikke  sagt,  at  det  igjen  blev  her 
under  mit  Sorenskriveri,  mener  De!"  udbrød  Soren- 
skriveren lystigt,  da  han  andelig  fattede  Meningen 
...  „Nei  ...  ne...i"  gjentog  han  —  ,,det  kan  sande- 
lig gjerne  være,  at  Deres  Følelse  her  leder  Dem  rig- 
tig, min  Ven!  Der  kan  man  se,  hvor  lidt  man, 
naar  det  kommer  til  Stykket,  kan  raade  andre.  I 
Deres  Sted  er  dette  høist  rimelig  aldeles  forstandigt 
ræsonneret.  De  vild«  vride  og  forbeholde  Derii  og 
undlade  at  svare  og  blinke  saa  grundfuldt  til  Dom- 
meren, at  han  blev  aldeles  moralsk  overbevist  om, 
at  De  havde  boret  Skuden,  og  saa  lader  der  sig  jo 
altid  fiske  Indicier  op.  Naa  naa!  —  lad  De  være 
at  assurere!  Det,  jeg  har  kautioneret  for  Dem,  likvi- 
deres jo  nu  for  henved  Halvten  i  Fragt,  og  Resten 
faar  De  greie,  som  De  kan.  Mit  Flyttegods  blir 
assureret  med  Posten  idag.  Og  Jomfru  Een  sen- 
der jeg  altsaa  iovermorg-en  tidlig  hjemmefra  med 
min  Sekstring.  De  har  hende  her  engang  udover 
Dagen.  De  skal  ikke  bryde  Dem  om,  at  hun  mulig 
i  Førstningen  -er  lidt  vanskelig  og  lunet.  Hun  havde 
haabet  at  faa  reise  i  Vogn  med  min  Hustru  og  mig 
Landeveien  fra  Veblungsnæsset  til  Østlandet,  og  hun 
har  en  Svaghed  for  at  sidde  i  Vogn!  Men,  ser  De, 
naar  hun  kommer  paa  Stathavet,  blir  hun  nok  rime- 
lig, kan  hænde  beroliger  hun  sig  allerede  ude  i 
Bredsundgabet!"  Sorenskriveren  klappede  ham  let 
paa  Skulderen  og  gik  derpaa  hen  til  Rælingen  for 
at  stige   ned  i   sin  Baad,    hvor   Skydsfolkene   med 

Jonas  Lie:  Samlede  Værker.  IV.  ^ 

deres  Rad  af  røde  Topluer  sad  henefter  Tofterne  og 
ventede  ved  Aarerne. 

Sorenskriverens  store  Ottringsbaad  havde  i  sit 
rummelige  Fang  ført  den  sidste  Del  af  Flyttegodset. 
Idet  de  nu  satte  af,  raabte  han  pludselig  med  løftet 
Finger,  som  om  der  ved  Synet  af  Kristensen,  der 
stod  med  Huen  i  Haanden,  var  faldt  ham  noget  ind: 

„Vogt  Dem  for  Jomfru  Een,  —  hun  kan  være 
farlig!" 

Hvad  der  paafaldt  Sorenskriveren  for  første  Gang 
i  de  fem  seks  Maaneder,  han  nu  havde  havt  med 
Kristensen  at  gjøre,  var,  at  den  grovslagne,  barkede 
Mand  med  det  krøllede  sorte  Haar,  som  stod  der- 
oppe ved  Rælingen  og  uden  Resultat  arbeidede  paa 
at  udtrykke  sin  Taknemmelighed,  var  en  smuk  Per- 
son. Han  begyndte  rigtignok  tilslut  igjen  at  plire 
og  se  purkeful  ud;  men  det  hindrede  dog  ikke  Soren- 
skriveren i  nok  engang  at  vende  Hovedet  om  efter 
ham  og  mumle:  —  „Vakker  Fyr  igrunden!" 

Sluppen  laa  forhalet  til  en  af  de  yderste  Bryg- 
ger. Maager  og  Terner  kredsede  derinde  paa  den 
blanke,  blikstille  Havn  mellem  Fartøieme  og  slog 
af  og  til  ned  i  Brisling-  eller  Smaasildestimerne,  der 
krusede  Havspeilet.  Af  Ottringen  saas  nu  kun  de 
to  skraa  Master  bagom  et  af  Sk j ærene;  de  vippede 
og  duvede,  saa  man  kunde  forstaa,  at  der  gik  ad- 
skillig Sjø  udenfor.  Folkene  holdt  paa  at  sætte 
Seil  til. 

,,Hm!"  —  Kristensen  sendte  en  forsvarlig  To- 
bakssprøit  henefter  Dækket,  der  viste  en  Hoben  ind- 
satte nye  Plankestykker  og  ellers  saa  ud,  som  der 
kunde  været  kogt  Beg  paa  det.  ,,De  regner  nok  paa 
at  faa  Stræk  paa  Seilet  hjemover.  Vestenkulingeu 
staar  derude  i  Sjøen  og  brygger." 

Han  stod  endnu  en  Stund  og  saa  ud,  indtil 
Ottringen  var  borte.  Da  gik  der  et  mismodigt  Træk 
over  hans  Ansigt.  Han  tog  en  Korketrækker  op  af 
Lommen;  den  var  af  Jern  og  dygtig  rusten,  af  dem 

til  at  knække  ud.  Medens  han  langsomt  dreiede  den 
rundt  sin  Pegefinger,  stirrede  han  ned  paa  den  med 
en  vis  Fortørnelse.  En  stor,  blakrød,  ragget  Skibs- 
hund kom  ud  fra  et  Hundehus.  Den  strakte  sig  og 
vilde  slikke  hans  Haand,  men  afvistes  med  et  kort, 
unaadigt:  —  ,,Ind  med  sig,  Gripan!"  —  og  en  Ge- 
bærde, der  lod  den  trække  sig  slukøret  tilbage  igjen. 
Kommen  til  den  lille  Lugar  forud,  hølede  han  sig 
udover  Trappen: 

,, Anders!" 

Anders  Kok  var  bleven  Bedstemand  ombord  paa 
Sluppen,  der  ialt  med  Skipperen  kun  havde  fire 
Mands  Besætning  eller  rettere  tre  og  en  halv,  da 
den  ene  kun  var  en  halvvoksen. 

,, Anders,  —  en  Jomfru!  og  det  en,  som  skal  gaa 
med  helt  ned  til  Østerrisøer.     Hvad  siger  Du?" 

Den  tiltalte  viste  sig  i  Trappen  med  en  blom- 
met Spølkum  balancerende  i  den  ene  Haand.  Det 
kullede  Ansigt  saa  polisk  ud: 

—  ,,Det  Gods  er  vanskeligt  at  stuve,  Skipper!" 


Der  var  i  Virkeligheden  adskillige  Knuder  at 
løse  baade  for  Skipper  og  Mandskab,  flere  Tilfælder, 
hvori  de  maatte  lægge  sine  Hoveder  i  Blød  sammen, 
da  det  var  første  Gang,  baade  de  og  Rutland  fo'r  i 
den    Slags    Fragtfart   langs   Kysten. 

Jomfru  Eens  forventede  Ankomst  forøgede  ikke 
lidt  Vanskelighederne,  og  der  var  gjort  adskillige 
Overveielser  baade  om  hendes  Køieplads  og  andet 
inden  den  Tirsdag,  hun  steg  over  Landgangsbordet 
fra  Bryggen  og  ind  paa  Rutland. 

Det  var  den  syv  og  tyvende  April  1829.  Vi  an- 
mærker dette  ikke  blot  saadan  i  Almindelighed,  men 
fordi  Kristensen  senere  anmærkede  det  baade  i  den 

Almanak,    hvori    han   noterede    for  .det   Aar,    og   i 

Skibsjournalen,  der  endnu  en  Tid,  efter  hans  gamle 
Sømandsskik,  blev  ført  ombord  i  Rutland,  samt  ende- 
lig indeni   Sølvkassen  paa  sit  Lommeuhr. 

Hun  kom,  som  sagt,  stigende  med  en  svær  Hat 
af  den  Tids  med  Blomster  indeni  rundt  om  Ansig- 
tet. I  den  ene  Haand  holdt  hun  et  foldet,  hvidt 
Lommetørklæde  samt  en  Paraply  og  i  den  anden 
en  grøn  Tine  med  Huller  i  Laaget. 

Det  slog  Kristensen,  at  hun  havde  en  stolt  Gang 
og  en  velbygget  Figur  baade  om  Skuldre  og  Liv; 
m^n  venligt  var  det  sorthaarede,  staute,  lidt  krum* 
næsede  Ansigt  ikke,  idet  kun  kom  der  paa  Land- 
gangsbrættet  næsten  som  en  Ørn  med  hængende 
Vinger  lige  imod  ham.  Hun  kneisede  med  Nakken 
og  havde  en  høi  Kulør  i  Kinderne.  Han  syntes,  det 
var,  som  der  styrede  en  hel  Fuldrigger  ned  paa 
ham  for  alt,  hvad  trække  kunde.  Bag  hende  fulgte 
to  Skydsfolk  med  hver  sin  Kuffert  og  andre  løse 
Sager. 

Hun  stansede  ved  Enden  af  Brættet  og  saa  med 
dybt  Mishag  udover  Dækket,  som  jo  ogsaa  kunde 
være  bedre  skrubbet: 

,,Er  det  her,  —  Naa  det  maa  jeg  sige!!  ..." 

Som  hun  følte,  at  hun  kompromitterede  sin  Vær- 
dighed ved  yderligere  Udbrud  i  Ord,  holdt  hun  inde 
og  saa  sig  igjen  om.  Det  var  en  Taushed,  som 
udsagde  mere  om  Dækket  og  hele  Sluppen  end  de 
mest  talende  Udtryk  ... 

,,Hvor  er  Kapteinen?'* 

,,Stig  kun  paa.  Jomfru!"  —  Kristensen  rakte 
begge  Armene  op  for  at  hjelpe  hende  ned  fra  Land- 
gangsbrættet,  der  laa  oppe  paa  Rælingen.  „Lad 
falde,  Jomfru!"  lød  det  videre  opmuntrende,  da  hun 
syntes  at  nøle. 

,,Ikke  saameget  som  en  Trappe"  —  var  Svaret, 
idet  hun  med  et  fast  Spring  hoppede  ned  paa  Dæk- 
ket saaledes,  at  hun  bestemt  undgik  den  velmente 
Understøttelse. 

Det  begyndte  at  knurre  forude  og  lave  sig  til  en 
Gjøen. 

,,En  Hund?  —  Maa  jeg  spørge,  om  den  hører  til 
Skibet?" 

Gripan  gjøede  pludselig  vildt,  og  inde  fra  den 
hullede,  grønne  Tine  hørtes  samtidig  en  heftig  Fræ- 
se n. 

„Jeg  vil  tillade  mig  at  underrette  om,  at  jeg  har 
min  Kat  med,  og  jeg  er  saa  fri  at  gaa  ud  fra,  at  De 
er  forpligtet  til  at  sørge  for  den  lige  saa  godt  som 
for  Sorenskriverens  øvrige  Sager.  Jeg  kan  ikke 
rikke  mig  af  Pletten,  før  Hunden  enten  sættes  paa 
Land  eller  spigres  forsvarlig  ind  i  Hundehuset.  Den 
ser  ud  som  et  rigtig  grusomt  Bæstl" 

,, Jomfru,  Skibshunden  er  lænket  og  faar  da  vel 
saa  blive  paa  Turen;  den  kan  ikke  komme  to  Alen 
fra  Hundehuset." 

Hun  vendte  sig  nu  til  Skydsfolkene  og  sagde  i 
en  høist  overlegen  Tone: 

„Sæt  Kufferten  der,  til  jeg  har  faaet  set  mig  om 
i  Kahytten;  jeg  vil  nok  vide  først,  om  der  er  nogen- 
lunde anstændigt  for  en  Dame,  som  saadan  skal 
betroes  til  de  vilde  Bølger." 

Hun  havde  sat  Tinen  og  Paraplyen  fra  sig  paa 
Kufferten,  slog  med  den  frie  Haand  kraftig  glat- 
tende ned  efter  Kjoleskjørtet  og  skred  saa  kneisende 
ivei  henimod  Kahytsruffet,  hvortil  Kristensen  viste 
Veien.  Hun  forsvandt  ned  igjennem  Trappen,  og 
Kristensen  stod  endnu  oppe  ved  Ruffet  uvis,  om 
han  skulde  følge  hende,  da  hun  igjen  hastig  kom 
op.  Hatten  var  stødt  bagover  paa  Hovedet,  for- 
modentlig ved  en  Berørelse  i  Farten  med  Kahyts- 
ruffet,  hvorved  der  fremkom  en  vakker  mørkebrun 
Haarfylde. 

„Jeg  maa  gjentage,  at  som  Dame  af  den  op- 
dragne Stand  kan  jeg  ikke  forsvare  at  have  mine 
Sengeklæder  nede   i  et   saadant  Hul.     Det   er   saa 

mørkt  som  i  en  Bagerovn;  man  ser  ikke,  hvad  man 
gaar  imod." 

,,Rent  er  der,  saadan  som  det  bruges  tilskibs, 
det  kan  Jomfruen  forlade  sig  paa.  Der  har  levet 
^ode  Folk  før  der  i  Kahytten!  Det  er  bare  noget 
mørkt,  og  naar  De  bare  har  faaet  vænne  Dem  til 
det,  skal  De  se  ...    Anton  1  Anton!*'  —  raabte  han. 

£n  opløben,  blond  Gut  viste  sig  sky  og  nølende. 

„Tag  Tou^ullen  bort  fra  Skylightet!  ...  Det  er 
intet  Under,  Jomfruen  fandt,  det  var  mørkt;  det 
dækker  for  halve  Glasset.  Det  er  Skibsgutten,  Jom- 
fru! som  De  har  at  kommandere  over  baade  til  Spul- 
ning  og  andet.'' 

Jomfru  Een  syntes  imidlertid  at  være  faldt  i 
Tanker  over  Skylightet,  der  var  ganske  lidet  med 
tætte  Messingtraller: 

—  ,,Saa  det  er  et  Vindu  ned  til  Kahytten  det? 
...  lige  i  Taget,  hvor  alle  disse  Mandfolk  gaar!  Det 
kan  jeg  aldeles  ikke  tillade.  Jeg  overlader  det  til 
Deres  Takt,  Hr.  Kaptein!  om  De  ikke  gjør  rettest 
mod  en  ensom  kvindelig  Passager  ved  at  faa  et 
Rullegardin  for  endnu  iaften." 

„Glasset  er  ikke  til  at  se  igjennem.  Lægger  vi 
Pressenning  over,  blir  der  kulmørkt.  Ja  prøv  bare, 
Jomfru!     De   ser   ingenting   ..." 

Jomfru  Een  stirrede.  Hun  trak  høit  paa  Næsen: 
,, Ombord  i  et  saadant  Søskib  har  man  selvfølgelig 
intet  Begreb  om  en  Dames  Vaner." 

Kristensens  Forsikkring  lod  dog  til  at  have  gjort 
sit  Indtryk;  thi  hun  gik  over  til  at  faa  bragt  sine 
Sager  ned  i  Kahytten.  Idet  den  første  af  Kufferterne 
skulde  ned  igjennem  Ruffet,  stansede  hun  den  pludse- 
lig igjen  ved  bestemt  at  lægge  Haanden  paa  den: 

,,Som  en  Kvindesperson,  der  aldrig,  før  jeg  kom 
hid  til  dette  Romsdalen,  har  havt  andet  end  det 
faste  Land  under  mine  Fødder,  maa  jeg  betinge  mig 
at  underrettes  øieblikkelig,  der  er  nogen  Fare.     Det 

vil  berolige  mine  Følelser.  Jeg  er  ikke  af  dem,  som 
ønsker  at  gaa  med  lukkede  Øine  i  Døden." 

„Aa  Jomfruen  kan  være  rolig,  vi  gaar  inden- 
skjærs,  hvor  vi  bare  kan." 

„Det  vil  sige"  —  udbrød  Anders  Kok,  som  stod  i 
Nærheden,  da  Kristensen  slentrede  bort  med  en  sagte 
Zislen  mellem  Tænderne  —  ,,vi  slipper  Leden  inat 
for  at  være  klar  af  Land  og  kommer  først  ind  ved 
Stathavet.  Saalænge  kan  hun  være  rolig,  selv  om 
hun  slingrer  lidt.  Bare  holde  sig  fast  i  Kølen,  Jom- 
fru! —  der  er  fri  Sjø  under  Kjølen." 

„Hører  han  med  til  Skibets  Besætning,  min 
gode  Mand?" 

,,Kok,  Jomfru!  ...  det  vil  sige,  Bedstemand"  — 
rettede  han  sig  hastig. 

Jomfru  Een  maalte  den  temmelig  lurvede  Skik- 
kelse i  Færøtrøien  op  og  ned  med  Øinene: 

,,Jeg  er  saa  heldig  at  have  Niste  med  for  hele 
Reisen  og  skal  nok  udbede  mig  for  min  Person  at 
faa  lave  mit  selv." 

,,Naar  hun  saa  ogsaa  kunde  lave  Madlysten," 
brummede  Anders,  som  slagen  trak  sig  tilbage  for 
hendes  høie  Mine. 

Ankerkjettingen  begyndte  at  larme  og  klirre  i 
Forenden  paa  en  Brig,  som  laa  lige  ved  dem  med 
Bougen  næsten  op  til  Rutlands  Hæk.  Den  skulde 
lette,  og  Folkene,  der  hev  ved  Bratspillet,  satte 
efter  et  Par  „Aa— i — haa!"  under  en  skingrende  For- 
sanger op  med: 


„Jeg  var  1  Valparalso  nys, 
Hel!  —  Munken  gaar  1  Enge. 
Der  hagler  det  ned  med  spanske  Kys 
Og  koster  Ingen  Penge  ..." 

Jomfru  Een  forsvandt  med  ét  ned  igjennem  Ruf- 
fet; hun  saa  høist  indigneret  ud. 

De  Forbehold,  Indsigelser  og  Betingelser,  som 
Jomfru  Een  stillede  den  Eftermiddag,  inden  hun  fik 

indkvarteret  sig,  var  ikke  faa.  Skibsgutten  svedede 
og  fo'r  op  og  ned,  indtil  alt  var  omkumplet  og  om- 
ordnet saavidt  mulig  efter  hendes  Hoved. 

—  Jomfru  Een  sov. 

Det  vuggede  og  vuggede,  og  hun  havde  været 
træt.  Det  var  en  fremmed,  men  ikke  ubehagelig 
Fornemmelse,  og  hun  begyndte  at  drømme,  at  de 
kjørte  skrækkelig  uforsvarligt,  saa  at  hun  blev  nødt 
til  Gang  paa  Gang  at  holde  sig  i  Vognkarmen;  men 
Sorenskriveren  brød  sig  ikke  om  det,  uagtet  han 
sad  der  og  dumpede  baade  til  den  ene  og  den  anden 
Side  paa  Bagsædet,  baade  han  og  Fruen,  og  maatte 
holde  sig  fast.  Det  var  nogle  bløde,  slingrende 
Fjedre  under  Vognen;  den  gav  sig  tilmed  og  kna- 
gede i  Træværket,  og  værre  og  værre .  blev  Veien 
...  rent  ud  livsfarlig!  ...  Naa  det  fik  gaa,  saalænge 
Sorenskriveren  intet  sagde;  ...  men  det  blev  for- 
skrækkelig kvalmt  derinde  i  Kaleschen.  Naar  de 
bare  vilde  slaa  den  nedl  ...  men  naar  Sorenskriveren 
intet  sagde,   saa  ... 

Jomfru  Een  vaagnede.  Saa  det  var  her,  hun 
var  ...  paa  Søen!  Kahytstaget  gik  op  og  ned  over 
hende  med  en  utaalelig  slingrende  Lampe,  som  en- 
hver maatte  faa  ondt  i  Hovedet  af.  Det  var  endnu 
værre  end  i  Ormeimsbakkeme,  som  hun  havde  drømt 
om.  Det  rullede  og  væltede!  ...  Og  saa  denne  Fø- 
lelse, som  det  med  ét  gled  nedefter  en  lang  Bakke 
og  derpaa  igjen  langsomt  hævede  sig  helt  til  c^et 
kom  paa  Toppen,  og  hun  ligesom  lettede  i  Kølen, 
idet  Fartøiet  atter  skulde  bære  nedover. 

Jomfru  Een  var  svimmel  ...  kvalm.  Hun  havde 
hørt,  at  det  var  rigtigt  under  saadanne  Omstændig- 
heder bare  at  holde  Kølen,  og  modstod  den  første 
pludselige  Indskydelse,  som  var  at  staa  op  og  komme 
paa  Dækket.  Ind  igjennem  Kahytsvindueme  faldt 
et  graat,  trist  Dagslys,  og  hun  saa  og  hørte  Toppen 
af  buteillegrøn,  urolig  Sjø  stadig  skylle  og  skvulpe 
imod  dem,  som  der  var  stærkt  Regnveir.    Hun  laa 

og  stirrede  paa  sin  Kjole,  som  gik  frem  og  tilbage 
paa  Væggen,  indtil  dens  regelmæssige  Bevægelse 
ligesom  manede  hende  ind  i  en  Døs  igjen  ... 

Det  maatte  have  varet  længe;  thi  det  var  igjen 
blevet  skummelt,  og  Skibs^tten  stod  ifærd  med  at 
tænde  Lampen.  Hun  havde  en  dunkel  Erindring 
om,   at  han  flere  Gange  havde  været  dernede   ... 

„Nu  spuler  vi  os.  Jomfru!" 

„Er  det  farligt?" 

,,Aa  nei!  —  men  Rutland  er  et  gammelt  Rulle- 
bæst;  den  liker  sig  cJdrig  bedre  end  for  Stumperne, 
siger  de,  som  kjender  hende,  hun  bides  helst  med 
Veiret.    Nu  har  hun  faaet  Nordvesten  paa  sig  ..." 

,, Skipperen  lovede  mig  jo  udtrykkelig  at  holde 
sig  indenskjærs,  —  ved  Land!" 

„Det  var  nok  ikke  bra,  om  det  bar  did.  Derinde 
gaar  Sjøen  som  Hus;  der  blev  ikke  saameget  som 
Fyrstikken  igjen  af  hele  Skuden,   om  vi  røg  paa!" 

„Men  saa  er  det  jo  livsfarligt!"  —  Jomfru  Een 
reiste  sig  med  ét  i  Køien  og  saa  ud  med  Natkappen 
paa. 

„Aa  nei  da!  —  ikke  saa  længe  vi  klemmer  paa 
Vinden,  som  vi  gjør,  Rutland  véd  nok,  hvor  hun 
skal  hen,  naar  hun  først  har  faaet  Veir  af  Land; 
hun  har  ingen  Lyst  til  at  sætte  Næsen  paa  Fjeldet, 
og  Kristensen  han  er  slig  Sjømand,  at  han  ikke 
findes  likere  mellem  England  og  her!  Han  sagde, 
at  jeg  skulde  hilse  og  spørge  Jomfruen,  hvordan  det 
stod  til,  og  bede  hende  spise  noget  Erter  ...  hun 
maatte  endelig  spise!  for  det  er  bedste  Kur,  sagde 
han,  og  det  er  ikke  sagt,  vi  faar  Varme  paa  Ka- 
bysen  saa  snart  igjen,  —  ja  for  hun  vasker  saa 
skammeligt!" 

Jomfru  Een  slog  afværgende  ud  med  Armen. 

,,Jeg  skulde  bare  se  til  at  faa  noget  i  hende, 
befalte  han  ..." 

Suppen  dampede  friskt.  Jomfru  Een  smagte, 
og  Følgen  var  for  hendes  hele  øvrige  Livstid  den 

Anskuelse,  at  noget  saa  beroligende  Middel  mod 
Søsyge  som  en  Portion  vel  tillavede  Skibserter  gives 
der  ikke. 

Med  et  naadigere  Udtryk  rakte  hun  ham  den 
tømte  Tallerken,  og  det  var  under  Følelsen  af  et 
indtraadt  Velbefindende,  at  hun  atter  lagde  sig  til- 
bage og  sov  ind. 

Hun  havde  en  utydelig  Fornemmelse  af,  at  der 
haledes  Tou^e  henover  Dækket,  at  der  trampedes 
og  lød  nogle  Kommandoraab,  at  Køien  først  blev 
umulig  paa  den  ene  Side  og  saa  paa  den  anden. 
Saa  det  var,  hvad  de  mente  med  at  holde  sig  fast  i 
Køien   ... 

Der  var  et  Par  Folk  nede  i  Kahytten  og  tum- 
lede med  at  lede  i  et  Skab. 

Skipper  Kristensen  søgte  efter  et  Lommekompas, 
som  de  endelig  fandt.     Hun  spurgte  ud  af  Køien: 

,,Vel  ingen  Fare?  ...  den  Knagen  høres  saa 
skrækkelig." 

,,Ikke  saalænge  vi  har  fri  Sjø,  Jomfru!  Bare 
godt  Mod,  det  bedste  er  at  sove.  Skibsgutten  har 
Ordre  til  at  se  ned  saa  tit,  han  kan  ...  Lidt  Kognak 
og  Biscuit  er  godt.'*  De  skyndte  sig  igjen  op  ad 
Trappen. 

Der  skede  noget  deroppe;  thi  Folkene  snakkede 
over  hendes  Hoved;  der  haltes  i  Touge  og  raabtes 
,,Haa — i — aal" 

Det  vuggede  og  slingrede  en  Stund  ganske  me- 
ningsløst, og  saa  begyndte  det  at  vælte  og  støde  og 
krænge  over  og  knage  i  Bjelker  og  Tømmer  endnu 
værre  end  før.  Af  og  til  var  det,  som  det  hele  Far- 
tøi  med  ét  stansede  op;  det  skalv  og  ristede  lige  til 
Køiebordet,  som  hun  holdt  i,  og  hun  hørte  Vandet 
piske  henefter  Dækket  over  sit  Hoved  som  Stridregn. 
Nu  begyndte  noget  at  vandre  frem  og  tilbage  paa 
Gulvet  ...  det  var  hendes  Kuffert  ...  Et  Skab  op  og 
igjen  —  igjen  og  opl  ...  en  Flaske  og  et  Glas  ram- 
lede ud  og  sloges  istykker. 

Nok  en  Slingren  som  den  nu,  og  hun  indestod 
ikke  for,  at  hun  blev  i  Køien!  ... 

Der  var  igjen  Dagslys,  men  et  underlig  ængste- 
ligt. Det  blev  med  visse  Mellemrum  aldeles  skum- 
melt, som  om  nogen  pludselig  dækkede  aldeles  tæt 
for  Kahytsvindueme,  medens  der  samtidig  kun  faldt 
et  mat,  dødt  Skjær  ned  fra  Skylightet.  Det  var 
umuligt  længere  at  ligge  i  dette!  hun  maatte  op  paa 
Dækket  og  se,  hvordan  det  hang  sammen. 

At  klæde  sig  paa  var  ikke  saa  let  en  Sag,  der 
var  jo  ikke  til  at  være  paa  Gulvet.  Bare  det  at 
kunne  naa  hen  til  sin  Kjole!  og  undgaa  Kufferten, 
der  kom  seilende  nedad  Gulvet.  Hun  maatte  støtte 
sig  med  den  ene  Haand  og  hjælpe  sig  med  den 
anden. 

Vandet  silede  og  dryppede  ned  ad  Kahytstrap- 
pen, saa  det  randt  indover  Gulvet.  Hun  knyttede 
Sjalstørklædet  om  sig,  aabnede  Kahytsdøren  og  mod- 
toges af  et  fint  Støvregn  fra  en  Sjø,  der  netop  havde 
brækket  forude. 

Her  i  Trappen  under  Ruffet  kjendtes  det  baade 
friskt  og  svalt  imod  Kahyttens  Lummerhed.  Men, 
—  hun  stansede  ved  at  se  Skuespillet  omkring  sig. 

Overalt  vildt  grønt  Hav  med  en  sid,  graa  Regn- 
himmel over!  Dækket  krængende  skraat,  saa  man 
ikke  kunde  staa  paa  det,  Storseilet  firet  lavt,  og  lige 
foran  hende  agterud  ved  Rattet  stod  Kristensen  med 
Knæet  stemmet  paa  en  af  Knaggeme  og  en  Mand 
tilhjelp.  Fartøiet  løftede  netop  Agterenden,  idet  det 
igjen  bar  nedover  i  Sjøen,  saa  at  de  to  Skikkelser 
saaes  mod  Himmelen.  Nedover  ...  og  videre  ned- 
over ... 

Seilet  mistede  med  ét  Vinden  og  hang  slapt, 
og  Bommen  slingrede  ...  Det  bar  endnu  læn...ge...re 
ned.  Der  blev  lutter  buteillegrøn  Sjø  omkring  dem 
som  fire  Mure  høiere  end  det  revede  Storseil,  saa 
al  Udsigt  blev  borttaget,  og  hun  forstod  nu,  hvorfor 

der  med  visse  Mellemrum   blev   saa   mørkt  nede   i 
Kahytten. 

Nu  steg  det  igjen  ...  høiere  op.  Vinden  fyldte 
atter  Seilet  ...  høiere  op.  Det  hven  og  peb  i  Tougene 
næsten  øreskj ærende,  og  hun  saa  udover  et  for- 
skrækkeligt Hav  med  svære  Bølger  og  hvide,  mæg- 
tigt væltende  Skavler.  Blot  hun  stak  Hovedet  ud 
af  Ruffet,  var  Vinden,  saa  hun  maatte  snappe  efter  • 
Pusten. 

Der  kom  en  Sjø,  som  brækkede  forud  med  en 
Lyd,  saa  det  baade  tordnede  og  knagede.  Vandet 
spulede  hele  Dækket  agterover  til  en  Fods  Høide 
og  randt  som  en  Strøm  ned  ad  Kahytstrappen,  hvor 
hun  stod. 

Hun  hørte  Skipperen  sige  til  Manden  ved  Siden 
af  sig:  —  »»Der  gik  et  Stykke  af  Skanseklædningen, 
Nils!  Du  faar  frem  og  gjøre  ved  Skjødet;  det  pisker 
...  Send  Anton  hid!" 

Hun  saa  Nils  stikke  Rebet  fra  sig,  hvormed  han 
var  surret,  og  springe  forover,  idet  han  støttede  og 
svang  sig  frem  langs  luv  Ræling. 

Lidt  efter  kom  Skibsgutten  forbi  hende  for  mid- 
lertidig at  hjælpe  ved  Roret;  da  han  saa  hende  i 
Ruffet,  kunde  han  ikke  bare  sig  for  at  yttre: 

„Aa  jødes,  jødes.  Jomfru,  for  et  Hav!  ...  og  ikke 
bedre  blir  det!" 

,, Stakkels  Gut!  han  saa  bange  og  bleg  ud"  — 
tænkte  hun,  og  derpaa  i  et  Anfald  af  Harme:  — 
,,Naa,  saa  dette  er  at  skikke  en  enlig  Jomfru  Sø- 
veien!" 

Der  føltes  et  Stød,  —  hun  kom  ikke  til  at  tænke 
mere  . . . 

Hun  saa  Kristensen  og  Skibsgutten  slænges  fra 
Rattet  helt  ned  i  Læ.  Rattet  snurrede  forladt  rundt 
som  et  Rokkehjul.  Gutten  laa  med  Overkroppen  ud 
over  Rælingen  og  famlede  efter  at  faa  Tag.  Søen 
var  ikke  en  Alen  fra  hans  Ansigt;  han  rakte  Ar- 
mene ud  og  skreg. 

Men  der  var  nogen  som  en  Pil  efter  ham,  og 
det  var  Jomfru  Een.  Hun  satte  derned  over  det 
skraa  Dæk  og  trak  ham  ind  over  Skanseklædnin- 
gen. I  det  samme  hun  reiste  sig,  følte  hun  sig 
grebet  bag  i  Halslinningen  af  en  Jernhaand,  der 
tvang  hende  til  at  knæle  igjen  ...  det  var  Kristen- 
sen. Hun  saa  o^  følte  den  store  Bom  under  Stor- 
seilet  suse  tæt  over  sit  Hoved  og  hørte  ham  sige  med 
dyb  Stemme  —  ,,Traf  den  Dig,  Nils?  Agt  Dem  for 
Bommen  der,  Jomfru!  den  er  løs.  Ned  paa  Dæk- 
ket!  ...  og  hold  Dem  fast." 

Da  hun  saa  op,  krøb  Nils  Kobbervig,  der  var' 
truffet  af  Bommen  over  Skuldrene,  langs  Dækket 
hen  imod  Lugaren,  og  Skibsgutten,  der  var  halvt 
bevidstløs  af  et  Slag  af  Ratknaggen,  blev  nu  af  Jom- 
fru Een  hjulpet  ned  i  Kahytten,  hvor  hun  lagde  ham 
ind  i  sin  Køie.  Han  havde  knust  Kravebenet.  Det 
syntes,  som  han  var  aldeles  fra  sig  af  Angst;  han 
laa  og  mumlede:  —  „Vi  gaar  under!  ...  vi  gaar 
under." 

Jomfru  Een  begyndte  med  at  spørge  ham,  om 
han  som  Sjømand  og  kanske  ogsaa  en  Sjømands 
Søn  ikke  skammede  sig  for  at  ligge  slig  og  jamre, 
og  endte  med  at  tage  den  stakkels  Guts  blege  Hoved 
ind  i  sine  Arme  og  trøste  ham  med,  hvad  hun  kunde 
finde  paa,  indtil  han  om  lidt  sovnede  ind. 

Da  hun  atter  kom  op  i  Ruffet,  stod  Kristensen 
alene  ved  Rattet,  medens  Anders  Kok  holdt  paa  med 
Bomtaillen.     Hun  hørte  i  Vinden  Kristensen  sige: 

,,Det  gaar  ikke  længere  med  dette.  Kok!  vi  faar 
staa  indover,  saa  nødig  vi  vil." 

„Nei,  —  det  gaar  nok  ikke.  Styrmand!  —  han 
lægger  paa  med  Vinden  heller  end  at  løie  af,  det 
ser  bare  ud  til  at  blive-  værre  opefter  Formiddagen." 

Kristensen  lod  Sluppen  saa  smaat  falde  af  for 
Vinden. 

„Giv  varligt  ud  paa  Bomtaillen,  Anders!  Vi 
faar  se  til  at  faa  ud  et  Rev  eller  to,  som  vi  bedst 

kan.  Vi  maa  have  mere  Seil  at  lænse  med,  skal  vi 
klare  Sjøbrækket  efter  os." 

Fartøiet  begyndte  straks  at  skyde  en  anden  Fart. 
Det  føltes  som  en  hel  Lettelse. 

Kristensen  stod  Imidlertid  ved  Rattet;  han  var 
dryppende  vaad  og  kobberrød  i  Ansigtet  af  Veiret 
og  Anstrengelsen.  Et  Par  Gange  saa  det  ud,  som 
om  Rattet  virkelig  skulde  tage  Magten  over  ham. 
Jomfru   Een  fulgte   det  med   største   Spænding. 

,,Gaar  det  saa  paa,  kommer  jeg  nok  til  at  danse 
Halling  her  ved  Rattet!"  undslap  det  ham  endelig 
efter  nok  et  Ryk,  hvori  han  holdt  paa  at  tage  Over- 
haling, idet  Anders  Kok  et  Øieblik  kom  forbi.  ,,Jeg 
raa'r  ikke  med  hende  længer.  Du  faar  begive  Ar- 
beidet  derborte  og  tage  Tørn  med  mig  her,  saa 
faar  vi  se  Kans  til  at  faa  hende  op  i  Vinden  igjeii 
og  faa  strakt  Storseilet." 

Inden  Anders  Kok  kunde  efterkomme  Ordren, 
saa  Kristensen  Jomfru  Een  ved  Siden  af  sig.  Hun 
gjorde  ingen  Omstændigheder,  men  greb  til,  og  han 
følte  snart  paa  hendes  Tag  i  Rattet,  at  der  var 
Styrke  for  mindst  to  slige  som  Skibsgutten. 

,,Nei  ...  nei,  altid  op,  naar  hun  girer.  Jomfru! 
—  altid  støtte   imod." 

Jomfru  Een  stemmede  i  med  begge  Hænder  og 
al  Magt  under  Knaggene,  medens  han  hev  Rattet 
paa  Luvside. 

Det  kom  igjen  til  et  Krafttag;  men  Resultatet 
var,   at  Kristensen  udbrød: 

,,En  kan  aldrig  vide,  hvad  der  kan  hænde!  ... 
det  er  nok  første  Gang  en  Jomfru  har  havt  Haand 
i  Rutlands  Rat  ...    Luffe  ...  luffe  ...  nei  den  Vei!" 

Ogsaa  Jomfru  Een  begyndte  nu  at  hjælpe  sig 
ved  at  sætte  Knæet  paa  Knaggen;  men  Vinden  blæste 
forskrækkelig  om  hendes  Dragt. 

Kristensens  Plan  var  at  faa  holdt  Fartøiet  oppe 
i  Vinden  en  Stund,  for  at  han  og  Anders  Kok  kunde 

faa  Revet  ud  i  Storseilet  og  mulig  ogsaa  faa  sat 
fuld  Fok: 

,,Ser  De,  Jomfru!  ...  saadan  ...  Luffe  saa  smaat 
...  falde  af  saa  smaat  ...  bare  hele  Tiden  holde  Sei- 
let  levende!  men  hun  maa  ikke  overstag!  Jeg  skal 
nok  varsko  til  Roret,  naar  det  trænges.'' 

Hun  fyldte  fuldstændig  sin  Plads  og  hev  Rattet 
efter  hans:  „Luffe!"  ...  ellei'  ,,Fald  af!"  ...  ,,Støt  for 
Affald!"  ...  „Støt  for  Luven!"  —  saa  godt  som  en 
anden  Rorgjænger. 

Da  Kristensen  derefter  kom  tilbage  til  Rattet, 
sagde  han: 

„Ja  nu  har  hun  gjort  Skibstjeneste,  Jomfru!  og 
skal  have  stor  Tak  til." 

„Jeg  holder  ved,  saalænge  De  behøver  Ujelp, 
Skipper  Kristensen!" 

„Jomfruen  kan  ikke  aarke  mere." 

„Lad  det  Snak  fare,  jeg  har  Kræfter  nok." 

„Jeg  siger  ikke  nei  til  Hjelpen,  som  det  nu  er. 
Men,  skal  hun  staa  her  ude  i  Veiret,  saa  er  det 
bedst  at  tage  Sjøklæder  paa;  de  hænger  nede  i  Ka- 
hytten ved  Skabet.  Jeg  klarer  Roret  alene  saa- 
længe.   Giv  Dem  blot  Tid  og  hvil  Dem,  Jomfru!" 

Raadet  lod  sig  ikke  slaa  Vrag  paa.  Da  hun 
forsvandt  inde  i  Ruffet,  udbrød  han: 

„Ikke  troede  jeg,  at  vi  skulde  fragte  saa  gjævt 
et  Fruentimmer,  Anders!  ...  blot  vi  kan  faa  hende 
vel  frem,  saa  det  ikke  blir  sidste  Reisen!  det  ser 
ud  til  noget  af  hvert.  Men  nogetsteds  smætter  vi  os 
vel  ind  mellem  Sk j ærene." 

,,Det  er  Land,  vi  har  der  langt  ude,  Styrmand!" 

,,Har  set  det!  —  bare  vi  kan  faa  Tag  i,  hvor  vi 
er,  for  ind  maa  vi,  mens  det  er  lyst.  Nils  Kobbervig 
er  jo  barnekjendt  udenfor  Bergensleden;  Du  faar 
hjælpe  ham  op  og  se  til  at  faa  ham  til  at  skjønne, 
hvor  pas  vi  er  ...  men  ikke  et  Ord  til  Jomfruen  ...  Vi 
faar  styre  ind  og  lade,  som  vi  er  fornøiet,  Gut!" 

„Ja  vell  vi  faar  lade  Glæden  vare  saa  længe, 

vi  kan,  Styrmand!    Kan  jeg  bare  faa  Øinene  op  paa 
Nils  Kobbervig,   saa  styrer  vi  nok   ind." 

Kristensen  studsede,  da  han  atter  saa  Jomfru 
Een  komme.  Hun  var  i  fuld  Sjøhyre  lige  til  Syd- 
vesten og  saa  ud  som  en  undersætsig  Matros  med 
et  krumnæset,  ungt  og  sk] ært  Ansigt. 

,,Nu,  hun  tænker  for  Alvor  at  tage  Tøm  ved 
Rattet,  er  det  ogsaa  bedst,  hun  gjør  som  andre  Ror- 
gjæng«re  i  svært  Hav  og  lader  sig  surre  fast  med 
en  Seising  ...  der  kan  ingen  vide." 

Han  lod  Handlingen  følge  paa  Ordet. 

,,Nu,   —  falder  Knaggen   tynge  re,    Jomfru?" 

,,Aa  nei!" 

,,Den  skulde  det.  Vi  løber  større  Fart,  og  Hav- 
bakken er  lang,  saa  hun  er  værre  at  stoppe  i  Girin- 
gen." —  Han  saa  sig  om. 

„Vaer  Dem  nu,  Jomfru!  og  hold  Dem  fast,  her 
kommer  et  Bræk  lige  agterud.  Den  ser  ikke  venlig 
ud  heller."  —  Kristensen  slog  i  en  Hast  Rebet  om 
sig  og  greb  i  Rattet. 

Forberedelsen  var  ikke  omsonst;  thi  Hækjollen 
knustes  lige  bagom  dem,  medens  Vandet  skyllede 
som  en  Fos  indover  Dækket  fra  agter  til  for  og 
klemte  dem  begge  op  imod  Rathjulet. 

,,Vi  slap  bedre,  end  jeg  havde  tænkt.  Jomfru." 

,,Jeg  synes.  Havet  blir  værre." 

,,Aa  ja;  men  det  er  bare  saadan  her  under  Land, 
—  krap  og  brydsom  Sjø.  Vi  er  i  et  Strømras,  hvor 
han  gaar  tverket.  Se  der  har  vi  en  skraas  for 
Bougen,  det  kalder  jeg  urimeligt  ...  Luffe  ...  luffe, 
Jomfru!" 

Virkelig  var  endel  Konturer  af  Kysten  steget 
op  foran  dem;  de  laa  som  Taagebanker  op  af  Havet 
med  et  regnbueagtigt  Solstreif  etsteds  langt  inde  paa 
nogle  takkede  Klipperygge.  Skyerne  joges  af  Stor- 
men i  tunge  Masser  med  forrevne  Stumper  omkring 
som  afslidte  sortgraa,  hængende  Ulddotter.  Vinden 
hindrede  Regnea 

,,Med  hvad  er  det  ...  deroppe?"  —  hun  pegte 
imod  Vævlingen. 

„Aa  Nils  Kobbervigl  —  Ja  ...  han  lufter  sig." 

Kokken  havde  for  den  bedre  Udkigs  Skyld  faaet 
Nils  praktiseret  op  i  de  nederste  Vævlinger  af  Vantet. 

Anders  Kok  kom  a^erover:  —  ,,Vi  faar  faa  Kik- 
kerten,  Styrmand." 

„Bliv  her  ved  Rattet,  Anders!"  —  Kristensen  gik 
selv  forud  med  den. 

„Dette  blir  værre  og  værre,  —  vi  kommer  da 
vel  snart  ind?"  —  spurgte  hun  sk jæl vende  sin  nye 
Sidemand. 

„Ja  nu  varer  det  nok  ikke  længe,  Jomfru!  ...  de 
staar  just  oppe  i  Vævlingeme  og  ser  efter  det  bedste 
Indløb." 

Kristensen  var  steget  op  i  Vantet  til  Nils  Kob- 
bervig: 

„Nu,   skjønner  Du  nogenting  af  Landet?" 

„Var  vi  blot  længere  inde!  nu  kan  jeg  bare  gisse 
paa,  at  det  er  Teksesundet  søndenfor  Bergen,  vi 
har  dernede.  Javist  maa  det  være  Teksesimdet!  — 
Der  —  vil  Kapteinen  se!  ...  som  et  Skar  i  Fjeldet, 
en  Revne  med  ligesom  en  liden  Kam  indover.  Ja 
nu  tog  Tykket  det  ...  Se  nu!" 

„Ja  vel,  vi  faar  nok  dømme  det  til  at  være 
Teksesundet,  Nils!  for  til  Natten  tør  vi  ikke  holde 
det  gaaendes.  Bare  ikke  Strømmen  sætter  for  langt 
ned." 

Da  han  igjen  afløste  Anders  Kok  ved  Roret, 
sagde  han  roligt:  —  „Nu  har  vi  Greie  paa  Leden, 
Jomfru!  Det  er  Teksesundet,  vi  har  dernede.  Vi 
gaar  lige  ind!  Du  faar  holde  brav  Udkig  deroppe 
i  Vantet,  Anders!  ...  Nei,  Jomfru!  —  vi  falder  af 
og  saa  begynder  den  gamle  Giringen  igjen." 

Der  var  en  vis  lun  Humor  i  hans  Stemme,  der 
virkede  beroligende  paa  hende,  thi  hun  havde  paa 
det  sidste  faaet  en  stærk  Følelse  af  Fare. 

Jonni  Lie :   Samlede  Vsrker.    IV.  ^^ 

De  Skjød  nu  en  svær  Fart,  og  Landet  steg  haslig 
op  foran  dem.     Stormen  havde  lagt  paa. 

Det  var  udpaa  Eftermiddagen  i  den  første  Rand 
af  Skumringen. 

Havet  gik  med  tunge,  blygraa  Bjerge  i  mægtige 
Skavler.  Skyerne  drev  som  graa  Røg  indover,  Sjø- 
rokket  piskede,  Tougene  hven,  sislede  og  peb,  me^ 
dens  Anders  Kok  vinkede  til  Roret  oppe  fra  Væv- 
lingen. 

De  havde  Land  ret  forud,  —  hvide  Skumstøtter 
og  Fossefald  opefter  alle  Fjeldsider  og  Kløfter. 

Kristensen  stod  rolig;  men  Jomfru  Een  var  ikke 
blind  for,  at  Sveden  perlede  i  store  Draaber  ned- 
over det  brede  Ansigt.  Det  kunde  jo  være  Anstren- 
gelsen; thi  hun  maatte  sande,  han  hev  Rattet 
med  Kars  Kræfter. 

En  Stund  efter  sagde  han  meget  alvorligt,  idet 
han  pegte  ud  med  Haanden: 

,,Ser  De,  Jomfru,  det  er  did  ind,  vi  skal.  Løbet 
er  trangt.  Nu  gj ælder  det  om  ikke  at  gire  saa 
meget  som  en  Svigt  af  Kursen." 

Det  var  to  smaa  Øer  eller  Skjær,  de  skulde  ind 
imellem. 

Hun  saa  Hjelmen  af  de  svære  Havsjøer  suse  og 
tordne  opover  dem  og  dække  Skjærene  med  et  hvirv- 
lende hvidt  Skumkog,  hvoraf  der  steg  Støtter  og 
drev  Røg,  medens  de  selv  fo'r  med  rasende  Fart  ned 
ad  Havbakken  lige  imod  dem.  Brystet  snørede  sig 
sammen,  og  hun  havde  Møie  for  at  holde  Pusten. 

Sjøen  løftede  Fartøiet  igjen.  Hun  saa  Kristen- 
sen blive  hvid  i  Ansigtet  og  bide  Tænderne  sammen, 
medens  han  med  al  sin  Kraft  tog  i  Rattet,  og  hun 
fik  en  Trang  til  at  skrige  ud,  —  vildt! 

Maaske  gjorde  hun  det  ogsaa. 

De  stod  lige  ind  mellem  de  to  Øer,  hvorover 
Havet  gik  hvidt,  medens  Vandmassen  faldt  bræk- 
kende fra  begge  Sider  ned  paa  Dækket  i  det  småle 
Løb^  —  og  de  laa  med  ét  i  fuldstændig  smult  Vand! 

Det  var  Teksesundet,  de  havde  taget;  men  Sinds- 
bevægelsen havde  været  saa  stærk,  og  Overgangen 
var  saa  pludselig,  at  Jomfru  Een  halv  fra  sig  sank 
i  Knæ. 

„Ja,  Jomfru,  jeg  glemmer  aldrig,  at  jeg  har 
havt  Dem  til  Kammerat  ved  Rutlands  Rat!  — "  den 
stærke  Mand  skalv  i  Stemmen  og  bed  sig  i  Læberne 
for  at  beherske  sin  Bevægelse. 

De  var  med  sine  vaade  Sellstumper  og  for- 
revne Skanseklædning  i  Farten  alt  skudt  et  Stykke 
ind  paa  Havnen,  hvis  Indside  var  aldeles  hvid  af 
Maager  og  Sjøfugle,  der  havde  søgt  Ly  for  Stormen, 
da  han  atter  hev  Rattet  og  raabte: 

,, Anders!  —  spørg  Nils,  hvor  det  er  bedst  at 
ankre." 


Det  var  Morgenen  efter. 

Jomfru  Een  sov;  hun  havde  været  saa  træt. 
Hun  syntes  halvvaagen,  at  Solen  skinnede  ind  til 
hende  paa  Kølen,  og  at  hun  hørte  Hanen  gale.  Det 
gjorde  den  ogsaa.  Det  var  Solen,  som  stod  op  bag 
Skjærene  og  gyllede  hele  det  blaa  Sund,  og  Hanen 
oppe  i  Stuen  i  Fjeldet  ovenover,  som  hilsede  den. 

Da  kom  det  med  engang  over  hende,  at  hun 
havde  faaet  gamle  Rutland  kjær,  som  det  kunde 
være  hendes  Mors  Stue,  og  fra  den  Stund  vidste 
hun  ogsaa,  hvad  hun  vilde  svare,  om  Kristensen 
skulde  have  noget  at  sige  hende.  Sparebankbogen 
skulde  han  straks  faa  til  at  male  i  Kahytten  og 
stelle  og  reparere  med  ... 

Hun  saa  ud  af  Kahytsvinduet. 

,,Naar  det  regner  og  skinner  Sol  paa  engang, 
saa  farer  der  en  Baadsmand  tilhimmels!  ...  Ja  det 
gSLSLT  saa  mangt  underligt  til  ...  lidet  véd  én  for  sig!" 

En  Uge  efter  befandt  de  sig  €n  Aften  i  fint  Veir 
0^  sagte  Bris  mellem  Skjærene  nede  ved  Grimstad- 
kanten.  Maanen  var  oppe.  Kristensen  stod  ved 
Rattet.  Skibsgutten  gik  med  Armen  i  Bind  over 
Skulderen,  og  Anders  Kok  nynnede  paa  en  Vise 
forude. 

Jomfru  Een  sad  paa  Forhøiningen  ved  Siden  af 
Rattet  og  strikkede  Kniplinger;  bun  var  paafaldende 
pen  og  pyntet. 

Hun  bavde  underveis  i  det  gode  Veir,  de  bavde 
bavt  efter  de  Dage,  de  laa  veirfast  i  Teksesundet, 
bavt  mangen  en  godlidende  Passiar  med  Kristensen 
og  af  og  til  ogsaa,  ,, siden  bun  nu  engang  bavde 
begyndt,"  moret  sig  med  at  staa  ved  Rattet.  Hun 
bavde  iaften  netop  muntert  erklæret,  at,  bavde  bun 
været  Mandfolk,  vilde  bun  belst  af  alt  været  Sjø- 
mand. 

...  ,,men  da  skulde  jeg  nok  vogtet  mig  for  at 
tage  Hyre  bos  Skipper  Kristensen!" 

,,0g  b vorfor  det,  Jomfru  Een?  —  De  bar  endnu 
ikke  set  mig  gi'  nogen  saa  meget  som  en  Lusing." 

,,Aa  nei;  men  De  er  saa  lagt  for  at  gaa  uden- 
skjærs!" 

,,Det  kommer  af,  at  jeg  ikke  er  kjendt  i  Leden 
det,  Jomfru!  Takke  mig  til  en  Bræksjø  midt  i 
Havet  imod  et  blindt  Skjær  berinde,  som  én  ikke 
véd  om,  før  én  staar  lige  paa  det  og  er  en  arm 
Mand  med  det  samme.    Nei,  takke  mig  for  fri  Sjø." 

,,Tllstaa  kun,  at  det  var  uforsvarligt  af  Dem,  at 
De  saadan  gik  ud  om  Natten  lige  til  Havs." 

,, Uforsvarligt?  ...  Kunde  jeg  saa  sandt  gjøre  det 
op  igjen,  —  ja  med  Dem!  ...  Fruentimmer  og  Fersk- 
mad bar  jeg  altid  syntes,  var  lidt  sødflaut;  men  De 
er  et  saltet  Fruentimmer,   Jomfru  Een!    ..." 

„Det  maa  være  derude  i  Sjøen,  jeg  blev  det, 
Kristensen!  for  den  lille  Haandsræknlng  tænker  jeg 
ikke,  De  kjendte  saa  meget  Lette  af,  naar  De  skal 
sige  sandt.     Jeg  boldt  en  god  Stund  saadan  paa 

Knaggen,  før  jeg  lærte  det."  —  Hun  havde  reist  sig 
og  lagde  leende  Haanden  forkjert  paa  den. 

,,Naar  jeg  skal  sige  sandt,  siger  De"  —  svarede 
han,  idet  han  pludselig  lagde  sin  svære  Haand  over 
hendes,  saa  den  var  fangen,  —  „saa  véd  jeg  nu, 
at  dette  er  en  Haand  at  stole  paa  ...  og  ...  at  her 
blir  ødt  paa  Rutland,  naar  vi  har  losset  af  i 
Østerrisøer." 

Hun  blev  helt  over  rød  og  sled  den  undaf. 

,,Aa  nei,  det  var  ikke  at  vente,  at  saa  fin  en 
Haand  vilde  tage  Hyre  hos  en  fattig,  simpel  Skip- 
per. Men  saa  har  jeg  nu  lært,  at  splidset  til  nogen 
anden  blir  jeg  ikke  i  denne  Verden!"  —  udbrød  han 
heftig  og  aldeles  purpurrød. 

Nu  vendte  hun  sig  ^ imod  ham  og  rakte  ham 
Haanden  ligefrem  og  aabent  paa  Rattet: 

—  „Kristensen  —  jeg  skilles  ikke  fra  ...  Rut- 
land!  ...  men  ...  engang  for  alle,  saalidt  som  muligt 
udenskjærs!    ...    Og  slig  har  De  mig!" 

De  stod  der  og  saa  paa  Maanen  og  hverandre, 
til  det  blev  sent.  Og  at  Rutland  den  Kvæld  ikke 
løb  op  paa  et  eller  andet  Skjær  eller  af  og  til  lige 
i  Land,  det  skyldtes  baade  den  gode  Lykke  og  Jom- 
fru Een. 


in. 

FEMTEN  AAR  EFTER. 

Naar  man  nu  paa  et  Par  Timer  kan  fare  fra 
Kristiania  til  Drøbak,  paa  to  Døgn  til  Bergen,  paa 
fire  til  Trondhjem  og  paa  halvanden  Uge  helt  op 
til  Varangerfjorden,  for  ikke  at  tale  om  Jernbane- 
ruter, og  at  man  til  alle  disse  Steder  kan  telegra- 
fere og  faa  Svar  1  samme  Time,  —  saa  glemmer 
man  saa  let,  at  det  ikke  er  ret  mange  Aar,  siden 

en  Tur  ned  til  Drøbak  var  en  hel  Dagsreise  og  en 
ditto  til  Bergen  en  Langfart  paa  Uger.  Man  glem- 
mer, at  Norge  ved  Dampen  og  Telegrafen  er  om- 
skabt til  et  andet  og  modernt  Land.  Et  og  andet 
af  Statens  Hjuldampskibe  strøg  vel  ogsaa  da  med 
Post  og  Personbefordring  rundt  Kysten;  men  Vare- 
forbindelsen foregik  endnu  paa  den  gamle,  vante 
Manér.  Det  mægtige  Hamburg  og  ikke  Kristiania 
var  endnu  Lagerby  for  hele  vort  Land,  og  den  For- 
bindelse, som  var  imellem  Byerne,  besørgedes  af  de 
mindre  Skibe  i  Kystfarten. 

Det  er  tilbage  til  den  Tid,  vi  hensætter  Læseren, 
og  da  lige  ombord  paa  Johan  Kristensens  Slup,  der 
for  Øieblikket  gaar  med  Fragtgods  for  en  temmelig 
haard  Bidevind  i  Kyststrøget  mellem  Kristiansand 
og  Lindesnæs. 

Skipperen  selv,  en  stærkvokset  bred  Mand  i 
Hundeskindshue,  staar  ved  Rattet  med  en  kort  Pibe 
i  Munden  og  raaber  til  en  liden  Gut,  hvis  mørklok- 
kede  Hoved  alt  i  ét  stikker  op  af  Kahytstrappen  for 
at  høre  mere.  Han  rapporterer  det  til  en  Person, 
der  er  nede  i  Kahytten,  og  ligesaa  Svarene.  Haaret 
flagrer  ham  om  Hovedet  i  Vinden,  hvergang  han 
stikker  det  op,  og  han  krummer  den  lille  Haand 
for  Munden  paa  Sjømandsvis  for  at  forstærke  Lyden. 

Det  er  Skipper  Kristensens  Hustru,  som  ligger 
tilkøis  dernede;  hun  bereder  sig  altid  paa  den  Maade 
til  Farten  udenfor  Listerlandet,  hvor  hun  véd,  at 
hun  skal  have  sin  Raptus  af  Søsyge. 

Hun  er  et  smukt,  fermt,  af  Sølivets  Rolighed 
lidt  fed  og  fyldig  blevet  Fruentimmer  med  mørkt 
Haar,  staalgraa  Øine  og  energiske,  af  Veiret  endel 
brunede  Træk  og  har  i  Mandens  Øine  kun  én  Feil; 
men  den  er  saa  stor,  at  den  tilskibs  næsten  kan 
kaldes  en  Last:  —  hendes  ivrige  Sjæl  kan  ikke  for- 
staa,  at  en  Kone  ombord  ikke  er  det  samme  som 
en  Kone  iland,  og  hun  vil  ogsaa  her  kommandere 
1   Husholdningen   til   den   mindste   Detail   og   styre 

med  Hyre  og  Landlov.  Derfor  var  det  blevet  et 
almindeligt  Mundheld  Kysten  rundt  at  ,,fare  med 
Madam  Kristensen''. 

Og  dog  vilde  Madam  Kristensen  aldrig  andet, 
end  at  Folkene  først  og  fremst  skulde  anvende  Hyren 
til  forsvarlige  Klæder,  og  Resten  skulde  ikke  drik- 
kes op  paa  de  utallige  Steder,  hvor  de  maatte  ind 
langs  Kysten  lige  op  til  Vardø,  og  hvor  der  overalt 
var'  Anledning  nok,  men  gj emmes  til  Hustru  og 
Børn  eller  Familien  hjemme.  Derfor  var  hun  saa 
striks  paa  Landloven;  og  derfor  maatte  de  ogsaa 
ofte  bytte  Folk  udenfor  de  faste:  Nils  Kobbervig  og 
Anders  Kok. 

Dette  var  nu  altsammen  ret  og  vel  nok,  hun 
havde  hundrede  Gange  overbevist  sin  Mand  derom. 
Men  det  var  nu  engang  ikke  sjømandsmæssigt,  hvor 
godt  og  vel  det  ellers  kunde  være  ment,  og  Manden 
var  ikk-e  den,  som  følte  det  mindst;  han  syntes,  det 
gik  endel  paa  Sjømandsæren. 

Da  den  lille  Søn  engang  kom  til  ham  og  i  al 
Uskyldighed  spurgte,  hvorfor  de  kaldte  det  „at  fare 
med  Madam  Kristensen'',  havde  han  i  stille  Bitter- 
hed bedet  sin  Øiesten  om  at  gaa  hen  til  Moderen 
for  at  faa  Svaret. 

Han  havde  forsøgt  Oprør  mange  Gange,  men 
var,  —  han  var  hverken  meget  talende  eller  Dialek- 
tiker —  altid  bleven  slaget  af  et  med  glødende  Mine 
fremsat  Spørgsmaal,  som  han  syntes  gik  ham  endnu 
mere  ind  paa  Honnøren,  og  det  var,  om  hun  da 
havde  giftet  sig  med  én,  der  ikke  havde  Mands  Mod 
og  Hjerte  til  at  støtte  sin  stakkels  Kone  i  det,  som 
Ret  var?  Det  Spørgsmaal  var  han  bange  for;  thi 
han  havde  et  Mandshjerte  og  det  ovenikjøbet  ét, 
som  baade  var  forelsket  og  kunde  være  urimelig 
jaloux. 

Det  var  hende,  som  iland  hos  Befragteren  altid 
maatte  repræsentere  Rutlands  Forretnings-  og  Honnør- 

side,. medens  han  nede  ved  Bryggen  stod  for  Ind-  og 
Udlosningen. 

Madam  Kristensen  og  hendes  Mand  var  kjendt 
i  hver  By  Kysten  rundt  af  store  og  smaa,  og  naar 
hun  med  sin  lille  Søn  ved  Haanden  paa  hvert 
Sted  aflagde  sine  Forre tningsbe søg,  maatte  hun 
gjeme  ved  en  Kop  Kaffe  tillige  aflægge  en  lille 
Redegj  øreise  for,  hvordan  alt  stod  til  i  denne  eller 
hin  Naboby,  hvis  Forholde  nærmest  interesserede. 
Dette  kunde  udmærket  godt  givet  Anledning  til  Slad- 
der; men.  Madam  Kristensen  ,,var  nu  engang  ikke 
af  den  Slags'*,  hun  forbeholdt  sig  altid  høist  ud- 
trykkelig imod  den  Antagelse,  at  hun  skulde  „fragte 
Sladder  By  imellem". 

Ikke  desto  mindre  var  hun  dog  som  en  Slags 
mundtlig  Post  med  Hilsener  mellem  Slægtninge, 
Venner  og  Bekjendte,  og  Rygter  om  Forlovelser, 
Giftermaal  og  Falliter  maatte  altid  stadfæstes  af 
Madam  Kristensen.  Havde  hun  sagt  det  for  vist, 
saa  stod  det  fast,  og  paa  Grund  af  denne  sin  Paa- 
lidelighed  blev  hun  ogsaa  betroet  mangt  et  hemme- 
ligt Ærinde,  som  hun  med  megen  Takt  vidste  at 
skille  sig  ved. 

Hun  bar  Hilsener  og  Breve  mellem  Kjærester 
og  hemmelig  Forlovede,  hvem  hun  efter  sine  For- 
holde havde  let  for  at  faa  i  Tale,  og  tillod  sig  ogsaa 
efter  sin  ivrige  og  forsorgsfulde  Natur  engang  imel- 
lem paa  egen  Haand  at  bringe  en  forsømt  eller  for- 
glemt Kjæreste,  som  gik  i  en  ell-er  anden  By,  i  ube- 
le ilig  men  nødvendig  Erindring.  Hun  var,  som  sagt, 
en  Kraftnatur,  der  aldrig  kunde  faa  nok  om  Hænde, 
og  Energi  og  Villie  lyste  saavel  af  den  raske  Maade, 
hvorpaa  hun  førte  sin  nu  lidt  massive  Figur,  og 
gestikulerede,  medens  hun  talte,  som  af  hendes  An- 
sigtsudtryk. 

Hendes  stadige  Dragt  iland  var  en  grøn  Hver- 
kenskjole  med  et  stort  rød-  og  sortrudet  Kastesjal 

over  og  en  gammeldags  stor  Hat,  der  hægtedes  under 
Hagen. 

En  Uenighed  havde  der  hersket  mellem  Parret, 
idet  hun  paastod,  at  Kristensen  var  saa  tilbøielig 
til  at  gaa  udenskjærs,  og  derfor  fik  hun  lidt  efter 
lidt  lempet  det  saa,  at  de  fordetmeste  gik  i  Kyst- 
farten og  kun  sjeldnere  og  til  Nød  med  Stykgods 
over  til  Holland  eller  ned  til  Danmark  eller  paa 
Østersjøen  med  Sild.  Sluppen  Rutland  blev  paa 
denne  Maade  efterhaanden  mere  og  mere  Fragt- 
skude. 

Saa  maDge  staute  Karer 

har  Glfft  og  Krykke  kjendt. 

saa  mangen  Nordsjøfarer 

som  Frafftskude  endti 

Men  om,  hvordan  Ægteparret  baade  var  enige 
og  uenige,  hvad  Madam  Kristensen  oplevede  og 
vidste  fra  Kysten,  saavelsom  de  Sagn  og  Fortællin- 
ger, der  hang  ved  den  gamle  Nordsjøfarer  Rut- 
land, er  det,  vi  h«r  skal  spinde  en  Ende. 


IV. 

EN   KVÆLD   UDENFOR   LISTER. 

Hvad  den  fjortenaarige  Bernt  rapporterede  ned 
til  sin  Moder,  var  Faderens  Formeninger  om  Veiret 
paa  den  anden  Side  af  Lindesnæs. 

„Sig  Mor,  at  hun  ikke  behøver  at  lægge  sig  ned 
for  den  Sjø,  vi  her  faar.  Jeg  tænker,  vi  kommer  til 
at  ligge  her  og  se  paa  Lindesnæs  hele  Natten."  — 
—  „Aa  stræk  i  den  læ  Topseilsbrase,  Bergenser!  — 
Saa,  anhall  ...  endnu  stivere  ...  saa!  Vinden  løier 
alt." 

„Det  siger  Du  altid  ved  Næsset,  FarP  —  ra|^- 
porterede  Sønnen  nedenfra. 

,,Ja,  Mor  faar  gjøre  som  hun  lyster,  om  hun  vil 
gaa  for  Stormseil  dernede  i  Kahytten." 

Bernt  forsvandt  med  den  sidste  Besked,  som  han 
formodentlig  havde  sine  Betænkeligheder  ved  saa 
ganske  uforandret  at  rapportere,  men  stod  lidt  efter 
igjen  oppe  paa  Dækket,  idet  han  brugte  et  Kneb  i 
den  øverste  Halvdel  af  Trappen  med  at  svinge  sig 
op  med  Armene. 

Anders  Kok  kom,  netop  agterover  med  Laaget  til 
en  Skibskiste,  som  han  havde  istandsat,  og  som 
skulde  hængsles  paa  sin  Underdel,  der  stod  paa 
TougruUen  ved  Skylightet. 

„Ovenpaa  det  tunge  Sjau  inde  i  Kleven  vanker 
der  en  Dram  for  Lindesnæs  ikvæld,  Anders!'* 

Anders,  der  gik  med  de  nødvendige  Søm  i  Mun- 
den til  at  slaa  Hængslerne  i  med,  gjorde  et  Forsøg 
til  et  spørgende  Øiekast  ned  mod  Kahytstrappen, 
men  tog  sig  itide  og  mumlede  nikkende: 

,,Tak,  Kaptein!"  —  Han  bøiede  sig  udover  Kisten 
og  begyndte  at  slaa  ind  Nagler.  Han  kjendte  Stil- 
lingen for  godt  til  ikke  at  vide,  baade  at,  naar  Kap- 
teinen  først  havde  lovet  en  Dram,  saa  kom  den,  og 
at  han  ikke  taalte  saameget  som  en  Hentydning  til, 
at  der  skulde  være  nogensomhelst  Slags  Vanskelig- 
heder for  den  fra  Madamens  Side. 

Kristensen  brummede  ved  Rattet.  Han  saa  gjen- 
tagende  hen  i  Vest,  hvor  Solen  seg  ned  i  Havran- 
den i  Septemberkvelden.  De  lette  Skyer  var  som  en 
Rand  Gløder,  derpaa  purpurviolette,  saa  efter  Ned- 
gangen rosenblege.  Rutland  stod  alt  et  Stykke 
udenom  Pynten  af  Lindesnæs. 

„Jo  hun  løier  af.  Om  en  halv  Time  har  vi  Maa- 
nen  og  kanske  Vindstille  med,"  —  fortsatte  han  lidt 
efter  grættent,  ,,og  det  lille,  som  er  igjen,  vester 
heller  paa  sig.  Vi  kommer  til  at  gjøre  nok  et  Slag 
for  Pynten.    Klar  til  at  vende!" 

Han  faldt  et  Øieblik  af  for  at  tage  fuldt  Seil 
og  lagde  derpaa  Roret  haardt  i  Læ.  Klyveren  skjeb- 
rede,  idet  Rutland  løb  op  i  Vinden  og  stag- 
vendte. 

tjHal  ind  paa  Bomtallien!  ...  bras  om!  ...  gaa 
en  hall" 

De  stod  en  Stund  udover  paa  den  ny  Boug, 
medens  Vinden  stedse  mere  og  mere  løiede   af. 

,,Naa,  det  er  slut  med  den  Plystringen!  Det  er 
nok  for  os  til  at  komme  om  Næsset  ialfald." 

Der  udførtes  endel  Ordrer  om  forandret  Seil- 
føring,  idet  Rutland  nu  satte  en  mere  rum  Kurs  op- 
efter Listerhavet.  Der  gaves  ud  paa  Skjøder  og 
Bomtallier,  Topseilet  brastes  igjen  mere  for  Vinden, 
og  man  satte  Bredfokken. 

Han  stod  en  Stund  og  trommede  med  Fingrene. 
„Bernt,  gaa  forud  og  bed  Nils  komme  og  tage  Tørn 
ved  Rattet!" 

Lidt  efter  viste  Nils  Kobbervig  sig,  idet  han 
underveis  trak  Trøien  paa.  Han  var  blevet  endel 
ældre,  og  den  store  krumme  Næse  endnu  skarpere. 

,, Nordvest  til  vest,  Nils,  til  vi  har  klaret  Bispen! 
...  Ja  Du  kjender  ham  før"  —  tilføiede  han  lunt,  idet 
han  gik  ned. 

„Bispen?  Hvad  for  en  Bisp,  Nils?"  —  Bernt  var 
henne  hos  ham,  og  hans  Øine  og  Mine  spurgte 
endnu  Ivrigere  end  Ordene. 

,,Aa  en  Bisp,  som  præker  for  Sjøfolk,  og,  naar 
de  ikke  vil  høre,  saa  faar  de  føle." 

Man  afbrødes  ved,  at  ,,Bergenseren",  en  ung 
fiffig  Matros  med  livlige  Fa^er  i  flad  Sjømandshue 
og  Lærredsbukser  kom  til  og  begyndte  at  klappre 
lystigt  med  Træskoene  henad  Dækket  et  Slags  Reel- 
takt. Dette  gjorde  han  bestandig  mageløst  og  hø- 
stede en  beundrende  Paaskjønnelse  derfor  af  sin 
Kapteins  Søn. 

„Hurra  for  en  Dram!"  raabte  han.     „Madamen 

kommer  op,  og  saa  faar  vi  en  Stivert  for  Næsset, 
siger  jeg." 

„Jeg  tænker  ikke,  Madamen  vil  takke  Dig  videre 
for  den  Dansingen  lige  over  Hovedet  paa  hende,"  — 
advarede  Nils  henne  fra  Rattet. 

,,Ja  men  Bispen  ...  hvorledes  kjender  Du  Bispen, 
Nils?"  —  vedblev  Bernt. 

,,Ser  Du  der  ...  om  Styrbord  lidt  forud  for  tvers 
...  det  lille  humpede  Skjær,  hvor  al  Stenen  ligesom 
ligger  paa  tverke?"  —  han  pegte  ud  med  Haanden. 
„Og  Præstekrave  har  han  da  god  nok!  Du  ser, 
hvor  Skummet  slikker  opefter  den.  Men  i  Uveir, 
helst  ved  Nattens  Tide,  da  har  Du  ham  i  hel  hvid 
Messeskjorte,   saa  han  lyser  som   en  Mur." 

„Har  Du  set  ham  slig,  Nils?" 

Nils  glemte  at  svare;  han  rettede  sin  høie,  baads- 
hagelignende  Skikkelse  og  saa  som  i  Tanker  udover 
til  Læ  henimod  Stedet,  medens  der  gled  et  polisk 
Skjær  over  hans  blege   Ansigt. 

,,Saa  lad  os  faa  den  Ende,  Nils!  ...  Naa,  sæt 
Dig  her  Bergenser,  paa  Skibskisten  og  ap  ikke  med 
Gutten  ...  Du  ser,  han  vil  høre!  ...  Det  var  jo  med 
de  tre   Søstre?" 

„Ja  vel,  —  det  var  en  Skonnertbrig  paa  sine 
hundrede  Læster." 

,,0g  Du  var  Skibsgut  der  hos  Kaptein  Sivertsen?" 

„Javel,  det  var  min  første  Reis." 

,,Ja  nu  har  Du  gi't  ud  saa  lang  Tamp,  at 
det  ikke  nytter  at  hale  den  ind  igjen,  Nils!" 

Nils  rømmede  sig  ...  sendte  et  prøvende  Blik  op 
efter  Riggen,  et  ditto  udenbords  og  derpaa  en  vel 
sigtet  Tobakssprøit  over  læ  Ræling  — .  ,,Det  var  med 
Kaptein  Sivertsen.  Det  var  en  Hund  til  Sjømand  i 
Uveir;  men  ellers,  —  det  nytter  ikke  at  nægte  for 
det,  han  var  af  disse  gamle  Nords jøkapteiner,  som 
laa  og  drak  i  Køien  og  det  sidrak!  det  maatte  Vel 
jeg  vide,  som  bragte  ham  Konj aksflasken  baade  Mor- 
gen og  Aften.     Andre  end  jeg  vidste  heller  ikke  af 

det  der  ombord,  for  Styrmanden  holdt  hemmelig 
over  det.  Men  den  redelige  Sandhed  var,  at  han 
drak  og  var  under  Dæk,  fra  Buggen  klarede  Færder, 
til  den  laa  i  Havn  igjen  nogetsteds  over  paa  den 
anden  Side  af  Nordsjøen  eller  nede  i  Bordeaux  eller 
Nantes,  og  ligesaa  sandt  var  det,  at  Kaptein  Sivert- 
sen ikke  smagte  stærkt  fra  det  Minut,  han  først 
havde  sat  Foden  iland,  til  han  igjen  kvitterede  sidste 
Fyr  i  Leden  og  stod  tiis j øs.  Han  havde  været  aare- 
vis  iland  uden  at  drikke,  —  sagde  de.  Der  kan 
ingen  begribe  det,  det  var  som  en  Sla^s  Fordøm- 
melse paa  Manden!" 

,, Ansvaret  ...  Ansvaret!"  —  brummede  det  henne 
paa  Bænken,  hvor  Kaptein  Kristensen  havde  sat  sig 
hen  med  sin  Pibe.  ,,Det  har  gjort  af  med  mere  end 
én  Skipper.     Naa,  fortæl,  Nils!" 

,,Ja  saa  var  det  paa  den  Tur.  Vi  gik  med  Træ- 
last nedover,  men  fik  Septemberstormene  paa  os  og 
blev  forsat  nordover.  Det  var  en  tung  Sydvest  med 
Regntykke,  indtil  Veiret  endelig  bedagede  sig  og 
vestede  paa  sig.  Styrmanden  mente  efter  Bestikket, 
at  vi  skulde  være  langt  ude  i  rum  Sjø  paa  Høiden 
af  Udsire,  saa  det  havde  ingen  Nød  for  norske  Ky- 
sten, tilmed  da  Skonnertbriggen  var  en  omframt 
dygtig  Bidevindsseiler.  Kapteinen  vilde  alligevel, 
at  der  endnu  skulde  gjøres  nogle  Slag  op  i  Vinden 
for  at  vinde  Farvand;  men  Styrmand  Andersen  bare 
lo  og  var  spydig,  og  saa  gav  Kapteinen  sig  for  ham, 
som  han  pleiede,  og  gik  ned  og  lagde  sig  tilkøis. 
Han  turde  ikke  lægge  sig  ud  med  sin  Styrmand, 
men  ærgre  sig  gjorde  han.  Og  længer  kom  vi  hel- 
ler ikke,  for  hver  Gang  vi  kom  nedover,  sprang  Vin- 
den igjen  over  til  Sydvest  med  det  samme  Hunde veir 
og  Regntykke.  Der  var  ingen  Raad  for,  vi  maatte 
gjøre   Vendereisen   opover  igjen. 

Jeg  havde  en  Kvæld  set  et  hvidt  Blink  langt 
inde  over  læ  Ræling  og  fortalte  det  til  Sivertsen, 
o^  for  det  gav  Styrmanden   mig^  en  Lusing.     Det 

var  umuligt,  sagde  han.  Men  gamle  Sivertsen  syn- 
tes' nok  ikke  det;  han  spurgte  mig  ivrig  ud  og  mente, 
vi  havde  været  saa  langt  nede  som  Gunnarshaug 
Fyr. 

Vi  havde  holdt  paa  slig  i  seks  syv  Etmaal.  Det 
var  surt  og  vaadt  og  regntungt  alt  baade  Tougværk 
og  Seil,  og  Folkene  begyndte  at  blive  kjede  af  det. 

Gamle  Sivertsen  havde  i  den  sidste  Uge  bare 
ligget  og  brummet  deiHiede  i  Køien  og  snakket  med 
sig  selv.  Jeg  hørte  godt,  at  han  laa  og  rørte  om 
Bispen,  og  han  stirrede  paa  mig,  naar  jeg  var  der- 
nede, med  sine  røde  Øine  og  det  graatottede  Haar, 
saa  jeg  blev  ganske  ræd,  endda  jeg  nu  var  vant  til 
ham.  Da  vi  saa  igj^n  engang  maatte  vende  paa 
Formiddagsvagten,  begjærede  han  en  Flaske  af  mig 
midt  om  Dagen.  Han  snakkede  først  til  mig  Mor- 
genen efter,  da  han  vilde,  at  jeg[  skulde  forfare  Ka- 
hytsvinduerne.  Senere  om  Eftermiddagen  maatte 
jeg  bruge  Svaberen  i  alle  Kroge,  de  var  rene  Flue- 
bol, paastod  han.  Og  saa  vilde  han  siden,  at  jeg 
skulde  ligge  dernede;  han  bød  mig  en  blank  Daler 
for  det.  Og  hvad  skal  en  stakkars  Kahytsgut  gjøre? 
Vil  han  ikke  gjøre  det  for  Daleren,  saa  maa  han 
gjøre  det  uden  den!  ...  Men  jeg  glemmer  ikke  den 
Nat.  Jeg  vaagnede  ved,  at  han  forskræmt  og  sagte 
vækkede  paa  mig,  —  „Nils!  ...  Nils!  ...  Er  Du 
vaagen?  Ser  Du  det  ...  henne  ved  Bordet  der  ... 
den  hvide?  ...  Han  peger  paa  Barometret!  Nu  ... 
rækker  han  Armen  ud  ...  bare  han  ikke  peger  paa 
Uhret  igjen!  ..." 

,,Det  er  nok  ingen  Ting,  Kaptein!" 

,,Nei  vist!  Du  skal  faa  en  Dal«r  ...  hi  hi!  Nu 
staar  han  midt  paa  Gulvet  ganske  svart  af  Fluer. 
Saa  ...  væk  er  han!  ...  Han  saa  ud  som  en  Bisp, 
Du!"  —  lo  han  ...  ,,det  kalder  vi  at  se  i  Søvne  det! 
...  Hm!  ...  Hm!  ...  det  gaar  som  et  Kjølvand  efter 
ham  ud  af  Kahytsvindu^t  af  Morild     Ser  Du,  der 

er  endnu  lyse  Striber  paa  Gulvet  efter  ham.     Nu 
kan  Du  sove,  Gut!   ... 

Nils!  Nils!"  vækkede  det  igjen,  ,,se  ordentlig  paa 
Kahytsvinduerne,  —  begge  to!  ser  Du  ikke  noget? 
ligesom  en  nøgen  Arm  ind  af  hvert,  —  den  er  mere 
end  nøgen  ...  Huf!  —  Bare  han  ikke  peger  paa  Uhret! 
...  fem  Minuter  paa  halv  tre  var  det  inat  igjen  saa 
tydeligt,  at  jeg  saa  Minutprikkerne  paa  Skiven  ved 
Lyset  af  Fingeren  hans." 

Lommeuhret  hang  paa  den  Side  af  Bordet,  som 
var  ham  nærmest,  saa  han  kunde  gribe  efter  det, 
og  jeg  skimtede  ved  Lampen  i  den  hvide   Skive., 

,,Snik  Snak!  —  siger  vi,  ikke  sandt  Nils?  og  Du 
tjener  din  Daler,  Gut!  Snik  Snak!  Snik  Snak!"  ... 
laa  han  og  smaasnakkede.  Tilslut  udbrød  han:  — 
,,Jeg  mener  Uhret  ogsaa  siger  ,,Snik  Snak!"  „Snik 
Snak!"  til  mig  ...  Til  mig?  ... 

Nils!  Nils!"  udbrød  han,  og  stirrede  forskrækket 
frem  af  Køien  ...  ,,Der  staar  han  igjen  og  peger!  — 
Fem  Minuter  paa  halv  tre.  Ja,  ja  ...  ja!  jeg  ser  det. 
Det  nytter  ingen  Daler,  Nils!  Nu  er  Bispen  borte; 
men  næste  Gang,  vi  forsøger  at  prange  ham,  er  han 
der  igjen;  vær  rolig.  Han  la'r  os  ikke  slippe  forbi 
saa  let  den  Karen.  Det  er  noget,  han  vil  nu.  Han 
har  holdt  inde  med  Sjørøvere  og  tilvendt  Kirken 
uretfærdigt  Gods,  siger  de,  derfor  er  han  fordømt 
til  at  staa  derude  og  spøge  ...  Hi  hi  hi!  Jeg  tager 
Kjæden  af  og  smider  Uhret  i  Sjøen  og"  —  han  reiste 
sig  pludselig  op  i  Køien;  han  hørte  vist  uhyre  fint. 
—  ,,Aa,  Nils!  hør  efter,  hvad  det  er,  de  løber  og 
snakker  saa  for  deroppe  paa  Dækket,  spring,  som 
du  er." 

De  havde  set  Braat  langt  inde  paa  læ  Boug. 

Da  jeg  kom  ned  igjen,  sad  Kaptein  Sivertsen 
alt  halv  paaklædt  paa  Køiekanten.  Ved  Meldingen 
blev  han  siddende  lidt  og  vippe  med  Støvlen   ... 

„Saa  saa!  ...  det  var  det,  han  mente  denne 
Gang"  —  nikkede  han,  og  lidt  efter  var  han  oppe 

paa  Dækket,  hvor  han  tog  Kommandoen  saa  friskt, 
som  han  ikke  skulde  gjort  andet  den  hele  Tid  end 
bare  at  hvile  sig  ud.  Den  Dag  kom  der  ikke  en 
Draabe  stærkt  i  hans  Mund,  det  kan  jeg  bevidne, 
og  bedre  Sjømand  i  Uveir  end  den  skutryggede 
gamle  Sivertsen  gik  der  ikke  paa  en  Planke.  Vin- 
den vestede  sig  igjen  ud  paa  Eftermiddagen,  og  han 
gik  i  den  brune  Frakke,  de  store  Støvler  og  Kikker- 
ten under  Armen  og  gned  Hænderne: 

,,Ikvæld  gaar  vi  ham,  Baadsmand!  ikvæld  gaar 
vi  ham,   Baadsmand.'* 

Saa  blev  det  Kvælden.  Vi  havde  gjort  op  Lan> 
terne,  Regntykket  laa  tæt,  og  vi  ringede  af  og  til 
med  Skibsklokken.  Der  var  overhændig  Sjø,  som 
venteligt  saa  langt  under  Land,  og  stiv  Vest  Vi 
havde  to  Mand  ved  Rattet,  Lys  i  Nathuset  og  svær 
Seilpres.  Vi  gik  for  dobbeltrevede  Mersseil,  revet 
Fok  og  Forstagsseil. 

Kaptein  Sivertsen  stod  netop  og  saa  nedover  i 
Læ  imod  Braattene  med  Natkikkerten,  da  hørte  jeg 
som  en  imderlig  Susen  bagom  mig;  det  var  Kammen 
af  en  svær  Sjø,  der  toppede  sig  med  et  fossende 
hvidt  Braat  over  luv  Laaring.  Det  var,  som  den 
med  ét  var  steget  op  af  svarte  Natten.  Jeg  havde 
netop  Tid  til  at  stikke  mig  under  Kahytstrappen, 
da  jeg  hørte  den  kom  bragende  indover  Dækket  med 
slig  Tyngde,  at  det  knagede  i  Skuden. 

Det  blev  ligesom  aldeles  stille  en  Stund,  det 
var,  som  Skuden  ventede  med  at  rette  sig  igjen,  og 
jeg  hørte,  de  raabte,  at  Storbaaden  var  knust.  Da 
jeg  stak  Hovedet  op,  stod  de  to  Rorgjængere  der  og 
hev  Rattet;  men  Nathuset  var  borte.  Da  saa  jeg 
Bispen!  —  han  stod  der  ganske  stor  og  hvid  i  Mør- 
ket og  lyste  nede  i  Læ,  og  enten  jeg  nu  var  for- 
skræmt af  Kapteinen  fra  forrige  Nat  eller  det  virke- 
lig lignede  noget  sligt,  jeg  sytites,  han  stod  og  slog 
dernede  imod  os  med  et  hvidt  Lagen.  Idetsamme 
kom  Kapteinen  saa  braat  imod  mig,  at  jeg  maatte 

skynde  mig  ned  igjennem  Trappen  foran  ham.  Nede 
i  Kahytten  tog  han  i  Hast  nogle  Papirer  og  Penge. 
Han  vendte  sig  netop  for  at  gaa,  da  han  fik  Øie 
paa  Sølvuhret,  som  hang  paa  Væggen  paa  den  anden 
Side  af  Bordet.  Han  gik  hen  og  tog  det  ned  af 
Spigeren  for  at  putte  det  til  sig,  men  stansede  med 
ét,  som  der  kunde  faret  en  Lynild  lige  forbi  ham: 

„Fem  Minuter  over  halv  tre"  —  han  rakte  Uhret 
ud  imod  mig.  ,,Hvormange  ser  Du,  Klokken  er  der, 
Nils?" 

,,Feiler  fem  Minuter  paa  halv  tre,  Kaptein!" 

,,Naa  saa  bevare  Vorherre  Skuden  ...  og  en 
gammel  fordrukken  Skipper  med!" 

Han  op  paa  Dækket,  og  jeg  var  da  ikke  sen  i 
Hælene  paa  ham. 

Deroppe  var  bare  Sjø  om  Luv  og  svarte  Natten. 
Alt  i  ét  tog  vi  Lodskud,  o^  Kaptein  Sivertsen  kom- 
manderede med  Raaberten.  Vi  krydsede  og  var  nu 
ved  nogle  Skjær  nordost  om  Bispen,  hvor  Sjøen  vred 
sig  mere  forud.  Vi  var  kommet  til  det  med  Seil- 
presset,  at  vi  maatte  enten  forbi  eller  paa.  Det 
lyste  netop  i  Striben  af  Dagen,  da  Braadsjøen  kom 
og  feiede  Skuden  ren  fra  for  til  agter,  Støtterne, 
Skanseklædningen,  Ruf,  Hytter,  Baade  og  alt  op- 
staaendes,  og  fyldte  Kahytten.  Folkene,  som  hev 
Loddet,  havde  set  Braatet  itide  og  sprunget  forud 
og  surret  sig,  hvor  de  havde  de  tykke  Pullerter  og 
Bjelker  i  Skanseklædningen  at  stole  paa  mod  Bølge- 
magten. 

Da  Braatet  var  gaaet,  blev  der  gjort  klar  ved 
læ  Anker  for  at  stagvende.  Jeg  havde  surret  mig 
som  de  andre  og  tænkte  paa,  at  vi  tilslut  havde 
Trælasten  at  flyde  paa. 

Jeg  hørte  gjennem  Raaberten:  —  ,,Klar  til  at 
vende!  —  Hårdt  i  Læ!  ...  Lad  falde  Anker!"  —  An- 
keret klirrede  ud  af  Klydset  saa  hastig,  at  Kjættin- 
gen  ulede  og  skreg,  og  Gnisterne  føg  som  en  Lys- 
ning der  forude.    Der  var  røget  noget  istykker,  eller 

Jonas  Lie:    Samlede  Værker.    IV.  ^^ 

(len  havde  stoppet,  for  det  var,  som  vi  pludselig 
grov  hele  Forenden  under,  og  i  Graalysningen  saa 
vi  et  Grundbraat  løfte  sig  med  Hvin  og  Sus.  Vi  hug- 
gede paany.  Kjættingen  løb  et  Stykke  til;  Grund- 
braatet  voksede  og  steg  høiere  end  Salingen. 

Der  var  vist  ingen,  som  tvilte  paa,  at  det  var 
hans  sidste  Stund!  Jeg  hørte  Raab  og  Skrig,  saa 
Kaptein  Sivertsen  kaste  Raaberten,  —  det  bragede 
og  knagede  og  saa  véd  jeg  for  min  Part  ikke  mere. 
Det  var,  som  jeg  blev  trukket  ned  i  en  Fos  og  saa 
med  ét  slængt  op  igjen.  Hver  havde  vel  grebet  efter 
det  flydendes,  han  kunde  faa  Tag  i,  og.  en  Stund 
efter  laa  vi,  hele  Mandskabet,  mellem  bare  Stumper 
og  Stykker,  saa  vi  havde  al  Møie  med  at  bjerge  os 
undaf  dem.  Hver  Sjø  var  fuld  af  Planker.  Imel- 
lem kom  en  Vandtønde,  et  brukket  Spant,  en  Saling 
eller  et  Ruf,  saa  det  var  et  Guds  Under,  at  vi  ikke 
blev  knuste,  der  vi  laa  og  holdt  os  hver  paa  sin 
Vragstump.  Skibshunden,  stakkar,  svømmede  om 
fra  den  ene  til  den  anden  og  slikkede  os,  men  vendte 
bestandig  tilbage  til  Kapteinen.  Jeg  saa  den  tilslut 
blive  slaaet  ihjel  mod  en  Plankehob  af  Merset,  der 
kom  over  den  ud  af  en  Sjø. 

Saadan  laa  vi  da  der  og  drev,  indtil  vi  ikke  saa 
mere  til  hverandre.  Jeg  laa  lavt  i  Vandet  paa  en 
Planke  og  stirrede  paa  Fyret,  som  begyndte  at 
blinke  derinde  fra  gjennem  Disigheden  og  ventede 
paa  Dagen.  Da  det  saa  blev  lyst,  løftede  jeg  mig 
i  ét  væk  op,  saa  høit  jeg  kunde,  og  saa  ud  efter 
Seilere  eller  Baade;  bare  en  Maage  viste  sig  langt 
borte  eller  en  Skumtop  hævede  sig,  kunde  jeg  blive 
gjennemvarm  af  Glæde,  og  naar  det  saa  ingen  var, 
syntes  jeg,  at  jeg  maatte  dø. 

Vinden  stod  vestlig  paa,  og  Strømmen  gik  lige  ind. 
altid  haardere  med  svære  Brækninger;  Rendesuen 
sprøitede  og  skummede  og  slikkede  opefter  Fjeldet. 
Jeg  begyndte  nu  at  skjælve  og  grue  for  Fjeldmuren; 
jeg  forstod^  at  der  ikke  var  Udsigt  til  at  undgaa  at 

blive  knust  mellem  Plankevaalet  og  Bjergvæggen 
derinde.  Da  tog  Dødsangsten  mig.  Jeg  tror,  jeg 
laa  og  snakkede  høit  og  læste  op  af  Katekismusen. 

Med  ét  saa  jeg  Plankerækken  foran  mig  gjøre 
en  stor  Krog  udenom  Fjeldpynten  og  sætte  lige  op 
mod  et  andet  lavere  Ber^skjær  indenfor,  og  der  stod 
Kaptein  Sivertsen. 

Det  var,  som  jeg  fik  nyt  Liv.  Jeg  følte,  at  det 
gjaldt  at  faa  slaat  Tag  nogetsteds,  med  det  samme 
jeg  gik  op  med  Rendesuen.  Bølgen  tog  mig,  og 
jeg  saa  Kapteinen  kaste  en  Tougende  til  mig.  Jeg 
greb  i  den  og  var  oppe  paa  Land.  Og  saa  blev  jeg 
liggende  som  •en  Sild  flad  paa  Fjeldet  og  drog  mig 
blot  af  og  til  i  min  Angst  længer  og  længer  op,  da 
Kapteinen  gav  mig  et  Par  Spark  mellem  Ribbenene 
og  befalte  mig  at  hjelpe  sig.  Han  var  barhovedet 
og  blødte  paa  Ansigt  og  Hænder  ... 

Og  én  for  én  kom  Mandskabet  indseilende  paa 
Trælasten,  —  én  for  én  maatte  de  kjæmpe  for  Livet 
paa  Fjeldknausen,  medens  han  hev  Tougenden  ned 
til  dem.  Eftersom  Trælasten  samlede  sig  op  der, 
blev  Sjøgangen  mere  dæmpet  og  Opkomsten  tilslut 
lettere. 

Folkene  sad  o^  laa  omkring  paa  Sk j  æret,  mens 
Sivertsen  endpu  stod  og  passede  paa. 

,,Ser  Du  ham  ikke?  Ser  Du  ham  ikke?"  — 
spurgte  han  alt  i  ét.  Det  var  Styrmanden,  han  ven- 
tede paa.     Og  da  han  saa  fik  ham  op,  udbrød  han: 

,,De  er  der  alle!  —  de  er  der  alle,  ikke  et  Liv 
paa  Samvittigheden!" 

Lidt  efter  sad  han  og  græd  som  et  Barn.  Saa 
svimede  han  af,  og  Mandskabet  bar  ham  paa  Plan- 
ker indover  Landet  til  den  nærmeste   Bondegaard. 

Da  han  næst-e  Morgen  vaagnede,  raabte  han 
paa  mig.  Han  sad  i  Sengen  med  Uhret  i  Haanden 
og  var  saa  bleg  som  sin  egen  Skjorte. 

,,Hvor  mange  er  Klokken  der  nu?"  —  spurgte 

han  og  holdt  den  imod  mig. 

11' 

,, Mangler  fem  Minuter  paa  halv  tre!"  —  Jeg 
tog  den  og  holdt  den  til  Øret  —  „men  den  staar  ..." 

,,Staar?  ...  Staar?"  ...  Han  snappede  Uhret.  —  „Du 
har  nok  Ret,  Nils!  ...  Javist,  den  maa  have  staaet 
heU  siden  Lørdag,  mindst  i  en  halv  Uge,  for  da  gik 
min  gamle  Uhmøgle  istykker." 

Men  saameget  er  vist,  at  gamle  Sivertsen  hver- 
ken drak  eller  gik  tilsjøs  mere.  Han  levede  siden 
som  Rigger;  til  det  duede  han." 

,,Ja  vel,  rigge  andres  Fartøi'*  —  mente  Kristen- 
sen; han  dampede  tæt  med  smaa  hørlige  Smeld  med 
Læberne.  ,,Der  skal  bred  Ryg  til  at  bære  Ansvar,  — 
baade  for  Skude  og  Folk.  Og  jo  ældre  en  blir,  desto 
mere  ta'r  det  paa  i  den  Nordsj  øf  arten.  Saa  drikker 
de  det  fra  sig  og  blir  forfyldte.  Nei,  Sjømand  blir 
Du  ikke,  Bernt!  —  før  Skrædder  oppe  i  en  Bag- 
gade." 

Bernt  udstødte  en  uartikuleret  Lyd,  der  lød  som 
en  undertrykt  Protest. 

„Kan  jeg  ikke  blive  Sjømand,  fordi  Skipper  Si- 
vertsen drak,"  knurrede  han  —  ,,d€t  var  bare,  fordi 
han  var  en  Landkrabbe." 

,,Slg  ikke  det,  Gutten  min!"  Den,  som  sagde 
det,  var  en  Lods  fra  Stjernøen  ved  Lindesnæs,  der 
gik  med  som  Passager  opover,  og  som  var  kom- 
met agterud  under  Nils's  Fortælling.  ,, Erfarne  Folk 
har  set  meget  af  den  Slags.  Der  er  mangen  en, 
som  kan  ha'  To  i  sig  til  Styrmand  og  det  en  duelig, 
men  som  derfor  ikke  er  tømmerbygget  til  at  staa 
for  alt  som  Kaptein.  Det  saa  jeg  sidst  ifjor  uden- 
for Mandal  det.  Det  var  en  tysk  Bark,  som  satte 
lige  ind  paa  Ryvingen.  Det  blæste  en  Himmelstorm, 
saa  Ræerne  maatte  holdes  med  Kontrabraser.  Det 
var  ubegribelig  vanvittigt  for  menneskelig  Forstand 
at  se  paa,  men  at  Barken  stod  ret  lige  lukt  ind  paa 
Skj  ærene,  det  var  der  ikke  to  Meninger  om.  Lods 
maatte  han  have,  og  jeg  fristede  da  at  gaa  udenom 
Skjærene.    Sjøen  gik  for  hul,  til  at  jeg  kunde  komme 

itadunder  Hæ&ken  paa  den.  Jeg  raabte  den  ene 
Gang  efter  den  anden,  at  de  maatte  falde  af,  og  gik 
saa  ovenom  dem  til  Ltiv  saa  nær,  at  jeg  næsten  var 
ræd  for,  at  Sjøen  kunde  slænge  baade  Skøiten  og 
mig  ind  paa  Dækket  til  dem.  De  gik  for  Mer^e- 
stumperne,  og  det  gjaldt  at  faa  beist  Forestagseil, 
saa  de  kunde  falde  af. 

Jeg  saa  Folkene  ombord,  men  ikke  én  rørte  sig. 
De  hverken  hørte  eller  saa.  Kapteinen  stod  som 
fastgroet  paa  Dækket  med  Journalen  under  Arm#n. 
Fartøiet  kunde  have  bjerget  sig  to  Gange,  om  de 
havde  lystret  min  Kommando. 

Jeg  seilede  rundt  om  dem  og  raabte.  Endnu  i 
sidste  Øieblik  kunde  de  faldt  af  og  gaaet  ind  i  Man- 
dalsfjorden.  Det  var  først,  da  de  var  to  Skibslæng- 
der  fra  den  yderste  Holme,  som  heder  Hjelmen,  ^at 
der  viste  sig  en  Rørelse  ombord  blandt  Folkene,  som 
om  de  bød  til  at  manøvrere.  Men  da  stødte  de,  og 
Sjøen  rev  i  Fartøiet  o^  løftede  det,  saa  det  slarkede 
sig  over  Hjelmen  og  indover  paa  Grundene,  hvor 
det  maltes  istykker.  En  Mand,  som  havde  kløvet  ud 
paa  Nokken  af  Klyverbommen,  reddede  sig  ind  paa 
Holmen,  medens  to  bag  ham  reves  bort  af  en  Braad- 
sjø  sammen  med  Skibet,  og  væk  var  de. 

Saalænge  havde  jeg  da  seilet  rundt  Barken  og 
hujet  og  vinket  for  at  faa  den  til  at  ændre  Kursen, 
at  min  egen  Skøite  var  kommen  i  Bekneb  mellem 
Skj ærene,  saa  jeg  maatte  gaa  derinde  blandt  Braat 
og  Brand  og  seile  paa  Kraft  for  at  klare  mig.  Jeg 
tænkte  ogsaa  mulig  at  fiske  op  en  eller  anden  fra 
Fartøiet  der  indenfor;  men  væk  og  borte  var  de. 

Det  var  første  Gang  i  Mands  Minde,  at  Sjøen 
har  gaaet  over  Hjelmen.  Det  store  prægtige  Skib 
med  alle  de  Liv  ombord,  som  gik  lige  lukt  paa  Un- 
dergangen, uden  at  de  vilde  saameget  som  tage  i  en 
Tougende  eller  hive  en  Knag  paa  Rattet,  det  var 
et  fælt  Syn.  Jeg^  glemmer  det  aldrig,  saalænge  jeg 
lever.     Men  Manden,  som  bjergede  sig  fra  Nokken, 

—  alt  det  de  forhørte  ham,  saa  vilde  han  aldrig  ud 
mod,  hvordan  det  han^^  sammen  der  omhord.  Min 
Tro  er  nu,  at  enten  havde  de  drukket  sig  fulde  alle- 
sammen, eller  ogsaa  var  det  Dødsangsten,  som  havde 
grebet  dem,  for  Havet  var  forfærdeligt  og  Landet  i 
Rok  og   Skum   lige  forud." 

,,Er  det  ikke  det,  jeg  siger?"  sagde  Kristensen 
med  et  betydende  Blik  hen  paa  sin  Hustru,  der  var 
kommet  op  i  sit  Kastesjal;  men  hun  hørte  ikke  paa 
ham.  Hun  stod  med  Hænderne  mod  Hoften  i  en 
betragtende  Stilling  foran  Lodsen  fra  Stjernøen: 

—„Er  De  gift  De?" 

,,Ja. 

„Har  De  Børn  De?" 

,,Ja  to  Sønner." 

,,Er  De  aldrig  bange?" 

,,Aa  nei,"  —  Lodsen  smaalo  —  ,,jeg  har  den 
faste  Tro,  at  Vorherre  tager  mig,  naar  hans  Time 
kommer,  og  han  tager  ligesaa  mange  i  Magsveir, 
som  naar  det  blæser  haardt." 

,,Ja,  skal  ikke  De  have  af  min  bedste  Trond- 
hjems  Akevit,  saalænge  De  er  her  ombord,  og  endda 
fri  Heise,  saa  kald  mig  ikke  Madam  Kristensen!'" 
—  Med  disse  Ord  forsvandt  hun  igjen  under  Dækket. 

Hendes  Nærværelse  lagde  jo  altid  et  Baand  paa 
Tungen,  indtil  man  blev  klar  paa  Humøret.  Var  det 
slet,  saa  hun  straks  et  eller  andet  Sted,  hvor  Dæk- 
ket var  uspulet,  eller  noget,  som  var  iveien,  og  saa 
blev  der  Sjau. 

Men  i  godt  Humør,  ^  ja  det  var  en  anden  Sag, 
da  var  det,  som  Nils  sagde:  ,,Smør  og  Solskin  over 
hele  Dækket,"  —  og  Mage  til  Menneske  da!  —  Det 
hørte  nu  engang  med  til  Livet  ombord  i  Rutland. 

Lodsens  Oine  havde  hvilt  næsten  dvælende  længe 
paa  Madam  Kristensen,  hvis  Fremtræden  nok  i 
hans  Øine  havde  nogen  Lighed  med  en  Styrtesjø, 
der  pludselig  var  steget  foran  Bougen;  men  hans 
poliske   Ansigtsudtryk   efter  hendes   sidste    Ord    gav 

tilkjende,  at  hun  nu  ialfald  var  skummet  af  uden 
Fare.  Det  var  en  Mand  med  skarpe,  regelmæssige 
Træk,  over  hvilke  det  broncebrune  Haar  faldt  med 
en  blank  Krøl  ved  begge  Tindingerne  —  som  Ørene 
paa  en  russisk  Themaskine.  Hans  graa  Øine  skjød 
af  og  til  et  eget  snart  Blik,  der  rimeligvis  hidrørte 
fra  hans  stadige  Livsvane  at  speide  ud  i  S j ©bræk- 
ningen. 

Der  hørtes  en  Klirren  nede  i  Kahytstrappen.  Det 
var  Madam  Kristensen,  som  kom  op  med  et  Bræt 
med  Glasser,  mellem  hvilke  der  stod  en  hvid,  ry- 
gende Mugge. 

Man  forstod,  at  der  ikke  blot  skulde  vanke  al- 
mindelig Skjænk  af  Dunken,  men  være  rigtig  Hoi- 
tideli^hed  med  varm  Punsch.  Madamen  var  nok 
kommet  i  Lune. 

Ingen  lod  dog,  som  han  ænsede  Tilberedelserne, 
før  han  blev  nævnt  ved  Navn  og  budt  hen.  De  gik 
da  frem  hver  for  sig  og  bukkede  og  drak,  strøg  sig 
med  Haandbagen  over  Munden  og  sagde:  —  ,,Tak, 
Madam!"  —  Lodsen  regaleredes  med  et  særskilt 
Glas,  som  Bernt  var  henne  for  at  bringe  til  ham. 

,,Mor!"  hviskede  han  ivrigt  —  ,,lian  sig^r,  at 
han  har  været  med  Lodsskøiten  helt  op  til  Wick  i 
Skotland,  og  at  han  har  set  fem  seks  hundrede  Far- 
tøier  paa  engang  seile  ud  paa  Sildefiske  om  Mor- 
genen.'' 

,,Hold  din  Mund!*'  afbrød  hans  Far  ham  kort. 

„Gutten  kan  da  faa  snakke"  —  mente  Moderen. 

...  „og  bestandig  faa  flere  og  flere  Fluer  i  Ho- 
vedet om  at  gaa  tilsjøs"  —  brummede  Kristensen. 

„Der  er  dit  Glas,  Kristensen!"  —  hun  rakte  ham 
det  lidt  kort. 

„Naa,  naa.  Skaal  Mor!  —  Ah!  den  var  god. 
Javist,  Punsch  laver  Du  saa  god,  som  nogen  i  selve 
Skipperklubben  ...  Skade,  at  Du  gjør  det  saa  sjel- 
den.  Mor!  Nu  saa  smag  paa  den!"  hau  rakte  hende 
sit  Glas,   som   hun   nogle   Gange  nippede   til.     Kri- 

stensens  lune  Blik,  da  han  satte  Glasset  bagom  sig 
paa  Skylightet,  røbede,  at  han  vidste,  hvad  han 
gjorde. 

Maanen  var  kommet  frem.  Den  stod  fuld  og 
rund  agterlig  lidt  over  Storseilsbommen,  medens  de 
for  et  sagte  Hæng  af  Vind  slørede  opefter  det  blanke 
Listerhav,  der  næsten  var  frit  for  Dønninger  og  1 
Maaneskinnet  klart  aftegnede  Fartøiets  Skygge  med 
Seil  og  Ræer,  Touge  og  Blokke.  Langt  inde  blin- 
kede et  Fyr. 

Madam  Kristensen  havde  trods  sin  praktiske 
Natur  en  Svaghed  for  at  sidde  i  Maaneskin  saavel- 
som  for  Sjømandsviser  og  romantiske  Tildragelser. 

Hun  sad  nu  i  den  smukke  Aften  ved  Siden  af 
Kristensen,  der  røg  paa  sin  Merskumspibe;  hun  var 
i  en  lun  Passiar  med  Lodsen.  De  kom  just  fra  den 
aarlige  Tur  paa  Stettin  og  Danmark  med  Pote  te  s 
og  Æbler,  og  Madam  Kristensen  mente,  at  det 
vakkreste  i  hele  Seilledden  var  Øresund  om  Dagen, 
naar  det  laa  fuldt  af  Seilere,  og  Helsingørs  Rhed 
om  Natten,  naar  Skibene  ligger  Lys  i  Lys  og  venter 
paa  Vind. 

,,Aa  ja  ...  aa  ja,  Madam!  —  jeg  skal  ikke  mod- 
sige hende  i  det"  —  mente  Lodsen  —  ,,og"  —  han 
tog  et  Drag  af  Glasset,  som  han  igjen  varligt  satte 
hen  paa  Rælingen,  —  „jeg  husker  endnu  paa  en- 
gang, jeg  som  ung  Matros  kom  fra  Langfarten  Ka- 
nalen op  om  Natten.  Det  var  et  underligt  Syn  at 
se  den  hele  Stimmel  af  tusinder  og  tusinder  Lys 
ligge  der  paa  Bankerne  lige  foran  Bougen,  medens 
vi  for  en  dobbeltrevet  Mersseilskuling  fo'r  lige  tvert- 
igjennem  den.  Det  var  alle  Fiskerkutterne  nede  fra 
engelske  og  hollandske  Kysten." 

,,Ja  Lodsen  har  vist  været  mangesteds  om  i 
Nords j øen  og  oplevet  noget  af  hvert,  som  vi  andre 
ikke  kj ender  til,"  —  sagde  Madam  Kristensen  — 
,,De  kunde  nok  fortælle  baade  det  ene  og  det  andet." 

„Aa  ja,  der  gaar  saa  mange  Fortællinger  om- 

kring  i  Folkelugarerne  fra  gammel  Tid.  Men  vil 
éix  høre  rigtig  Nords jøhistorier,  saa  skal  han  være 
med  paa  Fiskerkutterne  ude  paa  Doggeren.  Der 
spinder  de  nok  af  Ender  om  Kvælden  og  Natten, 
mens  de  ligger  og  rider  for  Ankerne  med  Lanterner 
i  Masten." 

„Bernt,  —  kom  hid  med  Lodsens  Glas,"  —  sagde 
Madam  Kristensen  —  „han  drikker  jo  næsten  ikke." 

Det  var  indirekte  Opfordring  til  at  fortælle,  som 
Lodsen  vel  forstod.  Efter  en  Slurk  af  det  fyldte 
Glas  begyndte  han  rømmende   sig: 

,,Nu  vel!  —  det  var  gaaet  saaledes  til,  at  jeg 
gik  uden  Skib  over  i  Deal,  og  saa  faldt  det  mig 
ind,  at  jeg  lige  saa  godt  kunde  tage  Hyre  med  en 
saadan  Fiskerkutter  for  at  se,  hvordan  de  drev  det 
paa  Doggeren.  Og  skulde  én  dømme  efter  alt  Snak- 
ket der,  saa  gaar  der  lige  saa  meget  Spøgeri  som 
Fisk  derude  paa  Bankerne, .  siden  Hollænderen  og 
Engelænderen  i  gamle  Dage  laa  og  sloges  der,  og 
ingen  af  dem  vilde  give  sig.  Det  gik  saa,  at  snart 
vandt  den  ene  og  snart  den  anden. 

Engang  forliste  Engelænderne  hele  Flaaden  med 
Mand  og  Mus  nede  paa  Grasbank,  og  saa  drog  Hol- 
lænderen op  ad  Themsen  med  Riskviste  i  Masten. 
Det  skulde  sige  saame^et  som,  at  hele  Sjøen  nu  var 
feiet. 

Men  bagefter  tog  Engelænderen  sig  paa  Tag, 
og  alt  det  Hollænderen  bed  fra  sig  —  og  det  gjorde 
han  paa  Kar,  —  saa  blev  han  alligevel  for  liden  og 
maatte  finde  sig  i  at  fire  Bramseil  for  hver  engelsk 
Orlogsmand.  Nu  blev  det  Engelænderen,  som  satte 
Riskvisten  i  Masten,  og  gjør  det  endda  den  Dag  i 
Dag,  naar  han  vil  ærte  Hollænderen. 

Saa  var  der  en  gudsforgaaen  engelsk  Kaperkap- 
tein,  som  hed  John  Clarlight.  Han  sparte  aldrig 
noget  Menneskes  Liv,  naar  han  først  havde  entret 
en  Skude;  og  han  havde  vundet  saamange  Rig- 
domme, at  han  gik  med  Ballast  af  Sølv  og  Guld. 

I  et  blodigt  Slag  var  han  kommet  mellem  io 
Hollændere  og  holdt  paa  at  maatte  stryge  Flag, 
fordi  han  var  aldeles  synkefærdig;  men,  da  han 
skulde  tage  Haanden  i  Flaglinen,  kjendte  han  paa 
sig,  at  han  ikke  aarkede  det,  og  saa  rakte  han 
Haanden  imod  Nord  og  bad  den  Onde  hjelpe   sig. 

Da  der  idetsamme  kom  nok  en  Sending  med 
Skraakugler  indefter  Dækket,  og  den  ene  Hollænder 
gav  sig  til  at  entre,  greb  han  en  Lunte  og  sprang 
ned  i  Kahytten  for  at  lade  det  hele  gaa  tilvejrs. 
Der  saa  han  paa  sin  egen  Plads  ved  Bordet  en 
svær  hvidskj ægget  Mand  i  Sjøstøvler;  han  var  ganske 
bleg  og  stirrede  paa  ham  med  et  Par  røde  Øine, 
der   syntes   at   mangle   Øienlaag: 

,,Vil  Du  nødig  stryge,  John  Clarlight?"  spurgte 
han. 

Kapteinen  svarede  ikke,  men  fo'r  forbi  ham  lige 
ned  i  Krudtkammeret;  r-  kun  saa  han,  at  den  an- 
den lo. 

Der  var  gaaet  en  Kugle  gjennem  Krudtrummet, 
saa  alt  var  i  Vand  som  en  sort  Grød,  og  det  vilde 
ikke   fænge. 

John  Clarlight  kom  ind  igjen;  han  hørte  Hol- 
lænderen trampe  ovenpaa  Dækket. 

,,Vil  Du  slippe  at  stryge,  John  Clarlight?"  spurgte 
Manden  paany. 

,,Aa,  de  har  vel  alt  strøget  for  mig  deroppe!" 
svarede  denne;  der  lød  netop  et  vældigt  Hurra  fra 
Hollænderne. 

,,De  kan  ikke,  saalænge  som  jeg  holder  i  Flag- 
linen" —  og  nu  saa  John  Clarlight,  at  Manden 
virkelig  sad  og  holdt  paa  Linen,  hvordan  det  nu 
gik  til;  —  ,, heller  ikke  skal  Du  synke  eller  Skibs- 
siden lide  Saar,  saalænge  som  jeg  sidder  her." 

Dette  var  nok  for  John  Clarlight.  Han  greb  en 
Okse  og  sprang  igjen  op  paa  Dækket.  Og  saa  under- 
ligt gik  det  til,  at  han  o^  de  faa  af  Besætningen, 
der  var  igjen,  alligevel  klarede  Hollænderne  fra  sig. 

Hele  Eskadren  stod  indover  mod  Kanalen;  men 
John  Clarlights  Galiot  blev  altid  længere  agterud. 
Han  mente,  det  kom  af  al  den  Sjø,  de  havde  i 
Lasten,  oig  prøvede  med  Pumpen,  men  denne  viste 
ikke  en  Draabe  Lækage. 

Om  Kvælden,  da  Dækket  var  spulet  og  saa  meget 
som  muligt  i  Orden,  gik  Kaptcinen  igjen  ned  i  Ka- 
hytten; han  havde  opsat  det  i  det  længste.  Der  sad 
den   gamle   fremdeles   med   Snoren   i   Haanden. 

„Tak  for  Tjeneste,"  sagde  John  Clarlight,  ,,men 
nu  hjælper  jeg  mig  fuldskurendes  uden  at  hyre  nogen 
herude  paa  Doggeren." 

Manden  svarede  ikke,  men  viklede  blot  Linen 
to   Gange   om   Haanden. 

„Slip  Linen!"  raabte  John  Clarlight,  og  da  den 
anden  heller  ikke  nu  svarede,  blinkede  hans  Økse 
i  Luften.  Han  mente  at  hugge  den  over;  men  Øksen 
gik  igjennem  baade  Linen  og  den  gamle  og  bragede 
i  Bordet,  saa  der  blev  et  dybt  hvidt  Skaar. 

,,Saa  Du  mente,  vi  skulde  skilles  saa  hastigt, 
John  Clarlight!"  sagde  han  ganske  roligt.  „Ser  Du, 
—  slap  jeg  Linen  ,  vilde  baade  Du  og  Skuden  synke 
i  det  samme  Minut;  thi  I  skulde,  om  alt  var  gaaet 
til  med  Redelighed,  være  sunket  idag;  jeg  er  Man- 
den, som  har  Retten  her  paa  Dog^eren.  Jeg  ser 
igrunden  ligesaa  gjerne,  det  gaar  til  Plumps  med 
engang,  og  vil  du  sk j ære  over  Flaglinen,  saa  vær 
saa  god,  naar  Du  vil!" 

Men  nu  var  John  Clarlight  ikke  længer  saa  hid- 
sig paa  den  Ting. 

Den  gamle  betragtede  ham  med  skjult  Haan:  — 
,,Ser  Du,"  ^  vedblev  han  —  „her  gjør  jeg  Linen 
fast  ved  denne  Spiger  over  Skabet.  Saasnart  Du 
vil,  behøver  Du  bare  at  vikle  den  af;  men,  —  løser 
Du  Dig  ikke  hvert  Aar  ud  med  tre  Fartoier,  saa 
kommer  jeg  selv  Nytaarsnat  og  slipper  Linen." 

,, Mener  Du,  at  Du  har  sat  den  fast  nok  der- 
oppe?" spurgte  John  Clarlight  bleg. 

,, Rører  Du  ved  den,  saa  ryger  den!'*  sagde  den 
gamle  og  forsvandt  med  en   Haanlatter. 

Men  hvergang  den  er  ifærd  med  at  rustne  af, 
kommer  han  igjen  med  et  gammelt  Søm  nede  fra 
Havbunden,  som  han  selv  slaar  ind. 

Siden  farer  John  Clarlight  over  hele  den  vide 
Doggersbank,  og  det  er  en  bekjendt  Sag,  at  der  for- 
svinder mange  Fartøier  om  Aaret,  især  gamle,  endda 
de  fordetmeste  har  tyve  Favne  Vand  under  Kjølen 
der.  Nogle  vil  have  set  et  Fyrskib  paa  de  urime- 
ligste Steder,  helst  i  Halvtaage  og  uroligt  Veir.  Da 
er  det  John  Clarlight,  som  ligger  med  Blink  i  Ma- 
sten og  lokker  Fartøierne  længere  og  længere  paa 
Sandene,  især  ind  imod  Swarte-  og  Wells-Bankerne, 
hvor  Sjobrækket  og[  Grundene  er  farlige.'*  — 

—  De  sad  en  Stund  tause.  Fyrene  blinkede  nu 
fra  to  Sider  der  fjernt  inde  i  den  mørke  Landstribe, 
og  det  var  saa  stille,  at  de  hørte  Bommens  ens- 
formige Knagen.  Kristensen  dampede  stærkt  med 
korte  DrsDg  af  Piben  og  brummede: 

,,Ja  der  ligger  mange  Fyrskibe  der  indover  Grun- 
dene. Har  forresten  aldrig  hørt  den  Rægle  før, 
endda  der  vankede  mange  nok  af  dem  i  sin  Tid  her 
ombord  i  Rutland  baade  om  Doggeren  og  andet- 
steds.*' Han  famlede  med  Haanden  bagom  sig  efter 
Glasset;  men  Madam  Kristensen  snappede  det  og 
sagde,   idet  hun  viste  paa  Muggen: 

—  ,,Jeg  skal  fylde  det  for  Dig,  dersom  Du  vil 
fortælle  en  Historie  iaften  fra  gammel  Tid  paa  Rut- 
land.   De  rnaa  vide.  Lods!  han  er  ikke  let  at  faa  til." 

,,Vil  Du  kanske,  jeg  skal  fortælle,  hvordan  det 
gik  for  sig,   at  Du  blev  hyret  her  ombord?" 

,,Nei  Tak,  Kristensen!  den  Historie  kan  jeg  før." 

,,Bare  hvordan  Du  fik  Fingre  i  Rattet  paa  Rut- 
land." 

,,Du  faar  ikke  sidde  og  gjøre  Nar  af  mig  for 
Lodsen,  ellers  tror  han.  Du  har  Lyst  paa  at  opsige 
Hyren." 

„Ja  det  var  sandt!  Nei,  Du  bllr  nok  den 
sikkreste  Sjømand,  jeg  har,  lad  det  først  komme  til 
Skarpskjæring«  Skaal  MorI  ...  Nei,  skjænk  kun  i. 
Saa  faar  Du  faa  en  anden  Historie,  som  jeg  har 
hørt  af  Manden  selv,  saa  jeg  véd,  den  har  sin  Rig- 
tighed. 

Gamle  Rutland  var  dengang  som  en  Forfrem- 
me] sesskude;  den  har  havt  mange  Kapteiner.  Skip- 
per Vollan  var  en  rigtig  dygtig  Mand,  men  ængste- 
lig af  sig  og  lidt  underlig,  for  det  er  saa,  at  naar 
Ansvaret  først  begynder  at  slaa  Kloen  i  én,  saa,  — 
naa  ja,  det  var  ikke  om  det,  jeg  skulde  snakke. 

Det  var  et  Aar  ude  i  Novembertiden,  at  han  var 
gaaet  ud  fra  Montrose  i  Skotland.  Han  laa  og 
baksede  i  Styggeveir  og  Snetykke  og  kort  Dag,  og 
saa  blev  det  mere  og  mere  umuligt  at  komme  paa 
det  rene  med  Kursen.  Han  fo'r  urolig  den  ene  Gang 
efter  den  anden  op  paa  Dækket  for  at  se  og  prøve 
Udsigten  og  saa  ned  igjen  i  Kahytten  til  Sjøkartet 
paa  Bordet.     Men  han  blev  bare  mere  uvis. 

Da  han  saa  igjen  kom  ned,  stod  der  en  Mand 
i  en  tyk  Pjekkert,  som  saa  alvorligt  paa  ham  og 
viste  med  Haanden  henover  Sjøkartet.  Skipper  Vol- 
lan var  en  kristen  Mand  og  ikke  spøgelseræd;  men 
han  blev  dog  ligesom  lidt  forbløffet,  vendte  Øinene 
bort  for  at  blive  Synet  kvit  og  gik  op  paa  Dækket. 
Straks  efter  betænkte  han  sig  og  gik  ned  igjen.  Da 
kom  Manden  atter  tilsyne.  Han  pegte  dennegang 
endnu  alvorligere  paa  Kartet  i  samme  Retning  som 
før,  og  saa  forsvandt  han. 

Det  var  i  Nord-Nordvest,  Manden  havde  pegt. 
„Vil  Du  berge  Dig,  saa  styr  straks  slig!"  —  det  fore- 
kom ham,  som  det  omtrent  var  det,  der  var  sagt 
uden  Ord.  Da  han  havde  gaaet  lidt  oppe  paa  Dæk- 
ket og  summet  sig  over  dette,  kommanderede  han 
pludselig  Kursen  over  i  Nord-Nordvest. 

Han  havde  ikke  gjort  mere  end  en  halv  Vagt, 
da  han  nede  i  Læ  saa  et  Vrag  med  alle  Folkene  i 

Riggen.  Han  fik  sat  Baad  ud,  og  da  den  for  anden 
Gang  lagde  fra  Borde  med  Resten  af  Folkene,  sank 
Vraget.  Den  sidste,  som  kom  op,  var  Skipperen, 
og  —  det  var  netop  Manden,  som  havde  staaet  og 
vist  paa  Sjøkartet.*' 

Det  var  en  sjelden  Begivenhed  ogsaa  for  Ma- 
dam Kristensen,  at  hendes  Mand  udtalte  sig  saa 
vidtløftigt;  det  var,  sandt  at  sige,  den  første  lidt 
længere  Historie,  hun  havde  hørt  ham  fortælle  i 
sit  Liv.  Men  hun  lod  sig  alt  andet  end  mærke  med 
det  og  sad  meget  høi  og  ligegyldig  vuggende  med 
Foden,  idet  hun  strøg  med  Haanden  frem  og  til- 
bage over  den  brede  Sølvuhrkjæde,  som  hun  havde 
under  det  i  Brystet  aabne  Kastesjal. 

Lidt  kneisede  hendes  statelige  Figur  jo,  som 
hun  sad  der  med  Kysen  paa  Hovedet,  og  hun  nik- 
kede et  Par  Gange,  som  hun  vilde  sige,  at  af  saa- 
dant  mærkeligt  kunde  de  nok  komme  frem  med  en 
hel  Del,  naar  de  eller  rettere  Kristensen  først  vilde. 

Da  han  sluttede,  fyldte  hun  en  Rest  af  Muggen 
i  sin  Mands  Glas  og  sagde  i  en  vis  fornem  Tone: 

,, Bernt!  —  ser  Du  ikke  din  Fars  Pibe  er  slukket 
...   gaa  efter  Fyrstikker  til  ham." 

,, Spørg  Lodsen,  om  han  ikke  kan  fortælle  om 
Sjørøvere,  Mor!"  hviskede  Bernt  ivrigt;  men  hun 
hørte  ikke  paa  det  Øre  og  lod  Sønnen  springe  ned. 
Endelig  udbrød  hun: 

,,Det  er  mærkelig  saa  meget  Du  véd,  Kristensen! 
naar  Du  blot  vil  fortælle.  De  maa  vide,  Lods!  Kri- 
stensen har  i  sin  Ungdom  forlist  tre  Gange;  og  sidst 
med  Rutland  her." 

,,Det  er  ikke  bra  at  forlise,  Mor!"  brummede 
hendes  Mand,  der  dog  mulig  følte  sig  behagelig 
berørt  af  sin  Halvdels  paaskjønnelsesfulde  Behand- 
ling, ,,saa  det  er  lidet  at  snakke  om  for  mit  Ved- 
kommende. Ja  det  skulde  da  være,  dengang  vi 
stødte  sammen  med  den  spanske  Brig  nede  i  Ka- 
nalen^ for  da  var  det  nok  saa  nær  paa  Nippet  til 

at  Du  aldrig  skulde  blevet  Madam  Kristensen.  Det 
var  en  styg  Historie,  og  den,  som  engang  har 
været  med  paa  sligt,  blir  Ikke  længere  saa  snar  til 
at  raade  Ungdommen  til  at  gaa  tilsjøs.  Jeg  var  let 
Matros  dengang  og  fo'r  med  en  stor  engelsk  Bark, 
som  hed  Plymouth,  hjemover  med  Hyre  til  Reval. 
Det  var  en  fæl  svart  Nat  ude  af  Dunkerkens  Fyr 
med  Storm  og  svær  Sjø.  Régntaagen  laa  saa  tæt, 
at  vi  knap  kunde  skimte  vore  egne  Lanterner  og 
ikke   se  to  Fod  foran  Bougsprydet. 

Vi  laa  krydsende  for  Stormseil  og  drev  det  med 
Stormsignaler  og  Klokkeringning.  Af  og  til  satte 
vi  en  Raket  op  eller  skimtede  Lysningen  af  en  inde 
i  Skaadden  og  hørte  Skud.  Hos  os  var  alle  Mand 
paa  Dækket,  saa  havde  god  -Udkig  kunnet  gjort  det, 
var  der  Øine  nok  baade  paa  Bakken  og  i  Riggen, 
og  det  var  vel  ogsaa  Grunden  til,  at  vi  havde  alt 
saa  parat. 

Med  ét,  netop  som  vi  var  gaaet  nedover  i  en  af 
de  svære  RuUinger,  bragede  der  ud  af  Mørket  et 
svært  høit  Fartøi  indover  Fokkerøstet.  Det  var,  saa 
vi  faldt  overende  paa  Dækket,  og  lige  efter  vilde  vi 
alle  som  én  entre  over  i  den  fremmede,  der  laa  og 
ragede  høit  over  os.  Men  saa  begyndte  det  at  brage 
og  knage,  og  Fartøiet  gled  af  igjen.  Vi  hørte  paa 
Raabene  og  Skrigene  over  os,  at  det  var  Spaniere, 
men  kunde  ikke  se  et  Liv. 

,,Hvad   er  I  ladet  med?"  raabte   vor  Kaptein. 

,,Med   Salt!"   svarte   den  spanske.   —  ,,0g  I?" 

„Med  Jern!" 

,,Aa  Jesus!"  —  hørte  vi  ombord  i  Spanieren. 

Og  borte  blev  han;  vi  hverken  hørte  eller  saa 
mere  til  dem.  Og  lidet  Stunder  havde  vi  til  at  se 
efter,  for  vi  havde  vor  fulde  Hyre  med  at  hjælpe  os 
selv  og  fik  travlt  med  at  sætte  Storbaaden  ud.  Vi 
havde  den  svarte  Sjø  i  Lasten.  Fem  Minuter,  efter 
at  vi  var  fraborde,  hørte  vi  et  Knald.  Det  var  Dæk- 
ket, som  sprang,   og  lige  efter  saa  vi  Lanternerne 

lægge  sig  ned  mod  Vandet.  Det  var  ikke  gaaet 
Spanieren  bedre;  men  den  spanske  Brig  havde  taget 
Besætningen  med  sig.  Vi  fik  siden  vide,  at  den  hed 
St.  Giuseppe  og  var  fra  Torrevieja." 

„Men  Kristensen!''  udbrød  Madamen  forfærdet, 
idet  hun  kneppede  Hænderne  sammen  og  saa  paa 
ham,  ,,Du  kunde  jo  være  baade  død  og  borte,  uden 
at  jeg  havde  faaet  vide  et  Ord  om  detl" 

„Ja,  Mor,  derfor  kan  Du  skjønne"  —  han  pegte 
med  Mundstykket  af  Piben  hen  mod  Bernt  —  ,,at 
jeg  har  Erfaring  for  noget  af  hvert,  naar  jeg  si^er, 
at  han  der  ikke  skal  tilsjøs.  Nu,  nu"  —  tog  han 
sig,  da  han  saa,  at  Themaet  vilde  føre  til  Modsigelse 
—  ,,der  er  endda  længe  til  det;  Gutten  skal  jo  kon- 
firmeres først,  og  til  den  Tid  kan  han  faa  Lyst  paa 
noget  andet.  Og  faar  han  Lyst  paa  noget,  saa  véd 
jeg.   Du'  faar  Lyst  paa  det  samme.   Mor!" 

Der  blev  en  Taushed,  hvorunder  Bernt  sad  og 
hamrede    og   slog   med   en   Tougende. 

Lodsen  stod  og  speidede  udover  med  Natkikker- 
ten. Han  havde  ventet  at  se  sin  Skøite  nogetsteds 
i  Lysgrænsen  af  Viberoddens  Fyr. 

Idet  Anders  løste  Nils  Kobbervig  af  med  Ror- 
tørn, sagde  Kristensen: 

,, Nord— nordvest — halv  Vest,  Anders!  hele  Vag- 
ten —  ikke  saa.  Lods?" 

,,Gjerne  en  Streg  eller  to  vestligere,  saa  gaar  I 
rummere  om  Jæderrevet.  Det  blir  bén  Vest  imor- 
gentidlig.  ...  Der  er  som  en  Ring  om  Maanen^  — 
ser  ud  til  noget  af  hvert." 

,,Ja  der  er  Skøiten!"  —  udbrød  han  —  ,,de  maa 
have  havt  Vindstille  her  nord,  siden  de  ikke  er  kom- 
met sig  længere  ned." 

Da  Skøiten  en  halv  Timestid  efter  laa  paa  Siden 
af  Rutland  og  optog  Lodsen,  var  der  ikke  Tale  om 
at  modtage  Betaling.  Madam  Kristensen  langede 
ovenikjøbet  et  stort  Knytte  med   Glasæbler  ned  til 

hans  Søn,  —  „til  Mor  hjemme  i  Stuen,  om  hun  ikke 
vilde  forsmaa  en  liden  Present." 

En  Stund  efter  var  der  stille  ombord.  Maanen 
gik  som  bag  et  Taageslør,  og  Lysskjæret  nedenunder 
i  Skylightet  var  slukket.  Rattet  knirkede,  Bommen 
knirkede,  Rutland  huggede  og  vuggede  for  en  sagte 
Fart,  Rorgjængeren  plystrede  svagt  ved  Roret  ... 


V. 

ER  DU  MADAM  KRISTENSEN,  SAA  VIL  JEG  FOR  EN  GANGS 

SKYLD  VÆRE  KRISTENSEN! 

Elven  i  Trondhjem  nedenfor  Broen  var  tæt 
pakket  af  Fartøier:  Jagter,  Slupper,  Brigger  og 
Galeaser,  der  laa  udenfor  sine  forskjellige  Laste- 
pladse,  den  enes  Klyverbom  saa  at  sige  indover  den 
andens  Hæk,  og  tørrede  sine  Seil  i  den  guldblaa 
Septemberdag.  De  temmelig  høie  og  tætte  Pakhus- 
tage skyggede  mangesteds  for  Solen,  hvor  den  ved 
den  Tid  af  Dagen  burde  have  slikket  Fugtigheden 
bort  dernede  paa  Skibene  og  mellem  Kaierne.  Men 
over  Rutlands  slapthængende  Topseil,  Storseil,  Ag- 
terdæk samt  de  gamle  Navnebogstaver  i  Spe  ilet  fandt 
den  for  godt  at  vælde  sit  fulde,  varme  Lys,  medens 
den  laa  fortøiet  foran  en  af  de  store  Pakboder  i 
fuldt  Arbeide  med  at  udlosse  sine  .,Rosenpotetes" 
fra  Stettin.  Maaltønden  fyldes  af  Nils  og  Bergen- 
seren  nede  i  Lasten,  Anders  støtter  den  ved  Lugen 
paa  Dækket,  medens  Kristensen  noterer  en  Streg 
for  hver  Tønde  og  et  Kryds  over  for  hver  femte,  og 
ligesaa  gjør  Bryggemanden  i  anden  Etage  oppe  ved 
Vinden  med  Kridt  paa  Stolpen. 

Hverken  Madam  Kristensen  eller  Bernt  var  at 
se  ombord.    Den  første  var  oppe  i  Byen  og  afgjorde 

Forretninger;  den  anden  nok  ude  ved  Ililelven  noget- 
steds, hvor  han  fraadsede  i  et  helt  Mylder  af  Kam- 
merater fra  forrige  Uge,  da  Sluppen  havde  ligget 
udenfor  der. 

I  de  smaa  Huse  med  Haver  om  i  Nedre  Ihlen 
boede  flere  Skipperfamilier,  som  var  gode  bekj endte 
af  Kristensens,  og  som  Madamen  havde  været  i  Land 
og  drukket  Kaffe  hos.  Mændene  var  for  det  meste 
endnu  ude  tilsjøs;  men  de  Presenter  af  Æbler,  som 
Madam  Kristensen  paa  to  tre  Steder  efterlod  til 
,, Børnene",  rygtedes  mærkeli^^  hastigt  udover  til  Ung- 
dommen i  videre  Kredse. 

Det  blev  snart,  som  Sluppen  duftede  for  stærkt 
af  Æbler  til,  at  det  i  Længden  blev  raadeligt  at 
ligge  der.  Gutterne  paa  Ihlen,  der  havde  sine  Bade- 
pladse  mellem  Bordtomterne  rundt  om,  myldrede 
som  Fluer  baade  paa  og  om  Fartøiet,  og  alle  tiggede 
de  Bernt,  der  desuden  netop  havde  vundet  sig  deres 
høist  smigrende  Opmærksomhed  og  Beundring  ved 
at  præsentere  sig  uden  Klæder  paa  Salingen  og 
springe  ned  i  Sjøen  imellem  dem. 

Madam  Kristensen  sørgede  vistnok  snildeligen 
for,  at  Sønnen  ikke  gik  Bankerot,  idet  han  fik  ud- 
dele af  den  daarligste  Sæk  samt  af  de,  der  var  at 
bortsortere  som  bedærvede.  Men  det  lønnede  sig, 
som  sagt,  ikke  at  ligge  der,  og  saa  forhaledes  Slup- 
pen hen  til  ,, Ravnkloen"  og  derfra  —  da  der  med 
ét  blev  Tale  om  at  afhænde  hele  Restpartiet  af  deres 
Pote  tes  —  op  i  Elven  foran  den  Pakbod,  hvor  de  nu 
laa  og  lossede. 

Der  blev  Stans  i  Arbeidet  for  Middagen.  Mand- 
skabet skulde  skaffe  og  have  sin  Hvil,  og  Kristensen 
gik  nedenunder  i  Kahytten. 

En  Stund  efter  kom  Madam  Kristensen  i  sit 
rudede  Kastesjal  og  en  blaa  Hverkens  Kjole  med  en 
Pose  hængende  ved  Armen  og  bærende  i  Favnen  et 
Par  lange,  flade  Pakker.  Hun  havde  Hast  og  skyndte 
sig  ned  i  K ah y  I  len.     Pakkerne  kastede  hun  bagom 

sig  ind  i  Køien  med  det  samme  huu  sivilte  sig  ved 
Kastesjalet. 

,,Nu,  Kristensen!'*  sagde  hun  oprømt,  idet  hun 
vendte  sig  imod  ham  —  „kan  Du  gjætte?" 

Kristensen  sad  og  spiste  sin  Fisk  ved  Udslags- 
bordet; paa  den  anden  Side  tvertoverfor  var  der 
dækket  til  hende.     Han   svarede   roligt: 

„Hvor  kan  jeg  det,  Mor!  Du  har  hele  Trond- 
hjems  By  at  fare  igjennem,  og  Munkegaden  er  lang.'' 

„Snak,  Kristensen!  Jeg  har  gjort  det,  som  Du 
aldrig  gjætter  paa  alligevel,  faaet  al  Silden  for  den 
Pris,  jeg  sagde.  Du  har  bare  at  skrive  under.  VI 
kommer  til  at  g[aa  med  egen  Sild  til  Byerne  syd- 
over og  vinde  mindst  en  Daler  paa  Tønden  ...  mindst 
siger  jeg.  Du  har  bare  at  skaffe  Nordenvind,  Mand! 
saa  vi  kan  komme  afsted.     Nu,  hvad  siger  Du?'' 

,,Jeg  siger.  Du  er  mangfoldig!" 

,,0g   Du   spørger   ikke,    hvordan   det  gik   til." 

,,Jeg  spørger  heller,  om  vi  maa  tage  ud  Penge 
af  Banken  igjen  til  Silden?" 

,, Javist,  kan  Du  vel  forstaa.  Men  vil  Du  høre, 
elier  vil  Du  ikke  høre?  Du  maa  tro,  jeg  har  havt 
mit  Stræv,  for  jeg  mærkede  jo  godt  paa  Bergan,  at 
han  ikke  troede,  vi  var  gode  for  Pengene,  siden  jeg 
talte  saa  meget  om  Henstand  til  Jul  og  Vaaren  med 
Betalingen.  Vilde  vi  betale  kontant,  saa  var  det  en 
anden  Sag.  Det  var  haardt,  sagde  jeg;  men  min 
Mand  er  ikke  af  dem,  som  har  saa  let  for  Kontanter, 
og  om  han  kunde  skaffe  dem,  saa  forliser  han  saa 
meget  ved  at  afse  Pengene  paa  anden  Kant,  at  det 
maatte  være  en  rigtig  god  Handel,  som  skulde  friste 
Dig.  Og  saa  satte  han  Prisen  for  kontant,  og  saa 
lovede  jeg,  at  jeg  skulde  gaa  hjem  og  forsøge  at 
friste  Dig;  men  jeg  maatte  have  hans  Underskrift 
for  Prisen  med  mig.  Og  her  er  jeg  med  den!"  hun 
kastede  Papiret  triumferende  paa  Bordet.  ,,Jeg  be- 
gynder at  tro,  at  vi  kan  bli'  noget  til  Folk,  Kristen- 
sen!    Naa,   lader  Du  Dig  friste?" 

12' 

„Behøver  jeg  endelig  at  skrive   under?" 
,,Ja,   er  det  ikke   det,   jeg  siger,   Kristensen!   — 
stod  det  paa  Dig,  fik  Du  aldrig  i  Evighed  en  Han- 
del istand.    Du  begynder  med  at  vride  og  ender  med 
at  vride.     ,,Nei!"  ,,Nei!"   og  ikke  andet  end  ,,Nei!" 

—  Naar  man   handler,    maa   man   være    glat   som 
Grønsæbe,  og  altid  kunne  sige  ja." 

,, Kontant    er   bedre    end    Underskrift,    Mor!" 

,,Men,  om  han  angrer  Tilbudet,  kan  han  gaa 
fra  det  imorgen  igjen." 

,,Gaa  fra  det?  Tror  Du,  han  vil  gaa  fra  det? 
...  Ja  det  kunde  ligne  en  saadan  ...  Hvor  er  Blæk- 
ket? Ne...i  svine... bindes  skal  han!"  Det  sidste 
sagde  han  indædt,  medens  han  skrev  under.  —  „Se 
saa.  Mor,  —  lad  ham  nu  lure  Dig." 

,,Naa  da,  endelig  har  jeg  det.  Du  er  ikke  let 
at  faa  til,  Kristensen!"  —  Hun  puttede  Papiret  ned 
i  Posen  igjen.  —  ,,Men  ser  Du,  siden  jeg  flik  hans 
Navn  under  den  Handel,  syntes  jeg,  jeg  kunde  spen- 
dere noget,  —  ja  Du  véd,  Kristensen,  jeg  er  ikke 
den,  som  strør  Skillingerne  paa  Gaden.  Men  da 
jeg  fik  gjort  den  Handel  i  Formiddag,  blev  jeg  saa 
glad,  at  jeg  tænkte,  lad  springe!  Og  saa  sprang 
jeg  ind  til  Klæbo  og  spurgte  efter  sort  Bombasin. 
Jeg  maatte  jo  have  en  ny  sort  Kjole  engang,  og  saa 
tænkte  jeg:  ligesaa  godt  først  som  sidst,  naar  det 
er  holdbart  i  Længden.  Og  fra  Klæbo  til  Tiller, 
fra  Tiller  til  Brækkan,  og  her  skal  Du  se,  hvad  jeg 
fik   derinde!" 

Hun  begyndte  at  udbrede  Tøiet  i  det  småle  Rum 
mellem  Bænken  og  Bordet.  —  „Naa,  hvad  siger  Du? 
dobbelt  Bredde.  Kjend  bare,  hvor  tykt  det  er  ... 
Jo  men  skal  Du  kjende  paa  det.     Saa  kjend!" 

,,Jeg  tænker  nok,   jeg  faar  kjende  det  alligevel 

—  i  Pungen,  Mor." 

,,Ja  véd  Du,  hvad  det  koster  —  det  er  det  mor- 
somste. Gjæt  nu.  Aa  Du  gjætte!  Jeg  fik  hele  Stum- 
pen for  otte  Daler." 

Han  lagde  Kniven  og  Gaffelen  ned  og  udbrød: 
—  „Otte  Daler!  Jeg  er  vis  paa,  at,  om  Du  havde 
ventet  til  engang,  vi  kommer  til  Amsterdam,  vilde 
Du  faaet  det  for  fire  ...  tre!   ...  otte  Daler!" 

„Til  vi  kommer  til  Amsterdam?  —  kanske  om  et 
Aar.  Hvad  skulde  jeg  saa  have  til  Kirkedragt  i  Vinter? 
Du  er  nok  ræd  for  at  at  spendere  paa  Konen  din." 

,,Ja  men  otte  Daler!    ...   otte  Daler." 

„Ja,  men  skjønner  Du  da  ikke,  at  dette  her  er 
Tøi,  som  kommer  til  at  vare  Livstiden,  hel  Uld.  Se 
her!"  —  Hun  smeldte  det  ud  og  ind  og  gned  det  for 
hans  Øine  mellem  Fingrene  ...  ,,Du  tror  kanske,  det 
farver  af?" 

,,Hm!  ...  Hm!  ...  det  er  mange  Penge,  enten  det 
nu  farver  af  eller  ikke. 

Men"  —  spurgte  han  bekymret,  idet  han  saa 
paa  Tøiet,  som  laa  der  halvoprullet  —  „har  Du  taget 
nok  Dug,  Mor?  Det  var  bare  en  Stump,  sagde  Du, 
og  det  duer  ikke  at  gaa  for  Stumperne  til  Høitids. 
Og  liden  er  Du  ikke,  maa  Du  huske  paa.  Du  er 
ikke  længere  saa  smal  at  snøre,  naar  Du  skal  til 
Kirke." 

Hun  lagde  Tøiet  ind  og  satte  sig  til  at  spise. 

,,Ja  det  er  sandt.  Mor,  —  her  har  været  én  om- 
bord og  spurgt  efter  Dig,  —  saadan  en  ung  Fyr  med 
Briller.     Han  hed  Werring." 

,,Det  var  vel  et  eller  andet,  han  vilde  have 
fragtet." 

,,Aa  Fragt!  —  Det  var  en  Student  eller  noget 
sligt;  han  spurgte,  om  vi  kom  til  at  gaa  op  om 
Østerrisøer." 

Madam  Kristensen  stansede  pludselig  med  at 
spise  og  spurgte  spændt: 

,, Werring?  En  lyshaaret  høi  én,  som  gaar  saa- 
dan med  Ho'det?"  —  Hun  lagde  sit  lidt  paa  skjeve. 
,,Véd  Du,  hvem  det  var?  Ingen  anden  end  Mina 
Nørregaards  ...  Naa,"  stansede  hun  sig  selv  —  „det 

véd  Du  jo  ikke  noget  om.  Men  det  var  ingen  anden, 
siger  jeg  Dig." 

,,Ja,  jeg  kunde  tænke,  det  var  en  af  dem,  Du 
har  dine  egne  Papirer  for,  Mor  — "  —  han  havde 
taget  frem  sin  svære  Skindtegnebog  og  begyndte  at 
tælle  og  forsigtig  lægge  ind  en  Bunke  store  krøllede 
Papir-Enkeltdalere,  idet  han  hvergang  vædede  paa 
Fingeren  for  at  overbevise  sig  om,  at  der  ikke  han£^ 
to  sammen. 

,,0g  han  spurgte  efter  mig?  ...  om  vi  skulde  op 
om  Østerrisøer,  Kristensen!"  sagde  hun  med  ét  i 
Oprør,  idet  hun  reiste  sig.  ,,Jeg  tænker,  jeg  véd, 
hvad  Pligter  Forældre  har  imod  sine  Børn,  om  det 
saa  er  selve  Nørregaards.  Men  ifjor  Sommer,  da 
vi  var  i  Østerrisøer,  fortalte  Frøken  Mina  mig  det 
altsammen,  og  at  han  havde  maattet  reise  nordpaa 
og  blive  Huslærer,  fordi  Sorenskriveren  ikke  vilde 
vide  af,  at  de  holdt  af  hinanden.  Og  saa  havde  hun 
maattet  love  sin  Far  ikke  at  skrive  ...  Naa  ja,  jeg 
mener,  hvad  jeg  mener  om  sligt,  Kristensen,  —  lad 
det  nu  aldrig  saa  meget  være  en  stor  Mand  som 
Sorenskriver  Nørregaard."  Hun  satte  Haanden  i 
Siden  q^  blikkede  paa  ham,  som  han  kunde  være 
den  angj ældende.  —  „Mina  Nøitregaard  har  jeg 
klædt  paa  og  lagt  tilsengs,  da  hun  var  Barn  ..." 

Kristensen  ænsede  ikke  videre  hendes  Betragt- 
ninger; han  var  optaget  af  at  tælle  og  ordne  sine 
Penge. 

Hun  skulde  netop  igjen  tage  fat  paa  sit  afbrudte 
Maaltid,  da  Kahytsdøren  aabnedes  paa  Klem,  og 
Nils  stak  sit  rødhaarede  Hoved  med  den  store, 
krumme  Næse  ind: 

„Han  er  her  igjen,  den  frakkeklædte  Fyr  fra 
i  Formiddag.  Han  vil  gjerne  faa  snakke  med  Ma- 
damen.  Og  jeg  skulde  sige  fra  Bryggefuldmægtigen, 
at  Losningen  først  kunde  begynde  Klokken  tre." 

„Saa.     Javel!     Men  Fyren  med  Brillerne  er  for 

Dig,  Mor.  Du  skal  se,  han  vil  have  Dig  til  at  fragte 
en  Hilsen  nedover  for  sig." 

,,Han  har  staaet  der  paa  Bryggen  og  vrikket 
og  høiet  paa  Stokken,  mens  vi  holdt  paa  med  ..." 

Nils  maatte  hastig  vige  tilside  for  Madamen, 
der  uden  at  høre  paa  ham  skyndte  sig  opad  Trap- 
pen. 

Da  Kristensen  var  bleven  færdig  med  at  tælle 
sine  Penge,  puttede  han  Skindbogen  omhyggelig  ind 
under  Tøiet  i  sin  Skibskiste,  som  han  laasede,  og 
Ugde  sig  derpaa  ind  i  sin  Køie. 

Han  syntes  et  Øieblik,  han  hørte  sin  Hustrus 
Stemme  gjennem  det  halvaabne  Skylight.  Han  prø- 
vede at  høre.  Men  straks  efter  forkyndte  en  lydelig 
Snorken,  at  Skipperen  paa  Rutland  sov  den  retfær- 
diges Søvn  ...  Han  havde  tjent  udmærket  paa  Stet- 
tinerpotetesen  paa  Opturen,  og  nu  saa  det  heller 
ikke  saa  daarligt  ud  med  Silden  ... 

Kristensen  sov  baade  længe  og  godt,  og  han  sov 
lige  ufortrødent;  da  hans  Hustru  en  hel  Time  efter 
høist  bevæget  kom  ned  i  Kahytten  igjen,  hvor  hun 
snarere  lod  sig  falde  end  satte  sig  paa  Bænken 
nedenunder  den  Køie,  hvori  hendes  Mand  laa.  Hun 
blev  siddende  med  Hænderne  i  Fanget  fuldt  optaget 
af  sine  Tanker..  Af  og  til  gjentog  hun  med  et  dybt 
fra  det  brede  Bryst  hentet  Suk:  —  „Stakkels  Men- 
neske!" 

„Det  var  svare,  saa  Du  sukker.  Mor." 

„Og  skulde  jeg  ikke  det,  naar  jeg  véd,  hvor 
sørgeligt  det  er?  Men  Du  kan  gjeme  vedblive  at 
snorke,  Kristensen!  for  alt  det,  Du  bryder  Dig  om 
det  ...  Men  til  Amerika  vil  han  nu  ..." 

„Det  er  ikke  det  værste  at  gaa  did.  Mor.  Der 
er  mange,  som  gjør  god  Vei  der,   skulde  jeg  tro." 

Madam  Kristensen  sendte  blot  sin  Ægtemage 
et  indigneret  Blik;  hun  værdigede  ham  intet  Svar 
og  faldt  tilbage  til  sine  Suk  og  oprørte  Betragt- 
ninger. 

nJa  han  har  faaet  prøve  det,  saa  ung  han  er. 
Og  Frøken  Mina!  Hun  havde  ingen  anden  end  mig 
nu  i  denne  Verden  at  snakke  med  om  det,  sagde 
hun.  Men  hun  har  sletikke  Rede  paa  alt,  saadan 
som  han  nu  sad  og  fortalte  mig  det.  Sorenskrive- 
ren havde  taget  ham  ind  paa  Kontoret  til  sig  under 
fire  Øine  og  spurgt  ham,  om  han  havde  Ære  i  Livet 
eller  syntes,  det  var  redeligt  af  en  fattig  Huslærer 
at  fri  til  en  ung  Pige,  som  var  ham  betroet,  og  som 
han  aldrig  vilde  kunne  ernære,  —  for  det  var  af 
Mangel  paa  Midler,  at  han  havde  maattet  gaa  fra 
Universitetet  og  blive  Huslærer.  Og  paa  det  var 
Werring  samme  Aften  reist  fra  Huset.  Det  stakkars 
pene  Menneske  sad  der  oppe  paa  Dækket  saa  bleg 
som  et  Lig,  da  han  bad  mig  hilse  hende  og  sige, 
han  aldrig  kom  til  at  glemme  hende.  Du  kan  tro, 
der  var  Oprigtighed  i  de  Øine!  Han  havde  havt  et 
Slags  Haab  om  at  faa  fire  hundrede  Daler  i  Boet 
efter  sin  Onkel.  Med  det  havde  han  kunnet  studere 
i  to  Aar  og  blevet  færdig  til  Embede;  men  nu  havde 
det  vist  sig,  at  der  ingenting  blev  tilovers." 

,,Nei,  nei.  Mor.  Der  er  saa  mange,  som  har 
saa  lidet  at  gjøre  med.    Verden  er  nu  engang  saa.'" 

,, Engang  saa?  ...  Engang  saa,  si^er  Du."  Hun 
reiste  sig  i  fuld  Glød.  „Der  skulde  nogen  forbudt 
mig  at  tage  Dig?  Sorenskriver  Nørregaard  skulde 
bare  prøvet,  da  jeg  forlangte  Sparebankbogen  af 
hans  Haand  for  at  gi'  Dig  den!  Ne...i,  men  disse 
to  er  begge  saa,  at  man  kan  kramme  dem  mellem 
Hænderne  som  Deig.  Jovist!  No£[en  skulde  blot 
prøvet  det  med  mig." 

,,Du  er  nu  for  Dig  selv,  Du  Mor." 

,,Men  til  Amerika  reiser  han  i  næste  Uge,  og 
vidste  Sorenskriveren,  hvad  han  har  beredt  sin 
eneste  Datter,  saa  ...  Naa  ja,  han  blir  straffet,  kan 
Du  tro.  Der  var  alt  ødt  og  trist  nok  i  Huset  ifjor, 
da  den  sidste  af  Sønnerne  var  kommet  ud  paa  egen 

Haand,  og  Frøken  Mina  gik  der  for  sig  selv  og  sør- 
gede." 

,,Hos  Sorenskriveren,  siger  Du?" 

„Det  spaar  jeg  Dig,  Kristensen,  —  han  faar 
ingen  gode  Da^e  paa  sin  gamle  Alder,  og  ingen  for- 
tjener han.  Der  blir  ikke  megen  Glæde  herefter  i 
det  Hus." 

„Hos  Sorenskriveren?" 

„Og  hvorfor  skulde  der  det?  Fruen  død  og  den 
eneste  Datter,  han  har,  gjør  han  ulykkelig  bare  af 
Stolthed  og  Hovmod  og  Fornemhed  og  alt  det,  som 
Vorherre  straffer." 

,,Gjør  Sorenskriveren?" 

„Han  vil  komme  til  at  tænke  noget  af  hvert, 
naar  han  ser  hende  gaa  omkring  sig  der  bleg  og 
mager  og  véd,  at  det  er  ham  selv,  som  har  lukket 
Verden  for  hende." 

„  Sorenskri. .  .veren?" 

,,0g  det  har  han  godt  af.  Jeg  skal  ogsaa  være 
Madam  Kristensen  for,  at  hun  skal  faa  vide  Sam- 
menhængen, som  den  er,  —  helt  ud,  saa  kan  hun 
takke  ham,  som  han  fortjener." 

Kristensen  havde  alt  en  Stund  staaet  grublende 
i  en  betænksom  Stilling  med  Foden  paa  Skibskisten. 
Med  en  rask  Beslutning  lukkede  han  den  op  og  tog 
Tegnebogen  frem. 

,,0g  Du  mener,  gamle  Sorenskriveren  vil  blive 
en  ulykkelig  Mand,  dersom  den  Werring  nu  maa 
£[aa  til  Amerika?" 

,, Mener?"  Madamen  holdt  paa  at  ville  knuse 
ham  paany  i  sin  Indignations  Morter. 

,,Naa  vel,  vil  Du  være  Madam  Kristensen,  saa 
vil  jeg  for  en  Gangs  Skyld  være  Kristensen!  Gamle 
Nørregaard  har  engang  friet  mig,  saa  kan  jeg  fri 
ham  igjen.  Her  er  to  hundrede  Daler,  —  aa  nei, 
rør  dem  ikke,  de  er  talte  —  og  hundrede  tager  vi 
ud  af  Banken  hjemme  og  hundrede  her;  det  gjør 
fire,  Mor,  sig  ham  det,  —  og  saa  kan  han  betale 

mig  dem  igjen,  naar  han  blir  saapas  til  Kar.  Det 
skal  han  skrive  under  paa,  før  slipper  Du  ikke  saa- 
me^et  som  en  Skilling  af  din  Haand." 

,,Men  Krist  ..." 

,,Ja — a —  nu  kan  Du  kjende  lidt  af  Kjærligheden 
selv,  Mor." 

„Ja  men  kjære  Krist  ..." 

„Ikke  et  Ord  ...  ikke  et  Muk  ...  Saa  nu  véd  vi 
da,  hvad  vi  har  ligget  og  basket  for  ude  tilsjøs  siden 
ivaar!  Det  er  ikke  for  Moros  Skyld,  og  jo  før  Du 
faar  den  gamle  Skindbogen  fra  Borde,  saa  jeg  ikke 
ser  den,  desto  bedre.  Men  hør!"  —  sagde  han  i  Dø- 
ren, som  han  gik  op.  „Der  er  Lykke  med  den 
Lommebogen,  og  saa  var  der  altid  tre  Mark  spart, 
—  og  en  Naglbred  mere  end  de  Ure  hundrede  har 
jeg  ikke  lovet." 

Da  Kristensen  kom  op  paa  Dækket,  saa  han 
Bryggefuldmægtig[en  komme;  han  hilste  ikke  paa 
ham,  men  raabte  blot  op  til  Vinden  et:  —  „Hiv!" 

Han  stod  ved  Lugen  og  noterede  fra  én  til  Tver- 
stregen  over  fem. 

Hans  koparrede,  brede  Ansigt  var  lidt  rødere 
end  vanligt,  og  en  Aare  oppe  ved  Panden  opsvul- 
met. Det  hændte  ham  jo  ogsaa,  at  han  et  Par 
Gange  samtidig  med,  at  han  noterede  Stregen  for 
én  ...  to  ...  tre  ...  fire  Tønder,  kom  til  at  sige:  et 
hundrede  ...  to  hundrede  ...  tre  hundrede  ...  fire  hun- 
drede. Men  naar  han  satte  Tverstregen,  blev  det 
til  Potetes  igjen. 

Saa  skar  han  med  Kniven  en  liden  Bus  af  en 
engelsk  Tobaksrul  i  Sølvpapir  paa  Rælingen  ved 
Siden  af  sig  og  mumlede  — :  „Vi  faar  nok  efter 
dette  sætte  os  paa  Rangon  med  halve  Busser  ... 
Naa,"  —  tog  han  sig,  —  „hiv!"  —  Hans  Mine  var 
nu  en  hel  Del  lysere.     Slaget  var  taget 

Han  stod  slig  i  sin  fedtede  Arbeidspjekkert  med 
Hyggen  mod  Kahytssiden  og  tællede,  mens  Tønde 
gik  op  og  Tønde  gik  ned.     Hans  Hustru  havde  en 

Stund  staaet  bagom  ham  uden  at  vove  at  tale  til 
ham.  Hun  holdt  Haanden  med  Tegnebogen  inde 
paa  Brystet  under  det  rødrudede  Kastesjal.  Ende- 
lig rørte  hun  sagte  ved  hans  Ryg. 

,, —  Nu  gaar  jeg  lige  op  til  Bergan  med  Under- 
skriften om  Silden,  Kristensen.  Kan  jeg  sige,  at 
vi  begynder  at  tage  den  ombord  imorgen  Eftermid- 
dag?" 

,,Ja  vel,  vi  blir  rumt  færdige  her  til  imorgen 
Middag!" 

Hun  stod  fremdeles  noget  nølende. 

,,Staar  Du  endnu  ved  det  andet,  —  med  Tegne- 
bogen?" 

,, Javel!  overbord  er  overbord.  Men  hør,  Mor!" 
tillagde  han  indstændig,  idet  han  fulgte  hende  til 
Landgangsbrættet,  „Du  lader  ham  underskrive  med 
to  ordentlige  Vidner.  Du  véd  ikke,  hvor  saadanne 
Folk  er  slu  og  kranglede." 


VI. 

HJEMME.     TAKKELLOFTET.      GUTTESLAGSM.\AL.      SMAA 

SKYBANKER. 

Rutland  var  det  Aar  først  blevet  oplagt  nær 
under  Jul.  Den  laa  nu  indefrosset  udenfor  Kranen 
i  en  af  Østlandets  Kystbyer  sammen  med  en  hel 
Klynge  andre  aftaklede  store  og  smaa  Fartøier,  hvis 
rustne  Kjættinger  stak  ned  igjennem  Isen.  Kristen- 
sens boede  der  i  en  Kiev,  der  dannede  som  en  Ma- 
trosby  for  sig  selv  ved  Havnen.  Deres  lille  hvide 
Hus  stod  oppe  p^a  en  steil  Stenmur  med  en  høi 
Trappe  foran  og  et  Havestykke   bagom. 

Madam  Kristensen  havde  ved  Hjemkomsten  faaet 
det  uhyre   travlt.     Der  skulde   støbes  Lys,   slagtes. 

brygges,  vaskes  og  bages,  —  alt  saa  at  sige  paa  en 
Gang.  Det  gjaldt  at  gjøre  halvanden  Uge  til  tre; 
men  det  var  ingen  Sag  for  hende,  naar  hun  først 
brættede  op  Ærmerne  og  skjørtede  op.  Det  var  bare 
at  drive  paa  Nat  og  Dag!  Værre  var  det  for  Sko- 
magerens Datter,  som  tjente  der,  og  som  var 
sprængt  alt  i  de  første  Par  Dage.  Men  saadant 
havde  ingen  Indflydelse  paa  selve  Sagen.  Madam 
Kristensen  gjorde  som  Tordenskjold,  na^  den  ene 
Besætning  var  feiet  væk  af  Dækket,  hentede  han  en 
ny  op  ...  og  Lillejuleaften  var  alt  færdigt,  og  tre 
Leiepiger  betalte. 

Samme  Aften  var  ogsaa  Kristensen  færdig  med 
at  aftakle  og  vinterhyre  Rutland.  Dens  Rundholter 
og  Stængerig  laa  i  behørig  Orden  inde  paa  Kjels- 
bergs  Takkelloft. 

Bernt  havde  derunder  vist  sig  som  en  dygtig 
Hjælper  til  begge  Sider.  Han  havde  sprunget  Ærin- 
der og  var  til  Løn  bleven  proppet  med  Julekager  og 
sød  Deig  af  sin  Mor,  og  han  havde  med  hele  sin 
Sjæls  Iver  været  med  sin  Far  og  Folkene  paa  Af  tak- 
lingen, baaret  og  slæbt,  lastet  ned  i  Prammen  og 
op  af  den  til  det  sidste. 

Kristensen  havde  ogsaa  samme  Eftermiddag 
veeret  oppe  i  Sparebanken  i  Øvrebyen  med  endel 
Penge   og  mødt  den   Bemærkning  af  Kassereren: 

,,Iaar  har  De  nok  ikke  tjent  videre,  Kristensen!" 

,,Aa  nei,  Hr.  Kasserer!  —  en  stakkars  Skipper 
faar  være  fornøiet,   naar  han  klarer  sig." 

„Stakkars  Skipper!  —  som  eier  opimod  to  tu- 
sinde Daler  og  dertil  sit  Fartøi." 

,, Kassereren  skulde  vide,  hvad  hun  koster,  det 
er  Ikke  som  med  et  nyt.     Og  saa  Lønningerne." 

,,Ja  vist,  De  blir  arm,  skjønner  jeg,"  lo  Kas- 
sereren, idet  han  rakte  ham  Bogen  kvitteret  til- 
bage. 

Kristensen  havde  nu  lidt  ogsaa  oppe  i  Trond- 
hjem,   som  han  ikke  snakkede  om. 

Juledags  Morgen  skinnede  Messingklinken  i 
Gangdøren  hos  Kristensens  som  en  Sol,  og  der  hang 
nystrøgne  Gardiner  i  Vinduerne.  Der  var  en  vis 
høitidelig  uoplukket  Taushed  over  Huset,  indtil  Dø- 
ren ud  paa  Formiddagen  aabnedes,  og  Ægteparret 
med  sin  Søn  steg  ned  ad  Trappen  i  fuld  Kirkepuds, 
Kristensen  i  sine  blaa  Sjømandsklæder,  og  Madam 
Kristensen  i  sin  staselige  Borobasins  Kjole,  som  hun 
havde  ladet  sig  sy  i  Kristiansand. 

Som  de  i  det  kolde  Klarveir  spaserede  opefter 
Gaden,  hvor  Sneplogen  nylig  havde  gaaet,  besva- 
rede de  en  Række  Hilsener  baade  ud  af  Vinduer  og 
Døre,  og  Madam  Kristensens  nye  sorte  Kjole  møn- 
stredes og  maaltes  samtidig  af  mangt  et  Øie.  Den 
blev  paa  en  Maade  Formiddagens  Nyhed  nede  i  Ga- 
den, —  ikke  hverken  for  Stoffet  eller  Faconen.  Men 
det  kunde  én  og  hver  være  vis  paa,  at,  kjøbte  Ma- 
dam Kristensen  sig  en  saadan  Kjole,  saa  havde 
Manden  havt  et  Kronaar. 

Paa  Hjemveien  fra  Kirken  kom  de  i  Følge  med 
Takkelmester  Kjelsberg. 

I  sin  lange,  blaa  gammeldags  Frak  med  Strop- 
pen høit  i  Nakken  var  han  lige  saa  keitet  paa 
Land  som  i  sit  Es  ombord.  Idag  staurede  han 
hjemover  paa  sine  tykke  Ben,  som  han  udtrykte  sig, 
,,fra  Templen",  og  det  gik  med  idelige  Stansninger 
nedover. 

Madam  Kristensen  var  nu  engang  hans  Ynd- 
ling, og  hun  maatte  høre  fuld  Besked  om  hans  lille 
Datterdatter,  hvordan  hun  havde  havt  det  i  Mel- 
lemtiden. 

,,Vild  og  gal  ...  vild  og  gal.  Madam!  ...  lærer 
af  alle  Gutterne  hemede,  ...  jeg  tænker  af  Eders 
Bernt  med!"  —  han  hyttede  spøgende  mod  denne 
med  Stokken  —  ,,Ja,  af  Dig  med.  Du  er  ikke  for 
god,  —  og  havde  jeg  Dig  ombord  under  mig,  skulde 
Du  kjende  Mester  Erik  ...  Mester  Erik!  —  Men  som 
hun  kan  regne!   ...  for  et  Hoved  hun  har  ...  Tolv 

Aar  gammel,  og  saa  regner  hun  alle  mine  Stykker 
ud  i  Hovedet!  ...  behøver  ikke  at  skrive  op,  spørger 
bare  Polly  ...  Men  tror  I,  hun  vil  til  med  Forkla- 
ringen? nei,  læse  vil  hun  ikke,  det  er  den  tredie, 
jeg  har  ladet  hende  faa,  Madam  Kristensen.  Den 
første  slap  hun  i  Brønden,  sagde  hun,  og  den  an- 
den kom  hun  til  at  miste  paa  Hjemveien  fra  Skolen. 
Naa,  saa  tænkte  jeg,  alle  gode  Ting  er  tre  og 
kjøbte  nok  en  for  tyve  Skilling.  Den  beholder  Du, 
Polly!  sagde  jeg,  eller  ogsaa  —  jeg  holdt  frem  en 
liden  Tougende  til  hendes  behagelige  Eftersyn  — 
faar  Du  smage  samme  Kost  som  Gutterne  ombord. 
Det  var  Iforgaars!     Og  hun  har  den  endnu." 

,,Ja  det  tror  jeg  nok,  der  har  ikke  været  Skole 
siden,"  mumlede  Kristensen. 

,,Man  maa  opdrage  saadan  en  med  Alvor,  Ma- 
dam Kristensen!  ...  hvo  som  elsker  sit  Barn,  tamper 
det  itide,  siger  Salomo.  Og  det  skal  jeg  svare  for, 
forfængelig  skal  hun  ikke  blive.  Hun  skal  ikke 
blive  en  af  disse  Pyntedukker,  som  sætter  sin  Mands 
Penge  overstyr  i  Overdaadighed  og  Fiksfakserier. 
Naar  jeg  tænker  paa,  hvordan  det  nu  er,  og  hvor- 
dan det  var  før." 

,,Ja  ikke  sandt,  Takkelmester!  Se  bare  paa 
hende."  Kristensen  pegte  spøgende  paa  sin  Hustru, 
,,her  gaar  jeg  til  Søndags  fuldrigget  i  fint  engelsk 
blaat;  men  jeg  lader  nok  være  at  gaa  til  Luvart  om 
hende  deT." 

,,Da  tror  jeg,  min  kjære  Kristensen!"  —  svarede 
Takkelmesteren  fint,  „at  den  Ting  lader  nogen  og 
hver  være.  Jeg  kjender  endnu  ikke  den,  som  jeg  vil 
sige  gaar  til  Luvart  for  Dem,  Madam!  ...  det  er  en 
Kone,  som  tager  Haand  med  i  Mandens  Arbeide. 
Ja,  kunde  jeg  faa  min  Polly  opdraget  efter  det 
Eksempel!  Den  skal  tidlig  krøges,  som  god  Krog 
skal  vorde.  Ikke  sandt,  Bernt?  jeg  har  netop  en 
saadan  ypperlig  liden  Indretning  til  at  krøge  Smaa- 

gutter  med  ombord  ...  ret  flink  paa  Takkelloftet, 
hører  jeg." 

,,Vi  faar  tænke  paa  at  sætte  ham  i  Skole  over 
Nytaar,"  mente  Kristensen. 

,, Javist!  —  javist!  —  naturligvis!  De  lader  ham 
vel  blive  Sjømand,  som  hans  Far,  Madam?'' 

,,Vi  har  tænkt  saa  smaat  paa  det;  men,  som 
hans  Far  siger,  han  faar  nu  først  lidt  i  Skole." 

„Lidt  i  Skole?"  udbrød  Kristensen  ...  ,,nei 
meget  —  dygtig  i  Skole!  Sjømandsgrillerne  bli'r  der 
intet  af." 

Takkelmesteren  saa  først  paa  den  ene  og  saa 
paa  den  anden  med  sine  store  graa  Øine,  medens 
han  krog[rygget  støttede   sig  paa   Stokken: 

,,Ikke  enige  endnu,  kan  jeg  forstaa?" 

„Ikke  bestemt  endnu,  Takkelmester!"  rettede 
hun.  „Jeg  vil  jo  altid  kun,  som  min  Mand  vil;  men 
Gutten  maa  under  alle  Omstændigheder  først  blive 
konfirmeret,  saa  han  kan  dømme  lidt  bedre  selv. 
Takkelmesteren  maa  hilse  lille  Polly  og  sige,  at  og- 
saa  vor  Bernt  nu  skal  til  med  Forklaringen." 

Lidt  rød  i  Minen  vair  hun  jo  blevet,  og  lidt  taus 
gik  hun  ved  Mapdens  Side  nedefter  Gaden.  Nu  ja, 
det  var  ialfald  ikke  noget  at  forstyrre  Juledagene 
med.  Kristensen  var  i  et  ypperligt  Humør  over  hen- 
des nye  Kjole,   det  kunde  hun  mærke. 

De  mødte  nogle  Skibskapteiner,  der  var  hjem- 
komne som  de  og  havde  paraderet  oppe  ved  Kir- 
ken med  Familien  ligesom  de,  og  Kristensen  raabte 
i  Forbigaaende: 

,, —  Vi  er  nok  mange,  som  juler  hjemme  iaar, 
hører  jeg!  ...  bange  for  Mangel  paa  Havneplads  om 
Kvældene  oppe  i  Skipperklubben." 

Julen  gik,  og  Bernt  blev  over  Nytaar  igjen 

sat  i  Skole,  som  han  pleiede  om  Vinteren.  Han  fik 
nogle  nye  Bøger,  hvormed  han  gik  ud  Klokken  halv 
otte  om  Morgenen  og  kom  igjen  Klokken  tolv.  Frug- 
ten af  hans  Flid  viste  sig  i  et  buklet  Penal,  daglig 

iturevne  Benklæder  og  af  og  til  et  forskrabet  eller 
forslaaet  Ansigt,  —  alt  Ting,  om  hvis  nøiere  Sam- 
menhæng han  bevarede  fuldstændig  Taushed.  Kun 
Karakterbogen  talte  med  høist  maadelige  Tal,  og 
hvor  den  taug,  skreg  den  endnu  høiere.  Det  var 
nemlig  hans  Forsømmelser,  —  og  Bernt  havde  en 
ren  Mani  for  Kjelsbergs  Takkelloft.  Disse  blanke 
Rubriker  fik  ogsaa  fiere  Gange  en  Udfyldning 
hjemme  af  Kristensens  tunge  Haand,  som  kunde 
betaget  en  mindre  haardbarket  Søn  Lysten  til  at 
paadrage  sig  dem  paany;  men  her  førte  det  kun  til, 
at  Madam  Kristensen  i  sin  Svaghed  for  sin  Yndling 
søgte  efter  Evne  at  unddrage  dem  for  Mandens 
Blikke.  Det  var  overhovedet,  som  den  Karakterbog 
skulde  blive  et  Splidens  Frø  der  i  Huset.  Kristensen 
vilde  ikke  vide  af  slette  Karakterer,  og  Madam  Kri- 
stensen mente  i  sit  Hjerte,  —  hvad  hun  ikke  turde 
sige  —  at  Bernt  skulde  blive  Sjømand  og  ikke  Læse- 
hest. 

Hverken  Bernts  ellers  hans  Mors  Stolthed  laa 
til  Skolesiden. 

En  anden  Sag  med  Sjømanden!  Bernt  kjendte 
alle  Stik,  Tørn  og  Bænd;  han  kunde  baade  splidse 
og  knobe,  og  Moderen  spenderede  mangen  Efter- 
middagsstund  inde  hos  Takkelmester  Kjelsberg  blot 
for  tilslut  at  høre  fra  dennes  paa  Ros  ellers  spar- 
somme Læber  et  lidet  Ord  om,  at  han  troede  Gutt«n 
havde  Anlæg  ...  ,, Naturligvis  Sjømand,  Madam  Kri- 
stensen." 

Takkelloftet  kunde  været  Bernts  Paradis,  der- 
som Takkelmeslerens  rødhaarede  lille  Datterdatter 
ikke  havde  været.  Allerede  den  første  Formiddag 
raabte  hun  til  hans  Ærgrelse  paa  langt  Hold,  saa 
det  hørtes  over  hele   Takkelloftet: 

,, —  Der  kommer  Bernt!"  ...  og  saa  løb  hun  ham 
imøde:  —  ,,Lege  Sidsten,  Bernt?  ...  heller  Gjemsel? 
...  Jeg  har  et  Gjemmested  nu  ...  jeg  har  to!  ...  hvor 
Du  aldrig  i  Verden  finder  mig  ...  Aa  nei,  ikke  der- 

henne  ved  Blokkene!  ...  Du  mener  bag  Linegoddet? 
...  Aa  nei,  ikke  der  heller  ...  Se  heller  op  paa  Loft- 
stokkene ...  men  det  er  ikke  der!" 

Bernt  gik  roligt  forbi  ind  paa  Takkelloftet  uden 
at  ænse  hende.  Han  begyndte  straks  paa  faamælt 
Sjømandsmanér  at  betragte  og  undersøge  en  Trosse, 
som  klædtes  med  Skibsmandsgam. 

„Klyverleider!"  nikkede  han  kyndig  og  kort  til 
den,  som  sad  ved  Arbeidet,  og  slentrede  saa  sa^te 
plystrende  indover  Loftet  med  Hænderne  i  Lommen. 

Polly  fulgte,  noget  sagtere  efter  ham;  hun  be- 
gyndte lidt  efter  igjen  ...  „Vil  Du  ikke?  ...  Vi  kan 
finde  paa  noget  andet  ...  Her  er  en  Tougstige  her 
henne  ...  vi  kan  komme  op  paa  Loftsplankeme  og 
se  udover  Taget." 

Bernt  stansede  igjen  foran  endel  ophængt  Gods 
...  „Hm  ...  Toplenter  ...  Braser  ...  Stengebarduner!" 
—  mumlede  han  for  sig  selv  og  plystrede  saa  videre. 

Polly  var  skuffet!  him  havde  glædet  sig  til,  at 
Bernt  skulde  komme  hjem,  i  mange  Maaneder  og 
tænkt  sig  en  Fomølelse  uden  alle  Grænser,  en 
Løben  og  Jubel  over  hele  Takkelloftet.  Hun  havde 
mistet  en  betydelig  Portion  af  sin  Selvtillid,  da  hun 
sagte  spurgte: 

„ —  Har  Du  set  den  nye  svære  Bugsertrosse,  vi 
har  slaaH  til  Phønix?" 

Bernt  stod  blot  stille,  saa  betænksomt  lige  ud 
og  spyttede  saa.  Han  fandt  ikke  for  godt  at  spen- 
dere  at  svare  hende. 

Men  den  Dag  havde  Polly  røde  Øine  ved  Mid- 
dagsbordet. 

Næste  Dag  skimtede  han  hende  i  Døren.  Han 
slentrede  sagte  fløitende  indover  Loftet,  af  og  til 
prøvende  og  undersøgende  et  eller  andet.  Han  lu- 
dede med  Skuldrene  og  spyttede  og  gebærdede  sig 
i  alle  Maader  besindig  som  en  gammel  befaren 
Matros. 

Polly  holdt  sig  for  sig  selv  og  syntes  nu  ogsaa 

optaget  af  at  betragte  et  Arbeide.  Hvad  rart  hun 
saa  ved  det  Linegods,  som  hang  der,  var  ikke  godt 
at  skjønne;  hun  tænkte  vel  paa  et  Gjemmested  eller 
saadant  noget  ... 

Da  han  næste  Gang  stansede,  saa  han,  at  hun 
var  fuldt  fordybet  i  Betragtningen  af  det  Vaterstag, 
han  nylig  havde  set  paa.  Hun  stod  med  Hænderne 
paa  Ryggen  og  satte  en  høist  betænksom  Mine  op. 
Han  tog  uvilkaarlig  sine  fra  Ryggen  og  gik  videre, 
men  kunde  ikke  lade  være  at  holde  Øie  med 
hende    ... 

Jo — o,  —  med  det  samme  han  gik,  begyndte 
hun  ogsaa  at  gaa  og  naturligvis  skulde  hun  igjen 
straks  se  paa,  hvad  han  havde  opholdt  sig  ved. 
Ligesom  han  stansede  hun  akkurat  foran  Manden, 
som  dreiede  de  tre  trosseslaaede  Touge,  mumlede 
som  han  et  kort:  —  ,,  Fore  stænge  stag",  nikkede  og 
slentrede  saa  fløitende  videre.  Naar  han  stansede, 
stansede  hun;  naar  han  gik,  gik  hun.  Hun  vag- 
gede  og  ludede  med  Skuldrene  og  lod  Armene  hænge 
paa  Matrosmanér.  Uagtet  al  sin  Overlegenhed 
kunde  han  ikke  lade  være  af  og  til  at  kige  og  se 
tilbage  paa  liende,  og  nu  fandt  hun  paa  at  stikke 
Tungen  i  Siden  af  Kinden,  saa  at  det  saa  ud  som 
en  stor  Skraa.  Saa  stod  hun  stille  med  Benene 
plantede  fra  liinanden,  saa  betænksom  ret  ud  og 
spyttede. 

Folkenes  Fnisen  og  den  lystige  klare  Latter, 
hvormed  hun  med  ét  sprang  sin  Vej  forbi  ham  over 
Plankerne,  ærgrede  og  krænkede  ham  ind  i  Sjælen. 

Havde  Kj eisberg  bare  havt  en  Dattersøn  iste- 
detfor  den  rødhaarede  Datterdatter,  —  han  skulde 
betalt  ham  det! 

1  de  næste  Par  Uger  mødte  hun  ham  paa  en 
anden  Maade.  Hun  spurgte  ham  impertinent,  om 
han  havde  Lov  fra  Skolen  den  Dag.  Havde  der 
bare  været  et  andet  Takkelloft  at  ty  til;  hun  gik 
der   som  en   Formørkelse   paa   Glæden. 

Bernts  Liv  ombord  de  otte  Maaneder  af  Aaret 
mellem  lutter  Sjøfolk  havde  sin  gode  naturlige  Part 
i  dette  hans  Voksenmands  Væsen.  Men  i  Vinter- 
maanederne  hjemme  blev  det  ikke  blot  Polly,  hvem 
det  gav  Anledning  til  Kritik.  Paa  Skolen  var  der 
hundrede  Næver,  som  var  lystne  efter  at  banke  ud 
Ujevnhederne,  og  en  Række  Erfaringer  havde  til- 
slut lært  ham  ikke  for  let  at  optage  enhver  Anled- 
ning til  Fornærmelse,  men  heller  i  det  længste  se 
til  at  manøvrere  sig  fra  Sammenstød. 

Det  var  en  Lørdags  Eftermiddag  ude  i  Februar. 
Man  havde  fri  af  Skolerne,  og  Legepladsen  paa 
Isen  omkring  Skibene  vrimlede  sort  af  Forstads- 
gutter og  Piger.  Paa  Skøiter  og  Kjelker  kom  de 
staaende  og  agende  ned  paa  Isen  helt  ovenfra  K jels- 
bjergs Reberbane.  Der  var  en  Hujen  og  Skrigen, 
saa  man  ikke  kunde  høre  sin  egen   Stemme. 

Da  Bernt  kom,  hørte  han  ikke  desto  mindre 
meget  godt,  at  én  raabte  oppe  fra  et  Fartøi,  som 
Gutterne  netop  lavede  sig  til  at  entre  og  forsvare: 
...  ,,Se  der  kommer  Rutlandsrotten!" 

Det  var  ikke  værdt  at  tage  sig  det  nær,  det  var 
vante  Sager;  han  gav  sig  ind  i  Legen  og  fik  der- 
under døie  Øgenavne  som:  ,, —  Æblesækken!  ...  Ba- 
vianen! ...  Fragtemadamen!"  ... 

Det  var  først,  da  de  kom  til  Rutland  og  en 
raabte:  .,Hei  Gutter,  ombord  i  Madam  Kristensen!" 
at  han  begyndte  at  blive  noget  hed  om  Ørene  og  i 
Øieblikkets  Opbrusning  langede  ud  efter  den  nær- 
meste, som  huiede.  Han  vandt  imidlertid  straks 
sin  Koldblodighed  tilbage.  De  var  for  mange,  og 
han  havde  intet  andet  at  gjøre  end  at  trække  sig 
ud  af  den  altfor  ulige  Affære. 

Man  huiede  og  hylede  jo  igjen  bagom  ham, 
idet  han  gik;  men  Bernt  lod  sig  ikke  anfægte,  han 
vidste,  hvad  han  gjorde  og  gik  langsomt  uden  at 
skynde  sig.  Polly  Kjelsbjerg  o^  endel  andre  Smaa- 
piger   stod   med   deres   Kjelker   lige   ved   og  betrag- 

tede  Tilbagetoget.  Da  han  kom  forbi  dem,  sagde 
Polly: 

,, —  Gaa  hjem  og  sladdre  Du,  Bernt!  —  saa  faar 
Du  Kage  af  din  Mor  og  Beoik  af  din  Far." 

Der  var  det,  som  kunde  være  formeget  ogsaa 
for  Bernt.  Ligesaa  sindigt  overlagt,  som  han  havde 
lagt  Kursen  den  ene  Vei,  lagde  han  den  nu  den 
anden;  han  vendte  langsomt  tilbage  til  Rutland,  og 
kløv  ombord  i  den. 

Der  blev  et  HyL  Rutland  skulde  entres.  Ba- 
vianen skulde  bankes  ...  skulde  svinebindes  og  tam- 
pes ...  nyse  rødt  ...  kjøres  paa  Ho'det  ned  i  Lasten 
og  bruges  til  at  stoppe  Lækagen  i  det  gamle  Traug! 
...  Nogle  begyndte  at  synge  og  pibe  og  hyle  og 
hule  paa  en  Spottevise: 

„De  Knober  har  paa  Brasen,  og  med  sin  gisne  Bong, 
hun  drikker  som  et  Asen  og  seiler  som  et  Traugl 

Og  Skuden  er  en  Træsko,  og  Skipperen  en  Fant, 

og  Kosten  Grød  og  Nakker  med  lidt  Erter  ind  iblandt. 

De  pumper  hvert  et  Etmaal  saalangt.  som  de  skal  frem. 
de  pamper  sig  til  Østersjøen  og  pumper  hjem  Igjen." 

Som  de  sang  paa  de  sidste  Ord,  vankede  den 
første  Næsestyver  over  Rælingen.  Det  var  Bernt, 
som  benyttede  sin  fordelagtige  Stilling  indenfor  til 
at  tvinge  én  til  at  slippe  Taget.  Nok  en  Gang  var 
han  heldig  i  at  slaa  fra  sig;  hans  Modstander  drog 
sig  væk,  men  der  kom  flere  ind  paa  Dækket,  og 
Bernts  Ansigt  havde  allerede  faaet  prøve  mere  end 
én  Næve,  da  han  saa  en  frygtet  ældre  Gut,  en  stor, 
stærk  Rækel,  komme  klattrende  ind  over  Rælingen. 

„Bi  bare!"  —  raabte  han  —  ,,jeg  skal  gi'e  Rut- 
landsrotten,  saa  det  ikke  skal  kvække  mere  i  den!" 

Det  var  snart  blevet  Bernt  klart,  at  Partiet  var 
for  ulige,  og  ligeoverfor  den  kj  endte  Adolf  Adolf  sen 
var  det  ligefrem  umuligt.    Bernt  greb  en  Træklams, 

som  laa  paa  Dækket,  og  kylede  den  lige  imod  ham 
med  den  Følge,  at  lange  Adolfsen  tumlede  ned  fra 
Skibssiden.  Det  var  kun  Galgenfrist  og  Signalet  til 
et  Hævnens  Hyl  rundt  om.  Bernt  havde  brugt 
Haandvaaben!  Der  opstod  pludselig  en  Taushed, 
medens  Adolf  Adolfsen  igjen  klattrede  op  ad  Rø- 
stet; —  man  ventede  Eksekutionen.  Bernt  fik  et 
Slag  over  Øiet,  som  lod  ham  se  sine  Forældres 
Skib  i  hundrede  Kulører,  og  lige  efter  begyndte 
Forfølgningen  henover  Dækket,  Bernt  foran  og  den 
anden  bagefter. 

Nede  fra  Isen  stod  Polly  paa  sin  Kjelke  og 
saa,  hvorledes  Bernt  tilslut  løb  op  langs  Rælingen. 
Han  var  aldeles  blodig  i  Ansigtet,  medens  den  lange 
rasende  Seilmagergut  var  efter  ham  og  af  og  til 
traf  ham  i  Hoved  og  Nakke.  Med  ét  vendte  Bernt 
sig  og  satte  med  Hovedet  foran  lige  ind  pc^a  sin 
Modstander,  saa  at  de  begge  tumlede  overbord  og 
ned  paa  Isen.  Der  blev  Seilmagergutten  liggende 
og  skrige  og  slaa  Bernt  i  Hovedet,  medens  denne 
laa  uden  en  Lyd  oven  paa  ham: 

„ —  Slip  eller  jeg  slaar  Dig  ihjel!" 

Intet  Svar. 

„Slip,  hører  Du!"  —  Adolfsen  slog  og  slog. 
.  Men  Polly  K jelsberg  havde  faaet  nok;  hun 
havde  set  Bernts  hvide  Ansigt,  da  han  satte  ind 
paa  Seilmagergutten,  og  hun  løb  nu  af  alle  Kræf- 
ter skrigende  op  i  Gaden  til  Kristensens  og  raabte 
ind  i  Kjøkkenet: 

„Hjælpl  Dolfen  dræber  Bernt  dernede  paa 
Isen." 

Madam  Kristensen  stod  just  og  brændte  Kaffe. 
Hun  Skjød  Brænderen  hen  i  Skorstenen,  og  uden 
at  give  sig  Tid  til  at  tage  det  store  hvide  Livfor- 
klæde af  sig,  var  h\m  nede  i  Trappen,  da 
hun  rolig  vendte   sig   og  spurgte   Polly: 

,, —  Hvilken  Is   ...   hvor.   Barn?" 

„Nedenfor    ...    vort    ...    Takkelloft    ...    ved    Rut- 

land"  ...  svarede  Polly  aandeløst  og  vilde  forbi 
hende.  ,,Men  kan  De  ikke  løbe,  Madam  Kristen- 
sen?" 

Det  var  neppe  sagt,  før  hun  fik  Syn  for,  hvor- 
dan Madam  Kristensen  kunde  bruge  Benene;  — 
hun  var  i  et  Nu  som  forsvunden  helt  nede  i  Gaden; 
der  var  ikke  Tale  om  for  Polly  at  følge. 

Da  Madam  Kristensens  flagrende  Skikkelse  saaes 
oppe  i  Bakken,  blev  Isen  med  ét  som  feiet  ren  for  Gut- 
ter. Den  lange  Seilmagergut  drog  sig  undaf  op  mellem 
Nøstene,  medens  en  af  Folkene,  som  var  ilet  til 
oppe  fra  K jelsbergs  Loft,  stod  og  holdt  paa  Bernt, 
der  var  aldeles  blodig  og  sanseløs.  Han  havde 
under  Slagene  ligget  og  bidt  sin  Modstander  i  Skul- 
deren, indtil  denne  havde  maattet  give  tabt. 

,,Kom  hid  med  et  Isstykke"  —  sagde  Madam 
Kristensen,  idet  hun  knælte  med  den  ene  Fod  og 
saadan  holdt  Gutten  op  til  sit  Fang  —  ,, ellers  be- 
svimer han." 

De  bar  ham  hjem,  medens  Polly  fulgte  efter 
med  Isstykket  i  Forklædet. 

Der  var  fuldt  Brug  baade  for  det  og  kolde  Om- 
slag. Da  han  saa  et  Øieblik  hjemme  i  Stuen  slog 
Øinene  op  og  saa  Polly,  troede  han  sig  igjen  midt 
inde  i  Slagsmaalet.  Mellem  de  sammenbidte  Tæn- 
der mumlede  han  atter  og  atter  ...  „Ikke  før  Du 
gi'r  Dig!" 

Polly  vidste  godt,  at  det  var  hendes  Ord,  som 
havde  foranlediget  det  hele.  Som  han  laa  der,  skar 
hans  hvide  Ansigt  hende  i  Sjælen.  Hun  gjemte 
grædende  sit  Hoved  i  Madam  Kristensens  For- 
klæde: 

,, —  Det  er  min  Skyld  ...  altsammen!"  —  hul- 
kede hun  stødvis. 

Ude  i  Kjøkkenet,  hvor  Madam  Kristensen  byt- 
tede vaade  Omslag  til  Bernt,  fik  hun  lidt  efter  lidt 
ud,  hvad  der  var  passeret;  hendes  Ansigt  antog  der- 

under  et  roligt,   haardt  Udtryk,   medens  hun  sam- 
tidig var  næsten  øm  venlig  mod  Polly. 

„Og  saa  kaldte  de  ham"   ...   hulkede  Polly. 

,,Aa  sig  det  kun!" 

,,Potetesskrælleren  og  ..." 

„Nu?" 

,, . . .  og  . . . 

„Nu." 

„Fragtemadamen!" 

,,  oaa> 

„...  Og  saa  raabte  de  ...  ,,Hei  Gutter!  ombord 
i  Madam  Kristensen  ...  Hun  maa  pumpes  hver- 
anden   Dag!    ...   hun  har   ..." 

,,Nu  sig  det  kun,  Barn!  —  Du  kan  vel  tænke, 
jeg  ikke  bryder  mig  om,  hvad  saadanne  Smaagutter 
siger." 

„...  Hun  har  Navnet  i  Agterspeilet!  ...  Og  saa 
raabte  de,  at  ...  at  ...  Konen  var  Kaptein  ombord." 

,,Saa — aa,    sagde   de   det?" 

„Det  var   den   lange   Adolf   Adolfsen." 

,, Bernt  maa  have  bidt  ham  svært,  Du,  siden 
en  saa  stor  Gut  maatte  gi'  sig  saa  ynkelig"  —  und- 
slap det  Madamen,  idet  hun  klappede  sammen  en 
Klud.     Hendes  Bryst  gik  op  og  ned  som  et  Hav. 

Hun  gav  Polly  Kager  i  Haanden,.  da  hun  gik, 
og  tilføiede,  idet  hun  strøg  hende  over  det  bare 
Hoved: 

„ —  Hør  Polly!  —  For  alt  det  jeg  har  set  af  Dig 
idag,  saa  —  faar  Du  nogengang  rigtig  Lyst  paa  en 
Skilling  til  Kage,  saa  kom  bare  og  bed  mig  ... 
jeg  skal  lægge  en  tilside  hver  Uge  for  Dig." 

—  Madam  Kristensen  sad  bleg  og  stille,  medens 
hun  af  og  til  byttede  vaade  Lærredsklude  paa  sin 
Søn.  Det  vakkre,  krumnæsede  Ansigt  havde  noget 
bestemt,  næsten  truende,  og  hendes  Øine  lynte. 
Lidt  efter  begyndte  hun  at  £[latte  og  stryge  paa  sit 
sorte  Haar,  det  var,  som  en  Tanke  dukkede  op  for 

hende  ...  ,, Stakkars  Gut!"  —  mumlede  hun  —  „Stak- 
kars  Gut." 

Der  var  alt  tændt  Lys,  da  Kristensen  kom  hjem. 
Ved  at  se  Sønnen  sidde  saadan  tilredt  begyndte 
han  at  brumme:  „ —  Bare  Dovenskab,  siger  jeg 
Dig,  Mor!  Gutten  gaar  der  og  hænger  og  véd  ikke, 
hvad  han  skal  finde  paa  den  hele  lange  Eftermid- 
dag og  saa  slaa's  de  naturligvis!" 

Men  da  ^ans  Hustru  saa  efterhaanden  fik  for- 
talt ham,  hvor  yderligt  det  var  gaaet,  begyndte  han 
at  tromme   med   Fingrene  paa  Bordet. 

,,Se  her,  Kristensen!  ...  Hul  paa  Hul.  Gutten 
blev  baaret  hjem,  —  det  var  Adolf sens  lange  Søn, 
som  gjorde  det"  —  vedblev  hun. 

Kristensen  reiste  sig  ...  „Og  han  sagde,  at  han 
skulde  slaa  ham,  saa  det  ikke  mere  skulde  kvække 
i  ham?"  —  spurgte  han  og  gik  hen  og  tog  sin  Pjek- 
kert  paa. 

,,Hvad  vil  Du  nu,   Kristensen?" 

„Blot  hen  og  snakke  et  Ord  med  Adolfsen  ... 
baade  Far  og  Søn!  Han  sagde,  at  han  skulde  slaa, 
saa  det  ikke  mere  skulde  kvække  i  ham,  nu  skal 
vi  prøve  det  lidt!"  —  Kristensens  brede  koparrede 
Ansigt  var  ildrødt,  og  han  vilde  netop  ud  af  Dø- 
ren,   da  hans   Hustru   kastede   sig  iveien  for  ham. 

,,Hvor  vil  Du  hen?     Er  Du  gal,   Kristensen." 

Kristensen  vendte  sig  blot  og  stødte  op  Kjøk- 
kendøren;  men  Madam  Kristensen  mødte  ham  i 
Mørket    ude    i    Gangen: 

,,Er  Du  fra  Forstanden?  Vil  Du  føre  os  ud  i 
Folkesnakket.  Eller  tror  Du,  Du  kommer  nogen 
Vei  paa  den  Maade?  Det  mangler  blot,  at  den 
lange  Slagsbror  skal  faa  Ret  paa  os,  og  Folk  faa 
det  at  sige,  at  Kristensen  har  brudt  ind  hos  dem. 
Jeg  skal  nok  ved  Leilighed  snakke  med  den  Adolf- 
sen; han  skal  ikke  blive  glemt,  det  lover  jeg  Dig. 
Lad  mig  hjælpe  Dig  af  med  Pjekkerten.  Og  saa 
lader   vi   ikke   Gutten   mærke    noget;   han   pines   af 

det.  Men  ser  Du/'  —  hendes  Stemme  var  blevet 
hviskende  —  ,,det  er  bare,  fordi  Bernt  ikke  er  som 
de  andre,  at  han  faar  lide  dette!  Lad  os  saa  hel- 
ler se  til  at  skaffe  ham  Venner  mellem  Gutterne. 
Jeg  har  netop  siddet  og  tænkt  paa,  hvordan  det 
bedst  skal  gjøres.  Gaa  nu  ind,  saa  skal  jeg  stoppe 
Piben  for  Di^,  saa  røger  Du,  mens  jeg  faar  Gutten 
tilsengs." 

Kristensen  lod  ske,  at  Pjekkerten  igjen  kom  af 
ham  og  op  paa  Knaggen.  Han  gik  taus  ind  og 
modtog  taus  den  stoppede  Pibe  af  sin  Hustru,  den 
hun  ovenikjøbet  selv  tændte  med  en  Fidibus.  Men 
medens  hun  var  inde  hos  Bernt,  gik  han  hastig 
frem  og  tilbage  paa  Gulvet  i  korte  Vendinger,  som 
han  var  vant  paa  Dækket,  og  dampede  store  Skyer. 

,, Nytter  ikke!  ...  nytter  ikke!  ...  Der  maa  en 
Endskab  paa  det  ...  en  Endskab  paa  det,"  var, 
hvad  han  af  og  til  mumlede. 

Da  hans  Hustru  saa  kom  ind,  udbrød  han,  idet 
han  gav  sit  Ord  Eftertryk  med  et  Slag,  der  smek- 
kede  Sølvbeslaget  til  paa  Piben: 

,, Nytter  ikke,  siger  jeg  Dig!  Gutten  maa  i  Skole 
hele  Dagen.  Eller  ogsaa  som  Læregut  ind  paa 
Holst's  Værft!" 

,,Men  kjære  Mand,  det  er  jo  noksaa  godt, 
som  det  er." 

,,Du  mener  kanske,  han  skulde  gc^a  saadan  og 
hænge  og  slænge  sig  frem  til  Matros.  Nei  nu  kan 
Du  vælge  ...  Skolen  eller  Værftet!  og  saa  skal  han 
over  til  England  og  blive  Skibsbygmester,  der  har 
Du  Bestemmelsen!  Jeg  har  talt  med  Berg  i  Skip- 
perklubben, som  har  ladet  sin  Søn  gaa  den  Vel. 
Det  koster  noget  Penge.  De  skal  faa  springe.  Men 
Sjømand  blir  han  ikke,  Mor!" 

,,Jeg  tænker,  vi  er  to  om  Gutten,  Kristensen!" 
Hun  yttrede  ikke  mere,  men  gav  sig  under  en  lum- 
mer Stilhed   ifærd   med  at  duge   paa  Aftensbordet. 

,,Du  har  forgabet  Dig  i  Sjøen,    Mor!     Du  har 

bare  set  Skikkeligheden  der.  Men  jeg  har  set  syge 
Folk  tampes  op  efter  Riggen,  mens  den  var  saa 
fuld  af  Is,  at  de  frøs  væk  Hænderne  i  den  og  faldt 
ned  paa  Dækket!  Det  var  ombord  i  en  Yankee,  og 
jeg  har  baade  hørt  om  og  set  Skibsgutter  pinte  og 
mishandlede,  til  Sjælen  ikke  mere  aarkede  at  hænge 
i  deres  Krop!" 

,,Vi  fik  vel  se  os  for,  hvilken  Skipper  vi  sendte 
Gutten  ud  med.  Vi  er  kjendte  Folk,  Kristensen,  — 
saa  for  det  er  der  ingen  Fare!" 

,, Skolen  eller  Værftet,  Gjertrud!"  —  udbrød  hen- 
des Mand  med  hævet  Stemm«  og  lod  sin  svære 
Næve  falde  temmelig  eftertrykkeligt  paa  hendes 
Valnøddetræs  Syskrin. 

M$idam  Kristensen  indsaa,  at  denne  Aften  ikke 
var  beleilig  for  et  endeligt  Slag  om  den  Sag.  Blev 
Bernt  sat  ind  paa  Værftet,  vilde  han  ikke  kunne 
følge  med  dem,  naar  Rutland  til  Vaaren  igjen  skulde 
ud;  medens  han  altid  maatte  kunne  tages  ud  af  Sko- 
len igjen.   Hun  svarede  resigneret,  skjønt  ikke  venlig: 

,, —  Ja  ja,  Kristensen!  —  saa  faar  det  blive  Sko- 
len ...    Men  Du  maa  selv  tage  Ansvaret  for  det." 


VII. 

ONDE  TUNGER. 

Madam  Enersen,  der  ansaa  sig  for  den  første  i 
Nedrebyen,  følte  sig  i  pfiange  Maader  trykket  af 
Madam  Kristensens  mægtige  Tilværelse.  Madam 
Kristensen  lagde  ikke  Skjul  paa  sin  Mening,  men 
sagde  ligefrem,  at  hun  ansaa  Madam  Enersen  for 
en  ondskabsfuld  og  sladderagtig  Pyntedukke;  og  Ma- 
dam Enersen  begyi^dte  paa  sin  Side  altid  forsig- 
tigen  Kritiken  med,   at  der  vist  var  saa  meget   at 

sætte  Pris  paa  hos  Madam  Kristensen;  men  —  og 
saa  blev  hun  veltalende  I 

Det  var  den  Bombasins  Kjole  og  saa,  at  Byfog- 
den  havde  set  indom  hos  Kristensens  i  Julen,  der 
bragte  Skaalen  til  at  rinde  over.  Naar  Madam  Kri- 
stensen sagde  noget,  syntes  han  jo,  det  var  det  rene 
Guld.  Veiten  deroppe  i  Bakken  hos  Kristensens 
blev  grøftet  af  Kommunen,  bare  fordi  hun  havde 
snakket  med  Byfogden  om  det,  og  ligedan  med  den 
nye  Lygte!  ...  Høker  Røed  var  mulkteret  for  gam- 
mel Vægt.  For  Madam  Kristensen  var  nok  ikke 
ret  mange  sikkre!  Og  hvor  skammelig  havde  hun 
ikke  faret  frem  mod  Adolf sens  Søn!  gaaet  lige  op 
til  Seilmager  Thune  og  berettet  Sagen,  saa  at  Gut- 
ten holdt  paa  at  komme  ud  af  Læren.  Aa,  hun  var 
jiaa  hul!  ...  Nu  havde  hun  ovenikjøbet  faaet  Gut- 
terne for  sig  og  givet  dem  Lov  til  at  bruge  Skibs- 
baaden.  Det  var  en  ren  Lettelse  for  hele  Nedre- 
byen, naar  det  engang  blev  Vaar,  saa  hun  kunde 
seile  af  i^jen. 

Der  begyndte  at  sættes  ondskabsfulde  Rygter  ud 
Qm,  hvorledes  Kristensen  var  blevet  rig;  —  „ja  for 
)ian  var  meget  rigere,  end  nogen  drømte  om,  og 
bedrog  Skatteligningen  paa  det  skammeligste!  Det 
var  gaaet  saa  til,  at  han  for  ti  femten  Aar  siden 
fiavde  været  under  Forhør  for  at  have  sat  gamle 
Kutland  paa;  men  han  havde  baaret  sig  saa  fint 
og  fult  ad,  at  ingen  kunde  fange  ham.  Han  havde 
først  opmålet  og  opllffet  Skuden  over  i  England  eller 
Holland   og  ladet   den   assurere    ... 

Enersens  havde  hørt  det  af  Adolfsens,  og  man 
)(undc  være  rolig  for,  at  de  Folk  vidste  Besked; 
T—  de   saa   nok   Kristensens   paa   Fingrene." 

De  eneste  i  hele  Byen,  som  var  uvidende  om 
al  denne  Snak  og  Tale,  var  Kristensens.  Madam 
Enersen  og  andre,  som  var  i  høieste  Grad  forbau- 
sede  over,  at  de  turde  vise  sig  paa  Gaden  og  ikke 
heller  krøb  ind  i  et  Musehul,  var  nemlig  op  i  deres 

Ansigt  Høfligheden  og  Forekommenheden  selv.  Kri- 
stensen var  nu  engang  ikke  den  Mand,  som  det  gik 
an  at  sige  noget  til,  og  Madam  Kristensen,  —  ja 
Madam  Kristensen  I  —  hun  burde  jo  paa  en  eller 
anden  Maade  faa  Sandheden  at  vide  saa  offentligt, 
at  hun  ikke  længer  turde  spille  den  uvidende.  Stak- 
kar, nu  efter  dette  maatte  man  virkelig  synes  Synd 
i  hendel  Hun  kunde  ikke  for,  at  hun  var  £[ift  med 
en  Forbryder.  Naar  hun  bare  selv  havde  vidste 
hvor  daarligt  hendes  store  Væsen  nu  tog  sig  ud  ... 

Det,  som  tjente  til  at  give  Vand  paa  Rygtets 
Mølle,  var,  at  Kristensen  en  Aften  oppe  i  Skipper- 
klubben under  en  Diskussion  om  Assurance  meget 
afgjort  havde  erklæret,  at  han  for  sit  Vedkommende 
aldrig  vilde  assurere  hverken  løst  eller  fast  ... 
,, Brændte  Huset,  kom  man  under  Mistanke  for  at 
have  sat  Ild  paa  det,  og  sank  Skuden,  havde  man 
vel  bundhugget  den!  Der  kunde  ingen  se  langt 
under  Vandet,  hvad  der  var  gjort  ved  den;  men 
Pengene,  som  man  fik  udbet.alt  over  Vandet,  —  paa 
dem  saa  alle!  Man  kunde  være  glad  til,  om  man 
ikke  ogsaa  fik  Øvrigheden  paa  sig  og  kom  paa  Sla- 
veriet." 

Det  var  umuligt  at  forklare  saadant  uden  af 
en  ond  Samvittighed.  Og  der  blev  siden  aldrig  talt 
om  Assurance,  naar  Kristensen  var  tilstede. 

Det  var  først  i  den  store  Begravelse  efter  Lods- 
oldermand Haagensen,  at  Kristensen  følte  sig  til- 
sidesat. Efter  sit  Forhold  til  den  Afdøde  havde  han 
ventet  at  være  en  af  de  Skippere,  som  skulde  bære 
Kisten  ind  i  Kirken;  men  der  var  sørget  for  at  faa 
Tallet  fuldt  uden  ham.  Naa,  —  der  var  Intet  at 
gjøre  ved  det!  —  han  agtede  ikke  derfor  at  svigte 
Manden  paa  den  sidste  Gang  og  lod  hellerikke  En- 
ken mærke  med  saa  meget  som  en  Mine,  at  han 
kunde  have  Grund  til  at  være  fornærmet.  Hun 
indsaa  nok  selv,  at  hun  havde  noget  paa  Samvit- 
tigheden, thi  hun  var  temmelig  sky  og  undvigende, 

da  han  længe  og  stum  stod  og  rystede  hende  i 
Hckanden. 

Inde  i  Sørgehuset  gik  det  galant  til  med  Port- 
vin, Sherry  og  Taarnkage  opdækket  igjennem  to 
Værelser,  der  var  fyldt  af  Byens  Autoriteter,  Kjøb- 
mænd,  Skibskapteiner  og  bedste  Mænd,  medens  en- 
del  af  Følget  maatte  staa  nedefter  Trappen  eller 
vente  i  Sneen  nede  paa  Gaden,  til  der  blev  gjort 
mere  Plads  og  dækket  et  Langbord  i  Gangen. 

Meoi  rørte  meget  sedat  ved  Glassene  og  drak 
stilfærdigt  med  hverandre.  Enkens  heldige  For- 
muesomstændigheder  blev  hviskende  drøftet,  den  Af- 
dødes Liv  og  Dygtighed  rost,  det,  som  man  kunde 
havt  at  sige  paa  ham,  undskyldt,  og  Gisninger  an- 
stillet om,  hvem  der  skulde  blive  Lodsoldermand 
efter  ham.  Ansigterne  blev  under  dette  alt  rødere. 
Luften  varmere  og  Ruderne  duggede.  Byfogden 
drak  med  enkelte,  men  ^ik  forbi  Kristensen,  hvem 
han  ellers  altid  hilsede  paa;  han  maatte  ikke  have 
set  haml  I  sit  Hjerte  var  Kristensen  langtfra  vis 
paa  dette,  og  han  slugte  den  lille  Ærgrelse  i  et 
Glas  Portvin  med  Naboen.  Doktoren  derimod  baade 
hilsede  og  drak  med  ham  og  spurgte  efter  hans 
Hustru  ...  ,, Ekstra  Kone  De  har,  Kristensen!" 

Tungebaandene  Var  nu  løst  og  Samtalen  i  liv- 
lig Gang  rundt  om.  Bagom  sig  hørte  han  en  Pas- 
siar, som  han  ikke  kunde  lade  være  at  lytte  til: 

„...  Og  Søretssagen  over  Prøiseren  derude  i 
Sk j  ærene  er  berammet  til  Tirsdag?" 

„Byfogden  sagde  saa." 

„Er  Jakobsen  opnævnt  til  Meddomsmand?" 

„Javel!  Jeg  skal  sige  Dem,  at  den  anden  er 
Skipper  Sørvig  ..." 

,,Saa?   ...   Er  Kristensen  forbigaaet?" 

„Ja  der  sker  underlige  Ting  om  Dagen.  Det 
dreier  sig  om  Havarisvig  derude,   siger  de   ..." 

De  Hk  idetsamme  Øie  paa  den,  de  talte  om,  og 
holdt  inde.   . 

Kristensen  lod,  som  han  intet  havde  hørt;  men. 
at  han  var  rød  i  Ansigtet,  skyldtes  ikke  blot  Vinen. 
Byfogden  havde  virkelig  forbigaaet  ham  og  heller- 
ikke hilset!  Han  tænkte  ikke  paa  Lodsoldermanden 
under  hele  Begravelsen,  kun  paa,  at  han  var  forbi- 
gaaet, og  hvad  der  kunde  være  ivei-en,  heller  ikke 
var  han  istand  til  at  følge  Talen  ved  Graven. 

Da  han  kom  hjem,  var  han  mod  Sædvane  efter 
et  Lag  ordknap  og  grætten,  og  hans  Hustru  fik  ikke 
tre  Ord  ud  af  ham  om  hele  Høitideligheden,  ikke 
engang  saameget  som  en  Hilsen  fra  Enken. 

„For  et  Humør  Kristensen  var  i!" 

Og  ikke  bedre  blev  det  de  følgende  Dage!  Ma- 
dam Kristensen  havde  aldrig  set  sin  Mand  saadan 
før.  Hjemme  i  Huset  taalte  han  ikke  saa  meget 
som  en  Modsigelse,  og  baade  Torsdag  og  Lørdag- 
aften sad  han  mørk  hjemme  istedetfor  at  gaa  i 
Skipperklubben.  Hun  forstod,  at  der  var  noget 
iveien,  og  gjorde  sig  saa  tynd  og  myg  som  en 
Vidie  for  at  faa  det  ud  af  ham. 

Endelig  en  Aften  slap  det  frem,  at  han  træde, 
at  nogen  havde  bagtalt  ham  hos  Byfogden,  og  at 
han  var  bleven  forbigaaet  som  Medlem  i  Søretten. 

,,0g  det  gaar  Du  alene  og  skuler  med,  Kristen- 
sen? ...  Forbigaaet  os,  siger  Du?'*  Hun  reiste  sig 
og  satte  Hænderne  i  Siden.  —  ,,0g  det  har  Byfogden 
gjort  ...  mod  os?  Saa  saa  ...  Saa  saa  ...  mod  os!'' 
—  Hun  gik  hastig  et  Par  Gange  over  Gulvet  og 
stansede  saa  foran  sin  Mand.  ,,Saadant  skal  Du 
lade,  som  Du  aldrig  mærker,  Kristensen!  Gaa  Du 
din  Vei  som  en  retskaffen  Mand,  og  lad  saa  de 
andre  gaa  sin.  Overlad  bare  til  mig  at  finde  ud, 
hvad  det  kan  være!" 

...   Men  hvad  kunde  det  være?   ... 

Madam  Kristensen  tænkte  paa  dette  hele  Nat- 
ten, indtil  hun  tilslut  saa  Madam  Enersens  Ansigt 
som  et  Portræt  for  sig  i  Mørket. 

,,Kjære  Kristensen,"  sagde  hun  den  næste  Mor- 

gen  omsorgsfuld,  ,,Du  tænker  du  ikke  paa  at  gaa 
ud  i  Morgenkulden  uden  din  Kaffe?  Jeg  har  sat 
den  inde  paa  Ovnen  til  Dig  og  varmet  Hvedeboller." 
Hun  bragte  ham  begge  Dele.  —  ,,Ser  Du,  jo  mere 
jeg  tænker  paa  det,  desmere  skjønner  jeg,  at  Du 
ikke  skal  bryde  Dig  det  ringeste  om  alt  Snakket. 
Bare  ind  af  det  ene  Øre  og,  ud  af  det  andet.  Der 
er  jo  bestandig  noget  i  et  saadant  Sladderhul;  men 
det  kan  sandelig  godt  være,  at  dette  her  er  aldeles 
ingenting.  Du  kan  saa  trygt  lade  være  at  tænke 
paa  det,  Kristensen!  —  jeg  skal  nok  tage  rede 
paa  det.  Bi  nu,  saa  skal  jeg  børste  Frakken  lidt 
...  Og  saa  lover  Du  mig,  at  Du  vogter  Dig  for  at 
staa  for  længe  vaad  paa  Isen  dernede;  der  er  Vand 
over  den,  siger  de."  Med  de  sidste  Ord  fulgte  hun 
ham  ud  og  lukkede  Gangdøren  efter  ham. 

Hun  flyttede  Geranien  tilside  i  Stuevinduet  og 
saa  ud.  Hendes  Mand  gik  ned  ad  Gaden,  men  hil- 
sede  temmelig  kontant  og  kort  paa  dem,  han  mødte, 
først  Høker  Røed  og  saa  længere  nede  Skipper  Fos- 
sum.    De  vendte  sig  begge  hastig  og  saa  efter  ham. 

,,Hvad  kunde  det  dog  være?  ...  Det  er  intet 
Under,  at  det  havde  ledt  paa  ham.  De  kiger  kanske 
efter  os  ud  af  hver  Rude,  naar  vi  gaar  i  Byen. 
Naa,  —  til  syvende  og  sidst,  naar  vi  intet  har  gjort, 
saa.     Men  ud  skal  det!" 

Madam  Kristensen  klædte  sig  paa  og  pyntede 
sig  og  grundede  derunder  en  hel  Del.  Det  lille 
sorte  Silkehalstørklæde,  som  hun  fæstede  med  en 
Brystnaal,  tog  hun  af  og  paa  gjentagne  Gange,  og 
sin  Dragt  mønstrede  hun  for  Speilet.  Hun  pønsede 
paa  et  passende  Ærende  at  gjøre  sig  til  Byfogden. 
Den  gamle  næsten  igjengroede  Brønd  der  nedenfor 
Bakken  ved  Reberbanen  havde  hun  jo  længst  havt 
et  Øie  til.  Det  var  et  Under,  at  der  ikke  faldt  et 
Barn  i  den  hvert  Aar.  Den  burde  absolut  fyldes 
og  lukkes!  ...  Saa  var  det  den  stakkels  gamle  hjælpe- 
løse Kviste-Kari,  som  var  bor  takkor  de  ret  af  Fattig- 

væsenet  saa  høist  uforsvarligt.     Og  ikke  bedre  saa 
det  ud  med  den  lille  Gut  borte  i  Vestkleven,   hvor         j 
Forældrene  var  døde  fra.     Hun  havde  nok  set  dem         j 
paa  Fingrene!  ... 

Hun  bestemte  sig  dog  denne  Gang  for  Brønden 
og  syntes,  Viseren  paa  Uhret  flyttede  sig  uhyre  lang- 
somt, indtil  det  led  saavidt  langt  frem  paa  Formid- 
dagen,  at  hun  kunde  gaa  derhen. 

Klokken  halvelleve  stod  hun  deroppe  i  sin  fulde 
Puds  og  bankede  paa  Stuedøren,  men  fik  den  Be- 
sked, at  Byfogden  havde  Forretninger.  Om  Efter- 
middagen var  hun  der  igjen,  men  mødte  samme 
Besked  og  ligedan  næste  Morgen.  Det  var  ikke 
saadan,  hun  ellers  var  vant  til  at  modtages  der- 
oppe, og  hun  var  ikke  den  kone,  som  ikke  forstod 
en  halvkvædet  Vise:  —  at  Byfogden  havde  en  Tanke 
om,  hvad  hun  vilde  spørge  ham  om,  og  ønskede  at 
slippe  for  at  indlade  sig  paa  det. 

Hun  følte  sig  baade  saaret  og  urolig  ved  den 
Behandling,  hun  havde  mødt.  Noget  maatte  det 
altsaa  dog  være.     Hun  grublede   og  grundede. 

Da  Kristensen  kom  hjem  til  Middagen,  lod  hun 
sig  ikke  mærke  med  noget,  var  lutter  Elskværdig- 
hed og  satte  selv  Akeviten  paa  Bordet  til  ham,  den 
han  ellers  kun  brugte  at  tage  sig  henne  i  Skjenken. 

Madam  Kristensen  var  baade  klog  og  diploma- 
tisk. Hun  havde  Valget  mellem  flere  Veie  og  grun- 
dede paa  den  bedste.  Et  Øieblik  var  hun  nær 
ved  at  gaa  lige  op  til  Madam  Enersen;  der  vidste 
hun,  at  hun  stod  ved  Kilden.  Men  den  sødladne 
sledske  Kone  vilde  nok  forstaa  at  lade  hende  gaa 
med  en  Kurv  med  Aal  og  kanske  ovenik jøbet  blot 
faa  mere  at  basune  ud  bagefter.  Jo — o  det  skulde 
blive  noget  for  hende  at  fare  med,  naar  hun  kunde 
fortælle,  at  Madam  Kristensen  havde  været  der  og 
gaaet  paa  hende  for  at  faa  vasket  Smudset  af  sin 
Mand! 

Hendes  Ven  Takkelmesteren  var  en  agtet  Mand, 

som  ikke  gik  Krogveie.  Han  hørte  aldrig  paa  Ryg- 
ter. Vidste  han  noget,  var  det  heller  ikke  let  at 
faa  ud  af  ham  ... 

Imidlertid,  —  hun  havde  ingen  Ro  paa  sig; 
noget  maatte  prøves,  og  om  Eftermiddagen  sad  hun 
ved  Kaffehordet  hos  Kjelsberg. 

Der  blev  talt  meget  om  Polly  og  næsten  intet 
om  Bernt;  den  første  Kop  var  drukket,  og  den  an- 
den skulde  forsynes  med  Fløde,  da  Madam  Kristen- 
sen sukkede: 

,, —  Den,  som  kunde  gaa  igjennem  Verden  uden 
at  blive   bagtalt.   Takkelmester!" 

„Ja  det  var  et  sandt  Ord,  Madam  Kristensen! 
Der  staar:  „saa  vi  ikke  bagtale  eller  tale  ilde  om 
vor  næste,  men  optage  alt  i  den  bedste  Mening!" 
Naar  Domsbasunen  lyder,  vil  der  danse  Rottinger 
paa  mangen  en  Ryg  for  det  Buds  Skyld.  Men  Du 
skal  ikke  aabne  dit  Hjerte  for  Bagtalerens  Ord, 
siger  ..." 

,,Jeg  véd  ikke,  hvem  som  siger  det.  Takkel- 
mester! men  her  er  ialfald  mange  nok,  som  gjør 
det." 

,, Tungen  er  en  Ild  ..." 

,, Javist  er  den  det,  og  det  en,  som  stikker  Brand 
i  mangt  et  Hus.  Men  det  er,  naar  der  er  Ild  i 
Huset,  at  man  skulde  faa  se  sine  Venner,  Takkel- 
mester!    I  dets  Sted  ..." 

,,  Al  tf  or  sandt,  Madam  Kristensen!  ...  den  onde 
Side  ...  den  onde  Side.  Men  forsyn  Dem  nu  ... 
De  ser  paa  Sukkerskaalen?  Jo  nu  er  den  saamæn 
altid  fuld;  men  lige  til  ifjor!  ...  Det  var  en  svær 
Krig,  jeg  havde  for  at  faa  Polly  fra  Sukkerskaalen, 
maa  De  tro,  —  mange  Prækener,  —  men  saa  faldt 
jeg  engang  paa  at  lægge  Salt  i  den.  Nu  faar  hun 
akkurat  to  Stykker  til  Kaffeen,  —  ikke  mere!  —  og 
et  til,  naar  hun  pent  beder  mig  om  det,  og  saa  to, 
naar  hun  kan  Forklaringen.    Man  kan  ikke  noksom 

opmuntre  det  ...  er  det  ikke   ogsaa  Deres  Mening, 
Madam  Kristensen?" 

,, Polly  er  en  snil,  god  Pige,  der  blir  ingen 
Sladdertaske  af  hende!" 

I, Ja  det  kan  De  nok  sige,  endda  hun  lader  Mun- 
den løbe  om  løst  og  fast  opefter  Væggene  og  ned- 
efter Stokkene.  De  skulde  bare  høre,  hvor  kuriøs 
hun  kan  være   ..." 

,,Det  er  stor  Forsk j el  paa  uskyldig  Snak  og 
Ondskab,  Takkelmester!" 

,, Javist,   javist!     Verdens   Ondskab  er   stor." 

,,Jeg  maa  oprigtig  sige  Dem,  —  ja  lad  mig  lige 
saa  godt  rykke  ud  med  det,  saa  er  det  baade  sagt 
og  glemt!  Min  Mand  har  jo  ingen  Tanke  for  det; 
men  en  Kone  ser  bedre  saadanne  Ting.  Det  for- 
undrede mig  virkelig  lidt,  at  Kristensen  ikke  blev 
budt  at  være  mellem  de  Skippere,  som  bar  Lods- 
oldermanden. Dette  fandt  ikke  Enken  paa  af  sig 
selv.  Nogen  har  sat  det  i  hende,  hvad  det  nu  kan 
være  ..." 

,,Naar  nogen  kommer  til  mig  med  Sladder,  saa 
siger  jeg  altid:  —  ,,Lad  os  tale  om  noget  andet!" 
Det  er  som  at  stoppe  Røg  i  en  Sæk.  I  de  sidste 
tredive  Aar,  jeg  har  levet!  ...  J«  lad  mig  se  ...  det 
er  en  og  tredive  Aar,  siden  jeg  begyndte  her  i 
Nedrebyen.  Det  var,  da  Bellona  skulde  rigges  ... 
har  jeg  aldrig  spurgt  efter  andet  end  det,  som 
hører  til  mit  lovlige  Kald  ...  nytter  ikke  at  se  ud 
igjennem  Blindvinduer,   Madam!" 

Madam  Kristensen  satte  Koppen  utaalmodig 
fra  sig: 

,, —  De  maa  vide,  Kristensen  er  forbigaaet  i 
Søretten,  og  jeg  mente  nu  som  saa,  at  naar  en  Kone 
véd,  at  hun  og  hendes  Mand  har  rent  Mel  i  Posen, 
og  trøster  sig  til  at  gaa  hen  til  en  god  gammel  Ven 
og  beder  ham  hjælpe  sig  til  at  faa  at  vide,  hvad  Folk 
siger  paa  dem,  saa  drog  den  gamle  Ven  sig  ikke 
undaf 

,,Neta,  saa  ...  saa'*  —  Kjelsberg  reiste  sig  og  be- 
gyndte at  stavre  paa  Gulvet  —  i,saa,  det  er  det,  De 
vil  vide  ...  af  mig?  ...  Jeg  fortæller  aldrig  Rygter  ... 
He  he!"  —  han  stansede  og  hostede  ...  „Det  er, 
naar  der  er  Ild  i  Huset,  man  skal  se  sine  Venner, 
sagde  De?  ...  He  ...  he"  —  han  hostede  igjen  ... 
,,Det  kommer  saamæn  ofl[saa  lidt  an  paa,  om  Ven- 
neme  har  Vandpøser  til  at  slukke  med.  —  og  saa- 
danne  gamle  Historier  tager  ingen  rede  paa!'' 

„Gamle  Historier  ...  om  Kristensen?" 

„Naa  ja,  ...  jeg  siger  ikke,  af  hvem  jeg  har 
hørt  det;  men  paa  mig  bider  aldrig  sligt  Sludder, 
—  det  véd  De  nok,  Madam!  —  ellers  sad  De  ikke 
idag  og  drak  Kaffe  i  dette  Hus.  Men  siden  De 
endelig  vil  vide  det  ...  Har  ikke  Kristensen  for 
mange  Aar  siden  etsteds  i  Landet  været  under  For- 
hør for  at  have  sat  et  Fartøi  paa  i  Komplot  med 
andre?" 

,,Joo  ...  det  var,  før  vi  blev  gifte,  ...  hos  Soren- 
skriver Nørregaard;   men   han  blev   frikjendt   ..." 

„Der  kommer  just  det  Sted,  hvor  vi  skulde  havt 
Pøsen!  ...  Det  var  Kristensens  Listighed,  som  gjorde, 
at  han  kunde  blive  frikjendt,  siger  de.  Han  havde 
Indrettet  og  beregnet  alt  saa  fint,  at  Retten  ikke 
kunde  komme  ham  tillivs  ..." 

,,Men  han  blev  jo  frikjendt!" 

,,j  a~^a. 

,,Man  kan  jo  ikke  blive  mere  end  frikjendt!" 

„Ne — i!  —  Derfor  siger  jeg,  man  skal  ikke  røre 
op  i  saadant,  men  lade  Verden  snakke  af  ..." 

,,Naa  saa!  ...  det  faar  han,  fordi  han  dengang 
.dristede  paa  at  seile  det  synkefærdige  Fartøi  over 
Nordsjøen,  medens  Kapteinen  overgav  det!" 

,,Snak  forgaar  og  en  retskaffen  Mand  bestaar! 
Det  kommer  bare  an  paa  at  være  solid  rigget  fra 
Grunden  af,  —  hver  Toug  og  Stag  og  Vevling  i  os 
ordentlig  slaaet  og  tjæret  og  forsynet  og  sat  fast, 
saa  holder  Skuden  ud  i  al  Slingring  —  at  sige,  der- 

som  Han  selv,  som  bor  ovenfor  Stormen,  ikke  gVr 
sig  til  at  kappe;  —  for  da  ..." 

Madam  Kristensen  havde  vendt  Kaffekopperne 
og  lagt  Theskeen  ovenpaa.  Hun  reiste  sig  og  tog 
Kastesjalet,    som   hang  paa   Stoleryggen,    over   sig: 

,, —  Ja  —  ja,  Takkelmester!  Enhver  skal  vel 
have  sit  Kors,  og  De  skal  som  god  Ven  have  min 
Tak.  Men  nogen  Mening  faar  der  være  i  hver  Ting, 
—  og  at  en. Mand  skal  lide,  fordi  han  er  frikjendt, 
har  jeg  aldrig  hørt  før!  ..." 

Hun  stansede  og  vendte  sig  mod  Takkelmeste- 
ren, som  fulgte  hende  til  Døren;  hun  havde  blanke 
Øine  og  sagde  undertrykt  bevæget:  —  „Jeg  siger 
ikke  et  Ord  til  Kristensen!  Han  har  det  med  at 
gruble  og  tage  det  tungt,   skal  jeg  sige  Dem!" 


Hvad  Madam  Kristensen  tænkte  og  mente,  var 
ikke  godt  at  vide,  og  mindst  vidste  hendes  Mand 
det.  Han  forstod  næsten  ikke,  hvad  der  gik  af 
hende,  saa  omhyggelig  stellede  hun  om  ham;  han 
havde  ikke  siden  de  første  Hvedebrødsdage  set  hende 
saa  paafærde  for  sig. 

Men  naar  han  var  borte,  saa  det  anderledes  ud. 
Da  kunde  hun  gaa  urolig  om  ud  og  ind  fra  Stuen 
til  Kjøkkenet  og  tilbeige  igjen,  mangengang  hele 
Tiden  med  den  samme  Tallerken  eller  Kop  i  Haan- 
den,  eller  hun  blev  siddende  og  tænke  og  gruble. 
Huset  var  blevet  ligesom  saa  tomt.  Hun  maatte 
noget  foretage  sig,  —  noget  klækkeligt,  som  hun 
kunde  bruge  et  Par  ordentlige  Arme  paa  ... 

En  Morgen  havde  hun  sat  Storvask  i  Gang 
baade  for  Huset  og  det,  som  hørte  til  Rutland, 
endda  saa  tidligt  det  var  paa  Vaaren.  En  Leie- 
pige  havde  hun  i  Bryggerhuset,  og  selv  stod  hun  i 
Kjøkkenet  med  Armene  begravet  i  Sæbeskum  over 
den  finere  Vask. 

Det  gik  paa  med  Kraft  og  uafbrudt.  En  Hoben 
vasket  Tøi  stablede  sig  op  ved  Siden  af  hende.  Men 
henimod  Middagen,  da  der  kunde  være  Tanke  om, 
at  Kristensen  vendte  hjem  igjen,  stillede  hun  Baljen 
paa  en  Stol  henne  ved  Vinduet,  saa  at  hun  kunde 
se  ned  ad  Gaden.  Hun  fulgte  og  veiede  i  Tanken 
enhver,  som  gik  nedover,  og  stod  lange  Tider  stille 
i  Spænding  paa,  om  Kristensen  kanske  kunde 
komme  til  at  møde  ham,  og  hvad  der  da  kunde 
falde  for  Samtale   ... 

„Rutland  maatte  tidligst  mulig  ud  iaar,  —  det 
var  klart,  Kristensen  maatte  fra  dette  ..." 


VIII. 

HVORLEDES  MADAMEN  MAATTE  KAPPE  FOR  BERNT. 

Skipperklubben  be^ndte  at  blive  mindre  besøgt. 
Gamle  Toldkasserer  Rasbeck,  som  altid  talte  om 
,, atten  hundrede  og  fjorten"  og  af  og  til  benaadede 
Klubben  med  sin  Nærværelse,  fandt  færre  og  færre 
Tilhørere  for  sine  Bedrifter  fra  dengang,  han  var 
Maanedsløltnant,  og  ligesaa  Stener  Berg  for  alle 
sine  uendelige  Smuglerhistorier.  Kapteiner  og  Styr- 
mænd fik  andet  at  gjøre. 

Det  led  mod  Vaarsmeltningen,  da  Isen  gik  op, 
og  Skibene  igjen  skulde  ud.  Gutterne  stagede  sig 
frem  paa  Isstykker  ved  Bryggerne  eller  stak  efter 
Korstrold  og  Krabber.  Gaderne  begyndte  at  fyl- 
des med  Matroser,  der  søgte  Hyre,  og  ude  paa 
Havnen  var  der  fuld  Virksomhed  og  travelt  Liv: 
Klinken  og  Hamren,  Tjærebreden  og  Driven  baade 
paa  Isen  og  Beddingerne,  hvor  Fartøieme  kjøl- 
haledes. 


214 


Ogsaa  Rutland  laa  med  Beggryd^n  under  Skibs- 
siden og  blev  drevet  og  stoffet,  og  baade  Anders 
Kok  og  Nils  Kobbervig  havde  alt  indgaaet  i  fuld 
Hyre  og  Arbeide.  Den  første  boede  to  Mile  fra 
Byen  i  Tømmervigen,  hvor  han  var  gift  og  havde 
Reden  fuld  og  Vinterarbeide  baade  for  sig  og  sin 
Hustru,  medens  Nils  Kobbervig  boede  lige  ved  Hav- 
nen oppe  i  Smedbakken.  Han  var  Pebersvend  og 
Ungkarl. 

Beggie  ansaa  de  sig  egentlig  som  Tilbehør  til 
Rutland,  begge  afrede  de  Kristensen  og  Madam  Kri- 
stensen, og  begge  var  de  under  Kalfatringen  hvert 
Aar  enstemmige  i  at  beundre,  hvilket  mageløst  Ma- 
terlal  gamle  Rutland  ve^r  gjort  af  oprindeligt,  endda 
det  stadig  forekom,  at  de  maatte  digte  og  spundse 
Steder,  som  var  saa  morskne,  at  de  kunde  plukke 
og  pille  Raaddenheden  ud  af  Planken  med  Fin- 
grene. Bernt  var  saa  ofte,  som  blot  gjørligt,  der- 
nede og  deltog  høist  interesseret  i  alle  de  Under- 
søgelser og  Formodninger  om  Sammenhængen  med 
sine  Forældres  Fartøi.  Bet  havde  altid  noget  vist 
pirrende  mystisk  ved  sig;  thi,  hvorfor  Rutland  over- 
hovedet hang  sammen,  turde  vanskelig  nogen  i 
Tømmervirket  mere  indgaaende  uddannet  Skibsbyg- 
mester kunnet  bevise;  —  det  var  disse  nok,  at  det 
var  ,, gamle  Rutland",  saa  maatte  det  vel  hænge 
sammen  paa  et  eller  andet  Vis. 

Der  var  desuden  saa  mange  Slagrs  Sammenhænge 
med  det  Fartøi.  En  Mand  i  Stavæm,  som  engang  for- 
længst havde  været  Styrmand  paa  Rutland,  havde 
fortalt  Anders  Kok,  at  han  havde  hørt  før  sig,  at 
der  i  Kjølen  eller  Stevnetræerne  etsteds  skulde  ligge 
en  Sølvpokal,  som  var  indfældet  der,  da  Rutland 
gik  af  Stabelen,  og  at  der  var  spaaet,  at  Fartøiet 
skulde   blive   hundrede   Aar. 

—  At  Rutland  iaar  var  mellem  de  allertidligste, 
der  udriggedes,  skyldtes  Madam  Kristensen,  der 
havde  faaet  en  brændende  II  paa  sig.     Hun  havde 

givet  Kristensen  en  Mængde  Grunde.  Hun  havde 
undret  sig  over  det  stærke  Tøveir,  talt  baade  om 
Trækfuglene  og  tidlig  Vaar  og  noksom  lagt  Vægt 
paa,  at  de  maatte  se  til  at  gjøre  Aaret  langt  og 
tjene  ind  de  fire  hundrede  Daler,  de  havde  givet  ud 
ekstra  ifjor.  Han  var  imidlertid  ikke  let  at  rokke 
ud  over  det  vanemæssige. 

Det  var  næsten  en  hel  Maaned  tidligere  end 
ellers,  da  hun  en  Dag  sendte  Bud  op  i  Smedbakken 
til  Nils  Kobbervig. 

Han  indfandt  sig  og  skubbede  sig  med  Huen  i 
Haanden  indom  Stuedøren,  hvor  han  stillede  sig  op 
i  hele  sin  Længde. 

,,Der,  drik  en  Dram,  Nils!  ...  laar  tænker  Kri- 
stensen paa  at  gaa  ud  tidlig." 

,,Ja  vel,  Madam!" 

„Hør,  Nils!  Mener  Du  ikke.  Du  kunde  saa.smaat 
forhøre  efter  et  Par  paalidelige  Folk,  saa  vi  har 
dem  itide.    Kristensen  har  saa  meget  at  tage  vare." 

Nils  begyndte  at  skutte  sin  Ryg  høiere  op  ad 
Døren. 

„Véd  Du  af  nogen?" 

,,Jeg  har  saa  smaat  talt  med  Martin  Olsen 
borte  i  Renden,  som  Madamen  nok  kj ender,  —  stærk 
som  et  Fjeld  til  at  staa  ved  Sjauen  og  ellers  villig 
nok." 

„Saa?  —  han?  Men  er  han  sikker?  drikker  han 
ikke?" 

„Sandt  at  sige,  var  det  Konen,  som  bad  mig 
lægge  et  Ord  ind  hos  Madamen,  for  hun  véd,  at 
Madamen  passer  Kontrabogen.  Naar  han  blot  ikke 
kommer  iland,  hvor  han  er  kjendt,  er  alt  godt  og 
vel;  det  er  Kammeraterne  ..." 

„Kristensen  skal  nok  passe  Landloven.  Ja,  Du 
forstaar,  Nils!  at  jeg  ikke  kan  love  hende  noget. 
Alt  kommer  an  paa  ham;  det  er  ham,  som  raader." 

„Javel!  —  men  naar  Madamen  bare  vil  l8»gg« 
et  Ord  inél,  saa  tænker  jeg  nok  ..." 

,,Det  kommer  an  paa  det,  Nils!  Kristensen  er 
saa  streng,  véd  Du." 

,, Javel  ...  men  ..." 

,,Han  er  ikke  til  at  bøie,  naar  han  først  vil 
noget,   véd  Du." 

,, Javel!   men  naar  Madamen   ..." 

„Jeg?  ...  Jeg  maa  nok  finde  mig  i  endnu  mere 
end  nogen  af  Jer,  naar  han  først  befaler.  Men  det 
var  ikke  om  det,  —  det  var  den  anden  Mand,  vi 
skulde  have." 

„Gutten,  mener  Madamen?" 

„Gutten?  Jeg  tænker  Bernt  gjør  Ret  for  ham 
som  ellers." 

,,Skal  Bernt  være  med?  Jeg  syntes,  Kaptelnen 
nævnte  om,  at  han  skulde  blf  hjemme  og  gaa  i 
Skolen." 

„Bernt?  ...  Hvad  siger  Du?  Saa  Du  har  hørt 
Kristensen  sige,  at  ...  Nei,  det  raeuJLer  nok  jeg  for. 
En  Mor  raader  over  sit  eneste  Barn,  Nils!  Det  er 
lige  saa  greit,  skulde  jeg  tro,  som  at  han  er  Kaptein 
og  raader  paa  Rutland." 

,,Hm!"  —  Nils  saa  ud,  som  han  holdt  sin  Me- 
ning for  sig  selv. 

„Hvorfor  siger  Du  det?" 

,,Jo,  for  naar  Madamen  ikke  vil  kappe  fra  Bernt, 
saa   . . . 

...  „gaar  Kristensen  alene  ud!  ...  uden  mig, 
mener  Du?"  —  Hun  gik  en  Sving  henad  Gulvet  og 
stansede  derpaa  brat  foran  ham.  „Hør,  Nils!  det 
er  første  Gang,  jeg  har  hørt  saa  dristige  Ord  af 
din  Mund!  Saa,  I  skulde  seile  af  sted  baade  med 
Kristensen  og  Rutland  uden  mig  og  skalte  og  valte, 
som  I  lystede?  Jo  det  blev  frit  Spil!  Men  da  reg- 
ner I  uden  Madam  Kristensen." 

,,Jeg  vil  nok  helst  have  hende  med,  —  og  Bernt 
ogsaa.     Han  er  halve  Hyggen." 

„Det  glæder  mig,  Nils,  at  Du  siger  det.  Kri- 
stensen  kan    ogsaa   trænge   til    at   have   nogen   Op- 

muntr ing.  Men  dersom  Du  tror,  at  jeg  nog^ngang 
kapper  enten  for  ham  eller  Bernt,  saa  er  Du  meget 
enfoldig,  Nils!" 

„Aa  nei,  hiver  Madamen  Spillet  paa  den 
Maade,  saa  tror  jeg  ogsaa,  at  hun  faar  Trossen  hel 
ind." 

„Det  kan  Du  stole  paa,  Nils!  —  Ja,  saa  var  der 
den  anden  Mand." 

„Bergenseren  er  en  rask  Fyr  og  dygtig,  det  skal 
ingen  nægte;  han  er  her  endnu." 

„Rask  og  dygtig?  Det  vil  sig«,  han  har  danset 
og  turet  og  slaass  og  ført  Kommersen  an  i  hele  Vin- 
ter baade  her  og  nede  i  Tømmervigen;  jeg  har  nok 
spurgt  til  ham." 

„Det  er  saa,  at  haade  her  og  i  England  gaar 
der  Folk  i  Skokkevis,  som  ikke  er  Istand  til  at  faa 
Hyre,  Madam,  —  ligesom  ifjor.  Han  har  været 
baade  hos  mig  og  Anders  og  spurgt,  om  ikke  Rut- 
land  snart  skulde  ud  igjen,  for  nu  var  alle  Pen- 
gene hans  slupne  op,  saa  han  maatte  hugge  Ved 
for  Føden." 

„Ja  det  kan  jeg  tænke,  med  et  sligt  Leben! 
Havde  jeg  saa  sandt  kjendt  hans  Forældre,  skulde 
han  ikke  faat  en  Skilling  ved  Jul,  før  jeg  havde 
havt  Besked  fra  dem." 

,,Han  spørger  saameget  efter  Bernt.  Han  syn- 
tes, det  var  altid  som  en  saadan  Moro  med  den 
Gutten." 

,,Saa?  —  gjorde  han  det?  Da  skulde  han  ikke 
løiet  ham  saa  fuld,  som  han  gjorde,  med  alle  sine 
Historier  fra  Langfarten,   hils  ham  ip«d  det!" 

„Det  var  af  ham,  Bernt  lærte  alle  de  rare  Stik 
og  Bænd  ifjor,  baade  Engelskmand  og  Kjærligheds- 
knude  og  Trompet  og  Bu^Iinbænd  med  Rundtørn 
og  dobbelt  Diamantknob,  og  hvad  det  var  altsam- 
me n.     Han  kunde  være  gruelig  nyttig  ellers  ogsaa." 

,,Jeg  siger  Dig,   Nils,   han  reiser  sin   Vei,    saa- 

snart  han  ser  sin  Kans,  han  blfr  hos  os  bare  for 
Nøden." 

,,Aa  ja,  det  er  en  hoven  Langfartsgast,  deri  har 
Madamen  Ret;  men  saa  kan  det  vel  ikke  skade  at 
holde  paa  Fuglen,  mens  vi  har  den,  og  saa  er  han 
svær  til  at  snakke  med  Bernt." 

,,Ja  først  vil  jeg  nu  selv  tale  med  Bergenseren. 
Efter  et  saadant  Liv  slipper  han  ikke  ombord  til 
os  utilsnakket.     Hvorfor  søgte  han  ikke  hjem?" 

,,Aa,  det  kan  nok  have  sin  egen  Sammenhæng 
...  Jeg  tror,  han  engang  er  gaat  tilsjøs  uden  Lov 
af  Forældrene,  og  saa  vil  han  nok  ikke  hjem,  før 
det  er  blevet  lidt  mere  Folk  af  ham.  Han  vil  ud 
i  Langfarten  og  komme  hjem  som  Styrmand." 

„Hvor  har  Du  det  fra?" 

,,Jeg  har  hørt  det  af  Bernt.  De  var  ligesom  saa 
gode  Venner  de  to." 

,,Saa  —  aa?" 

,,Men  jeg  vil  nok  ikke  være  ved,  at  jeg  har  for- 
talt Madamen  det." 

„Saa  saa.  —  Jeg  kunde  nok  forstaa,  at  det  var 
saadan  en  løs  og  forladt  én.  Hvorfor  kom  han 
ellers  ind  her  paa  Østlandet;  her  skal  det  ikke  gaa 
for  let  med  Hyren?  Men  til  nogen,  der  kan  være 
ham  lidt  til  Forsorg,  trænger  han,  siden  han  saa 
daarlig  har  skilt  sig  fra  dem,  som  skulde  være  det. 
Og  har  han  ikke  gjort  noget  værre,  end  at  han  har 
gaat  tilsjøs  paa  egen  Lov,  saa  tager  vi  ham,  An- 
ders! Det  kommer  der  ud  af  at  tvinge  sit  Barn. 
Det  er  noget,  som  en  og  hver  kunde  lære  af.  Du 
kan  komme  op  med  ham  en  af  Dagene,  naar  jeg 
har  talt  til  Kristensen,  og  saa  beder  Du  Anders 
Kok  holde  sig  parat  til  Ugen,  som  kommer." 

„Ja  vel,  Madam!" 

Da  Nils  Kobbervig  var  gaaet,  stod  Madam  Kri- 
stensen eftertænksom  igjen.  I  hendes  Ansigt  be- 
gyndte mere  og  mere  at  arbeide  sig  op  en  hann< 
fuld  Sky. 

...  „Saa  han  har  virkelig  sagt  det  ...  Det  er 
virkelig  Meningen,  at  Bernt  skal  blive  igjen  her, 
—  at  skille  mig  med  Gutten!  Hun  nikkede  kort  og 
uveirbebudende.  Det  er  paatide,  vi  faar  afgjort 
den  Sag,  tænker  jeg.''  —  Hun  gik  hastig  hen  mod 
Kjøkkendøren,  men  stansede  med  Haanden  paa 
Klinken: 

„ —  Javist,  —  i  denne  Dagl    Jo  før  des  bedre." 

Kristensen  kom  just  op  fra  Rutland,  da  han 
underveis  mødte  Efterretningen  om,  at  Byfogden 
nu  ogsaa  havde  forbigaaet  ham  til  Medlem  i  Skjøns- 
retten  over  en  dansk  Komjagt,  hvorom  denne  dog 
for  en  Tid  siden  selv  havde  indhentet  hans  kyndige 
Raad.  Det  var  Stener  Berg,  som  nede  i  Gaden  for- 
talte ham,  hvem  der  var  opnævnt,  og  paa  vanlig 
høirøstet  Vis  forundrede  sig  over  den  høie  Øvrig- 
heds Kyndighed,  siden  den  sprang  over  en  Mand 
som   Kristensen,    der  tilmed   netop   førte    Slup." 

Ved  Middagsbordet  svarede  han  blot  i  Enstavel- 
sesord og  spiste  ikke  videre.  Han  sad  ganske  taus, 
og  taus  gik  han  fra  Bordet.  Hans  Hustru  forstod, 
at  der  var  faldt  noget  til,  og  opsatte  sit  Anliggende 
til  om  Aftenen.  Det  var  Synd  at  se  ham  sidde  saa- 
dan,  som  om  han  hverken  hørte  eller  saa,  og  hun 
var  ganske  beklemt  om  Hjertet  og  angst  for,  hvad 
det  kunde  være. 

Hun  turde  ikke  spørge  ham  ud,  men  trakterede 
ham  mod  Sædvane  med  Eftermiddagskaffe,  hvilket 
øiensynlig  mygnede  ham  op:  thi  han  sagde  mildt: 

„Det  er  vel  saa,  Gjertrud,  at  jeg  har  det  for 
godt  hjemme.  Ude  skal  Skipper  Kristensen  nok 
ikke  regnes  længere  med,  ser  det  ud  til.  Nu  duer 
han  ikke  engang  til  at  være  med  at  skjønne  over 
et  gammelt  Jægteskrog,  som  staar  fuldt  af  Vand. 
Nei,  —  det  er  saa,  —  jeg  blev  ikke  mellem  Skjøns- 
mændene  denne  Gang  heller."  —  Han  tog  Huen  og 
gik  nedover  igjen  til  Rutland. 

Madam  Kristensen  havde  lagt  sin  egen  Felttogs- 

plan  imod  hele  Bagtalelsen.  Det  gjaldt  blot  at 
komme  ud  med  Rutland  og  dette  saa  betids,  at  ikke 
Kristensen  kom  underveir  med  den  grove  Beskyld- 
ning, som  stak  under  Sladderen  og  al  den  Tilside- 
sættelse, han  nu  led. 

Havde  hun  ikke  været  saa  bekymret  for  ham, 
vilde  Byfogdens  Færd  have  kogt  i  hende.  Men  med 
hans  nærtagende,  forsvarsløse  Natur  nærede  hun 
næsten  en  Panik  for,  hvad  han  kunde  finde  paa. 
Hun  likte  ikke  at  se  ham  sidde  hensunket  saadan 
som  i  Eftermiddag;  det  hele  kunde  blive  for  tungt 
for  hans  Sind,  —  han  var  istand  til  at  blive  sid- 
dende saadan  ikke  blot  en  Time  men  hele  sit  Liv! 
og  gruble  paa  den  Uret,  han  laa  under  for,  fordi 
han  nu  engang  ikke  kunde  snakke  for  sig  og  vidste, 
at  om  han  gjorde  det,  viklede  han  sig  baxe  altid 
værre  ind.  Det  var  ikke  godt  at  vide,  hvorhen  hans 
Bitterhed  og  Mistro  til  Menneskene  kunde  føre  ham, 
—  hvad  det  kunde  ende  i. 

Hun  gik  den  hele  Eftermiddag  kun  opfyldt  af 
at  vente  paa,  at  han  skulde  komme  hjem.  Det 
varede  længe,  —  hun  saa  ud  af  Vinduet  efter  ham. 
Over  den  graa  Vinterhimmel  mørknede  enkelte 
tunge,  sorte  Tøveirsskyer,  halv  Sne  halv  Regn  paa 
Ruden. 

Bernt  kom  hjem,  fik  sin  Eftasværd  og  skyndte 
sig  igjen  ud  med  Smørrebrødet  endnu  i  Haanden. 
Han  maatte  først  en  Svip,  mens  det  endnu  var  lyst, 
ombord  i  Adelsten,  som  de  riggede  ud.  Siden  sad 
han  og  læste  med  begge  Fingren^  i  Ørene,  saa  det 
durede. 

Der  kom  et  Brev  til  Kristensen.  Det  var  for- 
seglet med  Lak,  og  Budet  sagde,  at  det  bare  var 
fra  Ligningskommissionen;  —  det  var  vel  den  van- 
lige Opgave  at  udfylde.  Hun  lagde  det  hen  paa 
Kommoden  og  gjorde  Aftensmaden  istand. 

Det  var  sildigere  end  vanligt,  da  Kristensen  slog 
Sneen   af  sig  ude   i  Gangen.     Han  havde   fra   Rut- 

land  gaaet  sig  en  ekstra  Spaseretur  i  Sludet  udover 
Veien.     Han  var  rød  i  Ansigtet  af  Veiret. 

„Det  er  ret,  Mor,  traktér  bare!  det  er  godt  at 
vide,  at  jeg  selv  har  betalt  Fisken,  —  at  den  ligger 
der  paa  Talerkenen  for  min  «gen  Regning.  Stel 
Dig  altid  saa,  Bernt,  at  Du  kan  betale  din  egen 
Fisk,  saa  har  Du  ingen  at  takke,  —  ingen  at  bukke 
og  skrabe  for.  Gut!  ...  Den,  som  ei<er  sin  egen  Skude, 
kan  spytte  til  Luvart,   saa  meget  han  selv  vil." 

At  han  gav  sit  Humør  Luft  paa  den  Maade,  be- 
roligede og  lettede  hende  øiensynlig,  og  da  han  til- 
lige greb  Aftensmaden  an  med  nok  saa  freidig  Appe- 
tit, fandt  hun  Anledningen  god  og  sagde: 

„ —  Ja  det  er  ikke  den  værste  Stilling  at  eie 
sit  eget  Fartøi!  ...  Naar  vi  faar  arbeidet  os  saa  langt 
frem  med  Rutland,  og  Bernt  kanske  engang  lagde 
sit  til,  saa  kunde  vi  opleve  den  Dag,  da  vi  saa  ham 
som  Kaptein  paa  sit  eget  Skib." 

,,Naa  naa!    Du  véd  jo   ..." 

,,Jeg  vil  blot,  vi  skal  se  os  for.  Det  er  ikke 
værdt  at  lade  noget  ube tænkt." 

„Ubetænkt?  —  Naa  saa,  ubetænkt.  Ja  se  Du 
Dig  for,  saa  meget  Du  vil.  Mor!  Men  jeg  synes,  vi 
har  talt  ofte  nok  om  dette." 

,,Min  Mening  har  Du  glemt  at  tage  med.  Den 
faar  nu  vel  ogsaa  høres  lidt  paa." 

Kristensen  lagde  Kniv  og  Gaffel  fra  sig  og  sagde 
haardt: 

,, —  Han  skal  blive  anderledes  oplært  end  sin 
Far.  Han  har  maattet  slide  sig  frem  uden  Lærdom. 
Men  derfor  sidder  han  ogsaa  i  det,  som  han  gjør 
om  Dagene."  Han  lod  Haanden  falde  tungt  i  Bor- 
det, saa  det  klirrede.  —  „Det  er  altsammen  Faavét 
og  Vankundighed,  Mor!  Havde  jeg  lært  noget,  laa 
jeg  ikke  her  som  en  halvdød  Hvalfisk,  som  alle  kan 
stikke  i  ...  Nei,  lære  noget  skal  han!  —  nu  véd  Du 
min  Mening." 

Hun  saa,  at  hun  var  kommet  til  at  sætte  ham 
i  Oprør,  og  svarede  sagtmodig: 

,,Da  synes  Jeg,  der  er  mange,  som  mener.  Du 
har  Forstand,  Kristensen!  —  ellers  spurgte  de  Dig 
nok  ikke  saa  ofte  til  Raads  ...  og  —  ja  nu  kan  Du 
gaa  ind  og  lægge  Dig,  Bernt." 

Der  spistes  videre  i  Taushed,  medens  Bernt 
efterkom  Opfordringen.  Da  de  var  blevne  alene, 
sagde  hun: 

,,Vi  faar  fuld  Fragt  fra  Frederiksværn  op  til 
Kristiania,   om  vi  kan  komme  tidsnok  ud." 

„Ja,  tror  Du,  der  er  noget,  som  holder  mig  fast 
her,  saa  tager  Du  feil.     Kom  bare  Du  Mor!" 

„Jeg  talte  idag  med  Nils*  om  Bergenseren  og 
sagde,  at  dersom  Du  vilde,  saa  hyrer  vi  ham.  Han 
kommer  til  Dig  paa  Lørdag." 

„Javel!" 

,,0g  da  maa  vel  ogsaa  Bernt  tages  ud  af  Sko- 
len?" 

,, Bernt?  ...  Vi  har  jo  bestemt,  at  han  skal  hol- 
des  i   Skolen." 

»Og  jeg  reise  ud,  —  fra  Gutten?  Har  Du  tænkt 
over,   hvad  Du  siger  der,   Kristensen!" 

,, Tænkt  over  —  hm  ..." 

,,Jeg  skulde  skille  mig  fra  ham,  —  han  være 
her,  og  vi  der.  Som  om  vi  havde  nogen  anden  end 
den  ene   Gutten." 

,,, Desto  forsvarligere  maa  vi  bære  os  ad  mod 
ham.     Vi  maa  gjøre,  hvad  ret  er." 

„Ret  er?  Saa  Du  synes,  det  er  ret,  Kristen- 
sen! —  at  skille  en  Mor  ved  sit  eneste  Barn,  som 
ikke  har  været  ude  af  hendes  Øine,  fra  han  blev 
født.     Saa  Du  synes,  det  er  ret?* 

>iJeg  gjør  det.   Mor!" 

...  ,,Du  laver  det  sandelig  til,  saa  det  skal  blive 
Hygge  ombord  denne  Gang.  Sig  mig,  Kristensen,  — 
og  tænk  saa  over.  Vil  Du  have  en  Kone  med  Dig, 
som  bare  sidder  nede  i  Kahytten  og  længes  efter 

Gutten  sin?  Men  saadan  en  Far  har  ikke  mere 
Hjerte  end  Trævæggen.  Jeg  er  bange  for,  det  blev 
Dig  dyrt.  Jeg  kom  ikke  saa  let  til  at  glemme  Dig 
det,  Kristensen!  Ja,  jeg  siger  Dig  det  iforveien. 
Og  saa  Gutten  gaaende  alene  her  for  Lud  og  koldt 
Vand." 

„Jeg  er  ikke  den,  som  skal  nøde  Dig  til  at  gaa 
med  mig." 

„Er  dette  dit  Alvor,   Kristensen?" 

„Sig  bare  et  halvt  Ord,  Gjertrudl  og  Du  skal 
faa  det,   som  Du  vil,   jeg  skal  ikke  klage." 

„Jeg  troede  ikke.  Du  var  saa  snar  til  at  ville 
være  mig  kvit." 

,,Jeg  er  led  og  kjed  af  det  hele  jeg.  Mor!  ... 
skakt  og  vrangt  paa  alle  Kanter.  Men  saa  faar  én 
prøve  i  det  længste  at  gjøre  det,  som  ret  er.  Gut- 
ten har  ikke  Tid  til  at  gjøre  flere  Abekatstreger  om- 
bord; han  skal  begynde  paa  noget,  som  der  er  Al- 
vor og  Tag  i.  Du,  Mor!  faar  gjøre,  som  Du  vil. 
Men"  —  han  reiste  sig  langsomt  fra  Bordet,  som 
vilde  han  sætte  en  Stopper  for  videre  Forhandling 
—  ,,Sjømand   skal  han  ikke  blive!" 

Madam  Kristensens  Ansigt  var  alt  andet  end 
resigneret,  og  hun  var  netop  i  fuld  Færd  med  at 
fortsætte  Kampen,  da  han  blev  va'r  Brevet  paa 
Kommoden  og  tog  det  —  „M^n  hvad  er  det?  ...  Fra 
Ligningskommissionen  ..." 

Han  holdt  det  hen  til  Lyset  og  læste.  Hun  saa, 
at  hans  Ansigt  blev  forandret,  og  han  læste  op 
igjen. 

,,Naa  saa  naa!  ...  Saa  saa!  ...  Ja,  naar  det  kom- 
mer, kommer  det  paa  engang." 

,,Hvad  €r  det,  Kristensen?"  Hun  maatte  gjen- 
tage  Spørgsmaalet  et  Par  Gange,  før  han  svarede. 

„Læs  selv.  De  forlanger  nu  min  skriftlige  Er- 
klæring for,  at,  hvad  jeg  mundtlig  har  opgivet  til 
Ligningskommissionen  om  min  Formue,   er  rigtigt 

Sig  mig,   hvad  det  skal  betyde?     Jeg  har   opgivet 
Rutleufid  og  to  tusind  Daler  og  Huset." 

Hun  læste,  overveiede  et  Øieblik  og  kastede  der- 
paa  Brevet  indigneret  fra  sig  hen  paa  Bordet. 

,,Det  skal  betyde,  Kristensen,  at  nogen  er  kom- 
men underveir  med,  at  vi  har  Penge  i  Trondhjem." 
—  Hun  begyndte  nu  paa  sin  Side  at  gaa  harmfuld 
frem  og  tilbage  med  Haanden  i  Siden;  hun  over- 
vei-ede   øieblikkelig,   hvad   der   var  at  gjøre. 

,,Du  gi'r  naturligvis  Erklæringen,  Kristensen! 
og  saa  sætter  Du  i  den,  at  Du  aldrig  har  kunnet 
tænke  Dig,  at  Du  pligtede  at  betale  Skat  her  for 
de  otte  hundrede  Daler,  som  staar  i  Trondhjem. 
Ser  Du,  saa  maa  de  ialfald  skjønne,  at  Du  har 
været  i  god  Tro.  Det  er  endda  godt,  at  det  nu  ikke 
er  mere  end  otte  hundrede  Daler.  Havde  det  været 
det  hele  Tusind,  vilde  det  set  værre  ud.  Nu,  hvad 
siger  Du?  —  Du  ser,  det  klarer  sig." 

Kristensen  sad  med  Haanden  under  Kind  ved 
Bordet. 

„Nu,  hvad  siger  Du?" 

,,At  jeg  ikke  vilde  havt  dette,  Mor,  for  alle  de 
otte  hundrede  Daler,  endda  jeg  er  pengekjær." 

,,Men  kjære  Kristensen,  jeg  forstaar  ikke,  hvad 
der  gaar  af  Dig  om  Dagene.    Du  er  saa  nærtagende." 

,,Ikke  skriver  jeg  under  alle  dine  Snirklerier! 
Bent  frem  opgi'r  jeg  det,  —  sætter  blot  otte  hun- 
drede  Daler  til,    saa   faar   de   mulktere   mig." 

,,Men  Kristensen!" 

„Basta,  siger  jeg;!  Du  skjønner  nu  vel  Sam- 
menhængen.    De  vil  have  Tag  paa  mig." 

„Ja  men  Du  gi'r  dem  det  jo  selv.  Der  er  jo 
ikke  en  Skipper,  som  giY  op  alt  hvad  han  eier." 

,, Basta,  siger  jeg!  ...  Naa,  naa  ...  saa  saa  ... 
Det  ene  efter  det  andet!  Nei"  —  mumlede  han  — 
,,én  faar  ikke  undre  sig  for  haardt  over,  at  én  ikke 
blir  Skjønsmand  og  ikke  faar  bære  Lodsolderman- 
den." 

Han  sad  sammensunken  og  stirrede  ned  imod 
Gulvet.  Lysskjæret  faldt  hen  paa  hans  Hoved,  hvor 
Haaret  var  begyndt  at  tyndes  noget  oppe  ved  Issen« 
og  hun  lagde  i  dette  Øieblik  Mærke  til,  hvor  graat 
det  var  blevet  efter  Jul.  Det  var  næsten  mere  graat 
end    sort. 

Hun  stod  og  saa  paa  ham  og  blev  med  ét  gre- 
ben af  en  Følelse  af,  hvor  han  led,  og  hvor  lidet 
denne  retskafne  Mand  dog  fortjente  at  sidde  bøiet 
under  Folks  Foragt  paa  den  Maade.  Og  endda 
var  hun  glad,  fordi  han  ikke  kj  endte  det  værste. 

,, Kristensen!   ..." 

Han  svarede  ikke,  —  hørte  ikke  paa  hende   ... 

Hun  lagde  den  ene  Haand  paa  Stoleryggen  og 
med  den  anden  strøg  hun  over  hans  Hoved  ... 

,,Hør  Kristensen!  —  Jeg  tror  nok,  Du  kan  have 
Ret  med  Bernt  Vi  to  skal  nok  faa  det  godt,  bare 
vi  kommer  sammen  alene  for  os  ombord  i  Rutland 
igjen." 


Det  var  Lørdags  Eftermiddag,  da  Polly  K jels- 
berg i  Stygge^veiret  sprang  op  af  Trappen  til  Ma- 
dam Kristensen,  drevet  af  en  Tanke  om,  at  der 
skulde  komme  den  belovede  Kage  ud  af  Besøget. 
Hun  stansede  i  Gangen  ved  at  høre  Bernt  hulke 
inde  i  Kjøkkenet.  Det  maatte  være  noget  mer  end 
almindeligt;  thi  hun  saa  gjennem  den  halvaabne 
Dør,  at  han  begrov  Ansigtet  i  Hænderne  mod  Kjøk- 
kenbænken,  og  hele  Kroppen  rørte  sig  krampag- 
tigt  ... 

„Hvad  er  det,  Bernt?" 

Han  saa  paa  hende  og  søgte  at  fatte  sig. 

,,Har  din  Far  ...  slaat  Dig?  ..." 

Han  saa  blot  stolt  afvisende  paa  hende;  men, 
da  han  følte,  at  her  tiltrængtes  en  Forklaring  for 
at  blive  troet,  sagde  han  med  afbrudt  Stemme: 

Jonas  Lie:   Samlede  Værker.    IV.  1& 

M —  Jeg  faar  ikke  Lov  til  at  være  med  Rutland 
iaar.  Jeg  skal  blive  igjen  her  paa  Skolen,  —  krybe 
of)  paa  Bænken  sammen  med  alle  disse  Krabberne 
...  hele  Sommeren  ...  hele  Aaret  igjennem!  Men 
jeg  skal  ikke  læse  et  Støv!  ...  bare  slaas."  Han 
knyttede  Næven  mod  Kjøkkenbænken,  saa  Polly  rig- 
tig kunde  indse,  hvad  der  skulde  komme. 

,,Aa  bryd  Dig  ikke  om  det,  Du  Bernt!  ...  Vi 
skal  ha'  det  saa  morsomt  sammen.  Kom  bare  op 
paa  Takkelloftet  til  os,  Du,  saa  skal  Du  se,  hvad 
vi  skal  finde  paa.  Nei,  saa  Du  skal  blive  hjemme?'' 
—  Polly  havde  øiensynlig  en  stik  modsat  Opfatning 
af  Faktum;  hun  saa  det  høist  glad  og  f ornøiet  an.  ,,0g 
hvad  bryr  Du  Dig  om  Skolen?  Den  skal  vi  nok 
passe  ..." 

,,Hør  Polly!  Tror  Du,  det  gik  an,  at  jeg  kunde 
komme  op  paa  Takkelloftet  saadan  en  Stund  om 
Dagen  og  være  der  ligesom  en  anden  Lærling.  Tror 
Du,  Du  kunde  faa  din  Bedstefar  til  at  gaa  ind 
paa  det?" 

,, Bedstefar?  jeg  faar  ham  til,  hvad  jeg  vil." 

,,Vil  Du  prøve  paa  det,  Polly?" 

,,Stol  Du  bare  paa  mig!     Er  din  Mor  inde?" 

,,Ja. 

Polly  smuttede  ind  af  Stuedøren,  medens. Bernt 
sad  noget  trøstet  med  sit  forgrædte  Ansigt  og  grub- 
lede. Det  som  om  muligt  satte  Overmaalet  paa  Bit- 
terheden var^  at  Bergenseren  netop  var  bleven  hyret 
i  Middagstiden,  lige  før  han  selv  havde  faaet  at 
vide,   at  han  ikke  skulde  være  med. 

,,Hør  nu,  Polly!"  sagde  Madam  Kristensen  der- 
inde; hun  gav  hende  den  Dag  to  Peberkager,  én  til 
at  spise  straks,  og  én  til  at  tage  med  sig  hjem  i  Lom- 
men, —  ,,Du  talte  jo  med  Bernt  ude  i  Kjøkkenet?" 

,,Ja,    han   græd." 

„Du  kan  tro,  det  er  Synd  i  ham,  Polly!  Han 
faar  ikke  være  med  os,  og  nu  skal  han  bli'  her  og 
gaa  i   Skolen." 

Polly  rystede  samstemmende  paa  Hovedet. 
,, Ellers  kunde  han  havt  fri  fra  nu  af  og  til  Jul!" 

—  sagde   hun. 

,,Ser  Du,  Polly!  —  bare  ikke  Gutterne  blir  slemme 
mod  ham  igjen.  Han  forstaar  saa  lidt  at  passe  sig 
for  dem,  og  naar  hans  Forældre  er  borte,  saa  har 
han  ingen,  som  hjælper  sig  paa  nogen  Kant.'* 

„Aa  jo.  Madam  Kristensen!  Dersom  nogen  bare 
saameget  som  rører  ved  Bernt,  skal  jeg  sætte  saa- 
mange  Gutter  paa  dem^  baade  de  nedenfor  os  og 
oppe  i  Smedbakken  og  ved  Reberbanen,  at  de  nok 
skal  faa  ..." 

„Men,  Polly!"  hun  klappede  hende  paa  Kinden 

—  ,,saa  skal  Du  ikke  sige  til  Bernt,  at  jeg  har  bedt 
Dig  saadan  om  at  passe  paa  ham.  Naar  vi  to  tales 
ved  til  Jul  igjen,  maa  Du  fortælle  mig  alt,  hvordan 
det  er  gaaet.  Vi  kpmmer  nok  en  Tur  til  Holland, 
og  da  skal  jeg  kjøbe  en  stor  hollandsk  Peberkage 
med  Sucat  i  til  Dig.  Den  er  saa  stor  som  saa.  Men 
hvad  sagde  han  til  Dig  ellers  derude  i  Kjøkkenet, 
Polly!  —  var  han  meget  bedrøvet?" 

,,Han  sagde  ingenting  ...  andet  end,  at  naar  han 
læste  saa  flittig  paa  Skolen,  saa  vilde  han  gjerne 
faa  Lov  til  at  være  oppe  paa  Takkelloftet  hos  os 
en  Stund  om  Dagen  og  lære.  Og  naar  Bedstefar  fik 
vide,  at  hans  Mor  vilde  det,  saa  skulde  jeg  faa 
ham  til  det  som  ingenting." 

,,Saa,  —  hør  Polly!  hvor  er  din  Bedstefar  nu?" 

,,Ude  paa  Adelsten  og  rigger.  Han  kommer  først 
hjem  Klokken  syv." 

,,I  dette  Fog  og  Styggeveir!"  —  Madam  Kristen- 
sen betænkte  sig  lidt.  Klokken  syv  var  den  Aften- 
tid, da  ogsaa  Kristensen  kom  hjem.  Hun  aabnede 
Døren  til  Kjøkkenet: 

,,Hør  Bernt!  Adelsten  ligger  jo  bag  Skibsværf- 
tet. Du  faar  følge  med  mig  ombord;  jeg  har  noget 
at  tale  med  Takkelmesteren  om." 

Hun    tog   Kaabe    og    Paraply    og   gik   med    sin 

Søn    op    ad    Gaden   Veien    over   Kleven    til    Hoved- 
havnen. 

Kjelsberg  var  af  hine  gamle  Riggere  eller 
Mesterbaadsmænd,  der  levede  o^  døde  for  sit  Kald. 
Hele  Varden  var  i  hans  Øine  ikke  andet  end  et 
Fartøi,  som  Vorherre  holdt  paa  at  rigge  ud  for 
„hinsides''.  Han  brugte  at  rigge  i  al  Slags  Veir. 
Krogrygget,  som  han  var,  stod  han  og  stødte  Stok- 
ken i  Dækket  og  kommanderede  med  store  Lovaat- 
ter  paa,  naar  det  var  koldt  eller  Slud,  idet  han  for 
de  umedgjørlige  Bens  Skyld  sjelden  rørte  sig  af 
Flekken,  og  han  mere  aad  end  tyggede  Tobak.  Ar- 
beidet  gik  nu  i  disse  Dage  fra  Morgenen  til  det  blev 
mørkt.  Han  var  knap  hjemme  om  Middagen,  og 
synderlig  Madro  fik  nok  hellerikke  hans  Folk. 

Da  Madam  Kristensen  kom  ombord,  var  han 
netop  midt  i  en  vild  Skjændepræken,  men  vendte 
sig  galant: 

,,Hvad  staar  til  Tjeneste,  Madam?" 

,,Jeg  véd  nok,  at  Takkelmesteren  har  travlt  og 
ikke  tør  hæftes,"  sagde  hun,  ,,og  jeg  kom  ikke  om- 
bord her  og  forstyrrede,  dersom  det  ikke  var  den 
Omstændighed,  at  Rutland  skal  reise  i  næste  Uge." 

,,Ja  saa.  Madam!  ...  nei  det  er  ikke  Deres  Skik 
at  hæfte  Deres  næste.     Hvad  er  det  saa?" 

,,Vi  har  nu  bestemt,  at  Bernt  skal  blive  her- 
hjemme i  Skolen." 

,,Lære  noget,  kan  jeg  tænke? Aa  saa  der- 
oppe! ...  ser  I  ikke,  at  hele  Taillen  blir  vrid  ...  at 
I  huker  Blokken  forkjert.  Vend  den  om.  Saa  ... 
Saa,  siger  jeg!"  —  han  truede  med  Stokken  op  mod 
Forre-Merseraaen.   —  ,,Nu,    Madam?" 

,,Det  var  rigtignok  Deres  Polly,  som  satte  mig 
paa  det.  Tænk  et  tretten  Aars  Barn,  saa  klog  og 
forstandig,   at  hun  kan  raadc  voksne  Folk!" 

,,Ja  hun!    ...   Hm." 

,,Hun  mente,  at  det  var  galt,  om  Bernt  sad  der 

i  Skolen  og  glemte  alt  det  Sjømandsskab,  han  havde 
lært." 

,, Javist!  Javist!  ...  jeg  ser  det,  bare  Gutterne  har 
været  saameget  som  borte  for  at  konfirmeres,  kom- 
mer de  igjen  paa  Takkelloftet,  som  de  hverken  havde 
hørt  eller  set  noget  før."  —  Han  saa  op  til  Raaen  ... 
„Der  sidder  en  af  dem  overskrævs  deroppe  og  gla- 
ner ...  Nu  ja,  hm  ...  Og  saa  Madam?" 

„Dét  kloge  Barn  mente,  at  den  bedste  Vei  til 
at  faa  Bernt  til  at  læse  flittigt  var,  om  han  kunde 
faa  Lov  til  at  være  en  Stund  af  Dagen  oppe  paa 
hendes  Bedstefars  Takkelloft  og  have  det  som  en 
anden  Læregut.  Men  det  er  jo  saa  formeget  at 
bede  Takkelmesteren  om,  og  havde  ikke  Deres  kvikke 
lille  Polly  sat  mig  det  i  Hovedet." 

,,Ei  hvad  formeget?  Polly  er  saamæn  klogere 
end  vi  begge  to,  Madam  Kristensen!  ...  end  De  med 
...  Hi  hi!"  ...  Han  rystede  paa  Hovedet  og  stødte 
Stokken  i  Dækket  ...  „End  De  med!  ...  og  det  vil 
sige  meget.  Ja  lad  De  Gutten  komme  med  Ordres- 
brev  fra  sin  Far,   saa  skal  vi  gjøre  ved  ham." 

Idet  hun  nu  skulde  gaa,  sagde  hun:  —  » »Kri- 
stensen sidder  saa  alene  hjemme  om  Søndags  Af- 
tenerne, og  dersom  Takkelmesteren  kunde  ville 
komme  op  til  os  og  slaa  en  Passiar  af  m<ed  ham 
om  Gutten,  —  bare  det,  at  Takkelmesteren  synes, 
han  har  Anlæg,  saa  vilde  vi  være  £[lade  ved  at  se 
Dem.  Imorgenaften  brygger  jeg  netop  Punsch,  Tak- 
kelmester!" 

'  ,,Tak  Madam!  ...  forstaar  ...  forstaar!  ...  Aa 
staa  ikke  der  og  gab  som  en  Hest,  men  hjælp  Ma- 
damen  til  at  komme  ned  Leideren!  ...  Véd  Du  ikke 
saam<eget  som  at  hænge  Merlespigeren  fra  Dig  først, 
din  Dromedar!  Saa  skrup  Dig!  ...  Ja  det  kunde  jeg 
nok  tænke,"  —  sagde  han,  da  Matrosen  slukøret 
vendte  tilbage,  —  ,,at  Du  ikke  var  den,  som  kom 
rapt  nok  did.  Den  Kone  er  i  Baaden,  for  en  Kar 
som  Du  faar  Tid  til  at  snu  sig  om." 

Det  havde  kostet  Madam  Kristensen  en  vaagefl 
NAt  og  endnu  en  Dag  i  haard  Strid  med  sig  selv, 
før  hun  rigtig  fik  gjort  sig  det  klart,  at  det  virke- 
lig var  saa,  at  hun  ikke  skulde  have  Bernt  med,  — 
at  hun  ikke  længer  skulde  sætte  saameget  som  et 
eneste  Hjul  i  Bevægelse,  ikke  røre  en  Finger  for 
at  fremvirke  det  hos  Kristensen. 

Nu,  det  ikke  kunde  være  anderledes,  havde  hun 
i  de  Dage,  som  var  igjen,  faaet  travlere  med  at  ud- 
styre Sønnen  fra  inderst  til  yderst  for  hele  Aaret, 
end  om  hun  havde  havt  hele  Rutland  paa  Skul- 
drene. Han  skulde  bo  hos  Enken  efter  Værftsfor- 
mand  Nilsen,  til  hvem  de  havde  gammelt  godt 
Kjendskab  fra  Mandens  Tid,  og  til  hvem  Madam 
Kristensen  satte  en  særdeles  Lid.  Og  da  Kristensen 
en  Dag  alvorlig  bad  Enken  paase,  at  Gutten  var 
flittig,  satte  Madam  Kristensen  sig  en  Eftermiddag 
selv  ind  til  hende  med  sin  Søn  for  i  alle  Maader 
at  forklare  hende,  hvad  dermed  skulde  forstaaes, 
—  at  han  skulde  faa  fiske  og  være  ude  og  ikke  bare 
mures  inde  med  Læsningen.  ,, Gutten  slægtede  hende 
paa,  og  der  kunde  ikke  være  gjort  hende  noget 
værre,  end  om  de  havde  muret  hende  inde  i  en 
Stue  istedetfor  at  komme  ud  og  leve  i  Luften.  Der- 
til kom,  at  Bernt  var  saagodtsom  opdraget  paa 
Søen.  ,,Det  gaar  let  an  at  gjøre  Ende  paa  en  saa- 
dan  Gut,  Madam  Nilsen!" 

Under  alt  dette,  —  medens  Rutland  udriggedes, 
provianteredes  og  blev  overgaaet  med  Skrub  og  Sva- 
ber baade  udvendig  og  indvendig,  —  syedes  der  paa 
tre  Steder  i  Byen  til  Bernt  foruden  hos  Madam  Kri- 
stensen, der  drev  en  Syerske  til  langt  ud  paa  Nat- 
ten. Det  var  seks  nye  Skjorter,  to  Par  Støvler  og  to 
hele  nye  Sæt  Klædninger,  store,  saa  at  han  kunde 
vokse  i  dem,  og  den  ene  fine  blaa  beregnet  paa  Kon- 
firmationen. Alt  det  skulde  være  færdigt  til  Ons- 
dagen og  endda  en  ny  Hue,  Seler,  et  Fiskesnøre 
og  mange  andre  Smaating. 

Prammen  skulde  han  faa  raade  over;  der  maatte 
gjøres  noget  ved  den,  og  derom  blev  akkorderet. 
Bernt  maatte  hele  Tiden  være  hjemme  og  prøve;  — 
han  fik  i  den  Anledning  fri  fra  Skolen. 

Til  Onsdag  Morgen  var  det  altsammen  saa  fær- 
digt, at  han  med  Sandhed  kunde  kaldes  en  „Bernt 
velklædt''.  Han  fulgte  sin  Mor  ombord  i  en  ny 
Diiffels  Hverdagsdragt,  der  var  saa  stærk  og  stiv, 
at  den  maatte  kunne  staa  af  sig  selv  som  en  Rust- 
ning. Moderens  Uhr  havde  han  faaet  laant,  men 
maatte  love  bare  at  hænge  det  paa  Væggen,  ikke 
gaa  med  det,  for  ikke  at  forarge  Gutterne. 

—  Det  blæste  en  rask  Nordvest.  Spillet  blev 
hev«t,  Seilene  mere  og  mere  fuldt  satte,  medens 
Rutland  gled  ud  af  Havnen  i  det  aabne  Farvand 
mellem  Skibene.  Madam  Kristensen  stod  med  ban- 
kende Hjerte  og  Taarer  i  Øinene  ved  Rælingen  og 
saa  ned  paa  Bernt,  som  havde  kastet  los  Fange- 
linen og  nu  stod  i  Prammen,  der  drev  længere  og 
længere  fra  dem.  Idet  de  bøiede  ud  af  Løbet,  svang 
Gutten  Huen.  Madam  Kristensen  brast  i  Graad  og 
gik  hastig  ned  i  Kahytten. 

Nils  Kobbervig  saa  paa  Anders  og  udbrød  hoved- 
rystende: 

—  ,, Aldrig  havde  jeg  troet,  at  Madamen  der 
havde  kappet  Trossen!" 


IX. 

BERGEXSEREN. 


Tre  fire  Uger  efter  laa  Rutland  ved  Borkehullet 
i  Kristi ania  og  indladede  Jern  og  Støbegods  samt 
Potetesbrændevin  i  store  Piber.  Det  sidste  toges 
for  Kristensens  egen  Regning  for  at  afsættes  i  Kyst- 
byerne. 

Kristensen  havde  paa  hele  Opturen  været  kort 
for  Hovedet.  Folkene  gjorde  ham  aldrig  tilpas.  Her 
i  Kristian ia  havde  han  ærgret  sig  over  Bryggepen- 
gene  og  gik  nu  saa  ængstelig  for  Stuvningen  af 
Brændevinspibeme,  som  de  tog  ind  fra  Bryggen,  at 
det  var  plat  umuligt  at  gjøre  ham  tilpas. 

Der  var  Vaarblink  rundt  omkring  baade  paa 
Sjø  og  Land;  Pakhusvæggene  ved  Borkehullet  var 
varme,  og  Sneen  borte  fra  Gaderne. 

Men  ombord  i  Rutland  var  der  Graaveir;  det 
var,  som  den  kunde  være  ladet  med  det,  —  bare 
Sjau  og  Arbeide  og  knap  Tale  om  Landlov  for  nogen 
af  dem.  Madam  Kristensen  indsaa  ikke,  hvad  Fol- 
kene havde  at  gjøre  iland  andet  end  at  sætte  de 
stakkars  faa  Skillinger  overstyr,  som  de  hidtil  havde 
tjent   paa  Hyren. 

Hun  gik  og  ventede  paa  Brev  fra  Bernt  og  var 
hver  Dag  en  Tur  oppe  paa  Posthuset  ved  Torvet  og 
forhørte  sig;  men  kom  ligesaa  regelmæssig  skuffet 
og  knapmælt  ned  igjen. 

Dagen,  før  de  skulde  lette,  kom  hun  ombord 
senere  end  sædvanlig.  Hun  havde  havt  meget  at 
gjøre  oppe  i  Byen  og  maatte  opsætte  med  at  forhøre 
paa  Posthuset,  da  hun  vidste,  at  Kristensen  ven- 
tede paa,  at  hun  skulde  kommie  til  Middagen,  me- 
dens Folkene  holdt  Arbeidshvil.  Hun  kom  hastig 
og  travl  nedover  Bryggen  med  Kastesjalet  knyttet 
og  Posen  ved  Armen.  Der  kunde  ingen  se  saa 
utilgjæn^elig  lummer  ud  som  Madam  Kristensen, 
naar  hun  var  i  det  Humør;  der  bed  ikke  Solskin  paa 
hende. 

,,Nu  skal  Du  se  Fløien  forandre  sig!"  —  yttrede 
Bergenseren  til  Anders,  idet  han  saa  hende  komme 
hastig  nedefter  Bryggen.  —  ,,Nu  skal  Du  se  noget. 
Jeg  spaar  Dig  baade  Landlov  og  andet  ikvæld." 

Kristensen  sad  paa  Kahytsruffet  og  lod  ligegyl- 
dig. Han  vendte  sig  ikke,  da  hun  kom,  og  hun 
sagde   netop   græitent:   —   ,,Jeg  kunde    ikke   skynde 

mig  mere,  end  jeg  har  gjort,  Kristensen!"  —  da 
han  rolig  rakte  et  Brev  ud  mod  hende;  han  havde 
ladet  Bergenseren  forhøre  paa  Posthuset. 

,,Hvad?  ...  Hvem  er  det  fra?  ...  Fra  Bernt!"  ... 
Hun  saa  paa  det  paa  den  ene  Side  og  paa  den 
anden.  Det  var  en  stygt  sammenlagt  Lap  simpelt 
Papir  m«d  en  Kobberskilling  som  Signet  paa  Lak- 
ket ...  ,,Tænk  Kristensen!  jeg  som  ikke  kj endte 
Guttens  Haandskrift!" 

„Ja  den  er  ikke  for  rar,  Mor!"  Kristensen  fulgte 
efter  h-ende;  hun  var  allerede  forsvundet  nede  i  Ka- 
hytten. 

Da  han  kom  ned,  sad  hun  alt  henne  paa  Skibs- 
kisten og  læste: 

,,Kjære  Far  og  Mor! 
Alt  vel!  ...  her  Har  været  et  Russisk  Krysseils- 
skib  med  baade  Skyseil  og  Maanerækker.  Stak  for 
dyft.  Maate  pramme  ud  Hampen.  Ellers  ingen 
tingen  andet  End  ved  det  Vanlige.  Fortuna  gik  af 
stablen  i  forrige  uge  som  Kjelsberg  rigger  ud  og 
med  Patentblokker.  Ogsaa  Madam  Nilsen  hilser 
saa  Fliti  og  Polly.  Vi  har  det  Moresomt  men  uret 
faar  hun  ikke  Træke  op.  Hun  slæper  altid  Skolen 
Naar  hun  Vil.  Hils  alle  og  Bergenseren  og  vil 
Gjerne  vide,   hvor  I  gaar. 

Bernt." 

,,Hvad  synes  Du,  Kristensen!  er  det  ikke  en 
mærkelig  Gut  til  at  greie  for  sig?  Der  er  Besked 
med  ham.  Vi  faar  vide  alting  ...  alting!"  —  Ma- 
dam Kristensen  var  høistemt 

,, Alting  —  sigier  Du,  Mor!  ...  Aa  ja  ...  alting 
undtagen  Skolen.  Om  den  hører  jeg  ikke  et  Muk. 
Alt  det  om  Russeren  med  Skyseil  og  Maanerækker 
kan  være  godt  nok,  men  jeg  vil  nok  høre  lidt  om 
Karakterbogen.  Hør  Mor!  naar  Du  skriver,  saa 
siger  Du,  at  det  er  det,  jeg  vil  have,  og  at  han  skal 
faa   med    mig   at   bestille,     oin   det   ikke   er   patetite 

Sager  ...  Jovist,  Skyseil  og  Maanerækker,  med  det 
kommer  han  langt!" 

Madam  Kristensen  kom  op  paa  Dækket  med 
Brevet  i  Haanden  og  hilsede  Bergenseren  fra  Bernt. 

,, Skade,  Madam,  at  han  ikke  blev  med  denne 
Gang.    Jeg  ser  ham,  naar  jeg  vil,  oppe  i  Salingen." 

Madam  Kristensen  svarede  ikke. 

,,Ja  for  Mage  til  Sjømandsemne  har  jeg  ikke 
set  ...  ikke  engang  hjemme  i  Bergen!" 

„Siger  Du  det?" 

,,0g  saa  fornøielig  han  var  ...  Sligt  Liv!  Jeg 
ser  nok  af  Gutter  hemede  ved  Bryggen;  men  jeg 
vaager  for,  at  Bernt  havde  smurt  dem  ind,  hver 
evige  en."  ... 

,,Jeg  er  bange  for,  Du  kunde  sat  mange  Fluer  i 
Bernt,  Bergenser!  —  men  jeg  skal  nok  passe  paa  Dig." 

,, Passe  paa  mig,  Madam!"  —  han  saa  sig  om 
—  ,,det  er  ingen  Kunst  det,  her  er  ikke  langt  at 
svinge  sig  endda  vi  ligaer  i  Hovedstaden,  som  de 
siger." 

„Du  har  da  svær  Lyst  paa  Landlov,  Bergen- 
ser?" 

,,Det  har  vi  nok  allesammen  ...  og  nu  er  det 
sidste  Kvælden." 

,, Kristensen  har  bestemt,  at  her  ikke  skulde 
vanke  Landlov  før  den  Dag,  vi  har  fuldt  indlastet; 
men  nu  kan  Du  sige  til  dem  allesammen,  at  de  kan 
gaa  iland  efter  Arbeidstid,  og  at  de  skal  faa  nogle 
Penge.  Men  ombord  igjen  Klokken  tolv,  Bergen- 
ser!" —  Hun  gik  meget  naadig  fra  ham  og  satte  sig 
ned  i  Kahytten  for  paany  at  studere  Bernts  Brev. 
Bare  at  tage  det  frem  og  aabne  det  og  stirre  i  det 
var  hendes  Moderhjerte  en  Nydelse.  Hun  havde 
alt  gjort  dette  mange  Gange,  da  hun  endelig  fik  frem 
Blæk  og  Papir  og  begyndte  at  skrive  paa  Svaret. 
Det  var  et  langt  Arbeide;  der  var  saameget  at  minde 
om,  saameget  at  tænke  paa,  at  hun  sad  endnu  ved 
Udslagsbordet  og  skrev,   da  Folkene  ved   Sekstiden 

gik  pyntede  iland.  At  Kristensen  var  saa  streng 
efter  Karakterbogen,  voldte  hende  Bekymring  paa 
Bernts  Vegne;  men  hun  havde  nu  fundet  ud  et  Mid- 
del. Hun  gav  ham  sit  og  hans  Fars  Løfte  om,  at 
de  skulde  kjøbe  et  Konfirmationsuhr  til  ham  i  Hol- 
land, dersom  han  sendte  gode  Karakterer;  —  de 
hidtil  bekomne  skulde  ikke  regnes  med. 

Hun  gik  selv  paa  Posthuset  med  det,  kjøbte  en 
Lækkerbid  fra  en  Bod  med  ned  til  Kristensen  og 
spiste  til  Aftens  med  ham  i  et  ypperligt  Humør. 

—  Klokken  var  elleve,  da  Anders  Kok  og 
Nils  Kobbervig  kom  høitsnakkende  nedefter  Br>'g- 
gen,  medens  Samtalen  faldt  af  og  dæmpedes,  idet 
de  steg  ombord.  Nede  i  Lugaren  holdt  de  uendelig 
længe  paa  at  slaa  Ild  med  Fyrstaal  for  at  tænde 
paa  Piben. 

Det  var  først,  da  de  saa  disse  sine  paalidelige 
faste  Støtter  ombord  igjen,  at  der  blev  Ro  nede  i 
Kahytten  hos  Kristensens. 

Ægteparret  havde  alt  sovet  to  tre  Timer  paa  sit 
grønne  Øre,  da  de  vaktes  ved  et  forfærdeligt  Rabal- 
der oppe  paa  Dækket.  Det  var  Bergenseren,  som 
kom  geleidet  af  to  Nattevægtere  uden  Trøie  med  et 
lukket  Øie  og  en  forreven  Skjorte,  medens  Hals- 
tørklædet sad  bagvendt. 

Han  havde  danset  og  drukket  og  drukket  og 
danset,  indtil  Salen  var  gaaet  rundt  for  ham,  og 
han  havde  begyndt  at  udlove  saa  mange  Af  mind  ei- 
ser i  Hovedet  paa  hver,  der  blot  kom  an,  som  der 
var  Kugler  i  Stadsporten  i  Bergen,  og  ,,det  var  én 
for  hvert  Fjeld  fra  Ulrikken  til  Lyderhorn!"  ...  Han 
skulde  ,,lære  dem,  hvordan  Tørfisken  stuves!"  — 
og  *han  anbragte  derunder  saa  mange  vellykkede 
Eksempler  paa  bergenske  Slagsmaalskneb,  at  det 
tilsidst  kun  var  Vægterens  Mellemkomst,  der  frelste 
ham  fra  at  begraves  under  hævnende  Næver. 

Madam   Kristensen    stod   halvskjult   af  Kahyts- 

ruffet  og  saa  til,  medens  Kristensen  paa  fornuftigste 
Maade  affandt  sig  med  Vægterne. 

Med  Bergenseren  selv  var  der  for  Øieblikket 
intet  at  gjøre;  han  sad  nu  ganske  mat  foroverbøiet 
paa  Spilnoken  og  grublede   over  sin   Skjæbne    ... 

Han  var  saa  ulykkelig! ...  Hans  Far  og  Mor  sørgede 
saa  over  ham,  fordi  han  havde  rømt  tiis] øs  ...  Men 
Bødker  vilde  han  nu  engang  ikke  være.  Han  slog 
i  Spilnoken  og  gjentog  det  i  stigende  Oprør  ... 
Ulykkelig  var  han,  —  og  desværre  ogsaa  forelsket 
derhjemme.  Den  sidste  Tanke  overvældede  ham, 
saa  han  græd.  Men,  da  han  saa  begyndte  at  gale 
som  en  Hane,  —  et  Kunststykke,  hvormed  han  of- 
tere havde  gjort  Lykke  i  Lugaren,  gik  Madam  Kri- 
stensen fra  ham. 

—  ,, Forældre,  som  tvinger  sine  Børn,  har  stort 
Ansvar,  Kristensen!" 

Martin  i  Renden  blev  funden  ud  paa  Formid- 
dagen sovende  og  fuld  paa  en  Plankestabel  henne 
paa  Grønlandsleret. 

„Der  ser  Du,  hvad  der  kommer  ud  af  Landlov," 
—  yttrede  hun  oprørt,  da  de  endelig  havde  faaet 
lettet,   og  Rutland  gled  ud  af  Havnen. 

,,Sig  heller,  hvad  der  kommer  ud  af  at  være  for 
striks   med   Landloven,    Mor!" 

Madam  Kristensen  svarede  ikke,  men  hendes 
Mine  sagde,  at  der  skulde  blive  adskillig  længe  til 
næste  Gang. 


Det  var  ikke  godt  at  være  forhyret  ombord  i 
Rutland  det  Aar,  —  et  Kjas  og  et  Mas  fra  Mofgen 
til  Kvæld,  mens  de  laa  i  Havn,  og  ude  under  Seil 
var  det  ikke  bedre,  —  ,,Grin  over  hele  Sluppen  lige 
ned  til  Kjølsvinet!"  paastod  Bergenseren  ...  „Kri- 
stensen gren,  Madamen  gren,  Anders  og  Nils  var 
stumnie  som  Fiske,  —  om  det  saa  var  Bommen,  saa 

knirkede  den  og;  gren/'  Han  gik  blot  og  længtede 
efter  sin  Langfart,  men  der  var  slette  Tider  og  liden 
Udsigt  til  at  komme  ud. 

Det  var  de  samme  daarlige  Tider,  der  ude  i 
August  havde  bestemt  Kristensen  til  at  gaa  paa 
Holland  med  en  Fragt  af  Fisk  og  Tran,  som  han 
havde  været  saa  heldig  at  overkomme  i  en  af  de 
nordlige  Byer. 

—  De  havde  havt  Storm  i  Nordsjøen,  og  Rut- 
land  krydsede  med  Rev  i  Storseil  og  Fok  samt 
Stormklyver  udenfor  Vlieland  med  et  svagt  Haab 
om  muligens  at  kunne  slippe  ind  før  Natten.  Vin- 
den peb  og  sang  og  hven  endnu,  skjønt  med  af- 
tagende Melodier,  i  Vanter  og  Toug,  Fartøiet  kna- 
gede i  Tømmeret,  naar  det  faldt  ned  igjennem  de 
høie  Dønninger,  der  undertiden  satte  et  Sprøit  med 
en  tilsvarende  Støvregn  ind  over  Luv  Boug,  og  Fol- 
kene slubrede  i  Sjøstøvler  henover  det  vaade  Dæk. 
Det  viste  sig,  at  Vinden  mere  og  mere  løiede  af; 
Kristensen  kommanderede  Rev  ud,  og  der  blev  en 
Stund  travlt  ombord.  Aftensolen  flammede  henover 
det  urolige  Hav  som  lange,  slikkende,  blodrøde  Flag, 
af  og  til  med  et  pludseligt  opdukkende  hvidt  i.  Man 
gik  snart  kun  for  ét  Rev  i  Storseilet,  og  Kristensen 
stod  og  speidede  gjennem  Kikkerten  ud  efter  Vlie- 
land.    Han  rystede  paa  Hovedet  og  brummede: 

,,Godt,  vi  endnu  har  lyse  Nætter!  ...  Støt  for 
Luven,  Anders!  ...  ikke  høiere.    Du  faar  se  Dig  for." 

,,Hun  er  saa  luvgjerrig.  Kaptein!  ...  hun  træn- 
ger bedre   Klyver." 

,,Hun  trænger,  at  Du  bedre  passer  Styringen!  ... 
faar  se  Dig  for." 

En  Stund  efter  kom  Madam  Kristensen  hastig 
op.      Hun    havde    ligget   for    Søsyge. 

,,Men  hvad  er  det  for  en  frygtelig  Lugt,  her 
er  blevet  nedenunder?  Det  kommer  fra  Kjølvandet. 
Det  er  noget,  som  lækker.  Det  er  ingen  Kunst  at 
begribe,  at  det  er  en  af  Trantøndeme,  som  har  for- 

slaaet  sig  i  Rullingerne,  —  jeg  laa  idag  og  hørte, 
hvordan  den  kastede  sig;  men  I  har  ikke  Ører  her- 
oppe." 

Kristensen  var  alt  sammen  med  Nils  og  Mar- 
tin henne  ved  Lugen,  som  de  tog  op. 

,,Det  er  bare  femten  Daler,  Kristensen!  ...  Det 
er  ikke  noget  for  os  i  Tider  som  disse,"  udbrød  hun, 
da  de  saa  ned  igjennem  Lugen  og  opdagede,  at  en 
Tønde,  der  havde  ligget  ovenpaa,  havde  rullet  sig 
læk  i  Slingringen. 

Han  svarede  ikke  paa  sin  Halvdels  Bemærknin- 
ger, men  steg  med  et  Par  af  Folkene  ned  i  Lasten 
for   yderligere    at   forfare    Sagen. 

Da  de  kom  op  igjen  og  lagde  Lugen  over,  ud- 
brød hun: 

,,Saa  Meningen  er,  at  vi  skal  beholde  al  den 
behagelige  Lugt  af  Tranen  i  Pumpevandet  nede  i 
Kahytten  for  Natten?  Det  er  umuligt  at  holde  ud, 
Kristensen!  det  er  til  at  blive  søsyg  af  igjen!" 

,,Ja  ja,  vi  skal  prøve  at  pumpe  lens.  Mor!''  sva- 
rede Kristensen,  der  var  bleven  sagtmodig  ved  sin 
Hustrus  Harme.  Pumpen  blev  sat  igang;  men  det 
saaes  godt  paa  Folkene,  at  de  syntes,  dette  var  en 
utidig  Masing  lige  efter  Uveir  og  Nattevaagen.  Nils 
blikkede  mørkt  ned  i  Dækket  med  et  ekstra  krumt 
hvast  Næb,  medens  han  pumpede,  og  Bergenseren, 
som  tog  Tørn  med,  kom  til  at  yttre  noget  for  høit: 

,, Skuden  suger  saa  meget  Vand  ud  og  ind,  at 
Tranen  nok  blir  borte  uden  at  pumpe." 

,,Du  skal  have  Tak,  Bergenser!"  —  udbrød  Ma- 
dam Kristensen  lidt  efter,  ,, fordi  Du  skjød  op  Tros- 
sen saa  lige  over  Hovedet  paa  mig.  Jeg  holdt 
netop  paa  endelig  at  faa  en  Blund!  ...  Heller  aldrig 
har  jeg  hørt  nogen  sætte  paa  med  Opsang  til  det 
Arbeide." 

,,Aa  nei,  det  er  uvant  nu,  siden  Madamens  Søn 
var  med  ombordj"  —  tilføiede  han  behændig. 

Madam  Kristensen  blev  staaende  ved  Rælingen 
og  stirre  ud  ... 

Rutland  lagdes  over  paa  ny  Bo  ug;  man  gik  nu 
for  Bagbords  Halse  tæt  Bide  vind,  og  der  skiftedes 
Rortørn  for  Førstevagten.  Anders  Kok,  der  havde 
staaet  og  nikket  ved  Roret  efter  den  sidste  vaagne 
Nat,  gik  søvndrukken  forover  med  Haandloddet, 
som  skulde  hives,  før  han  havde  Udsigt  til  at  køie 
sig.  Her  var  graat  Vand,  og  Sjøen  gik  sværere  og 
krappelre,  hvilket  tydede  paa,  at  det  begyndte  at 
grunde  stærkt  op  under  hollandske  Kysten. 

Anders  stod  netop  paa  Rækken  ved  Røstet  i 
Luv  med  Loddet  svingende  i  den  ene  Haand  for 
at  kaste  det  længst  mulig  forover,  og  nogle  Bugter 
af  Linen  i  den  anden.  Idet  han  hev  Loddet,  vak- 
lede han  pludselig,  slog  ud  med  Haanden  og  greb 
et  Par  Gange  efter  Vantet.  Madam  Kristensen,  der 
havde  fulgt  ham  med  Øinene,  raabte  ganske  hvid  af 
Angst: 

„Anders!    ...  Anders!   ...   overbord!!" 

Han  maatte  have  gledet  ved  en  uventet  Duven 
af  Fartøiet  og  mistet  Fodfæstet,  eller  Lodlinen  havde 
ugreiet  sig  og  haget  sig  i  Løkke  for  ham. 

„Mand  overbord!"  —  brølede  Bergenseren  bagom 
hende.  Nils,  som  stod  ved  Rattet,  gjentog  Raabet 
og  dreiede  op  i  Vinden  uden  at  oppebie  Kristensens 
paafølgende:   —  ,,Ned   med   Roret!" 

„Kast  ud  Fenderne!  ...  alt  hvad  der  er  flydende!" 
—  raabte  han  paany. 

Det  var  den  Idé,  som  Madam  Kristensen  øie- 
blikkelig  havde  havt,  og  et  Par  Planke stubber,  en 
Spire  og  en  liden  Kiste  var  allerede  fra  hendes 
Haand  overbord.  Nu  kom  ogsaa  et  Par  tomme 
Tønder,  et  Spryd,  en  Huggestabbe  og  andet  Gods, 
som  laa  forhaanden. 

Madam  Kristensen  havde  i  Øieblikket  set  Anders 
drive  forbi  sig  i  den  høie  Sø  lige  i  Skumgangen 
udenfor   Rælingen.     Han   stirrede   paa   hende    som 

med  en  sidste  Bøn  i  Øiet.  Og  hun  vidste  vél,  hvad 
det  var;  —  han  var  gift  og  havde  syv  Børn.  Han 
raabte  endnu  nogle  Gange  agtenom  Hækken,  medens 
hun  kastede  ud,  hvad  hun  kunde  faa  fat  i.  Hun 
havde  et  Øieblik  ogsaa  en  dunkel  Forestilling  om, 
at  hun  hørte  to  raabe;  men  hendes  Angst  lod  hende 
ikke   give   Plads  for  nogen  anden  Tanke. 

Fartøiet  skjød  endnu  temmelig  stærk  Fart  og 
laa  nu  alt  et  langt  Stykke  ovenom  Stedet.  Medens 
Folkene  arbeidede  for  at  faa  kastet  bak  og  lagt  bi, 
—  Kristensen  var  selv  gaaet  til  Rattet,  —  stod  Ma- 
dam Kristensen  i  aandeløs  Angst  og  speidede  ned 
i  Læ  ud  mellem  de  høie  Sjøer  for  om  muligt  at  op- 
dage et  Punkt,  der  kunde  være  ham.  Hun  saa  det 
overbordkastede  Gods  i  lang  Række  agterover  af 
og  til  dukke  op.  Brystet  snørede  sig  sammen  ... 
Det  varede  saa  usigelig  længe,  før  Folkene  kunde 
komme  ivei  med  at  sætte  ud  Baaden,  og  hendes 
Øie  ledte  og  ledte,  medens  hun  hele  Tiden  som  i 
en  Vision   saa  hans  Ansigt  for  sig. 

Han  maatte  være  sunket!  ...  den  Overbevisning 
blev  aldeles  overvældende  for  hende,  hun  raabte 
ude  af  sig  selv  til  Folkene  for  om  mulig  yderligere 
at   skynde   paa: 

,,Kone  og  syv  Børn  ...  husk  Kone  og  syv  Børn!" 

Nils  var  entret  op  i  Vantet  og  stod  og  saa  ud. 

,, Derhenne!  ...  Begge  to  ...  bag  den  borteste  af 
Tønderne!"  —  skreg  han  pludselig,  idet  han  pegte 
ud  og  hastig  steg  ned  af  Vævlingeme. 

,, Baaden  ud!  ...  Hurra  Bergenser!"  —  brølte 
Kristensen  gjennem  Raaberten,  og  svingede  med 
Skindhuen  for  at  signalisere  ned  til  dem.  ,,Han 
har  stukket  Aaren  under  Armene  paa  Anders!" 

Madam  Kristensens  skarpe  Blik  skjelnede  med 
engang  to  Hoveder  lige  ved  hinanden  oppe  paa  en 
mægtig,  langsomt  rullende  Dønning.  Hun  forstod, 
at  Bergenseren,  som  havde  raabt  bagom  hende  fra 


241 


Hækken,  i  det  samme  maatte  være  sprunget  ud 
efter  ham  med  en  Aare  ... 

Nu  blev  de  borte  igjen!  ...  De  to  Hoveder  kom 
tilsyne  og  forsvandt  i  lange  Mellemrum  som  to 
Niser,  medens  Baaden  stadig  mere  og  mere  nær- 
mede sig  dem. 

Madam  Kristensen  stod  ubevægelig  ved  Rælin- 
gen, helt  til  de  var  under  Skibssiden,  og  alle  vel 
indenbords.  Men  da  begyndte  ogsaa  Virksomheden. 
Medens  Anders  blev  bragt  tilkøis,  og  Bergenseren 
slæbte  sig  skjælvende  i  Knæerne  nedenunder  for 
at  faa  ,, vredet  Trøien'',  som  han  med  et  Forsøg  paa 
Lystighed  sagde,  gjorde  Madam  Kristensen  Ild  paa 
Kabysen,  talte  fem  og  tredive  Kamferdraaber  uden 
at  ryste  paa  Haanden,  følte  Anders  paa  Puls  og 
Hjerte  ... 

Og  det  var  først,  da  alt  var  i  Orden,  at  hun 
vendte  sig  mod  Bergenseren  og  vilde  tvinge  fem  og 
tyve  Draaber  ogsaa  i  ham;  men  da  skalv  hun  og 
kunde  ikke  se  at  tælle  for  Taarer,  saa  at  hun  maatte 
slumpe   i   Theskeen. 

...  ,,Det  var  Kone  og  syv  Børn,  Bergenser!  ... 
og  ...  Du  skal  nok  faa  Tak  ...  Stakkar!  —  ikke 
engang  ordentligt  Klædesbytte.  Jeg  skal  sende  Dig 
ned  en  god  Uldtrøie,  som  Du  kan  have  Nytte  af, 
og  ordentlige  Støvler  har  jeg  ikke  set  paa  dine 
Ben!" 

Det  varede  en  hel  Timestid,  før  Bergenseren 
igjen  kom  op  paa  Dækket.  Den  nette,  vakkre  Matros 
havde  været  mere  medtaget,  end  han  vilde  være 
ved,  og  han  var  endnu  dygtig  bleg  og  hæs  i  Stem- 
men. Han  sad  nu  i  sine  bedste  Klæder  som  Afte- 
nens Løve  henne  paa  Kahytsruffet,  medens  de  i  den 
halvdæmrende  Aften  ved  mat  Stjernelys  seilede  ind 
i  det  smule  Løb  mellem  Vlieland  og  Teksel,  og  Ma- 
dam Kristensen  skjænkede  baade  ham  og  de  andre 
varm  Punsch.     Der  maatte  jo  tales  om  Sagen,  det 

var  en  Trang  baade  for  hende  og  alle;  men  der  var 
alligevel  ingen,  som  havde  noget  at  sige,  dertil  var 
de  for  medtagne.  Anders  laa  i  dyb  Søvn  neden- 
under; Nils  sad  paa  Lugen  og  veiede  og  nikkede 
med  sin  spidse  Næse,  som  om  han,  som  Bergense- 
ren  sagde,  ,, vilde  slaa  Baadshagen  i  Dækket",  og 
med  Martin  var  det  ikke  bedre  fat  Kristensen 
havde  overtaget  baade  Ror  og  Udkigstørn.  Ind  til 
Harlingen  kom  de  neppe  før  Klokken  to  tre  om 
Morgenen. 

Madam  Kristensen  sad  stærkt  optaget  af  sine 
Tanker  alene  henne  ved  Rælingen.  Tilsidst  raabte 
hun  Bergenseren  hen  til  sig: 

,,Hør,  Bergenser!  —  skriver  Du  aldrig  hjem?  ... 
Naa,  vær  oprigtig  og  lyv  mig  ikke  fuld!" 

,,Ne...i,  Madaml" 

,,0g  dine  Forældre  lever  ...  begge  to?" 

,,Ja,   —  min  Far  er  Bødker  i  Dræggen." 

,,Hvad  mener  Du,  din  Mor  havde  tænkt,  om 
hun  havde  vidst,  hvordan  Du  laa  der  ude  i  det 
idag?" 

Bergenseren  undgik  at  møde  hendes  Øine.  Ende- 
lig sagde  han  undvigende:  ,, —  Aa  det  gik  jo  bra. 
Madam!" 

„Hvad  siger  Du,  om  jeg  skaffede  Dig  Leilighed 
til  at  reise  hjem?  ...  jeg  kunde  snakke  med  dine 
Forældre." 

„For  at  staa  inde  paa  Værkstedet  med  Dikselen 
og  Tønden  og  gaa  med  Kippermusiken  Nytaarsnat- 
ten?  Nei  Tak,  Madam!"  Han  sprang  trodsig  op; 
der  kom  noget  vildt  over  ham.  —  ,,Jeg  har  endnu 
ikke  prøvet  at  rømme  fra  Ru  ti  and.  Men  nu  kan 
det  nok  hænde,  jeg  tænker  anderledes,  naar  jeg 
kommer  til  Holland,  og  saa  faar  Madamen  hilse 
saa  flittig  til  Bernt!  —  for  hjem  gaar  jeg  ikke,  min 
Far  er  ikke  slig!"  —  tilføiede  han  mørkt. 

—  „Da  er  det  kanske  bedre,  Madam  Kristensen 
hjælper  Dig  ud  paa  Langfarten  igjen  paa  en  skikke- 

lig  Maade,  Bergenser,  om  her  blir  nogen  Raad  nu 
i  Holland.  Fra  os  skal  Du  komme  til  at  skilles, 
saa  Du  ikke  har  Skam  af  det." 

Hun  gik  fra  ham  og  ned  i  Kahytten.  Hun  var 
i  en  oprørt,  presset  tung  Sindsstemning,  uden  at 
hun  egentlig  kunde  gjøre  sig  selv  rede  hvorfor. 
Hun  trængte  til  paa  nogen  Maade  at  faa  Luft, 
tænkte  paa,  om  det  havde  været  Bernt,  som  saa- 
dan  havde  sprunget  ud,  —  han  kunde  godt  gjort 
det  —  og  saa  Bergenserens  korte   Svar:    „ —  Min 

Far   er  ikke   sligl"    Der  var  foruden   Dagens 

Spænding  saameget,  som  kom  op  i  hende,  tilslut 
det,  at  Kristensen  ogsaa  var  „slig",  at  Bernt  skulde 
tvinges,  og  det  umulige  for  hende  i  at  optage  Kam- 
pen med  sin  Mand,  saa  saar  og  tung  som  han  gik 
der   over   alle    Ærekrænkelserne   paa   Hjemstedet 

Hun  laa  i  Kølen  og  græd  og  hulkede,  saa  hun 
selv  syntes,  det  var  en  Skam;  men,  jo  mere  hun 
græd,  destomere  maatte  hun  græde.  Da  hendes 
Mand  endelig  kom  ned  og  saa  Tilstanden,  blev  han 
underlig  tilmode.  Han  havde  aldrig  set  sin  Hustru 
saa  svag. 

„Javist  var  det  stygt  at  se  paa,  da  han  gik  over- 
bord; men  saa  er  det  jo  nu  over,  Gjertrud!" 

,,Over?  ...  Nei,  det  er  ikke  over,  Kristensen! 
— ikke  engang  begyndt,  men  det  forstaar  Du  ikke." 

Kristensen  stod  med  halvaaben  Mund;  han  for- 
stod det  slet  ikke  ...  og  ikke  skulde  han  forstaa  det 
heller. 

Hun  støttede  Hovedet  paa  Armen,  der  hvilede 
mod  Køiekanten: 

„Ser  Du,  hvor  vakker  den  Bergenseren  er,  Kri- 
stensen? Jeg  har  syntes  det,  alt  fra  han  kom  om- 
bord." 

„Saa!" 

„Lidt  vild  og  gal,  men  rigtig  en  Gut  at  like!" 

„Saa   Mor!" 

»»J-eg  synes  Synd  i  de  Forældre,  som  han  er 
rømt  fra." 

,,Kan  være   det." 

,,Jeg  mener,  for  det,  han  gjorde  ida^,  skulde  vi 
give  ham  nogenting." 

„Du  gav  ham  Uldtrøie  og  Sko,  synes  jeg  ... 
Men  værsaagod." 

„Hvad  siger  Du  om  fem  Daler  i  Penge?" 

„Af  mig?  ...  Du  er  svært  spendabel  blevet, 
Morl" 

,,Fem  Daler  skal  han  have  og  mit  nye  sorte 
Silketørklæde,  —  det  er  til  at  kløve  i  to  ...  og  to 
af  dine  Skjorter,  —  han  maa  være  ordentlig  undei*- 
klædt!" 

„Han?  ...  Han?"  —  Kristensen  gik  to  tre  Vendin- 
ger og  drog  Pusten.  „Jeg  tænker,  det  er  noget 
andet,   han  skal  have   jeg!" 

Hun  saa  paa  ham,  men  forstod  ikke  rigtig  hans 
Bemærkning  og  fortsatte:  „ —  Og  saa  skal  Du  og 
jeg  gaa  op  til  Konsulen  i  Holland  og  fortælle,  hvad 
der  er  sket,  saa  faar  han  kanske  Medaille.  Hans 
Mor  vil  blive  stolt  ved  at  se  den  pene  Gut  med  Me- 
daille engang." 

,,Saa  ...  aa?  —  det  skulde  jeg  ogsaa  gjøre. 
...  Bare  videre  ...  bare  videre!"  ...  Hun  saa  ikke 
hans  Ansigtstræk  i  Skumringen. 

,,Ja  og  saa  skal  Du  forhøre  Dig  hos  Kapteinerne 
derinde  i  Harlingen  eller  Amsterdam,  om  vi  gaar 
did,  for  at  skaffe  Gutten  en  god  Hyre,  saa  han  kan 
komme  ud  i  Langfart  igjen." 

,,Aa  saa — aa.  —  Du  vil  have  ham  udf  —  ud- 
brød Kristensen  pludselig  i  en  ganske  anden  Tone. 
,,Du  vil  have  ham  ud.  Javist  maa  han  udi  Jeg 
har  længe  tænkt,  at  det  var  det  bedste  heller  end 
at  gaa  her  og  slæbe  'paa  Rutland  uden  Nytte!  ... 
Og  helst  siden  det,  han  gjorde  idag  for  Anders. 
Javist  maa  han  ud.  Du  tænker  nu  ogdaa  paa  al- 
ting,   Gjertrud!     Og  havde   jeg   ikke   Dig,    saa"    ... 

han  gik  hen  og  klappede  hende  over  Kinden  og 
kyssede  hende,  —  „saa  var  jeg  en  arm  Mand  ... 
ja  en  BJcm  Mand!   ...'' 

Han  satte  sig  paa  Skibskisten  med  sammenknep- 
pede  Hænder  og  dreiede  Tommelfingrene  rundt  om 
hinanden.  Han  havde  ogsaa  havt  en  Bevægelse, 
som  han  ikke  vilde  være  ved. 

...  „Og,  som  Du  siger,  fem  Daler  ...  og  de  to 
bedste   Skjorter  ...   og  ...   hvad  Du  synes   ..." 

„Lodsen  siger,  der  maa  purres  for  Harlingen; 
vi  har  Fyrene  over  hverandre,"  meldte  Nils  Kobber- 
vig,  —  „Anders  staar  sig  nok  saa  brav  ...  sover 
som  en  Sten!" 


Det  var  Skipper  Kristensen  selv,  som  allerede 
den  næste  Formiddag  havde  faaet  opspurgt,  at  der 
laa  et  norsk  Kr^'dsseilskib  oppe  i  Havnen  under 
Indladning  for  Pemambuco,  og  besørgede  Bergen- 
seren  forhyret  der  ombord  som  let  Matros.  Men 
det  var  Madam  Kristensen,  som  Hk  stiftet  Bekjendt- 
skab  med  Kapteinen  oppe  i  Land  og  sørget  for,  at 
denne  kom  til  at  tage  sig  af  ham.  Dagen,  før  han 
skulde  lette,  havde  hun  sendt  ham  en  Present  af 
Gammelost  og  Trondhjems  Akevit  og  begav  sig 
derpaa  selv  i  fuld  Puds  ombord,  hvor  hun  betroede 
ham  Bergenserens  Livshistorie  og  fortalte  hans 
sidste  selvforglemmende  Bedrift  ude  i  Søen: 

,,0g  saa  dygtig  i  alt  Skibsarbeide  ...  Første- 
mand baade  til  at  rebe  og  beslaa!  De  faar  se  til 
at  gjøre  noget  ud  af  ham.  Kaptein,  saa  han  kan 
komme  hjem  igjen  til  Forældrene  som  en  staut 
Kar." 

„Skal  gjøre  mit  bedste  for  Deres  Skyld,  Madam! 
...  og  kanske  ogsaa  for  Fyrens,  naar  jeg  har  lært 
ham  at .  kjende." 

„Han  maa  fremfor  alt  holdes  alvorligt  i  Ørene." 

,,Skal   ske,   Madam  Kristensen!" 

fjJeg  skal  sige  Dem,  KapteinI  —  han  er  af  det 
Slags,  som  hænger  ved  dem,  han  kommer  til  at 
like,  og  dertil  munter  og  morsom  bestandig,  bare 
Liv!  ...  Men  ikke  formeget  paa  Hyren,  ikke  for- 
meget Landlov." 

,,Forstaar,  en  ustadig  Basse!" 

„Han  ser  ud,  som  det  var  altsammen  bare  lette 
Skummet,  men  det  er  blot  ovenpaa.  Der  er  Stof 
i  ham,  det  véd  jeg,  og  kan  hænde,  kommer  De  nok 
til  at  sande  det  en  Dag,  naar  De  trænger  nogen  at 
stole  helt  ud  paa." 

,,De  har  mit  Ord  paa,  at  jeg  skal  tage  mig  af 
ham." 

,,Tak,  Kaptein!  Jeg  synes,  jeg  er  som  en  Mor 
for  den  ensomme  Stakkar  og  vil  nok  være  glad,  om 
De  nogengang  sendte  en  liden  Underretning  om  ham 
til  Rhederiet  hjemme,  saa  at  min  Mand  og  jeg  kunde 
høre  noget  fra  ham." 

,,Skal  nok  huske  det,  Madam  Kristensen!  ... 
Hvad?  ...  faar  jeg  ikke  skjænke  mere  Vin?  De  nip- 
per jo  blot  til." 

,,Jeg  taaler  aldrig  stærkt,  skal  jeg  sige  Dem, 
men,  naar  jeg  nu  drikker  Glasset  ud,  er  det  kun 
for  at  sige  en  god  Mand  Tak  og  lykkelig  Reise." 

Madam  Kristensen  reiste  sig  fra  Bordet  nede  i 
den  store,  smukke  Kahyt,  hvor  hun  havde  været 
nedbuden.  Hun  havde  i  Stilhed  siddet  og  tænkt  sig 
Bernt  som  Kaptein  paa  et  saadant  Skib. 

Hun  var  i  godt  Humør,  da  hun  igjen  kom  om- 
bord i  Rutland,  der  laa  ved  Kaien  og  indlGistede 
Tagsten,  og  blev  det  endnu  mere,  da  hun  hørte,  at 
der  var  Udsigt  til  at  udklarere  allerede  i  samme 
Uge.  Hun  havde  nu  faaet  det  saa,  at  hun  syntes, 
den  Fragt  var  bedst,  som  førte  snarest  hjemover, 
og  hun  fik  nogle  travle  Dage  for  at  faa  alt  for  sit 
Vedkommende  betids  lorden.  Hun  drev  nemlig  sin 
egen  Ekstrahandel  med   syltet  Ingefær,   hollahdske 

Honningkager  og  andre  Delikatesser,  der  gjorde 
stor  Lykke  i  Husholdningerne  hjemme  i  Norge  og 
betalte  sig  udmærket.  Foruden  dette  stod  hun 
denne  Gang  ogsaa  i  Underhandling  om  et  større 
Parti  Fedevarer  og  Grønsager,  der  kunde  afgive  en 
lønnende  Spekulation.  Lørdagmorgen  stuvedes  Rut- 
lands  malede  Kahyt  halvfuld  af  allehaande  Kruk- 
ker og  delikate  Sager,  der  ikke  andetsteds  kunde 
faa  forsvarlig  Plads.  Lige  efter  klirrede  Ankerkjet- 
tingen. 

Madam  Kristensen  sad  paa  Dækket  og  smaa- 
nynnede  ved  sit  Strikketøi.  Det  gik,  som  hun  vilde. 
Denne  Gang  maatte  de  komme  op  om  Østerrisøer! 


X. 

MADAM  KRISTENSEN  SLAAR  SLAO  I  EN  KJÆRI.IGHEDS- 

ROMAN. 

Det  var  ganske  stille  i  Stuen  hos  Sorenskriver 
Nørregaard  i  Østerrisøer,  —  et  stort,  øde  Værelse 
med  smaa  Ruder  i  Vinduerne  og  prægtige  svære 
Gardiner  paa  Guldspydstager.  Madam  Kristensen 
havde  siddet  i  dyb  Samtale  med  Mina  Nørregaard, 
medens  Sorenskriveren  sov  sin  Middag,  og  der  var 
talt  baade  længe  og  ivrigt  og  dertil  grædt  blanke 
Taarer.  Den  blege  unge  Pige  vilde  aldrig  slutte, 
blev  aldrig  træt  af  at  stirre  ind  i  det  Haab,  der 
med  ét  var  blevet  tændt  paany  for  hende,  af  at 
undersøge  dets  Vished  og  forhøre  og  spørge.  Nu 
sad  hun  alene  igjen  i  dybe  Tanker,  medens  Madam 
Kristensen  var  gaaet  op  paa  Kontoret  for  at  faa 
Sorenskriveren   i  Tale. 

Madamen  var  i  solideste  Puds,  og  hendes  noget 
massive  Skikkelse  med  den  store  Brystnaal  i  Silke- 

tørklædet,  Ørendubberne  og  Ringene  mindede,  idet 
hun  lidt  opstyltet  traadte  ind,  om  et  beslaaet  Penge- 
skrin. 

„Nei  se,  Jomfru  Een!"  —  udbrød  han  og  vendte 
sig  paa  Stolen  —  ,,hvad  vil  jeg  sige.  Madam  Kri- 
stensen! Nu,  hvor  lever  De?  ...  Ser  jo  ypperlig  ud! 
Hvad  siger  De,  Jomfru!  jeg  er  nu  bleven  ganske 
hvid  i  Haaret,  siden  vi  saaes.  Nu,  hvordan  lever 
De?" 

,, Tusind  Tak,  Hr.  Sorenskriver!  Baade  jeg  og 
min  Mand  lever  for  saavidt  vel!" 

,, Glæder  mig!  ...  Har  De  talt  med  Mina?  Jeg 
haaber,   hun  har  ladet  Dem  faa  Kaffe!" 

„Tusind  Tak,  Hr.  Sorenskriver.  Vi  ligger  her 
med  Rutland,  og  jeg  er  heroppe  i  et  Anliggende, 
hvor  jeg  gjerne  vilde  bede  Sorenskriveren  hjælpe 
niig,  jeg  kan  sige,  at  Turen  er  lagt  hid  for  det." 

„Snak  ud,  Jomfru!" 

,, Sorenskriveren  tillader  mig  kanske  at  tage  en 
Stol?" 

Sorenskriveren  saa  et  Øieblik  studsende  paa 
hende  og  derpaa  hen  paa  en  Stol,  gjorde  saa  en 
halv  Bevægelse  som  for  galant  at  reise  sig  og  sætte 
den  frem. 

,, Tusind  Tak!  —  Sorenskriveren  skal  ikke  bryde 
sig  ..." 

,,Hvad?  ...  ikke  bryde  mig?"  —  han  reiste  sig 
pludselig  og  forekom  hende  i  at  gribe  Stolen,  — 
,,en  gammel  Kavaller  som  jeg  kalder  aldrig  det 
Biyderi,  om  jeg  end  kan  være  lidt  stiv  i  Benene, 
Madam!  De  er  bleven  mærkelig  forandret  til  Deres 
Fordel." 

,,Aa    det   mener   ikke    Sorenskriveren!" 

,,Jo  saamæn  gjør  jeg  saa.  De  er  bleven  noget, 
som  jeg  faar  Respekt  for,  —  en  hel  Madam!  og  jeg 
husker  altid  bare  paa  vor  Jomfru  Een,  som,  —  naa! 
—  Hvormed  kan  jeg  tjene  Dem,  Madam  Kristen- 
sen?" 

,,Vi  er  ude  for  Bysnak  hjemme,  Sorenskriver! 
De  siger,  at  min  Mand  har  været  under  Forhør  for 
at  have  sat  Rutland  paa  Land." 

,,Ja  men  det  har  han  jo  været,  Madam  Kristen- 
sen; der  er  ingen  Skam  i  det." 

,) Ingen  Skam  i  at  forbigaaes  af  sin  Øvrighed 
baade  til  Medlem  af  Søretten  og  andet?  ...  ingen 
Skam  i  at  lukkes  ude  baade  fra  Tillid  og  godt  Sel- 
skab? Ingen  Skam,  siger  Sorenskriveren?  Jo,  det 
er  saadan  Skam,  at  min  Mand  har  holdt  paa  at 
miste    Forstanden    af    det!" 

,,Men  han  blev  jo  frikjendt!"  * 

,,Folk  siger,  at  det  blot  gik  til  med  List  og 
Kneb,   fordi  han  var  Øvrigheden  for  klog." 

,, Øvrigheden  for  klog?  ...  Ha,  ha,  ha!"  —  Han 
greb  Uniformshuen  og  kastede  den  oprømt  fra  sig 
igjen  hen  paa  Bordet  ...  ,, Øvrigheden  for  klog!" 
Han  reiste  sig  og  gik  et  Par  Gange  frem  og  tilbage 
paa  Gulvet.  „Donuneren  det  var  jeg,  —  jeg.  Soren- 
skriver Nørregaard!  Nei,  det  er  aldeles  brillant! 
Véd  De,  at  Deres  Mand  er  det  interessanteste  Eksem- 
plar paa  en  uskyldig  Mistænkt,  jeg  har  truffet  i 
hele  min  lange  Praksis?  ...  en  virkelig  Ulykkens  Fugl? 
Man  taler  om,  at  nogen  er  født  med  Seiersskjorte; 
men  den  Mand  maa  være  født  med  et  sandt  For- 
viklingens Garn  om  Hovedet.  De  bærer  naturlig- 
vis i  visse  Maader  den  svære  Skipper  Kristensen 
paa  Deres  Arme?  ja  jeg  mener  Deres  Forstands 
Arme,  saa  han  ikke  falder  i  Floke  ...  Javist,  nu 
husker  jeg  ogsaa,  han  vilde  sletikke  assurere,  han 
ansaa  ikke  en  Police  for  bedre  end  et  Adgangsbrev 
til  Tugthuset." 

Madam  Kristensen  reiste  sig  pludselig  voldsomt. 

,,Hr.  Sorenskriver!  jeg  er  ikke  vant  til  at  høre 
min  Mand  saadan  omtales." 

„Nei,  vist  ...  nei  vist!  —  kjære  Jomfru  Een! 
hav  mig  undskyldt.  Kjender  De  mig  saa  daarligt, 
at  jeg  vilde  tale  paa  den  Maade,   dersom  jeg  ikke 

vidste,  at  Deres  Mand  er  et  af  de  retskafneste  Men- 
nesker, jeg  har  kjendt.  Saa  sæt  Dem  nu,  Madam 
Kristensen!'*  —  Han  nedlod  sig  ogsaa  selv  paa  Sto- 
len ...   ,,Men  hvormed  kan  jeg  hjælpe  Dem?" 

,,Jo  ser  De,  Hr.  Sorenskriver!  jeg  mente  blot 
som  saa,  at  naar  Sorenskriveren  fik  vide,  at  det 
gjaldt  for  os  om  at  faa  dræbt  de  Rygter,  saa  maatte 
De  bedre  forstaa,  hvad  der  skulde  gjøres,  end  jeg/" 

„Ikke  taabeligt  sagt!  —  Hovedet  paa  Sømmet. 
Javist  vil  jeg  hjælpe  Dem,  og,  hvad  mere  er,  jeg 
kan  det  Det  er  gjort  med  et  Brev  fra  mig  til  Eders 
Byfoged,  hvori  jeg  fortæller  ham,  at  Deres  Mand 
dengang,  saa  langt  fra  at  komme  ud  af  Forhøret 
med  nogen  Mistanke  paa  sig,  tværtimod  befandtes  at 
have  udført  en  hel  modig  Bedrift  ved  at  føre  det 
synkefærdige  Skib  over  Nordsjøen  fra  Peterhead. 
Jeg  fragtede  jo  selv  hans  Fartøi  bagefter  og  kau- 
tionerede for  ham.  Jeg  skal  til  og  med  rekvirere 
en  Udskrift  af  hele  Sagen,  saa  er  Deres  Mand  saa 
hvid  som  Sne.  Ikke  sandt!  —  alt  dette  er  omtrent, 
hvad  De  selv  har  tænkt,  jeg  kunde  gjøre  for  Dem?'* 

,,Jo,  Hr.  Sorenskriver!  og  jeg  kan  jo  ikke  nok- 
som takke  Dem,  fordi  De  bevarer  Deres  Velvillie 
for  en,  som  altid  tjente  baade  Dem  og  Fruen,  saa 
langt  hendes  Evner  strak  til." 

„Jeg  ser,  at  De  har  god  Forstand,  —  en  rigtig 
god  Forstand!  Det  er  mærkeligt,  at  jeg  aldrig  kunde 
forstaa  det  paa  Jomfru  Een.  Hun  var,  mellem  os 
sagt,  et  egensindigt  Fruentimmer  med  mange  Tale- 
maader.  Men  Livet  udvikler,  —  og  De  er  sandelig 
blevet  en  staut  Kone!  —  i  Deres  bedste  Alder  og 
den  falder  ikke  altid  sammen  med  Almanaken,  Ma- 
dam Kristensen!  Nogle  har  den  i  Tyveaarene  og 
andre  i  Fyrtieme."  —  Der  undslap  ham  et  Suk,  og 
han  strøg  eller  viftede  sig  over  Panden  med  det 
smukke  gule  Bastes  Lommetørklæde,  som  han  sad 
med  i  Haanden.  „Jeg  er  over  min,  som  De  ser. 
Men  vi  faar  være  fornøiede,  —  leve  i  Børnene!" 


261 


„Ja,  naar  saa  blot  de  er  fomøiede,  Hr.  Soren- 
skriveri"  —  Hun  sagde  det  med  en  vis  Vægt. 

„Hvad?  ...  Hvad?  ...  Hvad  mener  De  med  det?" 

„Ingentingl  —  Frøken  Mina  maa  jo  være  for- 
nøiet,  —  hun  har  det  saa  godt  i  alle  Maader,  —  fuldt 
op  af  alting!" 

„Ja  ikke  sandt?  det  mener  jeg  ogsaa.  Men," 
—  han  rykkede  Stolen  lidt  nærmere  —  „synes  De 
ikke,  hun  saa  lidt,  —  lidt  trist  ud?" 

Madam  Kristensen  bevægede  Hovedet  langsomt 
som  til  en  Bedyren  og  udbrød  saa: 

„Jo  det  véd  Himlen,  jeg  synes,  Hr.  Sorenskriver! 
Tre  og  tyve  Aar,  —  hun  var  syv,  da  jeg  forlod 
Huset  — ;  men  et  saa  træt  og  sørgmodigt  Øie  har 
jeg  aldrig  set  hos  en  ung  Pige!  Det  er,  som  hun 
er  bleven  gammel,   saa  vakker  hun  er!" 

,, Siger  De  det?"  Sorenskriveren  sagde  det  ton- 
løst og  sad  med  Tørklædet  slapt  nedhængende  og 
saa  ned  mod  Gulvet.  —  „Siger  De  det?  Jeg  troede, 
det   var    bare    mig   som    ..." 

,,Den  maatte  være  blind,  som  ikke  ser  det  ..." 

„Jeg  har  budt  hende  en  Fornøielsesreise  baade 
til  Kristiania  o'g  Kjøbenhavn,  —  Slægt  begge  Ste- 
der; men  hun  vil  ikke." 

,,Aa  nei.  Sorenskriver;  dette  er  nok  ikke  saa- 
dant,  som  man  reiser  fra!" 

„Hvad  mener  De  nu.  Madam  Kristensen?"  r— 
han  rettede  sig  og  saa  hende  skarpt  forskende  ind 
i  Øinene.     ,,Det  er  noget.  De  mener!" 

„Ikke  andet,  end  at,  naar  man  tager  Haabet 
fra  en  ung  Pige,  saa  blir  hun  gsunmel,  hvor  hun 
er,  enten  hun  gaar  i  Kristiania  eller  i  Kjøbenhavn. 
Hun  kan  ligesaa  ^odt  gaa  ensom  hjemme  hos  sin 
Far  og  lægge  Dag  paa  Dag  paa  sin  Ungdom  —  og 
støve  og  pudse  ..." 

„Det  er  ikke  godt  for  en  Mand  at  blive  gammel 
og  ensom,  Madam  Kristensen!" 

„Det  er  et  stort  Spørgsmaal,  hvad  der  er  godt, 

/  Sorenskriver!  Jeg  vilde  aldrig  synes,  det  var  godt, 
at  sidde  saa  gammel  og  blind,  at  jeg  ikke  saa,  at 
min  eneste  vakkre  Datter  døde  ved  Siden  af  mig, 
—  at  hun  visnede,  ja  som  en  Blomst!"  —  udbrød 
hun  med  ét  i  Graad,  grebet  af  sit  eget  poetiske  Bil- 
lede. , 

,, Vidste  jeg  det  ikke?  ...  Talemaader!  ...  Tale- 
maader!  —  Der  kom  Jomfru  Een  frem!" 

,,Sig  helliør,  der  kom  Sandheden  frem,  Soren- 
skriver! Jeg  synes^  det  er  rent  som  et  Sørgehus  at 
tænke  paa!  og  ikke  har  den  Far  meget  Hjerte  i 
Livet,  som  ikke  forstaar  det;  det  mener  jeg,  enten 
Sorenskriveren  nu  vil  kalde  mig  Jomfru  Een  eller 
Madam  Kristensen!" 

„Hjerte  i  Livet!"  Sorenskriveren  var  sprunget 
op  og  begyndte  at  gaa  frem  og  tilbage  med  den  ene 
Tommelfinger  i  Æremehullet  paa  sin  blaa  Uniforms- 
vest.  —  „Hjerte  i  Livet!"  Han  stanæde  foran  hende. 
„Hør  nu,  Madam  Kristensen,  —  mellem  os  —  hvem 
siger  Dem,  at  hun  ikke  en  vakker  Dag  svarer  ja 
til  en  eller  anden  af  dem,  som  vil  have  hende?  ... 
Og  indtil  det  ..." 

,,Det  gjør  jeg,   Sorenskriver!" 

„De?" 

„Ja  jeg!  Jeg  véd,  at  han,  som  engang  har 
faaet  hendes  ja,  er  i  god  Vei  inde  i  Kristicoiia,  — 
at  han  til  næste  Aar  blir  fuldlært  til  Embeds- 
eksamen.    Han  har  Penge   at  studere  for!" 

,,Werring!  —  Saa?  Det  glæder  mig  for  hans 
Skyld,  skjønt  jeg  just  ikke  indser,  hvad  hans  Em- 
bedseksamen kommer  den  Sag  ved.  Hør,  Madam 
Kristensen!  lad  os  tale  lidt  oprigtigt  for  gammelts 
Skyld;  men  brug  ogsaa  Deres  gode  Forstand  til 
at  forstaa  mig.  De  indser  dog  vel,  at  det  ikke  var 
de   Par  manglende   Skillinger,   som   ..." 

,,De  Par  manglende  Skillinger!  —  det  var  fire 
hundrede  Speciedaler." 

„Saa?  De  véd  hvormeget?  ...  Ja  lige  godt!     De 

ind^r  nu  vel,  at  det  ikke  var  det,  som  satte  Skille- 
muren? De  maa  ikke  dømme  fra  Deres  egne  smaa 
Forhold  og  Skipperforlibelser!  For  Mina  aabner 
Livet  andre  Udsigter  og  Tilfredsstillelser.  Hun 
hører  hjemme  i  Landets  første  Familier,  har  Dan- 
nelse i  Blodet  og  Forlangender  til  Livet,  som  han 
ikke  kan  tilfredsstille,  selv  om  han  var  aldrig  saa 
rig.  Der  hang  noget  ved  ham  af  Geburten,  —  Søn 
af  en  Smed!  —  og  den  ..." 

„Den  gamle  Smed  Werring  var  en  brav  Mand. 
Han  skal  have  Hæder  og  Ære  i  sin  Grav,  mener  jeg, 
—  han  holdt  Sønnen  frem,  saalænge  han  aarkede, 
da  han  fik  vide^   at  han  havde  et  godt  Hoved." 

„Kan  være.  Man  sige  nu,  hvad  man  vil!  Han 
vendte  Skeen,  naar  han  havde  spist,  og  jeg  tror 
næsten,  han  i  Begyndelsen  vilde  tørre  den  af  paa 
Dugen.  Det  varede  et  halvt  Aar  før  vi  fik  ordentlig 
Folkeskik  paa  ham,  men  indvendig  gaar  det  ikke 
saa  raskt.  Ja,  —  havde  han  været  min  egen  Søn, 
saa  var  der  dog  altid  en  Smule  mere  Konditionert- 
hed  i  Blodet,  —  og  i  Tankegangen  med!" 

„Jeg  synes,  det  maa  have  været  et  aparte  Men- 
neske, siden  han,  uanset  alt  det,  alligevel  kunde  vinde 
hendes  Sind  fremfor  alle  dem,  som  havde  saamegen 
fin  Dannelse  i  Blodet." 

,,Se,  se!  ...  Men  der  er  alligevel  noget  i,  hvad 
De  siger!  ...  Nu  ja.  De  indser  nu  hvorfor?  Mina  har 
andre  Fordringer  til  Livet." 

„End  at  faa  den,  hun  holder  af?" 

,,Hvad?"  —  Det  var,  som  om  noget  i  dette  enkle 
Svar  slog  ham. 

...  ,,End  at  faa  sin  Glæde  opfyldt  paa  Jorden? 
Nei,  jég  kan  tænke,  hun  maa  have  en  &aadan  en 
med  bare  Dannelse  i  Blodet!  Men  den  kan  jeg  sige 
Dem,  hun  nu  engang  ikke  vil  have.  Det  véd  jeg. 
Og  jeg  vil  ærlig  sige  Sorenskriveren,  at  jeg  idag 
har  bragt  den  Besked  til  Deres  Datter,  at  han  er 
Kandidat  til  Vaaren,  og  vil  De  vide,  hvem  der  har 

hjulpet  ham  til  det,  saa  er  det  en,  som  heller  ikke 
har  Dannelse  i  Blodet,  skjønt  Sorenskriveren 
selv  kalder  ham  et  af  de  retskafneste  Menne- 
sker, De  har  kjendt!  Ja,  jeg  havde  ikke  tænkt  at 
sige  det;  men  nu  faar  det  ud!  Det  var  min  Mand, 
som  talte  ud  sine  blanke  fire  hundrede  Speciedaler 
paa  Bordet,  da  han  forstod,  at  Sorenskriveren  ellers 
vilde  blive  en  ulykkelig  Mand  paa  sin  Alderdom,  — 
endda  han  ikke  havde  andet  end  Skipperdannelse 
i  Blodet!"  —  Madam  Kristensens  Øine  lynede,  og 
Læberne  dirrede. 

Sorenskriveren  stod  forbauset  og  saa  paa  hende. 

,,Det  kalder  jeg  en  bred  Kar,  enten  han  nu  er 
dannet  eller  ikke  dannet!  og  jeg  forstaar  nu,  hvor- 
for De  tog  ham."  Han  tog  Stolen  i  Ryggen  og 
stødte  den  i  Gulvet  ...  ,,Saadant  er  sin  egen  Dan- 
nelse! gjør  os  andre  smaa."  —  Han  begyndte  at  gaa 
hastig  frem  og  tilbage  ...  ,,og  ...  og  ...  hør,  Madam 
Kristensen!  jeg  grubler  virkelig  paa,  om  ikke  det 
egentlig  skulde  være  sand  Dannelse,  —  i  sin  Bund, 
mener  jeg,  om  ...  om  Sorenskriver- Nørregaard  gav 

Dem  Ret!  Saa  De  er  vis  paa,  at  Mina  holder 

saa  af  den  Student  Werring?  De  mener,  at  hun 
aldrig  slipper  ham  af  Sinde?  ...  Hør,  Madam  Kri- 
stensen! —  De  fire  hundrede  Daler  lader  De  mig 
betale." 

„Kan  ikke  være  Tanke  om  det,  Sorenskriver! 
De  vil  vist  ikke  krænke  os,  og  ham  hellerikke,  — 
han  betaler  dem  redelig  og  ærlig  igjen  med  Ren- 
ter." 

,,Nu  ...  nu  ...  Ja,  saa  vil  jeg  ialfald  aabent  faa 
Lov  til  at  takke  baade  Dem  og  Skipper  Kristensen 
for  Pengene,  som  I  har  forstrakt  min  Svigersøn 
med.  Jeg  tror,  vi  gaar  ned  til  Mina,  Madam  Kri- 
stensen! ...  Den  Forlovelse  har  De  gjort  og  ingen 
anden   ...    Vær  saa  god   ...    Vær  saa  god!   ...** 

—  Det  var  senhøstes  og  tidlig  Skumring;  Reg- 
nen skyllede  udenfor.     Ned^  i  Stuen  ventede  Mina 

Nørregaard  i  dødelig  Spænding.  Hun  havde  i  fe- 
brilsk Uro  dækket  og  gjort  istand  Thebordet,  hvor 
Astrallampen  nu  stod  tændt.  Af  og  til,  naar  der 
gik  i  en  Dør  ovenpaa,  stod  den  smalvoksede,  høie 
Pige  pludselig  stille  og  lyttede  med  spændt  ængste- 
lig Mine;  ...  nu  havde  hun  sat  sig  ned  ved  Thebor- 
det  med  Ansigtet  begravet  i  Hænderne.  Hun  saa 
op  ...  og  blev  med  ét  aldeles  bleg.  Det  var  Døren 
fra  hendes  Fars  Kontor,  der  var  gaaet  op,  og  der 
taltes  høit  ovenpaa  Gangen,  —  Faderens  Stemme  ... 

Hun  blev  siddende  ubevægelig  og  pressede  Hæn- 
derne mod  Brystet,  der  havde  begyndt  at  banke 
voldsomt,  medens  hendes  Blik  var  stivt  rettet  imod 
Døren.     Den  gik  op. 

...  ,,Nei  vær  saa  god!  Vær  saa  god,  Madam!" 
—  lød  det  oprømt,   idet  de  begge   traadte  ind. 

Far  og  Datter  saa  et  Øieblik  tause  paa  hinanden. 
Pludselig  sprang  hun  op  o^  faldt  ham  hulkende  om 
Halsen    ...    „Far!    ...    Far!    ..." 

„Er  det  dit  fulde  Alvor,  Mina,  at  det  skal  være 
ham  og  ingen  anden,  saa  faar  han  komme,  siden 
Du  endelig  vil  hede  Fru  Werring!  Ja  ...  ja  ...  Barn! 
Du  faar  faa  din  Villie! 

...  Men  gaa  saa  hen  og  tak  Madam  Kristensen 
der.  Det  er  hende,  som  slog  Slag  i  Sagen.  Hun 
har  kjørt  mig  ordentlig  tilvands,  og  der  er  ikke 
ret  mange,   som  kan  sige  det." 

At  Mina  Nørregaard  skulde  gjøfe  Honnør  og 
skjænke  ved  Bordet,  kostede  den  Aften  Faderens 
smukke  gamle  forgyldte  Thekop  Livet  ... 

XI. 

EN  FAAR  HOLDE  RATTET  OG  STAA  FOR  STTRINQEN. 

En  Sjømand  i  en  trerevet  Mersseilskuling  vax 
det  eneste  ordentlige,  man  kunde  blive  i  Verden! 
—  derom  var  baade  Polly  og  Bernt  enige,  og  var 
der  noget  urimeligt  til,  saa  var  det  vel  en  Sjøgut, 
som  sad  og  ,,morpugede". 

Derfor  var  Bernt  ogsaa  meget  ivrig  for  at  be- 
vise hende,  at  han  lærte  alting  „som  bare  Baas!" 
blot  han  læste  over  et  Par  Gem^e  om  Morgenen,  før 
han  gik  paa  Skolen. 

Fuldt  saa  let  gik  det  nu  ikke.  Men,  enten  det 
var  Sølvuhret,  som  han  skulde  faa  til  Konfirmation, 
der  virkede,  eller  det  var  Frygten  for  Faderen  eller 
tillige  nye  vaagnende  Evner  —  nok,  det  viste  sig, 
at  Bernt  uden  Møie  Uge  efter  Uge  Aaret  udover 
præsterede  særdeles  gode  Karakterer.  Naar  han  saa 
Lørdag  Eftermiddag  oppe  paa  Seilloftet  kunde  fore- 
vise Polly  Karakterbogen  med  alle  Ugens  „Pinder', 
som  Enerne  kaldtes  i  Skolesproget,  var  det  heller- 
ikke altid,  hun  behagede  at  vise  ham  den  Respekt, 
hun  vistnok  i  sit  Hjerte  følte  for  Tingen.  Tvert- 
imod,  hun  kunde  slaa  paa  Nakken  og  temmelig 
spodsk  spørge,  ,,hvormange  Pugheste  de  var  der 
paa  Skolebænken?"  eller  endog,  naar  hun  var  i  det 
Lune,  være  saa  infam  at  spørge  ham,  om  det  var 
sandt,  at  Grethe  Nilsen  hørte  ham  i  Bibelhistorien 
om   Aftenen,   før  han  lagde   sig? 

Hvor  Polly  havde  faaet  vide  det  fra,  kunde  han 
ikke  begribe.  Hun  hakkede  altid  paa  Grethe  Nil- 
sen. 

Grethe  var  Madam  Nilsens  sekstenaarige  Datter, 
en  mørkhaaret,  net  Pige  med  et  vist  tækkeligt  Væ- 
sen, som  han  holdt  meget  af,  —  af  mange  Grunde, 
ogsaa  fordi  hun  saa  saa  voksen  ud.  Snil  og  paa- 
passelig,  aldrig  ude  af  Ligevægten,  hjalp  hun  Bernt 

ud  af  mangen  Knibe  derhjemme  i  Huset.  Hun  tør- 
rede hans  Klæder  i  Bagerovnen,  uden  at  Moderen 
vidste  det,  naar  hans  Eksperimenter  og  Søstudier 
i  den  gamle  Pram  havde  ladet  ham  tage  sig  Vand 
over  Hovedet,  og  reparerede  i  Stilhed  mangen  Flære 
i  hans  Klæder. 

Enige  var  han  og  Polly  derimod  ubetinget  i 
alt;  hvad  der  gjaldt  hans  Sysler  paa  Seilloftet. 
Medens  han  sad  deroppe  i  Fristundeme  og  arbei- 
dede  paa  sin  Plads  mellem  Folkene,  kunde  hun 
staa  meget  ivrig  og  se  paa  med  Hænderne  paa  Ryg- 
gen, vuggende  og  svingende  de  korte  Skjørter  om 
Benene.  Bernt  bredede  sig  med  gamle  Rutlands- 
historier,  alt  hvad  han  blot  kunde  skrabe  sammen, 
derunder  ogsaa  temmelig  apokryflske,  henhørende 
blandt  dem,  som  Manden  i  Stavsem  skulde  have 
fortalt,  saasom  at  Rutland  en  Vinter  var  fundet  dri- 
vende ude  i  Havet  nordpaa  med  ihjelfrosset  Mand- 
skab, og  hvorledes  Fartøiet  engang  havde  havt  en 
Kaptein,  som  var  saa  tyk,  at  han  knap  kunde 
komme   ned  igjennem   sit  eget  Kahytsruf. 

Pet,  som  Polly  en  Tid  saa  med  lidt  Misnøie, 
var,  at  han  mere  og  mere  begyndte  at  gaa  hen  paa 
Skibsværftet  over  paa  den  anden  Side  af  Byen. 
Han  havde  faaet  det  med  et  sandt  Raseri  for  at 
tegne  Fartøier  i  Rids,  saadan  som  de  gjorde  der, 
og  saa  bygge  Modeller  og  regne  og  grunde  over 
Længden  i  Forhold  til  Bredden,  Masternes  Place- 
ring og  saadan  noget.  Men,  efterat  han  havde 
fundet  paa  at  sætte  sine  Smaafartøier  op  paa  Tak- 
kelloftet, hvor  Polly  forvarede  dem  for  ham,  blev 
hun  snart  lige  saa  ivrig  paa  Sagen  som  han.  Han 
byggede  og  skar,  satte  Mærke  paa  hvert  Stykke, 
gjorde  Spantereisninger,  talte  om  Faconer  under 
Vandlinien  og  Bredde  over  Fisken,  og  Pollys  raske 
Hoved  fulgte  med  og  var  inde  i  det  altsammen.  De 
sværmede  begeistret  for,  hvordan  en  Fuldrigger 
skulde   ligge   paa  Vandet:   lang  og   slank   i   Vand- 

linien,  skraanende  agterover,  rank  og  luftig  —  let 
i  Reisningen,  skarp  som  en  Ragekniv  i  Bougen. 

Nu  havde  han  lært  at  beregne  Kubikindholdet, 
og  han  skulde  regne  ud  et  Fartøi,  der  gjorde  en 
Fart  i   Vagten,   som   Ingen  før  havde   tænkt. 

Der  taarnede  sig  en  Fantasiverden  om  hver 
Model,  og  Polly  drømte  sig  da  ogsaa  med  om- 
bord ...  ,, Aurora",  ,, Falken"  og  „Forsøget"  pas- 
seredes åen  ene  efter  den  anden  ude  i  Havet,  og 
saa  gjaldt  det  at  se  ile  omkap  med  Adelsten,  den 
første  Hartløber  fortiden  baade  der  og  i  Nabobyerne. 

Uenighed  opstod  der  jo  ogsaa  herunder  en  og  an- 
den Gang,  for  Polly  var  gruelig  hidsig;  —  mindst 
vilde  hun  vide  af  den  Slags  Skrædderseil,  som 
Grethe  Nilsen   havde  faldet!   —  — 

—  Da  Kristensen  det  Aar  ved  Juletid  kom  hjem 
og  lagde  op,  blev  han  ikke  lidet  forbauset  ved  at 
finde  liggende  Øvrighedens  Opnævnelser  til  ikke  min- 
dre end  tre  Tillidshverv.  Det  var  ikke  frit  for,  at 
han  grundede  en  hel  Del  over  dette.  Kunde  han 
mulig  have  taget  feil  i  sin  Mistænksomhed?  Noget 
gaadefuldt  havde  der  dog  ligget  i  Luften!  ...  Fak- 
tum forelaa  nu  engang  og  satte  ham  i  fortræffeligt 
Humør. 

Men  i  sit  Liv  fik  han  aldrig' den  Gaade  opklaret, 

—  derfor  havde  hans  Hustru  omhyggelig  sørget 
baade  hos  Sorenskriver  Nørregaard  og  hos  Byfog- 
den.  ,,Den  Skygge  skulde  ikke  formørke  hans  saare 
Sind!" 

—  Men  hvor  Bernt  var  vokset.  De  store  vide 
Klæder,  han  fik,  —  det  var  sandelig  et  Spørgsmaal, 
om  de  ikke  snart  blev  for  korte  ...  Hvor  stor  og  pen 
Gutten  var  bleven!  ...  ,, Husker  Du,  Kristensen!  hvor- 
dan Haarluggen  strittede  paa  ham?  og  se  bare  nu! 

—  Ja  den  Madam  Nilsen,  det  er  en  dygtig  Kone. 
Men  slidt  paa  sine  Klæder  har  han!  ...  det  er  slet- 
ikke  noget  at  sige  paa  det,  det  gjør  alle  Gutter!  ..." 

Det  var  Madam  Kristensen,  som,  da  hun  var 
kommet  hjem,  blot  tænkte  og  levede  i  Bernt 


259 


Nu  var  Polly  inde  i  Spisekammeret  med  hende 
far  at  give  Besked  om  ham. 

Det  var  et  langt  Regnskab  at  aflægge,  helt  siden 
fra  tidlig  ivaar;  men  Polly  var  baade  raptunget  og 
flink  og  blev  aldrig  Svaret  skyldig.  Saadant  som, 
at  han  havde  kuldseilet  udenfor  Kleven  med  den 
lille  Pram,  hvortil  han  havde  laant  et  stort  Baad- 
seil,  blev  jo  vistnok  forbigaaet;  det  var  ogsaa  bleven 
holdt  hemmelig  for  Madam  Nilsen,  saa  at  det  ikke 
kom  ind  med  i  hendes  Breve.  Men  i  det  store  og 
hele  var  Polly  temmelig  aabenhjeriig.  Hun  følte 
ogsaa  godt,  at  der  laa  Tilgivelsens  Overflødighed 
paa  alle  Hylder,  og  at  enhver  rosende  Oplysning 
var  hans  Mor  ligesaa  velkommen,  som  den  belovede 
Honningkage  med  Sucat  vilde  være  hende,  naar 
den  endelig  virkelig  kom  for  Dagen  fra  en  eller  an- 
den af  Skuflerne. 

...  ,,0g  saadanne  Karakterer,  som  han  har  faaet, 
Polly!  Kristensen  er  blevet  ganske  overrasket.  Han 
maa  have  været  uhyre  flittig." 

Polly  taug  til  den  Formodning  og  svarede  blot 
...  ,,De  siger  alle,  han  har  saa  godt  for  det." 

,,Det  har  han  efter  Kristensen,  Polly!  Kristen- 
sen har  igrunden  saadant  udmærket  Hoved,  især 
til  at  regne.  Vil  Du  se  Sølvuhret,  Bernt  skal  have 
til  Konfirmationen?  —  det  blir  saa,  at  vi  konfir- 
merer ham  ivaar,  —  men  Du  maa  ikke  sige.  Du 
har  set  det.     Se  her!" 

,, Ivaar?  —  Grethe  Nilsen  skal  ogsaa  konfir- 
meres til  Vaaren,"  —  oplyste  Polly. 

„Ja  de  to  skal  gaa  for  Præsten  sammen." 

Polly  faldt  med  ét  i  Tajiker. 

,,Hør,  Polly!  Tal  nu  oprigtig!  Han  har  vel 
været  ude  i  mangt  et  Slagsmaal?" 

,,Ne...i  ...  ikke  mere  end  én  eneste  Gang.  Men 
da  var  det  slet  ikke  han,  som  begyndte.  Bernt  laa 
og  fiskede  ude  ved  Tønden.  Han  havde  gjort  fast 
Prammen   der  først,    da  Lars  Enersen  —  han,   de 

kaldet  Insektet,  —  og  et  Par  andre  Gutter  kom  i  en 
Jolle  og  kaldte  ham  Skipperen  og  vilde  have  ham 
afveien,   og  det  vilde  Bernt  ikke  finde  sig  i.*' 

„Lars  Enersen?  —  han  har  det  vel  i  Munden 
ligesom  sin  Moderl" 

yyOg  saa  blev  der  Slagsmaal  ...  og  saa  bl«v  hele 
Buksen  hans  flænget,  saa  han  ikke  vidste,  hvordan 
han  skulde  komme  hjem,  og  alle  Gutterne  lo  efter 
ham.  Men  han  vilde  ikke,  at  Madam  Nilsen  skulde 
faa  vide  det,  og  saa  kom  Grethe,  som  edtid  er  saa 
voksen  og  vigtig,  og  saa  ...  saa''  —  hun  talte  i  sti- 
gende Bevægelse  —  ,, hørte  jeg  af  Pigen,  at  Grethe 
Nilsen  havde  siddet  i  Bagkammeret  hele  Eftermid- 
dagen og  syet  igjen  Bukserne."  —  Polly  søgte  at 
undertrykke  Taarerne,  som  stod  hende  i  Øinene. 

„Men  Polly!    Det  var  da  slet  ikke  hans  eneste. 

Han  har  tre,  fire  Par. Saa  saa,  Pollyl  — 

tænk  nu  ikke,  at  jeg  er  vred  for  det!  ...  Her,  —  se 
her!"  —  hun  tog  op  Laaget  paa  en  Kiste,  —  „her 
skal  Du  faa  Honningkagen,  jeg  har  lovet  Dig!  ... 
ægte  hollandsk  med  Sucat!  Og  tag  saa  den  lille 
Kage  med  paa  Veien,  saa  at  den  store  kommer  hel 
hjem,  og  Du  kan  traktere  din  Farfar  af  den." 

I  Tiden  over  Nytaar  var  Madam  Kristensen  me- 
get betænksom  af  sig.  Hun  gik  nu  og  grublede 
over,  hvorledes  hun  skulde  sætte  igjennem  hos  Kri- 
stensen, at  Bernt  fik  følge  sin  Lyst  og  gaa  tilsjøs. 
Bernt  havde  alt  flere  Gange  ivri^  nævnt  for  hende 
om,  hvad  det  skulde  blive  til,  naar  han  nu  blev  kon- 
firmeret, og  hun  havde  da  trøstet  ham  med,  at  der 
nok  blev  en  Udvei,  naar  han  blot  var  flink  for  Præ- 
sten; men  at  det  ikke  var  værdt  at  uro  Faderen 
med  dette  før  Tiden.  Han  maatte  jo  først  se,  om 
Bernts  Villie  ogsaa  var  fast  fremdeles  ...  ,,Men,  mener 
Du  det  samme  ogsaa  da,  saa  skal  han  og  jeg  nok 
overlægge." 

Det  var,  som  Bernt  alligevel  anede  Uraad;  thi 
han  var  ikke  videre  fornøiet;  men  nu  optog  Konfir- 

mationen  ham,  og  han  var  ligesaa  ivrig  der  som 
overalt.  Han  agtede  at  staa  sig  godt  for  ogsaa  at 
klar«  den  Pynt,  —  for  tilsjøs  vilde  han! 

I  denne  Tid  var  han  ikke  synderlig  ofte  nede 
paa  Takkelloftet  hos  Polly.  Han  havde  baade  Sko- 
len og  Præsten  at  klare  og  vidste,  hvad  han  an- 
strengte sig  for.  Den  Dag,  han  blev  konfirmeret, 
vilde  han  sige  sin  Far,   at  han  vilde  tilsjøs. 

Han  og  Grethe  Nilsen  var  hele  Tiden  de  flin- 
keste, og  der  var  ingen  Tvivl  om,  at  de  to  vilde 
komme  til  at  staa  lige  over  for  hinanden  som  Num- 
mer én  paa.  Kirkegulvet  Naar  de  Mandag  For- 
middag allesammen  strømmede  ud  af  Sakristiet, 
hvor  Præsten  overhørte  dem,  holdt  Bernt  sig  altid 
helst  ved  Siden  af  Grethe,  der  var  saa  pen  og 
voksen  med  næsten  sid  Kjole  og  havde  Spørgs- 
maalsbogen  i  en  Sypose. 

—  Kristensen  var  meget  optaget  den  Vinter 
baade  af  sine  egne  og  andres  Forretninger,  og 
hjemme  var  han  altid  i  godt  og  hyggeligt  Humør. 
En  Dag  gik  han  og  fløitede  om  i  Stuen,  før  han 
satte  sig  til  Middagen.  Han  sagde  dog  intet,  før 
Bernt,  som  vanligt,  var  spurgt  om  Karakterbogen. 
Endelig  kom  det: 

,,Nu  har  jeg  faat  det,  som  jeg  vil,  ^or!  Berg 
har  hjulpet  mig  til  at  faa  en  fast  Plads  for  Bernt 
over  i  Shields  paa  det  samme  Værft,  hvor  hans 
Søn  var  i  Lære.  Det  kalder  jeg  Held  ...  Svine- 
held!" 

„Ja,  men  jeg  har  ikke  Lyst  paa  den  Vei!"  ud- 
brød  Bernt. 

„Jeg  tænker,  Du  har  den  Lyst,  din  Far  har  for 
Dig>  jeg»  Gutten  min!" 

„Nei,  jeg"  ...  Bernt  stansede  pludselig  ved  et 
betydende  Blik  af  sin  Mor. 

„Jo,  tænker  jeg!  ...  og  dermed  blir  det.  Skulde 
ikke  en  Gut  som  Du  være  glad  og  takke  til^  naar 
Forældrene  kunde  faa  Leilighed  til   at  sætte  ham 

ind  i  en  ordentlig  Levevei  ...  Du  tror  kanske  ikke 
det  koster  noget?  ...  eller  at  din  Far  har  Penge,  saa 
det  ryr  ud  af  alk  Lommerne?  ...  Jo,  Gutten  min! 
Du  skal  til  Shields!^' 

„Jeg  vil   ikke  til  Shields!" 

„BerntI"  —   advarede   Moderen. 

Han  taug,  men  saa  trodsig  ud. 

„Knyr  Du?" 

„Nei,  Kristensen!  Du  ser  jo,  Gutten  vil  rette 
sig  efter,  hvad  Du  vil,  om  han  kanske  ikke  er  saa 
forberedt  paa  den  Bestemmelse." 

...  ,,som  baade  Du  og  jeg  længst  er  blevet  enige 
om,  Gjertrud." 

Bernt  sad  med  Graaden  i  Øinene  og  Forbittrel- 
sen  i  Halsen. 

„Kjære  Kristensen!  Du  ser  jo  Gutten  vil  rette 
sig  efter  alt,  hvad  Du  bare  vil." 

„Det  er  ikke  andet,  jeg  forlanger." 

Madam  Kristensen  saa  i  Taushed  paa,  hvorledes 
Bernt  opfyldt  af  Graad  og  modfalden  tog  Huen  og 
sneg  sig  ud  af  Døren.  Det  var  en  uhyre  Overvin- 
delse for  hendes  moderlige  Hjerte  ikke  at  aabne 
Kampen  allerede  den  Dag;  men  hun  kjendte  sin 
Mand  for  godt  og  vilde  ikke  forspilde  sin  Udsigt  til 
at  seire  ved  at  ga^  forhastet  tilværks.  Skulde  Sla- 
get vindes,  maatte  det  gaa  med  det  gode.  Hun  for- 
stod tilfulde,  hvor  svær  Kampen  vilde  blive,  og 
tvang  sig  endog  til  at  vise  sin  Mand  en  venlig  Mine, 
da  han  blot  vilde  blive  opsat  ved  utidig  Modstand. 
En  Dag  maatte  Kampen  jo  tages;  men  da  vilde  hun 
ialfald  have  en  konfirmeret  Søn  med  sin  egen  Villie 
ved  sin  Side. 

Madam  Kristensens  brede  Natur  laa  ikke  for  at 
gaa  saadan  taus  i  Længden.  Det  satte  sig  til  Hu- 
mør og  bryggede  mere  og  mere  op  til  Uveir,  og  hun 
gjorde  sig  tilslut  Tanker  foran  sin  Mand,  som  hun 
hidtil  aldrig  havde  tænkt,  skulde  været  mulige,  — 
at  han  var  tyrannisk!     Bernt  skulde  tilsjøs,   enten 

han  nu  vilde  elkr  eil  Saadan,  som  hun  havde  sør- 
get for  ham  hos  Sorenskriver  Nørregaard,  saa  Kri- 
stensen blev  fri  for  al  den  Tyngde,  fik  han  sandelig 
taale,  at  hun  i  dette  ene  Stykke  vilde  det,  hun  vilde, 
—  det  vil  sige  det,  Bernt  vilde,  og  satte  det  tvert- 
igjennem  al  hans  Envished. 

—  Konflrmationsdagen  oprandt  med  et  ægte 
Aprilsveir,  baade  Regn  og  Slud  til  en  Begyndelse, 
men  siden  Solskin,  saa  det  faldt  ganske  varmt  ind 
igjennem  Kirkevinduerne  paa  endel  af  Stoleraderne 
i  den  menneskefyldte  Kirke.  Baade  Kristensen  og 
Madam  Kristensen  mente  med  sin  Kristendom, 
og  de  skulde  i  mange  Aar  bagefter  huske  paa  den 
høitidelige  Søndag  efter  Paaske,  da  de  sad  sammen 
saa  lykkelige  og  saa  deres  vakkre  Bernt  staa  Num- 
mer én  paa  Kirkegulvet  for  al  Menigheden  lige  over 
for  Grethe  Nilsen. 

Madam  Kristensen  var  bevæget  og  græd  meget. 
Der  var  Øieblikke^  hvori  hun  ikke  saa  Gutten  for 
Graad.  Hun  kunde  ikke  for  det;  men  det  var,  som 
noget  trykkede  hende,  —  en  eller  anden  tung 
Anelse  ... 

Gratulationerne  var  forbi,  og  Hverdagene  ind- 
traadte.  Hele  Forskj ellen  var,  at  Bernt  gik  med 
Uhrkjede  udenpaa  Vesten;  men  indvendig  var  det 
ikke  saa.  Han  havde  til  Konfirmationsdagen  knyt- 
tet mange  Luftkasteller  og  store  Illusioner.  Den 
voksnes  frie  Land  skimrede  bagom  den!  Naar  han 
var  konfirmeret,  vilde  han  tage  Hyre  for  Langfart 
...  se  Kalif omien  og  Kap  Horn  og  Negre  og  alle 
fremmede  Folkeslag  lige  til  de,  som  spiste  Slanger 
som  vi  Aal,  —  det  havde  Bergenseren  fortalt,  —  og 
bakse  sig  frem  først  til  Styrmand  og  saa  til  Kap- 
tein.  Bagom  Konfirmationsdaigen  laa  for  hans 
Længsel  hele  det  frie  blaa,  af  Seilere,  Eventyr  og 
Farer  fyldte  Hav.  Han  havde  arbeidet  og  fornegtet 
sig  paa  Skolen  for  at  naa  denne  Dag.  Og  nu  gik 
han  der  med  en  ung  Sjøguts  hele  Længsel  og  taug 

og  ventede  paa  de  Ord  af  sine  Forældres  Mund,  der 
skulde  løsne  Linen  og  lade  ham  flyve  ud.  Den 
mørkhaarede  Gut  havde  et  Dra^  i  Ansigtet,  saa 
un^  han  var,  som  mindede  baade  om  hans  Far  og 
Mor;  det  var  Faderens  indbrændte  mørke  Øine  og 
hendes  bestemte  Mund  og  Næse.  Der  var  Villie  i 
Arv  fra  dem  begge. 

Han  gik  paa  Skolen  og  kom  hjem  igjen  og  lagde 
sine  Bøger  regelmaessig  ind  som  før;  men  hans 
Tanke  tællede  nu  blot  Dagene,  til  hans  Frihedstime 
skulde  slaa.  Han  vidste,  at  det  ikke  kunde  gaa  for 
sig  uden  en  Brydning  mellem  Forældrene,  men 
havde  dog  endnu  aldrig  set,  at  Moderen  ikke  fik 
sat  igjennem  det,  hun  for  Alvor  vilde. 

Idet  han  en  Eftermiddag  kom  hjem,  kastede 
han  utaalmodig  sine  Bøger  paa  Bordet: 

„Men  Mor!  —  skal  det  da  aldrig  blive?  Det  er 
til  liden  Nytte,  synes  jeg,  jeg  gaar  frem  og  tilbage 
imellem  Skolen  og  her  og  laverer.  Jeg  ...  jeg  aar- 
ker  det  næsten  ikke  mere.  Du  faar  lade  det  bære 
løs." 

,,0g  Du  vil  tiis j øs,  Bernt?  Du  kunde  ikke  ... 
betænke  Dig?" 

,, Betænke  mig?  ...  Siger  Du  nu  det?  ...  Har 
Far  faat  Dig  til  det  ..." 

„Jeg  vilde  bare  høre,  om  Du  endnu  er  lige  fast 
i  det,  ...  for,  har  Du  Tvil  om  din  Lyst,  Bernt,  saa, 
—  saa  skal  Du  spare  mig." 

^,Far  gik  selv  tilsjøsl" 

„Derfor  er 'det,  han  ikke  vil  have  Dig  did." 

,,Jeg  vil  tilsjøs.  Du  maa  snakke  med  ham  om 
det  snart.  Mor!    Vi  maa  faa  en  Endskab  paa  det." 

,,Den  kan  vi  faa,  før  vi  vil,  Bernt!  Du  kjender 
ikke  din  Far." 

,,Jeg  er  konfirmeret,  —  han  har  ikke  noget 
mere  at  ville  for  mig!"  —  sagde  han  trodsigt 

„Bernt!" 

„Til  Shields  gaar  jeg  ikke.    Jeg  gaar  tilsjøsl" 

„Uden  din  Fars  Lov?" 

,,Saa  faar  han  give  mig  Lov!" 

„Hvad  mener  Du  med  det,  Bernt?" 

Bernt  svarede  ikke. 

„Sig  straks,  hvad  Du  mente." 

„At  jeg  vil  tilsjøs,  Morl  ...  og  nu  har  jeg  ven- 
tet saa  længe,  at  jeg  ikke  vil  ...  ikke  aarker  at 
vente  længere.  Sender  han  mig  til  Shields,  saa  ser 
han  mig  aldrig  igjen." 

„Bernt!  Bernt!  ...  Hvor  var  Du  henne  nu?  Du 
vil  da  vel  ikke  gjøre  os  Sorg?"  —  hans  Mor  saa 
smertefuldt  paa  ham. 

„Bliv  nu  bare  ikke  saa  bedrøvet  straks,  Mor! 
Jeg  kan  sige  det  til  Fox  selv,  han  kan  da  vel  ikke 
mere  end  slaa  mig  ihjel  for  det,  —  saa  slipper  jeg 
ialfald  for  at  konmie  til  Shields." 

„Du  er  en  svær  Gut,  Bernt! Du  gjør  mig 

bange  for,  hvad  der  skal  blive  af  Dig." 

„Bange  for  Bernt?"  —  lød  det  i  Døren.  Det  var 
Kristensen  som  kom  hjem.  —  „Han  skal  blive  en 
dygtig  Skibsbygmester.  Om  en  Uges  Tid  kan  vi 
melde  Dig  ud  af  Skolen,  da  gaar  Stenersens  Brig 
over  til  Shields,  og  Du  faar  følge  med." 

„Jeg  vil  helst  gaa  tilsjøs!" 

,,Saa?  Ja  det  vil  alle  Unggutter,  da  slipper  de 
for  at  lære  noget  hjemme.  Men  de  angrer  det  alle- 
sammen bagefter." 

„Ikke  jeg!" 

„Ikke  Du?  —  Hvad  véd  Du  om  den  Ting  nu." 

„Jeg  har  ingen  anden  Lyst  end  Sjøen." 

,,Som  om  Folk  faar  gjøre  det,  de  har  Lyst  til. 
Verden  er  nu  engang  ikke  slig,  Gutten  min!  Og 
skjønner  Du  ikke,  at  en  Skibsbygmester  ogsaa  er 
noget,  som  hører  Sjøen  til." 

,,Sjømandskab  paa  Land  bryr  jeg  mig  ikke  om." 

„Men  jeg  bryr  mig  om  det  for  Dig,  og  det  faar 
nu   være   nok!     Om  fjorten   Dage  gaar   Stenersens 

,,  Hertha"  over,  og  da  følger  Du  med  I  Saa  kan  Du 
grunde  saameget,  Du  vil,  paa  din  Lyst  underveis." 

>»Jeg  gaar  ikke  til  Shields!"  —  udbrød  Bernt 
udaf  det. 

»Og  jeg  skjønner,  her  vanker  alvorlig  Stryg, 
min  gode  Bernt!"  —  Kristensen  gik  efter  ham. 

,,Kjære  Kristensen!  heller  end  at  banke  Gutten, 
synes  jeg,  vi  skal  snakke  ordentlig  med  ham  om 
Tingen.  Naar  han  nu  har  saadan  Lyst  til 
Søen   ..." 

,,Det  er  ret,  Mor!  —  hjælp  ham.  Vis  nu,  hvil- 
ken Gaas,  Du  kan  bli'  til,  naar  det  gjælder  den 
Gutten!" 

,, Kanske  ogsaa,  naar  det  gjælder  Dig,  Kristen- 
sen! Bebreider  Du  mig  nu  ogsaa  det?  Jeg  kunde 
plukke  mig  for  de  sidste  Fjer,  for  din  Skyld!" 

Kristensen  studsede.  Hun  pleiede  ikke  at  gjøre 
den  Slags  rørende  Scener,  og  som  han  anede  en 
Snare,   sagde  han  barskt: 

„Med  eller  uden  Fjer,  saa  nytter  det  ikke  at 
rokke  ved  den  Sag." 

,,Du  vil  da  bruge  Forstand,  vil  jeg  haabe?" 

,,Jeg  véd,  hvad  jeg  vil." 

,,Vi  skulde  vogte  os  for  at  lade  Guttens  Frem- 
tid rette  sig  efter  vor  Egenvillie,  Kristensen!" 

,,Jeg  mener,  Du  gjør  dit  til  at  faa  Gutten  op- 
sætsig!" 

,,Jeg  vil  bare,  at  Bernt  skal  tro,  at  vi  har  be- 
tænkt, hvad  vi  gjør,  saa  godt  som  vi  bare  kan,  — 
efter  vor  Samvittighed,  Kristensen!" 

„Betænkt?  ...  Betænkt?"  —  Han  gik  hastig  frem 
og  tilbage  og  slog  op  med  den  ene  Haand.  —  ,,Vil 
Du  vide  det,  saa  har  jeg  tænkt  paa  det,  fra  Gutten 
blev  født,  —  i  seksten  Aar!  Tror  Du  ikke,  jeg  kjen- 
der  det?  hvordan  Styrmændene  gaar  der  og  mis- 
under og  eftertragter  Skipper-  og  Kapteinsposter 
rundt  om  og  hopper  i  Taget,  naar  de  faar  dem,  og 
saa  —   efter   nogle   ordentlige   Nætter   paa   Hægten 

til  at  seile  sig  under  med  hele  Ansvaret  paa  Nakken 
for  Liv  og  Ladning,  ønsker  de,  at  de  bare  aldrig 
havde  taget  fat  i  Sjøen!  ...  Ih!  ...  Ih!  ...  da  vil  de 
paa  Land  igjen.  Men  da  maa  de  gaa  paa  alligevel, 
for  de  har  Familien  at  sørge  forl  Og  saa  søger  de 
Poster  og  vil  undaf,  om  de  saa  skal  sidde  alene 
med  alle  sine  Aaret  rundt  midt  ude  i  Havet  paa  en 
Fyrvogterpost.  Men  de  fleste  faar  pent  vedblive  at 
seile." 

„Der  er  nok  Ansvar  i  al  Stilling,  Kristensen!" 

,,Ikke  som  tilsjøs,  siger  jeg  Dig!  Til  at  stride 
mod  Havet  skal  der  noget  andet  end  at  være  en 
flot  og  lystig  Sjømand,  —  en  „Per  Uvittig"  eller 
„Lad  ^kure"  med  Silke$nipper  om  Halsen!  ...  Der 
vil  en  hel  dryg  Kar  til,  og  mindst  skal  en  forstandig 
Far  ønske  sin  Søn  det." 

,,Du  længes  selv  efter  Sjøen,  naar  Du  gaar  for- 
længe paa  Land,  og  vi  to  kjender  jo  nok  af  Kap- 
teiner,  som  baade  har  det  godt  og  lykkeligt." 

„Nogle,  ja  ..." 

„Mange,  Kristensen!" 

„Fordi  de  gaar  der  og  lader  fem  være  lige  og 
glemmer  med  Villie  fra  Gang  til  Gang  det  Himmel- 
veir,  de  sidst  var  ude  i.  Der  er  mange  Maader  at 
slaa  Ansvaret  bort  paa.  Det  er  ikke  alle,  som  netop 
drikker  og  bander  eller  driver  Rangel  iland.  Jeg 
kjender  nok  til  det!  Der  er  dem,  som  rent  ud  ikke 
taaler  det.  Mor!  —  og  det  kan  netop  være  dem, 
som  fra  først  af  var  baade  bedst  og  modigst."  — 
Kristensen  sagde  det  med  dybt  Alvor  som  grebet  af 
egen  Livserindring. 

„Du  tænker,  at  alle  er  saa  saare  for  andres 
Gods  som  Du,  Kristensen!  Du  er  altid  i  vanske- 
ligt Humør,  naar  vi  gaar  med  fremmed  Fragt.  Men 
der  blev  nok  ikke  nogen  Sjømandsstand  paa  det 
Vis,  —  og  ikke  nogen  anden  Stand  heller,  tænker 

jeg!" 

„Jeg  kjender  mit  eget  Blod  og  sætter  ikke  min 

Søn  did!"  Han  sagde  det  næsten,   som  han  havde 

ondt  for  at  faa  Lyden  frem. „Me...n  tænk  Du! 

Nu  véd  Du,  hvad  jeg  vil  ...  og  Du  Bernt  med!  ... 
Vil  Du  have  en  Skilling  af  din  Far  til  at  komme 
frem  for,  saa  lystrer  Du!"  Aareme  stod  blaa  ved 
hans  Tindinger,  og  hans  mørke  Øine  brændte 
truende  udover  baade  Mor  og  Søn. 

Der  blev  Taushed,  hvorunder  Faderen  gik  lang- 
somt op  og  ned,  medens  Sønnen  sad  med  nedslagne 
Øine  og  bed  Tænderne  sanmien  for  ikke  at  bryde 
ud  i  vild  Hulken.  Kristensen  nikkede  utaalmodig 
hen  til  ham,  og  Bernt  forstod,  at  han  havde  at  gaa 
ud  af  Stuen. 

Der  blev,  om  muligt,  endnu  mere  lummert  og 
tyst  efter  ham.  Madam  Kristensen  havde  sluppet 
Sytøiet  og  sad  med  sin  bestemte  Mine  og  saa  hen 
for  sig,  medens  hun  med  Albuen  mod  Bordet  holdt 
Haanden  op  til  Kinden. 

„Er  det  ikke  paa  Tide,  Du  tænder  Lyset  nu, 
Gjertrud?" 

Hun  vendte  sig  paA  Stolen  imod  ham:  —  „Sig 
mig,  Kristensen!  Lader  Du  virkelig  Gutten  gaa  fra 
Dig  paa  den  Maade,  —  tvungen?  ...  Jeg  havde  nær 
sagt,  baade  mig  og  Gutten?  —  Der  er  Du  ikke  bange 
for  at  tage  Ansvar  paa  Dig,  synes  jeg!" 

,, Fordi  jeg  er  grei  paa,  hvad  jeg  vil." 

Der  blev  en  yderligere  dyb  Taushed,  hvorunder 
Madam  Kristensens  Bryst  gik  heftig  op  og  ned. 
Havde  der  ikke  været  Skumring,  vilde  han  have 
set  sin  Hustru  sidde  aldeles  bleg  med  Læberne  sam- 
menpressede. Endelig  udbrød  hun  med  tilkjæm- 
pet  Ro: 

,, Aldrig  havde  jeg  troet,  at,  hvad  jeg  vilde, 
veiede   saa  lidet  hos  Dig,   Kristensen!" 

,,En  maa  holde  Rattet,  Mor!  og  staa  for  Sty- 
ringen —  og  det  faar  være  mig!  Du  har  i  mange 
Aar  faat  stelle  det,  og  faat  Tak  til,  og  jeg  har  jo 
ikke  brudt  mig  saa  farlig  om,  at  nogen  kunde  tænke, 


269 


jeg  var  en  Dot.  Men,"  —  han  gik  nær  hen  til  hende 
09  saa  hende  ind  i  Øinene,  —  ,,tror  Du  ogsaa,  jeg 
er  det,  Gjertrud!  saa  skal  Du  smukt  komme 
til  at  sidde  med  Rokken  herhjemme  Aaret  rundt." 

Hun  havde  pludselig  set  den  fornærmede  Mands- 
værdighed  glimte  op  og  forstod,  at  hendes  egen 
Stilling  til  ham  begyndte  at  blive  farlig.  Hun  havde 
i  Livets  Løb  ved  hans  eftergivende  og  godmodige 
Maade  at  være  paa  igrunden  glemt,  hvad  hun  dog 
altid  i  sit  indre  havde  havt  en  dunkel,  respektfuld 
Anelse  om,  at  han  bragt  til  Yderlighed  kunde  være 
en  voldsom,  ubetvingelig  Natur.  Hun  kom  i  dette 
Øieblik  til  at  huske  paa  den  Jemhaand,  som  engang 
ganske  rolig  knugede  hende  ned  i  Knæ  paa  Dækket 
ombord  i  Rutland,  da  hun  endnu  var  Jomfru  Een. 

Det  var  ikke  kjærlige  Øine,  der  hvilte  paa  ham; 
det  var  en  saaret  Moders  og  en  i  sin  Magt  over 
Manden    skuffet  villiemægtig   Kvindes. 

Med  et  kort:  —  „Du  raader  naturligvis!"  reiste 
hun  sig  brat  og  tændte  Lyset  Men,  medens  de 
spiste,  og  han  senere  sad  udover  Aftenen  og  bladede 
og  strøg  over  i  sin  Regnskabsbog,  talte  hun  ikke  et 
Ord. 

Til  Bernt  sagde  hun  blot,   før  de  lagde   sig: 

„ —  Du  hører,  Bernt!  Din  Fader  vil  det  ikke. 
Han  har  selv  givet  Dig  sine  Grunde  for  det,  og  saa 
maa  vi  finde  os  i  det  og  lyde." 


Mellem  Kristensen  og  Madam  Kristensen  var 
der,  siden  hin  Aften,  da  han  saadan  satte  sin  ende- 
lige Villie  igjennem,  indtraadt  en  vis  Spænding. 
Han  var  ikke  den,  som  ikke  mærkede,  at  hun  jo 
var  blevet  mindre  meddelsom.  Medens  hun  ellers 
altid  pleiede  at  samsnakke  med  ham  baade  i  det 
vide  og  brede,  naar  det  gjaldt  noget,  der  skulde  ord- 
nes for  Gutten,  gjorde  hun  nu  høist  kun  nogle  knappe 

Forespørfi[sler  om  Udstyret  og  Kisten,  der  skulde 
fyldes,  og  om,  hvordan  han  skulde  indrette  sig  eg 
bo  derovre  i  Shi^lds.  Han  fandt  sig*  imidlertid 
temmelig  filosofisk  i,  at  hun  var  endel  faamælt  og 
kold  imod  ham  i  disse  Dage  før  Reisen.  Hun  maatte 
faa  have  sin  Tid  til  at  summe  sig  paa,  at  dette  ikke 
gik  efter  hendes  Sind,  og  han  kjendte  hende  for 
godt  til  ikke  at  vide,  at  hun  havde  overmaade  svært 
for  at  bøie  sin  Villie. 

Madam  Kristensen  gjorde  redelig,  hvad  hun 
kunde,  for  at  forsone  Sønnen  med  sin  Fars  Bestem- 
melse; men  han  forholdt  sig  hele  Tiden  temmelig 
undvi£[ende  og  slog  som  oftest  Samtalen  over  paa 
noget  af  det,  hun  stellede  med  for  ham  til  Reisen. 

...  ,,Et  Aar  i  din  Alder  er  ikke  saameget!  —  saa 
kunde  det  kanske  ogsaa  hænde,  at  jeg  faar  omstemt 
din  Far,   han  maa  tag€S  med  det  gode,   véd  Du." 

,,Jo — o!  ...  og  saa  om  et  Aar  faa  begynde  som 
Skibsgut  kanske,  —  og  kanske  ikke." 

„Andet  Raad  end  at  føi«  Dig  har  Du  ikke, 
Bernt!" 

,,Ne...i  ...  jeg  hører  det!  Men  nu,  jeg  er  kon- 
firmeret, synes  jeg  nok,  jeg  burde  været  spurgt 
istedetfor  at  drives  over  til  Shi^lds.  Hvorfor  faar 
jeg  ikke  Blaaskjorten  med.  Mor?" 

„Den  ^amk  ...  hullede!" 

„Gjør  ingenting,  bare  Du  lapper  den  lidt.  Der 
véd  ingen,  hvad  den  kan  blive  god  for."  —  Men 
lige  efter  begyndte  han  at  lægge  en  Hyssing  om 
sine  Bøger  —  „Far  vil,  at  jeg  skal  se  til  at  faa 
solgt  dem  paa  Skolen,  fordi  de  bare  læser  engelsk 
derover.  Men  véd  Du,  hvad  jeg  helst  vilde,  Mor  — 
stoppe  dem  i  en  Sæk  og  sænke  dem  ned  med  en 
Sten  midt  ude  paa  Havnen." 

,, Bernt!  —  Du  skulde  ikke  bedrøve  mig  nu,  Du 
skal  reise.  Det  er  haardt  nok  alligevel,  Gutten 
min!" 

,,Aa,  Mor!  —  jeg  skal  nok  skrive  til  Dig. 

jyUøTy  Bernt!  —  Du  maa  endelig  skrive  pent 
til  din  Far!  —  altid  til  os  begge.  Skal  jeg  faa  ham 
over  paa  en  anden  Mening,  maa  han  ikke  se  andet 
end  Lydighed  fra  Dig.  Husk  paa,  hvad  jeg  siger 
nu,  Benit!  Hvergang  Du  skriver,  maa  Du  huske 
paa  mig,  —  at  jeg  staar  hos  Dig  og  siger  det  tiJ 
Dig!" 

Taareme  sie^  hende  1  disse  Dage  let  i  Øinene, 
og  nu  fyldtes  de  igjen  ved  Tanken  paa,  at  Gutten 
om  ganske  kort  Tid  skulde  være  langt  borte  fra 
hende  i  et  andet  Land. 

—  To  tre  Dage  efter  afgik  Bernt  til  England. 
Hans  Far  og  Mor,  Madam  Nilsen  og  hendes  Datter 
Grethe  samt  Polly  Kjelsberg  var  med  i  Baaden  om- 
bord, da  Stenersens  Brig  lettede.  Den  eneste  for- 
uden Kristensen,  som  ikke  græd,  —  det  havde  Ma- 
dam Nilsen  lagt  Mærke  til  —  var  Bernt.  Han  saa 
temmelig  ubevæget  ud,  og  til  Polly,  der  gik  med 
røde  Øine  hele  Da^^en,  hviskede  han: 

„ —  Pyt!  —  tro  aldrig,  jeg  gaar  didover  for  at 
tømre."  — 


XII. 

SORG. 

Den  tolvte  Dag  efter  Afreisen  havde  Rhederiet 
faaet  Underretning  om,  at  Briggen  laa  over  1  Shields 
og  tog  Kul;  men  der  var  siden  Dag  for  Dag  hengaaet 
to  Uger  uden  et  Ord  fra  Bernt.  Rutland  var  i  den 
Tid  gjort  seilklar  og  gaaet  ud  i  Fragt  for  Kristian- 
sand og  andre  norske  Byer,  og  Madam  Kristensen 
havde  paa  det  nøiagtigste  sørget  for,  at  ethvert  Brev 
fra  ham  straks  blev  eftersendt  til  de  forskjellige 
Steder. 

Der  hengik  en  Maaned,  og  nu  blev  der  skrevet 
til  ham  over  i  Shields,  hvorledes  han  maatte  adres- 
sere Brevet,  da  det,  han  antagelig  havde  skrevet, 
ikke  var  kommet  frem. 

De  havde  sideli  den  Tid  losset  baade  i  Kristian- 
sand og  Bergen  og  gaaet  for  Returfragt  sydover. 
Madam  Kristensen  gik  og  ventede  og  talte  Dagene 
i  yderste  Uro  og  Spænding,  og  hun  omgikkes  just 
med  den  Tanke  at  gjøre  yderligere  Foranstaltnin- 
ger, da  der  endelig  indløb  Brev  fra  ham,  medens 
de  laa  seilklar  fra  Kleven  ved  Mandal.  Det  var  et 
underligt  Brev,  der  brændte  Madam  Kristensen  i 
Hænderne,  fra  hun  modtog  det  oppe  paa  Posthuset, 
til  hun  fik  leveret  det  til  sin  Mand  ombord.  Der 
stod  Gibraltar  paa  Poststemplet  ...  paa  to  Steder, 
—  og  Hjertet  krympede  sig  i  Brystet  paa  hende. 
Hun  gik  med  det  og  turde  ikke,  —  vilde  ikke  aabne 
det,   før  Kristensen  var  med. 

Da  han  saa  hende  komme  med  Brevet  i  Haan- 
den,  udbrød  han  forskrækket  over  hendes  forstyr- 
rede, blege  Udseende: 

,,Hvad  for  Ulykke  kommer  Du  med  nu,  Gjer- 
trud!     Er  Gutten?  ..." 

„Nei,  Herren  være  lovet,  det  er  hans  egen 
Haand." 

Siden  saa  han  paa  Brevet. 

,, Gibraltar!"  —  Han  skiftede  Farve  og  rev  det 
op  ...  ,, Gibraltar!  ...  Læs  det  for  mig.  Læs  det  for 
mig,  hører  Du!"  —  tordnede  han.  —  „Aa  nei"  — 
han  saa  sig  om  til  Folkene  paa  Dækket  og  sagde 
dæmpet:  —  ,,Lad  os  gaa  ned,  Gjertrud!" 

—  Om  Eftermiddagen  laa  Rutland  i  den  hel- 
dende Sol  med  alle  Seil  oppe  for  østgaaende  ude  i 
en  aaben  Havstrækning  blcmdt  Skj  ærene.  Bom- 
men slingrede  mellem  Dønningerne,  og  der  var  saa 
stille,  at  man  kunde  kastet  en  Fjer  iveiret,  og  den 
vilde   faldt  lige  ned  paa  Dækket  igjen. 

Madam  Kristensen  sad  paa  en  Bænk  ved  Rælin- 

gen  med  Brevet  i  Haanden  under  Sjalet  og  stirrede 
taus  hen  for  sig  uden  at  se  paa  Kristensen,  som  gik 
mørk  frem  og  tilbage  med  Hænderne  paa  Ryggen, 
og  af  og  til  stansede.  Hun  saa  paa  engang  med- 
taget 0£[  oprørt  ud;  Øinene  viste  Spor  af,  at  hun 
havde  grædt  Af  og  til  begyndte  hun  paa  at  læse 
i  det  aabne  Brev,  men  lod  det  fare.  Det  var  ikke 
langt     Der  stod: 

„Kjære  Forældre! 
I  maa  ikke  blive  bedrøvede,  naar  I  faar  Brev 
her  fra  Gibraltar;  men  jeg  havde  gjort  mig  selv  det 
Løfte,  at  jeg  ikke  vilde  til  Shields  ei  heller  noget 
andetsteds  uden  til  Sjøs  og  blive  Sjømand  som  min 
Opdragelse.  Fraborde  i  Shields  tog  de  mig  straks 
for  Skibsgut  ombord  i  „Dancing  girl".  Fuldrigger, 
fire  og  tyve  Mand,  som  skulde  til  Middelhavet.  Kap- 
teinen  siger,  jeg  duer  for  Youngmand,  halv  andet 
Punds  Hyre,  siden  jeg  var  med  at  reve  i  Forebram 
om  Natten  under  svær  Byge  udenfor  Portugal. 
Nu  gaar  vi  til  Cap  Bona  og  siden  til  Smyrna.  Der 
hører  jeg  efter  Brev  hos  Konsulen,  om  jeg  faar  fra 
Eder.  Tilgiver  mig  nu,  kjære  Forældre;  men  jeg 
kunde  ikke  andet  for  min  hele  Livs  Lykke,  som  er 
Sjøens  Levevei,  og  værer  hilsede  Moder  og  Fader 
og  alle  kjære  fra  Eders  i  alt  andet  altid  lydige  cg 
hengivne   Søn 

Bernt." 

Kristensens  første  Udbrud  nede  i  Kahytten  havde 
været  frygfteligt.  Han  var  bleven  sprængrød  i  An- 
sigtet    Endelig  truede  han  frem: 

„Han  kunde  lige  saa  godt  været  død  og  borte 
...  for  mig  nu!"  —  og  derpaa  efter  en  Pause  vold- 
somt: —  ^,Min  Søn  blir  han  aldrig  mer!  ...  Skriv 
det  til  ham." 

Siden  havde  han  en  Stund  faaet  det  med  Næse- 
blod,  og  nu  forholdt  de  sig  oppe  paa  Dækket  til 

Jonas  Lic:    Samlede  Værker.    IV.  ^° 

hverandre  som  to  elektriske  Tordenskyer,  der 
trængte  til  Udladning.  Han  stansede  pludselig  lige 
over  for  hende  og  sagde  dæmpet  mørkt: 

,,Véd  Du,  hvorfor  Gutten  er  rømt,  Gjertrud?  ... 
Du  svarer  ikke  ...  Ne...i  ...  Du  gjør  ogsaa  bedst  i 
det.     Det  var,  fordi  hans  Mor  holdt  med  ham!" 

Hun  gav  fremdeles  intet  Svar;  men  hendes  Blik 
afviste  Beskyldningen  paa  en  saadan  Maade,  at 
han  kom  til  at  studse  ved  den  opgjemte  Harme, 
han  læste  i  det. 

„Ja  vel,  Mor!  —  Jeg  ser,  at  Du  nok  helst  sad 
henne  i  Gibraltar  og  Gap  Bona  hos  ham  Istedetfor 
at  være  her  og  se  mig  i  Øinene.  Men''  ...  Han 
vendte  sig  pludselig  om  og  gik  hen  til  Rorgjæn- 
geren,  som  stod  ledig  ved  det  i  Stillet  slingrende 
Ror:  —  „Gaa  forud  Du,  Martin!  jeg  skal  passe  Rat- 
tet." 

Da  denne  var  borte,  gik  han  igjen  hen  til 
hende. 

...  ,,Det  jeg  vilde  sige  Dig,  er,  at  fra  den  Stund, 
Du  har  dristet  Dig  til  at  være  med  ham  om  at 
knække  min  Befaling  og  Ret  som  hans  Far,  er  det 
forbi  med  at  ,,fare  med  Madam  Kristensen"  i  mit 
Hus!  Dette  Kvindfolkearbeide  med  Pakgods  op  imel- 
lem Bryggerne  bryr  jeg  mig  ikke  mere  om.  Vi  gaar  i 
de  gamle  lange  Fragter  igjen,  hvor  Mand  blir  Mand! 
...  og  vil  Du  ikke  være  med,  har  Du  Lov  til  at  sidde 
hjemme." 

,,Som  Du  vil,  Kristensen!  ...  Jeg  ser.  Du  er 
istand  til  meget,  Du,  —  sende  Gutten  fra  Dig  den 
ene   Vei   og   Konen   den   anden!" 

,,Hvad  jeg  er  istand  til,  kan  være  det  samme. 
Men  nu  rører  Du  aldrig  mer  ved  den  Sag.  Hører 
Du  Gjertrud!  Jeg  har  mistet  min  eneste  Søn,  som 
jeg  havde  stort  Haab  for,  —  at  han  skulde  blive 
lidt  mere,  end  jeg  er  rukket  til,  og  vil  ikke  miste 
mere.  Hav  den  Forstand  ikke  at  røre  op  i  det,  som 
jeg  bare  maa  se  til«  om  jeg  kan  glemmel    Jeg  ber 

om  det  baade  for  din  og  min  Skyld,  Gjertrud,  — 
vilde  saa  nødig  miste  Dig  ogsaa!  ...  Hans  Breve 
maa  ikke  komme  mig  for  Øinene." 

Madam  Kristensen  havde  havt  haarde,  sviende 
bittre  Ord  paa  Læben  om  hans  Egenvillie  og  blinde, 
hjerteløse  Envished  mod  sin  eneste  Søn,  hvorledes 
han  selv  og  ingen  anden  havde  Ansvaret.  Men  lige 
over  for  dette  taug  hun. 

Aftenen  var  ved  at  synke  paa.  Seilerne  laa 
udenfor  i  det  blaa  Skagerak  som  hvide  Prikker 
henstrøede  i  den  store  Seilled  indover  til  Østersøen. 
Og  Rutlatld  laa  med  sin  urolige  Storbom  og  sling- 
rede, som  om  &en  havde  mistet  sin  stø  Ballast  i 
Kjølen.  Det  var  blikstille  henover  Dønningerne  og 
sommerlummert  med  nogen  Disighed,  hvori  der  til- 
slut sent  paa  Kvælden  randt  nogk  svage,  matte 
Stjerner  ... 

Hun  opvartede  taus  sin  Mand  ved  Aftensbordet, 
—  satte  siden  en  varm  Drik  for  ham.  Men  den 
Aften  og  den  Nat  og  siden  mange,  —  mange  Dage 
og  Nætter  var  disse  to  Mennesker  igrunden  skilte 
og  ensomme  ...  bar  hver  sit,  tænkte  hver  sit! 


xin. 

UDE   OG   HJEMME. 

To  tre  Aar  var  rundet  hen,  hvori  Rutland  stadig 
gik  i  udenrigs  Tråde  paa  Østersøen,  Frøisen,  Dan- 
mark og  Holland.  Der  var  i  dem  gjort  mange  og 
heldige  Spekulationer;  thi  Kristensen  vovede  nu* 
ganske  anderledes  Indsatser  end  før,  da  han  be- 
standig var  ængstelig  forsigtig.  ,,Vi  kan  jo  ikke 
mere  end  tabe  de  Skillinger,  vi  har,  Morl"  —  var 

hans  bittre  Valgsprog,  som  hun  altid  undlod  at  svare 
paa. 

Han  havde  i  et  uheldigt  Potetesaar  i  Norge  gjort 
to  tre  Reiser  til  Stettin  og  kjøbt  Lasten  fuld  med 
en  Gevinst  bagefter  af  hundrede  Procent,  og  det 
følgende  Åar  lykkedes  det  ham  ikke  mindre  i  Kø- 
nigsberg,  da  Rugen  saa  pludselig  var  sunket  1  Rus- 
land. Han  sikkrede  sig  to  hele  Ladninger.  Vist- 
nok hjalp  hans  Hustru  ham  —  hun  fulgte  trofast 
med  lige  til  senhøstes  ...;  men  det  var  ikke  længere 
paa  det  gamle  Vis;  de  drev  det  ikke  mere  i  Pluk 
med  Smaahandler,  og  han  var  altid  selv  iland  og 
afsluttede.  • 

Det  var  et  travlt  Liv,  der  udelukkende  gik  løs 
paa  Vinding,  og  ingen  anden  Glæde  frembød  end 
Vinding!  der  sled  op  Kræfterne  og  udfyldte  Døg- 
net med  sin  egen  Lidenskab,  saa  at  der  ikke  blev 
synderlig  Plads  til  at  tænke  paa  andet.  Kristen- 
sens Glæde  i  ensomme  Timer  var  at  sidde  nede  i 
Kahytten  med  Bankbogen  og  sine  Regnskaber;  — 
der  var  lange  Tider,  siden  hans  Hustru  havde  set 
et  af  de  gamle  lune  Smil  i  hans  haarde,  koparrede 
Ansigt.  Mellem  dem  indbyrdes  vankede  der  aldrig 
et  ondt  Ord;  de  var  fra  begge  Sider  meget  forsig- 
tige, og  det  var  kun  de  Gange  i  Aaret,  han  kunde 
forstaa,  hun  havde  modtaget  Brev  fra  Bernt,  at 
han  en  Tid  blev  meget  vanskelig  af  Humør.  Det 
var,  som  han  de  Dage  var  bange  for,  at  hun  skulde 
forsnakke  sig  om  Brevet.  Var  han  hjenmie,  søgte 
han  da  gjeme  om  Aftenerne  op  i  Klubben  og  holdt 
sig  ellers  saavidt  mulig  nede  ved  Rutland  eller  ude 
i  Forretninger. 

,, —  Kanske  bedst,  jeg  ikke  stod  iveien  ...  var 
vel  borte  ...  saa  fik  Du  det,  som  Du  vilde!"  —  und- 
slap det  ham  engang  mørk  forblommet,  og  hun  tog 
den  Lærepenge  af  det,  at  hun  siden  sørgede  for,  at 
Brevene  aldrig  mere  blev  sendt  lige  til  hende,  men 

først  modtoges  af  Takkélmesteren,  hos  hvem  hun 
ogsaa  helst  læste  dem. 

Takkelmesteren  havde  ogsaa  sin  egen  Maade  at 
« trøste  paa.    Han  paastod  at  alt  i  Livet  var  Bølger  ... 

,,Mi*  sæl,  Madaml  ...  Mi'  sæl,  Madam!  store 
Bølger  og  smaa  Bølger,  store  Dravater  og  smaa 
Dravater  ...  alt  efter  Farvandet!  ...  Men  husk,  Ma- 
dam! ...  i  Uveir  er  det  hare  de  stærke  Trosser,  som 
holder.  Hesten  ryger!  ...  raaddent  Gods  duer  aldrig! 
...  Har  saa  Madamen  set  min  Polly  nylig?  Hvad 
synes  De?  ...  i  den  ny  blaa  Kjole  ...  Ja,  De  be- 
høver ikke  at  svare  ...  Nei^  De  behøver  ikke  at  svare 
...  Jeg  er  ikke  blind  for  hende  ...  men  saadant  Siv 
...  saadant  Siv,  siger  jeg!  ...  Mange  vakkre  unge 
Piger  har  jeg  set  i  mit  Liv  ...  Tro  De  mig,  Madam 
Kristensen!  mange  vakkre  Piger!  helst  i  min  første 
Ungdom;  men  ...  Polly  er  ligesaa  rank  og  myg  om 
Livet  som  sin  Mormor,  —  saa  fin  og  letbygget  som 
en  Linedanserske.  Det  kom  med  engang,  da  him 
blev  konfirmeret  Med  ét  var  hun  fra  en  Vildkat 
forvandlet  til  en  Jomfru.  Se  her  ...  se  bare  det 
lakerte  Bælte!  ...  ikke  to  Spand  af  mine  Fingre,  saa 
krogede  de  er  ...  Men  knibsk  ...  men  knibsk!''  — 
Han  saa  med  et  lunt  Sideblik  paa  Madam  Kristen- 
sen og  rystede  paa  Hovedet.  —  „Men  saa  rinder 
vel  den  Dag,  da  der  kommer  én  og  gjør  en  geimmel 
Takkelmester  ulykkelig.  Naturens  Orden,  siger  jeg 
mig  selv,  saa  godt  jeg  kan,  Madam  Kristensen!  ... 
Vi  maa  alle  under  Tu^n.  Det  er  ogsaa  Naturens 
Orden,  at  vi  skal  gaa  væk  herfra;  —  men  vi  har 
ikke  Lyst  paa  det!'* 

,,Jeg  véd  ikke  jeg.  Takkelmester!  —  naar  vi  bare 
ikke  havde  dem,  vi  holdt  af  her  paa  Jorden  at  gaa 
bort  fra."  —  Hun  sukkede. 

„Det  er  første  Gang,  De  i  mine  Øine  ikke  har 
talt  fornuftigt,  Madam  Kristensen!  ...  som  den,  hvem 
det.  ikke  er  beskaaret  at  klare  sig.  Naar  Bølgen 
fylder  alle  Hum,   saa  klemmer  man  Munden  sam- 

men  og  holder  Pusten  og  l)ier,  til  det  begynder  at 
lysne  Igjen.  Den,  som  raaber  utaalmodigen,  faar 
Vandet  i  Struben  og  drukner,  fordi  han  —  eller  nu 
hun,  Madam  Kristensen!!  —  ikke  vilde  bie  paa  sin  . 
rette  Time  ...  ikke  satte  Lid  til  ham,  som  raader  for 
hele  Havet  med  samt  baade  Strømras  og  Bræk!  ... 
Saadant  skal  vi  tage  til  Hjerte,  Madam,  ...  at  vi 
ikke  har  vor  Bibel  som  en  Svineblære,  der  er  utæt 
og  ikke  til  at  flyde  paa  ...'' 

—  Der  ^ves  Mennesker,  som  kan  kjæmpe  og 
blive  slagne,  og  atter  og  atter  tage  fat,  saalænge  der 
er  Glimt  af  Haab,  men  som  er  svage  i  de  Mellem- 
rum i  Livet,  da  alt  ligesom  er  sort,  og  der  maa  ven- 
tes paa  Chancer.  Det  er  handlende  Naturer,  der 
er  skabt  for  Angrebet,  men  ikke  eier  den  Kraft,  som 
skal  til,  for  at  staa  i  Defensiven  mod  Skjæbnen  ... 

Taalmod  var  ikke  Madam  Kristensens  Force. 
Hun  sank  sammen  under  dette  udveiløse  Forhold, 
begyndte  med  sine  seks  og  firti  Aar  at  faa  noget 
træt  og  gammelagtigt  over  sig,  som  ellers  alt  andet 
end  tillaa  hendes  optagne,  virksomme  Væsen.  Hun 
levede  nu  bogstavelig  kun  paa  de  tre  fire  Breve  om 
Aaret,  hun  fik  fra  Bernt,  af  at  gaa  og  haabe  paa 
dem  og  bagefter  i  maanedsvis  at  læse  dem  først 
med  Takkelmesteren  og  Polly  eller  Madam  Nilsen 
og  siden  hemmelig  Dag  efter  Dag  hjemme  hos  sig 
selv. 

—  Hvad  det  gjaldt  om  i  Eftermiddag,  hun  var 
inde  hos  Kjelsberg,  var  et  saadant  Brev,  som  hun 
læste  for  Takkelmesteren,  og  da  Polly  nu  rask 
traadte  ind  i  Stuen,  varm  og  rød  af  at  have  gaaet 
i  Vinterkulden,  spurgte  hun  ogsaa  straks: 

„Brev  fra  Bernt,  Madam  Kristensen?'* 
,,Ja  og  det  er  langt,  Polly!  —  fra  Lima  ...    Jeg 
har  netop  læst  det  for  din  Bedstefar." 

„Ja  det  har  hun!  Han  er  skrivekyndig  som  en 
Grosserer  ...  Madam  Kristensen  vil  nok  undskylde 
mig,  at  jeg  ikke  la'r  Musene  danse  paa  Bordet  der- 

nede  i  Bedriften?  Ser  de  ikke  Rottingen  hænge  ud 
af  Lommen,  blir  de  straks  overmodige.  —  Tak, 
Polly!  ..." 

Takkelmesteren  havde  ved  hendes  Hjælp  faaet 
sin  lange  Frak  paa  og  Pensylvanskinds-Huen  for- 
svarlig ned  over  sit  store,  hvidtottede,  skaldede  Ho- 
ved. Han  stavrede  nu  sagte  og  varlig  nedover  Sten- 
trappen udenfor,  idet  han  holdt  sig  i  Rækværket  og 
støttede  sig  med  Stokken. 

Madam  Kristensen  udfoldede  igjen  Brevet,  og 
Polly  stak  ivrig  Hovedet  over  hendes  Skulder: 

„Kjære  Moder! 
Ibenholdt,  som  Du  spørger  om,  det  vil  sige  Ne- 
gerhandel, og  saa  forstaar  Du  vel,  hvorfor  jeg  rømte 
fra  „Atalanta"?  Nu  bagefter  kan  jeg  gjerne  sige 
Dig,  at  det  var  en  farlig  Spas,  for  det  var  stygge 
Røvere  at  komme  klar  af,  naar  man  først  er  om- 
bord i  deres  Maskepi.  Men  jeg  tænker.  Du  ikke 
er  i  Tvivl  om,  hvem  Du  helst  vilde  være  Mor  til,  enten 
en  Slavehandler  eller  én,  som  rømmer  for  ikke  at 
være  med  og  besmitte  sig  med  den  Synd.  Det  var 
om  Natten  i  Mørket,  jeg  skar  over  Linen  til  Hæk- 
jollen, som  slæbte  efter,  da  de  havde  fanget  Bo- 
netter, det  er  flyvende  Fisk,  om  Dagen.  Lykken 
var,  at  det  lige  efter  blæste  op  en  Bris,  saa  jeg  om 
Morgenen,  da  det  gryede,  var  af  Sigte.  Og  der  sad 
jeg  med  tre  Biscuiter  og  en  Lommelærke  med  Vand 
i  halvfjerde  Dag  og  tyggede  tilslut  Bly  for  Tørsten. 
Jeg  havde  tænkt,  der  altid  var  Skibe  i  Passaten. 
Men  nei!  Og  en  Stund  flk  jeg  det  paa  mig  med  en 
styg  Rædsel,  saa  det  holdt  paa  at  rape  for  Vet- 
tet.  Bare  Sjø  og  Hav  og  ingenting  ellers  rundt  om, 
mens  jeg  sad  der  paa  en  Flis  og  vippede.  Jeg  fik 
det  paa  mig,  som  der  med  ét  maatte  reise  sig  et 
stort  Dyr  op  af  Vandet  og  se  paa  mig  og  saa  gjøre 
Ende  paa  mig.  Det  var  nok  Tørsten;  men  saa  ræd 
har  jeg  ikke  været  i  mine  Levedage.    Saa  blev  jeg  ud 

paa  Morgensiden  fjerde  Dagen  taget  op  af  ,,Port  au 
Prince"  ..." 

Madam  Kristensen  rystede  paa  Hovedet  og  saa 
paa  Polly,   der  stod  aldeles  spændt  betaget 

„Nu,  hvad  siger  Du?  ...  og  det  nævnte  han  ikke 
i  sit  sidste  Brev." 

„Nei,  men  jeg  forstod  nok,  det  havde  været 
noget.  Jeg  har  bare  ventet  paa  det,  for  Bernt  røm- 
mer ikke  to  Gange,  uden  at  noget  staar  paa."  — 
Det  var  ikke  frit  for,  at  Polly  aandede  noget  ha- 
stigt.    Hun  vilde  videre  nedover  i   Brevet  ... 

„Rart  er  det  heller  ikke  ombord  i  „Port  au 
Prince";  men  jeg  skal  uden  at  skryde  sige  Dig,  at 
jeg  er  saa  stærk,  at  ingen  tør  byde  sig,  —  det  skjøn- 
ner  de  allerede  de  første  to  tre  Dage  paa  de  Tag, 
jeg  tager,  og  saa  blir  de  pyntelige." 

„Det  er  især  i  Armene,"  —  bemærkede  Polly  — 
„han  var  gruelig  stærk  herhjemme  ogsaa  ...  Mon 
han  er  stor?  Jeg  indbilder  mig,  han  ligner  sin 
Mor  over  Skuldrene.  De  har  saa  brede  Skuldre, 
Madam  Kristensenl" 

„Aa  nei,  han  li^er  nok  mest  sin  Far;  det  er 
klart  at  skjønne,  at  han  er  stor,  og  Styrken  har 
han  efter  ham  ..." 

Pollys  Øine  var  alt  igjen  langt  nedover  Brevet. 

„Nei  bi  nu,  Polly,  saa  skal  vi  læse  sammen."  ... 
De  fortsatte: 

...  ,,Her  i  Lima  er  meget  varmt  og  ellers  Over- 
flod af  Ananas,  Figen,  Appelsiner  og  mange  andre 
Slags,  som  det  ikke  nytter  at  opregne,  og  ikke  alt 
er  sundt.  Fra  tre  til  fem  om  Eftermiddagen  spa- 
serer Byens  Folk  i  Skyggen  af  Bjerget  De  for- 
nemme sætter  sine  Rideheste  udenfor  Spaseregan- 
gen,  senere  paa  Aftenen  kommer  de  simplere.  So- 
len gaar  ned  i  Havet  og  gløder  paa  Toppene,  som 
kaldes  los  Åndes,  og  man  ser  udover  hele  Callao 
Havn,  hvor  vi  ligger.  Gribbene  æder  alt  raaddent 
Gaderne.    Vi  gaar  nu  til  Bombay.    Du  beder  mig 

fortælle  Dig  alt  muligt,  som  jeg  har  set;  men  det  er 
ikke  saa  godt,  naar  det  skal  skrives.  Det  blir  saa 
let  ubegribeligt,  og  Sjømandsskrøner  kjender  jeg, 
siden  Bergenseren  i  gamle  Dage  forgav  mig  med 
dem.  Den  om  de  to  Tigere,  som  vilde  ædt  ham, 
men  fik  Halerne  i  Blaaknude,  da  de  sprang  op  hver 
sin  Vel,-  var  for  gall  Den  indbildte  først  han  mig 
og  saa  jeg  Polly  Kjelsberg,  som  var  uhyre  lettroende. 
Hvordan  lever  hun?  Lige  rødhaaret  og  vild  endda? 
Du  maa  hilse  hende,   MorI  —  Snil  var  hun  ..." 

„Aa  det  er  det  samme,  Polly!"  —  afbrød  Madam 
Kristensen  pludselig  Laesningen. 

...  „om  ikke  just  smukl"  —  læste  denne.  Men 
Brevet  havde  for  stor  Tiltrækningskraft  til,  at  hun 
ikke  straks  igjen  skulde  stikke  Hovedet  ned  i  det 

...  „Men  saa  megen  Moro,  vi  to  havde  sammen 
oppe  paa  det  Takkelloftet,  det  gaar  jeg  nu  ofte  og 
tænker  paa  paa  Vagten.     Nei  hun  var  ikke  duml 

—  skulde  bare  været  en  Seilmagergut.  Jeg  gad  nok 
set  hende  den  Dag,  de  konfirmerede  hende,  hun 
stod  vel  og  ruggede  paa  sig,  saa  Skjørteme  slang, 
da  ogsaa,  —  for  at  der  kunde  komme  nogen  kriste- 
lig Fa^on  paa  hende,  det  har  jeg  haardt  for  at 
tro  ..." 

Polly  var  fuldt  glødende,  og  Madam  Kristensen 
udbrød:  , 

„Du  bryder  Dig  da  ikke  om  hans  naragtige 
Snakl" 

...  „Grethe  Nilsen"  ...  vedblev  Brevet  -*  „er  vel 
en  hel  stolt  Jomfru?  Jeg  véd  ikke,  jeg  nogetsteds 
herude  har  set  nogen  med  saa  fin  Reisning,  ikke 
engang  her  i  Lima.  Og  saa  forstandig.  Du  maa 
endelig  ved  Leilighed  paa  en  pen  Maade  frembringe 
en  liden  Hilsen  til  hende  fra  én,  der  skylder  hende 
meget  Venskab." 

„Hun  kunde  Præstelektien,  jal"  —  udbrød  Polly, 

—  „det  er  ingen  Sag  at  være  forstandig  for  den, 
som  aldrig  lukker  op  sin  Mund." 

...  „Og  nu  maa  jeg  slutte.  Gid  jeg  ogsaa  turde 
hilse  min  Fader,  som  jeg  hilser  Dig,  kjære  Moder! 
Men  herom  nytter  det  ikke  at  skrive,  om  saa  hele 
Blækhuset  blev  tomt. 

Din  hengivne  Søn,  Bernt.' 

Madam  Kristensen  lagde  langsomt  Brevet  sam 
men  og  sagde  sukkende: 

,, Forfærdeligt,  hvad  min  Gut  er  kommet  ud  i! 
Det  er  til  at  skjælve  for  hvert  Brev.  Og  stort,  stort 
Ansvar,  siger  jeg,  for  den,  jeg  nødigst  vilde,  skulde 
have  det.  Vi  skal  vel  straffes  i  det,  som  er  os 
kjærest,  og  jeg  var  kanske  for  blind  for  ham,  — 
er  det  nok  endnu.  Og  saa  ikke  engang  turde  ud- 
øse sit  Hjerte  for  hans  Far!  ...  Nei,  det  er  ikke  saa 
let  at  sidde  der  ensom  og  tænke  og  tænke.  Men 
saadan  noget  forstaar  Du  nok  ikke,  Polly,  som  har 
bare  Ungdommen  og  Glæden  endnu  ..." 

Polly  svarede  ikke.  Men  da  Madam  Kristensen 
var  gaaet,  og  Polly  kom  ind  igjen,  efterat  have 
fulgt  hende  ud,  stod  Taarerne  hende  i  Øinene,  og 
hun  udbrast  heftigt: 

,,Aah!  —  var  jeg  saasandt  den  fineste  Frøken 
i  Landet,  jeg  skulde  ikke  se  til  den  Kant,  han  gik! 
—  lade,  som  jeg  ikke  engang  huskede  ham,  ...  saa- 
dan en  ...  Matros!" 

Hun  gjorde  et  heftigt  Greb  op  i  sit  Haar,  saa 
Fletten  faldt  ned,   og  sagde  mismodigt: 

„ —  Det  røde  Haar  fik  jeg  vel  beholde  da  og- 


saa   .  •  • 


Polly  Kjelsberg  og  Grethe  Nilsen  var  de 

to  vakkreste  Piger  i  Nedrebyen,  derom  var  der  ikke 
delte  Meninger;  men  saa  havde  jo  Grethe  sit  blanke, 
buklede  sorte  Haar  forud.  Pollys  var  saa  rødt,  at 
det  ,, næsten  var  Skade  for  en  ellers  saa  ualminde- 
lig smuk  Pige",  og  det  viste  blot,  hvor  livlig  og 
vakker  hun  var,  at  man  over  det  kunde  glemme 
hele  den  røde  Ildebrand,  hun  gjemte  under  Hatten. 

At  det  var  Grethes  sorte  Haar,  som  gjorde  Polly 
jaloux  og  altid  saa  villig  til  at  lade  sin  rappe 
Tunge  kritisere  hende,  vidste  ogsaa  Alverden;  men 
saadant  var  jo  kun  tilgiveligt  hos  to  unge  Piger  ... 
„Naturens  Orden!'*  —  som  Takkelmesteren  sagde. 


XIV. 

NYE  OPLEVELSER. 

Det  var  forbi  med  de  Dage,  da  Skipper  Kristen- 
sen saa  ivrig  saa  ud  efter  alskens  Tillidshverv. 
Ingenting  indbragte  de,  o£[  han  havde  nu  andet  at 
gjøre  end  at  kaste  sit  Arbeide  bort  paa  andre,  — 
helst  i  Aar  som  disse,  da  en  Mands  Tid  mere  end 
nogensinde  før  var  det  samme  som  Penge.  Han 
var  overhovedet  ikke  længere  saa  medgjørlig.  Naar 
han  havde  en  anden  Mening,  taug  han  ikke  som 
før,  men  baade  handlede  efter  den  og  udtalte  den, 
enten  nu  Folk  forstod  ham  eller  ikke.  Og  i  til* 
svarende  Grad,  som  han  blev  kantet  og  gik  sin 
egen  Vel,  viste  det  sig  mærkelig  nok,  at  han  blev 
respekteret.  Man  begyndte  at  mumle  om,  at  det 
ikke  var  saa  ganske  ufortjent,  at  Kristensen  slog 
sig  saa  op  i  Penge veien;  der  stak  i  al  Stilhed  en 
Forretningsmand  paa  sin  Hals  i  ham!  og  naar  man 
før  havde  troet,  at  det  var  Konen,  som  var  baade 
Hovedet  og  Øiet  der  i  Huset,  saa  havde  man  sim- 
pelthen taget  feil.  Men  Kristensen  var  en  lim  Fyr, 
som  aldrig  brød  sig  om,  hvordan  Frakken  saa  ud, 
naar  han  blot  havde  Tegnebogen  i  Brystlommen. 
Selv  Byfogden  fandt  ud,  at  han  var  et  skarpt  Hoved, 
der  med  sin  Tømmerblyant  klarede  Forskjellen  mel- 
lem Debet  og  Kredit  bedre  end  mangen  en  Gros- 

serer,  som  satte  op  Regnskaber  baade  med  rødt  og 
blaat  Blæk. 

Sparebankkassereren  bød  ham  nu  ogsaa  altid 
indenfor  Skranken  og  talte  med  ham  om  Rente- 
foden og  „Anliggenderne'*,  dem  Kristensen  til  hans 
stadig  stigende  Beundring  altid  erklærede,  at  han 
aldeles  ikke  skjønte  sig  paa;  han  forstod  blot  sine 
egne   Affærerl    ...    „Klog   Mand,    den  Kristensen!'* 

Ombord  i  gamle  Rutland  gik  jo  Pumpen  sta- 
digere  og  stadigere,  og  naar  hans  Hustru  nede  i 
Kahytten  undertiden  klagede  over  Uleiligheder  af 
Lækage  og  Kj  øl  vandet  og  mente,  at  Rutland  nok 
nu  snart  trængte  til  en  Hovedreparation,  svarede 
han  gjeme,  at  det  havde  den  trængt  i  al  hans  Tid, 
og  at  de  nu  fik  hænge  ved  Skuden,  indtil  den  en- 
gang kastede   dem  begge  paa  Land. 

Hun  kunde  sidde  dernede  i  Halvlyset  saagodt- 
som  hele  Dagen  med  Sømmen  fæstet  til  den  tunge 
Systen  paa  Udslagsbordet  og  gnisse  og  sy  bare  for 
at  faa  Tiden  til  at  gaa,  medens  oi^klippet  Tøi  og 
Traadsneller  laa  rimdt  om. 

Om  Høsten,  da  hun  kom  hjem,  medens  Kri- 
stensen tog  den  sidste  Danmarkstur  før  Jul  nedover 
til  Flensborg,  laa  der  igjen  Brev  fra  Bernt  Det 
var  det  første  siden  ivaar.     Det  lød: 

„Kjære  Moder! 
Naar  Du  faar  dette  Brev,  er  jeg  rimeligvis  i  New 
Orleans,  hvor  der  skal  ligge  mange  norske,  som  jeg 
glæder  mig  til.  Ja  først  maa  jeg  sige  Dig,  at  jeg 
i  alle  Maader  lever  veL  Vi  var  i  Bombay  i  den 
^ode  Aarstid,  og  paa  Isle  de  France  havde  vi  en  Orkan 
eller  Tyfon,  som  de  ikke  har  der  uden  en  Gang  hvert 
tredie  eller  fjerde  Aar.  Naar  jeg  kommer  til  New 
Orleans,  tænker  jeg,  der  er  norske  Bøger  at  faa  fat 
i.  Jeg  længes  efter  at  faa  se  en  igjen;  thi  Du  maa 
ikke  tro,  jeg  kom  fed  fra  det,  da  jeg  rømte  fra 
,,Atalanta'\     Skibskisten  med  alle  mine  Klæder,  Te- 

stamentet  og  Salmebogen  blev  nok  saa  pent  igjen 
ombord;  jeg  havde  jo  kun  to  og  tyve  Pund  i  Guld 
i  Halstørklædet.  I  Lima  fik  jeg  laant  en  engelsk 
Bog  af  Tømmermanden.  Jeg  havde  sletikke  husket, 
at  det  var  saa  morsomt  at  læse,  og  jeg  kunde  den 
tilslut  udenad  fra  Perm  til  Perm,  og  saa  laante 
Styrmanden  mig  en  Navigationslære,  som  jeg  har 
urimelig  godt  for.  Jeg  har  holdt  paa  med  Tømmer- 
mandens Passer,  og  nu  er  det  min  Plan  at  gaa 
nordpaa  og  tage  Styrmandseksamen;  thi  det  kunde 
aldrig  falde  mig  ind  at  gaa  slig  som  nu  al  min 
Livstid.  I  Bombay  var  jeg  i  Dokkerne  og  saa  paa. 
Du  skriver,  at  det  er  saa  gode  Tider  og  saadan  Drift 
hjemme,  og  jeg  undrer  mig  meget  paa,  om  der  ikke 
nu  staar  mange  Fartøier  opspantede  i  Tømmer- 
vigen. Jeg  vilde  gjeme  været  der  og  set  paa,  kan 
Du  tro;  thi  det  er  min  Mening,  at  Engelænderen 
overfløier  os.  Det  er  især  Klippere  de  bygger.  Jeg 
undres  meget  paa,  hvordan  det  nu  gaar  med  Rut- 
land;  det  er  et  mærkeligt  Skib  og  egentlig  en  god 
Konstruktion,  jo  mere  jeg  tænker  over  det,  for  at 
gaa  i  Fart  paa  Nordsøen.  Og  saa  Nils  og  Anders; 
det  er  saa  øvede  Pumpegaster,  som  nogen  i  Ver- 
den! Samt  Takkelloftet  hos  K jelsberg  ...  uden  Polly 
kan  jeg  ikke  tænke  mig  det  engangl  Du  maa  ende- 
lig skrive  nøiagtigt  om  det  altsammen  hjemme  og 
ligesaa  om  Haven,  om  Du  ikke  saar  andet  end  Kaal- 
rabi  endnu?  Jeg  smager  den  endda.  Jeg  gad  vide, 
hvormeget  Kaalrabi  jeg  har  spist  i  mit  Liv,  for  det 
var  hver  Høst,  naar  vi  kom  hjem,  at  faa  i  Over- 
maal  i  Kj ælderen.  Ja  Polly  har  sin  Part!  Der  er 
ogsaa  saa  mange  andre  Ting,  som  Du  glemmer  at 
fortælle  om.  Hvad  bruger  I  mit  Loftkammer  til  nu? 
Men  det,  jeg  længes  efter,  er  især  at  hæve  mig  fra 
min  Stilling.  Og  lev  saa  vel,  kjære  Moder!  og  vær 
med  mange  Hilsener  hilset  fra  din  Søn 

Bernt." 

Dette  Brev  og  et  Ryk  af  den  gamle  Arbeidsiver, 
der  af  og  til  paakom  hende,  og  hvorunder  hun  satte 
Huset  paa  Ende  fra  Gulvet  til  Loftet,  udfyldte  Tiden 
før  Jul,  indtil  Kristensen  kom  hjem,  da  hun  fik  ny 
Travlhed. 

Til  Helgen  var  som  sædvanlig  alt  istand,  og 
Eftermiddagen  før  Juleaften  udgik  der  fra  Kristen- 
sens  adskillige  Knytter  med  Foræringer  ikke  blot 
til  Anders  Koks  Familie  i  Tømmervigen  og  Nils 
Kobbervig  henne  i  Smedbakken,  men  ogsaa  til  ad- 
skillige andre  Smaahjem  baade  i  Øvre-  og  Nedre- 
Byen.  Madam  Kristensen  havde  altid  sine  at  tage 
vare,  og  hun  var  endnu  i  Eftermiddagsskumringen, 
før  det  ringede  ind,  ude  i  det  milde  Sneveir  med 
en  Kurv  under  Kaaben  til  en  Familie,  som  hun 
ikke  brød  sig  om  at  give  Pigen  Besked  om. 

Medens  Kristensen  altid  før  brummede  og  var 
gjerrig,  naar  hun  vilde  have  en  ny  Kjole  eller  noget 
til  Huset,  var  han  nu  netop  den,  som  passede  paa, 
at  hun  hvert  Aar  i  Overflødighed  tog  ud  sine  Pre- 
senter. I  de  første  Aar,  de  var  gift,  havde  hun  al- 
tid talt  om  at  kjøbe  et  Taffeluhr  af  Alabast  lig  det, 
de  havde  havt  i  Stuen  hos  Sorenskriver  Nørregaard. 
Det  havde  været  hendes  Yndlingsdrøm,  at  et  saa- 
dant  ogsaa  engang  skulde  staa  og  stase  i  hendes 
Stue.  Men  efterat  hun  havde  været  gift  en  Stund, 
slog  hun  den  Tanke  af  Hovedet  ...  ;,Som  om  de 
ikke  havde  andet  at  bruge  tyve  Daler  til  end  at 
sætte  dem  renteløse  hen  paa  Kommoden  med  en 
Glaskuppel  over!" 

Men  nu  til  Jul  havde  Kristensen  fundet  paa  at 
overraske  hende  med  et  —  hvidt  med  Søiler!  ...  Det 
paraderede   nu  paa  Kommoden   under  Langspeilet. 

—  Som  det  ringede  ind  til  Helgen,  kom  Madam 
Kristensen.  Hun  rystede  Sneen  af  Kaaben  i  Gan- 
gen og  begav  sig  ind  i  Stuen,  hvor  hun  tændte  Ly- 
sene. Hun  havde  ikke  let  for  at  se  straks,  da  Skjæ- 
ret  skar  hende  i  Øinene. 

„Varsomt,  Mor!"  —  sagde  han,  idet  han  holdt 
Haanden   afværgende   for  Kommoden. 

„Men  Kristensen!''  —  udbrød  hun  pludselig,  da 
hun  fik  Øie  paa  Uhret 

„Jeg  kjøbte  det  i  Flensborg  ...  Tre  og  tyve  Da- 
ler ...  ifjor  holdt  han  det  i  tredive!  ...  Er  det  ikke 
noksaa  vakkert?'' 

„Tak,  Kristensen!  —  det  er  store  Ting  ...  og 
...  jeg  havde  nær  sagt,  det  er  Synd,  at  det  ikke  kom 
i  den  Tid,  da  jeg  havde  min  Glæde  af  slig  Stås  ... 
Du  skulde  ikke  lægge  saa  mange  Penge  hen  i  For- 
æringer til  mig!" 

„Pyt,  Mor!  —  Kristensen  er  nu  en  Mand  paa 
halv  syvende  tusind!  —  Naa— aa,  ...  hvad  siger 
Du?" 

...  „At  det  er  overmaade  smukt  ...  næsten  for 
smukt  for  vor  Stue." 

„Jeg  har  havt  saadant  Bryderi  med  den  Glas- 
kuppel, saa  Du  tror  det  ikke.  Slig  en  Sæbeboble 
er  en  skjør  Ting  at  fragte.  Den  blev  fyldt  med 
Papirstrimler  og  vel  indballeret  i  din  Køie.  Ja,  jeg 
er  glad,  jeg  har  det  paa  Kommoden  saa  helt,  som 
det  staar  der.  Men  vakkert  er  det!"  —  Han  lyste 
op  og  ned  paa  det,  for  at  hun  rigtig  kunde  se  ... 
„Og  der  er  Uhrnøglen.  Ja,  jeg  vil  ikke  tage  den 
frem  nu;  men  Du  ser  den  der  under  Glaskuplen  ... 
Det  gaar  i  fjorten  Dage  ..." 

Hun  stod  som  hen  i  Tanker  og  sagde  efter  lidt: 

,, Sorenskriver  Nørregaard  maatte  altid  trække 
op  Taffeluhret  selv.  Jeg  synes,  jeg  ser  det  for  mig, 
naar  han  steg  op  paa  en  Stol  og  tog  Kuppelen  af. 
Jeg  var  ganske  ængstelig  hver  Gang.  Den  Tid  syn- 
tes jeg,  et  saadant  Uhr  var  noget  saa  stort.  Men 
én  blir  nok  ikke  lykkeligere  for  det  heller!"  tilføiede 
hun  sagtere  med  et  Suk. 

„Den  skal  ialfald  være  selvhjulpen  Mand,  som 
sætter  et  saadant  Uhr  i  sin  Stue!"  —  bemærkede 
han  noget  korL 

,,Tro  bare  ikke  andet,  Kristensen!  end  at  jeg 
sætter  Pris  paa  det,  efterat  Du  har  spenderet  saa 
store  Ting  paa  mig." 

—  Om  Uhret  var  der  udsnakket.  Madam  Kri- 
stensen havde  sagt,  hvad  der  kunde  siges,  for  at 
overbevise  sin  Mand  om,  at  hun  satte  Pris  paa  det. 
Nu  sad  de  der  i  den  pyntede,  ensomme  Stue  med 
Julelysene  og  Mjøden  og  Kagerne  paa  Bordet. 

De  havde  indrettet  sig  paa  Høitid.  Fra  Susen 
og  Travlheden  hele  Aaret  var  der  nu  med  ét  blevet 
saa  stille.  Der  var  hos  dem  begge,  uden  at  de 
egentlig  vilde  vedstaa  det  for  sig  selv,  en  pinlig 
Fornemmelse  af  Tristhed  ...  ligesom  dobbelt  tomt 
i  Stuen  netop  nu,  det  skulde  være  Festaften.  Han 
afbrød  Tausheden  med  et:  —  ,,Skaal,  Mor,  og  glæde- 
lig Juli"  —  og  hun  svarede:  —  „I  lige  Maade,  —  og 
Tak  for  Uhretl"  —  Bagefter  blev  det  igjen  trykkende 
stille. 

Der  skulde  ligesom  være  en  Underholdning  i 
dette  Uhr,  som  pikkede  saa  uvant  i  Stuen,  og  Kri- 
stensen, som  sad  med  den  ene  Fod  over  Knæet,  tog 
af  og  til  sit  Lommeuhr  op  og  fulgte  med  paa  Uhr- 
skiven.  Ogsaa  hun  saa  af  og  til  hen  paa  Pendulen; 
men  hun  følte  sig  kun  dybt  og  inderlig  beklemt 
Hendes  Tanker  søgte  Sønnen,  —  hvor  han  nu  vel 
kunde  være?  ...  At  han  tænkte  paa  hende  1  denne 
Aften  ...  og  sin  Far  ...  og  Stuen  her,  var  hun  vis 
paa  ...  Dette  Uhr,  som  pikkede,  var  noget  fremmed, 
—  det  var  ligesom  sat  ind  i  hans  Sted  og  gjorde  det 
baade  koldt  og  trist  ... 

Kristensen  tog  op  Dækselet  paa  sit  Lommeuhr, 
og  som  han  sad  bagoverbøiet,  gav  han  sig  til  at 
tyde  ved  Lyset,  hvad  der  var  ridset  indeni  paa  Hul- 
fladen af  den  gammeldags  Sølvkasse.  Haii  blev 
siddende  længe  og  saa  og  stirrede  og  faldt  mere  og 
mere  i  Tanker  ... 

Hans  Hustru  maatte  se  hen  paa  ham.  Der  fore- 
gik øiensynlig  noget  i  hans  Sind  ...  noget,  som  be- 

vægede  ham.  Han  saa  ordentlig  vakker  ud,  men 
saa  sørgmodig.  Tilsidst  spurgte  hun  af  et  halvt 
ængsteligt  Instinkt  frygtsomt: 

,,Men  Kristensen,  ...  hvad  er  det?" 

„Aa  ingentingl  ...  Jeg  læste  blot  indeni  Sølv- 
kassen." 

„Nu,  hvad  der?" 

„Aa,  det  var  blot  en  Dato^  jeg  ribede  ind  en- 
gang:  „27  April  1829"." 

„Var  det  da,  Du  fik  Uhret  kanske?" 

„Nei  ...  ikke  det  heller  ..." 

„Hvad  saa?" 

„Det  var  da,  jeg  fik  Dig!  ...  Det  var  den  Dag, 
Du  første  Gang  kom  ombord  i  Rutland." 

„Og  det  har  Du  ...  ribet  ind  ...  der  ..." 

„Jal" 

Der  blev  ikke  talt  mere  om  det  paa  Juleaftenen; 
men  der  var  kommet  noget  op  i  dem  begge,  som 
gjorde,  af  Aftenen  blev  virkelig  høitidelig  for  dem, 
fast  Madam  Kristensen  intet  turde  sige;  thi  hun  følte 
godt,  at  hun  ikke  kunde  nævne  et  Ord,  uden  at  det 
maatte  gaa  lige  løs  paa  Bernt. 

—  Julen  gik  hen  med  Mørke  og  stadigt  Snefog. 
Der  var  næsten  ikke  et  Menneske  at  se  udenfor  paa 
Gaden,  og  de  faa  halv  tilføgne  Skikkelser,  som  viste 
sig,  syntes  blot  at  have  Hast  med  at  komme  inden 
Huse  igjen.  Af  og  til  kom  en  eller  anden  Skibsrheder 
eller  Storkar  i  Spidsslæde  med  Bjelder  forsigtig 
kjørende  nedover  den  skjæve  Issvul  i  Kleven  og  tog 
Veien  ud  paa  Isen. 

Indenfor  Vinduesrammerne  lyste  det  alt  Klokken 
tre  om  Eftermiddagen. 

Om  Aftenerne  var  Kristensen  som  oftest  henne 
i  Klubben,  hvor  der  i  disse  gode  Tider  gik  adskillig 
belivet  til.  Der  sad  nu  de  Kapteiner,  som  paa  to 
Aar  havde  tjent  op  sit  Fartøi,  og  der  var  ogsaa  dem, 
som  vilde  have  ham  til  at  lægge  Penge  ind  i  nye 
Spekulationer.    Men  Kristensen  var  nu  ikke  af  dem, 

Jonas  Lie:   Samlede  Værker.    IV.  ^' 

som  gik  sammen  med  andre,  om  han  end  fandt,  at 
det  ikke  kostede  Penge  at  sidde  og  høre  paa,  hvad 
de  radede  om. 

Hjemme  var  han  hele  Tiden  i  noksaa  godt  Hu- 
mør, og  han  gjorde  sig  en  Fomøielse  af  at  berette 
hende  alt  det,  de  holdt  paa  med  oppe  i  Klubben. 
Disse  store  Tider  satte  dem  aldeles  fra  Forstanden 
deroppe!  og  han  fortalte  det  ene  Eksempel  paa  Gal- 
skab efter  det  andet  ...  ,, Dette  springer  ...  det  sprin- 
ger ...  siger  jeg  Dig!  Men  det  blir  deres  Sag.  Jeg 
har  slidt  i  al  min  Tid,  —  ja  saa  nær  som  de  sidste 
Par  Aar  da  —  for  min  Stilling;  men  disse  skal  have 
det  alt  straks  paa  ét  Kast  —  og  saa  laane.  Ja  ja, 
en  Stund  gaar  det,  og  for  den,  som  kan  komme 
undaf,  kan  det  være  heldigt  nok.  Men  jeg  tænker, 
der  blir  dem,  som  kommer  til  at  slaa  Vanterne  i 
Bordet." 

Han  sad  just  og  havde  drukket  Kaffe,  da  Budet 
stak  Byens  Avis  ind  igjennem  Døren.  Der  var  liden 
Tekst  og  saagodtsom  bare  Avertissementer;  men  i 
disse  interesserede  til  Gjengjæld  hvert  Punktum. 
Det  var  Byens  Anliggender,  smaat  og  stort,  der  i 
dem  paraderede  og  oversaaes  hver  Lørdag.  Kri- 
stensen greb  den  og  begyndte  at  læse  henover,  idet 
han  af  og  til  nævnte  en  eller  anden  Bekjendtgj øreise 
høit  for  sin  Hustru,  som  sad  med  et  hvidt  Hellig- 
dagsstrikketøi,  og  der  faldt  saa  et  Par  Bemærknin- 
ger dem  imellem  om  Tinden.  Hans  Øine  streifede 
over  nogle  Amtsresolutioner  og  Smaanotiser  og 
stansede  først  ved  den  allersidste  ... 

,,Det  er  mærkeligt,"  —  sagde  han  —  ,,at  den 
gule  Feber  aldrig  viser  sig  i  Europa.  Jeg  saa  den 
ikke  i  Spanien,  og  i  Middelhavet  er  den  hellerikke, 
endda  der  gaar  saa  mange  Skibe  frem  og  tilbage 
til  Amerika.  Ja,  nu  har  de  havt  den  til  Gavns  i 
New  Orleans!  Der  har  været  en  hel  Sot  ude  paa 
Havnen^  saa  de  er  døde  som  Fluer.    Nogle  Fartøier 

har    mistet    halve    Mandskabet,    deriblandt    ogsaa 
mange  norske.     Men,  hvad  gaar  der  af  Dig?" 

„New  ...  New"  ...  Hun  sprang  op  og  snappede 
som  et  Lyn  Avisen  fra  ham  og  tog  den  hen  til  Vin- 
duet. Der  blev  hun  staaende  længe  ubevægelig  og 
se  i  den  ...  ,,New  Orleans!"  —  fik  hun  endelig  frem 
...  „Kristensen!  —  Bernt  var  netop  der!"  —  Hun 
slap  den  og  udbrød:  —  „Og  jeg,  som  ikke  véd,  om 
vi  har  ham  mere!  ...  ikke  om  min  Gut  er  i  Live!" 

Kristensen  var  pludselig  blevet  bleg;  men  han 
beherskede   sig  og  gik  hen   til  hende. 

„Men  Gjertrud,  tag  det  ikke  saa.  Du  kan  jo 
ikke  vide  det  saa  vist."  Han  braavendte  igjen  paa 
Gulvet:  —  ,, Desuden  ...  nogen  Søn  ..." 

Hun  stirrede  ude  af  sig  selv  paa  ham:  —  ,,0g 
Du  ...  Du  ...  tør  sige  det!  ...  at  Du  ikke  behøver  at 
vide  om,  enten  han  lever  eller  er  d^d,  — ^for  din 
Gud,  Kristensen!" 

Han  stod  mørk  foran  hende  og  sagde  dirrende 
lavt: 

,,Brug  Du  de  Veie,  Du  har  havt  hidtil,  jeg  har 
aldrig  hindret  Dig,  og  skaf  Dig  Besked  ...  men 
udenom  mig!" 

,, Kristensen!  Kristensen!  ...  Jeg  har  det  saa 
ondt  ...  Jeg  har  havt  det  ondt  hos  Dig  nu  i  fire 
Aar.  Hjælp  mig,  hjælp  mig  ...  jeg  har  jo  ingen 
anden  end  Dig!  ...  Slut  med  den  Haardheden.  Skal 
jeg  leve,  maa  jeg  have  baade  Dig  og  Gutten.  Gi' 
mig  ham!" 

,, Siger  Du  det,  Gjertrud!  Ja  jeg  er  ikke  den, 
som  har  villet  gjøre  os  ulykkelige,  men  baade  Du 
og  han  har  syndet  imod  mig  ...  og  jeg  ...  kanske 
ogsaa  mod  Jer."  Han  stod  en  Stund,  som  han  kjæm- 
pede  med  sig  selv. 

,,Som  det  staar  nu,  kan  Du  skrive  ogsaa  i  mit 
Navn.     Men,"  han  saa  sig  om,  —  ,,jeg  skulde  saa 
absolut  været  ude  ved  Tømmerflaaden  min,  som  An- 
li)' 

ders  og  Nils  har  belagt  i  Iskanten.    Det  er  Fralands- 
vind  ..." 

Inden  hun  vidste  Ordet  af  det,  saa  hun  ham 
skynde  sig  ned  ad  Gadedørstrappen  i  Snefoget^  me- 
dens han  samtidig  knappede  Overfrakken. 


En  Eftermiddag  i  næste  Juni  sad  de  scunmen  i 
Kahytten  ombord  i  Rutland.  De  laa  i  Kragerø,  og 
Nils  var  i  Eftc^sværdshvilen  gaaet  op  i  Byen  til 
Posthuset.  Kristensen  sad  i  Skjorteærmerne  for 
Heden,  og  Skylightet  stod  vidaabent,  medens  Solen 
fra  Kahytsruderne  faldt  med  to  skraa  Støvstrimer 
ind  paa  Bænken  og  Køiebrættet. 

Pludselig  lyttede  de  ...  Det  var  Nils's  Stemme, 
de  hørte  oppe  paa  Dækket.  Ægtefællerne  havde 
gaaet  et  langt  Halvaar  i  spændt  Venten  paa  Brev 
fra  Sønnen.  De  havde  stadig  opgjort  sig  et  nyt 
Haab  for  hver  Havn,  hvert  Postkontor,  de  skulde 
komme  til.  Dette  Liv  i  Uvished  havde  taget  paa 
dem,  og  de  søgte  nu  kun  gjensidig  at  sætte  Mod  i 
hinanden;  den  ene  vilde  ikke  lade  den  anden  mærke 
sin  Uro. 

Nils  stak  varlig  Hovedet  ned  igjennem  Sky- 
lightet; han  rakte  sin  tynde  Overkrop  længere  og 
længere,  og  paa  behørig  Distance  tog  han  forsigtig 
Sving  med  Armen  og  lod  triumferende  et  Brev  falde 
ned  paa  Bordet. 

De  sad  begge  og  saa  paa  det  uden  at  tage  det. 
Var  det  blot  et  almindeligt  Forretningsbrev?  ...  Men 
nei,  det  havde  mange  Poststempler  og  ...  var  ... 
fra  Bernt  ...  selv.     Hun  havde  sin  Gut! 

For  Madam  Kristensen  kunde  der  intet  staa 
indeni   Brevet,    som   overveiede   dette   ene. 

,,Læs  Du,  Mor!  ...  Læs!"  —  sagde  Kristensen 
lidt  overgivet  i   Maalet.     Han  havde  set,   at  Uden- 

paaskriften  lød  til:    ,,Velagtede   Skibskaptein  Johan 
Kristensen",   og  ikke  til  Moderen. 

,,Kjære  Fader! 
Der  er  mange  Aar,  siden  jeg  har  været  saa  glad 
som  idag,  da  jeg  fik  Eders  Brev  om,  at  jeg  faar  Lov 
til  at  skrive  til  min  Fader  igjen  ligesom  andre.  Og 
derfor  er  det,  jeg  heller  skriver  idag  for  at  sige  Tak 
over  denne  store  Lykke  end  vente  til  en  anden  Dag 
med  et  langt  Brev,  som  jeg  nok  alligevel  skal  be- 
koste. Jeg  fik  ellers  ikke  sove  hele  Natten  i  min 
Køie,  dersom  jeg  vidste,  at  jeg  ikke  havde  skrevet 
idag  straks.  Her  fra  Montreal  vil  jeg  ogsaa  skrive 
det  næste  Brev  om  alle  Hændelser  og  om  New  Or- 
leans, hvor  jeg  kom,  da  det  værste  var  over;  men 
det  var  seksten  Nordmænd,  som  strøg  med,  saa  de 
har  nok  nu  en  lang  Liste  paa  Sørgeanmeldelser 
hjemme  i  Bladene,  hvilket  I  vel  vide  bedre  end  jeg. 
Vi  gaar  nu  for  Belfast  i  Irland.  Men  det,  som  jeg 
ogsaa  især  vilde  sige  min  kjære  Fader,  efterat  jeg 
nu  har  faaet  hans  Tilgivelse  for  mange  Aar,  er,  at 
jeg  ogsaa  selv  nu  er  kommen  i  Tvil  om  min  Leve- 
vei.  For  jeg  har  i  det  sidste  Aar  læst  meget  i  Bøger 
og  saa  begyndt  at  kige  paa  alle  de  Dokker  o^  Værf- 
ter, jeg  bare  kan  komme  til,  hvor  der  ligger  Far- 
tøier,  for  at  se,  om  det  stemmer  med,  hvad  jeg 
læser  om  Konstruktionerne  og  dertil  hørende.  Og 
enten  vil  jeg  nu  tage  Styrmandseksamen,  som  jeg 
saa  omtrent  kan  til,  eller  blive  Skibsbygmester,  som 
Du  tænkte,  men  som  koster  Penge,  især  nu,  det 
skal  gaa  lidt  fort,  og  jeg  har  bare  tre  og  tredive 
Pund  at  lægge  til.  Men  vil  min  Fader  hjælpe  og 
Du  Moder  ogsaa  være  med  at  tilstyrke  ham  til  det, 
saa  vil  jeg  helst  nu  blive  Bygmester  og  se  til  med 
Tiden  at  hjælpe  lidt  paa  de  gamle  Fagener  hjemme. 
Dersom  Du  skriver  til  Belfast  til  Konsulatet,  kom- 
mer Brevet  til  mig,  hvor  jeg  er;  men  jeg  gaar  nu 
ikke  langt  fra  England,  før  jeg  faar  Svar.     Skrevet 

med  stor  Glæde  i  Montreals  Havn  og  saa  frisk  som 
en  Fisk.  Jeg  tror  ogsaa,  en  Skibsbygmester  netop 
har  godt  af  at  have  prøvet  Sjøen  selv  for  praktisk 
Erfaring.     Hils  Mor! 

Din   taknemmelige   og  hengivne   Søn 

Bernt." 

Kristensen  tog  Brevet  hen  til  sig  paa  Bordet  og 
sad  en  Stund  med  det  mellem  Hænderne.  Hans 
Ansigtstræk  begyndte  at  bevæge  sig,  hans  Krop 
gjorde  en  og  anden  Rykning,  medens  han  bed  sam- 
men Tænderne  for  at  blive  Herre  over  sin  Bevæ- 
gelse; men  han  formaaede  det  ikke.  Graaden  kom 
ham  i  Øinene,  og  han  lagde  Hovedet  ned  paa  Hæn- 
derne. Den  svære  Krop  fik  flere  og  flere  Rykninger, 
og  med  ét  hørte  hun,  at  han  begyndte  at  hulke. 
Det  var,  som  det  brød  sig  ubehjælpeligt  indeni  ham, 
medens  han  hulkede  høiere  og  høiere  og  tilslut  gav 
efter  for  et  helt  Udbrud,  der  ikke  mer  var  til  at 
stanse  ...  Det  var  underlige  Lyde;  thi  der  skal  Vane 
ogsaa  til  at  græde  ... 

„Men,   kjære  Kristensen!   ...   kjære  Kristensen!'' 
...  Hun  saa  aldeles  forskrækket  paa  ham. 

Nu  havde  hun  kjendt  sin  Mand  i  tyve  Aar;  — *• 
men  dette  var  en  ny  Oplevelse! 


hVORLUKDE   BÉttl^T   ,,BÆNbER   ÉN  JOMFftU''. 

Der  havde  i  flere  Uger  været  stor  Travlhed  paa 
Madam  Kristensen.  Loftkammeret  var  blevet  pyn- 
tet som  en  Dukkestue  baade  med  Frynser  og  Gar- 
diner. Der  var  sat  nye  Ruder  i  Kvistvinduet  iste- 
detfor  de   gamle  forsømte,   der  baade  var  sprukne 

og  grønne,  var  hængt  Skilderier  paa  Væggen  og 
gjort  Stillads  og  syet  et  Omhæng  om  Sengen.  Det 
var,  som  der  var  blæst  deroppe,  og  hun  havde  lagt 
et  Par  Lagener  paa  Sengen,  som  hun  engang  havde 
kjøbt  paa  Auktionen  efter  afdøde  Thesen  paa  Teje, 
men  som  var  for  fine  for  deres  huslige  Brug  og 
aldrig  siden  benyttede. 

Tingen  var  nemlig,  at  Bernt  havde  skrevet,  at 
han  i  Oktober  agtede  at  komme  over  med  Ander- 
sens „Augusta'',  som  da  skulde  gaa  fra  Hartlepool. 
Han  havde  været  paa  Skibsværft  der  i  henved  tre 
Aar. 

Madam  Kristensen  var  i  den  Anledning  blevet 
hjemme  fra  en  Rutlandstur,  ,,for  at  Gutten  ikke 
skulde  finde  tomt  Hus,  naar  han  engang  kom  hjem 
til  sine  Forældre." 

Det  viste  sig  imidlertid,  at  hun  havde  været 
overflødig  forsigtig;  thi  Kristensen  kom  med  Rut- 
land  endnu  gode  otte  Dage  før  Sønnen. 

Og  nu  var  Bernt  kommet,  stor  og  staut  og  fint 
sjømandsmæssig  klædt,  vel  saa  høi  og  bred  over 
Skuldrene  som  Faderen,  en  lidt  mørkskj  ægget  ung 
Mand  paa  to  og[  tyve  med  et  bestemt  præget  Træk 
om   Munden   og   Moderens   smukke   bøiede   Næse. 

...  „Og  saadant  støt  solid  Væsen,  Kristensen! 
...snakker  ikke,  uden  han  har  noget  at  sige.  Og 
saa,  —  har  Du  lagt  Mærke  til  det?  —  han  svarer 
aldrig  videre,  men  spørger  altid." 

„Efter  Dig,  Mor!  ...  Du  har  altid  været  nysgjer- 
rig." 

,, Derfor  har  jeg  ogsaa  faat  vide  noget  i  Verden, 
Kristensen!  og  det  skal  Du  ogsaa  se  Gutten  gjør." 

„Véd  Du,  hvor  han  er  gaaet  hen?" 

,,Ud  i  Byen,   sagde  han,    ..,   indom  Nilsens." 

,,Det  er  Grethe  Nilsen  det,  skjønner  Du,  Mor!" 

„Det  var  mere,  end  jeg  troede  Dig  til  at  se, 
Kristensen!  Han  har  altid  havt  et  Øie  til  hende. 
Skulde  jeg  opregne  alle  de  Gange,  han  har  spurgt 

«fter  hende  i  sine  Breve,  blev  det  mange.  Han  fik 
det  en  Tid  saa  travlt  med  at  vide  om  alle  For- 
lovelserne i  Byen,  Du  kan  tro,  jeg  lugtede  nok  Lun- 
ten." 

...  „Saa  heller,  det  blev  Polly,  Mor!" 

„PoU  ..."  —  Madam  Kristensen  stansede  ved 
Tanken  ...  „Ja  véd  Du  hvad,  Kristensen!  ...  det  var 
ikke  det  værste." 

Det  var,  som  Madam  Kristensen  hermed  havde 
faaet  noget  at  tænke  paa;  thi  hun  satte  Mælkefadet 
i  feil  Hylde  ude  i  Spisekammeret  og  var  to  Gan^e 
efter  Kaffedaasen  uden  at  huske  paa  at  ta£[e  den. 

—  „Nu,  Bernt!  —  hvor  har  Du  været?"  —  spurgte 
hun,  da  han  kom  ind.  Det  var  Dagen  efter  hans 
Hjemkomst. 

„Der  var  ingen  hjemme  hos  Nilsens;  men  jeg 
tror  alligevel,  at  jeg  saa  et  Glimt  af  Grethe  igeiar- 
aftes  i  Vinduet,  da  jeg  kom.  Og  saa  maatte  jeg 
jo  op  paa  Takkelloftet  og  se  paa  gamle  Tomter  ... 
Snakkede  med  K jelsberg  ...  en  morsom  gammel  Su- 
sing!  Jeg  huskede  ikke,  han  var  saadan  en  Skrue. 
Han  stod  længe  bare  og  saa  paa  mig  og  sagde  saa, 
at  jeg  var  ,, dukket  op  ligesom  af  Havets  Vande  for 
hans  Øine  som  et  stort  Eksempel  til  Bestyrkelse!" 
...  og  saa  spurgte  han  mig  med  ét  ganske  glubsk,  om 
jeg  „som  en  udenlandsk"  havde  noget  at  udsætte 
paa  hans  Takkelloft?  Det  passede  jeg  mig  nok  for; 
jeg  kjender  Karen!  Men  aldrig  troede  jeg.  Loftet 
havde  været  saa  lidet  og  lavt.  Jeg  har  altid  tænkt, 
det  var  saa  stort.  Og  saa  var  jeg  da  nede  paa  Rut- 
landl  Det  er  utrolig,  hvad  man  kan  lære  af  en 
saadan  gammel  Kasse,  —  den  er  af  de  ægte  Nord- 
sjøbaskere.  Og  jeg  husker  hver  Planke,  hver  Spant, 
hvert  Klinksøm  paa  den,  tror  jeg.  Jeg  maa  ned  til 
den  i  Eftermiddag  igjen." 

,,I  Eftermiddag  maa  vi  gaa  ind  og  hilse  paa 
Takkelmesteren!" 

,,Ja  men  først  til  Nilsens,  —  jeg  er  vis  paa,  de 

er  hjemme.  Desuden  ...  jeg  har  jo  alt  talt  med  Tak- 
kelmesteren!" 

„Du  har  ikke  hilst  paa  Polly." 

,,Aa,  hende  træffer  jeg  nok!" 

„Jeg  tænker,  hun  ta'r  Dig  det  ilde  op,  at  Du 
først  gik  ned  paa  Takkelloftet  og  ikke  op  til  dem 
selv." 

„Polly?  ...  Pyt!  hende  kommer  jeg  nok  tilrette 
med.  Det  skal  være  morsomt  at  se  hende  igjen. 
Lige  rødhaaret  og  gutteagtig  vel?  —  kun  lidt  læn- 
gere, ligesom  jeg  ..." 

„Jeg  vil  ikke  for  nogen  Pris  støde  Takkelmeste- 
ren.  Vi  maa  først  did.  Polly  er  ikke  saa  let  at 
komme   tilrette   med,    som  Du  tror!" 

,, Polly?  —  Det  tager  jeg  paa  mig.  Faar  hun 
bare  en  liden  Dosis  af  de  gamle  Historier,  saa  gir 
hun  sig  straks.  Men  Madam  Nilsen^  som  jeg  har 
boet  hos,  det  er  en  anden  Sag!"  —  Han  satte  op 
en  meget  afgjort  Mine  og  trak  i  det  lille  Kindskjæg. 

„Kjære  Gutten  min,  Du  maa  føie  mig  i  dette. 
Jeg  skjønner,  at  Du  alt  har  gjort  det  galt  hos 
Takkelmesteren.  Han  havde  nok  ikke  ellers  med 
ét  blevet  saa  glubsk,  som  Du  si£[er." 

„Ja,  ja,  som  Du  vil,  —  naar  vi  saa  bare  lige 
bagefter  gaar,  hvor  jeg  vil." 

„Jeg  tror  ikke.  Du  husker  Polly  rigtig." 

,,0m  jeg  husker  hende!" 

Bernt  aabnede  Døren  for  at  springe  op  ad  Trap- 
pen, men  vendte  med  ét  om  igjen  ...  „Alle  disse 
Frynser  og  Pynteligheder  ovenpaa,  Mor!  —  hvad 
skal  de  til?  Tror  Du,  jeg  er  vant  til  sligt?  Noget 
faar  Du  tage  væk  igjen." 

,,Aa  Bernt,  det  gjør  Dig  da  ikke  noget." 

„Tror  Du,  jeg  kan  bede  en  Kammerat  op  paa 
det?  —  om  jeg  faar  nogen  her  da!  Det  er  jo  som 
til  et  Fruentimmer.  Og  Omhænget  faar  ogsaa 
stryge  med.     Der  er  jo  ikke  til  at  puste  i." 

Om  Eftermiddagen  gik  Bernt  og  hans  Mor  op 

til  Takkelmesterens.  Bernt  havde  sin  gode  joviale 
Mine;  han  havde  forberedt  sig  paa  at  tage  Polly 
med  gamle  Erindringer. 

Da  de  kom,  fandt  de  Takkelmesteren  siddende 
1  Skindlænestolen. 

,,Vi  kommer  først  til  vor  Ven  Takkelmester 
Kjelsberg!"  —  sagde  Madam  Kristensen  med  Des- 
sein,  da  de  traadte  ind.  Hun  vilde  straks  rydde  væk 
mulige  Misforstaaelser. 

,,Ja  vi  er  gamle  Kjendinger,  Madam  Kristensen! 
...  Hvad  det  vil  sige  i  sin  Besynderlighed,  skal  Ung- 
dommen først  lære!  Men  det  er  en  dyr  Sandhed, 
at  enhver  i  dette  Liv  er  født  med  sin  egen  Rotting, 
ligesaa  vist  som  Folk  i  min  første  Ungdom  gik  med 
Haarpisk  i  Nakken,  Madam!  —  og  Svupene  falder, 
til  vi  blir  bænkede  eller  ligger  der  ...  Lad  dem  saa 
parlamentere  om  al  Frihed,  min  Hr.  Bernt  Kri- 
stensen! ...  Nei  sæt  Dem,  sæt  Dem,  min  kjære  Ma- 
dam!" —  Han  bød  hende  op  i  den  grønrudede  Hver- 
kens  Sofa,  medens  Bernt  lagde  sin  flade  Sømands- 
hue  fra  sig  og  satte  sig  hen  paa  en  Stol.  —  „Vi  har 
Polly  straks.  Jeg  behøver  vel  ikke  at  sige  Dem,  at 
jeg  glæder  mig  ved  at  se  Dem  i  disse  Omstændig- 
heder." 

Døren  gik  op,  og  Bernt  mente  netop  med  sit 
muntreste  Smil  og  Nik  at  gjøre  Gjenkj endelsen  gjæl- 
dende,  da  han  overrasket  holdt  inde  og  blot  reiste 
sig  fra  Stolen.  Den  ranke,  blege  Pige,  som  traadte 
ind  og  gik  hen  til  hans  Mor,  idet  hun  i  Forbigaaende 
ogsaa  hilsede  ham,  —  var  det  Polly? 

,, Bernt  Kristensen,  Polly!  ...  som  er  tilrettekom- 
met!"  —  lød  det  fra  Takkelmesteren. 

Polly  syntes  hverken  at  træde  i  nærmere  eller 
fjernere  Bekjendtskabsforhold  til  ham  efter  den  Op- 
lysning, men  gjorde  blot  et  Forsøg  paa  et  lidet 
Smil. 

,,Han  har  vokset,  ser  Du!  —  Hvor  gammel  nu. 
Madam  Kristensen?" 

,,Over  to  og  tyve,  Takkelmester!" 

„Ja  ja,  Tiden  gaar!  Den  Kjætting  lader  sig 
ikke  stoppe  i  Spillet;  den  løber  ud  sin  os  tilmaalte 
Længde!  syvti  til  otteti  Favne  er  Menneskens  Alder. 
Der  var  andre  Kjættinger  i  de  første  Dage.  Jo  vist 
er  han  vokset!  ...  men  fra  sine  Forældre  vokser 
ingen.  Det  ses  til  Overflod  baade  af  Isak  og  Jakob, 
der  levede  hørige  og  lydige  i  deres  Forældres  Pau- 
luner, til  de  havde  stor  Alder  paa  Ryggen.  Men 
Forholdene  her  er  vel  noget  for  smaalige.  Deres 
Søn  trives  vel  ikke  ...  Naar  reiser  han  over  til 
England  igjen.  Madam?'' 

„Bernt  tænker  nu  paa  at  slaa  sig  igjennem  her- 
hjemme. Takkelmester!  Han  var  tilbudt  Post  der- 
over paa  Værftet,  men  baade  han  og  vi  synes,  at 
hjemme  er  kjærest.  Jeg  troede,  Du,  Polly,  havde 
fortalt   din   Bedstefar   det." 

„Jeg  lagde  mig  ikke  saameget  paa  Mindet,  enten 
det  blev  her  eller  der,  —  naar  blot  De  var  fornøiet, 
Madam  Kristensen!"  Der  var  noget  kunstigt  i  hen- 
des Maade  at  sige  det  paa;  den  skulde  være  saa 
rolig;  men  Øinene  eiede  en  undertrykt  haanlig  Tin- 
dren. 

Bernt  likte  sig  ikke.  Bunden  var  aldeles  kom- 
met væk  under  ham.  Denne  fine,  lidt  høie  Skik- 
kelse, —  denne  unge  Pige,  som  var  saa  vakker!  ... 
Det  var  mærkeligt,  skulde  hun  ikke  bedre  kjende 
ham  igjen.  Han  begyndte  beskeden  med  sit  mest 
vindende  Væsen: 

„—  De  husker  vist,  Jomfru  Kjelsberg!  i  gamle 
Dage,  —  vi  morede  os  godt  paa  Takkelloftet." 

„Ja  ...   De  løb  der,  —  det  husker  jeg  godtl' 

...  ,,og  De  var  en  hel  Sømand  ...  kjendte  alt." 

,,Saa?  ...  Ja,   det  er  nu  saa  længe  siden  ..." 

„Er  De  vis  paa,  at  der  ikke  endda  staar  et  Par 
af   de   gamle   Modeller   deroppe?" 

Hendes  Blik  skjød  et  hastigt  Glimt  fuldt  af  Li- 

denskab    og   Trods;    men   hun    svarede   ligegyldi^rt 
med  et  ... 

,,Har  Du  set  noget  saadant  paa  Takkelloftet, 
Bedstefar?  ...  jeg  er  der  aldrig." 

„Hvilket?  ...  Hvad?"  —  spurgte  denne,  der  blev 
revet  midt  ud  af  sin  Passiar  med  Madam  Kristensen. 

„Aa,  det  var  nog[et  gammelt  Legeværk,  som  det 
ikke  er  Umagen  værd  at  bryde  Takkelmesteren  med'* 
—  svarede  Bernt  noget  kort.  —  „Her  er  nok  groet 
Mose  over  mange  Ting  herhjemme!"  —  tilføiede  han. 

,,Ja,  De  vil  nok  finde  store  Forandringer.  Jeg 
véd,  jeg  havde  ikke  kjendt  Dem  igjen  nu,  om  Jeg 
ikke  havde  hørt  Navnet." 

Polly  sagde  det  med  en  vis  Lyst  til  at  saare 
ham,  det  følte  han;  men,  at  hun  var  blevet  saa 
smuk  og  saa  rent  havde  glemt  ham,  det  var  det, 
som  gik  i  ham. 

,, Bernt!  vi  faar  nok  ikke  opholde  Takkelmeste- 
ren længere"  —  bemærkede  Madam  Kristensen  og 
reiste  sig,  —  „vi  skal  ogsaa  hen  til  Nilsens  i  Efter- 
middag!" 

,, Ingen  Forsømmelse,  Madam!  for  vor  Skyld  ... 
Ruten  fremfor  alt!"  — 

Da  de  var  kommet  ud  paa  Gaden,  mente  Bernt, 
at  det  var  for  sent  at  gaa  til  Nilsens.  Der  blev 
ellers  ingen  Tid  for  ham  den  Eftermiddag  til  at 
komme  ned  til  Rutland. 

Han  gik  ogsaa  didned  og  var  der  baade  vel  og 
længe.  Men  det,  han  studerede  og  grundede,  var 
næppe  bare  Fugerne  paa  Rutland. 

Bernt  kom  først  hjem  til  Aftensmaden,  hvor 
han  sad  temmelig  ordknap.  Synderlig  behøvede  han 
hellerikke  at  passiare;  thi  hans  Mor  aflagde  Be- 
retning  om,  hvordan  det  var  gaaet  hos  Takkelme- 
sterens, og  gamle  Kristensen  sad  hemmelig  og  nød 
sin  Søns  store  og  mandige  Skikkelse,  idet  hans  Blik 
snart  gled  maalende  over  hans  brede  Skuldre,  snart 
prøvede,  om  han  ikke  var  mindst  en  Tomme  høiere 

end  han  selv,  som  han  var,  før  han  havde  begyndt 
med  at  gaa  saadan  og  lude. 

Den  næste  Formiddag,  Bernt  kom  ud  fra  Nil- 
sens, mødte  han  Polly  paa  Gaden;  men  hun  saa  vist 
ikke,  at  han  hilste,  —  eller  lod,  som  hun  ikke  saa 
ham.     Hun  nikkede  ind  af  Ruden  til  Røeds  ... 

Dette  sidste  voksede  op  til  et  Spørgsmaal  for 
ham,  og  han  gik  den  Dag  et  Par  Gange  forbi  Tak- 
kelmesterens Vinduer  for  at  se  det  afgjort,  men 
uden  Held,  endda  han  engang  skimtede  hende  i 
Vinduet. 

Han  var  ikke  den,  som  vilde  nægte  for  sig  selv, 
at  det  gjorde  ham  gruelig  ondt,  at  han  saadan 
havde  mistet  den  gamle  Polly,  —  gruelig  ondt!  ... 
De  siger,  at  Fruentimmerne  er  falske,  og  der  kan 
være  noget  i  det.  Det  er  ialfald  at  mærke  sigl  ... 
Smal  og  fin  og  rank  ...  en  Gang  som  en  Bølge!  ... 
Det  eneste,  som  var  igjen  af  den  forrige  Polly,  var 
kanske  Øinene.  Jo — o,  den  Gang  Igaar,  hun  laante 
ham  det  lidet  velvillige  Øiekast,  da  huskede  han 
hende!  ...  Og  saa  Haaret  ja!  —  men  til  hende  pas- 
sede nu  slet  ikke  noget  andet.  Skulde  hun  kanske 
have  det  sort!  Nei  i  det  Stykke  var  hun  en  ren  Und- 
tagelse ...  uforskammet  vakker!  ...  Men  at  hun  saa 
ganske  skulde  have  glemt  ham?   ... 

Der  gik  ikke  man^e  Dage  hen,  før  Bernt  gjorde 
et  nyt  Attentat.  Det  kunde  dog  være  muligt,  at  hun 
ikke  havde  set  ham. 

Om  Formiddagen,  da  han  vel  vidste,  at  Takkel- 
mesteren ikke  var  hjemme,  gik  han  didind.  Han 
saa  allerede  ude  fra  Trappen,  at  hun  var  i  Stuen, 
og  bankede  frimodig  paa. 

,,Vær  saa  god!"  —  Det  var  Pollys  Stemme. 

„Aa,  skal  jeg  træffe  Dem,  Jomfru  Kjelsberg!  ... 
Jeg  havde  nær  kommet  til  at  kalde  Dem  Polly!" 

Hun  stod  paa  Gulvet;  men  det  var,  som  hendes 
Skikkelse  hævede  sig,  medens  hendes  Øine  ligesom 
forundret  maalte  ham. 

,,Jeg  troede,  vi  nu  begge  var  voksne  Mennesker, 
Kristensen!  ...  Er  det  no^en  Besked  til  min  Bedste- 
far?" 

,,Ja  ...   Er  han  ikke  hjemme?" 

Nu  fik  han  et  Lyn  af  den  gamle  Art;  thi  hun 
forstod,  at  han  bare  løi. 

,,Det  var  en  Klyver  ...  og  saa  Jageren  paa  Rut- 
land,  som  min  Far  har  talt  om,  skulde  gjøres  ny. 
Og  saa  vilde  jeg  blot  høre  hos  Takkelmesteren,  naar 
det  kunde  leveres." 

,, Bedstefar  er  hver  Dag  til  Klokken  tolv  nede 
paa  Takkelloftet!  ...  Jeg  troede,  De  huskede  det  fra 
gamle  Dage  af,  —  han  er  aldrig  hjemme  paa  denne 
Tid!" 

Hun  sagde  det  med  Øinene  saadan  paa  ham,  at 
Bernt  følte,  der  var  lidet  her  mere  at  gjøre,  og  han 
svarede  med  en  uanfægtet,  ligegyldig  Mine: 

,,Det  er  saa  længe  siden.  En,  som  jeg,  har  havt 
meget  at  huske  paa  siden  den  Tid,  Jomfru  Kjels- 
berg!"  —  Idet  han  derpaa  greb  i  Dørklinken,  spurgte 
han:  ,, Deres  Bedstefar  træffer  jeg  altsaa  nu  nede 
paa  Takkelloftet?" 

Han  vidste  ikke,  enten  hun  havde  svaret  ja 
eller  blot  nikket,  da  han  igjen  var  kommet  udenfor. 
Men,  hvad  hun  mente,  var  der  ikke  Tvil  om.  Hun 
mildest  talt  oversaa  ham,  for  ikke  at  sige  noget 
værre!  ...  og  nu  maatte  han  ovenikjøbet  traske  ned 
paa  Takkelloftet  og  snakke  med  den  gamle  Grine- 
bider og  Tampegast  om  det  Sludder,  han  havde  fun- 
det paa.    Han  var  rasende. 

Det  var  nu  ogsaa  en  haard  Skjæbne,  som  for- 
fulgte ham  bestandig  ...  netop  Polly!   ... 

Nede  paa  Takkelloftet  gik  han,  mens  han  ven- 
tede paa,  at  K jelsberg  skulde  komme,  om  i  sine 
egne  Tanker  og  støvede  efter  de  gamle  Steder  og 
Smuthuller,  de  havde  havt  til  deres  Syslen  og  Lege 
i  gamle  Dage.  Og  da  Stigen  op  til  Plankeloftet  stod 
der  som  før,  faldt  det  ham  ind  at  gaa  op  ad  den 

for  at  se.  De  havde  løbet  mangen  Gang  deroppe. 
Han  g[ik  over  de  løse  Planker  ...  Det  havde  slet 
ikke  været  ufarligt;  men  han  var  vel  blevet  saa 
meget  tungere  nu.  Han  keg  ud  af  Gluggen  ...  Men 
pludselig  fængsledes  hans  Blik  af  en  opspigret  Hylde 
henne  i  Krogen  under  den  nederste  Bjelke.  Han 
gik  nærmere.  Der  stod  tre  af  hans  Modeller  pud- 
sede og  i  den  netteste  Orden.  Der  var  ingen  Tvil 
om  det!  ...  alle  Smaastykkerne  var  ordnede  og  num- 
mererede med  omhyggelig  Nøiagtighed  og  lagt  saa- 
dan,  som  han  selv  gjorde  det  i  den  Tid  ... 

Han  stod  en  lang  Stund  med  korslagte  Arme 
foran  det  ... 

Pludselig  skyndte  han  sig  over  Loftet  ned  Sti- 
gen igjen  og  lod  Takkelmester  være  Takkelmester. 
Han  gik  hastig  Gaden  nedover  og  lige  hjem. 

Hans  Mor  stod  i  Kjøkkenet  med  opbrættede  Ær- 
mer og  lavede  Kaalrabistappe  til  Saltmaden.  Hun 
hørte,  at  det  var  Sønnen,  som  gik  i  Stuen,  men 
satte  alligevel  Træklubben  fra  sig  og  saa,  ind  af 
Døren. 

Der  gik  han  hastig  frem  og  tilbage  fuldt  op- 
taget og  bed  sig  i  Overlæben. 

„Hvad  er  det,  Bernt?" 

,, Ingenting  ...  Ingenting,  Mor!"  —  Han  foran- 
drede sit  Væsen  straks,  han  saa  hende.  „Aldeles 
ingenting,  forsikkrer  jeg  Dig!  Jeg  gad  bare  ikke 
vente  længere  paa  den   Takkelmesteren." 

Hun  gik  ud  i  Kjøkkenent  igjen;  men  om  lidt 
kom  Bernt  efter  hende. 

,,Kan  Du  forstaa  det.  Mor,  hvad  der  gaar  af 
Polly  K jelsberg?  Hun  var  været  aldeles  kontant 
imod  mig,   helt  fra  jeg  kom." 

„Mener  Du  det,  Bernt!  ...  Ja  jeg  synes  ogsaa, 
jeg  mærkede,  at  hun  ikke  indlod  sig  videre  med 
Dig." 

,, Indlod  sig  med  mig?  ...  Nei,  er  det  noget,  hun 
ikke  gjør,  saa  er  det  vel  det     Hun  ...  naa  jal"  — 

han  kremtede  —  „Det  kan  jo  være  mig  det  samm«. 
—  Men  kan  Du  skjønne  det?" 

„Jeg  sagde  Dig,  at  Du  havde  glemt,  hvordan 
Polly  er.  Du  skulde  ikke  fornærmet  Takkelmeste- 
rens." 

„Tror  Du,  det  er  derfor?"  —  Han  rystede  paa 
Hovedet  —  „Nei,  —  hun  vil  rentud  ikke  kjendes  ved 
mig!  Der  er  nogen,  som  har  lagt  ondt  iveien  for 
mig  der,  mens  jeg  har  været  borte." 

„Umuligt,  Bernt!  Der  har  jo  ingen  tænkt,  at 
Du  vilde  noget  der,  og  det  skulde  være  det  eneste, 
om  Du  havde  staaet  iveien  for  nogen  af  dem,  som 
har  villet  have   hende." 

,,Har  da  nogen  friet?" 

„To  eller  tre,  tror  jeg,  —  efter  hvad  jeg  kan 
skjønne  paa  Takkelmesteren.  Tvertimod,  Bernt!  Er 
der  nogen.  Du  har  vist  Dig  fri  for  i  dine  Breve,  saa 
er  det  vel  Polly,  saadan  som  Du  altid  har  skrevet 
om  hende  som  rene  Barnet.  Og  det  spørges  nok, 
kan  Du  tro,  blandt  dem^  som  har  Brug  for  at  vide 
det." 

Bernt  stod  og  stirrede  stivt  ned  i  Gulvet  ... 
,,0g  saa  har  Polly  vel  ogsaa  faat  den  Fomøielse  at 
høre  det,  kan  jeg  tænke?    Hun  har  jo  læst  Brevene." 

Madam  Kristensen  stod  med  den  ene  opbrættede 
Arm  i  Siden  halv  vendt  fra  sit  Arbeide  ...  ,,Véd  Du 
hvad,  Bernt!  ...  Jo  mere  jeg  tænker  over  det  ... 
det  skulde  nu  vel  aldrig  være  alt  dit  Tøv  i  Brevene, 
som  hun  har  taget  sig  nær?  For  hun  har  virkelig 
været  aldeles  paafaldende  imod  Dig." 

Bernt  stod  lidt  til  og  dreiede  sig  saa  pludselig 
om  —  ,,Adiø,  Mor!" 

Da  hun  hørte  ham  springe  nedover  Gadetrap- 
pen, skyndte  hun  sig  ind  i  Stuen,  aabnede  Vinduet 
og  saa  ud  ...  „Jo,  han  gaar  ganske  rigtig  op  Gaden 
til   Kjelsbergs!"   — 

Pollys  Ansigt  skjulte  slet  ikke,  hvad  hun  følte, 
da  hun  saa,  at  han  havde  den  Dristighed  saa  lige 

efter  at  indfinde  sig  paany.  Men,  da  han  saa  oven- 
ik jøbet  næsten  i  det  samme,  han  traadte  ind  i 
Stuen,  sagde  aldeles  ligefrem  og  brusk:  —  ,,Jeg  har 
nok  Lyst  til  at  tale  et  Ord  med  Dig,  Polly!"  lynte 
hendes  Øine.  Hun  traadte  med  lidenskabelig  op- 
rørt Værdighed  lige  imod  ham   og  svarede: 

„Men  det  har  ikke  jeg  Lyst  til  med  Dig,  Bernt 
Kristensen!"  ...  Hun  vendte  sig  derpaa  for  at  gaa  ud 
af  den  anden  Dør  og  lade  ham  blive  alene  i  Stuen; 
men  han  forhindrede  det  ved  simpelthen  -at  stille 
sig  iveien. 

,,Du  slipper  ikke  ud,  før  Du  har  sagt  mig,  hvem 
der  har  lagt  ondt  ind  for  mig  hos  Dig,  Polly!" 
Bernts  truende  mørke  Øine  og  hele  blege  Mine 
spaaede  den  vedkommende  en  Ulykke.  Det  var  klart 
at  se,  at  han  nu  ikke  tog  Spor  af  Hensyn. 

Polly  studsede  et  Øieblik  og  sagde  blot  halvmut: 

,,Der  har  ingen  bagtalt  Dig!  Jeg  tror  heller  al- 
drig paa  Folkesnak,  —  saa  nu  véd  Du  det."  —  Hun 
gjorde  en  fornyet  Bevægelse  mod  Døren. 

„Hør  nu,  Polly!  Er  det  for  det  nederdrægtige 
Sludder,  jeg  har  skrevet  om  Dig  i  Brevene?  Jeg 
har  ikke  ment  en  Døit  af  det  ...  eller  ...  jeg  tænkte 
jo  ikke  engang,  at  Du  var  voksen!" 

,,Slet  ikke!  —  Jeg  husker  ikke  engang  de  Breve 
...  om  jeg  har  læst  dem!  ...  men  de  er  jo  gaaet 
rundt  til  saa  mange  baade  hos  Nilsens  og  andre  ... 
saa,  ...  har  der  staaet  noget  om  mig,  er  det  vist 
blevet  paaskjønnet  —  paa  de  rette  Steder."  —  Med 
den  Besked  vilde  hun  nu  for  Alvor  gaa,  men  stan- 
sede,  da  han  igjen  syntes  at  ville  forhindre. 

,,Du  husker  kanske  ikke  Modellerne  heller!"  ud- 
brød han  harm.  ,,Men  jeg  har  været  oppe  paa 
Plankeloftet  idag  og  set  noget  andet,  Polly!  ...  Der 
staar  de  ...  og  er  Du  ikke  ganske  sort,  saa  siger  Du 
ærligt  og  sandt,  at  Du  nok  har  husket  baade  Bre- 
vene og  dem.  Der  var  slet  ikke  noget  tykt  Støv. 
Der  var  baade  feiet  og  pudset  deroppe!" 

Jonas  Lic;    Samlede  Værker.    IV.  ^ 

Han  saa,  at  hun  blev  overrasket  og  temmelig 
forvirret 

,,Jeg  tænker,  Du  staar  med  det,  Polly!  Jeg 
vidste  ikke,  Du  var  saa  ondskabsfuld.  Du  har  rent 
ud  lagt  an  paa  at  pine  mig  ...  og  overse  mig  fordi 
Du  kanske  har  dem,  som  er  fornemmere  end  jeg 
til  at  gjøre  Krus  for  Dig  ..." 

,,Det  er  ikke  sandt!" 

,,Ikke  sandt?  ...  Se  mig  bare  i  Øinene  paa  det 
Du  har.  havt  to  tre  Friere  altl"  —  Bernt  var  nu 
rasende. 

„Ja,  men  jeg  tog  ingen  af  dem!"  Nu  tog  ogsaa 
Harmen  hende.  „Men  hvor  gik  Du  hen,  straks  Du 
kom  tilbys?  ...  Jo  jeg  skal  sige  Dig  det,  —  lige 
til  Grethe  Nilsen,  som  sidder  der  og  nidsyr  og  er 
saa  pen,  at  hun  ikke  engang  tør  se  ud  og  hilse  til 
Folk,  som  gaar  forbi  paa  Gaden!  ...  Men  alt  dette 
er  jo  aldeles  det  samme.  Jeg  véd  sletikke,  hvad  Du 
kommer  her  og  holder  Forhør  for?  Grethe  Nilsen 
svarer  Dig  vist  noksaa  pent  paa  alle  Ting,  baade 
hvormange  Friere  hun  har  havt  —  om  hun  har 
havt  nogen  da!  —  og  alting  ..." 

,,Ja,  men  nu  svarer  Du  mig,  Polly!  ...  klart  og 
greit!  ...  Det,  jeg  gjør  nu,  er  at  jeg  frier  til  Dig!  .... 
Jeg  siger  Dig,  Grethe  Nilsen  var  en  stor  Dumhed!" 
—  Han  greb  efter  hendes  Haand;  men  hun  tog  den 
til  sig.  —  „Indbild  Dig  nu  bare  ikke  det,  at  jeg 
synes,  at  hendes  sorte  Haar  er  saa  rart,  —  det  kan 
da  ikke  maale  sig  med  dit!  ...  Jeg  saa  straks^  at 
Du  var  en  Undtagelse,  Polly!  og  at  jeg  havde  været 
hestedum,  for  saa  vakker  som  Du,  har  jeg  ikke  set 
nogen  i  England,  —  ikke  i  Ostindien,  —  ikke  paa 
Kap,  —  ikke  i  Montreal!  og  jeg  forsikkrer  Dig  paa, 
der  gives  ikke  nogen  som  .Du  i  hele  Verden!" 

Hun   svarede   ikke. 

,,Der  var  en  Tid,"  —  sagde  han  pludselig  ned- 
slaaet  —  ,,da  vi  altid  var  sammen  og  aldrig  tænkte 
paa,  vi  skulde  skilles.    Skibsfagonerne,  som  vi  holdt 


SOT 


paa  med  da,  tager  jeg  uu  op  igjen.  Men  det  blir 
som  en  saadan  Enkemand,  det  skjønner  j^g  nu,  — 
for  —  gaa  skal  det!  ...  et  Værft  skal  det  blive  til, 
enten  Du  er  med  eller  ei!"  —  udbrød  han  pludselig 
barsk;  han  saa  Polly  med  sin  bestemte  Mine  ind 
i  Øinene  ... 

Døren  gik  opl  Takkelmesteren  kom  ind  til  sin 
punktlige  Middagsmad  og  satte  Stokken  fra  sig. 

„Saa — aa?  —  Bernt  Kristensen!  ...  Ungdommen 
venter  ikke  længere  paa  en  gammel  Mand.  Nu 
gaar  de  bare  sin  Vei,  dersom  man  ikke  skynder  sig 
saa  rask  op  til  dem,  som  de  har  Brug  for.  Be- 
vares ...  Bevares!  ...  væk  er  de!  Men  nu  er  det  lige 
i  min  Middafi[stid,  Hr.  Bernt  Kristen... sen!"  —  Den 
gamle  var  nu  virkelig  glubsk  at  se  paa. 

„Men  Bedstefar  ...  Bedstefar!  —  saa  hør  da!  ... 
Du   ...   Du  véd  ikke,   hvordan  det  hænger  sammen 
...   Vi  ...  vi  ...'  —  hun  gav  Bernt  et  Blik  saa  straa-^ 
lende,  at  han  pludselig  gjenkj endte  hele  den  gamle 
Polly. 

„Ja,   Hr.    Takkelmester!    ..."  —  begyndte   denne 

—  „naar  det  blot  havde  ladet  sig  gjøre,  at  faa  greiet 
det  dernede.  Men  her  er  nok  nu  Tale  om  en  ganske 
anden  Slags  Splidsning,   for  —  ikke   sandt,   Polly? 

—  for,  Hr.  Takkelmester!  ...  det  er  nok  Meningen 
at  spørge  Dem,  om  De  kan  have  noget  imod,  at  ... 
Polly  og  jeg  ...  Ja  jeg  mener,  vi  har  nu  fra  Barns- 
ben altid  ligesom  været  sammen,  og  saa  mente  vi, 

—  ja,  vi  ikke  bare  mener,  —  at  ...  om  Takkelmeste- 
ren vilde  sige  ja  til  den  Sag?" 

Takkelmesteren  stod  og  gloede  paa  ham.  Blik- 
ket blev  mere  og  mere  uvist,  idet  det  afvekslende 
gik  fra  ham  til  Polly  og  tilbage  igjen.  Endelig  ud- 
brød han  hidsig: 

,,Frir  han  til  mi^?  ...  Jeg  forstaar  ham  ikke  ..." 

„Nei  til  mig.  Bedstefar!"  —  udbrød  hun  og  gik 
hen  til  ham  og  lagde  Armen  over  hans  Skulder. 

„Naa  —   saa   ...    saa!    ...    Men  forstod   jeg  Dig 

Ikke  saa,  at  han  var  Dig  imod?  ...  Det  var  altsaa 
høiligen  feil.  Saa  den  Bernt  Kristensen  skulde 
komme  drattende  paa  den  Maade  ned  paa  Dækket 
her!  ...  Naa,  naa  ...  vi  faar  tænke,  at  det  ikke  er 
bare  ulovlig  fra  Merset,  men  høiere  ovenfra  •..  selve 
Befæstningen.  Men  han  var  jo  den,  Du  ikke  likte, 
Polly?  ...  Naa  saa!  Ja  det  er  en  anden  Sag!  ... 
Naa,  ja  ja  ...  naturligvis  en  stor  anden  Sag!  ... 
Naar  Du  vil  og,  —  Ja  ja,  Polly!  ...  Skaffer  Du  dine 
Forældres  Ord  for  det,  Bernt!  saa  skal  mit  Besyv 
og  Velsignelser  lægges  til  Pagten  i  Overflødighed. 
Men  ubegribeligt  er  det  ..." 

„Kan  Du  ikke  begribe  det,  Bedstefar!  —  det  er 
ham,   jeg  har  holdt  af  bestandig." 

Enten  Bedstefar  begreb  eller  ikke  begreb  det, 
slog  Bernt  nu  Armen  omkring  hende  og  udbrød: 

„Saadan  fin  Skonnert  findes  der  ikke  ...  og  min 
er  hun!" 

„Fin  Skonnert  ja!  ...  fin  Skonnert  ...  ganske 
rigtig.  Har  han  ogsaa  en  Haand  til  at  styre  med? 
Men  nu,  Polly,  tænker  jeg,  vi  opsætter  Middags- 
maden og  gaar  hen  til  Kristensen  og  foredrager 
Sagen  ...  Men"  —  han  saa  paa  sig  —  „jeg  er  ikke 
klædt   til   Parade    ..." 

Polly  maatte  nu  følge  ham  ind  for  at  hjælpe 
til  med  Pudsen.  Medens  han  tog  sine  bedste  Klæ- 
der paa  —  den  lange  blaa  Frakke,  som  altid  maatte 
børstes,  medens  han  havde  den  paa  sig,  —  og  ord- 
nede sine  Søndagsflipper  for  Speilet,  udstødte  han 
forsk jellige  Bemærkninger:  —  „Vakker  Gut  ...  vak- 
ker Gut  ...  og  forsvarlig  udrustet  med  Kundskaber 
for  sin  Næring  ...  Har  sine  Forældres  Støtte  i  Ryg- 
gen! ...  boende  her  paa  Stedet  ...  reiser  ikke  fra 
Landet  ..." 

Da  de  gik  nedover  Gaden,  var  Takkelmesteren 
kommet  i  et  ypperligt  Humør.  Han  staurede,  som 
vanlig,  langsomt  afsted  og  kunde  i  sin  Fornøjelse, 

idet  han  stansede  og  stødte  Stokken  i  Gaden,  ikke 
undlade  at  udtale: 

„—  Et  stolt  Par!   ...  et  stolt  Par!" 
Da  de  saa  skulde  op  af  Gadetrappen  til  Kristen- 
sens, tog  han  Bernt  i  Armen  for  at  støtte  sig  paa 
ham. 

,, Sandelig,  mi*sæl!"  —  sagde  han  lunt  —  „har 
Du  kunnet  faa  Polly,  saa  har  Du  vist,  at  Du  kan 
„bænde  en  Jomfru"!" 


XVI. 

RUTLAND. 

Vil  Du  lære  at  kjende  gamle  Skipper  Kristen- 
sen, som  nu  er  ,, oplagt",  saa  lader  det  sig  nok 
gjøre  i  en  af  Smaabyerne.  Han  gaar  meget  ludende 
og  med  Stok,  men  er  endnu  nok  saa  rørig  i  sin 
blaa  Pjekkert  og  Hundeskindshuen.  Er  han  stolt  af 
noget,  saa  er  det  af  de  Aar,  da  han  tjente  op  de 
første  Skillinger,  som  tilslut  gjorde  ham  til  den 
Mand  paa  otte,  ni  tusind  Speciedaler,  der  nu  gaar 
der  og  ser  paa  Sønnens  Skibskran.  Han  har  nok 
sin  Part  i,  at  det  blev  til  noget  det  ogsaa.  Thi,  at 
Bernt  straks  fik  en  Bark  at  bygge,  skede  paa  den 
Maade,  at  ,,g[amle  Kristensen"  som  Førstemand  teg- 
nede sig  for  en  Part  i  Fartøiet  paa  tre  tusind  Daler, 
og  da  Takkelmesteren  nu  ogsaa  lod  fem  hundrede, 
—  som  han  sagde  —  „svømme  paa  Bølgen",  blev 
endnu  i  samme  Maaned  alle  ti  tusind  Specier  fuldt 
tegnet. 

Men  spørg  ham  ikke  om,  hvordan  han  forliste 
Rutland.     Det  gik  til  paa  en  høist  ærgerlig  Maade. 

Han  var  kommen  hjem  og  havde  klaret  Farten 
i  en  af  de  stormfuldeste  Høstmaai^eder,  der  havde 

været  paa  Sydkysten  i  Mands  Minde.  Store  Krigs- 
fartøier  var  komne  ind  til  Arendal  og  Kristiansand 
med  Rummene  fulde  af  Vand,  hver  By  og  hver  Nød- 
havn laa  fuld  af  ramponerede  Fartøier,  der  bare 
havde  at  reparere,  og  den  store  Eg  ved  Kirken  i 
hans  Hjemby  var  knækket. 

Rutland  havde  vidst  at  smutte  sig  frem  mellem 
Sk j  ærene  og  ride  Havet  af,  medens  det  kogte  uden- 
for, og  var  nu^  som  sagt,  kommet  vel  hjem.  De 
havde  losset  den  lille  Fragt  for  Hjemstedet,  og  Far- 
tøiet  skulde  blot  seiles  en  Fjerdingvei  rundt  ind  i 
Tømmervigen,  for  at  faa  en  alvorligere  Bundrepa- 
ration; thi  nu  trak  det  Vand,  saa  der  begyndte  ikke 
mere  at  blive  Mening  i  det  Det  var  pent,  roligt 
Veir,  lidt  koldt,  og  om  Aftenen  forankredes  det 
tomme  Fartøi  lige  indenfor  Odden,  hvor  de  første 
Huse  i  Tømmervigen  begyndte,  og  hvor  Landeveien 
fra  Byen  gaar  under  Fjeldet  helt  nede  ved  Søen. 
Javist  gik  der  en  Smule  Dønning,  saavidt  at  man 
kunde  mærke,  at  Fartøiet  duvede  noget;  meii  det 
var  ogsaa  alt!  —  det  forsikkrede  siden  baade  An- 
ders og  Nils.  Der  var  med  Kristensens  Lov  ingen 
ombord.    Nils  og  Anders  var  gaaet  hjem  hver  til  sig. 

Kristensen  var  selv  den  første,  som  var  ude  at 
se  til  Rutland  om  Morgenen;  siden  kom  Nils.  Da 
laa  den  sunket,  saa  Sjøen  spulede  over  Rækkerne. 
Ankeret  var  truffet  til  at  tage  Grund  paa  et  Fjeld- 
stykke  under  Vandet,  og  Strømmen  havde  sat  saa- 
dan  til,  at  Fartøiet  havde  ligget  og  hugget  sig  i 
Bunden  hele  Natten. 

Kristensen  gik  der  mange  Dage  og  grundede; 
men  Resultatet  var,  at  det  ikke  kunde  lønne  sig  at 
reparere  Rutland.  Skuden  fik  paa  noget  Vis  varpes 
op  i  Stranden,  Træet  ophugges  og  Jernet  sælges. 

Rutland  havde  nu,  før  de  tænkte  det,  ,,sat  ham 
og  Gjertrud  paa  Land!" 

Kristensen  kjøbte  siden  Gaarden  Berg  ude  ved 
Tømmervigen,   som  de  længe  havde  havt  Øie  paa. 


311 


Dér  var  et  velbygget  Hus  at  faa  for  en  billig  Penge, 
og  med  den  lille  bekvemt  liggende  Jordvei  havde  den 
virksomme  Madam  Kristensen  sin  e^en  Spekulation: 
hun  vilde  sælge  Grønt  til  Byen  ...  bevares,  blot  det 
madnyttige!  hun  var  ikke  den,  som  ,, svimlede  med 
Gartnerskab  og  Levkøier."  —  Men  Resultatet  er  og- 
saa  blevet,  at  de  Penge,  de  har  lagt  hen  der,  nu 
bærer  sig  to  tre  Gange  saa  godt  som  dem,  de  har  i 
Banken.  Kjærren  gaar  stadig  tilbys  med  Kaal, 
Næper,  Kaalrabi  og  Rædiker,  medens  Nils's  noget 
forkinimmede  Baadshageskikkelse  trolig  gaar  ved  Si- 
den af  og  fører  Tømmerne. 

I  de  første  Aar  boede  Bernt  og  Polly  i  Kristen- 
sens Hus  i  Byen;  men  „Ungdommen  udvider  sig" 
—  som  Takkelmesteren  sagde,  og  nu  har  de  sit  eget 
nede  ved  Værftet. 

Naar  Polly  gik  udover  Landeveien  langs  Stran- 
den til  Berg,  maatte  hun  altid  ned  i  Fjæren  og  se 
og  kige  paa  Rutland,  som  de  huggede  op,  og  som 
laa  der,  stadig  minkende,  med  sin  flade  Hæk,  sit 
stærke  Spring  paa  Skroget  og  den  fyldige  Boug  efter 
gammeldags  vestlandsk  Galeasfai^on.  Det  var  en  egen 
Nysgjerrighed  ...  Hvad  der  især  var  Tale  om  og 
G  jenstand  for  Undersøgelse,  var  den  Sølvpokal,  som 
Sagnet  havde  fortalt,  skulde  være  skjult  eller  gjemt 
nogetsteds  inde  i  Tømmeret.  Det  blev  paa  det  nøi- 
agtigste  undersøgt;  men  den  Side  af  „Manden  i 
Staværn"  stadfæstede  sig  ikke. 

Derimod  fandt  de  paa  et  Par  Steder  Aarstals- 
mærker,  som  viste,  at  Fartøiet  var  bygget,  eller  ial- 
fald  Materialet  havde  ligget  færdigt  Anno  1755.  Rut- 
land forliste  i  1856,  —  saa  der  kunde  disputeres 
meget,  om  Fartøiet  var  blevet  hundrede  Aar  akku- 
rat eller  hundrede  og  ét  eller  ni  og  nitti. 
.  Madam  Kristensen  sagde  altid,  at  Rutland  var 
bleven  hundrede  Aar  gammel!  —  og  det  vil  vi  tro. 
Men,  om  vi  skal  tro  det,  som  Takkelmesteren  sagde 
i  sin  Tale  under  Bernts  Bryllup  med  Polly,  er  en 

anden  Sag,  som  der  vist  i  vor  Tid  vil  dømmes  høist 
forsk] ellig  om.  Idet  han  rørte  ved  den  Bølge,  han 
kaldte  „Bernts  Feiltrin  i  Udlandet,  men  at  han  til- 
slut var  gaaet  under  Lydigheden  mod  sin  Far", 
vendte  han  sig  med  en  Parenthes  til  Madam  Kri- 
stensen: 

„ —  med  al  Respekt,   Madam!   ...   jeg  ser  altid  ; 

efter,   hvor  Rottingen   hænger   i   Huset   ...    Et   Hus  \ 

uden  Rotting,  det  ...  Ja  jeg  mener  naturligvis  ikke 
Dem,  Høitagtede!  ...  Me...n  til  syvende  og  sidst!  ..." 

